
Cartea migrațiilor. 
Obiecte în exil (1) 


Cum ne definesc obiectele? Cum evocă ele specificitatea unui parcurs, unicitatea unei persoane? 
Ce spun ele despre apartenenţa noastră la un univers cultural, despre relația pe care o avem cu 
acesta — fie că e vorba de societatea de origine sau de cea de adopţie? 

Migraţia, instalarea într-un spațiu cultural diferit ne obligă să ieşim dintr-o anumită rutină a 
relației cu lumea exterioară. Necesitatea de a selecta obiectele, de a reflecta asupra importanţei lor 
funcţionale sau simbolice, asupra rolului de reprezentare în relațiile cu semenii noştri aruncă o lu- 
mină nouă asupra modului în care fiecare îşi imaginează şi îşi construieşte parcursul personal. 

Obiectele care trebuie salvate sau cele pe care le oferim sunt fără îndoială purtătoare de sens. 
Ele pot stârni întrebări despre memorie, schimbare (de la evoluţia gusturilor la schimbările indi- 
viduale profunde), despre relaţia cu semenii noştri în general. Exterioritatea lor reflectă în cele din 
urmă modul în care se deplasează frontierele lumii noastre interioare. 

„Cartea migraţiilor” îi invită pe cei care au trăit experiența mobilităţii să scrie despre relația lor 
cu obiectele. Am reunit în acest număr texte ale unor scriitori, jurnalişti, traducători care au părăsit 
România înainte de 1989: George Banu, Rodica Binder, Angela Bratsou, Jan Cornelius, Dinu 
Flămând. Vom continua în numărul următor cu alte mărturii, semnate în majoritate de persoane 
care au plecat din România după 1989. 

Le-am propus interlocutorilor noştri o serie de întrebări cu caracter orientativ, din dorința de a 


avea o structură comună şi comparabilă a mărturiilor adunate. 
Cristina HERMEZIU 
Monica SALVAN 

Vă mai amintiţi de criteriile care v-au ghi- 
dat, de alegerile pe care a trebuit să le faceţi 
când v-aţi pregătit bagajele la plecarea din 
România? 


Au rămas în amintirea Dvs. primele ca- 
douri pe care le-aţi făcut cunoștințelor sau 
prietenilor din ţara de destinaţie/ de adop- 
ţie? Dar primele cadouri pe care le-aţi pri- 
mit? 


Ce aţi oferit la primele întoarceri în ţară? 


Există un obiect care v-a însoţit un timp 
în migraţie și căruia i-aţi atribuit un rol spe- 
cial? 


Un obiect pe care l-aţi pierdut și pe care 
îl regretaţi? 


Lucruri care v-au lipsit şi pe care le 
puteaţi găsi doar în România? 


Ce alăturare de obiecte din locuinţa dum- 
neavoastră evocă cel mai bine o apartenenţă 
culturală multiplă, mobilitatea dumnea- 
voastră? (V-am fi recunoscători dacă aţi ilus- 
tra răspunsurile cu una sau mai multe 
fotografii). 

George BANU (Franța) 


R. OBIECTE ÎN EXIL 


Expertiza unui apartament 


Pereţii casei îmi sunt obosiţi, ei respiră astmatic 
căci sunt lipsiţi de acele interstiții care lasă aerul să 
circule, care permit ochiului să se odihnească şi spi- 
ritului să respire. Pereţii casei îmi sunt încărcați şi so- 
licită privirea constant, fără repaos şi nici suspensie 
a atenției: ei n-au înțelepciunea orientală ce organi- 
zează cu grijă relaţia dintre vid şi plin, ei se expun ca 
spații balcanice dominate de atracția materiei ce 
uneori exasperează sau alteori seduce căci aici insu- 
lele golului par strangulate, sufocate, obsesiv absente. 
Acesta-i preţul plătit în numele iubirii de mărturii gă- 
site ici şi colo, în târguri şi magazine de antichități, în 
numele plăcerii de a invita pentru întâlniri private 
nobili împeruchiaţi şi domnişoare balerine care au 
supravieţuit pe tablouri de altădată ori s-au imobili- 
zat pe fildeşul miniaturilor regăsite. Îmi place să îi am 
ca oaspeți şi să le murmur încet, captivat de şansa 
acestor rendez-vous-uri imaginare, „Bine ați venit. 
În ziua de Revelion, în spatele catedralei Notre-Dame, 
mă aştepta un asemenea oaspete şi pentru că i-am 
resimțit buna dispoziție mi-am permis să-i 
achiziționez chipul anonim, chipul de acum două sute 
de ani, şi să-l plasez, printre noi, la masa festivă. Ni- 
meni nu bănuia că era musafirul meu de onoare și că 
lui mă adresam reluând refrenul, uneori repetitiv, 
obosit, dar mereu utilizat al lui „La mulți ani!” Cine 
era, de unde venea, îi ignoram biografia şi identitatea, 
dar totuşi îl priveam, îi vorbeam ca unui aproape al 
meu. Mi se părea a-mi fi mai aproape decât contem- 


poranii din jur care ignorau dialogul nostru secret. 


Mai intim decât ei! Câte asemenea iubiri am avut, ti- 
nere fete bizantine, fecioare şi sfinți, pictori şi călă- 
tori... toţi se înghesuie pe suprafața irespirabilă a 
pereţilor mei, ei îmi sunt aliații care, ani de zile, mi-au 
înnoit pasiunile ca unui Don Juan ce reclamă un sti- 
mulent nou, resimte o dorință pasageră şi se 
ameţeşte graţie unei dăruiri temporare. Pereţii, ca şi 
micul carnet al lui Leporello ce contabilizează aman- 
tele marelui seducător, atestă infidelitățile mele suc- 
cesive. Nu sunt făcut pentru o singură iubire... îmi 
trebuie „mille tre”! 

Acestei multiplicări laice cu invitaţi de onoare şi 
scene de sărbătoare, îi răspunde aglomerarea sacră 
de icoane şi răstigniri, corpuri extatice ce-şi expun 
puterea unei vocaţii şi necesitatea unei devațiuni 
într-o lume pariziană orfană de asemenea sacrificii. 
Le resimt nostalgia şi le deplor dispariția! Pereţii cu 
lisuşi şi sfinţi, Fecioare şi rugăciuni îmi servesc de 
consolare, de înălțare prin împlinire de sine. Pe 
oaspeții laici îi privesc dimineața, pe martirii sacri în 
noapte, ca şi cum mi-ar plăcea să încep ziua prin 
păcat şi să o termin prin răscumpărare. Ambele îmi 
sunt necesare. Pereții poartă însemnele acestei inde- 
cizii cronice. Nu sunt făcut pentru alegere... ca 
băieţelul care, într-o cofetărie, privind prăjiturile 
care-i ajungeau la nivelul ochilor, răspundea mamei 
excedate de ezitările sale: „Eu vreau tot”. Nu pot să 
aleg... 

În această dihotomie persistentă intervine un al 


treilea termen, nu sintetic, ci autonom, îndrăgit toc- 

mai pentru că e diferit, dar totodată înrudit. Şi astfel 
se completează triada figurativă ce-mi structurează, 
fără frustrare, casa irespirabilă. Când pereţii şi-au 
epuizat spaţiul, îmi rămân la dispoziție fotoliile, scau- 
nele pe care se dispun în poziţii savante marionete 
venite din toate colțurile globului. Nu ştiu dacă 
„lumea e un teatru”, adagiu shakespearian, dar ştiu 
că marionetele o reduc, reprezintă şi joacă. Ele sunt 
ceea ce a rămas din om, versiunea sa arhaică şi lu- 
dică, dar ele, mai mult ca picturile sau busturile, se 


pot anima, agita şi manifesta în spectacole comice 


sau tragice. Între sacru și laic, marionetele introduc 
o dimensiune suplimentară, indispensabilă, dimen- 
siunea jocului. A jocului ce eliberează de temeri şi re- 
lativizează certitudinile, a jocului ce destinde şi 
prezervă copilăria, zilnic ameninţată. Le privesc, şi 
îmi amintesc de Paul Klee care fabrica marionete 
pentru fiul său: subtila pedagogie a unui artist savant 
şi totodată terapie personală. Klee o ştia: marionetele 
vindecă de tristeţea vieții. În repertoriul figurativ ce 
se oferă privirii ca o grădină cu chipuri, sacre şi mon- 
dene, marionetele se constituie în termen interme- 
diar, dublu al vieții, de astă dată „dublu” al teatrului, 
pentru a-l parafraza pe Artaud. Dar totodată termen 
nedesăvârşit, rudimentar, imperfect. Le-aş alege, dar 
nu pot. Sfinții şi curtezanele îmi rămân necesare. Ca 
şi marionetele. De aceea apartamentul meu sfârşeşte 
în altar al logodnei lor. Logodnă triadică. 
Apartamentul meu cu ziduri obosite care-mi exas- 
perează sau fascinează invitaţii, apartamentul meu a 
sfârşit prin a fi o confesiune implicită şi astfel mi-ar 
plăcea să-l interpreteze cei ce au acces aici. O mărtu- 
rie a indeciziei care mă fondează şi îmi interzice să 
aleg, o mărturie a iubirii de om pe care încerc să o sa- 
tisfac regăsindu-l în variantele sale cele mai opuse, 


sfânt, trivial sau ludic. Nu mă pot despărți de „figură” 

- „abstracţia” nu mă atrage — şi o caut peste tot, încerc 
sa mi-o aliez şi caut să o interpretez, oricum, oriunde, 
sub toate ipostazele. În adeptal „figurii” mi-am epui- 
zat spațiul vital fără a mă resemna să eşuez în „mo- 
noteismul” colecționarului, m-am dispersat şi 
pierdut, sfârşind prin a face din apartamentul meu 
un autoportret. Vizitându-l mă recitesc. Dar nu mă 
îngrozesc, nici nu mă iubesc. Răsfoiesc acest macula- 
tor al vieţii unde poteci şi drumuri se încrucişează în 
dezordine, iar eu mă recunosc în rătăcirile pe care le 
constat. Eu l-am constituit, eu îl interpretez. Aparta- 
mentul personal e o instalaţie. 

Posteritatea îmi e indiferentă şi nu mă îngrijesc 
de destinul acestor personaje care m-au însoțit. Ele 
îşi recâştigă libertatea. Eu le mulțumesc pentru 
însoţire la ceasul despărțirii. Apoi, cum a zis Rabelais 


pe patul de moarte... cortina! 


Apeluri și alegeri 


Eu n-am nimic dintr-un colecționar prizonier al 
unui domeniu, ataşat unei obsesii, crispat pe o sin- 
gură dorinţă. Îmi lipseşte această vocație ce reclamă 
durată în timp şi fidelitate în selecţii. Colecționarul 
nu abandonează, el se încăpățânează. Am schițat 
odată un asemenea proiect, azi demult sacrificat. În- 
cercam să reunesc obiecte minore, ieşite din uz, 
obiecte acum un secol utile, azi devenite vestigii ale 
unei lumi moarte, embleme rescoase la lumină ale 
acelor „livezi cu vişini” dispărute de pe harta cotidia- 
nului. Un instrument bizar utilizat de „scriitorii pu- 
blici” pentru a caligrafia misivele clienților îmbulziţi 
în târguri şi pieţe, cutii de chibrite din argint, carnete 
de bal, binocluri... aş fi putut continua, dar brusc 


m-am temut că o asemenea nostalgie riscă să mă sufoce, 


ProEuropeana Clubul cărții digitale 


G Li 


CARTEA MIGRAȚII 


să mă rupă de prezent şi proiecteze într-un alt timp. 
Colecţia e monomaniacă şi implică o concentrare ob- 
sesională. Nu sunt făcut pentru asemenea exerciţiu. 
După o vreme, îmi e indispensabilă schimbarea de 
domeniu şi vagabondajul pe alte teritorii. De aceea 
mă asum ca infidel — e adevărat în proporții econo- 
mice -— şi nu mă tem să fac experiența disparatului. 
Aceea a unui comportament „insular” ce exclude 
nemișcarea proprie colecționarului şi produce un ar- 
hipelag plural, fără o autoritate centrală. Obiectele ce 
mă înconjoară desenează harta acestor incertitudini 
care se succed şi mă constituie. În ele mă recunosc. 

Colecționarul caută obiecte ce se pot înscrie în 
programul său de explorare şi reduce la focarul pa- 
siunii sale. Ele un detectiv calificat, în alertă, sensibil 
la indici secreți şi informaţii marginale. El debutează 
ca amator diletant pentru a deveni şi se converti cu 
timpul în expert. Ochiul îi e ager, atenția fină, 
cunoaşterea precisă. Colecţionarul nu se rătăceşte şi 
refuză, implicit, proverbul chinez care afirmă că „un 
drum se desenează pas cu pas”. Pentru el drumul e 
trasat şi ceea ce îl pasionează e să-i recunoască repe- 
rele în hăţișul anticariatelor şi consignațiilor: trecutul 
şi-a redactat mesajul, drumul îşi aşteaptă călătorul. 
El îşi caută steaua polară ce-i va reuni colecţia şi îi va 
urma până la capăt direcția, fără devieri sau abateri. 
Monomaniac al pasiunii, obsedat al coerenţei, prizo- 
nier asumat: colecția îi devine rațiune de a fi. 

O altă familie, cea căreia îi aparţin, o constituie 
amatorii care se lasă seduşi de obiecte ca de cânte- 
cele sirenelor pe care le aud în zgomotul fluviului co- 
tidian. Obiectele lansează semnale, îi atrag, îi 
împiedică să urmeze un drum drept şi le impun opri- 
rile, explorările, rătăcirile. Apelul lor nu rămâne fără 
consecinţe şi, fiecare, ia decizii, adesea precipitate, 
pentru a răspunde acestor chemări ai căror destina- 


tari privilegiați se consideră a fi. Mă recunosc în 


DR. O 


spontaneitatea neprogramată a unor asemenea de- 
cizii. Într-un talcioc chinez observ, pierdute, două ma- 
rionete, aurite, singuratice, a căror tăcere mă atrage 
şi atunci, în mod figurat, le contactez. Mă opresc, le 
privesc de aproape şi fără să mă tocmesc mi le ofer 
pentru a le ascunde apoi atent în geantă ca în copilă- 
rie puii de vrabie. Nu le doream, dar, din întâmplare, 
e-am întâlnit! Şi neputând rămâne indiferent în fața 
acestor „victime” imaginare le-am înfiat la Beijing şi 
apoi le-am depus pe catifeaua portocalie a unui foto- 
iu din apartamentul meu. Un prieten, marele scul- 


ptor de măşti Erhardt Stieffel, îmi spune cum nu s-a 


putut împiedica nici el să salveze o marionetă bir- 
mană ce i se părea exilată într-o vitrină de anticar pa- 
rizian. A păstrat-o îndelung şi acum a integrat familia 
marionetelor mele constituită în timp, dar când o pri- 
vesc îmi amintesc istoria ei. Cineva mi-a povestit-o şi 
ea o însoţeşte. Obiectele vorbesc, îmi vorbesc, şi mă 
bucur să le aud, să le răspund, cu atât mai mult cu cât 
ele şi nu eu sunt la originea dialogului ce ne leagă. 
Seducţie ce durează o viață sau se consumă precipi- 
tat. Ca o căsnicie sau o rapidă aventură... 

Deziluzii grave intervin în această epopee perso- 
nală, şi lasă în urmă răni sângerând, rănile sufletului 
care îşi reproşează că s-a înşelat, că nu a fost destul 
de prompt pentru a răspunde chemării auzite, că nu 
a luat o decizie până şi azi regretată. E ca şi cum ar fi 
ratat o ultimă întâlnire cu un prieten pe care 
distanțele sau boala îl îndepărtează pentru tot- 
deauna. Definitivă remuşcare. Trăim cu această nos- 
talgie a clipei neîmplinite. Aceste deziluzii nu sunt 
doar fructul unei vinovate indecizii, ci se explică şi 
prin constrângeri economice - mi-aş fi dorit demult 
o statuie coreeană ciuruită de ploaie şi timp — dar re- 
sursele financiare îmi lipseau. Cum să nu-mi reproşez 
însă eşecul unei seri la târgul de la Bastilia când ochii 


mi s-au oprit pe o figură de creşă napolitană, un prinț, 

şi negustorul - un om fără de seamăn - mi-a propus 
facilități de achiziție la care eu am rămas reticent 
pentru a-mi acorda un timp de reflecţie. Am visat 
noaptea pe acest aristocrat ce-mi amintea pe Alain 
Delon în Ghepardul şi dimineața am telefonat pentru 
a-mi confirma decizia. După o săptămână de târg, în 
ultima zi, cineva a trecut 30 de minute în urma mea 
şi nu mi-a lăsat nicio şansă de a răspunde apelului pe 
care nu l-am onorat. Zile şi săptămâni l-am regretat. 
Încă și azi, uneori îl caut şi îl regăsesc printre imagi- 
nile de pe telefonul mobil. Prinţul abandonat, parte- 
ner privat. Dar mă consolez repetând fraza din Peer 
Gynt: „nu posezi definitiv decât ce nu ai avut”. 
Pereţii îmi sunt obosiţi de atâtea apeluri la care 
am răspuns, de atâta dezordine în jur şi incertitudine 
în mine. Și totuşi, dincolo de aceste rătăciri, îmi pro- 
pun nu să construiesc în apartamentul meu un dis- 
pozitiv vizual coerent ci doar să descopăr locul just 
pentru diferitele obiecte aglomerate în timp căci prin 
alegere ele se pot anula reciproc, sau, dimpotrivă, re- 
vela. Câtă plăcere de a putea descoperi colțul exact, 
vecinătatea propice, de a exalta astfel prezența unui 
tablou sau a unei icoane care pot fi devaluate prin- 
tr-o greşită amplasare. O asemenea reuşită pretinde 
timp şi familiarizare cu identitatea obiectelor pe care 
le dispun cu grija unui pictor ce-şi concepe o „natură 


moartă” savant dispusă. Totul se joacă între mişcare 
şi nemişcare. Nu e vorba de stabilitatea de clasă — 
„fiecare trebuie să rămână la locul lui” - refren din Li- 
vada cu vișini unde nimeni „nu va rămâne la locul lui”, 
ci de acea artă proprie de a-ţi găsi locul într-un con- 
text. E esențială această localizare de sine într-o lume 
în care nu e exclus să fim nefericiți tocmai din cauza 
unei erori de integrare, a unei alegeri injuste. Nu sun- 
tem singuri, ne definim în contextul unei rețele 


umane, sociale ce poate fi propice sau refractară 

identităţii noastre. De asemenea, obiectul există în el 
însuşi, dar totodată se hrăneşte de relaţia ce se 
stabileşte cu partenerii fixați în vecinătate. Când îmi 
dispun corect obiectele acest sentiment de satisfacție 
mă consolează şi vindecă temerile amatorului speriat 
de iregularitatea spaţială a apartamentului său. Îmi 
iubesc obiectele cărora le-am găsit un loc just, ca şi 
prietenilor ce se constituie într-o constelație a cărei 
precisă dispoziție stelară mă reconfortează. Emoția 
ce suscită obiectul corect integrat e asemeni celei ce 
o procură cineva care şi-a găsit locul în lume. Selecția 
obiectelor şi dispoziţia lor se asociază în numele unei 


comune relații de împlinire. 
Amprentele cadourilor 


Dacă azi privesc obiectele dispuse în jurul meu ca 
însemnele unui şodron pe nisipul vieții, e şi pentru 
că ea se apropie de capăt. Un examen retrospectiv e 
necesar, binevenit, indispensabil chiar. Obiectele con- 
stituie un inventar al memoriei pe care uneori o ex- 
plorezi episodic, nicicând integral. „Memoriile” şi 
ocolul autobiografic al proprietății nu mă tentează, 
dar, o recunosc, vizita ce-mi permite scurte expediţii 
în trecut îmi serveşte de terapie, reactivând locuri şi 
oameni. Contaminare proustiană. Obiectele îmi apar 
ca amprente pe care le pot examina implicându-mă 
şi reactivând ceea ce persista în intimitatea mea, în 
inima ei. Ele sunt dublura vieţii a cărei țesătură o 
identific şi parțial o reconstruiesc. Grație prezenței 
lor eu nu mă angajez în căutarea „timpului pierdut” 
ci doar îl reanim în mod fragmentar, ca o ruină ale 
cărei resturi mă însoțesc zilnic. Într-un fel procedez 
la o variaţie a distanțelor, în spațiu şi timp, căci când 
fixez nostalgic o veche mască de n6, când mă bucur 


de o gravură recentă găsită într-un magazin vecin. 

Obiectele interzic timpului să dispară dar şi să se so- 
lidifice, Ele îi permit să bată ca o inimă ce animă cir- 
cuitul sanguin al duratei, când îndepărtată, când 
imediată. Rămânând spaţial imobil circul într-un 
timp mobil: obiectele îmi servesc de martori şi toto- 
dată de probe concrete ale unor experienţe trecute. 
Ele nu sunt neutre, ci absorb, rețin, conservă subiec- 
tivitatea celui care şi le-a însuşit. Grație acestei acu- 
mulări simbolice, el îşi poate reconstitui viața sau cel 
puțin câteva din evenimentele sale cu un sentiment 
de satisfacție implicită căci obiectele sunt însoțite de 
o aură mnemonică, ivită din amintiri şi durată în 
timp. Ele au trăit lângă cel ce le poseda şi, la rândul 
său, el le-a fost partener, între ei s-a constituit o 
relație proprie, individuală şi unică. De aici îi provine 
longevitatea. Dintr-o reciprocitate. 

Orhan Pamuk în Muzeul inocenței restituie avata- 
rurile şi accidentele care l-au făcut să achiziționeze 
obiectele ce le expune azi în vitrinele din domiciliul 
său la Istanbul. În acest modest parcurs pe care-l pro- 
pun aici, evit enumerarea şi evocarea obiectelor cum- 
părate în locuri diverse. Ipoteza nu ar avea nimic 
dezonorant, dar mă tem că s-ar reduce la un catalog 
de amintiri personale legate de un context, de o ale- 
gere, de monologul unui amator fără alt partener 
decât el însuşi. Sigur, astfel se pot detaşa zone privi- 
legiate sau teritorii rămase fără însemn, n-am decât 
o urmă din călătoria decepționantă la Buenos Aires 
- poate şi de aceea lipsa de rezonanţă afectivă - dar 
mă opresc adesea în fața unei statui italiene desco- 
perite într-un talcioc californian unde se vindeau pă- 
lării de cowboy, puşti şi ceasuri, o fotogramă a 
începuturilor Americii. Nu-mi dezlipesc ochii de pe 
un tablou descoperit la Wroclaw dar regret absența 
oricărui talisman african. Obiectele pot desena o 
hartă a rendez-vous-urilor avute în spațiu, ele recon- 


stituie un loc, un magazin, o culoare a zilei. Ele sunt 

expresia unei decizii individuale, a unei alegeri soli- 
tare, a unei implicări asumate. Ele nu-mi vorbesc 
decât despre mine şi relația constituită cu un spațiu. 
Ele atestă solitudinea unui călător. Călător bucuros, 
evident, dar călător fără partener. Însingurat. 
Aceasta ar fi putut fi o pistă, rapid sacrificată, căci 
nu dorința de a reconstitui drumurile mele mi-a in- 
spirat rândurile ce urmează, ci aceea de a regăsi prie- 
teni şi cuvinte depozitate în mine graţie obiectelor 
care le conservă şi astfel reînvie întâlniri, gesturi, 
vorbe. Nu obiectele în sine le iubesc, ci încărcătura 
afectivă de care încă dispun de fiecare dată când le 
privesc. Puterea lor nu doar de a evoca locuri şi spații, 
ci oameni şi clipe de viață. Ele atestă persistența unui 
schimb amical, şi nu se rezumă la monologul unui 
colecționar. Obiecte încărcate de umanitatea priete- 
nilor care, într-un moment sau altul, mi le-au oferit. 
Pe ei îi caut, reînvii şi regăsesc. 
Obiectele pot fi seducătoare, atrăgătoare pentru 
un amator care le reperează într-o vitrină ce le ex- 
pune pentru vânzare, obiecte în așteptarea unui cum- 
părător ca prostituatele în vitrinele de la Amsterdam. 
Obiecte neutre, disponibile. Ele se personalizează 
prin achiziție. Uneori circulația le poate fi stagnată în 


numele unei afecțiuni pe care cel care le-a 


achiziționat o resimte sau continuă în numele unei 
indiferenţe care nu refuză tranzacţiile şi le reînscrie 
în circuitul comercial. Obiecte migratoare, fără 
apartenenţă nici destinație precisă. Obiecte pe care 
deseori le aleg, le acumulez, experiența agreabilă a 
amatorului satisfăcut de selecția efectuată şi de po- 
sibilitatea de a supraviețui în prezenţa lor. Luchino 
Visconti în filmul său testamentar Violenţă și pasiune 
se identifică cu figura unui profesor prizonier al fas- 
tului imobiliar şi al capodoperelor pe care le acumu- 
lează, profesor ce „uită oamenii”, deploră regizorul 


octogenar. Profesorul, progresiv, se izolează într-o ci- 

tadelă a frumuseții cu preţul ascezei de prezența 
umană ce îi va invada spațiul personal şi îi va nărui 
construcția căreia i-a lipsit cimentul unor parteneri 
de viață, a unei comunități. Pustnic refugiat în artă, 
el nu rezistă asalturilor din exterior sub presiunea 
cărora sfârşeşte prin a capitula dezorientat. Obiectele 
pot ameți sau consola, dar, orfane de oameni, ele nu 
sunt decât paliative iluzorii. lată testamentul lui 
Visconti, concluzia unui amant însingurat! «Ce qui 
compte ce sont les hommes et leurs probl&emes, pas 
les choses qu'ils produisent et que on colectionne», 
mărturiseşte regizorul octogenar. Există însă în lite- 
ratură o altă manieră de a exista a obiectelor, ea e asi- 
milată unui contract şi unui angajament de fidelitate. 
Obiecte de astă dată unice, asociate unei istorii fami- 
liare, embleme personale pe care amanţii şi le oferă 
ca garanţii ale unei pasiuni astfel conservate: inelul 
Melizandei sau batista oferită Desdemonei nu pot fi 
niciodată despărțite de partener, cu riscul ca o ase- 
menea înstrăinare să devină tragic simbol de trădare. 
Aceste obiecte le-am numit obiecte tranzitive căci 
obiecte a căror valoare nu e intrinsecă ci dependentă 
de respectul relației pe care, reciproc, ele o oficiali- 
zează. A le conserva e proba de certitudine afectivă, 
a le rătăci sau pierde de flagrantă rupere a contrac- 
tului ce-l pecetluiau. Obiectul tranzitiv consemnează 
persistenţa unei iubiri, dar rătăcirea lui devine sino- 
nimă de contrariere flagrantă a acesteia. Batista fu- 
rată a Desdemonei, inelul rătăcit al Melizandei, 
medalioanele din Cosi fan tutte şi câte altele se înscriu 
într-un dispozitiv dramatic ale cărui consecințe de- 
pind de destinul obiectelor mai mult chiar decât ac- 
tele personajelor. Ele fac şi desfac iubirile căci ca dar 
sunt asimilate unui simptom de fidelitate dar, dimpo- 
trivă, pierdute, devin proba unei vinovate ruperi de 
contract. 


Obiectele pe care le evoc aici sunt obiecte ce dis- 

pun, cert, de o doză de tranzitivitate, aceea a priete- 
niei, dar fără a fi asociate unei angajări erotice sau 
unui jurământ pasional. Ele sunt doar personalizate, 
individualizate şi ca atare îmi permit să reconstitui 
scene de memorie. Obiecte ce poartă semnătura unei 
prezenţe si prezervă, acum, în timp, nostalgia unei 
absenţe, a unor dispariţii sau tăceri definitive. 

De ce, singur sau însoțit, frecventez anticariate, 
talciocuri, târguri? Pentru a uita lumea. Acolo mă des- 
part de ea şi această suspensie temporară a sa mă re- 
confortează. Total absorbit, dăruit explorării vigilente 
mă despart de cotidian şi mă dărui, ca un personaj 
dostoievskian, ruletei şi hazardului. O consignație e 
sala mea de joc. Cineva îmi replică subtil că astfel con- 
trariez vocaţia spectatorului ce sunt, supus acestui 
destin al dispariţiei teatrale care constă în a te bucura 
de un „fragment de viață” al cărui martor eşti fără a 
încerca nici reuşi să-l conservi concret, tangibil, în 
timp. Exasperat de atâta dispariție mă consolez 
graţie obiectelor care sunt pentru mine un paliativ. 
Prins între atracția pentru ele şi pasiunea, contrarie, 
îmi recunosc indecizia care mă constituie: „iubire şi 
neiubire de teatru”. Nu sunt singurul căci artişti şi 
spectatori se recunosc în această sfâşiere, dar dacă 
„iubirea” le e comună, manifestările „neiubirii” diferă 
şi le disting individual. Unul se îndepărtează de scenă 
pentru a-şi căuta remediu în cinema, altul în scris... 
„neiubirea” e partea necesară, secretă care contestă 
„iubirea” şi totodată o animă. Abuzul de iubire e dău- 
nător teatrului şi... iubirii înseşi. 

(Din volumul Parisul personal. Casa cu daruri, 


Nemira, Bucureşti, 2015). 


George BANU este teatrolog și profesor universitar 
la Sorbona, Paris. Membru de onoare al Academiei 
Române din 2013. 

Ce rămâne... 


În urmă a rămas o locuinţă complet goală, din ai 
cărei pereți a trebuit smuls şi ultimul cui. Mici găuri, 
conturul vag şi fantomatic al tablourilor care ne-au 
însoțit din copilărie şi până la momentul plecării de- 
finitive din țară era tot ce mai amintea de existența 
unei familii, în ziua când s-a efectuat predarea 
locuinţei funcționarilor de la ICRAL. Cusurgii, obraz- 
nici, venali, şi-au încheiat inspecția sfidător şi nemi- 
los: au bătut scânduri peste uşa de intrare a 
apartamentului. Era ca şi cum ar fi căzut capacul unui 
coşciug deasupra a tot ce trăisem între pereții înalți 
ai apartamentului, aruncând în întuneric şi ce văzu- 
sem prin ferestrele larg croite. 

După nişte ani de aşteptări, după darea afară din 
serviciu, după şicane şi sfredelitoare incertitudini, 
am plecat legal din țară în ultima fază a dictaturii 
ceauşiste. Ni s-a permis să luăm cu noi un număr res- 
trâns de obiecte de strictă necesitate, conform unei 
liste oficiale, acribic întocmită. Contra unor costuri 
suplimentare, în urma unei expertize speciale, foto- 
grafii de familie, schițe de scenografie, acvarele şi ta- 
blouri în ulei, semnate de răposatul meu socru, pictor 
de meserie, cu studii la Dresda, mai modestele mele 
lucrări de grafică, câteva piese din vechi servicii de 
porțelan fin în care ceştile aveau şi amintiri, au ajuns 
şi ele într-o ladă de lemn, bătută în cuie, sigilată. În 
prealabil, fiecare obiect a trecut pe sub ochii 
funcționarilor de la muzeu, a fost avizat, ştampilat, 
practic, răscumpărat. Nu toate bunurile salvate la ple- 
carea din țară sau cele recuperate cu ocazia vizitelor 
ulterioare, după prăbuşirea Cortinei de Fier, unele 


având valoare anticarială, îşi vor afla locul în viitoa- 
rea locuinţă din K5ln. În urma unor renovări şi remo- 
bilări, au fost scoase din uz când micile covoare 
olteneşti şi bucovinene, când o parte din vesela adusă 
din țară, obiecte de artizanat... Păstrate în cutii de 
carton, depozitate în pivniță - ele semnalizează înce- 
putul unei parțiale despărțiri materiale de trecut, al 
încropirii unui nou acasă, mai purist, mai 
esențializat, întru totul diferit de cel din România. 

Înalta oglindă neagră, în stil Altdeutsch, covorul 
mare, fotoliul bătrânesc, candelabrul din sufragerie, 
le revedem în casa bunilor şi vechilor noştri prieteni 
din Timişoara. Unele piese le-am vândut, altele le-am 
dăruit. Este bine că ele mai există, că sunt în mâini 
bune. Dar o uşoară strângere de inimă tot ne încearcă 
ori de câte ori revedem în amintire sau în fotografii, 
imaginile camerei cu mobilă neagră, într-un vag Ju- 
gendstil, ale celei cu mobilă albă, realizată după pro- 
iectul socrului meu, în stil Bauhaus... 

Obiectele cu adevărat importante au rămas cele 
având o încărcătură identitară şi o valoare mai de- 
grabă imaterială, simbolică. 

Cărțile - beletristică dar mai cu seamă scrierile de 
specialitate, împreună cu lucrările de diplomă, ex- 
trase din articolele publicate în Analele Universităţii, 
teza de doctorat au suferit acelaşi regim, doar că, îm- 
pachetate conform prescripţiilor, le-am expediat se- 
parat, pe adresa rudelor soţului, cu prețul 
suplimentar al absolvirii unor cozi interminabile în 
fața ghişeelor de la poştă, în semiîntuneric şi frig. Sa- 


crificiul părea a fi fost pe măsura unei nevoi vitale de 

a fi şi rămâne înconjurată de cărţi, ceea ce explică 
poate, atunci ca şi acum, incapacitatea de a mă 
despărţi de ele, inclusiv de cele pe care nu le-am mai 
răsfoit de mai mulţi ani. Faţă de cei care şi-au riscat 
viaţa fugind din ţară, neluând cu ei nimic altceva 
decât setea de libertate şi speranţa de mai bine, am 
avut un statut privilegiat, oricât de traumatizante şi 
umilitoare au fost procedurile în vigoare. 

Am descins din tren în Germania, la Niirenberg. 
În gară ne aştepta fratele soțului care ne-a condus la 
centrul de primire a refugiaților. Din aşa numitul Be- 
griissungsgeld, o primă de sosire în numerar, am pre- 
gătit un pachet cu bunătăţi pe care l-am expediat 
părinţilor mei rămaşi în ţară. A fost primul cadou 
dintr-o serie fără sfârşit, a fost un dar foarte prozaic 
şi totuşi atât de vital, de reconfortant, de consolator 
în acei ani de frig, foamete şi spaime, ca şi în cei care 
au urmat imediat după prăbuşirea dictaturii. Mai târ- 

ziu, chiar şi după ce mărfurile apusului şi-au aflat 
locul şi pe rafturile prăvăliilor din est, am continuat 
să facem cadouri vechilor prieteni, personalizân- 


du-le în aşa fel încât ele să deţină şi o funcţie de aducere 


aminte. Bunăoară, cu diverse ocazii, sărbători, aniver- 
sări, am oferit părinţilor şi celor dragi din ţară dar şi 
din străinătate, desene, mici tablouri manu propria. 


Am rămas în contact şi după plecarea în Germania cu 
unii artişti plastici timişoreni. Păstrez cu sfinţenie şi 
privesc cu plăcere şi nostalgie darurile pe care ei mi 
le-au făcut, cât mai erau în viaţă: un desen în peniță 
şi câteva gravuri ale graficienei Xenia Heraclide 
Vreme, fosta mea profesoară, o sculptură în bronz in- 
titulată Joc, semnată de Peter Jecza. 

Printre cele mai intime dar în acelaşi timp şi cele 
mai perisabile obiecte care ne definesc, figurează 
desigur, hainele. La Niirnberg, în procedurile de pri- 
mire a strămutaţilor şi refugiaților era inclusă şi o 
descindere la aşa numita Kfeiderkammer, magazia cu 
veştminte. O distinsă doamnă, care oficia servicii ca- 
ritative, ne-a invitat să ne alegem ce ne place din raf- 
turile pline. Văzând că ezităm, că eram stânjeniţi şi 
trişti, ne-a dăruit ea câteva haine nou nouţe, între 
care, mie, un frumos deux-pi&ces de lână roşie, cu 
care aveam să mă prezint câteva luni mai târziu la in- 
terviul pentru angajare. A fost un prim cadou care 
mi-a adus noroc. Păstrez şi azi acest complet, chiar 
dacă nu-l mai port. 

După ce am trecut prin toate vămile şi etapele 


i şi legalizării actelor, ni s-a pus la 
, într-o tristă clădire 
în pripă, după război, situată într-un car- 
tier mai sărman al Bonnului. 

Eram într-un limes, plecaţi dintr-un loc în care nu 
ne mai puteam întoarce, ajunşi într-unul care nu era 
încă al nostru. Am avut cu ce ne acoperi şi din ce 
mânca, din grija organizaţiilor caritative, am fost 

feriţi de spectrul unui naufragiu. Indemnizaţiile de 
şomaj le-am perceput ca pe o obligaţie de a ne afla 
cât de curând un loc de muncă. Prezenţa unor oameni 
fără adăpost, vegetând în preajma gării din Bonn, 
nebăgaţi în seamă de trecători, dezolantul spectacol 
oferit zilnic de locatarii din vecini, şomeri de lungă 


durată cu familiile lor, decăzuţi, brutali, alcoolizaţi, 
aruncau o vagă umbră asupra speranţelor de mai 
bine dar în acelaşi timp ne îndârjeau eforturile de a 
sta cât mai repede cu putinţă pe picioare proprii. 

În sfârşit, au sosit şi cele două lăzi din România. 
Au fost depuse în ploaie, în curtea clădirii. Nu le-am 
deschis imediat, urma să ne mutăm la K6ln. Reuşisem 
să fim admişi în calitatea de colaboratori externi la 
redacţia în limba română a postului, doar de radio pe 
atunci, Deutsche Welle având, până în 2093, sediul la 
K6ln. M-am prezentat la acest prim interviu îmbră- 
cată în pomenitul costum roşu. Dialogul a decurs cât 
se poate de firesc, nu urmasem nici un curs de pre- 
gătire în acest sens. Abia când am ajuns acasă, pri- 
vindu-mă mai atent în oglinda din baie, am observat 
că aveam în păr urme minuscule de vopsea albă. Te- 
lefonul prin care am fost chemată să mă prezint de 
urgenţă m-a surprins în timp ce zugrăveam pereţii 
apartamentului, complet gol. Peste doar câteva luni, 
după cursuri de specializare şi un asiduu efort de re- 
profesionalizare, am fost angajată permanent. Astfel 
am beneficiat de rarissima şansă de a exercita o nouă 
profesie, de redactor radio, în limba mea maternă, 


i liberă. 


într-o ţară străin; 


Mi-am luat rămas bun şi de la gândul de a conti- 
nua cariera universitară în Germania. Oricum, la fi- 
nele anilor 80, piaţa de muncă avea un surplus de 
licenţiaţi în ştiinţe umaniste despre care se spunea 
pe atunci că sunt muritori de foame... 

În noua mea profesie, cărţile de specialitate expe- 
diate poştal din România, înaintea plecării, volume şi 
studii de teorie literară, semantică, semiotică, nu-şi 

„Joc” de Peter Jecza 
(sculptură în bronz) 


mai aveau rostul. Ele îmi reamintesc azi, căci le păs- 
trez în bibliotecă, de anii în care subtilităţile teoriilor 
literare şi lingvistice îmi ofereau nu doar mie, ci şi 
membrilor Cercului de Semiotică, revelații şi 

satisfacţii profesionale şi un refugiu din calea unei 
realităţi tot mai greu suportabile. lar tot ce mi-a 
rămas din lectura acestor opusuri cu creionul în 
mână, din dezbaterile şi sesiunile ştiinţifice la care 
am participat, mi-a servit cu asupra de măsură în 
noua mea profesie, care avea să-mi mai rezerve între 
multe ocazii fericite şi aceea de a cunoaşte şi sta de 
vorbă cu scriitori, artişti, filozofi. 

Dintre toate cărţile în limba română, franceză sau 
germană, luate din ţară, la care s-au adăugat în timp 
sutele cumpărate ori primite în dar aici, acestea din 
urmă cu diverse dedicaţii (iată şi de ce nu pot 
renunţa la ele), un volum are valoarea unui talisman. 
Învăţasem să citesc înainte de a merge la şcoală. 
Mama mai cu seamă, care şi acum, la vârsta de 96 de 
ani, mă ţine la curent, aflând din ziare şi de la TV, cu 
ce se mai întâmplă în cultura Timişoarei, mi-a ali- 
mentat cu generozitate această pasiune timpurie, 
cumpărându-mi mereu şi mereu cărţi, dintre care nu 
puţine au rămas în casa părintească. 

În 1958 apăruse într-un tiraj de 30.150 de exem- 
plare, pe hârtie velină biblie de 35 gr.mp, un volum 
cartonat, de culoare cenușie, pe a cărui copertă era 
înscris cu litere aurii doar un nume: Eminescu. Ediţia 
îngrijită de Perpessicius, conţine poeziile antume da- 
tate conform anului primei lor apariţii şi poemele 
postume. Citită şi răscitită, cartea poartă însemnele 
trecerii timpului. Nu are un loc fix în bibliotecile 
locuinţei, a fost şi a rămas pentru mine, şi la modul 
propriu, o carte de căpătâi, de care mă leagă mai 
vechi şi mai noi amintiri. În clasa a IV-a învăţasem 
Luceafărul pe de rost, performanţă răsplătită cu o 
apariţie la scenă deschisă: la serbarea de sfârşit de 
an am recitat poemul. Mai târziu, în anii de liceu, am 
participat la olimpiadele de limba şi literatura ro- 
mână. În clasa a X-a, la faza pe ţară, am obţinut pre- 
miul II: un stilou Pelican cu peniță de aur (pierdut), 

o insignă, o am şi acum, mai multe cărți. Subiectul: 
Luceafărul, sinteză a poeziei eminesciene. 

Toate preocupările teoretice, preferinţele literare 
şi interesele profesionale din deceniile care au urmat, 
nu mi-au putut reprima nevoia de a reciti, în clipe de 
răgaz şi intimitate, unele texte incluse în pomenitul 
volum. Am ajuns să ştiu pe de rost, fără să fi făcut efor- 
tul de a le învăța, fragmente şi poeme întregi, să refuz 
să citesc poeziile lui Eminescu într-o altă ediţie decât 
cea din 1958, de care nu m-am mai despărţit. În acest 
răstimp, grila mea de lectură a suferit modificări suc- 
cesive, a luat unele distanţe critice, independent de aşa 


Lângă ediţia Perpessicius (1958), 
o insignă de la Olimpiada de limba română 

numita campanie de demitizare a poetului, începută 
în ţară către finele secolului. Expunând la K5ln, în 
urmă cu peste un deceniu, în faţa unui public româ- 
nesc la un centru de cultură est-european, temeiurile 
disputelor stârnite postum de publicistica poetului, 
am fost vehement învinuită de câteva persoane de a 


mă fi făcut părtașă nici mai mult nii 


la sacrilegiul demontării marelui poet naţional! 


mai puţin decât 


Episodul m-a confruntat cu un paradox: caracte- 
rul cvasi sacra! al vechiului volum de poezii, la origine 
un simplu obiect, nu s-a soldat în memoria mea afec- 
tivă şi în percepţia operei poetului cu nemijlocita sa- 
cralizare a textelor. 

Azi, când cărţile pe suport electronic, E-Book, 
oferă celor pe care cărțile fi dau afară din casă foarte 
comoda ocazie de a renunţa la biblioteci spre a 
câştiga spaţiu, încrâncenarea cu care ţin la cărţi, la 
cele aduse din ţară şi la cele cumpărate aici, la cele 
rămase în apartamentul mamei, până şi la cele pe 
care nu le voi mai reciti vreodată, se sustrage oricărei 
explicaţii raţionale. 

Şi totuşi, îmi amintesc că abia instalaţi foarte 
spartan în apartamentul cu chirie, total nemobilat, la 
K6ln, am şi cumpărat prin subscripţie, în rate, enci- 
clopedia Brockhaus, legată în piele, în 30 de volume. 
Era primul cadou pe care ni l-am făcut, antepenul- 
tima ediţie clasică a celebrului lexicon. Din 2002 el 
nu mai există decît în formă digitală. 

Scriind aceste rânduri la scurtă vreme după tre- 
cerea lui Umberto Eco în neființă (scrierile sale teo- 


retice mi-au marcat biografia intelectuală iar lectura 
celor literare şi publicistice m-a entuziasmat de fie- 


care dată), îmi amintesc că într-unul din eseurile sale 
îşi imagina că, după un blackout digital, ar putea trăi 
retras în casa sa din Piemont, citind şi recitind, la lu- 
mina opaiţului, cărțile din imensa sa bibliotecă. 
Deşi, practic, o catastrofă de acest fel pare exclusă, 
ideea unei recluziuni între cărți, tablouri, fotografii, 


R. OBIECTE ÎN EXIL 


tografii ale părinţi 


albume de artă, mi se pare realmente salvatoare şi 
consolatoare. 


PS. Ne definesc obiectele cu adevărat? Şi da şi nu. 

Roland Barthes descoperea în obiecte un caracter 
autarhic, oarecum potrivnic utilizatorului sau pose- 
sorului. Nu altfel întrevedea Walter Benjamin această 
relaţie atunci când deplângea dispariţia unei anumite 
călduri a obiectelor de uz curent, ba mai mult, carac- 
terul lor antiuman. Dimpotrivă, antropologul britanic 

David Miller este convins că indivizii ar fi, din mai 
multe puncte de vedere, ei înşişi produse ale obiec- 
telor pe care le posedă. Precum se vede, relaţia indi- 
vidului cu obiectele, încă mai complicată în cazul 
dezrădăcinaţilor, are profunde valenţe filozofice şi so- 
ciologice. 

Întâmplarea face ca în numărul dublu, februarie- 
martie 2016 al revistei Philosophie, sociologul ger- 
man foarte la modă, Hartmut Rosa, să se ocupe pe 
scurt, cu unele referinţe istorice, tocmai de această 
relaţie în societatea de consum, declarându-se sufo- 
cat, după sărbătoarea Crăciunului, de prezenţa unor 
obiecte de tot felul. El observă că ideea păstrării unor 
bunuri materiale a dobândit în modernitatea târzie 
un caracter sacral, că obiectele, considerate fiind 
drept purtătoare de amintiri şi încărcături identitare, 
sunt transferate astfel din ordinea cotidiană într-un 
regim atemporal. Acelaşi reflex de conservare se ob- 
servă şi în încercările de a salva ghețarii, pădurile, 
specii de animale şi plante etc. Or, tocmai extrema 


mobilitate a lumii postmoderne, uniformizarea prin 
globalizare, dislocările succesive, schimbarea de mai 
multe ori pe parcursul unei vieţi a partenerilor şi pro- 
fesiilor, stimulează tendinţele de sacralizare a obiec- 
telor. Hartmut Rosa se întreabă la începutul eseului 
său: Ce păstrez, ce arunc? Răspunsul se lasă aşteptat 
poate şi fiindcă opţiunea, deloc simplă, este strict in- 
dividuală şi, în cel mai înalt grad, subiectivă. 

Ciudat este că sociologului german i-a scăpat din 
vedere un fenomen interesant, aşa numita modă vin- 
tage în vestimentaţie şi mobilier. Patina vremii este 
aplicată artificial asupra obiectelor noi. În relaţia lor 
cu posesorii, acestea sunt vide, lipsite de un trecut pe 
care însă, în ochii privitorilor, îl simulează ca fiind 
purtător şi păstrător de tradiţii şi amintiri... 


Rodica BINDER este jurnalistă culturală, eseistă, 
fost redactor la Departamentul Român al postului 
de radio-TV Deutsche Welle (Bonn). 


Biblioteca din camera de zi 

Între două lumi 


Fiind noi o familie mixtă româno-greacă, plecarea 
din România unui comunism „a toate cuceritor” a 
fost, paradoxal pentru acele vremuri, una legală; prin 
consecință, am avut dreptul de a lua cu noi un vagon 
plin cu lucruri care ne încropeau gospodăria din Ro- 
mânia. Întregul proces era unul devastator, dar era 
un avantaj incontestabil față de cele doar 20 de kilo- 
grame de persoană ale celorlalți expatriați legali, 
pentru a nu mai aminti de „hainele de pe noi” ale 
celor disperaţi sau mai curajoşi. 

Vagonul era unul mare, de transportat vite, sau 
cereale, aşa că la destinație, preluând valorosul 
conținut, lupta mea crâncenă a fost una cu mirosul 
puternic de şoareci. 

Dar nu asta a fost problema noastră: cum-necum, 
am putut să luăm cu noi „căţel şi purcel”, să ne um- 
plem golul interior folosind cârje materiale. Oricât 
ne-am străduit noi şi oricât de mare a fost ajutorul 
dat de ai noştri, abia am reuşit să umplem cu viața 
noastră întreagă o jumătate de vagon. Restul l-au 
ocupat lucruri pentru alţii, mai puțin norocoşi ca noi. 
Păstrez încă inventarul amănunțit al fiecărei cutii, al 
fiecărui obiect ce era parte din viața noastră de- 
atunci. Aşa cum păstrez şi actele de circulație şi vamă 
ale maşinii care ne-a dus definitiv dincolo de podul 
de la Giurgiu; sau, cum s-a dovedit ulterior, aproape 
definitiv. 

Trierea obiectelor care urmau să ne însoțească în 
noua viaţă a fost făcută pe criterii de utilitate, dar şi 
după importanţa lor simbolică. Pentru că nu eram 


niște bogaţi, utile am socotit a ne fi cam toate. Însă 


un loc important în viața noastră au ocupat întot- 
deauna cărțile şi aveam chiar multe. Le-am împărțit 
doar în două categorii: cele ce vor rămâne provizoriu 
în biblioteca părinţilor - obosisem de atâta scris în 
inventar - şi cele ce ne vor urma. Dincolo de 
preferințele personale, citesc în inventarul impus, cel 
migălos şi meticulos întocmit, titlurile unor cărți 
luate pentru a constitui pentru copilul nostru o 
moştenire de cultură românească, un ajutor în for- 
marea personalității sale: vestitele culegeri de mate- 
matică ale lui Gheba, alături de Basmele românilor de 
lon Creangă, La ţigănci de Mircea Eliade, lângă Deca- 
meronul lui Boccacio. Şi tot aşa, o listă foarte lungă. 
Mă bucură faptul că, deşi atât de tineri, am fost atât 
de maturi! Şi mai citesc ceva în inventar - sunt enu- 
merate acolo albumele de fotografii... În lumea dias- 
porei noastre căutam în acest fel să umplem cu ele 
nişte tipare străine, să umplem spațiul mental şi cel 
din afara noastră cu obiecte talisman - nişte chei per- 
sonale de acces la un alt nivel spiritual. 

Amândoi avem neamuri numeroase. Aşa că ani 
buni am tot trecut de-o parte şi de alta granițele, 
încărcați de cadouri pentru ele şi prietenii noştri. 
Obiecte de artizanat românesc, macrameuri migă- 
loase, ţuică în vestita ploscă de lemn, instrumente 
muzicale şi discuri de vinilin cu muzică românească, 
albume de pictură românească, fețe de masă din da- 
masc, platouri din inox... sunt cele pe care mi le amin- 
tesc acum, dintre cadourile aduse din ţară, cu un efort 
imens şi nedrept - mă refer nu doar la bani ci şi la 


alergătura în găsirea lor. Am fost însă norocoşi: am 

Listă de obiecte pentru vamă 

primit multe cadouri de la rude şi prieteni — în bani, 
îmbrăcăminte şi sfaturi. 

Aşa cum spuneam, nici neamul meu din România 
nu era mai puțin numeros, în plus era net mai 
nevoiaş, aşa că tot ceea ce puteam aduce din Grecia 
era salutat cu multă căldură. Câtă halva, coniac Me- 
taxa, suc concentrat de portocale, stafide, măsline şi 
uleiul lor am tot cărat cel puțin în primii ani - am fi 
putut să deschidem o prăvălie! Dar banii dăruiți, ori- 
cât de puţini... ei bine, banii erau cel mai bine primiţi! 

Şocul instalării într-un spațiu cultural diferit a fost 
cumva atenuat de faptul că, pur şi simplu, am făcut în 
realitate o mutare dintr-un oraş în altul, e drept, la 
mare depărtare între ele, cu aproape tot ceea ce 
aveam şi ce ne era familiar. În scurt timp ne-am dat 
seama şi singuri că unele dintre bunurile noastre 
aduse cu atâtea sacrificii erau necorespunzătoare, 
aşa că trebuiau înlocuite. Treptat, destul de repede, 
doar cărțile, albumele de fotografii şi unele obiecte 
de artă au mai rămas să ne aducă aminte de trecut. 
Restul au fost duse la țară, sau au fost dăruite unor 
prieteni ori unor cunoscuți. 

Diplomele de studii româneşti, atestările noastre 
profesionale, aduse cu mare grijă şi speranţă într-o 
lume necunoscută, au jucat, cred, un rol special. Au 
fost o dovadă a capacităţii, recunoscută destul de 
uşor, dar şi un sprijin moral în calea nedreptăților 
vieţii şi unul practic în integrarea în societatea 
greacă. 

Obiectele, în general, le socotesc nişte unelte ne- 
cesare, dar nu de neînlocuit. Nu cred să existe, cel 
puțin nu-mi amintesc de un obiect pierdut pe care să-l 
regret aşa cum regret oamenii plecaţi din diverse mo- 
tive din viața mea. Am dăruit chiar obiecte prețioase, 
dar tot nu regret. Chiar şi cărţile dragi - împrumutate 
şi neînapoiate - nu sunt un regret prea mare: o carte 


necitită, rămasă neatinsă într-o bibliotecă, parcă nici 


ÎN EXIL 


nu există. Şi dacă aceste cărți sunt, ca şi mine, nişte 
călătoare, sigur au făcut picioare şi de la noul pro- 


prietar, pentru a se lăsa citite... 


La început mi-au lipsit prietenii mei români; până 
mi-am făcut prieteni noi, greci. Drumurile dese în 
țară, internetul şi poşta ne ţin însă în legătură cu cei 
vechi, aşa că sigur am câştigat până la urmă, nu am 
pierdut deloc. Desigur, teoretic, îmi lipseau mititeii, 
borşul, smântâna, laptele bătut, cozonacul, cărțile 
noi. De ce teoretic? Pentru că am făcut călătorii foarte 
dese în țară, de turism sau de lucru, din care mă în- 
torceam cu poftele împlinite şi cu geamantane întregi 
burduşite cu cărți. A venit rapid şi epoca dirijată de 
farfuriile de satelit, email, skype şi facebook - deci 
suntem la curent cu tot ce se întâmplă în țară - iar eu 
descopăr că deşi acum în Atena există magazine cu 
produse româneşti, prefer să le consum la sursă. Ce 
îmi lipseşte? Ceea ce a lipsit şi va lipsi întotdeauna 
unui expatriat: când sunt în Atena îmi lipseşte acasa 
din România şi când sunt acolo, nu ştiu de ce, mi-e 
tare dor de acasa din Atena... 

Vreau să spun că acum, după atâţia ani, aparțin 
ambelor lumi. Mobilitatea aceasta a mea, 
apartenenţa culturală multiplă, este ilustrată cel mai 
bine de bibliotecile mele, în care foarte paşnic şi ar- 
monios îşi împart rafturile cărți în mai multe limbi. 
Le răsfoim cu egală plăcere şi ne ajută încă să estom- 
păm doruri nelămurite. Şi albumele de fotografii îşi 
au rolul lor: împăciuitori stau alături de înaintaşi 
grecivajnici şi mustăcioşi şi de frumuseți elene, ochii 


albaştri şi pletele blonde ale neamului meu... 


Angela BRATSOU este traducătoare, mediator cul- 
tural. Stabilită în Grecia. 

Omnia mea mecum porto 


Când am scăpat din închisoarea României comu- 
niste, în decembrie 1977, printr-o potrivire 
neaşteptată, ciudată şi fericită de întâmplări, similară 
tragerii lozului cel mare la loto, nu mi-am luat cu 
mine, urcându-mă în trenul Arad-Viena, decât valiza 
cu haine şi articole de igienă. Eram plin de speranță 
şi disperare. Plecam chipurile în vizită, cu o viză de 
turist, dar ştiam că nu mă voi mai întoarce niciodată. 
Mi-ar fi plăcut desigur să mai iau cu mine manuscri- 
sul unor texte pe care le scrisesem, dar n-am îndrăz- 
nit, pentru a nu mă face suspect la un control al 
bagajelor în tren şi a fi apoi întors cu un zdravăn pi- 
cior în fund acasă. Mai aveam în valiză două ii, pe care 
le-am arătat în tren unei doamne foarte amabile şi 
triste din Viena, care şedea întâmplător cu mine în 
compartiment şi care fusese la înmormântarea 
mamei ei în Ungaria. Ea a fost, ca să zic aşa, primul 
om vestic cu care am conversat în germană. Chiar 
dacă am avut pe ici, colo probleme de exprimare, da- 
torită dialectului pe care-l folosisem până acum în co- 
tidian, a fost o discuție plăcută şi plină de afecțiune. 
S-a oferit brusc să-mi cumpere iile. Mi-a dat pentru 
ele 100 de mărci, ceea ce mi se părea enorm, aveam 
impresia că sunt bogat de pe-acuma. 

Nu ştiam unde şi la cine voi locui, numai de făcut 
cadouri nu-mi ardea mie pe vremea aia. Dacă am pri- 
mit cadouri? În principiu da, cum ar spune Radio Ere- 
van, chiar dacă nu mi-a dăruit nimeni nimic. Dar cele 
100 de mărci primite de la doamna necunoscută pen- 


tru ii, le văd astăzi ca pe-un cadou. Chiar dacă unii ar 


putea riposta că aici este de fapt vorba de-un act de 
vânzare-cumpărare, sunt convins că femeia a vrut să 
mă ajute prin achiziţionarea iilor. 

Prima întoarcere în țară a avut loc doi ani buni 
după plecare - obținusem cetăţenia germană şi 
renunțarea la cetățenia română. După aceea drumu- 
rile înapoi se reluau anual în vară, căci părinții mei 
trăiau, fireşte, la Timişoara. Mă întorceam de fiecare 
dată cu maşina burduşită de plesnea cu alimente, ar- 
ticole igienice, haine, ciocolată şi dulciuri şi unele 
mici fleacuri colorate, pe care le dăruiam în parte 
părinților, în parte le cadoriseam în stânga şi-n 
dreapta, prietenilor şi cunoscuților. Orice duceai, era 
binevenit, în România în anii '80 domnea o secetă 
cumplită la toate nivelurile. Mă întorceam din Româ- 
nia spre Germania anual cu maşina încărcată de 
cărţile pe care le cumpărasem în cursul anilor şi pe 
care astăzi, în parte, nu le mai am. 

M-au însoțit în migraţie doar cărțile, care sunt un 
mare capitol în sine şi pe care nu le consider obiecte 
în sensul întrebărilor puse. Ca de altfel şi fotografiile 
sau scrisorile, pe care le posed în număr mare, 
nescoțându-le însă decât în proporţie de 1% şi ex- 
trem de rar din sertar. 

Am fost întotdeauna atent să nu pierd nimic, nu 
ca alții. Dar lăsând gluma de-o parte, nu am fost nici- 
odată ataşat de obiecte, nu pentru că nu aş fi senti- 
mental, dar pentru că probabil am avut senzația că 
păstrarea şi implicit acumularea de obiecte sunt mai 


curând dăunătoare vieții prezente şi viitoare. E ca şi 

cum ai pleca la drum relaxat şi liber cu o valiză şi 
cândva cari şapte, apoi şaptezeci de valize cu tine. 
Cred că memoria este oricum sârguincioasă foc şi 
că-şi face ea strălucit treaba singură şi fără să-i ofe- 
rim noi prea multe ajutoare. Ba mai mult, amintirile 
dau uneori năvală, chiar şi fără voia noastră. Cuvinte, 
mirosuri, sunete auzite întâmplător ne smulg, d la 
Proust, când ne aşteptăm mai puţin din prezent şi ne 
arată că timpul nu este unidimensional. Desigur, unii 
îşi transformă casa, în extremis, într-un frumos 


muzeu, asta îşi are uneori îndreptăţirea dar prefer 
spaţiile clare, cu multă lumină şi loc berechet pentru 
noi planuri. Mă fascinează un tip precum Diogene, 
care a renunţat la toate obiectele sălăşluind într-un 
butoi cu vedere la mare. „Omnia mea mecum porto”, 
vorba lui Cicero, preluată de fapt de la greci. 

Nu am dus niciodată lipsa unor obiecte din 
România, ci numai a unor prieteni, a unor oameni. 

Am fost adesea întrebat dacă mă simt român sau 
german. Deosebirile astea sunt artificiale şi cu drag 
folosite de propaganda naționalistă. Cred că suntem 
cu toţii un amestec de influenţe, care nu poate fi în- 
ghesuit între anumite graniţe. Mă simt cetăţean al 
lumii, prietenii mei trăiesc în diferite țări, crezând cu 
toţii în puterea magică a artei. Poate că de aceea, în 
decursul timpului, în camera mea de lucru, pe pere- 


tele pe care-mi cade privirea când şed la computer, 
s-au adunat trei postere: un afiş de cinema pentru fil- 
mul Le pass€ al regizorului iranian în exil la Paris 
Asghar Farhadi. Filmul este o profund mişcătoare şi 
rafinată coproducție franco-italiană din 2013 despre 
iubire, despărțire, singurătate şi relaţiile noastre cu 
trecutul. 

Alături se află un poster înrămat, în care se vede 
interiorul bibliotecii Holland Park Library din 


Londra, după bombardamentul Blitz al nemților din 

Pictură de Miroslav Bartak 


1940. Am descoperit acest poster în vitrina unei li- 
brării din Siena, în Toscana, în anii'80. Impresionant 
şi grandios este că, în timp ce stau înfundaţi până la 
genunchi între ruinele bibliotecii bombardate, trei 
gentlemeni englezi cu pălărie şi îmbrăcaţi impecabil, 
se uită imperturbabil la cărţile din rafturile rămase 
intacte şi le răsfoiesc avizi de lectură, de parcă nimic 
nu s-ar fi întâmplat. 

Lângă această fotografie se găseşte posterul „Trei 
români”, care-i arată pe Cioran, lonesco şi Eliade dis- 
cutând relaxaţi la Paris. 


Apoi, pe alt perete, se află originalul a două cari- 

caturi celebre ale prietenului meu praghez Miroslav 
Bartak, care mi-a ilustrat, în cursul timpului, cinci 
căi 


ţi apărute în Germania. Una din caricaturi e foarte 
asemănătoare cu o pictură kitsch, înduioşător de 
naivă, care se vedea, în anii copilăriei mele, mai în 
toate casele din Reşiţa: doi copii trec un podeţ peste 
o râpă, în spatele lor este un mare înger păzitor alb, 
ocrotindu-i să nu cadă în apă. La Bartak unul din 
copii a căzut, din nefericire, de pe pod şi acum se ţine 
disperat de rama picturii. Îngerul de pe pod se 
apleacă spre el şi se screme să-l prindă de mână, ca 
să-l tragă înapoi pe pod. Când umorul uneşte 


naţiunile, îngerii pun şi ei mâna. 

Alături de Bartak se află o pictură suprarealistă a 
unui prieten român-francez, pictorul parizian Tudor 
Banus. Mi-a dăruit-o când l-am prezentat acum zece 


ani la Diisseldorf. 


Jan CORNELIUS este scriitor, jurnalist cultural, 
eseist, traducător. Stabilit în Germania, la Diisseldorf. 


Camera de lucru 

R. OBIECTE ÎN EXIL 


Despre obiecte și despre cum ne trădează ele 


Mi se cere să-mi trimit cârceii memoriei spre tre- 
cutul meu, unde ei să se acroşeze de diverse obiecte 
care au intersectat biografia mea. Să se înfăşoare pe 
ângă ele şi să încerce să dezvolte în acel bizar trecut 
anaerob o retroactivă viață vegetativă, cel puțin până 
când alți insidioşi curenți ai uitării nu mă vor des- 
prinde şi de ele, fără ca eu să îmi dau seama, cum se 
şi întâmplă îndeobşte. Mi se şi explică, de asemenea, 
că fastuoasa practică a anchetelor de opinie de prin 
publicații, ba chiar şi din ceva mai solidele investigaţii 


psihico-sociologice care iau pulsul actualității ar avea 
de profitat de pe urma unor asemenea mărturii. Eu 
admit cu resemnare că sunt atâtea lucruri care îmi 
scapă, în strategia polimorfă a vremurilor mai noi! 
Dar cum invitația vine de la persoane pe care le sim- 
patizez instinctiv, şi care trec aşadar cu bunăvoință 
peste statutul meu de incompetenţă în arta de a lua 
astfel de temperaturi, voi încerca să parazitez propria 
mea memorie. 

Cred că primul obiect pe care am înţeles că se de- 
pusese colbul timpului, regretând deja vremea 
inconştienţei în care mă jucam cu el fără să ştiu ce 
este, suflând ca într-un corn şi mânuindu-l cu 
imaginaţia mea infantilă în rolurile pe care inocența 
mea i le atribuia, era o cămașă de obuz rămasă nu se 
ştie cum prin podul casei noastre. Când, mai târziu, 
am înțeles că cilindrul acela de aramă conţinuse în el 
un proiectil care fusese tras cu un tun, ştiam deja cum 
recuperează poezia anumite obiecte; poate pe ur- 
mele lui Blaga, mi-am imaginat că, producând lungi 
vocale la gura lui, din obiectul de metal iese sunetul 


gutural al războiului, aşa cum marea îşi ține hula într-o 
scoică pe care o duci la ureche. Multă vreme am fost 
mândru de metafora pe care i-o găsisem, ba am scris 
şi un mic poem pe această temă, apoi obiectul s-a 
pierdut din nou, iar după ce fratele meu l-a regăsit, a 
devenit un soi de involuntară vază pentru flori de 
câmp - ceea ce şi azi ar putea să mai fie, dacă nu ar fi 
dispărut iarăşi... Cred că la diverse intervale îmi 
aminteam şi de alte obiecte sau reviste interbelice ui- 
tate de mătuşile mele în acelaşi pod din casa de la 
Susenii Bârgăului, între ele şi şaua pe care călărise 
tatăl meu când s-a întors de la război, masca lui de 
gaze, cureaua lui de ascuţit briciul, porthartul şi alte 
obiecte rămase vii din acel război, mare încercare a 
uitării care îl lăsase pe el în viață. Dar în lungul peri- 
plu al mutărilor mele prin diverse oraşe, la un mo- 
ment data irupt în memoria mea o gamă întreagă de 
obiecte ţărăneşti de strictă utilitate, fiindcă pe unele 
le mânuisem chiar eu şi simțeam că îmi lipsesc în 
mod grav în noua mea viață de vagabond plecat defi- 
nitiv de acasă. Şi năvăleau fiindcă mi-era dor de mine 
cel de odinioară, de inocența şi fericirea mea pier- 
dute, de anii care nu mai erau şi de tot ceea ce se 
ofileşte inexplicabil, fără ca cineva să îţi poată spune 
vreodată de ce se întâmplă aşa. Pot să le înşir la în- 
tâmplare, numai de plăcerea de a le pipăi cu simțurile 
mele abstracte şi tocite, chiar dacă niciunul dintre 
acele obiecte nu are vreo importanţă pentru nimeni 
altcineva: război de ţesut, numit prin acele locuri 
„stative”, sucală pentru depănat firul de lână pe fus, 
vârtelniță folosită tot în meseria hibernală de 

Penelopă a mamei mele, meliță pentru frânt tijele fi- 
relor de cânepă, pieptene cu dinţi de fier (nu îi mai 
ştiu numele local) pentru descâlcitul lânii imediat 
după ce a fost tunsă de pe oaie, ţesală pentru lustruit 
crupa cailor (ca în celebra artă poetică a cavalerului 
Marino), cindeu - adică un fel de lungă pânză împo- 
dobită cu flori care înconjoară farfuriile puse pe pe- 
rete, sau icoanele, ca un fel de ramă pe creştetul unor 
madone iconale rurale, fântâniță din coceni de po- 
rumb (pur şi simplu ştiuleți de pe care au fost luate 
boabele şi pe care copilul le clădeşte într-un mic 
turnuleț cu patru laturi, între timp imaginându-ți că 
el este mai adânc decât pivniţa casei şi se poate ridica 
mai sus decât acoperişul... dacă nu se prăbuşeşte); 
arc dintr-o nuia de răchită cu săgeți din fire de câ- 
nepă, paloş tăiat dintr-o scândură şi dat la rindea cu 
sculele tatei care deseori nimereau prin cuie şi le 
ştirbeam oțelele, barda tatei cu coadă scurtă încovo- 
iată spre stânga şi cu tăişul de la stânga spre dreapta 
întrucât el era stângaci - devenită mândrie a biblio- 
tecii mele de la țară fiindcă stă sub un raft cu buni fi- 
lozofi pesimiști; cămaşa de mire a tatălui meu, 
recuperată de mine recent pentru vreo nuntă miori- 
tică, cine ştie?; diverse cărţi de pe atunci, cum ar fi 
Ruslan și Ludmila, despre care cred că a rămas spre 
lectură postumă în casa unui fost prieten din copilă- 
rie, sania mea de o mie de ori ruptă dar reparată de 
bunicul meu, de bucurie că nu îmi rupsesem coastele 
cum coboram ca o vijelie pe toate dealurile, băşica de 
porc cu grăunţe în ea, uscată şi umflată tot de el pen- 
tru mine, pe vremea când nu existau mingi de cum- 
părat, iar țăranii oricum nu le cumpărau pe atunci 
jucării copiilor - cum să te joci cu ceva ce nu a fostin- 
ventat de tine?... Puşca din țeavă de soc cu gloanţe de 
câlți de cânepă cu care speriam toate pisicile, schiu- 
rile mele fabricate mai târziu chiar de mine din două 
şipci de frasin nu tocmai bine uscate, drept pentru 
care nu le îndoisem prea convingător vârându-le ca- 


D)BIECTE ÎN EXIL 


petele într-o oală cu apă clocotită pentru ca mai apoi 
să le curbez fixate sub un butuc; biciul tot de cânepă 
împletit în cinci, cu care plesneam prin curte în ziua 
de An Nou, micile clopoțele care împodobeau gâtul 
cailor noştri când ieşeam, în unele duminici, şi mer- 
geam în sania pictată cu flori roşii să îi facem o vizită 
bunicii din alt sat; aceiaşi zurgălăi pentru care pri- 
meam permisiunea să-i folosesc la pluguşorul meu la 
sărbătorile de iarnă când mergeam să le urez vecini- 
lor brazdă rodnică sub plug în noul an ce vine, eu cu 
gândul că o să-mi dea şi un leu sau doi, nu doar nuci 
şi mere, căci aşa ceva aveam şi acasă; teribil de 
prețiosul briceag cu plăsele care imitau forma unui 
peşte, cumpărat de la Cooperativa satului cu banii 
dobândiți la colindat, fără de care primăvara nici nu 
aveai de ce să ieşi din casă, fiindcă nu puteai să îți tai 
crengi de răchiți pentru fluiere, şi nici să încerci să 
arunci cu ella țintă într-o scândură agățată de-o scor- 
bură... 

Şi ar mai fi nişte patine cu şurub, de mai târziu, 
care stricau rapid toate ghetele fiindcă trebuia să le 
strângi menghina pe talpa bocancului, iar bocancii 
erau mai scumpi decât o vacă... Ar mai fi primul meu 
cojocel ceva mai domnesc, făcut de un meşter din 
satul vecin la indicaţiile mele, pe la vreo zece ani, 
după ce mama strânsese cu grijă toate pieile de la 
mieii ce-şi lăsaseră suflarea în cinstea sărbătorilor 
noastre de primăvară; ar mai fi primul „balonzaid” 
care se lungea mult sub genunchii mei de copil, fiind- 
că fusese luat să mă ţină câţiva ani buni, drept pentru 
care eu nu ieşeam niciodată cu el la Braşov, unde co- 
legii mei din familii de domni aveau scurte şi geci cu 
glugă; ar mai fi prima mea mandolină la care nicio- 
dată nu am reuşit să cânt acceptabil, dar eram mân- 
dru că făcusem bătături pe buricele degetelor; ar mai 
fi coasele cu care am cosit, greblele cu care am gre- 
blat, secerile cu care am secerat, caii pe care am că- 
lărit, vacile pe care le-am hrănit, cărțile pe care în 

fânul din şopron le-am citit, sau le-am citit prin merii 
noştri cei falnici din grădină; ar mai fi prima mea 
bluză de „silon”, care era să ardă pe mine, primele 
mele cămăși pe care mi le-am călcat singur cu acel 
fier de călcat umplut cu cărbuni, şi primul meu stilou 
„bic” furat de la colega mea Edith, care avea trei ase- 
menea pixuri venite tocmai de peste ocean (ce ciudat, 
nici nu trebuia să pui cerneală în el!), furt de care 
mi-a fost atât de ruşine încât am ascuns bicul cel gal- 
ben în scorbura unui copac şi nu l-am folosit nicio- 
dată - probabil că viermii cei neobosiţi şi cio- 
cănitorile se vor fi mirat de ceea ce au găsit =; şi tre- 
buie să mai fi fost unele cărți de care vag îmi aduc 
aminte, atunci când îmi lipseşte un citat despre care 
cred că ştiu la ce pagină s-ar afla; sau ar veni spre me- 
moria mea chiar şi acele mari bancnote de câteva mii 
de forinţi abandonate într-un sertar, rămase după ce 
administrația ungurească şi-a luat tălpăşița din sat şi 
am revenit la vechile noastre bancnote cu regii 
noştri... iar aici s-ar deschide alte poveşti: despre 
ofițerul neamţ încartiruit în casa noastră care îşi bea 
laptele cu paiul de ovăz, fiindcă nu îi plăcea caimacul, 
dar eu nu l-am cunoscut, sau despre perceptorul co- 
munist de impozite care stătea câteva ierni la noi 
tăind rând pe rând toată slănina din pod, iar cuțitul 
său cu plăsele din corn de cerb şi tocul negru al pis- 
tolului de la brâu fac o gâlcă permanentă în memoria 
mea; ar fi caravana cinematografică de pe linia 
moartă, la gară, unde rula „Aşa s-a călit oţelul”, dar şi 
felinarele de pe calea ferată cărora le furam sticlele 
colorate ca să ne facem ochelari de soare; ar mai fi 
atâtea alte vagoane de lucruri rostogolite-n copilăria 
mea, deraiate de pe linia atentă a memoriei mele, răs- 
turnate undeva într-o râpă a timpului pe lângă care 
trec şi văzând-o şi nevăzând-o. lar ceva mai încoace 
ar fi şi amintirea diplomei mele de absolvire după ce 
am încheiat faimoasa Facultate de Filologie clujeană, 
devenită acum „de litere”, pe care mi-a confiscat-o de- 


finitiv un vameş de la aeroport la Bucureşti. Dar nu 
mie, ci unui inimos jurnalist portughez cu care intra- 
sem în vorbă tocmai la Paris, în primele mele luni de 
exil, şi care făcea pe atunci practică la Le Monde. lar 
el s-a decis să plece „în reportaj” în România odiosu- 
lui, cu acel curaj circumstanţial ce se declanşa mira- 
culos în unii prin anii coexistenței blocurilor, 
profitând şi de contactele oculte pe care i le furniza- 
sem, ca să vadă cu ochii lui, să adune probe şi să 
denunțe regimul opresiv... Şi a plecat probabil cu un 
scenariu în cap mai terifiant decât cele din romanele 
de spionaj de pe vremea Războiului Rece; a schimbat 
câte trei taxiuri să ajungă acasă la mine, unde să le 
înmâneze alor mei o scrisoare, şi să primească în 
schimb diploma mea de absolvire, care îmi trebuia ca 
să mă înscriu la doctorat la Sorbona. lar la sfârşitul 
investigațiilor sale a revenit tot la vechea mea adresă 
să îşi ia la revedere, să consoleze şi să asigure familia 
mea că va fi bine, apoi s-a îndreptat spre aeroport, 
căci trebuia să plece. lar acolo s-a produs spaima 
vieții lui, una care i-a imprimat pe față culoarea cu 
care l-am regăsit la aeroport la Paris. Acolo a fost dez- 
brăcat la piele, i s-au confiscat toate rolele de film, 
toate celelalte documente, inclusiv diploma mea şi 
unul din jurnalele mele intime, acolo a fost controlat 
în anus unde ar fi putut să ascundă secretele succe- 
sului minunatei noastre foste orânduiri, acolo a 
transpirat din toată frica lui fizică inexplicabilă şi 
brusc devenită uriaşă în interiorul lui, ca un fel de 
duşman teribil existent în tine, de existența căruia nu 
ai avut niciodată ştiinţă. Şi aşa se face că diploma 
mea, carnetul meu şi alte documente pe care mi le 
vor fi trimis ai mei au rămas proprietate a țării unde 
fuseseră elaborate, iar eu nu le-am mai văzut nicio- 
dată... În schimb portughezul meu nu-și găsea cuvinte 
prin care să-mi descrie terifianta lui revelație, demnă 
de pana unui mare poet tragic: adică ce uriaşă este 
umilirea reală care se poate intersecta cu viața ta, în 

momentul când nu poți negocia cu brutele în numele 
niciunui principiu... 

Dar ştiind că niciodată nu trebuie să aduci obiecte 
personale în poezie („să nu extragi poezie din lu- 
cruri”, spunea Drummond) fiindcă ele ți-au aparţinut 
numai ție, şi nu au nici pic de importanţă într-un text 
care trebuie să dea târcoale misterului profund al 
pe ulița ta, tre- 
chiar dacă le 


vieții tuturor, nu doar al prietenilor de 
buie să te mărgineşti să le ascunzi 
povesteşti. lar dacă ai norocul să-ți supraviețuieşti 
poetic şi după propria ta perioadă de elanuri acneice, 


singur îți vei da seama că atunci când ţi-ai bazat poe- 


mul pe unul din acele lucruri, între timp acel lucru fie 
a dispărut, fie s-a modificat, fie a ieşit din uz precum 
scuturile hopliţilor sau ca meliţele de prin satele 
Transilvaniei (biet Beniuc cu metafora lui despre un 
război de cânepă!). Prin acei ani încheiam un poemaş 
cu zgomotul unei fise de telefon care cădea şi făcea 
contactul cu ipotetica mea iubită, fericit peste poate 
de invenţia mea. Să mai pun acum notă de subsol ca 
să-i explic nepotului meu cum se proceda prin anii 
'70 când telefonai cu 25 de bani? Inutil, cum inutilă 
şi de tot hazul mi se pare, că tot mi-am adus aminte, 
seria acumulativă a unui poet foarte lăudat la vremea 
debutului său care înşira numele tuturor „cofetării- 
lor” de le Bulevardul „Ştefan cel Mare”, plus numele 
prăjiturilor cu care îşi îndemna iubita, între timp mai 
toate ieşite din fabricaţie... lar astfel revin pe la înce- 
putul îndemnului care m-a pus să înşir aici diverse 
lucruri scoase din depozitul ambulant al amintirilor 
mele. Ca şi atâtea alte evenimente ale noastre perso- 
nale, care ne dau sentimentul şi chiar certitudinea că 
suntem unici, şi chiar nu greşesc fiindcă noi nu 
greşim atribuindu-le o asemenea importanţă, toate 
sunt doar repere interne şi aleatorii ale identității 
noastre, importante, desigur, dar nu mai mult decât 
semnele pe care le lăsăm încrustate pe unii copaci în 

pădure, ca să recunoaştem drumul de întoarcere. 
Dacă ne mai întoarcem pe propriile noastre urme... 
Fireşte că exilul e un fel de marcare şi mai com- 
plicată a lucrurilor. E ca şi cum te-ai duce printr-o pă- 
dure total necunoscută, exotică, diferită de cea prin 
care ai copilărit, şi ai încerca să îţi pui semnele tre- 
cutului pe copaci pe care nu îi cunoşti, sau să laşi re- 
pere prin luminişurile pe unde nu ai fost niciodată. 
Ele pot să semene cu luminişurile cunoscute deja ție, 
dar suprapunerea ta de acum cu cel din tine de altă- 
dată se petrece numai printr-o severă şi necesară în- 
străinare de tine, aşa încât la sfârşit să ajungi chiar să 
crezi că acea nouă pădure e tocmai sau aproape pă- 
durea prin care mai trecuseşi. Sau cum procedează 


Marinarul lui Pessoa, cel care naufragiat pe o insulă 


îşi aminteşte cu atâta intensitate de patria lui încât 


ajunge să îşi creeze prin caracterul obsesional al 
acestei amintiri o nouă patrie, în care identifică trep- 


tat vechi prieteni ce i-au devenit noi prieteni, pân. 


să acumuleze amintiri vagi şi îndepărtate din nou. 


ă 
ajunge să-şi uite patria de la origini, ba chiar începe 
a 
e 


patrie. Ştiu că cercetările sociologice şi societa 
astuțioase dispun de vaste tabernacole cu fişiere în 
care aranjează cât se poate de sistematic fişe cu ase- 
menea întâmplări, iar una din etichetele ce ar putea 
figura pe un asemenea sertar chiar s-ar putea numi 
„revoluţia de departe”, cum mi se sugerează. 
Revoluţie?... habar n-am... Eu nu am decât această 
vraişte, şi deseori nici nu ştiu ce să fac cu câte un 
obiect ruginit pe care-l găsesc în respectiva râpă a 
trecutului, căci nici a boci sau a blestema zeii care nu 
ne explică de ce ruginesc până şi gândurile cele mai 
inoxidabile nu e o soluție... 


Dinu FLĂMÂND este poet, eseist, jurnalist, diplo- 
mat. Traducător din literaturile franceză, spaniolă, 
italiană şi portugheză. S-a refugiat la Paris în anii '80. 

Intelectualul și biblioteca publică 


Despre bibliotecile publice din România nu se 
scrie/ discută / dezbate atât de mult pe cât ar trebui. 
În timp ce unele au devenit instituţii moderne, eu- 
ropene, ireproșabile ca organizare și funcționare, al- 
tele nu reușesc să depășească statutul de relicve, 
structuri aproape muzeificate în care cartea și citi- 
torul sunt siluete incomplet definite, întoarse defi- 
nitiv cu faţa către trecut. Dincolo de discuţiile strict 
profesionale pe subiect (prezente în acest dosar sub 
forma analizei detaliate a Elenei Chiaburu despre 
situaţia bibliotecilor ieșene) ni se pare relevant dacă 
și cum mai funcţionează relaţia intelectualului cu 
instituţia bibliotecii publice. Sunt bibliotecile pu- 


blice un „acasă” al intelectualului contemporan sau 
reprezintă doar amintiri fulgurante și complezente 


dintr-un trecut imemorial?! (Dacia literară) 

Dosar DACIA LITERARĂ 


1. Când aţi intrat ultima oară într-o bi- 
bliotecă publică și ce ați făcut acolo? 


2. Cât datorează formarea dvs. intelec- 
tuală bibliotecilor publice? 


3. Ce reprezintă pentru dvs, în 
prezent, instituţia bibliotecii publice? 


4. Cum vi se pare că a evoluat/ invo- 
luat biblioteca publică în ultimul sfert 
de veac? 


5. Vă puteți imagina modul în care va 
arăta/ ar trebui să arate o bibliotecă 
publică peste 50 de ani? 


Adrian Alui Gheorghe, Liviu Antonesei, Vasile Baghiu 
Alexandru Călinescu, lulian Ciocan, Elena Leonte 


Magda Ursache, Radu Nica, Mircea Morariu 

Adrian ALUI GHEORGHE 


1. Ca director de bibliotecă judeţeană („G.T. 
Kirileanu” din Neamţ) intru aproape zilnic „într-o bi- 


bliotecă”, cu treburi administrative mai ales, în 
această perioadă, în această postură. Oricum, în ceea 
ce priveşte Biblioteca din Piatra Neamţ, am luat-o de 
jos, de prin 1974, simplu şi timid cititor la început, 
apoi cititor avid, apoi cititor avizat ş.a.m.d. Vorba lui 
Borges: „De cele mai multe ori nu mă laud cu cărțile 
pe care le-am scris, mă laud cu cele pe care le-am 
citit”. Oricum, se condiţionează unele pe altele, cărţile 
pe care le scrii trebuie să comunice cu cele pe care 


le-ai citit. 


2. Totul? Poate fi un răspuns. Eu merg pe ideea că 
nu există biblioteci mari sau mici, nu există biblioteci 
importante şi mai puţin importante, există o singură 
bibliotecă, universală, în care unii se simt precum peş- 
tii în apă, alții se sufocă. Un analfabet într-o bibliotecă 
e ca un orb în grădina raiului. Dacă e să am coşmaruri 
cu adevărat, cel mai pregnant e acela să fiu izolat 
într-un loc lipsit de cărți. 


3. Un parametru pentru dimensionat civilizația 
unei societăți. În acest moment numărul de utiliza- 
tori ai serviciilor bibliotecii publice, în Europa, deci 
şi în România, este undeva pe la 10 - 11 la sută. Cu 
cât ne vom apropia de limita zero, cu atâta vom simți 
aerul tare al primitivității. Vom fi niște primitivi cu 
internet, cu calculatoare performante, cu magazine 
(mall-uri) nesfârșite...! Nişte fericiți? În acest sens 
spunea recent Evgheni Vodolazkin, autorul romanu- 


lui Laur, într-un interviu acordat doamnei Teodora 
Stanciu, care se regăsește în revista „Conta”, numărul 
21, cel mai recent: „Gândurile noastre, ale oamenilor, 
există doar în cuvânt, ele nu pot exista altfel. Nici pic- 
tura, muzica, n-ar fi existat dacă n-ar fi existat cuvân- 
tul. Când învelișul lui se distruge, dispare sensul. 
Rămâne sentimentul, o idee confuză, dar ele nu pot 
exista în afara cuvântului. Este o mare problemă, pen- 
tru că acest înveliș de cuvinte se distruge la propriu 
şi el seamănă cu stratul de ozon de deasupra pămân- 
tului, strat care, la rându-i, se distruge. Cred că se va 
termina rău acest lucru. Trebuie spus că astăzi vor- 
birea oamenilor devine tot mai primitivă, iar discur- 
sul pe internet, vorbirea pe chat, vorbirea de la 
televizor sunt primitive şi mi-e teamă că, într-o zi, cu- 
vântul va fi înlocuit printr-un muget, moment în care 
se va prăbuși întreaga bunăstare şi consumul. Qame- 
nilor le plac toate valorile, în afară de valoarea cuvân- 
tului; în lumea întreagă se reduc programele 
institutelor umanitare, în favoarea cercetărilor eco- 
nomice, iar dacă continuăm așa, o să ştim, de la un 
moment dat încolo, numai să numărăm banii şi să 
mugim. Dar acest lucru nu va dura mult timp, pentru 
că după acest muget va veni pierderea totală a con- 
ştiinţei și, drept urmare, nu va mai avea cine să nu- 
mere banii”. lar în acel moment chiar că nu va mai fi 


nimic de demonstrat. Şi nici pentru cine. 


4. Nu biblioteca involuează, ci individul, omul. Bi- 
blioteca, dimpotrivă, evoluează, cărțile sunt din ce în 
ce mai frumoase, mai atrăgătoare, mai numeroase. 

Dar poate că nici omul nu involuează, e vorba doar 
de un proces istoric (şi isteric?), de modificare a 
structurii sale genetice, sub presiunea condiţiilor, 
lucru pe care noi îl percepem mai greu. Oricum, cal- 
culatorul, internetul, modalităţile de comunicare de 
azi sunt pe cale să modifice profund „canonul uman”. 
Suntem, totuşi, prea aproape de fenomen, ca să îl în- 
ţelegem, să îl percepem. 


5. Sunteţi optimişti...) Dar cine (mai) crede că va 
mai fi lume peste 50 de ani? Glumesc, va fi. Poate că 


până atunci se vor uni lumea asta cu lumea cealaltă? 


Şi asta e posibil. Oricum, peste 50 de ani un microcip 
(poate fi şi un micro-cip-cirip!) va fi inoculat fiecărui 
individ care va avea la dispoziţie, astfel, întreaga me- 
morie a omenirii, implicit toate cărţile. Aşa să ne 
ajute Dumnezeu! 


Adrian ALUI GHEORGHE este scriitor, director al 
Bibliotecii Judeţene „G.T. Kirileanu” Neamţ. 


(în prezent Biblioteca Universităţii Tehnice „Gheorghe Asachi” lași) 

1. Păi, ultima oară am intrat chiar anul trecut, însă 
a fost vorba despre lansări de cărți. De altfel, în ultimii 
vreo 25 de ani, intru în cele două biblioteci publice 
care mi-au marcat formarea - Biblioteca Judeţeană 
„Gheorghe Asachi” şi Biblioteca Centrală Universitară 
„Mihai Eminescu” — mai degrabă pentru diverse eve- 
nimente decât pentru a împrumuta cărți, abia fac față 
la cărțile primite şi cumpărate. Dar mi se pare excelent 
că bibliotecile, dincolo de serviciile clasice, au devenit 
factori mai extinşi de iradiere culturală - lansări de 
carte, expoziții (nu doar de carte şi manuscrise), dez- 
bateri, conferinţe, concerte, spectacole. 


2. Aproape totul! Sigur, am avut şansa să mă nasc 
şi să trăiesc într-o casă în care exista o bibliotecă de 
familie destul de bună, asta nu era situația multora 
dintre colegii mei de contingent, ca să spun așa. Prin 
urmare, aveam la îndemână de la Biblia bunicii, pe 
care m-a învățat să scriu şi să citesc pe la 4-5 ani, şi 
până la destui clasici români, dar şi seriile de clasici 
universali — ruşi, francezi, englezi, germani — editate 
începând cu anii 50 de ELU, Editura pentru Literatură 
Universală, mai multe sute de cărți destul de bine 
alese. Dar mai erau şi cărți mai pentru copii, precum 
cărțile unor Jules Verne, Defoe, Swift, în ediţii ante- 
belice ale tatei. Cum aveam acasă un fond de carte, 
avem şi posibilitatea schimbului, pentru lectură, cu 
alți copii. Însă e clar că multă vreme nu putea să du- 
reze, stocul meu şi stocurile celorlalți nu erau infinite. 
Am avut iarăşi noroc pe la sfârşitul clasei a III-a, când 
ne-am mutat de pe Ralet pe Ştefan cel Mare, la vreo 


trei sute de metri de Biblioteca Judeţeană. De atunci 
şi până am intrat la facultate, am mers măcar o dată 
pe săptămână la împrumutat cărți. În vacanțe chiar 
şi de două ori, pentru că era o limită de trei la cărţile 
pe care le puteai lua o dată. O bună parte din cultura 
mea literară s-a format atunci. În octombrie 1972, 
când am început facultatea, unul din primele drumuri 
a fostla BCU, să-mi fac carte de intrare. Cât eram stu- 
dent, se întâmpla să merg şi zilnic, pentru că aveam 
nevoie de cărți şi periodice care nu se împrumutau 
acasă. Mi-am petrecut probabil mii de ore în celebra 
sală „Documentare”. Când eram în anul al doilea stă- 
team toată ziua, plecând numai la prânz la masă. 
Atunci, am citit toți filosofii care existau în română şi 
franceză la BCU, dar şi o mulţime de cărți de psiholo- 
gie, psihanaliză şi sociologie, pentru că studiul aces- 
tor discipline în România abia se reluase şi nu se 
găseau multe cărți în librării. Cât am fost în stagiu, 
am mers mai rar, dar din 1978, când am câştigat con- 
cursul pentru un post în cercetare, vizitele mele iar 
s-au îndesit şi lungit. Ţin minte că în 1985 - 1986, 
când am lucrat la primul studiu amplu despre 
Asociaţia „Criterion” din România, am răsfoit cam 
toată presa interbelică de la BCU, nu doar ziarele şi 
revistele care priveau tema. Ţin minte că le-am rugat 
pe doamnele bibliotecare să nu-mi mai dea nimic, că 
riscam să nu apuc să mai scriu studiul promis dom- 
nului Zub, pentru un volum colectiv în limbi străine 
pentru Congresul Mondial de Istorie de la Stuttgart. 
E de la sine înțeles că versiunea în română a putut să 
apară după 1990... 

3. Chiar dacă aproape nu mai trebuie să împru- 
mut cărți de la bibliotecile publice, existenţa lor este 
pentru mine unul din semnele că mai există cultură 
scrisă şi că mai este importantă. E şi un colac de 
siguranţă, dacă nu prind o carte care mă interesează 
ştiu că o pot găsi la Asachi sau la Eminescu. E bine. 
Însă cred că bibliotecile publice sunt un mare bine 
pentru copiii, tinerii şi adulții care n-o duc strălucit 
financiar şi au înclinații spre lectură. În afara 
necesității de tezaurizare, peste tot în lume, bibliote- 
cile publice au apărut şi subzistă şi din astfel de mo- 
tive. Fără ele, ar putea să apară un fel de monopol pe 
Savoir, ceea ce este de neconceput pentru o societate 
modernă şi democratică. Din acest motiv, am şi donat 
sute, mii de cărți unor biblioteci săteşti, ba chiar şi 
unei biblioteci a românilor care trăiesc în Spania. Şi 
voi mai face asta! 


4. Din câte am observat eu, a cunoscut un oarece 
proces de modernizare. Internetul a devenit şi în 
acest caz o prezenţă utilă, s-au realizat şi fişiere elec- 
tronice, nu doar din cele de cartonașe, care mie de 
altfel îmi plac foarte mult! „Asachi” s-a mutat într-un 
spațiu nou din pricina lucrărilor de la Palatul Culturii, 
însă eu duc dorul celui vechi şi, cu puţin noroc, poate 
se întoarce. Este excelent că BCU şi-a multiplicat 
activităţile culturale şi că a reuşit să-şi facă o nouă 
aripă, cu condiţii de vârf pentru păstrarea manuscri- 
selor şi a excelentului tezaur de carte veche. Mai tre- 
buie ceva, ceva ce am văzut nu doar peste Ocean, ci 
şi mai aproape, la Biblioteca lagiellonă din Cracovia, 
unde întregul fond de carte poloneză, de la începuturi 
până pe la 1970 sau deja 1980, a fost digitalizat şi 


poate fi consultat oriunde în lume te-ai afla... 


5. Evoluţiile tehnologice sunt atât de rapide şi im- 
pactul lor asupra industriei cărții în general atât de 
importante, încât orice mi-aş imagina eu acum riscă 
să fie depășit atunci, să pară o copilărie. Cred totuşi 
că fondurile bibliotecilor vor fi digitalizate, că accesul 
la versiunile on paper vor fi restrânse pentru 
siguranța cărților, că vom consulta fondurile cel mai 
adesea de acasă sau de oriunde în lume vom fi 
plecați. Eu sunt un cititor de tranziţie, citesc si on 
paper şi electronic. În cazul cărţilor preferând clar 
hârtia, dar generaţiile mai tinere nu mai au asemenea 
fixisme, unii utilizează audiobook-urile, ceea ce cu 
siguranţă eu nu voi face vreodată. Îmi imaginez însă 
că progresele printului ne vor conduce şi la situația 
de a ne confecționa exemplare on paper personali- 
zate - alegând hârtia, forma şi dimensiunile literelor 
etc. Vom trăi şi vom vedea! 


Liviu ANTONESEI este publicist, poet, prozator, 
prof. univ. dr. al Universităţii „Alexandru loan Cuza” 


laşi. 

Vasile BAGHIU 


1. Frecventez Biblioteca „G.T. Kirileanu” din Piatra 
Neamţ de ani şi ani, săptămânal. Ultima oară am cău- 
tat lucrări în vederea documentării pentru un studiu 
în zona de graniţă dintre psihologie şi îngrijiri medi- 
cale, dar împrumut de acolo şi volume de poezie sau 


romane. 


2. Foarte mult. Când resursele sunt precare şi 
nu-ţi permiţi cumpărarea cărţilor, biblioteca publică 
este mai mult decât binevenită. Este, de altfel, un loc 
care te stimulează, iar simpla vizitare a lui îți dă un 
sentiment de încredere şi speranţă. 


3. 0 văd mai mult ca pe un mediator social. Și este, 
bineînţeles, un factor civilizator. Profesorii ar trebuie 
să-i îndemne mai susținut pe elevi să treacă pragul 
bibliotecilor publice, să intre printre rafturi, să con- 


stil 


tă SH Mila 3 AMA al 

sulte cărţile, să le împrumute, să le citească, să vor- 
bească apoi despre ele la clasă. 


4. Biblioteca publică din oraşul meu (Piatra 
Neamţ -—n.r.) e foarte activă, organizează evenimente 
culturale interesante, ceea ce o transformă într-un 
centru al vieţii oraşului pur şi simplu. O mare tristeţe 
este însă dispariţia multor biblioteci comunale, un fe- 
nomen naţional din câte se pare. 


5. 0 văd şi mai în mijlocul vieţii sociale. E cel mai 
potrivit loc pentru discuţii despre literatură, artă, şti- 
inţă, politică, sănătate. Inovaţiile tehnologice îi vor 
adăuga un plus de atractivitate şi îi vor îmbunătăţi 
funcţionalitatea. Sunt optimist. Nu am încotro. 


Vasile BAGHIU este poet, prozator și eseist. 

Interior al 
Bibliotecii Judeţene „Gheorghe Asachi” lași 

Alexandru CĂLINESCU 


1. Am fost de curând într-o bibliotecă dar nu am 
cine ştie ce merit: locuiesc la vreo 50 de metri de Bi- 
blioteca Centrală Universitară... Am avut nevoie să 
consult o enciclopedie aflată la sala profesorilor. Pen- 
tru mine, BCU rămâne un reper: merg să împrumut 
cărți, mă duc din când în când să-mi văd foştii colegi, 
mă întâlnesc cu doctoranzii etc. Şi, evident, vibrez de 
fiecare dată când trec (şi o fac aproape zilnic) pe 
lângă clădire: e inseparabilă de o perioadă de peste 


doisprezece ani din viața mea. 


2. Foarte mult. Când eram copil, mama mea mă 
lua cu ea şi împrumuta cărți (şi) pentru mine. Eram 
fascinat de atmosfera din sala de împrumut, acolo 
unde este astăzi Sala Hasdeu, cu fişierele vechi care 
au dispărut între timp, cu cele două canapele ele- 
gante, cu masa în spatele căreia „oficiau” biblioteca- 
rele. Ca student, eram un „client” fidel al sălii de 
lectură, mai ales că nu puteam împrumuta acasă o 
serie de cărți având exclusiv regim „de sală”, Am fost 
chiar şi în sala de lectură a Bibliotecii Academiei, în 
clădirea Academiei Mihăilene, demolată, vai!, foarte 
curând după aceea. Când lucram la prima mea carte, 
cea despre Anton Holban, am citit o mulțime de re- 
viste interbelice, operație pasionantă. Când pregă- 
team cartea despre Caragiale, consultam ediția veche, 
Zarifopol-Cioculescu, pentru că numai acolo găseam 
publicistica. Nu are rost să înmulțesc exemplele. Cum 
ai putea să faci o cercetare serioasă fără să apelezi la 


biblioteci? 

3. Nu mai ştiu cine a dat această definiție amu- 
zantă a intelectualului: un intelectual este acea per- 
soană care intră într-o bibliotecă chiar şi atunci când 
afară nu plouă. În perioada în care eram director la 
BCU îmi plăcea să trec prin sălile de lectură şi să văd 
ce cărți au studenţii pe masă. Micul „sondaj” era, de 
regulă, reconfortant: cărți interesante, multe în afara 
bibliografiei „obligatorii” indicate de profesor. Cei 
care „se aruncă” direct pe internet comit o gravă 
eroare. Internetul este o sursă formidabilă de 
informaţie dar e în acelaşi timp o sursă posibilă de 
mari confuzii: informaţia e nefiltrată, neierarhizată, 
sunt puse în circulaţie tot soiul de aberaţii şi trebuie 
să ai discernământul necesar pentru a separa grâul 
de neghină. Discernământ pe care nu ţi-l dă decât cul- 


tura cărții. 


4. Depinde de tipul de bibliotecă la care ne refe- 
rim. Să luăm câteva exemple. După dezastrul din de- 
cembrie 1989, Biblioteca Centrală Universitară din 
Bucureşti a fost reconstruită, restaurată, extinsă, mo- 
dernizată - e astăzi o adevărată bijuterie. Biblioteca 
Centrală Universitară din laşi a fost consolidată şi 
restaurată, s-a construit o aripă nouă, s-au moderni- 
zat depozitele, toate cataloagele au fost informati- 
zate. La Bucureşti, Biblioteca Naţională s-a mutat — 
în sfârşit ! — într-o clădire nouă, impresionantă. Alte 
exemple, de prin alte locuri: noua Bibliotecă 
Naţională de la Paris, Biblioteca din Alexandria (reîn- 
vierea unui mit!). Revenind la noi, este clar că anu- 


mite categorii de biblioteci au cunoscut, în ultimul 

sfert de veac, o soartă vitregă - bibliotecile săteşti, bi- 
bliotecile şcolare, multe biblioteci judeţene şi muni- 
cipale care suferă de pe urma lipsei de fonduri. 
Progresele în ce priveşte informatizarea sunt certe; 
finanţarea insuficientă face însă ca bibliotecile să nu 
ţină pasul cu producţia de carte, ca să nu mai vorbim 
de achiziţia de carte străină. La toate acestea se 
adaugă criza lecturii, vizibilă mai ales la cei mici şi la 
tineri. 


5. Cât de diferit arătau bibliotecile acum 50 de 


ani? Sigur, a intervenit informatizarea, dar cartea — 


ca obiect - a rămas. Şi va rămâne, cred, şi peste 50 
de ani. Va trebui însă să se facă un efort uriaş pentru 


conservarea patrimoniului, întrucât publicaţiile şi 
cărţile ce ies de sub tipar de mai bine de un secol și 
jumătate încoace se autodistrug, din cauza unor pro- 
duse chimice din compoziţia hârtiei. Soluţii tehnice 
există (scanare, numerizare). Bunăvoinţă şi bani să 


fie. 


Alexandru CĂLINESCU a fost director al Bibliotecii 
Centrale Universitare „Mihai Eminescu” lași, prof. univ. 
dr. al Universităţii „Alexandru loan Cuza” laşi. 


Biblioteca Centrală Universitară „Mihai Eminescu” lași 

lulian CIOCAN 


1. Am intrat ultima oară acum câteva zile. Fuse- 
sem invitat la lansarea unui volum de poezie. Volu- 
mul era prost, discursurile emfatice, lungi şi 
plictisitoare. O lansare anostă. Aşa că am părăsit 
foarte repede acea bibliotecă publică. 


2. Foarte puţin. Am frecventat biblioteca publică 
doar în anii studenţiei, la Braşov. În rest, formarea 
mea intelectuală a fost influențată de oamenii pe care 
i-am întâlnit şi de cărţile pe care le-am cumpărat din 
librării sau le-am luat de la prieteni. 


3.E o instituţie necesară mai cu seamă pentru for- 
marea copiilor/ elevilor/ studenţilor. E importantă 
pesemne pentru oamenii de ştiinţă. Dar pentru un 
scriitor ea nu mai pare să aibă nicio putere de seduc- 
ţie. Librăria a eclipsat-o. 


4. Aevoluat pentru că acum 25 de ani în biblioteci 
nu erau computere, nu exista Wi-Fi. A involuat în ace- 
laşi timp pentru că numărul cititorilor s-a împuţinat 
dramatic. 


5. E destul de greu să-mi imaginez. E limpede to- 
tuşi că va fi un spaţiu doldora de gadgeturi. Sper to- 
tuşi ca literatura de hârtie să nu dispară cu de- 
săvârşire. Dar e de presupus că E-book-ul sau urma- 
şul acestuia va fi cel mai citit. 


Iulian CIOCAN este prozator şi publicist. 


Interior al 
iotecii Universității de Medicină și Farmacie 


„GT. Popa” lași 

1. La sfârşitul lui decembrie, pentru a găsi aspecte 
ale receptării operei lui Eminescu, de care aveam ne- 
voie pentru ideea unei comunicări pentru un simpo- 
zion, organizat de „Liga culturală a românilor de 
pretutindeni”. 


2. Aproape totul, pentru că m-am născut „în vre- 
muri sărace”, vorba lui H5lderlin, iar în librării, chiar 
dacă ai fi avut bani, nu ai fi putut găsi toate cărțile de 
care aveai nevoie sau cele pe care ai fi vrut să le citeşti 
altfel decât într-o sală de lectură... Am intrat în biblio- 
teca orăşenească pe la 6 ani şi, ştiind să citesc, stăteam 
acolo ore întregi, biblioteca fiind lângă biroul unde 
tata era contabil. Îmi amintesc şi acum de bibliotecara 
cu ochi albaştri, doamna Constantinescu, aducân- 
du-mi cărțile de pe rafturile mai înalte... Biblioteca din 
Râmnicu Sărat era foarte bogată (avea şi donații din 
perioada interbelică), dar nu era o excepţie, în mai 
toate oraşele erau biblioteci bune (şi în rural la fel, 
mulți scriitori amintesc de descoperirea cărții într-o 
mică bibliotecă din satul natal). Am citit mai toate ma- 
rile romane înainte de a le putea pricepe toate sensu- 
rile, dar aşa cred că mi s-a deschis gustul pentru 
lectură. Am avut norocul că bibliotecarii îmi ofereau 
cărți bune, răsplătind, probabil, interesul meu cres- 
când, dar cel mai bine mă simţeam lângă rafturile de 
unde îmi puteam alege în voie răsfoind... Ca studentă 
a filo, eram înscrisă la vreo 5 biblioteci (BCU, Biblio- 
teca Facultăţii şi cea a Catedrei de franceză, Biblioteca 
de ştiinţe sociale şi Biblioteca „Gh. Asachi”, unde am 


permis din 1968). Aveam nevoie de istoriile literaturii 
nereeditate încă, de lucrări de filosofie, limba fran- 


ceză, cursuri litografiate etc. Mai târziu, ca redactor la 
Editura „Junimea'”, aveam nevoie în permanenţă de bi- 
blioteci pentru confruntare de texte, alcătuirea unor 
ediţii, evitarea plagiatelor şi multe alte operații edito- 
riale. Şi, desigur, în biblioteci găseam şi noutățile, când 
nu le mai prindeam prin librării... Colindam şi antica- 
riatele în căutarea literaturii interbelice, a cărților 
vechi de psihologie... 


3. Eu cred sincer în misia bibliotecii publice şi nu 
numai pentru că, lucrând în interiorul ei, o privesc 
profesional. Credința mea a crescut odată cu obser- 
varea rolului pe care îl avea în informarea şi formarea 
oamenilor, cu precădere a copiilor şi tinerilor. Desi- 
gur importanța covârşitoare vine de la conținuturi, 
de la valorile spirituale pe care oamenii şi le însuşesc 
prin lectură, dar într-o bibliotecă publică activă se 
poate socializa decent, poți fi antrenat în diverse pro- 
iecte, este locul în care te simţi apărat de agresiuni 
de tot felul, te simţi ajutat să găseşti răspunsuri la în- 
trebările cele mai neliniştitoare, te poţi lăsa atras de 


idei înalte, poți găsi literatură de loisir... Toate acestea 
şi multe altele vin de la cărți şi de la bibliotecarii buni. 
Dar o bibliotecă performantă îţi oferă servicii despre 
care publicul ar trebui să ştie (promovarea, bat-o 
vina!) Numai câteva exemple: O bibliografie serioasă 
este alcătuită şi din titluri pe care nu le găseşti pe In- 
ternet, Bibliografia locală se alcătuieşte, la laşi, de 
exemplu, din 1968 (informaţii despre județul laşi), 
acum şi în variantă electronică, dacă te interesează 
legile mai vechi şi mai noi, eşti ajutat să le găseşti, 
până te descurci singur. Sunt create facilități pentru 


ProEuropeana Clubul cărții digitale 


37 


persoanele cu dizabilități. Colaborările cu şcolile, 
grădinițele, liceele în programe comune pot aduce 
efectele educative scontate. Manifestările de am- 
ploare, cum au fost la laşi saloanele de carte, au des- 
chis căi de colaborare pentru scriitori, editori, 
jurnalişti, - români din comunități, atât de dornici de 
contacte fructuoase. Au fost ani bogaţi în rezultate, 
evenimente, activități pe fondul aproape năucitor al 
invaziei Noilor Tehnologii, care au obligat biblioteca- 
rii la noi eforturi, la cursuri de formare, la învățare 
permanentă. 


4. Scăderea dramatică a cifrelor importante în sta- 
tisticile de bibliotecă, nivelul cultural din ce în ce mai 
scăzut, abandonul şcolar au fost alarme serioase pen- 
tru profesioniștii bibliotecilor. Am fost martora unor 
eforturi de necrezut (în alte medii) depuse pentru in- 
troducerea noilor tehnologii în bibliotecile publice 
româneşti, pentru amplificarea serviciilor şi adapta- 
rea lor pe nevoile comunităților deservite. Aflaţi în 
permanent război de obținere a fondurilor necesare 
activităților proiectate, managerii au trecut în ultimii 
25 de ani prin experienţe umilitoare, obligați fiind să 
aleagă costurile cele mai mici pentru investiții sau 
achiziţii, abdicând de la standardele din ce în ce mai 
ridicate din punct de vedere profesional. Diversifica- 
rea serviciilor s-a produs totuşi, în țară avem biblio- 
teci performante (acolo unde şi autoritățile locale 
le-au înţeles rolul), în judeţul Iaşi sunt biblioteci co- 
munale cu activitate foarte intensă, în alte judeţe au 
fost desființate multe biblioteci comunale ca inutile... 
fapt de neînțeles în condițiile sărăciei extreme a unei 
părți importante a populației, care are cea mai mare 
nevoie de informare, de lectură, de documentare, de 
instituţii civilizatoare. Intelectualii formați ştiu unde 
să se documenteze, iar pentru ei bibliotecile trebuie 
să facă eforturi de achiziție şi să ofere ambianţă de 
cercetare, Acolo unde bibliotecarii şi-au înțeles şi 


şi-au asumat rolul, comunitățile au avut beneficii 
spirituale incalculabile (cele care nu apar în statis- 
tici). Mi-a plăcut să cred că biblioteca nu este numai 
o clădire cu cărți, calculatoare şi bibliotecari, ci un loc 
magic, creator de idei, de atracţii benefice pentru for- 
marea spirituală, capabilă chiar să iasă din spaţiul ei 
convențional, prin proiecte de atragere înspre lec- 
tură, înspre arte... contrazicând defetismul unora care 


nu mai cred în puterea marilor idei, a marilor valori 
adăpostite şi în biblioteci. Şi în lume bibliotecile au 
fost nevoite să-şi diversifice serviciile într-un mod 
inacceptabil în trecut (unele biblioteci americane îm- 
prumută opere de artă... altele asigură efectuarea 
lecţiilor unor copii aduşi în grup de la şcoală...), dar 
asta nu înseamnă o decădere, ci o adecvare pe inte- 
resele comunităţii. Concluzia ce se poate trage, — 
după aceşti ani în care au „căzut” doar bibliotecile 
care au încremenit în vechile activități şi au fost re- 
descoperite cele care au reuşit să se ridice la nivelul 
exigenţelor vremurilor atât de agitate — este că există 
o evoluție tumultoasă, cu sincope desigur, şi o încer- 
care disperată de adecvare a pasului lor cu cel al 
societății într-o eră a exploziei tehnologiilor. 


5. Imaginaţia mea nu poate etala amănunte de or- 
ganizare - ele vor fi alese de cei care vor analiza ne- 
voile, interesele societăţii - dar, aşa cum ne-am dori 
acum să avem întreagă Biblioteca din Alexandria, 
pentru a o cerceta, tot aşa îmi place să cred că biblio- 
tecile noastre îşi vor păstra fondurile şi le vor valori- 
fica în cele mai originale şi complexe moduri... Peste 
50 de ani, cineva care va „răsfoi” „Dacia literară” se 
va uimi de ceea ce afirmă respondențţii acestui sondaj 
şi va face un studiu asupra cutumelor spirituale ce 


marcau începutul mileniului. 


Elena LEONTE a fost directoare a Bibliotecii 
Judeţene „Gheorghe Asachi” Iași, publicistă. 

Mircea MORARIU 


1. Intru foarte des. Prin natura profesiei. Am făcut 
ceea ce trebuia sa fac. Fapte care justifică rostul unei 
biblioteci publice. Am împrumutat cărți pe care nu le 
am în biblioteca proprie. Prefer împrumutul şi lec- 
tura la domiciliu. Cum sunt un familiar al respectivei 


biblioteci, beneficiez de această favoare. 


2. Nu îmi pot imagina viața mea şi întregul meu 
parcurs profesional fără o astfel de bibliotecă. Fiind 
student şi mai apoi profesor de limbi străine doar 
acolo, în bibliotecile publice (acestora adăugându-le 
şi pe cele ale lectoratelor străine a căror frecventare 
era, pare-se, supravegheată), puteam găsi măcar în 
parte cărțile ce îmi erau indispensabile. Şi care, din 
păcate, nu se găsesc nici azi în librăriile noastre. 

3. Doar o alternativă. Nu foarte fericită. 
Restricţiile bugetare au afectat grav capacitatea de 
înnoire a fondului de carte. Cu toate consecințele afe- 
rente. În general, cumpăr noutățile editoriale care mă 
interesează. Dar biblioteca publică îmi e indispensa- 
bilă când am nevoie de carte veche, de o anume 
ediție, poate mai bine întocmită decât cea socotita a 
fi de ultimă oră, când am nevoie de o carte pe care am 


dat-o cuiva şi care nu mi-a mai fost restituită. 


4. Indubitabil, biblioteca publică a involuat. În po- 


fida inovaţiilor şi a informatizării. Nu se 
achiziționează ce şi cât ar trebui să se achiziționeze, 
numărul beneficiarilor a scăzut drastic. Declarăm cu 
toții că ne place să citim. Tot mai puţini o şi facem. Ti- 
nerii citesc din ce în ce mai puţin. Tare aş vrea să cu- 
nosc şi eu o Jeny Acterian din secolul al XXI-lea mereu 


nemulțumită de cât şi ce citeşte. Utopii, nu? 


5. Nu sunt un retrograd, nu sunt nici profet. Nu 
îmi pot imagina cum va arăta o bibliotecă publică 
peste 50 de ani şi fiindcă nu am veleităţi de Jules 
Verne. Sigur, va fi complet diferită şi de cea mai mo- 
dernă bibliotecă existentă la ora aceasta pe Mapa- 
mond. Dar sper ca dintr-o bibliotecă publică să nu 
dispară peste 50 de ani cartea pe hârtie. Ca alterna- 


tivă, fireşte... 


Mircea MORARIU este critic de teatru, prof. univ. 


dr. al Universităţii Oradea. 


39 


ProEuropeana Clubul cărții digitale 


Dosar D 


ACIA LITERARĂ 


Radu NICA 


1. Cred că a fost anul trecut în iarnă şi era cu oca- 


zia lansării unei cărți de poezie. 


2. Destul de mult, mai ales în perioada primilor 
ani de şcoală, când încă mai era o problemă procura- 
rea cărților. Pe de altă parte, nu pot minți, am avut 
noroc cu o familie care avea deja o bibliotecă destul 
de consistentă (atât ca număr de volume, dar şi ca va- 
loare), aşadar nu bibliotecile publice, ci biblioteca 
personală şi librăriile au contribuit cel mai mult la 


formarea mea. 


3. Din păcate un soi de muzeu decrepit. Dacă 
aceste locuri nu sunt reinventate şi susţinute finan- 
ciar astfel încât să aibă legătură cu realitatea secolu- 


lui al XXI-lea, ele vor muri în curând. 


4. În mai toate bibliotecile publice din România ai 
senzația că timpul a stat pe loc. Același sistem greoi 
şi depăşit de obținere şi căutare a cărților, bugete pe- 
nibile spre nule pentru achiziția de carte nouă, lipsa 
de imaginație / motivaţie a celor care lucrează acolo 
în a utiliza spaţiile respective în contexte vii, actuale, 


relevante pentru lumea de azi. 


5. Da, probabil că în sala de lectură vei putea să-ți 


alegi spațiul de lectură sub formă de hologramă (fie 

elpe plaja din Waikiki sau biblioteca Vaticanului, căci 
toate aceste locuri şi altele asemenea vor fi probabil 
scanate 3D) unde vei citi orice carte pofteşti din 
lumea aceasta. Toate cărțile produse de umanitate 
vor fi intrat probabil deja într-o bază de date comună, 
aşadar îţi vei putea tipări o copie a oricărui incunabul 
de pe planetă cu ajutorul unei imprimante 3D, vei 
putea bea între timp orice cafea/ ceai din lumea 
aceasta - probabil tot generat(ă) de o imprimantă 3D 
- şi vei sta pe cel mai comod fotoliu de citit din lume, 
probabil astfel conceput încât poziţia corporală să fie 
atât comodă, cât şi optimă pentru irigarea creierului 
în timpul lecturii. Toate astea dacă nu va veni peste 
noi cine ştie ce cataclism după care, dacă mai există 
supraviețuitori, probabil că ne întoarcem în peşteri 


şi citim în palme. 


Radu NICA este regizor de teatru, lector al 


Universităţii „Lucian Blaga” Sibiu. 

Magda URSACHE 


1. leri. Am dăruit Bibliotecii Facultăţii de Litere 
albumul editat de Valentin Ajder la Eikon, intitulat 
Petru Ursache, omul bun al culturii românești. Biblio- 
teca studențească a fost urgisită de Universitatea 
„AL. Cuza”. Nu s-a mai găsit loc pentru ea în Alma 
Mater, au mutat-o într-o cantină dezafectată din cam- 
pusul Codrescu. Ce vreţi? Universitatea e „pe lei”! La 
parter s-a deschis un bar uriaș, ca studenții să ci- 
tească, pesemne, etichetele sticlotecii. 

Biblioteca Literelor a fost ultimul refugiu al Bătrâ- 
nului (supranumele profesorului Petru Ursache - n.r.) 
meu. Şi el a fost evacuat din Universitate cu ordin (în 
6 exemplare!) de decanul Cuţitaru. Ce mai conta un 
profesor emerit, care publicase 12 cărți în ultimii lui 
14 ani şi care oferea, cu generozitatea-i proprie, mas- 
teranzilor şi doctoranzilor bibliografii la zi? 

„Lasă, Magda!, mi-a spus Bătrânu. Blaga a fost 
scos din Universitatea clujeană cu portarul!”. Şi 
ne-am amintit de marele profesor Ştefan Bârsănescu. 
Atunci când l-au epurat, după criminala reformă din 
1948, discipolii speriaţi l-au întrebat ce-o să se facă. 
Le-a răspuns: „Mă duc la bibliotecă”. 

Biblioteca, în regim comunist, a fost o tranşee. La- 
dnitatea strigă din tranșee. Am ieşit de sub ocupație 
URSS și am ajuns la ocupația ignoranței. Or, de la 
Platon cetire, din Euthydemos: „Când ignoranţa în- 
drumă acțiunile, acestea sunt rele”. „Mă refer la „ex- 
perţii” în problemele învățământului, care scot latina 


din programă şi reduc orele de română. E la mintea 


oricui, mai puţin a lor, că tinerii trebuie îndrumați să 
citească. Şi mă alătur imperativului formulat de Alex. 
Ştefănescu în Mesaj către tineri. Redescoperiţi litera- 
tura (Editura „Curtea veche”, București, 2014); 
„Avem, în biblioteci, rezerve imense de frumuseţe li- 
terară, iar noi le ignorăm. Renunțăm la subtila, deli- 
cata plăcere de a citi în favoarea unor plăceri brutale. 
Voluptatea lecturii este și... ieftină, ne-o putem pro- 
cura oricând, împrumutând o carte sau descărcând 
un text literar de pe internet. Şi în plus, plăcerea fur- 
nizată de literatură nu face rău”. Ca fumatul, alcoolul 
sau drogul. Să vă mai spun că Alex. Ştefănescu a fost 
confundat de trecători, când li s-a arătat poza, cu Leo 
de la Strehaia, omnicunoscut lor? 

Trendul e altul, conform unui afiș lipit chiar lângă 
avizierul Facultăţii de Litere: „Literatura e-o ca- 


cealma. Literatura s-a zis cu ea”. 


2. Tot. Tot ce știu, tot ce sunt. Şi trimit la C. 
Noica, aflat pe lista personalităţilor contestate de 
INSHR-EW. După el, cultura nu se consumă, ci se în- 
sumă. O sporeşti, îţi sporeşte şi ea existența. Nu de- 
clara Montaigne (profesorul Constantin Ciopraga nu 
obosea să facă trimiterea asta, în varii conferințe) că 
n-a avut nici o durere de nealinat printr-o oră de lec- 


tură? 


3. De când Petru Ursache a intrat în „al cincilea 


anotimp”, spre a spune ca poetul Aurel Dumitrașcu, 

nu prea mai sunt prezentă în biblioteci publice. Fac 
ture, de zi și de noapte, prin biblioteca personală, de 
pe holul de la intrare în living, din camera mică pe 
holurile mici (numai în baie nu-s cărți; în bucătărie 
sunt câteva). Să duc, îmi spun, toate cărțile Bătrânului 
la locul lor, într-o bibliotecă publică. Am donat volu- 
mele de specialitate Bibliotecii „G.T. Kirileanu” din 
Piatra Neamţ, al cărei director este Adrian Alui 
Gheorghe. Sunt în curs de a construi Fondul „Petru 


Ursache”, iar biblioteca acordă anual Premiul Naţional 


„Petru Ursache”. L-au primit deja doctorul în Etnolo- 
gie Adrian G. Romila şi editorul Valentin Ajder, care 
atipărit impecabil Seria ETNO, deocamdată şapte tit- 
luri. Mă despart greu de cărțile lui Petru, din cauza 
adnotărilor sale, care valorează, ele însele, cât o bi- 
bliotecă, dar o fac. 

Mergând înapoi în vremurile grele sub care se afla 
România (atunci, R.PR.): prima bibliotecă publică 
unde am intrat a fost cea de lângă casa bunicilor, din 
Buzău. Nu mai există. În locul ei, e o pensiune de 4 
stele. Se împrumutau obligatoriu cărți sovietice: 
Tânăra gardă, Vitea Maleev la școală și acasă, Po- 
vestea unui om adevărat etc. Noroc că sovietici 
erau şi Tolstoi, și Dostoievski, și Cehov, nu numai 
Gorki cu Mama lui. Funcţiona atunci Indexul cărților 
prohibite alcătuit de Al.I. Ştefănescu, soțul Ninei 
Cassian (mă rog, unul dintre ei), cenzuraţi fiind Blaga, 
Eliade, lorga, Crainic, lon Barbu, aflați acum pe lista 
neagră a lui Alexandru Florian. 

A urmat Biblioteca liceului „B.P. Hasdeu”, de unde 
împrumutam Istoria literaturii române a lui Călinescu. 
O citeam ca pe un roman. Au venit, apoi, Biblioteca 
Facultății de Filologie, Sala studenţilor de la BCU, Bi- 


blioteca „Gh. Asachi”. Fondul interzis era marea atrac- 

ţie; ţin minte că decanul de atunci al Filologiei, vă- 
zându-mă pe pupitru cu Trilogia valorilor mi-a şoptit 
paternal și înfricoşat: „Evită complicațiile”. Nu le-am 
evitat şi am plătit la greu pentru nealiniere, dacă o 
greșeală de tipar a fost considerată de Liviu Leonte 
politică şi m-a scos din presă 13 ani. 

Cum nu i-am studiat la Cursul de Istoria literaturii 
române nici pe Blaga, nici pe Eliade, nici pe lon 
Barbu, cu atât mai puţin pe Crainic şi pe Radu Gyr, am 
compensat prin Fondul Secret al BCU. Numai că un 
colonel Secu înregistra într-un dosar special pe cei 
care cereau cărți de la FS. Vă pare SF? 

A venit, în ultimul deceniu ceaușist, „hibernarea” 
în biblioteca Academiei, unde citeam iernile, înfofo- 
liți, cu mănuși și cu fulare lungi, să te spânzuri cu ele 
şi copiam sute de pagini pentru antologiile Mircea 
Eliade. Socialismul nu deţinea tehnica xerox. 

În anii de şomaj, biblioteca m-a salvat, m-a ținut 
pe verticală. Dansând cu cărțile (mulțumesc, Gabriel 
Liiceanu!) nu-i o metaforă. Chiar dacă eu nu dansez, 


nu ştiu să dansez pe nicio sârmă. 


4. Aleg vocabula involuat, ca să nu spun dezastru. 
Tindem nu spre recunoștință față de cei morți în epi- 
sodul '89-'90 pentru libertate, ci spre nerecunoștință 
din ignoranță. Mergem iarăși către delict de opinie. E 
şi titlul cărții mele recente: Noi vrem Cuvânt! sau alte 
feluri de cenzură. 

Şi de ce n-am închide biblioteci publice (lumina 
furnizată de „băieţii deştepţi” e scumpă), dacă Jilava 
a ajuns una? Se citesc şi se scriu cărți multe acolo, în 
timp record. Seria „Biblioteca pentru toţi”, repusă cu 
greutate în funcţie de Mihai Şora, nu mai este; de ce 


n-am avea o „Bibliotecă pentru hoți”, cum o numea 

un glumăreţ, pus pe „haz de nehaz”? 

Semne rele au fost de la început: incendierea BCU, 
deținând cărți „teroriste”, care trebuiau mitraliate şi 
arse. 

Pentru mine și Petru, un moment trist al tristei 
noastre istorii postdecembriste a fost să vedem în 
București, în drum spre Gara de Nord, stive de cărți 
tencuite pe trotuar, lângă tomberoane. „Unde se duc 
cărțile când se duc?” l-a parafrazat el pe Crainic. Şi 
ne-am amintit că Paul Goma povesteşte în Din Calidor 
(o numesc fără nici un fel de rezervă o capodoperă a 
literaturii contemporane) cum biblioteca școlii din 
Mana, unde era învățător Eufimie Goma, a fost zvâr- 
lită pe foc. Motivul? Cărțile româneşti! Erau „reacțio- 
nare”, „duşmănoase”, „antisemite”, „fasciste”... Vă sună 


cunoscut etichetările astea? 


5. Nu, nu-mi pot imagina o lume fără bibliotecă, 
deși „mesajul” actual este: cartea - obiect demodat, 
după ce, în socialism, devenise „obiect de speculă”, 
cum scria Cornel Nistea în Jurnalul său. Am mai trăit 
o dată ne-trăirea ca stare normală (e, acum, altă față 
a ei), dar sper în revenirea la cartea-carte şi la litera- 
tura-literatură, care nu se poate citi între două stații 
de tramvai; surfând nu pe feis, ci pe pagina de carte. 
lată şi o notație a lui Modest Morariu: „În definitiv, 
prin ce ne-am putea argumenta superioritatea față 
de furnici? Un răspuns posibil: prin Bibliotecă”. 

Un publicist, cunoscut de altfel, prognoza că vor 
rezista doar Net-ul şi Blogul. Nu şi cartea de hârtie. 
Sunt, da, o natură conservatoare. Şi conservată, dacă 
vreți. Pledez pentru cărți pe hârtie. Mă mângâi cu ur- 
mătorul gând: cititorii avizaţi şi cu putere de selecţie 
(Th. Simenschy, el însuşi un dicţionar de înțelepciune, 


îi sfătuia pe studenți: „Nu citiţi cărți bune, citiți numai 


cărți foarte bune”) vor fi declarați minoritate și atunci 
poate că ne va auzi (şi sprijini) Consiliul Naţional Îm- 
potriva Discriminării. Ca să nu mai fim agresaţi și 
agasați de aneria TV. Pe varii canale, individe care n-au 
locuit niciodată în acelaşi cartier cu biblioteca aver- 
tizează telespectatorii: „Vai, cititul îngraşă!” Biblio- 
tecă? Ba TV, unde manelista „Minodora face minuni 
cu gura”. lar statutul scriitorului e complet modificat. 
Unui nume important al prozei i s-a spus că-i prea bă- 
trân ca să mai apară pe ecran. În alte cuvinte, Mihaela 
Rădulescu da, Ileana Mălăncioiu nu. Cât despre cân- 
tăreața Ferentz, ea forțează porțile literaturii pentru 
că n-are timp să citească: să scrie îi e mai lesne. Ha- 
barnismul e afișat drept calitate: „Nu l-am citit” pe X, 
Y, Z. Nici măcar nu sunt pronunţate corect numele. În 
„țara lui Negru” nu prea are ce căuta „omul care 
aduce cartea”. Și câte televiziuni nu contribuie la in- 
fantilizarea publicului, ca să nu spun cretinizare. E 
ca-n distihul lui Arghezi: „ară eu, încet încet/ Devenii 
analfabet”. „Profesioniștii”? Exilaţi în miez de noapte. 
Mă şi mir că nu s-a lansat încă o emisiune cu titlul 
Arta des-creierării. Se (mai) foloseşte sintagma rafi- 
nați prin cultură. Dar care cultură? Cea intrată în Pro- 
gramul Rabla, cu biblioteci cu tot? 

Ne îndreptăm spre o Românie necititoare, unde 


„fiinţa de hârtie” o să dispară? Vom citi şi vom vedea. 


Magda URSACHE este publicistă şi eseistă. 

Dosar DACI 


Elena CHIABURU 


Biblioteci ieșene după 25 de ani de la căderea comunismului 


Historia magistra vitae - aniversările pot repre- 
zenta prilejuri de reflecţie asupra evenimentelor tre- 
cute, de reevaluare a impactului lor asupra 
prezentului şi de formulare a unor învățăminte pen- 
tru viitor. Regimul comunist a anulat cadrul legislativ 
al bibliotecilor de la sfârşitul celui de-Al Doilea Război 
Mondial şi fără a se elabora o legislație specifică, asu- 
pra domeniului s-a instituit treptat un regim centra- 
lizat şi controlat prin acte normative emise de 
diferite ministere. După prăbuşirea comunismului au 
apărut modificări importante: a fost abolită cenzura 
şi au fost revizuite fondurile prin eliminarea unor 
publicații marxiste şi introducerea în circuit a altora 
interzise până atunci; principalele biblioteci publice 
au căpătat personalitate juridică; cele două mari 
rețele de biblioteci (publică şi de învățământ) şi-au 
sporit efectivul de personal şi au diversificat 
activitățile; s-a înființat învățământul bibliotecono- 
mic; au apărut două asociații profesionale: Asociația 
Bibliotecarilor din învățământ - România (ABIR), 
transformată după puţin timp în Asociaţia Bibliote- 
carilor din România (ABR) şi Asociaţia Naţională a 
Bibliotecarilor şi Bibliotecilor Publice din România 
(ANBBPR), al căror principal scop declarat era ridi- 
carea profesiei la standarde europenel. 

După un scurt reviriment, a devenit clar că schim- 
barea atât de aşteptată este mult mai greu de înfăp- 
tuit decât s-a crezut. Absența unei legislații proprii 
domeniului biblioteconomic a mai durat în România 
peste un deceniu după înlăturarea comunismului. 
Abia în 2002 s-a elaborat Legea Bibliotecilor (nr. 334, 

republicată în 2005 în MO, Partea |, nr. 132 din 11 fe- 
bruarie), un act normativ care s-a dovedit imperfect 
şi greu de pus în aplicare în mod unitar. 

Biblioteconomia românească se află încă într-o 
perioadă de tranziţie, în care se aplică reglementări 
din anii '60-'70 ai sec. XX în paralel cu încercări de 
aliniere la practicile biblioteconomiei mondiale a sec. 
XXI. Deşi au trecut 25 de ani, lipseşte o analiză se- 
rioasă asupra domeniului. După 1990, activitatea bi- 
bliotecilor a fost abordată în studii de mai mare ori 
mai mică întindere, de autori cu diferite grade de 
competenţă. Inevitabil, cercetările sunt inegale ca va- 
loare, literatura consacrată domeniului cuprinzând 
pe lângă lucrări valoroase şi mult balast, aprecieri 
pretențioase în raport cu realitatea, afirmații stereo- 
tipe sau patriotarde?. 

Prima încercare de sinteză realistă a domeniului 
biblioteconomic s-a petrecut în anul 2010, când s-au 
împlinit 20 de ani de la schimbarea regimului politic 
în România. Un colectiv de autori coordonat de Vasile 
Boari, Natalia Vlas şi Radu Murea a alcătuit volumul 
intitulat România după douăzeci de anF, în care au 
fost evaluate succint şi bibliotecile. 

Problemele bibliotecilor constituie şi o preocu- 
pare a noastră concretizată în studii publicate în țară 
şi în străinătatet şi în susținerea unor comunicări la 
manifestări profesionales. În anul 2010, Asociaţia Bi- 
bliotecarilor din România ne-a conferit premiul „loa- 
chim Crăciun” pentru cel mai bun bibliotecar 
universitar, iar în 2011 în cadrul Galei pentru 


educaţie a Fundaţiei Dinu Patriciu am obținut pre- 

miul III la categoria „Bibliotecarul anului”. 

În continuare, vom face o radiografie a bibliote- 
conomiei ieşene în sfertul de secol scurs de la căde- 
rea regimului comunist, analizând succint 
bibliotecile de toate tipurile. Investigația cuprinde: 
evoluția numerică a bibliotecilor din judeţ, a 
colecțiilor, a numărului de utilizatori, a nivelului de 
lectură şi a serviciilor oferite în perioada 1990-2014. 
Vom face o prezentare sintetică a principalelor bi- 
blioteci, pe categorii: bibliotecile publice, de 
învățământ (superior şi preuniversitar, împreună cu 
Biblioteca de la Casa Corpului Didactic), Filiala laşi a 
Academiei Române și bibliotecile specializate. În ca- 
drul alocat bibliotecilor publice vom prezenta un im- 
portant program derulat între anii 2009 şi 2014, 
„Biblionet - lumea în biblioteca mea” Informaţiile ne- 
cesare ne-au fost oferite de Mihai Grinea, coordona- 
torul programului în județul Iaşi, căruia îi mulțumim 
și aici pentru bunăvoință. În încheiere, vom face 
scurte referiri asupra evoluţiei profesiei şi a încadră- 


rii cu personal a bibliotecilor ieşene. 


Metodologia cercetării: temeiul documentar in- 
clude lucrări de biblioteconomie, legislaţie, istorie, 
ghiduri, presa locală, site-uri web şi regulamente ale 
bibliotecilor ieşene, ce vor fi indicate la locul potrivit. 
Punctul de pornire pentru fiecare tip de bibliotecă îl 
reprezintă anul 1990, aşa cum se reflectă în Ghidul 
bibliotecilor ieșene întocmit de Liviu Moscovici şi 
Nicolae Busuioc, o lucrare de referință ce nu îşi are 
încă echivalentul pentru perioada actuală. 

Vom folosi statistici obţinute prin interogații în 
baza de date TEMPO on-line, alcătuită de Institutul 
Naţional de Statistică al României (INSR). Acea sursă 
informațională urmează structura „Anuarului Statis- 
tical României”, dar este mult mai bogată în articole, 
indicatori şi date față de varianta pe suport papetar 


şi cea pe CD-ROM, permiţând astfel mai multe 
posibilităţi de corelare, verificare şi interpretare a re- 
zultatelor. Similar ambelor variante ale „Anuarului 
Statistic”, şi în TEMPO on-line, datele privitoare la Bi- 
Blioteci sunt cuprinse în capitolul Cultură (urww, sta- 
tistici.insse.ro/shop). 

Deşi de câțiva ani INSR solicită date privitoare la 
tipul de proprietate asupra bibliotecii (publică, pri- 
vată)€, fie nu le primeşte, fie nu sunt prelucrate pen- 
tru a deveni publice, astfel că nu putem cunoaşte în 
mod oficial câte / dacă în judeţul laşi există biblioteci 
aflate în proprietate privată (deşi universitățile şi 
şcolile private înființate ar trebui să aibă biblioteca 
proprie). Din acest motiv, unica sursă de informare 
despre bibliotecile private o reprezintă, în acest sta- 
diu al cercetării, site-urile web ale unor universități. 
Din cauză că pagina aferentă bibliotecii în imensa 
majoritate a cazurilor conține doar câte un scurt text 
nerelevant”, analiza noastră va urmări doar bibliote- 
cile ieşene de stat. Rezultatele obținute vor fi prezen- 
tate în formă de tabele şi de grafice. 

Un instrument important pentru cercetarea de 
față este „Catalogul Structurilor Infodocumentare din 
România” (CASIDRO), ce cuprinde informații despre 
bibliotecile din țară şi este gestionat de Biblioteca 
Naţională a României din Bucureşti (BNaR). CASIDRO 
este structurat alfabetic, după denumirea bibliotecii, 
iar căutările se pot face după harta administrativă a 
României; tipul bibliotecii; localitate; cuvinte cheie 
din denumirea structurii. Se impune însă precizarea 
că este un instrument de lucru imperfect ce trebuie 
folosit cu prudenţă, din cauză că anul de referință 
pentru datele statistice nu este indicat (presupunem 
că este 2010), iar unele biblioteci din judeţul laşi lip- 
sesc. În plus, CASIDRO nu afișează data la care a fost 
inițiat și nici pe cea a ultimei actualizări, dar preci- 
zează că modificările survenite sunt operate „ori de 

câte ori este nevoie”8, motiv de a presupune că situa- 
ţia bibliotecilor nu diferă esenţial în anul 2015 față 
de 2010. Prin bunăvoința Adrianei Borună, şefa Ser- 
viciului Dezvoltare Instituţională din cadrul BNaR, am 
obținut şi formularele ce conţin datele raportate de 
bibliotecile ieşene la 31 decembrie 2013, dar care în 
momentul efectuării cercetării noastre nu erau 
afişate pe site-ul BNaR. 

Utilă este Strategia sectorială de dezvoltare în do- 
meniul culturii şi patrimoniului naţional pentru pe- 
rioada 2014-2020 elaborată de Centrul de Cercetare 
şi Consultanţă în Domeniul Culturii din Bucureşti”. 
Surse sumare sunt Ghidul bibliotecilor școlare și al 
Centrelor de Informare şi Documentare din învăţă- 
mântul preuniversitar românesc, coord. Daniela 
Argatu (Ediţie provizorie, ABR, București, 2012) şi 
puținele site-uri web ale şcolilor. 

Deşi sunt finanțate din bani publici şi se află în 
slujba comunităţilor (locale sau studioase de diferite 
tipuri) informaţiile oferite în mod oficial de imensa 
majoritate a bibliotecilor ieşene sunt extrem de să- 
race. În plus, pe site-urile lor datele sunt învechite, 
incomplete, contradictorii şi posibil eronate, astfel 
încât evoluţia instituțională şi situația actuală şi pre- 
cisă referitoare la fondul de publicaţii, dotări şi per- 
sonal, nu sunt ușor de cunoscut doar printr-o 
investigare a surselor edite. Dacă într-o etapă ulte- 
rioară se impune o cercetare pe teren în bibliotecile 
respective, în acest stadiu se poate considera că 
însăşi lipsa de transparență şi promovarea 
instituţională deficitară oferă o ilustrare adecvată a 
nivelului pe care se află bibliotecile ieșene. În epoca 
interconexiunilor galactice, imaginea pe care biblio- 
tecile noastre sunt dispuse să o furnizeze în exterior 
prin intermediul Internetului este identică la laşi, 
Berlin ori Montreal, astfel încât nu este indiferent 


cum se prezintă argumentele, cum le sunt apreciate 

activitițile, competențele şi utilitatea. 

Contexul general anului 1990: într-o comuni- 
care ținută la Academia Română în ianuarie 1947, 
marele istoric lon |. Nistor, trecând în revistă situația 
bibliotecilor noastre abia ieşite din război, făcea câ- 
teva recomandări pentru viitor: „o colaborare cât de 
strânsă între bibliotecile româneşti se impune azi 
mai mult ca oricând. Ştim cu toții ce pagube mari au 
suferit aşezămintele noastre de cultură din cauza răz- 
boiului. Conferința reprezentanților bibliotecilor pu- 
blice va trebui să se pronunţe şi asupra necesității 
înființării unei uniuni a bibliotecilor românești, 
<...care> ar trebui să se ocupe de catalogarea meto- 
dică a cărților precum şi de schimbul de cataloage 
pentru a înlesni astfel consultarea operelor de studii 
şi de informare. Ea ar putea să se preocupe şi de 
situaţia personalului de serviciu precum şi de procu- 
rarea mijloacelor materiale pentru o mai largă înzes- 
trare a bibliotecilor, dat fiind că, la alcătuirea 
bugetelor anuale ale statului, bibliotecile continuă să 
fie cel mai vitreg tratate dintre toate aşezămintele de cultu- 
ralizare”!. Din păcate, cum se va vedea, bibliotecile 
româneşti sunt într-un stadiu destul de apropiat 
celui de la mijlocul sec. XX, când le analiza lon Nistor. 

În momentul instaurării regimului comunist în 
România, naționalizarea bunurilor particulare şi cen- 
tralizarea administrativă au făcut ca statul să dispună 
de resurse financiare şi de spaţii (unele foste 
locuinţe) pentru organizarea de noi biblioteci. În pe- 
rioada 1949-1960 s-au înființat numeroase biblio- 
teci. După 1960, bibliotecile instalate în cămine 
culturale şi foste proprietăți particulare au început 
să sufere din lipsa spațiilor, din inadecvarea şi degra- 
darea acestora, lipsa fondurilor pentru construcții, 
amenajări, reparații, dotări. Regresul din rațiuni eco- 
nomice a început din 1970, când au fost suprimate 


posturile bibliotecarilor comunali, care au fost 

înlocuiţi cu învăţători şi profesori plătiţi printr-o 
indemnizaţie nestimulativă, ce a avut ca urmare dez- 
interesul acestora, închiderea bibliotecilor sau delă- 


sarea. Fondurile de carte, învechite, uzate, fizic şi 
moral, marcate ideologic de mentalitatea oficială a 
momentului în care au fost constituite, şi-au pierdut 
în mare măsură interesul şi utilitatea, fără a putea fi 
împrospătate. Mari cantităţi de carte în ediţii ieftine, 
pe hârtie de slabă calitate, cu prefețe tendenţioase, 
cu croşete, incomplete, cu informaţii privitoare la au- 
tori nu o data derutante, s-au îngălbenit, au devenit 
friabile, au depăşit perioada după care ar fi trebuit 
înlocuite. Lipsa surselor de finanţare pentru abona- 
mente la periodice, pentru noi atlase, dicţionare, en- 
ciclopedii şi alte surse de informare a afectat calitatea 
şi utilitatea colecţiilor. După reorganizări, comasări 
şi alte măsuri, în 1984 în România erau 20.575 de bi- 
blioteci „din mai multe reţele: biblioteci şcolare 
(19.623), biblioteci publice (6337); biblioteci specia- 
lizate (3568), biblioteci centrale universitare (3), bi- 
blioteci naţionale (2). în privința numărului de 
cititori şi de cărţi difuzate, în anul 1983 bibliotecile 
fuseseră frecventate de 8.294.000 de cititori, cărora 
li se împrumutaseră 92.827.300 de volume (în medie 
11/ pentru un cititor)” 11. 

Sistemul de biblioteci românesc este format din 
biblioteci naţionale, publice (judeţene, municipale, 
orăşeneşti şi comunale), universitare, şcolare şi spe- 
cializate (ale institutelor de cercetare, instituţiilor 
publice centrale şi locale, de cultură şi culte, opera- 
torilor economici, sindicatelor, ale altor organizaţii 
asociative). În rândul celor naţionale este inclusă şi 
Biblioteca Academiei Române (cu filialele sale din 
ţară). Din punctul de vedere al subordonării (Şi, im- 
plicit, al finanţării) sistemul este separat în biblioteci 
publice, care se află în subordinea Ministerului Cul- 
turii, dar şi celui al Administraţiei şi Internelor (dat 


fiind faptul că bibliotecile publice se află sub tutela 


lor administraţiilor publice centrale/ lo- 
cale) şi biblioteci de învăţământ, ce aparţin Ministe- 
rului Educaţiei!?. La ieşirea din comunism, România 
avea în total 16.665 de biblioteci, pentru ca în anul 
2013 să mai aibă doar 11.176. 


11500 


PEPI LLP PPP 
Graficul nr. 1: Evoluţia bibliotecilor în România 
în perioada 1990-2013 


- Evoluţii numerice: cu o suprafaţă de 5476 
km?, judeţul Iaşi este unul mediu ca întindere (cu 
2,3% din suprafaţa țării, ocupă locul 23 între celelalte 
judeţe ale României). Organizarea administrativă cu- 
prindea, la 1 iulie 2008, două municipii (laşi, 
Paşcani), trei oraşe (Hârlău, Podu Iloaiei şi Târgu 
Frumos), 94 comune şi 418 sate. Reşedinţa judeţului 
este municipiul Iaşi, al doilea oraş al României (cu o 
populaţie de 313.994 locuitori la 1 iulie 2008, urma 
imediat după municipiul Bucureşti). Populaţia jude- 
ţului era de 826.552 locuitori la 1 iulie 2008, adică 
3,8% din populaţia României (locul 2, după munici- 
piul Bucureşti); din totalul populaţiei, 47,4% locu- 
ieşte în mediul urban, iar 52,6% în mediul rural!5. 

- Evoluţia numărului de biblioteci: în judeţul 
Iaşi există biblioteci de toate tipurile. În anul 1990, 
judeţul se afla pe locul trei pe ţară ca număr de bi- 
blioteci - 662, în urma jud. Suceava (688) şi Timiş 
(672), urmat îndeaproape de Argeş (660). În anii ur- 
mători, evoluţia bibliotecilor româneşti a fost atât de 
sinuoasă, încât în 1994 (doar pentru acel an), judeţul 

Iaşi s-a aflat pe primul loc, la egalitate cu judeţul 
Argeş, fiecare având 611 biblioteci. Din anul 1998 şi 
până în 2014, deşi per ansamblu evoluţia a fost des- 
crescătoare, judeţul Iaşi se plasează pe locul întâi, cu 
cele mai multe biblioteci din România: 624 în anul 
1998 şi 491 în 2014, fiind urmat la mare distanţă de 
judeţele Argeş (429 de biblioteci în anul 2014) şi Cluj 
(342 tot în 2014). Întâietatea judeţului Iaşi ca număr 
de biblioteci se datorează faptului că aici se află cel 
mai mare număr de biblioteci şcolare din ţară (366). 
Deşi aparenţa este pozitivă, în realitate numărul bi- 
bliotecilor se află în permanentă scădere, în interva- 
lul de timp analizat în judeţ desfiinţându-se 171 de 
unităţi. Grafic, fenomenul arată astfel: 

Grafic nr. 2: Evoluţia bibliotecilor în jud. laşi 
între anii 1990-2013 


Desființarea bibliotecilor are loc în toată ţara. Au- 
torii Strategiei în domeniul culturii pentru perioada 
2014-2020, remarcând faptul că „numărul biblioteci- 
lor (de toate categoriile) a scăzut notabil în ultimii 
doi ani”, considerau că „scăderea se datorează, pe de 
o parte, accesării de către toate categoriile de 
populaţie a surselor electronice, pe de altă parte din 
pricina reducerii numărului efectiv de clădiri care 
adăpostesc biblioteci publice”. Corectă în esenţă, 
explicaţia este insuficientă, aşa cum vom vedea. 


În mediul urban au fost desfiinţate 19 biblioteci, 
în vreme ce la sate au dispărut 75. Cel mai mare 
număr de biblioteci desființate este al celor şcolare: 
101 unităţi în intervalul 1990-2013. O desființare pu- 
ternică a lor a avut loc în anii 2005-2006 şi în 2011- 
2012, dar şi în 2014. Singura categorie care a înre- 
gistrat un plus este cea a bibliotecilor de învă-ţământ 
superior, datorită apariţiei bibliotecilor univer- 
sităţilor particulare. 


- Evoluţia colecţiilor de publicaţii: unitatea de 
evidenţă (inventar) pentru colecţiile unei biblioteci 
(u.b.) este volumul de bibliotecă. Fiecare exemplar 
este considerat pentru evidenţă un volum. Sunt con- 
siderate volume de bibliotecă şi: discul muzical, setul 
de diapozitive, diafilmul, banda magnetică înregis- 
trată, filmul, CD-ul, DVD-ul, stampa, STAS-ul, brevetul, 
descrierea de invenţie, catalogul de produse, alte do- 
cumente similare. 

În perioada comunistă activitatea bibliotecilor 
fiind controlată centralizat, începând din 1975 exista 
un sistem de norme şi bareme de cheltuieli băneşti 
pentru aprovizionarea cu publicaţii, în funcţie de vâr- 
sta elevilor şi specificul şcolilor:5. După 1990, în 
ciuda prevederilor legislative conform cărora baza 
materială a bibliotecilor din învăţământ este asigu- 
rată de Ministerul Educaţiei, finanţarea bibliotecilor 
s-a diminuat continuu. În special pentru învăţămân- 
tul preuniversitar, alocarea fondurilor băneşti este 
arbitrară, bibliotecii revenindu-i sumele cele mai 
mici dintre departamentele unei şcoli. 

În anul 1990, în total, cele 123 de biblioteci pu- 
blice din judeţul laşi deţineau în colecţiile lor 
1.492.880 vol.; la finele lui 2014 mai existau doar 88 
de biblioteci publice, care adăposteau 1.533.980 vol, 
sporul fiind de doar 41.100 vol. în 24 de ani! 

Graficul nr. 3: Evoluţia vol. bibliotecilor publice 
din Jud. Iaşi (1990 -2014) 


Evoluţia numărului de volume existente în biblio- 
teci, pe localităţile judeţului Iaşi, este disponibilă 
doar pentru anii 2011-2013. Deşi în unele locuri 
colecţiile au sporit, per total, volumele existente în 
dotarea bibliotecilor ieşene erau mai puţine în anul 
2013 decât în 2011. 


Anul | Anul | Anul 
201 2012 | 2043 
Numar | Numar | Numar 
TOTAL 8324116 | 8246779 | 8287270 
Municipiul Tasi___| 602A50g | 6045897 | 6042911 
276162 204219 
Oras Iirtau R532 | _ES830 |_A7I07 
Oras Podu Iloaiei 30943 [31082 [37001 
Oras Targu 
Frumos 122683 | 104054 | 134451 
Alexandru L 
Cuza 16337 |__10086 | 10086 
Andrieseni TEVI | _I8107 | 17557 
Aroneanu 13559 [13335 | _I3a10 
Bals. 7209 | 6729 | 8361 
Baltati 21672 [24969 | 25153 
Birnova 15710 |__15913 | 15316 
Belcesti 62738 62333 
Bivolari EESEI] 145 
Braesti [IEI 
Butea LENE 16156 
Ceplenita STI T6E7I 
Ciohorani 650 | 1680 
Ciortesti 18206, 5 
Ciurea 25028 | 25701 
Coarnele Caprei [CTE CETE 
Comarna 23329 | 21337 
Costesti 0639 | 6055 
Costuteni 25031 15555 
Cotnari 21556 IEI 
Cozmesti 15105 22705 
Cristesti 17326 25517 
Cucuteni IEZI 2767 
Dagita 17155 [16521 | 3980 
Deleni 27189 |__28211 |__27719 
Dobrovat [EZERI II CETENI MIEZ EI 
Dolhesti FA |L_B5 IT 
Draguseni 3530 3830 557 
Dusmesti 23738 | 23730 |__ 23685 
Erhiceni ZOSII | 19663 | 2128 
Fantanele D750 | 07| I2816 
Focuri 20281 |__ 39077 | 28812 
Gofatesti 15015 | 16097 | 15250 
Gorban 31297 |__21308 |__ 22261 
Grajduri TS59I [15605 |_I4125 
Gropnita 17390 |__17232 |_22226 
Grozesti TOBA 13902 | 13953 
Talaucesti 32033 | 2521 | 23261 
Tar namesti ENE 1595 [3578 
Helesteni 16387 |__16607 10988 
Tolhoca EIESSI IEEE IEI 
Tioriesti DST | 577 | 9852 
Ton Neculce 11005 | 11009 | 10709 
Tpatele 13968 |__13E79 | 11757 
Lespezi 25660 |__ 2566131031 

2352723611 

17596 19156 

12462 |____ 5462 
Mircesti 16297 [16257 
Mironeasa 16244 21694 
Mirostava 13010 [13056 
Mirostovesti 205: 
Mogosesti 16596 | 17209. 
Mogosesti Siret TEI | 
Mosna T2094 12535 [13872 
Motea 15039 |__15094 [21188 
Movileni T57R | _I5758 | I5511 
Oteleni 13207 13207 [13298 
Fiugari 17508 |__25232 | 20534 
Popesti 22853 | 17605 | 176258 
Popricani 20962 | 19678 |__ 19863 
Prisacani 19289 | 1918 [15101 
Probota 11634 |__13013 [11019 
Rachiteni 11079 | 11079 [11075 
Raducaneni 3395 | 31389 [25093 
Rediu 12562 |__12350 [12043 
Româneşti 12150 |__12399 [1075 
Roscani 5053 5017 
Ruginoasa 22332 
Scanteta [EEEEI 
Scheia 19052 
Schitu Duca 19957 
Scobinii 20812 
Sinesti 15051_|__15309 

pote 22103 

Siretel 1738. 
Stolniceni 
Prajescu 32194 |___32803 | 30652 

EXEIEĂ INIEIIEIRI BETEZI] 
Tamsa Z0216 [10588 | 15715 
Tatarusi 30477 |__ 23625 | 31100 
Tibana 18189 |__17202 [18509 
Tibanesti 255901 |__30257 | 27693 
Tiganasi 15862 | __15862 | 15862 
Todiresti TSR3E | _I972 [13128 
Tomesti 31576 |__31552 | 31316 
Tritesti TRI65 |__T6600 | II 
Tutora 13639 [13639 [11961 
Unsheni TI202 | _TI252 | 11365 
Valea Lupului 3571 9621 9651 
Valea Seaca 22105 | 26291 |__ 20534 
Vinatori 18485 |__18490 |__ 1893 
Victoria 24627 | 16677 15375 
Viadeni 15095 | ___9277 [12075 
Voinesti T7E53 | IBT | 


Tabelul nr. 1: 
Evoluția vol. în bibliotecile jud. lași, pe localități, 
În perioada 1990-2013 

Baza de date TEMPO on-line a INSR permite afla- 
rea evoluţiei centralizate a numărului de volume şi 
pe tipurile de biblioteci din judeţul Iaşi în perioada 
1990 — 2014. 


Numărul volumelor existente în biblioteci repre- 
zinta totalitatea cărților, broşurilor, colecţiilor de 
ziare şi reviste cu minim 5 pagini şi materialele au- 
diovizuale (casete cu benzi magnetice, discuri, dia- 
filme şi alte materiale de bibliotecă: hărţi, grafice, 
reproduceri artistice etc.) înscrise în registrul de in- 
ventar. Ilustrată sub formă grafică, situaţia este 
aproape dramatică: după un sfert de secol scurs de 
la schimbarea de regim politic în România, colecţiile 
de publicaţii din biblioteci sunt mult mai sărace decât 
erau la finele anului 1989. 


ProEuropeana Clubul cărții digitale 

Nationale De Municipale 
Total (Filiala invatamint şi 
Anul | Jud. Iasi | Academiei) superior Specializate | Scolare Publice Judetene | orasenesti | Comunale 
1990 | 10876964 444614 6539170 697568 1702732 1492880 423152 174244 661860 
1991 | 20347769 453824 4810704 11694404 1960437 1428400 435631 169179 644137 
1992 9573292 462924 4960701 2145003 1248947 435631 169179 644137 
1993 8170412 474944 3655850 759065 1958116 1322437 463924 181705 676808 
1994 8364448 485194 3635919 871644 2009081 1362610 479119 185975 697516 
1995 8402806 503944 3650423 918607 1937991 1391841 491809 186679 713353 
1996 8575783 510894 3698622 926826 2011777 1427664 504202 188989 734473 
1997 8706888 519324 3749625 904106 2065191 1468642 513690 194983 759969 
1998 8645778 521814 3806116 786082 2037278 1494488 526051 194614 773823 
1999 8774808 523978 3922414 790333 2027741 1510342 529623 197962 782757 
2000 8778075 525888 3975991 768448 1992857 1514891 538135 199036 777720 
2001 8821427 527021 4026505 797790 1984545 1485566 500587 200668 784311 
2002 8642032 282366 4067730 780100 2006761 1505075 508291 203290 793494 
2003 8643853 243040 4099397 751122 2026987 1523307 519526 199727 804054 
2004 8628624 242493 4054009 746528 2036305 1549289 529960 199048 820281 
2005 8660823 245311 4036673 818159 2036029 1524651 502739 201313 820599 
2006 8444833 247250 3836600 757039 2059779 1544165 523323 211224 809618 
2007 8567451 260385 3862366 692968 2197938 1553794 535123 212782 805889 
2008 8322140 263458 3574061 TU 2216539 1556871 535993 216286 804592 
2009 8390251 268713 3596577 655574 2317449 1551938 544998 219656 787284 
2010 8256786 271344 3577285 531387 2330217 1546553 538704 219918 787931 
2011 8324116 275545 3618048 515805 2360469 1554249 538771 222702 792776 
2012 8246779 280068 3599662 522124 2359285 1485640 544915 222324 718401 
2013 8287270 283373 3619650 478422 2380579 1525246 350951 224761 749534 
2014 8188458 285418 3684185 463589 2221286 1533980 560101 229276 744603 


Tabelul nr. 2; Evoluţia vol. existente în jud. Iași, pe categorii de biblioteci, în anii 1990-2014 


Graficul nr, 4: 


Evoluţia vol în bibliotecile jud, Iași, în anii 1990-2013 

Căderea comunismului a impus o „curăţare” a 
fondurilor bibliotecilor din ţară de cărţile „ceauşiste”, 
considerate uzate din punct de vedere moral. 
Operaţiunea s-a făcut prin Decretul-lege nr. 50 din 4 
aprilie 1990, în baza căruia din bibliotecile ieşene au 
fost eliminate (casate) cantităţi mari de publicaţii. Ca 
tendinţă generală, imediat după 1990, cumpărarea 
de publicaţii s-a redus considerabil faţă de anii di- 
nainte. Faptul s-a datorat pe de o parte fondurilor bă- 
neşti din ce în ce mai mici alocate, iar pe de altă parte 
evoluţiei haotice a preţurilor, atât în domeniul pro- 
ducţiei de carte, cât şi al utilităţilor, căreia instituţiile 
au trebuit să-i față faţă, din păcate în detrimentul bi- 
bliotecii. În cazul acelor biblioteci care făceau schimb 
internaţional de publicaţii, a încetat finanţarea în va- 
lută pentru publicaţiile periodice străine, iar abona- 
mentele la cele româneşti s-au redus considerabil. 

Scăderea cumpărării a fost compensată parțial de 
donaţii şi transferuri de publicaţii pe care biblio- 
tecile le-au primit de-a lungul anilor. În anii 1991- 
2000, la laşi au venit donaţii de cărți din Belgia, SUA, 
Franţa, Elveţia, Germania şi din partea Fundaţiei 
Soros. 

Evoluţia este diferită pe categorii de biblioteci. Bi- 
blioteca Academiei Române - Filiala Iaşi împreună 
cu bibliotecile de învățământ superior de stat şi bi- 
bliotecile specializate au fonduri de publicaţii consi- 
derabil mai mici decât la finele anului 1989. În 
schimb, per ansamblu, bibliotecile publice şi cele 
şcolare deţin în momentul de faţă colecţii mai mari 
decâtîn anul 1990. Creşterea este infimă, iar calitatea 
acestor colecţii necesită o discuţie separată, pe care 
o vom întreprinde în alt loc al lucrării. 


- Evoluţia numărului de cititori: cititor (utiliza- 
tor) este persoana fizică ce a împrumutat pentru 
acasă (sau a consultat în sediul bibliotecii) cel puţin 


A 


Ă 


LITERAR/ 
o dată într-un an calendaristic o carte, broşură sau o 
altă publicaţie aparţinând unei biblioteci. 

În ansamblul bibliotecilor judeţului Iaşi, acest in- 
dicator a fost în permanentă scădere, ajungând să fie 
mult mai puţini cititori în anul 2013 decât în 1999. 
Dacă în anul 1990 au fost în total 250.465 cititori, în 
anul 2013 mai erau doar 175.781 persoane. 


Graficul nr. 5: Evoluția cititorilor în bibliotecile 
jud. laşi între anii 1990-2013 

Anul Ț Anul Anul 
cetati 201 | 2012 | 2013 
Nr. pers:_| Nr. pers] Ne pers! 
TOTAL 184022 | 180219 | 175781 
Mun. lasi BEA86 |___B8552 |__BA12 
Mun. Pascani Baga 3252 |___7678 
Or. Hirtau 3793 3756 |___ 3562 
Or. Podu 
Hoaiei 2357 2226 |___2731 
Or Targu 
Frumos 3742 3789 | __ 3713 
Alexandri 
Cuza, 493 319 306 
Andrieseni 878 374 |___1000 
Aroneanni EEZ] EZI 553 
[E 150 220 a24 
Baituli EEEZI 1133 | 1280 
Rina a51 227 332 
eicesti ZA17 1318 |___ 2054 
Bivolari 713 [iz] 623 
Branesti 702 805, 873 
Ruiea 520 742 szi 
Ceplerita 364 715, 735 
Ciotorani 100 200 100 
Contesti 333) 1001 257 
Crurea E] 1051 | 1076 
Coarnele Caprei 437 EEZI 572 
Comarna 720 Sao |___ 1029 
Costesti EI 210 136 
Costuheni ELE] 802 891 
Cotari 2 1522 |___1343 
Coznesti 625 [27] 833 
Cristesti 502 282 755 
Cucuteni EZ] EE] 208 
Dagita 1457 | ___1588 | 1443 
Deleni ETEEI 1658 | 1915 
Dobrovat LEI EI] 123 
Doresti 551 528, 818 
Druguseni EC] 70 
Durmneati 3 1007 EI] 
Erhicenl ELE) 011 | 1051 
Fantanele 306 347 254 
Focuri 1200 963 | __1080 
Gotatesti 525 522 329 
Gorban E 605 205 
Grajauri 735 640 EizI 
Gropmita 571 659 862 
Grazesti 231 356 263 
Halaucesti 1575 |____1025 | 2105 
Frarmanesti 331 100 213 
Telesteni 570 ET] ESC] 
Voloca 1633 1533 | __ 1578 
Hartesti 578 237 72 
m Neculce 153 [IEI EEE] 


Pentru 2011-2013 
cunoaştem şi situaţia 
numărului de cititori 

activi pe localităţi: 


Tabelul nr. 3: Evoluţia ci- 
titorilor în jud. lași, pe 
tocalități, în anii 
2011-2013 

Ipatele 195 EIE) EET] 
Lespezi 858 735 ELE) 
Tetea 1200 1158 | __ 1235 
Taungaul 651 EI) 635, 
Maoirjae 158 EEE) 145 
Mircesti ECU) 1135 | 1020 
Mironeasa 683 373 335, 
Mirostava s08 î152 | 1176 
Miroslovesti 1088 362 688 
Mogosesti 1432 1200 |___ 1279 
Mogosesti Siret EI ESI 7 
Mosnn 354) 370 208 
Moca 337, 367 |___1023 
Movileni 388 197 930 
Gieleni 821 EI EA 
Plugari siz s21 322 
Popesti 1157 ET 352 
Yoprieani EECZI 1064 EI 
Prisacani EIE) S0R EET 
Probota 7aa 582 656 
Rachiteni 230 330 330 
Ruducaneni 1572 1737 |___1365 
Rediu 255) EEj 425 
Româneşti 117 A2A 251 
Roscani EET] EEZI 70 
Ruginoasa EI 657, 585 
Scantela 1605, 1343 | 1008 
Seneia 659 708 982 
Schit Duca EEZI ELI] 202 
Scobinti 701 EIT) EZI 
Sinesti 1170 1031 352 
Sipote 1377 1337 | __ 1194 
Sireej 1157 552 557 
Stoiniceni 

Prajeseu 103 1178 |___ 1563 
Sirunga EIEI 273 265 
Tamsa 268 273 360 
Tatarusi ETIZ] 1065 372 
Tana 1228 1044 |___ 1096 
Tibanesti 2900 D291 | __ 1568 
Tiganasă 1057 1025 EI) 
Tociresti 861 238 926 
Tomesti 2005 1934 | __ 1601 
riresti 518 ZEI 581 
Tulora 355) 360) 552 
Ungheni 339 332 305 
Valea Lupului 342 a23 235, 
Valea Seaca 753 1038 | __ 1239 
Vinatori 1210 1200 | __ 1105 
Victoria FETEI 1702 | aaa 
Viaeni 305) z71 153 
Voinesti 1133 336, EZE) 

În bibliotecile publice din judeţul Iaşi, în anul 
1990 au fost 57.404 cititori, pentru ca în anul 2013 
să fie 52.560, cu precizarea că a existat o perioadă de 
creştere a numărului de cititori ce a culminat cu anul 
2003, când au fost 95.975 cititori. 


— 


FPPPOFIIPPLEPPPE FELIE sS 


Graficul nr. 6: Evoluţia cititorilor în bibliotecile 
publice între anii 1990-2013 


Prin raportare la modul de evoluţie a colecţiilor 
de publicaţii, în interiorul acestei categorii de biblio- 
teci, numărul de cititori a fost diferit la bibliotecile 
urbane faţă de cele comunale, ultimele raportând 
permanent cifre crescătoare. 


- Evoluţia volumelor împrumutate: pentru 
toate categoriile de biblioteci din judeţul Iași, per an- 
de 
publicaţii a scăzut dramatic. Evoluţia a fost sinuoasă: 


samblul perioadei analizate, împrumutul 
în anul 1990 s-au împrumutat 4.426.692 vol. înregis- 
trându-se o scădere până în 1993. Din 1994 până în 
1999 cifrele au fost în creştere (în anul de vârf 1999 
s-au împrumutat 5.874.478 vol.). Din anul 2000, ni- 
velul lecturii a început să scadă tot mai mult, în anul 
2013 împrumutându-se doar 2.876.281 vol, iar gra- 


ficul este foarte sugestiv: 

Graficul nr. 7: Evoluția vol. împrumutate în jud. 
laşi între anii 1990-2013 


Evoluţia volumelor împrumutate pe localităţi 
între anii 2011-2013 este următoarea: 


EXIT 
Ei 
Rumar 
Total ie SI 
un. ast ET 
n Pasari ETIZ] 
Oras irina ERIE] 
Gras Porn Ioa EZI) 
Gras Tare Prums_|__93I3e, 
Riezanru 1. Cuza Zoe 
Andreea Tar 
Rromeanu TITI 
Bal, 
Tita 
Brno 
Tele 
isolari 
Braesti 
Bunea 
Cepienita 
Ctotarani 
Cortes 
Curea 
Carele Caprei 
Comarna 
Costesti 
Costulen 
Comani 
Cormesi 
Cristesti 
Cca 
Dagita 
Deleni 
Dobravar 
Doresti 
Drguseii 
Drmest 
IEI 
Tarani 
Tocuri 
Colalest 
Coran 
Grajaunt 


TEI 
065. 
TE 
EI 
EI] 
15305 


TED 


ZI0 
EEE 
TIE 


TEI 

EI] ENI] ET] 
EDT 2m2 2003 
Raumar | Numar | Numar 
tar EEE INSINE SIE 
Nin. ast EI I ECZIZ EI 
Run. Pascani CITI ESI 
I AO 
EEE TSTUT 
EEE N (ELI 
Fiesandăru 1. Cuza Tise, 
Toorirsrat î0051 
Rroeanu TITI 
Bas EIEEI 
Balatt IESIRI 
Brno EZIEI 
Beieesu EIB 
Bivolari 1555. 
Brazi ETEZEI 
Butea ESTI 
Ceplenita FIE 
Conarani EI EI 
Curtesti EIEză EI 
Ciurea TEI TIE 
Coarnele Caprel ră TE 
Cantar Z555 ESI 
Costesti EI EAI 
Costuleni EZ3I] EI 
Catmari IEZI EAI] NICE 
Teams Țics EIIEI E:ă 
Ceresit EEIII EI 
Cucuteni IEI 
Dagita TESTE iz 
Deleni 2551 INTE] ELI 
Dobravat 0531 EZIII EEE 
Date ZT EIN Z55 
Dragusea EI EI 
Dumesti ENI INESI TEI 
Froiceal 9 T35EI 
Fantaneie ESI EET 
Focul ZII Ea ERIE 
Comics USII TEA. EISA 
Coran ESIZă EICuă IEZI 


Mozaa EIZEI EEEEI EI] 
Motca 15770 10731 10568 
Movileni EZIE) EEE] EIIEI 
Orelen IEIZEI 12807 TISII 
Fiuzari EIEEI ESTI 10062 
Popesti Ezză EEEEI ine 
Popricani LEZEE) TIT ESEI 
Prisacani ECE EZIZI INEU) 
Probota [III ECIEI Esi 
Rachiteni Ea EI Esi 
Raduenteni UITE TSII7 27065 
Rediu 7001 [2523 [258] 
Româneşii [3 II 
Roscani [EI ESI 
Ruginoasa IZEI ZI 
Scanteia 755 IEI 
Scheia 52 EIEI 
Schitn Darea TIS Z356 
Scobinul TIASI TOT 
Simesti 16804 S700 
Sipote INTE) 17302 
Siretei S396 Zioa 

Stolniceni Erajescur IEZEEI (IZEI 

Strunga EIIUI RET 

Tamsa 1953 EST 

Tatarusi IE) 1355 

Tibana TOS 

Tibanesi IEI] TITU IEI 
Tgamasi 10538 7336, EI 
Todiresti ZII [Es] SE58 
Tomesti EIN) 18550 [EET] 
Teiresti INESII [EI Ta 
“rutora 1973 ELI 251 
Ungheni EZii TA EI] 
Valea Lupului EEI EI EEE 
Valea Seaca ESI [2353 2761 
Vinatori EIFEL) TG? [EREI 
Victoria TEI TEIe TOD 
Vladeni EI Tan Esi 
Voinesti EI2] ELI 

Tabelul nr. 8: Evoluţia vol. împrumutate 


în bibliotecile jud. Iași, pe localități, 
În perioada 2011-2013 

III- Evoluţia categoriilor de biblioteci: 

Bibliotecile publice: sunt probabil categoria cea 
mai cunoscută din România, întrucât de la nivelul co- 
munelor în sus, există peste tot. Biblioteca publică 
este acea bibliotecă de tip enciclopedic pusă la 
dispoziţia unei comunităţi (judeţene, municipale, 
orăşeneşti, comunale). După descentralizarea din ul- 
timii ani, se află în subordinea autorităţilor locale!$. 

Nivelul lecturii în bibliotecile publice este mai scă- 
zut după 25 de ani de la schimbarea de regim politic. 
Dacă în anul 1990 s-au împrumutat 994.196 vol, 
spre finele perioadei analizate, adică în anul 2013, 
s-au împrumutat doar 797.997 vol. Interesant este 
faptul că lectura publică în judeţul lași a urmat un 


curs ascendent până în anul 1999 (când s-au citit 
1.878.395 vol.) şi din anul 2000, cifrele sunt în per- 
manentă reducere. 


PPSEI IL E PESE 


PASE. 


Graficul nr. 9: Evoluţia vol. împrumutate în bi- 
bliotecile publice din jud. laşi 
între anii 1990-2013 


În interiorul categoriei „biblioteci publice”, 
evoluţia împrumutului de publicaţii a fost diferită. La 
Biblioteca Judeţeană și la cele municipale şi oră- 
şeneşti, volumul lecturii s-a redus în perioada anali- 
zată, dar bibliotecile comunale raportează o creştere 
a acestei activități. 


A 
A 


| LITERA 


Biblioteca Judeţeană „Gh. Asachi” — înființată în 
anul 1920, este o bibliotecă de profil enciclopedic 
care, prin serviciile şi programele oferite se adre- 
sează nevoilor de informare, educare şi recreere a ce- 
tăţenilor din această unitate administrativă. 
Cuprinde o reţea formată din: 5 Biblioteci Filiale de 
cartier; Filiala de Nevăzători „Mihai Codreanu”, pro- 
iect în parteneriat cu Asociaţia Nevăzătorilor din Ro- 
mânia (din 2008); Punctele de împrumut de la 
Căminele de bătrâni nr. 1 şi nr. 2; Casa de Copii Tătă- 
raşi; Penitenciarul de Maximă Siguranţă Iaşi; Centrul 
Multicultural pentru vârsta a treia (2012). Coordo- 
nează activitatea metodică a 86 de biblioteci comu- 
nale, 3 orăşeneşti şi una municipală, precum şi pe cea 
a Centrelor culturale din afara graniţelor: Chişinău 
(1992), Novi Sad (1998), Cernăuţi (2008) şi Herţa 
(2008). Funcţionează sub autoritatea Consiliului Ju- 
deţean Iaşi, care îi asigură resursele financiare şi este 
a doua din România ca mărime a colecţiilor (peste 
600.000 vol.)7. 

În ordine cronologică inversă, evoluţia colecţiilor 
Bibliotecii Judeţene a fost următoarea: în anul 1989 
= 395.352 vol:; în februarie 1990 = peste 409.090 
vol.; în urma Decretului-Lege nr. 50 din 4 aprilie 1990, 
ce prevedea scoaterea din biblioteci a cărţilor „ceau- 
şiste”, la Biblioteca Judeţeană au fost casate peste 
12.000 de vol. dar în anul 1994 Biblioteca ajunsese 
la un total de 479.119 vol. 

În ce priveşte anul 1999, statisticile sunt contra- 
dictorii: într-un loc, Nicolae Busuioc şi Vicenţiu Do- 
nose scriau că în colecţii erau „peste 530.009 vol, la 
care au apelat 32.028 cititori. Anul 1999 deţine şi re- 
cordul cărților împrumutate: 994.813”, pentru ca în 
alt loc să scrie că „situaţia statistică la nivelul anului 
1999: 782.757 vol. existente; 20.287 vol. intrate; 
34.227 cititori; 595.778 documente împrumutate; in- 
dicii medii: 17,4 - de lectură; 1,9 — de dotare; 0,8 - de 

circulaţie; 9,0 — de frecvenţă; 8,1 - de cuprindere”?. 
Probabil că ar trebui considerate corecte primele se- 
turi de date statistice, din cauză că, aşa cum se poate 
vedea mai jos, în anul 2015 Biblioteca Judeţeană nu 
a ajuns încă la pragul de 700.000 de vol. În anul 2096, 
în colecţiile Bibliotecii Judeţene erau peste 550.000 
cărţi şi publicaţii periodice. 

Pentru ultimii trei ani ai perioadei cercetate, da- 
tele privitoare la evoluţia fondurilor de publicaţii 
sunt mai bogate. La 1 ianuarie 2012 Biblioteca avea 
în total 575.949 vol,, din care: cărţi şi periodice tipă- 
rite = 523.327 vol.; manuscrise = 10; documente au- 
diovizuale = 11.402 u. b.; documente electronice = 75 
u.b.; documente non-carte = 41.135 u.b.2. La sfârşi- 
tul anului 2013 erau 606.977 vol, din care: 550.951 
cărţi şi periodice tipărite. Dintre acestea 487.226 u. 
b. se aflau la sediul central, iar 119.751 u. b. erau în 
filialele din municipiu, o parte (316.816 vol.) fiind 
disponibile pentru accesul liber la raft?2. La 1 ianua- 
rie 2015 existau în total 616.088 vol., din care: cărţi 
şi periodice tipărite = 560.101 vol.; manuscrise = 10; 
documente audiovizuale = 12.778 u. b.; colecţii elec- 
tronice = 168 u. b.; documente non-carte = 43.031 u. 
b.% Imaginea grafică a evoluţiei colecţiilor acestei bi- 


blioteci este următoarea: 


Graficul nr. 10: Evoluţia colecțiilor Bibliotecii 
Județene lași (1990-2014) 


Ritmul de înnoire a colecţiilor: anul 1990 con- 
semnează un recul, ritmul achiziţiilor scăzând în mod 
evident. Dacă în anul 1985 au fost achiziţionate 
20.870 de publicaţii, în 1990 cantitatea s-a redus la 
14.426 vol. Achiziţia de publicaţii s-a aflat iniţial pe 
olinie ascendentă până în anul 1995, când s-au cum- 
părat 19.790 vol, apoi a devenit din ce în ce mai fluc- 
tuantă, tendinţa fiind de vizibilă scădere. În anul 
1996 s-au cumpărat 17.304 vol.; în anul 1997 = 
15.105 vol.; în anul 1998 = 16.536 vol; în anul 1999 
= 12.450 vol., motivul fiind diminuarea susţinerii fi- 
nanciare din partea autorităţilor locale judeţene2*. 

Din punctul de vedere al informaţiilor statistice 
disponibile public despre Biblioteca Judeţeană, ur- 
mează un hiatus până în 2011, când au început să fie 
făcute publice Rapoartele de activitate ale directori- 
lor. Potrivit acestora, în 2011 s-au cumpărat 21.087 
vol., din care: cărţi şi periodice tipărite = 21.075 vol. 
în 4079 titluri; manuscrise = 535. În 2012, în Biblio- 
tecă au intrat 7136 u. b., din care: cumpărate 4694 
vol. în valoare de 118.117,24 lei; donaţii 2109 vol. în 
valoare de 21.563,44 lei; Depozit legal 335 în valoare 
de 8.241,95 lei; 911 vol. publicaţii periodice, dintre 
care 223 donaţii aferente anului 2011%, În anul 2013, 
în Bibliotecă au intrat 14.350 u. b,, din care: 13.653 
vol. de carte tipărită, în valoare de 271.298,36 de lei; 
697 publicaţii seriale, în valoare de 2016,61 de lei. În 
ceea ce priveşte cărţile, numărul celor cumpărate a 
fost de 9874, restul provenind din donaţii şi Depozit 
legal. Dintre periodice, doar 444 de vol. au fost cum- 
părate??. În anul 2014 au intrat 15.485 u. b,, din care: 
cărţi şi periodice tipărite 15.016 vol.; periodice cu- 
rente (tipărite şi electronice): titluri-150 / abona- 
mente-166; documente audiovizuale - 288 u. b.; alte 
documente 181 u. b. După provenienţă, 11.668 vol. 
au fost cumpărate, 3421 de vol. au fost donate, iar 
376 au făcut parte din Depozitul legal?. în lipsa ori- 

căror posibilităţi de verificare, menţionăm doar că 
datele incluse în Rapoartele de activitate ale directo- 
rilor Bibliotecii sunt diferite de cele raportate la In- 
stitutul Naţional de Statistică pe anii respectivi. 

În ceea ce priveşte cititorii, dacă la Biblioteca 
Judeţeană, în anul 1985, erau 27.000, în 1990 numă- 
rul lor a fost de numai 21.481 persoane, adică un 
minus de aproape 6.009. Explicaţiile fenomenului 
pot fi puse şi în legătură cu evenimentele istorice ale 
anului, atenţia oamenilor fiind îndreptată cu precă- 
dere spre mass-media, cartea rămânând pe alte pla- 
nuri. La Biblioteca Judeţeană lucrurile au intrat în 
făgaşul normal după scurt timp, astfel încât în anul 
1995 s-a putut observa un salt destul de mare al ci- 
titorilor, numărul lor ajungând la 29.175. Faptul s-a 
datorat, în mare parte, diversificării tematice a căr- 
ţilor scoase de numărul mare de edituri?. Din pă- 
cate, activitatea acestei biblioteci a fost afectată 
puternic de pierderea spaţiului în care funcţiona, 
astfel încât în anul 2013 mai avea numai 10.607 ci- 
titori, adică mai puţin de jumătate din câţi erau în 
anul 1990. Trebuie remarcat, totuşi, că numărul ci- 
titorilor este în creştere faţă de anul 2012, când au 
fost doar 7.936! 


PRE E Pa 


Graficul nr. 11: Evoluţia cititorilor la Biblioteca 
Județeană între anii 1990-2013 

La Biblioteca Judeţeană, anul 1990 a fost marcat 
şi de o scădere a numărului cărților împrumutate (la 
553.068, faţă de 735.314 în anul 1985). După acel an, 
cifrele conţinute în Baza de date TEMPO on-line arată 
o creştere a lecturii până în 1999, când au fost con- 
sultate 994.813 vol. Anul 1999 a găsit Biblioteca „Gh. 
Asachi” în plin proces de consolidare a reţelei de in- 
formatizare şi tot atunci s-a introdus un nou sistem 
de evaluare a activităţii (PROBIP) %. Din anul 2000, 
numărul publicaţiilor împrumutate s-a redus până în 
anul 2011 (când au fost consultate doar 118.412 
vol.). 


Începând cu anul 2010, Biblioteca Judeţeană a su- 
ferit mai multe transformări din cauza mutării din ve- 
chiul sediu aflat în Palatul Culturii, în alte locuri din 
oraş (la Prefectură - aproximativ 100 mp pentru de- 
pozitarea fondului de carte de patrimoniu; Facultatea 
de Texile și Management Industrial - Hala TEX6, eta- 
jul 2 pentru obiectele de inventar - rafturile metalice, 
mobilierul din lemn, vitrine etc.; Şcoala „B. P. Haşdeu”, 
Corp C, unele birouri; Asociaţia Nevăzătorilor din Ro- 
mânia - pentru Secţia de artă; S.C. „Moldomobila” — 
spaţiul pentru colecţiile info-documentare şi obiec- 
tele de inventar ale compartimentelor ce presupu- 
neau prelucrarea publicaţiilor şi activităţile cu 
publicul. 

Din anul 2012, graţie instalării sediului central al 
Bibliotecii într-un nou spaţiu, numărul volumelor îm- 
prumutate a început să crească: 123.496 în 2012 şi 
154.615 în 2013. Se observă, totuşi, că după 25 de 
ani, volumul tranzacţiilor este de peste trei ori mai 


mic. 

Graficul nr. 12: Evoluţia vol. împrumutate la Bi- 
blioteca Jud. Iaşi între 1990-2013 


Bibliotecile municipale şi orăşeneşti (Paşcani, 
Hârlău, Tg. Frumos, Podu Iloaiei): din punct de ve- 
dere administrativ, aparţin de primăriile locale, iar 
profesional urmează îndrumările Bibliotecii Jude- 
ţene. Au fost înființate după cel de-Al Doilea Război 
Mondial, cea mai veche fiind Biblioteca municipală 
din Paşcani (1950). Bibliotecile orăşeneşti din 
Hârlău şi Tg. Frumos au luat naştere în 1952. Ele 
aveau în anul 1990 în total 174.244 vol. În anul 
2996, în categoria bibliotecilor orăşeneşti a fost in- 
clusă şi cea de la Podu Iloaei, ca urmare a transfor- 
mării administrative suferite de localitate, iar în anul 
2999, Biblioteca orăşenească din Paşcani a căpătat 
personalitate juridică şi a devenit municipală. în anul 
2014, aceste biblioteci dețineau laolaltă 229.276 vol. 
Din punct de vedere grafic, evoluţia colecţiilor arată 


aşa: 


Graficul nr. 13: Evoluția vol. bibliotecilor munici- 
pale şi orăşeneşti din jud. laşi (1990-2014) 


Aceste biblioteci aveau în 1990 un număr de 7480 
cititori. Deşi în 2013 în această categorie erau patru 
unităţi, numărul de cititori era de doar 6602 per- 


soane. 


Graficul nr. 14: Evoluţia cititorilor în Bibliotecile 
municipale şi orășenești între anii 1990-2013 


Evoluţia împrumutului de publicaţii în bibliotecile 
municipale şi orăşeneşti ale judeţului, deşi similară 
ca tendinţă celei din Biblioteca Judeţeană, a urmat o 
linie mult mai fluctuantă, pe care, în lipsa altor surse 
de informare suplimentară, nu o putem explica. Ast- 
fel, dacă în anul 1990 se împrumutau 204.531 vol, în 
1997 se ajunsese la 261.997 vol., pentru ca în anul 
imediat următor, 1998, să fie raportate doar 224.689 
vol.; în 1999 se raportau 287.714 de vol. împrumu- 

tate, iar în anul 2000 erau 329.425 vol. Din acel an, 
cifrele sunt în continuă şi puternică scădere, ajun- 
gându-se în 2013 la doar 112.501 vol., ceea ce în- 
seamnă jumătate din volumele anului 1990. 

Graficul nr. 15: Vol. împrumutate în bibl. munici- 
pale şi orăşeneşti din jud. laşi 1990-2013 


„Istoria lor are acelaşi numitor comun, dar cu mai 
multe componente. În primul rând, nici una dintre ele 
nu se poate lăuda că şi-a desfăşurat dintotdeauna ac- 
tivitatea în spaţii potrivite sau că s-au bucurat de 
atenţia deosebită a autorităţilor locale. Ce este drept, 
au avut parte şi de ani buni pentru creşterea colecţii- 
lor, dar şi de perioade mai dificile, depăşite, de altfel, 
cu noi speranţe. Interesul pentru a le pune la dispo- 


ziţia cititorilor din oraşele respective şi posibili 
de atragere la lectură sunt certificate şi prin cifrele 
din rapoartele anului 1999. Astfel, Biblioteca muni- 
cipală din Paşcani are 110.266 volume, 4.115 cititori 
înscrişi, cu 133.467 cărţi împrumutate. Biblioteca 
orăşenească Hârlău pune la dispoziţia celor 13.090 
de locuitori 52.250 volume. Dintre aceştia, au fost 
atraşi la lectură 3.339, care au solicitat 70.161 de 
cărţi. Biblioteca orăşenească din Tg. Frumos a achi- 
ziţionat, până la finele anului 1999, un număr de 
35.000 de volume, raportând 64.087 de cărţi împru- 
mutate de 22.66 de cititori. <În anul 2000> la Paşcani 


şi la Hârlău bibliotecile funcţionează în localuri po- 
trivite pentru activitatea cu cartea. La Tg. Frumos, 
însă, spaţiul este insuficient. De-a lungul existenţei 
lor, cele trei biblioteci nu s-au limitat numai la împru- 
mutul de carte. În colaborare cu liceele şi alte insti- 
tuţii din oraşele respective, au fost organizate diverse 
activităţi cu cartea, la sediu sau în diferite întreprin- 
deri locale. De asemenea, au fost în nenumărate rân- 
duri gazde ale întâlnirilor cu scriitori din Iaşi şi din 
Bucureşti. În perioada imediat următoare, vor fi cu- 
prinse în procesul firesc de informatizare“!, notau cu 
speranţă Nicolae Busuioc şi Vicenţiu Donose în „Is- 
toria de suflet şi de minte” pe care o schițau în anul 
2000 Bibliotecii Judeţene din Iaşi. 

În deceniul şi jumătate scurs de atunci, din păcate 
istoria nu a fost îngăduitoare cu bibliotecile urbane 
ale judeţului Iaşi. 

Pe site-ul Bibliotecii municipale din Paşcani, ne- 
actualizat din anul 2008, sunt prezentate datele afe- 


rente probabil anului anterior, 2097: „Colecţii 
122.623 documente, dintre care: Cărţi (nr. volume): 
113.714; Periodice (număr unităţi de inventar): 
8180; Documente audiovizuale: 612; Colecţii electro- 
2.541; 
1819; Documente împrumutate: 29.533; Informaţii 
şi referinţe oferite: 2397; Vizite la bibliotecă: 9.289; 
Rezervări de titluri: 768; Utilizarea bibliotecii de la 


nice: 117; Utilizatori înscri: tilizatori actii 


distanţă (prin telefon, postă, fax): 1.764; Programe şi 
evenimente culturale: 20; Expoziţii: 13. Personalul 
bibliotecii: 5 angajaţi, din care Personal de speciali- 
tate: 4; Personal de întreţinere şi deservire: 1”52. 
Biblioteca din Paşcani este una din cele care se 
confruntă cu mari probleme legate de spaţiul în care 
funcţionează. În anul 2012, presa locală arăta că „Bi- 
blioteca Municipală din Paşcani se poate prăbuşi în 
orice moment. Clădirea se afla într-o stare avansată 
de degradare, iar în ultimii 20 de ani niciun primar 

nu a intervenit un deget pentru a reabilita imobilul vechi 
de peste 100 de ani. Apa infiltrată prin acoperiş a 
lăsat urme şi pete imense pe pereți, iar prin crăpături 
se poate băga mâna. La ora actuală, țigla de pe 
acoperiş zboară la orice adiere de vânt, iar tencuiala 
din interior ajunge pe podea la fiecare trepidaţie, sub 
privirile neputincioase ale bibliotecarilor. «Nu s-a 
făcut niciodată vreo reparaţie la clădire. Singurele lu- 
crări au fost cele de vopsire sau de schimbare a calo- 
riferelor, văruire şi alte lucruri minore. [...] Noi mai 
facem reparaţii acolo unde putem, mai ascundem cu 
câte un dulap sau afiș [...]. Cei de la primărie de pro- 
blemele clădirii, nu ne-au ajutat cu nimic. Nici fosta 
conducere, dar nici actuala. Din cauza certurilor po- 
litice s-a creat un blocaj. La Casa de Cultură s-a rea- 
bilitat acoperişul de doua ori, iar resturile rămase ni 
le-au dat nouă să facem reparaţii la bibliotecă. 
[...]Sunt şi acte în care se arată că imobilul prezintă 
un risc seismic ridicat», declara directorul Bibliotecii 
Municipale Paşcani, Mihaela Cojocaru. «Plouă, este 
igrasie, este ceva inuman acolo. [...] La etajul biblio- 
tecii, şi podeaua riscă să se rupă, să ajungă la parter 
[...], totul tremură sub picioare. [...] Totul scârțâie şi 
se clatină». [...] Pe lângă faptul că pereții clădirii riscă 
să cadă, conducerea instituției se confruntă şi cu pro- 
blema mobilierului. Zilele trecute, un raft a cedat sub 
volumul de cărți şi a produs un efect de domino, fiind 
dărâmate încă nouă rafturi cu cărți. [...] «Nu avem 
rafturi, multe dintre ele s-au stricat. [...] Le-am mai 
cârpit, întărit cât am putut, dar fiind vechi, ele tot ce- 
dează. De temut este cu planşeul clădirii, care este 
făcut din stuf, şi oricând poate ceda», mai spunea di- 
rectorul instituției. «Nu putem face investiţii din două 
considerente. Nu avem banii necesari la buget şi este 
investiție nouă, lucru care nu este permis în acest an 
să demarăm. Era vorba să fie mutată biblioteca în 


spaţiul G1B, de lângă Primărie, dar şi acolo este ne- 


cesară o sumă de 600.000 de lei pentru amenajarea 
lui. Nu avem fondurile necesare. Ştiu de pericolul de 
acolo, dar nu avem ce face», declara administratorul 
public al Primăriei Paşcani. Ca urmare, riscurile la 
care se expun angajații instituției sau iubitorii de 
carte, cât şi trecătorii sunt tot mai mari de la o zi la 
alta. Nimeni, însă, nu poate găsi o soluţie, cel puțin 
temporară, pentru Biblioteca Municipală”. Situația 
era neschimbată şi în primăvara anului 2015, când 
tavanul bibliotecii s-a prăbuşit. Administraţia locală 
spunea atunci că au fost demarate procedurile de 
licitație pentru amenajarea unui nou sediu şi ca lu- 
crările se vor finaliza până la sfârşitul anului. „Consi- 
liul Local a aprobat 300.000 lei pentru începerea 
investițiilor la mezaninul blocului G2, dar conform 
proiectului costurile ar putea să depășească 700 de 
mii de lei. [...] Diferenţa de bani ar urma să fie asigu- 
rată [...] printr-o rectificare bugetară. În noua locație 
nu vor încăpea toate cărțile bibliotecii. Din acest 
motiv o parte din depozitele de carte care adăpostesc 
peste 135 de mii de volume, vor fi mutate în subsolul 
Primăriei Paşcani”**. La momentul întocmirii acestei 
ucrări, Biblioteca din Paşcani încă nu se mutase în 
alt spaţiu. 

Şi bibliotecii orăşeneşti din Târgu Frumos i se 
promitea în anul 2009 că va fi mutată într-un spațiu 
nou, preluat de la fosta Bancă Agricolă: „în cadrul 
unui proiect ce va fi derulat de Primăria Târgu Frumos 


prin accesarea unei finanţări europene, biblioteca va 


i mutată din actualul sediu de pe strada Cuza Vodă 
în fostul sediu al Băncii Agricole, care oferă un spaţiu 
mai generos: la «bibliotecă sunt necorespunzătoare 
atât spaţiile speciale pentru studiu şi pentru lectură, 
cât şi capacitatea sa de preluare a cărții. De aceea, am 
preluat prin hotărâre de guvern fostul sediu al Băncii 
Agricole [...]. Este o clădire mai mare, funcțională, cu 
spaţii suficient de mari ca să poată servi, în foarte 

bune condiții, populaţiei orașului nostru. Dacă la mo- 
mentul actual vorbim de aproximativ 3.500 de abo- 
nați care vin la sala de lectură sau să împrumute 
cărți, numărul celor care în viitor vor veni la biblio- 
tecă va fi cu mult mai mare. În plus, prin modul în 
care va fi amenajată, această instituție va reprezenta 
şi un salt în ansamblul urbanistic al localității noas- 
tre»”35, declara primarul din Târgu Frumos, juristul 
Gheorghe Tătaru la 2 noiembrie 2009. Din păcate, 
nici această promisiune nu a fost dusă la îndeplinire, 
Biblioteca oraşului Târgu Frumos aflându-se tot pe 
str. Cuza Vodă nr 71. 


Bibliotecile comunale: pe teritoriul actualului 
judeţ lași, cele mai vechi biblioteci publice au fost în- 
ființate în urma măsurilor legislative ale lui Spiru 
Haret de Ia finele secolului XIX. În anul 2004, Valentin 
Talpalaru a identificat 28 de biblioteci publice care 
aveau o vechime de un secol (în comunele Belceșşti, 
Bivolari, Bosia - Ungheni, Butea, Ciurea, Comarna, 
Cotnari, Cristești, Cucuteni, Deleni, Dobrovăț, 
Grajduri, Heleșteni, Lespezi, Lungani, Mogoșeşti — 
lași, Moşna, Podu Iloaiei, Prisăcani, Răducăneni, 
Scobinţi, Stolniceni-Prăjescu, Şipote, Tansa, Tătăruși, 
Tomeşti, Trifeşti și Ţuţora)**. Aceste biblioteci fiind 
înființate în urma Deciziunii privind înființarea biblio- 
tecilor populare din România, publicată în MO, nr. 193 
din decembrie 18987, se consideră că anul apariţiei 
lor este 1898. Având în vedere răstimpul foarte scurt 
rămas din anul 1898, ar fi fost imposibilă organizarea 
bibliotecilor, astfel încât în lipsa altor dovezi docu- 
mentare directe, credem că anul corect al înființării 
bibliotecilor respective trebuie considerat 1899. 

Lectura publică la sate a fost reorganizată în pe- 


rioada 1951-1960, prin Hotărârea Consiliului de 

Miniștri nr. 1542 din anul 1951, în urma căreia în 
toate comunele s-au înființat biblioteci noi ori au fost 
reorganizate cele existente deja. Autorii Ghidului bi- 
bliotecilor ieșene (Liviu Moscovici şi Nicolae Busuioc), 
scriau în anul 1990, că „fondurile enciclopedice (în 
medie 10.000 — 12.000 de volume pentru fiecare bi- 
bliotecă), au ajuns să însumeze aproape un milion de 
cărți. Bibliotecile de la Bivolari, Cotnari, Cucuteni, 
Dobrovăț, Lespezi, Mirceşti, Podu-lloaiei, Răducăneni, 
Ruginoasa, Strunga, Țibăneşti sunt în posesia unor 
colecții bogate [...] şi reprezentative pentru specificul 
localităților amintite”. Cu toate acestea, în TEMPO 
on-line, anul 1990 figurează cu un total de 661.860 
vol. existente în colecțiile bibliotecilor comunale. Re- 
memorând anul 1990, Nicolae Busuioc şi Vicențiu 
Donose scriau cu amărăciune că „deja se prevedea un 
jaf de proporţii în lumea cărților. Profitându-se de o 
decizie de casare a cărții ceaușiste, foștii bibliotecari 
amenințau cu înjumătăţirea fondului, trecându-i la 
«uzură morală» chiar și pe clasicii literaturii române 
şi universale. În cele din urmă, a învins rațiunea, dar 
acolo unde cărțile fuseseră deja scoase din bibliotecă 
nu mai era nimic de făcut. Acele biblioteci, rămase cu 
numai 3.000 — 4.000 de volume, aveau să treacă prin 
perioade foarte dificile, chiar umilitoare, până la re- 
facerea cât de cât a colecțiilor”*. Potrivit datelor sta- 
tistice, în anii 1991 şi 1992, în bibliotecile comunale 
din județul laşi nu s-a cumpărat nici o carte, dar din 
1993 au început din nou să se facă achiziţii. Ritmul 
de înnoire al colecțiilor este însă foarte lent, în 2014 
numărul de volume din bibliotecile comunale ieşene 
fiind de 744.603“. înseamnă un spor de 82.743 vol. 
în 21 de ani şi o medie de 42 de cărți pe an în fiecare 


comună! 

Graficul nr. 16: 
Evoluţia vol. bibliotecilor comunale din jud. laşi 
(1990-2014) 


Inventarierea surselor menţionate până aici a do- 
vedit că în anii 2012 - 2013, pentru 51 de biblioteci 
comunale din judeţul laşi, adică mai bine de jumătate 
din numărul celor existente, nu s-a cumpărat nic un 
volum (vom prezenta cu alt prilej micro-monografiile 
de biblioteci pe care le-am putut documenta)“. 

În ciuda acestor condiţii vitrege, bibliotecile co- 
munale sunt singura categorie de biblioteci care a ra- 
portat creşterea numărului de cititori. Dacă în anul 
1990 erau 17.519 cititori, în anul 2013 numărul ra- 
portat era chiar dublu: 35.351. 


> 

Graficul nr. 17: 
Evoluţia cititorilor în bibliotecile comunale din 
jud. Iaşi (1990-2014) 


La fel de paradoxal raportat la situaţia lor reală, 
bibliotecile comunale au declarat în permanenţă în 
perioada cercetată şi o evoluţie ascendentă a numă- 
rului de volume împrumutate. Dacă în anul 1990 
erau 148.229 volume, în 1991 se raporta un număr 
considerabil mai mare: 210.037 vol., care însă a fost 
acelaşi şi în 1992! În lipsa altor date, este dificil de 
explicat similitudinea împrumuturilor în doi ani con- 
secutivi. Potrivit raportărilor statistice, din anul 1993 
şi până în 2004, lectura publică în comunele judeţului 
Iaşi s-a aflat într-o continuă ascensiune. Din 2095, 
curba a intrat pe o pantă descendentă, dar per an- 
samblu, în anul 2013 numărul volumelor împrumu- 
tate era considerabil mai mare decât în 1990, adică 
de 530.881 vol. Date fiind condiţiile grele în care 
funcţionează bibliotecile comunale, desigur că aceste 
statistici trebuie privite cel puţin cu prudenţă. 

Graficul nr. 18: 
Vol. împrumutate în bibliotecile comunale din jud. 
laşi între anii 1990-2013 


Programul Biblionet: în perioada 2099-2014, 
în bibliotecile publice din România s-a desfăşurat 
programul „Biblionet - lumea în biblioteca mea”. Lan- 
sat pe 23 aprilie 2009, programul a fost realizat 
printr-un parteneriat între International Research & 
Exchanges Board (IREX), Fundaţia EOS (Educating 
for an Open Society) ca furnizor de formare în dome- 

niul IT, Asociația Naţională a Bibliotecarilor şi Biblio- 
tecilor Publice din România (ANBPR) şi bibliotecile 
publice românești. Microsoft Corp., partener al pro- 
gramului Global Libraries la nivel mondial, a donat bi- 
bliotecilor publice româneşti software în valoare de 
aproximativ 15 milioane de dolari, în cadrul inițiati- 
vei mondiale de a aduce beneficiile tehnologiei la ni- 
velul comunităților umane. Aproximativ 1.500 de 


biblioteci publice au primit computere pentru acce- 


sul publicului la Internet; peste 2.500 de bibliotecari 
au participat la cursuri de formare pentru a putea fo- 
losi la maximum potențialul noilor resurse tehnolo- 
gice în beneficiul comunităţii; ANBPR a extins aria 
serviciilor pe care le furnizează bibliotecarilor; ad- 
ministraţia centrală şi locală a acordat, într-o anu- 
mită măsura, mai mult sprijin bibliotecilor În 2009, 
în România, 80% din populaţie, în special din zonele 
rurale, nu avea acces permanent la Internet, benefi- 
ciile unor servicii precum: e-administraţia, găsirea 
unui loc de muncă, informații din domeniul sănătății, 
servicii bancare şi de administrare online a afacerilor 
sau comunicarea cu rudele din străinătate nefiind 
disponibile. Cu referire strictă la biblioteci, unul din 
scopurile urmărite era „crearea unei reţele de biblio- 
teci care se auto-susțin și care asigură legătura dintre 
oameni, informaţie şi servicii ce le pot îmbunătăți 
viața”*?. 

Programul Biblionet a avut patru componente 
principale: facilitarea accesului public la informație 
prin înființarea unei rețele de biblioteci dotate cu cal- 
culatoare; formarea profesională a bibliotecarilor 
pentru a putea să introducă noi servicii, să dezvolte 
inovația în biblioteci şi să poată adapta noile tehno- 
logii la nevoile comunităților; promovarea valorii bi- 
bliotecilor în rândul comunităților; asigurarea 
sprijinului guvernamental 


prin implicarea 


administrației în adaptarea politicilor publice. Pentru 

a spori impactul investiţiei de tehnologie, partenerii 
Biblionet au promovat importanţa bibliotecilor în so- 
cietatea românească şi nevoia de angajare a resurse- 
lor necesare noului rol al acestora”, 

Premergător implementării programului Biblio- 
net, Fundaţia Bill & Melinda Gates a derulat un pro- 
gram pilot, Global Libraries, în 5 județe din România, 
printre care și lași. În programul pilot au participat 
Biblioteca judeţeană şi cele comunale din Belceşti şi 
Scânteia, care au beneficiat de o donaţie de 30.333 $ 
USD (Scânteia - 6.066 $, Belceşti - 9.100 $, laşi - 
15.167 $), doar pentru echipamente, softurile fiind 
donate separat. 

Valoarea echipamentelor furnizate în etapa de or- 
ganizare a Centrelor pilot Biblionet în bibliotecile 
judeţului laşi a fost de 30.333 $ USD, repartizată ast- 
fel: la Biblioteca Judeţeană - 15.167 $ USD (din care: 
2.200 $ USD - Filiala Nicolina; 3.225 $ USD - Filiala 
Tătăraşi; 9.742 $ USD - sediul central); la Bibl. com. 
Belceşti - 9.100 $ USD; la Bibl. com. Scânteia - 6.066 
$ USD. În cadrul bibliotecii judeţene a fost inclusă în 
proiect şi Filiala pentru Nevăzători, care a primit su- 
plimentar şi separat, 10.000 $ pentru un centru in- 
ternet la biblioteca Asociaţiei Nevăzătorilor (şi nu a 
mai fost bugetată filiala Bibliotecii Judeţene de 
acolo). A fost o excepţie, deoarece eligibile erau 
numai bibliotecile publice; astfel, valoarea donaţiei 
aferente judeţului laşi a crescut cu 30.000 $ USD, iar 
numărul bibliotecilor beneficiare cu două“. 

Programul Biblionet a fost precedat de un proces 
de planificare de 18 luni, în timpul căruia au fost eva- 
luate modalitățile de implementare la nivel național. 
Mai întâi s-au organizat seminarii explicative, iar apoi 
au fost înființate centre pilot în 12 biblioteci județene 
şi 240 locale din jud. Hunedoara, lași, Sălaj, Tulcea și 
Biblioteca Metropolitană Bucureşti, care au primit 


donaţii constând în computere şi software, dar şi de 


ProEuropeana Clubul cărții digitale 


cursuri de formare profesională pentru bibliotecari. 
În următoarea fază a programului au completat apli- 
caţii on-line 31 de biblioteci judeţene și 714 biblioteci 
locale. După o evaluare preliminară, reprezentanții 
Fundaţiei IREX au efectuat vizite pe teren, iar un co- 
mitet de evaluare compus din reprezentanți ai Aso- 
ciației Comunelor din România, Centrul Internaţional 
pentru întreprinderi Private (CIPE) România, Micro- 
soft România, Corpul Păcii România, World Vision 
România, Asociaţia Pro Democraţia şi Camera de Co- 
merţ Americană a finalizat selecţia“. 

La lasi, Programul National Biblionet a fost lansat 
pe 12 mai 2009. La Biblioteca „Gh. Asachi” au venit 
reprezentanții bibliotecilor judeţene din Botoşani, 
Suceava, Vaslui, Neamţ şi Bacău, instituţia ieşeană 
fiind singura din Moldova ce implementase progra- 
mul prin deschiderea de la data de 5 septembrie 
2008 a unui Centru internet cu acces public gratuit“. 
Coordonatorul desemnat de Biblioteca Judeţeană 
pentru Programul Biblionet a fost Mihai Grinea. 

Biblionet s-a derulat pe parcursul a cinci runde, 
pe durata cărora au fost dotate 90 de biblioteci pu- 
blice. În total, au fost donate 413 computere având o 
configurație standard, în valoare de 2.346.486 lei 
(din care 901.914 lei val. echip. şi 1.226.422 lei val. 
soft). În Faza Pilot, cele 6 biblioteci selectate au pri- 
mit 33 de computere, în valoare de 111.741,40 lei 
(58.370,11 lei val. echip. şi 53.371,30 lei val. soft); în 
prima rundă au fost dotate 20 de biblioteci, care au 
primit 88 de computere, în valoare de 372.471,40 lei 
(194.567,02 lei val. echip. şi 177.904,32 lei val. soft); 
în runda a Il-a au fost dotate 25 de biblioteci, care au 
primit 104 computere, în valoare de 159.496,67 lei 
(236.205,39 lei val. echip. şi 323.291,28 lei val. soft); 


în runda a IIl-a au fost dotate 17 biblioteci, care au 


primit 70 de computere, în valoare de 392.296,34 lei 
(148.694,94 lei val. echip. şi 243.601,4 lei val. soft); 


: 

în runda a IV-a, au fost dotate 18 biblioteci, care au 
primit 78 de computere, în valoare de 450.222,96 lei 
(171.433,02 lei val. echip. şi 278.789 lei val. soft); în 
runda a V-a au fost dotate 10 biblioteci cu 40 de com- 
putere, în valoare de 24.207,9 lei (926.43,9 lei val. 
echip. şi 149.464 lei val. soft). 

Pentru componenta de Formare profesională, 
Biblioteca Judeţeană laşi a beneficiat de pregătirea a 
trei formatori, de 11 laptopuri şi 28 de computere şi 
pe durata programului au fost instruiți 117 bibliote- 
cari din judeţ. În termeni băneşti, valoarea totală a 
Programului Biblionet în Biblioteca Judeţeană laşi a 
fost de 393.830,97 lei, din care: 129.760,85 lei valoa- 
rea donațiilor din programul pilot şi 264.070, 12 lei 
valoarea donațiilor IREX în cadrul Programului 
Naţional. Ultima sumă a fost formată din: 56.264,39 
lei costul training-urilor efectuate de formatori şi 
207.805,73 lei costul echipamentelor şi a softurilor 
livrate”, 

Programul Biblionet a avut o contribuţie însem- 
nată în viața bibliotecilor publice româneşti. Dintre 
punctele „tari” enunțate de bibliotecarii implicaţi în 
aplicarea lui amintim: a fost singurul program care 
a urmărit facilitarea accesului publicului la informa- 
ţie furnizată de/ obţinută prin bibliotecile publice; 
primul program național care a urmărit formarea 
profesională a bibliotecarilor pentru a dobândi com- 
petenţe și abilități necesare transformării biblioteci- 
lor tradiționale în biblioteci ale „erei informaţiei” şi 
cel dântâi prin care bibliotecile au fost dotate cu echi- 
pamente IT şi softuri în scopul utilizării publice şi a 
dezvoltării - pe baza lor și a conexiunii Internet - de 
servicii moderne de bibliotecă pentru comunitate; a 
beneficiat de un buget apreciabil și de susținere din 
partea bibliotecarilor, a asociaţiei lor profesionale și 
a mass media aproape necondiționată, dar şi de spri- 
jinul autorităţilor locale și județene din România; s-a 

adresat bibliotecilor publice, adică unor entităţi care 
sunt în dificultate (nu au evoluat pe măsura nevoilor 
comunităţii, care nici ele nu prea conştientizează cât 
de folositoare le poate fi Biblioteca), au o tradiţie de 
multe decenii, unele chiar seculară, şi au personal re- 
munerat de Stat; la finalul programului, aveau sedii 
renovate sau măcar igienizate, conexiune Internet, 
computere şi alte echipamente, bibliotecari (ceva) 
mai pregătiţi profesional, segmente de public nou 
atras spre bibliotecă (în special exponenţi ai „gene- 
raţiei messenger” care nu au computer acasă); spre 
deosebire de majoritatea programelor finanţate din 
fonduri externe, pentru Biblionet nu s-a solicitat 
cofinanţare, ci doar întrunirea unor condiţii minime 
de funcţionare (care oricum ar fi trebuit îndeplinite, 
indiferent de existența programului); s-a constituit 
Grupul impact, din 15 coordonatori judeţeni ai pro- 
gramului, o structură în care pregătirea profesională 
şi experienţa unor bibliotecari ce lucrează în biblio- 
teci judeţene este apreciată (numiţi generic, bibliote- 
cari, deşi unii reprezintă top/ middle managementul 
instituţiei lor, alţii sunt lideri informali)*. 


Bibliotecile din învăţământ: rețeaua biblioteci- 
lor de învățământ din România este compusă din: bi- 
blioteci școlare; biblioteca de la Casa Corpului 


Didactic; bibliotecile din invățământul superior. 


Bibliotecile şcolare: sunt organizate în cadrul 
unei instituţii de învățământ preuniversitar, se află 
cu precădere în serviciul elevilor şi al cadrelor didac- 
tice din instituţia respectivă şi în limitele prevăzute 
de lege şi regulamentul de organizare pot funcţiona 
şi ca bibliotecă publică. Ele pot fi de drept public sau 
de drept privat şi sunt finanţate din bugetul anual al 


şcolilor în care funcţionează”. Cele de drept public 

sunt organizate unitar pentru întreaga instituţie de 
învățământ căreia îi aparţin, indiferent de ciclurile 
educaţionale dezvoltate şi sunt localizate în incinta 
acesteia. Bibliotecile şcolare funcţionează în clădirile 
şcolilor de care aparţin şi au fost înființate, în general, 
o dată cu acestea, dar relativ puţine dintre ele preci- 
zează anul înfiinţării şi spaţiul în care îşi desfăşoară 
activitatea. Dacă în primul an de la căderea comunis- 
mului, în judeţul Iași (la fel ca în toată România) s-au 
înfiinţat câteva biblioteci, din 1992 înainte evoluția 
lor numerică este nu doar în jos, dar şi fluctuantă. 


Sub formă grafică, fenomenul arată în felul următor: 


Graficul nr. 19: 
Evoluția bibliotecilor şcolare din jud. laşi între 
anii 1990 -2013 


Potrivit datelor oficiale, în anul şcolar 2014 — 
2015, reţeaua şcolară a Judeţului laşi a avut 427 de 
şcoli, cu sau fără personalitate juridică“. La finele 
anului 2013 se raporta existenţa a 397 de biblioteci 
şcolare, ceea ce înseamnă că în acel an şcolar, 30 de 
şcoli au funcţionat fără a avea bibliotecă proprie. Tre- 
buie precizat şi că nu avem date despre evoluţia bi- 
bliotecilor din foarte multe şcoli şi licee din 
municipiul şi judeţul laşi. Dacă în cazul liceelor care 
au aparţinut de fostele întreprinderi industriale, 


putem presupune că s-au desființat ori s-au transfor- 

mat în altfel de unități de învățământ, există în 
schimb şcoli şi licee cu bună reputaţie despre ale 
căror biblioteci nu se cunoaşte nimic în spațiul pu- 
blic, deşi, cu siguranță că ele există. Spre exemplu, din 
cele 397 de biblioteci şcolare existente la finele anu- 
lui 2013, în urma parcurgerii surselor, am reuşit să 
documentăm doar 52 de micro-monografii. 

Se impune remarcat şi faptul că bibliotecile 
şcolare nu se regăsesc ca o categorie de sine stătă- 
toare în formularul CULT.1, documentul oficial prin 
care este raportată activitatea bibliotecilor la INSR. 
În Metodologia de la sfirșitul CULT.1 se precizează că 
se completează „de toate tipurile de biblioteci 
(națională, academică, universitară, specializată, pu- 
blică: județeană, municipală şi orășenească, comu- 
nală) indiferent de forma de proprietate și se 
transmite la Direcţia Regională de Statistică / Direc- 
ţia Judeţeană de Statistică și o copie la Direcția Jude- 
țeană pentru Cultură şi Patrimoniu Naţional, 
respectiv a Municipiului Bucureşti până la data 
de”51... (februarie). Şi în alte locuri, INSR, prin produ- 
sele sale oficiale: „Anuarul Statistic” şi baza de date 
TEMPO on-line, precizează că „tipurile de biblioteci 
sunt: naționale, universitare, publice (judeţene, mu- 
nicipale, orăşeneşti şi comunale)” - nu şi şcolare! 
Sub-capitolul Biblioteci la INSR este inclus în capito- 
lul Cultură, unde nu are o sub-diviziune, indicator sau 
altă formă de înregistrare proprie pentru bibliotecile 
şcolares?. Mai mult, aceste biblioteci - cu toate dotă- 
rile, activităţile şi personalul lor - nu sunt incluse nici 
in capitolul Educaţie, unde apar şcolile, cu dotările 
lor: laboratoare, ateliere, săli de sport etc., dar nu bi- 
blioteca; apar cadrele didactice analizate din varii 
puncte de vedere, dar nu bibliotecarii școlari! Proba- 


bil că datele transmise de bibliotecile şcolare sunt 


s 

contabilizate oficial şi din punct de vedere statistic, 
la „centru” (sau chiar la judeţ), în alt capitol decât Bi- 
blioteci („confiscate” şi însuşite de alţi „actori” din 
învățământ, care îşi consolidează poziţia şi cu munca 
bibliotecarilor?). 

Nu ştim dacă Secţiunea de Statistică a ABR şi Co- 
misia similară a ANBPR au făcut studii comparative 
între datele primite de ele (dacă au astfel de preocu- 
pări şi colectează date statistice din teritoriul lor 
jurisdicțional) şi ceea ce raportează INSR prin CULTI 
în „Anuarul Statistic” şi restul instrumentelor sale ofi- 
ciale. Nu ştim nici dacă cele două Asociaţii profesio- 
nale au făcut demersuri prin intermediul 
bibliotecarilor-metodiști sau a directorilor de biblio- 
teci ca să vadă sursa erorilor. Chestiunea este impor- 
tantă, datele cu privire la biblioteci colectate de INSR 
având beneficiari interni (Comisia Naţională a Audio- 
vizualului, Guvernul, Ministerul Culturii, Parlamen- 
tul, Preşedinţia, Societatea Română de Radio- 
difuziune şi cea de Televiziune, Ministere, instituții 
ale administrației publice, institute de cercetare, 
mass-media) şi beneficiari externi (EUROSTAT şi 
UNESCO). 

Nicio bibliotecă şcolară din judeţul lași nu oferă 
date despre achiziţiile anuale de publicaţii, numărul 
de utilizatori, statisticile tranzacţiilor, frecvența citi- 
torilor și dotările materiale. Desigur, utilizatorii aces- 
tei categorii de biblioteci sunt elevii și personalul 
şcolilor respective, iar în mod excepțional și părinții 
şi rudele elevilor. Puținele statistici întocmite de bi- 
bliotecile şcolare sunt destul de contradictorii şi tre- 
buie privite cu prudenţă. Pe de o parte, la nivel global, 
se declară o creştere a fondurile de publicaţii între 


1990 şi 2014. 

Graficul nr. 20: 
Vol. existente in bibliotecile şcolare între anii 
1990-2014 


Pe de altă parte, multe dintre bibliotecile pe care 
am reuşit să le documentăm, aveau în anul 2011 
colecţii mai mici decât în anul 1990 (vezi, de ex. bi- 
bliotecile Colegiului National „Mihai Eminescu”, Eco- 
nomic Administrativ, Tehnic „Gheorghe Asachi”, Şcolii 
Normale „Vasile Lupu”, Colegiului Tehnic „Mihail 
Sturdza” din Iaşi, Colegiului Naţional „Ștefan cel 
Mare” din Hârlău, Colegiului Tehnic de Căi Ferate 
„Unirea” din Paşcani)". Biblioteca Colegiului Naţional 
„Emil Racoviţă”, din Iaşi, în anul 2010, avea un total 
de peste 30.090 volume, adică aproximativ aceleaşi 
ca în anul 1990, când biblioteca avea „cca 30.000%55, 
informaţiile cu privire la achiziţiile anuale de publi- 
caţii, cataloagele bibliotecii, numărul de utilizatori şi 
tranzacţiile efectuate nefiind cunoscute. 

Pentru Biblioteca Colegiului „C. Negruzzi” din 
Iaşi, colecţiile nici măcar nu pot fi prezentate cu pre- 
cizie, sursele publice cunoscute dând valori diferite. 
Astfel, potrivit raportărilor făcute către Biblioteca 
Naţională a României pentru CASIDRO, în anii 2010 
şi 2013, situaţia era prezentată ca fiind nemodifi- 
cată: în TOTAL = 37.185 vol.; din care: Carte româ- 
nească = 35.274 vol.; Carte străină = 1788 vol; 

Periodice româneşti = 123 (titluri?); Documente 
audio video = 0; Colecţii speciale = 0; Colecţii carto- 
grafice = 0. Rezultă că în această bibliotecă nu a in- 
trat şi nici nu a ieşit vreo publicaţie timp de trei ani, 
dar şi că nu ar avea hărţi! În Ghidul bibliotecilor şco- 
lare și CDI întocmit în anul 2012 pe baza statisticilor 
existente la 31 decembrie 2011, se raporta însă că 
numărul de volume existente era de 37.863 vol. Din- 
colo de aceste inadvertenţe, dacă ţinem seama de 
faptul că, la 31 decembrie 1989, fondul de publicaţii 
al acestei biblioteci era de cca 35.000 vol.5, se ob- 
servă că în 25 de ani creşterea nu a fost nici măcar 
de 4000 de volume! 

Nici la Şcoala Normală „Vasile Lupu” din Iaşi, co- 
lecţiile nu pot fi cunoscute cu exactitate, sursele pu- 
blice disponibile conţinând date diferite. Astfel, 
potrivit Formularului CASIDRO, situaţia era nemodi- 
ficată între anii 2010 şi 2013: Biblioteca „are un fond 
de carte de 30.606 volume; este un fond învechit, 
dar foarte valoros (subl. ns.), structurat astfel: 60% 
literatură română şi universală; 25% metodică, carte 
de specialitate şi literatură pedagogică; 15% alte spe- 
cialităţi (istorie, geografie, ştiinţe, artă, religie etc.)”. 
Însumarea volumelor dă un rezultat diferit: „Carte ro- 
mânească = 29.535 volume; Carte străină = 1.071 vo- 
lume; Periodice româneşti: „Revista de pedagogie”, 
„Magazin istoric”, „Învățământ primar”, „Limba şi li- 


teratura română”; Periodice străine = 0; Documente 
audio video - 24 volume; Colecţii speciale = O; Colecţii 
cartografice = 0”, adică 39.634 volume. Rezultă că bi- 
blioteca nu a primit nici o publicaţie în timp de trei 
ani. În schimb, în Ghidul bibliotecilor școlare și CDI se 
dă ca existând la 31 decembrie 2011 un nr. total de 
2.998 vol, după cum urmează: 14.993 vol. de beletris- 
tica; 1.095 vol. psihopedagogie; 270 vol. În limba fran- 


ceză; 75 vol. în limba engleză; 350 vol. de referinţă; 

13.203 vol. de religie, ştiinţă, artă, istorie, geografie. 
În orice caz, fondul de publicaţii la nivelul anului 
2013 era mult mai mic decât ceea ce exista la 31 de- 
cembrie 1989, când erau aproape 50.000 vol.!* 
Concluzia este că, dincolo de cifre, realitatea din 


bibliotecile şcolare este mult mai pesimistă. „Referi- 


tor la colecțiile bibliotecilor, chiar dacă ele par relativ 
acceptabile ca număr de volume (18 volume / capita), 
fondul de carte este învechit şi necorespunzător în 
ceea ce priveşte conţinutul în cele mai multe dintre 
biblioteci (0,167 volume/ capita achiziţii în anul 
2003, din care doar 0,058 volume / capita sunt sigur 
cărți noi, restul provenind din donații care de regulă 
nu sunt noi). Există o mare discrepanţă în repartiza- 
rea acestor achiziţii [...] fiind realizate în cazul biblio- 
tecilor şcolare din fonduri ale consiliilor locale, 
acestea au fost repartizate preferenţial, în funcție de 
relaţiile locale ale directorilor de școli, de faptul că 
existau sau nu copii ai oficialităților locale printre 
elevii școlii respective. Cum de regulă acești copii nu 
învaţă la şcoli din medii defavorizate, aceste şcoli, ai 
căror copii au de fapt cea mai mare nevoie de cărți de 
la bibliotecă, nu le pot avea” - era concluzia Consiliul 
Naţional al Bibliotecilor din învățământ în anul 
200455, „În ce priveşte zecile de biblioteci din 
învățământul gimnazial şi liceal, acestea nu au mai 
primit, începând cu 2009, niciun ban pentru achiziția 
de publicații. Cum să faci educația pentru lectură, 
când de şase ani nu se mai alocă nimic pentru bi- 
blioteca şcolară? Cum să atragi copiii spre lectură cu 
nişte cărți ferfenițite, murdare şi pline de bacterii?”5% 
se întreba şi preşedintele ABR cu ocazia Zilei Biblio- 
tecarului în 2014. 

Pentru județul laşi, din cele 52 de biblioteci 
şcolare pentru care am putut schiţa micro-monogra- 


fii (pe care le vom prezenta cu alt prilej), 31 nu pri- 


y 

miseră nici o carte între anii 2010 şi 2013 (amintim 
doar Bibliotecile CCD, ale Colegiilor Agricol și de In- 
dustrie Alimentara „Vasile Adamachi”, Economic Ad- 
ministrativ, Tehnic „Gheorghe Asachi”, Şcolii Normale 
„Vasile Lupu”, de Mecatronică și Automatizări, Teh- 
nologic Economic de Turism, Liceului Teoretic de In- 
formatică „Grigore Moisil” şi „AL.l. Cuza” din lași, 
Tehnic de Căi Ferate „Unirea” din Pașcani, Liceelor 
Tehnologice din Cristești, Tătăruși şi Belceşti, Biblio- 
tecile şcolare din com. Moşna, Deleni, Leţcani etc.)*?. 

Colecţiile bibliotecilor şcolare constau din câteva 
mii de cărți învechite şi inadecvate procesului de re- 
formă din învățământ (în 2006, rata de înnoire a co- 
lecţiilor era de 24,45 ani, pentru ca în 2007 să fie 
calculată la „doar” 19,68 ani)”!, de multe ori nu sunt 
prelucrate din punct de vedere biblioteconomic“?, 
spațiile sunt insuficiente, inadecvate, uneori insalu- 
bre€:, lipsite de atractivitate, mobilierul este uzat şi 
demodat, locurile de lectură sunt puține (6,38 locuri 
la 1000 elevi şi cadre didactice în anul 2004), intro- 
ducerea tehnologiei informaţiei şi a comunicațiilor 
este foarte lentă“, cheltuielile pentru investiții sunt 
aproape inexistente€, iar bibliotecarii nespecializaţis. 

Statisticile oficiale arată scăderea cu o treime a 
numărului de elevi - cititori activi ai bibliotecilor 
școlare din România. În bibliotecile școlare din 
județul laşi, în anul 1990 au fost înscrişi 119.060 ci- 
titori, pentru ca în anul 2013 să mai fie doar 83.762. 
În aceste condiții, nu e de mirare că bibliotecile 
şcolare şi CDI-urile îndeplinesc în primul rând funcții 
de depozite de cărți, fără a reuşi să contribuie la 
însuşirea de către elevi a metodelor şi tehnicilor de 
muncă intelectuală, la formarea culturii generale şi a 


unei bune pregătiri de specialitate. 

Graficul nr. 21: 
Evoluţia cititorilor în bibliotecile școlare între 
anii 1990-2013 


În bibliotecile şcolare, evoluția volumelor împru- 
mutate, ilustrată în formă grafică oferă imaginea 
unei linii frânte continue. Înregistrând 840.553 vol. 
consultate în anul 1990, se pare că lectura elevilor 
a sporit continuu până în anul 1997, când s-au îm- 
prumutat 1.002.861 vol.; din 1998, deşi în conti- 
nuare destul de mari, cifrele raportate au mai 
scăzut, astfel încât în anul 2013 se raportau 757.906 
volume consultate de elevii ieşeni (mai puţine decât 
în 1990). 

Graficul nr. 22: 
Vol. împrumutate în bibliotecile şcolare din jud. 
ași între anii 1990-2013 


Parcurgerea atentă a statisticilor relevă faptul că 
serviciile oferite sunt de nivel minimal: împrumut la 

sala de lectură şi la domiciliu, pe lângă care utilizato- 
rii pot primi: referinţe bibliografice; bibliografii şco- 
lare. O parte din bibliotecile şcolare furnizează 
ocazional şi împrumut interbibliotecar efectuat cu bi- 
bliotecile publice din comune, cea Municipală din 
Hârlău şi Biblioteca Centrală Universitară „Mihai 
Eminescu” din Iaşi. Multe dintre ele oferă acces la In- 
ternet în sala de lectură, câteva au şi servicii de co- 
piere şi scanare a documentelor. Imensa majoritate 
au cataloage în format tradiţional, fără a avea, însă, şi 
un soft de bibliotecă specializat. Cele care întocmesc 
cataloage electronice folosesc programele simple de 
editare existente în Pachetul Microsoft (Word, Excel). 
Marea majoritate a acestor biblioteci raportează fap- 
tul că desfăşoară activităţi culturale cu caracter per- 
manent: mini-expoziţii şi evidenţierea momentelor 
istorice de interes naţional şi a evenimentelor cultu- 
ral-religioase ale lunilor în curs; prezentarea biblio- 
tecii la începutul anului şcolar; popularizarea 
colecţiilor prin liste de titluri recent intrate în biblio- 
tecă, vitrine, standuri şi expoziţii; prezentări şi lan- 
sări de cărţi prin invitarea unor scriitori / autori; 
audiții muzicale; expoziţii de pictură, grafică; concur- 
suri pe diverse teme: recitări, ghicitori; seri literare 
etc, toate acestea realizate prin colaborarea cu pro- 
fesorii şcolii proprii sau prin diferite parteneriate. 


Centrele de Documentare și Informare: în urma 
unui proiect bilateral româno-francez iniţiat în anul 
2000, Educaţie pentru informaţie în mediul rural de- 
favorizat, şi derulat între anii 2002 — 2008, în şcolile 
româneşti au apărut aşa-numitele Centre de Docu- 
mentare şi Informare (CDI), deservite de un profesor 
documentarist. De atunci, existenţa bibliotecilor 
şcolare a devenit opţională: „biblioteca şcolară func- 
ţionează în unităţile de învățământ cu personalitate 
juridică, de stat sau particulare, în consorţii şcolare, 

la propunerea directorului unității de învățământ / 
consorțiului, cu avizul consiliului de administraţie”. 

Iniţiativa, insuficient argumentată şi popularizată, 
are ca rezultat existența paralelă a bibliotecilor 
şcolare şi a CDI; dacă actualmente, bibliotecarii înde- 
plinesc adesea și funcţiile profesorilor documen- 
tariştieă, pe termen mediu urmează ca bibliotecile 
şcolare să dispară prin asimilarea de către CDl-uri. 
În intenția legiuitorului, „prin crearea CDI se 
urmăreşte dezvoltarea şi modernizarea structurilor 
infodocumentare existente la nivelul unității de învă- 
țământ, diversificarea serviciilor specifice şi a resur- 
selor documentare, întărirea rolului pedagogic al 
personalului încadrat, dezvoltarea ofertei de activi- 
tate şcolară şi extraşcolară, favorizarea accesului la 
expertiza unui personal calificat în domeniul 
ştiinţelor documentării şi informării. [...] CDI are ur- 
mătoarele funcții: de primire a beneficiarilor, de in- 
formare generală, pedagogică, de orientare şcolară şi 
profesională, culturală, de comunicare, tehnică, re- 
creativă. [...Ele] sunt coordonate metodologic la nivel 
local de Casele Corpului Didactic, iar la nivel central 
de Ministerul Educaţiei, prin Direcția generală de ma- 
nagement, resurse umane şi rețea şcolară”6?. Din pă- 
cate, schimbările enumerate sunt numai de formă, nu 
şi de conţinut. Principalul aspect pozitiv semnalat 
până acum despre CDl-uri este dotarea cu mobilier 
nou care a îmbunătățit modul de amenajare”?, fără ca 
ele să fie implicate în mod real în activitățile educa- 


ţionale ale şcolilor. 


Biblioteca Casei Corpului Didactic Spiru Haret 
din lași (CCD) a fost înființată în anul 1971 şi este o 
bibliotecă pedagogică de drept public, fără persona- 
litate juridică având funcții de informare şi documen- 
tare pentru personalul didactic din învățământul 
preuniversitar, de coordonare şi îndrumare metodo- 

logică a bibliotecilor şcolare din rețeaua judeţeană. 
În anul 1986, când Casele Corpului Didactic au fost 
desființate, cea de la laşi împreună cu o parte dintre 
angajaţi a fost transferată la Liceul „Mihai Eminescu” 
din oraș, unde a funcționat până în 1990. Imediat 
după reînființare, biblioteca a funcționat în primul 
său sediu, cel din str. Nicolae Bălcescu, nr. 26 (unde 
avea o sală de lectură cu 40 de locuri), iar în luna fe- 
bruarie 1991 a fost mutată în sediul din str. Octav 
Botez, nr. 2A, unde se află Casa Corpului Didactic şi 
unde funcționează şi în prezent (având o sală de lec- 
tură și depozit). 

La fel ca în cazul celorlalte biblioteci, şi informa- 
ţiile disponibile public despre aceasta sunt contra- 
dictorii şi neactualizate. Dacă în anul 1983, biblioteca 
deținea 22.231 vol., se pare că, după 1989, fondul de 
publicaţii al acestei biblioteci nu a fost cunoscut nicio- 
dată cu exactitate, sursele publice folosite în investi- 
gația noastră dând fiecare alte valori. Astfel, potrivit 
unor prezentări, ştim că în 1991 existau 22.860 vol. 
în valoare de 327.649,90 lei. Dar în Ghidul biblioteci- 
lor ieșene, întocmit în anul 1990 pe baza datelor exis- 
tente la 31 decembrie 1989, se spune că fondul 
existent era de cca 40.000 vol. 71! 

În anii 2010 şi 2013 se raporta Bibliotecii Naţio- 
nale a României pentru completarea CASIDRO, în 
mod identic, un total de 40.246 vol., după cum ur- 
mează: Carte românească 34.593 vol; Carte străină 
3.500 vol.; Periodice românești 2128 vol.; Documente 
audiovideo 25 u. b., sugerându-se astfel faptul că si- 
tuația era neschimbată și că nu a primit nicio publi- 
cație timp de trei ani. În schimb, în Ghidul bibliotecilor 
școlare și al CDI, în anul 2012, Biblioteca CCD laşi a 
raportat că numărul total de volume existente era de 
38.053 (structura fondului de publicaţii prezentată 
fiind destul de dezordonată, prin raportare la princi- 
piile biblioteconomice îndeobşte acceptate, dar nu 

intrăm acum în această discuţie: „6300 volume de be- 
letristică, 21.755 volume (psihopedagogie, didactică, 
metodică, alte materii), 432 volume în limba fran- 
ceză, 230 volume în limba engleză, 865 volume de re- 
ferințe (sic!), 1372 volume (tehnică, agricultură), 
5081 volume (ştiinţele naturii - matematică), 374 
volume (social - politice), 1644 publicaţii seriale”72. 
Prin urmare, datele statistice privitoare la colecțiile 


acestei biblioteci trebuie privite cu prudenţă. 


Nu există informații publice cu privire la achizi- 
ţiile anuale de publicaţii, numărul de utilizatori care 
frecventează această bibliotecă și tranzacțiile efec- 
tuate. Se enumeră doar categoriile de utilizatori: 
cadre didactice și didactic auxiliare, studenți, elevi, 
iar în Ghidul bibliotecilor școlare şi CDI se menţio- 
nează că instituția ar fi deservit la momentul alcătui- 
rii acestuia un număr de 10.600 cadre didactice. 
Cataloagele bibliotecii sunt în format tradiţional, pe 
fişe, ordonate alfabetic şi sistematic. 

Serviciile oferite sunt de nivel minimal: împrumut 
la Sala de lectură, la domiciliu și interbibliotecar; ofe- 
rirea de referințe bibliografice și de bibliografii; tri- 
miterea unor materiale prin email (bibliografii, 


programe pentru obținerea gradelor didactice, pro- 


grame şcolare şi alte materiale cu acces liber). Refe- 
ritor la acest din urmă serviciu (trimiterea mate- 
rialelor pe e-mail), în mod contradictoriu, până la ni- 
velul anului 2013 în documentele publice consultate 
se precizează faptul că această biblioteca nu avea 
acces la Internet, deci nu este clar cum se putea rea- 
liza. Biblioteca nu oferă nici servicii de reproducere, 
copiere, scanare a publicațiilor. În anul 2012, ca do- 
tare IT avea: 1 calculator, o imprimantă, boxe, video- 
proiector. Nu avea sistem informatic, ci doar o bază 
de date în format Microsoft Word. 

Din anul 1999, Casa Corpului Didactic lași s-a im- 


plicat în proiectul „Educaţie pentru informaţie în me- 

diul rural defavorizat” care a avut drept scop înfiin- 
țarea CDl-urilor menite să înlocuiască treptat biblio- 
tecile şcolare de la sate. Primele șase CDl-uri din 
judeţul lași s-au înființat în decembrie 2003. În anul 
2010, Casa Corpului Didactic coordona 31 de CDI, din 
care 24 create cu fonduri primite de la Ministerul 
Educaţiei în perioada 2006-2009. 

În toamna anului 2009, biblioteca CCD a fost re- 


organizată în sistem de acces liber la raft. 


Bibliotecile din învățământul superior: biblio- 
teca universitară este una aflată prioritar în serviciul 
studenților, al cadrelor didactice şi al cercetătorilor 
din universități şi alte instituţii de învățământ supe- 
rior şi de cercetare care, în limitele regulamentului 
de organizare”, poate funcționa și ca bibliotecă pu- 
blică. 

Această categorie deține o pondere însemnată în 


ansamblul biblioteconomiei ieşene. În timpul regi- 


mului comunist, în România au existat 48 de biblio- 
teci universitare, dintre care trei erau Biblioteci 
Centrale Universitare. După anul 1990 s-au înființat 
multe universități, atât de stat, prin transformarea 
unor institute de învățământ de dimensiuni mai mici 
în universități cu mai multe facultăți, cât şi private. 
În lași, bibliotecile universitare se află în trei 
situaţii diferite, în funcţie de subordonarea adminis- 


trativă directă, deci şi de sursa lor de finanţare: 


Biblioteca Centrală Universitară „Mihai 
Eminescu” (BCU) se află în subordinea (este 


finanțată) Ministerului Educaţiei şi Cercetării; 


Bibliotecile universităţilor de stat sunt subor- 
donate (finanțate) universităților respective, din bani 
publici şi venituri proprii (Biblioteca Universității 


Tehnice „Gh. Asachi”, Biblioteca Universității de Me- 

dicină şi Farmacie „Gr.T. Popa”, Biblioteca că în 1992 s-a înregistrat o uşoară creştere a 


Universităţii de Agronomie şi Medicină Veterinară”, 
Biblioteca Universităţii de Arte „George Enescu”, Bi- 
blioteca Mitropoliei, Biblioteca Institutului Romano- 
Catolic, Biblioteca Facultăţii de Economie şi 
Administrarea Afacerilor). Într-o situaţie similară se 
găsesc şi Biblioteca Mitropoliei Moldovei şi, probabil, 
cea a Institutului Teologic Romano-Catolic din laşi, 


despre care datele disponibile sunt foarte puţine. 


Bibliotecile universitare private sunt subordo- 
nate (finanţate) din veniturile proprii ale acelor 
universităţi, cu precizarea că nu cunoaştem deloc 
informaţii despre această categorie. Graficul evoluţiei 
colecţiilor de publicaţii ale bibliotecilor din învă- 
ţământul superior ieşean, în ansamblul lor, între anii 
1990-2013, este următorul: 

Graficul nr. 23: 
Vol. existente în bibliotecile de învățământ supe- 
rior între anii 1990-2013 


Aşa cum se observă, între 1990 şi 1993, colecţiile 
bibliotecilor universitare de stat din laşi au scăzut 
considerabil. În acei ani au fost eliminate masiv 
publicaţii perimate din punct de vedere ideologic; din 
motive necunoscute de noi în acest stadiu al cercetă- 
rii, în lipsa informaţiilor disponibile public, observăm 


colecţiilor (probabil ca urmare a introducerii în cir- 
cuitul informativ a așa-numitului „fond secret” de 
publicaţii pe care marile biblioteci îl deţineau, şi, mai 
ales, a donațiilor venite din străinătate). După 
din 
învățământul superior ieşean au sporit foarte puţin 


această etapă, fondurile bibliotecilor 
până în anul 2004, când au început din nou să scadă, 
pentru ca, practic, din 2008 să fie într-o cvasi-stag- 
nare. În ultimii ani, din cauza crizei economice, achi- 
ziţiile de publicaţii sunt aproape staţionare, în anul 
2012 colecţiile bibliotecilor universitare fiind abia la 
nivelul de la finele anului 1989, în vreme ce populaţia 
universitară este în continuă creştere. Din păcate, nici 
una din instituţiile incluse în această categorie, fie ele 
de stat sau particulare, nu furnizează în mod regulat 
informaţii publice care să permită cunoaşterea 
evoluţiei anuale a colecţiilor lor. 

Cu referire la Bibliotecile Centrale Universitare 
din România, între care una este la Iaşi, alcătuitorii 
Strategiei sectoriale de dezvoltare în domeniul culturii 
2014-2020 remarcau că deşi sunt cele mai impor- 
tante biblioteci din regiunea lor, „fiind instituţiile care 
polarizează elita academică regională, starea lor este 
destul de precară şi nu corespunde procesului mo- 
dern de învăţare preconizat. Impresia generală este 
e reduse 


accentuată de mobilierul învechit, de spaţii 


şi de lipsa facilităţilor (aer condiţionat şi lumină co- 


respunzătoare)""5. 

Mai toate universităţile româneşti înfiinţate în 
timpul regimului comunist sau după 1990 nu deţin 
spaţii speciale sau suficiente pentru biblioteci. 
Aproape pretutindeni ele se află în locuri improvizate 
în clădiri vechi şi nemodernizate, complet inadecvate 
desfăşurării unei biblioteconomii moderne. Cele câ- 
teva exemple pozitive se pierd în noianul de situaţii 
jenante, din cauză că niciuna din marile universităţi 

ale ţării nu se poate lauda cu o bibliotecă de calitate. 
Doar câteva biblioteci universitare sint complet in- 
formatizate, în România lipsind rețeaua informati- 
zată de biblioteci universitare şi şcolare la nivel 
naţional. Însăşi conducerea Asociaţiei Bibliotecarilor 
din România apreciază că aceste biblioteci nu cores- 
pund procesului modern de învăţare şi de cercetare 
şi că starea fizică generală a bibliotecilor universitare 
este una de sărăcie: mobilier învechit şi inadecvat, 
spaţii reduse, lipsa facilităţilor (aer condiţionat, lu- 
mină corespunzătoare, aparatură depăşită, inefi- 
cientă şi consumatoare de energie, depozite 
supra-aglomerate). Grav este că lipseşte viziunea ne- 
cesată ieşirii din această situaţie”€. 

În aceste condiţii, nu este surprinzător faptul că 


bibliotecile instituţiilor de învăţământ superior din 
Iaşi au avut în anul 1990 un număr de 58.062 cititori, 
pentru ca în anul 2013 să mai aibă doar 31.721, re- 


ducerea fiind aproape la jumătate. 


Graficul nr. 24: 
Evoluţia cititorilor în bibliotecile de învățământ 


superior între anii 1990-2013 


Evoluţia împrumuturilor de publicaţii în bibliote- 
cile universitare a fost la fel de sinuoasă, înregistrând 
cele mai mari valori în anul 1996 (2.723.842 cititori), 
după care a început un declin continuu, în anul 2013 
cifrele fiind la mai puţin de jumătate față de 1990 

(1.239.601 persoane), în ciuda faptului că atât numă- 
rul instituţiilor de învățământ superior cât şi al stu- 
denţilor este de aproape trei ori mai mare. 

Bibliotecile universitare ar trebui să asigure supor- 
tul info-documentar al învățământului superior şi al 
domeniilor de cercetare ştiinţifică. Din anul 2095, ele 
pot avea şi departamente proprii de cercetare 
ştiinţifică şi pot realiza consorţii pentru achiziţia par- 
tajată a surselor info-documentare pentru crearea şi 
utilizarea în comun a catalogului colectiv virtual al co- 
lecţiilor proprii sau atrase”. Cu toate acestea, cercetă- 
torii angajaţi în bibliotecile ieşene nu există. 

În 2009 bibliotecile academice din România, în 
parteneriat cu Ministerul Educaţiei au iniţiat un pro- 
iect naţional de obţinere a unor fonduri băneşti din 
Uniunea Europeană pentru a finanța accesul la publi- 
caţii electronice şi baze de date ştiinţifice (proiect in- 
titulat ANELIS). Statisticile de utilizare arată însă că 
utilizatorii acestor biblioteci nu şi-au dobândit încă 
obişnuința de a lucra cu resursele electronice”. În 
plus, majoritatea site-urilor / paginilor de web ale bi- 
bliotecilor universitare sunt departe de a fi atrăgă- 
toare şi / sau funcţionale. 

Graficul nr. 25: 
Evoluţia vol. împrumutate în bibliotecile universi- 
tare din jud. laşi între anii 1990-2013 


BCU „Mihai Eminescu” din laşi - este o instituţie 
complexă, compusă dintr-o unitate centrală şi biblio- 

teci filiale. În anul 1990, avea 18 filiale și 28 de săli 
de lectură ce însumau cca 1400 locuri”. În anul 2015, 
mai are doar 13 filiale, şi, în ciuda faptului că numărul 
sălilor de lectură a crescut la 30 (6 în sediul central 
şi 24 în filiale), numărul locurilor disponibile însu- 
mate este mai mic decât era în anul 1990, adică doar 
1320 locuri. 

Despre evoluția colecțiilor BCU avem doar câteva 
date disparate. La sfârşitul anului 1989, fondul de 
publicații depăşea 2.250.000 u. b.%!. Pentru perioada 
2006 — 2015, eliminările de publicaţii din depozitele 
centrale ale BCU Iaşi au fost de 31.792 vol., în marea 
lor majoritate în limba rusă, care, potrivit evidențelor, 
nu au fost împrumutate aproape niciodată*?. În anul 
2014, fondul existent era de 2.534.726 u. b. Site-ul 
CASIDRO, având ca dată a actualizării anul 2015, 
conţine alte cifre privitoare la colecţii, ceea ce suge- 
rează că sunt, totuşi, anterioare acestui an, dar nu 
ştim care ar fi acela: Fond existent = 2.312 442 u.b;; 
din care Periodice: Almanahuri și anuare = 2.445 u. 
b.; Reviste = 32.447 u. b.; Ziare = 7.793 u. b.; Colecţii 
audio video = 3.219 u. b.5%; după cum se observă, 
creşterea este de aproximativ 300.000 de u. b. în 25 
de ani. 

Publicaţiile intrate în depozitele bibliotecii în 
cursul anului 2014 au fost de 29.777 u. b., între care 
şi 180 de abonamente la publicaţii periodice tipărite 
şi în format electronic şi la 45 baze de date (resurse 
electronice disponibile prin Proiectul ANELIS, Aca- 
demic on file, ISSN on line, European source, 
CEEOL)*. Raportarea fondului de publicații existent 
la numărul exemplarelor intrate, pentru a obţine rata 
de înnoire a colecţiilor BCU laşi, dă pentru anul 2014 
rezultatul de peste 85 de ani, iar dacă se ia în calcul 
creşterea anuală medie de 25.000 de vol.5 asumată 
de instituţie, se obține o rată de înnoire a colecţiilor 
de 101 ani! 


Interesant este faptul că deşi BCU funcționează în 
clădirea Fundaţiei „Regele Ferdinand I” de aproape 
şapte decenii (naționalizată în anul 1948, clădirea a 
fost construită între anii 1930-1934), abia în vara 
anului 2015 a fost permis accesul cititorilor pe scara 
principală, până atunci cei care veneau la bibliotecă 
fiind obligați să folosească o scară de acces laterală, 
în spirală, pe care nu puteau încăpea mai mult de 
două persoane odată! Altă reminiscență din perioada 
comunistă, încă neînlăturată, este aceea de a nu per- 
mite accesul cetăţenilor străini (sugerată de lipsa 
pașaportului din lista actelor necesare pentru elibe- 


rarea permisului de utilizator al BCU laşi%). 


Biblioteca Universităţii Tehnice „Gh. Asachi” 
(Biblioteca U.T.1.) - este cea mai mare dintre biblio- 
tecile subordonate universităților de stat din laşi. 
Într-o formă oarecum asemănătoare cu cea de astăzi, 
există din anul 1948, când prin unificarea biblioteci- 
lor de catedre şi laboratoare înființate în anul 1937, 
cu biblioteca Seminarului matematic, s-a fondat Bi- 
blioteca centrală a Institutului Politehnic „Gh. Asachi”. 
În perioada 1984 — 1986, a fost reorganizată, așa-nu- 
mitele puncte de bibliotecă au fost desființate, iar 
fondul de publicaţii a fost repartizat între cele 6 filiale 
înființate. În noiembrie 1998, s-a înființat Biblioteca 
Facultății de Automatică şi Calculatoare, inaugurată 
cu ocazia sărbătoririi a 50 de ani de activitate ai Bi- 
bliotecii U. T. laşi. Tot în 1998 s-a înființat sala de lec- 
tură „Arhitectură”, în cadrul Bibliotecii de Construcţii 
şi Instalații. 

În anul 1990, Biblioteca avea un fond de publicaţii 
de cca 425.000 vol., cca 110.000 periodice, peste 
22.000 STAS-uri şi prospecte, 8000 descrieri de invenții 
străine, cca 2500 unități ale fondului special din dome- 
niile chimiei industriale, construcții, electrotehnică, 
mecanică, industrie uşoară, hidrotehnică etc.58. 

Nu ştim care este numărul actual al colecțiilor 
acestei biblioteci, datele de pe site-ul său fiind neac- 
tualizate. Se pare că la 31.03.2010 exista un fond total 
de documente de 962.528 volume (dintre care 
522.187 cărți, 129.332 reviste, 5.042 fond special — 
CD-uri, DVD-uri, microformate) și 305.967 docu- 
mente tehnice (Brevete de invenții și Standarde) %, 
ceea ce înseamnă că în perioada scursă din 1990 


colecțiile s-au dublat. 


Biblioteca Universităţii de Medicină și Farma- 
cie — înființată în anul 1882, a devenit în 1949 Biblio- 
teca Institutului de Medicină „Dr. N. Bagdasar” şi 
ulterior Biblioteca Institutului de Medicină și Farma- 
cie, iar în anul 1991 a căpătat denumirea de Biblio- 
teca Centrală a Universităţii de Medicină și Farmacie 
„Grigore T. Popa” (Biblioteca UMF lași). La 31 decem- 
brie 1989 avea peste 335.000 vol. cărți și publicații 
periodice*?, 

Datele financiar - contabile actuale și precise re- 
eritoare la fondul de publicaţii al Bibliotecii UME nu 
sunt ușor de cunoscut. Pe site-ul acesteia, pe prima 
pagină web se declară că instituția dispune de 
255.977 „volume şi publicații — cărți, periodice pe su- 


port print, materiale audio-vizua!”. Numărul este re- 


uat și pe partiția Fond de carte, în care link-ul 
corespunde unui document nedatat ce conține doar 
informații cu caracter de generalitate, extrase din is- 
toricul și Regulamentul de funcţionare și puține date 
financiar-contabile concrete. Din acest document în- 
tocmit pentru anul școlar 2009-2010, deducem că 
la finele anului financiar-contabil 2009, Biblioteca 
avea un total de 255.977 u.b. (cărţi şi periodice tipă- 
rite, materiale audio-vizuale etc. în limbile română, 
engleză și franceză; dintre acestea 191 de titluri sunt 
de carte veche românească și străină, importante 


pentru istoria medicinei, iar 1050 sunt teze de doc- 

torat în medicină susținute începând cu anul 1887). 

Pe portalul CASIDRO, întocmit cu datele anului de 
referință 2010, Biblioteca UME din lași raporta 
260.156 u.b. adică o achiziție de 4.179 de publicații 
în anul 2010%. Pe a doua pagină web a Bibliotecii 
UME, ce conţine Prezentarea generală, în rubrica Do- 
tări se spune că există un total de 273.955 u.b. Nici 
această pagină nu afișează data întocmirii, dar din cu- 
prinsul ei rezultă că este aferentă anului universitar 
2012-2013%. Prin urmare, la finele anului 2012, Bi- 
blioteca UME din lași avea un total de 273.955 u.b. 
Rezultă că, în doi ani, s-au achiziționat 13.799 de uni- 
tăți de bibliotecă, ce ar însemna o medie de 6.899 de 
publicaţii în fiecare an. În aceste condiţii, rata de în- 
noire a colecțiilor acestei biblioteci la nivelul anului 


2013 era de 39 ani și şapte luni. 


Biblioteca Universităţii de Ştiinţe Agricole și 
Medicină Veterinară (USAMV) - înființată în anul 
1933 ca bibliotecă a Facultăţii de Agronomie din ca- 
drul Universităţii „Al.I. Cuza” din Iaşi, în anul 1949 
devine biblioteca Institutului Agronomic, iar din anul 
1955 s-a înființat şi o filială pentru Facultatea de Hor- 
ticultură. La 31 decembrie 1989 avea un fond de 
publicații de 150.000 volume cărți şi periodice”. 

Din cauză că datele disponibile public sunt con- 
tradictorii, nici fondul actual de publicații al acestei 
biblioteci nu poate fi cunoscut cu precizie. Potrivit 
site-ului propriu, actualizat la 11 septembrie 2015, 


„Biblioteca are un fond documentar totalizând 
112.597 unități, din care 105.942 vol. cărți şi 6.655 
vol. reviste (537 titluri) *5, însă în prezentarea ofertei 
educaționale făcută de USAMV în „Ziarul de laşi” din 
06.07.2015 se spune: „fondul total (cărți, periodice, 
documente, cursuri, articole electronice) al Bibliote- 
cii cuprinde 93.774 de volume”*, o diferență apre- 


ciabilă. Oricum, colecţiile sale sunt mult mai mici 

decât în momentul schimbării de regim politic în 
România. 

Singurul raport statistic disponibil public al Bi- 
bliotecii USAMV este cel privitor la activitatea 
desfăşurată în anul 2010, cu scurte trimiteri la inter- 
valul 2006-2009. Potrivit acestuia, ritmul de creştere 
al fondurilor de publicații timp de patru ani a fost ur- 
mătorul: 

- în 2006 = 1273 vol.; din care prin cumpărare: 
cărți - 631 vol.; periodice - 295 vol.; donații (total 
cărți şi periodice) — 347 vol; în 2007 = 2704 vol.; din 
care prin cumpărare: cărți - 1438 vol.; periodice — 
334 vol.; donaţii (total cărți şi periodice) - 392 vol.; 
în 2008 = 2131 vol.; din care prin cumpărare: cărți — 
1142 vol.; periodice - 300 vol.; donaţii (total cărți şi 
periodice) - 689 vol.; în 2009 = 1359 vol; din care 
prin cumpărare: cărți - 658 vol.; periodice - 250vol.; 
donații (total cărți şi periodice) — 451 vol.”. 

În conformitate cu acelaşi document, valoarea 
achiziţiilor de publicații din anul 2012 a fost urmă- 
toarea: cărți = 441 vol., din care la Biblioteca Cen- 
trală: 10 u.b. în valoare de 595,90 lei; la bibliotecile 
de catedră (finanţare din diverse contracte): 431 u.b. 
în valoare de 1517,49 € şi 1155,84 lei; reviste = 327 
u. b. în valoare de 133.255,04 lei, din care: reviste 
româneşti: 172 u.b. în valoare de 16.519,24 lei; re- 
viste străine: 155 u.b. în valoare de 116.735,80 lei. 
Din acestea, au fost înregistrate/ prelucrate doar 498 
u.b. În anul 2010, prin intermediul bibliotecii s-au ti- 
părit şi cursuri universitare şi lucrări ştiinţifice: 747 
buc. în valoare de 28.378,19 lei%. 

Biblioteca USAMV este printre puţinele din laşi 
care şi-a făcut cunoscut public bugetul de achiziții. 
Datele oferite sunt însă fie incomplete, fie eronate, 
astfel încât nu pot fi apreciate corect. Potrivit site-ului 
propriu, actualizat la 11 septembrie 2015, suma alo- 
cată anual pentru achiziții de cărți şi reviste este de 


100.000 RON + 30.000 €%. Nu ştim pentru care ani 
este valabilă informația, dar suma este mai mare 
decât în anii 2006, când bugetul de achiziţii a fost de 
110.000 lei şi 2007, când suma a fost de 210.000 lei, 
însă mult diminuată față de anul 2008, când biblio- 
tecii i-au fost alocați 380.000 lei. Pentru anul 2009, 
cifrele sunt neclare: în documentul de prezentare a 
instituţiei se spune că aceasta a avut alocați 185.000 
lei pentru achiziția de publicații!*. în schimb, Rapor- 
tul de activitate pe anul 2010 dă ca plăţi aprobate în 
anul 2009 „cu destinaţia achiziţie de cărți, reviste şi 
publicaţii”, la 8.12.2009, în valoare de 187.812, 87 lei, 
din care au fost cheltuiţi 141.380,22 lei pentru 
achiziţii şi 28.378,19 lei pentru tipărirea de cursuri, 
totalul fiind de 169.758,41 lei!%!. Se observă că suma 
efectiv cheltuită pentru achiziţii de publicații a fost 
mult mai mică. În anul 2010, Bibliotecii i s-au alocat 
45.000 lei din fondurile bugetare primite de Univer- 
sitate şi 140.000 lei din veniturile proprii realizate 
de instituție!*2. Datele incomplete pe care le deținem 
nu permit constatarea faptului dacă acei bani au fost 
realmente cheltuiţi pentru achiziția de publicații, dar 
ceea ce se observă cu ușurință este că bugetul acestei 
biblioteci a fost fluctuant. 

În anul 2010, Biblioteca USAMY a mai cheltuit 
124.854,80 lei pentru achiziționarea şi montarea 
unor piese de mobilier; 5016 lei pentru service-ul as- 
censorului (revizie, întreținere lunară); 16.560 lei 
pentru service-ul instalaţiei de ventilație şi o sumă 
nespecificată pentru service-ul instalațiilor de Inter- 
net şi telefonie1%. Este singura bibliotecă universitară 
din laşi care a beneficiat de o clădire nouă, special 


construită, în care s-a mutat în anul 2010. 


Biblioteca Universităţii de Arte „George 
Enescu” - continuatoare a Bibliotecii Conservatoru- 
lui omonim, înființată în anul 1960 cu câteva zeci de 

volume, în anul 1989 avea un fond de publicaţii de 
95.000 vol.1%. Datele disponibile public privitoare la 
această bibliotecă sânt atât de contradictorii, încât 
este dificil de formulat concluzii clare. Nici măcar 
adresa poştală nu este actualizată: pe site-ul 
Universităţii de Arte figurează Str. Costache Negruzzi, 
nr. 7-9, în vreme ce pe site-ul CASIDRO apare Str. 
Horia, nr. 7-9! 

Referitor la colecţii, potrivit menţiunilor de pe 
site-ul instituției (completat în anul 2014), la acea 
dată fondul de publicații era de 148.221 volume19%5, 
în schimb, pe portalul CASIDRO, datele raportate la 
31 decembrie 2013 erau altele: în rubrica de Istoric 
se afirma că „în prezent fondul de publicații numără 
190.000 vol. (cărți şi periodice)”. Dar imediat mai jos, 
în rubrica Informaţii colecţii se dau 138.867 volume. 
Chiar dacă presupunem că aceasta este valoarea 
colecţiilor din sediul central al bibliotecii, însumarea 
lor cu fondurile existente la Departamentul audio- 
video (36.500 documente) şi a celor de la Biblioteca 
Filială din Str. Sărărie, nr. 189 (24.000 vol.)1% dă însă 
rezultatul 199.367 u. b., nicidecum 190.000! 

Despre bibliotecile instituţiilor de învățământ su- 
perior teologic din laşi nu există multe informaţii pu- 
blice. Biblioteca „Dumitru Stăniloae” din cadrul 
Mitropoliei Moldovei și Bucovinei figurează în CASI- 
DRO, însă cu o pagină pe care nu apar decât datele de 
contact!%, Pagina web proprie a bibliotecii are dis- 
ponibil catalogul on line!%, dar nu oferă nici un fel de 
date cu privire la dimensiunea şi calitatea colecțiilor 
deținute, Câteva repere fragmentare sunt conținute 
în articolul Cristinei Muraru, Biblioteca Ecumenică 
„Dumitru Stăniloae” din lași, publicat în revista 
„Biblos”, nr. 16 din 2004: a fost reorganizată după 
anul 1989, iar la 31 decembrie 1994 existau 40.495 
volume de inventar, cărți și publicaţii periodice. În 


anul scrierii materialului (2004), dacă nu s-a strecu- 

rat o inadvertență, se pare însă că numai Secția Ecu- 
menică a Bibliotecii deținea peste 100.000 de vo- 
lume!%. Numai că pe site-ul Facultăţii de Teologie 
Ortodoxă din cadrul Universitatea „Al.]. Cuza” din laşi 
(anul de referință este 2013), prezentarea ofertei 
educaţionale include şi Biblioteca în ansamblul ei, 
care ar fi avut în acel an 109.886 volume, din care 
peste jumătate erau prelucrate informatizat. Potrivit 
site-ului, Secţia „Studium” a bibliotecii, cu sediul în 
Facultatea de Teologie Ortodoxă, deținea un total de 
31.753 de vol. (27.135 erau monografii și 4.618 vol. 
erau publicații seriale)110. 

Biblioteca Institutului Romano-Catolic „Sfântul 
losif” nu figurează în CASIDRO. Pe pagina web a In- 
stitutului, având anul de referință 2015, este doar o 
informație generală: „Institutul Teologic Romano-Ca- 
tolic dispune de o bibliotecă ce numără aproximativ 
40.000 de titluri înregistrate şi este abonată la circa 
120 de reviste și publicaţii de specialitate din țară şi 
străinătate. Periodicele, dicționarele și enciclopediile 


pot fi consultate direct în sala de lectură aferentă bi- 


bliotecii. Cărțile se află în depozitul bibliotecii şi pot 
fi împrumutate, în condiţiile stabilite de Regulament. 
Cărţile vechi şi rare se află în arhiva bibliotecii şi pot 
fi consultate numai cu aprobarea pr. rector. În fiecare 
an, Institutul Teologic Romano-Catolic „Sfântul losif” 
se îngrijeşte de îmbogățirea bibliotecii şi ține legă- 
tura cu marile edituri”. 


Biblioteca FEAA - în anul 2002, atunci când Fa- 
cultatea de Economie și Administrarea Afacerilor din 
cadrul Universitatea „Al.I. Cuza” a sărbătorit 40 de 
ani de existenţă, în peisajul biblioteconomic ieşean a 
apărut o structură nouă, modernă și diferită de tot 
ceea ce exista până atunci. Deşi funcționa Filiala de 
Ştiinţe Economice din cadrul BCU Iaşi încă din anul 


1964, din cauză că Facultatea de Economie s-a dez- 


ProEuropeana Clubul cărții digitale 


voltat şi s-a modernizat, având un număr mare de 
studenți, mai multe secții, specializări şi forme de în- 
vățământ, a devenit necesară înființarea unei biblio- 
teci proprii. Biblioteca FEAA este o structură 
cultural-știinţifică de drept public, fără personalitate 
juridică, parte integrantă a Facultăţii, fiind un depar- 
tament de sine stătător în cadrul acesteia. Ea parti- 
cipă la procesul instructiv-educativ și de cercetare 
desfăşurat de Facultate, pe baza legislaţiei în vigoare 
şi în acord cu principiile Cartei Universitatea „ALI. 
Cuza”. 

Structura organizatorică se aprobă de Senatul 
Universităţii, la propunerea Decanului Facultății de 
Economie şi Administrarea Afacerilor, dar finanțarea 
şi coordonarea activităţii Bibliotecii este asigurată de 
către conducerea Facultăţii. Din punct de vedere ie- 
rarhic, este subordonată conducerii FEAA; are relații 
funcționale cu Serviciul Financiar-Contabil, Salari- 
zare, Tehnic-Aprovizionare, Pază și PCI al Universita- 
tea „AL.l. Cuza” și de colaborare cu toate serviciile 
administrative ale Universităţii, în limita competen- 
ţelor, realizării sarcinilor proprii și delegărilor de sar- 
cini. 

Fiind un departament cu multă independenţă în 
structura Facultăţii, se ocupă direct de aproape tot 
ceea ce presupune funcționarea unei biblioteci: ges- 
tiunea resurselor materiale și umane; achiziția de 
cărți şi publicații periodice, cu parcurgerea etapelor 
necesare până în momentul efectuării plăţilor (selec- 
tarea, întocmirea listelor de comenzi, contactarea 
editurilor și a difuzorilor, derularea efectivă a achizi- 
ţiilor şi recepţia publicaţiilor); aprovizionarea cu ma- 
terialele necesare (consumabile, obiecte de birou, 
componente informatice, mobilier etc.) şi recepţia 
lor; inventarierea și evidența analitică a obiectelor de 
mobilier, a tehnicii de calcul, a sistemelor de supra- 
veghere şi a celor de control al accesului; evidența 


publicațiilor; efectuarea corespondenţei și dezvolta- 
rea relațiilor cu partenerii Bibliotecii; verificarea stă- 
rii de funcționare a tuturor elementelor menționate, 
semnalarea defecțiunilor și urmărirea remedierii lor; 
supravegherea spațiului în care funcționează Biblio- 
teca; trimiterea la Legătorie a publicaţiilor deterio- 
rate şi a celor periodice constituite în volume şi 
verificarea lor la returnare; construirea Catalogului 
on-line pe baza descrierilor bibliografice standard ale 
publicaţiilor (cărţi şi periodice): catalogare, CZU, sta- 
bilirea Cuvintelor-cheie și a Domeniilor de referință; 
organizarea sistematică a colecțiilor; întocmirea di- 
verselor statistici de Bibliotecă; întocmirea lunară a 
Foilor de pontaj pentru personal; încasarea taxelor 
pentru diferite servicii; crearea de conturi e-mail 
(până în anul 2009); înregistrarea amprentelor uti- 
lizatorilor pentru intrare în Bibliotecă. 

Colecţiile de documente sunt compuse din: cărți, 
publicaţii seriale, documente electronice şi alte do- 
cumente audio-vizuale de profil. Biblioteca este spe- 
cializată în domeniul economic, dar având în vedere 
numeroasele discipline care se află în conexiune cu 
acesta, deține publicaţii şi din domeniile social-poli- 
tic, istorie, geografie, precum și un fond de lucrări de 
referință (enciclopedii, dicționare, monografii, legi- 
slaţie). La 1 ianuarie 2013, Gestiunea totală a Biblio- 
tecii FEAA cuprindea 20.903 vol. în 18.501 titluri, a 
căror valoare era de 2.447.435,25 lei. Organizarea 
sistematică a colecţiilor are la bază principiul ac- 
cesului liber la raft, în scopul organizării logice a ac- 
cesului la informație și asigurării funcţionalității 
arhitectonice necesare economisirii timpului citito- 
rilor. 

Logistica include o reţea de calculatoare (109 PC 
din care 104 la dispoziția studenților şi 5 folosite de 
către personalul Bibliotecii); fotocopiatoare; impri- 
mante; sistem de supraveghere video; sistem de su- 

praveghere anti-incendiu și anti-efracție; sistem de 
acces pe bază de amprentă digitală; sistem anti-furt 
pentru fiecare volum. Navigarea pe Internet se face 
în rețeaua Universităţii şi este gratuită, iar Departa- 
mentul Server al FEAA se ocupă de asigurarea secu- 
rității electronice. 

În ceea ce priveşte dinamica fondului informa- 
ţional, politica de achiziții a Bibliotecii FEAA presu- 
pune adecvarea la utilizatorul real (publicații apărute 
în ultimii 5 ani). Din cauză că Biblioteca FEAA nu de- 
ţine spațiu de depozitare, periodic fondul documen- 
tar este verificat și selectat, iar publicaţiile mai vechi 
de 5 ani sunt transferate cu titlu gratuit la o serie de 
biblioteci care deservesc Facultatea. 

Biblioteca a fost printre primele din centrul uni- 
versitar laşi care a avut acces la baze de date științi- 
fice. De exemplu, in perioada 2008-2011, comu- 
nitatea academica din cadrul FEAA a avut acces la 88 
de baze de date informaţionale, atât pe bază de abo- 
nament (propriu şi prin Proiectul ANELIS), cât şi gra- 


tuite. 


Împrumutul interbibliotecar şi schimbul naţio- 
nal şi internaţional de publicaţii - sunt două dintre 
serviciile importante asumate de bibliotecile univer- 
sitare şi cea a Academiei. Iniţiat la BCU Cluj în 1923, 
reorganizat în anii '60 ai sec. XX prin Hotărârea Con- 
siliului de Miniștri nr. 62/ 1960 şi Decretele nr. 835 şi 
836/1964, schimbul internaţional de publicaţii a fost 
din nou reorganizat la finele anilor '90 prin Ordinul 
nr. 3164/281998 al Ministerului Educaţiei Naţionale 
vizând asigurarea resurselor umane şi a mijloacelor 
logistice capabile să asigure trimiterea la timp şi cât 
mai cuprinzător a publicaţilor reprezentative ale uni- 
versitarilor la biblioteci străine. La nivel național, 
este coordonat de Biblioteca Naţională a României, 


prin Biroul de Schimb Internaţional. BCU Iaşi a înre- 

gistrat în timp o uşoară creştere a relaţiilor de parte- 
neriat (dacă la începutul anilor 2000, avea 345 par- 
teneri din 45 de ţări, în anul 2013 ajunsese la 442 
parteneri din 52 de țări), fără ca volumul tranzacţiilor 
de schimb să fie relevant (în anul 2013 a primit 165 
vol. cărți; 707 titluri periodice; împrumut inter-bi- 
din care 352 


„primite de la 


bliotecar extern, în sumă de 1.032 vol., 
vol. solicitate de 10 parteneri; 681 vo 
42 parteneri)!12, 

Schimbul internațional a reprezentat decenii de-a 


rândul o activitate însemnată şi a Bibliotecii Filialei 
Academiei Române din laşi şi a continuat cu destulă 
însuflețire în primul deceniu post-revoluționar. Ime- 
diat din 1990, Biblioteca a donat Academiei de Ştiinţe 
din Moldova manuale școlare, cursuri universitare şi 
cărți tipărite de Editura Academiei pentru a-i ajuta 
pe românii dintre Prut şi Nistru în trecerea la grafia 
latină şi la limba română. A existat o frumoasă cola- 
borare şi cu românii din Uzdin (Iugoslavia), cărora li 
s-au expediat în 1998 dubletele unor publicații venite 
de la Biblioteca şi Editura Academiei Române din 
Bucureşti. Din păcate însă, de la an la an, Biblioteca a 
pierdut mulți parteneri de schimb internaţional şi nu 
a mai putut continua colecțiile de periodice. Fenome- 
nul are cauze multiple: după 1990, nu s-au mai atri- 
buit fonduri în valută pentru achiziții externe de 
publicații, partenerii din Europa de Est nu au mai 
putut trimite revistele lor din cauza costurilor mari 
practicate de editori şi tipografi, unele periodice 
şi-au încetat apariţia, nemaifiind finanțate. Ultima 
informație publică disponibilă referitoare la schim- 
bul internaţional realizat de biblioteca Filialei laşi a 
Academiei Române datează din anii 2000 — 2002, 
când prin revistele „Cellulose Chemistry and Techno- 
logy” şi „Memoriile Secţiilor Științifice” trimise în 
străinatate, au intrat în depozitele bibliotecii aproape 
100 de cărţi şi 31 de titluri de periodice în peste 500 

de exemplare, respectiv peste 100 de cărţi şi 14titluri 
de periodice în peste 200 de exemplare'5. După 
această dată nu mai sunt informaţii publice cu privire 
la acest segment al bibliotecii, deşi probabil că acti- 
vitatea nu a încetat. 

Impedimentele majore în calea dezvoltării relaţii- 
lor internaţionale de schimb şi împrumut de publi- 
caţii sunt multiple: cea mai importantă este lipsa 
unui Catalog Naţional Partajat, care să faciliteze par- 
ticiparea României la Online Computer Library Center 
(OCLC). La inceputul anilor '90 Biblioteca Naţională 
a României a semnat un acord de participare la OCLC, 
pe care însă nu l-a onorat, netrimiţând niciodată des- 
crierile bibliografice la care România s-a angajat. Si- 
tuaţia nu este în totalitate imputabilă doar 
bibliotecilor, exportul de publicaţii ştiinţifice în stră- 
inătate fiind greu de realizat din cauză că nu sunt edi- 
tate integral (sau cel puţin rezumate) în limbi de 
circulaţie internaţională. 

Concluzia cu privire la împrumutul interbibliote- 
car şi schimbul internaţional de publicaţii este aceea 
de activitate slab dezvoltată şi lipsită de ritmicitate, 
de cele mai multe ori bibliotecile doar primind publi- 
caţii străine, fără să trimită altele româneşti la 
schimb pentru a fi incluse în colecţiile marilor biblio- 
teci din străinătate. Nu se poate vorbi în mod real de 
cooperare culturală şi de construcţia unor partene- 
riate ştiinţifice pe bază de reciprocitate, care să con- 
tribuie la crearea de noi surse informaţionale oferite 
utilizatorilor la nivelul standardelor mondiale şi să 
facă cunoscută ştiinţa şi cultura românească în lume. 


Bibliotecile universităţilor particulare se află 
într-o situaţie mai grea decât a celor de stat. De cele 
mai multe ori universităţile private nu au biblioteci, 
studenţii fiind nevoiţi să folosească bibliotecile pu- 
blice. Situaţia s-a îmbunătăţit oarecum, dar aceste bi- 

blioteci au rămas mult în urma celor ale universită- 
ţilor de stat. Chiar şi cele mai mari universităţi pri- 
vate au colecţiile bibliotecii foarte modeste, cele mai 
multe dintre acestea constând din cărți vechi şi pro- 
venite din diverse donaţii!!?. 


Biblioteca Academiei Române - Filiala laşi 
(BAR - aşi): face parte din categoria celor Naţionale. 


Graficul evoluţiei colecţiilor acesteia între anii 1990 
-2013 este următorul: 


fosei pre . 

Graficul nr. 26: 
Vol. existente în Biblioteca Academiei Române — 
Filiala laşi (1990-2013) 


Spre deosebire de multe biblioteci din Iaşi, în 
cazul acesteia, explicaţiile sunt posibile, graţie pe de 
o parte faptului că în anul 2006 a fost publicată o lu- 
crare valoroasă referitoare la Istoricul bibliotecii Fi- 
lialei lași a Academiei Române (laşi, Editura Ştef, 
2006), iar pe de alta, că această bibliotecă are unul 
din cele mai complete şi bine construite site-uri web. 
În anul 1990, Biblioteca ajunsese la peste 300.000 
volume, cărți şi periodice, colecţii speciale, micro- 
filme, discuri etc, dominante fiind publicaţiile 
ştiinţifice obţinute prin schimb internaţional și 
donaţii ale Bibliotecii Academiei Române şi ale Aca- 
demiilor din fostele ţări socialiste. Referitor la perio- 
dice, în anul 1989 Biblioteca avea abonamente la 180 
de titluri româneşti şi 38 de titluri străine (o redu- 

cere aproape la jumătate faţă de anul 1980, când erau 
78 de titluri străine abonate) 115. 

Ca urmare a dispoziţiilor Decretului lege nr. 50 din 
4 aprilie 1990, la Biblioteca Filialei laşi a Academiei 
Române au fost eliminate (casate) 877 vol. în valoare 
de 8686,50 lei. Din diverse motive, în următorii ani, 
din colecţiile bibliotecii au mai ieşit cantităţi mari de 


publicaţii. În 1990 au intrat în Bibliotecă în jur de 


8500 publicaţii, mai puţin decât în anii anteriori, fapt 
explicabil prin situaţia țării, aflată în proces de reor- 
ganizare. La sfârşitul anului 1991, în depozitul de 
carte al Bibliotecii mai erau în total 849.391 vol. în va- 
loare de 3.405.978,11 lei. lată evoluţia achiziţiilor în 
primul deceniu al perioadei analizate: în 1990, au in- 
trat în Bibliotecă 8.512 u.b.; în 1991 au fost 9210 u. 
b,, iar în 1992 ceva mai puţin: 9.100 u.b. Anii 1993 şi 
1994 cunosc un număr de intrări de publicaţii ceva 
mai mare, datorită unui număr de STAS-uri înregis- 
trate: 12.020 u.b. în 1993, respectiv 10.250 u.b. în 
1994. Dar anul 1995 este asemănător cu 1990, în de- 
pozite intrând doar 8500 u.b. În anul 1996 au fost în- 
registrate 6950 publicaţii noi; în 1997 au fost 8.430, 
dar în 1998 s-a produs o scădere drastică: doar 2.490 
u.b. intrate în colecţii, iar în 1999 doar 2164 u.b.; în 
anul 2000, BAR-Filiala Iaşi mai avea abonamente la 
doar 65 detitluri de publicaţii periodice româneşti. 

Anii 2000 stau sub acelaşi semn al lipsei acute de 


fonduri băneşti. Cu excepţia abonamentelor la 


publicaţiile periodice, nu s-au putut cumpăra decât 
puţine cărţi, în special din domeniile noi de cercetare 
şi lucrări de referinţă editate de Academia Română. 
În 2006, colecţiile Bibliotecii erau de cea 250.000 u. 
b. cu o valoare aproximativă de 135.000.990 lei, gru- 
pate pe mai multe sectoare: Colecţii speciale (9761 u. 
b. valoroase, după cum urmează: cărţi străine vechi 


= 322 vol.; cărţi străine rare = 1.355 vol.; cărți româ- 


neşti vechi = 262 vol.; carte românească rară = 4632 
vol; manuscrise şi fotografii = 3190 u. b.); Cartea cu- 
rentă (din toate domeniile ştiinţifice şi culturale, din 
care 27.410 vol. erau disponibile în sala de lectură); 
Periodice (2800 de titluri cu zeci de mii de ex., dar 
abonamentele curente la publicaţii româneşti erau 
doar la 50 de titluri). În anul 2015, potrivit datelor 
statistice de pe site-ul său, BAR - Iaşi are peste 
283.000 u.b.1* (nr. de abonamente curente nu este 
cunoscut). Se observă că, după un sfert de secol de la 
schimbarea de regim politic în România, Biblioteca 
Filialei laşi a Academiei Române nu a reuşit să mai 
ajungă din punct de vedere numeric la nivelul avut 
de colecţiile sale în 1989. 

Biblioteca Academiei are cel mai mic număr de 
utilizatori dintre toate marile biblioteci ieşene. Indi- 
catorul a cunoscut o creştere din anul 1990 până în 
2001 (de la 1.288 cititori în anul 1990 până la 10.866 
în 2001), după care a început scăderea puternică: în 
anul 2013, biblioteca mai avea numai 1031 cititori, 


pentru ca în 2012 să fie înregistraţi doar 573! 


Graficul nr. 27: 
Evoluţia cititorilor în Biblioteca Academiei 
între anii 1990-2013 


Împrumutul de publicaţii s-a redus în sfertul de 
secol supus investigaţiei de peste 7 ori! (de la 41.250 


vol. în anul 1990, la doar 5.625 în anul 2013 şi numai 

1.630 în 20141). 

Graficul nr. 28: 
Vol. împrumutate în BAR laşi 
între anii 1990-2013 


În ultimul sfert de secol, bibliotecile ştiinţifice trec 
printr-o adevărată revoluţie datorată exploziei 
informaţionale şi informatizării, care au produs 
transformări fundamentale. A crescut exigenţa utili- 
zatorilor, nevoia de informare promptă şi completă, 
se mută treptat accentul dinspre suporturile 
tradiţionale, pe hârtie, spre forma electronică şi ba- 
zele de date. Cu toate acestea, bibliotecile ieşene sunt 
încă foarte puţin integrate în structuri informaţionale 
europene şi mondiale, iar statisticile sugerează că par 
a nu face față provocărilor. 


Bibliotecile specializate ale unor instituţii şi 
organizaţii, institute de cercetare, asociaţii şi 
organizaţii profesionale, ele fac numai teoretic parte 
dintr-un sistem, fiind în realitate izolate una de alta. 
În absenţa unor reglementări care să le determine 
locul, aceste biblioteci împărtăşesc soarta in- 
stituţiilor în care stau pe lângă care funcţionează!!. 
Nu ştim nimic despre evoluţia, existenţa sau 
desființarea imensei majorităţi a bibliotecilor specia- 
lizate care au existat pe lângă fiecare spital, întreprin- 
dere industrială, de transporturi, ale sindicatelor şi 
cooperaţiei meşteşugăreşti, la Arhivele Statului ori în 
muzeele judeţului Iaşi. În termeni procentuali, biblio- 


tecile specializate ieşene au cunoscut dispariţia cea 
mai mare: 39 din 66, anii de vârf ai desființării fiind 
2096 şi 2010. Numărul de cititori din bibliotecile spe- 
cializate a scăzut de la 14.651 persoane în anul 1999, 
la 6707 în 2013. 


Evoluţia cititorilor în Bibliotecile specializate 
între anii 1990-2013 


În bibliotecile specializate, evoluţia împrumutu- 
rilor de publicaţii (220.666 vol. în 1990) s-a aflat pe 
o linie ascendentă până în anul 1995, când s-a ajuns 
la 589.961 vol., după care a urmat o scădere cvasi- 
continuă, ajungându-se în 2013 la numai 84.152 vol. 
consultate. 

Graficul nr. 30: 
Vol. împrumutate în bibliotecile specializate 
din jud. laşi între anii 1990-2013 


Sursele de informare cercetate, conjugate cu 
experienţa proprie în domeniu, egală cu perioada su- 
pusă investigaţiei, dovedesc că între categoriile de bi- 

blioteci înfăţişate nu există aproape deloc colaborare 
pentru partajarea resurselor, în scopul deservirii 
comunităților de beneficiari ai serviciilor lor. 
Bibliotecile ieşene, indiferent de categorie, au în 
continuare şi cu prioritate funcții de acumulare şi 
mai puţin de informare. În ciuda declarațiilor opti- 
miste, cel mai adesea neacoperite de fapte, colecţiile 
sunt îmbătrânite; clădirile sunt vechi, nemodernizate 
şi lipsite de atractivitate; tehnologiile folosite sunt 
depăşite, serviciile oferite au un nivel scăzut de in- 
formatizare, iar documentele electronice şi audiovi- 
zuale sunt insuficiente, toate acestea contribuind la 
scăderea constantă a numărului de utilizatori. 
Aproape peste tot se constată lipsa unei evidențe 
clare, care să permită realizarea unei panorame a tu- 
turor activităților bibliotecii. Desigur, s-au înregistrat 
şi realizări ce nu pot fi omise, dar aceste contradicții 
fac ca biblioteconomia românească „să rămână în 


urmă chiar şi atunci când înaintează” 115, 


Managementul bibliotecilor: în funcție de sub- 
ordonare (la Ministerul Culturii sau a Educaţiei) şi de 
locul pe scara ierarhică a autorității tutelare, desem- 
narea conducătorilor de biblioteci este diferită sub 
raport legislativ: managerii bibliotecilor publice sunt 
funcționari publici, obligați să respecte legislația ad- 
ministrației publice (directorii bibliotecilor judeţene, 
municipale şi orăşeneşti sunt numiţi de autorităţile 
locale din rândul intelectualităţii locale); directorul 
BCU este ales după o metodologie întocmită de Mi- 
nisterul Educaţiei din rândul profesorilor de Univer- 
sitatea „Al. |. Cuza”; conducătorii celorlalte biblioteci 
universitare din oraş sunt numiți de Rectorii univer- 
sităților respective, de obicei dintre bibliotecari. 

Altă problemă ce ține de managementul bibliote- 
cilor româneşti, deci şi a celor ieşene, este finanțarea, 


ele neavând o stabilitate și predictibilitate a bugetu- 

lui. Lipsa bugetelor dedicate şi necunoaşterea moda- 
lităților manageriale de dezvoltare întârzie aplicarea 
unui Marketing specializat care ar putea îmbunătăți 
semnificativ comunicarea şi promovarea activităților. 
„Toate instituţiile sunt mult prea dependente de per- 
sonalitatea managerului; se generează astfel defec- 
țiuni majore de ritm şi chiar de identitate la 
schimbările de mandat. Viziunile asupra identității 
instituţiilor publice nu sunt rezultatul unor analize 
manageriale, ci exprimarea unor deziderate perso- 
nale ale managerilor, ceea ce le determină instabili- 
tatea”11?, Dependente de subvenţiile acordate de stat 
sau de instituţiile în care funcționează, chiar dacă 
apelează uneori şi la alte surse de finanțare şi la 
sponsorizări, acestea au un caracter discontinuu şi 
accidental. Lipsa fondurilor generează dificultăți pe 
aproape toate palierele: achiziția de carte nouă, mo- 
dernizarea spațiilor, dotarea cu computere pentru 
utilizatori. În noile condiţii create de explozia infor- 
mațională este importantă o politică managerială re- 
vizuită periodic, care să se refere şi la schimbări 
interne cum ar fi informatizarea serviciilor de achi- 
ziții, lipsa de spațiu, necesitatea unui personal califi- 
cat şi grija pentru perfecționare continuă, dar şi la 
planurile de cooperare în achiziţii pe plan naţional şi 
internaţional. Consecința este aceea că în bibliotecile 
noastre lipseşte managementul specializat. Biblioteci 
„aflate la limita supravieţuirii, manageri numiţi pe 
considerente de partid, incapabili să gestioneze 
situaţia reală, fac din sistemul biblioteconomic unul 
dintre cele mai prost administrate şi cu o eficiență 
aflată mereu sub semnul întrebării şi al nesi- 
guranţei”120, 

Ca şi în cazul tuturor instituţiilor publice de cul- 
tură, este evidentă necesitatea introducerii metode- 
lor şi tehnicilor manageriale, aproape pe toate 


palierele pe care-şi desfăşoară activitatea bibliote- 

cile: sisteme de bibliotecă, resurse documentare, pro- 
grame şi proiecte cu impact în comunități, resurse 
umane şi cele financiare, şi mai ales pentru activități 
de cercetare a publicului. Marketingul de bibliotecă 
este încă un teren necunoscut pentru cei mai mulți 


dintre managerii acestor instituții!?1. 


Concluzii: în bibliotecile ieşene, ultimul sfert de 
secol a adus o serie de modificări importante. A fost 
abolită cenzura comunistă, liberul acces la informaţie 
devenind o realitate; principalele rețele de biblioteci, 
cea publică şi cea de învățământ, şi-au sporit efectivul 
şi şi-au diversificat activităţile. Cu toate acestea, 
există un mare decalaj între bibliotecile româneşti şi 
cele europene și mondiale atât sub aspect patrimo- 
nial (lipsesc sursele info-documentare ample, valo- 
roase şi recente de nivel internațional), cât şi sub 
aspect organizatoric și funcțional (lipsesc cooperarea 
interbibliotecară, informatizarea serviciilor, pregăti- 
rea profesională a personalului şi spațiile destinate 
bibliotecii sunt deficitare), iar biblioteconomia 
ieşeană nu face excepție. După 25 de ani nu are încă 
o direcție unitară şi nici politici clare şi consistente 
de inovaţie. Schimbarea de regim politic şi începutu- 
rile marcate de voința şi nevoia de transformare nu 
au atras și o restructurare vizibilă a sistemului biblio- 
tecilor. Metodele de lucru încremenite şi instrumen- 
tele de lucru învechite trag înapoi chiar şi bunele 
intenții, le sufocă tocmai atunci când ele ar avea ne- 
voie de credibilitate și de sprijin. S-ar putea obiecta 
că imaginea zugrăvită este una preponderent nega- 
tivistă, că am văzut doar jumătatea goală a paharului. 
Am făcut acest lucru în mod deliberat, plecând de la 
premisa că, oricât de neplăcut, adevărul e preferabil 
minciunii şi demagogiei de orice fel şi indiferent din 
partea cui ar veni, din cauză că el poate fi începutul 
unei schimbări reale, netrucate, făcute cu responsa- 


bilitate şi bună credinţă. Bibliotecile ieşene se află în 
situația unei reconsiderări substanțiale, situația fiind 
caracteristică întregii țări, din cauză că „civilizația” 
bibliotecilor cunoaşte un mare decalaj față de nivelul 
la care aceasta se situează în alte țări europene. De la 
construcții, ambianţă, dotări tehnice, informatizare 
şi până la unele servicii, inclusiv în privința 
mentalității bibliotecarilor, întârzierea este greu de 
recuperat. Din acest motiv apare o ruptură între mo- 
delul teoretic pe care învățământul universitar îl 
preia din restul lumii bibliotecare şi realitatea coti- 
diană din bibliotecile ieşene. Este însă esenţial ca 
profesioniştii să nu se complacă în deriva momentu- 
lui. Profesia de bibliotecar, legată acum de ştiinţele 
informării, de acţiunea culturală, de asistența socială, 
îşi modifică identitatea. Tehnologia a produs schim- 
bări istorice în biblioteci, de la modul de lucru, 
abilitățile şi cunoştinţele bibliotecarilor şi până la 
repoziționarea şi redefinirea rolului pe care trebuie 
să şi-l asume în noua societate informațională. Numai 
că deocamdată bibliotecarii ieşeni sunt încă obligați 
să profeseze în două culturi: cea tradițională şi cea 
informațională. Pentru a păşi definitiv în terenul celei 
din urmă, este necesară punerea în practică a obiec- 
tivelor identificate prin Strategia sectorială în dome- 
niul culturii 2014-2020: identificarea priorităților 
locale de finanțare a activităților de bibliotecă; 
creşterea calității serviciilor prin aplicarea unui ma- 
nagement activ; modernizarea infrastructurii şi a 
metodelor de interacțiune cu publicul şi depistarea 
tuturor utilizatorilor potenţiali; specializarea şi for- 
marea profesională continuă a personalului existent; 
extinderea accesului la serviciile bibliotecii, prin uti- 
lizarea Internetului; creşterea calității serviciilor ofe- 
rite în spaţiile de lectură şi de informare 
audio-vizuală; transformarea bibliotecilor publice în 
centre culturale şi educative; dezvoltarea, diversifi- 

carea şi conservarea colecțiilor; dezvoltarea biblio- 
tecii on-line; un mediu informaţional competitiv pen- 
tru utilizatori; dezvoltarea unei culturi instituţionale 
care să susțină strategia de dezvoltare a biblioteci- 
lori122, 

Ceea ce s-a întâmplat în sfertul de secol 1990- 
2015 nu a devenit încă istorie; trebuie însă ca fiecare 
bibliotecă să-şi actualizeze istoricul, să-l cerceteze şi 


să producă materiale care să permită sinteza. 


Elena CHIABURU a fost beneficiar al Programului 
de Burse „Junimea” şi Rezidenţe de cercetare ştiinţifică 
privind istoria și viața culturală a Iașului, ediția a II-a, 
2015 - iniţiativă a Muzeului Naţional al Literaturii Ro- 
mâne laşi. 


Textul de mai sus reprezintă un fragment 
din volumul în curs de apariție 
Bibliotecile ieșene în post-comunism 
(Editura Muzeelor Literare, laşi). 

București, 2009, p. 89. 

Editura ABBPR, Bucureşti, 1994; Brigitte Richter, Ghe- 
orghe Buluţă, Ghid de biblioteconomie, Editura Grafoart, 
București, 1995; Săluc Horvat, Introducere în bibliote- 
conomie, Bucureşti, Editura Grafoart, 1996; Mircea 
Regneală, Dicţionar explicativ de biblioteconomie și şti- 
ința informării, 2 vol., FABR, București, 2001; Elena 
Târziman, Biblioteconomie și Știința Informării: studii 
și articole, Editura Universităţii Bucureşti, 2008; 
Victor Petrescu, Biblioteconomie miscellanea, Editura 

Biblioteconomie în întrebări și răspunsuri, Editura Pim, 

nr. 3; idem, Biblioteca — abordare economică, în ibidem, 
1997, nr. 6; idem, Despre motivaţie în bibliotecă, în ibi- 
dem, nr. 11, 1997; idem, Despre începuturile biblioteci- 
lor în Țările Române, în ibidem, 1996, nr. 4-5-6; idem, 
Biblioteca și diseminarea informaţiei, în „Anuarul ABIR”, 
Bucureşti, 1996; idem, Vântul schimbării, în ibidem; 
idem, Rolul imaginii în perceperea bibliotecii, în „Biblio- 
teca”, 1995, nr. 11-12; idem, Rolul bibliotecilor speciali- 
zate în diseminarea informaţiei științifice (cu referiri 
speciale la Biblioteca de Ştiinţe Economice), în vol. Cer- 
cetarea bibliologică și bibliotecile specializate, coord. Al. 
Ioniţă şi C. Belţic, aşi, 1995; idem, Imaginea în perce- 
perea bibliotecii, în ibidem; idem, Etică şi deontologie în 
biblioteconomie, http:/ /www.kosson.ro; idem, Câteva 
consideraţii privitoare la implementarea principiilor LI- 
BRARY 2.0 in Romania, http:/ /www.kosson.ro. 

5 Elena Chiaburu, Consideratii privitoare la interpretarea 
și aplicarea Codului deontologic al bibliotecarului în Ro- 
mânia, Sesiunea anuală a Secțiunii Comunicarea Docu- 
mentelor din cadrul ABR, 29-30 mai 2008, Biblioteca 
U.T. „Gh. Asachi” din lași; idem, Bibliotecile specializate 
şi diseminarea informaţiei (pe exemplul Bibliotecii 
FEAA), Sesiunea de comunicări științifice pe probleme 
de biblioteconomie PROBIB, Piteşti, 10-11 aprilie 
2008; idem, Nou și complementar: Biblioteca Facultăţii 
de Economie și Administrarea Afacerilor din cadrul Uni- 
versitatea „ALL Cuza” din lași, a XVII-a Conferință Na- 
ţională ABIR, Timișoara, septembrie 2006; idem, 
Conexiuni: Comunicare și imagine în bibliotecă, lucrare 


ProEuropeana Clubul cărții digitale 


distinsă cu premiul „Buletinului Bibliotecii de Fizică și 
Chimie”, laşi, 1996; idem, Bibliotecarul — specialist și om 
de cultură, Simpozionul Reforma bibliotecii românești, 
Universitatea Agronomică „on lonescu de la Brad”, lași, 
1995. 

* Vezi la http://www.insse.ro/ems/files/chestionare/ 
cult/CULT1_2014.pdf formularul CULT1 pentru biblio- 
teci. 

7 Vezi, de ex., pag. bibliotecii Universităţii „Petre Andrei”: 

http:/ /wrww.upa.ro/biblioteca/, accesat pe 17.09.2015. 

5 _http://www.bibnat.ro/biblioteci.php, accesat pe 

13.07.2015. 

continuare: Strategia în domeniul culturii 2014-2020; 

http://www.cultura.ro/uploads/ 
files /STRATEGIAY%20SECTORIALA_IN_DOMENIUL CU 

LTURII_ 2014-2020.pdf, accesat pe 9.07.2015). 

1 Jon [. Nistor, Dezvoltarea bibliotecilor noastre publice, Ex- 

tras din AAR, Mem. Sect. Ist., Seria III, tom. XXIX, Mem. 

13, Imprimeria Naţională, București, 1947, p. 30-31. 

“1 Gh. Buluţă, Scurtă istorie a bibliotecilor din România, Edi- 
tura Enciclopedică, București, 2000, p. 203-205. 

12 Vezi Legea Bibliotecilor, nr. 334 din 31 mai 2002, repu- 
blicată în „Monitorul Oficial al României”, Partea I, nr. 
132 din 11.02. 2005; (în continuare: „Monitorul Oficial 
al României”, Partea [, se va cita: MO) . 

13 http://www.iasi.insse.ro/main.php?id=405, accesat la 
12.06.2015. 

14 Strategia în domeniul culturii 2014-2020, p. 271. 

15 Constantin Mătuşoiu, Mihaela Helene Dinu, Istoria bi- 
bliotecilor din România în legi şi documente (1945- 
2000), vol. II, Editura Ex Ponto, Constanţa, 2001, p. 148. 

1 Strategia în domeniul culturii 2014-2020, p. 276. 

Y_http://www.bjiasi.ro/biblioteca-in-cifre, accesat la 

3.07.2015; Raportul de activitate pe anul 2012, dispo- 

nibil la www.bjiasi.ro/wp-content/uploads/2014/03/ 

port-2012-Bj-lasi.pdf. 

icolae Busuioc, Vicenţiu Donose, Biblioteca „Gh. 

Asachi” - 80. O istorie de suflet și de minte, Editura Va- 

siliana '98, lași, 2000, p. 43; (în continuare: Busuioc, 

onose, Biblioteca „Gh. Asachi”); Ghidul bibliotecilor ie- 
şene, p. 41-43; Viorel Erhan, Știință și cultură ieșeană, 

Editura Tehnopress, Iaşi, 2009, p. 132-133; (în conti- 

nuare: Erhan, Știință și cultură); http: / /wurw.bibnat.ro/ 

biblioteci.php?id=2621 accesată la 7.08.2015. 

19 Busuioc, Donose, Biblioteca „Gh. Asachi”, p. 68 și 76. 

2 Erhan, op. cit, p. 132-133; http://www.bibnat.ro /bib- 


* în 


18 


lioteci.php?id=2621 accesată la 7.08.2015. 

2 Sursa: http://www.bjiasi.ro /biblioteca-in-cifre / accesat 
la 3.07.2015. 

22 Raport de activitate pe anul 2013, disponibil la 
http:/ /www.bjiasi.ro/?s=rapoarte+anuale accesat la 
8.08.2015. 

% Sursa: http://www.bjiasi.ro /biblioteca-in-cifre / accesat 
la 3.07.2015. 

2 Busuioc, Donose, Biblioteca „Gh. Asachi”, p. 66 și 68; aşa 
cum s-a arătat anterior, pentru anul 1999, la p. 76, au- 
torii dau alt număr de volume cumpărate: 20.287. 

2% Sursa: http://www.bjiasi.ro /biblioteca-in-cifre / accesat 
la 3.07.2015. 

2 Raport de activitate 2012, disponibil la 
www.bjiasi.ro/wp-content/uploads/2014/03/Raport- 
2012-Bj-lasi.pdf. 

2 Raport de activitate pe anul 2013, disponibil la 
http:/ /www.bjiasi.ro/?s=rapoarte+anuale accesat la 
8.08.2015. 

% Sursa: http://www.bjiasi.ro /biblioteca-in-cifre / accesat 
la 3.07.2015 şi Raportul de activitate pe anul 2014, dis- 
ponibil la http://www.bjiasi.ro/?s=rapoarte+anuale 
accesat la 8.08.2015. 

% Busuioc, Donose, Biblioteca „Gh. Asachi”, p. 66-67. 

3 Busuioc, Donose, Biblioteca „Gh. Asachi”, p. 66-68. 

3 Busuioc, Donose, Biblioteca „Gh. Asachi”, p. 76-77. 

322 http:/ /www.primariapascani.ro /index.php?state=4&id 
=220 accesat la 10.10.2015. 

33 Cătălin Mihăilă, Biblioteca Municipală, demolată pe 
bucățele, în „Bună Ziua Iași”, Luni, 26 Martie 2012, 
http://www.bzi.ro /biblioteca-municipala-demolata- 
pe-bucatele-foto-277841, accesat la 19.08.2015. 

s+ Cătălin Cojocaru, Tavan surpat la Biblioteca Paşcani, 
http://bittvinto /2015/04/tavan-surpat-la-biblioteca- 
pascani/, 3 aprilie 2015, accesat la 19.08.2015. 

5 http:/ /www.ecomunitate.ro/Noua biblioteca din_ 
TWC3%A2rgu_Frumos_%E2%80%93_sansa accesului 
_la_educatie_on-line%2816576%29.html, accesat la 
18.09.2015. 

3 Valentin Talpalaru, Biblioteci rurale centenare din județul 
Iași, Editura Vasiliana '98, lași, 2004. 

37 Mătuşoiu, Dinu, Istoria bibl. din România în legi și docu- 
mente, vol. 1, p. 97-99 şi 102-103. 

35 Ghidul bibliotecilor ieșene, p. 56. 

35 Busuioc, Donose, Biblioteca „Gh. Asachi”, p. 74 -76. 

* http:/ /statistici.insse.ro/shop, accesat la 12.11.2015. 

“http: / /wrww.bjiasi.ro /category/biblioteci-din-judet, ac- 
cesat la 3.07. 2015; 
http:/ /www.bibnat.ro /biblioteci.php?id 
12.07.2015; http://www.romaniamama.ro /adminis- 
tratie.html, accesat la 30.05.2015; formularul CASIDRO 
- date raportate la 31 decembrie 2013. 
*http://www.biblionet.ro/upload/documents/librarie/ 
324/pdt/2139/comunicat presa Biblionet lansare.pdf 


accesat la 


“3 http://urww.biblionet.ro/despre.htm 

** Informaţii furnizate de Mihai Grinea, coord. Biblionet 
jud. Iași, căruia îi mulțumim pentru bunăvoință. 

% http://www.biblionet.ro /upload /documents/librarie/45 
7/pdf/2905/ comunicat post conf presa Biblionet_ 
Round 1 _MCCPN final.pdf 5 
http://www.biblionet.ro/upload/documents/li- 
brarie/330/pdf/2182/comunicat presa _Biblionet in- 
talniri regionale.pdf și 


http: / /www.biblionet.ro/upload/documents /librarie/4 
56/pdf/2899/ comunicat presa Biblionet_ 16_07.pdf, 
toate accesate pe 10.07.2015. 

* http:/ /www.hotnews.ro/stiri-cultura-5697352-progra- 
mul-national-biblionet-fost-lansat-iasi.htm accesat la 
30.07. 2015. 

+7 www.biblionet.ro, accesat pe 12.06.2015; Mihai Grinea, 
coord. Biblionet Iași. 

+5 Valentin Smedescu, S.0.S. Biblionet — Global Libraries Ro- 
mânia: zburăm prea jos!, http:/ /prolibro.eu/?s=bib- 
lionet, accesat pe 10.06.2015. 

* Regulamentul aprobat prin Ordinul Ministrului nr. 6566 
/ 1994 şi Legea bibliotecilor, nr. 234 / 2002, republi- 
cată, în MO, nr. 132 din 11.02.2005, art. 36-38. 

5 http://www.isjiasi.ro/ documente /plan/retea%W20sco- 
lara /Retea%20Oscolara%420inv.%20de%20stat_2014- 
2015.pdf, accesat pe 02.07.2015. 

51 ttp://www.insse.ro/cms/files/chestionare/cult/CULTI 
%202013.pdf, accesat pe 12.07.2015. 

52 https://statistici.insse.ro/shop/ accesat pe 12.07.2015. 

53 Vezi http:/ /colectaredate.insse.ro/metadata/viewSta- 
tisticalResearch.htm?locale=ro&researchld=2950. 

5% http:/ /www.bibnat.ro /biblioteci.php?id=3476, acce- 
sată la 12.07.2015; formularul CASIDRO - date la 31.12 
2013; Ghidul bibliotecilor ieșene, p. 71, 74, 79-82; Ghidul 
bibliotecilor școlare și CDI, p. 376-377, 380. 

5 http://wwmw.bibnat.ro /biblioteci.php?id=3427, accesată 
la 2.07.2015; Ghidul bibliotecilor ieșene, p. 74. 

5 http://wwmw.bibnat.ro /biblioteci.php?id=3426 accesată 
la 12.07.2015; formularul CASIDRO - date la 31.12. 
2013; Ghidul bibliotecilor ieșene, p. 72; Ghidul bibliote- 
cilor școlare și CDI, p. 375-376. 

57 http://www.bibnat.ro/biblioteci.php?id=3481, accesat 
la 12.07.2015; formularul CASIDRO - date la 31.12. 
2013; Ghidul bibliotecilor ieșene, p. 79-80; Ghidul biblio- 
tecilor școlare și CDL, p. 376- 377. 

5 http://wurw.edu.ro/index.php/articles /2875, accesat la 
17.08.2015. 

55 Mircea Regneală, De ce ne distrugeţi bibliotecile, domni- 
lor guvernanți?, în Revista 22, din 22.04.2014, 
http:/ /revista22.r0/40743/.html, 
05.08.2015. 

* http:/ /www.bibnat.ro/biblioteci.php?id=3510, acce- 
sată la 20.06.2015; formularul CASIDRO - date la 31. 
12.2013; Ghidul bibliotecilor școlare și CDL p. 375 - 377; 
381 - 382. 

*! http://www.edu.ro /index.php/genericdocs/2875, ac- 
cesat la 17.08.2015. 

*2 O cercetare parțială din 2012 a relevat că în România 
doar 1% din bibliotecile școlare prelucrau cărțile în 


accesat la 


mod informatizat, iar din cele care făceau prelucrare 
tradiţională, 39% aveau catalog alfabetic, 36% aveau 
catalog sistematic, 19% aveau catalog alfabetico-siste- 
matic şi 5% aveau catalog topografic (Ghidul biblioteci- 
lor școlare și al CDl-urilor, http:/ /www.ecd-suceava.ro/ 
index.php?page=biblioteca, slide nr. 10, accesat la 12. 
01.2015). 

s3 988 de biblioteci şcolare dispuneau de spaţii proprii, 
din care 696 aveau la un loc sala de lectură şi depozitul, 
doar 115 aveau sală de lectură și 177 aveau depozit se- 
parat; alte 424 funcționau în spaţii improprii: 241 pe 
holurile școlii, 76 în cancelarie şi 107 în diverse anexe 
(ibidem, slide nr. 8). 

*+ Potrivit aceleiaşi cercetari, doar 48% din bibliotecile 
şcolare aveau în dotare 1 PC, 8% mai mult de un PC, 
plus scanner, videoproiector, ecran de proiecție, impri- 
mantă sau tablă interactivă; 34 % aveau conexiune la 
Internet, 27 % foloseau un soft de biblioteca și 12 % 
aveau o baza de date (ibidem, slide nr. 11). 

* http://iwww.edu.ro/index.php /genericdocs/2875; Ac- 
tivitatea bibliotecilor reflectată în măsurători și indica- 
tori de performanţă: Biblioteci școlare, sinteze elaborate 
de Comisia Naţională a Bibliotecilor pe anii 2006-2007 
(http://www.comisia-bibliotecilor.ro/Documente- 
Html.aspx?71D=2738; Mircea Regneală, Colapsul biblio- 
tecilor românești, în Revista 22, din 17.06.2004. 

** Conform cercetării menționate, erau 302 bibliotecari 
şcolari cu studii superioare, 387 cu studii superioare 
de scurtă durată, 409 debutanţi cu studii medii și doar 
doi aveau doctorat (fără a se preciza dacă erau studii 
de biblioteconomie sau altceva). Profesori documenta- 
rişti cu gradul 1 erau doar 5, cei cu gradul II erau 7, de- 
butanţi 297, cu studii medii 5 (http://www.ecd 
-suceava.ro/index.php?page=biblioteca, slide nr. 6). 

*7 Regulamentul de organizare și funcţionare a bibliotecilor 
şcolare și a centrelor de documentare și informare, art. 
42, aprobat prin Ordinul Ministrului Educaţiei nr. 5556 
din 07.X. 2011, în MO, nr. 757 / 27.X. 2011. 

s5 Cf. Mircea Regneală, preşedintele ABR, intervenţie la 
reuniunea Secţiunii Profesori documentarişti din data 
de 30.08.2012 (http://www.abr.org.ro/index.php?op- 
tion=comcontent&view=article&id=243%3A proces- 
verbal-al-seciunii-profesori-documentariti&catid=103 
%3Aprofesori-documentariti&ltemid=81&lang=en. 

* Vezi supra, Nota 67. 

79 http://www.abr.org.ro /index.php?option=com_con- 
tent&view=article&id=366%3 Adin-activitile-filialei- 
bistria-nsud&catid= 58%3Afiliala-bistria-nsud&ltemid 
=36&lang=en. 

71 Ghidul bibliotecilor ieșene, p. 97. 

72 Ghidul bibliotecilor şcolare și CDL, p. 375. 

73 http://wuwrw.bibnat.ro/biblioteci.php?id=3301, accesată 
la 28.07.2015; formularul CASIDRO - date la 31.12. 
2013; Ghidul bibliotecilor ieșene, p. 97; Ghidul bibliote- 
cilor școlare și CDI, p. 375; http://www.ecdis.ro/user 
files/files/Biblioteca /Regulament% 20de%20organi- 
zare%20-%20concurs%20Onational%20BIB- 
LIOTECA%20 ANULUI.pdf accesată la 28.07.2015 

7* Regulamentul-cadru aprobat prin Ordinul Ministrului 
Educaţiei, nr. 3596 din 1996. 

75 Strategia sectorială de dezvoltare în domeniul culturii 
2014-2020, p. 276. 


7 Mircea Regneală, Colapsul bibliotecilor românești, 
http:/ /www.revista22.ro /colapsul-bibliotecilor-ro- 
manesti-949.html, accesat la 31.04.2014; Strategia sec- 
torială în domeniul culturii 2014 — 2020, p. 276. 

7” Legea nr. 334 din 31 mai 2002 privind bibliotecile - re- 
publicată în 2005, art. 17 - 19. 

7% Vezi http://www.anelis.ro /index.php?option=com_con- 
tent&view=article &id=81&ltemid=2). 

7” Ghidul bibliotecilor ieșene, p. 31. 

5% http://www.bcu-iasi.ro/docs/raport de _autoevalu- 
are_2005_2009.pdf și http://www.bcu-iasi.ro/con- 
sultarea-publicatiilor-in-salile-de-lectura, ambele 
accesate la 13.07.2015. 

%1 Ghidul bibliotecilor ieșene, p. 30. 


s2 Biblioteca Centrală Universitară „Mihai Eminescu” lași. 


Activităţi specifice. Manual, Editori: Delia Bucos, loana 
Gafton, Anca Haţapuc, lași, 2015, p. 157. 

5 http://wwrw.bibnat.ro /biblioteci.php?id=3259, accesat 
la 2.10.2015. 

5 http://www.bcu-iasi.ro/docs/raport de _autoevalu- 
are_2005_2009.pdf, accesat la 13.07.2015. 

55 http://www.uaic.ro/studenti/biblioteci, 
23.09.2015. 


se Decizia a fost luată din cauză că astfel de restricții — ac- 


accesat la 


cesul pe scările centrale — „contravin concepției potrivit 
căreia Biblioteca trebuie să fie un spaţiu accesibil și 
atractiv“. Iniţial, interdicţia a fost determinată de „o 
anumită interpretare specifică vechiului regim politic 
privind raporturile dintre instituții și cetățenii care be- 
neficiază de serviciile acestora. Deşi instituţia noastră 
s-a transformat radical în ceea ce priveşte relaţiile cu 
publicul, perpetuarea acestei situaţii s-a datorat unei 
anumite inerţii administrative“ (Bogdan-Petru Maleon, 
directorul BCU Iași, cf. http://www. ziaruldeiasi.ro/ 
stiri/eveniment-istoric-dupa-zeci-de-ani-bcu-iasi-de- 
schide-treptele-mari-studentilor—106059. html, ac- 
cesat la 12 septembrie 2015. 

S7 http://wuwrw.bcu-iasi.ro/tarife; http: / /iwvww.bcu-iasi.ro/ 
permise-vize-lichidari și http://www.bibnat.ro /bib- 
lioteci.php?id=3259 (neactualizat), toate accesate la 
25.09.2015. 

% Ghidul bibliotecilor ieșene, p. 127. 

% http://www.tuiasi.ro /biblioteca/despre-biblioteca/ 
repere-istorice (informaţii valabile pentru anul 2011), 
accesat la 13.08.2015. 

9 Ghidul bibliotecilor ieșene, p. 113-116. 

*http:/ /www.umfiasi.ro /BibliotecaUMEF,/Informatii%20B 
iblioteca/Anexa%2032-00-16g%20Fond%20de%20 
carte.pdf, accesat pe 1.08.2015. 

*2 http://wuwrw.bibnat.ro/biblioteci.php?id= 3260, accesată 

la 20.06.2015. 

http://biblio.umfiasi.ro, accesat la 1.08.2015. 

** Ghidul bibliotecilor ieșene, p. 137. 

http: //wurw.uaiasi.ro /index.php?lang=ro&pagina= pagini 

/ 10_biblioteca.html, accesat la 14.09.2015. 

http:/ /www.ziaruldeiasi.ro/stiri/universitatea-de-sti- 


E) 


s6 


inte-agricole-si-medicina-veterinara-a-ion-ionescu-de- 

la-brada-din-iasi-cunoaste-succesul—61638.html, din 

06.07.2015 

http:/ /biblioteca.uaiasi.ro/Liberty3 /gateway/gateway.e 

xe?application=Liberty3&displayform=frame, accesat 

la 10.08.2015. 

http: / /iwww.uaiasi.ro/ro /files /biblioteca/Raport_ 2010. 

pdf, accesat la 14.09.2015. 

http://www.uaiasi.ro /index.phpHlang=ro&pagina=pagini 

7 10_biblioteca.html, accesat la 14.09.2015; 
http:/ /www.uaiasi.ro/ro/files/biblioteca/Prezentare_ 
BIBLIOTECA.pdf, p. 5, accesat la 14.09.2015. 

1% http:/ /iwww.uaiasi.ro/ro /files /biblioteca/Raport_ 2010 
„pdf, accesat la 14.09.2015. 

19% http: / /www.uaiasi.ro/ro/files /biblioteca/Prezentare_ 
BIBLIOTECA.pdf, p. 5, accesat la 14.09.2015. 

1% http://biblioteca.uaiasi.ro/Liberty3 /gateway /gate- 
way.exe?application=Liberty3&displayform=frame, ac- 
cesat la 10.08.2015. 

1% Ghidul bibliotecilor ieșene, p. 141. 


104 


Ei 


E! 


s8 


59 


http:/ /www.arteiasi.ro/?page id=171, accesat la 
17.08.2015. 

1% http://www.bibnat.ro/biblioteci.php?id=3261, accesat 
la 06.09.2015. 

1% nttp://www.bibnat.ro/biblioteci.php?id=3410, accesat 
la 25.10.2015. 

1% http://iasi.mmb.ro/institutie/biblioteca-mitropoliei- 

moldovei-bucovinei-dumitru-staniloae 

19% http://www.bcu-iasi.ro/docs/biblos/biblos16/2- 
la%20iasi% 20in%20bibl.pdf 

19% http://teologie.uaic.ro/main/facilitati 

“19http://bibliotecaitre.ro/weblibrary/info /patrimoniu.asp 

11 http://www.bcu-iasi.ro /statistica.php 

+12 Istoricul BAR - Filiala lași, p. 50-51 şi 55-56. 

115 „Bibliotecile universităților particulare <...>, în propor- 

ţie de peste 90%, sunt pur decorative. Nu deţin decât 

un număr infim de publicaţii științifice. Ele sunt consti- 
tuite aproape în exclusivitate din cursuri și manuale. 

Nu au niciun abonament la vreo revistă științifică stră- 

iînă sau la vreo bază de date cu publicaţii electronice. 

La o populaţie universitară cu 20.000 de studenți și 15 

facultăţi, cum sunt câteva universităţi particulare de 

acest fel, ar fi necesar să existe 15 biblioteci specializate 
și o bibliotecă centrală. Toate împreună ar trebui să 

aibă cel puţin 150 de bibliotecari, după standardele mi- 

nime europene. În realitate, o asemenea universitate 

nu are decât 3-4 bibliotecari și o singură bibliotecă” 

(Mircea Regneală, Colapsul bibliotecilor românești; 

idem, Care mai e rostul bibliotecarului?, ibidem, nr. 842/ 

25 aprilie — 1 mai 2006. 

11+ Ghidul bibliotecilor ieșene, p. 38 şi 66. 

115 [storicul BAR - Filiala lași, p. 46-47, 49, 55-56, 58-59 și 
66; http://www.bib.acadiasi.ro, accesată la 06.08.2015. 

11 Gheorghe Buluţă, Civilizaţia bibliotecilor, Editura Enci- 
clopedică, București, 1998, p. 94. 

117 Andrei Marga, România după douăzeci de ani (1898- 
2009, în vol. Vasile Boari, Natalia Vlas, Radu Murea 
(coord.), România după douăzeci de ani, vol. ], Institutul 
European, lași, 2010, p. 23. 


118 Strategia sectorială în domeniul culturii 2014-2020, p. 
223. 

Alina VÎLCAN 


Scrisorile unei fete naive către Eminescu 
(fragment) 


Scrisoarea 1 

Vedere în cuvinte 

Oamenii nu scriu scrisori morților, cu atât mai 
mult acelora ale căror chipuri sunt puse laolaltă cu 
ale sfinţilor. E ceva deplasat în actul meu de a-ţi scrie, 
e ca şi când aș fi greşit formula, e ca și când aş fi rătă- 
cit drumul, e ca şi când aş face ceva ce nu se face şi 
gata. 

Dragă Mihai, să îi scrii scrisori unui mare poet 
care a murit în urmă cu 126 de ani se prea poate să 
nu fie ceva obişnuit. Despre mine se va spune că sunt 
o nebună sau doar o fată naivă. Nu îmi pasă. Nu am 
găsit altă formă de a scrie despre tine care să nu se fi 
tocit de atâta uzură. De la 1889 încoace s-au scris ne- 
numărate pagini despre tine. Am trăit o lună întreagă 
în mijlocul lor, aşa cum au fost adunate în biblioteca 
de la Ipoteşti. Mai ţii tu minte Ipoteştii? 

Am înţeles repede că nu aş putea scrie despre 
viaţa ta așa cum s-a scris și atunci nu-mi mai rămâ- 
nea decât să îţi scriu aceste scrisori în care să-ţi po- 
vestesc despre Ipoteştii de azi şi despre ce am păstrat 
în minte din tot ce am citit despre tine. Să fie oare 
neconvenţională aventura mea? Să fie! Însă măcar tu 
vei înțelege că scrisorile mele nu îţi sunt cu adevărat 
destinate ție, ci celorlalţi - oamenilor. 

Scriu cuvinte cu litere cursive pe pagini virtuale, 
albe. Zic că sunt scrisori către un poet care nu le va 
citi niciodată, deşi ştiu că nu sunt decât rânduri des- 
pre un poet, pe care nimeni nu le va citi niciodată. Cu 
atât mai bine. 


Dragă Mihai, când am ajuns la Ipotești era încă 
vară, atunci începea luna septembrie a anului 2015, 
zilele erau însorite, satul era tăcut. Pe locul unde al- 
tădată se întindea moşia lui Gheorghe Eminovici era 
acum un muzeu, să fie altfel ar fi fost imposibil, şi 
iată-mă aici, în acest muzeu căruia i s-a spus Memo- 
rialul Ipotești. 

Memorialul Ipotești există cu adevărat, aşezat la 
intrarea în sat, când vii dinspre Botoşani şi dinspre 
Cătămărăşti Vale. S-ar părea că doar zece kilometri 
despart Ipoteştii de oraș, drum pe care locuitorii sa- 
tului îl fac în zilele noastre mai ales cu microbuzul alb 
care vine şi pleacă din oră-n oră. E mult de când acest 
drum nu se mai face nici cu căruţa, nici pe jos. E mult 
şi toate s-au schimbat. 

Scriu aceste false scrisori în fiecare dimineaţă, la 
ora cafelei, mai întâi pe veranda bibliotecii de aici, mai 
apoi stând la o masă de lemn în foișorul amenajat în 
curtea încăpătoare, alături sunt câteva cabane unde 
uneori sunt cazaţi traducători sau alți oameni de cul- 
tură veniţi pentru evenimente literare, alteori ele adă- 
postesc simpli turiști, îi văd plimbându-se pe sub 
copacii din curte, meri, pruni şi cireși, mulţi dintre ei 
îşi aduc şi copiii, iar glasurile lor acoperă totul ca în- 
tr-un zumzet vesel şi ameţitor pe timp de zi, căruia 
noaptea însă îi ia locul cântecul cucuvaielor, atunci îţi 
amintești de toți fiii Eminovici care s-au sinucis aici, 
pentru că după mai multe săptămâni liniştea devine 
apăsătoare, ai vrea parcă să pleci, dar nu te înduri, îţi 


spui că ai avut noroc, ai câştigat o rezidenţă pentru 

scriitori şi te-au trimis la Ipotești, iată ce îmi spun 
seară de seară, prinsă între romanul meu pe care 
poate că nu-l voi termina niciodată şi aceste scrisori, 
false scrisori nicicând expediate, aşa cum Bohumil 
Hrabal îi scria cândva acelei Dubenka sau April 
Gilmore, cine mai ştie cum o chema, a rămas Dubenka 
în amintirea oamenilor, căci cei mai mulți numai astfel 
au auzit de ea, îți povestesc despre Hrabal pentru că 
atunci când cărțile tale şi cărţile care s-au scris despre 
tine mă doboară, Hrabal e refugiul meu, din versurile 
tale şi din legenda ta fug la bătrânul ceh pentru o gură 
de oxigen, căci nu e uşor să trăieşti în singurătate cu 
mintea acaparată de cel care ai fost, într-o zi ajung să 
simt că nu mai ai aer, că totul nu-i decât o cameră tic- 
sită de cărți demult neaerisită, aşa cum îmi imaginez 
că se întâmpla cu camerele în care ai locuit cu adevă- 
rat cândva, pe strada Speranţei sau pe strada Caimatei 
din Bucureşti, e mult de atunci, însă ai fi surprins, sunt 
atâția oameni în zilele noastre care nu uită, care îţi 
ştiu pe de rost fiecare adresă şi fiecare pas, ei sunt mai 
ales eminescologi, imaginează-ţi, în zilele noastre 
există eminescologi, iar asta este aproape o meserie 
în sine, toți au auzit de eminescologi, nu însă şi de ma- 
iorescologi, nici măcar de caragialogi, deşi Caragiale 
e încă un nume de care ne amintim adesea, însă dintre 
toți, mai ales tu ai rămas, doar tu ai devenit legendar, 
doar pe tine te aseamănă cu sfinții, anii care au trecut 
au fost blânzi cu tine, şi aşa şi trebuia să fie, anii care 
au trecut de la moartea ta au fost mai blânzi cu tine 
decât anii care ți-au alcătuit viața dacă îţi poți închi- 
pui, iar asta nu se întâmplă în lumea noastră decât cu 
geniile, totuşi, presupun că nimic din toate astea nu 
te miră, fiindcă tu ai ştiut încă de pe atunci, încă de pe 
când nu făceai diferenţa între zi şi noapte şi lucrai fără 
să-ți pese dacă e lumină sau e întuneric, adormeai 
adesea în hainele de stradă, după cum prietenii tăi au 


lăsat mărturie, de-ai şti câte mărturii despre tine 


există poate că te-ai amuza, de-ai şti, numai de-ai afla... 

Sunt doar o fată naivă care îi scrie scrisori unui 
mare poet mort. Uneori mă întreb ce-o fi în capul 
meu. Când am venit aici, mă gândeam să scriu un text 
despre cum eşti perceput azi în cultura populară, însă 
pe atunci nu ştiam ce aveam să găsesc la Ipotești, cre- 
deam că voi găsi oameni care îmi vor vorbi despre 
tine, nu a fost aşa, în afară de angajaţii muzeului care 
pot povesti despre tine ore, chiar zile în şir, aici nu 
mai era nimeni care să ştie mare lucru despre viața 
ta, în sat locuiesc oameni simpli, e ca în toate satele 
din țara asta, satul e mic, sunt aproape două sute de 
case şi cam tot atâtea familii, nici măcar o mie de lo- 
cuitori, copiii merg la şcoală, o şcoală mică, nu de- 
parte de muzeu, la intrarea în sat, îi văd în fiecare zi 
de la balconul meu purtându-şi hainele colorate şi 
ghiozdanele mari, râd şi vorbesc tare ca orice copii, 
se fugăresc şi se îmbrâncesc, se ceartă şi se împacă, 
nimic neobişnuit, îi privesc de la balcon cum trec; bă- 
trânii merg la muncile câmpului ca orice bătrâni, însă 
nu i-am văzut niciodată odihnindu-se duminicile sau 
în zilele de sărbătoare la poartă, aşa cum fac bătrânii 
din satul de câmpie al bunicii mele, oamenii de aici 
îmi par mai retraşi şi mai trişti, nu ştiu să-ți spun de 
ce, iar în sat găsesc un singur magazin unde au şi 
pâine şi detergenți, şi bere, şi zahăr, şi toate cele, ma- 
gazinul nu e mereu deschis, proprietarii au pus o so- 
nerie la poartă şi când apeşi acel buton cineva vine şi 
deschide magazinul special pentru tine, dacă nu e lu- 
mină soneria nu funcţionează, atunci trebuie să strigi, 
la fel cum trebuie să strigi şi dacă vrei să cumperi din 
vinetele, ardeii, roşiile şi castraveţii lăsate în lădițe 
lângă un alt gard, la o altă poartă, eu nu am cumpărat 
niciodată nimic de aici, pentru că nu am putut striga, 
m-am simţit de fiecare dată ca o fată purtând în ea 
handicapul orașului, incapacitatea stranie de a striga; 


apoi, mai sunt două magazine-cârciumi, unde 

bărbaţii pierd vremea la taifasuri lungi în timp ce 
beau tărie la câteva mese, dar tot de acolo se pot 
cumpăra ţigări şi sucuri, apă plată şi câteva dulciuri 
în ofertă limitată şi mai multe băuturi alcoolice. Nu 
aşa era pe vremea ta, când în sat nu erau mai mult de 
douăzeci de case, dar anii au trecut, cum ziceam, şi 
toate s-au schimbat, poate că numai dealurile şi pă- 
durile să fi rămas la fel, mă gândesc în naivitatea mea, 
Ipoteştiul pare un sat înconjurat de dealuri, le privesc 
în fiecare seară de la balconul meu, atunci mă simt ca 
într-o palmă, satul e în palma acestor dealuri, iată ce 
îmi trece prin minte, apoi mai citesc câteva pagini 
despre viaţa ta, mai citesc câteva rânduri din scriso- 
rile tale, mai citesc câteva fragmente din proza ta, mai 
citesc câteva versuri, citesc haotic, nu am ordine, nu 
am timp să citesc prea mult din tot ce am găsit aici, 
fiindcă adevărul e că am impresia că te descopăr abia 
acum, că înţeleg ceva din tine abia acum, la finalul 
acestui septembrie voi împlini 29 de ani şi nu am 
înţeles nimic din tine până la vârsta asta, până când 


am ajuns aici. 

Îşi scriu din Ipoteştii mileniului III, dar adevărul 
e că nu am părăsit prea des curtea muzeului de când 
am venit aici, ieşirile mele au însemnat mai ales câ- 
teva drumuri scurte după ţigări până la cel mai apro- 
piat magazin-cârciumă, care e oarecum vizavi, nu 
departe de gardul de-a lungul căruia se înşiră lăzile 
mici cu legume, sau până în staţia microbuzului alb, 
însă o dată am mers până la lacul cu nuferi, până 
acolo sunt în jur de doi kilometri, drumul se poate 
face pe jos, dar eu l-am făcut într-o maşină, iar de 
unde maşina nu a mai putut urca am luat o căruţă, 
era căruţa unui sătean, pe care aşezase scânduri lungi 
acoperite cu pături ţesute cândva în casă, pe vremea 
când în aceste locuri încă se mai ţesea în seri lungi, 
iarna, şi săteanul m-a lăsat aproape de lac, iar lacul 
era aşa cum l-ai arătat, mai degrabă verdeață, cer şi 
nuferi, am stat câteva minute pe podul de lemn cu 
bare de metal, apoi am plecat, mai târziu am aflat de 
la un bătrân din sat care locuieşte nu departe de 

muzeu că ar fi auzit cândva, într-o copilărie îndepăr- 
tată căreia părea să-i încurce întâmplările, că ar fi 
auzit, aşadar, într-o zi un alt bătrân, un bătrân de de- 
mult zicând că nu acesta-i lacul lui Eminescu şi că 
adevăratul lac ar fi fost într-o altă margine de sat, dar 
nimeni nu mi-a mai vorbit despre asta, un paznic al 
muzeului mi-a zis numai într-o după-amiază când 
încă mai era soare că e bine că lacul e mai departe de 
sat, altfel poate că nu s-ar mai fi păstrat curat, neatins 
de gunoaie, poate că paznicul avea dreptate, însă eu 
aş fi preferat să fi fost mai aproape, astfel aş fi petre- 
cut în fiecare zi ore pe malurile lui, nu s-a întâmplat 
aşa, am stat o lună la Ipotești, dar lacul l-am văzut o 
singură dată. 

În zilele noastre, moșia de altădată încă domină 
satul, în curtea largă, cu livadă şi gard înalt, sunt clă- 
direa bibliotecii, casa memorială, casa boierilor 
Isoceşti devenită muzeu etnologic, bisericuța veche 
şi albă a Eminovicilor, biserica nouă, din cărămidă 
roşie, cimitirul satului, cele câteva morminte ale fa- 
miliei, clădirea masivă, cu etaj, a administraţiei, un 
muzeu nou, cu design inovator, care-ţi consemnează 
etapele vieţii, şi mai în spate sunt cabanele pentru 
turişti, cărora aici li se spune căsuțe. 

În primele zile, îmi petreceam timpul mai ales în 
clădirea bibliotecii, pe terasa căreia oamenii muzeu- 
lui avuseseră bunăvoința să-mi amenajeze un mic 
birou, terasa dădea înspre stradă, în acelaşi timp ve- 
deam satul, cu dealurile lui, scriam şi citeam ore în 
şir, nenumărate ore petrecute astfel, până când au 
venit câteva zile friguroase şi atunci am început să 
descopăr încăperile bibliotecii. Îți voi scrie despre 
aceste încăperi, cu amfiteatrul, cu sălile de cărţi, cu 
birourile şi cu arhiva prin care m-am uitat într-o zi, 
îţi voi scrie, pentru că ele ascund comori, dar încă nu 
e vremea lor. 


Sunt o fată naivă care timp de o lună a locuit pe 


această moşie, singura adresă din câte ai avut cândva 
care a fost transformată într-un muzeu dedicat ţie, 
acesta este singurul loc unde oamenii te pot căuta, 
singurul cu excepția cărților, şi iată de ce, chiar şi 
aruncat departe, într-o margine de țară, satul unde 
ţi-ai trăit cândva copilăria a devenit o parte-reper a 
legendei. Eu voi scrie urmând legenda. 


Scrisoarea II 

Rătăcită în casa-muzeu 

Se spune că moşia de aici ar fi fost cumpărată de 
Gheorghe Eminovici în 1847, se mai spune că 
achiziţia ar fi fost efectuată un an mai târziu şi că noii 
proprietari nu s-au grăbit să se mute imediat, ci au 
mai rămas o vreme în casa lor din Botoşani, de lângă 
Biserica Uspenia. Într-una dintre zile am văzut cu 
ochii mei placa memorială care aminteşte de vremea 
când acolo a locuit familia Eminovici, se presupune 
că ar fi şi locul în care te-ai născut, bineînțeles, clădi- 
rea arată astăzi altfel, nimic nu mai e la fel, anii au tre- 
cut, cum ziceam, şi poate că îți mai aminteşti de 
incendiul care a cuprins o parte din centrul 
Botoşaniului în 1887, a fost chiar acea parte de oraş, 
casele vechi au dispărut, în locul lor s-au ridicat al- 
tele, incendiul de atunci te-a prins tot la Botoşani, lo- 
cuiai în casa surorii tale Harieta, bolnav, într-o stare 
de paraplegie, ți se administra un tratament cu mer- 
cur împotriva sifilisului, deşi mai târziu avea să se 
spună că nu ai suferit niciodată de sifilis, la fel cum s-ar 
părea că au fost medici care au susținut încă din 
timpul vieţii tale că ulceraţiile care îți afectaseră pi- 
cioarele nu erau ulcerații de sifilis, nimeni nu va 
înțelege vreodată de ce, dacă existau dubii cu privire 
la diagnostic ţi s-a recomandat, totuşi, acel tratament 
cu mercur, te-au intoxicat cu mercur, se mai spune, 
iar biata Harieta te-a îngrijit cu un devotament 


nebun, infirmă, târându-se de la patul ei până la patul 

tău, iar în ziua aceea a incendiului a fost atât de spe- 
riată că focul se va întinde până la mica străduță unde 
locuia într-o casă închiriată şi că nu va putea să te sal- 
veze. Într-o zi am ajuns pe acea stradă, o stradă în- 
gustă pe care nu trec prea multe maşini, am privit în 
curte, o curte sărăcăcioasă şi azi, cu haine colorate în- 
tinse pe sârmă, să se zvânte, am stat câteva minute 
pe trotuarul din fața casei împreună cu femeia de la 
Memorialul Ipoteşti care acum îmi era ghid în acest 
periplu pe urmele tale, iar apoi s-a deschis una dintre 
ferestrele casei şi a apărut o femeie plinuță, cu păr 
alb şi o cămaşă de casă, ne-a zis că, într-adevăr, în 
acea curte a fost casa în care a trăit cu chirie Harieta, 
dar că între timp aceasta ar fi fost dărâmată, după 
moartea ei, în octombrie 1889, casa ar fi revenit sta- 
tului, iar mai târziu unui evreu bogat, despre 
Botoşani se ştie că a fost un oraş dominat de evrei şi 
de armeni, urmele lor încă se mai văd în amalgamul 
arhitectural al orașului, apoi lucrurile s-au complicat 
cu proprietatea, iar femeia de la geam degeaba a în- 
cercat să ne explice, eu nu am înțeles sau poate că 
doar am uitat. În acest septembrie la Ipoteşti nu am 
luat niciodată notițe, nici din ce am văzut, nici din ce 
am citit, rândurile mele sunt ale unei fete naive, care 
nu s-a documentat şi care-ţi povesteşte ce a văzut şi 
ce i-a rămas în minte. 

La muzeu, am aflat că Eminovicii s-au mutat pe 
această moşie atunci când tu aveai cinci ani, că nu 
te-ai născut aici, aşa cum ar susține unii sau cum se 
putea găsi cândva prin manuale şcolare, Ipoteştii în- 
seamnă doar satul copilăriei, satul pădurii-refugiu, 
satul dealurilor de pribegie, satul vacanțelor, satul în 
care ajungeai atunci când fugeai de la gimnaziul din 
Cernăuți, satul primei iubiri, în adolescenţă, pentru 
acea fată, Casandra, cu păr blond, moartă pe când tu 
aveai 14 sau 15 ani, despre care nu citisem în nicio 
carte până să ajung aici. 


Moşia de la Ipoteşti, aşa cum fusese cumpărată de 
căminarul Eminovici, însemna o casă veche pe care 
s-au grăbit să o dărâme şi să ridice alta prin 1855- 
1856, când au luat hotărârea de a se muta definitiv 
aici; până atunci, obişnuiau să îşi petreacă la țară 
doar verile şi iarna să se refugieze la Botoşani. 

Casa a fost ridicată după modelul moşiei Balş de 
la Dumbrăveni, aflată nu departe, unde Gheorghe 
Eminovici fusese administrator. S-a spus şi că tu te-ai fi 
născut acolo, la Dumbrăveni, dar teoria nu stă în pi- 
cioare, căci la nașterea ta familia nu mai locuia la 
Costache Balş; Eminovici preia însă modelul casei şi 
construieşte, la o scară mai mică, o locuinţă tipic mol- 
dovenească, traversată de un hol de-a lungul căruia, 
de-o parte şi de alta, se întind camere. Nu multe. 

Casa memorială cu cerdac de azi are o simplitate 
riguroasă, intru în prima încăpere de pe dreapta, sa- 
lonul unde se primeau cândva oaspeții, mi se aduce 
aminte că mă aflu în casa unei familii cândva înstă- 
rite, dar care a avut ghinionul unor aventuri finan- 
ciare, ba chiar şi 11 copii, dintre care şapte au ajuns 
la vârsta maturității, că au mai fost şi fete, precum 
Aglae sau Harieta, le privesc chipurile în tablourile 
de pe un perete, Aglae a fost singura care s-a căsăto- 
rit, iar pentru a-i oferi zestrea promisă Gheorghe 
Eminovici a trebuit să vândă mai târziu Ipoteştii, aflu 
că tot Aglae avea şi înclinații artistice, în timp ce Ha- 
rieta, sora-ți atât de credincioasă, cu trupul afectat 
din copilărie de poliomielită, are trăsături mai de- 
grabă masculine, dintre toți fraţii ea îți seamănă cel 
mai mult, nu se ştie cum s-a pricopsit cu acea boală, 
poate pentru că aici se construia casa, era umezeală, 
ea a rămas cu o infirmitate locomotorie şi apoi şi-a 
purtat toată viața aparatul de fier incomod ca să se 
poată deplasa, era ca un cadru metalic, căruia i se 
adăugau un fel de tije, nu erau uşor de montat, ceea 
ce nu a împiedicat-o să te îngrijească atunci când, 

bolnav, te-ai retras la Botoşani între 1887 şi 1888, an 
la finele căruia, la insistențele Veronicăi Micle, te în- 
torceai la Bucureşti, spre disperarea acestei surori 
mai mici, despre care spuseseşi că are o inteligență 
de geniu, o autodidactă care a lăsat nenumărate scri- 
sori ce conțin istoria familiei, are umor Harieta, are 
umor şi acum, la final, când în scrisorile ei o găsim pe 
bălăuca, acea Veronică ce-i fusese dragă, dar care nu-i 
mai putea fi acum, când îi răpise fratele grav bolnav 
pentru a-l duce într-o capitală îndepărtată. Și deşi 
Harieta a lăsat variante despre istoricul familiei, în 
zilele noastre nu toate mărturiile ei pot fi luate în 
considerare, şi iată că asupra datei naşterii tale încă 
mai persistă, ca în cazul multor mari poeți, o urmă 
de mister, tu însuţi ai scris în Jurnalul Junimii că te-ai 
fi născut în decembrie 1849, şi tot decembrie 1849 
au spus şi Aglae, şi Matei, mezinul familiei, dar cert e 
că singurul document care s-a păstrat este cel din re- 
gistrul de naşteri şi botezuri de la Catedrala Uspenia 
din Botoşani, unde ai fost botezat, în acele pagini sunt 
consemnate data nașterii, 15 ianuarie 1850, şi data 
botezului, 21 ianuarie, iar acestea au rămas datele 
oficiale pe care copiii le învaţă în şcoală încă din cla- 
sele primare. În Viaţa lui Mihai Eminescu, istoricul 
George Călinescu păstra unele dubii cu privire numai 
la loc, el nu excludea ipoteza că te-ai fi născut la 
Ipoteşti, dar e greu de crezut, pe atunci iernile în 
această zonă a țării erau reci, casa de aici nu era gata, 
drumul era accidentat, cum te-ar fi putut boteza la 
numai şapte zile la Botoşani? Ştii, deşi Călinescu a 
lăsat poate cea mai importantă scriere despre viața 
ta, se pare că nu ar fi vizitat niciodată Ipoteştii. 

Dar să mă întorc la căminar şi la principiile lui 
care v-au guvernat familia, se trăia pe atunci sub 
dominația patriarhatului conjugal, iar un taximetrist 
mi-a zis într-o seară, pe când mă aducea de la 


Botoşani, că încă se mai trăieşte aşa în această parte 


de țară, bărbaţii fac legea şi aduc banii, femeile se 
ocupă de casă, legile nescrise ale căminarului cereau 
o educație solidă pentru toți fiii, iar odată ajunşi la 
vârsta şcolarităţii v-a trimis la gimnaziu la Cernăuţi, 
deşi gimnaziu era pe atunci şi la Botoşani, apoi la 
facultăți în străinătate, la Viena, Berlin sau Timişoara, 
la vremea aceea parte a Regatului Austro-Ungar, iar 
fetelor le-a promis zestre, însă numai Aglae s-a mă- 
ritat, de ajuns pentru a-l aduce în ruină, dacă mai pui 
la socoteală şi afacerile cu ghinion făcute împreună 
cu acel asociat, un evreu din Botoşani. Când după 
moartea Ralucăi Eminovici, în 1876, ginerele său, vă- 
zând că situația financiară a familiei se deteriora, îşi 
cere zestrea, căminarul se vede nevoit să vândă 
Ipoteştii, se întâmpla în 1878, iar Eminovici rămâne 
administrator pe pământurile noului proprietar, 
Cristea Naumovici, căci era un bun gospodar, un bun 
administrator, un ordonat întocmitor de acte, se ştia 
că la 1864 fusese invitat să facă parte din majoritatea 
comisiilor de împroprietărire a țăranilor, după unirea 
Moldovei cu Țara Românească, iar în arhiva de la 
Ipotești se păstrează acte oficiale care consemnează 
dimensiunile moşiei având semnătura căminarului. 
Dar poate că nu te interesează astfel de lucruri. 

Se spune, însă, că ai fi încercat să salvezi moşia, şi 
atunci se aminteşte de o însemnare găsită în manus- 
crisele tale din anul 1883, cu puţin înainte de moar- 
tea căminarului, cum că ai fi vrut să împrumuțţi bani 
de la Maiorescu pentru a răscumpăra lpoteştii, aici 
copilăriseşi, aici îţi era îngropată mama şi frații mai 
mici, morți la vârste fragede, aici îţi trăiseşi acea 
primă iubire pe care o vom tot regăsi în poemele tale, 
pe Casandra o pomenesc în istoriile lor şi Călinescu 
şi I.D. Marin, un cercetător al locului, din satul 
Stânceşti. 

Să salvezi Ipoteştii era mai ales un vis, niciodată 


banii nu ți-au prisosit, nici măcar atunci când condu- 

ceai ziarul Timpul, pesemne că salariile nu se plăteau 
cu regularitate, aveai sistemul tău de împrumuturi, 
de la prieteni, cunoscuţi, cămătari, împrumuturile îți 
erau familiare încă din prima tinereţe când, la studii 
fiind, sumele de bani de acasă nu-ți soseau cu regu- 
laritate, deşi, de obicei, soseau, iar Slavici remarcă în 
amintirile sale cum banii primiți de acasă ţi-ar fi 
ajuns, îți cumpărai în primul rând cafea şi cărți, 
uneori te împrumutai, iar când primeai bani, mai 
întâi de la părinţi, apoi din salariu, îţi plăteai degrabă 
datoriile, tot Slavici mai zice că niciodată nu notai su- 
mele datorate, însă mereu le țineai minte. Dar parcă 
unele datorii tot ţi le-ai notat, se găsesc consemnate 
în manuscrisele tale, azi publicate în facsimil, aşa 
cum le-am văzut într-o sală a bibliotecii de aici, unul 
dintre primele locuri în care aceste manuscrise facsi- 
milate au ajuns, prin implicarea filosofului Constantin 
Noica, cel care a ținut atât de mult ca manuscrisele 
eminesciene să existe nu numai în sălile Academiei 
Române, ci să fie puse la dispoziţia cititorului. Cum 
mai sar de la una la alta! Vorbeam de bani, de-ai ști 
cum s-a propagat legenda că prietenii îşi dădeau 
seama când venea Veronica la Bucureşti după hainele 
pe care le purtai, se spune că atunci făceai un efort fi- 
nanciar şi îți schimbai vestimentația, atunci erai din 
nou bine îmbrăcat. Eu, una, nu prea am înțeles cum 
de stăteai atât de rău cu banii, cineva îmi spune că a 
citit într-o publicație, în urmă cu câţiva ani, cum că 
salariul pe care îl aveai la Timpul nu ar fi fost de ne- 
glijat, se invocă din nou acel stil de viață deloc echili- 
brat şi nu, nu e vorba de excese bahice, ţin să spe- 
cifice cu toții, nu erai un băutor, beai de dragul 
conversațţiei, când prietenii reuşeau să te ia cu ei, şi 
la un pahar de vin bun cântai uneori despre Barbu 
Lăutaru, aveai voce frumoasă şi ureche muzicală, se 
spune că nici de fumat nu ai fi fumat mult, excesele 
tale erau mai degrabă cafeaua luată chiar şi la ore târ- 


zii în noapte, preparată pe plitele din camerele în 
care ai locuit, lucratul până târziu, uneori fără între- 
rupere, dezinteresul față de tine însuți, se zice că sluj- 
nicele te forțau să-ţi primeneșşti locuința, să-ți 
primeneşti hainele. 

În câte dimineți nu ai ajuns la redacţie încercănat 
şi cu hainele şifonate, cu degetele pline de cerneală, 
după nopți întregi de migală la un articol sau altul, la 
Timpul se întâmpla adesea ca zilele să treacă în dis- 
pute literare sau filozofice cu vechiu-ți prieten, 
Caragiale, pe care îl cunoscuseşi în tinerețe, pe vre- 
mea când erai sufleurul acelei trupe de teatru, şi apoi 
îl aduseseşi cu tine în redacția ziarului, Caragiale avea 
felul lui de a te provoca, Kant al tău e un moftangiu, 
îți spunea, atunci începea disputa intelectuală, de- 
geaba venea băiatul de la tipografie să vă ceară ma- 
terialele, încă puțin, îl amânați, încă puțin... Supărat 
erai numai atunci când nu aveai bani, atunci alergai 
după un cămătar sau altul, remuneraţiile redactorilor 
erau asigurate din veniturile Societății Junimea, 
uneori era bine, atunci erai vesel, până a apărut 
boala, mai întâi acele ulcerații pe picioare care îți dă- 
deau dureri şi te forțau să te întrerupi din lucru şi să 
faci o cură la băi, până într-o zi când... 

Cu bolile ai fost mereu misterios, aşa cum eşti încă 
din 1871 când, de la Viena, le scriai părinţilor că toc- 
mai ce ţi-ai revenit dintr-o troahnă pe care o aveai de 
ceva vreme, dar fără alte detalii, numai ceva despre o 
durere de urechi, şi, ca întotdeauna, sfârşeşti prin a le 
mai cere o sumă de bani, iar scrisorile tale sunt întot- 
deauna emoționante, impecabile, clare, deşi niciodată 
nu ţi-a plăcut să scrii scrisori, le expediai greu şi în re- 


petate rânduri ţi-ai cerut iertare pentru răspunsurile 


întârziate. Scrisorile cu familia poartă în ele un limbaj 
cifrat, la fel şi unele scrisori din corespondența cu 
Veronica, sunt perioade când vă scrieți mult şi, până 
în anul 2000, când apărea volumul Dulcea mea 

doamnă, Eminul meu iubit, pe care l-am citit în tren, în 
drumul meu de la Bucureşti aici, se crezuse că ar pre- 
domina scrisorile ei, însă apoi proporția s-a echilibrat, 
mai erau perioadele în care erați certați, atunci nu vă 
scriați deloc, ea îţi cerea să-i returnezi scrisorile, azi 
taţi ştiu de idila Veronicăi cu I.L. Caragiale, ceea ce a 
dus la o ceartă şi între tine şi acesta, se întâmpla chiar 
în casa lui Maiorescu, care nu o agrease niciodată pe 
tânăra blondă care fusese cândva eleva unui pension 
ieşean şi martoră în procesul intentat pe atunci inspec- 
torului şcolar Maiorescu, acuzat că ar fi întreținut 
relaţii cu directoarea pensionului, Maiorescu nu iartă 
şi nu uită, iar Junimea avea, pare-se, obiceiul să inter- 
vină în viețile personale ale membrilor, nu, femeia mă- 
ritată la 14 ani cu bătrânul Micle nu ar fi putut fi nici 
după decesul acestuia partenera de viață a unui mare 
poet, aveai mai degrabă nevoie de o femeie de casă, o 
femeie care să îți poarte de grijă, nu astfel era văzută 
Veronica, iar Maiorescu, ocrotitorul, se grăbise să îți 
aducă la cunoştinţă deraierile ei şi să se opună căsă- 
toriei voastre. 

Anii au trecut, însă imaginea Veronicăi, această 
principală muză a liricii tale, rămâne una controver- 
sată. Mulți s-au grăbit să o transforme în personaj de 
legendă, mulți s-au grăbit să o condamne, mulți v-au 
transformat iubirea în marele roman de amor al lite- 
raturii romane, roman epistolar, roman liric, roman 
nescris, tot ce ştim cu certitudine e că Veronica moare 
în august 1889, la Văratec, acolo unde s-a sinucis cu 
arsenic, acolo unde au şi îngropat-o; sunt în arhiva de 
la Ipotești copii după actele ei de deces. În viață, ulti- 
mul ei gest de iubire a fost felul cum a insistat să 
plecaţi la Bucureşti împreună, în 1888, când te-a vizi- 
tat la Botoşani, unde una dintre fiicele ei era profe- 
soară. Poate că astfel a crezut că te va salva. La 
Botoşani, aveai îngrijiri medicale, dar nu puteai decât 


să vegetezi, neavând o părere bună despre lumea li- 


terară a oraşului, aşa cum ştim chiar din articolele 
tale, îți lipsea dialogul intelectual, ai vrut poate să fii 
reintegrat în societatea bucureşteană, totuşi, îţi era 
atât de clar stigmatul bolii pe care o duceai cu tine, 
acum mă vor crede un descreierat, spuseseşi cu mai 
mult timp în urmă într-o scrisoare către Chibici 
Revneanu, acel prieten vechi, încă din vremea studii- 
lor la Cernăuţi, şi mai apoi la Viena, care te şi scosese 
cândva din sanatoriul de la Viena, trimis de Junimea, 
şi te purtase într-o călătorie prin Italia, la Florenţa, la 
Veneţia, la Milano. Se pare că atunci îți doreai să revii 
la Bucureşti, iar credinciosul Chibici i-a scris despre 
asta lui Maiorescu, care însă refuza cu vehemenţă, 
opţiunile sunt la laşi sau la sora lui, la Botoşani, iar 
noi vom avea grijă să suportăm cheltuielile necesare 
traiului, zicea. Erai deja mult prea incomod? Incontro- 
labil, fără a-ți încălca principiile, până şi Petru P. Carp 
îi scrisese într-o zi aceluiaşi Maiorescu: „Şi mai 


potoliți-l pe Eminescu!”, se temeau oare până şi cei din 
tabăra ta de reacţiile, de cuvintele tale? Fuseseşi pri- 
mul gazetar al timpului tău, omul cel mai citit de libe- 
rali, C.A. Rossetti însuşi recunoștea că ai cel dintâi 
condei, criticai, criticai, nu te-ai vândut conservatori- 
lor, aşa cum au spus unii, ci ţi-ai formulat în pagini de 
gazete un crez, un crez conservator, dar autentic şi, 
mai presus de toate, un crez al unui ideal românesc. 
Am rătăcit zile în şir prin viaţa ta, aşa cum am 
găsit-o în cărţi şi în poveştile muzeografilor de la 
Ipotești. În tot acest timp, am intrat de mai multe ori 
în casa memorială cu cerdac, aceasta nu este casa în 
original, au ținut să-mi spună, căci casa ridicată de 
căminar a rămas nelocuită după moartea acestuia, în 
1884, ceea ce i-a adus o degradare evidentă, iar în 
1924, s-a prăbuşit atunci când noua proprietară, 
Maria Papadopol, soţia doctorului militar Papadopol 
şi cea care moştenise de la tatăl ei, Nicolae Isocescu, 


moşia familiei Eminovici, a vrut să o consolideze. Fa- 

milia Papadopol venise la Ipoteşti imediat după Pri- 
mul Război Mondial, odată cu legea care impunea ca 
proprietarii să locuiască pe moşii, altminteri se va 
proceda la o expropriere, fie şi parțială, pentru a li 
se da pământ celor care luptaseră în război. Nelo- 
cuită timp de 40 de ani, când Maria Papadopol a în- 
cercat să o reconsolideze, aducând soldați de la 
unitatea militară unde soțul ei era doctor, casa pur şi 
simplu s-a prăbuşit, a urmat un scandal în presa lo- 
cală, cum că locul sfânt al naşterii şi al copilăriei poe- 
tului a fost distrus, dar azi ştim că intenţia ei nu a fost 
să demoleze şi că cei 40 de ani şi-au spus cuvântul, 
noroc că existau fotografii cu exteriorul casei după 
ce, în timpul războiului, Nicolae Iorga trimisese 
soldaţii refugiați în Moldova să fotografieze locul, s-au 
păstrat trei imagini cu acea casă, ultima din 1921, 
cadre atât din față, cât şi spate, niciunul însă din in- 
terior, şi încă din acele imagini sunt evidente semnele 
de degradare, acoperişul înclinat, fisurile mari, prid- 
vorul ce stătea să se prăbuşească, nu a fost, aşadar, în 
intenția noii proprietare să o demoleze. De altmin- 
teri, mi se mai spune, bunele intenții ale Papadocesei, 
cum o numesc oamenii locului, s-au dovedit când a 
donat statului român o parte din terenul de aici, de 
la Ipoteşti, cu condiţia să nu se ridice o şcoală, ci un 
muzeu dedicat ție, se întâmpla imediat după 1924. A 
fost şi atunci tevatură, prefectul de Botoşani se im- 
plicase, probabil nu cu cele mai bune şi curate gân- 
duri, iar donația era cât pe ce să devină o achiziţie, a 
urmat un proces pe care Maria Papadopol l-a 
câştigat, apoi s-a construit în perioada interbelică o 
casă care nu respecta deloc originalul, nici măcar sti- 
lul din zona Moldovei, oamenii de cultură, ca I.D. 
Marin, au luat atitudine, au făcut demersuri, iar în 
1977 un grup de arhitecţi de la Institutul lon Mincu 
din Capitală au venit, au făcut prospecțiuni geologice, 
încât actuala casă e construită exact pe temelia celei 


vechi şi respectă întru totul proporțiile, dimensiunile, 
înălțimea... Ultima operaţiune de restaurare a fost fă- 
cută în anul 2000, atunci au fost îndreptate câteva 
greşeli de amenajare a interiorului, pentru că erau 
acolo unele elemente care nu ar fi putut să existe nici 
în zona Moldovei, nici în timpurile acelea, tavanul şi 
duşumelele au fost înlocuite cu unele din lemn şi, pe 
cât posibil, i s-a redat casei aerul unei locuinţe de 
boier de provincie, mai degrabă înstărit decât săr- 
man, o casă solidă, care să şi reziste. Unele obiecte de 
aici au aparținut cu adevărat familiei şi ar fi fost şi 
mai multe dacă, după moartea căminarului, Matei, cel 
mai mic dintre fraţi, nu ar fi vândut o mare parte din- 
tre ele. Mai târziu, urmând firul lucrurilor, cercetăto- 
rii au reuşit să adune tot ce se află aici. 

În primul salon de pe dreapta, într-un colţ e unul 
dintre dulapurile primite de Aglae la căsătorie, în- 
tr-un alt colțe o vitrină cu obiecte de argintărie, sunt 
lingurițe cu monogramă (RE - Raluca Eminovici, ME 
- Matei sau Mihai Eminovici), care cu siguranţă au 
aparținut familiei, mai sunt obiecte de veselă şi mai 
este acea casetă de machiaj, aşezată la oglinda 
venețiană, iar pe plăcuța montată are monograma 
ME. Este caseta cu care ai călătorit împreună cu tru- 
pele de teatru, de la 16 la 19 ani, casetă originală, ta- 
petată în interior cu catifea. Se ştie azi că, în cazul în 
care era nevoie, dacă se îmbolnăvea vreun actor, urcai 
uneori pe scenă, deci caseta ţi-a aparținut, mi se 
spune. Şi mai sunt sfeşnicele de bronz de pe dulapul 
Aglaei, sfeşnicele Ralucăi. Ceasul de pe vitrina din colț 
a fost primit de bătrânul Eminovici de la boierul 
Costache Balş în semn de prețuire şi de mulțumire 
pentru felul cum i-a administrat moșia. Scaunele din 
fire de Cordoba sunt tot din acea vreme şi se pare că 
au aparținut tot familiei. lar ceea ce nu e original 
aparţine epocii şi reconstituie atmosfera de atunci. 
Din păcate, nu s-a păstrat nicio fotografie de interior, 

sunt doar câteva relatări laconice, care nu au ajutat 
cine ştie cât. 

Toate obiectele de aici au fost adunate după al 
Doilea Război Mondial, pe urmele lor s-a umblat 
multă vreme, printre cei care le-au căutat e amintită 
acea muzeografă angajată aici din 1972, azi emines- 
colog, Lucia Olaru Nenati, e unul dintre oamenii care 
au adunat piesele expuse de pe la diferiți colecționari, 
cum € şi Augustin Z.N. Pop. 

Părăsind încăperea luminoasă din dreapta, tra- 
versez holul şi intru în biroul căminarului, aflu că aici 
era odinioară dormitorul părinţilor, însă acum e ame- 
najat biroul, într-o vitrină din colț sunt câteva dintre 
cărțile vechi ale familiei şi atunci aflu că, de fapt, bi- 
blioteca era în salonul în care tocmai am fost şi că pe- 
semne acolo obişnuiați să citiți în serile de iarnă, 
când veneați aici în vacanțe, căminarul avea o colecție 
de cărți impresionantă, a doua bibliotecă particulară 
ca mărime din zona Botoşanilor, după aceea a boie- 
rului Costache Balş de la Dumbrăveni. 

În vitrina din biroul de azi, văd tabachera lui 
Gheorghe Eminovici, parafa de medic a lui Şerban, 
cel mai mare dintre frați, o medalie bătută cu prilejul 
sărbătorii de la Putna, în 1871, când la inițiativa voas- 
tră, a studenților care activați pe atunci în cadrul 
Societății România Jună la Viena, s-au aniversat 400 
de ani de la ctitorirea mănăstirii Putna de către 
Ştefan cel Mare şi s-a bătut acea medalie, şi câte 
amintiri nu sunt lăsate de atunci. 

Biroul i-a aparţinut căminarului, alături e un sipet 
de metal, în care se păstrau actele, banii şi altele. Pe 
birou, sunt expuse poezii, facsimile după manuscri- 
sele tale. Mai aflu că încă dinainte de 1989, graţie 
eforturilor lui Constantin Noica, se găsesc la Ipotești, 
fotocopiate, 32 dintre manuscrise, acesta fiind primul 
loc în care a existat o dublură a caietelor tale, păstrate 


în original la Academia Română. Fotocopiile expuse 


au o dimensiune standard, sunt lizibile, sunt alb- 
negru, spre deosebire de caietele de dimensiuni di- 
ferite în care ai scris, caiete aflate în faimoasa ladă 
ajunsă la Maiorescu, pe care i-ai şi cerut să ţi-o înapo- 
ieze pe vremea când, bolnav, ai stat la Botoşani, 
Maiorescu nu ţi-a returnat-o niciodată, însă în 1902 
a donat-o Academiei Române, iar peste alţi o sută de 
ani, prin anii 2000, Academia a achiziționat un aparat 
în stare să reproducă întocmai originalul, ceea ce face 
ca azi să fie tipărite toate manuscrisele care ți-au 
aparținut, le răsfoiesc într-o sală a bibliotecii 
Memorialului într-o altă zi, cele de pe biroul cămina- 
rului sunt numai câteva foi volante, pentru ca vizita- 
torul să aibă ocazia să-ți vadă, în autenticitatea lui, 
scrisul, într-o reproducere fidelă, frumosul scris 
cu litere cursive, elegante. Să-ţi mai spun și că ma- 
nuscrisele în variantă tipărită se găsesc la Memorialul 
Ipoteşti prin contribuţia Fundaţiei Patrimoniu şi a 
academicianului Eugen Simion? 

Şi în această încăpere, pe pereţi sunt reproduceri 
după fotografiile care s-au păstrat, prima e fotografia 
Ralucăi Eminovici, născută luraşcu, fiică de stolnic 
din Joldeşti, judeţul Botoşani, şi aflu că şi acolo e un 
aşezământ cultural care încearcă să reînvie atmos- 
fera acelor ani. Încă se mai vorbeşte în zilele noastre 
despre disputele din familie, după obținerea titlului 
de căminar de către Eminovici, titlu de altminteri 
cumpărat de la voievodul de atunci, Mihail Sturdza, 
dispute cum că Raluca ar fi fost de origine mai nobilă 
decât căminarul, nimic de neînțeles aici, căminarul 
era fecior de dascăl din Călineşti, județul Suceava, au- 
todidact, cunoştea bine câteva limbi străine, ger- 
mana, rusa, armeana şi franceza, pentru că întreținea 
relații comerciale cu diverşi neguţători. Mai sunt şi 
speculațiile cum că, de fapt, boala, morbul care i-ar fi 
afectat pe toţi copiii familiei, vestitul sifilis, sau poate 


nebunia, ar fi fost transmis pe cale genetică de către 

mamă, însă dovezi certe nu sunt, se crede doar că la 
a doua generaţie manifestările unei astfel de boli ar 
fi trebuit să fie mai drastice, mai agresive, şi nu au 
familiei numai 


fost, deşi, într-adevăr, dintre b 


mezinul Matei a trăit mult, Şerban murea în 1874, 
alienat mintal la Berlin (alt prilej de cheltuială pen- 
tru căminar!), Nicu — următorul în linie, cu studii de 
avocat, care a profesat la Timişoara şi s-a retras să îl 
ajute pe Eminovici în administrarea moşiei, s-a si- 
nucis în 1884 aici, la Ipoteşti, era imediat după 
moartea căminarului, când acest frate, rămas fără 
mijloace de subzistență şi afectat de boală, se spân- 
zură. Nu cu mult înainte, căminarul îţi trimisese o 
scrisoare, te ruga să vii să îl iei pe Nicu, pentru că nu 
mai era în regulă, mi s-a urât cu viaţa, vino şi ia-l de-l 
du într-o casă de sănătate, zicea. Despre un alt frate, 
Iorgu, cu carieră militară, se spune că la manevrele 
care s-auţinut în Prusia ar fi reținut atenţia mai ma- 
rilor armatei prusace care i-ar fi promis o carieră im- 
presionantă, dar imediat se întoarce la Ipotești şi se 
împuşcă. Şi Nicu, şi lorgu sunt îngropaţi aici, alături 
de părinţi, iar eu trec zilnic pe lângă aceste mor- 
minte. 

Îţi privesc portretele, cel de la 19 ani a fost în- 
tr-atât reprodus, încât nu e om să nu-l fi văzut. Apoi, 
e cel de la 28 de ani, realizat pentru albumul revistei 


Junimea, la insistenţele membrilor societăţii care 


aniversa 25 de ani de la înființare, apoi este portre- 
tul din 1884, făcut la Iaşi, atunci prietenii te-au târât 
la fotograf, pe chipul îmbătrânit înainte de vreme se 
citeşte boala, Mite Kremnitz a scris despre cum i-ai 
părut de la început mai matur decât erai, însă por- 
tretul în care arăţi cu adevărat bătrân e cel din 1887, 
făcut la Botoşani. 

Ultima cameră a casei memoriale e camera fete- 
lor, rămase alături de părinţi atunci când voi, băieţii, 
plecaserăţi la studii. Aici se păstrează un alt dulap 


Vârstele lui Eminescu 

primit zestre de Aglae, e un dulap din lemn de nuc, 
cu furnir de trandafir, şi mai e un scrin care i-a 
aparținut Ralucăi şi pe care se află caseta de bijuterii 
a acesteia și două sfeşnice, tot ale ei. În colțul dinspre 
est, sunt două icoane ferecate în argint, căci Raluca 
provenea dintr-o familie credincioasă, câțiva dintre 
rații ei s-au şi călugărit, iar două dintre surorile ei au 
ost călugărițe chiar la mănăstirea Agafton, pe care o 
vizitai adesea în adolescenţă, se spune că dintr-una 
din şezătorile de acolo ar fi inspirat şi Călin (file din 
poveste), dacă ar fi să-l credem pe Matei. 

Deasupra patului din această ultimă cameră sunt 
ştergare cusute de mână, însă acestea nu au aparținut 


amiliei, nu s-au păstrat obiecte textile atât de vechi, 
mi se spune, dar unul singur tot s-a păstrat, e pledul 
aşezat pe pat, vopsit cu vopsele naturale, azi decolo- 
rate, în roşu, galben şi albastru, şi cu acest pled se 
pare că era învelit căminarul atunci când a murit. Pe 
atunci mai locuia aici doar cu Nicu şi cu Harieta, pen- 
tru care a avut grijă să îi lase unuia dintre partenerii 
lui de afaceri o sumă de bani din care ea să se 
întrețină cât a mai trăit. Harieta a murit şi ea în oc- 
tombrie 1889, iar ultimul care a murit în acel an, în 
decembrie, a fost Creangă. 1889, tu, Veronica, Ha- 
rieta, Creangă. 


Scrisoarea III 

După Ipotești 

După ce am plecat de la Ipotești, mi-a luat o vreme 
să mă reobişnuiesc cu Bucureştiul. Uneori, noaptea, 
visam că încă mai sunt în balconul camerei în care lo- 
cuisem pentru o lună, la etajul unu din clădirea ma- 
sivă a administrației Memorialului, unde obişnuiam 
să-mi petrec serile citind, ascultând conversațiile paz- 
nicilor şi privind în jur, către ținutul cu case joase şi 
brazi, alteori mă trezeam dimineața, iar înainte de a 
deschide ochii, gândul îmi era să-mi beau cafeaua pe 
terasa bibliotecii sau la una din mesele de lemn din 
curtea nesfârşită. După ce am plecat de la Ipoteşti, cel 


mai mult mi-a lipsit biblioteca şi cărțile ei, cu discuțiile 
de acolo, cu umbrele pe care eu nu le-am văzut nicio- 
dată, dar despre care am auzit vorbindu-se, acele si- 
luete negre apărând de niciunde, atunci angajatele 
glumesc şi zic că e lorgu. Biblioteca Memorialului e o 
clădire încăpătoare, cu etaj, cu un amfiteatru modern, 
cu o colecție de cărți din care îmi părea rău că voi 
reuşi să citesc prea puţin, nu a fost nicio lucrare din 
câte mă interesau pe care să o caut şi să nu o găsesc 
aici. Realizată mai ales din donații, biblioteca s-a vrut 
mai ales un centru de poezie şi de studiu eminescian, 
dar nu lipsesc nici volumele de proză, istorie, filosofie, 
nu lipsesc nici autorii de generație nouă, nici cărțile 
pentru copii, iar elevii de şcoală sunt aproape singurii 
care împrumută cărți acasă. Ipoteştii sunt şi azi, cum 
ziceam, un sat cu oameni simpli. 

Apoi, îmi mai apare uneori în fața ochilor amfitea- 
trul cu scaune albastre, în aer liber, unde se întâmplă 
adesea evenimente culturale, se mai joacă aici chiar 
şi câte o piesă de teatru în cinstea ta, deşi e ceva rar, 
dar amfiteatrul există şi el, la fel cum există muzeul 
inaugurat în anul 2000, muzeu cu design inovator 
ce-ţi reflectă traseul, sunt aici motive esenţiale din opera 
ta, încă de la intrare ai în față arborele lumii, marea şi 
cerul înstelat, imagini concrete, imagini-simbol, şi din 
astfel de imagini pare construit întreg spaţiul, care în- 
cepe cu geneza, cu o alveolă geometrică, după care ur- 
mează o încăpere cu sursă rurală, pe ziduri sunt 
arhaisme ale timpului, din slavă, din greacă şi din ro- 
mână, apoi ajungi într-un mic salon în care au fost 
adunate toate fotografiile care s-au găsit cu părinții, 
raţii şi surorile tale, mie privirea îmi cade pe fotogra- 
ia Ralucăi, o reproducere după lucrarea unui artist al 
vremii care a pictat-o purtând la gât un bogat colier, 
cândva obiect de dispută, căci căminarul ar fi încercat 
cândva, din pricina încurcăturilor financiare, să justi- 
ice că zestrea impresionantă pe care Raluca o primise 
de la părinți, stolnicul luraşcu şi Paraschiva, nu putea 


i folosită pentru a stinge datoriile pe care el, ca ne- 

gustor, le făcuse, instanța nu a acceptat argumentul, 
apoi Eminovici a fost nevoit să plătească astfel dato- 
riile, actul de zestre nu a fost luat în considerare la 
proces, fiind întocmit mai târziu, probabil în disperare 
de cauză, cum s-ar zice azi, ca să asigure stabilitatea 
financiară a familiei. De aici, intru în camera Cernăuţi, 
e o atmosferă de şcoală, birou, clopoțel, fotografii de 
epocă şi reproduceri ale fotografiilor lui losif Vulcan, 
cel care îți publica primele versuri în revista Familia 
şi îţi schimba numele în Eminescu, de atunci nu ai mai 
semnat niciunde Mihail Eminovici, nici măcar în scri- 
sori, ci numai Mihai Eminescu. 

Inaugurat în 2000, cu prilejul anului Eminescu, 
muzeul e realizat de o echipă de arhitecţi din Su- 
ceava, însă conceptul care stă la baza lui e lucrarea 
colectivă a mai multor oameni de cultură - literați, 
critici literari, poeți, scriitori, datând tocmai de pe 
vremea când Memorialul Ipoteşti era încă în subor- 
dinea Ministerului Culturii. Intru apoi în salonul cu 
aspect vienez, în salonul destinat teatrului, în salonul 
dedicat prozei fantastice, un carusel ameţitor al sim- 
bolurilor şi obiectelor care spun povestea unei vieți, 
a unei opere, cobor într-un fel de subsol cu motive re- 
ligioase, apoi ies în lumina soarelui, alături, în stânga, 
e biserica albă a Eminovicilor, e o biserică mică, nu 
întotdeauna a fost atât de mică precum e azi, o foto- 
grafie din 1907 arată biserica, şi cele două morminte, 
şi teiul, se spune că un pronaos ar fi fost decupat ca 
să încapă biserica nouă, în secolul al XIX-lea pe bise- 
rica mică era şi clopotniţa, apoi au mutat-o pe bise- 
rica nouă, dar clopotnița este tot originală, mi se 
spune. Biserica nouă, din piatră roşie, a pornit de la 
un grup de intelectuali, în frunte cu Nicolae Iorga şi 
Cezar Petrescu, e azi biserica satului, aici se fac 
nunțile, slujbele de înmormântare, slujbele din zilele 
de sărbătoare şi de duminică, femeile poartă de fie- 
care dată fuste şi îşi acoperă capul, iar la fiecare 
nuntă alaiul rămâne apoi să îşi facă fotografii în 
curtea Memorialului. 


Câte ar mai fi de spus, nu ţi-am zis nimic despre 
cum am intrat într-o zi în încăperea din clădirea bi- 
bliotecii care ascunde arhiva, am pipăit atunci câteva 
scrisori de-ale Veronicăi Micle, am răsfoit jurnalele 
Junimii, am ținut în mână vechi fotografii... 

lată-mă la a treisprezecea pagină a scrisorilor 
mele şi nu e nimic aici din tot ce am citit în biografii, 
din tot ce mi-a rămas în minte din mărturiile lăsate 
de cei care te-au cunoscut şi ţi-au fost prieteni, însă 
voi continua să îţi scriu despre toate acestea, voi în- 
cepe cu ziua în care la cârciuma Cocoşul Roşu din 
Cernăuţi ai pierdut la cărți şalul pe care ţi-l oferise 
Raluca să te apere de frig, şi cu biblioteca lui Pumnul, 
voi trece apoi pe la toate adresele la care ai locuit, pe 
la toate slujbele pe care le-ai avut, nu voi uita nici 
nopțile petrecute cu Creangă la marginea laşilor, nici 
drumurile cu trupele de teatru, în adolescenţă, nici 
timpul la Blaj, acea Romă mică, nici Viena, nici întâl- 
nirea cu Veronica, nici Berlinul, nici nopţile pe când 
locuiai la Slavici şi citeai cu voce tare până îţi bătea 
în perete, şi mai departe, nici întâlnirile din casa lui 
Maiorescu, nici sanatoriile, nici luciditatea, nici 
redacţia Timpului, nici periplul prin Italia, cu Chibici, 
nici scrisorile, nici acel sfârşit când se spune că ai fi 
început să te crezi un călugăr şi să binecuvântezi oa- 
menii, nici strigătul de ajutor, se zice că acesta ar fi 
fost ultimul cuvânt pe care l-ai rostit, conştient fiind, 
în ziua când pentru ultima dată te-au dus spre spital, 
nu voi uita nimic, deşi nu ştiu ce rost are să-ți scriu 
toate astea, sunt doar o fată naivă care îi scrie scrisori 


unui mare poet mort în urmă cu 126 de ani... 


Alina VÎLCAN a beneficiat de o rezidență FILIT 
pentru scriitori români, acordată de Muzeul Naţional 
al Literaturii Române lași în parteneriat cu Memoria- 
lul Ipotești (2015). 

Reeditarea de curând a operei lui Radu Rosetti la 
Editura Humanitas, respectiv cele trei volume de 
Amintiri şi o antologie de nuvele, Părintele Zosim şi 
alte povestiri, readuce în atenția cititorilor pe autorul 
moldovean născut la laşi în 1853. Opera sa, conside- 
rată de E. Lovineascu „cea mai prețioasă memorialis- 
tică din literatura română”, restituie o lume pierdută, 
Moldova sfârşitului de secol al XIX-lea şi a începutului 
secolului al XX-lea, un spațiu descris minuţios în 
contradicţiile sale din perioada modernizării şi a 
schimbării mentalități. Originea boierească a auto- 
rului permite o înregistrare dinăuntru a acestui pro- 
ces, sursele operei sale fiind poveşti auzite în familie, 
de la prieteni sau cunoştinţe care au făcut parte din 
această clasă ce şi-a trăit declinul o dată cu schimba- 
rea societății. 

Genealogia scriitorului dă seamă de originile no- 
bile şi culturale ale acestei familii. Radu Rosetti este 
fiul domniţei Aglae, fiica cea mare a domnitorului 
Grigore Alexandru Ghica şi al lui Raducanu Rosetti. Tatăl 
scriitorului a dus o politică contra lui Mihai Sturdza 
şi a făcut parte din mişcarea de la 1848 alături de 
Grigore Ghica, Costache Negri, Mihail Kogălniceanu, 
Alexandru Cuza, Lascăr Catargiu, Vasile Alecsandri, 
boieri care, deşi aveau monopolul puterii, au luptat 
pentru înlăturarea nedreptăților asupra țăranilor im- 
puse de Regulamentul Organic. Există presupuneri 
că familia Rosetti ar fi originară din Genova iar un 


anume Lascaris Rosetto a fost mare logofăt al 

Patriarhiei Ţarigradului. Antonie Ruset este primul 
venit în Țările Române şi înscăunat domn al Moldovei 
în 1675 iar autorul îşi trage ascendența paternă din 
fiii lui Antonie Ruset. Mai amintim că, din aceeaşi fa- 
milie a Rosettiştilor, pe scaunul Moldovei va urca şi 
Giani Ruset între mai 1778 - martie 1789. 

Autorul Amintirilor învaţă la un pension în Geneva 
iar apoi îşi ia în 1873 bacalaureatul în ştiinţe la 
Toulouse. Studiile inginereşti la un colegiu din Paris 
vor fi întrerupte datorită reîntoarcerii forțate acasă, 
în urma morții tatălui. Are diferite funcții publice 
până în 1898 când devine ajutor-arhivar în cadrul 
Ministerului de Externe, prilej de a-şi descoperi ade- 
vărata vocație, cea de istoric şi scriitor. Noul statut îl 
apropie de cei de la revista „Viaţa românească”, cola- 
borând încă din primii ani ai revistei cu studii istorice 
despre evoluția proprietății rurale şi povestiri. În ne- 
crolog, Mihai Ralea consideră ca Radu Rosetti a oferit 
poporanismului fundamentul istoric, în timp ce C. 
Stere i-a dat baza economică-socială iar G. Ibrăileanu 
a construit baza culturală a acestei mișcări, cu toții 
simțindu-se datori față de această clasă defavorizată. 

Radu Rosetti a păstrat mereu o legătură strânsă 
cu cei de la „Viaţa românească”. În portretul făcut de 
Mihai Sevastos în amintirile sale, apare o notă în care 
|. Nicolau vorbeşte despre vizita lui Radu Rosetti de 
la „Viaţa românească” din 1908, când autorul avea cam 
60 de ani: „Avea părul rar, cărunt, fața roşcovană. Era 


de statură potrivită. Vorbea cu accent tipic moldove- 

nesc. Discuta volubil în redacţie. După plecarea lui 
Rosetti, Ibrăileanu şi-a arătat mult timp admiraţia 
faţă de chipul lui sănătos, robust şi pentru voiciunea 
spiritului său”. Aici găsea un auditoriu select alanec- 
dotelor sale. Printre acestea este cunoscută cea cu 
„învăţătoarea cea frumoasă” care, chiar şi în urma 
unei scrisori de recomandare întocmită de autor şi 
trimisă ministrului prin care i s-a făcut dreptate, nu 
a putut renunţa la obiceiul vechi de a răspunde „ce- 
rerilor formulate, mai delicat sau mai brutal, de revi- 
zori şi de inspectori şcolari, de prefect ca şi de 
directori şi de secretari generali din Ministerul 
Instrucțiunii Publice” şi a continuat această tradiţie 
cu ministrul inimos. În linii mari, cei de la revistă îi 
construiesc un portret omagial, subliniindu-i farme- 
cul său datorat apartenenţei la o clasă pe cale de 
dispariţie, talentul de povestitor şi graiul moldove- 
nesc. Într-o amintire a lui Sevastos, lonel Teodoreanu 
îl descrie ca fiind un „drăcos boier moldovean, 
deştept, doct şi mucalit” apreciindu-i încă o dată ca- 
litatea de păstrător al limbii moldoveneşti, nu doar 
în scrieri ci şi în interacţiunile directe. Octav Botez îi 
recunoaşte „cultul muncii şi o concepţie a vieţii se- 
rioasă, nobilă, demnă” în ciuda originii sale şi „mol- 
dovenismului său intransigent până la mânie”, 
Mihail Sadoveanu, într-un articol apărut în „Viaţa 
românească”, apreciază acest „sentiment covârșitor, 
moldovenismul: felul lui de a vorbi era al unui vechiu 
şi fiu boier de la Iaşi, grăind cu țăranii de la moşie, cu- 
getând ca un european, amestecând vorbe şi expresii 
fraţuzeşti între proverbe şi zicale autohtone”. Trebuie 
subliniat că acest conservatorism lingvistic nu apare 
doar ca un moft, ci este un adevărat crez. În acest 
sens, există o polemică a autorului cu C. Stere cu pri- 


vire la limba literară. În urma recenziei făcute de 


Radu Rosetti 


Stere la romanul Păcatele sulgerului din 1912 în care 
autorul îi critică scrisul în „patois moldovenesc”, re- 
cunoscându-le moldovenilor „o limbă literară veche, 
limba cărţilor bisericeşti şi limba cronicarilor”, Radu 
Rosetti răspunde acestei acuzaţii în aricolul În chestia 
limbii literare, articol în care scriitorul recunoaşte su- 
perioritatea graiului moldovenesc față de cel munte- 


nesc, care se impunea tot mai mult ca normă. Limba 

în care scrie este cea vorbită şi auzită în copilărie la 
oamenii culți ai vremii şi, aducând ca argument 
evoluția organică a unei limbi şi perfecționarea ei 
prin vorbire, nu recunoaşte funcționalitatea limbii 
cărților bisericeşti şi a cronicarilor. Un alt argument 
împotriva fixării graiului muntenesc ca normă este 
tradiția literară mai vastă în Moldova față de Țara 
Românească. Arătând progresele limbii moldo- 
veneşti (simplificarea diftongilor „ea” şi „ia” din „lip- 
sască”, „găsască”; transformarea lui „o să vină” în „are 
să vină”; păstrarea sinonimelor ca fapt de bogăţie al 
unei limbi în comparaţie cu tendința muntenilor de 
ale reduce: există în Moldova cuvintele „ac”, „bold” şi 
„spelcă”, în timp ce în Muntenia se înregistrează doar 
cuvântul „ac cu gămălie”), eufonia rămâne un impor- 
tant argument care ar fi îndreptățit graiul moldove- 
nesc să fie luat ca bază a dezvoltării viitoare a limbii. 
O exagerare ce se bazează pe temeiuri afective, pe 
care istoria o va contrazice. 

Reîntorcându-se mereu în spațiul ieşean, Radu 
Rosetti îşi publică fragmente din literatura sa în re- 
vistele vremii. În „Viaţa românească” apar fragmente 
din romanul Păcatele sulgerului şi povestiri care vor 
fi incluse în Povești moldovenești, publicate la laşi la 
Editura Viaţa românească în 1920. Despre acestea, G. 
Călinescu afirmă că „alcătuiesc un adevărat decame- 
ron, cu subiecte de predilecție erotice, fără creaţie de 
oameni, nu mai puțin capabile însă de a trezi curio- 
zitatea prin ineditul întâmplărilor”. La aceeaşi editură 
apare şi următorul volum de nuvele, Alte povești 
moldoveneşti şi primul volum din ciclul Amintirilor, 
Ce am auzit de la alţii, considerat şi cel mai reuşit din 
punct de vedere stilistic. În scrierile sale transpare 


vocaţia de scriitor, de povestitor, pliată pe cea de is- 


toric. |. Bogdan concluzionează într-o recenzie la stu- 
diul Pământul, sătenii și stăpânii în Moldova apărută 
în „Convorbiri literare” că lectura acestui studiu, care 
are un subiect specializat, este recomandată nu doar 
istoricilor, ci tuturor oamenilor culți datorită 
accesibilității şi a interesului cu care poate fi citit. 
Comparat de Octav Botez cu lon Ghica, care e „mai 
artist”, Radu Rosetti îşi afirmă superioritatea prin 
„bogăţia şi mai ales exactitatea informaţiei”. 

Stilul scrierilor lui Radu Rosetti a fost comparat 
cu cel al lui Walter Scott datorită unei bune documen- 
tări şi a descrierilor minuțioase ale interioarelor, ar- 
hitecturii, vestimentaţiei, a armelor şi a portretelor 
esențializate, însuflețite de umor. Scriitorul şi-a con- 
struit personajele aglutinând figuri, personalități ale 
unor oameni care au existat, lăsând loc unei nostalgii 
faţă de bogăţia timpurilor trecute, față de „leşul 
decadenţii” din Amintiri populat de diverse „saloane”, 
„tipuri” şi lupte în direcţia progresului, asfaltul fiind 
una dintre binefacerile făcute ieşenilor, cu deosebire 
birjarilor şi vizitiilor care, după ce caii au învățat să 
meargă pe asfalt, „şi-au schimbat blăstămurile în bi- 
necuvântări”, 

Apartenența la spațiul ieşean a lui Radu Rosetti 
nu trebuie ocolită. Un alt motiv ar fi reconstruirea în 
imaginar al oraşului cu ale sale case mari în care bu- 
năstarea moldovenească se împletea cu luxul euro- 
pean, saloane aparținând unor grand dames şi unor 
grand segniors recunoscuţi pentru ospitalitatea lor 
moldovenească: serviciul perfect, mese bogate şi Cot- 
nari vechi de zeci de ani. Se poate spune că autorul 


nu a uitat niciodată laşul. 

lașul și ieșenii: tradiție și modernitate (1) 


Benefic ţinut în propulsarea energiilor creatoare, 
spaţiu generator de mituri şi legende, ascunzând în 
pliurile ontologiei sale nebănuite seve literare, lașul 
a devenit el însuşi o metaforă, sugerând o comunitate 
afectivă, „organică”, aflată sub imperiul unui blazon 
cultural şi al unei atmosfere sufleteşti. Pentru că îna- 
inte de a fi un loc, laşul este o realitate implicită, o 
stare de spirit, un sentiment convertit într-un rafi- 
nat suprapersonaj, care se plimbă de veacuri bune 
printre registrele scriptice, beneficiind de recurența 
unor sintagme memorabile. „Capitală a culturii”, „oraș 
(N.A. Bogdan), 
„creaţie organică a vechii Moldave” (N. lorga), „o 


al marilor iubiri”, „al marilor zidiri” 


mare istorie a poporului român” (L. Blaga), „muzeu 
al amintirii şi al sufletului nostru colectiv” (G. 
Topîrceanu), „paradis pierdut al vacanţelor candide” 
(lonel Teodoreanu), „oraş al amintirilor şi al școlilor” 
(E. Herovanu), „cetate de glorie și sacrificii” (Octav 
Minar), „oraşul din inimă” (Al. Zub), „Parisul de su- 
flet” (Valeriu D. Cotea) constituie doar câteva dintre 
aprecierile de care s-a învrednicit de-a lungul timpu- 
lui această citadelă a latinității, care a ştiut să core- 
leze atât de inspirat tradiţia cu modernitatea, 
europenitatea cu orientalismul, clasicismul cu ro- 
mantismul. Constantin Ciopraga, care dedică și o ex- 
traordinară conferință laşului, Rolul climatului 


intelectual al Iașului în cultura română, va afirma în 


același sens: „Climatul cultural ieşean a inspirat al- 
tora elanuri ori simple puncte de vedere, un uma- 
nism lucid şi afectiv, un exemplar echilibru între 
clasicism şi romantism”! 


Spulberând suspiciunile unui subiectivism edul- 


corat, de care pot fi uneori bănuiți localnicii, seduşi 
de vraja Iaşului, majoritatea străinilor? care au vizitat 
meleagurile ieşene au manifestat aceeaşi preţuire ge- 
neroasă, numindu-l „Oxfordul românesc” (Jules 
Romains), „oraşul cel mai sacralizat de istorie” 
(Kostas Assimacopoulos), „Heidelbergul României” 

tc. „Opus Orientului, lașul s-a relevat în Istorie ca 
una din ultimele redute ale umanismului. Și nu cu- 
nosc mai măreață podoabă, pentru o aşezare de oa- 
meni, decât să fi slujit, în permanenţă, spiritualului, 
sub ochii barbarilor. lar când sub impulsul clasicis- 
mului, din marele secol, valorile istorice ale Umanis- 
mului vi s-au părut prea formale şi îndepărtate, ați 
căutat instinctiv cealaltă provincie spirituală, unde 
tradiţiile greco-latine, își păstrează încă toată mlădie- 
rea”, susținea Alphonse Dupront, după vizita sa din 
iunie 1938, la laşi. 

Dintotdeauna vizitatorii laşului au găsit asemă- 
nare oraşului de pe cele şapte coline cu unele dintre 
capitalele lumii. Astfel, în 1647, episcopul Marcus 
Bandinus, admirându-l, l-a comparat cu Roma, mai 
apoi, Petru cel Mare, oaspetele lui Dimitrie Cantemir, 
observă că orașul îmbină monumentul elen, moscovit 
sau leşesc. Şi tot aşa alții l-au asemuit fie cu Praga so- 
brelor acoperișuri, fie cu marmoreeana Atenă etc. 
Admiratorii laşului i-au găsit analogii inspirate prio- 
ritar din perimetrul european: Florenţa, Padova, Pisa, 
Marsilia, Oxford, Weimar etc. În 1934, despre oraşul 
de pe Bahlui, Jules Romains declara, spre exemplu: 
„Ce oraş interesant e laşul! Monumentele vechi de 
aici sunt admirabile [...]. laşul este Oxfordul româ- 
nesc. Cred că ar trebui să se facă totul pentru ca lașul 

să-şi păstreze caracterul intelectual, oxfordian pe 
care-l mai are încă. Pentru mine a fost o adevărată 
surpriză să constat interesul Iaşului pentru cultura 
franceză”ă 

Atestându-i-se similitudini mai ales cu oraşele ita- 
liene, renumite prin pitorescul şi savoarea lor onto- 
logică, lașul este comparat când cu Padova (oraşul 
care-i plăcea enorm lui Vasile Lupu, acesta dorind să 
realizeze o astfel de metropolă), când cu Pisa sau 
Torino (E. Herovanu). Într-o vizită din 1938, la Iaşi, 
regizorul Fernando di Cruciatti, ambasador al teatru- 


lui italian în România, îl aseamănă cu Umbria: „laşul 
e un oraş minunat. Peisajul împrejurimilor sale e 
odihnitor şi are ceva din peisajele din Umbria”. Reve- 
nind după un an la Iaşi, îi va mărturisi într-un inter- 
viu lui Cosma Damian: „Păstrez, trăiesc încă şi acum 


prima emoție ce am avut-o când am văzut laşul, în 
Mai trecut, pentru prima oară; emoție pe care n-o pot 
avea mai mare, căci m-a copleșit, atunci fiind primă- 
vară. Trimite, te rog, din partea-mi, salutul prietenesc 
Iaşului, cetate a latinităţii”+ 

În acelaşi context, E. Herovanu, în Orașul aminti- 
ritor, îl compara cu Florenţa (,...privit de pe una din 

colinele ce-l împrejmuiesc, - de pe Repedea bunăoară 
sau de pe platoul Copoului, - Iaşul aminteşte într-un 
mod surprinzător imaginea Florenței văzută de la 
San Miniato”5, C. Săteanu cu Oxfordul (,...şi totuşi - 
încă e frumos acest oraş, Heidelbergul şi Oxfordul ro- 
mânesc“€), M. lacoban cu Weimarul („Weimar româ- 
nesc, destinul Iaşului s-ar cuveni aşezat numai şi 
numai sub zodia cărţii şi-a literei”7), C. Ciopraga cu 
Leipzigul sau Heidelbergul şi analogiile pot continua. 
Cert este că Iaşul constituie pentru aceştia ceea ce 
Dublinul este pentru Joyce, Buenos Aires pentru 
Borges, Alexandria pentru Durrell ş.a.m.d. Puţine 
sunt oraşele în care s-a edificat atâta avuţie spiri- 
tuală, atâta artă, atâta ştiinţă, precum laşul. Port al 
trecutului românesc, paradisul ieşean, estetic, intimist 
şi rococo se cere a fi salvat prin scris, ca o revanșă me- 
lancolică împotriva inevitabilei dispariţii, dar şi ca o 
datorie față de sine şi faţă de propriul trecut. 

Dincolo de primenirile de care a beneficiat de-a 
lungul timpului, Iaşul a fost scindat dintotdeauna 
între tradiţie şi modernitate, fiind uşor refractar la 
elementul inovativ, dar pe care l-a absorbit în egală 
măsură. Patriarhal și cosmopolit, modern şi arhaic, 

el conservă o fizionomie orientală şi europeană, în 
acelaşi timp. Dacă însemnele modernităţii au cuprins 
anumite feţe ale metropolei, urmele vechimii se vă- 
desc peste tot în acest oraş colinar. Se recunoaşte, în 
partea mai veche, cum bine observă Al. Zub, 
prefaţatorul albumului de istorie culturală, „şi un spi- 


rit al său, închegat ca un mesaj al generaţiilor ce s-au 


perindat, spirit degajabil din valorile conservate, ati- 


tudini, gesturi, din tot ce defineşte specificul său, un 
genuis loci în creaţie”? 

Cât de mult nu ar cocheta Iaşul cu modernitatea 
şi mondenitatea, filamentele sale sentimentale trimit 
la arhetipuri. „O stradă veche din Iaşi echivalează cu 
o călătorie fertilă în trecut, trecut din care revenim 
înnobilaţi, mult mai dispuşi să ne proiectăm 
viitorul”? Întreaga hartă geografică a Iaşului, Copou, 
Galata, Târgu-Cuc, Tătăraşi, Bucium, Ciric, Țicău, re- 
levă proiecţiile imagologice ale ieșenilor, spiritul lor 
imprimat în monumentele de artă, în arhitectonica 
oraşului, în respiraţia şi ritmurile sale interioare. 


Geografia „micii Rome”, cristalizată într-o lungă și 
zbuciumată istorie, se conturează între Podul Roş, 
„dricul oraşului”, Târgul de Sus, fosta curte Dom- 
nească, Colegiul Notre Dame, Casa Conachi etc. 
Capodoperă arhitectonică unică, Piaţa Unirii, spre 
exemplu, aminteşte de spiritul ieşean pentru unire, 


ea reprezentând „tradiţia Unirii, care a pornit de la 


faptul istoric că aici, pe locul din faţa lui Petru Bacalu, 


cuprins în piaţa de astăzi, s-a jucat mai întâi Hora 
Unirii la 1857 şi 1859 de către poporul luptător pen- 
tru marele act” 

În Piaţa Unirii coabitează edificator tradiția şi mo- 
dernitatea, aceasta reprezentând un „spaţiu major de 
rememorare (şi istorică, şi culturală, şi civică), nucleu 
al celebrării marilor uniri, scuar al porumbeilor 
pacifişti, flancat de hoteluri, cinematografe, librării, 
florării, expoziţii de artă... „Şi peste toate, cerul inde- 
finibil al Iaşilor europeni”.! Piaţa Uniri constituie 
liantul care împacă tradiţia şi modernitatea, axa 
Iaşului care certifică ordonarea spaţiului, artera prin- 


- Strada Costache Negri 

cipală de unde pornesc alte artere însemnate. „Ea, 
[Piaţa Unirii] este considerată de mulţi ieşeni drept 
buricul târgului, ba chiar unii mai puţin purtaţi prin 
lume cred că ar fi buricul pământului”? Pe străzile 
pavate astăzi, altădată se aşezau „străzi înguste cu 
magazine instalate în clădiri joase, acoperite cu 
şindrilă, cu obloane de lemn la ferestre, obloane ridi- 
cate în timpul zilei pentru a expune privirii cumpă- 
rătorilor mărfuri dintre cele mai variate: miere, 
smirnă, piper, seminţe, stafide, portocale alături de 
bolovani mari de sare, crapi, moruni şi alte feluri de 
peşti, măsline, halva etc."15 

Aspectul eterogen al laşului, atât de expresiv prin 
contrastele sale, nu-i pare naratorului din Jașii şi lo- 
cuitorii lui în 1840 a fi consecinţa unui hazard, ci re- 
zultatul firesc al unei îndelungate evoluţii istorice, 
identificabile şi în aspectul arhitectural: „Laşii însuşi 
este un monstruos amestec de clădiri masive ori ele- 
gante, de palate şi de magherniţi împrejmuite de 
ogrăzi nemăsurate; pe ulițele lui furnică lucruri de la 
ţară, lux îmbelşugat, echipaje repezi, livrele, toalete 
pariziene ori vieneze, zdrenţe franco-moldave, fizio- 
nomii vesele, aspre, originale, felurit îmbrăcate, ca 


pentru un bal mascat”! Referindu-se la reticența ve- 
chii clase faţă de tinerii veniţi din Franţa şi Germania, 
care căutau să pună societatea anemică în mişcare, 
Alecu Russo remarcă scindarea societăţii, subliniind 
necesitatea racordării la valorile europene: „Dar o so- 
cietate pe care au consacrat-o veacurile nu se preface 
aşa de repede. Boierii cei bătrâni, lume aparte, ţin la 
obiceiurile vechi, cum ţinem noi la obiceiurile nouă, 
cu putere, cu disperarea unei cauze amenințate de 
apropiată şi inevitabilă descompunere. Boierii mai 
dincoace s-au deşteptat înaintea reorganizaţiei sub 
influenţa vechii stări de lucruri, şi mai ţin la trecut, 
deşi mai slab; iar noi, fii ai unei epoci de civilizaţie, 
care ne-am încălzit la focarele Europei, nu ne-am eli- 
berat încă de prejudecățile noastre de rang.."5. 
Alecu Russo, Mihail Kogălniceanu, Costache 
Negruzzi, Vasile Alecsandri surprind rând pe rând 
ezitarea Iaşului şi a ieşenilor între tradiţie şi moder- 
nitate, încremenirea acestuia între formele de viață 
rurală şi înnoirile civilizaţiei, între Orient şi Occident. 
Într-un amestec de „gravitate şi comic”!&, Costache 
Negruzzi, în schiţa Au mai pățit-o şi alții, recreează 
lumea ieşeană, care nu este altceva decât un „carna- 


PUȚ 


şneanu 


ăpu 

"17; „bunul oraş începu a-şi schimba 


val tranzitoriu 
toaleta, şi, zăul, ne pare rău, căci e slut astfel îmbrăcat 
jumătate cu frac şi jumătate cu şalvari roşi, întocmai 
ca un unter-ofițer, pe care l-am văzut la înformarea 
miliției, încins cu sabie peste giubeaua blănită cu 
cacom, purtând pinteni şi şapcă cu roşu”18 

Scindarea între tradiție şi modernitate nu este o 
marcă specifică doar perioadei paşoptiste, ea va avea 
continuitate în epocile ulterioare, fiind surprinsă 
rând pe rând de Mihail Sadoveanu, G. Topîrceanu, 
lonel şi Păstorel Teodoreanu, G. Ibrăileanu, Gala 
Galaction, Octav Dessila, Mihai Codreanu, Mihai Carp, 
Sandu Teleajen, Gr. T. Țopa, Ana Conta-Kernbach, 
Rudolf Șuţu, Eugen Herovanu ș.a. În scrierile 
publiciştilor, prozatorilor, oamenilor de teatru s-au 
adunat de-a lungul timpului documente ale unei me- 
morii colective, ale unei memorii culturale, fiecare 
autor cultivând o mitologie a Iaşului său pe care îl co- 
munică cu mai mult sau cu mai puțin talent 
posterității. Dacă M. Sadoveanu reține disponibilita- 
tea ieşenilor pentru contemplare, melancolie, Gala 
Galaction - aspirațiile spre artă, religie, pentru Cezar 
Petrescu laşul e un traseu al (re)iniţierii într-un 
spațiu filtrat prin conștiința artistică. 

Profilul Iaşului proiectat în scrierile literare ale 
acestora relevă funcțiile culturale ale tradițiilor, dar 
şi sensurile noii modernități, vestigiile spirituale ale 
trecutului, dar şi crizele societății moderne, într-un 
proces inedit de reconfigurări ființiale. Dihotomiile 
recurente vizează o problematică de mare 
importanță în contextul acestui proces marcat de 
diferențe substanțiale în raport cu cele două 
referențiale complementare: modernitatea şi tradiția. 
Din perspectiva tradiționalistă, laşul constituie un 
spațiu patriarhal, simbolic, având specificul său etnic, 
bine conturat, în care spaţiul şi timpul sunt divizate 
prin intermediul unor practici sociale specifice. Este 
un oraş sentimental — „da eu cunosc un vechiu laşi 


ULTU 


sentimental, mărturisea N. lorga. El mergea pe stră- 
zile mai puţin desfundate decât astăzi spre vechea 
linişte de primăvară a lunei lui Maiu ca să viseze sub 
teiul lui Eminescu, a cărui umbră desnădăjduită 
părea că mai colindă încă aleile cu vechii copaci plini 
de taine”. Acest laşi respiră înainte de toate o at- 
mosferă generală creată de amurgurile melancolice, 
de străzile cu case vechi, ascunzând mistere şi legen- 
dele din veacuri apuse, de cârciumioarele risipite pe 
străzi lăturalnice, sub reflexiile luminii astrale: „Un 
amurg prematur, dulce şi cenușiu de Decembrie. Stră- 
zile sunt pustii. N-a bătut încă ceasul de plimbare. 
Tramvaiele trec din vreme în vreme, fulgerând pe 
pavaj coliere de lumini astrale. Ciori în pâlcuri supra- 
puse traversează strada în zbor şi o iau învălmăşite 
spre Copou”2? 

Fiecare anotimp își pune pecetea asupra laşului, 
pe care îl vizualizăm cu claritate în aerul îngheţat al 
iernii sau când îi admirăm amurgurile triste, sau când 
îi parcurgem bulevardele în aerul încins al zilelor de 
vară, sau evadăm pe dealul Cetăţuiei sau al Galatei, 
sau atunci când străbatem bulevardul Copou perlat 
de teii înfloriți primăvara. În orice anotimp ai veni la 
laşi și din oricare parte ai sta să-l priveşti, orașul are 
un anumit farmec al său ce nu poate fi definit şi care 
te trimite într-un timp revolut. 

Deopotrivă cu aspectul patriarhal, boieresc sau 
de burghezie intelectuală, laşul se identifică cu indi- 
vidualismul democratic, cu industrializarea, desprin- 
zându-se de tradiţii şi convenții, prin adecvarea la 
mentalitatea vremii, la spiritul timpului etc. „Eman- 
ciparea” Iaşului va fi precedată de intrarea în 
„decadenţă” a unui laşi aristocratic, dar lipsit de re- 
surse economice şi de energie combativă, dezarmat 
în fața noii Capitale moderne, plebee şi dinamice. Mo- 
dernizarea prin parvenitism şi falsificare a identității 
capătă valoare de simptom social. laşul se transformă 
treptat din capitală culturală a secolului al XIX-lea au- 

tohton într-o provincie decrepită, abandonată, lo- 
cuită doar de „umbrele” prestigioase ale trecutului, 
sub care îşi consumă soarta vitregă: „Sunt oraşe ne- 
fericite, cum sunt pe lume oameni fără noroc. [...] 
laşul e un asemenea oraş nefericit. Având tot ce i-ar 
fi putut asigura o viață prosperă şi o glorie durabilă, 
- poziţia sa centrală între Carpaţi, Nistru şi Dunăre, 
importanța strategică a aşezării sale, în mijlocul co- 
linelor care-l adăpostesc, fertilitatea şi bogăţia regiu- 
nii, încântătoarea frumuseţe a locurilor, - el n-a 
cunoscut totuşi, în agitata-i existență, decât o strălu- 
cire îndoielnică şi de scurtă durată”?!. Vitregia de 
care a fost atins lașul e remarcată şi de arhitectul 
I.M. Cantacuzino: „laşul, întins pe movilele sale, îşi dez- 
voltă paşnica măreție roasă de mizerie şi nepăsare”?. 
Spaţiu vitregit, spațiu abandonat, urbe unde nu se 
întâmplă nimic sunt accepţiile pe care le conferă 
Iaşului Dimitrie Ralet, Constantin Argetoianu, Mihail 
Sadoveanu, Eugen Herovanu, lonel Teodoreanu ş.a. 
Cel din urmă compară laşul cu Veneţia, identificând 
o comuniune de destin a acestor metropole, pe de o 
parte, abandonate, pe de altă parte, depozitare de 
cultură. Ceea ce conferă identitate acestui loc patriar- 
hal este, prin urmare, moştenirea culturală, care re- 
verberează în actualitate. Viaţa culturală de azi — 
desfăşurată în muzee, biblioteci, săli de teatru, de 
operă sau de concerte simfonice - continuă o strălu- 
cită tradiție, consemnată în istoria literară româ- 
nească. La laşi, tradiționalismul se îmbină armonios 
cu modernitatea, toate sigiliile contemporane ale 
Iaşului, în orice fel ar fi ele astăzi mediatizate, poartă 


ca pe un blazon pecetea trecutului. 

George Topîrceanu: scriitor - artist 
(20 martie 1886 — 7 mai 1937) 


Poezia şi proza lui George Topîrceanu conțin în si- 
nele lor prinosul unui artist-bijutier specializat nu 
numai în şlefuirea pietrelor scumpe şi a prelucrării 
metalelor preţioase, ci şi în aşezarea acestora în le- 
gături inimitabile. Păstrând proporțiile, el s-a vrut din 
familia aleasă a filosofilor artizani, cum a fost Baruch 
Spinoza, şi a scriitorilor-artişti, cum a fost Gustave 
Flaubert. 

În poemul care ține loc de prefaţă, din volumul 
Parodii originale, şi dedicat unui confrate semănând 
lui Zoil, criticastrul înăcrit şi pierdut în rele, George 
Topîrceanu avertiza: ...„Trăia pe vremuri un sărman 
evreu/ Anume Baruch... Fire de elită, / În lume viețuind 
ca-ntr-un pustiu, -/ Ştia să taie sticlă poleită/ Și toți 
nerozii îl credeau geamgiu./.../ Când îmi citeşti poe- 
mele şi proza, / Gândeşte-te la geamul lui Spinoza” În 
plus, ca semn al diferenţierii, George Topîrceanu a 
adăugat umorul fin izvorât din tristețe şi amărăciuni. 
Căci a avut parte şi de acestea. 

Poetul a preferat poezia filigran, de fiecare dată 
ferindu-se de manierism; nota lui specifică rezidă, pe 
de o parte, în unicitatea acurateței expresiei umo- 
riste, a unui comic de calitate, în cazul poeziei origi- 
nale, şi, pe de alta, în acordarea până la identitate cu 
arta creatorului parodiat, în nu mai puţin originalele 
sale pastișe inconfundabile. În ultimul caz a epuizat 
pentru multă vreme crochiul şi şarja în versuri cu ca- 
racter umorist, laşul oferindu-i la alte cote şi la alte 
dimensiuni, ca altădată lui lon Creangă, cu care poate 


fi asemuit în nota optimistă a satirei sale bonome, 


locul de manifestare a talentului său deosebit, atât ca 
tematică, cât şi prin mijloacele artistice folosite. 

Prozatorul a fost preocupat, la modul artistic, de 
a se realiza nu numai în arta fantasticului, de pildă 
romanul Minunile Sfântului Sisoe, rămas neterminat, 
şi a concretului, cum ar fi povestirile ori parodiile în 
proză (D.D. Pătrăşcanu, M. Sadoveanu, Calistrat 
Hogaş) în ambele direcţii la fel de filigranist, dar şi în 
creațiile polemice şi umoristice. Însă deasupra lor se 
pare că se situează paginile memorialistice, momen- 
tele trăite în Bulgaria în anii Primului Război Mondial 
marcându-i definitiv creaţia şi viața. 

Funcţiile ocupate pe scara ierarhiei sociale şi cul- 
turale (redactor şi director de revistă, director de tea- 
tru, membru în comisia de lectură a Editurii „Casa 
Școalelor”, alte posturi) i-au dat senzația unei 
existenţe egale, fără grija zilei de mâine. Alte ocupații 
colaterale (învățarea matematicii şi a fizicii, la vârsta 
maturității, practicarea vânătorii etc.) par a fi dedu- 
blări ale unei personalități complicate şi complexe, 
radiosul din baladele sale fiind o cortină olimpiană 
trasă peste o scenă cu zbateri dramatice nu arareori 
evitând tragismul. 

* 

George Topîrceanu este un poet al marilor ano- 
timpuri ale naturii, al tablourilor în mişcare în care 
sublimul nu face parte dintr-un microcosmos iluzo- 
riu. Pastelurile lui sunt deosebite de cele ale lui Vasile 
Alecsandri ori Dimitrie Anghel. Viaţa gâzelor şi a 


plantelor este prezentată la nivelul marilor drame 

sentimentale, în care anotimpurile sunt asimilate tra- 
iectoriilor catastrofale ale universului uman. Creaţia 
sa poetică este atât de originală, încât compoziţiile li- 
rico-epice, desfășurându-se într-o realitate obiectivă 
şi, concomitent, diafană, dau senzaţii emoţionante, în 
care elementele dramatice se împletesc fericit cu cele 
comice, dar într-un cadru de baladă, rapsodie ori fa- 
bulă cu final tragicomic. Pentru că, de fiecare dată, 
poetul nu a prezentat o existenţă oarecare, un ins 
abstract, ori viața unei gâze, a unei plante, în plan ale- 
goric, ci un destin anume în anume coordonate, 
socio-politice. El nu demitizează universurile, ci le 
modulează. Balada morţii este, în acest sens, un 
exemplu ineluctabil: Astfel, tot mai neștiut/ Spre 
adânc îl fură/. 
tură,// Vara trece; pe cărări/ Frunza-n codru sună./ 


i-l îngroapă-n sânu-i mut/ Veşnica Na- 


Trec cernite înserări,/ Nopți adânci de lună./ lar când 
norii-nvăluiesc/ Alba Nopţii Doamnă,/ Peste groapa 


lui pornesc/ Vânturi lungi de toamnă. 


Nu o dată concizia exprimării, ironia fină şi 
aparenţa superficialităţii, ascunzând prelucrări sofis- 
ticate, i-au fost defavorabile în critica de specialitate, 
fiind contestat de unii contemporani, deveniți 
duşmani personali, printre care s-au numărat Gh. 
Bogdan-Duică, Nicolae Iorga, E. Lovinescu ş.a. Nici G. 
Călinescu nu i-a adus osanale. Însă publicul cititor a 
văzut în el un reprezentant de seamă al propriilor 
aspirații, baladele sale fiind un reazim de perma- 
nentă cultură. Şi nu numai Baladele vesele şi triste. La 
fel de pline de omenesc sunt acele minunate cro- 
chiuri din Migdale amare. Le-am enumerat: Gelozie, 
Populară şi Toamna în parc, trei poezii cu acelaşi 
număr de catrene, în acelaşi metru prosodic, cu rime 
perfecte şi subiecte, la prima vedere lipsite de 
substanţă poetică. Dar iată că din platitudinea unor 
sentimente contrarii şi, oarecum, periferice univer- 
sului uman eroic, peste care planează cu îngăduință 
sagacitatea satirică a poetului, apar trei tablouri dis- 


Obiecte din patrimoniul Muzeului „G. Topîrceanu” laşi 

tincte şi independente unul de celălalt şi nu lipsite de 
importanţă, ba dimpotrivă. În Gelozie, întâmplarea nu 
e văzută ca un hazard oarecare, ci realizatoare de uni- 
versuri: „Ai avea și vreun copil/ Care, poate (idiotul!),/ 
Ar fi semănat cu totul/ Cu-acel tată imbecil”; în Popu- 
lară, aceeaşi întâmplare îi face pe unii fericiţi, pe alții 
scoțându-i din competiţie: „Doar pe morţii din război/ 
Putreziţi în vânt și-n ploi,/ N-are cine-i întreba/ Dacă-s 
fericiţi ori ba.”; iar în Toamna în parc, poetul, surprin- 
zând plimbarea unui plutonier major cu o fată, trage 
o concluzie nu mai puțin lipsită de comic, dar 
umană: „Și-ntr-o fină discordanţă/ Cu priveliștea so- 
noră,/ Merg așa, cam la distanţă, / El major şi ea mi- 
noră..,. 

Cât priveşte volumul Parodii originale, poeziile 
cuprinse în structura lor par suprapuneri identice, pe 
de o parte, ale lucrărilor autorilor vizați, iar, pe de 
alta, creaţia lui George Topîrceanu fiind cu nimic mai 
prejos decât cea care a constituit punctul de plecare. 
(Parodiile lui Virgil Huzum, Marin Sorescu, Mircea 
Micu ori ale altor poeți tentaţi de acelaşi exercițiu li- 
terar, nu s-au ridicat, sub acest aspect, la clasa maes- 
trului, deşi i-au fost preluate unele modalități tehnice 
de expresie). Căci George Topîrceanu, ca altădată I.L. 
Caragiale, a practicat şi autoparodia ca finalitate a 


unui act literar de sine stătător şi, ca atare, închis. 


Proza lui George Topîrceanu a avut un drum as- 
cendent asemănător poeziei, fiind plină de surprize 
plăcute, indiferent de genul şi specia abordată. 

Schițele, povestirile şi romanul Minunile Sfântului 
Sisoe au încorporate în substanța lor tuşa vioaie a 
unui umor organic. Registrul comic (uşor sceptic) 
este original, deşi trece prin filtrul caragialesc, com- 
pus dintr-o paletă diversă şi bogată, spațiul de mane- 

vră fiind cel psihologic muiat direct în cruda realitate 
socială. Conflictele sunt de ordin moral, iar cadrul de 
desfăşurare este subsumat scopului urmărit. 

De altfel, proza sa este, într-un anume sens, acci- 
dentală. A fost şi s-a vrut mai întâi poet. Scrierile de 
dinafara poeziei au, cu mici excepţii, spaţii de timp 
largi între ele, atât în ceea ce priveşte epica de sine 
stătătoare, cât şi memoriile ori evocările din vremea 
prizonieratului din Bulgaria, polemicile ori 
conferințele provocate de anume prilejuri. Subiectele 
abordate şi expunerile de motive sunt pe potriva spi- 
ritului său informat cu minuție din te miri ce domenii 
de activitate umană, dar şi şocante ca umor ori caus- 
ticitate. 

Dacă romanul Minunile Sfântului Sisoe ar fi reuşit 
să-l ducă până la capăt, după cum arată ambițiosul 
proiect schițat într-unul dintre manuscrise, ar fi avut 
nu numai armătura unui epic de cea mai bună cali- 
tate artistică, dar şi originalitatea distinctă pe care o 
prezintă fragmentul publicat. Aserţiunile noastre 
sunt probate de cele două lucrări memorialistice 
Amintiri din luptele de la Turtucaia şi Piri Planina, de 
departe cele mai bune, fiind opere încheiate, cu struc- 
turi stabile caleidoscopice, din punct de vedere al 
conținutului, comicul constituind o permanență in- 
confundabilă. Ca polemist este justițiar; ca umorist 
nu este bufon, ci acel hâtru ce însăilează cu savoare 
aspecte aparent lipsite de legătură între ele, în reali- 
tate firul care le uneşte fiind tocmai mentalitatea 
noastră despre acele scene de viaţă. 

Pentru valoarea operei sale, Academia Română îl 
va primi membru în anul 1936. 

Locul lui George Topîrceanu în literatura română 
este în preajma scriitorilor clasici, a marilor creatori 


de opere literare viabile. 

Revista „Ari 


„Poarta se vedea că era vrăjită sau automată, că 
s-a deschis singură şi pe ea a ieșit în galop armăsarul 
Săgeată care le-a răspuns la parolă cu glas omenesc. 
Când să salte în şa Punepiedici, calul a început să ne- 
cheze (știți, oamenii răi au un miros urât pe care caii 
îl simt!) La spălat cu el — strigă în scârbă Săgeată 
(calul credea că-i sunt murdare hainele sau trupul, dar 
lui Punepiedici îi era murdar sufletul.)"! 


Una dintre revistele cel mai puțin ideologizate din 
perioada comunismului românesc a fost revista 
„Arici Pogonici”. Periodic destinat preşcolarilor şi 
şcolarilor mici, cu caracter de album ilustrat şi benzi 
desenate în culori, format A5 pe orizontală, „Arici Po- 
gonici” (revista l-a avut ca redactor şef pe luliu 
Raţiu?), a acoperit o bună parte din comunismul ro- 
mânesc până în momentul în care a fost înlocuit ca 
gen de „Șoimii Patriei”2. În conţinutul revistei predo- 
minau poveştile ludice sau serialele de aventuri, ben- 
zile desenate cu personaje haioase şi bine definite 
tipologic în care animalele erau antropomorfizate, iar 
textele erau presărate cu mici glume, snoave, ghici- 
tori şi proverbe. Comparativ cu alte reviste din timpul 


2» 


regimului (vezi „Cravata Roşie”, „Luminiţa” sau „Cu- 
tezătorii”) - revista „Arici Pogonici” nu a presupus 
rubrici standard de-a lungul timpului, ci mai degrabă 
articole în ton cu anumite evenimente din luna res- 
pectivă (1 lunie, 7 octombrie, ziua lui Lenin, Unirea, 
Comemorări de voievozi, Cântarea României etc.) — 
cu siguranță cauzate de vârsta mică a publicului care 


de multe ori nu era neapărat public cititor. Aparițiile 

ca şi tirajele periodicului au fost reglementate prin 
hotărâri ale secretariatului CC al PCR şi revizuite la 
sfârşitul anilor 1960 de către secția de Propagandă 
şi Agitaţie, - „Arici Pogonici” - revistă destinată 
preșcolarilor, cu apariție lunară, într-un tiraj mediu de 
85 000 de exemplare, cu profil de album ilustrat, viu 
colorat, cu scurte texte explicative, conținând 16 pa- 
gini în format 17,5x25" 

A fost de fapt un periodic pentru copiii cu vârste 
mici, apărut în 1957 (de facto, la sfârşitul anului 
1956) mai degrabă sub forma unui album ilustrat, 
editată evident tot de Consiliul Naţional al 
Organizației Pionierilor. Mai puţin agresivă politic 
decât alte publicații pentru copii, revista conținea 
totuşi în fiecare ediție un număr de texte închinate 
partidului, prieteniei dintre popoarele comuniste, 
vieții înfloritoare de zi cu zi. Cântecele şi poeziile des- 
pre pionieri şi mândria de a purta cravata roşie, ca si 
cele referitoare la partid şi la comunism erau grupate 
de obicei într-o rubrică intitulată sugestiv „Farmecul 
pionieriei”+. Prefacerile României socialiste, precum 
şi schimbările survenite la oraşe şi sate datorate iz- 
bânzii comunismului beneficiau de spațiul unei pa- 
gini întregi intitulată „Țara mea frumoasă”. Modelele 
de vitejie şi curaj din trecutul românesc erau subiec- 
tul unui articol de pe a treia pagină intitulat „Cu ei 
vreau să semăn”. Până la ultimul număr (în anul 
1980), revista a continuat să informeze şi să-i educe 
pe micii cititori în spiritul formării omului nou. Înce- 
pând cu 1974 s-a remarcat o accentuare a politizării, 


în sensul apariției în pagini a fotografiilor cu Nicolae 

şi Elena Ceauşescu, a medalioanelor de tipul „Nicolae 
Ceauşescu - momente din viaţa şi activitatea sa 
revoluţionară”, şi chiar a rezumatelor din rapoartele 
şi hotărârile de la cel de-al XI-lea Congres al PCR. 
Locul îi este luat începând cu 1980 de noua revistă 
Şoimii patriei (adresată tot preşcolarilor şi şcolarilor 
mici), o publicaţie tot de format mic, însă inferioară 
din punct de vedere al conţinutului şi mai ales al 
ilustraţiilor. Cu toate aceste inserţii, paginile ideolo- 
gizate erau reduse comparativ cu alte reviste desti- 
nate însă ele există şi îi îndeamnă pe micii cititori să 
îşi însuşească noţiunile elementare referitoare la par- 
tid şi patrie şi să cunoască izbânzile industriale ale 
oamenilor muncii. Există, mai ales către sfârşitul ani- 
lor 70, o pondere crescută a lecturilor ideologice cu 
conţinut istoric în care anumite teme de natură pro- 
tocronistă sau naționalistă sunt inserate subtil în 


contextul discursului despre trecut. 

Răsfoind revista, se remarcă aceeaşi trăsătură 
specifică tuturor publicaţiilor periodice din contextul 
comunismului românesc: odată cu trecerea anilor 
creşte influența temelor cu impact politic 


i ideologic, 
dispar sau se reduc temele inspirate din viața anima- 
lelor, ale fenomenelor din natură, dispar ghicitorile 
în favoarea comemorărilor sau glorificărilor ce aveau 
loc în luna respectivă şi, evident, întâlnim aceeași 
nuanţare a anumitor teme inspirate de discursul po- 
litic şi istoriografic al momentului. Dacă în anii 60 şi 
70 mai întâlnim articole sau poezii referitoare la 
Lenin şi revoluţia din URSS, în contextul anilor 80 fi- 
gura lui Nicolae Ceauşescu şi a consoartei sale vor 
ocupa un loc privilegiat; la fel se va întâmpla şi cu ima- 
ginea PCR, va scădea treptat în intensitate iar secre- 
tarul său general va avea câştig de cauză, imagologic 

vorbind. 

Se impun câteva cuvinte referitoare şi la banda 
desenată din „Arici Pogonici”, remarcabilă din punct 
de vedere artistic şi pe alocuri inspirată de unele 
publicaţii occidentale, în special cele comuniste fran- 
ceze. Artişti ca Puiu Manuf, Nell Cobar”, Arno, Livia 
Rusz? ş.a. au dat viață unor personaje remarcabile 
(printre care amintesc pe Mac”, Cocofifi sau Jupân 
Rănică Vulpoiul!0), ilustrând prin tonurile, ritmul, li- 
niile şi expresivitatea personajelor lumea colorată şi 
sinceră a copilăriei, fie ea şi în contextul comunismu- 
lui românesc. Banda desenată din „Arici Pogonici” a 
reprezentat, odată cu trecerea anilor şi după căderea 
regimului, piesa de forță a revistei, amintirea cea mai 
vie de care povestesc cu drag toţi cei care au copilărit 
în comunismul de atunci. 

Revenind la tematică — şi operând o contragere 
severă, revista „Arici Pogonici” publică în anii 60 ca 
subiecte: PCR şi câteva influențe (inevitabile, de alt- 
fel) ale fraților sovietici (traduceri, poezii, chipuri de 
lideri, momente istorice), în anii 70 ia avânt tema pio- 
nieriei şi mândria de a fi şoim (şi, implicit, parte a sis- 
temului), iar în anii 80 paginile sunt asediate de 
imaginea lui Nicolae Ceauşescu şi de teme legate 
strict de istoria națională. 

Partidul şi binele universal pe care l-a înfăptuit îl 
găsim ilustrat şi în numărul 11 din 1962 al revistei, 
redat de o poezie intitulată „Drapelul purpuriu”, sem- 
nată de Horia Aramă: „Același comunist drapel/ a ful- 
gerat, spre-același țel/ peste eroicele fapte/ în cel 
dintâi noiembrie şapte”!!. Acelaşi Partid este cântat şi 
în poezia semnată de Titel Constantinescu, prezentă 
pe aceeaşi pagină: „lar când mama povestește,/ De 
partidul ce ne crește/ Eu mă bucur mult şi-mi pare/ 
Că e raza mea de soare'"?. Tot în acest număr semna- 
lăm prezența articolului intitulat „Un buchet de ga- 


roafe roşii” în care un tată îşi învață copilul cifrele în 

strânsă legătură cu evenimentele trecute ale comu- 
nismului: „Mâna voinică a strungarului apucă creio- 
nul între degete și desenează întâi o liniuţă, apoi alta 
mai mare, şi, în sfârşit, ultima, mai mică. Adică 7. (...) 
Cifra asta, zice el, este foarte însemnată. Mai demult, 
la 7 Noiembrie, muncitorii din Rusia s-au ridicat primii 
împotriva nedreptăţii. Acum, multe fabrici și case de 
odihnă și terenuri de sport, ba chiar și școli poartă nu- 
mele de 7 Noiembrie! În continuare, în pagina 4 
şoimilor le este prezentat în cadrul articolului „Pute- 
rea apei” spărgătorul de gheață atomic „Lenin”, „pri- 
mul vapor care folosește energia atomică, construit în 
Uniunea Sovietică şi care poartă numele lui Vladimir 
Ilici Lenin. Priviţi ce mândru plutește!” şi, imediat pe 
pagina următoare, hidrocentrala electrică de la Bicaz, 
evident, purtând tot numele „marelui Lenin”. Antite- 
zele trecut nedrept sub o orânduire burgheză - pre- 
zent luminos sub pavăza comunistă constituie în sine 
coloana vertebrală pe care sunt articulate toate po- 
vestirile. 

Există însă şi câteva rubrici standard (nu multe), 
pe care le regăsim în câteva ediții şi care presupun 
un dialog, o interacțiune între redactori (echipa 
redacțională) și micii cititori. În acest context se în- 
scriu „Cu prietenii săi mici, stă de vorbă Moş Arici” şi 
„Farmecul pionieriei” cu poezii dedicate copiilor care 
vor să devină pionieri, rubrica „Prietenii lui Aricel” 
de vorbă cu pionieri şi şoimi din toată ţara, precum 
şi „Cum sunt pionierii?” („Pionierii ne-au spus poveşti 
adevărate despre muncitori, despre eroii comuniști, 
despre faptele frumoase ale celor mai buni pio- 
nieri!!%). O povestire scurtă, de o pagină, este menită 
să le întărească şoimilor convingerea că a fi pionier 
este echivalent cu a fi un fiu destoinic al țării. 
Acțiunea redă câţiva şoimi ai patriei care rămân plă- 
cut impresionați la vederea prietenei lor îmbrăcată 


în pionieră: „În acel moment au întors cu toții capul, 

văzând-o pe Mihaela în uniformă de pionier, cu cra- 
vată roșie cu tricolor la gât. Și, pentru prima dată, toți 
au exclamat (nu cum o strigaseră până atunci: pio- 
niera de la scara doi, deși dânsa le spusese că nu e 
decât un şoim al patriei, ci): Mihaela!'15, 

În anul 1977, revista a stat sub semnul Festivalu- 
lui Naţional Cântarea României şi tot din acel an sem- 
nalăm prezenţa rubricii „Șoimi ai patriei străbune, ne 
mândrim cu-al nostru nume”. Numărul 11 al revistei 
(tot 1977) îi întâmpină pe şoimi cu un montaj literar 
sub egida „Cântarea României”, intitulat „Partid, pă- 
rinte drag”: „Partid, eşti pâine şi oţel/ Eşti noua carte 
de povești, / Părinte drag, ce ne iubești,/ Pe noi, copiii, 
toţi la fel.,/ Știm, tu ne vrei cinstiţi şi buni/ Și făurari 
de fapte bune, / Cum sunt părinţii din străbuni”*. În pa- 
gina 3 era publicat Imnul de Stat al RSR, iar undeva, 
într-un colţ, era desenat un pionier care dirija un cor 
format din şoimi ai patriei. Interesantă în cuprinsul 
aceluiaşi număr este poezia scurtă intitulată „Lenin” 
la „A 60-a aniversare a sărbătoririi Popoarelor 
Uniunii Sovietice, a Statului Sovietic, Marea Revoluţie 
Socialistă din octombrie 1917” — semnată de Alexei 
Slîghin, în care se povesteşte cum Lenin se dădea pe 
gheaţă (1!) cu o fetiță, pe nume Lena, care era pose- 
soarea unor ghetuţe rupte: „Bate crivățul în noapte, / 
Lenin scrie ne-ncetat:/ Vrea copiii toți să poarte, / 
Haine, ghete minunate, / El de Lena n-a uitat". La pa- 
gina 11 avem rubrica „Veşti din Organizaţia Șoimilor 
Patriei”, iar o pagină mai departe există un articol in- 
titulat „Drag plai românesc — Sipetul cu comori”, sem- 
nat de Vasile Mănuceanu, în care celor mici li se 
povesteşte plastic despre cărbune, țiței şi alte lucruri 
care cu siguranţă îi interesau pentru a avea o copilă- 
rie fericită sub nimbul socialist: „Feliile mari de căr- 
bune sunt negre ca noaptea, cu luciu de smalţ şi de 
brumă îngheţată (...) Și sângele gros al pământului, 
sânge vârtos, petrolul cu-albastre luciri clocotește prin 


RI 


vâna de humă a pământului mumă”. În pagina 13 a 
aceleiaşi reviste, la rubrica „lată ce pot face, două 
mâini dibace”, copiii sunt invitaţi să recompună ma- 
cheta unui cămin cultural. Undeva, ca subtitlu, era 
scris „Satul de azi, orașul de mâine”2. În acelaşi 
număr avem rubrica „Din activitatea şoimilor patriei” 
- rubrică apărută către sfârşitul anilor 70, iar în pa- 
gina 15, Emilia Căldăraru îi invita pe copii la teatru şi 
le propunea o piesă intitulată „Nu lăsa pe altădată” în 
care un grup de şoimi ai patriei pregătesc un pro- 
gram artistic coordonați de o pionieră, dedicat 
fruntașilor fabricii din cartier care urmau să le vizi- 
teze grădiniţa. 

Preocuparea pentru instrumentalizarea istoriei 
naționale a constituit una dintre constantele regimu- 
lui comunist, prin urmare era și firesc să fie atent su- 
pravegheată şi în cadrul instituțiilor de învățământ, 
locul în care se construiau micii oameni noi ai lumii 
comuniste. Tendinţele din cadrul istoriografiei ofi- 
ciale se manifestau implicit și în revistele destinate 
lor. Această istorie romanțată, uşor digerabilă, total 
neproblematizantă și nu în ultimul rând glorioasă, 
devenise agresivă prin repetitivitatea discursului și 
dozelor servite cu promptitudine aproape zilnic în 
publicații. Tot la capitolul tematicii semnalăm în con- 
tinuare prezența temei patriei primejduite (a cetăţii 
asediate) de această dată însă infuzată sub forma po- 
vestirilor scurte, de genul mai degrabă al pildelor, 
care puteau fi publicate în periodice, pe care le găsim 
transpuse în limbajul celor mici. Acest mit al patriei 
se pare că a coagulat mai bine energiile lângă anumiţi 
domnitori (Ştefan cel Mare, Vlad Ţepeş - situați, po- 
litic vorbind la acea vreme, în conflict deschis cu tur- 
cii). Pentru o mai bună receptivitate, scriitorii au 


imaginat întâmplările având ca protagonişti copiii?1. 

Una dintre aceste povestiri ne prezintă momentul în 
care Vlad Vodă trebuia să îi plătească tribut lui 
Mahomed, iar această datorie includea şi tributul re- 
prezentat de copii (viitorii ieniceri ai Imperiului oto- 
man). Voievodul refuză (deşi umple carele cu acest 
„tribut viu, cel mai amarnic şi mai grozav”), întinde o 
cursă turcilor şi îi eliberează pe copii („— Voi sunteţi 
ai ţării! Şi ţara e a voastră!"22). Tot în acest registru al 
tematicii cu copii-eroi care sunt mânaţi în acţiunile 
lor de dragostea de ţară şi dau dovadă de isteţime, se 
înscriu şi două povestiri (în acelaşi gen) scrise de 
Petru Demetru-Popescu şi intitulate „Viteazul Făclie” 
şi „Strigătul”?5. Cea de-a doua dintre ele, mai com- 
plexă şi mai interesantă ca acţiune, ne transpune tot 
pe vremea lui Vlad Vodă Viteazul, într-un sat de lângă 
Giurgiu, unde „un băietan de vreo zece ani” pe nume 
Ciocârlie, „pe care sătenii îl tocmiseră pândar”, „tre- 
buia să se urce într-un plop înalt, care parcă atingea 


tăriile cerului, să privească roată în jur, şi, de zărea 


turcii apropiindu-se, să dea un strigăt cum numai el 
ştia”?4. Prin agerimea minţii sale, Ciocârlie scapă de 
turci, ba mai mult, le întinde şi o cursă în urma căreia 
ei sunt prinşi iar „sătenii îl ridicară în braţe cinstin- 
du-l ca pe un erou şi pentru iscusinţa cu care împli- 
nise porunca domnului Țării Româneşti”?€. Textele în 
sine vorbesc despre puterea exemplului, despre co- 
pilul-erou, despre dragostea de patrie şi despre ideea 
trădării — toate trăsăturile văzute din perspectiva 
celui care se apără de invadatori. 

Delirul dacologic de la începutul anilor 80 îşi face 
simțită apariţia ca temă şi în revista „Arici Pogonici” 
prin urmare către sfârşitul anilor 70 se remarcă oin- 
fuzie a dacismului. Din acest punct de vedere semna- 
lăm două articole; primul intitulat „Un singur 
pământ”, în directă legătură cu unitatea de nezdrun- 
cinat a urmaşilor: „Burebista, regele dac, a lăsat nea- 
mului său fireasca și arzătoarea poruncă de a rămâne 
unit. Copacii pădurilor nu se răzlețesc niciodată unul 


de altul. Stelele cerului rămân totdeauna pe aceeași 


N 3 
TAPI-TAPI'RE:UN-3I-GRI, 


oamenii răi au un miros urit, pe care caii îl simt). a ul: 


, sau automală, că s-a deschis singură și pe ea a ieșit în galop armăsarul Săgeată 
care le-a răspuns la parolă cu glas omenesc. e Cind să salte in şa Punepiedici, calul a început să necheze (ştiţi, 


că-i sînt murdare hainele sau trupul, dar lui Punepiedici îi era murdar suflelul). 


a spălat cu el!» strigă cu scirbă Săgeată (calul credea 

brazdă albastră, îngemănate în zodia lor. Cei ce gră- 
iesc și simt la fel au aceeași ursită şi un singur pă- 
mânt?, şi cel de-al doilea text referitor la daci — 
regăsit tot în aceeaşi revistă, însă un an mai târziu, în 
care este descrisă moartea regelui Decebal, moment 
în care natura însăşi se revoltă: „În clipa aceea, un 
vânt tăios, de gheaţă, s-a stârnit din senin. O furtună 
neașteptată a izbucnit, zguduind copacii, făcându-i să 
geamă și să plângă cu glasuri parcă omenești, înfio- 
rându-i pe oștenii biruitori. Și, cu un zgomot înspăi- 
mântător, un trăsnet a căzut peste stejarul sub care îşi 
dormea somnul de veci Decebal'?. 

În ciuda celor câteva ingerinţe ideologice, revista 
respiră un aer tonic şi colorat. Prezenţa ghicitorilor, 
a jocurilor şi a snoavelor, desenele clare şi zâmbi- 
toare, animalele haioase şi, mai ales, eroii propriu- 
zişi ai serialelor, au făcut ca revista „Arici Pogonici” 
să fie iubită şi aşteptată de cei mici. 

Concluzionând, putem spune că de-a lungul celor 
două decenii în care revista „Arici Pogonici” a fost ti- 
părită, publicaţia a urmărit îndeaproape evoluția re- 
gimului, schimbările de nuanță survenite la vârful 
politicii comuniste, modificările mai mult sau mai 
puțin subtile ale discursului istoriografic şi le-a re- 
flectat pe toate în paginile sale. Este evident că, față 
de alte publicaţii din zona tineretului, „Arici Pogonici” 
a fost mai puţin terenul doctrinelor ideologice. Nu a 


ost ocolită însă de aniversările, comemorările, 


estivitățile şi în general de tot arsenalul propagan- 
distic al perioadei. În pofida ingerinţelor politice (pe 
care, oricum, copii fiind nu dispuneam de mecanis- 
mele necesare pentru a le decripta), revista rămâne 
pentru mulți dintre noi (mai ales datorită benzilor 
desenate!) unul dintre episoadele copilăriei de care 


ne amintim cu nostalgie. 


1 „Aventurile lui Mac” serial de bandă desenată din revista 
„Arici Pogonici”, autor text Lucia Olteanu, desene de 
Livia Rusz. 

2 Iuliu Raţiu (1930-2009) - scriitor; a debutat în anul 1948 
în „Revista Elevilor”, tot atunci devenind și redactor al 
publicaţiei Îndrumătorul Cultural. A fost autor şi pro- 
motor al literaturii și presei pentru copii și tineret din 
România, făcând parte din redacţia unor publicaţii de 
gen și totodată membru activ al Secției de Literatură 
pentru Copii și Tineret a Asociaţiei Scriitorilor din 
București, din conducerea căreia a făcut parte mulţi ani. 
A publicat multe volume de literatură pentru copii - po- 
vestiri, romane și piese de teatru. A făcut parte din 
redacția mai multor publicaţii, fiind, printre altele, Re- 
dactor-șef al revistelor pentru copii „Luminiţa” și „Arici 
Pogonici”. 

* Stenograma ședinței Secretariatului CC al PCR din ziua 
de 18 octombrie 1977. Au participat tovarășii Nicolae 
Ceaușescu, Ştefan Andrei, Iosif Banc, Cornel Burtica, 
Constantin Dăscălescu, Aurel Duma, Dumitru Popescu, 
Ion Stănescu, Iosif Uglar, Ilie Verdeț, Petre Lupu, 
Leonte Răutu, Vasile Vâlcu. Au fost invitați tovarășii 
Ion Coman, lon Sasu, Nicu Ceaușescu, Constantin 
Boștina. (În cadrul ședinței, Nicolae Ceaușescu 
afirma: „în loc de revista „Arici Pogonici” să facem o 
revistă cu un conținut nou. Eu așa am înțeles!”). 

* ANIC, fond CC al PCR, secţia Propagandă și Agitaţie, dosar 
nr. 10/1967, f. 23-24. 

5 Rubrică pe care o regăsim în anii 70 aproape în fiecare 
număr al revistei. 

* Pentru mai multe detalii referitoare la discursul istoric 
din contextul revistei „Arici Pogonici” vezi Simona 
Preda, Patrie română, țară de eroi, Curtea Veche 
Publishing, București, 2014. 

7 Puiu Manu, desenator prolific și longeviv, a ilustrat de-a 
lungul timpului atât romane cât și periodice destinate 
copiilor. În contextul revistei „Arici Pogonici”, Puiu Manu 


este prezent cu „O întâmplare cu o minge” (1958), „Nic 

și Pic la săniuș”, „Spitalul păpușilor”, „La noi în colec- 


tivă”, toate seriale din anul 1961, urmând ca, un an mai 
târziu, să explice școlarilor prin benzi desenate anu- 
mite fenomene ale naturii „De ce plouă?” „De ce tună?”, 
„Puterea apei” etc. 

* Ilustrator deosebit de talentat, prezent în paginile revis- 
tei cu seria de benzi desenate „Aventurile elefantului 
Trompișor”. 

* Livia Rusz — una dintre cele mai talentate ilustratoare, au- 
toare a seriei de bandă desenată „Aventurile lui Mac”. 

19 Referitor la Mac, trebuie să menţionez faptul că în anul 
2012 (la 6 noiembrie, la librăria Anthony Frost, 
București) a avut loc o expoziţie dedicată acestui seria- 
lul intitulată „Aventurile lui Mac”, integrala din „Arici 
Pogonici”, 1966-1976, lansare chiar în prezența autoa- 
rei, Livia Rusz. Lucrările - create de tandemul Lucia 
Olteanu (texte) și Livia Rusz (desene) au fost expuse în 
peste 150 de planșe și reacţiile au certificat faptul că 
acest serial a reprezentat unul dintre cele mai frumoase 
serii din istoria benzii desenate românești. 

11 Serialul „Jupân Rănică Vulpoiul” după Alexandru 
Odobescu cu ilustraţii semnate de Al. Alexe este o altă 
prezenţă remarcabilă în paginile revistei, o fabulă plină 
de pilde care îi familiariza pe cei mici cu limbajul arhaic 
și cutumele curților domnești. 

12 Horia Aramă, Drapelul purpuriu, în „Arici Pogonici”, nr. 
11,1962.p. 2. 

13 Titel Constantinescu, Raza de soare, în op, cit. p. 2. 

+ Mihai Stoian, Un buchet de garoafe roșii, în op. cit, p. 2. 

15 Irimie Străuţ, Cum sunt pionierii? în op, cit, nr. 10, 1974, p.6. 

1 Al. Vergu, Pe strada noastră, în op.cit. nr. 10, 1978, p.7. 

17 Partid, părinte drag, în op.cit. nr. 11, 1970, p. 2. 

18 Apropierea lui Lenin de copii este una dintre temele cele 
mai răspândite în contextul presei pentru cei mici. 
Publicaţii ca „Luminiţa” și „Cravata Roșie” (în mod spe- 
cial) au publicat de-a lungul timpului articole în care li- 
derul sovietic fie juca șah cu copiii, fie stătea de vorbă 


cu ei, le povestea diverse lucruri despre comunism sau 

le citea scrisorile pe care le primea de la micii activiști. 

15 Alexei Sliîghin, Lenin, în „Arici Pogonici”, nr. 11, 1977, p. 
4 

% Vasile Mănuceanu, Sipetul cu comori, în op. cit., p. 12. 

21 În pagina 8a revistei cu numărul 10 din 1978, la rubrica 
„lată ce pot face, două mâini dibace”, școlarii au de de- 
cupat, asamblat și lipit chiar costumul de șoim al pa- 
triei. 

22 Tot în această tipologie se înscriu și povestirile 
semnate de Demetru Popescu, Pentru patrie, în 
„Arici Pogonici”, nr. 6, 1977, p.6 (în care acţiunea, care 
se petrece tot pe vremea lui Țepeș, aduce în prim plan 
o familie luată în captivitate în urma unui raid turcesc 
la nord de Dunăre. Cele patru suflete prizoniere, res- 
pectiv, un bărbat, o femeie, un băiat de zece ani și un 
bătrân - ajung la Nicopole, unde pașa, pentru că este 
milostiv, le transmite că eliberează doar pe unul dintre 
ei, rămânând ca aceștia să îl aleagă. Ei refuză însă, nu 
așteaptă milostenia pașei, și își câștigă fiecare liberta- 
tea luptând. Apoi se întorc pe meleagurile dragi ce le 
aveau de apărat), dar și cea semnată de Irimie Străuţ, 
intitulată Fagul, în op. cit, nr. 7, 1976, p. 6, (în care 
Avram lancu - eroul legendar al moților, Craiul 
Munţilor, cel care i-a condus pe români la luptă pentru 
dreptate și libertate în revoluţia de la 1848, a așteptat 
trei zile și trei nopţi răspunsul împăratului vienez. 
Acesta trădează și, în locul promisiunilor de ajutor, ar- 
matele crăiești îi împresurează pe moți. Avram lancu 
este dezamăgit de soartă, ba chiar și natura șoptește 
„Împăratul a minţit !...”). 

23 Vasile Mănuceanu, Vlad Vodă și copiii, în op. cit, nr. 4, 
1976, p.4. 

2 Petru Dumitru-Popescu, Strigătul, în op. cit, nr. 8, 1977, 
p. 4, și Idem, Viteazul Făclie, în op. cit. nr. 4, 1979. p. 7. 

2% dem, Strigătul, în op. cit., nr. 8, 1977, p.4. 

2% Ibidem, p. 4. 

2 Un singur pământ, în op. cit. nr. 11, 1978, p.6. 

% Alexandru Mitru, Decebal, în op. cit, nr. 11, 1979,p. 11. 

Marin Sorescu, postmodernism local 


1. Introducere 

Citindu-l pe Marin Sorescu, ştim sigur unde să 
fugim de-acas”! şi mai ştim că un autor „proteic şi 
complex” (Oancea 1999: 47) nu-şi poate găsi opera 
pusă în ramele unui singur curent literar. Aşadar, în- 
cadrarea sa în modernismul românesc este discuta- 
bilă deoarece textele sale în proză pot fi analizate în 
contextul paradigmei postmoderne. Din moment ce 
modernitatea prozei sale poate fi pusă sub semnul 
întrebării, propunem spre problematizare reevalua- 
rea încadrării scriitorului într-un singur curent lite- 
rar, şi anume în postmodernism. 

Ne propunem să discutăm aici despre cele trei ro- 
mane ale scriitorului, fiecare fiind pus alături de o 
trăsătură fundamentală a postmodernismului literar. 


Vocea criticii 

Oare cum stă Marin Sorescu cu... critica? Lui cre- 
dem că-i stă foarte bine şi în straiele criticului, căci e 
un stăpânitor al cuvintelor şi-al jocului: „mărturisesc 
bucuria copilăroasă încercată de câte ori îl citesc pe 
Borges. Parcă aș fi un copil şi mi s-ar șopti la ureche 
- căci dacă Borges scrie cu ochii închişi poate că tot 
așa trebuie să-l citim și noi” (Sorescu 1985: 248). 

Marin Sorescu a scris - a scris mult şi... bine. De 
acolo, ba adularea, ba - critica. În opinia criticilor 
George Călinescu, Marin Mincu, Dumitru Micu, 
Mircea Zaciu, Al. Piru, Nicolae Manolescu, scriitorul 
este un inovator, adept al formulelor neconven- 
ţionale, promotor al hibridului literar, autor de ver- 
suri ce se înscriu într-o nouă ordine formală, ironic 


şi reticent la reguli, cu extraordinara capacitate de a 
privi lumea altfel. Pornind de la aceste opinii, încer- 
căm să propunem o nouă direcție de receptare a lui 
Marin Sorescu, urmăriți fiind de întrebarea dacă nu 
cumva romanele sale sunt postmoderne. În direcția 
aceasta, n-am găsi oare argumente pentru apropierea 
lui Marin Sorescu de aşa-numita generație '80, pe- 
rioadă în care principiile postmodernismului iau 
forma unor pagini de literatură? 

Până acolo însă, un lucru e cert: e dificil să i se dea 
un nume! Una dintre afirmaţiile care ar susține că 
Marin Sorescu este greu de plasat este următoarea: 
„O construcţie critică se vrea ceva stabil, finit, ur- 
mează logica prevăzătoare şi ordonatoare a gândirii. 
Marin Sorescu este un autor extrem de mobil şi de- 
rutant, urmează logica viului, care coincide tot- 
deauna cu a imprevizibilului” (Andreescu 1983: 19). 
Aceasta motivează faptul că lucrarea noastră 
porneşte de la premisa că încadrarea lui Marin So- 
rescu printre scriitorii moderni poate fi dezbătută. 
Scriitorul este dificil de prins, de izolat în capcana cu- 
vintelor, spiritul său fiind „neasemănător în concre- 
tizările sale” (ibidem: 21). Însuşi Marin Sorescu, 
vorbind despre sine şi despre modul propriu de a 
scrie, îşi recunoaşte negația pentru forme fixe: „Nu, 
nu vreau neapărat să scriu în stilul meu. Nu caut să 
mă-închid într-o formulă, fie ea şi «soresciană». 
Mi-am şi schimbat-o de câteva ori” (www.pruteanu.ro). 
Cum şi-a schimbat-o? Și, mai ales, de ce? A fost împă- 
ratul lumii... de ce să nu-şi permită acest lux? Luxul 
de a se plimba liber printre toate definițiile frumosu- 

lui: poezie, dramaturgie, multe pagini de literatură 
romanescă, critică făcută în subsidiarul poeziei, pa- 
gini consacrate exclusiv scrierii despre alterități lite- 
rare, chiar pictură. 

Marin Mincu introduce alte sintagme care redau 
ideea originalității autorului şi a spiritului său nova- 
tor: „poetul îşi croieşte un stil, stilul sorescian [subl. 
aut.]. Acest stil presupune, dincolo de tiparele for- 
male, o viziune [...] asupra existenţei. Stilul sorescian 
eun mod ironic de a vedea lumea, dar şi o cale de co- 
rectare a ei” (Mincu 2000: 173). 

Tot în critica literară, Marin Sorescu este înfățișat 
ca un scriitor care „scoate poezia din prejudecățile 
castelului princiar şi o coboară în stradă ori într-un 
mediu de familiaritate banală” (Zaciu 1978: 426). 

Prin pictură, Marin Sorescu „a descoperit acel 
«ceva» al obiectelor «care nu încape în denumirea 
lor»” (www.observatorcultural.ro), iar prin literatura 
sa, a actualizat procedeele: montajul unor formule 
narative diferite, amestecul registrelor şi al temelor, 
colajul care surprinde prin caracterul său neobişnuit, 
prin punerea alături a unor observații despre litera- 
tură, pictură, realitate. Scriitorul a inițiat un dialog 
despre jocul ficțiune-realitate, iar noi inițiem o 
discuție care porneşte de la reevaluare, reinterpre- 
tare, recitire. 


2. Trei dinţi din faţă - fracțiune de realitate 

Trei dinţi din faţă - roman sau povestiri narate în 
acelaşi background? Și, dacă se poate întrezări un 
background de sub piesele de puzzle, care e acela? 
Fragmentarismul — element care compune tiparul 
postmodern - este întrevederea dintre romanul lui 
Marin Sorescu şi postmodernism. Așadar, ne propu- 
nem să urmărim modul în care este concretizat ele- 
mentul teoretic în pagini de literatură. Citind 


romanul, vedem că Marin Sorescu „încearcă să carac- 

terizeze viața aşa cum o înțelege: fără o logică evi- 
dentă, fără putinţa de a fi supusă rațiunii. 

Adesea, romanul e definit ca având o „acțiune 
complexă, dar unitară” (Ionică Zach [fa.]: 177). 
Această chestiune teoretică este abandonată în tex- 
tele postmoderne în favoarea fragmentării subiectu- 
lui. Romanul, văzut ca întreg, devine eliptic, 
paradoxal, iar elementele alcătuitoare - fragmentele 
- devin autonome, fără titlu, dar cu independența 
câştigată. Aşa se întâmplă în Trei dinți din faţă, roman 
catalogat ca fiind nu îndeajuns de închegat epic (Vezi 
Chirilă 2001: 189). Cititorului i se poate crea această 
impresie întrucât romanul îşi proiectează acțiunea 
pe mai multe planuri, la nivelul povestirii lucrurile 
desfăşurând-se firesc, planurile fiind însă „puţin în- 
câlcite” (ibidem). 

Alternanța planurilor şi a vocilor, precum şi frag- 
mentarismul, sunt caracteristici ale paradigmei post- 
moderne, dar şi elemente vizibile în romanul lui 
Marin Sorescu. Lipsa continuității clasice nu e întâm- 
plătoare, ci căutată. Astfel, refacerea conexiunilor îi 
revine cititorului. „Cititorul devine [...] un adevărat 
personaj al textului” (Cărtărescu [1999]: 415). „Au- 
torul din promoția '80! a ales, se pare, calea ambiţiei 
maxime. El a făcut din cititor personajul principal al 
operei sale” (Nedelciu, în Gheorghe Crăciun [1999]: 
243-244), 

În proza lui Marin Sorescu, cititorul este chemat 
să soluţioneze paradoxuri, să trăiască alături de 
ambiguităţi, să intre în dialog cu un autor care se 
răzgândeşte de la un fragment la altul: 

„Când a aţipit din nou, se făcea că cineva, mi se 
pare chiar Dumnezeu, îl iertase. Nu-i mai tăia capul, 
cum se hotărâse, — cum era hotărât, anterior, adică îl 
iertase, semnase un fel de act de împăciuire cu Dum- 
nezeu-Tatăl, care acum se mulțumea doar să-l apese 


pe creştet c-o furculiță. O furculiță mărişoară, dacă 

nu chiar cu un cuțit. Se juca apăsat cu el - cu instru- 
mentul acela — aşa pe scăfârlia lui, prefăcându-se 
că-şi ia vorba înapoi (Dumnezeu), c-a uitat de 
împăciuire — nu există niciun act să-l poată trage la 
răspundere - şi mai vorbind mai una alta, îl tot mân- 
gâia pe scăfârlie cu lopata — parcă era lopată —, cazma. 
Şi iarăşi acel sentiment de teroare: dacă o scapă? Asta 
întuneca oarecum bucuria că fusese iertat. Nu-şi 
amintea de ce fusese iertat şi, bineînţeles, nici vina... 
Vina, vorba aia, floare la ureche... Cuţitul îi intra în 
moalele capului 


i ce-i spunea el persoanei respec- 


tive, călăului, să zicem? Înainte de-a fi executaţi, tu- 
turor condamnaților de parte bărbătească ar trebui 
să li se recolteze sămânţa (de unde acest gând hodo- 


rone-tronc? [subl. n. - E. C.])” (Sorescu 1993: 10). 
Dar acest lucru nu e nou! Doar îl ştiam pe Sorescu 
din La Lifieci — un scriitor abil şi jucăuş - când copil, 
când om mare. Afirmaţii care se anulează reciproc, 
alternanţa sinonimică derutantă (furculiță, cuțit, în- 
strument, lopată, cazma), vocea autorului care se in- 
tersectează cu vocea naratorului într-un punct al 
contrazicerii dau impresia unor planuri întretăiate, a 
unor fragmente suprapuse intenţionat. 
Întâmplarea şi neprevăzutul sunt, aşadar, cele 
care ordonează fragmentele de realitate în Trei dinți 
din față. „Marin Sorescu dirijează cu luciditate hazar- 
du!” (Ştefănescu, în Sorescu 2006: 1214). Cu toate că 
romanul său este structurat în capitole, evenimentele 


Marin Sorescu, alături de Emil Cioran şi Tudor Gheorghe 
Paris, ianuarie 1990 
Foto: Alexandre Vajaianu 

nu se derulează după o logică temporală, ci pe mă- 
sura decupării lor din mintea personajelor. Cititorul 
are în față nu o succesiune ordonată de întâmplări, ci 
niște fragmente a căror coeziune trebuie refăcută. 
După „noaptea lor de miere” (Trei dinți din față: 344), 
Val și Olga se pierd unul de celălalt. Amintirile lui Val 
despre noaptea în care ei se plimbaseră prin Bucu- 
reşti sunt doar fragmente: 

„Rătăcise cu ea îndelung pe străzi - a fost o noapte 
superbă, apoi ajunseseră în parc -, s-au plimbat cu 
barca... fiecare cu câte o barcă... La un moment dat, 
el a rămas în urmă... era și cam întuneric... ea vâslea 
repede, mai repede decât el... şi când s-a apropiat de 
barca ei... aceasta era goală!” (Trei...: 166). 

Cu toate eforturile, blancul din memoria lui Val ră- 
mâne. Rezultatul: cititorul primeşte informaţia trun- 
chiată: 

„S-a înecat? Pronunţă Tudor acel cuvânt, care-i 
venise din primul moment pe buze, dar parcă nu-l 
putea articula. Val dădu din mâini. Dumnezeu ştie! 
Am răscolit lacul! Am strigat, am scotocit peste tot... 
După aceea, am dat fuga și-am anunţat miliția... au 
venit cu multe bărci, cu căngi...” (ibidem). 

Nu doar backgroundul trebuie reconstruit, ci şi 
personalitatea personajelor - „ilogică e şi comporta- 
rea Olgăi, şi a Dianei care reflectă în comportamentul 
lor mişcarea surprinzătoare a vieții”. (Ungheanu, în 
Sorescu 2006: 1213) Lui Val, „realitatea i se prezenta 
fără continuitate, iar el stătea în faţa ei holbat, cu acea 
expresie tâmpă a omului care primeşte o lovitură pu- 
ternică în plex şi zice: ha! Ori poate să exclame: ha! 
Fără nicio lovitură” (Trei...: 8). 

Citind Trei dinţi din faţă, lectorul observă că există 
abateri de la discursul romanului tradiţional, că 
Marin Sorescu vrea să demonteze convenția romanu- 
lui, deconstrucţia fiind sub imperiul ironiei postmo- 


derne, nu al criticii dure, obiective. Alex Ştefănescu 


126 


caracterizează romanul Trei dinţi din față ca fiind o 
aglomerare de „pasaje relativ independente” ([2005]: 
415), acesta fiind rezultatul juxtapunerii „a mii şi mii 
de aluzii, ironii, jocuri de cuvinte, referințe livrești, 
observaţii realiste, paradoxuri” (ibidem). Discontinui- 
tatea sub care se prezintă realitatea se materializează 
în proza lui Marin Sorescu prin fragmentarismul în- 
tâlnit la nivel de construcție a subiectului şi sub as- 
fiind 


caracteristic postmodernismului, suntem de părere 


pect compozițional.  Fragmentarismul 
că prin romanul Trei dinți din faţă Marin Sorescu a 


depăşit granițele modernismului şi limitele 
generaţiei în care a fost plasat. 

Dorim să amintim că Trei dinţi din faţă a fost pu- 
blicat în anul 1977. Romanul a fost scris într-o primă 
variantă în perioada anilor 1972-1973, la Berlin (vezi 
www.jurnalul.ro). Insistăm să precizăm perioada în 
care a fost scris şi publicat romanul, întrucât fixarea 
circumstanțelor temporale ne susține demersul de a 
arăta că identificarea lui Marin Sorescu cu principiile 


literare ale generaţiei '60 poate fi dezbătută. 


3. Viziunea viziunii - ficţiune şi ordine narativă 
reordonată 

După ce a descris, fragmentat, o epocă în care în- 
drăzneala opiniilor era sancționată (Sorina Sorescu 
spune într-un interviu că scrierile lui Marin Sorescu 
n-au „scăpat de rigorile cenzurii” (ibidem), subliniind 
că „cel mai grav mutilat de cenzură a fost romanul 
Trei dinţi din faţă” — ibidem), scriitorul a trecut la 
compunerea unui roman de factură ludică, Viziunea 
vizuinii, captivant şi dificil de plasat într-un gen lite- 
rar. În Viziunea vizuinii sunt ironizate nu doar perso- 
naje (persoane), ci şi artificiile artistice ale unor 
scriitori. lronistul împinge jocul până la autoironie, 
autocorectură, scriind un cuvânt, anulându-l apoi 


într-o notă de subsol sau într-o paranteză. El e şi 

scriitor, şi narator, și cititor. 

În Viziunea vizuinii ni se demonstrează că mode- 
lul teoretic nu este întotdeauna actualizat în planul 
literaturii. De exemplu, statutul autorului abstract 
este diferit de conturul teoretic ce i se dă în lucrarea 
lui Jaap Lintvelt (1994), în care este examinat discur- 
sul ficțional. În Viziunea vizuinii, opoziția dintre 
instanțele textului nu este respectată, rezultatul fiind 
o suprapunere de voci, o încălcare a ierarhiilor, o 
reinterpretare a canonului. Încă de la primele pagini, 
puternică este vocea autorului: 

„Toate transformările eroilor noştri în eroi pozi- 
tivi şi iar în negativi, ca imediat să facă saltul în pozi- 
tivi, şi la urmă înapoi... şi iar înainte... şi tot aşa; 
precum şi transformările animalelor în oameni și-a 
oamenilor în animale, plante şi, mai rar, în flori - au 
fost observate de autor -, alternativ, la microscop și 
la telescop, într-o cameră obscură şi sub cerul liber” 
(Viziunea vizuinii: 561); 

„Desenele, vignetele şi petele de cerneală aparțin 
autorului [subl. n. - E. C.], ca şi unele personaje dese- 
nate, respectiv dulăii Codin și Mozoc, cărora le aduc 
mulțumirile (mângâierile) mele şi pe această cale” 
(ibidem). 

În Viziunea vizuinii, autorul nu se ascunde în spa- 
tele unei voci narative, ci, dimpotrivă, ironizează na- 
ratorul, care devine IN,capabil să citeze discursul 
actorilor” (Lintvelt 1994: 35), care dispune de mij- 
loace insuficiente de redare a unor informaţii şi re- 
clamă prezenţa autorului, care revine asupra 
textului: „intră Bursucul cu o găină cumpărată Dum- 
nezeu ştie de unde și cu ce bani” (Viziunea...: 574); „Îl 
podidi plânsul. Adică o lacrimă ca o mărgică i se pre- 
linse din ochi” (583); „Vine iepurele Fără-Cap-$i- 
Fără-Coadă, cum îi spunea toată lumea, deși 
adevăratul său nume era... na, că l-am uitat” (591); 
„Observase că mai toate cărțile de vulgarizare a 


ştiinţei au la pagina 13 un mic «ce». Ce fel de «ce»? 
Nu se poate ști, cu mijloacele limitate de investigaţie 
aflătoare în pădure” (621); „Ursul se uita „pe fereas- 
tră, unde lumea i se prezenta filtrată?, în primul rând 
prin perdelele de nailon, ca un ciur (ori sită)” (631); 
„Cine a lăsat iubirea n-a fost un gâlmă, cu g mic, un 
tâmpit, un tontălău, ci însăşi natura mama, și-acum 
ar trebui să le punem pe toate la feminin — o gâlmă, o 


tâmpită, o toantă” (677); „Sunt animale sau oameni? 
că încă nu ne-am lămurit pe parcurs” (711). 

Naratorul este asemenea cititorului care nu are 
acces la mecanismele de producere a unui text decât 
dacă autorul i le dezvăluie. Astfel că naratorul și citi- 
torul reprezintă polii unei relaţii „de la conștiință la 
conștiință stabilită cu ocazia lecturii” (Nedelciu, în 
Crăciun [1999]: 243) și nu ai unei relații de tipul ma- 
nipulator-manipulat. 

Având în vedere aceste fragmente, putem argu- 
menta că naratorul nu deţine „funcţia de control 
(funcţia de regie)” (Lintvelt 1994: 39), întrucât regia 
îi aparţine autorului. În acest context, autorul 
funcționează ca „subiect vorbitor'?. 

„Un autor care a citit mai multe romane se amuză+ 
să le descompună mecanismul după care au fost con- 
cepute şi să-l refacă în văzul tuturora, ca într-o de- 
monstrație de prestidigitație. Sunt convocate în 
sprijinul său mijloace artistice din cele mai diverse și 
mai surprinzătoare. Procedeele romanului tradițio- 
nal coexistă cu cele ale noului roman; de la romanul 
de aventuri se trece cu nonşalanţă la cel istoric, sau 
la cel de dragoste, sau la cel psihologic” (Arion, în So- 
rescu 2006: 1222). 

Divulgarea unui astfel de mecanism se suprapune 
dialogului ce se încrucişează între autorul abstract şi 
naratorul fictiv, jocului de-a perspectivele, menit să 
răstoarne taxonomia existentă. „E aici un spirit băș- 
călios care demitizează, în fapt, canoanele epice, tra- 

diționale şi moderne deopotrivă, apărând imprevizi- 
bil când în postura povestitorului balzacian, preocu- 
pat de tipologie, când în cea a producătorului de text, 
care-și deconspiră propriile convenţii artistice” (G. 
Țeposu, în Sorescu 2006: 1227-1228). Acesta e 
Sorescu - inteligent şi băşcălios, pus pe fapte mari şi 
pe răsturnarea aceloraşi fapte mari! Producerea tex- 
tului are loc sub ochii cititorului, căruia i se acordă 
dreptul de a fi martorul actului literar, al unei relatări 
incredibile şi necredibiles, „din păcate, fără martori” 
(Viziunea...: 565). Se întrevede, aşadar, canonul tex- 
tualist (al anilor '80), aplicat ca urmare a conștienti- 
zării tehnicilor folosite în alcătuirea discursului (Pop 
2003: 104-105). 

Autorul este prezent în text, în subtext, în notele 
de subsol. Autorul nu își autorizează naratorul să fie 
atoateştiutor - omniscienţa îi aparţine autorului. Au- 
torul este marcat de conștiința artificiului, de reali- 
tatea care poate invada rama narativă. Chiar în 
universul ficțional este lansată posibilitatea anulării 
barierelor dintre cele două planuri: „Ce facem, frați- 
lor, intră realitatea peste noi”% (Viziunea...: 593). Rea- 
litate şi ficțiune îşi dau mâna şi-şi răspund în tot ceea 


ce se vede şi în tot ceea ce se ascunde. 


4. Japiţa - hibrid stilistic 


Al treilea roman asupra căruia ne oprim este Ja- 
pița, pe care ne propunem să-l analizăm din perspec- 
tiva materializării conceptului hibridizare stilistică. 

Hibridizarea presupune coprezența mai multor 
stiluri, amestecul de elemente ale discursului coloc- 
vial şi de termeni prețioşi, aparținând limbajului 
înalt. Pentru că atmosfera Craiovei postbelice se cere 
conturată din elemente specifice și la nivelul limba- 
jului, Marin Sorescu nu îşi cenzurează condeiul când 


vine vorba de nuanţe teritoriale sau de limbaj fami- 

liar. Literar și dialectal nu reprezintă fragmentări in- 
congruente, în postmodernism „diferența nu mai este 
eficientă: diferențele s-au prăbușit, toate construc- 
ţiile binare ale unei realități purtătoare de semnifi- 
cație au devenit inoperante” (Parpală Afana [1998]: 
140). Termeni incompatibili cândva sunt alăturaţi, 
devenind elemente inextricabil legate ale unui hibrid, 
aşa încât „comedia literaturii se poate desfășura lu- 
xuriant, fără oprelişti, asemenea defilării carelor ale- 
gorice ale unui carnaval creo!” (Cărtărescu [1999]: 
342-343). 

Literatura postmodernă „aduce o relaxare a stan- 
dardelor estetice, o artă mai puțin prețioasă” (Par- 
pală Afana [1998]: 143). La fel - proza lui Sorescu: 


„Ce-s năzbâtiile astea? Spune-mi tu, ce-s năzbâtiile 


astea? Și hârşc câteva curele peste popou”” (/apiţa: 
791-792); Birtea era „îmbrăcat hoţ, c-o haină despi- 
cată [...] prezentabil, un tip din cei cu tupeu și cu suc- 
ces la fete. [...] Malagambistul ținea în braţe o cutie de 
pantofi” (793-794); „Se zvoneau multe despre el la 
liceu, ba c-ar fi o capacitate, ba un palavragiu, o 
treanță?-n fund, un nemernic” (801). 

Trivialul e unicul cod atunci când limbajul devine 
mijloc de redare a unei realităţi care nu se dorește a 
fi ascunsă: „Ce-mi foloseşte [...] că m-ai abonat la 
«Revue de deux Mondes» (avea toată colecția în pod) 
şi nu mi-ai găsit un bărbat demn, care să mă pună să-i 
cresc copii și să nu mă zbârcesc aici, ca o prună us- 
cată?! [...] Ba ţi-am găsit... da-te-aș dracu! izbucni 
bătrâna, într-o oltenească neaoşă. Da' voiai ca eu să 
ți-i şi ţiu!%? Fetele altora mai știu şi ele cum să facă, 
să stea bărbații pe lângă ele, mai dau ochii peste cap, 
se mai fandosesc... şi au lipici! - da ale mele parc-ar 
fi niște toante!” (806). Așadar, „granița dintre exis- 
tenţial și estetic tinde să se estompeze până la diso- 
luţie” (Bădărău 2007:12), postmodernul fiind cel 


care foloseşte toate limbajele şi procedeele și comu- 

nică, pe fragmente, cu diverse categorii de cititori” 
(vezi ibidem). 

Fără a putea primi etichetă univocă de roman rea- 
list, Japița surprinde fragmente de realitate ce nu 
permit estetizarea codului - rezultatul ar fi o subli- 
mare, dar în acelaşi timp o suprimare a naturalului. 
Aşadar, romanul acceptă mai degrabă identificarea 
cu unul dintre principiile esteticii postmoderne — 
„etorogenitatea codurilor: artele fuzionează, genurile 
sunt impure, ideea specificităţii lor este respinsă” 
(Parpală Afana [1998]: 141). 

Literatura postmodernă arată „o disponibilitate 
formală fără frontiere, în care cuvântul de ordine este 
impuritatea |[subl. aut.]. Este imperiul hibrizilor” 
(Cărtărescu [1999]: 101-102). Definit ca stil „plura- 
ist” (Parpală Afana [1998]: 142), postmodernismul 
ace demersuri ca arta înaltă să schimbe înălțimile 
pentru a încheia „dubioase mezalianţe cu domeniile 
marginale ale culturii de consum, paraliteraturii, 
kitsch-ului” (Cărtărescu [1999]: 102). 

Prin neizolarea limbajului colocvial, prin include- 


rea nuanțelor teritoriale în țesătura textuală se poate 
spune că „postmodernismul nu e elitist și dificil; e oli- 
garhic şi tolerant” (Bădărău 2007:12): „S-a răzgândit 
fecioara! Sanchi!!? eşti tu fată mare cum sunt eu acid 
clorhidric (învățase de curând despre acidul clorhi- 
dric)... Te-ai întins cu toți chiriaşii şi-acuma mă găsi- 
seși pe mine!” (Japița: 832); 

„Şi mai află, nasoalo, că nici nu mă gândesc la tine 
în minutele astea... Am eu la cine mă gândi... Hi-hi... 
există atâta muieret!?... minunat. Minunate femei mai 
are patria noastră, România, Republică de la 30 De- 
cembrie - anul trecut (enervat)!*. [...] Dar e deza- 
struos! Să pic eu tocmai peste excepţie, peste femeia 
nefemeie? Dar parcă ăștia din centru sunt mai breji? 
Ne-or fi zicând nouă mârlani“5, dar şi ei sunt niște im- 
potenţi. Mai bine ciobani și cu vână, decât scopiţii!e 

ăștia. Din muieri neisprăvite ca tine se nasc ei - de 
sunt aşa de aschimodii!”” (/apiţa: 835); 

„Fir-ar ai dracului de liberali! începu femeia amă- 
râtă o nouă rafală. Fir-ar ai dracului de ţărănişti! Fi- 
r-ar ai dracului de legionari! Fir-ar ai dracului de 
cuziști... la zi, mă, ce partide mai sunt?...” (851). 

Trivialul este secundar însă când se întrezărește 
filonul istoric şi psihologic. Exigenţele stilului înalt 
substituie coborârea în comun. Termenii aparținând 
registrului familiar sau limbii populare sunt ocoliți; 
ca o particularitate a limbajului filozofic, poate fi ob- 
servată predilecţia pentru termenii abstracți și pen- 
tru neologisme: „scepticismul acesta... e o altă racilă!8 
a mentalităţii noastre. Ne împiedică să progresăm” 
Vapiţa: 798); 

„România are, la ora actuală, o populație îmbătrâ- 
nită, formată din pensionari, care consumă şi nu mai 
produc. Nici nepoți nu mai îngrijesc - să le facă cio- 
rapi, mănuși — să-i ducă de mână, pentru că generația 
tânără nu procreează. Instinctul nației nu mai func- 
ţionează! Satul neaoș se va uni cu orașul cosmopolit 
şi va da niște stârpituri de mahala” (835-836); 

„Un oraș cheamă după el altul şi, dacă te pui pe 
umblat, nu mai ai hodină. Lumea e la fel de mare și 
dacă stai aici în satul tău şi dacă încerci să-i vezi mar- 
ginile” (874-875). 

Politicul apare la suprafața dimensiunii textuale 
prin câteva elemente ce țin de limbajul specializat al 
unei epoci: „Soarele, bade! Să votaţi soarele!” (922); 
„Jos hidra roșie” (945). Aceeași imagine o regăsim în 
Pupa Russa: „faţade cu tencuiala căzută pe care încă 
se mai putea citi: «Votaţi soarele!”. 

Prețiozitatea discursului filozofic completează 
puzzle-ul stilistic: 

„Dacă te gândeşti mai profund vezi că nu dai de 
nicio rațiune. Chiar verbul a gândi are formă reflexivă 
- a te gândi, în sensul ăsta. Te gândeşti la ceva, în fond 

la tine. E o intuiție generoasă a limbii române, o su- 
gestie că trebuie să găseşti rezolvarea în tine. Tot uni- 
versul e în tine şi gândindu-l vezi că nu are niciun 
sens, aşa cum înțelegem noi lucrurile cu biata noastră 
minte. Omul nu e un animal care să pătrundă miste- 
rul. Puțin mai evoluat decât urangutanul şi nici asta 
nu e sigur. [...] Așa e lumea - deși nu-i rațională, cum 
spuneam, e grozavă. [...] Fără memorie te naşti, fără 


memorie pleci”! (957). 


5. Concluzii 

Arătând că Marin Sorescu este autorul care de- 
scrie fragmentar o epocă, care inițiază un dialog des- 
pre jocul ficţiune-realitate, care e ludic și ironic, care 
nu literaturizează realitatea, care depășește teritoriul 
romanului modernist - al obsedantului deceniu — 
pentru a contribui la redefinirea noului literar, care 
practică hibridizarea genurilor, putem concluziona 
că acesta este postmodern. 


Marin Sorescu duce postmodernismul dincolo de 


iteratură. Aşadar, jocuri de cuvinte, combinaţii su- 
biective de structuri lexicale și gramaticale pot fi 
identificate şi în paginile de critică literară semnate 
de Marin Sorescu. (vezi supra). Criticul literar nu este 
un autor tradițional, care-și stăpâneşte opera, ci un 
autor care stabileşte un dialog cu propriul text pentru 
ca, ulterior, să i se subordoneze: „(Recitindu-mi fraza, 
văd că-i cam lungă. Să-i fie de bine! Altceva mă fră- 
mântă pe mine acum.)” (Sorescu 1985: 249). Este 
chiar un neobişnuit critic literar, care-şi încheie textul 
ştiinţific cu un epilog (Vezi ibidem: 258) — definit ca 
fiind partea finală a unor lucrări literare şi care nu se 
subordonează rigorii redactării unui astfel de text: 
„Cioran își imagina undeva «un mistic ce l-ar întrece 
pe Dumnezeu»” (ibidem: 250). Criticul literar Marin 

bibliografice. 

Dacă înregistrăm fapte precum: organizarea „Zi- 
lelor Marin Sorescu”?%, încropirea unui „colind amin- 
titor de Sorescu'?1, înființarea „Premiului Marin 
Sorescu”?, funcționarea Teatrului Naţional „Marin 
Sorescu”?%, nu mai avem nevoie de suport predicativ 
pentru a scrie: omniprezenţa - paliativ contra uitării. 
Citindu-l pe Sorescu, vom şti că literatura ne e lipită 
de ochi şi de suflet, că e în litere şi-n linii, în frag- 
mente şi pe pagini întregi, în banal, şi-n cotidian, din- 
colo de modernism şi deasupra oricărei tentaţii de 
etichetare. 

1 Marin Sorescu este asimilat generaţiei '60. Vezi, în acest 
sens, http://www.jurnalul.ro/stire-biblioteca-pentru- 
toti/trei-dinti-din-fata-sub-lupa-cenzurii-507479.html 
şi Păunescu: 2007. Totuși, romanele lui Marin Sorescu 
îl apropie de generaţia '80, perioadă în care principiile 
postmodernismului iau forma unor pagini de literatură, 
în special - proză. 

2 Sintagmă ce, după părerea noastră, defineşte accesul na- 
ratorului la lumea narată. Dacă „cititorul se orientează 
în lumea romanescă ghidat de narator ca organizator” 
- vezi Japp Lintvelt 1994: 47, abilitatea naratorului de 
a „vedea” este condiționată de autor. 

3 În Lintvelt 1994: 36, este notată următoarea idee: „ră- 
mâne totuși o diferenţă esenţială între naratorul asu- 
mându-și actul narativ al povestirii şi autorul implicit 
care nu funcționează niciodată ca subiect vorbitor”. Au- 
torul abstract devine prezenţă textuală, acest lucru 
fiind susținut de fragmentele reproduse în scopul sus- 


ţinerii acestei ipoteze. 


* Marin Sorescu, într-un interviu: „iau notă de o mulţime 
de alte stiluri şi-mi face plăcere să le studiez, să le de- 
montez mecanismul” (http://www.pruteanu.ro/204di- 
aloguri/1986-02sorescu.htm). 

5 Caracteristică prozei postmoderne este „inserarea în text 
a unor versiuni extreme ale «naratorului necredibil»”; 
observaţia îi aparţine lui Matei Călinescu - vezi 
Bădărău 2007: 37. 

* O posibilă corespondenţă - la nivel teoretic - ar putea fi 
identificată în Muşat [1998]: capitolul Realitatea - o fic- 
țiune? 

7 Vezi DEX, s.v. popou, unde se arată că acesta este un cu- 
vânt aparţinând registrului familiar. 

8 Vezi DEX, s.v. hoţ: „(Fam.) Om ştrengar, şiret” În sintagma 
îmbrăcat hoţ, cuvântul subliniat este apropiat ca sens 
de determinantul șmecherește. 

* Vezi DEX, s.v. treanţă şi s.v. zdreanţă: „Fig. (Fam.) Om de 


nimic; lepădătură, secătură”. 


I CULTURALE 

10 Cf. să țin - forma literară - vezi DOOM, sv. ține. 

11 „Fig. (Pop. şi fam.) Ceea ce atrage, încântă sau seduce în 
făptura sau felul de a fi al cuiva; farmec. Loc. adj. și adv. 
Cu lipici = încântător, atrăgător, fermecător, seducător” 
- DEX, sv. lipici. 

12 „Adv. (Fam.) Vorbă să fie! aşa să crezi! cum s-ar zice” — 
DEX, sy. 

13 „(Înv. şi pop.; azi depr.) 1. (La sg. cu sens colectiv) Mul- 
țime, grup de femei; muierime” - DEX, s.v.; vezi şi s.v. 
muiere — termen neliterar, integrat limbii populare. 

+ Explicaţia parantetică trimite spre discursul teatral, ce 
are ca particularitate inserţia unor indicaţii privind 
vorbirea sau gestica. Acest aspect întăreşte cele afir- 
mate anterior: romanul Japiţa poate fi integrat scrieri- 
lor postmoderne, argumentul fiind amestecul de coduri 
lingvistice şi de genuri literare. 

15 „(Depr.) Om prost crescut [sic!], grosolan, necioplit; bă- 
dăran, ţopârlan” - DEX, s.v.; utilizarea termenilor peio- 
rativi reprezintă o particularitate a limbajului familiar 
- vezi în acest sens Mihaela Popescu, op. cit. p. 133. 

1 „(Pop.) Castrat, jugănit” - ibidem, sv. 

17 „(Fam.) Persoană foarte urâtă (prin slăbiciune exage- 
rată, statură mică etc.)” - ibidem, sv. aschimodie. 

15'Termen livresc, cu sensul „cusur, meteahnă, defect” — 
www.dexonline.ro, s.v. 

15 Simetria realizată prin repetarea sintagmei fără memo- 
rie trimite spre forma lapidară, sentenţioasă a unei ma- 
xime. 

2 _http://www.aman.ro/files/manif/2004/sorescu/so- 
rescu.html. 

2 http:/ /www.artline.ro/Colind_amintitor de Sorescu- 
9287-1-n.html. 

2 http://www.artline.ro/Premiu Marin Sorescu in Sue- 
dia-1235-1-n.html. 

% http://www.artline.ro/Teatrul National__Marin_So- 

Colegiul Naţional din lași 
— scurt excurs despre recuperarea Istoriei — 


An de an, cu bucurie şi emoții mai mari sau mai 
mici, la 23 ianuarie profesorii şi elevii Colegiului Na- 
ţional din lași îşi sărbătoresc şcoala. Este un prilej de 
mândrie pentru că acest liceu este cea mai veche 
şcoală secundară din Moldova și una dintre cele mai 
vechi din țară, dar şi pentru că aici au studiat sau au 
predat personalități marcante ale culturii românești, 
precum Nicolae Iorga, Mihail Sadoveanu, Gh. |. 
Brătianu, Teodor Burada, Grigore Cobălcescu, Ovidiu 
Densușeanu, Anastasie Fătu, Bogdan Petriceicu 
Haşdeu, Dimitrie Gusti, Garabet Ibrăileanu, August 
Treboniu Laurian, Titu Maiorescu, Cezar Petrescu, 
Dimitrie Pompeiu, Grigore T. Popa și mulți alții. Este 
un moment în care se întâlnesc profesorii de ieri şi 
de astăzi şi deapănă amintiri, în care elevii se bucură 
de o perioadă când fac o „altfel” de școală, mai 
aproape de suflet decât de minte. Este un moment în 
care a fi „de la Naţional!” capătă o valență profundă, 
prin prisma unor secole de educaţie... 

Mergând pe firul istoriei şi analizând în profun- 
zime, în ultimul deceniu, problematica sistemului de 
învățământ din Moldova, suntem însă de părere că 
„chronicul” Colegiului Naţional nu începe la 23 ianua- 
rie 1828, când marele cărturar Gheorghe Asachi or- 
ganiza Ghimnazia Vasiliană, ci mult mai devreme, la 
9 mai 1640. La această opinie am ajuns în condiţiile 
în care am avut ocazia să cercetăm evoluţia tuturor 
„şcoalelor înalte”! înființate prin hrisov domnesc în 
Evul Mediu şi la începutul Epocii Moderne?. Această 
abordare generală prezintă avantajul de a fi putut 


depăşi limita îngustă a unor monografii separate şi 
de a descoperi tabloul complet al unui amplu proces 
evolutiv şi transformator în educația moldavă. 
Pentru cei mai puțin cunoscători, amintesc că la 
9 mai 1640 domnitorul Vasile Lupu înființa, în cadrul 
Mănăstirii Trei lerarhi, o instituţie de învățământ 
după modelul şcolii superioare a Frăției Ortodoxe din 
Kiev, care, la rândul ei, era asemănătoare cu acade- 
miile catolice din Occident în ceea ce priveşte cunoş- 
tințele predate?. În cadrul acesteia — considerată fie 
o „înaltă şcoală de slavonie”, fie un „colegiu latin”, fie 
o „şcoală grecească”! — se studiau toate cele trei limbi, 
latina ocupând locul cel mai important, în contextul 
în care, spiritul românesc, eliberat de influența sla- 
vonă, îşi găsea tot mai multe forme de manifestare 
prin apariţia versurilor lui Dosoftei, prozei lui Var- 
laam sau cronicilor Urecheștilor și Costineştilor. 
Treptat, chiar din timpul domnitorului Vasile Lupu, 
influența ruteană, care aducea ceva din spiritul uma- 
nist occidental, a fost înlocuită cu cea greacă. Institu- 
ţia a funcționat în primul an de activitate în cadrul 
Mănăstirii Trei lerarhi, apoi, din 1641, atât în chiliile 
din cadrul acestui lăcaș, cât şi casele de pe Uliţa Cio- 
botărească, cumpărate de domnitorul Vasile Lupu de 
la comisul Mihail Furtună (unde în deceniul al cinci- 
lea al secolului al XVII-lea, după un incendiu, au fost 
ridicate clădiri noi). Şcoala s-a bucurat de o atenție 
deosebită din partea domnitorului, care, din dorința 
de a-i asigura veniturile necesare, a înzestrat-o cu nu- 
meroase moșii, scutite de la plata dărilor către Viste- 

rie, şi i-a acordat toate fondurile mănăstiriis. Aceeași 
prețuire şi interes față de Şcoala Vasiliană au arătat 
şi domnitorii Gheorghe Ştefan, Gheorghe Ghica, liaș 
Alexandru, Gheorghe Duca, aceasta funcționând până 
la sfârşitul secolului al XVII-lea, chiar dacă a întâm- 
pinat o serie de dificultăţi, determinate, de cele mai 
multe ori, de ocupațiile străine şi de lipsa — ce actua- 
litate! — a fondurilor necesare. 

Secolul al XVIII-lea, marcat în lumea românească 
de profunde schimbări politice și considerat, în ge- 
neral, o perioadă de regres, a fost în domeniul învă- 
țământului o etapă de evoluţie constantă, debutând 
cu reorganizarea școlii domneşti. În anul 1714 dom- 
nitorul Nicolae Mavrocordat nu a fondat o nouă in- 
stituţie, ci a reorganizat Şcoala de la Trei lerarhi, 
deschisă în 1640 de domnitorul Vasile Lupu. Această 
ipoteză, susținută și de istorici precum A. D. Xenopol 
şi V. A. Urechia”, care au cercetat în profunzime isto- 
ria învățământului, are la bază argumente solide. În 
primul rând, deşi nu există prea multe izvoare pri- 
vind funcționarea Colegiului Vasilian în ultimul de- 
ceniu al secolului al XVII-lea şi începutul secolului al 
XVIII-lea, acestea nici nu lipsesc în totalitate. Hrisoa- 
vele emise dovedesc faptul că școala funcţiona, dar 
se afla într-o situaţie financiară foarte dificilă, iar, 
pentru rezolvarea acesteia, conducerea mănăstirii a 
procedat la efectuarea unor schimburi de proprie- 
tăţi?. De asemenea, domnitorul Constantin Duca a 
fost în permanentă corespondenţă cu învățatul pa- 
triarh Hrisant Notara, sprijinitor al școlilor din Prin- 
cipate, cel mai probabil din dorința de a reorganiza 
învățământul moldav”, iar domnitorul Antioh Cantemir 
a reglementat veniturile ce trebuiau acordate școlilor 
din fondurile mănăstirilor (1 martie 1706). Toate 
aceste măsuri indică preocuparea elitei politice şi 
ecleziastice pentru reorganizarea instituţiei, procesul 


fiind întârziat din cauza instabilității politice de la în- 

ceputul veacului. Este adevărat că școala organizată 
de Nicolae Mavrocordat în 1714 a avut ca model 
Academia din Constantinopol și a funcționat după 
planul de studii al acesteia (ca și cea din Bucureşti), 
dar, în egală măsură, a beneficiat de averea acordată 
Colegiului Vasilian, a funcționat în aceeași clădire si- 
tuată pe Uliţa Ciobotărească, până la incendiul din 
1724, şi a avut aceeaşi limbă de predare, greacat!. 

Pentru a răspunde nevoilor unei societăți în 
schimbare, la mijlocul secolului al XVIII-lea domnito- 
rul Grigorie Alexandru Ghica a reformat școala din 
temelii (atât la propriu, deoarece a construit o clădire 
nouă, cât şi în ceea ce priveşte programa), transfor- 
mând-o într-o instituţie în care ştiinţele ocupau un 
loc important în planul de studii, o adevărată „Aca- 
demie de epistimuri”!?. Reorganizarea realizată în 
anul 1766 e similară cu cea din 1714, însă, în nici 
unul dintre studiile consacrate acestei problematici, 
nu se vorbeşte despre înființarea unei noi instituții 
de învățământ la mijlocul veacului al XVIII-lea. Mai 
mult decât atât, în cele două ample monografii refe- 
ritoare la această instituție!?, se foloseşte doar denu- 
mirea de Academie domnească (pentru a sublinia că 
este vorba de o singură școală care a funcționat fără 
întrerupere în perioada 1714-1821), în condiţiile în 
care în nici un document identificat până în prezent, 
din perioada 1714-1766, nu se foloseşte denumirea 
de „academie”, ci de „şcoală domnească”, „școală înal- 
tă”, „noua școală domnească elinească”. În această lo- 
gică a înființărilor fără de sfârşit, dacă instituţia şi-a 
schimbat numele din Școală domnească în Academie 
domnească şi a fost reorganizată din temelii în 1766, 
ar trebuie să vorbim de fondarea unei noi școli la 
această dată. Ori această părere nu este acceptată de 
exegeți. 

În urma revoltei din 1821, multe dintre instituțiile 


de învățământ din Moldova şi-au încetat activitatea, 

iar Academia domnească a fost desfiinţată prin fir- 
man emis de către sultan!?. După o perioadă de şapte 
ani în care sistemul educativ din Moldova a fost în de- 
clin, în 1828 a fost organizată o „şcoală înaltă” cu pre- 
dare în limba română, sub numele de Gimnaziul 
Vasilian'5. Această instituţie a luat naştere prin refor- 
marea Academiei domneşti şi transformarea acesteia 
dintr-o şcoală cu predare în limba greacă în una cu 
predare în limba română. Pentru că la baza Acade- 
miei domneşti a stat Colegiul Vasilian, contemporanii 
scoteau în evidenţă că în 1828 a fost reînviat vechiul 
aşezământ al lui Vasile Lupu, însă, în realitate, Cole- 
şiul Vasilian, grecizat încă din a doua jumătate a se- 
colului al XVII-lea, şi-a continuat activitatea în veacul 
următor sub numele de Şcoala domnească (1714- 
1766), apoi Academia domnească (1766-1821), Gim- 
naziul descinzând din cea din urmă. Că Gimnaziul 
Vasilian nu era altceva decât Academia domnească 


reformată rezultă şi din evenimentele desfăşurate la 


începutul secolului al XIX-lea. Astfel, încă de la înce- 


REEVALUĂRI... 


putul acestui veac, Gheorghe Asachi a dorit să trans- 
forme Academia domnească într-o şcoală cu predare 
în limba română, dar a reuşit doar să deschidă în 
1813, în cadrul acesteia, un curs de inginerie în limba 
naţională:. Marele cărturar a continuat demersurile 
pentru organizarea de şcoli româneşti după 1821, 
reuşind să deschidă la 23 ianuarie 1828 doar clasa 
elementară (clasa [) a Gimnaziul Vasilian, celelalte în- 
ființate treptat, până în primăvara aceluiaşi an". 

Toate aspectele prezentate mai sus pe scurt ne 
conduc la o concluzie, spunem noi, de bun-simţ: in- 
stituţia ieşeană care duce mai departe tradiția Gim- 
naziului Vasilian, respectiv Colegiul Naţional, 
descinde - e drept sincopat şi cu schimbări specifice 
epocilor - din Colegiul înfiinţat în urmă cu aproape 
patru secole de domnitorul Vasile Lupu. 

Din nefericire, ca în multe alte direcţii, nouă, ro- 
mânilor, ne este frică sau ruşine să ne uităm în spate 
cu atenţie. În sensul unui trend generalizat - în care 
umanioarele sunt ştiinţe de mâna a doua - Colegiul 


Colegiul Naţional „Mihail Sadoveanu” laşi 
(sala de bibliotecă) 


Foto: Corneliu Grigoriu 

Naţional de astăzi acordă o foarte, foarte mică atenţie 
argumentelor şi pregătirii istorice, Şi Istoriei în ge- 
neral. Pentru că, în lumea smartphonului, ce mai con- 
tează dacă sunt două sau patru secole de istorie?! 
Oricum, pe atunci, nu aveau „semnal” şi nici „rețea, 
pentru că nu studiau cu aşa o mare intensitate 
încă acordau 


ştiinţele exacte, iar fondatorii 


importanţă originii şi continuității educaţilor.. 


1 Sintagma „şcoli înalte” este folosită în documentele din 
Evul Mediu și de la începutul Epocii Moderne pentru a 
desemna acele instituţii de învățământ care depășeau 
nivelul de studii din școlile primare, unde elevii învățau 
scrisul-cititul-socotitul. Ele nu pot fi denumite nici școli 
secundare, nici școli superioare deoarece cuprindeau 
ambele trepte de învățământ existente în zilele noas- 
tre. 

2 Ce se bazează pe analiza a mii de izvoare documentare 
directe şi indirecte. 

3 Petronel Zahariuc, Actul de întemeiere al Colegiului lui 
Vasile Lupu de la mănăstirea Trei Ierarhi din lași, în 
„Studii şi Materiale de Istorie Medie”, vol. XXVII, 2009, 
p. 252-253; P. P. Panaitescu, Petru Movilă și românii, în 
„Biserica Ortodoxă Română”, București, anul 1942, nr. 
9-10,p. 403. 

+ [storia învățământului din România, coord. C.C. Giurescu, 
Editura Didactică şi Pedagogică, Bucureşti, 1971, 
p.40-42; P. P. Panaitescu, Petru Movilă. Studii, ediţie în- 
grijită de Ştefan S. Gorovei, Maria Magdalena Szekely, 
Editura Enciclopedică, București, 1996, p. 52; Ștefan 
Bârsănescu, Academia domnească din lași 1714-1821, 
Editura Didactică și Pedagogică, București, 1962,p.19. 

5 Petronel Zahariuc, op. cit, p. 255, 274; Documente privi- 


toare ia istoria orașului lași, vol. |, editate de loan 

Caproşu și Petronel Zahariuc, Editura Dosoftei, Iaşi, 
1999, p. 352, p. 363-364, p. 365-369, p. 364, p. 376, p. 
376-381, p. 381-383. 

* Documente privitoare la istoria orașului lași, vol. 1, p. 475- 
477;vol. II, p. 122-124, p. 182-184, p. 256-257, pp. 257- 
258, p. 258-259, p. 268-274, p. 393, p. 394-395, p. 
401-402. 

7 A.D. Xenopol, Memoriu asupra învățământului superior în 
Moldova, Tipografia Naţională, Iaşi, 1885, p. 10; V. A. 
Urechia, Istoria școalelor de la 1800-1864, vol. |, Impri- 
meria Statului, Bucureşti, 1892, p. 12. 

5 Documente privitoare la istoria orașului laşi, vol. IL, p. 
579-580. 

* Documente privitoare la istoria românilor culese de 
Eudoxiu Hurmuzaki, vol. XIV, partea |, p. 242, p. 323. 

19 Documente privitoare la istoria orașului lași, vol. II, p. 
268-276. 

11 VA. Urechia, op. cit. vol. IV, p. 23-25; Documente privi- 
toare la istoria orașului lași, vol. VL, p. 332-335. 

12 Documente privitoare la istoria orașului lași, vol. VL, p. 
642-645. 

13 Stefan Bârsănescu, op. cit.; Ariadna Camariano-Cioran, 
Academiile domnești din București și lași, Editura Aca- 
demiei, Bucureşti, 1971. 

+ Mihail Guboglu, Catalogul documentelor turcești, vol. |, 
București, 1960, p. 282-283. 

15 VA. Urechia, op. cit, vol. IV, Imprimeria Statului, 
București, 1900, p. 231. 

1 Theodor Codrescu, Uricariul, vol. XVI, Tipografia Buciu- 
mul Român, lași, 1887, p. 410-412. 

“ Dumitru Pompeiu, Monografia Liceului „Naţionat” din 
Iași, Tipografia „Dacia” Iliescu, Grossu & Comp., laşi, 
1906, p. 74; VA. Urechia, op. cit, vol. |, p. 118; SJANL, 
Colecţia Litere „Gheorghe Asachi”, Litera O, dos. 0-130, 
fila 32-33; Theodor Codrescu, op. cit., vol. VII, p. 171- 
175, 182-185. 

Alexandrina Topîrceanu (1893-1982) 
Instantaneu realizat de George Topîrceanu 
(negativ pe sticlă aflat în patrimoniul Muzeului „G. Topîrceanu” Iași) 

Inspectorul Topîrceanu 


În patrimoniul Muzeului Naţional al Literaturii 
Române laşi se găseşte o adresă din partea inspecto- 
rului teatral G. Topîrceanu către Heinrich L.. Spessman, 
conducătorul Ateneului Popular Evreiesc. 

Devenit, în 1929, inspector al artelor G. Topîrceanu 
va fi numit, în 1930, prin transformarea Ministerului 
Artelor în Direcţia Educaţiei Poporului, sub conduce- 
rea lui Liviu Rebreanu, inspector special al teatrelor 
din Moldova. Cu toate că nu avea atribuţii clar trasate, 


„îşi făcea serviciul cu o deosebită conştiinciozitate şi, 


Aşadar, funcţia de inspector teatral nu era pentru 
Topîrceanu o sinecură?. Din textul adresei de mai jos, 
observăm intransigenţa funcţionarului hotărât să-şi 
facă datoria. 


Iulian PRUTEANU 


în acelaşi timp, cu pasiune. Fiecare suprimare de gu- 
vern sau remaniere ministerială aducea suprimarea 
sau pierderea pentru câteva luni a lefii. Prietenii de 
la Bucureşti îl ajutau. Sadoveanu veghea să fie trecut 
în buget”!. 

În calitatea sa de inspector teatral, lui Topîrceanu 
i s-a încredinţat, pentru o perioadă foarte scurtă de 
timp, conducerea teatrelor naţionale din Chişinău şi 
din laşi. Ca director delegat al Teatrului Naţional din 
Iaşi (decembrie 1933 - februarie 1934), înlocuindu-l 
pe demisionarul lonel Teodoreanu, a încercat să in- 
staureze disciplina, îngrijindu-se de spectacole, cos- 
tume, decoruri, distribuţie, precum şi de revizuirea 
vechilor traduceri?. Dintr-o mărturie a lui Sandu 
Teleajen - Un director de teatru... serios. Note pentru 
biograful din viitor al lui G. Topîrceanu:, aflăm că 
Topîrceanu se vedea ca un funcţionar intransigent şi 
serios: „fiind funcţionar de carieră, nu mi-am făcut 
decât datoria. Am primit un ordin şi l-am executat. 


(...) Eu sunt un om serios”. 


Tnagnataratua teatrul mpeeta Tate url 


dentru 20 Tammarie 1933. - 
uotaera 


7e.9 


pari 
Bninrtoh 1. Speneman 
Conanoătoruă Atinenăwi Popular Bereane 


Btecraoti Wol2 Loco. = 


Ta irma dinpatiţtuntler Oner,Direeyinni Genazale A Teatrelor și Ope- 
zelor Bomtne (Bunareşti, ste. 0âmjinean 3), vă ao ounoseut că Atezeele 
Populare, ca organe de răspânăiza a euiturit fa maanele populare, muat 
montite dn depunerea imas garanții băneşti, 


D-monstză manteţi obligat pini em, pentru fiecare apeatanel pe care 


11 vai organiza, să obținaţi o anterizaţie apecinlă din parten anen- 
tei Dizeoţiuni denezele, făcând 1A vzeae o cerere de autorizaţie înse- 
ŞAtă de programă amămunyit nl serăii zespeotive, 


P&ză moenată awtazisaţie, pe daxe o veţi prozenta Ia tinp erp 


tanoă — ou mnieă, dnolamţii anu ţpatru = pe aoem Ata 


cerere, vest apnoifioa în dreptul Pinoărul puse de artist ce Be va pre- 
lamca pe moenă, şi calitatea ini îe asater saw de profentonint foncsie 
tn Stmateat, 
Aceste 1mriri n font comunicate odată cu aceasta şi Onor,Chestari 
o Poziţie a Wantotpiuăut Zagt, 
TISPACTOR TEATBAL, 


ATi, 

inspectoratul teatral special pentru Moldova 


No. 9 


laşi, str. Ralet no. 7 


28 ianuarie 1933 


D-lui Heinrich L. Spessman 
Conducătorul Ateneului Popular Evreiesc 


Str. Crucii no. 12 


În urma dispoziţiilor Onor. Direcţiunti Generale a 
Teatrelor şi Operelor Române (București, str. Câmpi- 
neanu 3), vă fac cunoscut că Ateneele Populare, ca or- 
gane de răspândire a culturii în masele populare, sunt 
scutite de depunerea unei garanții bănești. 

D-voastră sunteți obligat numai ca, pentru fiecare 
spectacol pe care îl veţi organiza, să obţineţi o 
autorizaţie specială din partea acestei Direcţiuni Ge- 
nerale, făcând la vreme o cerere de autorizație însoțită 
de programul amănunţit al serbării respective. 

Fără această autorizație, pe care o veți prezenta la 
timp organelor de control, D-voastră nu veți avea 
dreptul să organizaţi nici un spectacol — cu muzică, 
declamaţii sau teatru - pe scena Ateneului. lar în ce- 
rere, veți specifica în dreptul fiecărui nume de artist ce 
se va produce pe scenă, și calitatea lui de amator sau 
de profesionist înscris în Sindicat. 

Aceste lămuriri au fost comunicate odată cu 


aceasta și Onor. Chesturii de Poliţie a Municipiului laşi. 


INSPECTOR TEATRAL, 


ss. G. Topîrceanu 


George Topîrceanu 
(carte poștală din patrimoniul 
Muzeului „G. Topîrceanu” Iași) 


1 Mircea Handoca, Pe urmele lui George Topîrceanu, Editura 
Spori-Turism, București, 1983, p. 165. 

2 Ibidem, p. 166-167, 

3 Amintiri despre G. Topîrceanu. Antologie și prefaţă de 
Silvia Popescu, Editura Junimea, lași, 1987, p. 191. 

+ Mircea Handoca, op. cit. p. 165. 

Topîrceanu vine la lași 


Încă din 1909-1910, George Topîrceanu poartă o 
amplă corespondenţă cu Garabet Ibrăileanu, spiritus 
rector al mişcării şi revistei „Viaţa românească”, ur- 
mare publicării unor texte (poezie, cronică literară). 
Răspunsul micilor funcţionari, Odă sobei mele, Ba- 
lada chiriașului grăbit, Romanța automobilului şi 
alte poeme intră în atenţia publicului prin revista 
ieşeană, care avea deja circulaţie în toată țara. Pas cu 
pas, prin corespondenţa cu Ibrăileanu, pe teme foarte 
diverse (literare, culturale, sociale etc.), Topîrceanu 
se simte, sufleteşte, mai apropiat laşului, deşi era năs- 
cut, crescut şi educat pe caldarâmul Bucureştiului. 

Venirea lui Topîrceanu la laşi, în noiembrie 1911, 
şi rămânerea sa definitivă aici, e oarecum atipică 
tendinței epocii, când, de obicei, cei din „provincie” 
migrau masiv în capitală. 

Din corespondența amintită, redăm două frag- 
mente din scrisorile lui Topîrceanu către Ibrăileanu, 
prin care se poate înțelege opțiunea poetului pentru 
laşi, înainte de a fi fost vreodată aici. 

Discuţia pe această temă apare în multe scrisori, 
inclusiv în răspunsuri de la Ibrăileanu, dar se înțelege 
că Topîrceanu nu vine doar într-o vizită la laşi, fiind 
invitat pentru a cunoaşte redacţia şi apoi să rămână 
la „Viața românească”, aşa cum se crede, ci „preme- 
dita”, împreună cu Ibrăileanu, această schimbare de 
destin, care i-a fost mai mult decât fericită. 

La laşi, Topîrceanu a devenit Poetul, cum obişnuia 
să-i spună Sadoveanu... 

Liviu APETROAIE 


Nămăeșşti, 9 august 1911 


Mult aș vrea să fiu şi eu în laşi, să-mi fac facultatea: 
- nu s-ar găsi vro ocupație pentru mine pe acolo? 
Al d-voastră cu devotament, G. Topîrceanu 


2 septembrie 1911 
Domnule Ibrăileanu, 


Vă mulțumesc din tot sufletul pentru bunătatea cu 
care mi-ați răspuns. Mai mult decât alte motive — 
aceste însușiri de adevăraţi oameni mă atrag la laşi. 
În București e un mediu foarte antipatic, pentru anu- 
mite firi. Și nu mai pot de bucurie când mă gândesc 
că s-ar putea să vin şi eu pe acolo, mai aproape de 
d-voastră. 

În privința desluşirilor materiale, vă răspund că 
mă mulțumesc cu ce veţi găsi. Numai să fie ceva 
Sigur şi să-mi permită a da din când în când și pe la 
facultate. 

Stefan G. Botoiu, director de teatre naționale 


Născut în 1888, la Craiova; avocat; poet (autor al 
volumelor Poezii, Craiova, 1909, şi Ferdinandiada. 
Poemul României Mari, un act în versuri, Craiova, 
1939), epigramist, gazetar (a înființat ziarul „Chema- 


rea” în 1928), publicist; om de teatru; director al Tea- 
trului Naţional din Craiova în trei perioade: aprilie — 
august 1922; de la 15 august 1927 la 1 februarie 
1928; între septembrie 1942 şi septembrie 1944. Di- 
rector al Teatrului Naţional din laşi în perioada refu- 
giului de la Sibiu. A absolvit liceul „Carol !” din 
Craiova în 1909; Facultatea de Drept din Bucureşti 
(1914), membru al Baroului de avocaţi Dolj începând 
cu anul 1915. 

Aşa ar arăta, sub formă de fişă, viața unui perso- 
naj interesant, Ştefan G. Boţoiu. 

La deschiderea stagiunii 1922-1923, ca director 
al Naţionalului craiovean, Ştefan G. Boţoiu este impli- 
cat într-o serie de scandaluri care nu fac decât să 
adâncească nemulțumirile legate de lipsa fondurilor 
bugetare, absolut necesare pentru supraviețuirea 
instituţiei. Ca urmare a unei anchete cerute Ministe- 
rului de resort, este obligat să demisioneze din 
funcție. (loan Massoff vorbeşte despre „comportarea 
neserioasă” a celui vizat de reclamaţii.) La 21 octom- 
brie 1922, este numit un nou director, în persoana ju- 
ristului Grigore Drăgoescu. Se spune că fostul 
director angajează presa locală într-o campanie de 
denigrare a noului numit.! 

Pe 15 august 1927, lon Dongorozi, directorul 


Naţionalului craiovean îşi prezintă demisia. Al. Lape- 


datu, Ministrul liberal al Cultelor şi Artelor, îl 
numeşte în postul vacant pe Ştefan G. Boțoiu, „advo- 
cat şi publicist”. Peste o săptămână de la numire, un 
incendiu distruge până la temelie clădirea Teatrului 
Naţional. Se pierd, în incendiu, arhiva, decorurile, 
costumele, tablourile, obiectele de valoare ale Tea- 
trului. Ca soluţie de avarie, se amenajează cinemato- 
graful Modern, care va găzdui lung timp de acum 
înainte producția Teatrului Naţional. Meritul este al 
noului director, care s-a preocupat asiduu de acomo- 
darea sălii de cinematograf la necesitățile unui teatru, 
contribuind cu o sumă de bani consistentă la fondul 
de construcție a clădirii. La 23 decembrie 1927, sta- 
giunea se deschide la Sala Modern, cu feeria Tranda- 
firii roşii de Zaharia Bârsan. De altfel, Ştefan G. Boţoiu 
s-a arătat interesat de promovarea dramaturgiei 
româneşti de valoare - pe lângă Trandafirii roșii, sub 
directoratul său s-au reprezentat cu succes texte me- 
ritorii, precum 0 scrisoare pierdută de |. L. Caragiale 
şi Meşterul Manole de L. Blaga. Din repertoriul uni- 
versal a promovat piese importante: Dansul morţii de 
Strindberg, Nora de H. Ibsen, Livada de vișini de A. P. 
Cehov, Crimă și pedeapsă de Dostoievski, Hoţii de 
Schiller, Cedip rege de Sofocle. 

A organizat turnee frecvente în Oltenia - la Tg. Jiu, 
Petroşani, Corabia, Caracal. La 15 ianuarie 1928, cra- 
iovenii inaugurează o stagiune permanentă la 
Timişoara, oraş fără o trupă de teatru. „Prezența la 
Timişoara va fi o contribuție hotărâtoare la înteme- 


ierea Teatrului de Vest”, observă Al. Firescu. 

Din păcate, de numele directorului se leagă şi un 
scandal „monden”: administraţia Teatrului fusese 
găzduită la Palatul Prefecturii din Craiova, dar Pre- 
fectul convoacă Inspecţia Generală a Teatrelor să an- 
cheteze scandalul izbucnit („neputând expune sălile 
Palatului Administrativ (...) la asiduitățile galante ale 
d-lui director”).2 Raportul comisiei de anchetă prezi- 
date de scriitorul lon Marin Sadoveanu observă lipsa 
de competență şi mai ales de seriozitate a directoru- 
lui Ştefan G. Boţoiu. Este acuzat şi de faptul că publi- 
cul craiovean şi-ar fi exprimat indignarea, ignorând 
activitatea Teatrului. Drept urmare, la 1 februarie 
1928 avocatul director îşi prezintă demisia; va fi în- 
locuit de criticul literar D. Tomescu. 

În 1935, o hotărâre nedreaptă și neinspirată a di- 
riguitorilor (liberali) de la Bucureşti atrage 
desființarea Naţionalelor din Cernăuţi, Chişinău şi 
Craiova (1 aprilie 1935), din motive financiare, legate 
de criza economică pe care o traversa România. În 
aceste condiţii, atât de vitrege pentru trupa craio- 
veană, avocatul şi publicistul Ştefan G. Baţoiu ple- 
dează insistent, profitând de relaţiile politice pe care 
le are în capitală, pentru redeschiderea Teatrului, 
într-o clădire unde mai funcționase.? Avocatul duce 
o campanie prin presă, ține legătura cu actorii care 
se constituiseră în Asociaţia dramatică a actorilor 
craioveni, convinşi că nu trebuie să cedeze. Meritul 
esențial care îi revine lui Ştefan G. Boţoiu este acela 
de a fi convins mulți oameni de afaceri din zonă, 
industriaşi și moşieri prosperi, oameni politici, să mi- 
liteze pentru reînființarea Teatrului Naţional din Cra- 
iova. Unul dintre aceştia a subscris cu o contribuție 
substanțială pentru vremurile de criză. Avocatul, fost 
director de Teatru, a angajat actori şi funcționari pe 
schema Teatrului înainte de a fi fost aprobat bugetul 


acestei instituţii şi a pus la dispoziţie o parte din ave- 

rea personală în acest scop. Până în zilele noastre ris- 
cul financiar pe care şi l-a asumat Ştefan G. Boţoiu nu 
a fost recunoscut. Încăpățânat, încrezător în drepta- 
tea cauzei pentru care se luptă, avocatul a redactat 
împreună cu un grup de oameni inimoşi un memoriu 
care a fost înmânat şefului Statului, prin intermediul 
unui general de vază, craiovean de origine. În respec- 
tivul memoriu se afirma, iarăşi cu mari riscuri, că 
Teatrul îşi va deschide stagiunea cu forțe proprii dacă 
statul nu-i va aloca fonduri. Decizia mult-aşteptată de 
redeschidere a Teatrului Naţional din Craiova este 
datată 24 octombrie 1942. Pentru a convinge 
autoritățile de seriozitatea demersului, noul director 
Ştefan G. Boţoiu a definitivat proiectul de repertoriu 
care cuprindea 58 de titluri (s-au montat numai 13). 

Este atent la constituirea trupei: în afară de vechii 
actori devotați instituţiei, noul director aduce artişti 
de valoare de la Bucureşti şi Cluj. 

Deschiderea festivă a reînviatului Teatru Naţional 
din Craiova a avut loc la 29 noiembrie 1942, când 
s-au reprezentat actul al III-lea din 0 scrisoare pier- 
dută şi actul al II-lea din Hoţii de Schiller (la matineu). 
În seara aceleiași zile s-a jucat Meșterul Manole de 
Lucian Blaga. Au urmat Cuiburi sfărâmate de Sandu 
Teleajen şi Adrian Pascu, Vlaicu Vodă de Alexandru 
Davila, Mușcata din fereastră de V. |. Popa, Acolo, de- 
parte de Mircea Ștefănescu, Într-o vară la moșie de 
Aurel şi Lucia Șerbănescu, Nu sunt vinovat, melo- 
dramă de italianul Luigi Chiarelli, Omul de zăpadă de 
A. de Hertz, Se face ziuă de Zaharia Bârsan şi Profe- 
sorul Klenov de K. Brenson. În ciuda eforturilor de re- 
dresare financiară, salariile artiştilor erau plătite 
când şi când, Teatrul era lipsit de costume, de mobi- 
lier, de un sprijin material corespunzător. Din pricina 
sărăciei, directorul Ştefan Boţoiu le cerea, la sfârşit 


de decembrie 1942, lui Lucian Blaga şi lui Tudor 

Muşatescu să renunţe la jumătate din tantiemele ce 
li se cuveneau. Inspectorul teatrelor, descins de la 
Bucureşti, profesorul Al. Ciorănescu, constată la 9 
iunie 1944 că Teatrul Naţional din Craiova are de su- 
ferit din cauza frecventelor bombardamente aeriene; 
publicul speriat calcă din ce în ce mai rar la Teatru, 
instituția rămâne deschisă până la 25 iunie 1944 
(pentru a nu demoraliza populația). De vină pentru 
starea precară a Teatrului, arată inspectorul, este 
direcțiunea aflată în criză de autoritate: „directorul, 
foarte bine intenționat în fond, nu are nici o 
experienţă a vieţii teatrale, nici libertatea de acțiune 
şi nici fermitatea care s-ar cere în acest post”. Se so- 
licită urgent o remaniere a principiilor, cât şi a per- 
sonalului de conducere. 

Stagiunea 1944-1945 începe sub directoratul lui 
Ştefan G. Boţoiu cu poemul Cocoșul negru de Victor 
Eftimiu, dar la 20 octombrie 1944, după cereri insis- 
tente adresate Direcţiei Generale a Teatrelor, direc- 
torul demisionează, în locul său fiind numit 
profesorul şi publicistul Tiberiu Iliescu. Fără părti- 
nire, stagiunea 1942-1944 poate fi considerată una 
de referință pentru politica repertorială. Dar anul 
1944, cu un director la cârmă care nu e deloc pe pla- 
cul noilor diriguitori politici, atrage acuzații, ba chiar 
defăimări fără acoperire împotriva lui Ştefan G. 
Boţoiu. (Un ziar craiovean de tristă amintire lan- 
sează lozinca „Boţoiu încearcă să fure patrimoniu 
Teatrului!”) 

După trei directorate (nelipsite de momente dra- 
matice), la Teatrul Naţional din Craiova, avocatul şi 
publicistul Ştefan G. Boţoiu este numit de Victor 
Eftimiu, directorul general al Teatrelor, la cârma 
Teatrului Naţional din laşi aflat în pribegie la Sibiu. 
Prin decretul semnat de Mihai Ralea, Ministrul 


Artelor, din 25 aprilie 1945, Ştefan Boţoiu se pune în 


VREMEA BUNICULUI 


disponibilitate; în locul său, la conducerea Teatrului 
Naţional din laşi numindu-se profesorul universitar 
lorgu lordan. Este evident că presiunile politice lu- 
crează pe toate planurile. Ştefan G. Boţoiu este epurat 
din Baroul de avocaţi Dolj în anul 1948 pentru „ati- 
tudine antidemocratice”. Cere să fie reprimit, întrucât 
epurarea echivala cu o condamnare la moarte prin 
înfometare, după ce a fost deposedat şi de casă şi alte 
bunuri şi a rămas fără pensie. Avocatul nu se lasă şi 
trimite la Ministerul justiției un denunț despre 
ilegalitățile din Barou. După acest denunţ, Ştefan G. 
Boțoiu va fi condamnat la închisoare în 1957. Dovada 
cea mai revoltătoare a prigonirilor la care este supus 
fostul director este alungarea lui (în sensul cel mai 
concret al cuvântului) din clădirea Teatrului, la 19 no- 
iembrie 1955, când se sărbătorea centenarul 
Teatrului Naţional din Craiova. La 29 iunie 1950 i se 
interzice să participe la festivitățile din sala 
Teatrului. 

Pentru opțiunile sale politice, a fost condamnat la 
ani grei de temniţă, în 1957, şi a murit în închisoarea 
din Gherla, la 18 noiembrie 1958. 


1 Vezi loan Massoff, op. cit., vol. V, Editura Minerva, 
București, 1974, p. 370-371. 

2 Vezi loan Massoff, op. cit, vol. VL, p. 179. 

3 Informaţiile pentru perioada 1942-1958 le-am preluat 
din cartea lui Alexandru Firescu și Constantin 
Gheorghiu, Lumini din culise (Faţa nevăzută a scenei), 
Editura Aius, Craiova, 2003, p. 36-39. 

*Idem, p. 217 

O săptămână sub mantaua lui Birlic 


Era spre sfârşitul stagiunii teatrale din Piatra 
Neamţ şi toată lumea din teatru se pregătea să plece 
în vacanţă. O stare de nervozitate şi de agitație cu- 
prinsese majoritatea actorilor care terminaseră sta- 
iul obligatoriu de trei ani. Circula vestea că teatrele 
bucureştene scot posturi la concurs pentru tinerii ac- 
tori. Vestea părea să fie zvon şi tocmai asta adusese 
trupa într-o stare de neliniște. Secretul era cunoscut 
de toți dar nimeni nu-l spunea cu glas tare. Directorul 
teatrului, lon Coman, care la fiecare sfârşit de sta- 
giune se confrunta cu situații neplăcute găsea me- 
tode să potolească spiritele, şi reușea să-și păstreze 
câțiva actori la care ținea foarte mult. Mai scăpau de 
sub tutela lui câte un actor sau actriță, dar pe majo- 
ritatea reușea să-i mai țină o perioadă până când 
Sandu Lazăr şi Edy Covali aduceau înlocuitori, uneori 
mai buni. Avea grijă să facă promisiuni tentante pe 
care le onora la timp dar şi putea să împiedice parti- 
ciparea la concurs a cuiva pe care şi-l dorea să ră- 
mână în echipă. Organiza turnee de o săptămână 
exact în perioada când se țineau concursurile. Învă- 
ţaţi cu disciplina, ne feream de pedepsele aspre care 
se aplicau în teatre pentru actorii indisciplinați. Şi, ca 
să dea strălucire şi greutate evenimentului progra- 
mat, în turneu, invita un mare actor al Teatrului Na- 
ţional din București. 

Împăcaţi cu ideea că trebuie să mergem în turneu 
şi că banii de concediu îi vom primi în ultima zi a sta- 
giunii, nu mai devreme, așa cum eram obișnuiți, ne 
pomenim într-o dimineaţă în fața Teatrului cu o li- 
muzină din care coboară un domn scund-mărunțel, 

într-un costum gri deschis cu o pălărie asortată, se- 
mănând izbitor cu artistul cunoscut nouă, Grigore 
Vasiliu Birlic. După ce și-a salutat prietenul care-l 
adusese, a adăugat ceva ce noi n-am auzit, dar hoho- 
tul de râs al celui de la volan ne-a confirmat bănuiala 
că avem în fața noastră chiar pe marele comic. Prin- 
tr-un reflex școlăresc, ca atunci când intră proful de ma- 
tematică în clasă, ne-am ridicat de pe banca unde 
obișnuiam să ne întâlnim înainte de spectacol. Încli- 
nând uşor capul, a răspuns salutului nostru fără să 
ne privească şi a intrat în Teatru. Sosirea lui Birlic la 
Piatra Neamţ a declanșat o mulţime de presupuneri, 
dintre care cea mai ciudată era: gata, îl schimbă pe 
Coman, vine Birlic director. Zvonurile s-au stins re- 
pede şi frământările noastre s-au potolit când a apă- 
rut distribuția spectacolului de turneu; cu invitat de 
onoare Artistul Poporului Grigore Vasiliu Birlic. La 
secretariatul literar, Edy Covali, unul dintre principa- 
lii ctitori ai Teatrului Tineretului, ne-a pregătit întâl- 
nirea cu cel mai mare artist comic al românilor. Edy 
Covali, cărturar instruit şi priceput teatralist, i-a pus 
la dispoziție marelui actor bucureștean câțiva artiști 
tineri care să-i poată ridica la plasă. Ţinând seama şi 
de calitățile fizice ale ilustrului comedian, trebuia gă- 
siți actori potriviți care să se armonizeze scenic cu 
maestrul și i-a găsit. Theodor Danetti, Sorin Lepa și 
povestitorul întâmplării. Pătrunşi de importanța eve- 
nimentului ne-am pregătit în mod profesionist, cu 
grijă şi emoție, întâlnirea cu Birlic în fața publicului. 
Se punea întrebarea: alături de Birlic, eu mă mai văd, 
ce mă fac? Teama de a nu dezamăgi, de a nu rata mo- 

mentul şi, mai ales, de a nu ne face de ocară şi de râs 
faţă de colegii care n-au fost aleşi în distribuţie, ne 
dădea insomnii. Scenariul adus de Birlic se compu- 
nea din două piese într-un act. Recomandația, o piesă 
franţuzească, în traducerea artistului, şi Restaurantul, 
un text al cărui autor îl bănuiesc a fi chiar Birlic. O 
săptămână, zi de zi, repetam cu Edy Covali şi noapte 
de noapte repetam cu ochii închişi până adormeam. 
Visam replicile. Voiam să nu-mi găsească cineva niciun 
defect în ce priveşte memorarea textului care este 
baza teatrului. Este o vorbă mai veche: dacă spui vor- 
bele și nu dărâmi decorul ești artist. 

Trecuse o săptămână. Într-o dimineaţă, la teatru 


l-am întâlnit pe Edy Covali plimbându-se pe holuri la 


braţ cu maestrul Birlic, asigurându-l că i-a pus la dis- 
poziţie cei mai talentaţi actori. Cuminte, cu lecţia în- 
văţată, aşteptam momentul, clipa când trebuia să 
intru în dialog scenic cu artistul la care n-aş fi îndrăz- 
nit să visez. Aşteptând să înceapă repetiţia şi aflân- 
du-mă în apropiere, îl urmăream pe celebrul fistrion şi 
îi auzeam frânturi de vorbe, i-auzi-ia, ce spui monșer, 
cum le zici dumneata bobocule... şi râsul gâlguitor al 
lui Edy îl provoca pe actorul de comedie. Culorile gri 
din îmbrăcămintea lui dădeau farmec făpturii scunde 
cu oleacă de pântec. Costumul de vară, cravata asor- 
tată cu buline albe, pantofii maro, cu pălăria ştrengă- 
reşte pe-o sprânceană îmi aminteau de Donald. Cu 
ochişorii ca două mărgeluţe jucăuşe, la rădăcina unui 


Grigore Vasiliu Birlic 

năsuc prelung, încadrată de obrăjori care se contrac- 
tau sau relaxau după comenzi invizibile ale unui su- 
flet dăruit anume celui care avea să întruchipeze 
atâtea figuri omenești în lumea mirifică a teatrului 
românesc. Glasul său ușor tubat-gutural era într-o ar- 
monie perfectă cu chipul său de bibelou. Renumele, 
Grigore Vasiliu şi l-a căpătat chiar de la începutul ca- 
rierei când a venit de la Teatrul Naţional din Cernăuți 
la București şi a jucat celebrul contabil din piesa 
Birlic. În lumea artiștilor, în compania marelui lon 
Iancovescu, era brelocul acestuia. 

După o scurtă vizită la director, o comisie pentru 
vizionare a coborât în scenă şi-n decorul pregătit de 
Mihai Mădescu am făcut prima şi ultima repetiție cu 
marele artist. Nimic deosebit. Birlic știa textul și-a 
vrut să ne verifice. A doua zi a început turneul din 
Bicaz pe valea Bistriţei, până la Bacău, la Grădina de 
vară. N-am dormit toată noaptea înainte de spectacol. 
Mă aşteptam să reluăm, să ţipe regizorul tehnic, Birlic 
să se enerveze. Nimic din toate acestea. 

Spectacolul de la Bicaz era organizat matineu și 
seara. Cu sufletul la gură și cu inima strânsă de emo- 
ţie aşteptam confruntarea în fața publicului și mă te- 
meam de eşec. Eram în a treia stagiune şi mă 
pretindeam oleacă de artist. Dacă mă fac de râs îmi 
iau lumea-n cap. Ar fi fost mai bine să refuz rolul. În 
ziua spectacolului, Casa de cultură a sindicatelor din 
Bicaz era plină ochi cu elevi de toate vârstele din oră- 
şelul de la poalele Ceahlăului. Artiştii Teatrului Tine- 
retului erau cunoscuți și unii dintre noi erau socotiți 
vedete, aveam fanii noştri printre şcolari. O dată la 
două săptămâni era programat un spectacol de co- 
medie al Teatrului Tineretului şi se înțelege de la sine 
că eram recunoscuţi pe stradă, opriţi de copii cărora 
le dădeam autografe. 

Îmbrăcat în costum de ospătar aşteptam în culise 


cu o oră înainte, spectacolul de matineu, care în- 

semna un fel de repetiție generală, căci spectacolul 
de seară era totul. Ştiam textul, cum se spune în tea- 
tru, dumnezeește și chiar replicile maestrului Birlic. 
Sosise clipa. 

Sala clocotea în vacarmul dezlănțuit de copiii care 
se fugăreau, alergau țipând şi râzând printre scaune. 
Zadarnic încercau învățătoarele care însoțeau grupu- 
rile de şcolari să facă liniște. S-a auzit bătaia gongului 
de turneu, — un disc de la o maşină agricolă, al cărui 
sunet de tigaie spartă a iritat sala. Fluierături, 
aplauze, țipete, bocănituri din picioare au inflamat 
atmosfera. Birlic aştepta la intrare în culise. 

Eram timorat, gâtuit de emoție şi mă plimbam 
prin decor, îngrozindu-mă de ce se poate întâmpla. ÎI 
vedeam pe marele artist cum își țuguia buzele şi-şi 
înălța sprâncenele la zgomotul de dincolo de cortină. 
Un scâncet ascuţit de scripet neuns însoțea deschi- 
derea cortinei. Sala, în loc să se potolească, a luat foc. 
M-am folosit de un truc practicat în teatru. Am călcat 
un șpraiț în spatele unei mese şi-o pocnitură ca un 
foc de armă a potolit atmosfera. Printre mese cu ta- 
câmuri şi pahare îmi făceam de lucru - joc francez — 
așteptând clientul. Timid, şovăitor, intră un omuleț 
căutând cu priviri blajine ceva. S-a întors din drum 
şi-a ridicat pălăria în semn de salut, şi-a şters fruntea 
cu dosul palmei şi a mormăit ceva de neînțeles. Pri- 
vindu-l am uitat replica. A încercat să spună ceva şi 
ca şi cum s-ar fi fript cu o gură de cafea, a zis pot să 
vă deranjez cu o întrebare. Am aşteptat câteva se- 
cunde ca sala să izbucnească în aplauze, aşa cum ar 
fi trebuit să se întâmple, dar nimic... Luaţi loc, am zis. 
O cascadă de râsete, ropote de aplauze, bocănituri 
din picioare, fluierături ca la concertele de muzică 
ușoară, m-au făcut să tresar. În clipa aceea am crezut 
că l-au descoperit pe maestrul Birlic, dar reacţia sălii 
m-a gratulat pe mine. 


Maestrul, aşezându-se pe scaun după ce s-a asi- 

gurat că masa nu are defecte şi nu-l trage curentul, s-a 
apucat să studieze lista de meniu. Pe chipul său atât 
de expresiv puteai pricepe nu numai gustul dar şi mi- 
rosul mâncărilor şi băuturilor ce le-ar fi poftit. Spec- 
tatorii matineului nu erau pe aceleași coordonate cu 
arta marelui comic pentru că nu-l cunoșteau, în 
schimb la replicile mele hăhăitul, aplauzele și bătutul 
din picioare în semn de admirație făceau să mă ruși- 
nez de ilustrul meu partener de scenă. Observându-i o 
privire care nu făcea parte din relaţia scenică a 
personajului, am intrat la o idee. Fiind aplaudat 
mereu şi la fiecare replică, mă ruşinam că Birlic era 
ignorat şi m-am dus cu gândul că sunt victima unei 
odioase farse. La final de spectacol Birlic mi-a spus 
să vin în cabină, la el. După ce am dat câteva auto- 
grafe unui grup de copii, timp în care îmi făceam pla- 
nul cum să mă dezvinovăţesc de succesul avut, timid, 
şovăielnic am bătut la ușa cabinei maestrului. Nu-i 
voie, a strigat cineva. Un vlăjgan care stătea după o 
perdea pe un taburet s-a ridicat în picioare şi s-a 
apropiat de mine. Domnul artist Birlic se concen- 
trează și domnul director Coman mi-a poruncit să nu 
las pe nimeni să se apropie de el și să-l agreseze. M-a 
chemat dumnealui, am replicat eu. Fără să bată la uşă, 
a intrat şi după câteva secunde mi-a spus vă așteaptă. 
Copleşit de emoţii am intrat. S-a ridicat şi a venit în 
întâmpinarea mea cu o lumină senină pe față. Cred 
că mă albisem așteptând judecata lui. Inima îmi bătea 
zgomtos în urechi și aşteptam reproșurile, dar nu s-a 
întâmplat așa. M-a invitat să iau loc și mă privea lung. 
Ai să stai în cabină cu mine. N-am înţeles atunci, cum 
înţeleg acum, ce onoare mi se făcuse. Au urmat între- 
bări, când am terminat IATC-ul, cu cine am învăţat, ce 
profesori am cunoscut... şi eu răspundeam scurt și cu 
precizie, ca la examen. Dacă aș fi director azi, azi te- 
aș angaja în trupa mea şi să nu uit, după spectacol, di- 
seară, ești invitatul meu. 


ITC 


Dacă la matineu copiii nu-l cunoșteau pe Birlic, 
seara s-au schimbat lucrurile. Lumea bună a orășe- 
lului de munte, Bicaz, n-a pierdut ocazia să-l admire 
şi să-l aplaude pe minunatul comic al Teatrului Na- 
ţional din Bucureşti. Primit cu ropote de aplauze și 
cascade de râs la intrarea în scenă, Birlic se simţea în 
largul lui și eu, o spun cu modestie, m-am dovedit un 
bun ridicător la plasă marelui artist. La final, sala, în 
picioare, nu mai contenea furtuna de aplauze, din 
care o părticică simțeam că-mi aparține și mie. După 
spectacol m-am grăbit să-mi schimb costumul de 
scenă şi să-mi aştept colegul la ieşire aşa cum mi-a 
cerut. M-am grăbit, dar eram deja așteptat. Mergem 
să mâncăm ceva. Am înlemnit. Banii ce-i aveam în bu- 
zunar nu mi-ar fi ajuns să fac față. Cu un pas în urma 
lui Birlic, ca un căţel plouat, am intrat în singurul res- 
taurant din Bicaz. Ne-am așezat la o masă și şeful de 
sală a și apărut cu lista de meniu. Ce vrei să mănânci, 
m-a întrebat maestrul. Ştiind ce bani am, i-am răs- 
puns că am mâncat acasă. Ei lasă, o friptură pentru 
colegul meu, cu garnitură, salată și ce mai aveţi voi, 
înainte de asta o ciorbiţă de burtă și o bere bună să ne 
aduceţi. Pentru mine un cașcaval și două felii de pâine 
prăjită, eu nu beau nimic pentru că sunt răcit. 

Personalul restaurantului adunat la oficiu de ser- 
vire, se înghesuia, pândindu-l şi admirându-l pe ma- 
rele artist, oaspetele lor de onoare. Două ospătărițe, 
ca două furnicuţe, au venit în fugă să-i ceară un auto- 
graf. Am văzut atunci uimitoarea transformare în lu- 
mină a chipului omulețului pe care îl aveam în față, 
admirând tinerețea şi gingăşia celor două codane. 
Când șeful de sală ne-a pus nota de plată pe masă 
m-am ridicat şi am scos din buzunar bancnota boțită 
ce o aveam, să se vadă că plătesc eu consumația. Lasă, 
monșer, ești invitatul meu. Maestre, nu mă jigniți, am 
mârâit eu. Birlic a făcut ochii mari, s-a ridicat, a lovit 


cu palmele masa de-au sărit în aer tacâmurile şi cu 

un glas răgușit a strigat de-a răsunat restaurantul eu 
te jignesc pe dumneata, eu te jignesc?. Am înlemnit. 
Nu m-așteptam la o astfel de reacţie. Îl priveam și mi 
se părea că-mi vorbeşte un monument. Mi s-a năzărit 
că l-am ofensat pe Costăchel Gudurău, pe Dandanache, 
pe Spiridon Biserică, pe Spirache, pe Varlam... mi 
se părea că-l văd în Două loturi, în Directorul nostru, 
în... dar nu puteam să râd. Eram contrariat de reacția 
momentului. Mă întrebam ce prostie am spus de s-a 
supărat artistul la care n-aş fi îndrăznit să-i trec pe 
dinainte. Birlic a plătit consumaţia, a dat bacșiș și au- 
tografe şi-a pus pălăria pe-o sprânceană și-a părăsit 
sala în aplauzele celor de față. Eu, rușinat, în urma 
lui, mergeam zicându-mi în gând, dracu m-a pus să 
vin la restaurant. Cineva în spatele meu m-a bătut pe 
umăr şi mi-a zis: foarte frumos momentul, brava, 
putea să fie mai lung. Cei care au văzut reacția lui 
Birlic au fost convinși că anume s-a organizat un mo- 
ment artistic. A doua zi, când l-am întâlnit pe maes- 
tru, aşteptam să-mi facă din nou reproșuri, dar nu. 
Parcă nu se întâmplase nimic cu o seară înainte. 

Succesul pe care l-am avut în Bicaz, la matineu, nu 
s-a mai repetat. Birlic era cunoscut peste tot, adorat 
şi admirat de toată lumea. Sub mantaua lui, săli arhi- 
pline au confirmat popularitatea marelui artist și abi- 
litatea organizărilor de spectacole ale renumitului 
animator de teatru lon Coman. Succesul s-a dovedit 
a fi de casă, prestigiu şi de notorietate a Teatrului 
Tineretului. 

Dacă în scenă Birlic iradia lumină şi stârnea râsul 
prin atitudini, gesturi simple, mimică şi prin ştiinţa 
de a da textului virtuţi, valenţe și nuanţe, fără a su- 
prasolicita comedia, în culise şi în cabină la teatru era 
trist. Un om trist și uneori mi se părea chiar întune- 
cat. Se schimba când respira aerul scenei, lua înfăți- 
şarea şi identitatea eroului comediei în care ar fi 


impropriu să spun că juca. Trăia. Ca partener de 

scenă, la rangul lui, n-avea hachiţe de vedetă, cu me- 
tode de-a te ţine cu spatele la public, sau să te împie- 
dice să-ți etalezi calitățile personale. Dimpotrivă, am 
simţit ajutorul marelui artist de a-mi da curaj și aripi. 

Spectacolul de la grădină, din Bacău, a însemnat 
sfârşitul turneului din vara anului 1967 făcut pe valea 
Bistriţei. Şansa care am avut-o de a juca alături de 
marele artist Grigore Vasiliu Birlic se leagă de alte în- 
tâmplări fericite pe care le-am trăit în profesie, ală- 
turi de figuri celebre ale Teatrului Românesc. Cu 
Ştefan Ciubotărașu, Dina Cocea, Nicolae Sireteanu, 
Marietta Sadova, Draga Olteanu, Dem Rădulescu, 
Sanda Manu, Horia Popescu, Lucian Giurchescu... am 
cunoscut satisfacţii care mi-au îmbogăţit viața şi 
mi-au adus multe clipe de fericire. 

Am părăsit, în seara aceea de vară năbădăioasă, 
cabina maestrului Birlic mulțumindu-i şi totodată ce- 
rându-mi scuze pentru întâmplarea de la restauran- 
tul din Bicaz, de care s-a făcut că nu-şi aminteşte. 

Când am deschis uşa să părăsesc încăperea m-a 
strigat stai, să-ți dau ceva. A scos o poză, o amintire 
de la mine. l-am mulțumit şi am coborât privirea pe 
poza cu scrisul tremurat al maestrului... cu mult drag 
lui Vitcu Dionisie de la un artist altui artist în amintire, 
iar pe verso fotografiei, cu toată dragostea talentatu- 
lui Dionisie Vitcu căruia îi prevăd un viitor strălucit 
şi... a semnat în original (ca să-l parafrazez pe Nenea 
lancu) Grigore Vasiliu Birlic 22/ VI 967. 

Ce diplome, ce premii și ce laude ar avea valoare 
mai mare ca acest document olograf primit la început 
de drum de la marele artist! În amintire, port ca un 
talisman imaginea maestrului cu mândria că am jucat 
alături de el și m-a prețuit. 

PROIECTUL ANOTIMPULUI 


Eugen BENEA 


„Cartea pe bancă” 


Sub titulatura „Cartea pe bancă”, am lansat un 
proiect menit să reînvie pasiunea pentru citit, să pro- 
moveze aşadar lectura în rândul tinerilor care să re- 
descopere aventurile pe care o carte răsfoită le poate 
oferi. Plimbându-mă zilnic prin parcurile din târgul 
leşilor, am remarcat că sunetul filelor de carte a fost 
înlocuit de bătăile frenetice pe ecranul telefoanelor 
şi al tabletelor tinerilor captivi în mrejele tehnologiei. 

Am decis astfel să pornesc eu însumi într-o aven- 
tură şi în vara lui 2015 am lansat conceptul „Cartea 
pe bancă”, prin plasarea unui volum pe o bancă si- 
tuată în parcul din faţa Teatrului Naţional „Vasile 
Alecsandri” laşi. Nu am dat importanţă la momentul 
respectiv, dar întâmplarea a făcut ca volumul de carte 


să fie O hotărâre dificilă de Wilhelm Adam, descriind 
poate frământările interioare şi parcursul viitor al 
acestui proiect. Timp de o săptămână, am continuat 
să înfrumuseţez băncile din Iaşi, mai precis pe cele 
din Parcul Copou şi Expoziţiei, cu o carte, abordând 
tematici diverse, provocând trecătorii la reacţii dintre 
cele mai incitante. Cei ce aveau să îndrăznească a des- 
chide coperta volumului întâlneau îndemnul: 


„Citeşti! Dăruieşti! Las-o pe o bancă!”, cu mici com- 
pletări pentru a înţelege cum pot transmite ideea mai 
departe. 

În pofida rolului jucat de tehnologie vis-ă-vis de 
pasiunea pentru citit, şi anume acela de inamical ima- 


ginaţiei, promovarea acestui concept am realizat-o 

UL 
tot prin intermediul rețelelor de socializare, încro- 
pind o pagină oficială, unde am continuat postarea 
de poze cu titlurile cărților şi indicii ale locurilor 
unde pasionaţii de lectură puteau găsi volumul mult 
aşteptat. 

Păsările au aripi şi pot călători oriunde pentru a 
dobândi libertatea, dar oamenii au cărți în loc de 
aripi, perindându-se astfel nu numai în alte lumi, ci 
şi în labirintul sinelui. 

Pasionaţi de lectură sunt pretutindeni, iar eu do- 
ream înmagazinarea a cât mai multor reacții ale tre- 
cătorilor ce se perindă prin parcurile din țară, astfel 
încât am pornit într-un turneu în cadrul căruia am 
lăsat mai multe volume pe băncile avide de cultură 
din Târgu Mureş, Borsec, Sibiu, Sighişoara, Braşov, 
Curtea de Argeş şi Sinaia. 

Derularea proiectului era planificată până la 
sfârşitul verii, mai exact începutul lunii septembrie, 
datorată în principal capriciilor vremii, dar s-a ivit 
ideea promovării pasiunii de a citi şi în alte spații 
neconvenționale precum spaţii comerciale, locuri pu- 
blice amenajate, tramvaie, trenuri... 

La data de 1 octombrie, o întâlnire neașteptată şi 
bineprimită cu tinerii de la TramClub laşi - cei care 
au personalizat tramvaiele Literaturii - a deschis 
calea unei colaborări promițătoare. Astfel, grație lor, 
am lansat în premieră în România prima bibliotecă 
pe șine, „Biblioteca din tramvaiul Literaturii”, pe 4 
decembrie 2015. Pe 22 decembrie am lansat cea de-a 
doua bibliotecă pe şine, inițiativă bine primită de că- 
lătorii ieşeni. 

Călătoria cu trenul poate fi uneori anevoioasă, dar 
o carte este mereu bine primită. Entuziasmaţi au fost 
astfel şi călătorii din trenurile ce au plecat către Cluj 
şi Bucureşti, care au beneficiat de lectură din lunile 
noiembrie şi decembrie 2015. 

A avea prea multe cărți nu este o problemă, dara 
nu avea destule rafturi, îți poate da de gândit... În 

acest sens, luna lui Gerar a surprins iubitorii de lec- 
tură cu o lansare inedită - Prima bibliotecă din- 
tr-un hotel din România, mai exact Hotel Select laşi. 
La data de 29 ianuarie acolo şi-au găsit locul peste 80 
de volume din diverse genuri literare. 

1 februarie a întâmpinat bucureştenii cu lansarea 
proiectului şi pe băncile din parcurile capitalei, volu- 
mele regăsindu-se în Parcul Grădina Icoanei şi în cel 
din fața Teatrului Naţional „I.L. Caragiale”. 


Puțin câte puţin, s-au adunat 500 de volume iti- 
nerante. Am încercat atragerea prin moduri cât mai 
inedite a cititorilor către esența proiectului, fie prin 
a-i aştepta la un ceai ce te îmbie la lectură în cafe- 
neaua ArtGeorgies - Cartea din cafenea, fie prin as- 
cultarea emisiunii de la Radio Hit - Metropola Hit — 
în fiecare luni, unde pot câştiga o carte, parte a pro- 
iectului. Mai mult, din luna octombrie 2015, în fiecare 
vineri, am derulat concursul „Dai like şi câştigi”, în ca- 
drul paginii oficiale de pe rețeaua de socializare 
Facebook. Au fost împărţite astfel 15 cărți la prietenii 
proiectului din laşi, Galaţi, Bucureşti, Vatra 
Moldoviței, Haţeg etc. 

Nu în ultimul rând, doresc să le mulțumesc celor 
care s-au alăturat acestui demers cultural şi au spri- 
jinit iniţiativa mea: editurile Adenium, Polirom, Ne- 
mira, Trei, Litera şi Librăria Humanitas - Piaţa Unirii, 
laşi. De asemenea, multe donații au venit de la prie- 
teni care au dorit să rămână anonimi şi cărora le sunt 
recunoscător pentru că mi-au împărtăşit înclinația 
pentru lectură. 

„Cartea pe bancă” va continua să îşi surprindă ci- 
titorii prin lansarea unui proiect amplu, pentru pe- 
rioada verii; iubitorii de lectură şi prietenii acestei 
inițiative se vor reîntâlni de această dată pe băncile 
tuturor parcurilor din marile oraşe ale țării, oferin- 
du-le. Călimara imaginaţiei rămâne deschisă, pregă- 
tind noi şi nebănuite aventuri... 

Raluca Elena GOLEȘTEANU 


Ei 


Capitale simbolice în lumi periferice. 
lașul și Cracovia în secolul al XIX-lea 


„— Și unde mergeţi dumneavoastră? 
- La lași. 

- Să nu fie peste graniţă? 

- În Moldova. 


- Dar pașaport aveţi?”. 


„Locuitorul Cracoviei se distinge printr-o... 
temperanță judicioasă și absenţa înclinaţiei 


către izbucniri şi expansiuni emoţionale”. 


[...] Pentru a ajunge la momentele definitorii care 
au influenţat transformarea acestor oraşe, din capi- 
tale provinciale sau regionale, în entităţi nevoite a-și 
căuta și inventa etichete alternative, este totuși nece- 
sar să „cădem în timp”, dacă ne este permisă această 
aluzie la cunoscuta sintagmă cioraniană. Astfel, 
redăm în cele ce urmează principalele repere socio- 
istorice care au însoţit drumul celor două orașe până 
în modernitate, dar şi contextul în care s-a petrecut 
conversia istoriei în memorie, adică acele întâmplări 
cheie care au facilitat ulterior compensarea prin sim- 
bolism cultural a lipsei succesului politic. În cazul la- 
șului ne referim la stadiile parcurse între anii 
1859-1862 sub semnul a ceea ce numim acum unifi- 
carea politică și administrativă a celor două Princi- 
pate; în cazul Cracoviei vorbim de procesul de 
liberalizare cunoscut sub denumirea de autonomie a 
Galiției, care a început în Monarhie încă din anii '60, 
și a fost etichetat ca atare odată cu Constituţia din 
18671. 


Fără a intra în detaliatele polemici istoriografice 
cu privire la întemeierea și atestarea orașului lași, 
semnalăm aici că, după cum arată documentele păs- 
trate, orașul a fost menţionat pentru prima oară în- 
tr-un privilegiu comercial din octombrie 1408 al lui 
Alexandru cel Bun acordat negustorilor lioveni, unde 
așezarea era definită ca punct de vamă pe ruta co- 
mercială către Cetatea Albă? (ulterior cunoscută ca 
Akkerman). Etimologic, toponimul Iași se pare că de- 
rivă de la cuvântul iasi”, denumire dată de către sla- 
vii răsăriteni unei populaţii sarmate:, de origine 
indo-europeană, alanii, ce s-ar fi stabilit în regiune 
încă dinainte de perioada Marilor Migraţii; acest 
popor și așezarea lor pe locul actualului oraș sunt 
menţionate în scrierile vestitului cronicar polonez de 
secol XV, Jan Dtugosz?. În accepţia istoricului N.A. 
Bogdan, cuvântul este derivat de la latinescul ias, 
„Scut de săgeți” și are legătură cu soldaţii romani, lu- 
crători la minele din zonă5. În secolul al XVI-lea, Iașul 
devine capitală a Moldovei, după ce domnitorul 
Alexandru Lăpuşneanu a mutat aici, de la Suceava, 
scaunul domniei. 

Cracovia, Krak6w în poloneză, „oraşul lui Krak” în 
traducere, unde Krak este numele legendarului con- 
ducător al lehiţilor, un trib al slavilor vestici, a fost 
atestat încă din secolul al VII-leaf. Peste două secole 
era deja menţionat ca importat centru comercial, de- 
venind în același timp și nucleul viitorului stat polo- 
nez. Orașul a fost aproape în întregime distrus în 


timpul migraţiei mongole din 12417. Înainte de 


ProEuropeana Clubul cărții digitale 


151 


aceasta, însă, Cracovia devine un principat, care, îm- 
preună cu cel de Sandomierz, vor alcătui, începând 
cu secolul al XII-lea şi până la partiţia Poloniei de la 
sfârşitul secolului al XVIII-lea, cea mai coezivă unitate 
administrativă de pe teritoriul Federaţiei?. În secolul 
XIV, Catedrala de la Wawel găzduia prima încoronare 
a unui cap al Regatului Polonez, cea a lui Ladislau |, 
cel Scund, Duce de Cuiavia?. 

Pe lângă rolul comercial menţionat deja (evident, 
Cracovia, ca membră a Ligii Hanseatice, avea o poziție 
net avantajată în comparație cu mai provincialul laşi 
care nu beneficia de atâtea privilegii şi scutiri de 
taxe), ambele oraşe au reprezentat în Evul Mediu im- 
portante centre religoase şi educaţionale. Iașul a îm- 
binat aceste două funcţii, iar exemplul cel mai 
spectaculos este dat de școala românească înființată 
de domnitorul de secol al XVII-lea, Vasile Lupu, în ca- 
drul aşezământului religios construit tot sub patro- 
najul său, Trei Ierarhi (cunoscut în timpurile mai 
vechi ca Treisfetite)!%. Un conducător politic ce poate 
fi asemuit unei personalităţi a Renașterii, Vasile Lupu 
a revoluționat capitala moldovenească la nivel vizual 
(biserica menţionată prezintă o îmbinare, unică în 
ţară, de stiluri precum cel bizantin, gotic pe filieră 
transilvană) şi spiritual (a înființat şi o tipografie la 
Treisfetite, a introdus în Moldova învățământul în 
limba latină, în timpul domniei sale s-a tipărit prima 
carte de pravile românești)!!. 

Adăugăm puterii comerciale şi semnificației poli- 
tice a Cracoviei din acea perioadă, influența reli- 
gioasă pe care orașul o avea graţie faptului că era 
reşedinţa Episcopatului regiunii Poloniei de Sud (așa 
numita Matopolska), dar și a altor teritorii precum 
cele ale Czestochowei, Radomului și Lublinului!?. 
Odată cu evenimentele de la sfârșitul secolului al 


XVIII-lea, Cracovia își pierde autonomia și însemnă- 

tatea religioasă care va fi, parţial, recuperată de abia 
în 1889, când titlul medieval de Prinț Episcop va fi 
restaurat, însă la nivelul unei dioceze obișnuitet?. 
Brandul oraşului, fără doar şi poate, îl constituie Uni- 
versitatea Jagiellonă înființată în secolul al XIV-lea de 
către regele Kazimierz al III-lea, reformatorul statului 
polonez de atunci. Ca și în cazul Episcopatului, parti- 
ţia Federaţiei va declasa Universitatea, transfor- 
mând-o dintr-un centru de excelență educațională 
(era a doua ca vechime şi prestigiu în Europa Cen- 
trală, după Universitatea Carolină din Praga), într-o 
„aripă provincială, numărând 500 de studenți şi un 
corp academic mediocru”1*. 

În perioada modernă, cu excepţia evenimentelor 
ce au tulburat deopotrivă și Muntenia, precum ocu- 
paţiile consecutive ale puterilor implicate în conflic- 
tele din zonă (austriecii, rușii, turcii)!5, Revolta 
Eteristă din 1821, Revoluţia de la 1848, lașul a avut 
un trai de târg patriarhal, trezit din torpoare doar de 
frenezia vreunui bal dat de către vreun consul impor- 
tant acreditat la lași sau de către una dintre familiile 
de patricieni ale orașului, precum Roznovenii, Sturdze- 
ştii, Cantacuzineştii, care doreau să intre în grațiile 
uneia sau alteia dintre puterile cu influență în 
Principat la acel moment. 

În stilul irezistibil cunoscut, Alecsandri descrie 
urbea Iașilor în secolul al XIX-lea. Cuvântul de ordine 
este contrastul, pe orice plan s-ar întâlni el: vizual, al 
mentalităților, al cutumelor, al naționalităților. Orașul 
poziționat romantic între dealuri, vii şi păduri te ui- 
meşte cu o arhitectură necunoscută, dată de o îmbul- 
zeală de palate şi biserici, ce sugerează privitorului 
un conflict al Vestului cu Estul, aşa cum pe străzile 
sale, hainele largi orientale par exotice în raport cu 
cele strâmte, europene, „ciubotele roşii” se retrag în 


faţa „încălțămintei de vax”, „divanurile late s-au cio- 

CORESPO 


tlay 
re tun, ben ura af 
ct ot miscat adr De eh 


Iaşul în 1788 
(litografie) 


plit în forme de canapele elegante”; pe scurt, această 
îmbinare stranie îl face pe autor să comenteze că 


i bor- 


„laşii este un teatru curios, decorat cu palaturi 


dea lipite împreună, [iar] actorii lui sunt luxul şi să- 


răcia 


”, iar pe această scenă, slăbiciunile omeneşti 
şi nedreptăţile sociale precum vanitatea şi inegalita- 
tea sunt ambalate într-o poleială de vechi şi nou. În 
acest Turn Babel, diferite naţionalităţi trăiesc cot la 
cot, pe aceeaşi stradă: „aici un cofetar italian se 
loveşte de un crâşmar jidov, mai colo un croitor fran- 
cez se înghionteşte cu un ciubotar neamţ, mai de- 
parte o modistă parisiană dă braţul unui ceasornicar 
sviţer”; lângă „o spiţerie nemţească lipită de o tutun- 
gerie armenească”, o casă mică şi dărăpănată în care 
asudă meşteşugari evrei este lipită de un magazin im- 
punător plin cu obiecte de lux!€. 

În acest haos uman şi vizual, în care nota orientală 
predomina mai degrabă la începutul secolului, Re- 
volta Eteriştilor din martie 1821, finalizată cu invazia 
ienicerilor din iunie a aceluiaşi an, au fost evenimente 
ce autulburat viaţa ieşenilor de toate stările şi naţio- 
nalităţile. Intrat din Imperiul Rus în Moldova cu a sa 
ceată grupată în „Societatea Prietenilor” (Eteria), Alexandru 


NDENȚE 


Ipsilanti a reuşit să câştige sprijinul militar şi finan- 
ciar al domnitorului Mihail Grigore Şuţu, al mitropo- 
litului Veniamin Costachi, şi al boierilor rusofili, 
pentru cauza greacă, mai exact eliberarea Greciei de 
sub dominaţia otomană”. Ulterior, gruparea lui Ipsilanti, 
ce ajunsese în Muntenia între timp, este învinsă de 
turci, iar aceştia, nimicind trupele eteriste rămase, 
„trec laşul prin foc şi sabie”; se pare că ienicerii şi 
spabhiii au stat la Iaşi până în octombrie al anului ur- 


mător, perioadă în care au distrus „gospodăriile bo- 
ierilor trecuţi de partea Eteriei şi, fugiţi peste graniţe, 
au ars casele şi le-au transformat în grajduri, prădând 
magazinele şi transformând bisericile în pulberării”!5. 

În contextul tulburărilor revoluţionare de la 1848, 
deşi jaful nu a atins proporţiile „zaverei”, urmările 
politice pentru Moldova şi elita politică a acesteia au 
fost incomparabile. În ciuda cenzurii instituite de 
către autorităţile ruse, în ciuda prezenţei efective pe 
teritoriul Moldovei a celor trei Puteri implicate în 
conflict, într-un oraş în care toate hotelurile purtau 
denumirea de Grand Hâtel, deşi aspectul le reco- 
manda drept mici hanuri rurale, după cum lon Ghica 
observă ironic în textul amintit la începutul lucrării!?, 
1848 a reprezentat pentru Moldova anul pătrunderii 
ideilor de libertate, ce vor duce la acea accelerată 


schimbare a mentalităților într-un decurs temporal 


Cracovia 
(litografie) 

scurt, devenită în sine marca modernizării românești. 
Expresia prefacerilor ce aveau să vină erau la acea 
vreme cluburile; saloanele literare, precum cel de la 
Alecu Balș, unde participa și fostul domnitor Grigorie 
Ghica; efervescența dezbaterilor şi a publicaţiilor, 
precum Propășirea, foaie știențifică şi literară, tipărită 
de către Ghica în colaborare cu Alecsandri, Kogălniceanu, 
C. Negruzzi? Simplu spus, Principatele, deoarece 
evenimentele din capitala Moldovei le vizau pe amân- 
două, au făcut din acel moment un pas înainte pe 
calea constituționalismului, ce a debutat cu Regula- 
mentele Organice, document cu nete valenţe ino- 
vatoare pentru viața politică şi publică româ- 
nească, chiar dacă aplicat de către o putere ce nu 
avea, în fond, ca program, liberalizarea principa- 
telor Danubiene. 

Viaţa anodină de provincie nu poate fi în niciun 
caz atribuită locuitorilor Cracoviei de la sfârşitul se- 
colului al XVIII-lea, începutul secolului al XIX-lea, deşi 
poate o categorie a acestora, aristocrații, au dorit-o 
şi au cultivat-o pe întinsele lor moşii din vecinătatea 
Cracoviei. Contextul internaţional și voința imperiilor 
vecine teritoriilor poloneze au conspirat la a da po- 
veştii cracoviene un curs tumultos în anii în care în 
Vestul Europei începuse modernizarea vieții politice 
şi a sferei publice. 

Aşadar, în 1772, în urma primei împărțiri a Federaţiei 
Polono-Lituaniene, Cracovia a revenit administraţiei 
habsburgice, implicate la acel moment în procesul de 
reformare a instituțiilor și a popoarelor de sub con- 
trolul său, fenomen ce este asociat politicii iluministe 
inițiate de Maria-Thereza, însă implementate ca pro- 
gram guvernamental de către fiul acesteia, Josef al II-lea. 
Natural, orașul își pierde din funcțiile politice şi reli- 
gioase deținute mai înainte, însă recuperează oare- 


cum la nivel de prestigiu odată cu includerea sa în 

cadrul efemerului Ducat al Varșoviei (1809-1815)1, 
construcție de inspirație napoleoniană, care a avut 
intenţia de a reda unei părți a teritoriului polonez au- 
tonomia politică. Deşi acest aranjament se dovedea 
mai degrabă benefic Varșoviei, care se bucura de or- 
gane suverane și, implicit, de auto-guvernare, reali- 
tăţi de neconceput în cadrul politicilor de tip represiv 
ale autocratismului rus, cu care Varșovia se confrun- 
tase înainte şi se va confrunta şi mult timp de atunci 
încolo, Cracovia a putut să își menţină un statut ne- 
utru, nefiind nevoită să decadă la condiția de provin- 
cie, avută dinainte. În curând, acest început promi- 
ţător va avea baze mai largi grație Congresului de la 
Viena (1815), evenimentul internațional care lichi- 
dează cu moştenirea politică liberală napoleoniană, 
re-instaurând guvernările de tip autoritarist în re- 
giune, dar care, pentru Cracovia, va concepe un statut 
privilegiat. Cu denumirea oficială de „Orașul Liber 


"2, acesta va beneficia de înlesniri comer- 


Cracovia 
ciale, fapt care va duce rapid la dezvoltare economică 
în baza schimburilor de produse cu teritoriile vecine, 
cehe, austriece, ungare, cu Silezia, cu Regatul polonez. 
Se deschid reprezentanțe ale unor magazine din 
aceste teritorii; din 1818, Cracovia va avea propriile 
oficii vamale, ceea ce va facilita descărcarea şi plata 
diverselor produse la nivel local (ex. Prusia și Austria 
importau grâne din regiunile limitrofe orașului pre- 
cum era Sandomierz; revoltele anului 1830 din 
Imperiul Rus, și, implicit, materia primă de care ar- 
mata rusă avea nevoie, au înlesnit Cracoviei exportul 
de produse la prețuri mari?). Urmările la nivel social 
vor fi imediate şi semnificative: va lua avânt burghe- 
zia orășenească (bancherii, proprietarii de imobile și 
magazine), dar și categoria meșteșugarilor; evreii din 
Kazimierz, districtul evreiesc, vor primi la rândul lor 


drept de negoţ liber?*. Burghezia, vorbitoare de fran- 

ceză în viața particulară şi dornică să își amenajeze 
locuința cu ultimele achiziții importate de la Londra, 
Hamburg sau Pariss, va fi şi cea care va acționa legal 
în sprijinul conectării feroviare a Cracoviei la centrele 
comunicaţionale esențiale ale continentului; calea fe- 
rată ce lega Varşovia de Viena trecea prin Silezia şi 
Czestochowa, ocolind Cracovia? Dealtminteri, ab- 
sența conexiunii de cale ferată dintre Rusia şi 
Matopolska?”, situație ce a durat pe întreaga pe- 
rioadă a partiţiilor, ducând la izolarea acesteia din 
urmă, va avea consecințe ce se vor resimți inclusiv în 
perioada interbelică. Pe de altă parte, conectarea de 
mai tîrziu, în anii '50, a Cracoviei la părțile de Vest ale 
Imperiului, mult mai industrializate, va avea ca rezul- 
tat invadarea pieţei locale cu mărfuri mai ieftine, sub- 
minând economia cracoviană şi sub acest aspect. 

Perioada prosperă descrisă va ajunge la apus în 
1846, când, în urma sângeroaselor revolte ţărăneşti 
ce au cuprins întreaga regiune de sud, autoritățile 
austriece au decis încorporarea Cracoviei şi a zonelor 
limitrofe în administrația proprie. Pentru oraş, 
aceasta însemna desființarea tuturor privilegiilor 
economice dobândite mai înainte, reintroducerea pa- 
şapoartelor pentru locuitorii săi, pe scurt, recăderea 
în statusul de provincie. Cu mijloacele comunicațio- 
nale şi administrative restrânse, Cracovia devenea o 
periferie în cadrul unei regiuni ce se afla ea însăşi la 
periferia economică și civilizațională a Imperiului 
Habsburgic? Nu este de mirare deci că până şi popu- 
laţia orașului va scădea în această epocă. 

De parcă acest lucru nu era îndeajuns, doi ani mai 
târziu, în contextul represiunii severe conduse de 
către armata habsburgică în teritoriile situate de am- 
bele părţi ale râului Leitha, cu scopul de a înăbuși fo- 
carele revoluționare cristalizate în orașele mai mari, 


Cracovia este bombardată*. Guvernul autoritarist ce 


vine la putere la Viena imediat după evenimentele lui 
1848 ia măsuri de germanizare a administraţiilor lo- 
cale, fiind implicit vizată şi Cracovia, unde Universi- 
tatea şi organele juridice rămase suferă influențe de 
aceeaşi natură?l. 

Construirea de granițe „spirituale” are un cores- 
pondent și în lumea fizică, astfel, datorită poziţiei sale 
strategice, Cracovia fiind situată în apropierea fron- 
tierelor Imperiului Habsburgic cu Prusia dar și cu te- 
ritoriile de sub control rusesc, va asista în 1850 la 
construirea de fortificaţii pe teritoriul său, într-o 
vreme când marile oraşe europene, inclusiv Viena, își 
desființau propriile ziduri de apărare pentru a favo- 
riza dezvoltarea urbană”? Astfel, Cracovia devenea 
un oraș-garnizoană, cu un număr semnificativ de mi- 
litari comasați local, și cu cele mai importante monu- 
mente-simbol ale națiunii poloneze înconjurate la 
propriu de ziduri de cărămidă??. 

Revenind pentru puțin timp la aspectul general al 
celor două oraşe în chestiune, este bine de nuanţat 
că torpoarea pe care o menționam cu referire la bo- 
ierimea moldoveană ce pare că își marca viața în aş- 
teptarea următorului bal nu este o etichetă ce se 
poate aplica întregii societăți. Asemeni oricăror alte 
oraşe europene ale vremii, lașul și Cracovia experi- 
mentau recurente incendii, epidemii de holeră (Moldova 
se confrunta cu un episod chiar în timpul vizitei lui 
Carol întreprinsă în regiune, imediat după venirea 
acestuia în Principate), sau alte probleme demogra- 
fice şi urbane. 

Cu o populație de 65.745 de locuitori conform re- 
censământului din 1859%, deşi autorul, N. A. Bogdan, 
avertizează că această cifră trebuie privită cu precau- 
ţie deoarece Iașul nu avea nici până către sfârşitul se- 
colului un birou statistic specializat, estimările 


făcându-se prin aproximare, sau superficial în cazul 

declaraţiilor ambigue ale alogenilor în ce priveşte 
etnia și confesiunea, în timp ce Cracovia număra, con- 
form recensământului din 1869, 49.835 de locuitori? 
(fără personalul militar de alte etnii campat aici), am- 
bele oraşe prezentau în perioada menționată aspec- 
tul modest al unor adunări neregulate de case, 
înecate în praf din cauza lipsei pavajului corespunză- 
tor. Cum spun Alecsandri în scrisoarea către priete- 
nul său Kogălniceanu* sau Rudolf Suţu în evocarea 
Iaşului natal*, glodul ulițelor nu se mai usca din pri- 
măvară până în toamnă, acoperind hainele trecători- 
lor şi făcându-i să aprecieze încă o dată mai mult 
aspectul capitalelor europene „civilizate”, sperând că 
într-o zi străzile şi instituţiile propriei urbi vor re- 
flecta ordinea existentă, deopotrivă în traiul şi în con- 
stituția mentală a locuitorilor De altfel, şi jurnalistul 
francez Fr. Dame, aclimatizat Bucureştiului, povestea 
cum contemporanii săi locuitori ai capitalei se ve- 
deau nevoiți ca, pe timp de ploaie, să ia trăsura pen- 
tru a trece strada... 

Deşi în timpul Regulamentelor Organice, s-au im- 
plementat măsuri timide, precum îmbunătăţirea stă- 
rii străzilor, deschiderea de piețe publice?*, în cea mai 
mare parte a secolului al XIX-lea, condiția generală a 
lașului poate fi caracterizată prin intermediul acelo- 
raşi realități descrise în cazul Cracoviei de scriitori şi 
alți observatori sociali. La jumătatea secolului al XIX-lea, 
aceasta suferea de un dezechilibru endemic între 
numărul caselor construite şi progresia exponențială 
a populaţiei; în districtul evreiesc, existau cazuri în 
care până la zece oameni locuiau într-o singură ca- 
meră?, Dacă adăugăm acestui fapt lipsa apei curente 
(tot în cartierul evreiesc, numai o treime din case po- 
sedau surse proprii de alimentare cu apă“) şi a unui 
sistem de canalizare, înțelegem recurența epidemii- 


lor de tot felul, din care holera făcea ravagii. Con- 

strucțiile erau preponderent din lemn“, ceea ce făcea 
ca incendiile să fie o realitate a zilei, cu urmări deza- 
struoase. În lași, secolul al XVIII-lea a fost martorul 
unor incendii... la fiecare trei ani, iar acestea au apă- 
rut cu regularitate până către... 1910. În Cracovia, pe 
lângă alte evenimente de gen, incendiul din 1850 a 
distrus o bună parte a centrului vechi (cam 160 de 
case“), iar reconstrucţia acestuia a durat 15 ani. 

O descriere a acestor orașe, aşa cum puteau fi vă- 
zute mai degrabă din stradă decât de la ferestrele ca- 
leştilor aduse de la Viena, nu poate trece cu vederea 
cartierele evreiești ale acestor două orașe, fie și da- 
torită faptului că populația de confesiune mozaică al- 
cătuia o comunitate semnificativă numeric, 
reprezentată proporţional în anumite domenii pre- 
cum comerțul, meseriile; în ciuda acestei realități, 
cartierele evreieşti funcționau pe principiul ghetou- 
lui, având restricționat accesul în alte părţi ale ora- 
şelor (ex. centrul). Conform estimărilor, procentul 
populaţiei israelite din lași se ridica în 1899 la peste 
40% din totalul populaţiei“, adică, la un total de 
78.067 locuitori, 39.441 erau evrei". Aceştia s-au sta- 
bilit încă din secolul al XV-lea în jurul unei sinagogi 
(actuala Sinagogă Mare), în ceea ce s-a numit mai târ- 
ziu Târgul Cucului, o zonă aflată la marginea dinspre 
răsărit a laşului+. Se ocupau în special cu comerțul 
ambulant şi micile meşteşuguri precum croitoria, ciz- 
măria. Numărul lor tot mai crescut, ca urmare a ve- 
nirii multor familii refugiate din Galiţia și din Rusia, 
în urma persecuțiilor şi pogromurilor de acolo, a de- 
terminat autoritățile moldovenești să le recunoască 
prezenţa la nivel de comunitate pe teritoriul orașului, 
cum este cazul hrisovului lui Ioniță Sturza din 1823%; 
tentativele legale au fost însoțite şi de politici asimi- 
laționiste, precum prevederile Regulamentului Orga- 


nic din 1834 care îngăduia accesul evreilor la şcolile 


ProEuropeana Clubul cărții digitale 


publice cu condiția abandonării straiului tradițional“? 
(caftanul, purtat în special de către evreii veniți din 
Galiţia). 

În cazul evreilor din Cracovia, procentul acestora 
se ridica la 35%, conform recensământului din 1869, 
iar majoritatea lor erau comasați în deja menţionatul 
district numit Kazimierz. De abia Constituţia din 
1867, prin care se acorda largă autonomie etnică câ- 
torva naționalități componente ale Monarhiei, îi re- 
cunoştea pe evrei ca grup confesional, însă nu ca grup 
etnic distinct“. În Cracovia celei de-a doua jumătăți 
a secolului al XIX-lea, ei încep să aibă vizibilitate pu- 
blică. 

Comunitatea iudaică a evoluat în acest oraș în 
două sfere: una constituită din evreii bogaţi care tră- 
iau propriu-zis în oraş, iar cealaltă compusă din arti- 
zani şi mici comercianţi care locuiau în districtul 
Kazimierz”. Evident, pentru categoria din urmă, po- 
sibilitatea de a pleca din Kazimierz pentru a se stabili 
în centrul Cracoviei era un deziderat de viață. În 
1910, 11.6% din populaţia care locuia în vilele din 
centrul oraşului era de origine iudaică*. Evoluţiile 
economice şi cele la nivel de percepţie a spațiului pu- 
blic au făcut ca centrul orașului să primească noi 
funcții, comerciale, de prestigiu etc... Astfel, aici, s-au 
stabilit nu numai evreii a căror ocupație era comer- 
ţul, ci și practicanții așa-numitelor „meserii liberale”, 
precum doctorii, avocații. Era natural ca negustorul, 
doctorul sau avocatul care avea aşteptări mai ridicate 
de la propria persoană să dorească să dețină un ma- 
gazin, cabinet sau oficiu în centrul Cracoviei. Acestor 
categorii rezidente în partea cea mai afluentă a ora- 
şului le putem adăuga pe cea a bancherilors!. De re- 
gulă, aceştia erau evrei având grad ridicat de asi- 
milare, inclusiv convertiți la catolicism. 


Ulterior, către sfârşitul secolului al XIX-lea, reali- 


tatea gri descrisă mai sus, dar și spectacolul cotidian 
al unor populaţii segregate în funcţie de etnie și venit, 
îşi vor găsi doritorii să le eradicheze, sau cel puţin să 
le îmbunătăţească. Aceştia vor fi, în cazul Iașului, pri- 
marul Nicolae Gane, iar în cazul Cracoviei, omonimul 
său, Jozef Dietl. 

În Amintirile sale, Radu Rosetti comenta cu ironie 
confuzia provocată în rândul boierimii în momentul 
când pe străzile Iaşului s-a introdus asfaltul, astfel că 
birjarii echipajelor lumii bune, „nedeprinși să calce 
pe o suprafață atât de netedă, lunecau și cădeau 
întruna”*?. Celui care a avut inițiativa acestui acceso- 
riu indispensabil al vieţii moderne, Nicolae Gane, pri- 
mar al laşului timp de mai multe mandate în 
perioada 1872-191155, i se datorează construirea in- 
frastructurii pentru furnizarea apei potabile în oraș, 
şi a celei legate de darea înspre folosința publică a 
transportului în comun, inclusiv a tramvaiului elec- 
tric; tot de numele său este legată inaugurarea uneia 
dintre cele mai reprezentative clădiri publice ale la- 
şului, Teatrul Naţional. 

Jzef Diet reprezintă un caz de polonizare a unor 
familii de germani veniţi în regiune odată cu anexa- 
rea Poloniei de Sud. Dintr-o modestă familie de ofi- 
țeri şi funcţionari în armata și, respectiv, 
administrația austriacă, ]. Dietl este considerat unul 
dintre cei mai importanţi reformatori urbani și so- 
ciali ai Cracoviei. El a fost primul primar al orașului 
odată cu dobândirea dreptului de auto-guvernare, 
adică după 1866. Programul de îmbunătăţire efectivă 
a vieţii cotidiene a locuitorilor, care a inclus pavarea 
străzilor, iluminarea acestora cu gaz, construirea sis- 
temului de canalizare și aprovizionare cu apă cu- 
rentă“, a fost secondat cu succes de proiectele sale 
de introducere a principiilor de egalitate socială, în 


sprijinul cărora Diet] s-a aflat pe întreaga perioadă a 

activității sale publice. Ela încerat să atenueze anta- 
gonismele existente între diferitele categorii sociale55, 
aristocrație, industriași pe de o parte, „lumpen- 
proletariat”5 sau pur şi simplu oameni nevoiaşi a 
căror unică speranţă era emigrarea, fiind conștient 
că societatea vremii sale oferea un cadru în care o 
clasă socială de mijloc, care să facă legătură între ca- 
tegoriile de mai sus, practic nu exista. Dietl a militat 
fervent pentru formarea acesteia prin crearea de aso- 
ciaţii cu statute clare, prin intermediul cărora mem- 
brii să își cunoască drepturile”. A fost un susținător 
al comunităţii evreieşti, pledând pentru justiţie so- 
cială, inițial prin acordarea de drepturi, iar apoi prin 
asimilarea acestorasă, 

Cum este deseori cazul evenimentelor istorice im- 
portante, înainte de a fi învăluite în aura de mit care 
le permite să călătorească prin ani și să se adreseze 
diferitelor generaţii, există un stadiu în care cronolo- 
gia lor sau aspecte esențiale ale naturii lor alunecă în 
plan secund, în timp ce detalii nesemnificative sunt 
împinse în prim-plan. Motivul, pe lângă cel dat de 
axioma că fiecare epocă îşi are propria citire a isto- 
riei, este greu de identificat, fiind probabil vorba de 
un proces diacronic similar celui întâlnit în etimolo- 
gie, când apare coruperea sensului inițial al unui cu- 
vânt. 

Astfel, ceea ce în istoriografia română a fost defi- 
nit simplist drept Unirea de la 1859, în realitate a re- 
prezentat un proces ce s-a desfășurat pe perioada a 
mai multor ani (1859-1862) și a culminat cu acțiunea 
separatistă de la lași din aprilie 1866. În cadrul aces- 
tui proces, în plus față de strămutarea instituţiilor re- 
prezentative de la lași la Bucureşti, fapt care este 
subliniat îndeosebi când se vorbeşte despre Unire, au 
existat momente în care aceste instituţii au funcțio- 


nat în paralel, asumându-și prin urmare o simbolis- 

tică proprie, sau, din contră, au existat momente când 
s-a produs vid de putere, din confuzia iscată asupra 
atribuțiilor fiecăreia, și, mai ales, asupra relației din- 
tre local şi central. Întreagă această tranziţie și-a găsit 
expresia în viața de zi cu zi a locuitorilor laşului. 
Schimbările de pe piața imobiliară locală, schimbările 
din viața privată, recognoscibile în cazul balurilor, 
traiului cotidian al familiilor de patricieni, schimbă- 
rile de la granița dintre privat şi public (apariţia /pro- 
liferarea cluburilor altele decât politice), schimbările 
din viața publică (grădinile, parcurile), toate acestea 
vin să completeze tabloul a ceea ce a însemnat trans- 
formarea lașului din capitală a unui Principat în oraș 
secund al unui stat nou format. 

Procesul mutării administrației și a altor instituții 
reprezentative la București a avut ca prim simptom 
emigrarea către capitală a unor largi categorii sociale 
ieşene. De la boierime dornică să ocupe un loc în ie- 
rarhiile nou formate, și până la oameni modeşti, în 
căutare de o viață mai norocoasă sub noile auspicii 
instituționale“?, Bucureştiul a atras speranţele dar şi 
animozitățile iscate din dificila sarcină a acomodării 
psihice şi profesionale la un mediu ce multora, după 
cum am văzut cazul boierului care se plângea de ci- 
nismul bucureştenilor, li se părea străin, şi, prin ur- 
mare, diferit. 

Această schimbare demografică a avut multe im- 
plicații pentru viaţa locală și a fost vizibilă, cum este 
de așteptat, la nivelul vieţii familiilor boiereşti cunos- 
cute. Posesiunile lor imobiliare şi-au pierdut din va- 
loare pe o piaţă instabilă, iar unii dintre aceştia, care 
au ales să rămână în laşi, au ajuns falimentari. Palatul 
Sturdza din „ulița” Golia, dintre acele „vechi palate 
boiereşti ipotecate şi răsipotecate de stăpânii lor, fo- 
ştii dregători domnești scăpătați lângă blazoanele ru- 


ginite după mutarea capitalei la Bucureşti”, este un 

bun exemplu în acest sens. Deşi parte din familiile ră- 
mase la lași după 1859, precum „Bălșăștii, Beldimă- 
(...), Ghykuleștii, (...), 


Mavrocordăteştii (...), Sturdzeştii, Suţeştii“! au încer- 


neştii Cantacuzineştii, 
cat să ducă traiul de dinainte, ce implica și „a ţine casă 
deschisă”*?, dar și risipă sau chiar vicii“, statutul lor 
nu l-a mai putut egala pe cel anterior. 

Această pierdere în statutul social și prestigiul po- 
litic, căci casa reprezenta pentru aceste familii și locul 
în care se încheiau alianțe politice şi, totodată, mă- 
sura calităților moştenite de la strămoşii faimoşi, şi 
care, în cele din urmă, constituia o recomandare în 
sine pentru pozițiile publice deținute, a fost compen- 
sată întrucâtva de proliferarea altor genuri de eveni- 
mente, atât în spaţiile private, cât şi în cele publice. 
În primul caz ne referim la baluri; prin organizarea 
acestora în marile case boiereşti, prin somptuosul 
decorului și opulenţa vestimentaţiilor și a dineuri- 
lor“, high-life-ul ieşean a încercat să le transforme în 
expresia mândriei lezate a elitei locale, ce se consi- 
dera nedreptățită în raport cu noua stare de lucruri. 
Evenimentul care a făcut legătura între fala trecutului 
şi speranţele prezentului, parcă prefigurând decăde- 
rea ce anii următori o vor aduce, este marele bal dat 
în cinstea alegerii lui Alexandru loan Cuza ca domn 
al ambelor Principate. Balul a costat 3000 de galbeni, 
adică „preţul unei moşii de mărime medie”65, şi a în- 
truchipat așteptările pe care elita politică locală, sim- 
patizantă a lui Cuza, le avea de la regimul acestuia. 
Ulterior, în lumea mondenă rămasă după plecarea 
celor interesați la Bucureşti, capul de afiș al balurilor 
va fi ținut de boierimea rusofilă, anti-unionistă, pre- 
cum cunoscuţii Rosetti-Roznovanu. 

În al doilea caz, ne gândim la grădinile și parcurile 
publice€€, spații care au preluat din funcțiile domeniu- 


lui privat prin aceea că au oferit posibilitatea fostelor 


personaje politice ale lașului de a se expune, de a rei- 
tera statusul lor de „clasă diriguitoare”, fie şi la nivel 
simbolic. Însuşi actul plimbării cu trăsura „era o mo- 
dalitate de a marca distanța socială dintre boieri și 
restul categoriilor sociale”, astfel, spaţii precum 
grădina Socola dovedindu-se neîncăpătoare pentru 
aceste echipaje, au cedat locul unor grădini mai po- 
trivite cu această funcție de reprezentare, precum 
Copoul. 

Însă cele mai interesante fenomene ale tranziției 
Iașului de la statutul de capitală la cel de oraș de pro- 
vincie, asigurând reconversia de la identitatea poli- 
tică la cea culturală, despre care vorbeam la începutul 
acestui articol, sunt cluburile, conferințele populare 
şi saloanele literare. Ne vom referi în special la pri- 
mele, deoarece există o întreagă literatură legată de 
rolul saloanelor literare în emanciparea națională a 
țărilor Europei Centrale și de Est, și în cristalizarea 
culturii moderne, în special în societăţile aflate sub 
regimuri autocratice€ă, 

Cluburile, înființate, după cum consideră unii is- 
torici, de către ofițerii ruşi în ultimul deceniu de dom- 
nie a fanarioților*?, inițial au reprezentat un loc de 
afirmare a statutului social, având în vedere că erau 
destinate exclusiv membrilor, masculini, ai familiei 
domnești. În perioada de interes, cluburile, precum 
cel întemeiat de beizadea Grigore Sturdza, deşi po- 
pulat de boierimea conservatoare activă politic în ul- 
timele decade, se dorea „un loc de petrecere pentru 
lumea elegantă””?, care să reitereze rolul laşului ca 
arbitru al stilului de viață de tip occidental în tânăra 
lume românească de pe atunci. Cel mai cunoscut club 
din această categorie este, însă, Jockey Club, înteme- 
iat în 186271; în statut îi era menționată menirea: „so- 
cietate de încurajare pentru îmbunătăţirea rasei 


cailor din România”. Aşadar, cultul masculinității era 

suplimentat de o convivialitate (ex. se discutau ulti- 
mele știri din cele mai cunoscute ziare europene ale 
timpului) marcată de transgresarea barierelor so- 
ciale (aici au început să vină şi reprezentanţi ai bur- 
gheziei în formare). Cel mai important însă, prin 
participarea a tot ce avea lașul „mai inteligent, mai 
cult, mai frumos”75, Jockey Club intenționa să semna- 
lizeze Bucureștiului, mai ales că acesta din urmă a 
avut mai târziu propriul Jockey Club, că urbea mol- 
davă nu se lasă cu nimic mai prejos decât capitala, ba 
chiar este cu un pas înaintea acesteia în ce priveşte 
„arta traiului civilizat”. 

În ce privește conferințele populare, sau prelec- 
ţiunile, cum erau numite în epocă, este îndeobşte 
ştiut că Titu Maiorescu a fost unul dintre pionieri la 
acest capitol. În februarie 1863, în sediul Băncii 
Moldovei, în fața unui public format din cele mai ele- 
gante doamne ale laşului şi cei mai în vogă profe- 
sori”* ai Universităţii nou-înființate, s-au expus idei 
ce făceau furori în lumea ştiinţifică occidentală. Pre- 
legerile publice au devenit o instituţie în sine deoa- 
rece au patentat strategia promovării ideilor şi 
persoanelor emitente prin intermediul editurilor, ti- 
pografiilor, librăriilor, fapt care a dus la formarea unei 
audienţe constante în ce priveşte autorii aclamați ai 
Europei momentului, Darwin, Spencer, Feuerbach 
sau Schopenhauer, dar, mai ales, au pus Iașul pe harta 
intelectuală a tânărului stat român. Pe scurt, poate că 
în lași nu se mai făcea politică la zi, însă se făcea cul- 
tură de nivel european. 

Toate aceste discrepanțe, dileme și conflicte moc- 
nite acumulate în perioada de după 1859 şi-au găsit 
punctul de maximă intensitate în cadrul revoltei se- 
paratiste din 3 aprilie 1866'5. Aceasta a izbucnit în 
ziua în care se organiza la lași, şi în toată țara, refe- 


rendum pentru numirea unui principe dintr-o dina- 

stie străină, ca urmare a loviturii de stat din februarie 
1866, când Cuza fusese forțat să abdice. Coordonarea 
acțiunii separatiste a arătat că a existat o coagulare 
prealabilă a unor personalități locale, sub forma unei 
„Partide separatiste ieșene”/€, şi chiar a existenţei 
unor cluburi de dezbatere legate de ieşirea Moldovei 
din cadrul actului unionist de la 1859. Motivul con- 
cret al revoltei a fost dat de numirea unor funcționari 
din administrația centrală care să gestioneze nemul- 
ţumirile sociale existente pe fondul unei crize econo- 
mice cu care se confrunta Moldova de ceva timp”. 
Membrii „Partidei separatiste” considerau că Mol- 
dova se „valahizase” și că era la un pas de ruină eco- 
nomică”5. Ca remediu, ei propuneau re-aducerea la 
laşi a unor organisme reprezentative precum Curtea 
de Casaţie şi re-învestirea oraşului cu simbolism po- 
litic prin stabilirea lașului ca reședință a viitorului 
rege, la paritate cu Bucureștiul, dar și cultural-reli- 
gios”* (ex. parte a ceremoniei de încoronare să se des- 
făşoare la laşi). Acest act va reprezenta cântecul de 
lebădă al separatismului ieşean, elita locală depu- 
nând efort de atunci înainte pentru a fi cooptată în 
guvernarea centrală. 

În cazul polonez, mitul istoric care a estompat 
percepția momentului esenţial când Cracovia şi-a 
asumat o nouă identitate, și anume cea culturală, este 
cel al autonomiei Galiției. Cum majoritatea cărților 
de istorie ce tratează despre teritoriile habsburgice 
se referă la autonomia Galiției ca un fapt bine stabilit, 
inclusiv temporal, deoarece începea cu siguranță 
odată cu 1867, vine oarecum ca o surpriză constata- 
rea faptului că autonomia Galiției nu a existat ca 
atare, asemeni unui act, ci a fost mai degrabă o înțe- 
legere între autorităţile vieneze şi cele provinciale, 
practic o negociere permanentă, pe durata celei de-a 


doua jumătăți a secolului al XIX-lea, implicând un 

complex joc de interese şi identități politice. Trebuie 
avut în vedere că populaţia majoritară poloneză a 
provinciei a insistat la Viena pentru drepturi asemă- 
nătoare cu cele acordate altor populaţii „istorice” ale 
Monarhiei, precum cehii, maghiarii. În plus, polonezii 
se vedeau prinşi la mijloc, fiind nevoiţi să îşi apere 
drepturile în faţa Vienei, însă, în acelaşi timp, fiind 
atacați de minoritățile etnice ale provinciei în baza 
faptului că şi acestea doreau acelaşi statut cu cel al 
majoritarilor, într-un context general în care Viena 
acţiona de multe ori după principiul „divide et im- 
pera”, luând făţiş apărarea celor consideraţi mai slabi 
numeric şi cultural. [...] 

La finalul discuţiei noastre, prezentăm două mo- 
mente cheie din viața celor două oraşe, în cazul Iaşului, 


NDENȚE 


vizita lui Carol la puţin timp după venirea acestuia 
în spaţiul românesc (1866), iar în cazul Cracoviei, co- 
memorarea figurii legendarului rege medieval Kazi- 
mierz Wielki (Cazimir cel Mare), prin ceremonia de 
înmormântare a sa la Catedrala Wawel, în 1869. Con- 
siderăm aceste două evenimente esenţiale pentru 
ilustrarea modului în care elita locală a emis un alt 
tip de discurs decât cel politic, concret, a învestit ora- 
şele în chestiune cu o simbolică alternativă, dându- 
le un sens spiritual. 

La câteva luni de la sosirea sa în Valahia, Carol de 


Hohenzollern întreprinde în august 1866 o vizită în 


Moldova, în scopul de a obţine recunoaşterea sa ca 


Cazimir cel Mare 

înlocuitor al Principelui Al. 1. Cuza, dar, mai ales, de a 
pacifica această parte a țării care, după cum am pre- 
cizat, se confrunta cu o serioasă criză economică şi 
cu o pierdere a încrederii (ba chiar contestare des- 
chisă) în ce priveşte oportunitatea existenţei unităţii 
politice și administrative dintre cele două Principate. 
Tânărul Carol va conspecta cele mai reprezentative 
județe ale Moldovei, și va fi prezentat capilor admi- 
nistraţiei locale, iar istoricul acestor evenimente va 
fi redat în Memoriile sale povestite de un contempo- 
ran, o mărturie la granița dintre ficţiune și adevăr 
care va face uz de imaginea conducătorului luminat, 
venit dintr-o ţară civilizată, spre a administra trebu- 
rile unui colț îndepărtat de lume, oriental şi aflat în 
bezna ignoranței“. Pe durata călătoriei, sunt dese 
ocaziile în care acest „martor” al vizitei exprimă 
această postură superioară prin menţiuni legate de 
lipsa tradiției educaţionale și a misiunii sociale a mă- 
năstirilor, sau prin comentarii referitoare la starea 
dezastruoasă a drumurilor care legau Sudul de 
Nordul țării. 

Acest simbolism al liderului politic menit să in- 
staureze civilizație se va lovi însă de un simbolism 
local la fel de puternic, exprimat prin două tipuri de 
strategii. Așa cum am specificat deja, mișcarea sepa- 
ratistă din aprilie a aceluiaşi an a însemnat punctul 
de cotitură al perioadei de tranziţie, în sensul că for- 
ţele centrifuge, anume cele care contestau actul de la 
1859, vor gândi de atunci înainte programele lor po- 
litice în termenii constituționali propuşi de București 
(dar care nu au exclus negocierile legate de o auto- 
nomie administrativă locală), în timp ce ceilalți re- 
prezentanți ai elitei locale îşi vor pune toate forțele 
în tematizarea rolului esenţial al Iașului, şi, implicit, 


al Moldovei, în nașterea culturii naționale moderne. 


Cum, uneori, aceste două tipuri de viziuni au coincis, 
nu putem spune același lucru despre cea de-a doua 
strategie, cea care a continuat acțiunea dizidentă. 
La nivel simbolistic, suporterii primei strategii 
şi-au făcut cunoscute mesajele prin organizarea unei 
primiri triumfale a noului conducător, exprimate prin 
arcuri de triumf ridicate peste Milcov!, prin vizite la 
vechile familii boierești locale, şi nu în ultim rând, 
printr-o decorare festivă a Iașului, locul în care Carol 
va sta șase zile: „echipajul princiar e urmat de nenu- 
mărate trăsuri, însuflețirea e nespusă, mai mare chiar 
decât fusese la Bucureşti întâia zi de mai; apoape de 
la fiecare fereastră pe sub care trece convoiul, se 
aruncă flori tânărului domnitor; (...) iluminaţie fru- 
moasă a oraşului”*?. Suporterii celei de-a doua stra- 
tegii au făcut notă aparte în contextul în care „multe 
palate boiereşti vechi fac o impresie admirabilă în 
strălucirea luminilor, numai unul rămâne în întune- 
ric, al familiei Rosnovanu, în mijlocul orașului, tocmai 


în fața marii curți metropolitane”. 
Discursul public rostit de către Carol la plecarea 


din capitala Moldovei va oficializa imaginea acesteia 


de provincie care „s-a sacrificat în slujba Unirii'8*, con- 
tribuind cu resursele sale materiale și intelectuale la 
această reușită. Așa cum politicieni locali ceruseră în 
cadrul revoltei din aprilie, Carol | se arată gata de a 
recunoaşte compromisul făcut de provincie prin 
adoptarea lașului drept reședința sa a doua... Evident, 
aceste declaraţii ale noului domnitor la chiar debutul 
mandatului său indică importanța acordată Moldovei 
însă, în special, existența unui proiect deja închegat, 
şi anume cel al consolidării statului unitar român, 


atât în plan intern, cât şi în plan extern. 

1869 era un an important pentru Cracovia, şi, im- 
plicit, pentru întregul teritoriu polonez, deoarece se 
serbau 300 de ani de la Uniunea de la Lublin, eveni- 
ment prin care se oficializase nașterea confederației 
polono-lituaniene. Acest simbol al întemeierii unuia 
dintre cele mai puternice state din Evul Mediu târziu, 
din această parte a Europei, venea cu un plus de greu- 
tate în contextul în care, în teritoriul polonez de sub 
administrația rusă, Insurecția din 1863 provocase 
din partea acesteia o represiune fără precedent la 
adresa întregii comunități poloneze, de la intelectua- 
litate și până la țărănimea avută. Acest şoc resimţit 
în toate celelalte partiții va lua o turnură interesantă 
în Galiţia, deoarece, pe fundalul recentei liberalizări, 
oarecum oficializate începând cu 1867, dimensiunea 
naţională a chestiunii poloneze putea fi afirmată în 
spațiul public aici, însă se lovea de rezerva liderilor 
politici ai provinciei, care, deşi de etnie poloneză, nu 
doreau să strice bunele relaţii avute cu Viena, acord 
ce stătea la însăși baza ideii de autonomie, prin ur- 
mare de exercitare a dreptului la exprimare în spațiul 
public. 

În această atmosferă a incompatibilităţii dintre 
credinţele naționale şi cele instituționale, are locla 8 
iulie 1869% ceremonia de re-înhumare a lui Kazimierz 
Wielki în cripta regilor din dinastia Wasa din Catedrala 
Wawel. Simbolismul locului menționat mai înainte, 
anume acela de necropolă naţională este îmbogățit 
de simbolismul persoanei, Kazimerz Wielki fiind li- 
derul politic care a reușit să creeze un stat puternic 
şi coerent din punct de vedere instituțional, consfințit 
ulterior prin Uniunea de la Lublin, toate acestea în- 


tr-un cadru în care lupta pentru reîntregirea Poloniei 


constituia o preocupare curentă. La ceremonie par- 
ticipă toate categoriile sociale și etniile conlocuitoare 
(ex. alt gest ce evoca multiculturalismul Federaţiei 
Polono-Lituaniene); oraşul capătă un aspect îndoliat 
prin cadenţa clopotelor punctând momentele princi- 
pale ale evenimentului, magazinele sunt închise, ca- 
sele arborează însemnele doliuluis, 

Așadar există în acest caz, practic, o mascare a 
unei simbolistici naționale cu ajutorul uneia cultu- 
rale. Cracovia primilor ani ai autonomiei devenise 
locul în care speranţele de recuperare a independen- 
ței puteau renaşte, după teribila lovitură suferită în 
urma anihilării Insurecţiei din 1863. Prin aceasta, 
oraşul redevenise capitala politică a Poloniei, în sens 
metaforic, dacă nu concret. Mai mult decât atât, 
schimbările în viața publică rezultate în urma acor- 
dării dreptului la asociere, la presă liberă, la întruniri, 
stabilirea cadrelor culturii naționale poloneze (ex. 
Academia Poloneză de Ştiinţe s-a înființat în Cracovia 
în 1872), toate acestea au recomandat Cracovia drept 
capitală culturală. Liovul, capitala administrativă a 
provinciei, era, din punctul de vedere al elitei locale 
cracoviene, o construcţie artificială, pe când Cracovia 
era adevărata capitală, şi în sens spaţial (prin toată 
concentrarea de monumente ce dădeau acea aură de 
polonitate), şi în sens metaforic, un adevărat loc al 
memoriei. 

Această lucrare s-a dorit, la modul general, o ex- 
plorare a dinamicii centru-periferie dintr-o perspec- 
tivă istorică şi literară. Am urmărit momentul în care 
aceste orașe au decăzut din statutul de capitale poli- 
tice și culturale și am analizat reacția elitelor locale, 


politice şi intelectuale, în încercarea acestora de a 

conserva statutul oraşelor în chestiune şi simbolis- 
tica acestora, inclusiv simbolistica atașată transferu- 
lui de valori care a urmat transferului de instituții 
dinspre lași şi Cracovia înspre noile „capitale”. Acest 
aspect se va dovedi vital pentru evoluţia ulterioară a 
acestor oraşe în ce priveşte identitatea lor urbană şi 
culturală. 

La modul concret, am urmărit cum conceptul de 
politic este înlocuit cu conceptul de cultural, cu alte 
cuvinte cum politicul devine golit de sens, în timp ce 
culturalul se suprapune în încercarea găsirii de iden- 
tități alternative. Pentru elitele locale menţionate mai 
sus, lașul și Cracovia vor deveni „capitale culturale”, 
simboluri ale valorilor perene ale naționalităților ro- 
mâne şi respectiv poloneze, încercându-se astfel 


compensarea puterii politice pierdute. 

NDEN 


| 


2007, Partea I, Maty Wiederi nad Wista (Mica Vienă de 
pe Vistula), p. 165-186; informaţia de interes a se găsi 
la p. 165. 

2 Irena Homola-Skapska, Maty Wieden nad Wista, p.165. 

% Ibidem, p.166. 

2 Ibidem. 

% Ibidem, p. 169. 

2% Ibidem, p. 166. 


27 


acek Purchla, op. cit., p. 259. 


28 


Lawrence D. Orton, The Formation of Modern Cracow 


(1866-1914), p. 105. 


2 


acek Purchla, op. cit., p. 265. 


a-Skapska, Maty Wiederi nad Wista, p.170. 

rena Homo! 


31 Ibidem. 


32 


Lawrence D. Orton, op. cit., p. 106. 


33 


acek Purchla, op. cit., p. 265. 


34 


„A. Bogdan, op. cit., p. 227. 


s5 Lawrence 


. Orton, op. cit., p. 106. 

se „Ani și ani au trecut dela 1845 (...), mulţime de prefaceri 
s-au cercat în țările noastre (...) dar glodul Iașilor nu 
s-a mai uscat! Răbdare; în curând soarta îndurătoare 
ne va dezgloda și ţara și capitala”. Citatul se găsește în 
Vasile Alecsandri, fașii la 1844 (http://www vasilealec- 
sandri.eu /opere/nuvele /iasii_in_1844.htmlt.VkWsHNI 
LIU). 

37 „Oraşul nostru (...) s-a trezit același oraș sărac și neno- 
rocit, fără apă, fără uliți şi fără administraţie (...)”. Cita- 
tul se găsește în Rudolf Suţu, /așii de odinioară, 
București, 2015, p. 47. 

s Ion Mitican, op. cit, p. 225. 

35 Lawrence D. Orton, op. cit, p. 106. 


* Ibidem. 

+ Cu o mică diferenţă între Iași şi Cracovia, de vreme ce 
aceasta din urmă avea un număr incomparabil mai 
mare de clădiri construite din piatră, cărămidă, sau 
chiar şi ciment. 

“2 Irena Homola-Skapska, op. cit, p. 171. 

%3 N.A. Bogdan, op. cit, p. 232. 

+4 Ibidem, p. 229. 

+5 Ion Mitican, op. cit, p. 10. 

+ [bidem, p. 19. 

+ Ibidem, p. 84. 

“5 Bărries Kuzmany, Center and Periphery at the Austrian- 
Russian Border: The Galician Border Town of Brody in 
the Long Nineteenth Century (Centru și periferie: orașul 
galițian de frontieră Brody în lungul veac al XIX-lea), în 
„Austrian History Yearbook”, nr. 42, 2011, p. 67-88, p. 
83. 

+5 În secolul al XV-lea, Regele Poloniei, Kazimierz cel Mare, 
a stabilit o așezare pe celălalt mal al Vistulei, şi a forțat 
pe evreii existenţi în cetate la acel moment să se mute 
acolo. Această așezare va fi cunoscută drept ghetoul din 
Kazimierz. Informaţie din 1. Bartal, A. Polonsky, The 
Jews of Galicia under the Habsburgs (Evreii din Galiţia 
sub Habsburgi), în „POLIN. Studies in Polish Jewry”, vol. 
12, London, Portland, Oregon, 1999, p. 3-24, p. 6. 

5% K. Karolezak, Ludnosc 2ydowska w Krakowie na przeto- 
mie XIX i XX wieku (Populaţia evreiască din Cracovia la 
cumpăna veacurilor XIX şi XX), în E. Kirsh (ed.), Zydzi w 
Matopolsce. Studia z dziejow osadnictwa i Zycia spotec- 
znego (Evreii din Polonia de Sud. Studii din istoria așe- 
zărilor și a vieţii sociale), Przemyst, 1991, p. 251-264; 
informaţia a se găsi la p. 252. 

51 La sfârşitul secolului al XIX-lea, două treimi din vilele 


din centru care aparţineau bancherilor, aveau proprie- 

tari de origine iudaică. Informaţie în K. Karolczak, Lud- 
nost Zydowska w Krakowie na przetomie XIX i XX wieku, 
p. 257. 

*2 Radu Rosetti, Din tinerețe. Amintiri, p. 232. 

55 N.A. Bogdan, op. cit. p. 288. 

5 Această din urmă facilitate, şi mai ales conectarea case- 
lor la apă curentă, va fi introdusă în Cracovia de abia în 
preajma Primului Război Mondial. Un alt eşec a fost in- 
capacitatea de a planifica artere favorabile transportu- 
lui. Lawrence D. Orton, op. cit., p. 109. 

55 Inclusiv balurile pe care le organiza primăria erau des- 
chise tuturor categoriilor sociale; în Irena Homola- 
Skapska, Jozef Diet! i jego Krakow, p. 275. 

5 Irena Homola-Skapska, Jozef Diet! i jego Krakâw (Jozef 
Dieti și Cracovia sa), Krakow, 1993, p. 269. 

57 Ibidem, p. 258. 

58 [pidem, p. 246. 

59 „ (..) boieri în căutare de situaţii politice, doritori să fie 
în apropiere de domn şi în contact stăruitor cu dânsul, 
oameni de afaceri căutând un câmp de activitate mai 
vast, surtucari cu învăţătură echivalentă acelei ce astăzi 
se dă în școlile primare cele mai proaste, vânători de 
slujbuşoare, aventurieri (...); citat din Radu Rosetti, op. 
cit, p. 195. 

* Ion Mitican, op. cit, p. 272. 

*1 Radu Rosetti, op. cit, p. 198. 

*2 Tot Radu Rosetti, cronicarul Iaşilor acelei perioade, ne 
spune că „a ţine casă deschisă” presupunea ca „pe lângă 
musafiri permanenţi mai putea să vie orice prieten sau 
cunoscut (...) la dejun sau la masă, fără ca să fie poftit, 
găsea totdeauna primire bună, îmbelşugată, satisfacere 
a apetitului şi societate plăcută și veselă: doamne tinere 


şi cu duh (...) musafiri semipermanenţi, printre care 

erau tipuri din cele mai originale” ( Ibidem, p. 198). 

63, (...) traiul nemăsurat, de o parte, și patima cărților, de 
alta, au făcut ca frumoasele moşii (...) să apuce jalnica 
cale ce au luat-o apoape toate moşiile boierimii 
moldoveneşti” ( Ibidem, p. 203). 

* Dan D. Iacob, Balurile înaltei societăţi din Principatele 
Române la mijlocul secolului al XlX-lea, p. 282, 283. 

* [bidem, p. 287. 

s De la jumătatea secolului al XIX-lea, grădinile particulare 
sunt preluate de către autoritățile publice ieşene, care 
vor deschide şi întreţine noi locuri asemenea; în loana 
Cioflâncă, Grădinile publice din lași în a doua jumătate 
a secolului XIX, în „Anuarul Institutului de Istorie «A.D. 
Xenopol»”, lași, nr. 44, 2009, p. 215-222, p. 216. 

* loana Cioflâncă, Grădinile publice din lași în a doua ju- 
mătate a secolului Xlă, p. 216, 217. 

* Magdei Micifiska, Inner City. Sfera prywatna i publiczna 
w Warszawie i zaborze rosyjskim pomiedzy powstaniem 
styczniowym a I woinaq Swiatowq (Orașul din interior. 
Sfera privată și publică din Varșovia și din alte teritorii 
de sub administraţia rusă între Insurecția din 1863 și 
Primul Război Mondial), în Maciej Janowski (ed.), Drogi 
odrebne, drogi wspolne. Problem specyfiki rozwoju his- 
torycznego Europy Srodkowo-Wschodniej w XIX-XX 
wieku (Căi separate, căi comune: chestiunea specificului 
dezvoltării istorice în Europa Centrală și de Est în secolul 
al XIX-lea și al XX-lea), Warszawa, 2014, p. 157-167. 

* Dan D. Iacob, op. cit, p. 267. 

79 Radu Rosetti, op. cit, p. 207. 

71 Rudolf Suţu, /așii de odinioară, p. 482. 

72 Ioana Cioflâncă, Clubul, formă de sociabilitate în epoca 
modernă, în „Anuarul Institutului de Istorie «A.D. 


Xenopol»”, laşi, nr. 46, 2006-2007, p. 393-396, p. 395. 


7% Ibidem, p. 395. 


7 Ion Mitican, op. cit, p. 274. 

75 Liviu Brătescu, Iașii la 1866: între acceptarea schimbării 
de regim și tentaţia separatismului, în „Anuarul Institu- 
tului de Istorie «A.D. Xenopol»”, laşi, nr. 46, 2009, p. 
273-286, p.273. 

7 Ibidem, p. 277. 

77 Ibidem, p. 279. 

75 Ibidem, p. 278. 

7” Ibidem, p. 283. 

50 Stelian Neagoe (ed.), Memoriile Regelui Carol! al 
României, de un martor ocular, Bucureşti, 1992, p. 98- 
114; informaţiile la care se face referire aici se găsesc 
la p. 99, 104, 106, 108. 

51 Arcul purta inscripţia: „Să trăiască Prinţul Carol, Dom- 
nitorul României unite şi nedespărţite!”, în Stelian 
Neagoe (ed.), op. cit., p. 99. 

52 [bidem, p. 108, 109. 

53 Ibidem, p. 109. 

În paranteză fie spus, ulterior, această familie a devenit 
susținătoarea dinastiei de Hohenzollern, Regele, în vi- 
zitele sale de mai târziu în Moldova, acceptând găzdui- 
rea Roznovenilor, în semn de recunoaştere a 
importanţei acestei familii pentru Moldova, și, totodată, 
de apreciere a gestului acestora, şi anume de a renunța 
la propriile ambiţii de conducere. 

51 Stelian Neagoe (ed.), op. cit.,p. 110. 

55 Bernadeta Wilk, Uroczystosci patriotyczno-religijne w 
Krakowie w okresie autonomii galicyjskiej (1860-1914), 
p.115. 

% Ibidem, p. 116. 

Mirceu-Cristiun GHENGHEA 


CIAIŢȚE 


E IN Li E 


Republica Moldova și România: 
sfârșitul sentimentalismelor, apariția pragmatismului? 


În ultimele luni ale anului 2015 și la începutul lui 
2016, relaţiile dintre România și Republica Moldova 
au părut a intra într-un perimetru dominat mai de- 
grabă de instabilitate și de tot soiul de turbulenţe, 
majoritatea având legătură cu situația politică de pe 
malurile Bâcului şi cu nivelul îngrijorător al corupției 
din statul vecin. Pe acest fundal, tensionat inclusiv de 
mişcările de stradă din Chişinău, s-a întâmplat ca Ro- 
mânia să fie prezentată, de diverse personaje, drept 
lupul cel rău, care nu dorește să ajute Republica 
Moldova prin acordarea deja vestitului împrumut de 
150 de milioane de euro, contribuind (cum altfel...) 
la distrugerea economiei din stânga Prutului. 

Situația de ansamblu a Chișinăului a devenit și 
mai complicată, în condiţiile în care este evident fap- 
tul că angrenajul reprezentat de Parteneriatul Estic 
nu mai permite obţinerea aceloraşi rezultate ca în 
anii precedenţi; astfel, povestea de succes a Republi- 
cii Moldova în cadrul respectivului mecanism s-a 
transformat într-o simplă amintire... Corupţia este 
una endemică și are acoperire inclusiv la nivel politic, 
după cum au arătat și unii oficiali europeni, care au 
semnalat, de asemenea, gravele deficiențe din siste- 
mul judiciar!. Nu degeaba principalele ştiri despre 
Republica Moldova care au ţinut capul de afiș în 
presa internațională în cursul anului 2015 au fost re- 
prezentate de subiecte precum dispariția miliardului 
de dolari din sistemul bancar moldovenesc, protes- 
tele din toamnă, arestarea fostului prim-ministru 
Vlad Filat sau căderea guvernului Streleţ. Toate aces- 

tea au fost văzute ca simptome ale unei grave crize 
pe care o traversează statul vecin. 

Cum a evoluat, în acest complicat şi tensionat con- 
text, relația dintre România şi Republica Moldova? 
Nu prea strălucit, ar spune unii. După cum era de aș- 
teptat, ar zice alții. Desigur, situația de dincolo de 
Prut nu putea fi privită cu plăcere în România. Ca 
parte a Uniunii Europene, dar şi ca stat învecinat cu 
Republica Moldova, România s-a manifestat cu pru- 
denţă la nivel oficial. Unii indivizi ar fi dorit mai mult 
zgomot, o prezență mai vocală a Bucureștiului, care 
să arate că România înțelege să se implice direct şi 
fără reticenţe pentru a reglementa cumva situaţia de 
la Chişinău. Au apărut nemulțumiri inclusiv în legă- 
tură cu atitudinea față de visul mult dorit al unificării, 
ajungându-se chiar, la începutul lui 2016, la acuzaţii 
aduse Preşedintelui Klaus Werner Johannis - con- 
form acuzatorilor, Preşedintele României ar fi trădat 
cauza națională, întrucât a declarat că despre o posi- 
bilă unire a celor două state românești se poate dis- 


cuta doar în condiţiile în care lucrurile sunt stabile şi 
pe deplin funcționale pe ambele maluri ale Prutului?. 

Au existat, însă, şi unii care au considerat că 
România încearcă să fie mult mai pragmatică decât până 
acum, fapt demonstrat de ceva vreme de diverse ac- 
ţiuni cu impact mai larg în sfera social-economică şi 
culturală din Republica Moldova - consolidare ori re- 
facerea unor clădiri de interes public (școli, grădinițe 
etc.), diverse activități ale Institutului Cultural Român 
din Chișinău ș.a. Recent, Prim-ministrul Dacian 

Cioloş a declarat la Bruxelles, printre altele, că 
Bucureştiul este interesat să susțină procesul de re- 
forme din stânga Prutului, în anumite condiţii şi în 
colaborare cu Fondul Monetar Internaţional și 
Comisia Europeană, în ideea ca sprijinul acordat să 
ajungă direct la cetățeni?. Să mai adăugăm aici infor- 
mația că „aproximativ 35% din totalul bugetului de 
asistență oficială pentru dezvoltare al Ministerului 
Afacerilor Externe al României pe anul 2016 este 
destinat Republicii Moldova” (echivalentul a 10,09 
milioane lei românești sau cca. 50 de milioane de lei 
moldovenești)“. Mai nou, în chiar ultima zi a lunii fe- 
bruarie 2016, la Bucureşti a fost creat Consiliul con- 
sultativ mass-media România - Republica Moldova, 
„care îşi propune între altele să ajute la transpunerea 
normelor europene din domeniu în Republica 
Moldova” și „reprezintă un cadrul instituţional care 
va avea, în principal, rolul de a implementa un spațiu 
comunicațional”* între cele două state. Coroborând 
toate acestea cu maniera în care guvernul Cioloş a 
condiționat acordarea împrumutului de 150 de mi- 
lioane de euro, s-ar părea că, într-adevăr, doza de 
pragmatism atribuită României în relaţiile „româno- 
române” a crescut simţitor, renunțându-se la tradi- 
ţionalele sentimentalisme şi abordări lacrimogene, 
care mascau, uneori, mai degrabă interese personale 
ori de grup pentru îndeplinirea anumitor ținte poli- 
tice atât într-o parte, cât şi în cealaltă. Oare chiar așa 
să fie? 

Indiscutabil, unele progrese pot fi sesizate cu 
ochiul liber în ultimii ani dincolo de Prut. A mai miş- 
cat câte ceva în perimetrul mass-media, serviciul 
SMURD din Bălți face o bună imagine României”, s-au 
deschis consulatele din Cahul și Bălți ș.a. Aceasta 
nu înseamnă, însă, după cum ar putea uşor considera 
unii „entuziaști”, că a crescut automat simpatia pen- 
tru România, că există o dorință sinceră de apropiere 


(a se citi unificare) sau că dorinţa de însuşire a valo- 
rilor democratice europene ar fi echivalentă cu do- 
rința revenirii la „patria-mamă” În nici un caz! 

În ultimele luni, unul din personajele care a intrat 
în atenția mass-media din România şi din Republica 
Moldova a fost lon Sturza, prim-ministru la Chișinău 
în perioada 1999-2001. Contestat și criticat de mulți 
pentru diverse opinii ale sale, a exprimat, poate fără 
să vrea, un adevăr. Pornind de la ideea că „pentru 
prima oară din 1812 încoace, când Basarabia a fost 
anexată de ruși, România își asumă responsabilitatea 
pentru spaţiul dintre Prut şi Nistru”, lon Sturza a 
punctat, așa cum a crezut de cuviință, necesitatea ca 
România să dea dovadă de exigenţă şi de pragmatism 


în ceea ce priveşte Republica Moldova: „Nu popă şi 


jandarm la sat, nu școli pentru agricultori, nu poduri 
de flori, cărți și meşteşuguri populare... Modernizare, 
reforme, lupta cu corupția, securitate, societate civilă, 
drepturile omului! Nimic geopolitic! Un fel de impu- 
nere la pace pentru oligarhia de la Chişinău”. 

După aproximativ 25 de ani de „statalitate mol- 
dovenească” s-a părea că există șansa unei schimbări 
reale în bine în relaţiile „româno-române”. Însă mai 
e mult până departe. Rămâne de văzut în ce măsură 
va fi capabilă România să se implice în continuare în 
atragerea Republicii Moldova către orbita europeană 
şi cum vor influența diverse evenimente externe re- 
laţiile dintre Bucureşti şi Chișinău. Gradul de neîn- 
credere reciprocă este, încă, destul de ridicat, inclusiv 
din cauza persistenței unor clișee și automatisme 
mentale abil întreținute, mai ales în stânga Prutului. 
Relativ des se aude refrenul „mai întâi să ne cunoaş- 
tem, apoi să vorbim de apropiere”... L-am auzit rostit 
nu doar de oameni simpli, ci şi de intelectuali cu pre- 
tenții, formați, în anii '90, la şcoala istorică din Româ- 
nia... Declaraţii interesate cu iz electoral s-au făcut și 
se vor face de ambele părți. „Interesul poartă fesul”, 

arată o vorbă veche, iar dorința de căpătuială politică 
nu este străină de asumarea şi așa-zisa promovare a 
unor interese naţionale. În atari condiții, în care de- 
venise clar de mulți ani că apelul la sentiment nu are 
nici o şansă de izbândă, e de dorit ca pragmatismul 
să schimbe mai mult şi în mai bine. Speranța moare 
ultima, parcă... 


1 Petras Austrevitius: Corupţia este o boală majoră în Repu- 
blica Moldova; Unii politicieni pur și simplu păstrează 
această ţară încuiată, doar pentru ei [interviu cu Petras 
Auătrevitius], accesibil online la adresa 
http:/ /jurnal.md/ro /politic/2016/2/13/petras-aus- 
trevicius-coruptia-este-o-boala-majora-in-republica- 
moldova-unii-politicieni-pur-si-simplu-pastreaza-acea 
sta-tara-incuiata-doar-pentru-ei/, accesată în data de 
26 februarie 2016: „Corupţia este o boală majoră în 
Republica Moldova. Din păcate, această boală a devenit 
sistemică şi s-a răspândit la toate nivelurile puterii, de 
la administraţia guvernamentală centrală până la cea 
locală, de la companiile de stat, la cele private, în unele 
cazuri. Noi vedem corupția ca pe o boală care macină 
țara din interior. Corupţia este o boală care în multe ca- 
zuri are o foarte bună acoperire politică. Declaraţia a 
fost făcută de Petras Austrevitius, raportorul pentru 
Republica Moldova în Parlamentul European, în cadrul 
unui interviu pentru Jurnal TV”. 

2 Vezi, de exemplu, Protest la București împotriva poziției 
lui Klaus lohannis privind unirea României cu R. Moldova, 
articol accesibil online la adresa http://www.europali- 
bera.org/archive/news/ 

latest /445/445.html?id=27565004, accesată în data de 29 
februarie 2016. 

3 Cioloş, la Bruxelles: România dorește să-și asume într-un 
mod mai proactiv [sic! - n.n.] statutul de stat membru al 
UE, articol accesibil online la adresa http://www.ager- 


pres.ro /politica/2016/02/16/ciolos-la-bruxelles-ro- 

IL 
mania-doreste-sa-si-asume-intr-un-mod-mai-proactiv- 
statutul-de-stat-membru-al-ue-20-46-19, accesată în 
data de 29 februarie 2016. 

+ Dan Anghel, 35% din asistenţa oferită de România altor 
state în 2016 merge spre Republica Moldova, articol ac- 
cesibil online la adresa http://adevarul.ro/moldova/ 
economie /35-asistenta-oferitade-romania-altor-state- 
2016-merge-republica-moldova-1_56d4346e5ab6550 
cb85629b4/index.html, accesată în data de 29 februa- 
rie 2016: „Potrivit unui comunicat de presă al Ambasa- 
dei României la Chişinău, în Republica Moldova vor fi 
finanțate proiecte în domenii precum justiţie și afaceri 
interne, agricultură, educaţie, creşterea capacității in- 
stituționale şi dezvoltarea societăţii civile”. 

5 La București a fost creat Consiliul consultativ mass-media 
România - Republica Moldova, articol accesibil online 
la adresa http://www.europalibera.org/archive/news/ 
latest/445/445.html?id=27581263, accesată în data de 
1 martie 2016. 

* Consiliul Consultativ Mass-Media România - R. Moldova: 
Să rupem barierele comunicaţionale!, articol accesibil 
online la adresa http://www.radiochisinau.md/consi- 
liul consultativ_mass_media_ romania_r_moldova_sa_ 
rupem barierele _comunicationale-31039, accesată în 
data de 1 martie 2016. 

7 Diana Păvăleanu, „Oameni roșii”, instruiți în România, sal- 
vează vieţi la Bălţi, articol accesibil online la adresa 
http:/ /www.zdg.md /editia-print/social /oameni-rosii- 
instruiti-in-romania-salveaza-vieti-la-balti, accesată în 
data de 29 februarie 2016. 

$ Iulia Modiga, Ion Sturza: vin românii..., articol accesibil 
online la adresa http://infoprut.ro/42907-ion-sturza- 
vin-romanii.html, accesată în data de 1 martie 2016. 

* Ibidem. 

Dan LUNGU, Bogdan ROMANICĂ 


Liceenii și muzeele 
O anchetă sociologică (IV) 


SUBIECTUL CERCETĂRII: 


Consumul de servicii muzeale al elevilor de 
liceu din Municipiul laşi. 

S-a urmărit culegerea de date cu privire la 3 di- 
mensiuni principale: 

|. REPREZENTĂRI cu privire la muzeu: 

1.1. Definirea obiectului, 1.2. Cunoașterea obiectu- 
lui, 1.3. Recunoașterea obiectului. 

II. CONSUMUL REAL de servicii muzeale: 

11.1. Descrierea consumului real de servicii, 11.2. 
Evaluarea consumului real de servicii. 

III. CONSUMUL POTENȚIAL de servicii muzeale: 

11.1. Descrierea consumului potenţial, 11.2. Aştep- 
tări cu privire la consumul potenţial. 


OBIECTUL CERCETĂRII 


Cercetarea a urmărit culegerea de informații cu 
privire la 3 obiecte abstracte și concrete: 

S-a avut în vedere termenul de muzeu la nivel de 
reprezentări, de practici şi de evaluări. 

S-a avut în vedere complexul muzeal Muzeul Li- 
teraturii Române Iaşi (MLR)! cuprinzând 11 obiec- 
tive (case memoriale): 1. Muz. Vasile Alecsandri 
(com. Mircești), 2. Muz. Otilia Cazimir, 3. Muz. Mihai 
Codreanu, 4. Muz. lon Creangă (Bojdeuca), 5. Muz. 
Sfântul Ierarh (Casa) Dosoftei, 6. Muz. Mihai 
Eminescu, 7. Muz. Nicolae Gane, 8. Muz. Constantin 
Negruzzi (com. Trifești), 9. Muz. Vasile (Casa) Pogor, 
10. Muz. Mihail Sadoveanu (Copou), 11. Muz. George 


Topîrceanu? 


Muzee din judeţul Iași (altele decât MLR): 1. Pa- 
latul Culturii, 2. Muzeul Unirii, 3. Muz. Mihail 
Kogălniceanu, 4. Muz. Poni Cernătescu, 5. Palatul 
Alexandru loan Cuza (com. Ruginoasa), 6. Muzeul 
Viei&Vinului (Hârlău), 7. Muzeul Arheologic 
(Cucuteni), 8. Muzeul de Istorie Naturală. 

Lista muzeelor din laşi avute în vedere nu a inclus 
o serie de obiective precum Muzeul Mănăstirii Golia 
şi Muzeul Mănăstirii Cetăţuia. Acestea nu sunt insti- 
tuţii de sine stătătoare (sunt anexe ale mănăstirilor) 
iar introducerea lor în chestionar prezenta riscul de 
a crea confuzie pentru repondenți, muzeele putând 
fi confundate cu mănăstirile însele. Același raționa- 
ment a motivat neincluderea Muzeului Universităţii 
„ALl.l.Cuza” lași în lista predefinită a muzeelor cerce- 
tate. 

Unele Muzee din România (altele decât cele din 
Mun. lași) şi unele Muzee din străinătate, au fost 
studiate pornind de la liste create ad-hoc de repon- 


denți pe baza propriei lor experienţe. 
PERIOADA DE DERULARE: 


Studiul a fost derulat în perioada martie-iunie 
2013. 

Perioada de culegere a datelor 20 mai 2013 — 14 
iunie 2013. 


METODA DE ANCHETĂ: 


Chestionarul de culegere a datelor aplicat unui 


eșantion reprezentativ de elevi de liceu. 

POPULAȚIA DE ANCHETĂ: 


Populaţia de anchetă a fost formată din elevii de 
nivel LX-XII din Municipiul lași. 

La nivel de instituţii de învățământ, s-au avut în 
vedere 31 de Licee din Municipiul lași. 

La nivel de clase de elevi constituind populaţia to- 
tală, s-au avut în vedere 6235 clase de elevi. 

La nivel de elevi de liceu, s-au avut în vedere 
17.125 de elevi de nivel IX-XII înscrişi la cele 31 de 


licee din Municipiul lași. 


NOTORIETATE 


Notorietatea muzeelor din Iași, din România și din 
străinătate în rândul elevilor de liceu a fost măsurată 
prin adresarea unei întrebări deschise. Pentru fiecare 
categorie de muzeu, elevii au putut numi până la 5 
muzee din memorie. Astfel s-a aflat care sunt acele 
muzee (obiective muzeale) pe care elevii le cunosc și 
le numesc mai întâi atunci când sunt solicitați. 

Observaţie metodologice: Pentru evitarea con- 
taminării răspunsurilor, această întrebare a fost pla- 
sată la începutul chestionarului, pe prima pagină, 
înaintea prezentării unor liste predefinite de muzee 
care ar fi putut „ajuta” repondenţii în încercarea de a 
oferi răspunsuri „bune”. 

Analiza următoare a prelucrat toate răspunsurile 


1 Aici şi pe parcursul raportului vom utiliza acronimul 
MLR pentru „Muzeul Literaturii Române” lași. 

2 Pentru evitarea încărcării textului, denumirile complete 
ale muzeelor vor fi înlocuite în raport cu denumiri pres- 
curtate: 1. M. V. Alecsandri, 2. M. O. Cazimir, 3. M. M. 
Codreanu, 4. M. 1. Creangă, 5. M. Dosoftei, 6.M.M. 
Eminescu, 7. M. N. Gane, 8. M. C. Negruzzi, 9. M.V. 
Pogor, 10. M. M. Sadoveanu, 11. M. G. Topârceanu. 

valabile: 


2 585 răspunsuri valabile pentru muzee din lași, 

883 răspunsuri valabile pentru muzee din Romă- 
nia, 

811 răspunsuri valabile pentru muzee din străină- 
taie. 

O serie de grafice evidențiază procentul din tota- 
lul răspunsurilor pentru fiecare categorie. 

Pentru un plus de acuitate metodologică, vom lua 
în calcul în analiză şi vom reprezenta grafic și rapor- 
tul dintre numărul de numiri a unui muzeu și numă- 
rul total de elevi incluşi în eșantion (985). 

Jumătate din muzeele din lași numite de repon- 
denţi spontan (cele de care-și aduc aminte fără spri- 
jin extern) aparțin Muzeului Literaturii Române laşi. 
Această situaţie este cauzată și de faptul că MLR cu- 
mulează un număr de 11 obiective din care 9 în Mu- 
nicipiul lași. 

În raport cu acestea, din cele 7 obiective ale Com- 
plexului Muzeal Moldova, doar 4 se regăsesc în Mu- 
nicipiul lași, iar 3 sunt amplasate în 2 comune şi un 
alt oraș din judeţul lași. 

La categoria Universități, o figură distinctă face 
Muzeul de Istorie Naturală (aparţinând Universităţii 
„Al. |. Cuza” lași). Pe lângă acesta, elevii mai numesc 
o serie de obiective mai mult sau mai puțin muzeale 


(colecţii, Grădina Botanică, Planetariul). 


3 Pentru evitarea încărcării textului, denumirile complete 
ale muzeelor vor fi înlocuite în raport cu denumiri pres- 
curtate: 1. Palatul Culturii, 2. M. Unirii, 3. M. M. 
Kogălniceanu, 4. M. Poni Cernătescu, 5. M. Al. |. Cuza, 
6. M. Viei&Vinului, 7. M. Arheologic, 8. M. de Istorie Na- 
turală. 

CINE ŞI CÂTE MUZEE CUNOAȘTE? 
ANALIZĂ PE SUBCATEGORII 


În continuare vom prezenta o analiză pe subcate- 
gorii socio-demografice cu privire la numărul de 
muzee cunoscute, menţionate de elevi din memorie, 
fără ajutorul unor liste ajutătoare. 

Vom urmări măsura în care numărul mediu de 
muzee numite de elevi variază sau nu în funcţie de 
atribute socio-demografice. Vom urmări măsura în 


Q25. Sex: 


care eventuale variaţii se menţin stabile în cazul mu- 
zeelor din Iaşi, România, străinătate sau muzeelor în 
general. 

Categoriile socio-demografice ale repondenţilor 
luate în considerare sunt: sexul, mediul de origine, 
mediul de rezidenţă, disponibilităţile financiare, ni- 
velul studiilor părinţilor, ocupaţia părinţilor, sectorul 
de muncă al părinţilor, filiera de învățământ şi profi- 
lul la care este înscris elevul. 


MLR 


NR. MEDIU DE MUZEE VIZITATE 
FEMININ 


MASCULIN 


Din tabelul de mai sus observăm că fetele cunosc 
(numesc din memorie) în medie mai multe muzee 


Q27. Locul naşterii: 


lasi Romania | Strainatate | TOTAL 


decât băieţii în toate cele 4 situaţii (muzee din Iaşi, 
România, străinătate şi muzee în general). 


NR. MEDIU DE MUZEE VIZITATE 


MLR 


născut în Municipiul laşi 


născut în afara Mun. laşi 


Din tabelul de mai sus observăm că elevii născuţi 
în Municipiul laşi cunosc în medie mai multe muzee 
din Iaşi, din străinătate şi în total. 

Elevii născuţi în afara Municipiului laşi cunosc în 
medie mai multe muzee din România. Acest avantaj 


lasi Romania | Strainatate | TOTAL 


poate fi explicat prin faptul că o parte din elevii năs- 
cuţi în afara Municipiului Iaşi provin din alte oraşe, 
judeţe, fiindu-le familiare mai multe muzee din 
România decât celor născuţi în Municipiul laşi. 

Q28. În Municipiul Iași, locuiţi / veniţi... 


NR. MEDIU DE MUZEE VIZITATE 


Locuiesc în Iaşi. 


(adresa din cartea de identitate) 
Nu locuiesc în laşi, 


(adresa din cartea de identitate) 


Dacă luăm în considerare rezidența (adresa din 
cartea de identitate) în Municipiul laşi sau în afara 
acestuia, constatăm că elevii rezidenţi în Municipiul 
Iaşi cunosc în medie mai multe muzee decât cei năs- 
cuţi în afara Municipiului laşi. Dacă avem în vedere 
că din a doua categorie fac parte elevi din mediul 


TOTAL 


Romania | Strainatate 


rural, cu părinţi având un nivel al studiilor mai scăzut 
decât cei din Municipiul laşi, tendinţa este explica- 
bilă. După cum vom observa în continuare, cunoaş- 
terea mai multor muzee se asociază pozitiv cu nivelul 
de studii al părinţilor. 


Q30. Aproximativ, de câţi bani de buzunar dispuneţi pe săptămână pentru cheltuieli de zi cu zi? 


peste 300 lei 


NR. MEDIU DE MUZEE VIZITATE MLR lasi Romania | Strainatate | TOTAL 
sub 25 lei 2.60 

între 25 — 50 lei 

între 50 — 100 lei 0.19 5.41 
între 100 — 300 lei 0.54 0.24 


Din tabelul de mai sus observăm faptul că elevii 
cu disponibilităţi financiare sub medie (sub 25 lei 
/săptămână) vizitează în medie mai multe muzee 
decât restul. Excepţie fac vizitele la obiectivele MLR 
care sunt întreprinse mai mult de elevi cu disponibi- 
lităţi financiare uşor mai mari (între 25-50 lei). Cele 
mai puţine vizite la muzee sunt întreprinse de elevi 
cu disponibilităţi financiare peste 300 de lei. Consu- 


mul de muzee al elevilor cu disponibilităţi peste 100 
de lei este ceva mai pronunţat în cazul muzeelor din 
România şi străinătate. 

Conchidem faptul că vizitarea muzeelor nu este o 
activitate independentă financiar. 

Pe de o parte, elevii cu disponibilităţi peste 100 
de lei sunt mai puţin atraşi de muzee locale (MLR şi 


Iaşi) dar consumă mai multe muzee din România şi 

puţin muzee din România şi străinătate. 


Q31. Care este nivelul de studii al părinţilor? 


străinătate care presupun eforturi financiare ridicate. Aceştia consumă atât muze locale cât şi muzee din 
Pe de altă parte, elevii cu disponibilităţi financiare România şi străinătate. Acest fapt trebuie avut în ve- 
sub 100 de lei consumă mai mult muzee locale şi mai  dere în contextul în care multe vizite în România şi 


străinătate sunt realizate şi în grupuri organizate în 


Cei mai mari consumatori de muzee rămân elevii cadrul unor proiecte şcolare. 
cu disponibilităţi scăzute (sub 25 lei/săptămână). 


NR. MEDIU DE MUZEE VIZITATE 


MAMA 
primar (1-4 clase) 


gimnazial (5-8 clase) 


şe.profesională 


Tasi | Romania | Strainatate | TOTAL 


Ticeu (5-12 clase) 


Superior (facultate) 


Din tabelul de mai sus observăm faptul că nivelul 4 categorii de muzee. Înțelegem că mama are un rol 
de studii superior al mamei se asociază cu un număr important în educaţia copiilor, inclusiv educaţia con- 
mediu mai mare de muzee vizitate de elevi. Asocie-  sumului cultural. 
rile se menţin şi sunt consecvente pentru toate cele 


NR. MEDIU DE MUZEE VIZITATE 


TATAL 


primar (1-4 clase) 


gimnazial (5-8 clase) 


şc.profesională 


E fu za a 


Ticeu (9-12 clase) 


superior (facultate) 

Din tabelul de mai sus observăm o asociere 
similară între numărul de muzee vizitate de elevi şi 
nivelul studiilor tatălui. Multe din vizitele la muzee 
la care participă elevii sunt realizate cu şcoala sau în 


Q32. Care este ocupaţia părinţilor ? 


familie (vezi dimensiunea socială, pag. 75). Consumul 
ridicat de servicii culturale (inclusiv muzeale) al 
părinţilor atrage astfel un consum ridicat al copiilor 
(elevilor). 


NR. MEDIU DE MUZEE VIZITATE 


MAMA MLR 
agricultor 

casnic(ă) 

Şomer 220 
muncitor necalificat 

muncitor calificat [za 


Tucrător servicii, comert 


tehnician,maistru 


funcţionar administraţie 
conducător unităţi, patroni 


ocupaţii intelectuale 


Ca şi în cazul studiilor, observăm o asociere destul 
de constantă şi clară între ocupaţia mamei şi 
numărul mediu de muzee vizitate de elevi. Pre- 
supunem că această asociere este o rezultantă a 
aceleiaşi asocieri între nivelul de educaţie al mamei 
şi numărul mediu de muzee vizitate de elevi. 

Mama cu ocupaţie intelectuală, conducător 

lasi | Romania | Strainatate | TOTAL 
1.45 EREI 
sa 019| 5.10 
043 [zi 

 rouaj) 


uni 


, patron sau funcţionar în administraţie face ca 
numărul mediu de muzee vizitate de copil să fie mai 
mare decât în alte situaţii. 

Mama ocupată în agricultură, casnică sau şomer 
face ca numărul mediu de muzee cunoscute de copil 
să fie mai mic decât în alte situaţii. 

NR. MEDIU DE MUZEE VIZITATE 


TATAL MLR lasi Romania | Strainatate | TOTAL 


agricultor 


casnic(â) 0.07 


şomer DA1 4.81 


muncitor necalificat 


muncitor calificat 2.52 


Tucrător servicii, comert za 


tehnician,maistru 


funcţionar administrație 337 Ş “531| 
4 
conducător unităţi, patroni 


ocupaţii intelectuale 


Ca şi mai sus, asocierea se menţine şi în cazul ilor) este un mai puternic predictor al numărului de 
ocupaţiei tatălui, mai mult la extreme decât în zonele muzee vizitate de elevi decât ocupaţia tatălui. 
medii ale distribuirii numărului mediu de muzee vi- Aceasta poate şi pentru că mama continuă să aibă o 
zitate. mai mare influență asupra educaţiei consumului de 

Ocupaţia mamei (determinată de nivelul studi- servicii culturale al copiilor decât tatăl. 


Q33. În ce sector lucrează părinţii ? 


NR. MEDIU DE MUZEE VIZITATE 


MAMA Romania | Strainatate | TOTAL 


în sectorul de stat (public) 


în sectorul privat 


nu lucrează în acest moment 

Ca şi în cazul studiilor, observăm o asociere foarte tate mai curând de elevi ai căror mame sunt ocupate 
constantă şi clară între sectorul de activitate al în mediul privat. Cele mai puţine muzee sunt vizitate 
mamei şi numărul mediu de muzee vizitate de elevi. de elevii ai căror mame nu lucrează în acest moment. 
Un loc de muncă în sectorul public al mamei face ca Este posibil ca şi această asociere să fie determinată 
elevii să viziteze un număr mediu de muzee mai de o prezenţă mai mare a mamelor cu studii supe- 
mare decât un loc de muncă în sectorul privat. rioare în sectorul public dar şi de nivelul veniturilor 


Excepţie fac muzeele din străinătate care sunt vi- (în cazul muzeelor din străinătate). 


NR. MEDIU DE MUZEE VIZITATE 


TATAL MLR lasi Romania | Strainatate | TOTAL 


în sectorul de stat (public) 2.68 2.04 0.49 0.15 5.36 


în sectorul privat 


nu lucrează în acest moment 


Asocierea constantă şi clară se manifestă şi în muzee mai mare decât un loc de muncă în sectorul 
cazul sectorului de activitate al tatălui. De astă dată public. Cele mai puţine muzee sunt vizitate de elevii 
însă, numărul mediu de muzee vizitate de elevi este ai căror taţi nu lucrează în acest moment. Probabil că 
cel mai mare în cazul elevilor ai căror taţi lucrează în această asociere este determinată de o prezenţă mai 
sectorul privat. Un loc de muncă în sectorul privat al mare a taţilor cu studii superioare în mediul privat. 
tatălui face ca elevii să viziteze un număr mediu de 


Filiera de studiu a repondenţilor 


NR. MEDIU DE MUZEE VIZITATE MLR lasi Romania | Strainatate | TOTAL 


vocationala 


tehnologica-(servicii+RNPM) 


tehnologica-ftehnic) 


178 

Asocierile dintre filiera de studii urmată de elevi 
şi numărul mediu de muzee vizitate este destul de 
clară. Elevii înscrişi într-o filieră de învăţământ 
teoretică vizitează cel mai mare număr de muzee. Fi- 
liera teoretică este urmată de filiera vocaţională. 

Un număr mai mic de muzee vizitează elevii 


Profilul de studiu al repondenţilor 


LTURAL 


înscrişi într-o filieră tehnologică în care dominante 


sunt profilele de servicii şi Resurse naturale şi 
protecţia mediului. Cele mai puţine muzee vizitează 
elevii înscrişi într-o filieră tehnologică în care domi- 


nante sunt profile tehnice. 


NR. MEDIU DE MUZEE VIZITATE 


artistic 


servicii 


teologic 


O asociere similară întâlnim între numărul mediu 
de muzee vizitate de elevi şi profilul clasei în care 
aceştia sunt înscrişi. 

La profilul real studiază elevii care vizitează cel 
mai mare număr mediu de muzee. În cazul obiec- 
tivelor MLR, elevii înscrişi în clase de profil uman 
sunt mai prezenţi. Profilul real şi uman sunt urmate 


Romania | Strainatate | TOTAL 


de profilul artistic şi servicii. 

Cele mai puţine muzee sunt vizitate de elevii 
înscrişi în clase de profiluri tehnic, teologic (cu 
excepţia muzeelor din străinătate), sportiv (cu 
excepţia obiectivelor MLR) şi Resurse naturale şi 
protecţia mediului. 

Martha EȘANU 


Muzeul Comunităţ 


Muzeul Comunităţii Evreilor din lași a fost inau- 
gurat la 2 iulie 1986, la comemorarea a 45 de ani de 
la sângerosul Pogrom de la lași din iunie 1941. 

Proiectat și realizat de prof. dr. Silviu Sanie și de 
soţia sa, muzeografa Şeiva Sanie (2.].), la recomanda- 
rea conducerii Comunităţii Evreilor din lași, muzeul 
a fost amplasat în spaţiul destinat femeilor pentru ru- 
găciune, așa zisa sinagogă a femeilor (Di Vabărășăr 
ŞiI) de la etajul Sinagogii Mari din lași. 

Această Sinagogă Mare, cea mai veche din țară, 
păstrează Pisania din 1662 și actele de cumpărare, 
dela Mănăstirea Aroneanu, a terenului pe care a fost 
construită. Spaţiul destinat muzeului era situat în- 
tr-o anexă a sinagogii, construită în urmă cu circa un 
secol. 

Ținându-se cont de suprafața de expunere și de 
piesele existente, în alcătuirea muzeului s-a optat 
pentru prezentarea selectivă a unor aspecte din isto- 
ria multiseculară a prezenţei evreilor pe meleaguri 
ieșene. 

În anul 2007, în momentul începerii lucrărilor de 
reconsolidare şi restaurare a Sinagogii Mari, muzeul 
a fost închis. Mai târziu, în anul 2011, s-a amenajat, 
în perimetrul sediului administrativ comunitar ie- 
șean, o nouă locație unde a fost reamplasat muzeul. 
Reamenajat de Silviu Sanie, într-o versiune expozi- 
ţională adecvată spațiului mult mai mic existent, mu- 
zeul a fost reinaugurat la 26 iunie 2011 cu ocazia 
manifestărilor prilejuite de comemorarea a 70 de ani 
de la Pogrom. 

Pornim vizita în muzeu de la vitrina parietală în 
care, pe harta orașului lași, din perioada imediat pre- 

ii Evreilor din lași 


mergătoare celui de-al Doilea Război Mondial, sunt 
marcate 111 locașuri de cult (templu, sinagogi, case 
de rugăciuni), școli, spitale, aziluri. Se observă că ma- 
joritatea acestor instituţii comunitare sunt amplasate 
în trei mari cartiere evreiești din oraș: Tg. Cucului, 
Socola-Nicolina (Podu Roș) și Păcurari. 

La recensământul populaţiei din anul 1939, ulti- 
mul dinaintea celui de-al Doilea Război Mondial, po- 
pulaţia evreiască a Iașului număra circa 45.000 de 
suflete, ceea ce reprezenta peste 51% din totalul po- 
pulaţiei lașului la acea vreme. În oraș funcționau un 
templu şi 136 de sinagogi şi case de rugăciuni în care 
oficiau 62 de rabini. Multe dintre ele purtau numele 
unor bresle ale meşteșugarilor sau comercianților 
(Butnarilor, Croitorilor, Ceaprazarilor, Măcelarilor, 
Merarilor etc.), a unor rabini cunoscuți (Rabin 
Taubes, Rabin Reines) sau a unor mari filantropi 
(Templul Neuschotz) Marea majoritate a acestora a 
fost distrusă în timpul războiului, în bombardamente 
sau datorită măsurilor antisemite adoptate prin legi- 
slaţia rasială antievreiască promulgată de regimul 
Antonescu. Aceste distrugeri au continuat și după 
terminarea războiului prin planurile de sistematizare 
a orașului lași astfel că acum mai există doar două si- 
nagogi, ambele aflate într-un amplu proces de recon- 
solidare și restaurare. 

O serie de obiecte de cult expuse în Muzeu: dula- 
puri şi ştendere de rugăciune, sfeșnice, menore, îm- 
brăcăminţi, coroane și ornamente de Tora, un 
baldachin (hupa) pentru oficierea căsătoriilor, per- 
dele pentru Chivotul Sfânt etc. sunt aduse din sina- 
gogile dispărute sau din cele aflate acum în 

restaurare. 

O vitrină parietală, consacrată Rabinilor şi Sina- 
gogilor, prezintă diverse sinagogi ieşene: Templul 
Neuschotz, Sinagoga Mare din Târgu Cucului, 
Sinagoga Mare din Podu Roş, Sinagoga Kahane, 
Sinagoga Merarilor (vederi interioare şi exterioare) 
şi fotografii ale unor cunoscuţi rabini care au oficiat, în 
secolul trecut în aceste sinagogi: dr. LI. Niemerover, 
dr. M.A. Halevy, dr. losef Şafran, A.Gutman, H. Barid s.a. 

Următoarea vitrină este dedicată contribuţiei 
evreilor ieşeni la dezvoltarea învățământului supe- 
rior şi a cercetării ştiinţifice româneşti. Sunt expuse 
fotografiile unor cunoscuţi academicieni, profesori 
universitari, medici, jurişti, filologi, cercetători şi o 
serie din lucrările lor. 

Patru vitrine parietale prezintă principalele săr- 
bători religioase din calendarul iudaic. Vitrina dedi- 
cată Şabat-ului are în fundal o pictură ce ilustrează 
binecuvântarea lumânărilor în ajunul intrării în 
Șabat. Sunt expuse sfeşnice, pahare pentru binecu- 
vântarea vinului (kiduş), obiecte pentru aprinderea 


Interior din Muzeul Comunităţii Evreilor Iaşi 


mirodeniilor. În fundalul vitrinii sărbătorii Roş 
Haşana pictura prezintă Zidul de Apus al Templului din 
Ierusalim („Zidul Plângerii”) şi în faţa acestuia un bă- 
trân suflând în şofar. Este expusă o menora originală 
realizată din 6 şofare iar în centru o mână de metal 
folosită, de obicei, la urmărirea rândurilor din Tora. 
Vitrina consacrată Purim-ului are pe fundal o pictură 
reprezentând petrecerea tradiţională cu klezmeri, 
dans şi mascaţi şi expune un pergament cu textul 
Cărţii Esterei şi cârâitori (gragărs). Vitrina ce pre- 
zintă sărbătoarea ieşirii din robia egipteană, Pesah, 
sărbătoarea libertăţii, are în fundal o pictură cu masa 
tradiţională de Seder. Sunt expuse Hagadot (cărticele 
cu povestea sfârşitului exilului egiptean), săculețe 
frumos brodate folosite pentru pască, farfuria com- 
partimentată folosită pentru alimentele tradiţionale 
ce se consumă în timpul acestei sărbători. 

O vitrină parietală este dedicată bogatei activităţi 
culturale a evreilor ieşeni. În Iaşi a apărut în octom- 
brie 1855 primul ziar în limba idiş din lume, ziarul in- 
titulat „Korot Haitim” iar în perioada interbelică aici 

s-au editat, în limbile idiş, română sau germană, circa 
125 de publicaţii (ziare şi reviste) referitoare la ob- 
ştea evreiască de pe aceste meleaguri şi, în general, la 
viaţa evreilor din România. Sunt prezentate fotografii 
ale unor prestigioşi gazetari şi scriitori evrei care au 
contribuit la realizarea tuturor acestor publicaţii. 

Activitatea de asistenţă socială şi medicală a fost 
şi a rămas una dintre activitățile de bază ale comuni- 
tăţilor evreieşti şi acestei activit 
vitrină parietală în care sunt prezentate fotografii ce 
oglindesc activitatea din şcoli evreieşti, spitale, azi- 
luri şi orfelinate aparţinând, în perioada antebelică, 
evreilor. 

Un panou prezintă Cimitirul Evreiesc din Păcurari 
cu fotografii ale vechilor pietre tombale, ale cavouri- 
lor unor vestiți rabini, parcela eroilor evrei, soldaţi şi 
ofiţeri, căzuţi în primul război mondial pentru făuri- 
rea României Mari, gropile comune şi monumentul 
ridicat în memoria celor 14.850 de evrei ucişi mişe- 
leşte în Pogromul de la Iaşi din iunie 1941 şi în Tre- 


i este dedicată o 

nurile Morţii. 

Alt panou prezintă documente ce atestă contribu- 
ţia întreprinzătorilor evrei la dezvoltarea vieţii eco- 
nomice a oraşului, ei activând în domeniile industrial, 
comercial, bancar şi meşteşugăresc. 

La Iaşi, Avram Goldfaden a înfiinţat în anul 1876 
primul teatru profesionist în limba idiş din lume. Un 
panou dedicat acestui teatru prezintă fotografii ale 
artiştilor, afişe şi aspecte din spectacolele prezentate 
de colectivul Teatrului Evreiesc de Stat (1949-1963), 
continuatorul teatrului goldfadenian în capitala 
Moldovei. 

De-a lungul timpului comunitatea ieşeană a fost 
vizitată de oaspeţi importanţi din țară şi din străină- 
tate. Un panou ilustrează vizitele la laşi ale regreta- 
tului Şef Rabin Dr. Moses Rosen, ale unor cantori 
renumiţi din SUA şi Canada, ale conducătorilor spiri- 
tuali ai Bisericii Ortodoxe şi ai celei Romano-Catolice. 
Sunt prezentate, de asemenea, personalităţi mar- 
cante ale iudaismului mondial ce au vizitat comuni- 
tatea ieşeană: în 1927 Haim Weizman, fruntaş al 
mişcării sioniste şi în 1961 profesorul Efraim Katzir, 
ambii deveniți ulterior preşedinţi ai Statului Israel. 

Muzeul de la Iaşi oglindeşte trecutul unei foarte 
cunoscute comunităţi evreieşti în care viaţa reli- 
gioasă, culturală şi spirituală a pulsat cu putere în pe- 
rioada interbelică şi s-a aliniat cu cinste iudaismului 
mondial. 

Deşi diminuată numeric, numărând doar 350 de 
membri, Comunitatea ieşeană continuă să încurajeze 
desfăşurarea vieţii tradiţionale evreieşti pe aceste 
meleaguri prin activitatea de asistenţă socială şi me- 
dicală, prin funcţionarea unui restaurant ritual, prin 
cursuri de limba ebraică, de Talmud-Tora, prin for- 
maţia de muzică evreiască Nigun Klezmer Band, prin 
editarea revistei „Prietenia”, prin Centrul de Zi 
„Yachad”, prin Centrul Comunitar Evreiesc - JCC laşi 
şi, desigur, prin Muzeul Comunităţii. 

Amelia GHEORGHIȚĂ 


Periplu pri 


O carte bună-n mână, muzică pe fundal, un scaun 
confortabil şi o cafea în faţă, eventual puţin fum de 
ţigară care să te învăluie, iată o imagine romantică a 


lectui n ciuda invaziei tehnologiei, oamenilor încă 
le mai place să citească o carte adevărată, cu pagini 
şi coperte, eventual într-un colț al lor special dintr-o 
cafenea. În Roma, Paris sau Berlin, cafenelele literare 
sau cele care promovează lectura sunt mereu pline 
de clienţi care mustăcesc cu o carte-n mână şi un es- 
presso pe masă, mulţi tineri. 

În laşi se găsesc câteva astfel de locuri care încu- 
rajează lectura, prin atmosfera creată, prin rafturi 
pline de cărţi care te îmbie la fel cum o face mirosul 
cafelei aduse la masă de personalul care face reco- 
mandări de lectură. Din Copou până la Palas, poţi face 
câteva opriri bune, în cafenele unde cartea nu e doar 
de decor. 


La Retro Cafe, tot să citeşti. Nu numai din cărțile 


Retro Cafe 


cafenelele culturale ieşene 


aranjate pe poliţe sau în colțuri speciale, ci şi de pe 
pereţii colorați, plini de versuri de poezie sau citate 
faimoase. În casa veche de pe strada Lascăr Catargi 


găseşti o mulțime de volume rare, cărți esenţiale, al- 
bume de artă şi reviste de cultură, la care ai liber la 
lectură. 

Atmosfera retro este întregită şi de tavanul înalt 
al camerelor, aparate vechi de radio, maşini de scris, 
şezlonguri de citit şi lămpi cu lumină difuză. Terasa 
de afară e un mare plus, iar aerul romantic dat de teii 
de pe stradă încurajează lectura în aer liber. 

Un conceptal Clubului Creatorilor din laşi, MERU 
e unul dintre locurile favorite ale artiştilor din laşi, 


dar şi al cititorilor. Situată în Casa Conachi din Copou, 


o clădire cu două secole de istorie interesantă în 
spate, cafeneaua are un aer special. 1 se trage din 
mixul de arhitectură impozantă, candelabru uriaş, 

mobilă fistichie, aranjată lejer şi expoziţiile de pe 
pereţi. 

Cărţi, majoritatea titluri Polirom (aflată vis-ă-vis 
de MERU), dar şi din colecţiile Adevărul, se află pe 
pervazuri, sub măsuţele de sticlă, pe calorifere sau pe 
rafturi construite special. Oferta este completată de 
albume și reviste de artă. În plus, cafeneaua 
găzduieşte des lansări şi evenimente culturale. 

Vara se poate citi pe o terasă superbă, care dă spre 
Bulevardul Carol, umbrită de copaci înalţi. 

Un pic mai jos de MERU, la parterul Bibliotecii 
Central Universitare se găseşte o cafenea mică şi 
boemă, o altfel de bibliotecă. Aici e luminos şi mi- 
roase mereu frumos, poate de la ceaiurile speciale 
sau de la lumânările parfumate. 

La Sage sunt aranjate rafturi generoase de cărţi, 

cutitluri diverse, alături de o colecţie impresionantă 
de albume de artă şi reviste de istorie. Sage e locul în 
care poţi citi liniştit, fiindcă sigur nu vei fi deranjat de 
ceilalţi clienţi, majoritatea veniţi aici cu același scop. 


Bistro Piaţa Unirii 


Din atmosfera romantică a zonei Copou trecem la 
ceva mai urban, la Bistro Piaţa Unirii, o cafenea-res- 
taurant, unde poţi servi burgeri, sushi sau ceva de pe 
rafturile speciale: cărţi sau albume de artă. Aici se 
poate citi în pace, în ciuda papagalului Moţ care 
vorbeşte continuu. 

În local e o atmosferă agitată şi caldă, iar decorul 


de lemn şi culorile vii au un dinamism aparte, priel- 


nic lecturii. Modul în care Bistro Piaţa Unirii arati 


se simte va încuraja orice cititor cu un stil dinamic. 

Probabil nu te-ai aștepta ca o cafenea din mall să 
fie locul unde să citeşti, dar în cafeneaua La Folie o 
poţi face bine mersi, mai ales că invită la lectură. De- 
corul elegant ar putea părea pretențios pentru un ci- 
titor boem, dar cafeneaua are rafturi de cărți şi 
reviste care nu sunt de decor, cu titluri atent alese. În 
plus, canapelele comode și muzica discretă din tim- 
pul zilei creează o atmosferă relaxată, în ciuda 
agitației mall-ului. La Folie mai e şi locul unde se 


opresc oamenii să-şi citească cărțile pe care şi le-au 


cumpărat de la librăria Cărtureşti care se află în apro- 


piere. 


Acaju de pe strada Sfântul Sava este cafeneaua fa- 


vorită a tinerilor; o adevărată comunitate a celor in- 
ventivi şi lider în promovarea activă a lecturii. 
Atmosfera în cafeneaua Acaju este prietenoasă, dată 
de mici detalii precum muzica bună, culorile atent 
alese, desenele de pe pereţi, lampadarele discrete, 
abordarea naturală a personalului tânăr şi creativ, 
micile expoziţii găzduite aici şi multe altele. Fiindcă 
sunt promotori serioşi ai lecturii, cei de la Acaju au 
creat un spaţiu special pentru citit, cu o canapea 
foarte confortabilă şi rafturi pline ochi de cărţi detot 
felul. În cafenea se mai găsesc şi reviste culturale şi 
de artă, în colţuri speciale şi căsuțe pentru cărți. 

Vara se poate citi şi pe terasa decorată cu căsuțe 
şi construcţii ingenioase care protejează cărțile. De- 
seori vezi aici tineri discutând despre noile apariţii 
editoriale sau citind relaxaţi la umbră. 

În plus, personalul Acaju face recomandări de lec- 
turi şi se întrece în citit, la propriu, într-o competiție 


anuală de citit, Reading Challenge, iar cărțile citite 


sunt trecute într-un tabel aflat în zona amenajată 


La Folie 


pentru lectură, ca sursă de inspiraţie. 


187 


ProEuropeana Clubul cărții digitale 


EC: 


NVESTIGAȚII 


LINGVISTICE 


Din dilemele uzului. Plurale problematice 


(nou-născut, proaspăt-căsătorit, nou-nouţ, 


mort de beat, fier de călcat pl. = ?) 


Când greşeala are argumente... 

Existenţa în frază a unui adjectiv sau a unui par- 
ticipiu acordat (la plural) atrage după sine „adjecti- 
varea” adverbului precedent şi acordarea lui în gen 
şi număr cu cel dintâi, fapt cu o oarecare logică, dar 
greşit. Desigur că acordul în număr şi în gen poate 
apărea și în urma asocierii lui greşite cu un substan- 
tiv/ pronume vecin. Cu precădere în discursurile 
orale, dar și în presa scrisă, se întâlnesc formulări de 
tipul: „studii riguroase științifice” (frf.cncsis.ro/do- 
cumente_2006/634Raport de Cercetare.doc); Fac 
destui de mulţi bani.; Din câte suntem informaţi, (...); 
modele noi apărute; copii noi-născuți (sau noi-năs- 
cuţii); tineri proaspeţi căsătoriți; liberi-cugetători; 
„Spectatorii, destul de puţini numeroși (...)” 
(www.teatrul.ro/main/critica/Files/Nottara - Varia- 
tiuni (Pora).htm); Au sosit atâţi de mulți oameni. 

Să luăm două dintre situaţiile de mai sus. Corect 
este modele nou apărute, iar explicația este următoa- 
rea: „Transformarea adjectivului nou în adverb (...) 
nu este rezultatul unei inițiative interne. Sintagma 
este calchiată după model franțuzesc, iar deschizător 
de drum a fost probabil nou născut [sic!] (nouveau- 


n€), urmat de alte participii (.. 


nou apărut, nou 

înființat, nou venit, dar şi nou numit, nou promovat” 
(Gruiţă: 161). 

Înţelesul lui nou-născut (pl. noi-născuţi) este 
„copii de curând/ recent născuți”. Aşadar, „valoarea 
de adverb a elementului noi, şi deci acordul lui nejus- 
tificat cu substantivul «copii», reiese clar dacă (...) îl 
înlocuim cu un alt adverb, de pildă: recent. Vom 
spune în acest caz «copii 
recent născuți» sau «recent născuții» și nu «copii re- 
cenți născuți» sau «recenții născuţi»” (Craşoveanu, 
Florea: 11). 

În toate aceste contexte, cuvintele evidenţiate au 
valoare de adverbe, deci intră în categoria părților de 
vorbire lipsite de flexiune, deci a părților de vorbire 
care nu suferă modificări formale pentru a exprima 
categorii gramaticale. După cum se poate observa și 
în exemplele de mai sus, „structura adverb + partici- 
piu (...) este extrem de productivă în româna actuală. 
(..) Adverbele preferate pentru acest «parteneriat» 
sunt: mult, bine, rău, nou, așa, gata” (Gruiţă: 157- 
158). 


Când greșeala nu-i greşeală... 

Spre deosebire de îmbinările alcătuite dintr-un 
adverb (invariabil) și un adjectiv (provenit din par- 
ticipiu), unele îmbinări cu structura adjectiv + ad- 
jectiv au flexiune la ambele componente. Prin 


urmare, se spune corect: băiat nou-născut, copilă 

nou-născută, băieţi nou-născuţi, copile nou-născute, 
dar pantof nou-nouţ, rochie nouă-nouţă, pantofi noi- 
nouţi, rochii noi-nouţe. Aşadar, în această situaţie, fe- 
nomenul numit acord nu este greşit aplicat, ci se 
impune. 

Este esenţial de spus că adjectivul compus nou- 
nouj, aparținând registrului familiar, nu trebuie inte- 
grat în seria unor îmbinări precum: literar-artistic, 
instructiv-educativ, cu flexiune numai la ultimul com- 
ponent. Totuşi, remarcăm faptul că în DOOM», în ca- 
pitolul Principalele norme ortografice, ortoepice și 
morfologice ale limbii române (p. LXV), nou-nouț este 
dat ca exemplu pentru adjective compuse nesudate 
cu structura „adjectiv + adjectiv, având flexiune 
numai la ultimul component”, alături de bun-platnic, 
instructiv-educativ, literar-artistic, marxist-leninist, 
rău-platnic. În corpus însă adjectivul este dat cu ur- 
mătoarele forme: m. pl. noi-nouţi; f. sg. nouă-nouţă, f. 
pl. noi-nouțe, fapt care ne îndreptățește să-l conside- 
răm adjectiv cu flexiune la ambele componente!. 
Aparent cu o structură asemănătoare, nou-nouț se di- 
erențiază de îmbinările respective, particularitatea 
sa constând în reluarea adjectivului sub formă dimi- 
nutivală, pentru a accentua ideea de noutate. Din 
punct de vedere semantic, adjectivul în cauză poate 
i echivalat cu un superlativ: foarte nou, tare nou. Prin 


urmare nou-nouț poate fi privit ca o formă de super- 


ativ, comparabilă cu structurile: înaltă, înaltă; fru- 


moasă, frumoasă - mijloace expresive de exprimare 


a superlativului — în care se observă: procedeul repe- 
tiției şi marcarea flexiunii la ambele componente: Era 
o frumoasă, frumoasă doamnă.; Am probleme mari, 


mari. 


De la cuvinte, la expresii 

Dacă nou-născut şi celelalte cuvinte discutate an- 
terior pot fi găsite rapid în dicționar, nu la fel se în- 
tâmplă cu mort de beat. Găsim, totuşi, în dicționarul 
explicativ, o expresie sinonimă: beat mort. Să fie ea 
din aceeaşi categorie cu îndrăgostit lulea, beat turtă, 
răcit cobză, prost bâtă, deştept foc, sănătos tun, ador- 
mit buştean, gol puşcă, singur cuc, situație în care plu- 
ral nu ridică probleme: îndrăgostiți lulea, beţi turtă, 
răciți cobză etc.? Aici cuvintele lulea, turtă, cobză sunt 
adverbe (provenite din substantive), procesul de ad- 
verbializare fiind complet, iar construcția - fixă (Vezi 
Gramatica limbii române: 604). Mort de beat nu are 
însă același comportament. În primul rând, obser- 
văm diferența de structură: adjectiv + adverb în în- 
drăgostit lulea, beat turtă, răcit cobză etc., respectiv 
adjectiv + adjectiv (diferit de substantivul beţiv) în 
situația mort de beat. Mai mult, prezența prepoziţiei 
de poate crea analogia cu expresiile: mort de obo- 
seală/de foame/de sete, nebun de legat, putred de 
bogat. Astfel, pluralul ar fi Ei sunt morţi de beţi., 
după modelul Ea e moartă de oboseală/de foame/de 
sete., Ei sunt nebuni de legat, Ei sunt putrezi de 
bogaţi. Da, considerăm că forma de plural este cea 
acordată. În sprijinul afirmației - expresia ceva e pu- 
tred la mijloc (/în Danemarca), dar şi sensul figurat 
al lui putred „decăzut moraliceşte, dăunător 
societății, corupt” (www.dexonline.ro). De asemenea, 
gândul la putred de copt ne determină să spunem că 
avem de-a face cu o structură adjectiv + adjectiv: Pier- 
sica e putredă de coaptă (ce e). În situaţia beat mort 
- construcție eliptică - asocierea cu un 
pronume /substantiv la plural se face aşa: Ei sunt beţi 


morți. (Ei sunt așa de beţi încât par morţi.) În plus, 

în italiană, cea mai asemănătoare românei dintre 
limbile romanice, i plurali sono „ubriachi fradici”, 
ricchi sfondati, structura fiind tot adjectiv + adjectiv. 

În cazul lui fier de călcat, problema apare la pri- 
mul component, întrebarea de la care pornim fiind 
Care e pluralul lui fier? Fiind un obiect, este inclus 
în categoria substantivelor neutre - cuvinte care pot 
avea la plural desinenţele -e sau uri. Lămuritor este 
însă DEX-ul, care restrânge sfera posibilităților, indi- 
când ca fiind corectă o singură formă de plural - fiare 
- pentru toate sensurile. Prin urmare, în ciuda du- 
biului care se poate instala, răspunsul e unic şi sigur 
- fiare de călcat. 

În concluzie, cam tot ce e dificil este, în final, sim- 


plu; sau, dacă nu e simplu, e explicabil! 

fic, ortoepic și de punctuație, ediţia a V-a, Editura 
Univers Enciclopedic, Bucureşti, 1995, acest cuvânt 


nu este glosat. 

RAFTUL CU ECOURI 


Teodor STURZA 


Capitala cui rămânem? 


Aceasta a fost întrebarea la care au încercat să 
răspundă cei prezenți la prima ediție a dezbaterilor 


xn 


revistei „Dacia literară”. Evenimentul a avut în centru 
analiza cauzelor care au dus la eşecul orașului Iași în 
cursa pentru titlul „laşi - Capitală Europeană a Cul- 
turii”, dar şi o dezbatere constructivă despre măsurile 
necesare viitorului cultural al orașului. 

Printre invitații la dezbatere s-au numărat Florin 
Cântec, fost director artistic al fundației „laşi Capitală 
Culturală Europeană”, alături de alți reprezentanți ai 
instituțiilor de cultură și ai societăţii civile. Eveni- 
mentul a fost moderat de profesorul Alexandru 
Călinescu şi de redactorul șef al revistei „Dacia lite- 
rară”, Călin Ciobotari. 

S-a încercat găsirea răspunsurilor și a soluțiilor la 
câteva dintre întrebările: „Este un capăt sau un înce- 
put de drum acest eșec? Se află Iaşul cultural într-o 
fundătură sau la o răscruce? Avem forța de a ne rein- 
venta? Dacă da, cum şi când?” 

Pe lângă excursul fostului director artistic al 


fundaţiei cu referire la proiectul eşuat, au intervenit 


şi reprezentanţi ai societății civile, care au reproşat, 
printre altele, că nu s-a reușit construirea unei relații 
eficiente cu comunitatea. Florin Cântec a mulțumit 
echipei şi a subliniat că „a fost un eșec în măsura în 
care acest juriu a decis aşa”. 

Una dintre cele mai interesante propuneri venite 
din public a fost constituirea unui fond cultural 
ieşean, o replică la scară locală a AFCN, în care să se 
regăsească deopotrivă finanțările publice și private 
alocate culturii, şi la care, pe bază de concurs de pro- 


iecte, să aibă acces operatorii culturali din zona inde- 
pendentă. 


xn 


Dezbaterile revistei „Dacia literară” se aliniază po- 
liticii de reformare a revistei și de sincronizare cu as- 
pectele actuale ale câmpului cultural. Evenimentele, 
coordonate împreună cu Muzeul Naţional al Literaturii 
Române Iași, îşi propun dezbaterea temelor de actua- 


itate ale culturii. 

RAFTUL CU ECOURI 


Corina IRIMITĂ 


MNLR lași la 25 de ani 


La sfârşitul anului 2015, Muzeul Naţional al Lite- 
raturii Române laşi a aniversat 25 de ani de la 
înfiinţare ca instituţie de sine stătătoare. Acest mo- 


ment a fost marcat printr-o expoziţie de amploare, 


organizată în saloanele de la parterul muzeului 
„Vasile Pogor”. Cei treisprezece patroni ai muzeelor 
literare ieşene, amfitrionul Vasile Pogor şi oaspeţii 
săi, Mitropolitul Dosoftei, Vasile Alecsandri, Mihai 
Eminescu, lon Creangă, Nicu Gane, Constantin 
Negruzzi, Mihail Sadoveanu, G. Topîrceanu, Otilia 
Cazimir, Mihai Codreanu şi Cezar Petrescu, au 
aşteptat cavizitatorii să li se alăture, pe durata a două 
luni de zile, la discuţii libere, imaginare despre par- 
cursul excepțional al literaturii române la Iaşi. O reîn- 
tâlnire a spiritului creator ieşean şi nu numai, a celor 
însetaţi de redescoperire şi rememorare. În vitrine 
au fost expuse piese valoroase, manuscrise originale 
ale Mitropolitului Dosoftei (Parimifle de peste an, 
1683), obiecte personale care au aparţinut lui Mihai 
Eminescu (inelul sigilar şi ceasul cu monogramă), 
ediţii prime Constantin Negruzzi (Păcatele tine- 
reţilor), Vasile Alecsandri (Doine și lăcrămioare, Paris, 
1853), instrumente de birou ce au aparţinut scriito- 
rului şi primarului Nicu Gane, măştile uneori zâmbi- 
toare, alteori triste ale teatrului, pagini manuscris ale 
lui Mihail Sadoveanu (Cuvântare la mausoleul lui 
Alecsandri, 1928), poezii şi sonete semnate de G. 
Topîrceanu, Otilia Cazimir sau Mihai Codreanu. 
Expoziţia a fost întregită cu piese rare, de colecţie: 
tapiserie realizată de Regina Elisabeta, cu mono- 
grama B.A,, dăruită de regină lui V. Alecsandri, bicor- 

nul de diplomat, sigiliul, mapa de corespondenţă ale 
acestuia, medalii, ordine şi decoraţii acordate scrii- 
torilor de-a lungul întregii lor activităţi sau taba- 
chera, bastonul cu stilet de Toledo, joben, balansoar, 
ghete ce au aparţinut lui Mihai Codreanu, stiloul cu 
care Mihail Sadoveanu a scris Baltagul etc. În com- 
pletare expoziţia a cuprins şi o parte foto-documen- 
tară: casele memoriale înainte de deschiderea 
acestora ca puncte muzeale, inaugurarea fiecăruia în 
parte, evenimentele culturale, expoziţiile şi prelec- 
ţiunile organizate de-a lungul celor 25 de ani, precum 
şi însemnări ale personalităţilor din cărţile de onoare. 

Curatorii expoziţiei: Laura Terente, Oana Melinte, 


Corina Irimiță. 

RAFTUL CU ECOURI 


Mihai IONESCU 


Expoziţia „Elisabeta a României. Regina” 


Muzeul Naţional al Literaturii Române Iaşi, în par- 
teneriat cu Asociaţia „Patrimoniu pentru comunitate” 
Iaşi, a organizat în luna februarie 2016 expoziţia co- 
memorativă „Elisabeta a României. Regina”. 

Iniţiativa expoziţiei a aparţinut preşedintelui 
Alianţei Naţionale pentru Restaurarea Monarhiei — 
Filiala Iaşi, Andrei Apreotesei, şi a marcat 100 de ani 
de la moartea suveranei. 

Expoziţia a cuprins cărți, fotografii, documente şi 
obiecte memoriale care au reîntregit imaginea 
Reginei Elisabeta a României (1843-1916). Vizitato- 


rii au putut admira, printre altele, o tapiserie cu mo- 
nograma „BA, realizată de Regina Elisabeta şi oferită 
în dar lui Vasile Alecsandri, precum și o diplomă cu 
semnătura originală a Elisabetei şi a Regelui Carol, 
a principelui Ferdinand şi a principesei Maria, dar şi 
a altor personalităţii ale vremii, de la aniversarea 
semi-centenarului Universităţii din laşi (septembrie 
1911). 

Expoziţia a fost găzduită de Muzeul „Vasile Pogor”. 
Curatorul expoziţiei: lulian Pruteanu. 

RAFTUL CU ECOURI 


Alexandru CANTEMIR 


Expozi 


a „Copilăria părinților noștri”, la Istanbul 


Proiect lansat de Muzeul Naţional al Literaturii 
Române laşi şi Asociaţia „Patrimoniu pentru comu- 
nitate” în luna aprilie a anului 2014, expoziţia s-a bu- 
curat de un mare succes, fiind concepută de liceeni — 
de la alegerea temei şi strângerea obiectelor până la 
promovarea evenimentului şi realizarea ghidajului. 
Scopul expoziţiei a fost acela de a reda viaţa cotidiană 


în comunism şi, totodată, de a demonstra faptul că 


muzeele sunt spaţii vii, iar publicul tânăr poate con- 


tribui la reconstrucţia memoriei şi scrierea istoriei. 

Expoziţia „Copilăria părinţilor noştri” de la Istanbul 
a fost împărțită în două secţiuni - şcoală şi familie — 
şi a cuprins obiecte tipice perioadei: cravata şi in- 
signe de pionier, carnetul de evidenţiere a activităţii 
pionerului, sticla de Pepsi-Cola, cutia de bomboane 
extrafine de ciocolată, lanterna „Panda”, muzicuţa, pe- 
narul şcolar, diapozitivele istorice sau diferite alte 
materiale didactice etc. 

Dan Lungu, directorul MNLR Iaşi, a declarat: „În 
siajul FILIT-ului, Festivalul Internaţional de Litera- 
tură şi Traducere laşi, activitatea internaţională a 
Muzeului a crescut exponențial. Pe lângă traducerile 
clasicilor noştri în diferite limbi străine, printre care 
şi limba turcă, în care au apărut recent două poveşti 
ale lui Ion Creangă, ne bucurăm de circulaţia expo- 
ziţiilor noastre în afara graniţelor ţării. De data 
aceasta, o expoziţie inovatoare şi interactivă, de mare 
actualitate, curatoriată de Corina Mocanu-lrimiţă şi 
Iulian Pruteanu, poposeşte la Istanbul. Nu putem 
decât să mulţumim Institutului Cultural Român pen- 


tru implicare şi susținere”. 

Indira SPĂTARU 


Acasă la Duduia Otilia... 


Muzeul „Otilia Cazimir” a oferit publicului larg câ- 
teva evenimente în decursul lunilor decembrie 2015 
— martie 2016. Astfel, expoziţia „Pentru cei mici şi 
mărişori..», etalând cărţi pentru copii, cu autograful 
Otiliei Cazimir, traduse din literatura rusă (Uşinski, 
Korolenko etc.), a bucurat ochii celor ce au trecut pra- 
gul casei. 

Manifestarea a atras peste o sută de participanţi, 
preşcolari, elevi, cadre didactice, părinţi, colaboratori 
de la Colegiul Naţional de Arte „Octav Băncilă” laşi, 
dar şi membri ai Uniunii Scriitorilor din România — 
Filiala Iaşi. 


În decursul întregului an, Casa Duduii Otilia îşi va 
întâmpina vizitatorii cu expoziţia „Poezia în suflet de 
copil”. Aceasta cuprinde desene ilustrative la opera 
Otiliei Cazimir. Titluri ca Alb-iepuraș, De pe-o bună 
dimineaţă, Piţigoiul, Cârtița incită prin culoarea şi 
candoarea desenelor celor mai talentaţi copii, 
participanţi la olimpiadele judeţene de desen, ai 
şcolilor din Cotu-Vameş, Piatra Neamţ, Tămăşeni. 

În această primăvară, mai exact în perioada 15 
martie — 4 aprilie, cei care au călcat pragul casei me- 
moriale au putut admira şi expoziţia „Medalii şi 
distincţii oferite poetei Otilia Cazimir”. 

RAFTUL CU ECOURI 


Dana MELINTE 


Expoziţia „Teatrul nostru. 0 istorie vizuală” 


În acest an, Teatrul Naţional „Vasile Alecsandri” 
laşi sărbătoreşte o serie de evenimente majore, cu un 
important impact pentru cultura şi spiritualitatea ro- 
mânească: 200 de ani de la prima reprezentaţie, la 
Iaşi, a unei piese de teatru în limba română, 175 de 
stagiuni, 140 de ani de la înfiinţarea primului teatru 
evreiesc din lume, 120 de ani de la inaugurarea clă- 
dirii. 

Pentru a marca aceste momente din istoria uneia 
dintre cele mai prestigioase instituţii din ţară, actorii 
care au jucat pe scenele Naţionalului ieşean acum 
mai bine de câteva decenii s-au întors în foaierul tea- 
trului care i-a consacrat. 

Expoziţia „Teatrul nostru. O istorie vizuală”, pro- 
pusă de specialiştii Naţionalului ieşean, a fost reali- 
zată ca urmare a unei colaborări între Teatrul 
Naţional „Vasile Alecsandri” Iaşi, Muzeul Naţional al 
Literaturii Române Iaşi şi Complexul 
Muzeal Naţional „Moldova” Iaşi. 

Secvența pe care a realizat-o 
MNLR laşi a fost gândită ca o scurtă 
incursiune în istoria scenei teatrului 
ieşean. Spectatorii Teatrului Naţio- 
nal din Iaşi au fost întâmpinați de vi- 
trine în care au fost expuse costumul 
lui Grigore Manolescu (în rolul Ham- 
let) şi rochia din dantelă purtată pe 
scenă de actriţa Aglae Pruteanu. 

La intrarea în sala de spectacol 
invitaţia a fost făcută de cele două 
statuete din bronz înfăţişând doi 

copii cu siluete zvelte ducând pe umeri câte o amforă, 
piese ce au fost salvate din incendiul care a mistuit 
clădirea Teatrului Mare de la Copou, din data de 17 
februarie 1888. 

În foaier, pe panouri au fost semnalate printr-o 
succesiune de imagini, fotografii din spectacole, 
schiţe de costume, pagini de corespondenţă, afişe de 
spectacol. 

Au fost expuse piese rare precum medalia de la 
inaugurarea Teatrului Naţional „Vasile Alecsandri” 
Iaşi din 1 decembrie 1896 şi piese de recuzită ce au 
aparţinut actorilor Agatha Bârsescu (diadema și 
evantaiul) şi Matei Millo (ştampilă cu semnătura lui 
Matei Millo); le-au stat alături macheta cupolei Tea- 
trului Mare de la Copou şi un sfeşnic din faza a doua 


de iluminat din Teatrul Naţional Iași. 

Beatrice PANȚIRU 


Expozi 


Muzeul „Mihai Codreanu”, filială a Muzeului 
Naţional al Literaturii Române Iaşi, a adus în atenţia 
vizitatorilor, prin expoziţia foto-documentară Actori 
„marca Mihai Codreanu”, pagini de istorie literară, cu 
trimitere la personalitatea sonetistului. 

Avocatul Mihai Codreanu, intelectual care a mar- 
cat cultural viaţa Iaşului interbelic, a îmbrăţişat din 
anul 1914 cariera didactică fiind profesor suplinitor 
la catedra de Dicţie, citire expresivă, critică, psiholo- 
şie teatrală şi scenică a Conservatorului de Muzică şi 
Artă dramatică din laşi, iar din 1920 până în 1938 
profesor titular. În intervalul 1932-1939 a fost şi rec- 
tor al acestei instituţii academice. În paralel, în pe- 
rioada 1919-1924 şi în anul 1928, pe Mihai Codreanu 
îl întâlnim în funcţia de director al Teatrului Naţional 
din Iaşi, iar din 1924 ca inspector general al teatrelor 
din Moldova. Toate aceste perioade din cariera sone- 
tistului au fost exemplificate expozițional prin docu- 
mente originale emise de instituţiile la care Mihai 
Codreanu a fost angajat. 


a „Actori marca Mihai Codreanu" 


Sorana Țopa în rolul Elisabetei, Cyrano de 
Bergerac întruchipat de Aurel Ghiţescu, Sandu 
Teleajen, alias Polonius, tataia Șubă cu ţoiul la purtă- 
tor, „taxatoarea” Margareta Baciu în rolul Luluţei, 
Ștefan Dăncinescu în rolul caimacanului Vogoride din 
Povestea Unirii, Dem Hagiac în rolul lui Robert din Doi 
sergenţi, Anny Braesky în Visul unei nopți de vară, 
Constantin Ramadan, Nicolae Veniaş, Gică Popovici 
în Lună de miere, Mărioara Davidoglu, Ștefan 
Ciubotăraşu sunt doar câteva nume de foşti discipoli 
care au adus la rampă aurul codrenian şi ale căror fo- 
tografii originale sunt expuse pentru prima dată în 
expoziţie. 

Cărţile poştale din expoziţie au ilustrat printre 
rânduri stima de care se bucura Mihai Codreanu în 
rândul foştilor săi elevi pe care, după absolvire, îi ur- 
mărea cum se realizau ca actori. 

Expoziţia poate fi vizitată până pe 30 aprilie 2016, 
la Vila Sonet. Curatorul expoziţiei: Beatrice Panţiru. 

RAFTUL CU ECOURI 


Mihai ALEXANDRU 


Seniorii teatrului 


Vineri, 12 februarie 2016, a avut loc prima întâl- 
nire din cadrul proiectului „Seniorii Teatrului”, reali- 
zat de Teatrul Naţional „Vasile Alecsandri” Iaşi în 
colaborare cu Muzeul Naţional al Literaturii Române 
Iași și Asociația „Patrimoniu pentru comunitate” laşi. 
Evenimentul s-a desfăşurat la Colecţia „Istoria tea- 
trului românesc” (Muzeul „Mihai Eminescu”). 

Această primă întâlnire l-a avut în prim-plan pe 
actorul Sergiu Tudose, care a aniversat 80 de ani 
alături de prieteni vechi și de amintiri. De asemenea, 
evenimentul a prilejuit o retrospectivă animată de 
imagini, proiecţii din spectacole, de fragmente din 
viața de pe scenă a reputatului actor. 

Seria de manifestări „Seniorii Teatrului” face 
parte din calendarul dedicat sărbătorilor Naţionalu- 
lui ieşean: 200 de ani de teatru în limba română, 175 
de stagiuni la Teatrul Naţional și 120 de ani de la 
inaugurarea clădirii. Proiectul este dedicat persona- 
lităților scenei ieşene în semn de omagiu pentru felul 
în care au marcat evoluţia artei spectacolului, un 
exercițiu de admiraţie pentru întreaga lor carieră. 

Laura TERENTE 


Expoziția „Eminescu și teatrul” 


În perioada 14 ianuarie — 1 martie 2016, Muzeul 
Naţional al Literaturii Române Iaşi a fost prezent cu 
expoziţia itinerantă temporară „Eminescu şi teatrul” 
în sălile Muzeului „Carol I” din Brăila. 

Realizând tematica expoziţiei, ne-am propus ca 
vizitatorul să poată parcurge aceeaşi călătorie în 
lumea Thaliei alături de Eminescu, începând din co- 
pilărie, de la primele lecturi dramaturgice, Vasile 
Alecsandri, B.P. Hasdeu, Matei Millo, Moliere, Voltaire, 
Al. Dumas, Shakespeare (expunând ediţii rare ale ma- 
rilor dramaturgi), în turneul de doi ani (1864-1865) 
al adolescentului Eminescu cu trupa de actori Fanny 
Tardini-Vlădicescu, apoi cu Iorgu Caragiali în Ardeal, 
Muntenia şi Moldova, la masa de lucru definitivând 
cronicile dramatice, printre prieteni sau în cuşca su- 
fleorului, dând viaţă scenei. 


Mărturie au fost numeroasele ediţii ale vremii, 
manuscrise din repertoriul teatrului, afişe şi fotogra- 
fii ale pieselor şi ale actorilor des întâlniți în recen- 
ziile realizate de Mihai Eminescu în „Curierul de Iaşi”, 
„Timpul”, manuscrisele Mihai Eminescu, în formă fo- 
tocopiată, cuprinzând fragmente din piesele de tea- 
tru, traduceri, poezii, însemnări privitoare la teatrul 


românesc şi străin, ediţii ale pieselor Bogdan Dragoș, 


Decebal, revistele „Familia”, „Convorbiri literare”, 
ediţii critice, volume memorialistice, studii şi articole. 

În completarea părții documentare au mai fost ex- 
puse obiecte ce au avut menirea de a contura veridic 
tabloul scenic al secolului al XIX-lea (grimoane, pălă- 
rie clik-clak, pantaloni bufanţi stil Henric IV, haină de 
catifea stil Ludovic XIV). 

Curatorii expoziţiei: Laura Terente, Corina Irimiţă, 
Oana Melinte. 


La vernisaj 
Ionel Cândea, Anca-Maria Buzea, 
Maria Neicu, Zamfir Bălan 

y 


DREPT LA REPLICA 


Pe pagina 146 a revistei Dacia Literară, nr. 4 (139) iarna 2015 am descoperit o frază care pare 
neînsemnată dar constituie o abatere de la deontologia jurnalistică. 


Cităm: „Irina Mavrodin, vorbindu-ne într-un articol publicat în revista Convorbiri Literare de 
traducerea lui Kiropol (reuşită) comparativ cu a lui Courriol, ajunge să exprime că sunt traduceri 
care deși salvează în parte forma prozodică ajung să modifice până la schimonosire poemul emines- 
cian”. 

Restul ne interesează mai puţin deşi se dezvoltă apoi o întreagă argumentație şubredă împotriva 
respectării prozodiei în slujba unei ipotetice şi utopice respectări a „poeziei” fără ca această „poe- 
zie” să fie definită, evident. 

Ceea ce este deontologic inadmisibil este citarea unei fraze scoase din context şi judecarea su- 
mară a unei traduceri „reuşite” când cealaltă este, implicit doar, „nereuşită”. 

Nedând cele două traduceri, autorul articolului greşeşte grav. Nu pot să fie admise astfel de 
afirmaţii fără acoperire într-o revistă pe de altă parte de calitate neîndoielnică. 

Critica traducerilor este absolut necesară şi legitimă. Dar ea trebuie să fie bazată pe reguli de- 
ontologice drastice: să fie o activitate strict argumentată care să demonstreze ce pare a nu fi corect 
în traducerea studiată şi să propună neapărat soluţii de schimb valabile. 

Mulţumesc anticipat responsabililor acestei publicații pentru a-mi asigura acest drept la răs- 
puns care este, de fapt, un drept la amintirea unor comportări corecte în domeniul jurnalistic şi al 
criticii literare. 


Jean-Louis Courriol 
(Profesor la Universitățile din Lyon şi Piteşti, Preşedintele Institutului „Liviu Rebreanu” 
de Cercetare în Traducere Literară şi Simultană) 

DESPRE 


Ioana Bujoreanu, doctor al Universităţii de Arte 


„George Enescu”, domeniul Teatru 


Emina Căpălnășan, doctor în filologie al 


Universităţii de Vest Timişoara 


Elena Chiaburu, doctor în Istorie Medievală şi 


Ştiinţe Auxiliare, bibliotecar la Biblioteca 
Facultății de Economie şi Administrare a Afaceri- 


lor a Universității „Alexandru loan Cuza” laşi 


Mircea Coloşenco, critic literar, editor, bibliograf 


Martha Eşanu, redactor şef al revistei „Prietenia”, 


editată de Comunitatea Evreilor din laşi 


Mircea Cristian Ghenghea, cercetător dr. Departa- 
mentul de Cercetare al Facultăţii de Istorie a 


Universităţii „Alexandru loan Cuza” laşi 


Raluca Elena Goleşteanu, cercetător, doctor al In- 
stitutului de Istorie „T. Manteuffel” al Academiei 


Poloneze de Ştiinţe, Varşovia 


AUTORI 
Corneliu Grigoriu, fotograf al Muzeului Naţional al 
Literaturii Române laşi 


Cristina Hermeziu, jurnalist, traducător 


Simona Preda, doctor în istorie al Universităţii din 


Bucureşti 


Adriana Radu, profesor dr. la Colegiul Naţional lași 


Bogdan  Romanică, sociolog, doctorand al 


Universităţii Laval, Quebec, Canada 


Dionisie Vitcu, actor societar al Teatrului Naţional 
laşi, scriitor, prof. univ. dr. al Universităţii de Arte 


„George Enescu” laşi 


Alina Vîlcan, jurnalist 

CARTEA MIGRA 


Cartea migrațiilor. 
Obiecte în exil (II) 


Cum ne definesc obiectele? Cum evocă ele specificitatea unui parcurs, unicitatea unei persoane? 
Ce spun ele despre apartenenţa noastră la un univers cultural, despre relația pe care o avem cu 
acesta — fie că e vorba de societatea de origine sau de cea de adopţie? 

Cartea migraţiilor. Obiecte în exil (11) îi invită pe cei care au trăit experiența mobilității să 
scrie despre relaţia lor cu obiectele. În acest număr am reunit texte ale unor scriitori, eseiști, artiști, 
traducători şi specialişti în artă care, odată cu deschiderea frontierelor şi a oportunităţilor după 
1989, s-au specializat în arta de a-şi face bagajele. „Pe termen lung nu se păstrează decât obiectele 
pe care le-ai pierdut”, spune Cătălin Pavel şi alcătuieşte lista obiectelor sale „credincioase”, de luat 
în orice „călătorie radicală”. Dacă pentru Anca Fronescu obiectele sunt nişte declarații de iubire, 
pentru Cristina Simion ele au înțelepciunea de a nu deveni o povară. Florin Bican jubilează în 
fața succesului, pe piaţa cadourilor pentru străini, a revoluției române şi colecționează întâlniri, 
precum cea cu Mr Positively Positive, la San Francisco. Pentru cei stabiliți într-un alt orizont, precum 
Jozephina Komporaly, noua scenografie a obiectelor aduse din cultura de origine e un mod cotidian 
şi privat de a exersa multiculturalismul. Ştefania Kenley ştie că țesutul viu nu e o calitate în sine a 
țesăturii din fota primită în dar: privirea pe care o punem pe obiecte le ține şi ne ține în viață. „Ce 
să fac eu cu un brâu? Ei bine, nu fac nimic. E un obiect pe care nu am reușit să îl înstrăinez”, 
mărturiseşte Gabriela Lupu şi o dată cu ea ne amintim de axioma sociologului Jean Baudrillard: 
„Cestlă oă, [l'objet] ne servantă rien, il sert profondementă quelque chose” (Le systeme des objets, 
Gallimard, 1968). 

Semne particulare în mitologia personală a celor care exersează mobilitatea, obiectele sunt ur- 
mele unui tezaur simbolic mult prea prețios dar care trece de orice vamă. Obiectele sunt modul 
nostru dea ne lăsa priponiți de poveşti, singurele care contează, indiferent de orizont. Obiectele în 
exil îi transformă pe călători în spectaculoase cărți de poveşti ambulante. De citit. 

Cristina HERMEZIU 
Monica SALVAN 


ProEuropeana Clubul cărții digitale 


CARTEA MIGRAȚIILOR. OBIECTE ÎN EXIL 


Vă mai amintiţi de criteriile care v-au ghi- 
dat, de alegerile pe carea trebuit să le faceţi 
când v-aţi pregătit bagajele la plecarea din 
România? 


Au rămas în amintirea Dvs. primele ca- 
douri pe care le-aţi făcut cunoștințelor sau 
prietenilor din ţara de destinaţie/ de adop- 
ţie? Dar primele cadouri pe care le-aţi pri- 
mit? 


Ce aţi oferit la primele întoarceri în țară? 


Există un obiect care v-a însoțit un timp 
în migraţie și căruia i-aţi atribuit un rol spe- 
cial? 


Un obiect pe care l-aţi pierdut și pe care 
îl regretaţi? 


Lucruri care v-au lipsit și pe care le 
puteaţi găsi doar în România? 


Ce alăturare de obiecte din locuinţa dum- 
neavoastră evocă cel mai bine o apartenenţă 
culturală multiplă, mobilitatea dumnea- 
voastră? (V-am fi recunoscători dacă aţi ilus- 
tra răspunsurile cu una sau mai multe 
fotografii). 

Florin BICAN (Germania) 


IILOR. OB 


IECTE ÎN EXIL 


O dorinţă numită tramvai 


După '89 am beneficiat, în sfârşit, de mult-visata 
„libertate de mişcare”. lar prima mea „mişcare” a fost 
să-mi îngrădesc această libertate cu mâna mea, ale- 
gând să transport — în ambele sensuri — cantități exa- 
gerate de bagaje inutile. Nu plecam la drum fără cel 
puţin două valize mari, un rucsac şi o geantă de umăr 
cât juma” de valiză. 

Cum am reușit să străbat Europa și să mai şi ajung 
până-n America - şi-napoi — cu pietrele de moară le- 
gate de picioare asemenea popii din snoava cu Păcală, 
nu ştiu. Şi nu mai ştiu nici ce-oi fi băgat în respectivele 
sarsanale. Mie mi se părea că transport doar strictul 
necesar, deşi la întoarcere constatam că folosisem 
doar o mică parte din efectele vestimentare cu care 
mă dotasem şi cărora le adăugam, inevitabil, noi astfel 
de efecte, procurate la fața locului. 

Efectele şi accesoriile vestimentare nu cântăreau, 
oricum, foarte mult față de cărțile cu care mă încărcam 
- era o perioadă când în România nu se găseau în li- 
brării cărţi străine şi nici nu se puteau comanda. Aşa 
că mă aprovizionam din librăriile „de-afară” cu ope- 
rele complete ale unuia sau altuia, başca ce-mi mai lua 
ochii prin anticariate şi talciocuri. 

Slavă Domnului, cumpăram doar cărți în limba en- 
gleză, pe care, odată aduse în România din Marea Bri- 
tanie şi Statele Unite, le-am cărat în Germania, unde 
le-am şi abandonat (cu excepţia câtorva dicționare şi 
a  Bibliilor), întreagă 
achiziționată acolo, când, zece ani mai târziu, m-am 


alături de o bibliotecă 
întors în România. 

Un capitol aparte al cărţilor pe care le transportam 
îl constituie dicționarele. Şi nu mă refer aici la 
dicţionare de buzunar... Făceam un trafic cu dicționare 


de se cruceau vameşii, mai ales că de la un timp 
dicționarele începuseră să fie disponibile şi pe inter- 
net, sau măcar pe CD. Dar eu ajunsesem dependent de 
greutatea lor specifică, simțită consolator în poală şi 
în palme, şi de profilul familiar al cotoarelor lor. 

În primii ani de mobilitate, cadourile transportate 
în ambele sensuri erau și ele masive. În lipsă de alt- 
ceva, duceam la greu - „greu” being the operative word 
— ceramici de Horezu — da' de-adevăratelea, luate chiar 
din cuptorul meşterului Vicşoreanu, care pe-atunci 
mai trăia. În rest, „artizanatul” la care aveam acces era 
kitchios - articole din lemn executate la strung şi 
ţesături trase la războiul mecanic - deşi atractiv ca 
greutate. Odată i-am dus unui scoţian un cimpoi ro- 
mânesc. A fost foarte impresionat, dar n-a reuşit să 
scoată din el niciun sunet. 

Am încercat o vreme să ofer şi discuri de vinil, în 
cea mai mare parte cu folclor românesc, editate îna- 
inte de '89. Dar pe unde mă duceam, lumea deja nu 
mai avea pick-up-uri, iar cei care le păstraseră şi le 
scoteau de prin beciuri ca să facă onorurile discului 
erau mai degrabă contrariați de țâpuriturile Fraților 
Petreuş. O singură dată am reuşit să dau lovitura, cu 
„Tainicul vârtej” al lui Mircea Florian, care-mi plăcea 
şi mie. Destinatarul acestui cadou, un artist-fotograf 
din sudul Londrei, a fost atât de încântat încât şi-a pus 
discul la nesfârşit şi l-a ascultat într-o beatitudine. Dar, 
ce-i drept, înainte de audiție, îşi sacrificase anemica 
plantă de cânepă din ghiveciul de pe pervaz şi, după 
ce-o perpelise puţin la lumânare, o fumase toată. Aşa 
că probabil ar fi reacționat cu același entuziasm şi la 
Frații Petreuş... 

Singura situație în care am avut succes total cu un 

produs (mai mult sau mai puţin) românesc, a fost 
când i-am dus unei prietene, curator la Victoria and 
Albert Museum, o serie completă de afişe cu revoluția 
română. Acu, ce-i drept, afişele fuseseră făcute de gra- 
ficieni francezi în cadrul unui proiect finanțat de 
FNAC, da' revoluţia era a noastră. Prietena mea, țin 
minte, a fost în extaz la vederea lor, iar afişele, din câte 
înțeleg, se află şi azi în colecția muzeului. 

Da! Imediat după '90, revoluţia română mergea 
bine pe piața cadourilor pentru străinătate. În Statele 
Unite, până şi necunoscuţii îmi făceau cinste în baruri 
când aflau că-s român şi că am participat la „the revo- 
lution”. Recunosc însă că unii se cam dezumflau aflând 
că n-am împuşcat pe nimeni. Păi ce revoluţie mai e 
aia? 

În Anglia, în schimb, mi-am făcut mulţi prieteni 
fericiți dăruindu-le broşuri artizanale cu cele două 
serii de poeme „revoluționare” pe care le scrisesem 
direct în engleză: There's a Revolution in Town (The 
Bucharest Boogie), despre „evenimentele” din decem- 
brie '89 şi The University Square Mine Disaster — des- 
pre cele din iunie '90. 

Când a secat şi sursa de inspirație revoluționară, 
iar prietenii mei nu mai aveau loc de ceramică de 
Horezu pe pereți, am început să gătesc pentru ei. Erau 
convinşi că, fiind român, le gătesc româneşte, dar 
rețetele mele erau, de fapt, indiene la origine. Le adap- 
tasem însă resurselor la care aveam acces înainte de 
'89, când învățasem să gătesc indieneşte, după ce mă 
convertisem la vegetarianism să le fac în sâc 
comuniştilor. 

De la prietenii mei „de dincolo” primeam în schimb 
cărți şi muzică. Odată am primit şi un scaun de dentist 
utilat cu tot ce trebuie. Nu pentru mine, ci pentru 
Uniunea Scriitorilor, unde lucram pe atunci. L-am li- 
vrat, dar nu ştiu ce s-a mai ales de el. 

Pentru familie şi pentru prietenii din România pu- 
team aduce cam orice - pe atunci, tot ce se găsea 
„afară” era nou şi de trebuinţă aici. Aşa că, de la dul- 
ciuri, fructe exotice, băuturi fine, seminţe de flori, foar- 


feci de vie şi medicamente, am adus tot ce dădea târ- 
sul. 

Fiul meu era principalul destinatar al cadourilor 
cu care mă întorceam. După prima plecare, țin minte 
că i-am adus, printre altele, foarte multe banane. 
N-am înţeles de ce la intrarea în țară vameşii m-au pri- 
vit cu milă — când plecasem, bananele încă lipseau de 
pe piață. La întoarcere am găsit însă piața inundată de 
banane şi, colac peste pupăză, fiului meu nici nu-i plă- 
cea acest fruct untos (şi continuă să nu-i placă până în 
ziua de azi). Pentru haine de fiţe era prea mic, aşa că 
darul cu care mergeam la sigur erau jucăriile. Deşi 
uneori voluminoase, nici nu erau prea grele. Lego, 
Playmobil, maşinuţe, avioane, action-figures, jocuri de 
tot felul, microscoape, telescoape, instrumente muzi- 
cale, cărți, cărți, cărți — îi aduceam de toate, într-o fre- 
nezie. lar el se bucura, ceea ce, normal, mă împingea 
la noi achiziţii cu ocazia următoarei plecări. 

Venind odată din Statele Unite n-am avut de lucru 
şi i-am luat copilului un „Western set” de jucărie — 
pușcă, pistoale, cartuşieră şi insignă de şerif. Aşa, la 
caterincă. Dar, ghinion, caterinca n-a ţinut la controlul 
de frontieră american. Când mi-au scanat geanta cu 
arsenalul western pe aeroportul din New York, m-am 
trezit, într-o secundă, înconjurat de mai mulți gardieni 
blindați, care-mi şi proptiseră puşcoacele (ale lor nu 
erau de jucărie!) în tâmplă. Nu exagerez niciun pic! 
Noroc că şeful lor, văzându-mă imobilizat (deşi totul 
se petrecuse atât de rapid că nici nu apucasem să mă 
mobilizez), s-a relaxat şi mi-a scos zâmbitor din 
geantă setul incriminant. Pe care, după ce l-a controlat 
cu mare atenţie, mi l-a pus, la fel de zâmbitor, la loc şi 
mi-a dat drumul mai departe, cu bagaj cu tot. Cam de- 
atunci am încetat eu să fac trafic de armament... 

„Suvenirurile” de tarabă nu m-au atras niciodată, 
deşi am pe undeva un dream-catcher, dar mi l-a făcut 
cadou un indian din Arizona, care-l meşterise cu mâna 
lui. 

Tezaurizez, în schimb, scene şi întâmplări, sunete 
şi imagini, stări şi momente, locuri şi oameni - acestea 

sunt, până la urmă, cele mai frumoase daruri pe care 
mi le-au făcut depărtările. Sunt foarte uşor de trans- 
portat şi de stocat. 

Păstrez, de pildă, în memorie (şi o scot des de 
acolo) amintirea cu Mr Positively Positive. Eram la San 
Francisco, noaptea târziu. Mergeam pe strada goală 
când, dintr-o cutie de carton, se ridică un homeless la 
mine. M-aş fi speriat, dar avea o faţă atât de senină şi 
de zâmbitoare încât m-am liniştit instantaneu. Mi-a 
spus că el e Mr Positively Positive şi că viaţa e fru- 
moasă (şi mi-a dat argumente întemeiate). L-aş fi tot 
ascultat. Discursul lui, lipsit de patetism, îmi dădea o 
stare de bine.. Am vrut la un moment dat să-i dau bani 
(sunt foarte stângaci la chestii dintr-astea, dar i-am în- 
tins o bancnotă). Mi-a spus că el e OK, n-are nevoie, 
dar ştie pe cineva căruia banii i-ar prinde bine - şi 
m-a dus câteva cartoane mai încolo, unde, într-o altă 
cutie, dormea o femeie. Give it to her, mi-a spus, she's 


dying of AIDS. Şi zâmbetul luminos nu i s-a stins nicio 
clipă pe chip. După ce ne-am despărţit - apucasem 
deja să mă îndepărtez - a fugit în urma mea, iar când 


m-a ajuns, a spus că vrea să-mi cânte ceva. Şi mi-a cân- 
tat, cu faţa aureolată de zâmbet, un cântec nepămân- 
tesc de frumos. Apoi s-a întors fără cuvinte în cutia lui 
de carton. Mr Positively Positive... 

Aceste amintiri sunt „obiectele” cu care mă încon- 
jur oriunde-aş fi. Le pot căra cu mine fără să mă 
cocoşez sub greutatea lor şi nici cu controlul de fron- 
tieră nu am probleme. Mobilitate pură 


FLORIN BICAN este traducător şi editor. A coordo- 
nat programul Institutului Cultural Român pentru tra- 
ducători străini în perioada 2006-2012. 

A locuit timp de 10 ani în Germania. 

Anca FRONESCU (Olanda) 


A 
Mereu te poți întoarce 


Ţin minte de parcă a fost ieri momentul plecării 
din țară. Primisem viza de abia după amiază şi seara 
aveam autobuzul. De la ambasadă am alergat acasă 
să îmi „fac bagajele”. Nu avusesem încă „curajul” să 
mi le fac înainte, de teamă că asta ar putea aduce ghi- 
nion. Biletul de autobuz însă mi-l cumpărasem cu 
mama. Îmi spunea: „Lasă că dacă noi ştim când pleci, 
şi cei de la ambasadă s-or îndura să îți dea viza măcar 
în ultimul moment”. Mama mea are mereu dreptate și, 
da!, după amiaza m-au sunat să vin să îmi ridic viza. 

Cu viza în paşaport am alergat spre casă. În drum 
spre casă am trecut pe lângă şcoală, pe lângă 
grădiniță, prin parcul şi grădina copilăriei, pe lângă 
teatrul şi cinema-ul preferat, pe lângă brutăria din 
liceu, de unde ani la rândul după plecarea din țară 
urma sa vin mereu la fiecare întoarcere acasă să îmi 
iau covrigi. Până acum vreun an când am trecut pe 
acolo și locul era pustiu. 

Pe 14 august 1997 am plecat spre Olanda cu au- 
tobuzul din Piața Dorobanţi din Bucureşti. Aveam 
doua geamantane: unul verde şi unul negru, un ruc- 
sac mic în spate și un urs uriaș în brațe. La căştile 
walkmanului am ascultat tot drumul Lenny Kravitz, 
mai ales versurile: 

„I've got a pocket full of money (pe care nu-i 
aveam) 

And pocket full of keys that have no bounds 
(aveam cheile de la casa părinților - mama mi le-a 
dat când am ieşit din casa şi mi-a şoptit: ai să te poți 
întoarce oricând, de oriunde. Să nu uit asta. Mereu te 


poți întoarce!). 

But then 1 think of lovin' 

And 1 just can't get you off of my mind” 

Eram îndrăgostită lulea de cel mai bun prieten 
care numai cel mai bun prieten nu a mai rămas (și 
asta doare cel mai tare), şi care înainte să plec cu vreo 
3-4 luni a părut înghiţit de pământ. Plecam să studiez 
într-o țară şi un oraş de care habar n-aveam ceva, 
doar că plouă mult, sunt mori multe, brânză și vaci 
cât încape, lalele la fel, se dusese vorba în lume că ar 
fi cea mai tolerantă şi liberală țară, cel puțin din 
Europa, şi că poţi fuma tot ce vrei când și unde vrei 
(lucruri care în timp s-au dovedit a fi sau nu adevă- 
rate, cu excepția ploii care nu dă greş vreodată). Nici 


eu nu m-am dovedit a fi vreo fumătoare înrăită vreo- 

dată, am rezistat la ploaie şi vânt, morile m-au ajutat 


şi mai mult să visez. Mama a rămas în staţia de auto- 
buz privindu-mă lung şi fix şi cald. Eu strângeam 
ursul în braţe foarte tare. Aveam 20 ani. 

Nu mai ţin minte ce era în cele două geamantane 
în afară de un costum de pescar pe care mi l-a făcut 
mama cadou exact înainte să mă urc în lift să plecăm 
spre autobuz. „Ai să fii toată ziua pe bicicletă în ploi 
furibunde, o să îţi prindă bine”. Deja am spus-o, 
mama are mereu dreptate: am tot fost pe bicicletă în 
ploi mai mult decât furibunde însă după vreo două 
luni am renunţat să îmi pun şi dau jos costumul de 
pescar în fiecare zi, la fiecare drum din zi şi noapte 
prin ploi şi burniţă. Îl mai am însă undeva în pivniţă. 

Ce ştiu însă sigur că am purtat în rucsac cu mine 
sunt doi ursuleţi. În afara celui mare, şi gras, şi pufos 
pe care îl ţineam în braţe strâns şi căruia nu i-am dat 
drumul la niciun control la nicio graniţă (şi pe atunci 
Europa era plină de graniţe). 

În rucsac erau aşadar Teddy, primit de la o bună 
prietenă a tatălui meu când aveam 7 luni şi care nu 
m-a părăsit o singură dată de atunci. M-a însoţit peste 
tot, în fiecare călătorie, în fiecare excursie, în fiecare 
mic rendez-vous mai mult sau mai puţin special din 
viaţa mea. Din deşertul Atacama la insulele Cook, din 


New York la Sidney, din Buenos Aires la Istanbul, din 
Hong Kong la San Francisco etc. Teddy a văzut lumea 
la fel de mult şi intens sau superficial ca mine, Teddy 
s-a plimbat peste tot prin mici rucsacuri sau mici 
genţi, Teddy a fost spălat în maşina de spălat o sin- 
gură dată pierdut prin aşternut, Teddy are un nas 
cusut de bunica, din aţă roşie, care acum e cvasi-in- 
vizibilă, Teddy are ochi căprui ca mine, sticloşi şi în 
ei îmi văd fiecare speranţă, vis, coşmar, frică, lacrimă 
şi zâmbet. Teddy a fost la înmormântarea tatălui meu 


în ultimul an de liceu, în geanta mătuşii preferate. 
Teddy e singurul din tot universul care ştie tot despre 
mine. Teddy îşi petrece viața la mine sub pernă, orice 
pernă ar fi ea. lar când călătoresc (şi călătoresc mult) 
e fie în bagajul meu de mână, mereu înfăşurat în- 
tr-unul din fularele mele preferate. Lui Teddy nu-i 
plac fotografiile. 

Celălalt ursuleţ nu are nume, e de trei ori mai 
mare ca Teddy (Teddy e mic şi pricăjit cu un fund 
bombat şi un gât ciuruit prin care i se văd cârpele cu 
care l-a umplut tot bunica încercând să-l resusciteze 
de mult) şi l-am primit de la băiatul, cel mai bun fost 
prieten, cu pricina. L-am primit într-o marţi, într-o 
pauză, la şcoală. Luni mi-a arătat un urs identic (cum- 
părat de pe lângă Genpac Electro Center) pe care 
urma să i-l dea Anei, fata superbă cu ochi de că- 
prioară şi cu nas mic şi cârn de care fostul cel mai bun 
prieten era îndrăgostit lulea. A doua zi a venit lângă 
banca mea şi mi-a dat şi mie acelaşi urs. La câteva 
săptămâni, Ana şi fostul cel mai bun prieten zburdau 
veseli şi îndrăgostiţi prin curtea şcolii şi pe coridoare, 
eu mă întorceam acasă, îmi salutam noul companion 
blănos fără nume şi ne întrebam reciproc oare de ce 
ne-a fost dat să ne întâlnim?! 

Acum ursul fără nume e învelit prin vreo cuver- 
tură, ascuns prin vreun dulap. Nu a ajuns încă în 
pivniţă. Şi n-o să ajungă acolo. 

De când am ajuns în Olanda am schimbat 10 
adrese. Câteva obiecte care nu au încăput atunci în 
cele două geamantane și-au găsit ulterior un loc în 
alte geamantane: niște sifoane goale (cumpărate un- 
deva în Sighișoara, pentru că mama aruncase sifoa- 
nele lui tata și pe care mi-am dorit foarte mult să le 
am), telefonul negru și greu care întreaga mea copi- 
lărie păcănea de fiecare data când îi ridicam și pu- 
neam la loc receptorul, și tatăl meu îmi explica 
zâmbind trist ceva cu microfoane și unii care cu asta 


se ocupă: trag cu urechea la vieţile altora; mașina de 


scris cumpărată tot în Sighișoara lângă care sta un 
fier de călcat vechi pe care bunica mea îl păstra 
nemaiștiind exact de unde îl are. Ramele de fotografii 


din NY-ul anilor '20 cu fotografiile străbunicilor și a 


bunicului meu matern, la vârsta de 2 ani, câteva fo- 


tografii cu părinţii mei. Tabloul fotografic retușat cu 
creion negru al bunicilor mei materni. Cutia de pudră 
a bunicii mele care întreaga mea copilărie a stat pe 
noptiera ei iar acum stă lângă noptiera mea, portofe- 
lul mic din piele în care tatăl meu își ținea cheile, cer- 
ceii pe care mi i-a dat mama (şi îi port cu mine mereu 
oriunde merg) și lănțișorul străbunicii mele, inelul 
făcut de tatăl meu în anul când m-am născut și dăruit 
mie de mama mea când am împlinit 18 ani, așa cum 
o rugase tata să mi-l dăruiască. 

Casa mi s-a umplut de-a lungul anilor mai ales cu 
cărţi cumpărate de prin librării noi și vechi, antica- 
riate și de la vânzători ambulanți, mai ales din 
București, New York și Londra. Bucătăria mea e plină 
de dulcețuri și șerbeturi, mirodenii și ceaiuri. La fie- 
care vizită acasă îmi umplu o parte din bagaj cu bor- 
cane și borcănele, pliculeţe intens parfumate, 
umplute cu fel și fel de prafuri și grăunţe și în timp 
am început să le și primesc. Vișinata e cea mai dorită 
și apreciată, făcută de mama unuia dintre cei mai 
ragi prieteni; magiunul e printre cele mai iubite 
ulcețuri, alături de gemul de caise, vișine și piureul 
e castane. Gutuile de acasă nu au același gust pe ni- 
căieri, 

La rândul meu, de-a lungul anilor am umplut câ- 
teva grădini și balcoane și terase din București și 
e prin alte meleaguri românești, cu bulbi de lalele 
pe care nu-i cumpăr vreodată din piaţa de flori din 
Amsterdam ci de la grădinari iscusiţi din sate numai 


e mine știute în țara de sub nivelul mării. 

La fiecare întoarcere acasă sau orice fel de altă că- 
lătorie la mine în bagaj se găsesc niscaiva prăjituri 
sau bomboane sau ciocolate speciale cu iz și parfum 
olandez. Chiar dacă de-a lungul anilor m-am obișnuit 
să fac cadouri cât mai personale și e poate bucuria 
cea mai mare: să caut și să găsesc ceva anume pentru 


o prietenă sau un prieten anume, niciodată nu plec 

la drum fără câteva mici dulciuri cumpărate din 
colţurile mele de Amsterdam preferat. 

Sunt plecată de aproape 20 ani şi acum câţiva ani 
am înţeles adânc că voi fi o migrantă toată viaţa. 
Chiar cu paşaport dublu, cu cetăţenie la pătrat, cu do- 
micilii fixe, o dată cu plecarea acelui autobuz din 
piaţa Dorobanţi cu mine în el şi cu urşii la mine în 
braţe şi bagaj, eu am devenit o poveste ambulantă. 

La 7 ani de la sosirea mea în Olanda, de ziua mea 
am primit cadou de la fiecare prieten care mi-a trecut 
pragul în acea zi o carte despre ce înseamnă să fii 
olandez, sau cum e să imigrezi în Olanda, cum să 
trăieşti acolo, cum e să fii imigrant musulman în 
Olanda, cum e să fii femeie musulmană emancipată 
în Olanda. Cărţile variau de la poezie, animaţie, 
ficţiune, eseu şi jurnalism narativ Ziua mea în anul 
cu pricina a coincis cu săptămâna cărților în Olanda. 
Tema din acel an cred că era ceva legat de migraţie şi 
refugiaţi. Trăiam în Olanda de 7 ani, vorbeam limba 
impecabil, terminasem două facultăţi acolo, nu căl- 
casem în veci pragul unei moschei şi habar nu aveam 
când e Ramadanul. Toţi prietenii şi colegii mei olan- 
dezi s-au gândit să îmi dăruiască manuale despre 
cum să trăieşti în Olanda ca musulman. Am râs mai 
întâi, am zâmbit apoi până când mi-au dat lacrimile. 
Sigur că nu am spus la nimeni nimic. Am încercat să 
donez cărţile bibliotecii din cartier. Directorul mi-a 
explicat că nu poate primi atâtea cărţi cu temă atât 
de asemănătoare. Şi să încerc la diferite biblioteci, în 
diferite oraşe, ba chiar să merg şi în Belgia, în partea 
flamandă. Am încercat să le dau la un târg de vechi- 
turi, şi câteva pieţe de cărți; nimeni însă nu a părut 
interesat. 

Când intru la mine în casă în Amsterdam nu simt 
sau văd nimic românesc la prima vedere. Şi cred că 
nici la a doua. De la statuile din abanos, la micile fi- 
gurine din fildeş (sunt născută în Africa), la harta 


magnetică umplută cu magneţi minusculi care mar- 
chează unde pe planeta asta am călătorit eu şi soţul 
meu, împreună şi separat, la cele câteva fotografii 
răsfirate prin toată casa, la tapiţeriile şi broderiile 
atârnate pe pereţi, tablouri şi lămpi şi alte paraferna- 
lii, în casa mea şi a soţului meu se vede lumea şi câ- 
teva din poveştile ei. Prin ochii noştri. 

Printre sutele de cărţi burduşite în bibliotecă, cea 
pe care o iubesc cel mai mult e cărticica despre scoici 
pe care mi-a dăruit-o tatăl meu când aveam 4 zile. 
Oriunde merg strâng şi aleg scoici cu meticulozitate 
de neînvins. 

Geanta în care îşi ţinea mama mea cele câteva bi- 
juterii e unul dintre obiectele la care ţin cel mai mult 
şi dacă ar fi vreodată să trebuiască să plec fără bagaj 
mare, ea ar fi cea în care l-aş pune pe Teddy, paşa- 
poartele, cărticica de la tata, câteva fotografii, cerceii 
şi lănţişoarele de la mama, câteva mici obiecte pri- 
mite de la soţul meu, mai ales cartolinele pe care ni 
le scriem mereu când unul din noi pleacă undeva, cutia 
de pudră a bunicii. Viaţa mea cred poate intra uşor 


într-un port-bijou din piele caramel pe două etajere. 

Încă nu cred ca am pierdut o pereche de cercei 
primiţi de la mama; dacă într-adevăr i-am pierdut, pe 
ei îi regret foarte mult. Caseta pe care m-a înregistrat 
tatăl meu gângurind ceva și pe care îi mai pot auzi 
vocea nu o găsesc imediat. Sunt convinsă că o mai 
ara! Însă neglijenţa de a nu ști unde o am mă parali- 


zează. 


Ce ştiu că voi lua cu mine de acasă, de la mama, la 
următoarea vizită e aparatul de fotografiat cu film al 
tatălui meu. E tot atârnat în cuier unde l-a lăsat acu 
21 ani. Din vara asta vreau să îl iau cu mine peste tot 
în viaţa mea de migrant. În decembrie trecut, la NY, 


am găsit niște aparate Kodak de la începutul secolului 
trecut. Am refuzat să îmi cumpăr unul până nu refo- 
losesc aparatul tatălui meu. 


ANCA FRONESCU este jurnalistă culturală multi- 
lingvă, manager cultural. 
Predă limbi străine. Locuiește la Amsterdam. 

Stefania KENLEY (Marea Britanie) 


Text, textile 


Am plecat din Bucureşti pe 4 iulie 1990 în zori, 
când țesutul oraşului era străbătut de licăririle lumi- 
nii de vară. Am luat cu mine doar o geantă de umăr 
în care am pus de-a valma câteva haine, o pereche de 
pantofi pentru a întâmpina vremea londoneză și apa- 
ratul de fotografiat, un Praktica MTLS5. Am mai adău- 
gat şi un dosar cu desene şi fotografii pe care le-am 
ales din teancul proiectelor mele din ultimii ani, nici- 
unul realizat. 


Strada Maximilian Popper, București, negativ roll-filma, 
photographie 15x15cm €) Stefania Kenley, 1986. 


După-amiază urcam deja pe Hampstead Heath cu 
acest bagaj uşor care mi-a fost suficient în primele 
luni de existenţă frugală. Cazată pe Frognal, am urcat 
în grădina din spatele casei care se întindea peste ni- 


velul acoperişurilor şi străzilor, spre orizontul marii 
metropole. La o distanţă de peste 2000 de kilometri 
regăseam ceva din textura Bucureştiului, un ţesut 
stradal întrerupt de vegetaţie şi scăldat în lumina 
aurie de la apus. 


Imagine digitală în zona Hampstead Heath, Londra 
O Stefania Kenley, 2015 


La sfârşitul verii am fost invitată de Profesorul 
Peter Cook săţin un seminar la şcoala de arhitectură 
Bartlett, University College London şi să-mi expun lu- 
crările alături de alţi profesori invitaţi. Consultând 


ProEuropeana Clubul cărții digitale 


13 


CARTEA MIGRAȚIILOR. OBIECTE ÎN EXIL 


dosarul adus din România, am redesenat din memo- 
rie planul cartierului Mântuleasa în care locuiam la 
Bucureşti, introducând fotografiile unor străzi exis- 
tente şi notând locurile unor transformări posibile. 
Treptat înţelegeam că dacă în perspectiva unui ochi 
de pasăre cartierul meu era asemănător cu cel din 
Hampstead, planul construit era de fapt amprenta 
unui alt tip de locuire urbană. 


superbă haină de lână cu guler de catifea neagră. Am 
pus deoparte pânza de sac, am îmbrăcat haina şi 
am ieşit cu un mers nou pe străzile cartierului 
Bloomsbury care îmi devenise deja familiar. Treceam 
cu privirea peste afişele stridente care acopereau clă- 
dirile sobre ale oraşului, în timp ce paşii căutau un fir 
al Ariadnei. Labirintul străzilor anunţa un viitor po- 
sibil dincolo de un trecut devenit deja imaginar. 


Fragmente din studiul de analiză urbană, București, 
proiect prezentat la concursul Dreams & Reality, 
expus la Brighton, desen și fotomontaj, 3xA1 
O Stefania Kenley, 1986-1998 


Haina realizată de Daniela Traica (maica Paraschieva) 
dintr-o țesătură de lână, manufactura de la Târgu 
Mureș, 1900, Stefania Kenley, 2016 


După o toamnă tumultoasă, iarna se anunţa rece 
şi umedă. La sfârşitul lui noiembrie primesc un pa- 
chet într-un sac de pânză de in pe care adresa mea 
poştală era scrisă cu litere mari. Înăuntru găsesc o 


Am păstrat sacul de in care mi-a fost util în timpul 
numeroaselor mutări mai mult sau mai puţin voite. 
Trei ani mai târziu se găsea într-un colţ al atelierului 
pe care-l improvizasem în grădina noii mele locuinţe 

din Caledonian Road. Într-o duminică dimineaţa am 
început să întind pânza de in peste placajul de lemn 
stratificat care-mi rămăsese de la lucrările de 
reparaţie ale planşeului. Cu o înălțime de 2 metri şi o 
lăţime de 1.20, acest format avea ceva din dimensiu- 
nea blocurilor de marmură în care fuseseră sculptate 
figurile zeilor din antichitatea timpurie, ceva mai 
mari decât noi pământenii. 


„Alb” 1994, material textil, panou MDE, adeziv lemn, 
200x120 cm, culoare industrială 
O Stefania Kenley, O 2016 


Odată tăiat, sacul devenea o suprafaţă deschisă în 
care pânza rugoasă lua conturul subţire al unei siluete 
îngropată sub o lespede timp de secole. Întinzând şi 
fixând țesătura suplă pe suportul dur, reluam gestul 
arheologului care aducea la lumina zilei figura unui 
zeu dispărut. Odată ce pliurile îşi găseau forma, le pre- 
sam pe suprafața lemnoasă saturată de adeziv alb. Pe 
ceea ce devenea o mânecă, se putea încă citi adresa 
mea precedentă scrisă de mâna mamei... St. Philome- 
na's Hostel, 70-71 Euston Square, NW1 Londra... 


Detaliu al primului panou din seria Textile, 1993- 
904, în care transpare adresa poștală a destinataru- 
lui scrisă în 1990 de Viorica Curea, 
O Stefania Kenley, 2016 


14 


În primăvara anului 1994 s-a născut fetița mea, 
eveniment bulversant care a declanşat o explozie de 
sentimente şi de senzaţii noi. Stând la fereastră, pri- 
virea îmi urca spre coroana arborilor odată cu fumul 
de lemn ars care se ridica din grădinile vecinilor. Re- 
găseam o paletă familiară de culori, dominată de un 

roşu pătrunzător, întreruptă de albul auriu al luminii 
difuze de dimineaţă şi înecată în albastrul profund al 
serii. Curând am început să acopăr pânza de in din 
primul panou într-un roşu pătrunzător; această 
suprafață monocromă a fost urmată de cinci alte pa- 


nouri acoperite de albul auriu şi de albastrul profund. 


„Albastru” 1995, material textil, panou MDF, adeziv 
leran, 200x120 cm, culoare industrială 
O Stefania Kenley, 2016 


Câteva luni mai târziu am primit la Londra vizita 
mamei care mi-a adus din România o fotă şi un brâu 
de lână ţesute la război, ce au aparţinut bunicilor şi 


străbunicilor ei. În copilărie am petrecut multe vacanțe 


Roşu” 1994, material textil, panou MDE, adeziv lemn, cu aceşti străbunici, în casa lor din zona Râmnicului 
200x120 cm, culoare industrială Sărat și nu am pus niciodată sub semnul întrebării ori- 


0) Srebeia ele Re ginea noastră de munteni neaoşi. Atât țesătura cât şi 

coloritul brâului de lână spuneau însă o altă poveste. 
Dacă țesătura neagră a fotei decorată cu lâna de un 
roşu închis este fără îndoială din zona Buzăului, 
nuanțele multicolore ale brâului se regăsesc cu precă- 


dere în zona Bihorului!. Această îndoială asupra origi- 
nii străbunilor mei mă îndemna să-mi relativizez sta- 
rea de exilat, asumată de fapt într-un oraş cosmopolit, 
în permanentă transformare. 


Fotă de dimie neagră și lână ţesută și cusută specifică zonei Bisoca, 120 x 85 cm, și brâu de lână cu motiv linear în 
coloritul specific Bihorului, țesutura la război, 200x6 cm, O Stefania Kenley, 2016 


În vara anului 1997 am revenit la București, pen- 
tru prima oară după şapte ani de peregrinări. Între 
timp, orice obiect pe care l-aş fi putut aduce eu din 
Occident se găsea şi în România. Unică era doar trăi- 
rea acelor şapte ani pe care doream să o împărtăşesc 
cu cei care au rămas pe loc şi care au avut probabil o 
experienţă diferită de a mea. Am adus deci mai multe 
cutii de diapozitive care ilustrau lucrul meu cu 


studenţii de la școala de arhitectură şi peisaj de la 
Greenwich University. 

Imaginile vorbeau, printre altele, de relaţia ne- 
mărturisită între micul univers al veşmintelor, cu 
ţesăturile şi cusăturile lor, şi marele univers al 
țesutului urban cu locuinţele şi vegetaţia lui. Sensul 
acestei legături nu a fost însă discutat ca idee, iar co- 
mentariile confraţilor mei se rezumau la observaţii 

Fotografii ale străzii Maximilian Popper și ale unei 
machete din material textil și fir de fier propunând o 


structură urbană lejeră, fotomontaj 21x30 cm 
O Stefania Kenley, 1997 


pragmatice asupra proiectelor. Aceste texturi care 
rămâneau astfel nedescifrate îmi aminteau versurile 
lui Jean Tardieu: 

„. Îmi imaginez ceva care ar începe ca o frază şi 
s-ar termina ca o funie/ sau un sunet care cade — şi 
dintr-o dată, e o piatră!/ Cu funia ne spânzurăm, nu- 
î aşa? Iar piatra, nu va ucide? 

În fiecare nouă călătorie la Bucureşti continuu să 
iau cu mine dus-întors doar o geantă uşoară de 
umăr. Nu încerc să regăsesc acolo decât orizontul 
oraşului scăldat în lumina aurie... Expulzat din inti- 
mitatea acestui ţesut urban care l-a legănat din co- 
pilărie, ochiul se abandonează în penumbra vechilor 
străzi. Din speranţa eliberării sau din deznădejdea 
înstrăinării — de a nu mai aparţine nici unui alt loc 
vreodată! — nasc şi renasc noi priviri. 


1. CE Elena Secosan, Paul Petrescu, Portul populat de săr- 
bătoare din România, Editura Meridiane, București, 
1984. 

2. Jean Tardieu, «Le mot et la chose», dans La Part de 
Vombre. Proses 1973-1967 (suivi de La Premiăre Per- 
sonne du Singulier et de Retour sans fin), Edition Gal- 
limard, Paris, 1972, p. 203. 

«Pimagine quelque chose qui commencerait par une 
phrase et finirait par une corde,/ Du bien un son qui 
tombe sur le sol - et soudain, cest une pierre!/ La 
corde, on s'y pend, n'est-ce pas ? EL la pierre, elle vous 
tue?> 


ŞTEFANIA KENLEY este arhitect, artist, eseist. A 
publicat Du fictif au re€l. Dix essais sur le Pop art an- 
glais et le Nouveau Brutalisme en architecture în 
2016, la editura Les Presses du rcel. Stabilită în 
Franța, la Paris. 


18 


ProEuropeana Clubul cărții digitale 


CARTEA MIGRAȚIILO 


R. OBIECTE ÎN EXIL 


Jozefina KOMPORALY (Marea Britanie) 


Obiecte care 


Am plecat din România la studii postuniversitare 
în Marea Britanie, unde trăiesc de atunci, pentru anul 
universitar 1996-97, deci iniţial doar pentru un an. 
Aşa că am pregătit un bagaj relativ sumar şi potrivit 
pentru studenţie - un rucsac, o poşetă şi o geantă în- 
căpătoare de mână. În acestea am adus cu mine haine 
şi încălțăminte asortate pentru toate anotimpurile, 
având în vedere faptul că aveam în buzunar doar o 
bursă relativ modestă care nu permitea cumpărături 
mofturoase şi nici din acelea neplanificate. Pornind 
spre Anglia, am fost informată că nu va fi nevoie nici 
de cizme îmblănite sau palton prea gros de iarnă, şi 
nici de rochițe multe de vară. Mi-am luat însă un im- 
permeabil de calitate, pe care-l mai am şi acum, nişte 
tutun, colecţia mea de jazz românesc şi adresele tu- 
turor prietenilor de acasă. La ora aceea încă nu 
aveam laptop, prin urmare am venit cu un caiet de 
notițe şi stiloul meu favorit - combinaţie la care am 
renunţat cu greu chiar şi atunci când am avut deja op- 
ţiunea de a scrie direct pe calculator... 

În acel prim an am mers destul de des să vizitez 


în diverse zone geografice ale Angliei prin in- 
termediul unui program adresat studenţilor străini, 
numit Host. Prin acest program am ajuns să călăto- 
resc în regiuni unde altminteri nu aş fi avut ocazia şi 
astfel am cunoscut oameni deosebiți dintre aceia care 
poate nu sunt în număr chiar mare, mai ales în mo- 
mentul acesta de cumpănă când Marea Britanie dez- 
bate ideea apartenenţei europene. Prin programul 
Host mi s-a confirmat instantaneu că printre britanici 
trăiesc foarte mulţi oameni curioşi şi deschişi, de 
toate generaţiile şi straturile sociale, care m-au în- 


ne vorbesc 


tâmpinat cu căldură şi generozitate, şi cu mulţi dintre 
aceştia mai ţin o legătură strânsă şi acum. Deosebit 
de dragă îmi este prietena Toni din Cornwall, prin in- 
termediul căreia mi-am cunoscut şi soţul (el însuşi 
student din străinătate la ora aceea), cu care ne vizi- 
tăm reciproc de ani de zile, şi pe care copiii noştri o 
adoră. Mergând să vizitez primele cunoştinţe, le-am 


Ovidiu Cărpușor - Strada Sforii, Brașov 

făcut cadou de obicei obiec- 
te artizanale din România, 
gen ceramică, feţe de ma- 
să sau cergi maramure- 
şene. Drept cadou, am pri- 
mit, în mare parte, cărţi — 
albume de artă, ghiduri 
turistice sau literatură. 
Dar mă gândesc cu nostal- 
şie şi la primul borcan de 
Marmite (un soi de gem 
foarte sărat, însă pe bază 
de drojdie), care mi s-a 
părut necomestibil la ora 
aceea însă cu timpul am 
învăţat să-i apreciez gus- 
tul aparte, şi care a deve- 
nit o componentă de bază 
printre posibilităţile de 
mic dejun pe care astăzi le 
ofer şi eu celor care vin la 
mine. Copiii mei, Anna 
Francesca şi Samuel, năs- 
cuţi în Anglia, îl adoră. 

M-am reîntors prima 
dată în ţară de Crăciun, 
într-o călătorie spontană la care am recurs pentru că 
mi se făcuse un dor extraordinar de ţară, familie şi 
prieteni. Aşa că am sosit cu gama tipică de produse 
comerciale de sezon, printre care Christmas pudding, 
mince pies şi Christmas crackers. Reacţia de obicei a 
fost că astea sunt lucruri nostime, însă glumiţele din 
Christmas cracker erau aproape imposibil de tradus 
sau gustat în afara contextului original, şi dulciurile 
nu se compară totuşi cu bunătăţile autohtone... Recu- 
nosc că de atunci încerc să găsesc cadouri mai perso- 
nalizate, şi care nu ţin neapărat de sezon. 

Am luat cu mine o fotografie a mătuşii bunicului 


meu din partea mamei, 
căreia îi datorez numele, 
ajunsă în Transilvania din 
nordul Italiei tot în urma 
migraţiei. Giuseppina a 
fost cea care l-a crescut de 
fapt pe bunicul meu (ma- 
ma acestuia murind ime- 
diat după naştere), şi care 
i-a transmis un anumit 
sentiment de cosmopoli- 
tism pe care şi el, la rân- 
dul lui, ni l-a comunicat 
mai departe. Eu evident 
nu am mai cunoscut-o 
personal pe Giuseppina, 
însă am fost crescută cu 
poveşti fascinante despre 
ea. Giuseppina a fost prin- 
tre puţinele femei vene- 
tice, marea majoritate a 
italienilor din zonă fiind 
bărbaţi, de obicei foarte 
tineri, care uerior s-au 
căsătorit cu femei autoh- 
tone, renunțând oarecum 
la identitatea lor de origine. Poate şi datorită 
Giuseppinei, bunicul meu a fost supranumit „Italia- 
nul” până la sfârşitul vieţii, deşi, de vorbit, după 
moartea mătuşii, nu prea mai vorbea această limbă. 
De asemenea ţin foarte mult la o copie după harta 
Transilvaniei publicată de Johannes Honterus în 
1532, fiind prima hartă realizată de un locuitor al 
acestor ţinuturi, pe care o păstrez înrămată pe birou 
şi pe care am pus-o drept economizor pe ecranul cal- 
culatorului la care lucrez la serviciu. 

Un obiect pe care l-am pierdut? Permisul meu de 
conducere, eliberat la Cluj. Din moment ce nu mă 

simt bine în pielea mea la volan pe nicio parte a ca- 
rosabilului, nu prea conduc, însă examenul de şoferi 
a fost primul test pe care l-am ratat. Și încă de mai 
multe ori. Fiind încăpăţânată nu am renunţat până 
n-am trecut, deci permisul ar fi un soi de aducere- 
aminte că nu mă dau uşor bătută, nici măcar atunci 
când e vorba de lucruri care de fapt nu contează. 
Ceea ce-mi lipseşte din România nu se poate re- 
duce doar la obiecte sau lucruri palpabile. Este mai 
degrabă vorba de un anumit fel a se raporta la reali- 
tăţile din jur, de a folosi în mod curent şi natural o 
doză de umor în cotidian — tocmai în ciuda absurdu- 
lui pe care-l trăim, şi de o anumită naturaleţe şi spon- 
taneitate de comportamanent între oameni. Desigur, 
nu. niciun secret că la nivel strict personal am nos- 
talgia felului de a trăi în România de acum aproape 
douăzeci de ani, când eram şi eu foarte tânără şi când 
poate viaţa nu avea încă ritmul accelerat de azi, nici 
acolo şi nici aici. Îmi lipsesc părinţii, care nu s-au miş- 
cat din loc, nici măcar pentru a mă vizita mai des în 
noua mea ţară, tocmai poate pentru a mă invita să 
revin la ei şi în ţară cât se poate de frecvent. Îmi dă o 
deosebită satisfacţie să ştiu că am o mână de prieteni 
în diverse colţuri ale ţării cu care reuşesc să comunic 
în mod regulat, atât faţă în faţă cât şi virtual, ca şi cum 
nimic nu s-ar fi întâmplat în tot acest interval de 
timp. Dincolo de asta, îmi lipseşte lumina mai tot tim- 
pul, şi-mi lipsesc anumite oraşe, parfumuri şi anotim- 
puri din când în când, poate cel mai mult Bucureştiul 
primăvara când înfloresc magnoliile şi când parcă 
toate tarabele sunt acoperite de lalele într-o gamă de 
culori, forme şi soiuri de îţi iau ochii. Buchete de flori 
ca în România n-am mai primit nicăieri, cu toate că 
am impresia că intenţia de a mi se face câte o surpriză 
plăcută a mai existat... La început îmi lipsea teribil ac- 
cesul la cărţi şi publicaţii curente din ţară, dar inter- 
netul a remediat în mare parte acesta problemă, şi 
desigur mai este şi poşta... De asemenea, ţin să men- 


ţionez că, din fericire, deja de mulţi ani nu mai este o 
problemă să dai de mămăligă, zacuscă, vinete sau vin 
roşu românesc în Angli: 


Am pe rafturile din bibliotecă şi împrăştiate prin 
casă cărţi şi reviste într-o varietate de limbi, multe 
din ele în limba română. Din când în când mă gândesc 
să le organizez mai sistematic pe genuri, categorii te- 
matice sau pe limbi, dar de fapt prefer să le ţin cât se 


Christmas Crackers 

poate de amestecate - şi de multe ori tocmai alătura- 
rea unui volum în engleză cu altul să zicem în fran- 
ceză, germană sau maghiară recontextualizează 
cartea sau autorul şi propune o nouă poveste... În su- 
fragerie am o pictură în ulei de Ovidiu Cărpuşor re- 
prezentând strada Sforii din Braşov, oraşul unde 
m-am născut şi unde am întâlnit prima dată, încă în 
copilărie, un model viabil de convieţuire între culturi. 
Am şi o fotografie făcută acum câţiva ani trecând pe 
această stradă cu familia mea, şi noi nişte oameni de 
origini etnice diferite trăind împreună într-o terță 


Johannes Honterus - Harta Transilvaniei, 1532 


cultură şi crescând doi copii a căror limbă maternă 
nu mai este de fapt cea a mamei lor, dar care au totuşi 
un anumit sentiment de apartenenţă la aceasta din- 
colo de o identitate londoneză de la bun început mul- 
ticulturală. 


JOZEFINA KOMPORALY predă la University of the 
Arts, Londra. Este membră în Asociaţia Traducătorilor 
din Marea Britanie (Translators Association). Redac- 
tor la Journal of Adaptation in Film and Performance. 

Pachetul de acasă 


Nu îmi aduc aminte de criteriile bagajelor făcute 
când am plecat din România. Însă aş dori să vorbesc 
despre obiecte care au fost sau sunt importante 
pentru mine. 

Vitându-mă în jurul meu am găsit următoarele 
obiecte care mă leagă direct de România: un brâu, o 
faţă de pernă, un covor, un borcan, o carte. 

Mare mi-a fost sur- 
prinderea, când m-am gân- 
dit cum să răspund la invi- 
taţia Cristinei Hermeziu, 
să descopăr că sunt 
deținătoarea unui brâu. 
Este un obiect demodat, 
un obiect pe care nu l-am 
purtat de când eram copil. 
Costumul naţional nu se 
mai poartă, ce să fac eu cu 
un brâu? Ei bine, nu fac 


nimic. E un obiect pe care 


nu am reuşit să îl înstră- 
inez. Cum să arunc sim- 
bolul originii mele? Parcă 
aș arunca o parte din 
mine. Dar eu nu sunt brâu. 
Este complex să accept că 
am un brâu. Tot uitân- 
du-mă la motivele dese- 


nate cu firele aurii si 

argintii pe acest brâu, am descoperit Coloana infinită 
a lui Constantin Brâncuşi. Păstrez brâul!. Pentru a 
înţelege mai bine, am recitit Jean Baudrillard? care 
spune că obiectele folclorice nu mai au nici o funcţie 
practică, ele au doar rolul de a semnifica timpul. Nu 


îndrăznesc să înstrăinez imaginea timpului. 


O faţă de pernă. Sunt 
deținătoarea unei feţe de 
de 


atipice, prea strâmtă, prea 


pernă dimensiuni 
lungă, pe care nu o pot 
folosi. Acest obiect a fost 
lucrat la mână, nu ştiu de 
cine, dar ştiu că a fost fâcut 
cu mult timp în urmă, 80 
de ani? Pare mult. E fru- 
moasă, dar ce să fac cu ea? 
Cum să înstrăinez un obiect 
care a fost lucrat la mână 
de o persoană acum apro- 
ximativ 80 de ani? Este 
simbolul trecerii timpu- 
lui? A unui anumit tip de 
tradiţie? E ca şi cum deţin 
în dulapul meu 80 de ani? 
Deţin 


în dulapul meu 


gestul repetat al unei fe- 


mei sau al unui bărbat? Ce 


ProEuropeana Clubul cărții digitale 


CARTEA MIGRAŢIILO 


deţin de fapt? Îmi permit să îl recitez pe Jean 


Baudrillard, pentru a înţelege ce deţin - ,... Lobjet 
mythologique est accompli. Cet &venement accompli 


qu'il signifie, c'est la naissance””. 


Un covor. Se pare că sunt ataşată ţesăturilor. 
Acest covor a fost lucrat de mână de o ţesătoare din 
locul în care m-am născut, Rotunda, Neamţ. Mama mi 
l-a trimis când i-am spus: gata, acum nu mă voi mai 


muta! Dar nu a fost aşa. M-am mutat de foarte multe 


ori; este o experienţă îm- 


R. OBIECTE ÎN EXIL 


motivele încrustate şi mai ales când e plin cu dulceaţă 
de la mama. Pachetul de acasă există şi la Paris. Cu 
cât distanţa este mai mare, cu atât dimensiunea sa 
simbolică este mai intensă. Borcanul este simbolul 
unui an de muncă; include: plantat, udat, îngrijit, 
cules, stocat, transformat, înfășurat, trimis etc. Aceste 
pachete cu borcane mi-au alinat dorul de casă, mi-au 
stârnit tristeţe şi dor, şi mai ales bucuria de a păstra 
o legătură fizică, materială cu „casa de acasă”. 
Întoarcerea din rai, de Mircea Eliade. Am fost 


îndrăgostită de nuvelele 


bogăţitoare, şi poate nu e 
încă ultima. Acest covor îl 
întrebuinţez, el îmi evocă 
mereu casa părintească, 
iubirea 


pentru culori, 


ţesături și motive. 


Un borcan. Nu, nu este 


deloc seducător un borcan. 


Însă poate fi seducătoare 


forma lui, transparenţa, 


fantastice ale lui Mircea 
Eliade, mi-au permis să 
călătoresc cu gândul, pe 
vremea când eram prea 


mică pentru a călători. 


„Cestlă oi, [lobjet] ne 


servant ă rien, il sert 


profondement ă quelque 


” Îmi dau seama că 


chose 


în afara calităților estetice 

ale acestor obiecte care mă leagă de România, 
prioritară este valoarea timpului și a mitologiei 
personale; ea mă obligă să păstrez aceste obiecte. 


1 în cele din urmă brâul I-am oferit artistei Edith Magnan 
cadrul proiectului DAR-T, Montreuil, 4 juin 2016, 


? Jean Baudrillard, ze systăme des objets, Gallimard, Paris, 


1968. GABRIELA LUPU este artist fotograf. A publicat 
2 idem, p.92 Carnet de charbon în 2013 la editura Filigranes. 
+ Ibidem, p.91 Locuiește în Franţa, la Paris. 

Les mois et les choses et le check-in 


Călătoria radicală, când pleci pentru mult timp, 
umflă la nesfârşit posesiunile materiale ale lumii şi 
le scade pe-ale tale corespunzător. Devii un om-sinec- 
docă. Trebuie să laşi toată biblioteca în urmă, iei 
totuşi două cărți. lei două poze din toate pozele, două 
cămăși din toate cămăşile şi aşa mai departe. Lumea, 
în schimb, se înmulțește haotic. Își arată totul ca să te 
convingă că există ceva. Personal, am rămas un călă- 
tor foarte neexperimentat, deşi sunt patru țări în care 
am petrecut câte un an (uimitor cât de puţin înveți 
despre o țară într-un an!). Orice plecare de 4-5 luni 
mi se pare încă un sfârşit al lumii, o ieşire din copilă- 
rie, o alungare din satul meu, sau cum vreţi să-i ziceți. 

Printre obiectele pe care le-am luat întotdeauna 
cu mine în călătoriile radicale au fost laptopul şi 
truela. Truela, nume fandosit care nu i se potriveşte 
deloc, e un fel de mistrie de zidar, cu lama mai rigidă 
şi romboidală, turnată (fără puncte de sudură deci). 
Cu ea, fie că e WHS, Marshalltown sau Battiferro, lu- 
crează arheologii, fără să construiască nimic 
bineînțeles, doar distrugând, distrugând controlat, 
ştiinţific — cam ca în dragoste, cu alte cuvinte. Cum nu 
prea ştiu niciodată din ce țară o să iau avionul ca să 
ajung în Turcia pe şantier, prefer să am mereu truela 
mea în bagaj. Ştiu că e cam adolescentin să ai aseme- 
nea fetişuri, dar una peste alta uneltele bune fac ju- 
mătate de treabă singure. În ce priveşte laptopul, asta 
e maşinăria infernală de care nu ne mai putem lipsi, 
ca să putem ține legătura cu ceea ce n-ar fi ajuns nici- 
odată aşa departe dacă n-ar fi existat ea. Aceste două 
obiecte sunt de fapt în flux permanent. Laptopul a 


fost înlocuit de trei ori, truela o dată. În mintea mea, 
ele au rămas acelaşi obiect. În Plutarh există un pasaj 
despre nava pe care s-a întors Tezeu din Creta după 
ce a ucis minotaurul, navă care s-a păstrat, zice le- 
genda, secole de-a rândul în Atena, părți din lemnărie 
fiind periodic înlocuite. Întrebarea lui dacă nava asta 
mai e sau nu „aceeaşi” a intrat în folclorul aporetic al 
filozofilor de până azi. Aşa şi cu laptopul al cărui 
conținut e periodic transvazat în alt laptop. E diferit 
în trei dimensiuni, dar acelaşi în patru dimensiuni, a 
patra fiind, ca în cazul râului lui Heraclit, timpul. 

Nu ştiu care e rolul exact al obiectelor personale 
în dialectica Heimweh/ Fernsucht (dor de țară/ dor 
de ducă). Pot să spun totuşi ceva, dar o să pretind că 
e strict în capacitate profesională. Pe termen lung, nu 
se păstrează decât lucrurile pe care le-ai pierdut. Tre- 
buie să ne obișnuim cu asta. Literatura exilului arată 
că memoria e mai intensă decât realitatea. Eu văd 
acelaşi lucru de nenumărate ori în arheologie. Mai 
toate statuile de bronz păstrate din antichitate au 
ajuns până la noi pentru că au fost cândva pierdute 
într-un naufragiu, în timp ce erau transportate prin 
Mediterana de la atelier la comanditar. Dacă nu s-ar 
fi scufundat, ar fi împodobit oraşele antice o vreme, 
după care ar fi fost topite în evul mediu ca să se facă 
din ele ghiulele. Acelaşi lucru se întâmplă când arde 
biblioteca regală asiriană: toate tăblițele de lut devin 
ceramică indestructibilă, care s-a putut păstra până 
azi. O doamnă din înalta societate romană are o zi 
proastă acum două mii de ani pentru că îşi pierde 
cercelul de aur la terme. Doamna se opreşte şi îl caută 

până îl găseşte. Dacă însă ela ştiut să cadă bine între 
două lespezi de pardoseală, atunci doamna caută ce 
caută şi până la urmă pleacă supărată. Cercelul îl 
găsim noi pentru ea. 

Oamenii întotdeauna se agaţă de obiectele lor. Tot 
ca arheolog, îi văd cum îşi repară vasul fisurat dând 
găurele de-o parte şi de alta şi punând o minusculă 
scoabă de plumb. Sau dintr-un vas decorat, făcut 
ţăndări, ei iau totuşi ciobul cu profilul cutărui erou, 
îl rotunjesc şi-l transformă în piesă de joc sau în că- 
păcel sau altă drăcie. Tocmai din cauza acestor me- 
tamorfoze obiectele ajung să aibă propria lor 
biografie culturală. Cei care studiază, mai general, 
viaţa socială a obiectelor spun că ele sunt construite 
prin aceleași mecanisme prin care se construieşte 
propria noastră persona socială. Arheologii cu încli- 
naţii mai teoretice, care îl preţuiesc pe Appadurai, 
spun că, până la urmă, noi nu putem exista fără 
obiecte, dar obiectele pot foarte bine exista fără noi. 
Că oamenii sunt compuşi din toate obiectele pe care 


Laptopul şi truela arheologului 


le-au făcut sau tranzacţionat, iar aceste obiecte re- 
prezintă valoarea totală a ceea ce se numeşte agency, 
agentivitatea lor. N-aş merge până într-acolo. Nu am 
încredere de altfel nici în ce e făcută uneori să spună 
cultura materială în arheologie, de pildă despre etni- 
citate. Şi nici că, la extrema cealaltă, mediul hipercon- 
struit în care trăim ne foloseşte în vreun fel 
metabolismului intelectual sau emoţional. Lucrul 
ăsta îl simt des în aeroporturi, purgatorii inevitabile 
în orice călătorie, non-lieux supreme. Acolo aştept cu 
jurnalul şi stiloul scoase lângă mine, fără să scriu 
nimic de altfel, doar ca să nu mă mineralizez. Utiliza- 
rea lor ca obiecte este pur retorică. Adaug deci jur- 
nalul şi stiloul la lista obiectelor puţine și 
credincioase care luptă de partea mea. (Laptopul de 
fapt e o versiune geigerizată a acestora două, 
interfaţa mea cu lumea incontrolabilă). Jurnalul are 
numărul 52. Fac în aşa fel încât să nu fie niciodată 
două coperte la fel una după alta. Celelalte 51 sunt 
puse bine în diverse locuri nesigure. Cred că în 
poveşti puterea zmeului ar putea fi zdrobită cel mai 
simplu dacă i-ai lua jurnalele şi le-ai arde. În clipa aia, 
oriunde ar fi (probabil nu în aeroport), cred că l-ar 
lua cu leşin. De câţiva ani scriu cu „acelaşi” stilou, 
pentru că am luat trei ieftine, simpatice şi identice. 
În felul ăsta nu trebuie niciodată să ezit să scot stiloul 
de teamă că l-aş putea strica sau pierde. Stiloul are şi 
el o funcţie propedeutică, asemenea creionului fără 
care Unamuno nu putea să gândească. Am o mare în- 
credere în ce face pentru noi scrisul de mână. Când 
scriem de mână ceva, orice, în noi e un mic călugăr 
benedictin care copiază liniştit texte antice. Cu stiloul 
inviţi cuvintele la restaurant, nu la McDonald's. În 
fine. Sunt deci înconjurat de puţine obiecte, cu genea- 
logii complicate. Montale are în Farfalia di Dinard o 
povestire despre toată dinastia de câini pe care i-a 
avut. Cu căldura din acea povestire ar trebui să vor- 

bim de obiectele noastre, de ceasurile, blugii şi bri- 
chetele noastre, din liceu încoace. Stau în aeroportul 
uriaş, mă uit în jur şi îmi dau seama că Ecleziastul a 
fost pesemne scris în aeroport. Aici şi oamenii şi 
obiectele sunt prea noi, prea reci, într-o veselie su- 
perflat, ca scoasă din Takashi Murakami. Interesant 
e că nu numai oamenii pot fi dezumanizaţi uneori, 
dar şi obiectele pot fi... în fine, deobiectivate, adică să 
le dispară dimensiunea socială solidară cu a ta, pot 


să 


i piardă coplanaritatea cu tine şi să devină inin- 
teligibile (dar oare n-ar însemna asta că ele sunt, din 
contră, hiperobiectivate?). Am scris despre aeropor- 
turi în primul meu volum de poezii, Altera pars. Da- 
toram acestei cărţi de poezii de călătorie, ca să zic 
aşa, s-o iau cu mine prin avioane, însă asta nu s-a mai 
întâmplat. Dar şi eu, ca toată lumea, am dus cărți într-o 
casă nouă, ca pe nişte pionieri geniști, ca pe o avan- 
gardă care îmblânzeşte, civilizează, face locuibil. Car- 
tea este pentru mine singurul obiect care nu se 
dizolvă într-o genealogie. Fiecare carte e în primul 
rând cartea cutare, a autorului cutare, iar nu carte. 
Asta ar trebui să se întâmple doar pentru obiecte de 
artă, în principiu. Mă gândesc acum că parte din 
fascinația pe care o exercită cartea, în formatul acesta 
pătrăţos, de tip codex (adică spre deosebire de sulu- 
rile — volumina — din antichitate) ţine de faptul că ea 
este, conceptual, o cutie, croită după dimensiunea 
mâinii. O cutie al cărei capac se deschide însă în sute 
de locuri, şi înăuntru e de fiecare dată altceva. Un truc 
pentru copii, foarte simplu, foarte eficient. Am ţinut 


o carte în mână mai multe ore decât am ţinut, ştiu eu, 
lingura, telefonul, chitara şi volanul. Familiaritatea cu 
cartea are o dimensiune aproape fiziologică. Şi pe 
lângă faptul că recunoaştem fotografic un milion de 
cuvinte, pe lângă coperta care întotdeauna imprimă 
o anumită traiectorie percepţiei cărţii, mai sunt și 
foşnetul paginii, tactilitatea cotorului şi a ţesăturii 


Cu capul lui Asclepios 


hârtiei, mirosul după care aproape poţi identifica 
ţara, anul de apariţie şi colecţia. Singurul obiect care 
a egalat cartea ca proximitate fizică faţă de „subiectul 
uman”, ba chiar, dacă lucrurile merg aşa, o va depăşi 
ca număr de ore, este laptopul. Este laptopul pe care 
scriu acest text şi poate laptopul pe care citiți acest 
text acum. Şi laptopul, din întâmplare, e, tot o cutie, 
bazată tot pe o formă elementară, care nu poate fi 
îmbunătăţită, ca roata. Capacul e unic, dar conţinutul 
se schimbă în funcţie de ce „cauţi”.. Un alt truc sim- 
plu, care are tot ce-i trebuie ca să fi devenit popular 
şi în neolitic şi în evul mediu. 

Asta mă aduce iar la arheologie. E interesant să 
găseşti într-o carte recentă de arheologie post-pro- 

cesualistă aceeaşi stupoare că lucrurile nu sunt doar 
lucruri-întru-noi, de fapt de-a dreptul acea nauste pe 
care obiectele (începând cu la racine du marron- 
nier...) i-au provocat-o lui Sartre într-o bună zi, pe 
bancă, în grădină. Ei bine, cartea nu va fi niciodată 
unul din aceste obiecte potenţial ininteligibile, care 
să dea peste cap taxonomia cea de toate zilele a 
materialității. Şi e interesant aici că oribila revelație 
a lui Sartre are loc în cel mai banal loc cu putinţă, un 
loc fără nume (el îi zice, parcă, Jardin Public şi-atât), 
nu un aeroport, nu un loc alienant sau concentra- 
ționar. În plină banalitate a vieții, în absenţa crizei sau 
coerciţiei, pare a zice el, îşi poate scoate capul, de ni- 
căieri, incoerenţa fatală a lumii, care poate nu e până 
la urmă decât capacitatea ei de a se deroba cuvinte- 
lor. Cred că ce vreau să zic e că jurnalul, stiloul, cartea 
nu vor fi niciodată obiectele care să catalizeze spaima 
că lumea obiectelor ne-ar putea scăpa în mod funda- 
mental, ar putea fi de fapt un ceva neînțeles, mon- 
struos aproape. Poate pentru că sunt deja prea 
îmbibate de cuvinte. Până la urmă, obiectele călăto- 
riei, exilului, migraţiei, sunt selectate tocmai așa, în 
funcţie de cât de imune sunt la invazia iraționalului 
şi impersonalului. Uneltele (inclusiv truela) care sunt 
tot timpul în mişcare, în exercițiul funcțiunii şi lapto- 
pul cu viața lui tropicală, vag promiscuă, cu fâşii din 
viața noastră sechestrate în toate încăperile lui. 

Am locuit primii 13 ani de viață, până în 1989, în 
cartiere muncitoreşti, înconjurat de cultura materială 
a comunismului urban, a culorilor şterse şi a îmbină- 
rilor proaste, unde de la clădiri la baschețţi totul era 
posomoreală sau kitsch. Asta mi-a luat pentru tot- 
deauna capacitatea de a mă simţi bine înconjurat de 
obiecte de calitate. M-a făcut să le apreciez mai mult, 
poate, dar nu mi-au mai devenit niciodată familiare, 
adică de la sine înțelese. Casele frumoase mă cris- 


pează până-n ziua de azi, simt în coastă frumusețea 

or, şi în admirația pe care o simt când intru într-un 
pub englezesc adevărat se amestecă întotdeauna un 
pic de ciudă, ciudă că... o mie de chestii. Am ajuns să 
prefer obiectele a căror frumuseţe e eluzivă, ale căror 
culori nu sunt saturate, obiectele mai domoale, pei- 
sajele care nu-ți dau în cap cu pitorescul lor. Pentru 
cărți şi filme, bineînţeles nu există limită de 
rumusețe - nu poţi să-i faci asta lui Paradjanov sau 
ui Agopian. Nici pentru oameni nu există limite de 
rumusețe. Lucrul e normal dacă te gândeşti că, în 
toată mocirla peisajului urban comunist (cei care 
-au trăit ştiu asta), singurul loc unde sălăşluia 
rumuseţea era chipul femeilor. În contextul ăsta o ci- 
tesc eu pe Herta Miiller când spune (în Regele...) că 


nu cunoaşte o altă țară în care iubirea să fie la fel de 


flămândă ca în România. 

Mă mai întorc o dată la obiecte. Când călătoreşti 
mult timp, te împuținezi şi te esențializezi, devii un 
semn pe care-l pui ca să te poţi ține minte. Echilibrul 
dintre om şi obiectele lui e altul şi trebuie să-l bagi 
bine la cap. Când eşti în altă ţară, un bilet vechi de 
transport în comun descoperit într-un buzunar în- 
seamnă mult mai multe decât e-n firea lui să în- 
semne. lar când eşti acasă în România scanezi totul 
cu un laser tridimensional foarte puternic, ca să iei 
totul cu tine în minte, chiar dacă la aeroport ajungi 
doar cu laptopul, truela şi o carte din toată biblioteca. 
Oricum, nu eşti singurul om-sinecdocă de la check-in. 


CĂTĂLIN PAVEL este arheolog și scriitor. A publi- 
cat romanele Aproape a şaptea parte din lume, Hu- 
manitas, 2010 şi Nicio clipă Portasar, Cartea 
Românească, 2015. 

Am împachetat obiectele care mă definesc 


Rolul funcțional al obiectelor de care am ales să 
nu mă despart, plecând în urmă cu mai puţin de 
patru ani din țară, m-a interesat destul de puţin. Pen- 
tru că puţine sunt lucrurile de serie de care să ai ne- 
apărată nevoie şi a căror valoare să fie destul de mare 
încât să merite împachetarea, despachetarea, trans- 
portul... Şi apoi, am văzut emigrarea mea ca pe una 
dintre multele plecări care au precedat-o, pentru că 
eu am călătorit foarte mult. Poate că m-a ajutat şi fap- 
tul că „acasă”, în țară, nu a trebuit să strâng, să închid, 
să vând. Nu am avut sentimentul că plec pentru tot- 
deauna. Am împachetat aşadar, cu cea mai mare grijă, 
exact obiectele care mă definesc. Sigur, şi lucruri de 
serie: cărțile cele mai dragi (biblioteca „mare” e încă 
în casa părinților, iar multe cărți sunt acum stocate 
pe e-book-ul meu), obiectele de îmbrăcăminte sau ac- 
cesoriile „cu poveste” (cum ar fi colierul Moines - o 
cunoscută casă de designeri danezi de bijuterie - pe 
care mi l-am promis — şi mi l-am dăruit când am ter- 
minat de scris teza de doctorat), dar mai ales obiec- 
tele de artă şi de decor care să ne dea senzația de 
familiaritate, să ne facă să ne simțim cu adevărat 
bine. Aşa şi-au găsit locul în bagaje şi cadouri de la 
prieteni dragi, care mă înconjoară şi acum, chiar dacă 
asta mă împiedică să creez o direcție unitară de ame- 
najare şi decorare. Sufletul e mai important decât pu- 
ritatea estetică, mi-am zis, şi am înghesuit fericită, 
printre cărți şi albume, vaze, ceşcuţe, sfeşnice şi ta- 


lismane, fiecare cu amintiri pe care le povestesc doar 


celor care-mi calcă pragul... 

Casa noastră e oglinda valorilor, preocupărilor şi 
experienţelor noastre. Aşadar, sigur nu e o casă ro- 
mânească, sau nu una exclusiv românească. E un loc 
unde conviețuiesc, fără o ordine impusă, cărțile în 
limba germană cu cele în română, în engleză şi în 
franceză. Unde stau alături picturi şi sculpturi ale 
artiştilor români şi ale celor germani. De unde se 
aude şi Bach, şi Grigoraş Dinicu. Şi româna, şi ger- 
mana (nu le amestecăm şi, între noi, vorbim româna, 
dar avem şi prieteni germani sau din familii mixte, 
iar atunci vorbim cu toții germana), şi engleza, şi 
franceza. 

Mă străduiesc întotdeauna să fac cadouri cât mai 
personale, dar, în cele mai multe cazuri, criteriul care 
mă ghidează e acela că trebuie să fie consumabile. 
Pare o ciudățenie ca eu, care nu mă despart de lucru- 
rile dăruite de familie sau de prieteni, să fiu atât de 
pragmatică (poate pentru că, şi înainte de emigrare, 
am locuit în multe case şi, trebuind să împachetez de 
multe ori, am început să fiu exasperată de volumul 
obiectelor din jur). Aşadar, fără cadouri care trebuie 
păstrate mai apoi (cu excepția cărților)! Am dăruit şi 
dăruiesc cu plăcere vinuri şi ţuică, dulciuri, condi- 
mente, delicatese regionale. Și cărți. Mai există însă 
o „categorie” de cadouri: ii, chimire şi marame, pe 
care le dăruiesc cu multă plăcere, mai ales celor 
interesați de România. Ce-am primit? Pragmatismul 


e al doilea nume al germanilor. Şi se transmite. 


ProEuropeana Clubul cărții digitale 


31 


CARTEA MIGRAȚIILOR. OBIECTE ÎN EXIL 


Aşadar, tot delicatese, sau — o modă pe care n-am 
prins-o în România - cupoane cu valoare (încerc să 
evit barbarul cuvânt „voucher”). Îşi cumperi ce vrei 
de banii respectivi, de la un magazin unde sigur 
găseşti ceva ce-ţi place. Când o prietenă a vrut neapă- 
rat să îmi cumpere cărţi, m-a întrebat direct ce îmi 
doresc. Şi la întrebarea asta am mereu un răs- 
puns... Ideea că ar trebui să oferim lucruri frumoase 
şi plăcute, dar care, efemere fiind, nu devin o povară, 
m-a ghidat şi în alegerea cadourilor pentru familie şi 
prietenii de acasă. Dincolo de delicatesele locale sau 


regionale (şi sunt multe; am descoperit că bucătăria 


germană e mult mai bogată decât îmi imaginam), am 

căutat să dăruiesc experienţe. Asta e o direcţie nouă 


în arta de a dărui: plăteşti ca să cumperi nu obiecte, 
ci amintiri. 0 seară la operă sau la balet, o degustare 
de vinuri, o vizită a unei expoziţii, o excursie. Îmi 
place mult de tot genul ăsta de cadouri - şi să le pri- 
mesc, şi să le dăruiesc! 

Nu m-am mutat de multe ori în Germania - şi nici 
n-am emigrat de mult timp. Îmi e greu să mă gândesc 
la un obiect „care m-a însoţit”. Ştiu că nu m-aş 
despărți de tablouri, de sculpturi şi de câteva bijuterii 
- decât în ultimă instanţă. Chiar şi dintre acestea, 
dacă ar fi să aleg, probabil că nu m-aş despărţi nicio- 
dată de portretele membrilor familiei. Au o valoare 
sentimentală inestimabilă, dincolo de cea artistică. 

Altfel, nu regret pierderile fireşti. M-am despărţit 


de atât de multe obiecte... căci la fiecare mutare se 


prăpădeşte câte ceva. „S-a dus, s-a dus!”, spune tatăl 
meu. Adică, gata, nu te mai gândeşti, decât dacă te 
ajută să înveţi ceva. România e aproape şi rareori am 
nevoie de ceva material. Daca nu găsesc aici ce îmi 
trebuie, îmi trimit mama şi sora mea. Nu obiectele 
îmi lipsesc, ci atmosfera care le înconjoară. Nu miti- 
teilor le duc dorul, găsesc carne de mici proaspată la 
măcelăriile săsești. Îmi e dor de mititeii mâncaţi cu 
prietenii, la poveşti lungi, stropite cu bere. De fapt, 
îmi lipsesc prietenii vechi, îmi lipseşte familia mare, 
cu atmosfera de acasă. Pe asta n-o poţi cumpăra de 
nicăieri, deşi comunitatea românească de aici, din 
Niirnberg, e unită şi, din când în când, se încing nişte 
petreceri româneşti tare frumoase, cu prieteni pe 
care ni i-am făcut aici. Şi atunci mă gândesc că e fru- 


mos şi aici, şi acolo. Şi acasă, şi acasă. 

CRISTINA SIMION este galerist şi curator. Fost ma- 
nager de grup de presă în România, în prezent se spe- 


cializează în managementul artei. S-a stabilit în 
Germania, la Niirnberg, unde a deschis galeria de artă 
Tiny Griffon. 

PATRIMONIUL. MODELE DE 


Adriana RADU 


SUCCES 


Biserica Banu 
sau despre proiecte europene „ortodoxe” 


Conform paginii www.bisericabanu.ro, Parohia 
„Duminica Tuturor Sfinților” - Banu laşi a demarat, 
în iulie 2010, implementarea proiectului „Reabi- 
litarea şi dezvoltarea turistică a monumentului is- 
toric Biserica Banu laşi”, finanțat de Uniunea 
Europeană prin Programul Operațional Regional 
2007-2013. Valoarea totală a proiectului a fost de mai 
bine de 11 milioane de lei, din care asistența 
financiară nerambursabilă a fost în valoare de 
aproape 8,5 milioane de lei. Rezultatele proiectului 
au inclus 924,20 mp suprafață restaurată a obiectivu- 
lui de patrimoniu, 559,85 mp amenajări peisagistice, 
1.460 mp zone de protecţie amenajate, 1.560 mp 
pictură murală, dotarea cladirii cu 14 echipamente 
achiziționate pentru protecția bisericii, punerea în 
valoare a clădirii, amenajarea unei esplanade ce per- 
mite accesul vizitatorilor către monumentul istoric 
dinspre Strada Lăpuşneanu, una dintre cele mai im- 
portante zone de promenadă a oraşului. De aseme- 
nea, proiectul a inclus şi amenajarea punctelor de 
interes pentru turişti şi enoriaşi prin refuncțio- 
nalizarea subsolului bisericii, respectiv dotarea cu 
mobilier specific pentru biblioteca parohială, o 
expoziţie în cadrul căreia vor fi puse în valoare 
obiectele de cult ce alcătuiesc patrimoniul lăcașului, 
precum și punerea în valoare și semnalizarea co- 


respunzătoare a unor vestigii arheologice. 


Nimic nu este mai luminos astăzi în inima laşului 
decât frumoasa Biserică Banu. Supraviețuind 
schimbărilor trecutului şi vecinilor - în ordine, 
apariția Colegiului Naţional, a Coloseului Bragadiru, 
ulterior cinematograful „Tineretului, a terasei 
„Corso” şi a blocului „Romtelecom” - lăcaşul de cult 
reprezintă o oază de istorie într-un amalgam de mo- 
dernism, mai mare sau mai mic, mai inspirat sau mai 
puţin inspirat, mai nou sau mai deteriorat, mai zgo- 
motos sau mai tăcut. 

Vecină cu Colegiul Naţional, biserica a privit cu 
speranță mii de elevi ce au sărit gardul liceului 
„prin spate” pentru a evada în lumea „liberă” de 
afară. A privit cu supărare petrecăreţii de la 
Coloseul Bragadiru, a observat cum o grădină de 
vară se naşte pe locul fostului „țintirim” şi a suspinat 
când bătrâna stradă Lăpuşneanu a fost înjumătățită 
făcând loc blocului ce mai târziu avea să se numească 
„al Romtelecom”. Multe s-au schimbat în cele aproape 
trei secole de când biserica priveşte evoluţia urbei 


noastre. În bine şi în rău. 


Biserica Banu a fost clădită din lemn în 1705, un 
secol mai târziu fiind reconstruită din piatră, prilej 
cu care şi-a schimbat hramul din „Adormirea Maicii 
Domnului” în „Duminica Tuturor Sfinţilor”. Lăcaşul 
de cult din inima târgului leşilor a privit zbaterile oa- 


menilor din ultimele trei sute de ani, supraviețuind 

vicisitudinilor prin care a trecut capitala Moldovei în 
perioadele modernă şi contemporană. Şi nu a fost 
simplu: căci cutremurele datorate oamenilor au fost 
adesea mai puternice decât cele generate de natură, 
crăpăturile în credința oamenilor fiind uneori mai 


mari decât cele care au rupt lăcașul de cult în două... 


La începutul anilor '90, clădirea era o ruină. 
Crăpată peste tot, cu tencuiala căzută, cu schele, zeci 
de schele înăuntru, cu praf şi pericol de prăbuşire în 
timpul slujbelor. Aderarea României la Uniunea 
Europeană a reprezentat o şansă nesperată pentru 
bătrânul lăcaş de cult. Accesarea unor fonduri, altfel 
imposibil de obținut din banii „domniei”, a făcut 
posibilă o restaurare fără precedent în istoria lăca- 
şului de cult. 

Şi 


restaurată folosind banii Europei, dar nu oricum. Ci 


aici intervine minunea. Biserica a fost 
într-un chip perfect şi total. De la clopotniță până la 
fundaţiile întărite cu tot felul de centuri şi inele, de la 
refacerea picturilor până la naşterea unui muzeu 
subteran, de la osuarul ce aminteşte şi respectă odih- 
na celor ce au poposit pe lângă biserică, venind la 
Banu pe ultimul drum, la gardul forjat cu porți solide 
şi postamente îmbrăcate în piatră, de la iarba verde 
şi frumoasă ce aminteşte de pacea „locului cel cu 
verdeață” la treptele refăcute, de la sistemul de ilu- 
minare european până la moderna instalaţie de 
încălzire şi climatizare. Totul este altfel şi totul intro- 
duce o strălucire pe care, probabil, nici începutul nu 
credem să o fi avut. 

Reparația bisericii Banu a costat multă muncă și 
mult avânt. Arheologilor le-a păsat, constructorilor 
le-a păsat, autorităților care au verificat le-a păsat, 


finanțatorilor le-a păsat. Şi părintelui paroh i-a păsat. 


A fost marele său vis şi a fost atins, cu costuri numai 
de el ştiute. 

Într-un oraș în care fondurile europene au fost de 
cele mai multe ori accesate pentru a scurge bani spre 
destinații străine de noi şi, cu siguranță, străine de 
interesul public, Banu face notă distonantă. Şi nu tre- 
buie să plecăm prea departe pentru a face 
comparații. Peste gard, celebra Stradă Lăpuşneanu a 
fost refăcută recent cu bani europeni. Nu poți să nu 
observi calitatea îndoielnică a materialelor folosite, 
a lucrării în sine, proiectată şi executată parcă de o 
calfă de zidar de odinioară, lipsa canalului de scur- 
gere din mijlocul vechii ulițe înlocuit pe alocuri cu 
găuri rare ce nu pot asigura colectarea dacă plouă 
torențial. Pe de altă parte, în fața bisericii se termină 
o altă lucrare făcută din fonduri europene, care a in- 
clus şi refacerea trotuarelor. Pavele ieftine şi cenuşii 
fac casă bună cu bordurile parcă din cretă, ce arată, 
deşi sunt puse de câţiva ani, de parcă ar fi de dinainte 
de prima atestare a bătrânului Târg al leşilor. 

Deci, dragi concitadini, se poate ca accesarea 
fondurilor europene să nu coincidă cu furtul şi lu- 
crul de mântuială. Se poate să transformi o ruină 
într-o bijuterie arhitectonică, se poate să îmbini cele 
mai noi tehnologii cu frumusețea tradiției moldave, 
se poate să demonstrezi, chiar şi în laşul nostru bol- 
nav, că „omul sfințeşte locul” şi că popa poate fi 
primul gospodar al urbei, iar edilul ultimul din 
obştea noastră modernă... Şi cred că, în condiţiile în 
care a început - e drept nu și pentru noi - o nouă 
etapă de finanțare din banii Uniunii Europene 
(2014-2020), proiectanții, executanții, consilierii, 
beneficiarii şi, de ce nu, edilul, ar putea să ia exem- 
plu şi să utilizeze aceste resurse în mod „ortodox”, 


cu dreaptă credință. 

Argument 


Opţiunea unui dosar pe teme de turism românesc ne-au dictat-o, înainte de toate, sutele de ima- 
gini urcate pe Facebook de artistul fotograf Viorel Simionescu. Sunt imagini realizate începând cu 
anii '60 şi care, orânduite cronologic, dau socoteală despre ceea ce s-ar putea numi frânturi dintr-o 
istorie fotografică a turismului românesc. 

N-ai cum să nu fi nostalgic revăzând litoralul românesc, stațiunile montane sau balneare, frân- 
turile de Deltă, segmente urbane sau pur şi simplu figuri de turişti, familiare şi totuşi aureolate de 
un aer parcă extraterestru. lar dacă nu ai prins acele vremuri, n-ai cum să nu încerci un sentiment 
de contrariere, întrebându-te de ce astăzi litoralul românesc este sub orice critică, de ce în stațiunile 
montane s-a înstăpânit paragina, de ce oferta turistică a multor oraşe româneşti tinde spre zero, 
de ce turismul a devenit un lux, de ce... 

Dosarul ce urmează se vrea aşadar, deopotrivă, nostalgic şi lucid. Desigur, nu ne propunem să 
dezlegăm misterele degradării turismului românesc, ci doar, parcurgând secvenţe din istoria lui, 
să creionăm o serie de întrebări şi de nuanţe. În special sub-secțiunea „Profesioniști ai turismului” 
o dorim relevantă în acest sens. Efortul de reconstituire este continuat, literaturizat, de experiențele 
turistice ale unor scriitori, interesante nu doar stilistic, ci şi prin content-ul documentar al textelor 
propuse. 

Necesară ni s-a părut, de asemenea, revizitarea „peisajului” ideologic, aproape la fel de im- 
portant în discuție precum peisajul litoral sau cel montan. Finalul dosarului propune focusarea 
pe laşi, pe ceea ce aici, în nord-estul țării, avem sau nu avem, am câştigat sau am pierdut, am trăit 


sau am visat. 


Călin CIOBOTARI 

Florin BĂRHĂLESCU 


Turismul în comunism vs turismul în democrație 


Florin Bărhălescu lucrează în domeniul turis- 
mului de peste două decenii. A copilărit pe litoralul 
românesc, a cunoscut profesioniștii de altădată ai 
domeniului şi a decis să-și construiască o profesie 
în această complicată și riscantă lume a turismu- 
lui. Este genul de specialist care deţine know- 
how-ul, gândește turismul în termeni de ştiinţă, 
dar pune şi foarte mult suflet în ceea ce face. E 
lucid şi nostalgic, dar și incomod prin modul în 
care rostește adevăruri nu tocmai convenabile. 


(Călin Ciobotari) 


Domnule Bărhălescu, pentru început mi se 
pare interesant să vorbim despre o istorie a tu- 
rismului românesc. Desigur, dacă există aşa 
ceva... Când ar fi începutul unei astfel de istorii? 

Undeva în secolul XIX, odată cu apariția primilor 
ghizi montani și când frumusețile montane ale Ro- 
mâniei încep să fie descoperite sub raport turistic. E 
perioada în care, de altfel, se vorbeşte despre primii 
turiști în spațiul românesc. 

În Europa, situaţia se prezintă altfel? Turismul 
are o tradiţie mult mai venerabilă? 

Acum, dacă e să vorbim în termeni generali, și la 
noi Băile Herculane au o tradiție cu totul și cu totul 
respectabilă. Doar că nu e vorba despre un turism 
făcut programatic, ci conjunctural. De turismul făcut 


xn 


„Cu metodă” putem vorbi abia la finele secolului XIX, 
începutul secolului XX, atunci când au devenit active 
asociațiile montaniarzilor, s-au ridicat primele ca- 


bane, au apărut, spuneam, primii ghizi. Despre turis- 


ECICIS 


FĂ 
i 
E 
a 


Florin Bărhălescu în exercițiul funcţiunii 


mul urban, însă, nu putem vorbi raportat la acea pe- 
rioadă. Turismul urban începe să se cristalizeze mult 
mai târziu, cam în perioada în care se vorbeşte des- 
pre București în termenii „micului Paris”. 

Când venea Coana Chiriţa în vizită la Iaşi, prac- 
tica ea o formă de turism? 

Mai degrabă îl practica atunci când, cu caleaşca ei, 
mergea la Burdujeni, de-acolo mergea spre Cernăuţi, 
apoi Viena, cobora cu vaporul până la Giurgiu şi iar 
cu caleaşca până la Bucureşti. E ceea ce am putea 
numi un traseu turistic. 

S-au făcut unele interpretări pe Alecsandri 
care au lecturat personajul Chiriţei ca pe unul vi- 
zionar, cumva cu un pas înaintea epocii sale, toc- 
mai prin deschiderea către europenitate, către 
noutate... 


Către turism... (râdem - C.C.) 


„Vino să-ți faci vacanța în România şi ai ben- 
zină gratis” 


Revenind, la nivel mondial ce procent ar 
ocupa turismul programatic, cel făcut la modul 
ştiinţific? 

Nu mai mult de 35-40 la sută. Restul e reprezentat 
de călătorii solitari, de turiştii care îşi fac singuri te- 
mele, de turismul de conjunctură, de ieșirile de tip 
profesional din care participanţii mai rup câte o oră 
pentru a vizita oraşul. Sunt mulți care, însă, se duc cu 
ochii legaţi. Au făcut ce-au avut de făcut, se urcă în 
tren şi se întorc acasă. Cum se întâmplă la laşi: vine 
omul la conferință de vineri seara; sâmbătă participă 
a work-shop, la conferință sau la ce mai are el de 


ăcut pe aici. După-amiază, în agendă, mai are câteva 


legături pe care trebuia să le întărească, după care a 
urcat în tren sau în avion şi a plecat. Nu ştie nimic 
despre oraş, sau, mă rog, chestii foarte generale: că 
undeva în nord-estul României există un oraş laşi, la 
care poţi ajunge prin Bucureşti sau prin Viena. 

Revenind la istoria turismului românesc, impre- 
sia mea este că nimeni nu poate contesta o înflorire 
reală a turismului în perioada comunistă... E aceasta 
o prejudecată sau un fapt real? 


E destul de mult adevăr în această impresie, Sunt 
născut în 1967, la Mangalia, deci am asistat la 
creşterea litoralului românesc şi la înțelegerea unui 
principiu economic foarte simplu: un turist străin 
care vine în România ne ajută să facem export de ser- 
vicii, în timp ce un turist român care pleacă în stră- 
inătate face un import de servicii. Gândiţi-vă că orice 
bun, de la camera de hotel, la femeia de serviciu îl de- 
termină pe turistul străin să scoată un ban din por- 
tofelul său personal şi să-l lase aici. 

Bun, dar cât de mult se baza comunismul pe 
turistul străin? 

Undeva în Congresul al X-lea sau al XI-lea, 
comuniştii au schimbat conceptul de la „unitatea mo- 
netară” la „unitatea marfă”, o modificare ce s-a 
resimțit şi în turism. De pildă, Ceauşescu le dădea ce- 
hilor nopţi de cazare pe litoralul românesc şi importa 
Skoda. Era o strategie interesantă de piață, destul de 
complexă, pentru că avea efecte numeroase. Gândi- 
ți-vă că în Italia, pe vremea lui Ceauşescu, existau re- 
clame de tipul: „Vino să-ți faci vacanța în România şi 
ai benzină gratis”. Noi, românii, stăteam la cozi, în 
timp ce italienii primeau acele cupoane. Se mergea 
pe ideea că nu puteau consuma mai mult de două- 
trei plinuri de benzină ca să vadă toată România. În 
schimb, câtă valută forte consuma italianul? Căci 
obiectivul acesta era: să le scoatem valuta din buzu- 
nar! 

Dar, odată „recepționat turistul străin, se în- 
cerca încântarea lui cu tot dinadinsul? 

Aici e loc de interpretare. Dacă privim turismul 
prin prisma strategiilor de masă, putem spune că da, 
lucrurile funcționau. Dacă vorbim despre turismul in- 
dividual, observăm că nu puține erau carenţele. Stilul 
nostru balcanic presupune tratament frumos pentru 
cel care este într-un grup și dispreț pentru solitari. 
Mă rog, nu neapărat dispreţ, dar... Uitaţi, m-am con- 

fruntat eu însumi cu această problemă: când am de-a 
face cu turiști singulari, care vor să-și facă vacanţele 
individual, am emoţii. De ce? Pentru că orice întâm- 
plare nefericită poate să îţi strice tot ce ai construit 
în ani de zile. O destinaţie turistică nu se construieşte 
în jumătate de an sau un an. Cu o floare nu se face pri- 
măvară. Poţi veni cu servicii adiacente, de acord, dar 


numai pe o bază existentă. 


„Dacă vă puteţi imagina, soseau pe litoralul ro- 


mânesc inclusiv turişti americani 


Este Iaşul o destinaţie turistică? 

Îmi pare rău să o spun, însă nu, lașul nu este o 
destinaţie turistică. Noi nu putem oferi aici servicii 
pentru relaxare pe termen mai lung, pentru grupuri 
care, la final, să fie fericite și să-şi propună să revină. 

În comunism, care latură a turismului vi se 
părea cel mai bine dezvoltată? 

La o analiză pe care am făcut-o la un moment dat 
pe tema turismului din comunism, am rămas uimit 
constatând că tot turismul era integrat, privit ca un 
concept complet. Începea sub forma a ceea ce azi am 
numi „turism educațional”. Un exemplu: elevii erau 
făcuți pionieri la obiective turistice, cu semnificație, 
gen Mărășești. Cine se mai oprește azi la Mărășești? 
E şi periculos să te opreşti acolo... 

Acest turism educaţional îmbrăca forma unui 
turism ideologic? 

Avea, clar, şi o componentă ideologică, însă nu îl 
putem reduce doar la atât de vreme ce a reușit să 
aducă oameni de la sate la oraş, făcându-i mândri, la 
modul onest, de realizările socialismului. Fac o pa- 
ranteză: îmi spunea domnul Dan Lungu că, la FILIT-ul 
de acum doi ani, cel mai vizitat obiectiv turistic de in- 
vitaţii străini s-a dovedit a fi Fortus-ul (renumit com- 


binat de utilaj tehnologic greu, construit în perioada 


comunistă, cu o apusă reputaţie mondială, azi o aglo- 
merare de hale quasi-pustii — n.red.), descoperit de ei 
din întâmplare. 

Asta îmi aminteşte de copilăria mea din Siret, 
când marele nostru vis era să vizităm fabrica de 
sticlă de la Dorohoi... 

Exact! Noi am încercat să resuscităm aceste „vi- 
zite de fabrici”, doar că nu prea mai există fabrici pe 
care să le vizitezi. Revenind, fundamentul turismului 
din comunism era acest turism educaţional în care 
erau angrenați, ca „operatori” învățătorii şi profesorii. 
Să ne amintim de plaja extrem de diversificată a ta- 
berelor școlare, locuri în care se adunau două-trei 
sute de copii, având totul programat pe zile şi ore, cu 
animatori bine profesionalizaţi, cu bucătari care ...nu 
găteau din întâmplare. Totul mergea strună! 

Care era miza majoră a unui astfel de turism 
de tabără? 

În primul rând, copiii nu rămâneau pe capul pă- 
rinților, aceştia din urmă putând să muncească. Co- 
pilul avea treaba lui într-un sistem educaţional pe 
care putem să-l blamăm în momentul de față, dar 
care la acea vreme funcţiona cu rezultate notabile. În 
al doilea rând, familiariza, la modul propriu, copilul 
cu țara sa! Vă spun din experienţă proprie: în fiecare 
vară mergeam în astfel de tabere, aşa încât am văzut 
România în lung şi în lat încă de atunci. Nu în ultimul 
rând, mulți copii nu mâncau atât de bine precum 
mâncau în aceste tabere. O altă nuanţă importantă la 
acest capitol ține de rigorile maxime pretinse în tu- 
rismul cu copii. Cine greșea aici ieşea din sistem în 
secunda doi. 

Dincolo de turismul educaţional ce tip de tu- 
rism excela? 

Turismul de incoming. Am avut ocazia să vorbesc 
cu câţiva ghizi în vârstă care mi-au vorbit despre curse- 


le ce aterizau pe Aeroportul „Kogălniceanu” din 

Constanţa. De acolo, turiştii străini erau preluaţi de 
ghizi aduşi din toată țara. În fiecare vară, erau deta- 
şaţi pe litoral ghizi, ospătari, bucătari. Am întâlnit la 
Praga o ghidă care, timp de cinci-şase ani, lucrase la 
Saturn, ca ghidă pentru turiştii cehi. Îmi povestea 
cum circula de-a lungul litoralului românesc cu bici- 
cleta, ajungând astfel să-l cunoască mult mai bine 
decât românii. 

Totuşi, dincolo de cupoane de benzină şi de 
alte asemenea mărunţişuri, de ce-ar fi venit turi- 
ştii străini în România? Ce satisfacţii turistice îşi 
puteau ei procura aici? 


N-ar trebui să omitem faptul că toată organizarea 
de litoral, de la Mangalia până la Olimp, era extrem 
de nouă. Unităţile de cazare, amenajările de pe litoral, 
erau proaspăt construite, moderne, comparabile cu 
ce se găsea în Vest. Dacă vă puteţi imagina, soseau pe 
litoralul românesc inclusiv turişti americani. 

Asta mă determină să cred că raporturile 
ideologice erau mult mai relaxate în domeniul tu- 
rismului... 

Nu neapărat sau, mă rog, aparent... Unul din ghizii 
acelor timpuri mi-a relatat despre colegul său de ca- 
meră că era omul Securităţii, dând relatări detaliate 


Piaţa Unirii, lași - 1967 


Foto: Viorel Simionescu 

despre tot ce se întâmpla sau se spunea, ba chiar şi 
despre ciubucul pe care îl primeau. La final, liderul 
grupului de turişti îl lua pe ghid şi mergeau împreună 
în shop unde acesta din urmă își cumpăra ce dorea. 
Legea îi interzicea să deţină valută, aşa încât plata se 
făcea oarecum în natură. Colaboratorii Securității 
erau greu de identificat, fiind foarte bine pregătiți. Le- 
gile erau, la rândul lor, extrem de dure: nu aveai voie 
să cazezi străini la tine acasă, dacă interacţionai cu 


un străin trebuia să dai raport la miliție. 


„Sansa noastră e Aeroportul, pentru că traseul 
Iaşi - Bucureşti, cu trenul, este de neabordat: șapte 
ore, în condiţiile în care acelaşi traseu îl făceai pe 
vremea comuniştilor în cinci ore” 


Mare parte din ceea ce se numește turism bal- 
near românesc datează din perioada comunistă. 
Pare că era foarte important în epocă acest tu- 
rism de tip medical. 

Într-adevăr! 70-80 la sută din cei ce practicau 
acest turism erau români. La nivel de Partid se stabi- 
lise că avem nevoie de muncitori sănătoşi şi atunci, 
vrând nevrând, cu toţii beneficiau de aceste trata- 
mente medicale. Erau vizate prioritar zonele de risc, 
cele din minerit, bunăoară. În prezent, turismul bal- 
near este la pământ, dovadă clară că managementul 
local nu este, neapărat, unul vizionar. E adevărat, la 
nivel naţional, există un master plan întocmit acum 
vreo zece ani, dar care nu a putut fi aplicat. Nu avem 
specialişti şi nici cu determinarea nu stăm prea gro- 
zav. În ciuda diverselor impresii, se câștigă destul de 
puţin din turism, prea puţin pentru a-ţi permite să 
investeşti atât cât ar trebui în promovare. Dacă nu ai 


nişte facilități fiscale, nu prea poţi să te promovezi. 


Hai să ne referim la laşi, oraş despre care ai putea 
crede că poate fi responsabil pentru promovarea în- 
tregii regiuni, în regiune fiind incluse şi Chişinăul şi 
Cernăuţiul. 

Îşi asumă cineva, în regiunea despre care vor- 
bim, rolul acesta de motor de promovare? 

Nu! Suceava îşi promovează punctual obiectivele, 
însă are o mare problemă legată de lipsa accesului cu 
avionul. Neamţul, care la un moment dat emitea 
pretenţii în acest sens, nu mai are o politică de pro- 
movare puternică. Sperăm să revină! Chișinăul are 
şansa de oraş-capitală şi e destul de bine intrat pe 
zona de vinuri. Cernăuţiul este dependent de laşi a 
cărui poziţie strategică îl avantajează. Cu cele câteva 
curse internaționale de avion de care dispunem am 
putea juca un rol mult mai important, însă ar trebui 
să existe o persoană care să înțeleagă astfel de lucruri 
şi, prin diferite programe europene, să integreze 
toate aceste componente care, în final, dau o rețetă a 
succesului. 

Aproape că ai spune, privind modelul comu- 
nismului, că imixtiunea statului în turism este 
necesară, dacă vrei ca lucrurile să se lege, să 
funcţioneze. 

E o mare diferenţă între statul comunist şi statul 
de azi. Statul comunist îşi asumase exercițiul econo- 
mic, oamenii erau obligaţi să facă lucrurile în aşa fel 
încât totul să fie pe plus. Azi, operatorii privați din tu- 
rism demonstrează că nu ştiu cum să facă turism. 
Trebuie să fim realişti: statul de azi nu are o priori- 
tate în dezvoltarea turismului. Se fac exerciţii, punc- 
tuale, precum cel cu bacşişul pus pe bonul fiscal, însă 
tu, statul, nu trebuie să acționezi punctual, ci să creezi 


un sistem. 

Cu ce gânduri intră tinerii în industria turismu- 
lui? 

Intră în agenţie şi vor ca a doua zi să înveţe deja 
toate „şmecheriile” domeniului. Am 21 de ani de 


i încă nu am ajuns la acea fineţe chirur- 


Daţi-mi exemplu de nişte „şmecherii” de felul 
acesta... 

Îmi vine în minte un exemplu „cules“ tot de pe 
vremea comunismului. Aveai un ciclu turistic de 
şapte zile, în care era ori ziua ghidului, ori ziua 
şoferului. Venea ghidul sau şoferul cu un tort, iar 
turiştii, încântați, puneau mână de la mână şi făceau 
de-un ciubuc suplimentar. 


Azi, ce fel de „şmecherii” se mai fac? 


Eu, de exemplu, pun un obiectiv turistic sau ceva 
care este potrivit turului respectiv. Sunt foarte mulţi 
care îmi cer o ofertă; vor să aibă toate obiectivele pe 
care le vor vizita în turul de două ore. lar răspunsul 
meu este: „vi le pot da pe toate pe care le-am putea 
vizita, dar de vizitat vom vizita cinci sau cincispre- 
zece, în funcţie de grupul dvs. Dacă e un grup bine 
pregătit teoretic, care vrea să descopere anumite ele- 
mente de iconografie, de istorie, atunci e clar că 
rămân mai mult pe un obiectiv şi „uit” de celelalte. 
Dacă e vorba despre un simplu tur al oraşului, atunci 
fac o prezentare de un minut, două, trei şi merg mai 
departe. 

Dacă ar fi se realizaţi un Top 3 al celor mai ten- 


tante obiective turistice româneşti de dinainte de 


Iașul privit de pe Dealul 


Bucium 

1990, cum ar arăta acest top? 

Pentru că în perioada aceea eram pe litoralul ro- 
mânesc, sunt tentat să pun pe locul întâi Adamclisi. 
Apoi, Mărăşeşti şi Poiana Braşov. Asta ca obiective tu- 
ristice! Ca exerciții de realizare turistică, mă îndrept 
tot către zona de turism medical. O zonă din care, 
cum spuneam, n-a mai rămas mare lucru. Sunt, desi- 
gur, excepții. De exemplu, Vatra Dornei care e atât de 
adânc intrată în reflexul consumatorului de servicii 
medicale, încât nu mai are nevoie de promovare. În 
virtutea a ceea ce s-a realizat acolo în perioada co- 
munistă, se merge mai departe fără probleme. Sunt 
şi acolo lucruri care nu funcţionează, e acel cazinou 
lăsat de izbelişte, imposibilitatea administrației pu- 
blice de a înțelege anumite nuanţe, precum tiroliana 
pusă peste râu de cei de la Salvamont Vatra Dornei, 
care se bucura de mare succes, însă scoasă de Primă- 
rie pe motive paralele cu turismul. 

Am fost recent la Slănic Moldova, staţiune re- 
numită pentru izvoarele ei, izvoare pe care le-am 
găsit închise. Nu trăim cumva prea mult din amin- 
tiri, din trecut? 

Din păcate, refuzăm să trăim în viitor! Multe dintre 
obiective sunt închise, ies din circuit, din motive in- 
grate. Conacul de la Soleşti, al Elenei Cuza, e în tristă 
paragină. O altă problemă e cum faci traseu turistic 
acolo... Noi nu avem o problemă cu răspunsul la între- 
barea „unde ne sunt obiectivele?” ci cu răspunsul la în- 
trebarea „cum punem obiectivele turistice într-un 
traseu turistic?”. Şansa noastră e Aeroportul, pentru că 
traseul laşi - Bucureşti, cu trenul, este de neabordat: 
şapte ore, în condiţiile în care acelaşi traseu îl făceai 
pe vremea comuniștilor în cinci ore. În fine, pe şosea, 
iarăşi nu mai poți face patru ore jumătate sau cinci, ca 


înainte! E deteriorată, traficul e aglomerat... 


„În momentul de faţă vacanța o asimilăm cu 
confortul, nu cu ieşirea în natură, cu aventura” 


Aş vrea să atingem și capitolul buget al turis- 
tului român. Nu puţini sunt românii care îşi ex- 
primă nostalgiile după vremuri în care un 
concediu la munte sau la mare nu punea pro- 
bleme financiare. 

Sunt mai multe discuţii pe care le putem avea aici. 
Ca şi în vremea comunismului, vorbim despre un ra- 
port între cât câştigi şi cât cheltuieşti. Erau şi atunci 
mulți români care îşi făceau vacanțele la bunici sau 
la țară. La polul opus, erau şi români care îşi permi- 
teau şi câte două-trei concedii pe vară. În prezent, 
dacă vrei să stai la trei-patru stele, evident că îţi tre- 
buie un buget mai mare. Există, însă, şi servicii mai 
ieftine. Pe de altă parte, se renunţă la practici aflate 
altădată la mare căutare. Din păcate, n-am mai văzut 
oameni pe munte cu cortul. Nu se mai face camping... 
Mergem acum, dacă vreți, la Borsec şi comparăm gra- 
dul de ocupare din pensiuni cu cel din zona de cam- 
ping. Vom trage concluzia că românii îşi permit să 
stea în pensiuni. 

A crescut nevoia de confort a omului contem- 
poran? 

Da, în momentul de față vacanța o asimilăm cu 
confortul, nu cu ieşirea în natură, cu aventura. E un 
turism de confort şi nu de descoperire. De turismul 
cultural aproape că nici nu se mai pune problema. În 
Fălticeni, de exemplu, sunt câteva muzee, iar cei mai 
mulţi care trec prin Fălticeni nu rețin decât gropile 
din şosea. 

În ultimii ani, s-a încercat dezvoltarea unui tu- 
rism social, pentru cei cu venituri mai mici. Mă 
gândesc la programul „Litoralul pentru toţi”, din 
extrasezon, dar și la alte gesturi firave de a da 

satisfacţie şi oamenilor care, în general, nu-şi 
permit să facă turism. 

Este un concept importat. Se practică şi în Spania, 
în Italia, Bulgaria. E, însă, o nuanţă, căci turismul se- 
zonier este legat de climă. Una este să faci turism de 
extrasezon/ social într-o ţară în care în octombrie 
poți avea zile foarte reci şi alta e să-l faci într-o țară 
precum Turcia, unde apa mării este încă bună de baie 
şi în extrasezon. Turismul acesta social este, la noi, 
adresat pensionarilor, celor care nu trebuie să 
meargă la serviciu. Copiii nu prea beneficiază de el 
pentru simplul motiv că au şcoală. 

La capitolul turism urban românesc, ce orașvi 
se pare că stă cel mai bine? 

Braşovul! Statistic vorbind, nu pe păreri perso- 
nale. Ca şi Constanţa... Dar aproape că nu este meri- 
tul acestor oraşe, ci mai degrabă o şansă ce ține de 
poziționarea naturală. 

La lași cum stăm? 

Încă nu realizăm faptul că 50-60 la sută, dacă nu 
şi mai mult, din atuurile noastre țin de zona acade- 
mică, universitară. Părinţi care vin la copii, profesori 
care vin la conferință, studenţi în Erasmus. E un 
potenţial de turism academic foarte ridicat, nepus 
însă în valoare, aşa cum ar fi trebuit. În străinătate, 
încă din primul an, studentului i se prezintă toate 
acilităţile şi obiectivele turistice. La laşi, sunt 
studenţi în anul trei care n-au auzit de Muzeul 
Universităţii pe care l-ar putea vizita gratuit. 

De turism rural se mai pune problema? 


Da, dar şi aici sunt multe discuţii. La nivelul 


județului laşi, am avea Ruginoasa versus Miclăuşeni. 
Noi le prezentăm ca pe două palate gemene. E un tu- 
rism rural în care un muzeu sub patronajul Ministe- 
rului Culturii şi un complex sub patronajul 


Mitropoliei au reușit să genereze un flux de turişti. 


TI Al TURIS 


MULUI 


Ca organizator de tururi turistice, încerc să-i sprijin 
şi pe unii şi pe alţii. Surpriza mea e că trebuie să fac 
pe interpretul de limbă engleză, pentru că nu au un 
muzeograf cu competenţe lingvistice de acest gen. 
Vedeţi, revenim la modelul comunismului când, dacă 
ar fi constatat că la un anumit muzeu au un flux de 
turişti englezi, germani sau francezi, trimiteau ime- 
diat un ghid la specializare şi rezolvau problema. Lu- 
crul acesta l-am văzut în mod organic pus în practică 
în Grecia, unde căpitanul de vas şi familia lui, căci era 
un vas de familie, dădeau satisfacţii lingvistice tutu- 
ror celor care urcau la bord. Căpitanul învățase 
ungureşte, ruseşte, iar acum învăța româneşte, totul 
în funcţia de contractul pe care-l avea în fiecare vară. 
Acesta e un principiu de bază: nu poți să satisfaci un 
turist străin dacă nu-i vorbeşti limba. 

Putem face prognoze pe termen lung despre 
turismul românesc? 

E dificil! Avem potențial imens, ne lipsesc specia- 
liştii şi determinarea. În loc să exportăm servicii tu- 
ristice către turiști străini ce vin în România, ne 
complăcem în a exporta mână de lucru. Uitaţi-vă la 
cei ce se îmbarcă pe zborurile spre străinătate şi veți 
constata că majoritatea e dată de cei ce pleacă la 


muncă. 


(Interviu realizat de Călin Ciobotari) 

Ghiorghe URSU 


„Nu mui există pasiune în turism!” 


Un dascăl convertit la natură. Convins că tre- 
buie să-i înveţe pe semeni despre frumusețile pa- 
triei. Propovăduieşte de zeci de ani „biblia” 
peisajelor şi a locurilor de vis. Un cadru didactic 
care a devenit ghid. A lăsat catedra pentru a se de- 
dica atracției din copilărie, turismul. Și-a aprins 
scânteia pasiunii pentru natură în Scânteia na- 
tală, o comună de lângă Iaşi. Ghiorghe Ursu a fost 
ghid la fosta agenţie de turism pentru tineret BTT 
mai multe decenii. A colindat țara în lung şi în lat 
alături de turiștii săi. Nu este vârf de munte pe 
care să nu-l fi bătut cu piciorul de zeci de ori. Nu 
există sat maramureşean frumos pe care să nu-l fi 
salutat de pe o rază de soare. A practicat sportul 
drumeției, dar şi fotbalul, o perioadă chiar şi zi de 
zi. A fost voinic ca un urs. Acum s-a mai subțiat. 
Vârsta şi bolile i-au diminuat din avânt. După suc- 
cesul în colectiv cu BTT-ul comunist, a pornit-o de 
unul singur făcându-şi o agenţie. Nu s-a îmbogățit 
decât cu poveşti de viață şi cu bucuria comunicării 
cu oamenii. Spune că nici nu-i trebuie să-şi facă re- 
clamă, pentru că se mulţumeşte cu puțin. Preferă 
să-i mulțumească pe alții cu sejururi de vis. Să-i 
facă să nu uite niciodată nici pe unde i-a dus, nici 
ce le-a spus. Pentru Ghiorghe Ursu încredere i-a 
dat în viață spusa lui Iorga cum că natura te 
învăță la fel de mult ca zecile de biblioteci. 

Nu a renunțat la a fi dascăl. A predat lecţii de 
frumuseţe şi de moderație, de cinste şi smerenie. 
Am dat cu Ghiorghe Ursu filă cu filă din „abeceda- 
rul” frumuseţilor patriei. Mi-a vorbit despre 
diferențele dintre turismul de azi şi cel de acum câ- 


teva decenii, despre cum se distrau românii, cu 
mai nimic, cândva, dar şi cât de pretenţioşi au de- 
venit astăzi, unii, mai puţin instruiți, până la 
impoliteţe. Am aflat cum era Marin Preda în ex- 
cursii sau cum i-au mulțumit străinii prin scrisori 
înalte cât limpezimile cerului pentru faptul că 
le-a înlesnit o vacanță memorabilă în România. 
Am aflat de la el că România a avut şi are potenţial 
turistic uriaş, că din '89 încoace progresul în do- 
meniu a fost uriaş. Că aşa au putut apărea zeci de 
pensiuni dotate la cel mai înalt nivel în cele mai 
frumoase locuri ale patriei: Maramureş, Bran- 
Rucăr, litoral, Bucegi, Ceahlău, mănăstirile din 
nordul Moldovei, munţii Făgăraș... 

(Cristinel C. Popa) 


Ce diferenţe există între oamenii din turism, 
dar și între turiştii de ieri şi de azi? 

Cei care lucrau în turism atunci nu se gândeau ni- 
ciodată la partea materială, pe ei îi interesa să-şi facă 
treaba cum trebuie, satisfacția în sine. Îmi amintesc 
de un congres ştiinţific, pe profesorii participanți i-am 
dus pe Cheile Bicazului. Căutai să ştii cât mai multe 
denumiri în limba latină, ale plantelor, ale păsărilor. 
Eu, ca ghid, eram un copil față de ei. Şi când am ajuns 
înapoi la laşi mi-au mulțumit şi au dat mâna cu mine, 
mi s-a făcut inima cât... Era o emulație, fiecare vroia 
să fie cât mai bine pregătit... Nu erau atâtea mijloace 
de comunicare, telefoane mobile... toată lumea mer- 


gea în excursie de plăcere. Acum nu se mai pleacă în 

grupuri mari, ci mai mici. Lumea nu se mai bucură ca 
înainte, pentru că a devenit sclavul banului. 

Care erau punctele de atracţie în anii'70, când 
aţi început dvs. activitatea? 

Erau litoralul, mănăstirile din nordul Moldovei, 
Maramureşul, Valea Prahovei. Transfăgărăşanul a 
apărut ca destinaţie un pic mai târziu, după '70. Vor- 
besc de perioada după '75 când am venit eu în tu- 
rism. Am făcut şcoala de ghizi, mi-au plăcut natura şi 
animalele, marele noroc al meu era că taică-meu a 
fost ceferist şi eu am putut să călătoresc. Am început 
întâi cu tata, mă ţineam după el prin toate regiunile 
importante ale țării. Eram împătimit de natură. Nu 
există munte pe care să nu fi călcat cu piciorul. Din 


Rodna până-n munţii Banatului şi Apuseni. În Rodna 


am fost de n ori cu grupuri după mine. La BTT, din 
doi în doi ani se făcea instruire cu ghizii montani. Se 
predau diferite tehnici, de deplasare pe munte și al- 
tele... pentru că pe munte nu se poate greşi decât o 
dată, a doua oară rişti să fie fatal; instruirile acestea 
erau o chestie deosebită pentru că ne întâlneam în 
jur de 609-100 de oameni din toată ţara, eram câte 
patru-cinci din fiecare judeţ. O săptămână dura in- 
struirea. 

Cum aţi ajuns în turism ca ghid? 

Am terminat liceul, am fost în armată. Apoi m-am 
înscris la şcoala de ghizi, în '74, în '75 am terminat, 
am plecat în prima excursie condusă de mine la 
Braşov. Îmi tremura microfonul în mână, cu toate că 


eram foarte pregătit, eram documentat, dar era mai 


Ghiorghe Ursu rememorând vremurile bune ale turismului românesc 

greu să le localizez, eu fusesem în Braşov, dar nu de 
multe ori... Prima excursie nu aveai cum să o uiţi, 
Tuşnad, lacul Sf. Ana, ne-am cazat, jucam fotbal seara. 
M-am dus seara, mi-am luat repere, a doua zi m-am 
descurcat mult mai bine, eram mai bine documentat. 
Am fost ghid până-n 89, când am început să lucrez la 
BTT (Biroul de Turism pentru Tineret), ce se adresa 
tinerilor până în 30 de ani. Şi am lucrat până-n 2004, 
iar de atunci pe cont propiu. Sunt singurul din garda 
veche care mai lucrează în domeniu. 

Se spune că tot omul avea pe atunci bani să 
meargă în concediu la mare sau la munte... 

Asta e adevărat, dar nu aveai libertatea cuvântului 
sau aceea de a pleca în străinătate. Pentru relația vest 
trierea era foarte riguroasă. 

Au fost cazuri când au rămas turişti în străină- 
tate? 

Da, pedepsele se răsfrângeau însă asupra familiei, 
celor care rămâneau acasă. 

Sunt mulţumiţi turiștii astăzi? 

Străinii apreciază mult mâncarea românească. 
Chiar în luna mai am avut un grup de francezi pe care 
i-am dus vreo 12 zile prin țară în mai multe locaţii pe 
care le-am verificat înainte. Oamenii mi-au trimis 
scrisoare de mulțumire după ce au ajuns în Franţa. 
Au fost mulțumiți că i-am trimis în locaţii deosebite, 
prin Maramureş, la o pensiune unde au mâncat şi 
băut cu 30 de lei. Produse tradiționale, sarmale cu 
costiță, pălincă. 

De atâţia ani, cu Maramureşul atât de frumos, 
cu recenta reclamă a prinţului Charles și multe 
altele, și totuși nu vin cum ar trebui, puhoi, 
turiștii străini... 

Nu vin din cauza infrastructrurii. Este atât de 


mare hoţia în țara asta, încât după 25 de ani eu nu 


mai cred în nimeni şi în nimic. Se vede de la o poştă 
că e hoţie! Fondurile care ar putea fi folsite la dezvol- 
tarea infrastructurii sunt măcinate. Recent, s-au îm- 
prumutat 20 de milioane. Ce s-a făcut cu ei? E un 
sistem mafiot. E aceeaşi chestie cu care ne confrun- 
tăm de 25 de ani - infrastructura, dacă nu ai şosele, 
cum să faci turism performant, cum să atragi străini? 

Să revenim la punctele de atracţie de di- 
nainte... 

Mamaia, Olimpul, Maramureşul cu porțile cioplite 
în lemn, mănăstirile din nordul Moldovei, Valea Pra- 
hovei, Sinaia cu Peleşul său sau Bran. Străinii, înainte, 
nu prea vorbeau de Dracula, foarte puţin. Abia după 
'90 s-a căutat să se facă un brand pe chestia asta. Îna- 
inte străinii ştiau mai mult de Năstase şi de Nadia. 
Mai degrabă acum întreabă de Dracula. 

Erau pe vremuri vestitele shopuri, magazine 
cu plata în valută, pentru străini; ce scop aveau? 

Erau mărfuri care nu se găseau ca în cele 
obişnuite, băuturi fine, haine, ţigări bune, străine. Lu- 
cruri care erau căutate şi nu puteau fi oferite de ro- 
mâni. 

Pare o contradicţie, regimul se declara pentru 
omul de rând dar în același timp li se ofereau 
produse la care românii nu aveau acces... 

Aşa e, dar lumea nu avea ce face, nu puteai să faci 
nimic, dacă îți găsea cinci dolari te băga la puşcărie. 

Făceau tot felul de șmecherii pentru a cum- 
păra din acele produse? 

Erau studenţii străini care îi ajutau. Erau caseto- 
foane, blugi; cu ajutorul studenţilor străini care aveau 
valută se procopseau şi românii cu produse bune de 
import. 

Spuneaţi că acum se fură; înainte, în domeniul 
turismului, erau pedepsele la fel de mari? 

Erai obligatoriu dat afară, scos din sistem. Nu se 
discuta! Au fost astfel de cazuri şi la BTT şi la OJT. Cu- 
nosc un contabil care nu a făcut închisoare, dar ime- 
diat a zburat din post pentru nereguli. După cum ştiţi 
erau două agenţii - O]T şi BTT (pentru tineret). 80 la 
sută din spaţii erau ale OJT-ului. 

Exista iniţiativă privată în zona de munte la 
noi aşa cum era în fosta Iugoslavie? 

N-aveau cum! În lași singura crâşmă a fost închisă 
prin anii '70. Unde e acum sediul PNL a fost un res- 
taurant până la cutremurul din '77. Plăteau probabil 
nişte datorii la stat. În lugoslavia și Polonia aveai şi 
posibilitatea de a circula. Prin anii '70, studenții, vara, 
se duceau la cules struguri în Franța pentru a face 
bani. Noi eram mai aproape de ruşi, au fost şi oameni 
din conducere care au vrut să aibă totul sub control. 
Totuşi, în perioada '65-75 s-a trăit destul de bine. 

Evenimente deosebite aţi avut, pozitive sau 
negative? 

Am avut, că am pierdut odată doi turişti în Ceahlău. 
Le-am dat drumul să se ducă înainte şi, când am 
ajuns la Dochia, am întrebat cabanierul; nu i-a văzut, 
am coborât spre Izvorul Muntelui, toți pe care îi în- 
trebam spuneau nu şi nu. Ne-am întors şi am ajuns 
din nou în Durău, am alertat Salvamontul, dacă pier- 
deam oameni eram pasibil de închisoare, erau doi 
elevi de liceu. Ei au văzut cabana meteo şi după aceea 
s-au orientat după ea, şi nu după cabana Dochia, cum 
ar fi trebuit. Şi apoi au luat-o pe o potecă ce i-a dus 
pe malul lacului Bicaz, pe undeva pe la jumătate. 
l-am recuperat pe la ora opt seara. Eram cu pantaloni 
scurți, după toată frământarea asta, picioarele mele 
erau roşii, parcă erau vopsite. 

Anumite aspecte trebuiau menţionate? Aţi 
făcut un fel de instructaj cu cei de la Securitate? 


Trebuia spus dacă au făcut remarci, dacă veniseră 
cu cărți să le împartă, le era frică de chestii religioase, 
dimineața la ora nouă eram chemat la ei pentru acest 
instructaj, obligatoriu... 

Au încercat străinii să facă ceva? 

Erau sesizări puerile, de fapt nu era nimic adevă- 
rat, aşa era ordinul de sus. Ei trebuiau să controleze 
dela A la Z, până la sânge, cum se spune, totul. 

Amintiri frumoase din activitatea dvs.? 

Nu exista excursie să nu se lase cu, de exemplu, 
seara, focuri de cabană, spectacole, lucruri care azi 
nu se mai fac. Tot felul de concursuri, de dansuri. Noi, 
la BTT, am făcut timp de 7-8 ani Revelionul ghizilor. 
Cu program, urători etc. 

Personalităţi cu care aţi intrat în contact, 
eventual v-au fost clienţi? 

Am fost cu toți ambasadorii din România în ex- 
cursii prin țară. Sau cu toți marii cântăreții de mu- 
zică populară am colindat fel de fel de locuri fru- 
moase. Cu scriitorii, de asemenea, am fost... Cu Marin 
Preda am fost o dată, când a fost prezent la laşi. A fost 
vorba despre o excursie de o zi. Era un simpozion li- 
terar la laşi, prezentări ale unor creații literare. Din 
laşi am mers în zona mănăstirilor, la Neamţ. Se în- 
tâmpla asta înainte ca scriitorul să moară, în 1978- 
1979. Eram încă novice. Am ajuns să-i fiu ghid lui 
Preda luat aşa, ca din oală. Nu găseau pe nimeni liber 
atunci, nu eram prea pregătit. Era un microbus în care 
au urcat şi alte persoane. M-au luat pe nepusă masă, 
eram acasă, am plecat pe la vreo 10 şi la 15.30 eram 
înapoi. Ne-am dus în zona Neamţului, am văzut 
Agapia, Neamţul şi după amiază am fost la Casa 
Sadoveanu, am vizitat-o şi ne-am întors. Marin Preda a 
vorbit în public la Casa Sadoveanu. Apoi a stat de vorbă 


foarte mult cu ghidul de acolo, cu care se cunoştea. 

Cum erau scritorii, aveau destinaţii preferate? 

Ei oricum aveau locaţiile lor, case de odihnă, la 
Sârgeorz Băi, Neptun, le ştie toată lumea. Numai ei 
mergeau. 

Cazuri, incidente deosebite? 

Am avut turişti pentru care am oprit ghidajul 
şi i-am predat la poliție. Oameni cu care nu puteai să 
te înţelegi. Nu puteau nici ceilalți să mai stea în auto- 
car. Deranjau, înjurau, făceau urât. În general se în- 
tâmpla cu tinerii de bani gata. Era unul, fecior de 
maior, l-am lăsat pe Valea Bistriţei, pur şi simplu. 

La Pârâul Rece l-am întâlnit de multe ori pe lon 
Cristoiu, acesta scria, venise să stea vreo zece zile, era 
în jurul anilor '90. Era festivalul de film care se ținea 
la Costineşti, ca multe altele, un punct de atracție, un 
pic de libertinaj, pasiunea studenţilor. Aveau loc săp- 
tămânal 2-3-4 acţiuni la Teatrul de Vară, oamenii 
erau mult mai instruiți... Da, nu erau unii analfabeți 
ca acum. E foarte dificil din acest punct de vedere, fe- 
rească Dumnezeu! Acum e foarte complicat să mă 
înțeleg atât cu turiştii, cât şi cu cei care îţi trimit 
turiştii în excursii. 

Am înţeles că aţi ajuns din învăţământ în tu- 
rism... 

Am lucrat ca învățător, eram tânăr. În anii '70, am 
făcut şcoala Vasile Lupu. Era un primar la Scânteia 
care era analfabet; a venit în asistenţă la mine la oră, 
dar fără să anunţe. L-am lăsat în clasă şi am plecat. A 
doua zi m-a chemat la Primărie să-mi arate docu- 
mente de partid, să-mi facă reproşuri. Într-o săptă- 
mână mi-am dat demisia şi am plecat din învățământ. 
Aşa am ajuns în turism. Dar greu, am prins perioada 
când oraşul era închis, am lucrat şi în turnătorie de 
fontă, vreo trei ani am făcut de toate. Am făcut şcoala 


de ghizi, aveam vreo 24 de ani. Aşa am ajuns unde 


vroiam dintotdeauna. 


Acum, în turism, bugetele sunt mai costisi- 
toare ca înainte? 

Mult mai costisitoare, pentru că a crescut şi nive- 
lul dotărilor, la hoteluri şi altele. Nu se compară ho- 
telurile din anii '70 - "80 cu hotelurile de acum. 
Îna-inte erau de două stele, era 40-45 de lei locul, 
acum e mult mai scumpă camera şi cu dotări diferite. 
Pe atunci te descurcai mult mai uşor cu banii. Acum, 
dacă ai un salariu la o mie şi ceva de lei, e greu, nu 
prea poţi să pleci undeva, este multă lume săracă, dar 
săracă în adevăratul sens al cuvântului. 

Pe lângă drumețţiile inevitabile, aţi practicat şi 
sportul... 

Am jucat fotbal în județeană până la 35 de ani, 
însă am umblat cu rucsacul prin toți munții. Dar de 
la stres m-am îmbolnavit. Înainte, oamenii nu aveau 
pretenţiile de acum. Acum sunt extraordinar de 
pretenţioşi. Pentru orice mărunțţiş sunt în stare să te 
facă arşice. Am avut om pe care l-am trimis la mare, 
a stat câteva zile şi la urmă s-a întors că nu ştiu ce nu 
i-a convenit, să-i dau jumătate din bani înapoi. Nici 
până astăzi nu ştiu ce nu-i convenise! 

Când s-a deschis Durăul toată lumea era mul- 
țumită că erau camere de două locuri. În general exis- 
tau pe atunci de trei, patru, cinci paturi. Erau şi 
cabane. Toată lumea vroia la Durău tocmai pentru 
acest motiv... 

Cum vedeţi acum staţiuni importante precum 
Lacu Roșu, Bușteni? 

Complexul „Raza soarelui” din Lacu Roşu a fost 
cumpărat de unul care n-a mai făcut nimic. A fost 
lăsat în paragină, cam ca de altfel toată stațiunea; 
erau 1000 de locuri, acum dacă sunt 250. Nu ştiu 


dacă în mod deliberat. De sărbători era plin. Lumea 

ştia să se distreze, a doua seară se făcea carnaval, cu 
tot felul de costume. Au dărâmat Cabana Suhard şi 
n-au mai făcut nimic, deşi e un loc nemaipomenit. Se 
vede stațiunea foarte frumos de acolo. E un platou 
mare. Se pot face piscine, baze importante. 

Buşteniul era stațiune a tineretului. Hotelul 
Alexandros de acum era al BTT-ului. La Buşteni era 
secție de alpinism, pentru ghizi montani, tot ce în- 
seamnă muntele. 

Ce rol jucau sindicatele înainte? 

Aveau rolul lor, în primul rând pentru că dețineau 
baze de agrement. Mulţi se duceau prin sindicat pen- 
tru că era mult mai ieftin. Acum bazele care mai sunt 
ale sindicatelor au ajuns deplorabile. Nu s-a investit 
în ele mai deloc... 

Aţi avut de-a lungul anilor vreun incident ieşit 
din comun? 

M-am întâlnit față în față cu ursul. Eram cu grupul, 
veneam de la Bălan, urcam la Piatra Unică, spre Lacu 
Roşu, la 1700 altitudine. Eram undeva prin munte, pe 
un fel de platou şi, într-o poiană, la mică distanță, ani- 
malul! Noi veneam din partea asta, ursul din cealaltă. 
Mi s-au muiat picioarele când l-am văzut. Eram mulţi, 
ursul s-a întors, iar noi ne-am continuat drumul. 
Ne-am speriat destul de tare. 

Care sunt atuurile noastre în materie de tu- 
rism? 

Natura virgină, mâncăruri, obieceiuri, astea sunt 
atuurile noastre. Să sperăm că peste vreo opt ani va 
fi mai bine. Toate sunt cu plusuri și minusuri. Însă 
cei care lucrează în turism nu mai au pasiune, totul e 
translat prin bani. Pregătirea ghizilor e superficială, 
nu se mai documentează zi de zi, să fie cu adevărat la 


înălțime. 


Ce sfat aţi da tinerilor, românilor interesaţi de 
a călători, de a vizita? 

Să viziteze mai întâi țara şi apoi străinătatea, 
avem atât de multe locuri frumoase... Nişte chei ca 
ale Bicazului nu prea găseşti în Europa. Aici ai 6-8 
trasee de alpinism. Un alt avantaj este că diferența 
dintre albia Bicazului şi vârf este de 300 de metri, pe 
anumite locuri din Cheile Bicazului... 

Ce satisfacţii v-a oferit această meserie? Aţi 
avut o „viaţă frumoasă” în turism? 

Am avut tot ce mi-am dorit. Dacă aş lua-o de la 
capăt, tot asta aş face! 

Aţi prins vreodată vreme imposibilă de sejur? 

Da, ca în vorba aia: cum a fost la mare, frumos? 
dar a plouat? Da, de două ori: o dată cinci zile şi o 
dată şase. Cu mama natură nu te pui... 

Cum au evolut afacerile cu vacanțe, mai ales 
după 1989? 

S-au construit mii de locuri de cazare, în zonele 
bune, Maramureş, Bran etc. Şi mai ales de la trei stele 
în sus, e clar pentru toată lumea că evoluţia este de 
departe una notabilă. 

Am citit undeva că toţi membrii unui grup de 
vizitatori străini spuneau că cel mai frumos loc 
din Europa este la Fundata, în România! 

Da, e un loc bine amplasat, de acolo se văd toate 
masivele importante din zonă: Ceahlău, Bucegi, Pia- 
tra Craiului, Făgăraș. Însă se spune că în zilele senine 
de pe Vârful Toaca din Ceahlău, când e vizibilitatea 
excelentă, se văd Bucegii. lar de pe creasta 
Făgăraşului, tot în zi de toamnă frumoasă, se poate 
vedea Dunărea. Aşa cum şi de la vila lui Sadoveanu, 


din Copou, se poate vedea Ceahlăul! 


(Interviu realizat de Cristinel C. Popa) 

Viorel SIMIONESCU 


Turistul artist... 


Viorel Simionescu, un visător rațional 


Della mii de kilometri de România, din Canada, 
unde locuieşte acum, Viorel Simionescu picură zi 
de zi nostalgie în sufletele a mii de utilizatori ai 
Facebook-ului. Imaginile sale, realizate în diferite 
colţuri ale ţării, începând cu anii 60, au acum va- 
loare istorică. Revederea lor echivalează cu o re- 
constituire a ceea ce am fost și o înțelegere a ceea 
ce am ajuns din punct de vedere turistic. 


(Dacia literară) 


Dacia literară: Domnule Simionescu, timp de 
decenii aţi fotografiat, în lung şi în lat, țara 
aceasta. E o arhivă sentimental-documentară ex- 
traordinară, copleşitoare prin valenţele istorice 
şi estetice. Aş vrea să vă întreb de unde pasiunea 
aceasta de a imortaliza ceea ce, într-un limbaj 
tehnic, s-ar încadra în sintagma „obiectivele tu- 
ristice” ale României... 

Viorel SIMIONESCU: Am fost fascinat de foarte 
tânăr de natură, în primul rând de munte, dar nu cu 
mult mai puţin de Deltă, de Mare, de peisajul dobro- 


gean cu ariditatea lui, de cursuri de apă, de baltă, 


mlaştină... şi aş putea continua la infinit. În anii 
facultăţii, anii 50, am început să fac excursii pe 
munte cu grupuri restrânse de colegi şi prieteni, şi să 
petrec câteva zile şi la Mare. În Deltă am ajuns mai 
târziu, prin anii 60, şi am revenit de câteva ori pentru 
că în perioada destul de scurtă de concediu nu le pu- 
team cuprinde pe toate. În toate aceste spaţii de care 
vorbeam, am privit cu nesaţ în jur descoperind lucru- 
rile cele mai interesante şi dorind să „le iau cu mine 
acasă”, să le revăd... Așa s-a născut pasiunea pentru 
fotografie. Cum de felul meu sunt un perfecţionist, ra- 
reori eram mulţumit de calitatea fotografiilor şi, evi- 
dent, am început să învăţ citind cărţi şi reviste de 
fotografie, privind şi încercând să înţeleg de ce unele 


imagini îmi plac mai mult. 

La începutul anilor 60 am aflat de Asociaţia 
Artiştilor Fotografi şi am prezentat un portofoliu de 
10-20 imagini pe care comisia artistică le-a apreciat. 
Am devenit astfel membru AAF. Câteva imagini au 
fost admise la Salonul Internaţional de Artă Foto al 
României, altele publicate în revistele de turism. 
Aceste mici succese m-au legat definitiv de fotografie. 

În peregrinările dvs. prin ţară, v-aţi simţit mai 
mult turist sau mai mult artist? 

La început, în ieşirile mele în natură m-am simțit 
mai degrabă turist. Venind în contact, în cadrul 
Asociaţiei, cu artişti de vârf (Gheorghe Șerban, tatăl 
celebrului regizor Andrei Şerban, Aurel Mihailopol, 
Heddy Loffler, Dan Călinescu, Mircea Faria, Gheorghe 
Epuran şi lista este cu mult mai lungă), am desluşit 
valenţele fotografiei artistice, altfel spus, arta foto- 
grafică. 

La multe din postările acestor imagini pe pa- 
gina dvs. de Facebook, nu o dată intervin comen- 
tatori care deplâng ruina prezentă a locurilor de 
altădată. Cât e de reală această degradare a patri- 
moniului natural și turistic din punctul dvs. de 
vedere? 

Nu aş spune ca deplâng starea actuala a unor lo- 
curi, monumente... dar, acolo unde am mai fost nişte 
ani mai târziu am găsit de multe ori transformări nu 
tocmai favorabile. Mai degrabă comentariile celor ce 
mă urmăresc pe Facebook deplâng situații actuale în 
care se află locurile pe care le-am prezentat în pos- 
tările mele. 

Cum ar arăta un top personal al dvs. referitor 
la cele mai frumoase locaţii din România pre-de- 
cembristă? 


Nu pot să faco ierarhie a locurilor în care am sur- 


CURTĂ ISTORIE FOTO A TURISMULUI ROMÂNESC 


prins imagini de suflet, poate ar fi în top muntele, aşa 
cum era în anii 50-80, cu aspect neschimbat de vea- 
curi, cu ape limpezi nepoluate, cu codri neciopârțiți 
şi mai ales cu oameni cuviincioşi, respectuoşi, har- 
nici, pe care i-am întâlnit şi respectat. 

Vă voi povesti câte ceva în continuare. La hotelul 
din Câmpeni unde am ajuns pe la ora 16 coborând 
din Apuseni, la recepţie era un bătrân coborât parcă 
din istorie. Ne-a salutat respectuos şi a început să ne 
înregistreze scriind cu litere mari, parcă desenate. O 
rubrică din registru cerea meseria călătorului şi i-am 
răspuns: „inginer”. A lăsat tocul cu care scria în căli- 
mara cu cerneală, s-a ridicat de pe scaun şi respectos 
mi-a spus „să trăiţi”. Eram patru, toți ingineri aşa că 
scena s-a repetat de încă trei ori. Am intrat într-o ca- 
meră cu opt paturi şi noi, bărbaţii, am plecat să mân- 
căm şi să bem o bere, lăsând-o pe soția mea să se 
odihnească. Am mers la restaurant unde am mâncat 
excelent şi am zăbovit mai multă vreme. La revenirea 
la hotel, în camera de recepţie erau câţiva oameni 
care aşteptau şi când am intrat moşul a zis „uite, au 
venit, acum puteți intra”. Nu lăsase pe nimeni să intre 
într-o cameră unde se odihnea soția mea, o doamnă 
singură. 

Şi tot în Apuseni, în drumul de la Scărişoara la 
Padiş, un cioban ne-a întrebat, ca de altfel mai toți oa- 
menii pe care îi întâlneam, „la cât aveţi ora?”. l-am 
spus şi am întrebat şi noi cât mai avem de mers până 
la Padiş. Ne-a răspuns cum făceau aproape toți mun- 
tenii că după ce trecem muchea din față mai este 
puțin, apoi a intrat cu noi în vorbă. S-a interesat de 
unde suntem, dacă avem locuinţe cu confort, căldură, 
apă la robinet, toalete şi apoi ne-a spus: „apăi dacă 


aveți toate astea, ce mai căutaţi prin pustietățile 

astea?”.. Şi le-a tras o sudalmă venită din suflet... 

Mă opresc aici deşi am trăit zeci, poate sute de în- 
tâmplări memorabile. 

Într-un fel, dvs. redescoperiţi o anumită faţă 
luminoasă a comunismului. Obiectiv vorbind, da- 
torăm ceva comunismului în planul acesta al tu- 
rismului? 

Am urât şi urăsc comunismul, mi-a îngrădit toată 
tinerețea dar nu pot spune că iubesc capitalismul săl- 
batic cu toate tarele derivate din democraţia prost 
înţeleasă. În ceea ce priveşte situaţia turismului în co- 
munism pentru mine a fost benefică din punct de ve- 
dere fotografic pentru că restricţiile impuse în mai 
toate domeniile au împiedicat sau au întârziat dez- 
voltarea haotică pe care o trăim. Din cauza asta satele 
rămăseseră cu specificul lor de veacuri, oamenii nu 
aveau acces la tehnologia informației pe care o 
vedem acum şi care, pe lângă avantajele uriaşe ofe- 
rite, a creat modele de viață foarte departe de cele ci- 
vilizate, aşa cum înțeleg eu... 

În prezent, Locuiţi în Canada. Bănuiesc că aveţi 
prieteni canadieni. Ce spun ei când văd aceste ima- 
gini ce evocă România de altădată? 

În Canada nu am prieteni canadieni, trăiesc exclu- 
siv în interiorul familiei şi comunității româneşti pen- 
tru că nu stăpânesc suficient limba vorbită acolo şi, 
cum vă spuneam, nu fac lucruri pe jumătate. Am avut 
prin 2004 legături cu ambasadorul şi ataşatul cultu- 
ral al ambasadei din care a rezultat o expoziție la am- 
basadă. Am fost foarte impresionat de două doamne 
în vârstă care au venit plângând să-mi mulțumească 
pentru emoţiile provocate de fotografiile cu intens 


specific românesc. Am revenit în 2005 cu un porto- 


foliu mai bogat dar se schimbase ambasadorul iar 
ataşatul cultural nu a putut să o convingă pe noua 
ambasadoare de valoarea unor lucrări de artă, ea 
fiind ziaristă şi înțelegând numai fotografia de eveni- 
ment. 

De care regiuni ale României vă este cel mai 
dor? 

Nu pot să spun că am avut preferinţe pentru anu- 
mite regiuni. Peste tot, dacă ştii să priveşti, găseşti 
imagini minunate. Spuneam că dacă ştii să priveşti. 
Am învăţat de la începuturile mele fotografice că, 
într-un loc unde ceva îţi place intens, trebuie să izo- 
lezi în cadru imaginea a ceea ce te face să doreşti să 
transmiţi şi altora emoția pe care ai simțit-o. Din 
această cauză am fost încă de la început adeptul 
obiectivelor zoom, cu toate că inițial nu atingeau 
performanţele optice ale obiectivelor cu focala fixă. 
Aş putea totuşi să afirm că în infinitatea scenelor de 
munte am trăit cele mai intense emoţii care m-au in- 


spirat în a le fotografia. 


56 


ProEuropeana Clubul cărții digitale 


SCURTĂ ISTORIE FOTO A TURISMULUI ROMÂNESC 


RO LORIIVASI m) 


Luminiş din Lume 

Cu Wartburgul pe valea Arișului, Apuseni — 1964 

Sibiul anilor '70 

Bacul Măcin, Brăila - 1968 


61 


ProEuropeana Clubul cărții digitale 


SCURTĂ ISTORIE FOTO A TURISMULUI ROMÂNESC 


—.. - di „FF 
=> i PRR 
- : SEAS FOTO:V-sim 
E um raul See aaa 


Prima linie electrificată, Gara Predeal - 1975 

Suceava — 1969 


Slănic Moldova — anii '70 

unea Saturn — 1974 


Staţiunea Costineşti — 1975 

Litoral — 1970 


65 


ProEuropeana Clubul cărții digitale 


66 


SCURTĂ ISTORIE FOTO A TURISMULUI ROMÂNESC 


Plaja de la 2 Mai — 1978 


Prin stațiunile de pe litoral — anii '80 

Băile Herculane — 1971 


Buşteni - anii '70 

Brașov, 
telecabina de pe Tâmpa 


Brașov — 1976 

Clipe de odihnă printre lăzile pieţii din Vatra Dornei — 1977 

Intrarea în București dinspre Pitești - începutul anilor '80 


Mangalia, imagine panoramică - anii '80 

Din goana șalupei, Delta Dunării — 1985 

Cheiul Tulcea — 1983 

Turiștii polonezi și mai mult ca Marlon Brando 


(fragment din povestirea 


Ca floarea care face echilibristică pe un colţ ne- 
prietenos de stâncă, în fiecare lagăr de prizonieri îm- 
bobocește şi își deschide clandestin petalele un mic 
comerț de interior. Normal că nici lagărul comunist 
nu s-a abătut de la regulă. 

În acele vremuri întunecoase, polonezii care ne 
vizitau țara îşi făceau intrarea prin Vama Siret, în li- 
muzinele lor de buzunar „Polski Fiat”, gheboşate de 
poveri. Mai străbăteau o mână de kilometri şi se 
opreau drept în campingul de lângă ştrandul din car- 
tierul Iţcani, situat pe buza orașului Suceava. 

Acolo îşi întindeau cortul sau se cazau într-una 
din căsuțele de lemn. Tot acolo, îşi scoteau la vânzare 
casetofoanele, aparatele de radio portabile, buteliile 
de aragaz pentru voiaj și blugii „Odra”. Un loc aparte 
îl ocupau cartușele de „Marlboro”, căci industria co- 
munistă poloneză fabrica sub licenţă nu doar auto- 
mobile „Fiat, ci și țigări „Marlboro” ori casetofoane 
„Grundig”. Trusele cu boieli, alături de ciorapii „Lycra” 
şi alte minuni se bucurau și ele de un frumos succes, 
fiind râvnite de urmaşele comuniste ale Evei. Cu cel 
mai nevinovat aer, româncele aflate sub semnul zo- 
diacal al secerii şi ciocanului își aruncau ochiul peste 
gardul lagărului, să vadă încotro o apuca moda, în 
lumea necontaminată de ideile lui Marx, Engels şi 
Lenin. 

Muşteriii români cumpărau tot. După ce Polski 
Fiat-urile se despovărau de marfă, polonezii o por- 
neau cătinel spre lași, centru universitar de renume, 
unde își schimbau, la studenții străini sau la bişnițarii 


„Fotografie de familie”) 


acreditați aproape oficial, leii pe dolari. Când şi 
această conversie era mântuită, în candidele lor limu- 
zinuţe, apucau calea de întoarcere spre casă, unde 
trăgeau linie şi calculau. Banii erau numărați, cheltu- 
ielile scăzute, o parte din profit pus deoparte, iar res- 
tul reinvestit. După un binemeritat răgaz destinat 
odihnei, „turismul comercial!” era reluat. „Turismul 
comercial”? Mai bine zis „Comerţul turistic”. 


Ce să-i faci, nu toţi cetățenii Poloniei înțelegeau să 


adopte metodele 
Walesa! 


Turiştii comerciali - sau comercianții turistici — 


rontale de exprimare ale lui Lech 


de sorginte poloneză reprezentau, în România, o pre- 
zenţă pitorească şi, mai cu seamă, utilă. Aveam un 
prieten sucevean, care se grozăvea cu „polonezii lui”, 
trei la număr. Reușise, numai el ştia cum, să le câştige 
încrederea și să le dea un uz personal. Ca urmare, 
aceştia îi prezentau mai întâi lui marfa, să-și aleagă 
ce-i poftea inima, la prețuri conforme cu principiile 
nobile ale frăţiei socialiste. 

Lumea îi prețuia şi-i îndrăgea pe polacii itineranți, 
şi am bănuiala că prezența lor în România a influen- 
țat până şi succesul covrigilor polonezi, înfulecați de 
amatorii de delicatese în lanţurile de cofetării mic- 
burgheze. 

Prea ocupată pentru a se apleca asupra nuanţelor, 
statistica oficială se limita să se laude decolorat cu 
sporirea constantă a numărului de turiști din statele 
comuniste prietene, veniţi în România pentru a se 
bucura de frumusețile noastre inegalabile. 

Fiindcă nu s-a mai văzut nicăieri armonie să du- 
reze, bişnițarul român, la care polonezul prefăcea 
uneori în lași leii pe dolari, a gândit și a pus în prac- 
tică o haiducie. Nu de unul singur, ci în cârdăşie cu 
milițianul, ştiut fiind că, pe pământul patriei noastre, 
între infractor şi omul legii au existat mereu relaţii 
bazate pe principii ca egalitatea în drepturi, avantajul 
reciproc, întrajutorarea tovărăşească, neamestecul în 
treburile interne și respectarea integrității terito- 
riale. 

Așadar, de îndată ce schimbul „lei-dolari” se rea- 
liza între polonez și bişnițar, la fereală de privirile in- 
discrete, răsărea ca din piatră seacă milițianul. Cu 
ţinuta lui de căprar al legii, îi legitima pe cei doi in- 
fractori prinşi în flagrant delict şi, ca o primă măsură, 
le confisca pe loc leii și valuta, pregătindu-se totodată 
pentru a scrie procesul-verbal incriminator. Nicio 
emoție nu zvâcnea pe chipu-i sobru, când îşi pregătea 
borderoul și pixul. Tustrei ştiau foarte bine că deţi- 
nerea de valută constituia o faptă gravă, de pedeapsa 
căreia nu te puteai fofila cu una, cu două. 

Având acord mutual cu milițianul, bişnițarul îşi 
păstra sângele rece şi demnitatea, ca un actor de film 
care ştia că gloanţele trase spre el erau false. Numai 
genunchii turistului polonez începeau să tremure. 
Într-o română bâlbâită de bazar, se lamenta, implora 
şi promitea că e prima şi ultima oară când. Cunoștea 
riscul. Un proces-verbal i-ar fi ruinat viitoarele dru- 
muri în România şi i-ar fi zădărnicit comerțul turis- 
tic. 

Inima milițienilor era de piatră, dar avea un punct 
G. Cu acea doză de umanitate, fără de care nicio me- 
serie oficială nu poate viețui, lăsa de la el și-i ierta pe 
păcătoşi. Îi scutea de procesul-verbal cuvenit, doje- 
nindu-i părinteşte. Cu mii de plecăciuni, turistul se 
retrăgea spre limuzinuţa lui Polski Fiat. Bișnițarul se 


retrăgea şi el, în direcție contrară. Valuta rămânea la 


milițian, confiscată fără acte, leii la fel. Uneori, în- 
tr-un exces de umanism socialist, confisca doar ju- 
mătate. 

Peste jumătate de oră, bișnițarul și miliţianul se 
întâlneau, după un trunchi de copac dintr-un părcu- 
leţ retras, și împărțeau dolarii şi leii jupuiți de pe fra- 
ier. Pe din două, în spiritul eticii şi echităţii socialiste. 


Jumătate bișnițarului, jumătate milițianului. 


Abia după ani și ani, am aflat că bișniţarii respec- 
tivi nu erau niște infractori de pluton, ci funcționau 
în paralel ca informatori ai Miliției şi, uneori, ai Secu- 
rității. Din această protecţie, provenea siguranța cu 
care călcau dalele de pe trotuarele din lagăr. Ştiau că 
nici un pericol nu îi pândea. 

Pe cei mai mulți, prăbușirea blocului comunist nu 
i-a afectat. Şi-au menținut menirea și puterea, noi 
având dese ocazii de a-i revedea, după schimbarea de 
regim, lângă personalităţile din fruntea țării. l-am re- 
văzut înscriindu-se pe treiectorii politice nebănuite 
şi bălăcindu-şi vacanţele în Bali, alături de şefii sta- 
tului. l-am revăzut patronând ziare de tradiție sau 
posturi de televiziune tinere, căci fără sprijinul presei 
e greu să schimbi reţete ale succesului cu Berlusconi. 
l-am revăzut cumpărând echipe de fotbal şi folo- 
sindu-le pentru a-și face publicitate, că, fără propria 
echipă de fotbal, e aproape imposibil să fii tratat de 
Abramovici ca egal, chiar dacă un egal mai mic. 

Şi da, le-am recunoscut umbra din spatele marilor 
afaceri cu statul român. Căci, în schemele lor dibace, 
statul a luat locul lăsat vacant de polonezii fraieriți 
prin metoda șmenului descris anterior. 

Sunt omul care nu ia lucrurile aşa cum îi sunt ser- 
vite, ci mereu caută explicații în spatele scenei. Din 
câte am aflat, alte servicii de informații - provenite 
din bătrâna noastră Securitate - i-au înglobat pe naşii 


polacilor în sistemele lor, folosindu-i pentru îndepli- 

nirea unor scopuri care mi-au rămas şi-mi vor ră- 
mâne străine. 

Unul dintre foștii mari şmenari de polonezi a fost 
Țuchi, om cu afaceri de răsunet național, după Revo- 
luţia din 1989. Prenumele său oficial era Zaharia, de 
unde a rezultat în studenție dezmierdul Zăhărel, 
nemțţificat ulterior în Zucker, să pară mai şmecher. 
Dar lumea l-a știut şi încă îl ştie de Ţuchi. 

Era un panglicar atipic şi n-am o îndoială că lui 
Kafka i-ar fi fost de folos să-l cunoască şi să-l între- 
buințeze ca material de inspirație. Ţuchi nu-i prostea 
pe polonezi pentru că ar fi resimțit lipsa banilor, nu. 
La anvergura tatălui său, director al Policlinicii Mu- 
nicipale din Huşi, era floare la ureche ca fiului, stu- 
dent la Medicină în lași, să nu-i lipsească nimic. Îi 
trimitea bani, îi trimitea whisky, îi trimitea canistre 
cu benzină. Toate prin şofer. 

Dar Țuchi nu admitea statutul de fecior de bani 
gata. ÎI detesta. 

Pentru el, a face bani era un sport care nu se com- 
para decât cu sportul cheltuirii. Lăsa adesea câte un 
polonez plângând în curul gol, pentru ca dolarii făcuți 
pe din două cu milițianul să îi risipească într-o sin- 
gură seară, pe chefuri cu fete şi cu marii interlopi ai 
oraşului. Nu-i plăcea să bea, dar îi plăcea să se îmbete 
cu puterea de a-i vedea pe ceilalţi petrecând din banii 
lui. 

- Băutura mea preferată este adălmașul, obișnuia 
să spună. La temperatura camerei, fără sifon. 

Am pomenit de fete. Nu se omora după ele în sens 
emoţional sau trupesc, dar se înnebunea să le câştige 
şi să le lase ca pe polonezi, cu curu-n drum. Oriunde 
apărea o miză, hop şi el. Juca poker, juca barbut, juca 
sex, juca orice se putea juca. Şi câştiga. Pe merit sau 
trișând, întotdeauna câștiga. 

Era înalt, dar deloc arătos, pentru un ochi înzes- 
trat cu puterea de a trece dincolo de hainele sale, care 


i-ar fi putut îmbrăca și pe cei mai mofturoşi occiden- 
tali. O bărbie împinsă radical în față îl făcea să se- 
mene cu un fel de ambarcațiune indiană. Fundul îi era 
stors de vlagă de la nopțile de poker și restaurant, 
gleznele aveau conturul borcanelor pentru castraveți 
muraţi, spatele i se curbase de la prea multă aplecare 
pentru a grebla potul aflat pe masa de joc. Vara, când 
canicula îl silea să poarte un soi de sandale, dezvăluia 
nişte degete care ar fi putut înlocui fără probleme 
crosele de hockey. 


Dar ce era al lui era al lui. Odată ce te atrăgea în 


glodul mieros al vocii sale, te încleia de-ți venea peste 
puteri să-i mai scapi. Polonezii puteau depune măr- 
turie. Partenerii de poker, la fel. Fetele, și ele. 

Avea o prietenă stabilă, Irina, care, într-o expozi- 
ție florală, ar fi putut interpreta rolul unui stânjenel. 
Nu-l stânjenea cu nimic pe Țuchi. S-a şi însurat cu ea, 
după Revoluţie. l-a deschis o casă de modă, să aibă 
ocupație, iar ea nu s-a lăsat până n-a ajuns la pertu 
cu Karl Lagerfeld și Tommy Hilfiger, pe podiumurile 
de la Milano sau Tokyo. Circula zvonul că Ţuchi o 
pierduse în câteva rânduri la poker, dar povestea asta 
ace parte din literatura clasică, de care niciun mare 
jucător nu scapă. Nu i-am dat crezare, fiindcă el nu 
pierdea niciodată. Am simţit-o pe pielea mea. 

Pe vremea aceea, când a fi prieten cu interlopii de 
runte era o onoare de care puțini intelectuali aveau 


parte, marii interlopi ai oraşului se ploconeau în fața 


ui. Miliţienii îi făceau semn cu coada ochiului, ca- 
drele didactice de la Medicină îl rugau să le facă rost 
de câte o canistră de benzină, iar Ţuchi le trimitea 
carburantul printr-un gealat, odată cu carnetul de 
student, unde profesorul îi trecea servil nota. 

La fel ca toată lumea, îl admiram mai mult ca pe 
Marlon Brando, în filmul „Naşul”. Fiindcă Țuchi, spre 


deosebire de Brando, îşi interpreta propriul rol. 

Expediția temerarilor 


Expediția a început aşa. Mai întâi ne-a vorbit 
tovarășul diriginte Ditunatu la şcoală despre o 
expediție pionerească prin ţară: pe unde o să mer- 
gem cu trenul, pe unde ne oprim, cum o să vedem Du- 
nărea, cum o să ne suim pe munți... Toţi din clasa 
noastră vroiau să mergă, dar numai la puţini le dă- 
deau bani părinţii. Şi oricum în expediţie plecau 
numai şase elevi. 

Pe urmă tovarășul diriginte Ditunatu o pornit „cu 


cerutu” prin sat. Aşa zicea tata, după ce-a venit 
tovarășul diriginte şi tata l-a ținut la poartă. Şi eu 
aşteptam cu inima cât un purice să văd ce zice tata. 
Şi mai mult îl aştepta pe tovarășul diriginte soră-mea 
cea mare, Florentina. Că am văzut-o într-o seară cum 
se pupa cu tovarășul diriginte după tufele de liliac de 
la poarta ceapeului. Mi-era ciudă pe soră-mea şi am 
spus-o lui mama, dar mama s-o uitat în jur şi mi-a zis: 
„Măi gură-spartă, vezi să nu care cumva să-i spui lui 
tac-tu, că îți rup urechile”. Și eu nu pricepeam de 
ce-mi zice gură-spartă, că doar ea îmi zicea mereu să 
spun tot ce se întâmplă la şcoală. Dar poate că în afara 
şcolii trebuia să tac, cine mai ştie! Şi soră-mea mi-a 
zis la fel: „Vezi că ai cacarisit-o cu mine, dacă-i spui 
lui tata”. După care mi-a tras o castană de m-a durut 
toată ziua capul. 

Când s-a-ntors de la poartă, unde l-a ţinut pe 
tovarăşul diriginte şi nu l-a invitat în casă, tata a zis 
că el n-are bani să mă trimită în excursie, că mai bine 
la vară mă duc la Nelu, moşu-meu, că e bine la el la 
Bucium, are şi poamă. Da' mie mi se acrise în fiecare 
an de poama lui moşu-meu Nelu. Mama i-a zis lui tata 


că bine că are bani să dea la Dragoş la bufet, că merit 
şi eu să mă duc în excursie, că în fiecare an am luat 
premiu. Măcar atâta! Și, oricum, grosul banilor se dă 
de la pionieri. Și eu mă smârcâiam - poate aşa dădea 
tata bani pentru expediţie. „Plus că - mai zice mama 
- am cam zăpsit eu că profesorul se uită după fata 
noastră şi poate o să ne fie ginere” (adică după 
proasta de soră-mea mai mare, care era studentă). 
Dar tata face: „Ea să-şi caute de învățătură, nu de dra- 
goste. Ca să nu mai zic că nu-mi dau eu fata după un 
pârlit de profesor. Uite, la ceape e un inginer nou: 
tânăr, are bani. Ăla - da! Nu alde Ditunatu”. 

Şi aşa au boscorodit tata şi cu mama multă vreme. 
Până la urmă tata a dat bani pentru expediție, da' o 
sumă mai mică, fiindcă mama nu i-o spus prețul ade- 
vărat, că p-ormă tata nu mai dădea nimica. Restul de 
bani l-a pus mama, că a mai cusut nişte rochii la 
maşina „lleana” pentru nişte cucoane. Pe ascuns, ca 
să nu afle tata. Şi maşina de cusut se tot bloca, se 
rupea acul, iar mama ofta şi blestema pe „lleana”: 
„Vezi, pentru tine îmi rup mâinile! Las” că văd eu re- 
zultatele la învățătură”, mă amenința mama. Și eu îi 
spuneam că o să iau premiu, iar când îi spuneam aşa, 
mama mă pupa şi îmi spunea: „Aşa, mamă, aşa! Că 
pentru tine eu mă zbat. Măcar tu să mănânci o pâine 


mai albă”. Și nu înțelegeam ce voia să spună cu pâinea 
albă, că doar noi cumpăram pâine albă, pâine neagră 
nu cumpăram decât pentru porci, că „ce să le dai de 
mâncare din lotul tip?” zicea tata. 

Acuma aşteptam ca pe nu ştiu ce să se termine 


şcoala, să vină vacanţa şi să plecăm în expediţie. 

Seara nu puteam adormi. Mă tot gândeam ce bine va 
fi. Îmi treceam tot felul de dorinți prin cap și simțeam 
aşa, nu ştiu cum să spun, un fel de zbucium în 
aşteptarea bucuriei astea mari. Ştiam şi cu cine urma 
să merg: era Titi, colegul meu de bancă şi băiatul 
vicepreşedintelui de la CAP, şi era Culai, tot de la noi 
din clasă. Pe urmă erau din „B” Costel Ichimoae şi 
Janu, cel mai bun atacant din şcoala noastră. Aicea nu 
sunt sigur, unii zic că „Perla Neagră”, adică Marin 
dintr-a şaptea, era mai bun. Uneori şi mie mi se părea 
că el era mai bun ca Janu. Păcat că era țigan şi n-avea 
bani taică-său, nea Costică Cerbu, care avea o ogradă 
de puradei, să dea bani de expediţie! Ce fotbal am mai 
fi împuşcat cu „Perla Neagră”! Da' şef peste noi era 
Claudel, care era mai mare ca noi, deja fuma şi spu- 
nea că a pupat patru fete, numai că eu cred că umbla 
cu cioace. Poa' să fi pupat el vreo una așa, şi pe aia 
doar pe vârful nasului! La sfârşit tovarăşul diriginte 
Ditunatu ne-a spus că printre temerari, că aşa ne 
zicea, „Temerarii”, o să intre şi Bebelu, un mucios 
dintr-a patra, băiatul lui tovarășul director. „Trebuie 
să-l luăm şi pe el, măi băieți. N-avem ce face”, ne-a ex- 
plicat tovarășul diriginte. 

Pe urmă a fost serbarea şcolară, eu am luat pre- 
miul II, cum am zis, şi am primit cartea O lume în- 
treagă de Radu Tudoran. M-am prezentat bine şi la 
serbare. Am recitat poezia „Partidului” şi am recitat-o 
bine, fiindcă m-am uitat tot timpul în tavan, că, dacă 
mă uitam în ochii oamenilor, aşa m-a învățat mama, 
mă încurcam. Ş-a venit vacanţa cu trenul din Franţa, 
cum se zice! Am citit, m-am jucat pe pârâu cu băieții, 
dar gândul meu tot la expediţie era. În ziua plecării, 
am mers cu mama, cu soră-mea cea mică Mariana şi 
cu tata la autobuz. Aveam haine care miroseau a 
proaspăt călcat, iar mama îmi cumpărase un rucsac 
nou, albastru, pe care înfipsesem nişte insigne din 
colecţia lui Titi, colegul meu de bancă. Mi le dăduse, 


că avea dubluri. Tata vroise să mă trimită cu rucsacul 
lui moşu-meu Nelu, unul kaki jerpelit, cu care cred că 
făcuse „războiul din “916” (aşa zicea mama), dar 
mama a zis nu şi mi-a cumpărat rucsacul albastru. 
Tare mă mai mândream cu el! În sfârşit, ne-am luat 
rămas bun de la rude şi am plecat. La următoarea 
stație, care-i tot în sat la noi, dar „din vale”, cum zicem 
noi, a apărut, cine credeţi?, zăluda de soră-mea, 
Florentina. Tovarăşul diriginte Ditunatu aştepta la 
uşă. A coborât din autobuz, a luat-o în brațe şi-a 
pupat-o. Băieţii toți se hlizeau de la geamul autobu- 
zului. Da' mie parcă mi-a părut rău puțin, fiindcă 
Florentina avea ochii plânşi, când îmi făcea semn cu 
batista de bun rămas. Şi îi făcea şi lui tovarășul diri- 
ginte. Prostul de Claudel face: „Mişto soră-ta!, iar 
mie-mi venea să-i trag câteva, dar m-am abținut, că 
eram în expediţie. 

Am coborât la laşi şi, după ce ne-am lăsat bagajele 
la gară, am fost în Copou, dar mai întâi am băut nişte 
sucuri, că era cald. Bebelu a băut vreo trei şi pe urmă 
tot trebuia să-l aşteptăm, că se ducea mereu să facă 
pipi prin tufişuri. Când să ne urcăm în Copou, am 
văzut statuia lui Eminescu, care avea în stânga statuia 
unei femei cu mâinile ridicate, iar în dreapta a unui 
bătrân cu mâna la falcă. Şi în grădina Copou erau 
multe statui, dar nu mai țin minte ale cui. Am văzut 
şi teiul lui Eminescu, care era bătrân şi cimentuit. 
Ne-am fugărit pe alei şi iar am băut suc. Pe urmă 
ne-am întors seara la gară. 

În tren era tare cald, nu se putea stinge becul și 
nu puteam dormi, iar Costel Ichimoae a spus că el 
sparge becul, dar tovarășul diriginte Ditunatu nu l-a 
lăsat, că pe urmă trebuia să plătim amendă. Pe culoar 
tot treceau soldaţi descheiați la prohab, cu centiroa- 


nele în mâini şi strigau „Hai, liberareee!”. Şi puţea tare 
a rachiu, chiar şi la noi în compartiment. Şi tovarăşul 


diriginte zicea că bine măcar că putoarea care vine 

de la wc mai atenuează putoarea de rachiu. Și ne-am 
distrat, că am jucat „fazan” până am adormit. 
Dimineaţa ne-am luat bagajele şi am coborât la Vatra 
Dornei. Tovarăşul diriginte ne-a învățat cum să ne nu- 
mărăm ca să nu uităm bagajele în tren. Când cobo- 
ram, ne strigam în ordine fiecare numărul şi ne 
aminteam să luăm bagajele. Eu eram numărul trei şi 
căram rucsacul albastru şi păturile. Tovarăşul diri- 
ginte şi cu Claudel aveau bagajele cele mai grele: cor- 
turile. Mai era un cort mic pe care-l ducea Janu. lar 
Bebelu avea bagajul cel mai uşor, ducea ceaunul în 
care urma să facem mâncare şi castroanele. 

La Vatra Dornei a fost cel mai frumos. Aici am stat 
aproape trei zile. Ne-am instalat corturile pe malul 
unui râuşor, nu ştiu cum se numea. Tovarăşul diri- 
ginte şi cu Bebelu dormeau în cortul mic, era aşa de 
mic, că nici nu pricep cum de încăpeau în el. Ceilalți 
dormeam cum voiam noi, la alegere, în celelalte cor- 
turi. Tovarăşul diriginte ne cumpăra făină de mălai şi 
cârnaţi din oraş, iar noi făceam mămăligă şi mâncam 
cu cârnaţi. Dar mai mult făcea tovarăşul diriginte, iar 
când nu avea chef să facă, cumpăra salam. Aşa că mai 
mult mâncam salam. Am prins păstrăvi în râuşor, dar, 
de fapt, n-am prins nici unul. Numai Claudel spunea 
căa simţit unul sub o piatră, dar nu i-a încăput mâna. 
Eu cred că se lăuda. Şi-n rest jucam toată ziua fotbal, 
tovarăşul diriginte ne lăsa. El stătea pe malul apei, 
citea cărți şi scria scrisori. Sunt sigur că scrisorile 
erau pentru Florentina, dar nu ne spunea. Noi ne în- 
grămădeam să ducem scrisorile la cutia poştală, că 
ne bucuram pentru tovarășul diriginte. Când obo- 
seam de la fotbal, ne scăldam, umblam prin pădure, 
dar nu departe că ne era frică de urşi. Dar n-am văzut 
nici unul. Am strâns şi ciuperci, însă le-am aruncat că 
nu erau bune de mâncat. Aşa ne-a spus tovarășul diri- 
ginte. Şi-mi părea rău că nu era acolo bunica Augustina, 


că ea ştia la fix toate ciupercile. 


Pe urmă am mers cu trenul şi cu autobuzul până 
la Gheorgheni, dar la Gheorgheni n-a mai fost aşa de 
bine, că ploua toată ziua şi am dormit la un internat. 
Stăteam toată ziua în internat, jucam „fazan” şi, când 
ne plictiseam, jucam „război” cu cărțile mele. Acolo 
şi mâncam: salam cu pâine, că altceva nu ştia 
tovarăşul diriginte. Ne mai lua şi roşii, dar erau ba 
chiflicite, ba tari ca nuca. Şi-mi era poftă de roşiile din 
grădină de la noi. N-am putut nici măcar să trimit o 
vedere din Gheorgheni, deoarece nu ştiam ungureşte, 
iar chioşcărița ştia numai ungureşte şi eu n-am putut 
să-i cer. 

Pe urmă am mai fost aşa: la Braşov, unde am stat 
totla un internat şi unde am vizitat nişte biserici mari 
şi muzee; la Bran, unde am stat de data asta în corturi 
ș-am vizitat Castelul Bran. Tare frumos. În special, ar- 
murile. M-aş fi jucat de-a ascunselea prin castel, dar 
nu ne dădea voie şi ghidul stătea cu ochi-n patru pe 
noi. Jos, în piață, am putut să cumpăr de data asta ve- 
dere şi am trimis acasă, iar din târgul de artizanat am 
cumpărat un peşte de sticlă pentru mama şi un 
cocoşel care fluiera pentru mine. Tot la Bran 
tovarăşul diriginte a lăsat salamul cu pâine şi ne-a 
dus la „Expres” şi-am mâncat ciorbă. Să vă spun de 
ce. Că a venit Bebelu la mine şi mi-a spus că are un 
maț în fund şi că să-i spun lui tovarăşul diriginte. 
l-am spus şi tovarăşul diriginte l-a chemat pe Bebelu 
şi i-a spus să-i spună ce are. Dar Bebelu a spus că nu 
poate, că-i e ruşine. „Hai, spune încetul numai mie”, 
i-a spus tovarășul diriginte. Şi Bebelu a zis că i-a ieşit 
un maţ din fund. Tovarăşul diriginte i s-a uitat în fund 
şi a spus că-i constipat: Tre' să mâncăm ciorbă. Şi aşa 
ne-am dus la „Expres”, unde erau niște fete care 
strângeau tăvile. Erau tare frumoase, cu halate şi bo- 
nete galbene. Aşa, cum umblau printre mesele verzi, 
parcă erau nişte gutui galbene în pom. 


Am mai fost la Ploieşti, dar am stat numai o 

noapte. Am stat în gară şi am păzit bagajele, că 
tovarășul diriginte ne-a spus că „umblă tuciuriii”. La 
Galaţi, când am coborât din tren, tovarășul diriginte 
ne-a spus ca de obicei să ne strigăm numerele ca să 
ne amintim să luăm bagajele. A strigat fiecare numă- 
rul lui: „Unul... doi... trei... patru... cinci... şase”. lar Be- 
belu, care era ultimul, face: „Șapte, dar am uitat 
castroanele-n tren”. Şi ne-am stricat de râs. lar 
tovarășul diriginte a zis că lasă: De-acu nu mai avem 
nevoie de castroane, că ne întoarcem acasă. Și chiar 
îmi era dor de casă de-acuma. Cred că la toți le era 
dor. Am mai vizitat nişte muzee şi monumente la 
Galaţi, am jucat fotbal cu niște băieți pe malul Dunării 
(i-am bătut, dar ei n-au vrut să recunoască golul lui 


Janu). Am vrut să ne plimbăm cu vaporașul, dar 


tovarășul diriginte Ditunatu ne-a spus că nu mai sunt 
bani. Acuma începuse iar cu salam cu pâine. Dar în 


Alimentara nu era decât salam de pasăre, iar băieților 


nu le prea plăcea. Tovarășul diriginte zicea și el: 
„Doamne, o să zburăm într-o bună zi de-atâta salam 
de pasăre”. 

Și pe urmă am luat trenul spre lași. Acuma abia 
aşteptam să ajungem acasă şi nu mai aveam chef nici 
de „fazan”. De la Iaşi am luat autobuzul şi, când am 
coborât, pe cine credeți că văd: tot familionul! Titișor, 
colegul meu de bancă, dăduse telefon acasă că vine, 
şi ai mei aflaseră. Soră-mea Florentina parcă era mai 
frumoasă. Avea o rochițică scurtuță-scurtuță, albas- 
tră cu buline albe. Și când coboară tovarășul diriginte, 


sare la el şi-l pupă. Asta de față cu tata. Mama a în- 


lemnit, iar eu mă şi aşteptam să aud pleosc-pleosc 
palmele tatei pe obrazul Florentinei. Dar tata n-a zis 
nimic-nimicuța. S-a dus la tovarășul diriginte şi i-a 
strâns mâna. Pe urmă am mers toți acasă şi ne-am 
pus la masă. Mama îmi punea bucățile cele mai bune 


în farfurie, mă pupa şi-mi zicea „temeraru' lu mama”. 

Florentina îi punea în farfurie lui tovarăşul diriginte. 
Când trecea pe lângă mine, drăcoaica îmi dădea câte-o 
castană în cap, dar mie acuma-mi plăcea. Televizorul 
era pus pe ruşi şi un crainic transmitea de la Comite- 
tul Central al lor. Şi zice, nu ştiu cum, pe rusește: Ţă 
Ka Ka Pă Es Es. Şi tata zice: „la uite, băi, ăştia se cacă 
pe SS”. Atunci tovarășul diriginte a râs până ce era să 
se înece cu un dumicat. lar bunica Augustina zice: 
„Dă, Mariana, la români, că poate prindem nişte 


populară”. Soră-ma Mariana, care era tare doxată cu 


televizorul, ştia să cumpere şi lămpi noi când se ar- 
deau cele vechi, sare şi dă pe români, dar când colo 
era Ceauşescu, care zicea ceva cu popo'ul român. Și 
bunica zice: „Na, am sărit din lac în puț. Mă doare-n 
cur de popoul lui”. Atuncea iar am râs cu toţii. Pe 
urmă s-a pus poamă pe masă. Era perlă din cea bună. 
O adusese nea Nelu, că a văzut că nu m-am dus la el 
la Bucium. Mi-am pus la cale o burtă de poamă şi tare 
bine am petrecut. 


Şi cam asta a fost cu expediția. 


Din însemnările unui estic în putredul Occident 


Într-o dimineaţă, în Franța, Mihăiţă a plecat la ser- 
viciu, într-un orăşel splendid din apropiere, un Saint 
Tropez al Pirineilor. Am fost acolo, Collioure se 
cheamă. Mergi pe malul Mediteranei, o încântare. Şi ne 
zice: puteţi să faceţi o plimbare. Am mâncat pe la 9 şi 
am ieşit. Văzusem la venire o pădure în apropiere. 
Orăşelul, Argeles sur Mer, e de fapt o stațiune. A, am 
uitat să spun! Am ajuns cu avionul în Spania, de acolo 
ne-a luat Mihăiţă şi pe la 2 noaptea am ajuns acasă 
într-un bloc nou, la parter, cu o mică grădiniță şi 
palmieri. Mihăiţă ne-a spus să închidem fereastra că 
dimineaţa trec maşini. Ei bine, pe avion eu îmi luasem 
nişte notițe despre pupăza din tei a lui Creangă. Voiam 
să scriu un capitol la cartea mea despre această 
pupăză, capitol pe care nu l-am mai scris. Dar pe avion 
m-am gândit mereu la pupăza lui Creangă. Dimineaţa 
pe la 8 am deschis fereastra, deşi soția dormea încă, şi 
ce văd: vreo patru-cinci pupeze peste drum. 

Bun, ne luăm noi şi haide la plimbare. Mergem în 
pădurea cu pricina, o pădure cam pitică, dar, atenţie, 
copacii mureau în picioare, nici o rămurică nu se 
ridica din ei. La un moment dat am dat peste un loc 

de plante, răsădit de şcoala nu ştiu care, scria acolo. 
Când ne întoarcem eu, deşteptul, zic: Hai să mergem 
pe strada asta. Şi ne-am rătăcit. Ştiam totuşi că în 
stânga este marea. Măi, trebuie să dăm de stradă. 
Întrebăm pe o bătrână: Nu ştia, blocul numit „al cata- 
lanilor”, dar în care locuiau de toate națiile, era 
construcție nouă. Totuşi, orașul nu era mare. 
Umblăm, bădădăim ca nebunii - nimic. Maria îşi 
lăsase telefonul acasă, că l-am fi sunat pe Mihăiță să 
ne scoată din necaz. Erau tot felul de răscruci, care 
semănau una cu alta ca picăturile de ploaie. Până la 
urmă ajungem pe o stradă şi am zis: Aici e! Fusesem 
cu o zi înainte pe strada asta şi am remarcat un gard 
viu, unul singur. Ne-am întors pe strada asta şi am 
ajuns la blocul nostru. Când am văzut palmierul din 
curticică, parcă am văzut pe Maica Domnului. 
* 

Am fost la Carcassonne, un oraş medieval foarte 
bine conservat. Dar cetatea e lângă, pe un deal domol. 
Oraşul mi s-a părut a fi îmbătrânit. În centru e o piață 
mare, cam cum sunt în oraşele noastre ardeleneşti, 
Baia Mare, de pildă. Restaurante elegante şi aerisite 

pe marginea acestei pieţe. Am căutat nu ştiu ce bise- 
rică istorică, n-am găsit-o, dar erau multe altele. 
Multe case în stil spaniol, cu arcade şi acel hol deschis 
despre care ştiu de la Cervantes via Edgar Papu: un 
hol, dar fără uşă, ci numai cu un grilaj de fier. Cald. Pe 
străzi arăboaice superbe: înalte, ochioase. Mătăsurile 
în care erau îmbrăcate mai degrabă dezbrăcau decât 
îmbrăcau. Eu i-am zis soției încă de pe când eram stu- 
dent: Măi, ce-i frumos, îi place şi lui Dumnezeu! Nu 
prea a fost geloasă, săraca, deşi avea tendinţe. Na, 
fomei! 

Şi am mers la cetate. De vreo trei ori mai mare ca 
cetatea Făgăraşului. Două rânduri de ziduri de trei 
kilometri lungime. Totul este făcut pentru turism. 
Magazine peste magazine. Mie şi lui Mihăiţă ne-a ieşit 
în față un domn cu nişte bezele foarte dulci. A început 
să-mi vorbească mie, văzându-mă mai... trecut. Eu, în 
afară de bonjour, nu prea „parlevu”. Apropo de „bon- 
jour”. Peste tot, pe stradă, în magazine, eşti tratat cu 
un zâmbet și bonjour. Îmi dau seama că e ceva profe- 
sional, dar... îmi place. Am fost pe stânci, pe malul 
Mării Mediterane şi ne-am aşezat undeva să mâncăm 
nişte sandvişuri. Treceau pe lângă noi diverşi turişti: 
„Bonjour” „Bonjour”. Nu poţi să nu răspunzi. La 
Carcassonne (sper că am scris corect) am intrat în- 
tr-o biserică unde un cor rusesc tocmai a încheiat 
spectacolul. Cântau „Dvenaţati razboinikov” - „Cei 
doisprezece haiduci”, un cântec care-mi place până la 
lacrimi. Cetatea în genere e teribilă, te face să-ți ima- 
ginezi (dacă ai ceva imaginaţie, desigur) acele vre- 
muri crâncene. La întoarcere, Mihăiţă îmi spune să 
trecem pe la domnul care făcuse promoție pentru 
dulcegăria lui: Hai să-i facem vânzare. Ei, nu am mai 
găsit magazinul. Erau atât de multe şi de bun gust că 
nu ştiai ce să alegi. Am mâncat o înghețată, alegând 
cu deştu: D-aia! Doamna vânzătoare m-a înțeles: Aia. 
Apoi Bonjour, Bonjour. În general, am vorbit pe 
franțuzeşteee... de mă dureau mâinile. 


E 


Vineri, în ultima zi a şederii noastre în Franța (nu 
vă mai povestesc că noi am crezut că biletele-s pentru 
sâmbătă spre duminică, ora 12.30, iar ele erau pentru 
vineri spre sâmbătă, of, Doamne, şi ce-am păţit!) 
Mihăiţă ne-a pregătit, premeditat, ne-a spus după aia, 
o vizită într-un sat istoric, Eus se cheamă. Era culmea 
săptămânii noastre în Franţa. Cu o zi înainte, când am 
vizitat un sat cetate, şi am văzut pe o fereastră prețul, 
370 franci lunar, eu am zis că mi-ar plăcea să stau aici, 
iar acuma Mihăiţă îmi spune că lui i-ar plăcea să 
locuiască aici. Urcai cu maşina pe un drumeag în care 
nu încăpea decât o singură maşină. L-am întrebat ce 
se întâmplă dacă te întâlneai cu altă maşină: Te dai 
înapoi şi aştepţi. Erau, într-adevăr, locuri de aşteptare. 
Pe vârful acestui deal, mai bine zis munte, era o 
biserică şi cârciuma. La această cârciumă am adăstat. 
Atmosfera era minunată, exact ce voiam eu, care i-am 
declarat de la început soției că voiam să cunosc Franța 
nu prin monumente, ci prin oamenii ei. 

Ei, pe vârful muntelui era această cârciumă. Am 
mâncat acolo, nu mai ştiu ce, dar ştiu că am făcut cu 
rândul la Mihăiţă, ca să nu se plictisească, fiindcă era 
o singură doamnă care pregătea demâncarea. După 
ce-am mâncat, am băut un vin roze foarte bun şi uşor 
(suntem totuși la Mediterana). Am stat şi am admirat 
Canigou, cel mai înalt vârf din Pirinei, până ce acesta 
a fost cuprins de întuneric. La o masă câţiva bătrâni 
roşii în obraz discutau aprins despre rugby. Lângă noi 
un „el” şi o „ea”. Nu vorbesc. Stau topiţi, „tâmplă 
fierbinte lângă tâmplă”, cum zice poetul. La altă masă 
era o familie întreagă. O mulțime de scaune erau 
îngrămădite în jurul a două mese puse cap la cap. 
Trona o bătrână de vreo optzeci de ani cu fiicele, plus 
nurorile, două gravide, şi nepoatele. Bărbaţii lor 
parcă erau în plus. La un moment dat l-am confundat 


pe unul cu un chelner. Totuşi, atmosfera asta familială 
era extrem de plăcută pentru mine, un estic. Îl 

înțelegeam şi pe Mihăiţă al meu de ce îi place atât de 
mult la Eus. Atmosfera, cum spuneam, era rurală, 
aproape bucolică, mă rog... ravisantă. Am plecat şi 
Mihăiţă a ales să nu meargă pe autostradă, ci pe un 
drum „județean” să-i zicem. E altceva, pe autostradă 
nu vezi nimic, aici însă simţi Franța. 


E 


La Barcelona am fost şi noi pe La Rambla, o stradă 
largă, pietonală, pentru turişti. Toate națiile pămân- 
tului umblau pe strada asta. Mulţi estici - bulgari, po- 
lonezi. Curios că n-am auzit unguri. Mulţi ruşi. 
Mihăiţă îmi spunea că a citit în presă că sunt foarte 
apreciați în Spania, cumpără mult şi... costisitor. De 
exemplu cumpără blănuri. Or fi tot de la ei din țară. 
Bineînţeles, sunt ruşi din cei bogați. În autobuzul cu 
etaj, cu care am făcut turul Barcelonei erau două fete 
rusoaice, una mai frumoasă ca alta, care însă erau 
foarte discrete, de-abia le auzeai. Aşa şi pe La Rambla. 
Turiştii erau destul de discreți. Dominau catalanii: 
vorbeau tare, râdeau. Na! e țara lor. Steagul lor, cu 
dungi orizontale roşii şi galbene, l-am văzut peste tot, 
chiar şi în sudul Franţei. Măgăruşul - semnul lor 
național apare în balcoane când nu te aştepţi. Mân- 
dria catalană funcționează peste tot. Şi să revin la La 
Rambla. Multe englezoaice de toate vârstele, singure, 
ca nişte găini fără cocoş. Albe-albe, cred că astea, de 
stau o sută de ani la plajă, tot nu se bronzează. Două 
fete japoneze, cam de liceu, în nişte uniforme per- 
fecte, fără pată. Erau pur şi simplu ireale. Mulţi asia- 
tici, dar nu numai chinezi, cu vestitele lor aparate de 
fotografiat: țac! țac! Mulți filipinezi sau indonezieni. 
Auzim în spate şi româneşte. Ne întoarcem. „Bună 
„De la 
Constanța”. „Noi de la laşi”. Ce plăcere să găseşti ro- 


ziua”. „Bună ziua”. „De unde sunteţi?” 


mâni între atâţia străini! 

O luăm pe o stradă în dreapta şi ajungem la piață. 
O minunăție! Mormane de fructe se ridică pe tarabe. 
Nici nu ştiu cum se cheamă toate. Portocalele şi lă- 

mâile (mai nou clementine şi mandarine) sunt cam 
tot ce ştim noi. Dar spun ca țăranul lui Marin Preda 
când a văzut girafa: Aşa ceva nu există. Ei, cam ăsta 
era sentimentul meu văzând piramidele de fructe 
neştiute: Aşa ceva nu există! Mirosuri şi gusturi pe 
care nu le mai încercasem până atunci. 

Pe urmă ne întoarcem pe aceeaşi străduţă şi ne 
dăm seama că ne este foame. Uitasem că mai trebuie 
să şi mâncăm. Restaurant după restaurant. Ai unde. 
Văd un mic restaurant pe care scrie mare SARMA. Hai 
aici! E un restaurant turcesc mai aproape de gustul 
nostru, căci în Franţa şi Spania ți se pune doar ceva 
în fundul farfuriei şi mănânci mai mult răbdări pră- 
jite. Maţul meu balcanic se cere umplut altfel. Ne în- 
tâmpină Mustafa, un tip de vreo treizeci de ani agil 
ca un greiere, cu ochi măslinii şi zâmbitori. „De unde 
suntem?” „Romania”, zicem noi englezit. „România?”, 
zice el exact româneşte. A lucrat „near” Bucureşti: 


„Bună ziua, sărâmâna, la mulți ani 

N-am mâncat sarma, ci ceva cu carne şi ardei iute. 
Foarte bun. Eu şi cu Mihăiță am înfulecat ca lupii. 
Maria nu. Mustafa, deşteptul, i-a adus, fără ca ea să 
ceară, ceva fără carne şi a dat-o gata cu chestia asta. 
Mi-am dat seama că Mustafa vorbea cu orice client 
pe limba lui. Veneau nişte polonezi, le vorbea în po- 
loneză: dziei dobry, czes€. Tot ca şi la noi, cuvinte de 
bun venit şi atât. Era un rus la bar, care bea votcă 
după votcă, nebunul. Pe urmă pleacă fără să se clatine 
şi zice „Paca”, care în ruseşte înseamnă „deocamdată”, 
dar însemnă şi „cu bine”, „noroc”. lar Mustafa îi răs- 
punde de parcă era rus sadea: „Paca, Serghei”. 
Mustafa vorbea cu bucătăreasa, o tipă subţire ca şi el, 
dar cu nişte sprâncene, frate, de ziceai că-i ghinărar. 
Când vorbea cu ea, zâmbetul îi dispărea, ăsta era 
numai pentru clienți. Bun, plecăm mulțumiți de at- 
mosferă şi de mâncare, iar Mustafa: „Bună ziua, sărâ- 
mâna, la mulţi ani!”. Aş fi vrut să-i spun ceva în 
turceşte, dar nu-mi trece nimic prin cap. 

Călătorii de vis 


Am fugit din România în 1977 şi unul din motivele 
principale pentru care mi-am luat atunci lumea în 
cap a fost că pe timpul acela era imposibil să primeşti 
un paşaport ca să pleci în străinătate. Ceauşescu îşi 
iubea concetățenii atât de aprig, încât voia să-i țină 
pe toți în imediata lui apropiere; cui îi ardea de 
drumeţie pe meleaguri străine, devenea automat sus- 
pect de infidelitate față de el ca tată al tuturor româ- 
nilor şi de țara mamă. 

Dar nevoia învaţă pe om şi, fiind încă din copilărie 
un pasionat cititor, am căutat mereu prin lectură me- 
tode inedite de-a călători în lumea largă. Le-am şi 
găsit. 

Dar dacă vrei să ajungi rapid la o anumită 
destinație îndepărtată, nu ai neapărat nevoie de 
paşaport şi nici nu trebuie să iei neapărat avionul, 
se poate şi altfel. De exemplu, Mary Poppins se fo- 
losea de-o umbrelă în deplasările ei aeriene, iar Nils 
Holgersson călătorea cu ajutorul gâştelor sălbatice. 

Încă de copil, am fost fascinat de aceşti eroi ai mij- 
loacelor alternative de deplasare şi nu de puţine ori 
am încercat să-i imit. Dar, fir-ar să fie, nu mi-a ieşit 
niciodată! Când am încercat să sar cu umbrela de pe 
masă, mi-am scrântit un picior, iar gâştele sălbatice, 
pe spatele cărora vroiam să călătoresc prin lume, fu- 
geau de mine ca de uliu. 

Dar mai târziu, în anii de liceu şi de studenție, am 
reuşit să fac o descoperire epocală: pentru călătoriile 
mele aeriene foloseam, n-o să vă vină a crede, cu 
mare succes patul. Cum? Exact aşa cum o fac ades şi 
astăzi: aprind veioza de citit, întind mâna după o 


carte şi în momentul în care-o deschid, gata, am de- 
colat. Astfel pot spune adio împachetatului bagajelor, 
nemaifiind obsedat de ideea că aş putea uita lucruri 
fără care nu mă voi descurca acasă şi frica mea mala- 
divă de avion devine un subiect de domeniul trecu- 
tului. Sunt perfect relaxat, călătoresc desculț, lejer 
îmbrăcat, doar într-o pijama foarte largă. Am patul 
de la creştet până la călcâi numai şi numai pentru 
mine şi nu deranjez pe nimeni dacă-mi întind coatele 
sau dau brusc din picioare. Luxul de care mă bucur 
eu în pate infinit superior celui de la business class. 

Numai cât întorc pagina şi am şi ajuns în Australia 
sau în Antile. lar partenerii mei de călătorie sunt în- 
totdeauna oameni excepționali, sufletişti şi plini de 
înțelepciune, care cunosc ca nimeni altul țara în care 
mă duc şi oamenii locului. Vocile lor sunt unice şi fer- 
mecătoare, cu greu te mai poţi desprinde din vraja 
lor. Îi consider minunaţi prieteni care-mi sunt mereu 
alături când am nevoie de ei. lar dacă nu mai am ne- 
voie de ei, închid cartea şi gata. 

Am fost deja ades în Africa cu Tanja Blixen, în 
Irlanda cu Heinrich B5II, în sudul Franţei cu Peter 
Mayle, la Veneţia cu Donna Leon, la New York cu Paul 
Auster, prin toată Columbia cu Garcia Marquez, în 
Lilliput cu Swift, în trecut cu Proust şi în viitor cu 
Huxley. Lista poate continua la infinit, există mii şi 
mii de oferte de voiaj de acest tip. Nu trebuie decât 
să mergi la librărie şi să le cumperi. Preţurile au mai 
crescut ceva în ultimul timp, ce-i drept, dar chiar şi 
cele mai ieftine oferte last minute sunt mult mai 


scumpe decât o carte. 

La finalul călătoriilor mele cu patul, întorcându- 
mă din nou în dormitor, am în general parte de-o ate- 
rizare extrem de lină. Numai rareori se întâmplă ca 
în timpul zborului să adorm, să mă rostogolesc în 
somn dincolo de marginea patului şi să cad bubuind 
pe podea ca un sac plin de cartofi. Dar c'est fa vie, ab- 
solut toate riscurile nu se pot exclude niciodată. 


Cine nu este convins încă de avantajele enorme 
ale unei călătorii de vis cu patul, să se gândească 
puţintel la cuvintele lui Groucho Marx: „Tot ce nu se 
poate face în pat, nu trebuie făcut sub nicio formă”, 

Adevărate vorbe, omul acesta a fost evident un 


geniu! 


Dealul 


Repedea, lași 


Foto: Viorel Simionescu 

Bogdan ULMU 


La mare, în turneu cu teatrul 


Era prin 1986. Eram legat de Reşiţa nu doar prin 
faptul că regizam la teatru, ci şi prin legături meta- 
teatrale, cvasi-sentimentale. Aşa se face că am ajuns 
la mare prin ricoşeu (ca să însoțesc o actriţă). 

Teatrul urma să joace acolo, timp de zece zile, o 
comedie de succes, cu Adriana Trandafir în rolul 
principal. Actorii erau fericiţi când se organiza turneu 
pe litoral - făceau vacanţa scutind banii de tren şi ca- 
zare: îşi aduceau copiii, de mâncare luau cât puteau, 
de-acasă, vreme de plajă aveau (jucau doar seara!)... 

La recepţia hotelului însă, directorul teatrului, 
Vancea, află că trebuie să plătească şi tichete de masă, 
pentru toți cei care se cazau. Nu e de acord. ] se su- 
gerează să obţină scutire de la directorul staţiunii, 
tovarășul Scăunaş. 

Acum, să-l descriu puțin pe acest „manager”: era 
atipic. Incult şi servil cu autoritățile, mai mult decât 
cepeleag, cu o emisie groaznică şi neplăcut privitului. 
Vorbea cu t în loc de c sau ș. Drăcuia des şi folosea 
perfectul simplu. Când vorbea, închidea ochii, să se 
poată concentra. Bâțâia un picior şi parkinsona o 
mână. E greu să-l imit în scris - oral, mi-e mai uşor 
(o fac, de altfel, cam de douăzeci şi cinci de ani, cu 
mare succes!). Dar povestea mi se pare atât de amu- 
zantă, că nu mă pot abţine s-o relatez. 

După ce au urcat toţi bagajele (în care erau in- 
cluse borcane, putinici, damigene, lăzi frigorifice, ara- 
gaze de voiaj etc.), au țâşnit spre plaje. Vancea, nu 
putea: trebuia să obţină scutirea de masă. L-a luat cu 
el şi pe Ovidiu, unul dintre actori (viitor director al 
teatrului). 


Trebuie să mai fac o precizare: tov. Scăunaş, în 
ciuda numelui, era o persoană foarte importantă. La 
el veneau oficialități din toată țara. Oamenii apăreau 
decent îmbrăcaţi şi aveau emoții, căci vara toată 
lumea are nevoie de-o cameră, ori de-o reducere la 
masă şi nu erau siguri că se va rezolva. 

Imaginaţi-vă ce figură a făcut secretara şefului 
stațiunii, când s-a trezit în antecameră cu Vancea în 
bermude şi papuci de plastic! (Ovidiu, măcar, era mai 
decent îmbrăcat). Biata femeie, care bătea ceva la 
maşină, a rămas cu un deget în aer şi a uitat să-l mai 
pună pe clape. lar când Vancea a-nceput să şi vor- 
bească, funcţionara a făcut o figură lungă, de uluire 
nețărmurită (cum ar zice Garaudy)! 

- Tăru mâna, timată toarăsă, am vrea cu tovarătu 
Taburel... 

- Scăunaş! 

— Atea, atea, Tăunas... Eu tunt dietorul teatului din 
Retita, Euden Vantea. 

- În ce problemă? 

- Păi, vedeți, noi veniăm tă cuturalidăm dacu oae- 
nii muntii aflati in contediu, nu tă ne ditrăm, ti am 
vrea să nu platim tihete de mată, că venirăm aiti tă 
muntim, nu tă ne-ndopăm! 

În timpul acestei explicaţii, Ovidiu a văzut că se- 
cretara priveşte îngrozită slipul directorului: s-a uitat 
şi el. Un testicul lung ieşea de sub unul dintre cracii 
chilotului de baie. Înroşindu-se, actorul i-a şoptit su- 
periorului său: 

- Eugene, coiul! Ascunde-l! 

- Te coif? Ata e părul meu, ghizonat... Tinu mă-n- 

terupe când dicut chestii impotante!... 

Până la urmă, de frica apariţiei vreunei persoane 
cu funcţie politică, pentru a scăpa de omul... cu părul 
grizonat, biata secretară a intrat la şef şi a obţinut un 
bilet pe care era scris „scutiți de masă!” 

leşit victorios de la tovul binevoitor, Vancea, zis şi 
nea Jenel, i-a spus însoţitorului: 


— Vă cutii de mată, mă, amărâţilor! Dă ti tu o droz- 
diel... 

Şi, la o drojdie, Vancea i-a spus lui Ovidiu, mustă- 
cind: 

- Bă, tap bătrân, ai oservat ti tu că techetara lui 
Taburel îmi fătea dâmbre?... 


Casa de Cultură Mangalia, anii '80 


Foto: Viorel Simionescu 

Jurnalul unui altfel de turist 
(fragmente) 


„De neînțeles cum pierdeţi voi vremea cu vână- 
toarea şi cu pescuitul”, îmi zice, odată, un confrate, 
prozator serios, om de redacţie împătimit şi soț do- 
mestic. Tot ce înțelege el din vânătoare şi pescuit e, 
deci, pierderea timpului. Timp care - ştiu foarte bine 
- e atât de prețios şi-l drămuim meticuloşi ca pe 
bunul cel mai de seamă. Dar cu mâna pe inimă spun 
că nici vânătoarea, nici pescuitul nu înseamnă deloc 
pierdere de timp; dimpotrivă. Voi încerca să dovedesc 
în cele câteva pagini pe care le rup, la întâmplare, din 


caietul meu de însemnări vânătoreşti şi pescăreşti. 


Febră 

Stufurile pe bălți sunt dese ca peria şi se leagănă 
foşnitoare în bătaia vântului. Din tainițele lor, unde 
nu pătrunde decât pasărea, se aud, provocatoare, 
țipetele rațelor. Pe maluri, duminica, se plimbă vână- 
torii şi fac evaluări în aşteptarea zilei de 15 august, 
când se deschide sezonul. E o încordare mută în ta- 
băra lor, în timp ce „la adversar” e o nepăsare 
aproape iresponsabilă, o veselie şi un nesfârşit chicot 
care te îndeamnă să compari stuful bălții cu un stup 
de albine. Vânătorilor le râde mustaţa; se şi văd în 
zorii zilei de 15 august, rânduiţi în bărci, cu flintele 
gata de foc, inaugurând sezonul. Nimeni nu se 
gândeşte la insuccesele de anul trecut şi din anii di- 
naintea anului trecut, că vorba unui om al bălților — 
„rața-i rață” şi umblă în zbor ca săgeata, încât cu greu 
o întâlneşte bătaia puştii. Dar de aceea e frumoasă 


vânătoarea; ce-ar fi ca fiecare vânător să se întoarcă 


din baltă cu ranița plină?! Vânătoarea n-ar mai fi un 
sport, ci o secţie de producție a abatorului. 

Asemenea gânduri i-au trecut prin cap unui vână- 
tor, rățar neîmblânzit, stând, deunăzi, pe malul unei 
ape şi oftând că timpul se scurge atât de încet, Îi tre- 
ceau pe sub nas cârduri de rațe, pluteau indiferente 
şi naive la câțiva paşi de mal, fără să ştie ce suferință 
şi în acelaşi timp ce fericire îl muşcau de suflet pe 
omul care le privea. Era ca pe front într-un moment 
de pace provizorie pentru sărbători. 

Cine nu-i vânător şi doreşte să vadă şi să înțeleagă 
ce e cu această categorie de oameni, pe seama cărora 
se fac tot felul de glume - de obicei neîntemeiate şi 
de prost gust - să iasă pe o baltă în ziua deschiderii 
sezonului la rațe. Va vedea un spectacol inedit şi va 
înțelege ce are pasionant vânătoarea şi de ce e con- 
siderată un sport frumos şi sănătos. 

(august 1974) 


E 


Poetul în baltă 

Cu aur de 18 carate sunt poleite stufurile bălților. 
Lotca se furișează suplă prin desișul de aur care sună 
uşor, a mângâiere şi a dor de linişte. Scăpat din vuie- 
tul oraşului, vânătorul amețeşte aici de atâta linişte. 
Când lotca se opreşte, ai senzaţia că totul s-a oprit, 
până şi mişcarea pământului, căci te afli într-o dulce, 
abia perceptibilă legănare a undei şi o caldă mi- 


reasmă de buruieni de baltă te învăluie; binecuvântat 

parfum şi binecuvântată uitare de sine. Nimic nu tul- 
bură adânca tăcere a bălții - o tăcere înțeleaptă, în 
care se țes sensurile existenței acvatice, o tăcere de 
taină în care mişcarea unei petale de nufăr poate în- 
semna cât un seism pe lună şi-n care saltul unei 
broaşte după o gâză beată de mierea toamnei poate 
produce o tulburare egală cu vuietul unui reactor; ni- 
căieri în lume nu poate fi mai frumos decât toamna 
în baltă, printre stufuri galben-arămii, în zi cu soare. 
Poetul care e cu mine ţine în mână o puşcă — oricât 
s-ar părea de paradoxal — dar demult aa uitat că obiectul 
i s-a dat într-un anume scop şi, beat precum gâza de 
mai sus, stă întors în el cu toată ființa şi tresare când 
o adiere de vânt, rătăcită, sună în strunele de aur ale 
stufului sau îi înfioară pămătufurile zburlite. Stăm de 
pândă la marginea desişului şi în fața noastră se în- 
tinde oglinda albastră a apei, dormitând în tăcere, ca 
o ființă în repaus absolut; aburi uşori se ridică, semn 
că balta respiră, semn că balta trăieşte, că luciul 
suprafeţei e doar aparent, e doar o mască pentru fră- 
mântările din adânc. Din larg, vin spre noi, baletând 
grațios, cu desăvârşită discreţie, două lebede albe. 
Tovarăşul meu tresare, dar nu ridică puşca; nu vână- 
torul a tresărit în el, ci poetul fascinat de gingăşie şi 
puritate. Lebedele ne oferă cea mai delicată scenă de 
dragoste pe care am văzut-o vreodată. Suntem 
indiscreți, ne jenăm, dar privim dansul curtenitor al 
masculului făcând cercuri elegante în jurul favoritei, 
iar pe aceasta, plecându-şi pudică privirea în unda 
curată şi furând, din când în când, cu ochiul, statura 
„atletică” 
două ceasuri, după care protagoniștii albi ca zăpada 


a genialului ei balerin. Spectacolul durează 


se retrag în taina desişului, lăsându-ne mai frumoşi 
şi mai simţitori decât eram înainte de intrarea în 
baltă. 

Soarele cade încet spre zare, fața apei se 


încrețeşte murmurând încet, stuful începe să se agite; 


se apropie seara. Seara? Sufletul vânătorului tresare. 
Seara se întorc rațele la culcare în stufărişuri. Poetul 
îşi aduce aminte de puşcă şi o ridică dintr-o dată de 
pe genunchi pregătindu-se s-o încarce. „Încă nu” îi 
şoptesc şi el o pune cuminte la loc. Dar peste puţin, o 
săgeată neagră trece pe deasupra noastră şi se 
afundă în împărăţia bălții. Este semnalul. Vin rațele! 
Cerul se umple de zvon, balta se cutremură de bufni- 
turi de puşcă şi miros de praf ars. „Lupte” durează o 
jumătate de ceas, iar la sfârşit, pe oglinda apei, exact 
în locul unde adineauri baletau lebedele albe, zac 
două rațe ucise. Fire subțiri de sânge înroşesc apa. 
Ciocurile le sunt întredeschise de parcă în clipa 
morții au vrut să strige după ajutor. Rămânem câteva 
clipe trişti, cu gândul la lebede şi cu ochii la rațe. Apoi 
le culegem. Pun una în taşca mea de vânătoare, cea- 
laltă i-o dau poetului. Nu vrea s-o ia. „E tota ta şi asta”, 
zice. Apoi îmi arată cartuşele nefolosite; nu trăsese 
niciun foc. 
Ce-or fi căutând poeții la vânătoare?! 
(octombrie 1975) 


Într-o fostă împărăție... 

Pe aici era împărăția bălților; nu numai când Jijia 
şi Prutul aruncau peste albii puhoaie de ape, ci şi în 
timpuri potolite, cu ploi normale, ogoarele 
Grozeştilor se transformau în oglindă lucie, spre bu- 
curia sutelor de mii de păsări de baltă care le luau în- 
dată în stăpânire. Aici era până mai anul trecut raiul 
vânătorilor de rațe şi gâşte sălbatice. Ştiu oameni bol- 
navi de fotbal care, duminica, lăsau fotbalul şi se pier- 
deau în bălțile Grozeştilor, aşteptând acolo, ore în şir; 
imensei agitaţii (adesea sterile) de pe stadion îi era 
preferată liniştea divină a bălții, foşnetul discret al 


stufului şi amurgurile blânde, când cerul, între cele 

două dealuri dinspre Bohotin, pare un imens cazan 
dintr-o topitorie de aur și aramă. Când necunoscăito- 
rii vorbesc despre vânătoare și vânători se mărginesc 
la a face glume proaste și aceleaşi vechi și răsuflate 
aluzii la minciuna vânătorească (chiar dacă în același 
timp înfulecă lacomi vânat). Dar ei nu știu nimic - și 
se complac în această dulce necunoaștere și se laudă 
cu ea - ei nu știu nimic, zic, despre frumuseţea cea- 
surilor de așteptare, în care vânătorul e singur cu 
balta, cu stuful, cu broaștele, cu țânțari și cu taina na- 
turii. Ei nu știu ce este aceea o emoție care-ţi taie ră- 
suflarea la un simplu zbor de pasăre care poate să fie 
semnalul începerii pasajului; ei nu ştiu ce plăcut e să 
amorțești de nemișcare, pentru că cea mai neînsezn- 
nată schimbare a poziţiei unei mâni sau a unui picior 
ar putea zădărnici totul. Dar cine nu știe nici să nu 
ştie, spun asta cu oarecare răutate, deși n-ar trebui, 
căci am prieteni care vor să afle și să cunoască toate 
aceste minunăţii ale hulitului sport numit vânătoare. 


Dar să ne întoarcem la Grozești, unde până mai 
anul trecut era împărăția bălților Am fost acolo nu de 
mult și am găsit locurile schimbate; oamenii s-au ho- 
tărâtsă nu-și mai lase pământurile la discreţia apelor: 
L-am cunoscut pe președintele CAP-ului, Victor 
Surdu, om tânăr, istej și vesel, inginer agronom care 
recită din Eminescu și Bacovia, care cântă mergând 
pe drum, dar care, mai ales, știe să mobilizeze oame- 
nii la acțiuni de anvergură cum e, de pildă, aceasta, a 
recuperării pământurilor inundabile. Mai întâi l-am 
privit cu oarecare ciudă, căci din cauza lui au dispărut 
de la Grozești bălțile, s-a prăbușit împărăţia apelor la 
fel ca vechile şi marile imperii ce se credeau eterne. 
Amintindu-mi de acestea și privind acum în lungul 
nesfârșit al pământurilor grozeștenilor, întinse între 
Prut și Jijia, și văzând grâu frumos de toanană în locul 
stufului de anul trecut, m-am gândit cât de supusă 
transformării continue e lumea, de la firul de stuf'și 


până la cei mai temuţi înapăraţi care s-au rătăcit prin 


SEO ror Sim] 


Delta Dunării - 1985 


Foto: Viorel Simionescu 

milenii. 

Şi iată unul dintre oamenii capabili să determine 
asemenea transformări: se numeşte Victor Surdu. El 
şi oamenii Grozeştilor au forțat apele să se retragă în 
albiile lor seculare şi în cele săpate acum de ei şi au 
pus stăpânire pe pământul lor care nu va mai fi la 
discreția mâniei valurilor. 

Da, dar toate acestea le spune un vânător care a 
avut surpriza să nu mai găsească la Grozeşti ceea ce 
ştia că există: mii de rațe, cârduri nesfârşite de gâşte, 
adică o lume mirifică în care uiţi orice necaz, orice 
patimă, uiţi chiar bucuriile mărunte şi te abandonezi 
naturii care te primeşte cu generozitate. 

Pe firele de apă strânse în canale, pe vechile albii, 
găsim totuşi câteva rațe. Pentru că nu mai putem fo- 
losi barca, suntem depistaţi de la mare distanță de 
observatorii infailibili ai cârdurilor care dau îndată 
semnal de pericol. Se ridică chiar şi un cârd de gâşte. 
Un cârd imens care în câteva minute atinge înălțimea 
cerului şi, spărgând cu țipete stridente liniştea amur- 
gului, se duce, se pierde în zare lăsându-ne cu nostal- 
gia unei pierderi iremediabile. Zborul acesta mi s-a 
părut un fel de adio, căci nu ştiu dacă, în lipsa marilor 
bălți de altădată, păsările ce se duc spre infinitul zării 
vor mai veni înapoi. Le priveşte şi inginerul şi am 
senzația că şi lui îi pare rău; amândoi însă gândim că 
nimic de seamă nu poți înfăptui fără să accepți şi o 
pierdere... 

(octombrie 1977) 


Adio la Grozeşti 

Pentru vânătorul-păsărar care a cunoscut bălțile 
Grozăştilor şi a obținut acolo performanţe de povestit 
toată viața, actualul aspect al zonei e întristător: apa 


a dispărut cu desăvârşire, lăsând în urmă un fel de 


ISTI( 


microfund de mare, un pământ uscat şi parcă 
duşmănos, zbârcit şi crăpat, încrețit şi strâns cu du- 
rere în sine însuşi, acoperit cu o vegetație aspră, us- 
căcioasă, de un maroniu foarte închis - buruieni 
absurde şi nefolositoare pe care vitele nu le pasc, 
omul nu le coseşte, iar păsările — care continuă să 
vină aici chemate de glasuri vechi, de obiceiuri in- 
trate în sânge şi-n aripi - nu le recunosc şi le privesc 
cu spaimă şi cu disperare. Aşa arată fostele bălți ale 
Grozeştilor, împărăția păsărilor şi raiul vânătorilor- 
păsărari. De câte ori, în dricul verilor, aşteptam cu ne- 
răbdare accelerată ziua de 15 august, nu mă 
gândeam decât la aceste bălți fără egal în toată zona 
noastră ieşeană. Digurile, canalele, oglinzile de cristal 
ale apelor, locurile de pândă, toate îmi erau familiare; 
numai acolo uitam cum mă cheamă şi ce treabă am 
pe lumea asta. Numai acolo prietenul meu |. îmi era 
cu adevărat prieten şi tovarăş, numai acolo 
împărțeam absolut frățeşte nu doar barca noastră 
pneumatică, ci şi bucuriile şi necazurile specifice. Şi 
iată, bălțile Grozeştilor nu mai există. Jijia a fost de- 
viată, i s-a ales alt drum spre Prut şi locurile acelea 
de vis şi-au schimbat destinul. Vor deveni ogoare, 
păşuni sau mai ştiu eu ce, dar bălți pentru vânători- 
păsărari nu vor mai fi poate niciodată. 

Privim cu tristețe stolurile mari de gâşte țipând şi 
înțepând cerul cu superbe angulaţii, în căutarea unui 
ochi de apă; urmărim săgețile rațelor care mai în- 
cearcă iluzia că după un pâlc de stuf anacronic ar 
putea licări o undă în care să plonjeze ca bolizii; pri- 
vim zborul elegant descumpănit al egretelor care, ca 
nişte albe semne ale mirării, nu înțeleg nimic din ceea 
ce se întâmplă şi aşteaptă ca apa să țâşnească din pă- 
mânt. 

Urcăm tăcuţi dealul spre Răducăneni şi de sus mai 
privim odată spre ceea ce fuseseră bălțile Grozeştilor. 


Vedem un pământ întins şi uscat, cu o vegetaţie stra- 

nie, străbătut de canale secate. 
Adio, dar, împărăție a păsărilor şi rai al vânători- 


lor-păsărari! 


ee 


Căutăm Jijia în altă parte, din sus de laşi, dincolo 
de Popricani, unde ştiam alte bălți, aici însă e cu totul 
altceva: organizare perfectă, sistematizare, ordine, 
disciplină etc. Nu intră cine vrea. Inginerul Cuvinciuc, 
şeful fermei, un bărbat brunet şi simpatic, cu alură de 
sportiv, ne întâmpină aspru: „Cine sunteţi şi ce 
doriţi?” Deşi ne vede cu puştile pe umăr şi ştie că nu 
vrem decât să speriem ceva rațe, ne tratează rece. Se 
întâmplă însă să-l cunoască pe unul dintre noi şi 
atunci ne face favoarea şi ne lasă, cu condiția să „com- 
batem” şi ceva bâtlani, „că strică grozav la peşte”. Ne 
învârtim de două ori în jurul bălților, dăm două-trei 
focuri dar în afară de lişițe nu doborâm nimic. Rațele 
sunt puţine şi prudente, n-ai cum le surprinde. Ingi- 
nerul ne consolează asigurându-ne că altă dată cu 
siguranță o să doborâm... recordul. 

Dar dacă n-am împuşcat nimic, am avut o altă bu- 
curie — am cunoscut nişte oameni superbi: familia Cu- 
vinciuc, şase persoane încântătoare, de o tinereţe şi 
disponibilitate excepțională spre prietenie şi sinceri- 
tate. Şeful „clanului” şi al fermei e, cum spuneam mai 
sus, un bărbat a-ntâia, 33 de ani, solid, cu o asprime 
bonomă pe figură, vânător şi el, cum am aflat, cu ex- 
celente performanțe vulpicole, om trecut prin 
greutăți, chiar aici, la Popricani, unde a preluat, de câ- 
teva luni, de la Piscicola, această fermă, care acum e 
a Staţiunii experimentale Podu-lloaei. Soția lui, Elena, 
e cercetător ştiinţific al acestei stațiuni şi lucrează 
aici, alături de soțul ei; mai bine zis studiază (la înce- 
put ne-am mirat când am văzut microscoape şi alte 
aparate de laborator). O întreb ce studiază de fapt şi 


- de unde până atunci fusese volubilă, bine dispusă, 


prietenoasă - devine foarte serioasă, ba chiar roşeşte 
puţin, neobişnuită să fie intervievată. Bărbatul o 
prinde amical de mijloc: „Ei, hai, doar n-ai să te inti- 


midezi acum!” Femeia prinde curaj şi-mi spune că 
studiază problema policulturii crapului cu somnul, 
știuca şi alte specii... Îmi dă câteva date despre exem- 
plarele care viețuiesc sub oglinda liniştită a apei şi cu 
toții facem ochii mari (că doar suntem şi pescari). 
„Am aici somn cam așa... cât soțul meu”, zice şi-i cere 
scuze din priviri soțului că l-a comparat cu peştele. 
Peste câțiva ani vom vorbi, aici, despre rezultatele 
acestei munci, care acum se desfăşoară în linişte, cu 
superbă modestie şi răbdare, calități care îi fac pe 
aceşti oameni frumoși şi puternici. 

Ceilalți patru membri ai familiei sunt copii. Da, fa- 
milia Cuvinciuc are patru copii: ochi albaştri şi ochi 
negri. Mărunţei şi neastâmpărați. Doar unul are vâr- 
sta şcolii primare. De la toamnă merge şi fetița în 
clasa întâi. Satul e departe, şcoala e departe, tocmai 
la Cârnicani. Părinții trebuie să-i ducă şi să-i aducă 
de la şcoală. Dar când ai 33 de ani, când eşti sănătos 
şi puternic, când ţi-e drag ceea ce faci, uiţi uşor că 
trăieşti cam izolat de lume şi învingi uşor greutățile. 
Familia Cuvinciuc ştie bine asta şi şi-a găsit deja stilul 
de muncă şi de viaţă. 

Când ne-am despărțit de ei, uitasem deja că eram 
vânători şi că venisem la rațe; ne simțeam 
reconfortați şi bine dispuși. Bălțile erau liniștite. Apa 
strălucea roşiatic sub razele soarelui căzut în amurg. 
Şi doar nu eram departe de Grozeşti; eram tot pe apa 
Jijiei. 

(septembrie 1981) 

EXPERIENȚE TURISTICE 


La țânțari! 

Titlul acestei însemnări ar fi trebuit să fie „La 
rațe”. Căci s-a deschis sezonul la aceste zburătoare cu 
viteză de rachetă cosmică şi, dacă s-a deschis sezonul, 
locul vânătorului e pe baltă. Aşadar, cu puşca pe umăr 
şi cu cartuşiera doldora, m-am aflat... la datorie, du- 
minică 15 august, ca orice „profesionist” care se res- 
pectă. Baltă mare, căldură cumplită, stufăriş de 


poveste: toate condiţiile. La care noi adăugăm entu- 


ziasmul şi barca pneumatică. Primul contact al bărcii 
cu suprafaţa lină a apei ne înfioară uşor şi dulce; tre- 
sar în noi simţiri ancestrale pe care de regulă le so- 
cotim pierdute, atrofiate, dar care sunt vii şi stau 
pitite ca zvonul mării în scoică şi ca sunetul în buza 
de clopot. E o linişte adâncă în care ființa noastră îşi 
regăseşte culcuşul primordial. O pală de vânt care 
mişcă stufurile e o minune, o vietate care învolbu- 


rează apa capătă proporţii de eveniment planetar, 
vâsla pe care o poartă tovarășul meu pare un instru- 
ment monstruos care tulbură ordinea firii. Din loc în 
loc, descoperim, prin desişuri de papură, vânători 
bine pitiţi, bine mascaţi şi bine înarmaţi; ne privesc 
cu mânie: le stricăm planurile. Noi trecem însă mai 
departe, spre locurile de taină din adâncul stufurilor, 
spre acolo unde - ştim noi din experienţa anilor — 
balta freamătă ca un viespar; se aude, ca din vis, mă- 
căit de rațe şi găgăit de gâşte. Creşte în noi speranţa 
cât muntele. Ne privim în ochi şi ne înţelegem fără a 
rosti vreo vorbă. Vâslaşul reduce „viteza” şi poartă 
vâslele cu o grijă infinită, abia dacă atinge unda apei. 
Înaintăm încet şi ascultăm concentrat. Dintr-o dată 
nu se mai aude nimic. Avem impresia că ne-am scu- 
fundat în marea tăcerii, unde numai ea, tăcerea, se 
aude curgând ca o apă ireală. „Cum de ne-au simţit?!” 
şopteşte tovarăşul meu şi şoapta lui bubuie și se 
izbeşte de tâmplele mele. Ridic din umeri. De la câţiva 


Bălțile Brăilei — 1983 
Foto: Viorel Simionescu 

metri, un broscoi impertinent ne priveşte cu ochi cât 
doi nasturi de palton; sigur îşi râde de noi. Scot limba 
la el, dar asta nu-l impresionează, mă priveşte şi deşi 
nu-i văd rânjetul, sunt sigur că râde în hohote. Am 
văzut şi oameni făcând la fel, aşa că nu mă mir. 
Vâslaşul mă întreabă prin semne dacă e cazul să mai 
înaintăm și-i răspund lipindu-mi bărbia de piept. Îna- 
intăm pe canale mai drepte ca străzile unui oraş mo- 
dern. Pe stânga și pe dreapta — „cvartale” de stuf. Îmi 
vine să întreb: „oare în ce cartier suntem?” Şi mă mir 
că nu întâlnim plăcuţe cu denumirea străzilor, a ca- 
nalelor vreau să zic. Propun în gând: canalul „Rața 
Morgana”, canalul „Vânătorul melancolic” sau denu- 
miri mai... concrete ca, de pildă, canalul „M.R. sau 


canalul „Nea Florică” (ştiu ei, vânătorii, cine sunt 
aceste personalități din tagma lor). Mă smulge din 
gânduri tovarăşul meu care descrie cu degetul un se- 
micerc peste zidul de stuf din dreapta: acolo ar fi 
rațele după „mirosul” lui. Mă concentrez şi deduc — 
după semne ştiute numai de noi, vânătorii, că într-a- 
devăr acolo sunt. Vrând parcă să ne confirme, un 
răţoi măcăie violent. Respirăm adânc. Dar în acelaşi 
timp, de undeva de pe alt canal, se aud două 
împuşcături: bum! bum! şi cerul se umple de rațe! E 
un vârtej şi o furtună care ne amețesc. Armele noas- 
tre sunt în poziţie de tragere. Nu rămâne decât între- 
barea: „Vor trece sau nu vor trece peste noi?” Nu trec! 
Se duc în direcția opusă! Toate! Ne uităm după ele: se 
duc! Sunt tot mai departe, sunt tot mai mici, e tot mai 
linişte! Se înserează şi apar țânţarii. Mulţi şi sălbatici. 
Suportăm cu stoicism atacurile lor infernale. Se în- 
noptează, dar rațele nu se întorc. Când țânțarii 
depăşesc orice limită a bunei cuviinţe, pornim spre 
mal cu gândul că altă dată va fi mai bine. 

(august 1982) 


Noiembrie 

Duminici de rai sunt duminicile de noiembrie 
pentru cine are curaj să părăsească oraşul şi să apuce 
pe poteci de pădure sau să rătăcească prin stufurile 
de aur ale bălților. 

„Alo! — îmi zice cineva duminica trecută dis-de- 
dimineaţă - ia uită-te pe fereastră, bătrâne!” 

Mă uit pe fereastră spre grădina Copou. Brumă 
groasă, dar copacii sunt colorați în mii de culori, cerul 
e senin şi soarele râde din toată inima. 

„Pe cai!” îi răspund şi, după o jumătate de oră, ne 
aflăm deja pe şoseaua care țâşneşte din laşi, prin 
târguşorul Copou, spre Stânca Roznovanu şi mai de- 
parte spre bălțile Prutului. Părăsim maşina la o mar- 
gine de drum şi o luăm „la picior” în jurul unei bălți 
ideale pentru rațe. Raţe nu-s, aşa încât puştile din 
mâinile noastre par nefireşti obiecte în această dulce 
pace a naturii; le punem în bandulieră şi renunțăm 
la ideea de vânătoare. Ne rezumăm la foşnetul de 
bănuți de aur al stufului, la blânda clipocire a apei şi 
la mângâierea soarelui. În această atmosferă totul e 
să-ţi ritmezi respiraţia după respirația naturii. Ne 
simţim sănătoşi, puternici, curați. Nicio mizerie a 
lumii nu ajunge până la noi. 

De la oarecare distanță, ne priveşte fără teamă un 
țap; ne-a ghicit gândurile paşnice şi nu se sinchiseşte 
de prezenţa noastră, nici de fioroasele noastre arme. 
„Uite-l!, zice tovarăşul meu, acuşi vine să ne lingă 
țeava puştii”. Mai încolo, şase căprioare admiră cura- 
jul frumosului mascul. Sub picioarele lor covorul de 
grâu e atât de verde şi de prietenos că-ți vine să-ţi 
culci fața în mătasea lui. 

E frumos, e bine, e cald şi e duminică de noiem- 
brie. S-au înmuiat în noi şi cumplitele pasiuni 

vânătoreşti şi ne lăsăm în voia soarelui. Mi-am jurat 
că întors în aerul închis al redacţiei şi la ritmul trepi- 
dant al vieţii voi striga din toată inima, cum am mai 
strigat şi altă dată către prieteni şi către toată lumea: 
La natură, oameni buni, la natură! 

Asta a fost duminică. Luni a început viscolul. La 
început, timid, apoi din ce în ce mai puternic. Nin- 
soare bogată, potop de zăpadă. Copacii grădinii 
Copou au încă frunze. Zăpada moale îi încarcă. Cren- 
gile nu rezistă, se rup sub povară. Vijelie, mânie a na- 
turii. Sublimă mânie a naturii! Fulgeră şi tună în plină 
iarnă. Lumea se miră. Curiozități ale mamei noastre, 
ciudățenii ale naturii. Se poartă şi ea cu noi cum ne 
purtăm şi noi cu ea. 

Dar ce face vânătorul sportiv în această situație? 
Ce să facă! Părăseşte bălțile şi se reprofilează pe ie- 
puri. Aşa încât îndemnul rămâne: La natură, oameni 
buni, la natură! 

(noiembrie 1981) 


Deschidere la iepuri 

Deschidere la iepuri, închidere la fotbal! Iată di- 
lema în care s-a aflat duminică iubitorul de sport. La 
ce să mergi? Unde să te duci? Împătimiţii de fotbal îşi 
vor fi zis fără ezitare: la stadion! Am avut şi eu o 
primă tresărire. Imaginea stadionului mi-a fulgerat o 
clipă prin fața ochilor. Hai, mi-am zis, să văd ultimul 


meci de toamnă al Politehnicii! Mi-am revenit însă 


repede: Ce să văd? Cum ai noştri înfruntă o echipă 
codaşă din B? Da, dar dacă te trezeşti iarăşi cu o 
reclamaţie că tu scrii despre vânătoare la rubrica de 
sport în timp ce fotbalul merge cum merge?! Că aşa 
s-a întâmplat, nu de mult: am primit proteste vehe- 
mente că de ce îmi permit să scriu despre vânătoare 


şi turism în timp ce echipa de fotbal retrogradează; 

ca şi cum vânătoarea şi turismul n-ar fi şi ele sporturi 
şi ca şi cum dacă scriam eu o dată în plus despre fot- 
bal, salvam echipa de la retrogradare! Deh, fiecare are 
dreptul să spună ce crede. 

Dar mai era acum cazul să-mi fac probleme? Nici 
vorbă. Politehnica e pe primul loc (e drept că în B, 
seria cea mai uşoară) aşa că avem toate condițiile să 
hibernăm fericiți în vizuina fotbalului până în luna 
martie. Atunci hai la vânătoare! mi-am zis, că tot nu 
s-a mai deschis de multă vreme la iepuri, pe aici prin 
zona noastră şi că, oricum, nu ni se oferă decât două 
duminici. Două duminici în doi ani, şi să nu te 
foloseşti de ele?! Ar însemna că ţi s-au atrofiat toate 
simţurile vânătoreşti (ceea ce n-ar fi de mirare, date 
fiind condiţiile în care îţi exerciţi subsidiara meserie). 

Aşadar, în zorii zilei de duminică - furnicar de 
maşini (cu număr fără soţ) pe toate străzile laşului. 
Toate ieşirile din oraş sunt adevărate guri de tun care 
aruncă spre câmpuri zeci, sute de proiectile pe patru 
roți. Gara şi autogara ticsită de oameni cu puşti. De 
undeva, nu ştiu precis de unde - poate din inima mea 
— se aude corul vânătorilor. Weber e prietenul nostru 
cel mai prețuit. „Căci nu e pe lume plăcere mai mare/ 


Decât vânătoarea, cu farmecul ei 

Ce-o fi oare pe câmp? Se simte oare acolo fiorul 
morții? Au iepurii presentimente? 

Ajungem. Ziua e mai frumoasă decât cele mai fru- 
moase zile pe care ni le-am dorit. A nins uşor în ajun 
şi totul e îmbrăcat subţire în alb. Nu-i nici cald, nici 
frig. Nu bate vânt. Cerul e senin. Pluteşte în aer o pace 
adâncă şi limpede. Se văd în depărtare culmi de dea- 
luri în aburi de argint, turle aurite de soare, sate ghe- 
muite în propria lor veşnicie, totul abia descifrabil în 
blagiana „zariște cosmică”. Își vine să strigi şi chiar 
strigi în tine: minune! 

În jurul meu se glumeşte mult, se râde, se spun 


şotii. Culmea: nu se spun minciuni. Minciunile sunt 

doar în mintea celor care nu ştiu despre vânătoare 
decât că e apanajul mincinoşilor. Ce nerozi! La fel de 
mare ca nerozia de a sta duminica în halat şi în pa- 
puci de casă, în timp ce natura te cheamă frățeşte 
să-ți arate şi să-ți dăruiască frumuseţea şi desă- 
vârşirea ei. 

Să mai spun cu ce trofee ne-am întors seara în 
urbea care ne-a primit posomorâtă şi întunecoasă?! 
De ce să spun? Ar fi, sigur, socotită o minciună vână- 
torească. Aşa că mai bine să rămână între noi, vână- 
torii. 

(decembrie 1981) 


Ronţ-Cronţ 

S-a deschis vânătoarea la iepuri! Bieţii urechiați, 
ce chin pe dânşii, ce spaimă existenţială le este dat să 
trăiască în această toamnă frumoasă! Dacă cineva ar 
fi avut puterea să vadă, în acelaşi timp, toate ieşirile 
din lași, în zorii zilei de duminică, s-ar fi îngrozit de 
atâta vânătorime, înarmată până în dinţi, îndrep- 
tându-se spre câmpuri, toţi cu gândul feroce de a-şi 
umple tolba, toți visând momentul cheie al confrun- 


tării cu biata „fiară” fragilă şi fricoasă. Nu cred că a 
lipsit nimeni de la deschidere; momentul acesta e în- 
totdeauna emoționant; de atâta emoție, subsemnatul 
a şi ratat, la prima bătaie, doi iepuri care-l întâmpi- 
naseră cu clare intenţii sinucigaşe. 

Parcă vrând să sublinieze momentul sărbătoresc, 
vremea a fost excepțională: soare, cald, vreme 
liniştită şi prietenoasă; natura ne-a primit cu o gene- 
rozitate şi cu o măreție care ne-au făcut să uităm 
uneori de ce ne aflăm pe câmp. Avem însă printre noi 
şi ne-poeţi, aşa că ei ne coboară mereu la realitate. În 
ce mă priveşte, de vreo cinci ani de când sunt vânător, 
aştept mereu să mi se întâmple minunea din versu- 


rile lui Topîrceanu: 


„Într-o toamnă - zice unul -/ La un capăt de 
răzor,/ M-am oprit să-mi iau tutunul,/ Când, de jos, 
de la picior,/ Văd că sare fără veste / Un şoldan cât un 
vițel/ Alți vreo şapte după el... 

Minunea nu se întâmplă şi tocmai de aceea îmi 
place vânătoarea. Cine a zis că-i place tot ce nu poate 
atinge? 

Dar de ce mi-am intitulat tableta cum am intitu- 
at-o? Pentru că la noi în grupă s-a statornicit un obi- 
cei, mai bine zis un anume stil de a vâna iepurii. 
Cineva a lansat într-o zi ideea că cel mai vulnerabil 
punct al unui iepure este botul; e suficient ca o sin- 
gură alice să-l atingă uşor peste bot şi rozătoarea 
cade. Din acea zi, colegul şi prietenul meu C.P. 
oloseşte în exclusivitate acest stil pe care un hâtru 


-a numit Ronţ-Cronţ. Se zicea că denumirea vine de 


a porecla vânătorului care a lansat ideea, dar acum 
e clar că porecla trebuie să dispară de vreme ce se 
numeşte un stil. E drept că stilul nu e prea... produc- 
tiv, dar nu ne-am propus să stârpim neamul iepurilor, 
ci doar să facem sport şi să ne înfrățim cu natura 
întru alungarea cât mai departe de noi a asteniilor, 
nevrozelor, anchilozelor şi a celorlalte noxe ale vieţii 


urbane excesiv sedentarizate. 


În timp ce noi — amatori şi de fotbal - „băteam 
câmpii”, la Baia Mare studenții obțineau cea mai sur- 
prinzătoare şi mai frumoasă victorie din acest sezon: 
îl învingeau pe Mateianu chiar pe terenul băimărean, 
ispravă pe care încă n-a făcut-o nimeni până acum şi 
care i-a derutat pe mulți, inclusiv pe comentatorul 
radio lon Ghițulescu care, vechi prieten al Politehnicii, 
s-a lamentat în emisiunea de luni dimineaţa în legă- 
tură cu rezultatul de la Baia Mare „uitând” să spună 

cine l-a învins pe Mateianu. Nu vreau să supradimen- 
sionez meritele fotbaliştilor ieşeni, dar vreau să su- 
bliniez faptul că Ghițulescu ar fi putut să afle până 
acum că studenții ştiu să joace în deplasare şi că 
aceasta nu-i prima victorie pe care o obțin; asta în 
primul rând, iar în al doilea, Politehnica nu-i chiar 
un nume care n-ar suna frumos la radio. 

Mai eram dator un răspuns cronicarului de la 
„Săptămâna” care „m-a ciupit” de peniță după meciul 
cu Gloria Buzău. Cred însă că răspunsul i-a venit de 
la sine. Totuşi, ca să nu rămân îndoit: studenții au 
jucat în acel meci cu mari indispoziţii, la numai câteva 
ore după ce părăsiseră spitalul. Nu o spun ca să-i 
scuz. De vreme ce au intrat pe teren se cheamă că tre- 
buiau socotiți valizi şi judecaţi ca atare. O spun totuşi 
spre informarea celor care n-au ştiut. Ceea ce am 
spus despre Gloria Buzău, spus rămâne, deşi doresc 
foarte mult ca această echipă să ajungă mare. 

(decembrie 1978) 


La sitari 

Au venit! Vestea a trecut ca un fior prin toată 
obştea vânătorească, descrețind frunțile, făcând ochii 
să sclipească mai viu şi nările să se dilate de pofta ae- 
rului umed de pădure. Au venit sitarii, păsări itine- 
rante, ale căror migrații respectă - se zice - conturul 
vechilor continente. Vânătorii îl asaltează pe Nea 
Florică şi-i cer cartuşe cu alice măruntă, pentru pă- 
sări. Centrala informațiilor acolo este, la magazinul 
vânătorilor, iar Nea Florică are o vorbă şi o informație 
pentru fiecare. „La Chicerea, acolo au fost văzuţi sitari 
încă de săptămâna trecută. Cineva a şi împuşcat doi”, 
Ba, dacă vrei să vezi mata sitari, du-te la Trestiana, 
acolo e vad, dom'le, nu poveste”. Cu tabla plină de 
informații şi de cartuşe, vânătorul-păsărar se în- 
dreaptă spre casă, chitindu-se încotro să apuce a 


seca ini 
ISTICE 


doua zi, duminică dimineață. Primăvara e bună: 
umedă și călduță, exact cum le place sitarilor; ceea ce 
înseamnă că, în tainicul lor drum pe imaginarul vechi 
contur al continentelor, vor face popasuri stăruitoare 
prin pădurile noastre. 

Sâmbătă seara, profesorul Al. îmi dă telefon să mă 
stimuleze pentru a doua zi dimineaţa. Dar afară 
plouă. El însă e sigur că va fi frumos. Duminică 
dimineaţa e într-adevăr timp bun, aşa că iată-ne în 
pădure. N-am mai fost din timpul iernii. E mult abur 
şi miros reavăn amărui de muguri. Paşii nu se aud 
prin aşternutul de frunziş umed. Căutăm văile şi 


ăstărişul; sitarului îi place mlada fragedă, plină de 
seve. Mergem încet, concentrați, atenţi la fiecare 
mişcare. Numai în aparență suntem fioroşi, din cauza 
armelor gata să bubuie; în realitate suntem oameni 
cu sufletul înfiorat de frumusețea şi prospețimea pă- 
durii, plutim odată cu aburul pământului. De ani de 
zile, în fiecare primăvară şi în fiecare toamnă repe- 
tăm aceste înfrățiri cu natura, dar siteri n-am văzut 
niciodată. De împuşcat ce să mai vorbim! Şi totuşi, ri- 
tualul se desfăşoară după legile vânătoreşti: suntem 
înarmaţi până în dinţi, respectăm distanţele, slobo- 
zim câinii, ne concentrăm la strigătele gonaşilor, iar 
când auzim de undeva, ca din altă lume, „Sitarul 
uăăă!” abia ne putem stăpâni bătăile inimii. Pasărea 
miraculoasă trece însă cine ştie la ce distanţă ori 
înălțime sau chiar nu trece deloc, iar noi rămânem cu 
emoția şi cu uitarea de sine. Căci e şi o uitare de sine 
în aceste isprăvi vânătoreşti, o uitare care ne face 
bine şi ne rupe de cotidian pentru câteva ceasuri. 
După ce am umblat pădurea în lung şi-n lat, ne ho- 
tărâm să schimbăm tactica; ne aşezăm la pândă şi 
câțiva fac pe gonașii. Stau lipit de un copac, sunt una 
cu el, îi simt trunchiul umed. În depărtare se aud 
gonaşii. O gâză roşie urcă pe trunchiul lucios, beată 
de lumină; are, cred, senzaţia că urcă chiar pe raza 
soarelui. E singura ființă mişcătoare în toată imensi- 
tatea pădurii. Ajunge la mâna mea şi nu ezită, păşeşte 

Pregătirea plaselor de pescuit. Bălțile Brăilei — 1983 
Foto: Viorel Simionescu 


ProEuropeana Clubul cărții digitale 


97 


grăbită ca pe o punte. Mă înfioară paşii ei mici, dar 
mă bucur că nu mă deosebeşte de trunchiul copacu- 
lui, că mă socotește element al naturii. Unde s-o fi du- 
când? De unde o fi venind? Urmează oare şi ea 
conturul vechilor continente sau poartă alte taine în 
drumul ei aparent fără rost? 

Trunchiul umed al copacului mi s-a lipit de trup, 
îl simt rece, curat şi sincer. Gonaşii bat cu beţele în 
lăstăriş. 

— A trecut, uăăă! 

- Ce faci, dom'le, laşi sitarul să treacă?!! 

Ce să răspund? Că urmăresc o gâză roşie care 
umblă în sus şi-n jos pe scoarța unui copac şi pe 
mâna mea şi mă întreb ce diferenţă e între ea şi o 
navă cosmică?! Paşii ei uşori, când ajung pe puntea 
mâinii mele, mă înfioară plăcut. Şi mă bucur că mă 
confundă cu natura. 

(aprilie 1978) 


Sitarul propriu-zis 

Casa pădurarului e deja plină, dar mai încăpem şi 
noi doi, ultimii veniţi la partida de sitari care ur- 
mează să înceapă în pădurea Z. În odaie plutesc aburi 
de ciorbă țărănească, iar în mijloc surâde o cană 
mare, de sticlă, cu vin roşu. Roşii sunt şi obrajii vână- 
torilor care au apucat să guste din el, „nu prea mult, 
ca să nu li se moaie picioarele (care le vor trebui toată 
ziua), dar nici prea puțin, că doar afară-i destul de frig 
şi... 

În aşteptarea gonaşilor, se încing discuţii. Docto- 
rul C., venit special din Bucureşti pentru partida de 
sitari de aici („eu de la 14 ani, dom'le, vânez sitari în 
pădurea asta”), ne încurajează în legătură cu şansele 
pe care le avem, spunându-ne una total nevânăto- 
rească, redusă în esenţă la cifre: „Într-un an, frate, am 
împuşcat noi 280 de sitari în trei zile. Poate nu mă 
credeţi? Nici cei din Bucureşti nu m-au crezut, dar 


le-am arătat fotografiile... 

Eu şi tovarăşul meu - neofiți în ale sitarilor, în sen- 
sul că încă nu am împuşcat niciunul deşi am fost la 
circa 80 de vânători — facem ochii mari nu de mirare 
cum ar fi fost normal, ci de plăcere. Ne spunem parcă: 
iată ce ne aşteaptă! „Hai nu 280 să ne cadă, îmi 
şopteşte colegul I., dar măcar 28”. Trebuie să 
recunoașteți că a reduce de zece ori cifra e un semn 
de mare modestie vânătorească; modestie care, cum 
veți vedea, s-a dovedit cu totul la locul ei. 

În ce mă privește, nu mi-am făcut socoteli; m-am 
mulțumit să constat că vânătoarea nu-i atât o acțiune, 
cât o stare de spirit. 

Suntem gata de plecare; un ARO ne încarcă pe toți 
ca într-un film cu Stan şi Bran; suntem treisprezece 
capete cu tot cu al câinelui. Peste o jumătate de ceas 
ne aflăm deja desfăşurați şi aşezaţi în standuri. Când 
gonaşii dau semnalul începerii şi prind a striga şi a 
bate cu beţele în hățişuri, inima vânătorului se face 
mică, mică de tot şi bate cu repeziciune. Ochii scru- 
tează vârfurile copacilor până ce încordarea îi doare 
ascuţit. Gonașşii se apropie. Unul strigă: „Sitarul, 


uăăă!”. Într-adevăr, pasărea misterioasă a sărit din 


lăstăriş, a fâlfâit pe deasupra unora dintre noi (nu 
dau nume!) şi s-a dus. Unde s-a dus? Vânătorii mai 
bătrâni spun că păsările migratoare urmează contu- 
rul vechilor continente, aşa că şi sitarul nostru face, 
probabil, acum, acelaşi lucru. 

Rezultatul primei „bătăi” e zero. La fel al celei de 
a doua, dea treia, de a cincea... Eram descurajați. Ici- 
colo, a mai sărit câte un sitar, a mai bubuit câte o 
pușcă, dar degeaba. Şi iată a şasea bătaie. Eu am un 
loc bun, deschis, cu vizibilitate maximă. Acum e 
acum, îmi zic, Şi nu termin de zis că văd „fiara” venind 
exact în bătaia puştii mele. Nu pot spune cum mă 
simțeam: asta nu se spune, se trăieşte. Strâng arma 
în mână s-o frâng şi când să o duc la ochi, pasărea 
misterioasă face o buclă uşoară şi o ia spre dreapta, 
spre colegul |. Bok-ul lui pocneşte sec de două ori şi 

la al doilea foc se întâmplă minunea! 

Ce a urmat? Ce vorbe i s-au spus eroului zilei? 
Cum a fost înconjurată pasărea agonizândă, cum a 
trecut din mână în mână, cum doctorul C. i-a făcut o 
mică operație ca să moară mai repede (folosind drept 
bisturiu o pană smulsă din aripă), cum m-a pisat co- 
legul meu pe drum, până acasă, că ela împuşcat şi eu 
nu? Toate acestea, oricât vi s-ar părea de neînsem- 
nate celor care nu mergeţi la vânătoare, țin de farme- 
cul, de atmosfera particulară a acestui sport. Căci încă 
o dată zic: vânătoarea nu-i o acțiune, ci o stare de spi- 
rit. Şi peste toate - o inegalabilă întâlnire cu natura. 

(aprilie 1979) 


Unicatul 

Duminica îi e dată vânătorului sportiv să bată 
câmpurile şi pădurile, cu puşca în mână, cu câinele 
lângă picior, cu prietenii (dacă-i are) umăr lângă 
umăr. 

Câmpul e liniştit şi deschis cu toți porii spre cerul 
care-i trimite cu zgârcenie fulgul de nea sau picătura 
de ploaie. Bolovanii răsturnaţi asttoamnă de brăzda- 
rele puternice ale plugurilor sunt atât de mari încât 
par denivelări naturale de pământ; se merge greu 
prin ei mai ales dacă pudra subţire de zăpadă se 
topeşte sub blândețea soarelui. De la o vreme pămân- 
tul se prinde de cizme: 3-4 kg. pe fiecare picior. 
Priveşti cu jind spre pădurea în care speri că fazanii 
te aşteaptă cu... aripile deschise. Dar până la pădure 
mai sunt câteva hectare bune de arătură: tragi din 
brazdă piciorul stâng, te sprijini pe cel drept şi mergi 
înainte. Prin minte îţi trec alergătorii de viteză pe 
piste superbe de zgură. Când atingem poala pădurii 
ni se pare că ne naştem încă o dată. Pe frunzişul umed 
cizma se curăţă frumos şi devine uşoară ca pana; îți 
vine să zbori. Câinele, fericit şi el că a scăpat de ară- 
tură, zburdă în toate părțile, se rostogoleşte prin stra- 


tul subțire de zăpadă pe care pădurea reuşeşte să-l 
ocrotească grijulie ca o mamă. 

Facem o haltă de ajustare: o înghițitură de tărie, 
numai atât cât să ne refacem forțele, o tartinuță etc. 
„Eu am nişte cârnăciori a-ntâia”, zice prietenul venit 


pe post de gonaș. „Luaţi cârnăciori!” repetă el, şi se 
întoarce spre mine cu rucsacul pe care nu-l dă jos din 
spate. Îmi plac grozav cârnăciorii, așa că scotocesc 
sârguincios prin rucsac. Nu-s. l-a uitat acasă. Îi dau 
de la mine şnițel de fazan şi se consolează. 

Începem. Unul zice că să batem mai întâi huciurile 
de la marginea pădurii. Altul zice că nu e bine așa, că 
bine-ar fi altfel. Facem şi aşa, facem şi altfel, dar de- 
geaba, fazanii nu-s nicăieri. Când nu mai credeam că 
în pădurea respectivă se află vreo vietate, țâşneşte de 
lângă noi pasărea fermecată. Toate armele se ridică, 
gest reflex, dar cineva ţipă: „Găină, măăă!” Dezamăgi- 
rea e cumplită: în găini nu se trage. „De ce nu se trage 
în găini?” întreabă prietenul venit pe post de gonaş. 
„Eh, sexul slab!” zice unul necăjit. „Sexul frumos!” 
adaugă altul şi de sub piciorul lui „explodează” în 
zbor o altă găină. Am ţinut-o aşa până spre prânz. Au 
sărit 12 găini şi niciun cocoş; parcă era o adevărată 
conspirație a găinilor pentru a-şi apăra cocoşii. Când 
ne pierdusem orice speranță, ajungem într-un hu- 
ceag des, plin de nuiele spinoase şi de rugi care-ţi 
leagă picioarele unul de altul. Intrăm cu orice risc. E 
şi câinele cu noi: tânăr, încă neversat, dar face treabă; 
circulă pe sub rugi, saltă elastic peste obstacole şi 
dintr-o dată, de lângă el, sare primul cocoș al zilei. 
Două pocnituri cam în acelaşi timp şi cocoşul cade. 
Câinele îl ia, ezită între mine şi stăpânul lui: e derutat 
căci am tras şi eu şi stăpânu-său. I-l duce lui, totuşi, 
ca orice câine credincios. Analizăm victima. Eu am 
tras din dreapta, amicul din spate. Găsim alice sub 
aripa dreaptă şi amicul, cavaler ireproşabil, mi-l în- 
tinde: „E al tău” Câinele se uită nedumerit când la stă- 
pân, când la mine. Celălalt amic, gonaşul, e îmbujorat 
de oboseală şi de emoție: „Măi, da” l-aţi pălit ca la 

carte!” „Domnuleee, zice un altul, dacă nu-l plesneaţi 
voi, venea întins la mine”. 

Entuziasmul ne creşte formidabil în urma acestei 
scene, dar soarele scade vertiginos. Ziua e pe sfârşite. 
Trebuie să ne întoarcem la maşină şi avem de străbă- 
tut arătura în sens invers: iarăşi 3-4 kg. pământ pe 
fiecare cizmă şi unde mai pui că acum eu sunt „împo- 
vărat şi cu vânatul!”; viață de vânător sportiv. 
(ianuarie 1983) 


Aşteptare 

Mai este doar ceva mai mult de o săptămână până 
la deschiderea sezonului de pescuit; febra pregătiri- 
lor ne face să tresărim în somn, să visăm luciul apei, 
să simţim în buricele degetelor ameţitoarea vibrație 
a undiţei în clipa sublimă a muşcăturii. 

Numai cine-i pescar ştie câtă emoție se consumă 
pe malul apei şi câtă uitare de sine te învăluie odată 
cu fierbințeala soarelui sau cu briza răcoroasă, cu 
foşnetul stufului sau cu cântecul broaştelor. Pe seama 
pescarilor se fac fel de fel de glume; ei bine, nimic mai 
naiv şi mai nedrept, căci pescuitul e cel mai frumos 
şi mai adevărat dintre sporturi, el exprimă cea mai 
deplină comuniune a omului cu natura. Şi natura e 
atât de generoasă cu el!... Nu mă refer la cantitatea de 
peşte pe care i-o oferă... îngăduiți-mi să spun - eu, 
pescar înrăit — că aceasta e o problemă secundară. 
Scriam cândva despre vânătoare că e mai puţin o 
acțiune şi mai mult o stare de spirit. Stare de spirite 
şi pescuitul. El e linişte, e maximă concentrare, e pu- 
tere de stăpânire, de răbdare, de aşteptare şi abia 
după aceea e abilitate, pricepere, acțiune. 

Cine nu crede să încerce. Dar cine încearcă trebuie 
să ştie dinainte că, încercând odată, nu va mai scăpa: 
microbul prinde imediat rădăcină şi nu există medi- 
cament împotriva lui. 

Deci, în curând pe baltă! 

(mai 1976) 

Carasul ca „piesă 


Orice baltă e o împărăție, ştim asta demult, de la 
Sadoveanu, şi nimeni nu ne va putea spune cu mai 
multă convingere acest adevăr. Aşadar, spre 
împărăţia de la P. mă îndeamnă doi prieteni, pe mine 
care vara asta încă n-am muiat undița în apă, deşi mă 
dau mare în chestia pescuitului. Încep pregătirile de- 
cuseară și le termin la miezul nopţii; mulinetele sunt 
aruncate cine ştie pe unde din sezonul trecut, beţele 
şi lansetele trebuie recondiționate, firul schimbat 
căci e obosit, pe urmă caută cutia de râme, caută ju- 
velnicul, caută scăunelul şi pestelca etc. etc., mă rog, 
se face miezul nopţii şi la ora trei trebuie să-mi iau 
tovarăşii de-acasă, tocmai din celălalt capăt al 
oraşului. Toate ar fi însă bune dacă n-ar ploua cu gă- 
leata. Caut, ca de obicei, în depărtare, la orizont, 
geana de lumină care să-mi spună că ploaia va trece. 
La trei îl sun pe T. Ridică receptorul la primul clin- 
chet, ceea ce înseamnă că stătea lângă aparat. E că- 
trănit că plouă-n duşmănie. „Culcă-te, îmi zice, eu 
rămân de planton şi dacă se face frumos, te sun”. Mă 
culc necăjit, dar de unde somn; săptămâni întregi am 
aşteptat o zi pe care s-o pot dedica pescuitului şi când 
am găsit această zi, plouă. Îmi circulă prin minte 
poveştile celor doi prieteni: „La balta P. carasul te fură 


de pe mal dacă nu eşti atent. Trage, dom'le, de rupe”. 


Prietenul T. îl pune pe E. să-mi povestească - are 
acesta un dar de-a povesti că nu se poate să nu crezi 
ce spune: ocupă frumos mijlocul camerei ca să-i în- 
capă gesturile şi mişcările, vorbeşte pripit, se repede 
în dreapta unde a muşcat crapul (zicem), mulinează 
rapid, se repede în stânga unde pluta joacă uşor, 
semn că „duşmanul” umblă la râmă, se aşează pe 
scăunel în momentele de relaxare, dar gura nu-i tace 
o clipă, spune, dialoghează, se jură pe ochi, pe suflet, 
pe mamă, pe copii, că n-ai încotro, trebuie să-l crezi 
şi microbul tău de pescar prinde rădăcini și te trage 

spre balta P. 

E ora 5.30 şi n-am adormit. Sună telefonul. E prie- 
tenul T. „Hai, că s-a făcut frumos!” îmi strigă fericit. 
Mă uit afară, a stat ploaia, dar de frumos nici vorbă. 


Dar dacă T. zice că-i frumos, mai ales când o zice din 


toată fiinţa lui masivă şi bonomă, n-ai altă soluție 
decât să accepţi... Trec să-i iau cu maşina (că aşa ne- 
am înţeles: ei sunt cu balta, cu râmele, cu mămăliga, 
cu miezul de pâine neagră, iar eu sunt cu maşina; şi 
cu benzina), Îi găsesc pe amândoi, punctuali, la locu- 
rile de întâlnire. T. e tăcut, dar fericit, E. e exploziv; 
noroc că în maşină n-are loc să-şi desfăşoare gestu- 
rile şi mişcările obişnuite, dar le adaptează la condiţii. 
„Dom/le, la P carasul nu-i caras, e monstru, te haleşte 
de pe mal dacă nu eşti atent, pe sufletul meu! Şi-i plin 
de icre ca stupul de miere, pe ochii mei! Opt chile am 
prins data trecută, să n-ajung să-mi văd copiii!” „O fi” 


îmi zic şi apăs pe acceleraţie entuziasmat. Asfaltul e 
ud dar e bine, mergem cu viteză potrivită, deşi ora 
solunară s-a cam dus. Când ajungem în marginea 
unei păduri, asfaltul se termină brusc şi începe o bu- 
curie de nedescris. Ca să mă încurajeze, E începe să-l 
spele în toate apele pe unul B. care i-a dus altă dată 
cu maşina tot aşa pe o vreme ca asta... „dar ce om, 
dom'le, pe sufletul meu, parcă era de aur maşina, aşa 
o ferea de toate găurile şi băltoacele şi aşa se mai la- 
menta şi ne mai înjura că l-am băgat pe aşa drum. 
Sunt oameni şi oameni, pe ochii mei; unii sunt robii 
maşinii... Rămân suspendat şi sunt nevoit să-i dau 
jos, în noroi, ca să pot ieşi din încurcătură. Cu chiu cu 
vai ajungem. E cam târziu dar, e drept, carasul trage. 
Nu cel din poveştile lui F, ci altul, mult mai... delicat: 
cam cinci „piese” la suta de grame. În schimb sunt 
atâtea buruiene că pescuitul se transformă într-o 

Pregătirea plaselor de pescuit. Bălțile Brăilei — 1983 

adevărată acțiune de curăţire a bălții. Dar nu-mi dis- 
place; e liniște şi abur. În stânga, pădurea respiră pre- 
lung, ca o fiinţă mitologică. 

Până spre prânz am adunat cam câte 70 de 
„piese”! de căciulă - în medie; fireşte că eu, obosit de 
volan, m-am comportat mai slab. Avem cam de-un 
borş fiecare. E bine, uneori, să te mulțumeşti cu puţin, 
că vorba ceea: lăcomia strică omenia. 

(iunie 1978) 


Reţetă pentru pescari 

După ploaie, pădurea respiră adânc, ca un om să- 
nătos, cu plămâni puternici. De pe frunze picură cris- 
tale, iar pe crengi păsări îşi scutură aripile, 
pregătindu-se să-şi reia feluritele concerte date pe 
gratis, pentru oricine vrea să asculte. Un abur dens 
se ridică din pământ şi urcă odată cu liniştea spre 
vârfurile copacilor. La câțiva paşi e oglinda apei, 
calmă, împăcată cu ea însăşi, mulțumită de lumina 
perpendiculară ce i-o trimite soarele eliberat de tre- 
cătorii nori negri. Din avion a descoperit prietenul M. 
acest ochi de apă şi, odată revenit pe pământ, nu s-a 
lăsat până nu l-a găsit, deşi reperele fixate de sus 
s-au dovedit, la fața locului, de nerecunoscut; şi 
totuşi, după câteva ore de căutare, am găsit balta 
făgăduinţei. Ne-am bucurat, cu toate că eram uzi ca 
două rufe abia scoase din Alba-Lux 2; ne-am bucurat 
şi ne-am repezit spre malul prăvălit, căutându-ne fie- 
care locul cel mai bun. Ce înseamnă loc bun la pes- 
cuit? Cine nu ştie?! În primul rând să fie malul blând 
ca să poți scoate uşor peştele mare (ce-i acela peşte 
mare voi explica altă dată), fără a folosi minciocul; 
nu-i pot suferi pe pescarii care folosesc minciocul, 
această sculă antisportivă! Pe urmă, un loc bun nu 
trebuie să fie acoperit de buruieni mari care-ţi în- 
curcă sculele; să fie aproape nişte păpuriş lângă care 
să arunci cu bățul de mână, iar în față să aibă deschi- 


dere mare pentru folosirea lansetelor; mă rog, ar mai 
fi şi alte condiții, dar pentru că acum am găsit fiecare 
ce căutam, las descrierile pentru altă dată. Începe în- 
trecerea: cine lansează prima sculă la apă. Prietenul 
M, care, după propria-i declaraţie invariabilă, n-are 
niciodată scule pregătite de acasă, face ce face şi iese 
primul în această întrecere. „De milioane mămăliga!” 
îl aud strigând spre mine a laudă şi încurajare (ca, 
adică, să mai fac şi altă dată). E drept că am o rețetă 
straşnică pentru mămăligă. O transcriu aici pentru 
cine doreşte s-o folosească: se iau două linguri făină 
porumb şi o lingură apă rece şi se presară treptat 
făina, amestecând mereu cu o furculiță şi adăugân- 
du-se mereu câte puțină apă rece; se obține astfel o 
pastă densă care se trece apoi prin pesmet cernut fin 
şi se frământă îndelung în mână. Se fac apoi turtițe 
subțiri (pe fund de lemn) şi se pun la fiert într-o oală 
în care clocoteşte apă cu zahăr şi ulei (câte o lingură 
din fiecare). Se lasă să fiarbă o oră, apoi se scurge apa. 
lar turtițele se trec prin apă rece şi se pun la uscat pe 
acelaşi fund de lemn. După o oră-două, se pun într-o 
pungă de plastic, iar când ajungem pe malul apei se 
taie mămăliga în mici calupuri pătrate şi se serveşte 
în cârlig. Succesul este garantat. 

Acum, aici, pe balta din pădure, nu trage! Dar nu 
mămăliga e de vină, ci - cum explică prietenul M.! — 
presiunea atmosferică. Ea, presiunea atmosferică, 
strică întotdeauna plăcerea pescarului. Dar cine e 
pescar de-adevăratelea nu se descurajează niciodată. 


(iulie 1979) 


1În limbaj pescăresc „piesa” e ceva între pește și nimic, 

Alături de textele ilustrative şi de articolele serial 
care se prelungeau în cuprinsul revistelor de la un 
număr la altul, publicaţiile pentru copii mai 
conţineau în cuprins şi o întreagă gamă de recoman- 
dări, îndemnuri, sugestii de concursuri şi acţiuni de 
masă ce aveau legătură cu educaţia patriotică şi în 
special cu istoria patriei. Practic, aceste acțiuni de 
masă, festivități, presupuneau instrumentalizarea 
discursului istoric şi ruperea de cadrele tradiţionale 
- săli de clasă, biblioteci — şi deplasarea efectivă către 
istoria trăită sau retrăită, la monumentele eroilor, pe 
câmpurile de bătălie, în muzee și locuri comemora- 
tive. Aceste acţiuni mobilizatoare erau coordonate 
desigur de comandanţi, fie 
ei  diriginţi, profesori, 
activişti, şi publicate în ru- 
brici anume concepute în 
contextul publicaţiilor pen- 
tru copii „activitățile 
pionierești sunt orientate tot 
mai mult pe stimularea 
preocupării şcolarilor pen- 
tru învățătură, întărirea dis- 
ciplinei în şcoală, dezvolta- 
rea dragostei faţă de popor, 
patrie şi partid”!. 

În toate publicaţiile pe- | 
riodice pentru copii, fie că 
era vorba despre pionieri, 
fie mai târziu de şoimi, co- 


lectivele redacţionale aveau 


API pie ” 
lor comuniste în periodicele pentru copii 


grijă ca anumite date calendaristice să aibă o 
rezonanță anume pentru cititori. „Scânteia pionieru- 
lui” şi „Cravata Roşie” - semnificative ca periodice ce 
au ilustrat și aplicat politica partidului în rândul co- 
piilor până la jumătatea anilor 60, propuneau spre ce- 
lebrare o serie de zile importante pentru istoria şi 
politica regimului. Astfel de sărbători erau: 7 Noiem- 
brie (data instaurării comunismului în Rusia), 6 Mar- 
tie (momentul instaurării, în 1945, a primului guvern 
majoritar comunist din România, condus de liderul 
unui mic partid, dr. Petru Groza), 1 Mai (Ziua 
Internaţională a Muncii), 23 August (zi a unui eveni- 
ment care de-a lungul anilor va avea denumiri dife- 
rite, rămânând, indiferent 
de relaţiile cu URSS, Ziua 
Naţională a României), 8 
Mai (celebrând fondarea, în 
1921, a PCR) şi, în fine, 30 
Decembrie, ziua instaurării 
Republicii, a  abdicării 
forţate a monarhiei. Unele 
dintre aceste date calenda- 
ristice, de pildă 7 noiembrie 
- plină de conţinut pentru 
ideologia internaţionalistă, 
sau chiar 6 martie, aveau să 
fie ocultate cu timpul. Mai 
târziu, în timpul comunis- 
| mului ceaușist semnifica- 
tive au devenit datele: 24 


ianuarie 1859, Ziua Unirii 

Principatelor Române sub Alexandru loan Cuza), 26 
lanuarie (1918, ziua de naştere a secretarului gene- 
ral, Nicolae Ceauşescu), 1 Decembrie (1918, Ziua 
Marii Uniri, prin redobândirea în urma războiului a 
Ardealului şi a Basarabiei). Referitor la data de 23 
August, aşa cum am menţionat, a rămas în mod con- 
stant cea mai importantă sărbătoare a românilor, po- 
pularizată excesiv şi în publicaţiile pentru copii, cu 
specificația că evenimentul s-a numit pe rând: elibe- 
rarea de sub jugul fascist, insurecția armată antifas- 
cistă şi antihitleristă şi chiar revoluție națională. Tot 
până la sfârşitul regimului s-a sărbătorit şi data de 
30 Decembrie. Dacă, aşa cum am spus, momentul 
revoluţiei bolşevice devine nesemnificativ în ultimii 
ani ai regimului, cele două momente de unire ale ro- 
mânilor capătă treptat conotații gigantice mai ales 
după anii 60, iar toate aceste schimbări de nuanță 
apar şi în paginile revistelor. 

Chiar de la instaurarea regimului, printr-o serie 
de directive a fost organizat şi planificat timpul liber 
al şcolarilor — chiar perioada de vacanţă a acestora — 
în aşa manieră încât în decursul zilelor în care nu se 
duceau la orele de clasă, aceştia să aibă timpul ocupat 
cu activităţi pline de conţinut istorico-ideologic. În 
1967, în timpul vacanței de iarnă, pionierii au fost 
chemaţi să ia parte la sărbătorirea Republicii şi la 
Spectacolul festiv pe tema „Slăvit să fii pământ al pa- 
triei iubit”, cu prilejul aniversării a 20 de ani de la 
proclamarea Republicii. 

Propaganda a urmărit, încă de la începutul regi- 
mului, construirea unui veritabil cult al liderului, pu- 
nând în joc pentru acest demers toate resursele 
literare şi artistice ale momentului. Or, pentru cele- 
brarea acestui cult al liderului - fie că el se numea 
Lenin, Stalin, Dej sau Ceauşescu - pentru un mai bun 
control al societăţii, retorica festivităților, a acţiunilor 


de masă constituia o oportunitate. Toate aceste 


festivități, unele dintre ele suprapuse pe sărbători a 
căror simbolistică naţională s-a degradat treptat, au 
constituit momente exploatate la maximum de pro- 
pagandă, care le-a transformat în ocazii de consoli- 
dare a sistemului. Această practică festivistă nu e 
neapărat specifică mentalității comuniste, chiar dacă 
ea a atins cote gigantice în perioada respectivă. Ca fe- 
nomen, celebrarea sau procesul festiv în sine are la 
bază transfigurarea, retrăirea unui moment decisiv 
al cetății, prin urmare spectacolul obţinut are o pu- 
ternică încărcătură istorică şi în acelaşi timp simbo- 
lică. Se face apel la anumite momente, interpretate 
printr-o grilă agreată de instanţa care orchestrează 
întreaga festivitate, în cazul de față aparatul comu- 
nist. Remodelarea trecutului a constituit o metodă si- 
gură în configurarea unei realități utile regimului, de 
care acesta s-a folosit în permanență şi cu orice oca- 
zie, ajungându-se până la cunoscutele interpretări 
protocroniste. Se cuvine a menționa şi faptul că 
mania sărbătorilor şi a celebrării a atins cote gigan- 
tice în timpul dictaturii lui Ceauşescu, când lunar se 
sărbătoreau şi se comemorau personalități şi date. 
Fenomenul poate fi pus în legătură cu vizitele pe care 
liderul român le-a efectuat în 1971 în spațiul asiatic 
(China lui Mao Zedong şi Coreea de Nord a lui Kim Ir 
Sen) de unde a preluat ideea spectacolelor megalo- 
mane şi a cultului liderului. 

Aceste spectacole, reprezentări, festivități, mitin- 
guri şi acțiuni de masă au fost prezente ca imbolduri 
şi acțiuni mobilizatoare şi în publicaţiile pentru copii. 
Un rol preponderent, aşa cum am menţionat, l-au 
avut publicaţiile periodice, întrucât, dat fiind carac- 
terul lor de apariţii săptămânale sau lunare, legătura 
dintre echipele redacţionale şi cititori se putea rea- 
liza mai uşor, anunţurile şi diversele tipuri de mobi- 
lizări generale se puteau face în timp util, iar pe de 


altă parte se asigura un feedback rapid. Periodicele 

funcționau ca adevărate barometre ale vieţii 
pioniereşti şi controlau, sancţionau, impuneau calen- 
dare de omagieri şi comemorări, premiau sau, dim- 
potrivă, sancţionau activitatea elevilor chiar şi pe 
timpul vacanţelor. Majoritatea acestor acţiuni de 
masă care se promovau, aveau legătură cu trecutul şi 
fie că era vorba despre simpla lectură a unor texte is- 
torice sau despre concursuri cu tematică istorică sau 
chiar cu excursii şi vizite la aşa-numitele locuri ale 
memoriei, istoria, sau mai corect spus, discursul des- 
pre istorie devenise familiar în viaţa fiecărui pionier 
şi contribuia la desăvârşirea sa ca om nou. Ideea fes- 
tivistă avea legături cu momentele trecutului şi în 
acelaşi timp constituia o punte către prezent. 
Festivităţile erau atent selectate şi organizate în aşa 
fel încât să reprezinte momente emoţionante, de co- 
muniune cu strămoşii, cu cei dispăruţi. În acelaşi 
timp, însă, prezentul era mereu adus în prim-plan ca 
termen de comparaţie şi avea o conotaţie infinit su- 
perlativă, de timp al realizărilor, al desăvârşirii tutu- 
ror acţiunilor şi proiectelor trecute. 

În publicaţiile care au apărut spre sfârşitul anilor 


60, respectiv revistele „Cravata Roşie” şi „Scânteia 
pionierului”, pionierii erau invitaţi să sărbătorească 
în primii ani ai regimului, alături de omologii lor so- 
vietici, momente evocatoare din istoria Uniunii So- 
vietice. Mobilizările se făceau invocându-se de fiecare 
dată parteneriatul ideologic cu pionierii din Uniunea 
Sovietică, alături de care pionierii români îi glorificau 
la unison pe Lenin, pe Stalin sau Victorioasa Armată 
Roşie. Sărbătorile consemnate în paginile acestor re- 
viste nu aveau nicio tentă naţională şi, în general, cele 
care s-au păstrat până către sfârşitul anilor 60 erau 
mai degrabă pe teme legate de muncă, de hărnicie, 
de depăşirea planului şi întreceri stahanoviste şi mai 
puţin de istorie. În anii următori, însă, în timpul re- 
gimului Ceauşescu, pregătirea ideologică a fost ac- 
centuată iar pionierii şi şoimii patriei (proaspăt 
apăruţi în 1976 la iniţiativa secretarului general) se 
pregăteau intens pentru apărarea efectivă a patriei, 
prin jocuri sportive şi tabere ce mimau o pregătire 
militară, făcând chiar şi gardă la drapel. 

Anul 1976 a fost anul în care a avut loc la 
Bucureşti primul Congres al Educaţiei Politice şi al 


Sursa: wow, delcampe.net 


ără pionierească 


Tab; 


ProEuropeana Clubul cărții digitale 


105 


TURISMUL 


Culturii Socialiste. Congresul a inițiat organizarea 
Festivalului Naţional al Educaţiei şi Culturii Socialiste 
intitulat sugestiv „Cântarea României”, după titlul 
unui poem în proză al paşoptistului Alecu Russo, 
foarte prezent în manualele şcolare. Festivalul s-a 
pretins o amplă manifestare educativă şi culturală ar- 
tistică, de creaţie şi interpretare, care să anime spiri- 
tele şi să trezească valenţele creatoare ale maselor. 
În realitate, festivalul punea la lucru toate clișeele 
propagandistice necesare modelării omului nou. Re- 


venind la anii 70, putem spune că au fost anii în care 


s-au inițiat prin intermediul periodicelor - în special 
revista „Cutezătorii” — cele mai multe concursuri cu 
tematică istorică. 

Anul 1977 a fost anul în care au debutat mai multe 
acțiuni pioniereşti mobilizatoare şi prima dintre ele a 
fost sub egida „Tot înainte!”. Această acţiune, „nouă şi 
originală, de masă” îşi propunea să traducă în viață 
„prețioasele indicaţii pe care tovarășul Nicolae 
Ceauşescu le-a dat cu prilejul deschiderii festive a 
Forumului tineretului”. La acțiunea „Tot înainte!” 
erau datori să participe toți pionierii şi şoimii patriei. 
La nivelul fiecărei unități de pionieri trebuia să fie în- 
tocmit un „Program de activități” care să cuprindă: 
„evocarea unor momente importante din istoria pa- 
triei şi a PCR”, „spectacole, recitaluri, versuri patrio- 
tice şi revoluţionare”, „organizarea de gărzi pio- 
niereşti la monumentele eroilor cu depuneri de co- 
roane de flori”, „drumeții şi excursii la case memo- 
riale, la locuri ce amintesc de trecutul glorios de luptă 
al poporului şi partidului”? Declanşarea acțiunii tre- 
buia să se facă simultan, în toată țara, la o dată şi o 
oră stabilite de comandamentul central printr-un 
„Ordin de acțiune”, iar festivitatea de închidere era 
prevăzută a se desfăşura cu ceremonial pionieresc. 

Tot în anul 1977 a avut loc al VI-lea Forum 


național al Tineretului subintitulat grandios „Spre 

comunism păşim cutezători” ce a cuprins, la rândul 
său, o serie de acțiuni referitoare la „educația patrio- 
tică, revoluționară şi socialistă a pionierilor”? În luna 
mai a aceluiaşi an s-a sărbătorit cu mare fast cente- 
narul Independenţei de Stat a României, ocazie cu 
care a fost lansat concursul interjudețean „Drum de 
glorii: 1877-1977” care invita pionierii la evocări is- 
torice în jurul momentului istoric al independenţei, 
ca punte peste timp către anii glorioşi pe care ei îi tră- 
iau acum. Paginile revistei „Cutezătorii” au fost gazde 
importante ale directivelor ce trasau cu precizie te- 
matica şi planul concursului.* 

Anul 1977 a fost şi ce 


sportive de amploare națională, intitulată sugestiv 


al declanșării unei mişcări 


„Daciada”. Mişcarea a apărut la iniţiativa lui Nicolae 


Ceauşescu şi botezată astfel special pentru a satisface 


mania conducătorului referitoare la dacism. 
Competiția reprezenta în sine maniera prin care 
sportul - sub forma unor manifestări de masă - era 
folosit ca mijloc de propagandă în scopul îndoctrină- 
rii ideologice. Plecând de la devize competiționale 


mai vechi („Toate sporturile pentru popor”, „Primii în 
sport, primii în producție”), competiţia era mai mult 
decât o simplă întrecere, era un veritabil mecanism 
menit să contribuie la omogenizarea şi ştergerea 
diferențelor între oameni şi comunități la nivel 
naţional şi să asigure desăvârşirea educaţiei comu- 
niste, să dezvolte ataşamentul față de valorile socia- 
liste. Revista „Cutezătorii” a avut chiar un editorial 
intitulat „Start la Daciadă!”, iar cupele, trofeele 
câştigătorilor erau fotografiate şi difuzate pentru ca 
toată lumea pionieriei să îi cunoască.5 

Un an mai târziu, în 1978, a avut loc al VIl-lea 
Forum Naţional al Tineretului, care a lansat deviza 
„Învăţăm, muncim şi trăim în chip comunist” — 
acțiune care a „izvorât din dorința fiecărui pionier de 


a se forma ca tânăr revoluționar” - după cum se 

menţiona în periodice. În mare parte această acţiune 
presupunea vizite la diferite fabrici, uzine, întreprin- 
deri, biblioteci, muzee sau licee. Multe dintre depla- 
sările, excursiile pionierilor erau transmise redac- 
ţiilor prin intermediul fotografiilor şi publicate pen- 
tru ca toţi cititorii să cunoască efectele acestei acțiuni 
de masă. Era ca un fel de bumerang ideologic. 
Începând cu 1980 a debutat în publicaţii şi în 
viaţa culturală a ţării „momentul propagandistic 
Burebista”, marcând, sub conducerea legendarului 
rege, crearea primului stat centralizat dac, altă anti- 
cipare a glorioasei Epoci de Aur prezente. Sub deviza 
filiaţiei cu străbunii şi sub genericul „Suntem nepoți 


de daci şi de romani”, pionierii participă la concursuri 
pe această temă și citesc cărţi din domeniul istoriei. 

În anul 1982 a fost iniţiată marea acţiune-concurs 
intitulată „Patrie română, ţară de eroi” - deschisă tu- 
turor pionierilor şi având ca scop ultim omagierea şi 
glorificarea ultimului şi celui mai important dintre 
eroii ţării, Nicolae Ceauşescu. Luând mai degrabă 
forma unui concurs cu tematică patriotică, acţiunea 
este lansată în luna decembrie prin intermediul 
redacţiilor diferitelor publicaţii pentru copii. De alt- 


fel, acţiunea este puternic monitorizată, iar redacţiile 
primesc veşti că „acțiunea devine tot mai bogată în 


ataşamentul tinerilor 


exprimând 

participanți, interesul profund pentru cunoașterea cât 
mai temeinică a bogatei şi eroicei istorii” În cuprinsul 
unui articol din „Cutezătorii” sunt prezentate detaliat 
atât scopul şi obiectivele acțiunii-concurs, modul de 
desfăşurare, cât şi maniera în care aveau să fie decise 
unitățile şcolare câştigătoare.” Ampla acțiune avea să 
se organizeze în fiecare an şcolar şi urma să înceapă 
în ultima săptămână a lunii noiembrie, printr-un pro- 
gram anunţat în publicațiile periodice. 

În anul 1985 tot revista „Cutezătorii” a fost gazda 
concursului literar-artistic „Eroica 85” - în care 
atenţia trebuia îndreptată către unul dintre marile 
evenimente ale anului: „împlinirea a două decenii de 
la Congresul al IX -lea al Partidului Comunist Român, 
împlinirea a două decenii de când la cârma destinelor 
națiunii se află tovarășul Nicolae Ceauşescu”S. 

Apogeul acestor mobilizări l-a prilejuit însă, 
Congresul al XIV-lea al PCR - şi ultimul! - din anul 
1989, moment în care pionierii şi șoimii patriei au 
fost îndrumați să organizeze, în contextul 
publicaţiilor pentru copii, o serie de acţiuni de masă 
de „adâncă semnificaţie”, printre care „Mulţumim 
pentru copilăria noastră fericită”, „Omagiul ţării, con- 
ducătorului iubit, „Tinereţea revoluționară a 
tovarăşului Nicolae Ceauşescu” - acțiuni izvorâte din 
dragostea fierbinte față de patrie şi partid, şi din res- 
pectul pentru istoria țării. Acestor ample scenarii de 
legitimare politică - necesitând gigantice manifestări 
colective de festivism politico-ideologic, li s-a adăugat 
în jurul anului 1980 seria acțiunilor dedicate unei noi 
marote ceauşiste: dezideratul dezarmării globale. 

Concluzionând, se poate afirma că publicaţiile pe- 
riodice pentru copii - şi în mod special revista 
„Cutezătorii” - au constituit mediul prin excelență 
prin care au fost transmise mesajele ideologice către 
şcolari şi totodată canalele principale prin care s-au 


anunțat şi urmărit acțiunile de masă mobilizatoare. 


Aceste ample acțiuni - în mare majoritate cu legături 
în trecutul istoric, au avut rolul de a disciplina şi 
forma continuu colectivele de elevi, de a organiza în 
jurul lor anul şcolar şi de a realiza coeziunea scopu- 


rilor precise referitoare la tânăra generație. 


1 ANIC, Fond CC al PCR, Secţia Propagandă și Agitaţie, 
dosar 10/1967, fila 43. 

2 Acţiunea „Tot înainte!”, în „Cutezătorii”, nr. 23, 1977, anul 
XI (506), din data de 9 iunie, p. 5. 

3 „Spre comunism pășim cutezători”, în „Cutezătorii”, nr. 
22, 1977, anul XI, (502), din data de 2 iunie, p. 5. 

* „Drum de glorii: 1877-1977”, în „Cutezătorii”, nr. 19, 
1977, anul XI, (502), din data de 12 mai, p. 3. 

5 În cuprinsul numărului 579 din revista „Cutezătorii” din 
anul 1978 exista la pagina 12 „Clasamentul general pe 
județe din prima ediţie a competiţiei Daciada” — pentru 
detalii vezi „Cutezătorii”, nr. 579, 1978, anul XII, din 
data de joi, 2 noiembrie, p. 12. 

* „2050 de ani de la crearea primului stat centralizat și în- 
dependent, condus de Burebista”, în „Cutezătorii”, nr. 
559, 1978, anul XII, joi, 15 iunie, p. 12. 

7 „Start în ediţia acțiunii-concurs Patrie română, ţară de 
eroi”, în „Cutezătorii”, anul XVI, nr. 47 (842), 1982, din 
16 octombrie, p. 6. 

8 „Eroica 85”, în „Cutezătorii”, nr. 34, 1985, anul XIX, (985) 
din 21 august, p. 6. 

lașul nu 


1. ieșenii-de-lângă-noi 

Nu cred că există ieșean sau orice alt moldovean, 
care să nu fi asistat sau să nu fi fost parte a unui dia- 
log în care propoziţii sau fraze, precum: „ca în laşi, la 
nimenea!” sau „să vezi ce oameni sunt în Timișoara 
(sau Arad, Cluj, Oradea, Sibiu sau de unde tocmai s-a 
întors cel ce cuvântă), nu ca în lași la noi!” să nu fi 
fost rostite. Pot fi aranjate fie la debutul, fie la finalul 
dialogului, ca o concluzie, sau în orice altă parte a dis- 
cuției. Cu un foarte mic efort intelectual, prima reac- 
ţie a celui care ascultă de pe margine ar putea fi: „uăi 
(sau bă), oameni buni, ce prieteni aveți voi!?”, ori mai 
impersonal: „cu ce oameni din lași aţi intrat în con- 
tact!?”. De cele mai multe ori aceste întrebări, dacă 
apar în mintea vreunui ascultător, nu sunt rostite, fie 
pentru că discuţia se bifurcă, fie din alte varii motive. 

Mă rog, am fi direct vizați, intrând, conform afir- 
maţiilor de mai sus, în cohorta celor „de la noi”. Dacă 
nu se precizează că persoanele de față se exclud, ar 
trebui să ne supărăm pe acel prieten (sau prietenă) 
ce face astfel de afirmaţii? Ei, aş! Avem cel puțin două 
motive să nu ne supărăm. Primul e aparent facil, al 
doilea se insinuează într-o manieră mai ascunsă! Să 
le luăm în ordine: 

Primul motiv, ce poate fi observat lesne de cei ce 
au o atitudine cât de cât analitică asupra discuţiei, e 
umorul situației. Întotdeauna se găseşte cineva care 
a călătorit exact în aceleaşi locuri, şi care e musai 
să-i țină partea celui ce a deschis discuţia. Şi așa ne 
„complimentăm”, în mod indirect, unii pe alţii, până 
se face grătarul sau terminăm berea. 

Cel de-al doilea motiv e faptul că suntem atât de 


captivi stereotipurilor, încât nu mai realizăm că nu e 
musai să fim parte a unei categorii secundare a fiin- 
țelor umane ce viețuiesc în spațiul „carpato-danu- 
biano-pontic”. 

Asemănător, dar poate nu la fel de strident, e și 
dialogul care ne poartă peste timp: „Ce era lașul al- 
tădată!”, „primul teatru”, „prima universitate” sau 
„laşul — oraş al începuturilor”. Dacă facem abstracție 
de realitatea diacronică, nu sunt altceva decât ima- 
gini statice, pe care le resuscităm, ca o expresie a 
frustrărilor acumulate în decursul istoriei şi geogra- 
fiei moderne şi contemporane a spațiului românesc 
- contextul evoluţiei noastre. 

Altădată nu e altceva decât variantă temporală a 
lui altundeva. Punem o barieră, de data această în 
timp, între spațiul bun, care a fost câdva, și unul mai 
puțin bun, pe care-l trăim în prezent. Un laşi zugrăvit 
în culori vii, calde, ce trezeşte însă melancolii maligne 
deseori, ce paralizează orice încercare de a ieşi din 
conul de umbră în care o bună parte dintre noi cre- 
dem că ne-am afundat iremediabil. Şi ne uităm la ei, 
înaintaşii noştri, al căror ADN teritorial suntem con- 
vinși că-l moștenim, ce au fost incomparabil mai bine 
poziționaţi într-o ierarhie a românilor vremii decât 
suntem noi acum. Şi suntem convinși că nu suntem vi- 
novaţi că ne comparam altădată cu Atena, Bucureşti, 
Belgrad sau Kiev. Vinovaţii sunt întotdeauna genera- 
ţiile intermediare și ceilalţi, a căror existenţă e sin- 
cronă cu a noastră, care nu sunt la fel de vioi în 
gândire ca ardeleanul sau bănățeanul contemporan. 

2. când-susa-se-supără-pe-persepolis 

Un susan (locuitor al Susei) s-a suparat pe un per- 

sepolisian (locuitor al Persepolis-ului) reproşându-i că 
a dat capitala celor din Teheran. Ăsta a fost doar primul 
episod. Al doilea episod e cu variantele persane ale lui 
Lăcustă Vodă și Lăpușneanu. Dacă aş fi știut suficientă 
istorie a imperiului respectiv, aș fi etalat doct şi niște 
nume de împărați persani cu o ima-gine ciufulită şi/ 
sau negativă. În lipsa lor, dar și a locuitorilor respecti- 
velor oraşe capitale, trufașe atunci, inexistente acum, 
să ne uităm la ce mai bâiguie elita politică din prima 
fostă capitală durabilă a Moldovei. 

Am să încep cu ceea ce acum câţiva ani politicia- 
nul, atunci PDL-ist, Gheorghe Flutur spunea, ca o 
reacţie la „regionalizarea Dragnea”: „(lașul) merită să 
fie capitală de regiune, dar și Bucovina are un cuvânt 
de spus. Noi nu concurăm cu Iașul. Îl respectăm” Până 
aici totul e bine şi frumos, chiar înțelept, dar pentru 
ceea ce urmează în discursul său nu cred că există 
pentru caracterizare epitete adecvate în limba ro- 
mână: „Noi am dat capitala la lași, iar ei ce au făcut? 
Au dat-o la București”. 

Dăunăzi, Președintele Consiliului Judeţean 
Suceava, Cătălin Nechifor, recidivează, afirmând că 
nu mai acceptă ca cineva „să se mai ia de Suceava și 
de Ștefan cel Mare [...] Poate ar trebui să spunem 
foarte clar tuturor că Suceava e cine e. Să nu uite ci- 
neva că Suceava e cine e. Și toate până la Ștefan cel 
Mare. Până acolo: deci nu ne legăm de Ștefan cel Mare. 
Chiar nu e în regulă lucrul acesta. Nu ne-a durut capul 
despre lași. Nu ne-a interesat că ne-au mutat capitala 
cu Lăcustă Vodă și cu Lăpușneanu. Am reținut, am în- 
țeles, dar au trecut sute de ani, și de atunci până acum 
chiar sub talpa cuiva nu mai stăm. Eu personal nu mai 
stau”. Nu mă pot abţine,:) ! 

Să înțeleg că oştile de moldoveni ale lui Ştefan cel 
Mare, ignorând liniaritatea timpului, intră în conflict 
cu cele ale lui Vodă Lăpușneanu şi ale lui Lăcustă 
Vodă!? Grea misiune să georeferențiezi (procesul 
prin care harta digitală este asociată cu coordonatele 


T 

geografice reale) temporal o astfel de acțiune. Lăsând 
imposibila sincronizare la o parte, în termeni tehnici, 
ceea ce au debitat respectivii politicieni reprezintă o 
declaraţie de conflict (nu știu dacă au mai existat ast- 
fel de ghidușii prin Europa modernă și contempo- 
rană) a NUTS 3 - Judeţul Suceava, prin repre- 
zentantul LAU 2 - Municipiul Suceava, NUTS-ului 3 — 
Judeţul lași, vizat direct fiind reprezentantul LAU 2 — 
Municipiul laşi. 

Asta să fie oare înțelegerea mecanismelor evolu- 
ţiei structurilor teritoriale, sau e vorba doar de dis- 
cursuri politicianiste capabile să atragă atenţia celor 
mai puțin pregătiți dintre cei care populează o zonă 
sau alta a Moldovei? Sincer, aş prefera a doua va- 
riantă. Oricum, lucrurile au luat-o razna: „acum şi 
Botoşani va face parte din Bucovina” sau „Agenţia de 
turism *** organizează excursii de o zi la mânăstirile 
din nordul Bucovinei” (au schimbat doar toponimul, 
uitând de adecvarea punctului cardinal), sunt doar 
câteva aberaţii care circulă pe net. 

Prea multele Moldove actuale nu sunt altceva 
decât rezultatul unor „perversiuni” ale istoriei. În 
urma fiecărei divizări a vechiului stat, marile puteri 
ocupante inamice au fost preocupate să investească 
teritoriul rezultat cu o personalitate nouă. În cazul 
Bucovinei, ce se suprapune teritorial într-o bună mă- 
sură nucleului inițial al statului moldovenesc, s-a 
ajuns până la impunerea unei denumiri care să amin- 
tească cât mai puţin de cea originală. Deloc discretă 
acțiunea Imperiului Austriac, ce a inventat efectiv, dar 
durabil, Bucovina. Marea problemă e că nu doar for- 
ţele externe inamice au (re)modelat teritoriul a ceea 
ce a mai rămas din Moldova; stângăciile structurilor 
interne, amice de această data, de încadrare politico- 
administrativă au afectat cel puţin în aceeași măsură 
teritoriul regional, iar acestea pot fi chiar mai nocive 
deoarece ating nu numai teritoriul, ci şi modul de a-l 
trăi, respectiv teritorialitatea. 

Din punctul de vedere al teritorialității lucrurile, 
cel puţin la prima vedere, nu arată că ne vom în- 
drepta către un viitor mai bun. „Concurența e bună!”, 
afirmă deseori economiștii sau cei influenţaţi de 
către cinicii economiști. Eu unul nu pot să fiu de 
acord cu această afirmaţie în planul evoluţiei terito- 
riale. Concurența e deseori distructivă, neloială şi 
are o doză prea mare de egoism. Întotdeauna va 
exista un holon spaţial care se va comporta precum 
Pat Pending, personajul malign din serialul de desene 
animate „Curse trăsnite” produs de Hanna-Barbera 
(Wacky Races, în engleză), care va face ca lucrurile să 
nu evolueze într-o manieră normală catre echilibru. 
„Scopul scuză mijloacele” nu are loc în ecuaţia unui 
teritoriu ce doreşte să devină competitiv. Competiția 
e bună, mai corectă şi nu exclude loialitatea faţă de 
parteneri. O regiune, dacă dorește să devină compe- 
titivă, trebuie să-şi asigure coeziunea, iar dacă poli- 
ticienii, dar şi oamenii de rând, nu vor înțelege acest 
lucru, Moldova (în varianta sa apuseană) nu va mai 
putea fi reinventată. 

Apropo, Lăcustă Vodă a domnit la Suceava! 


3. iașul-nu-e-cool 

Am întrebat-o acum trei sau patru ani pe domni- 
şoara Lili din Botoşani, proaspătă absolventă a Liceu- 
lui Economic din localitate: unde intenționează să 


urmeze facultatea? „La Sibiu!”, a venit răspunsul ei. 
Știind că dorește să urmeze o specializare banală (din 
cadrul științelor economice), alimentat și de o curio- 
zitate profesională, am întrebat-o de ce nu optează 
pentru lași, care e mult mai aproape!? „lașul nu e 


cool!” a venit de îndată răspunsul ei. Văzându-mă 
contrariat, tatăl ei mi-a dat o explicație suplimentară: 
„Am o cumnată la Sibiu, care are o firmă şi o casă 
mare. Îi merge bine, dar e singură, fiul ei fiind plecat 
în Germania de câţiva ani. S-a oferit să mă ajute să-mi 


ţin fata la facultate”. Probabil că răspunsul tatălui ar 


fi fost suficient, dacă anul trecut, urmărit de aceeași 
„obsesie profesională” a fluxurilor, nu aş fi întrebat-o 
pe domnișoara Carmen, absolventă a Colegiului 
Naţional „A.T. Laurian” din Botoşani, pentru ce facul- 
tate optează. Dorea să facă Dreptul la Cluj, la Babeș- 
Bolyai. „De ce nu la lași!?, am întrebat. „Iaşul nu e 
cool!”, am primit răspunsul, ca tras la indigo. Domni- 
şoara Carmen nu avea rude la Cluj! 

Câteva click-uri ne despart de informaţiile statistice 
privitoare la numărul de studenți din lași. Pe site-ul Di- 
recţiei Judeţene de Statistică (D]S), aflăm că numărul 
studenților din oraşul nostru e în cădere rapidă. De la 
aprape 70.000 de studenți, în intervalul 2004-2009, 
laşii au ajuns la doar ceva mai mult de 55.000 de stu- 
denți în anul universitar 2012-2013. Putem lesne iden- 
tifica drept cauze ale acestei stări de fapt: deteriorarea 
structurii pe grupe de vârstă, efectele crizei economice, 
selecția mai dură a viitorilor studenți în urma exame- 
nului de bacalaureat sau concurența cu alte centre uni- 
versitare (inclusiv cele din străinătate). Oricum, 
importanța relativă a centrului universitar lași se dete- 
riorează în raport cu cea a Clujului, a cărei scădere a nu- 
mărului de studenți, generalizată la nivelul întregii 
Românii, este mult mai atenuată. 

Un lucru e cert, laşii se decuplează lent de hinter- 
landul său universitar tradițional. Să stea oare la baza 
diluării importanţei regionale și naționale, chestiu- 
nile social-economice sau resorturi mai subtile? Pe 
la mijlocul anilor '90, pe vremea studenţiei mele, 
aveam colegi din Caraş-Severin, Hunedoara, Brașov 
sau Constanţa, care nu ştiu cât erau de atrași de mi- 
rajul marelui oraş moldovean, cât de mediul securi- 
zant oferit de rudele lor din lași, frații sau părinții 
părinților lor. Aceştia erau copiii celor ce au partici- 
pat la marea migraţie economică a moldovenilor din 
anii'70-'80, în căutarea unei vieți mai bune în vestul 
sau sudul țării. Acum fluxurile de studenţi s-au inver- 
sat, o parte dintre ele având aceeaşi motivaţie a soli- 

darității familiale. 

Un sondaj pe internet, ce vizează opțiunile elevi- 
lor Colegiului Naţional „A.T. Laurian” din Botoșani, 
evidenţiază că lașii nu mai sunt la fel de atractivi ca 
altădată. Deşi centrul universitar laşi rămâne prima 
opțiune pentru elevii botoșăneni, nu mai adună decât 
ceva mai mult de 40% dintre opțiuni. Bucureștii se 
află pe locul al doilea, cu ceva mai mult de 20%, Clu- 
jul, cu 15%, pe al treilea, iar restul este împărțit între 
alte centre universitare, inclusiv cele din străinătate. 
Nu sunt foarte sigur dacă opțiunile viitorilor studenți 
s-ar materializa sau nu, dar lașii nu mai e perceput 
ca oraş central de către aproape 60% din populația 
liceală. Situaţia e gravă, având în vedere faptul că 
Botoşanii este orașul ce furnizează cei mai mulţi stu- 
dențţi centrului universitar lași, după orașul nostru. 

Sunt mulți cei ce vor afirmă că trebuie să ne inte- 
reseze mai mult calitatea studenţilor, decât numărul 
lor. Nu vreau să fiu ipocrit, așa că am să afirm că ne 
interesează deopotrivă și cantitatea lor. Economia 
orașului e dependentă de funcţia universitară. Un 
număr mai mic de studenţi se va reflecta în mod ne- 
gativ asupra economiei orașului, de la decăderea „in- 
dustriei divertismentului”, la dispariția micilor 
chioșcuri cu produse diverse din proximitatea cam- 
pusurilor sau reducerea activității, mai degrabă in- 
formale, a închirierii spaţiilor de locuit. 

4. centralitate-teritorialitate-identitate-și-alte-de- 
licii-deopotrivă-spaţiale-și-temporale 

Caracteristică fundamentală a unui teritoriu, cen- 
tralitatea nu este un produs exclusiv al geometriei. 
Ca reper şi ca element structurant al unui teritoriu, 
centralitatea este un construct mai degrabă cultural, 
un produs, deopotrivă social, economic și politic. 
Centralitatea nu e unică; în funcție de repere şi de 
scara de analiză, vorbim mai degrabă de o succesiune 
de centralități, intuite şi explicate de geograful ger- 
man W. Christaller în teoria locului central. Centrali- 


tățile se ordonează trans-scalar: cele locale tind a se 
agrega în clustere, subordonându-se unor localități 
urbane de talie mai mare şi mai bine situate în raport 
cu geometria relaţiilor spaţiale. Acestea din urmă, pot 
genera centralități superioare, ce au capacitatea de a 
insera micile organizări spațiale obținute pană la 
scară globală. 

Fiecare centralitate generează o structură terito- 
rială ai căror locuitori își au propriul mod de practi- 
care a teritoriului, propria teritorialitate, iar în raport 
cu cei din exterior ceea ce îi defineşte e identitatea. 
Identitatea e exhibată sau ascunsă, în funcție de ima- 
ginea de marcă a locului de provenienţă. „Harnicul” 
şi „civilizatul” ardelean va ține cu tot dinadinsul să-ți 
spună și de zece ori într-o conversaţie ca el e din 
Ardeal, în timp ce „leneşul” şi „nespălatul” moldovean, 
nu se va grăbi să-și destăinuie regiunea natală, iar 
dacă nu reuşeşte să-și ascundă accentual, îţi va spune 
ca Suceava nu e în Moldova sau că Iașul e „Occident 
curat” pe lângă celelalte așezări moldovene. (Îmi vine 
să râd când mă gândesc la faptul că și timişorenii sau 
clujenii trebuie să facă un efort asemănător pentru a-i 
convinge pe străinii occidentali că ei sunt altfel decât 
restul românilor.) Bineînţeles, că există şi o specie 
aparte, neinteresantă din punctul de vedere al scrii- 
turii de faţă, dar cu un umor debordant și cu o terito- 
rialitate aşişderea. De la această categorie veţi afla 
unde s-au născut Eminescu, lorga, Enescu, Alexandru 
loan Cuza, Bacovia și mulţi, foarte mulți alții. 

Lumea noastră e una trans-scalară, la fel ca şi trăi- 
rile noastre sau multiplele identitați pe care (e nece- 
sar să) ni le asumăm. Deseori captivi stereotipiei 
regionale, atunci când reperul nostru e nivelul națio- 
nal, inventăm conflicte la nivel regional, dar adesea 
„drama” noastră se consumă în intimitatea identității 
ca individ în raport cu cei din exterior. Refuzăm să 
mai fim moldoveni şi încercăm să ne construim o altă 
identitate, de data aceasta nu pentru cei din exterior, 

ci doar pentru confortul nostru. 

Teritorialitatea nu e o dogmă, iar exprimarea nu 
trebuie să fie încastrată într-un formular rigid, de 
genul: statul căruia aparțţii, regiunea, judeţul, locali- 
tatea sau viceversa. Identitatea e mult mai subtilă 
decât transcalaritatea ei. Chiar dacă există o taxono- 
mie şi o scalaritate a teritoriilor, fiecare individ îşi ex- 
primă apartenenţa teritorială așa cum simte. Nu e 
deloc lipsit de patriotism să te simți mai ardelean, 
mai moldovean, mai bănățean sau, în fine, mai buco- 
vinean şi să susţii construcţia unui teritoriu româ- 
nesc (inclusiv regional!) etic şi echitabil din această 
postură. Dar e condamnabil să negi evidenţele! 

Faptul că suntem captivi stereotipurilor, că refu- 
zăm, ca şi politicienii noştri (eventual, ai lor!), să ne 
mai asumăm o identitate-lest sau faptul că ambele 
domnișoare au oferit aceeași motivaţie a alegerii 
unui centru universitar situat la o distanță mai mare, 
în detrimentul lașilor, ar trebui să ne pună în alertă. 
Imaginea unei ţări, a unei regiuni, a unui oraș repre- 
zintă în lumea contemporană un reper fără de care 
nu mai putem face alegeri. Nu contează ce vede tatăl, 
ci contează percepţia domnișoarei Lili asupra orașu- 
lui laşi. Pentru ea, lașul nu e cool! Nu contează că oa- 
meni mai pregătiți şi poate mai educați sunt chiar în 
faţa ta, deja ştii că locuitorii din vest sunt cei ce po- 
sedă aceste calități într-o măsură mai mare decât 
prietenii tăi moldoveni. Ne situăm pe un teren alune- 
cos, alimaginii de marcă, al brandului ce e rodul unei 
construcții cel mai adesea voluntare. Dar această 
construcție prezintă mai degrabă o realitate cosme- 
tizată, o impostură, bazându-se doar pe imagini po- 
zitive pentru cei din exterior, propulsând calitățile 
locului şi ignorând defectele acestuia. 

Ca şi în poziționarea temporală, când filtrul uitării 
reduce amintirile la ceea ce a fost frumos, şi filtrul 
distanței ascunde ceea ce nu dorim să vedem sau 
ceea ce nu cunoaştem îndeajuns. De ce pentru ieşeni 


orice oraș din vest e mai frumos decât Iașul? Pentru 
că din ecuaţia teritorială a peisajului urban propus 
nouă, vizitatorilor, lipsește orașul - marile suprafețe 
urbane, pe care se etalează spațiul rezidențial, domi- 
nat oriunde în România de cartierele de blocuri, unde 
nu neapărat griul sau noile culori apărute în mod in- 
solit după izolarea termică sunt cele care deranjează 
vizual privitorul, cât geometriile deloc inspirate ale 
balcoanelor, mahalalele ce înconjoară oraşul de odi- 
nioară, unde noile inserţii arhitecturale intră în con- 
flict cu mai vechile lor geometrii, spaţiile ocupate de 
halele industriale mai vechi sau mai noi, depozitele 
sau „spațiile altfel” - maidanele urbane post-indus- 
triale asaltate de buruieni și controlate de haitele de 
câini, axele feroviare, trama stradală moştenită şi 
(încă!) neadaptată cerințelor urbane actuale etc. Pen- 
tru localnici, acestea devin elementele de reper sau 
discontinuitățile pe care trebuie să le învingă în rit- 
mul diurn al practicării spațiului urban. E valabilă și 
reciproca. Dacă un bucureștean, timișorean sau un 
clujean vă va spune că „lașul e frumos”, nu e neapărat 
un compliment gratuit. Ei privesc orașul sub forma 
unor imagini statice, pe când noi, locuitorii, avem o 
percepţie organizată și radical diferită asupra spațiu- 
lui urban. În practica noatră cotidiană, noi ne bazăm 
pe o geografie a rețelelor reticulare care pun în rela- 
ţie domiciliul cu locul de muncă sau locurile de re- 
creere. Pentru noi, cartierele Păcurari, Alexandru, 
Nicolina, Tătăraşi reprezintă repere areolare cel 
puţin la fel de importante ca marile repere culturale, 
dar punctuale ale lașului. 

Nemulțumiți? Neîncrezători? Neprieteni? Supă- 
rați pe spaţiul şi timpul teritorialității noastre? Există 
un om ce a depistat ingredientul lipsă al lașului con- 
temporan. Referindu-se la proaspăta candidatură a 
orașului nostru la titlul de CCE 2021, actorul ieșean 
Teodor Corban, ambasador cultural al lașului a afir- 
mat: „Iașul are, evident, în gena sa toate ingredientele 

ca să devină Capitală Europeană a Culturii, Îi lipseşte 
unul singur, dar esenţial: solidaritatea. Dacă toţi cei 
care datorăm ceva Iașului pentru ceea ce suntem 
acum, fie că locuim aici, fie că am plecat din ţară, dacă 
toţi am sprijini concertat această candidatură, atunci 
orașul nostru ar deveni iarăși capitală” 


O reţetă pentru ca laşul să se delesteze de această 
stare nu cred că poate fi importată, doar şi pentru 
faptul că oraşul nostru nu a fost tot timpul unul din 
categoria celor secundare. Acesta s-a secundarizat în 
timp atât cultural, cât şi demografic, economic şi so- 
cial. Poate şi din această cauză Iaşul se reinventează 
cu greutate, sub presiunea unui timp ce a fost odată 


mai generos cu regiunea noastră. Afirmăm că suntem 
ataşaţi de tradiţii şi istorie, dar de fapt suntem blocaţi 
într-o imagine stranie a oraşului dintr-o paradigmă 
teritorială defunctă. Nu cred să existe un alt oraş al 
României mai legat de legende, etichete şi gloria de- 
mult apusă, ca Iaşul. 


(Această scriere conţine și fragmente din: „lașul de 
lângă noi” „Când Susa se supără pe Persepolis” și „Iașul 
nu e coot” publicate la rubrica „Teritorii Subiective” a 
Opiniilor din „Ziarul de lași”) 


Zona Pădurii, lași 


Foto: Florin Lăzărescu 

Zone turistice în județul lași 


Despre potenţialul turistic al judeţului lași se 
vorbește rar. Judeţul este considerat, din acest 
punct de vedere, o umbră fără contururi definite 
a municipiului. Promovările lipsesc aproape cu 
desăvârşire, până şi ieşenilor fiindu-le străine 
multe dintre reperele turistice cel puțin intere- 
sante pe care comunele ieşene le dețin. lată de ce 
considerăm utilă o sistematizare a acestor repere, 
în speranța că ar putea fi un bun început pentru o 
mai serioasă abordare a temei în discuţie. 


(Dacia literară) 


ZONA BÂRNOVA 

Comuna Bârnova face parte din categoria locali- 
tăţilor administrativ teritoriale cu concentrare mare 
de obiective turistice naturale și antropice. 

Obiective turistice naturale - Conform Hotărâ- 
rii nr.8 / 1994 a Consiliului Judeţean laşi cu privire 
la instituirea unor arii protejate, în teritoriul comunei 
Bârnova au fost identificate: 

- Rezervaţia paleontologică Repedea - protejează 
fauna fosilă pe care o conţin calcarele oolitice de 
Repedea, localizată la limita de nord-est a satului 
Pietrăria pe o suprafață de 4.98 ha; 

- Aria avifaunistică Repedea/ Bârnova — cuprinde 
masivul forestier cu acelaşi nume în care sunt ocro- 
tite 120 de specii de păsări; 

- Parcul dendrologic al Domeniului Inculeţ - păs- 
treză elemente floristice valoroase ce necesită a fi 
protejate (monumente ale naturii): 1 stejar de 150 
de ani, 1 salcâm japonez şi 2 nuci negri de 100 de ani; 


- Monumente ale naturii - tei argintiu la Mănăs- 
tirea Bârnova de 350 ani, 2 tei argintii de 150 de ani 
şi un castan de 150 de ani - în satul Vişan, 3 stejari 
de 150 de ani (stejarii lui Movilă), un stejar de 200 
de ani (în satul Cercu), 2 stejari de 300 de ani (pe 
propritatea Potop/ satul Bârnova); 

- Perimetre speciale forestiere - trupuri de pă- 
dure cu rol de protecţie, în special pentru protecția 
solului, localizate la sud şi nord de satul Păun, în lun- 
gul D] 247 spre lași. 

Obiective turistice antropice - Localitatea 
Bârnova se caracterizează printr-o concentrare 
foarte mare de patrimoniu construit cu valoare cul- 
turală de interes național prin prezența Ansamblului 
Mănăstirii Bârnova, clasificat ca monument istoric de 
valoare națională excepțională. 

În comună se mai întâlnesc valori cultural-istorice 
de importanţă naţională și locală, Biserica Sfinții 
Apostoli (satul Păun) - monument istoric și ansam- 
blu de clădiri ce au constituit Domeniul Inculeţ, arie 
protejată conf. Hot. 8 / 1994 şi Mănăstirea Piatra 
Sfântă (Schitul lui Tărâţă), din secolele XVIII-XIX (Sat 
Pietrăria). 

Bârnova este deja intrată în tradiţia locurilor pen- 
tru agrement şi practicarea sporturilor de iarnă pu- 
tând fi amenajată ca stațiune turistică de interes 
local. Pentru aceasta se impune: 

— modernizarea structurilor de cazare existente 
pentru ca cca. 1.000-1500 de persoane să poată pe- 
trece sfârşitul de săptămână aici. Baza de cazare este 
reprezentă în prezent de Cabana Bârnova (comuna 

Mănăstirea Bârnova 


Grajduri) ce dispune de 20 de locuri, precum şi de 
pensiunile agroturistice cu alte 70 de locuri. În afara 
acestora, în zonă se mai află un camping la Schitu 
Duca cu o capacitate de 38 de locuri. Asigurarea unor 
noi spaţii de cazare de genul căsuțe de vacanţă, cam- 
ping, motel, concomitent cu unităţi de alimentaţie pu- 
blică, trebuie să asigure condiţii propice pentru 
petrecerea concediului de odihnă, atât în perioada de 
iarnă cât şi de vară, şi pentru realizarea de drumeţii 
la Dobrovăț, Poiana cu Cetate, Bârnova-sat. 

Odihna, aerul curat, consumul de alimente proas- 

pete (inclusiv cura de legume şi fructe), degustarea 
vinurilor, rachiurilor, a unor preparate din gastrono- 
mia ţărănească sunt argumente pentru practicarea 
turismului rural şi dezvoltarea agroturismului (Păun, 
Pietrăria, Poieni, Schitu Duca, Grajduri, Ciurea). 

— amenajarea unei pârtii de schi (respectiv omo- 
logarea acesteia) şi de bob, precum şi a altor terenuri 
pentru practicarea sporturilor pe timp de iarnă dar 
şi a unor terenuri pentru baschet, tenis, minigolf pen- 
tru perioada de vară. În aceste condiţii promovarea 
zonei se poate realiza şi prin organizarea de compe- 

tiţii sportive cu caracter local/regional. 

— promovarea zonei prin includerea ei în ofertele 
turistice precum şi ca parte componentă a unor tra- 
see : 

1. Pietrăria - Poieni - Schitu Duca - Grajduri — 
Ciurea; 

2. Păun - Goruni - Chicera - Poieni - Schitu Duca 
- Blaga - Dumitreştii Gălăţii — Pocreaca - Dobrovăț; 

Lia 2 km de Bârnova se află satul Poiana cu Cetate. 
La marginea satului, în poiana cu acelaşi nume se gă- 
sesc ruinele unei cetăţi din vremea lui Ștefan cel 


Mare. Zona oferă posibilitatea practicării schiului şi 
săniuşului. 


ZONA ARONEANU - DOROBANȚ 

Amplasată în apropierea municipiului laşi, într-o 
ambianţă naturală foarte plăcută (relief colinar, pă- 
duri, lacuri, livezi), dispune de un potenţial de atrac- 
ţie turistic şi un habitat deosebit. 

Arealul poate fi amenajat ca important centru de 
agrement şi sportiv al municipiului laşi datorită pre- 
zenţei zonelor împădurite (pădurea Ghiorghiasa), iz- 


Biserica Aroneanu 

voarelor de apă minerală (Aroneanu [, II, III — admi- 
nistrate de R.A. „Apemin”), a lacurilor precum şi a 
obiectivelor istorice şi culturale. În vederea promo- 
vării zonei şi atragerii unui număr mai mare de tu- 
rişti se pot întreprinde o serie de măsuri: 

- asigurarea accesibilităţii (respectiv pietruirea 
DC15 şi a drumurilor comunale care asigură accesul 
spre obiective); 

- amenajarea lacurilor; Lacul Aroneanu 1 oferă 
prin lungimea şi lăţimea sa posibilitatea amenajării 
unei piste pentru desfăşurarea sporturilor nautice de 
agrement şi de performanţă. Lacul Aroneanu 2 poate 
fi amenajat ca pepinieră piscicolă cu posibilităţi de 
agrement şi piscicultură. 

Pentru agrementarea zonei se propune împădu- 


rirea versantului stâng al lacului Aroneanu 2, având 
rol de stabilizare a terenului şi crearea de liziere - 
perdele de protecţie între şosea şi malul lacurilor, 
unde poate fi amenajat un loc de popas pentru plajă 
şi odihnă. 

Pentru desfăşurarea în bune condiţii a activităţi- 
lor de sport nautic şi odihnă de scurtă durată (sfârşit 
de săptămână) se impune: 

- amenajarea plajelor pe malul lacurilor; 

- modernizarea şi echiparea corespunzătoare a 
bazei sportive de canotaj Dorobanţ (eventual dezvol- 
tarea unei baze de cantonament pentru sportivi); 

- dezvoltarea unităţilor de cazare. Capacitatea de 
cazare a zonei este de doar 20 de locuri. 

— promovarea zonei, a obiectivelor istorice şi cul- 


Lacul Dorobanţ 

turale (Biserica Sf. Nicolae, ruinele fostului palat al 
Roznovanilor) dar şi din punct de vedere sportiv, în 
vederea efectuării cantonamentelor și organizării de 
concursuri sportive. 

Potenţialul ambiental plăcut reprezentat de relief, 
pădure, lacuri, vii și livezi specifice acestei zone oferă 
posibilitatea practicării pescuitului, vânătorii, spor- 
turilor nautice precum și a drumeţiilor. În acest sens 
poate fi propus traseul turistic lași - Aroneanu. 
Străbătut de drumul comunal dă posibilitatea vizită- 
rii monumentului istoric Biserica Sf. Nicolae, drumul 
continuând spre pădurea Aroneanu. De pe acelaşi 
traseu se ramifică drumul care duce spre lacurile 
Aroneanu | şi II, continuând mai departe spre nord 
la Stânca Roznovanu unde pot fi vizitate ruinele fos- 
tului Palat al Roznovanilor. În imediata apropiere a 
comunei se află complexul natural recreativ al muni- 
cipiului, pădurea și salbele de lacuri Ciric, precum și 


clubul sportiv aeronautic „Moldova” lași. 


ZONA DUMBRAVA 

Pe drumul județean 248, la 9 km. de la ieşirea din 
laşi, în apropierea satului Dumbrava se află iazul 
Ciurbeşti cu o suprafață de cca. 6 ha. În afara cadrului 
natural plăcut, în zonă mai pot fi vizitate o serie de 
obiective turistice (rezervaţii arheologice - așeza- 
rea dacică „Dealul Dumbrava”, „Lunca Ciurei”, Bise- 
rica Sfântul Nicolae - sat Ciurea, Biserica Sfântul 
Gheorghe - Piciorul Lupului ș.a.). Trebuie menţionat 
faptul că Biserica fostului Schit Hlincea cu hramul 
Sfântul Gheorghe (sec. XVI) este considerată ca fiind 
monument istoric de valoare excepțională. 

Amenajarea zonei pentru petrecerea sfârşitului 
de săptămână este necesară pentru a oferi o zonă de 
agrement populaţiei din cartierele de la marginea 
oraşului. 


În acest scop se propune realizarea unor căsuțe 


de vacanţă (capacitatea 70 de locuri) precum şi a 
unui motel (singurele forme de cazare în prezent 
fiind pensiunile agroturistice). Pe lângă infrastruc- 
tura de cazare sunt necesare şi dotări de agrement 
precum teren pentru camping, restaurant, plajă, 
ştrand şi eventual o bază de canotaj. Condiţiile oferite 
de cadrul natural sunt propice pentru practicarea ca- 
notajului, înnotului astfel încât se poate amenaja o 
bază sportivă de cantonament, un club pentru cano- 


taj. 


ZONA BREAZU 

Amplasată la nord de municipiul lași, pe drumul 
judeţean D.]. 248, zona Breazu face parte din terito- 
riul preorășenesc ieșean ca spațiu plantat cu funcţii 
multiple: protecţie, microclimat, extinderea zonelor 
verzi intravilane, agrement (existența pădurii de 
agrement, cu folosință generală). 

În vederea dezvoltării ca zonă de agrement pot fi 
propuse o serie de dotări precum: 

- pârtie de schi și sanie; 

- terenuri de sport (volei, handbal, baschet, bad- 
minton); 


- camping și unități de alimentație publică. 


ZONA BUCIUM - REPEDEA - POIENI 

A intrat în tradiția ieşenilor deplasarea în timpul 
liber spre acest areal. Zona dispune de un masiv îm- 
pădurit dezvoltat, cu amplasamente favorabile pen- 
tru toate tipurile de activităţi recreative precum şi de 
locuri de cazare oferite de Motelul Bucium. Mai mult, 
pot fi organizate aici drumeții spre alte zone precum: 
Bucium - Repedea - Păun - Poieni sau Dobrovăț. 

Pentru îmbunătățirea condiţiilor de agrement se 
impun o serie de investiţii precum: 

- amenajări adecvate ale zonelor în aer liber (adă- 
posturi, locuri pentru picnic, închirieri de şezlonguri, 

umbrele etc.); 

— dotări pentru practicarea sporturilor (terenuri 
de tenis, volei, badminton); 

- dezvoltarea capacităţilor de cazare (căsuțe de 
vacanţă) precum şi camping; 

-— dezvoltarea unităţilor de consum (în zona vii- 
lor); 

— teatru în aer liber (Pietrărie). 


ZONA CUCUTENI - COTNARI - HÂRLĂU - DELENI 
— PÂRCOVACI 

Zona, deosebit de atractivă din punct de vedere 
touristic, este încă slab valorificată. 

Cucuteni - Situată la aproximativ 60 de km. de 
municipiul Iaşi, vatră istorică a civilizaţiei „Cucuteni” 
şi a altor vestigii istorice, accesibilă pe DN 28 şi DJ 
118, comuna constituie un punct de atracţie pentru 
turişti, atât pentru petrecerea timpului liber cât şi 
pentru tratament. 

Astfel, pentru dezvoltarea turismului în scop de 
tratament poate fi dezvoltată zona satului Băiceni 


unde au fost idenficate resurse hidro-minerale. Satul 
face parte din comuna Cucuteni, fiind situat în partea 
de vest a judeţului, la 12 km de Târgu Frumos şi 60 
km. de municipiul laşi. Spre vest de acestă localitate 
se întinde platoul structural al Laiului iar spre N, NE 
şi E se află prelungirea Dealului Stroieşti-Osoi. Din 
punct de vedere climatic, se manifestă un caracter de 
adăpost cu însorire puternică. În ceea ce priveşte fac- 
torii naturali, au fost semnalate, identificate şi anali- 
zate un număr de 9 izvoare, din care doar două îşi 
menţin interesul balnear: izvorul P. Poni şi Cetăţuia. 
Aceste izvoare sunt caracterizate ca ape sulfuroase, 
bicarbonate, sodice hipotone. Celelalte 7 surse provin 
din fântâni insuficient amenajate şi neprotejate. 


Bioclimatul localităţii, considerat după ansamblul 


Vestigii ale civilizației Cucuteni 


Foto: Corneliu Grigoriu 

caracteristicilor sale şi a înălțimilor ocrotitoare, pre- 
zintă evidente avantaje balneare și turistice. Sub ra- 
port turistic, un argument îl reprezintă stația arheo- 
logică Cucuteni, de importanță europeană. 

Apele minerale curative, elementele peisagistice 
şi fondul arheologic de valoare europeană reprezintă 
suficiente motivații pentru a dezvolta aici un complex 
balneo-cultural cu o serie de secţiuni precum: 

- balneoterapie; 

- spaţii cazare cu funcție sanatorială și ca popas 
turistic; 

- laborator arheologie cu sală muzeală de prezen- 
tare; 

- dotări pentru alimentaţie şi agrement. 

Localitatea poate fi amenajată pentru a deveni o 
microstațiune balneară de inters local. Aceasta pre- 
supune construirea unui hotel dotat cu echipamentul 
necesar, restaurant, precum şi dotări de agrement: 
terenuri de sport, amenajare parcuri, club cu disco- 
tecă, sală de spectacole. 

Zona se remarcă şi prin gama diversificată de 
obiective turistice dintre care pot fi menționate: 

- vestita civilizație „Cucuteni; 

- Muzeul arheologic Cucuteni, care adăpostește 
un mormânt princiar şi alte piese importante din 
punct de vedere istoric și arheologic; 

- Dealul Cetăţuia - aşezare neolitică, descoperită 
în anul 1884 de folcloristul ieşean Teodor Burada, 
cercetată din punct de vedere arheologic din același 
an de către specialişti români și mai apoi de marele 
cercetător german Hubăr Smith; 

- monumente istorice si de arhitectură: Sat 
Băiceni - Biserica „Sfinții Voievozi” (1804), cu adău- 
giri ulterioare, Biserica de lemn „Sfânta Treime” 
(1808), Sat Cucuteni - Biserica „Schimbarea la față” 


(1777); Casele familiei Cantacuzino, aparținând 

sec. XVII-XVIII; 

- în satul Săcăreşti poate fi vizitată casa memo- 
rială a marele chimist Petru Poni; 

- există un iaz piscicol (cu suprafața de 4,5 ha) 
unde se poate practica pescuitul sportiv; 

- pe un teren din apropierea Mănăstirii Secu s-a 
construit un schit cu biserică din lemn la etaj, având 
unele sculpturi din lemn foarte valoroase și impor- 
tante picturi; 

- în apropiere, în comuna Ruginoasa, se află ves- 
titul palat al lui Alexandru loan Cuza; 

Punerea în valoare a obiectivelor istorice /arheo- 
logice, a mănăstirilor se poate realiza prin semnali- 
zarea adecvată a acestora şi promovarea lor prin 
includerea în oferte turistice ale agențiilor de turism. 
Numărul mare al acestui tip de obiective, dublat de 
cadrul natural deosebit din zonă favorizează amena- 
jarea unui sat de vacanţă / tabere pentru elevi şi stu- 
denţi (capacitate de cca 60 de locuri) și a unei cabane, 
îndeosebi pentru cei interesaţi de istorie/ arheologie, 
prin parteneriate cu facultăţile de profil în vederea 
realizării practicii studenţeşti. 

Zona este vizată pentru promovarea unor „dis- 
crete formule turistice”, cu investiții private și tabere 
de artă. Dezvoltarea ei este motivată de existența 
unui cadru natural pitoresc şi variat, cu posibilități 
de valorificare: izvoare de ape minerale, iazuri pisci- 
cole, terenuri pentru agricultură și pentru construcții 
de locuinţe, cariere de piatră, nisip şi argilă, condiţii 
favorabile mai ales pentru viticultură, resurse fores- 
tiere, obiective istorice şi arheologice naționale ne- 
valorificate suficient. 

Meşteșugurile continuă și ele să confere zonei un 
plus de atractivitate. Vestita ceramică de Cucuteni 
poate fi pusă în valoare prin participarea la târguri 


regionale de olărit dar şi prin înființarea în localitate 

Ruine Cotnari — Schola Latina 
Foto: Corneliu Grigoriu 


a unei tabere cu acest specific pentru turiştii români 
şi străini. 

Cotnari — este situată în partea de nord-vest a ju- 
deţului, la 64 de km. de municipiul Iaşi, pe drumul na- 
ţional 28B şi la aproximativ 10 km. de oraşul Hârlău. 
Este o zonă importantă din punct de vedere turistic 
prin resursele turistice de care dispune. 

Dintre obiectivele turistice antropice pot fi men- 
ţionate: Biserica Sfânta Paraschiva (sat Cotnari), Ce- 
tatea traco-getică „Dealul Cătălina” (sat Cotnari) şi 
Punctul muzeal „Cezar Petrescu” din Cotnari, inaugu- 
ratla 2 octombrie 2015, în cadrul Festivalului Inter- 
naţional de Literatură şi Traducere laşi (FILIT). 


Expoziţia permanentă reconstituie muzeografic viața 
şi activitatea scriitorului Cezar Petrescu. 

La acestea se adăugă şi o serie de obiective natu- 
rale precum viile din zona Cotnari, legate de numele 
lui Ştefan cel Mare, care a construit poduri şi pavat 
drumuri pentru a uşura transportul vinului, precum 
şi pivnițe adânci pentru păstrarea acestuia. În lucra- 
rea sa Descriptio Moldaviae, Dimitrie Cantemir spu- 
nea: „şi vinul cel mai bun se face la Cotnari şi 
îndrăznesc să-l consider superior tuturor celorlalte 
vinuri din Europa”. Vinul emblemă este Grasa de 
Cotnari, care, în 1900, la Expoziţia Mondială din 


Paris, a fost premiat cu o medalie de aur şi de atunci 

a dobândit numele de „Floarea României”. Alte soiuri 
de vinuri din podgoria Cotnari sunt: 

- Fetesca albă (vin demidulce sau dulce); 

- Tămâioasa Românească / Busuioacă de Moldova 
(vin dulce aromat); 

- Frâncuşă/ Țârțară (vin alb, sec nervos, cu o 
bună aciditate); 

- vin sortiment (plasat în categoria vinurilor de- 
midulci şi dulci cu următoarea combinație: 30% 
Grasă, 30% Fetească Albă, 30% Frâncușă, 10% Tă- 
mâioasă românească). 

Există de altfel şi un mic muzeu în care sunt ex- 
puse unelte primitive de fabricare a vinurilor și alte 
materiale scrise despre vie. 

La Cotnari vizitatorii se pot bucura de degustări 
de vinuri alături de tot felul de mâncăruri tradițio- 
nale, tipice zonei. 

Aceste resurse pot fi valorificate prin dezvoltarea 
turismului viticol, care în prezent este slab valorifi- 
cat. Promovarea unei asemenea forme de turism va 
fi stimulată şi de punerea în practică a unui traseu 
național aflat în prezent în fază de propunere, intitu- 
lat „Drumul vinului”, un segment al acestuia vizând 
şi partea de NE a țării, incluzând şi podgoria Cotnari. 

Deleni - amplasată la numai 7 km. de orașul 
Hârlău, comuna este renumită pentru calitatea aeru- 
lui și a apei, livezile de pomi fructiferi şi vița de vie, 
precum şi pentru salba de lacuri. Având în vedere şi 
prezenţa vestigiilor istorice și arheologice, putem 
considera că localitatea prezintă suficiente atuuri 
pentru a fi dezvoltată ca stațiune de interes local. 

În forajul Deleni - Hârlău se găsesc izvoare de apă 
minerală similare cu cele de la Nicolina. Acestea sunt 
ape clorosodice si clorocalcice, ușor radioactive, cu o 
mineralizație foarte ridicată. 


Satul Pârcovaci din componența comunei dispune 


URISTI 


Al 


(5 
de izvoare de ape minerale precum și de un climat fa- 
vorabil pentru amplasarea în zonă a unui obiectiv sa- 
natorial și construirea şi amenajarea unor căsuțe de 
vacanţă destinate curei de reconfortare. 

În localitatea Deleni există izvorul „Deleni Fierbă- 
toarea”, administrat de R.A. Apemin. 

Aerul curat este datorat prezenței pădurii de pe 
Dealul lui Holm, cu rolul complex pe care îl are în 
ameliorarea climatului și regimului hidrologic al ape- 
lor, protecția solului, precum și pentru potențialul tu- 
ristic şi de agrement. Prezenţa pădurii a influențat 
pozitiv mediul menţinând şi conservând cât mai 
aproape de starea naturală multe din componentele 
acestuia. Pădurile ce se extind din zona Hârlău pot fi 


valorificate prin realizarea unor spaţii de cazare de 


tip camping /căsuţe de vacanţă precum şi a unor uni- 
tăţi de alimentaţie publică în vederea dezvoltării tu- 
rismului de agrement şi sfârșit de săptămână precum 
şi a turismului de tranzit, având în vedere proximita- 
tea față de artera rutieră DN 28B. Ele sunt completate 
de importante suprafeţe ocupate de vii şi livezi. 

În afară de prezenţa apelor minerale şi a masive- 
lor împădurite dintre obiectivele turistice naturale 
mai pot fi menţionate: 

- două parcuri dendrologice în localitatea Maxut: 

* Domeniul Ghica Polizu de 1,5 ha; 

* Domeniul Ghica (Spitalul de copii Deleni) cu su- 
prafața 3,50 ha. 

- parc de agrement la cota 518 m pe Dealul lui 
Holm în localitatea Poiana; 

- lac pentru pescuit sportiv în localitatea Poiana. 

Ca mărturie a bogatului trecut istoric stau nume- 
roasele vestigii istorice şi de arhitectură care conferă 
zonei un plus de atractivitate. Dintre acestea pot fi 
menționate: Ansamblul Curţii Boiereşti (Feredeni), 


Ansamblul Cantacuzino-Deleanu (Deleni), Hanul din 

sec. XVIII (Deleni) și Schitul Lacuri (Schitul Deleni- 
Sihăstria) din Codrul Delenilor cu Biserica Sfântul 
Nicolae (Deleni). 

La acestea se adaugă și practicarea meșteşuguri- 
lor, respectiv vase din ceramică neagră de la Deleni. 

Toate acestea presupun rezolvarea unor pro- 
bleme prioritare. Pe de o parte, este vorba de accesi- 
bilitate, ceea ce impune dezvoltarea căilor de acces 
(D] 281 Belceşti - Bahlui, DC 144 Bahlui - Cotnari, 
DC 135 Cotnari - Horodiștea) și dezvoltarea accesi- 
bilității către zona Cucuteni - Băiceni, relativ izolată 
în prezent datorită stării precare a drumurilor. 

Pe de altă parte este vorba de starea infrastructu- 
rii de cazare. În prezent baza de cazare este alcătuită 
dintr-un hotel amplasat la Hârlău (44 de locuri), o ca- 
bană (16 locuri), 12 căsuțe (24 locuri) la Poiana-De- 
leni şi un camping la Deleni. Pe lângă acestea se 
propune și construirea şi amenajarea unui sat de va- 
canță precum și amenajarea de terenuri de joacă 
pentru copii şi terenuri de sport în scop de agrement. 

Inexistenţa și/sau starea proastă a spaţiilor de ca- 
zare poate fi într-o oarecare măsură compensată prin 
dezvoltarea agroturismului, respectiv crearea unor 
pensiuni turistice, agroturistice şi clasificarea aces- 


tora pentru a putea fi incluse în circuitul turistic. 


ZONA STRUNGA - MICLĂUȘENI - TREI IAZURI 
— MIRCEȘTI 

Zona atrage atenția îndeosebi datorită potenţia- 
lului balneoclimateric al staţiunii Strunga. Valorifica- 
rea presupune în primul rând atragerea de resurse 
financiare în vederea dezvoltării unei baze moderne 
de tratament pe principiul „totul sub același acope- 
riş” şi a dotărilor în scop terapeutic, în prezent in- 
existente. 


Singura staţiune de tratament balneo-climateric 


din regiune necesită amenajarea unor spaţii de ca- 
zare corespunzătoare. Structura de primire turistică 
cu funcțiuni de cazare este alcătuită din 6 pavilioane, 
7 căsuțe, 2 tabere și un camping dispunând în total 
de un număr de 234 locuri la care se adaugă alte 30 
de locuri în gospodării particulare. 

Din acest motiv, apar ca necesare: 

- repararea și reamenajarea vilelor și pavilioane- 
lor existente; 

- gruparea tuturor modulelor terapeutice în pre- 
zent dispersate în stațiune şi comună; 

- echiparea cu aparatură completă care să înlocu- 
iască aparatele uzate şi învechite, cu module de bal- 
neaţie, de hidrokinetoterapie modernă, sală de 
gimnastică medicală, fitness; 

- amenajarea pădurii limitrofe ca parc balnear. 

Datorită prezenţei parcurilor (unul natural de 8,5 
ha cu bănci și umbrare şi unul turistic de 5 ha cu ar- 
bori exotici și seculari) și a iazului natural, precum și 
a amfiteatrului natural Poiana care poate fi amenajat 
pentru desfășurarea unor spectacole în aer liber, 
Strunga poate deveni un important punct de atracție 
pentru odihnă şi agrement. La aceasta se adaugă şi 
existența în zonă a altor obiective turistice la 


Hăbăşeşti și Fedeleşeni. În acest scop se impune rea- 


izarea unor dotări de agrement: motel, sat de va- 
canţă, club (discotecă, sală de spectacole), terenuri 
de sport polifuncționale și a unor dotări de alimen- 
tație publică şi comerciale. 

Prin amenajări corespunzătoare pot fi valorificate 
şi izvoarele hidrominerale din localitatea Criveşti — 
Gura Văii ce prezintă interes balnear. 

Complementar turismului de agrement şi în scop 
balneo-climateric poate fi promovat și turismul cul- 
tural prin valorificarea obiectivelor cu valoare isto- 


rică şi arhitecturală, respectiv Palatul Miclăușeni, 


124 


ProEuropeana Clubul cărții digitale 


IAŞUL TURISTIC. SAU NU?! 


Castelul Sturdza de la Miclăușeni 
Foto: Corneliu Grigoriu 

casa-muzeu a lui Vasile Alecsandri, prin semnalizarea 
lor corespunzătoare şi includerea lor în trasee cu ca- 
racter cultural (spre exemplu: Tg. Frumos - Strunga 
- Miclăuşeni - Mirceşti). Se poate amenaja la Mirceşti 
o tabără (chiar o taberă tematică, cu caracter literar) 
pentru elevi având în vedere prezența cadrului natu- 
ral deosebit (Lunca Mirceşti, parcurile dendrologice) 
şi a altor obiective antropice din zonă. 

Pentru dezvoltarea zonei se impune construirea: 

— unui complex hotelier balnear; 

— hotel de trei stele (capacitate de cca 200 locuri); 

— restaurant cu salon clasic, salon cu specific, bar 
de zi; 

— motel (60-80 de locuri) cu restaurant; 

— sat de vacanţă şi camping cu toate dotările de 
agrement (club, ring de dans, terenuri de sport) şi co- 
merciale. 

Tot în scop de agrement se impune dezvoltarea 
punctului turistic Trei Iazuri situat pe DN 28 în apro- 
piere de Strunga, care să asigure pe lângă locuri de 
cazare (motel cu restaurant cu specific pescăresc) 
ment (amenajarea luciilor de apă pentru pescuit şi 
sporturi nautice, terenuri de sport, discotecă, terasă). 

Zona poate fi mai bine pusă în valoare şi prin in- 
cluderea ei într-o serie de trasee de genul: 

- Strunga - Miclăuşeni - Mirceşti - Codrii 
Paşcanilor; 

- Strunga - Tg. Frumos - laşi (retur); 

- Strunga - Tg. Frumos - Ruginoasa - Paşcani — 


Tg. Neamţ - Vânători Neamţ (retur). 


ZONA DOBROVĂȚ 
Localitatea poate fi dezvoltată ca punct de atracţie 
pentru turişti având în vedere existenţa obiectivelor 


turistice naturale şi antropice necesare pentru înde- 
plinirea de funcţii turistice complexe (religios, spor- 
tiv, odihnă şi recreere, agrement, agroturism). 
Aceasta în condiţiile care se asigură spaţiile de cazare 
(întrucât lipsesc în prezent). În acest sens se propune 
construirea în zonă a unui han turistic cu restaurant, 
terase şi club de distracţii, precum şi a unei cabane 
de vânătoare. 

Problema spaţiilor de cazare poate fi parţial re- 
zolvată şi prin dezvoltarea în zonă a agroturismului, 
care ar contribui la sporirea farmecului regiunii, mai 
ales că aici continuă să se practice meşteşugurile tra- 
diţionale (țesutul covoarelor, pielărie, blănărie etc.) 
care pot fi valorificate prin comercializarea obiecte- 
lor artizanale şi participarea la târguri şi expoziţii lo- 
cale sau naţionale. 

Pădurea reprezintă o importantă resursă naturală 
a comunei, atât pentru produsele pe care le oferă (re- 
surse forestiere, cinegetice ş.a.) cât şi pentru rolul 
complex pe care îl are în ameliorarea climatului şi re- 
gimului hidrologic al apelor, protecţia solului, precum 


Mănăstirea Dobrovăț, 

şi pentru potenţialul turistic şi de agrement. În afară 
de aerul curat, ca factor natural de cură, zona poate 
fi promovată şi pentru efectuarea de drumeţii. Am- 
plasată pe drumul judeţean 241 între Pietrărie şi co- 
muna Dobrovăț, face legătura cu zona Bucium — 
Repedea - Poieni la nord şi cu zona Bârnova -— 
Dumbrava la sud, prin pădurea Dobrovăț. Prezenţa 
rezervațiilor forestiere şi a pârâului Dobrovăț oferă 
posibilitatea practicării vânătorii şi a pescuitului. 
Cadrul natural deosebit de plăcut este completat 
de obiective antropice, respectiv Mănăstirea 
Dobrovăț. Aceasta a fost ridicată în anul 15093 de 
domnitorul Ştefan cel Mare şi este valoroasă istoric 
şi artistic. Interiorul a fost pictat pe un fond albastru 


de Voroneţ la anul 1529, în timpul lui Petru Rareş. 


ZONA PAȘCANI - MOȚCA 

Zona prezintă potenţial pentru dezvoltarea: 

- turismului de tranzit; important nod de cale 
ferată aflat pe axele de penetraţie spre Iaşi, Carpaţii 
Orientali, Bucureşti, Delta Dunării, Marea Neagră, si- 
tuat în apropiere de DE 20, oraşul Paşcani şi-ar putea 
spori funcţia turistică prin amenajarea corespunză- 
toare a spaţiilor de cazare, îmbunătăţirea calităţii şi 
diversificarea serviciilor oferite. 

În prezent, municipiul Paşcani dispune de un sin- 
gur hotel. În plus, este necesară şi echiparea cu dotări 
turistice şi de agrement, atât în cadrul oraşului, cât 
şi în vecinătatea acestuia, respectiv Moţca şi 
Ruginoasa. În afara spaţiilor de cazare de tip cam- 
ping pot fi amenajate în aceste zone unităţi comer- 
ciale pentru desfacerea produselor agroalimentare şi 
artizanale precum şi de service şi PECO; 

— turismului de agrement şi de sfârșit de săp- 
tămână prin amenajarea şi dotarea corespunzătoare 


a spaţiilor de cazare şi unităţilor de alimentaţie pu- 
blică din zonele împădurite de la Moţca (Codrii 
Paşcanilor) precum şi de pe culoarul Siretului, lacul 
Blăgeşti, acumularea Paşcani; 

- turismului cultural - prin semnalizarea cores- 
punzătoare şi promovarea obiectivelor turistice na- 
turale şi antropice din zonă, îndeosebi prin 
includerea lor în cadrul unor trasee cu diferite tema- 


tici. 


Palatul Iordache Cantacuzino-Pașcanu de la Pașcani 
Foto: Corneliu Grigoriu 

ZONA MĂDÂRJAC - SINEŞTI 

Zonă împădurită, deosebit de pitorească, ce poate 
constitui un important punct de atracţie pentru tu- 
rişti. Dintre obiectivele turistice pot fi menţionate: 

Obiectivele naturale: 

— de interes naţional: Pădurea Frumușica (97,30 
ha); 

- de interes local: Rezervaţia forestieră 
Gheorghiţoaia (202,3 ha). 

Obiective antropice: 

— de interes local; 

- Biserica Adormirea Maicii Domnului a fostului 
schit 1785 (sat Mădârjac). 

Valorificarea potenţialului zonei presupune iden- 
tificarea surselor de finanțare necesare pentru ame- 
najarea zonei prin racordarea şi modernizarea căilor 
de acces și construirea de spaţii de cazare (motel şi 
căsuțe de vacanţă) și a unităților de alimentație pu- 
blică, întrucât acestea nu există în prezent Într-o 
etapă următoare se impune și valorificarea nămolu- 


rilor de aici. 


ZONA VICTORIA 

Aflată pe traseul dinspre punctul vamal Sculeni, 
zona poate fi amenajată nu doar ca punct de tranzit, 
dar şi în scop de agrement prin punerea în valoare a 
obiectivelor naturale (Pădurea Icușeni și balta 
Teiva Vișina) precum şi a monumentelor istorice 
(Biserica Sfântul Nicolae 1830 - sat Luceni, Biserica 
Sfântul Nicolae 1825 - sat Sculeni). 

La vest de satul Victoria, în dreapta râului Jijia se 
află un foraj ce debitează apă minerală puternic sul- 
furoasă. Forajul este dispus în câmpia Jijiei inferioare 
în apropiere de Dealul Stânca şi Cotu lui Ivan. Apa mi- 


nerală provenită din foraj, prin compoziția chimică şi 


l | 

proprietăţile organileptice se aseamănă cu apele de 
la Drânceni (jud. Vaslui), situate în apropierea râului 
Prut și cele de la Nicolina - lași. Pe firul de scurgere 
a izvorului se formează un nămol negru, asemănător 
celui din stațiunea Nicolina. Din aceste motive, se 
propune amenajarea în viitor a unei micro-stațiuni 
balneare de interes local. 

Pentru promovarea zonei în scop de agrement se 
poate amenaja plaja în spațiul dintre foraj şi râul Jijia 
şi un debarcader pe malul râului. 

În apropiere, în comuna Golăieşti, se poate vizita 
şi Punctul muzeal „lonel Teodoreanu”, inaugurat la 
20 mai 2016, de Muzeul Naţional al Literaturii Ro- 
mâne laşi, satul Medeleni, care a dat denumirea cu- 
noscutei trilogii a lui lonel Teodoreanu, aflându-se la 
7 km de distanţă de Golăieşti. 


LUNCILE RÂURILOR SIRET ȘI PRUT - se impune 
găsirea unor soluţii de realizare a unor investiții pen- 
tru dotări (campinguri, baze de agrement și sport, 
alimentaţie publică) prin care să se exploateze cadrul 
natural deosebit (punerea în valoare a peisajelor) 
precum şi pentru asigurarea unor condiții propice 
pentru practicarea pescuitului şi vânătorii, organiza- 
rea unor competiţii sportive cu acest profil. 

Amenajările turistice din zona Luncii Prutului tre- 
buie să ţină cont şi de faptul că arealul este declarat 


zonă de interes național (de valoare excepțională). 

Procesul Caion-Caragiale 


„Pentru faptă răsplată şi năpastă 


pentru năpastă” 


Sunt ultimele cuvinte pe care le rosteşte Anca — 
eroina dramei Năpasta de lon Luca Caragiale —, la că- 
derea cortinei (Premiera, 8 februarie 1890, Teatrul 
Naţional Bucureşti), piesă lăudată, dar şi criticată: „o 
adevărată năpastă a dramei”. 

În limbajul curent, cuvântul năpastă înseamnă 
„mare nenorocire, pacoste, acuzație, calomnie”, tră- 
gându-se dintr-un termen slav cu sensul de bir/ tri- 
but, în evul mediu, plătit obligatoriu în bani de 
locuitorii unei aşezări în contul fugarilor înregistrați 
anterior de Vistierie. 

De la Procesul Caion-Caragiale desfăşurat, în 
Bucureşti, în două instanţe, în anul 1902, Primăvara 
(12 martie) şi Vara (11 iunie), supranumit „Procesul 
calomniei”, în care s-a pus problema plagiatului dra- 
mei Năpasta, mai întâi după un autor plăsmuit, apoi 
după lucrarea Puterea întunericului, Caion fiind apă- 
rat la recurs de patru avocați, balanţa Zeiței Dreptății 
(legată la ochi) înclinându-se când într-o parte, când 
în cealaltă, sentințele ajungând divergente, „năpasta” 
a căzut pe amândoi împricinaţii. Căci de la articolul 
semnat cu pseudonim (Podeanu), titrat Răstignirea 
lui Caion („Moftul Român”, nr. 5, 29 aprilie 1901, p. 6, 
rubrica „Tribuna liberă”, cu o notă: „Redacțiunea nu 
răspunde de cuprinsul acestei rubrici”), s-a declanşat 
procesul în instanţă şi nu în presă, Caragiale neasu- 


mându-şi responsabilitatea publicării zeflemelei, 


deşi el era proprietar-director al revistei. 

Tratatele de istorie a literaturii române, biogra- 
fiile/ monografiile dedicate vieții/ operei lui lon Luca 
Caragiale nu prezintă însă adevărata față a lucrărilor 
de facto et de jure, ci îl protejează pe marele scriitor, 
în dauna preopinentului, în numele artei sale literare 
geniale, de parcă, în ceea ce îl priveşte ca om în so- 
cietate, nu ar fi fost supus greşelilor de fiecare zi! 

Textele selectate de noi din presa timpului şi an- 
tologate într-un corpus documentarum, asemenea 
altei antologii cuprinzând materiale publicate pe 
tema Delictul literar: imitație, copie, plagiat. Istoria 
negativă a literaturii române. 1882-1937 (Editura 
Timpul, laşi, 2011, 404 p.), încearcă să elucideze mie- 
zul faptelor de acum o sută zece ani, actualizând măr- 
turisirea marelui dramaturg inserată într-un 
cotidian: 

„D. Caragiale nu va face recurs contra hotărârei 
Curţei cu juraţi, deoarece dsa crede că scopul pe care 
l-a urmărit, dându-l în judecată pe d. Caion, a fost 
atins. Dsa a voit să stabilească, într-o dezbatere pu- 
blică, cum că d. Caion, acuzându-l de plagiat, nu avea 
nicio dovadă în sprijinul acestei acuzări, că deci 
această acuzare a fost nefundată. Aceasta s-a stabilit. 
A obţine o condamnare a dlui Caion nu putea fi în 
intențiunea dlui Caragiale, deoarece urmările ei ar fi 
fost prea disproporționate față de greşeala comisă!” 
(„Ultime informațiuni”, în „Adevărul, XV, nr. 4622, 12 
iun. 1902, p. 3) 


Cotidianul în discuţie era condus de Constantin 

Mille (alias Emilian), bun prieten al scriitorului şi, în 
acelaşi timp, echidistant, iar luările de poziție ale lui 
B. P. Hasdeu şi Nicolae lorga (după ambele instanțe), 
la fel de echilibrate/ nevitriolante. 

Cât priveşte plagiatul nuvelei Kir Ianulea (după 
Nicolo Machiavelli) relevat de Romulus Dianu, trata- 
tele de istorie a literaturii române au amuţit in cor- 
pore. 

Nici în jurul plagiatelor Năpastei şi a Făcliei de 
paşte, în lumea Parisului - oraşul luminilor, aceleaşi 
tratate şi biografii, dincolo de prezentarea lor în 
presa timpului, n-au rupt tăcerea! Mai ales că era 
vorba şi de drepturile de autor... 

În continuarea falsificării adevărului despre „Pro- 
cesul calomniei”, cu Caion căzut în dizgrația tuturor is- 
toricilor literari români, asemenea distinctului poet 
clasic Al. Macedonski, minciuna şi dezinformarea 
prind viață, în 1972, într-o parodie ridicolă a Procesu- 
lui Caion-Caragiale, după un scenariu al lui Romulus 
Vulpescu. La peste un sfert de secol de la înscenarea 
farsei menţionate, în 1998, Muzeul Naţional al Lite- 
raturii Române din Bucureşti reproduce în propria 
editură atât textele lui Octav Minar, un plastograf do- 
vedit ca mişel, din placheta Procese celebre 
(Bucureşti, 1924), cât şi „Dosarul revizuirii”, recte 
scenariul lui Romulus Vulpescu, însoțit de un „Pream- 
bul” de Şerban Cioculescu şi „Câteva observaţii” de 
Constantin Vişinescu, jurist. 

Cu toţii au căzut în capcana mistificatorului Octav 
Minar. Nici unul dintre ei, nici directorul de atunci al 
Muzeului şi Editurii, Alexandru Condeescu, împreună 
cu muzeografii din subordine nu au ajuns la docu- 
mentele de arhivă ale procesului din 1902, dar nici la 
paginile presei timpului, cu sutele de relatări la cald! 
S-au oprit şi au reprodus comentând bâlbâit cele câ- 


teva pagini tipărite şiret de Octav Minar, bazându-se 


pe adevărul denaturat/ escamotat al acestuia... curat 
murdar! 

Au reprodus doar momentele din prima instanță 
a procesului, eludând pe cele din finală, de la recurs, 
care aplică pecetea: Caion nevinovat! 

Dar dacă numai în cazul lui |. L. Caragiale ar fi o 
asemenea secetă de informații pertinente, documen- 


tate! 


Post-scriptum 

În realitate, între lon Luca Caragiale şi Constantin 
A. lonescu (Caion) a fost o luptă dură, lipsită de me- 
najamente, o luptă între două personalități accen- 
tuate, tangenţial şi nu în principiu pe temei literar, 
ceea ce ne face să considerăm procesul închis în anul 
în care comemorăm un secol de la dispariția unui 
geniu al spiritualității naționale. 

Grav este faptul că istorici literari de anume zes- 
tre morală continuă să dea importanţă fără sens aces- 
tei lupte de cocoşi orgolioşi. Pe de o parte, nu ține de 
literatură, pe de cealaltă, nici unul dintre dueliști — 
din punct de vedere juridic - nu s-a dovedit vinovat. 

Păcătuiseră întru vanitate! 

Contemporanii celor doi inegalabili oameni de 
spirit (între ei) au trecut în umbră procesul până la 
dispariţia lui. 

Să le urmăm pilda. 

„.. În Istoria sa, G. Călinescu, spre cinstea lui de 
înțelept, pricepând motivaţia „procesului calomniei” 
ca pe o răfuială între doi indivizi şi nu o chestie lite- 


rară, nici nu l-a menționat! 

RECONSTITUIRI CULTURALE 


Anca VIERU 


Calistrat Hogaș, experiența ieșeană 


Contemporan cu junimiştii şi chiar mai vârstnic 
decât unii dintre aceştia, Calistrat Hogaş nu ajunge 
să se impună din timpul vieţii ca scriitor. Scrierile 
sale vor fi publicate într-o revistă de oarecare 
circulaţie abia în primul deceniu al secolului al XX- 
lea, iar în volum, după o întreagă serie de peripeții 
ori evenimente mai puţin previzibile, opera va fi ti- 
părită doar postum, în anul 1921. 

Accidentele biografice, atitudinea faţă de scris, 
circumstanţele unui veac dominat de instabilitate 
sunt doar câteva dintre motivele pentru care intrarea 
în istoria literaturii s-a petrecut în cazul lui Hogaş 
destul de târziu. Chiar dacă linia discontinuă a carie- 
rei sale este vizibilă cu ochiul liber, cert este că prin- 
tre locurile în care a poposit de-a lungul vieţii, laşul 
ocupă una dintre poziţiile definitorii pentru întreaga 
sa activitate de scriitor. La Iaşi şi-a pus bazele culturii, 
s-a instruit în adevăratul sens al cuvântului, tot la Iaşi 
a fost numit profesor şi recunoscut pentru calităţile 
sale didactice, dar mai ales, în laşi, datorită prieteniei 


scriitorilor ieşeni va fi simţit impulsul interior de a 
se întoarce încrezător la uneltele scrisului. Alfel spus, 
Iaşul preface omul Hogaș în scriitorul de mai târziu. 

Primul contact cu capitala Moldovei se petrece în 
viaţa acestuia destul de devreme, în 1860, odată cu 
înscrierea sa la gimnaziu. La numai un an după unire, 
urbea Iaşului i se înfăţişează noului şcolar ca un ţinut 
al contrastelor, plin de note discordante, cu un aspect 
arhaic şi compozit, nu departe de evocările lui 
Alecsandri ori Alecu Russo. Viitorul scriitor avea să 


fie primit ca „stipendist” la Gimnaziul Central al 


Academiei Mihăilene. Trebuie să spunem din capul 
locului că instituţia nu era întocmai o Academie. Nu- 
mele pretenţios îi fusese dat la înființare de domni- 
torul Mihail Sturdza din dorinţa de a-i oferi un aer 
neîndoielnic distins prin integrarea unor discipline 
speciale precum filosofia, matematicile superioare şi 
limbile străine. Cu toate acestea, din tot acest gran- 


pm 

dios proiect, Academia Mihăileană s-a ales în cele din 
urmă mai mult cu titulatura răsunătoare. Anul 1860 
este anul în care, sub domnia lui Alexandru loan 
Cuza, Academia se va divide în două centre şcolare: 
Universitatea din laşi şi Liceul „Naţional”. Localul 
şcolii se afla lângă biserica Tălpălari în două clădiri 
dispuse față în față şi unite pe deasupra străzii 
printr-o pasarelă, un „neverosimil ponte dei sospiri al 
şcolarilor”, cum îl numeşte Vladimir Streinu, rămas 
până la sfârşitul secolului ca o ciudățenie arhitecto- 
nică a capitalei moldovene. 


Deşi Hogaş va mărturisi mai târziu că în această 


perioadă şi-a pus bazele unei consistente culturi li- 
terare, citind deopotrivă din clasici şi din moderni, 
nu putem garanta că lucurile s-au petrecut întocmai. 
Abia în 1863 Titu Maiorescu, noul director, organi- 
zează pentru uzul elevilor o colecţie de cărți care pri- 
veau doar materiile de studiu. Din treizeci şi şase de 
volume, cât cuprindea această modestă bibliotecă, 
douăzeci şi nouă erau cărți „şcolastice”, iar la înche- 
ierea studiilor lui Hogaş biblioteca se afla tot la înce- 
puturile sale. Nici starea bibliotecii universitare nu 
era una mai prosperă. În aceste condiţii, suntem 
îndreptăţiți să avem rezerve cu privire la posibilita- 
tea de a cunoaşte marile capodopere universale, dacă 
în acea perioadă biblioteca era aproape inexistentă. 
Mult mai importantă trebuie să fi fost programa de 
învățământ care reprezenta atunci un instrument de 
cultură foarte serios. Aşadar, particularitățile spiritu- 
lui literar al lui Hogaş nu prea se justifică în lecturile 
personale ori accidentale ale acestuia, ci mai degrabă 
în forma de învățământ de bază bine articulat. 

Deşi departe de casă, adolescentul Hogaş nu se va 
simți în centrul Moldovei un înstrăinat. Dimpotrivă, 
printre colegii de liceu, A.D. Xenopol, Al. Lambrior, V. 
Conta, C. Dimitrescu şi G. Panu, scriitorul de mai târ- 


ziu descoperea nu doar o caldă colegialitate, ci şi oca- 

zia de a lega prietenii pe care le va păstra toată viața. 
O caracterizare făcută de T. Maiorescu, în calitate de 
director, elevilor propuşi pentru premiere, îl 
menționează pe acesta ca proaspăt absolvent de 
clasa a treia alături de colegul Al. Lambrior: „a patra 
menţiune onorabilă a clasei sale, însă purtarea ar tre- 
bui să fie mai bună”. Înfăţișarea şcolarului Hogaș nu 
era, în ochii celorlalți, una dintre cele mai agreabile. 
Mult prea scund, cu fruntea şi tâmplele acoperite 
până la refuz de părul castaniu, „cu nasul oarecum 
strivit, deşi nu lat, făptură de viitor om urât — s-ar fi 
zis — de n-ar fi iluminat-o, de sub sprâncenele frânte 
malițios, ochii sclipitori ai protoierului”. Nu e de mi- 
rare că directorul internatului, Zaharia Columb, îl va 
porecli „momiţoiul” „căci prima impresie pe care o 
lăsa chipul său era de puiandru piticoid ieşind la lu- 
mină din hăţişul părului”. Amănuntul anecdotic ni-l 
oferă însuşi Hogaş, mult mai târziu, probabil la 
Durău, unde rememorează alături de Gh. Panu vre- 
murile de altădată. Dar ce valoare mai puteau avea 
detaliile fizionomice, dacă acest „momiţoi” învăța cu 
tragere de inimă, iar colegii îl apreciau drept un ver- 
sificator al clasei? Încercările lirice le va clasa peste 
ani, printre rătăcirile adolescenței: „Eram pur şi sim- 
plu poetul clasei şi făceam admirabile şi admirate 
poezii, pe care, mai târziu, le-am aruncat în foc ca 
fiind nişte monumentale prostii”. 

Interesul pentru noile tendinţe în gândire, printre 
care se număra la acea vreme şi scientismul veacului, 
depăşeşte cu mult cercul închis al oamenilor de cul- 
tură, pentru a cuprinde întreaga societate, inclusiv pe 
cei aflați pe băncile şcolilor. Ceasurile petrecute între 
colegi se transformau adesea în adevărate polemici 
de natură filosofică, religioasă ori politică. De pildă, 
subiecte incitante precum „nemurirea sufletului, 
existența lui Dumnezeu, autenticitatea minunilor, în- 


vierea morţilor” constituiau tema explozivă de con- 

troversă a acestor juni combatanți, culminând în cele 
din urmă cu o încăierare pe măsură. lar ca picanteria 
anecdoticului să fie gustată până la capăt, se pare că 
din mâinile lui Hogaş toți adversarii „ieşeau... cu părul 
vâlvoi şi cu spetele darabană”, iar Panu, ca să-şi spo- 
rească puterile fizice, „îşi lăsa ca prevedere să-i 
crească unghiile nemăsurat de lungi şi când la un- 
ghiile lui mai adăuga şi iuţeala extraordinară pe care 
o avea în toate mişcările... trebuiai numaidecât să 
tăgăduieşti existența lui Dumnezeu”. 

La finele cursurilor gimnaziale, în 1867, tânărul 
Hogaş este declarat absolvent cu distincția Cum laude, 
cu dorința firească de a se înscrie la cursurile 
Universităţii ieşene, alături de colegii săi, Al. Lambrior 
şi Gh. Panu. Cu toate acestea, când îşi va rememora 
începuturile studenției sale, Hogaş le va plasa abia în 
anul 1868. În realitate, se va înscrie la Universitate în 
anul 1867 şi tot în acelaşi an îşi va începe studiile 
obținând bursa solicitată la un interval de câteva luni 
de la începerea cursurilor. 

Din evocările lui Hogaş, şederea pe perioada 
studenţiei s-ar fi petrecut într-o chilie călugărească 
de la Mitropolie, iar neajunsurile materiale resimţite 
în cele câteva luni de întârziere a bursei îl vor deter- 
mina pe acesta să publice în „Curierul” un anunț în 
care îşi făcea publică dorința de a oferi „preparațiuni 
în particular de limba română, franceză şi latină”. Nu 
putem cunoaşte cu fermitate dacă acest anunţ a dat 
într-adevăr rezultatele scontate. Se pare că Hogaş a 
reuşit totuşi o perioadă să-şi acopere prin meditații 
câteva mese pe săptămână. 

Episodul studenției lui Hogaş va coincide cu pe- 
rioada în care se înființează gimnazii în mai toate 
reşedinţele de judeţ din Moldova. Prin urmare, se 
scoteau la concurs numeroase catedre, care puteau 
fi ocupate deopotrivă de licențiați şi studenţi. Aşa se 
face că, după doi ani de studenție, tânărul Hogaş, în- 


deplinind toate prevederile cerute de lege la acel mo- 
ment, se va prezenta la concurs şi va obține astfel un 
post de profesor la gimnaziul din Piatra-Neamţ. 
Odată cu debutul carierei didactice, acesta va lăsa în 
urmă nu doar laşul formaţiei sale intelectuale, studii 
universitare nefinalizate, dar, poate cel mai impor- 
tant, avânturile sale scriitoriceşti. Dar dincolo de 
toate pribegiile sale, laşul capătă pentru activitatea 
sa de scriitor o valoare incontestabilă. Hogaş va în- 
tâlni aici un climat literar care va reprezenta un evi- 
dent stimulent pentru creatorul literar. În orașul 
studenţiei sale, prietenii, în frunte cu A. D. Xenopol îi 
propun lui Hogaş să ţină conferințe în cadrul grupă- 


rilor culturale ieşene. Prezența unui asemeni perso- 


naj interesant la tribuna din aula universității nu avea 
cum să nu trezească entuziasmul auditoriului. 
Şederile la laşi vor fi prilejuite cel mai des de ac- 
tivitatea sa profesorală. Hogaş va fi mutat la laşi la în- 
ceputul anului şcolar 1880-1881 ca profesor de 
istorie la şcoala normală „Vasile Lupu”, în 1899 ca 
profesor la Liceul Naţional din lași şi la liceul „C. 
Negruzzi”, în 1905 ca director la Liceul Negruzzi şi ca 
profesor la Institutul Humpel. Din mărturisirile 
foştilor elevi de la Liceul Internat, figura profesorului 
Hogaş nu era una care să poată fi trecută uşor cu ve- 
derea. Trăsăturile distinctive, bonomia, suplețea in- 
telectuală dar şi o fascinantă prezenţă de spirit fac 
din acest profesor un personaj cu totul aparte. Elevul 
Cezar Petrescu îl vedea ca un „pitoresc şi bărbos hai- 
duc”, „cu o pelerină vastă de conspirator, cu o pălărie 
de calabrez şi cu operele clasicilor latini şi elini în bu- 
zunar”, Pe de altă parte, cât timp funcționează la ca- 
tedra de la Liceul Internat, scriitorul are ocazia să se 
facă cunoscut şi apreciat de colegii de catedră dintre 
care făcea parte şi viitorul critic G. Ibrăileanu. Nu mai 
puţin semnificativ este faptul că absolvenții Liceului 
Internat, care au intrat mai târziu în istoria culturii 

româneşti, precum Iorgu Iordan, D. Gusti, Cezar 
Petrescu, Demostene Botez, lonel Teodoreanu, Mihai 
Ralea, l-au avut profesor şi pe Calistrat Hogaş. 

În anul 1906, an în care Hogaș demisionează de 
la Liceul Internat, o impunătoare publicaţie literară 
se afla la început de drum. Este vorba de „Viaţa ro- 


mânească”, în paginile căreia i se vor retipări aminti- 
rile de drumeţie apărute înainte în revista „Asachi” 
şi „Arhiva. În felul acesta, scriitorul începe să intre în 
atenția cercurilor literare. Recunoaşterea o va căpăta 
mult mai târziu. Chiar dacă revista „Viaţa româ- 
nească” îi va susține talentul literar, scrierile sale 
intră greu în circulație. În climatul revistei, confrații 
îl preţuiesc nu doar ca artist literar, dar şi ca spirit 
original. Se nasc astfel frumoase prietenii, dar şi o 
formă de comunitate literară. În atmosfera de 
redacţie a „Vieţii româneşti”, Topîrceanu reține una 
dintre apariţiile lui Hogaş: „venea cuconul Calistrat 
Hogaş, cu figura lui jovială de faun, să ne mai cetească 
un capitol homeric despre borşul cu chitici şi călăto- 
riile lui prin munții Moldovei”. Printre contemporani, 
Hogaş părea un povestitor fascinant şi plin de vervă, 
încât întâlnirea cu „autorul drumurilor de munte” 
constituia nu de puţine ori, un punct de atracție pen- 
tru unii dintre aceştia: „au venit la laşi d-nii Vlahuţă 
şi Caragiale, care, aseară la masă, au vorbit foarte 
mult şi cu mari laude despre dl. Hogaş”. Hogaş mani- 
festă o predispoziție pentru tot felul de aluzii, farse 
ori jocuri ironice, iar colegii de la „Viaţa românească” 
îi fac pe plac, mimându-i felul de a fi şi adresându-se 
în scrisori cu următoarele apelative: „Bătrânule Fakir 
şi delicioasă scrumbie”, „Ilustrule Belezis şi grațioasă 
balenă”, „llustrule Ahasversus şi somnorosule 
morun”, „Drăgălaşă Giocondo şi frumoasă Fiammeta”. 
În anii cât a stat la lași, se statornicise obiceiul ca în 
vacanţele de vară să călătorească alături de cei de la 


„Viaţa românească” spre pitoreştile mănăstiri din 


RI CULT! 


ţinutul Neamţului. 

Spre sfârşitul vieţii, Hogaş se simţea urmărit de 
un permanent nenoroc. După ce ratează premiul 
Academiei, un alt eveniment cu totul neaşteptat avea 
să îl deziluzioneze. Un incendiu distruse localul 
redacției „Vieții româneşti” împreună cu depozitul de 
cărți şi manuscrise, printre care se număra şi volu- 
mul lui Calistrat Hogaș, Pe drumuri de munte. Drept 
compensație morală, cei de la redacția revistei vor 
decide să facă cunoscute „acele bucăți din volum care 
n-au apărut în paginile revistei”. În așa fel, se presu- 
punea că cititorii care vor avea numerele complete 
vor putea parcurge întreaga operă a scriitorului. Ges- 
tul nu avea cum să cântărească prea mult în ochii 
scriitorului. Îi rămânea atunci aspiraţia la o posibilă 
recunoaștere postumă. 

În reconstituirea traseelor biografice hogaşiene, 
lumea lașului va ocupa mereu o poziţie de frunte. În- 
tâlnind aici un adevărat ferment cultural, susținerea 
şi aprecierea din partea celor de la „Viaţa româ- 
nească'”, Hogaş va putea să-şi dezvolte dezideratele 
sale în materie de literatură. Cu alte cuvinte, laşul îi 


va dărui omului Hogaş o conştiinţă de scriitor. 

Maria DANILOYV 


Pe urmele bibliotecii lui Paul Gore 


Puţine sunt acele biblioteci din Basarabia secolu- 
lui al XIX-lea ale căror colecţii au ajuns intacte până 
în zilele noastre. Informațiile istorice asupra colecţii- 
lor de carte din bibliotecile de altădată sunt cunos- 
cute doar fragmentar, prin mijlocirea unor eventuale 
registre-catalog descoperite şi/sau redescoperite 
printre documentele risipite în arhive. N-a ajuns până 
azi nicio colecție integrală de carte din bibliotecile 
boiereşti de altădată. Şi mai puţine sunt cărțile ajunse 


din colecția unor biblioteci publice sau private. Ce 


avem astăzi în patrimoniul bibliofil din marile biblio- 
teci ale lui Alexandru Hâjdeu, Constantin Stamati, 
Dimitrie Govdelas, Constantin Tufescu, Alexandru 
Cotruţă, Olga Catargi, Nicolae Casso, Pavel Leonard, 
Ştefan Gonata, lon Suruceanu, Petre Draganov, 
Gheorghe Bezviconi, loan Pelivan, Ştefan Ciobanu sau 
Paul Gore. Se mai păstrează ceva? Nu o spunem deloc 
ca o consolare, deşi avem şi unele excepții în acest 
sens: cărțile din biblioteca contelui Alexandru 
Sturdza (1791-1854), transferate în anii 1970-1971, 
de la Biblioteca Universitară „|. Mecinikov” din Odesa. 
Este vorba numai de o mică parte a acelei impună- 
toare colecţii de carte din biblioteca neamului 
sturdzeştilor (203 titluri), cuprinse între anii 1636 şi 
1846 şi care a fost adunată în câteva generații încă 
de pe timpul domniei lui Vasile Luput. De asemenea, 
putem vorbi despre cărțile din biblioteca lui Paul 
Gore (1875-1927), care actualmente se păstrează în 


patrimoniul Bibliotecii Centrale Universitare „Mihai 


Eminescu” lași. Biblioteca lui Paul Gore (6.456 vo- 
lume) - o parte doar - a fost cumpărată de Fundația 
„Regele Ferdinand” din lași (anii '30 ai secolului al 
XX-lea), ulterior însă a fost dispersată, cărțile ajun- 
gând în diferite colecţii publice sau particulare. 

Paul Gore (1875-1927), personalitate de excepție 
în istoria culturală a Basarabiei „sub ruși”, a fost prin- 
tre puținii basarabeni care a reușit să adune o impu- 
nătoare colecţie de carte românească. Dincolo de 
condițiile unui aspru regim de cenzură (indiferent de 
locul de apariţie, or limba scrierii, din perspectiva 
cenzurii imperiale - toată cartea tipărită sau intrată 
în Basarabia era supusă cenzurii), Paul Gore reuşeşte, 
totuşi, să învingă opreliştile țariste şi să procure cărți 
de la laşi sau Bucureşti. A întreținut o permanentă şi 
benefică colaborare culturală cu loan Bianu, biblio- 
tecarul Academiei Române, ceea ce a creat o posibi- 
litate unică să-şi completeze colecția cu cele mai noi 
apariții ştiinţifice din spațiul românesc. 

În urma cercetărilor întreprinse asupra surselor 
documentare cu privire la istoricul bibliotecii lui Paul 
Gore (Referatul asupra conținutului bibliotecii, martie 
1932) s-a constatat că bogata colecția adunată cu 
atâta râvnă şi dragoste în câteva generații cuprindea 
cărți rusești — 2.530, cărți româneşti — 2.240, cărți 
franceze, germane, italiene — 204. Cât după „materie, 
cărțile se pot împărți: istorice - 1.568; literare — 540; 
dicționare, enciclopedii - 176; juridice, codice, juris- 


prudenţă - 610; calendare - 13; cărți de artă - 27; re- 

viste diferite - 722. O bună parte o alcătuiau „cărți 
politice, bisericești, de științe naturale, geografie, me- 
dicină, filologice, sociologie, filosofie etc. De aseme- 
nea, s-a păstrat inventarul acelei impresionante 
biblioteci, în cel puţin două exemplare, unul la Biblio- 
teca Centrală Universitară „Mihai Eminescu” lași, ce- 
lălalt la Arhivele Naţionale din Bucureşti, din care 
desprindem existența a 5014 (titluri) sau 6.456 de 
volume. 

Există în istoricul bibliotecii lui Paul Gore o mul- 
ţime de probleme cu totul principiale, care nu pot fi 
elucidate altfel decât prin investigații de durată. Cea 
mai complicată problemă ține totuşi de identificarea 
cărţilor şi a documentelor din fondul (arhiva) Pau? 
Gore, aflate în colecţiile BCU „Mihai Eminescu” din 
laşi (Sediul Central şi Filiala de Istorie). Încercarea 
noastră se înscrie, mai degrabă, în perspectiva de 
abordare critică a stadiului de cunoaştere în care se 
află problema de identificare şi/ sau recuperare a 
surselor cu privire la colecţia Paul Gore. Avem, de 
fapt, mai multe întrebări şi mai puţine răspunsuri. 
Identificarea unor titluri din fondul Paul Gore a fost 
posibilă numai datorită faptului că înregistrările bi- 
bliografice din catalog cuprind însemnări, precum: 


„Donaţia Paul Gore”, „Lucrarea prezintă ex-libris Paul 
de Gore”, „Provine din biblioteca lui Paul Gore”, „ex-li- 
bris etichetă «Paul de Gore. Basarabia»” şi altele. Ar 
trebui să precizăm că există şi înregistrări bibliogra- 
fice, în cadrul cărora nu au fost consemnate, în mo- 
mentul catalogării, astfel de informații, deşi ele sunt 
trecute pe cărți. Absența acestor însemnări pe fişele 
de catalog îngreunează (sau face aproape imposibilă) 
identificarea tuturor publicațiilor din arhiva Gore în 


depozitele de carte ale BCU lași (Sediul Central și Fi- 


liale). Amintim în context că unele lucrări rare şi pre- 
ţioase, cu ex-libris „Paul Gore”, au fost identificate și 
consemnate de reputatul cercetător Martin Bodinger, 
în 1976, în catalogul de colecție a cărții vechi 
româneşti*. De asemenea se cere subliniat efortul lui 
Liviu Papuc, care a depistat nu mai puţin de 12 mo- 
dele de ex-libris prezent pe exemplarele din colecția 
Paul Gore?. 

Printre exemplarele din colecția BCU „Mihai 
Eminescu” din lași se păstrează valori bibliofile care 
cu toată certitudinea pot fi atribuite cu calificativul 
de carte veche şi rară: [Polikarpov, Feodor], Dictiona- 
rium trilingue hoc est dictionum slavonicarum grae- 
carum et latinarum thesaurus..., (Moscova, 1704); 


AH. 


Mondaeuro, Banaxuro u Cep6uro/ Bantys-Kamenskij, 


Banmbiui-KameHckuă Ilymemecmeue e 
Dmitrij Nikolaeviti, Putesestvie v' Moldaviju, Valahiju 
i Serbiju (Moskva, 1810); Psaltire (Brașov, 1816); Al- 
cătuirea ponturilor (Chişinău, 1819); Dimitrie, 
Cantemir, Scrisoarea Moldovei (Mănăstirea Neamţ, 
1825); Mihail, Kogălniceanu, Histoire de la Valachie, 
de la Moldavie et des Valaques Transdanubiens 
(Berlin, 1837); manuscrise: Paul. Gore, Carnet de în- 
semnări (Chișinău [7] 1892); conţine note diverse, în- 
cercări de traducere din scriitori ruşi şi români; mape 
speciale cu scrisori, acte imprimate, broșuri, jurnale 
şi alte însemnări mărunte rămase de la Paul Gore 
(Chișinău, 1906-1923). Valoarea acestora este ines- 
timabilă în raport cu cartea de patrimoniu care a 
supraviețuit timpului şi terorii istoriei în această la- 
tură a Țării cuprinsă între Prut şi Nistru, O analiză te- 
meinică asupra acestor volume din biblioteca lui Paul 
Gore ne lipseşte. Studiile, însă, nu vor întârzia să 


apară din momentul în care va fi cercetată acea parte 

a colecţiei de carte din biblioteca lui Paul Gore ce se 
păstrează în patrimoniul Bibliotecii Centrale Univer- 
sitare „Mihai Eminescu” din lași. Sarcinile de cerce- 
tare ce decurg din aceste consideraţii presupun o 
muncă sistematică, o muncă orientată prioritar spre 
identificarea și valorificarea surselor istorice auten- 
tice în scopul reconstituirii istoricului acestei biblio- 
teci boierești basarabene. Sunt motive să constatăm 
că multiplele probleme ce țin de istoricul bibliotecii 
lui Paul Gore rămân în continuare o tematică încă 
foarte puţin cercetată sub aspectul restituţiei docu- 
mentare a surselor. Fără îndoială, cărțile adunate cu 
atâta jertfire în cursul a două generații (tatăl şi fiul) 
pot fi considerate adevărate valori patrimoniale, nu 
numai în contextul istoriei cărții din Basarabia sau 
despre Basarabia „sub ruşi”, ci într-un context mult 
mai larg al istoriei cărții românești şi străine (despre 


români). 


(Maria Danilov este beneficiar al Programului de 
Burse „Junimea” şi Rezidenţe de cercetare științifică 
privind istoria şi viaţa culturală a Iașului, ediţia a II-a, 
2015 - inițiativă a Muzeului Naţional al Literaturii 


Române lași.) 


1 Cărţi din biblioteca contelui Alexandru Sturdza în colecția 
BNRM. Catalog alcătuit de Ștefan Lupan și Veronica 
Cosovan, Chișinău, 2012, 88 p. (Toate exemplarele din 
biblioteca lui Alexandru Sturdza sunt însoţite de ex-li- 
bris sub formă de ştampilă cu text imprimat în rusește: 
„CrypasoBckaa 6n6unorexa/ Biblioteca Sturdza”. Cea 
mai veche tipăritură inclusă în catalogul de colecție 
este Tâlcuirile lui Theofilact al Bulgariei (Londra 1636). 

2 ANICB, Fond Gore Pavel, d. 43 (6 file). 

3 ANICB, Fond Gore Pavel, d. 32 (245 file). 

* Martin Bodinger, Cartea românească veche în colecţiile 
Bibliotecii Centrale Universitare din lași. Catalog adnotat 
(Cărţi rare și preţioase - vol. 3), Biblioteca Centrală 
Universitară „Mihai Eminescu”, lași, 1976, p. 193-367. 

5 Liviu Papuc, 20 de cărţi vechi și rare din biblioteca lui Paul 
Gore (Amintirii lui Martin Bodinger (1929-2012), în 
„Tyragetia”, serie nouă, vol. VIII [XXII], nr. 2, Istorie și 
Muzeologie, Chișinău, 2014, p. 169-172; ldem, Câteva 
date preliminare privind biblioteca lui Pavel Gore, în 


„Biblos”, nr. 24-25, lași, 2012-2013, p. 7-10. 

Zamfir BĂLAN 


Perpessicius, primul cronicar literar radio 


Cel 


contribuţia lui Perpessicius la bogăţia patrimoniului 


mai adesea, când se discută despre 


cultural românesc, câteva clișee par de neocolit, lă- 
sând impresia unei stereotipii ce face sensurile cu- 
vintelor din ce în ce mai greu perceptibile. De la 


„autorul monumentalei ediţii Eminescu”, „autorul 


Menţiunilor critice”, până la „susținătorul constant şi 


consecvent altinerilor scriitori” inventarul atribute- 
lor care însoțesc numele lui Dumitru Panaitescu- 
Perpessicius pare să ocolească una dintre preocu- 
pările sale cele mai longevive: cronicar literar radio, 
ba mai mult - primul nostru cronicar literar radio. 
Surprinzător şi de neînțeles, nici „tabelele crono- 
logice” — primele dintre acestea redactate împreună 
cu însuşi Perpessicius - nu fac vreo referire la activi- 
tatea de cronicar literar la Radio. Este cazul celui pu- 
blicat în „Luceafărul”, numărul din 22 octombrie 
1966 (Date bio-bibliografice), dar la fel stau lucrurile 
şi cu Tabelul cronologic din volumul Eminesciana, 
apărut la Editura Minerva (colecţia BPT), în 1971, şi, 
în acelaşi an, cu Schiţă de excurs autobiografic, din fi- 
nalul volumului Perpessicius — Excurs sentimental. 
Menţiuni, Medalii, Memorial, editat de Muzeul 
Literaturii Române, „la 80 de ani de la naşterea «Ace- 
lui deprins cu suferința». Schița de excurs autobio- 
grafic are şi o notă a autorului (Dumitru D. 
Panaitescu): „Date bio-bibliografice se intitula prima 
variantă a «tabelului cronologic» care a apărut în 
«Luceafărul» (...); a doua variantă, revăzută împreună 
cu tatăl meu (s.n, Z. B.), precede Eminesciana (...); la 
sugestia prietenilor de la M. L.. R. şi de la «Manuscrip- 
tum», reluând un titlu perpessician, am căutat să în- 
trunim cât mai multe pagini autobiografice, să 
reconstituim un Perpessicius par lui-mâme”. La fel a 
procedat, mai târziu, Marcel Crihană, redactând un 
Racursiu bio-bibliografic perpessician (în vol. 
Perpessicius. Studii, articole, documente, Porto- 
Franco, 1991), fără contribuţia lui Perpessicius la 

emisiunile culturale ale postului național de radio. 

Există, totuşi, o excepție: antologia Perpessicius, 
Scriitori români, în cinci volume, realizată de Editura 
Minerva, în colecția BPT (|, II, 1986, antologie şi 
prefață de Andrei Roman; III, IV, 1989; V, 1990, anto- 
logie de Tudor Păcuraru) are un Tabel cronologic al- 
cătuit de Teodor Vârgolici, în care, la anul 1929, se 
poate citi: „Îşi începe colaborarea la Radio, la numai 
câteva luni de la înființarea postului național”. 

Începută la mai puţin de un an de la inaugurarea 
radioului românesc (prima emisiune, la 1 noiembrie 
1928), colaborarea lui Perpessicius avea să dureze, 
cu frecvenţă variabilă, până în 1947. Chiar şi în anii 
de după 1947 îl regăsim la microfonul Radiodifuziu- 
nii, dar ca invitat, nu ca titular, ultima dată fiind în fe- 
bruarie 1971, când au fost transmise fragmente din 
două conferinţe despre Eminescu. Cu sănătatea 
foarte şubrezită, Perpessicius avea să se stingă peste 
o lună şi jumătate (29 martie 1971). 

Toate contribuţiile sale radiofonice, păstrate în ar- 
hiva Radiodifuziunii Române, completate şi corelate 
cu textele prezentate la radio, nepăstrate în arhivă, 
dar incluse în volumele de Menţiuni critice, sau pu- 
blicate în periodice, alcătuiesc un volum de aproape 
o mie de pagini, realizat de doi profesionişti ai 
edițiilor critice: Valeriu Râpeanu şi Sanda Râpeanu.! 

Apărut la Editura Casa Radio, în 2015, în colecția 
„Biblioteca Radio”, seria „Magister”, volumul Cărţi noi. 
Cronici radiofonice 1929-1947 are o dublă însemnă- 
tate: este o contribuție excepțională la trecutul cul- 
tural al radioului public românesc, alături de realizări 
editoriale precum: N. lorga, Sfaturi pe întunerec. 
Conferinţe la Radio 1931-1940, lon Petrovici, Talentul 
Oratoric. Conferinţe la Radio. 1932-1943, şi C. 
Rădulescu-Motru, Caracter și destin. Conferinţe la 
Radio, 1930-1943, apărute la aceeaşi editură în 2001, 
2002 şi, respectiv, 2003; este o valorificare mult 


aşteptată şi o întregire a imaginii cărturarului 
Perpessicius, prin repunerea în circulație a cronicilor 
sale radiofonice - latură esențială a activității de pro- 
movare a literaturii române prin intermediul radiou- 
lui public. 

Începuturile radioului românesc sunt legate de 
nume de mare rezonanță culturală: Tudor Arghezi 
citeşte, la numai o lună de la înființarea postului, 
două dintre poeziile sale (Duhovnicească şi Litanie); 
despre arta românească vorbeşte Alexandru Tzigara- 
Samurcaş; Constantin Brăiloiu ține o conferință des- 
pre Cântecul popular românesc. Au urmat: Nicolae 
lorga, lon Marin Sadoveanu, Mihai Ralea, Victor lon 
Popa, Dimitrie Gusti, C. Rădulescu Motru şi alții. 

Perpessicius a semnat cronica literară radiofonică 
ani de-a rândul: din 23 martie 1929, până în 15 oc- 
tombrie 1937 (timp în care, până la suspendarea „Cu- 
vântului”, 1 ianuarie 1934, a fost prezent simultan la 
microfon şi în paginile ziarului condus de Nae 
lonescu), apoi din 17 februarie 1941, până pe 18 sep- 
tembrie 1947, prezenţa la microfonul emisiunii Cărți 
și reviste, devenită Cronica literară, este din ce în ce 
mai neregulată. Anul 1946, de exemplu, nu înregis- 
trează decât o singură emisiune (Cuvânt de bun sosit 
pentru Ilarie Voronca), din 31 ianuarie, iar anul ur- 
mător - cel care încheie o colaborare de aproape 
două decenii - are doar două prezenţe Perpessicius 
în sumar (În memoria lui lon Minulescu, 10 aprilie, şi 
Prosperitate literară, 18 septembrie). După 1947, 
prezența lui Perpessicius în emisiunile postului 
național de radio este foarte rară, chiar la intervale 
de câțiva ani, şi nu mai răspunde dezideratului inițial, 
de „oficiu critic”. 

Faţă de Radio România, Perpessicius s-a aflat 
într-o dublă ipostază: cronicar literar şi comentator 
al rolului şi beneficiilor nou înființatului mijloc de co- 


municare în masă. 

O inovaţie absolută la vreme aceea, în România, 
radioul a atras imediat atenţia, oferind nebănuite, 
până atunci, posibilități de dialog cultural. După mo- 
mentele de uimire maximă, după șocul produs de 
„drăcăria” (cum numea Sadoveanu invenţia) care eli- 
mina spațiul şi distanțele în comunicare, făcând po- 
sibilă transmiterea unui mesaj instantaneu, „în timp 
real”, Radioul intra - nu fără piedici şi dificultăți — în 
conştiinţa publică. lar Perpessicius n-a întârziat în 
a-i evidenția şi a-i susține importanța: „A stărui, astăzi, 
pentru însemnătatea prodigioasă a acestui mijloc de 
cultură universală este superfluu (...) lar a sublinia 
perspectivele de propagandă ce se deschid țării noas- 
tre (...) este cu atât mai firesc cu cât astăzi cu postul 
de emisiune provizoriu, dar cu o luminată organizare 
a programelor (...), s-au pus în circulație atâtea valori 
ale spiritului românesc şi universal, din toate ramu- 
rile literare, ştiinţifice şi artistice. A intra în concertul 
mondial începe să devie şi pentru țara noastră ceva 
mai mult decât o figură de stil”? 

Perpessicius face aceste observaţii la 13 aprilie 
1929, în „Cuvântul”, adică la nici jumătate de an de la 
prima emisiune a postului public. Atenţia sa se în- 
drepta în primul rând nu asupra noutății tehnice în 
sine, cât spre ceea ce se poate face instrumentând be- 
nefic noul mijloc de comunicare. Radioul nu trebuia 
să fie nici elitist, dar nici să minimalizeze valorile, de 
dragul unei „culturalizări” forțate. 

Despre Radio în mediul rural, Perpessicius scria 
în acelaşi an, 1929, punctând foarte clar rostul aces- 
tuia prin programe bine gândite: „Important este ca 
radiofonia la sate să ajute cu adevărat, să suplinească 
şi într-o bună zi să umple lacunele analfabetismului, 
să stimuleze calitățile civice, omenia, să cultive, sub 
raportul moral, literar şi artistic. Nu va fi, cu alte cu- 
vinte, de ajuns să închizi cârciumile şi să aduni 


mulțimea în fața haut-parleur-ului - totul e să 


RI CULT! 


întocmeşti un program apropiat minților şi inimilor 
sătenilor”?. 

Din postura de ascultător şi comentator al progra- 
melor Societăţii de Radiodifuziune, Perpessicius 
punea în discuţie, tot în „Cuvântul”, atât necesitatea 
retransmiterii concertelor Filarmonicii şi ale Operei, 
cât şi — încă de pe atunci - spinoasa şi controversata 
problemă a reclamelor: „Organizarea serviciului de 
reclame este (...) o chestiune de pedagogie radiofo- 
nică”. Perpessicius se arată înțelegător față de nevoia 
de fonduri a Radioului, dar nu poate trece peste im- 
presia de agresivitate şi disconfort creată de insertu- 
rile publicitare: „Nu numai programele se 
desfigurează şi pierd din unitatea lor armonioasă, dar 
auditorul însuşi este exasperat în cel mai barbar mod 
şi recepţia alterată”. 

Despre rolul radioului în educarea şi formarea 
elevilor, Perpessicius scria în paginile aceleiaşi ga- 
zete, în vara anului 1933, cu ocazia unei expoziţii de 


„Tadiofonie şcolară”, patronate de D. Gusti, ministrul 
instrucţiunii publice, amendând „insuficiența şi pau- 
peritatea programelor”, iar în acelaşi an, în toamnă, 
saluta inițiativa direcţiei programelor literare a 
Societăţii Radio de a introduce în jurnalul duminical 
interviuri cu scriitorii: „Auditorul nostru are prilejul 
să asculte litania poetului, pledoaria prozatorului, 
dialogul dramaturgului şi satisfacția lui nu e mai 
mică, fie că unul e răgușşit, altul opac şi celălalt de-a 
dreptul radiogenic. În oricare dintre manifestările ac- 
cidentale, auditorul ştie că are în fața lui, în sensibila 
pânză a difuzorului, pe scriitor, în cea mai prețioasă 
a lui ipostază: proiecția spiritualității lui intime. Şi 
este dintre toate mijloacele de propagandă cu 
siguranţă cel mai eficace. Nu e rău, desigur, nici când 
actori de branşă sau lectori improvizaţi citesc pagini 
alese dintr-un scriitor sau altul, nici când un cronicar 


îşi comunică impresiile şi le confruntă cu ale audito- 

rilor, nici chiar când inserţia radiofonică, oricât de 
stereotipă, stimulează timpanul cu un titlu nou, cu un 
nume puţin familiar. Niciun mijloc, însă, nu poate ri- 
valiza cu lecţia personală a scriitorului la microfon”S. 

Din tot acest ansamblu al educării cititorului, prin 
aportul major al Societăţii de Radiodifuziune, lipsea 
o piesă: editorul - „glasul autorizat” al celor care ges- 


tionează „realitatea colțuroasă” a producerii şi des- 
acerii cărții româneşti: „Desfacerea cărții româneşti, 
a bunei cărți de literatură românească, rămâne, cu 
toate surâzătoarele grafice ale timpului din urmă, de- 
icitară. Pentru că nu e vorba numai de un gen literar, 
romanul, intrat aşa de categoric în favoarea publicu- 
ui. E vorba şi de celelalte genuri, de eseu, de ediția 


critică şi, mai ales, de poezie, această unică valoare 


permanentă a omenirii (...). Un cetitor avizat, un ce- 
titor călit în deliciile diverse şi susținute ale lecturilor, 
nu se izolează într-o singură carte, nici într-un singur 
gen de cărți. Cetitorul ideal e cetitorul educat, avid, 
plural. 

Or, educaţia aceasta cine altul e mai chemat să o 
întreprindă dacă nu editorul?!”6. 

Când şi-a început colaborarea la Radio România, 
Perpessicius avea deja un impresionant portofoliu de 
cronicar literar. Primele sale „mențiuni critice” da- 
tează din 1923, când colabora la revistele „Spre ziuă” 
şi „Buletinul cărții”. De atunci, semnătura lui 
Perpessicius avea să fie întâlnită în „Mişcarea lite- 
rară”, condusă de Liviu Rebreanu, în „Săptămâna 
muncii intelectuale şi artistice” pe care o scotea Camil 
Petrescu, în „Cugetul românesc”, „Ideea europeană”, 
„România nouă” şi încă altele. 

În 1925, îi apăruse prima carte, cu titlul Reperto- 
riu critic, în care tipărise selectiv recenziile găzduite 
în 1924 de revista „Buletinul cărţii”. La apariția vo- 
lumului, „blândețea” de care s-a făcut mereu caz în 


caracterizarea cronicilor lui Perpessicius n-a trecut 


neobservată de cea mai autoritară voce a criticii de 
atunci: E. Lovinescu. Însă, pe lângă „excesul 
amabilității”, conducătorul „Sburătorului” observa: 
„D. Perpessicius e un om de gust, un stilist grațios şi 
un spirit ornat, e poate singurul din generația nouă 
care se poate folosi oportun de o reminiscență clasică 
(...). Axa judecății estetice a d-lui Perpessicius este în 
gustul său, în genere sigur; atmosfera ei stă într-o 
bunăvoință în care ochiul exercitat distinge, totuşi, 
degradarea culorilor; primejdia vine numai din exce- 
sul acestei bunăvoințe (...)7. 

După Antologia poeților de azi, | (1925), un an mai 
târziu a ieşit de sub teasc primul volum de poezii, 
Scut şi targă, tipărit la Casa Şcoalelor şi întâmpinat 
elogios de Tudor Vianu, Pompiliu Constantinescu, 
Tudor Teodorescu-Branişte, Nae lonescu, Vladimir 
Streinu, Camil Petrescu şi alții. 

Din 1927, Perpessicius avea să semneze aproape 
zilnic articole în „Cuvântul”, ziar care din anul urmă- 
tor trecuse sub conducerea lui Nae lonescu. De altfel, 
colaborarea la „Cuvântul” venea în continuarea 
„menţiunilor critice” publicate în „Buletinul cărții”, 
unde tot Nae Ionescu, membru fondator şi acționar 
la Centrala Cărţii, îi încredințase consemnarea 
aparițiilor editoriale. Despre anii din redacţia „Cu- 
vântului”, autorul Menţiunilor critice scria: „În cele li- 
terare, «Cuvântul» a dat pilda celei mai mari libertăţi, 
căci se putea scrie despre orice autor, indiferent de 
vârstă, de şcoală literară sau de celebritate şi nicio- 
dată cronicarul, care am fost şapte ani încheiaţi, n-a 
avut să se plângă de cea mai mică ingerință, de cea 
mai vagă recomandaţie. De altminteri, Nae lonescu 
era prea îndrăgostit de literatură, cunoştea mult prea 
bine literatura românească şi ne potriveam prea ade- 
sea în gusturi şi judecată, ca să mai poată fi vorba nici 
chiar de umbra unei silnicii”8. 


În anul în care Radio România lansa în eter prima 

emisiune, Perpessicius publica primul volum din 
seria Menţiuni critice, la Casa Şcoalelor, din cuprinsul 
căruia făceau parte cronicile scrise între 1923 şi 
1927. 

În „lămurirea” adresată cititorilor, criticul ţine să 
precizeze că paginile volumului nu sunt rezultatul 
unei atitudini critice asupra literaturii, ci „în primul 
rând o serie de mărturii ale unui cetitor, mai mult sau 
mai puțin în curent cu producția literară contempo- 
rană din România”, Refuzul afişării unei atitudini cri- 
tice se traduce prin refuzul unui „anume dogma- 
tism'* şi al vreunei însuşiri didactice - în fond o cap- 
cană întinsă cititorului mai puţin avizat, pentru a eli- 
mina distanța şi pentru a face lectura agreabilă. 

La fel va proceda şi la microfonul emisiunilor sale, 
împărtăşind ascultătorilor „impresii de lectură”, 
„menţiuni critice” şi nu discursuri austere şi riguros 
academice. 

Peste ani — după aproape patru decenii — într-un 


articol publicat în „Presa noastră” - Perpessicius avea 
să-şi amintească de perioada când făcea cronică lite- 
rară la radio, sub genericul Cărţi noi. Atunci, notează 
Perpessicius, totul „era ca în epoca debuturilor eroice 
- modest şi ca înfăţişare, modest şi ca întreprin- 
dere”1?, 

Două concluzii — două adevăruri, spune Perpessicius 
- răzbat peste timp, din această privire retrospectivă 
a criticului: părerea unui cronicar literar sau a unui 
critic este unul din elementele după care se orien- 
tează cititorul în opțiunile sale pentru lectură; „este 
unul dintre ele, atenționează Perpessicius, nu însă cel 
hotărâtor”. 

Al doilea adevăr se referă la propriile opinii cri- 
tice, la propriile judecăți de valoare exprimate la mi- 
crofonul postului naţional de radio. În ciuda unor 
păreri grăbite şi lipsite de argumentaţie, „am ajuns la 


convingerea că şi la Radio, la microfon, se poate emite 


o judecată de valoare care să fie verificată de timp, 
deci, pe care s-o paţi recunoaşte, subscrie, fără nici 
un fel de ruşine, chiar după trecere de ani”!!. De altfel, 
din cronicile radiofonice de după 1933, Perpessicius 
a alcătuit, după propria mărturie, conținutul „a cel 
puţin două volume ale seriei Menţiuni critice”. 

O privire asupra sutelor de pagini de cronici ra- 
diofonice, fie şi una mai grăbită, nu poate să nu re- 
marce osatura de „istorie literară instantanee”. 
Sintagma îi aparţine lui Perpessicius însuşi, care o 
lansase într-un articol din 1933 - Scriitori la Radio, 
menţionat de Dumitru D. Panaitescu, într-o sinteză — 
Perpessicius şi începuturile radiofoniei românești!?: 
„Radio are putinţa să creeze acea istorie literară in- 
stantanee, pentru a cărei difuzare toate mijloacele 
materiale şi intelectuale îi stau la îndemână. Şi lucrul 
ar putea lua înfăţişarea unei publicaţii periodice vor- 
bite, unei istorii literare în curs de publicare cu capi- 
tole şi paragrafe bine determinate, cu demonstrațiuni 
în jurul unei teme sau epoci, ca în bunele, de pe vre- 
muri şi tot mai rarele, şezători publice”. 

Luate împreună, cronicile din paginile ziarului 
„Cuvântul” şi cele rostite la Radio alcătuiesc o pano- 
ramă de neegalat a literaturii româneşti din perioada 
interbelică, sau, cum remarca Mircea Eliade, în 1935, 
în „Vremea”, Menţiunile critice alcătuiau încă de pe 
atunci „cel mai vast repertoriu critic al literaturii 
româneşti contemporane”. 

În intervalul de aproape două decenii (1929- 
1947), „graficul” prezenţelor lui Perpessicius la mi- 
crofonul Radiodifuziunii arată, totuși, fluctuații foarte 
mari. O primă întrerupere s-a produs la sfârşitul anu- 
lui 1933 şi începutul anului 1934, mai exact din 20 
noiembrie 1933, până pe 26 aprilie 1934. Conform 
notei foarte detaliate a îngrijitorului ediției, rubrica 
lui Perpessicius a fost înlocuită iniţial cu o alta, nouă, 


Cartea și problemele ei, în cadrul căreia au vorbit N. 

Georgescu-Tistu (Munca tiparului) şi Vasile 
Demetrius (Povestea „Bibliotecii pentru toți” până 
astăzi). De la 11 decembrie 1933, titularul cronicii li- 
terare a fost G. Călinescu, până la 15 martie 1934. 

Nu se cunosc în mod clar şi evident cauzele înlo- 
cuirii lui Perpessicius cu G. Călinescu, la microfonul 
cronicilor literare radio. Istoria literaturii române 
consemnează aceeaşi perioadă pentru debutul unor 
tensiuni între cei doi. Ar mai fi de observat că pe- 
rioada în discuţie coincide cu suspendarea apariției 
„Cuvântului” şi cu arestarea lui Nae lonescu (urmare 
a articolelor filosofului, considerate de autorități ca 
instigatoare, şi a asasinării lui |.G. Duca). 

A doua sincopă, de această dată cu mult mai mare, 
se înscrie în intervalul 15 octombrie 1937-17 februa- 
rie 1941. De la interzicerea apariției „Cuvântului” (1 
ianuarie 1934) şi până la începutul anului 1938, când 
ziarul lui Nae lonescu îşi reia apariția, singura „tri- 
bună” a cronicarului literar a fost radioul public. Re- 
luarea colaborării la „Cuvântul”, marcată de articolul 
Întoarcerea cronicarului risipitor, publicat în primul 
număr al seriei noi, este pentru Perpessicius prilej de 
mare bucurie: „...ca să ne apropiem de ţinta noii 
noastre serii de mențiuni critice (...), să spunem că 
melancoliile noastre de patru ani au fost, nu rareori, 
suferinţe şi chinuri. A fi fost surghiunit în chilia pust- 
nicească a numai-cititului, a fi fost spus unui regim 
înjumătăţit, când deprinderi de ani şi ani, indiferent 
de răzvrătiri platonice, transformaseră un jug oricum 
apăsător, într-o rațiune de a fi, a nu fi putut clasa un 
eveniment, declama un vers, proclama o nouă con- 
stelație sau reclama una din atât de numeroase 
ineleganţe, câte s-au vânturat, şi lăfăit, de patru ani, 
în arena scrisului românesc - iată constrângeri ce 
n-au putut trece fără să lase drojdia lor de amără- 
ciune pe fundul sufletului”! 

În ziua „aceasta de întoarcere la vatră, când bucu- 


ria regăsirii e aşa de mare”, Perpessicius face o retros- 
pectivă a ceea ce ar fi putut consemna în paginile ga- 
zetei, de-a lungul „răstimpului de absență”, sub 
semnătura de cronicar literar: în lirică „ne-ar fi plă- 
cut, aşadar, să anunțăm (...) debuturi sau închegări 


de carieră”, în proză „am fi plâns întâi atâtea pierderi 
ireparabile” (P. Zarifopol, Gib. |. Mihăescu, Mateiu 
Caragiale, Anton Holban, D.P. Pătrășcanu) şi s-ar fi 
oprit asupra romanului social (Cezar Petrescu, 1907), 
a „romanului de penumbre” (Mihail Sadoveanu, Cazul 
Eugenției Costea) şi a celui istoric (Mihail Sadoveanu, 
Fraţii Jderi, Izvorul alb), fără a ocoli pamfletul virulent 
„îmbibat de lirism” din Cimitirul Buna-Vestire de 
Tudor Arghezi. 

Fără îndoială, memorialistica lui Nicolae Iorga şi 
paginile de însemnări zilnice ale generalului 
Alexandru Averescu - „două cărți de epocă ale me- 
morialisticei” — ar fi constituit un bun prilej de des- 
ătare intelectuală pentru un „profesionist al 
cititorului” cum se considera Perpessicius însuşi, în 
postura de cronicar al „Cuvântului”. 

O privire peste sumarul anilor 1934-1938 arată 
impede că bilanțul nostalgic al celor ce ar fi fost de 
publicat în paginile „Cuvântului” este mai degrabă o 
igură retorică. Temele melancoliilor „cronicarului ri- 
sipitor” se regăsesc în inventarul „tuturor faptelor de 


iteratură 


comentate la Radio. Întoarcerea cronica- 
rului risipitor este, după cum remarcă Valeriu Râpeanu 
în nota articolului, şi un text „cu valoare de epilog”. 
Perpessicius tocmai încheiase o colaborare de nouă 
ani la postul public de radio. Textul, publicat în „Cu- 
vântul”, n-a fost citit la Radio. A fost reprodus ulterior 
în volumul Opere, 7. 

Noua serie a „Cuvântului” a durat doar câteva luni. 
Gazeta a fost suspendată din nou la 17 aprilie 1938, 
iar Perpessicius şi-a mutat „oficiul” de cronicar literar 
la ziarul condus de Cezar Petrescu, „România”. 

Până în 1941, conform cercetării făcute de Valeriu 
Râpeanu, un singur articol apare ca făcând parte din 
programul Radioului şi este menționat în Bibliografie 
Radiofonică Românească, vol. Il, 1936-1940, Editura 
Casa Radio, 2000, la pagina 277. Manuscrisul nu s-a 
păstrat în Arhiva SRR, dar a fost publicat în ziarul 
„România” (1 ianuarie 1939) şi în volumul Opere, 8. 

Reluarea colaborării la Radio, în februarie 1941, 
nu s-a aflat sub cele mai bune auspicii. Paginile de 
jurnal ale cronicarului arată disensiuni majore între 
acesta şi conducerea emisiunilor culturale. 
Perpessicius se declara jignit de atitudinea „consi- 
liului de război” de la Radio, care-i hotărâse exclude- 
rea. Cu toate acestea, anul 1941 înregistrează un 
sumar al prezenţei lui Perpessicius la microfon dintre 
cele mai consistente. 

Cum am arătat deja, după 1942, 4 septembrie, 
Perpessicius revine la Radio abia în 1945 pentru 
numai două emisiuni, apoi, în 1946, pentru una (31 
ianuarie), şi în 1947, pentru două emisiuni (10 apri- 
lie şi 18 septembrie). 

În paralel, din 5 septembrie 1940 și până la 
sfârşitul lui noiembrie 1942, Perpessicius şi-a publi- 
cat cronicile literare în ziarul „Acţiunea”. A treia serie 
a „Cuvântului” (14 octombrie 1940-24 ianuarie 
1941), sub direcția lui PP Panaitescu nu l-a avut pe 
Perpessicius printre colaboratori. 

Panorama literaturii române - ca să parafrazăm 
titlul unei lucrări celebre semnate de un contempo- 
ran al lui Perpessicius, brăilean şi el, Basil Munteanu 
- configurată de cele două decenii de cronică literară 
radiofonică (şi jurnalistică) însumează comentarii, 
opinii, analize, aprecieri despre scriitori, cărți, re- 
viste, evenimente editoriale, multe dintre acestea in- 
cluse în seria Menţiunilor critice, reluate apoi în 
volumele de Opere, numeroase altele rămase necu- 


noscute până la publicarea volumului Cărţi noi. Cro- 


nici radiofonice 1929-1947. 


Din sumarul complex al volumului atrag atenţia o 


serie de preferințe ale autorului, motivate de judecăţi 
de valoare neştirbite de trecerea timpului. Este cazul 
afirmațiilor despre literatura română interbelică 
(„cea mai bună, mai variată şi mai originală litera- 


tură”), al celor despre romanul românesc („nu tre- 
buie niciodată uitat: vârsta adevărată a romanului 
românesc abia dacă numără douăzeci şi ceva de pri- 
măveri, din ziua binecuvântată când Liviu Rebreanu 
a despicat cu toiagul aprigului Ion stânca zgârcită 
până atunci a romanului”) şi despre „masiva piatră 
de hotar a liricii noastre” care era volumul Cuvinte 
potrivite de Tudor Arghezi. 

Dar, mai ales, sunt de interes major capitolele de 
sinteză, „bilanțurile” anuale, cum le numeşte 
Perpessicius. Acestea vădesc - în ciuda impresiei de 
fragmentarism şi de inapetență pentru studii de 
mare întindere, sancționată de unii dintre confrați — 
nu numai preocuparea criticului literar pentru sin- 
teze, ci şi spiritul său selectiv, gustul estetic şi, mai 
ales, capacitatea de a extrage din întregul foarte dens 
al literaturii române interbelice valorile, paginile pe- 
rene. Dintr-un text publicat târziu, când activitatea 
de cronicar literar la Radio rămăsese cu mult în 
urmă, în „Revista de Istorie şi Teorie Literară”, se 
poate vedea că Perpessicius avea măsura exactă a 
rostului său în istoria literară românească: „Ce vor fi 
realizat aceste Menţiuni critice — unii şi alții au spus- 
o cu mai multă competenţă. Poate că ele sunt ceva 
mai mult decât un simplu repertoriu bibliografic, 
cum lăsa a se înțelege George Călinescu. Ce este sigur, 
totuși, şi ceea ce nu mă opresc a crede e că ele repre- 
zintă opiniile unui cetitor atent, unui cetitor ideal, aşa 
cum mă vedea Cezar Petrescu (...). În ce măsură ele 
sunt prea binevoitoare, aceasta rămâne de verificat. 


Însă ambiția de a se opri mai cu deosebire la ceea ce 

poate fi transmis, decât la ceea ce se detaşează şi e 
caduc, nu le-a fost străină”15, 

Primul bilanț, din seria celor prezentate la Radio, 
cel al anului 1930, este prilej pentru Perpessicius 
să-şi precizeze condiția — „lată-mă experimentând de 
câțiva ani oficiul acesta de contabil literar.” — şi 
să-şi afirme principiul după care se conduce în eva- 
luarea literaturii: „Pentru că bilanţurile acestea lite- 
rare mai au o latură, aceea morală, psihologică, sau 
cum voiți să-i ziceţi, după noi cu mult mai impor- 
tantă, pentru că neglijează strictețea cronologic-bi- 
bliografică şi se conduc de principiul (...) vitalității 
operelor literare”16, 

Anul 1930 se caracterizează - spune Perpessicius, 
făcând comparaţie cu sistemul financiar-contabil — 
prin „excedente estetice” şi printr-o cotă valorică 
excepţională venind dinspre scriitori care aparțineau 
tuturor generațiilor: „Mircea Eliade, lon Barbu, Camil 
Petrescu, Tudor Arghezi şi Mihail Sadoveanu - iată 
scriitori aparținând tot altei generaţii, de la aceea de 
20 de ani ai eruditului indolog Mircea Eliade şi până 
la aceea de 50 de ani ai de curând sărbătoritului po- 
vestitor Mihail Sadoveanu. Tot altă vârstă, însă opere 
de valoare superioară, putând fi aşezate fără jenă, 
una lângă alta, la aceeaşi altitudine estetică. Opere, 
însemnate, toate, cu mirul maturității artistice”!?. 

Fără a intra în detaliile „micului nostru recensă- 
mânt”, ierarhiile stabilite de Perpessicius pentru anul 
1930 aşează, la poezie, pe primul loc Joc secund de 
lon Barbu, la roman, care „a cunoscut izbânzi 


senzaţionale în ăst an 1930”, în frunte se află Baltagul 
lui Mihail Sadoveanu, „a treia față a troiței magnifice”, 
Hanu Ancuţei şi Zodia Cancerului. În privinţa criticii 
literare, care „a excelat în studii eminesciene”, cel al 
lui Tudor Vianu, Poezia lui Eminescu, se află, de de- 
parte, printre preferinţele lui Perpessicius. 


Se cuvine aici o paranteză. Nu există nicăieri 


vreun semn că bilanțurile lui Perpessicius ar fi fost 
rezultatul mai mult al unui gen de convenționalism, 
sau al unei tradiții statornicite în epocă de mass- 
media, şi mai puţin al nevoii resimțite de cronicar de 
a decanta şi ierarhiza producțiile literare ale anului. 
Cu toate acestea, un articol de la începutul lui 1931 


surprinde prin afirmaţiile „bilanţierului” despre pro- 


pria muncă: „N-am pus niciodată prea mare preț pe 
bilanțurile, în speţă literare, de fine de an”. Articolul!S 
este replică la o „izbucnire” a lui N. lorga - O boico- 
tare!” — din care Perpessicius citează „câteva rânduri 
patetice”, găsindu-le cuceritoare prin excesul de sin- 
ceritate: „Am străbătut cu ochii - scria N. lorga - toți 
„anii literari”, „anii teatrali” şi „anii politici” ai zilelor 
noastre şi am constatat absoluta mea neexistenţă. 

Şi, totuşi, dacă nu mă-nșel, sunt un om de oare- 
care activitate. 

Lucrând de dimineața până seara, e imposibil, în 
ţara Arghezilor, Galactionilor şi Lovineştilor geniali, 
să nu fi făcut şi eu, cât de cât, ceva bun, măcar ca 
rămăşiţă a unui trecut care, e adevărat, nu află loc în 
mai nicio carte de cetire. 

Cred că voi fi făcând şi eu ceva bun, fiindcă în 
toată străinătatea se vorbeşte cu un oarecare respect 
de un N. lorga despre care am cutezat să cred că va fi 
fiind acelaşi cu hamalul veşnic disprețuit al naţiei, 
care sunt eu. 

Nu vă grăbiţi la înmormântarea cui nu vrea să 
moară, o, tineri, care n-aţi trăit în adevăr niciodată”. 

Într-adevăr, Perpessicius nu-l inclusese pe N. 
lorga în sinteza anului 1930 şi s-a considerat „vizat” 
de atacul acestuia, aşezat în rândul tinerilor „care n-au 
trăit în adevăr niciodată”. Admonestarea nu i s-a 
părut justificată şi a răspuns tăios, fără obișnuita sa 
amabilitate: „Cred că nu strică dacă excesului de sin- 
ceritate al d-lui N. lorga îi vom răspunde cu sinceri- 
tate. Eu cred că dl N. lorga nu trebuia să figureze în 

bilanţul literar pe 1930”2. 

Interesul, în contextul acestei discuţii, nu se în- 
dreaptă, totuşi, spre această rarisimă abordare fățişă 
a interlocutorului”, ci spre neaşteptatele considerații 
despre bilanțurile anuale, din debutul articolului: 
„Le-am privit întotdeauna ca pe una din tradiţiile su- 
perflue, de care ne-am fi putut dispensa în aceeaşi 
măsură în care ne şi conformam”. „Liste, mai mult sau 
mai puțin aproximative”, „distracție de fine de an”, 
„obiceiuri sărbătoreşti”, „grațiozități” sunt tot atâtea 
echivalențe pentru „bilanțuri de fine de an”. Era 
aceasta o opinie cu adevărat sinceră, sau un artificiu 
retoric „marca Perpessicius”, menit să ridiculizeze 
„rândurile patetice” ale preopinentului său?! Toate 
bilanțurile literare redactate de Perpessicius contra- 
zic ideea de convenţional şi superfluu. Ele ţin de un 
alt fel de a vedea lucrurile: „o hartă de genuri, un gra- 
fic evolutiv, o sinteză într-un cuvânt, în care nomen- 
clatura de multe ori schematică ar fi fost înlocuită 
printr-o gradare a esențelor”?1. 

„Bilanţul literar pe 1932” este un text inedit şi a 
fost prezentat la Radio pe 2 ianuarie 1933. Volumul 
Opere, 12 (1983), îngrijit de Dumitru D. Panaitescu, 
cuprinde „bilanţurile literare” ale anilor 1927, 1928, 
1929, 1930, 1931, 1933 (toate reproduse din ziarul 
„Cuvântul”), nu şi pe cel din 1932, scris numai pentru 
Radio şi rămas în Arhiva SRR?2. 

Suprapunerea anului calendaristic cu anul literar 
este un simplu artificiu, o convenție, nu întotdeauna 
relevantă pentru realitatea literaturii, pentru că, ar- 
gumenta Perpessicius, „sunt lucrări născute moarte 
şi altele, dimpotrivă, a căror faimă răzbate cu mult 
mai târziu (...), iar unele desigur cele mai fericite a 
căror viață fără de moarte şi tinerețe fără bătrâneţe 
e un dar al ursitoarelor”2. 


Şi de această dată Perpessicius reclamă avalanşa 


de titluri şi, în special, obiceiul editorilor de a supra- 
satura piața de carte spre finele anului: „o cursă de 
titluri, în goana cărora unii vor fi mai favorizați şi alții 
mai puţin”?. lerarhiei îi va lua locul „o grăbită trecere 
în revistă”, iar autorul bilanţului rezervă „pentru fie- 
care din actorii banchetului literar pe 1932”, doar „un 
atribut, două'?5. Camil Petrescu, Nichifor Crainic, 
Radu Boureanu, Tudor Arghezi sunt numele care do- 
mină dimensiunea lirică a anului 1932. Romanul este 
strălucit reprezentat de C. Stere, Mihail Sadoveanu, 
Gala Galaction, Mihail Sebastian, Liviu Rebreanu. Dar, 
după ce va fi neprecupețit elogiile numelor de mai îna- 
inte şi multor altora, „fără să fie toate de aceeaşi 
esență” pe parcursul anului, ierarhia se va contura 
„de îndată ce vom fi pus în fruntea lor romanul de 
mare densitate psihologică al dnei Hortensia Papadat- 
Bengescu: Drumul ascuns"26. 

În memorialistică, anul 1932 este de neegalat, 
grație unei lucrări — „inspirată, dar şi substanțială, pe 
cât de vie, de evocativă şi, în acelaşi timp, grea de 
informaţie şi sugestii” — Supt trei regi de N. lorga. 

Chiar în seara ultimei zile a anului 1935, 
Perpessicius prezenta la Radio „Bilanţ de fine de an”. 
Textul a rămas în manuscris, în Arhiva SSR, până la 
publicarea în volumul Cărţi noi. De altfel, aceasta este 
varianta integrală, versiunea prezentată în ajunul 
noului an 1935 fiind mult prescurtată. Oricum, 
Perpessicius nu trage concluzii privind literatura, ci 
face aprecieri generale ale „activității culturale”, pe 
un ton solemn, evocator: „Răsfoiți analele trecutului 
nostru şi vă veți minuna câte fapte de cultură lumi- 
nează veacurile, anii, regiunile”. Fraza vibrează reto- 
ric, sună declamator când îmbracă în cuvinte de 
sărbătoare „emulaţia așa de îmbucurătoare” şi 
„conștiința culturală în care se topesc toate eforturile, 


fie că pornesc din metropolă, fie că sosesc din cele 

mai îndepărtate colțuri de țară”. Probabil că Perpes- 
sicius însuşi va fi găsit nota „bilanţului cultural” exa- 
cerbată, de vreme ce, în final, cu umor subţire, voia 
să-şi ferească discursul de deochi: „Şi pentru că un 
an nou începe şi pentru ca imaginea paradisiacă ce 
am zugrăvit vieţii culturale pe 1935 să nu se deoache, 
să strecurăm aici, la sfârşit, un grăunte de scepticism, 
învelit în hârtia de argint a unei urări”?. 

Adevăratul bilanţ al anului literar 1935 a fost pre- 
zentat la Radio pe 9 ianuarie 1936 - „Anul literar 
1935” - şi debuta cu gândul „la cei trei dispăruți pe 
care i-a înregistrat literatura noastră: Panait Istrati, 
Gib. 1. Mihăescu şi Eugen Goga”2. 

Rândurile despre Panait Istrati - căruia îi amen- 
dase entuziasmul şi elanul comparatist, ca prefaţator 
al cărții lui Petre Bellu, „Apărarea are cuvântul”? — 
surprind în cuvinte puţine esenţa: „Tradus în nenu- 
mărate limbi şi cunoscut până la marginile pământu- 
lui, Panait Istrati era un scriitor universal. Faima lui 
era perfect justificată şi n-o datora decât marelui său 
dar de povestitor şi suflului de umanitate care încăl- 
zea oricare din paginile scrisului său”20. 

Ca şi Panait Istrati, Gib. |. Mihăescu a sfârşit fără 
să-şi poată încheia mesajul de scriitor. Alături de Ru- 
soaica şi Donna Alba — „culmi epice” - Gib. |. Mihăescu 
„ar fi adăugat, de bună seamă, şi altele”. Eugen Goga, 
autorul Cărţii Facerii, „roman de solidă construcție”, 
s-a stins „înainte de a fi putut da toată măsura puterii 
lui”. 

În „biblioteca poeziei pe 1935”, Perpessicius dis- 
tinge „trei rafturi”: „al seniorilor liricii româneşti”, al 
„tinerilor cu pasul sigur” şi cel din urmă, al „debu- 
tanților nepromovați”. 

Pentru cei care au văzut numai lapte şi miere în 
condeiul lui Perpessicius, definiția debutanților 


nepromovați este una din nenumăratele dovezi că 


verbul cronicarului putea fi extrem de tăios, tranşant, 
ironic şi în acelaşi timp elegant şi rafinat: „Debutanţi 
nepromovați numim pe acei poeţi, parte versificatori 
şi parte înrâuriți de prea multe influenţe străine, că- 
rora vechiul sfat horațian al sertarului, în care şi-ar 
ascunde nouă ani de zile lucrările, le-ar aduce numai 
bine. Ca şi vinul, poezia câştigă din trecerea anilor. 
Câştigă în densitate, în buchet sau (şi nu este un 
câştig de neglijat) se volatilizează cu totul. Câte ca- 
riere poetice n-au fost mântuite pe calea aceasta a 
discreţiei. Pe debutanții nepromovaţi încă, şi-au fost 
câțiva, nu-i vom numi decât peste nouă ani, în cazul 
cel mai rău”? 

Dintre tinerii „cu pasul sigur”, intră în discuție 
premianţii Fundaţiei pentru Literatură şi Artă „Re- 
gele Carol II”: Virgil Gheorghiu, Ştefan Baciu şi Simion 
Stolnicu. Seniorii au excelat în 1935 prin Tudor 
Arghezi (Cărticica de seară), Aron Cotruş (Horia, ree- 
ditare), Adrian Maniu (Cântece de dragoste și 
moarte), Al.T. Stamatiad (Peisagii sentimentale, tăl- 
măciri din Baudelaire) şi alții. 

Cum vremurile când poezia deţinea „întâietatea 
producției literare” au trecut, „proza, în feluritele ei 
manifestări, şi romanul, în prima linie, domină astăzi 
pe toate celelalte”??. La vârf, pentru 1935, se află „Hu- 
liganii al dlui Mircea Eliade, unul din cele mai per- 
fecte ale acestui tânăr maestru al scrisului românesc 
de astăzi”. Nu lipsesc din menţiunile critice ale anului 
1935 Lorelei de lonel Teodoreanu, Orașul cu salcâmi 
de Mihail Sebastian, ca şi Ochii Maicii Domnului de 
Tudor Arghezi, sau Logodnicul de Hortensia Papadat- 
Bengescu. 

Pentru critică, estetică şi istorie literară, spiritul 
critic al lui Perpessicius remarcă întâia parte a Este- 
ticii lui Tudor Vianu şi „excelenta Domniei Sale exe- 


geză a poeziei lui lon Barbu”. Tot aici intră şi „seriile 

II şi III din Oameni cari au fost, marea operă portre- 
tistică şi culturală a dlui N. lorga”. 

La întrebarea „ce va rămâne din aceste tone de 
hârtie tipărită peste... atâţia şi atâția ani?”, răspunsul 
lui Perpessicius îi arată modestia şi cumpătarea în ju- 
decată: „Posteritatea s-a dovedit întotdeauna mai ge- 
neroasă şi mai dreaptă decât prezentul. E marea 
lecţie cu care consolează istoria literară”*. 

Ultimul bilanț literar prezentat la Radio - 
menționat în Bibliografia Radiofonică Românească, 
vol. Il, 2000, p. 274, dar nepăstrat în Arhiva SRR -— 
este cel referitor la anul 1938. 

Greu de înţeles această apariție singulară, de pe 
4 ianuarie 1939, la microfonul Radiodifuziunii, în 
contextul întreruperii colaborării, intervenite în oc- 
tombrie 1937 (vezi mai sus) şi prelungite până în 17 
februarie 1941. 

În cei peste trei ani de absenţă din programul Ra- 
dioului, Perpessicius s-a adresat ascultătorilor doar 
o dată, vorbind despre „Anul literar 1938”. Textul citit 
la Radio apăruse în ziarul „Romania”, pe 1 ianuarie 
1939. 

„Revista de fine de an” debutează într-un registru 
stilistic tipic, cu accente de ironie fină, subtilă, învă- 
uită în tonuri liniştitor nostalgice. Pe literatul ocolit 
de „recensământul” anual îl asigură că „păgubit nu va 
i nimeni. Absent aici, va figura la vecin şi dacă nici 
acolo, poate să fie sigur că Institutul de bibliografie 
universală, cu diversele lui sucursale îi va rezerva un 
oc în nenumăratele-i columbării de fişe, în adăstarea 
acelei judecăţi din urmă, când fiecare va avea să-şi 


dea seama de păcatele tinereţelor sau bătrânețelor 


ui literare”35. 
„Epitetul ornat”, aluziile izvorâte din erudiţia cri- 
ticului, aprecierea învăluită în expresii artistice, cap- 


tatio după toate regulile retoricii clasice sunt tot 


IRI CULT! 


atâtea particularități ale bilanţului literar, la începu- 
tul căruia Perpessicius  deplânge decalajul, 
„disproporția dintre poeţi şi prozatori”, poeţii supor- 
tând „nedreptatea unui atare regim al minorităților”. 
Acesta este motivul pentru care Perpessicius se gân- 
dea - şi se confesează ascultătorului — să rezerve „la 
capătul fiecărui an un grup de foiletoane închinate 
toate poeților”. 

Proiectul va mai întârzia până la o dată fără 
importanţă, dar va cuprinde nume precum Lucian 
Blaga, despre al cărui ultim volum - La curțile dorului 
— „încă n-am scris un rând”, dar îl consideră „esență 
decantată a lirismului său de totdeauna, alimentată 
tot mai insistent la izvoarele folclorului şi care a stâr- 
nit deopotrivă elogiul şi contestarea”. Nici despre 
ediţia definitivă a poeziilor lui Adrian Maniu n-a găsit 
„acel răgaz şi acea atenţie la care prestigiul liricii sale 
originale (...) are şi dreptul, şi îndreptăţirea”:€. 
„Puţina poezie” comentată în paginile „Cuvântului” şi 
ale „României” are o vizibilă notă compensatorie: 
„excelența volumelor cu care, întâmplător, ne-am în- 
tâlnit” Între acestea, Anotimpurile de Emil Giurgiuca, 
Caiet de Al. O. Teodoreanu - „adevărat (...) mesagiu 
într-o bătălie, încredințată oceanului posterităţii” — 
Cununi uscate de Radu Gyr, Florile fără pace, cu 
„aromă pătimaşă”, „aceste autohtone «flori ale rău- 
lui»” ale lui Mihail Celarianu. 

Din proză, revista literară anuală reține al doilea 
volum al tripticului 1907 de Cezar Petrescu. Pentru o 
corectă şi elocventă comparație cu Răscoala lui Liviu 
Rebreanu e încă devreme, crede Perpessicius, în 
absenţa ultimului volum. În „planul făuritorilor de 
epopee”, unde tocmai fusese înscris Gorila de Liviu 
Rebreanu, în ciuda „dezavantagiilor unor încălcări de 
perspective”, intră fără ezitare „autoarea marelui 


roman ciclic, ajuns, de curând, la cele două compacte 

tomuri ale Rădăcinilor” - Hortensia Papadat- 
Bengescu. Entuziasmul provocat de moşierul 
Pascalopol n-a încăput îndeajuns în rândurile dedi- 
cate ultimului roman al lui G. Călinescu, Enigma 
Otiliei, despre care Perpessicius mărturisea că n-a 
spus „tot binele”. 

Critica şi istoria literară a anului 1938 este atât de 
bogată în contribuţii „epocale”, atât de strălucit rea- 
lizate încât „epitetul le-ar cobori de pe treapta lor de 
severitate şi erudiție, asimilându-le cu jocurile fante- 
ziei”8. Din repertoriul anului abia încheiat fac parte: 
Lucian Blaga, energie românească de Vasile Băncilă, 
Figuri literare de Pompiliu Constantinescu, Modali- 
tatea estetică a teatrului de Camil Petrescu şi Pagini 
de critică literară de Vladimir Streinu. 

Seria bilanţurilor literare începută cu anul 1924 
(„Anul literar 1924-1925”, publicat în „Calendarul 
Minervei pe 1926”, reprodus în Opere, 12, p. 225- 
263) şi încheiată cu „Anul literar 1939”, datat „1 ia- 
nuarie 1940” (publicat în „Romania” lui Cezar 
Petrescu şi reprodus în Opere, VIII, p. 325 - 330), 
construieşte pe o întindere de cincisprezece ani un 
autentic breviar de istorie literară. Lipsesc din 
această serie - nu se află nici în sumarul volumelor 
de Opere şi nici între emisiunile realizate la Radio — 
anii 1926, 1934, 1936 şi 1937. Dar cum din ediția 
Opere nu au apărut decât jumătate din volume - „cele 
25 de volume de OPERE definitive vor fi completate 
cu volume de articole uitate (...) şi de un tom ultim, 
cuprinzând Bibliografia scrierilor lui Perpessicius”, 
anunţa Dumitru D. Panaitescu în Cuvânt despre ediţie* 
- seria „bilanţurilor” literare rămâne deschisă. 

În paginile care țin loc de prefaţă la volumul Lec- 
turi intermitente apărut postum, Perpessicius făcea 
o trecere în revistă a anilor „de citit” şi „de scris”, cân- 


tărind elanul şi iluziile începutului şi avatarurile unei 


vieți dedicate cărţii: „A fost o vreme când lectura, 
acest «viciu nepedepsit», cum glăsuieşte axioma ga- 
lică, era pentru noi unica mare delectațiune. (...) A 
fost, după aceea, o vreme când scrisul, acest viciu 
condamnabil, această dulce-amară caznă incurabilă, 
cum au socotit-o mai toți aceia care i-au descoperit 
tirania, ne-a amăgit şi ne-a îndemnat să împărtăşim 
şi altora bucuriile noastre, şi timpul acela a fost unul 
de pierzanie, căci el a decis cariera noastră de croni- 
car literar, începută puţin timp după primul război şi 
continuată, cu apreciabile spații albe, până mai de- 
unăzi. Că ea n-a putut fi, această carieră, ceea ce nai- 
vele visuri ale debutului năzuiau, nu e prea greu de 
presupus. «Registratura generală» la care ne gân- 
deam (...) în 1923) (...) căreia nu trebuia să-i scape 
nici un produs al tiparului beletristic, era o pură hi- 
meră, dacă nu de-a dreptul un stigmat de 
incompetență”!?. 

O secțiune importantă a acestei „registraturi ge- 
nerale” este tomul de aproape o mie de pagini publi- 
cat de Editura Casa Radio. 

Ediţia semnată de Valeriu Râpeanu şi Sanda 
Râpeanu este una complexă, alcătuită după toate ri- 
gorile ştiinţifice ale unei ediţii critice şi depășind 
toate dificultățile reconstituirilor, identificărilor, cola- 
ţionărilor şi stabilirii textului, pe baza cercetărilor de 
arhivă şi din colecţiile bibliotecilor. 

Impresia de acuratețe şi claritate în urmărirea 
unei informații însoţeşte cititorul la lectura volumu- 
lui, fie că e vorba despre notele critice, despre studiul 
introductiv sau anexele volumului. 

Încă un pas către recuperarea unei contribuții 
majore la cunoaşterea şi promovarea literaturii ro- 
mâne interbelice, încă o etapă, extrem de importantă, 
datorată realizatorilor ediției, în lungul şi anevoiosul 


drum al publicării integrale a operei lui Perpessicius. 

Diana VRABIE 


Semnalat de cronicari şi învăluit în magia filelor 
de demult, absorbit febril în proza paşoptiştilor, de 
unde va fi perpetuat de marii clasici şi apoi de inter- 
belici, Iaşul a devenit în timp un veritabil spațiu al 
contrariilor, al hibridităţii inedite, al tranziției ine- 
rente, denunțate de fizionomia orientală şi de cea eu- 
ropeană. Aceste însemne ale spațiului ieşean vor fi 
surprinse cu multă acuitate de prozatorii paşoptişti, 
pentru care laşul devine acel axis mundi, acea oglindă 
retrovizoare, prin prisma căreia sunt interpretate 
vremurile, locurile, personajele. Dacă pentru 
paşoptişti ieşeanul este purtătorul „amestecului de 
inovații altoite pe vechile datini, care alcătuiesc un fel 
de mijlocire pitorească între moravurile asiatice şi 
moravurile Occidentului”!, pentru intelectualii ieşeni 
interbelici, ieșenismul conotează o „rasă culturală” 
(ieșeanul e un om superior, de calitate); e un con- 
struct asumat ca stil de viaţă și identitate culturală, 
o „memorie colectivă”, „memorie socială”, care are ne- 
voie de imagini spațiale şi de inerția imaginilor, zidu- 
rilor şi vestigiilor, a bisericilor, a Universităţii, a 
străzilor, a caselor boiereşti, a statuilor etc., elemente 
care garantează grupului că nimic nu s-a schimbat şi 
susțin forța tradiției locale. Prin urmare, important 
este să se impună prin repetare (şi nu neapărat prin 
veridicitate) imaginile şi simbolurile care conotează 
puterea, creaţia, dinamismul, aşadar chipul unui alt- 
fel de laşi, „mai tânăr, mai frumos, mai viu”, în 
opoziție flagrantă cu imaginea stereotipă a efeminării 
lirice, a lipsei de voinţă şi energie, a „lâncezelii bătrâ- 


nicioase” şi a „înghețului”, a „refuzului de a trece la 


e și modernitate (11) 


act” al laşului, „cetate a morții, a somnului, a plictise- 
lii”, a pasivității elegiace, a ratării, coordonate în care 
l-au situat reverberant chiar unii scriitori. Cezar 
Petrescu, de pildă, aseamănă Iaşul „cu o amantă bătrână 
şi nărăvită de care nu te poți despărți. Te înşeală, o 
baţi şi o alungi, pe urmă tot tu o cauţi şi te rogi să te 
ierte. Te iartă, a două zi fugi tu să scapi de dânsa, ca 
să te întorci seara şi să te milogeşti la fereastră. 
leşenii sunt făcuți pentru laşi şi laşul pentru ieşeni. 
Se completează, trăiesc în simbioză. Nu se pot 
despărți...?, reținând totodată magnetismul oraşului 
asupra locuitorilor lui. leşenizat în mod voluntar, G. 
Topîrceanu explică acest magnetism în felul său in- 
confundabil: „Mi-a plăcut de la început Iașul, cu gră- 
dinile lui înflorite, cu gardurile lui dărăpănate ... căci 
oricâte straturi de glod s-ar depune acolo, tot nu vor 
putea să astupe vreodată urmele paşilor lui 
Eminescu, urma ciubotelor de iuft ale diaconului 
Creangă, urmele atâtor oameni iubiți de altădată ... 
cum să nu-mi placă? Atmosfera laşului e de o 
compoziție specială, observa Cezar Petrescu -— 
„Conţine o emanație, un efluviu, o radiație, — 
numeşte-o cum vrei! - care moleşeşte individul ca un 
narcotic. Nu-l lasă să se aventureze în accese de ener- 
gie, îi retează aripile cu care să se avânte în sboruri 
riscate, dar, în schimb, îi dă aci, unde îl ţine prizonier, 
o fericire dulce ca orice narcotic. O fericire a lui, spe- 
cială, un fel de Nirvana ieşeană, care te cuprinde cu 
încetul şi din care te superi dacă ar încerca cineva să 
te smulgă”?. 


„Găzduit” de scrieri ficționale şi memorialistice, 

laşul va deveni subiect de evocare pentru A.D. 
Xenopol şi Nicolae lorga, pentru Dimitrie Anghel şi 
G. Topîrceanu, pentru G. Ibrăileanu şi G. Călinescu, 
pentru Gala Galaction şi Octav Dessila şi lista poate 
continua în mod generos. În tentativa de a-i decripta 
(în)semnele, scriitorii realizează veritabile studii ale 
mentalului colectiv ieşean. Spre exemplu, 
G. Călinescu deghizat sub pseudonimul Aristarc, în 
„Jurnalul literar”, ne decodifică unele mărci ale psi- 
hologiei ieşene, în tuşe necruțătoare: „leşeanul e un 
cetățean care visează cu ardenţă desființarea totală 
a oraşului lui şi mutarea populației, în masă, la 
Bucureşti. Decăderea Iaşului vine din sentimentul 
nemărturisit al ieşeanului că laşul nu face două pa- 
rale, că soarele răsare la Bucureşti. Când un ieşean 
declamă: „laşul nostru cultural, nu-l credeți. E un fel 
de a se scuza că nu e încă în Bucureşti..”+ În acelaşi 
sens se pronunța şi lon Minulescu, în leșenii toți se 
nasc cu geamantanele în mână, asemănând laşul cu 
Marsilia: „lașul față de Bucureşti - în România - e ca 
şi Marsilia față de Paris - în Franţa. Şi unii şi alții sunt 
interesanți numai că se cred victime reciproce”. 
Ancorarea în culturalitate se produce uneori în 
virtutea unor reflexe derivate din complexele margi- 
nii față de centru: „laşul se agaţă de culturalitate ca 
naufragiatul de firul de pai. În zadar ar căuta scepti- 
cul să convingă pe ieşeanul de pe stradă de inutilita- 
tea unui asemenea procedeu. Oricât ar căuta să 
demonstreze că laşul nu mai are nicio revistă de cul- 
tură, nicio bibliotecă demnă de acest nume, acea cen- 
trală nemaiservind nici la pregătirea celei mai 
modeste lucrări de seminar, că aripa cea nouă a 
Universităţii aşteaptă de ani de zile să fie isprăvită, 
cu pomana centrului; că universitarii noştri, fiind din 
specia voiajorilor, fac numai arari vizite lașului; că o 
pinacotecă de valoare fabuloasă este subvenționată 


cu 637 lei anual; că palatul Vieţii Româneşti este ocu- 


pat de chestura poliției şi că locul faimoasei librării 
Barasch este umplut cu succes de o cârnățărie cer- 
năuţeană. De prisos!..”5. 

Având în vedere că mentalitatea colectivă presu- 
pune „un ansamblu al modurilor de a percepe, ju- 
deca, acționa, caracteristic «spiritului» unui grup, 
unei epoci”€, „ansamblu de obiceiuri intelectuale, de 
credințe, de convingeri, de comportamente caracte- 
ristice unui grup”, „fel particular de a gândi al unei 
colectivități”$, „ansamblu de opinii, prejudecăţi şi 
credinţe care influențează gândirea indivizilor, a gru- 
purilor umane, a popoarelor”*, valenţele acesteia pot 
fi identificate, plecând de la textele memorialistice pe 
care ni le furnizează filantropic generațiile de scrii- 
tori care au intrat în stăpânirea unui trecut ilustru, 
de o mare densitate culturală: George Panu, Aminări 
de la „Junimea” din lași, Nicolae Gane, Amintiri (1848 
- 1891), Radu Rosetti, Aminări, Rudolf Şuţu, Iașii de 
odinioară, G. Topîrceanu, Cum am devenit ieșean, 
lonel Teodoreanu, Masa umbrelor ş.a. 

Plecând de la ideea că „orice se întâmplă într-o 
societate omenească vine din starea ei de spirit, din 
felul cum este alcătuirea ei sufletească în acel mo- 
ment”!?, laşul îşi modelează locuitorii după propriul 
chip: molcomi, spirituali, indolenți, refractari la în- 
noiri, fanarioți, profund ancoraţi în trecut şi purtători 
ai unei pasivităţi orientale. Autocompătimirea se re- 
levă frecvent în discursurile ieşenilor. Există şi 
tendința de autopersiflare a unei comunități care face 
haz de necaz, în loc să se revolte, pe fundalul unei 
lumi fluide unde lucrurile nu se iau în serios. 

Gala Galaction în Iașii precum erau reține dimen- 
siunile spirituale ale ieşenilor: intelectualitatea, reli- 
giozitatea, profunzimea, moralitatea, adică specificul 
spiritualității ieşenilor: „Era în acest oraş domnesc, 
cuprins de melancolia amintirilor prea mari, purtate 


de un prezent prea micşorat, mai mult suflet, mai 

multă inteligență și mai mult cult pentru cele intelec- 
tuale decât în oricare alt centru românesc. Înţelegeai 
din ochii celor cu care te întâlneai, în ulițele lor întor- 
tocheate (dacă erau altceva decât bieți muncitori cu 
palmele), că în odăița de unde coboară, au lăsat, pe 
masă, cu foile deschise, un poet, un filosof, un socio- 
log, Biblia sau Talmudul... Seara, când mă rezemam 
în fereastra mea şi priveam, din deal la vale, miile de 
luminițe care se aprindeau în lași, mă întrebam — 
cum nu-mi venea niciodată să mă întreb la Bucureşti: 
la câte din aceste luminiţe, studiul celor sfinte sau al 
celor profane, încovoaie trupul şi înalță sufletul? 
Firea molcomă a moldovenilor, idiomul lor bemolizat 
şi muzical sporeau impresiile mele de spiritualitate 
şi mângâiau văzul şi auzul meu, celui sosit din 
Bucureşti 1! 

Mai puţin elogios, Nicolae |. Popa realizează o 
adevărată „fiziologie a ieşeanului”, plămădită dintr-o 
oarecare lipsă de inițiativă şi resemnare, flexibilitate 
şi timiditate, orgoliu şi reverie, condimentate cu nota 
unui fatalism congenital („Prea evoluat pentru a ac- 
cepta lupta în orice condiţii, s-a lăsat depăşit de viață, 
prea diletant pentru a se disciplina, el trăieşte în mar- 
ginea vieţii, mulțumindu-se cu icoana pe care singur 
şi trudnic şi-o făureşte. Trăieşte în speculație specta- 
culară, convins că înşeală viața, - deci ştie că 
bătrânețea îl va dezvălui brutal, arătându-i ce a în- 
semnat în realitate..."12). Apelând la psihologia filo- 
sofică, autorul încearcă să proiecteze portretul 
psihologic şi să demonstreze predispoziția spre arte 
a ieşeanului: „...leşeanul este un psihastenic, condam- 
nat să-şi împuţineze ființa, elanul şi funcţia, din lipsă 
de încredere şi vitalitate. De aici probabil com- 
pensaţia prin artă şi literatură, care absorb forme de 
nădejdi şi de vis nerealizate”1?. Trăind cel mai adesea 
în „evaziuni succesive: refugii literare în trecut, în vis, 
în exotism, în fantastic, în «paradise artificiale» sau 


în deprinderea cu ideea de moarte”, ieşeanul rămâne 
un romantic după formula lui Novalis, un mistic în- 
chis în micul univers artificial, pe care şi l-a construit 
laborios, „torturat de îndemnuri sterile şi de speranţe 
ce abia mijesc”, un om de gust fin, ştiind să întrețină 
„O conversație vie şi cu miez”. 

Reţinând rând pe rând „legea efortului minim”, 
complexul de inferioritate, vecin cu cel de superiori- 
tate, mândria trecutului, lipsa voinţei de a trăi, spiritul 
critic, vocaţia prieteniei, autorul conchide că 
„leşeanul este o realitate psihologică, bine conturată. 
lar leşenismul este un stil de viață”. 

Portretul ieșeanului lui lonel Teodoreanu rezultă 
din vorba puţin molatecă, „cu «măi», «bre omule», 
«oleacă», «tăti cele», «iaca bre», «ista», «ceia» şi «ira- 
can de mini», mergând tare domol (că doar nu dau 
turcii), şi cam strâmb pe călcâie (scâlciate mai la toți); 
cu pantalonii răsuciți să nu-i feştelească ba glodul, ba 
colbăraia, ba toanele dezghețului, ba-te-miri-ce (rar 
ieşean fără pantaloni suflecați), cu pălării romantic 
vaste, cu părul lung-prelung, aducând mai mult a 
chică, revărsat pe ceafă şi pe tâmple, cu mare avânt 
al obrajilor neraşi pentru barbă (muscă, țăcălie, 
barbişon, barbete, barbă şi cascadă popească), cu 
multă tragere de inimă spre pahar (nu cu apă); cu 
galoşi care depășeau mereu anotimpul lor firesc, cu 
cortel şi când plouă, şi când este soare (parcă ce, 
strică?) şi cu vorba (plină de ifos şi de rouă): «Noi 
iştia de la leşi».1* 

Dimitrie Ralet, autorul unui singur volum, ca și 
lon Codru-Drăguşanu, ne lasă, în descendența schițe- 
lor provincialului, lansate de Mihail Kogălniceanu sau 
de Costache Negruzzi, o adevărată fişă de tempera- 
tură a ieşeanului. El reține câteva însemne compor- 
tamentale ale acestuia, cum ar fi: orizontul provincial, 
pesimismul impregnat de nostalgia vâltorii „capita- 
liei”, pe care şi-l cultivă deliberat: „Cu toate ceremo- 

niile și buna primire, ieșeanul presimte c-o să moară 
de urât, ca într-o surghiunie. Târgul îi pare pustiu, 
lipsește vuietul capitaliei care poate-l ajuta de nui se 
mai alege vorba. Nu-i desime de pe ulița mare, care 
ne oprește a răzbate pân-la dânsul ș-al privi în ticnă; 
nu-s droșcele care-l înlesnesc la crăii. Orizontul pro- 
vincial îl apasă cu întinderea şi monotonia sa”15, Si- 
mandicos şi plin de fiţe, „ieşanul de vra să meargă 
piste drum, îi trebuie trăsură, pe jos nu se micşorează 
a umbla; poate se și teme că nu-l vor alege din norod. 
Singur nu se poate sluji, ca provincialul; altul îl îm- 
bracă, îl dezbracă, îl încalță, îl scutură, îl piaptănă, 
numai nu-l hrănește și nu-l ţesală"!* Autorul distinge 
între ieşeanul băștinaș și „provincialul așezat câte 
zece luni pe an la Iași”, cel din urmă fiind doar „păre- 
chea ieșanului crai de frunte și numai plămădeala 


întrucât „prin intrigi se face cas- 


adevăratului ieșan”, 


nic, prin lingușiri prinde la nas, prin crăii place, 
îndatoreşte cu bancuri ș.a. Așa i se deschid toate 
ușile, toate mesele, ba îl vezi răsărind politiceşte, ca 
o ciupercă din gunoi", 

1. Fr. Botez, în Iașul tuturor iluziilor, reţine 
contradicţiile spiritului ieșean - discreţi și plini de vi- 
talitate în același timp: „Nu sunt care ieșenii de tot- 
deauna tăcuţi și blajini, năvălitorii de azi ai străzilor? 
Nu sunt singuratecii, ascunși în case mici și plăcute, 
veselii consumatori de la mese? Chiar ei, chiar ei! 
Doriţi însă de aer, de viaţă și de haz zgomotos. Starea 
aceasta, savantul dr. Leon ar putea-o boteza în limbaj 
zoologic „ieşirea din hibernaţie și somnolenţă” iar d. 
Adrian Pascu ar putea-o denumi «dor aprig de Teatru 
Vesel,..»"18, 

Societatea ieșeană constituie un univers eterogen, 
plin de contradicții, este universul în care coabitează 


lași 


Piaţa Unirii 


154 


ProEuropeana Clubul cărții digitale 


RECONSTITUIRI CULTURALE 


vectori divergenți. Dacă considerăm masculină, în 
accepțiunea lui Hofstede, o societate care tinde să în- 
ocuiască valorile morale cu acumularea de bani, 
uncţii sociale şi bunuri materiale, tipul societății 
ieşene se înscrie pe coordonatele masculin feminin, 
unul din cei patru coeficienți avansați de Hofstede 
pentru a evalua diferenţele dintre dimensiunile cul- 
turale. 

Universul ieşean este impresionant prin culorile, 


ormele, sunetele și mirosurile sale, el găzduieşte o 


populație cosmopolită care mişună caleidoscopic, 
convergentă şi divergentă, cu speranţele, iluziile, te- 
merile, dezamăgirile şi erorile ei. Pe ieşeni îi uneşte 
disponibilitatea pentru artă, prețuirea trecutului, an- 
corarea în cultură şi artă, menţinerea tradițiilor etc. 
Or cum sugestiv observă Nicolae lorga, „societatea 
reprezintă un popor sau o tovărăşie de popoare. Ast- 
fel, ea are ceva sufleteşte permanent, care-i dă carac- 
terul, care-i stabileşte valoarea, care-i face mândria 
sau o îndreaptă către pieire. Afară de extraordinare 
sforțări ori de cele mai mari și mai rare măsuri, acest 
fond nu poate fi biruit. El e zestrea, el e darul, el e ne- 
norocirea şi el e osânda. Acoperit un moment, înșelat 
sau înspăimântat, el își revine şi domină şi mai de- 
parte, fiindcă el vine din tot ce a suferit şi a câştigat, 
din tot ce primeşte din mediul ei, din tot ce și-a ago- 
nisit societatea”!?, 


Diana Vrabie este beneficiar al Programului de 
Burse „Junimea” şi Rezidenţe de cercetare științifică 
privind istoria și viaţa culturală a Iașului, ediţia a II-a, 
2015 - 


Române lași. 

1. SIMIONESCU 


(Președinte al Consiliului de Administraţie al „Cărţii Românești”) 


Cartea Românească 


Ideea înfăptuirii unei mari edituri româneşti a urma noilor perspective istorice. Ca o coincidenţă de 
zvâcnit în mijlocul frământărilor de la Iaşi. Nici n-a- bun augur, consfătuirile aveau loc în Aula vechii 
pucară bine să se desluşească zorile izbândei finale Universităţi, sală în care, pe vremuri, s-au ţinut 
şi urmară discuţii, în cerc restrâns, asupra diferitelor conferințele Societăţii Junimea, cu o covârşitoare 
probleme, mai ales culturale, care se iveau de pe influenţă asupra progresului nostru cultural. 


Librăria și birourile „Cărţii Românești”, București 

Apărătorul hotărât şi tenace al înființării unui in- 
stitut de editură, cu scop de a contribui la cultura 
mulțimii, şi la cimentarea sufletească din provinciile 
ce aveau să se unească, a fost regretatul Profesor lon 
Athanasiu. Ela 
sate, din care au rămas multe puncte şi în actualele 
statute a 


fond cultural, participarea lucrătorilor la beneficii etc. 


ăurit primele statute ale Societății vi- 


e „Cărții Româneşti”, cum e crearea unui 


Împrejurări e economice, schimbate de război, au 
dus la îndeplinirea gândului lui Athanasiu, mai re- 
pede şi mai măreț decât l-ar fi putut închipui fostul 
rector al Universității din Bucureşti, primul 
preşedinte al Consiliului de Administraţie al Soci- 
etății „Cartea Românească”. 


Firme vechi, cu renume câştigat, nu se mai încu- 


metau să facă față, izolate, noilor cerințe. Împrejură- 
rile le-au împins la unire. 

Astfel a luat naştere, în anul 1919, marele institut 
de editură „Cartea Românească”, aproape în acelaşi 
timp când vechiul institut „Socec” trecea în stăpâni- 
rea D-lor Schwartz & Şaraga. Se creau în felul acesta 
izvoare de mari forțe în domeniul editurii. 

Trăinicia instituției „Cartea Românească” este asi- 
gurată chiar de la început, căci ia naştere din fuzio- 
narea altor trei instituţii, care au contribuit în largă 
măsură la progresul cultural al ţării, dinainte de răz- 
boi. Din firmele [.St. Rasidescu de sub conducerea 
D-lui Carol Rasidescu, „Theodosiu loaniţiu & fii” de 
sub conducerea D-lui Niculae loanițiu, şi din editura 
„Sfetea” de sub conducerea regretatului C. Sfetea, s-a 
format „Cartea Românească” cu sprijinul material al 
Băncii Româneşti. Capitalul inițial de 12.000.000 lei 
a ajuns cu timpul la 100.000.000 lei. 

Sediul Sfetea, de lângă Sf. Gheorghe, era excentric. 
S-a simțit deci nevoia, dintr-o dată, ca librăria să se 
instaleze într-o încăpere mai centrală. S-a cumpărat 
clădirea Societăţii „Minerva” din B-dul Academiei 3- 
5, azi transformată într-un măreț palat, cu fațadă im- 
punătoare în simplicitatea ei, cadrând de minune cu 

noul palat al Universității din apropiere. Întâmplarea 
s-a nimerit bine. Librăria cea mai mare din țară nu 
putea să fie prea departe de înaltul focar de cultură 
al neamului întreg, În trecerea lor spre Universitate, 
miile de studenți, zilnic întâlnesc în calea lor dovada 
propriilor grafice şi de editură. De viaţa ei este legată 
viața şi buna stare a unei armate de aproape 1.200 
de funcționari şi lucrători. 

Activitatea Societăţii „Cartea Românească” este 
complexă, cuprinzând trei ramuri bine distincte, puse 
sub aceeași conducere centrală. 


A. Industria Grafică este concentrată în Atelierele 
din Şos. Bonaparte. Ele cuprind două mari clădiri 
anume contruite, înzestrate cu tot utilajul modern. 
Una, în formă de arc, are o suprafață de 1.260 m.p. cu 
subsol, parter, două etaje şi mansardă. A doua, în 
formă de hexagon, pe o suprafață de 650 m.p. cu sub- 
sol, parter, mezanin şi 4 etaje. 

Forța motrică necesară acestor ateliere este căpă- 
tată printr-o uzină proprie, înzestrată cu un motor 
Diesel de 300 H.P şi cu regeneratoare pentru coma- 
sarea curentului electric. 

De cum intri în ateliere, rămâi surprins de felul 
metodic cum sunt împărţite sălile. Vei găsi sute de oa- 
meni lucrând cu febrilitate în zecile de secţii, din care 
se pot cita: Secţia zeţăriei, Turnătoria de litere, Secția 
zincografică, Secția de gravură, Stereotipie de Galva- 
noplastie, Secţia artistică de desen, Secţia litografică, 
de Offset, Secția de reproduceri, Secția cartografică, 
Secția de fotogravuri, Secţia maşinilor tipografice, 
Secţia maşinilor litografice, Secţia confecţiuni, Secția 
de plicuri, Secția de liniatură, Secția cartonajelor ma- 
nuale, Secţia cartonajelor mecanice etc. 

Din toate aceste secţii „Cartea Românească” 
scoate anual tot ce închipuirea omenească a născocit 
că s-ar putea lucra din hârtie: de la cea mai simplă 
broşură până la cea mai desăvârşită carte de artă; de 
la afişul-înştiințare până la afişul reclamă în 14-15 

culori. Apoi cele mai variate lucrări, cum sunt: 
acțiunile, timbrele, tablourile cromolitografice, pre- 
cum şi cutii de diverse forme şi mărimi pentru ţigări, 
parfumuri, bomboane, casete în zeci de culori cu re- 
liefuri, poleite cu aur şi argint etc. Toate tipurile şi 
formele de registre, carnete, dosare, biblioraphte, 
agende, calendare şi altele. 

La sfârşitul acestor pagini s-au dat câteva modele 
de imprimările făcute în Atelierele „Cărții Româneşti” 
după metoda tipografică, litografică şi fotogravură. 
Dar numai un cunoscător în arta grafică îşi poate da 
seama de ceea ce poate produce un atelier de mări- 
mea celui al „Cărții Româneşti”, În secţia zeţăriei cu 
120 lucrători se culeg, într-o singură zi, cuvinte com- 
puse din 500.000 de litere; așezându-se literele în- 
tr-un singur rând, s-ar putea împrejmui cu ele 
grădina Cişmigiu. Dacă s-ar pune alături toate coalele 
de hârtie trecute într-un an prin maşinile „Cărţii 
Româneşti” s-ar putea face un brâu care să încingă 
pământul la ecuator. 

Pentru ajutorarea personalului, pe lângă Ateliere 
funcționează o cantină, unde lucrătorii pot lua masa 
cu 15 lei pe zi, iar elevii cu 10 lei. Există de asemenea 
şi un cabinet medical de prim ajutor şi tratamente 
uşoare, în care doi medici şi o moaşă dau consultații 
gratuite. De câțiva ani funcționează şi o casă de pen- 
sie pentru toți funcționarii. 

Producția anuală a atelierelor, în care lucrează 
cam 700 lucrători şi lucrătoare, cu salariu anual de 
35.000.000, este aproximativ de 1.200.000 kgr. de 
material confecţionat. Pentru transportul acestui ma- 
terial ar fi nevoie de un tren cu o lungime de 960 
metri. 

Afară de Atelierele centrale, „Cartea Românească” 
mai are ateliere complet organizate în oraşele: 
Chişinău, Cluj şi Diciosânmartin (Târnăveni). 


B. Comerţul de librărie. Pentru a-şi putea desface 


produsele sale, „Cartea Românească” a fost nevoită 

să dea o dezvoltare cât mai vastă comerțului de libră- 
rie. Astfel Librăria centrală din B-dul Academiei No. 
3-5 şi Edgard Quinet No. 4 se poate spune că este cea 
mai mare librărie din România. 

Ea ocupă subsolul, parterul şi etajul întâi al pala- 
tului central şi are raioane de vânzare pentru cărți li- 
terare româneşti şi străine, cărți didactice, articole 
de papetărie şi confecțiuni, articole de pictură, galan- 
terie, articole de sport, material didactic, gramo- 
foane, plăci, radio, jucării precum şi o sală de 
expoziţie de pictură, cunoscută sub numele de „Sala 
Ileana”. 

A doua librărie, „Cartea Românească” o are în 
Calea Moşilor 64, fosta librărie C. Sfetea. 

În imobilul din Calea Moșilor se află şi depozitul 
principal de cărți, ca şi serviciul de expediţie pentru 
întreaga țară. 

Ținând seamă de importanța pe care o poate avea 
o librărie, în promovarea culturii naționale din provin- 
ciile alipite, „Cartea Românească” 
deplineşte o datorie către neam, înființând chiar cu 


a socotit că în- 


sacrificii sucursale în centrele cele mai de seamă din 
„Cărții 
Româneşti” la Chişinău pentru Basarabia; Timişoara 


ținuturile româneşti. Există filiale ale 


şi Lipova pentru Banat; Cluj, Braşov şi Diciosânmartin 
(Târnăveni) pentru Ardeal. 
Afară de aceste librării şi sucursale, „Cartea 


Românească” are peste 600 corespondenți şi repre- 
zentanți în toată țara, care fac oficiul de colportori ai 


produselor ei. 


C. Editura. De la înființarea ei chiar, Societatea 
„Cartea Românească” şi-a stabilit un plan de editură 
în conformitate cu starea generală culturală din țară. 

Cultura mulțimii a fost pusă pe planul întâi, şi în 
această direcţie „Cartea Românească” a săvârşit, cu 
hotărâre şi continuitate, mai mult de cât oricare altă 
instituţie similară, particulară sau de Stat. 

Ea n-a urmărit un câştig, deoarece prin statute se 

menţine în fiecare an un fond cultural, uneori şi de 
un milion de lei, pentru susținerea bibliotecilor ief- 
tine pe care le editează, în diferite domenii de 
cunoştinţe. 

Sute de mii de exemplare s-au răspândit astfel în 
mulţimea dornică de citit, prin „Pagini Alese din Scrii- 
torii Români”. Aproape 2.000.000 de broşuri din 
„Cunoştinţe Folositoare”, adevărată enciclopedie 
ştiinţifică şi geografică, s-au împrăștiat în numeroa- 
sele biblioteci săteşti înfiinţate de particulari sau de 
instituţii ca „Fundaţia Voievodul Mihai” şi Direcţia 
Educaţiei Poporului. 

„Calendarul Gospodarilor” apare regulat de 11 
ani; din această carte de citire, a săteanului, dar şi a 
celor din oraşe, s-au vândut peste un sfert de milion 
de exemplare, întâlnindu-se în orice sat cât de izolat 
din ţară. 


La aceasta, dacă se adaugă Biblioteca Agricolă şi 
Biblioteca Minerva se poate scoate în relief cu toată 
obiectivitatea, partea însemnată pe care a luat-o 
„Cartea Românească”, abia într-un deceniu de activi- 
tate, la răspândirea culturii generale. 

Răspândind gustul de citit în mulţime, ea 
pregăteşte astfel terenul pentru înţelegerea şi desfa- 
cerea cât mai largă a literaturii şi ştiinţei româneşti. 


În această direcţie „Cartea Românească” şi-a făcut 
pe deplin datoria. Ea a fost singura instituţie de edi- 
tură care a stabilit premii literare şi ştiinţifice pentru 
lucrări inedite, obţinând astfel un succes moral în- 
semnat. 

Catalogul ei general cuprinde capitolele cele mai 
variate, de la poezii la opere de specialitate ştiinţifică, 
de la cărţi cu preţ redus la adevărate lucrări de artă 


pentru bibliofili. Din această din urmă categorie me- 


Librăria „Cartea Românescă”, Cluj-Napoca 

rită menţiune: Adrian Maniu, La gravure sur bois en 
Roumanie, frumoasele colecţii de stampe ale D-lui 
Olszewski, ediţia aleasă din Poveștile M.S. Regina 
Maria, Niculăiţă Minciună de Brătescu Voineşti, cu 
planşe originale colorate, sau opera Divina Comedie, 
tradusă de Coşbuc, adnotată de D-l Prof. Ortiz, cu 
stampe şi desenuri tot aşa de alese ca în ediţiile de 
lux străine. 

Clasicii români au fost scoşi din uitare prin ediţii 
îngrijite, „Cartea Românească” asigurându-şi exclusi- 
vitatea operelor lui Coşbuc, Slavici ori Vlahuţă. 

Din monumentala operă a marelui istoric A.D. 
Xenopol, Istoria Românilor în 14 volume, au apărut 
până acum 12 volume, iar celelalte două vor ieşi în 
curând, încheind astfel o lucrare de editură grea şi 
costisitoare, tipărită cu toată îngrijirea cerută de în- 


Librăria „Cartea Românescă”, Braşov 


semnătatea operei, unică în felul ei. 

„Cartea Românească” se mândreşte că a putut în- 
lesni apariţia operelor celor mai de seamă scriitori ro- 
mâni de astăzi şi al căror nume, în schimb, a contribuit 
în largă măsură la vaza de care se bucură această 
instituţie, nu numai în ţară, dar şi în străinătate. 

Ca romancieri şi nuvelişti îşi au operele editate ex- 
clusiv sau în mare parte la „Cartea Românească”: 
Agârbiceanu [., Arghezi T, Brătescu Voinești [., Bucuţa 
Emanoil, Kirițescu C., Petrescu Cezar, Rebreanu L., 


Sadoveanu M., Stănoiu Damian, Teodoreanu lonel şi 
AL. şi alţii. 

Ca poeţi: Blaga L., Botez Demostene, Carp O, (G. 
Proca), Codreanu M,, Crainic N., Davidescu N, Mănescu 
I., Maniu A., Militaru V,, Pillat [., Topîrceanu G., 
Voiculescu Y. şi alții. 

Ca scriitori populari: Cristescu Florian, Diaconescu 
Pantelimon, Dulfu P., Gorovei A., Lungianu M., 
Popescu Băjenaru I., Speranţia Th., Vissarion |. şi alții. 

Printre autoare: Bucura Dumbravă, Otilia Cazimir, 
Cunţan M., Mantu Lucia, Petrescu Lucreția. 

Ca autori dramatici: Davila A., Goga 0O., lorga N., 
Sorbul M. 

Din domeniul criticii literare şi al biografiei: 
Ibrăileanu G., Lovinescu E., Mehedinţi S. (Soveja), 
Sanielevici H., Simionescu L., Vianu T. 

Din domeniul diferitelor cercetări ştiinţifice: 
Antonescu G.G., Cantacuzino Matei, Cuza A.C., 
Cătuneanu I., Dr. E. Juvara, Marinescu G. Dr, 
Paulescu C. Dr, Slăvescu V,, Tafrali O. etc. 

Necesităţile culturale fiind atât de variate, potrivit 
împrejurărilor istorice în care se află țara noastră, ac- 
tivitatea editorială a „Cărții Româneşti” este şi mai 
complexă. 

Ea a tipărit traduceri din clasicii noştri în limba 
minoritară; a susținut lupta din ce în ce mai grea în 
editarea cărților de curs primar În ce priveşte cărțile 
de curs secundar, „Cartea Românească” şi-a dat toată 
silința de a pune în mâna elevilor cele mai bune ma- 
nuale, atât din punct de vedere pedagogic cât şi teh- 
nic. Azi instituția deține cam 60% din întregul stoc 
de cărți didactice folosite în şcoli. 

Ca o încununare a activității sale editoriale de un 
deceniu, „Cartea Românească” a întreprins publica- 
rea unei opere mărețe, unice în România. 

Este împlinirea unei lipse simţite de toţi şi de 
multă vreme, dar în acelaşi timp o largă contribuţie 
la opera de apropiere sufletească între locuitorii țării 
de orice neam. E vorba de Dicţionarul enciclopedic 
ilustrat al limbei române întocmit de D-l Prof. univ. 
L.A. Candrea. Partea 2-a, Dicţionarul istoric și geogra- 
fic, este datorat D-lui Prof. G. Adamescu. Această lu- 
crare monumentală, față de mijloacele noastre 
tehnice, va fi la înălțimea prinosului adus prin ea nea- 
mului şi țării. Va cuprinde peste 2.000 pagini cu peste 

10.000 ilustrații în mare parte referitoare la țară, ca 
şi hărţi, planşe în culori şi în afară de text. 

Opera e pe jumătate tipărită şi va apărea negreşit 
în cursul anului 1931. 

Dacă s-ar strânge la un loc toate cărțile ce se tipă- 
resc într-un an la „Cartea Românească” şi s-ar pune 
una lângă alta cu cotoarele în afară, s-ar putea alcătui 
o bibliotecă, ce ar ocupa o suprafață de 6 ori mai 
mare decât fațada mărețului palat al librăriei. 


Dacă instituția „Cartea Românească” în scurta 
vreme de funcţionare a biruit greutățile vremii şi ale 
începutului oricărei organizări temeinice, ajungând 
în fruntea instituțiilor similare din țară şi asigurân- 
du-şi o viață sănătoasă şi trainică în viitor, faptul se 
datoreşte în bună parte înțelegerii, destoiniciei, hăr- 
niciei şi spiritului sănătos ce domnesc în conducerea 
ei. Partea tehnică e sub directa supraveghere a D-lui 
C. Rasidescu, cunoscător adânc al meseriei, începută 
ca ucenic în atelierele tatălui său. Partea comercială 
e stăpânită de competința D-lui N. loanițiu, urmaş al 
unei tradiții vechi de negustori români în ramura li- 
brăriei. La început a fost de mare spijin priceperea 
deplină în alte edituri a regretatului C. Sfetea. 

Pe lângă cei doi conducători tineri şi pricepuţi, 
într-o activitate de fiecare clipă, se adaugă sfatul com- 
petent, vegherea neobosită asupra totalului din par- 
tea directorilor administrativi şi a unui consiliu de 
administrație luminat, format din personalități com- 
petente în ale culturii sau comerțului. Nu se poate 
ăsa nemențţionată şi râvna întregului personal, de la 
zețari până la procuriști. Într-o solidaritate demnă de 
audă ei îşi pun toată tragerea de inimă în serviciul 
de care se leagă şi buna lor stare. 

Propăşirea, vădită din an în an, a unei asemenea 
instituţii de cultură nu poate să fie decât de un real 


olos pentru înaintarea sufletească a neamului întreg. 


(„Boabe de Grâu”, anul, nr. 8, 
octombrie 1930, p. 477-485) 

Ana lpătescu, modelul feminin al liderului revoluționar 


În cadrul lucrărilor Primului Congres al Scriitori- 
lor din R.PR,, în 1956, Mihai Beniuc îl alătura pe 
Camil Petrescu scriitorilor precum Mihail Sadoveanu, 
George Călinescu, Demostene Botez, Al. Philippide şi 
Cezar Petrescu, care, afirma el, s-au alăturat, „sub 
steagul partidului”, unei literaturi noi, sănătoase şi 
purtătoare de sprit democratic!. Acelaşi scriitor era 
evocat şi în enumerarea autorilor preocupaţi de teme 
de inspirație istorică, cu accent pe epoca asupra că- 
reia Camil Petrescu şi-a îndreptat atenția, una extrem 
de importantă în discursul istoriografic din anii de- 
mocraţiei populare?. În mod deosebit, perioada mo- 
dernă a fost una extrem de ofertantă pentru viziunea 
asupra istoriei promovată de regim. O vreme a 
revoluțiilor şi a transformărilor sociale, începând de 
la 1821 până la răscoalele țărănești din 1907, eveni- 
mentele secolului al XIX-lea şi începutului de secol 
XX au permis conturarea unor mituri istoriografice 
consistente, în acord cu elanul revoluționar al regi- 
mului comunist nou instaurat. 

Literatura de inspirație istorică din anii '50 
prilejuieşte studii interesante despre raportarea la 
trecut a unui regim care îşi construia legitimitatea. 
Într-o perioadă în care scriitura se încadra, de cele 
mai multe ori, în tipare fixe şi era structurată pe linii 
parabolice, interpretarea evenimentelor trecutului a 
urmat o direcție asemănătoare. Scrisul istoric şi cel 


de ficțiune au fost cât se poate de apropiate, scriitorii 


fiind nevoiţi să respecte viziunea istoriografică în vi- 
goare. De altfel, atenţia acordată astăzi literaturii rea- 
lismului socialist, a unei scriituri din plin studiate în 
perioada post-decembristă, ne permite să observăm 
ce anume din viziunea istorică pe care regimul a pro- 
movat-o prin intermediul istoriei şi a literaturii ră- 
mâne astăzi în mentalul colectiv. Acest tip de 
literatură aduce în scenă o sumedenie de personaje, 
toate încadrate în tiparele realismului socialist şi ale- 
viziunii istoriografice în vigoare, majoritatea con- 
struite pe baza unor mituri istoriografice pe care 
uneori regimul comunist le-a inventat, alteori le-a 
preluat şi le-a adaptat, profitând de încărcătura sim- 
bolică a acestora. 

În acest context, Camil Petrescu scria Un om între 
oameni, roman cu totul diferit de aparițiile sale inter- 
belice și care, deşi prezenta numeroase personaje re- 
voluționare încadrate în tiparele realismului socialist, 
excela totuși la capitolul documentare istorică?. Între 
numeroasele aspecte care atrag atenţia asupra scrii- 
turii lui Camil Petrescu sunt și personajele feminine. 
Aici se evidențiază tiparul realist socialist, al binomu- 
lui bine-rău. Femeile din roman sunt pe de o parte 
personajele negative - boieroaicele, iar pe de alta, 
personajele din lumea satului sau cele din mica bo- 
ierime revoluționară, apropiate grupului Frăția. Ana 
Ipătescu se remarcă în mod deosebit, fiind plasată în 


mijlocul revoluționarilor şi beneficiind de atribute 

neobişnuite pentru personajele feminine: curaj, de- 
terminare, abilitatea de a conduce masele, de a le în- 
curaja în luptă şi de a mânui armele, putere fizică. 
Romanul în trei volume a apărut în perioada 
1953-1957 şi a rămas neterminat din cauza morţii 
autorului. Vorbim aşadar de o perioadă în care direc- 
ţiile istoriografice ale noului regim erau trasate, ală- 
turi de aspecte ideologice precum: rolul liderului în 
revoluţie“, promovarea unei forme de emancipare a 
femeilor şi demonstrarea unei adeziuni cât mai largi 
la cauza revoluţiei. Atenţia acordată de Camil 
Petrescu personajului feminin prezent activ în revo- 
luţie nu era aşadar o noutate. Ana Ipătescu devenea 
un nume promovat în anii democraţiei populare, 


fiind prezent din abundență şi în manualele de limba 


şi Luxiţa (Lucica Florescu“), personalitatea sa iese 
puternic în evidenţă în momentul în care se află în 
mijlocul tăbăcarilor. La fel ca Bălcescu, ea este contu- 
rată conform modelului conducătorului apropiat de 
tăbăcari, văzuţi ca o proiecţie în trecut a muncitorilor 
din secolul XX. Dacă celelalte femei rezistau cu greu 
peisajului dezolant şi mirosului puternic, Ana 
Ipătescu se „încrâncenă să rămâie” vrând să vadă 
tot”. Chiar şi după ce soţul ei, Nicolae Ipătescu, 
renunţă la periplul prin magaziile tăbăcăriei, ea ră- 
mâne alături de Bălcescu?. 

De departe imaginea cea mai reprezentativă a 
Anei Ipătescu, un construct cultural rămas de altfel 
şi în memoria colectivă, este cea de revoluţionară cu 


steagul în mână: când Nicu Golescu o anunţa, lipsit 


română ale vremii, care ofereau de altfel numeroase 
cunoştinţe de factură istorică, în completarea celor 
din manualele de istories. De altfel, apetenţa regimu- 
lui pentru paşoptişti este uşor explicabilă: anul 1848 
putea demonstra o tradiţie revoluţionară în spaţiul 
românesc, astfel că discursul oficial a numit regimul 
democraţiei populare drept singura formă de orga- 
nizare statală care va putea înfăptui dezideratele 
paşoptiste. Nume cu rezonanţă pentru evenimentele 
jumătăţii secolului al XIX-lea au intrat în nomencla- 
torul străzilor din toată ţara: în Bucureşti, alături de 
revoluționarii Nicolae Bălcescu şi Gheorghe 
Magheru, numele Anei Ipătescu îi era atribuit fostu- 
lui bulevard Lascăr Catargiu. 

Camil Petrescu a introdus-o în acţiune pe 
Ana Ipătescu spre finalul celui dintâi volum, în mo- 
mentul în care se alătura grupului de apropiaţi ai lui 
Bălcescu, pentru a vizita o tăbăcărie. Împreună cu 


alte două personaje feminine, Tiţa (sora lui Bălcescu) 


Detaliu din tabloul „Ana Ipătescu” 
de Alexandru Ciucurencu, 1949 

fiind de orice speranţă, că guvernul a fost arestat, ea 
a intrat în rolul liderului: „Totul poate fi recâştigat”?. 
Personajul aflat în momente decisive pentru 
revoluţie capătă o flacără în privire şi reflexe de jăra- 
tic în păr!*. Tot ea smulge steagul tricolor din ulucii 
porții şi merge spre Palat în picioare, în caleaşcă, 
ținând steagul cu braţul întins și se adresează oame- 
nilor cu o voce „caldă, pătrunzătoare”. În tot acest 
avânt răguşeşte, părul i se desprinde, iar fața i se 
arată „înflorită de arşiță şi de mânie”!?. Ajunsă la 


Palat, femeia cu steagul în mână le vorbeşte oameni- 


lor pentru a-i mobiliza la revoluţie: „Cum puteţi vorbi 
cu brațele încrucişate? Nu e nici o săptămână de 
când, sub dealul Filaretului, douăzeci de mii de oa- 
meni aţi jurat să apăraţi Constituţia cu viața voastră, 
şi acum priviți liniştiți cum vi-o răpesc douăzeci de 
ticăloşi? (...) Cum puteţi sta aşa? Ah, eram mândră că 
sunt româncă... îi curgeau lacrimi pe obraji (...) — Şi 
acum, pe câmpul libertăţii voastre pasc iar râmătorii. 
Ca laptele crud, vitejia voastră s-a şi trezit de marți 
până sâmbătă... 

Tot în momentele tensionate ale arestării guver- 
nului revoluționar, Ana Ipătescu îi smulge pistoalele 
unui bărbat tânăr, arnăut şi paznic la Eforie, care ră- 
mâne neputincios în fața ei. Un nou tablou 
revoluționar este conturat: cu pletele desfăcute, fe- 
meia cu păr negru conduce mulțimea cu pistolul în 
mâna dreaptă ridicată deasupra capului!*. Ea rămâne 
alături de revoluţie până la final, susținându-şi soțul 
în fața lui Fuad Effendi, după ce revoluționarii au fost 
arestați. Alături de Maria Rosetti, îi spune trimisului 
Porții: „Suntem amândouă mândre de soții noştri 
care au luptat pentru acest popor, cum e mândru 


acest popor de conducătorii pe care şi i-a dat!5” 


TURĂ 


LITER 


În definitiv, Camil Petrescu ilustrează un personaj 
care, deşi bine documentat istoric, precum întreg ro- 
manul de altfel, se încadra foarte bine în direcția is- 
toriografică a perioadei. Regimul comunist a 
promovat imaginea Anei Ipătescu ca reprezentantă a 
vizionarismului şi a implicării femeilor în cauzele re- 
voluţionare, într-un context al unor discursuri puter- 
nice despre emancipare. Ea a fost mereu alături de 
Bălcescu, i-a împărtăşit cauza şi, spre deosebire de 
celelalte personaje feminine alăturate liderului pa- 
şoptist, a fost cât se poate de activă în momentele im- 
portante, încurajând populaţia să nu renunţe şi să 
elibereze guvernul proaspăt arestat. Alături de Maria 
Rosetti, a cărei imagine a fost asociată multă vreme 
cu revoluția pașoptistă datorită reprezentării lui C.D. 
Rosenthal, Ana Ipătescu apare în romanul lui Camil 
Petrescu ca un simbol al femeii revoluționare, care 
luptă cu arma în mână, nu doar alături de bărbați, ci 
în fruntea acestora. Ea este conturată în tuşe puter- 
nice, având, precum personajele pozitive încadrate în 
canonul realist socialist, țeuluri înalte şi un caracter 
puternic. Camil Petrescu aducea astfel în fața citito- 
rului istoria şi personajele sale, redate într-un regis- 
tru al imaginarului comunist: punând accentul pe 
upta de clasă, pe aportul unei proto-muncitorimi a 
secolului al XIX la revoluţie, pe rolul liderului în 
revoluţie (fie el bărbat sau femeie) şi pe creionarea 
personajelor revoluționare într-o manieră care îi 


apropie de liderii politici ai momentului democraţiei 


populare. Dacă Bălcescu a fost personajul principal 
al momentului 1848, Ana Ipătescu era conturată ca 
o variantă feminină a liderului în revoluţie, ilustrând 
ideea de participare cât mai amplă la viața publică. 


Ea are curaj, este hotărâtă, puternică şi se raportează 

mereu la popor, la masele fără de care, în cheie mar- 
xist-leninistă, nu poate fi înfăptuită revoluţia!*, 
Dacă istoria a fost obsesie pentru comuniști, ac- 
centul pus pe momentele revoluţionare a servit ca o 
mănușă nevoii de legitimare resimţită de regimul 
proaspăt instalat. Modul în care istoria era scrisă iar 
reprezentările despre trecut erau vehiculate a avut o 
mare însemnătate pentru crearea unor tipare prin 
care trecutul era adus în faţa prezentului democrat 
popular. Mai mult decât atât, literatura de inspiraţie 
istorică a contribuit la popularizarea cu mai mare 
ușurință a reprezentărilor care, distribuite pe cale 


oficială, erau greu de acceptat. 


În final, putem observa cum studiile despre o pe- 
rioadă atât de cunoscută şi de cercetată mai repre- 
zintă interes tocmai din considerentul perspectivei 
oferite de trecerea timpului: ştiut fiind faptul că ima- 
ginile despre o epocă sunt însușite și internalizate 
mai bine de generaţiile care doar le-au receptat, ne 
putem întreba în ce măsură stereotipurile create în 
anii democraţiei populare au rămas în imaginarul co- 
lectiv al românilor sau sunt umbrite de imaginea 
noastră față de regimul care a creat aceste reprezen- 


tări, 


Strada Ana Ipătescu, Galaţi 

1 Mihai Beniuc, Literatura din RER. și perspectivele ei de 


dezvoltare, în „Lucrările primului congres al scriitorilor 
din Republica Populară Română, Editura de stat pentru 


literatură și artă, București, 1956,p. 15. 


2 „Pentru literatura noastră are o importanţă deosebită 


faptul că scriitorii de seamă și-au consacrat activitatea 
lor vremii revoluționare din jurul anului 1848, îndeo- 
sebi luminoasei figuri a promotorului înflăcărat al ace- 
lui timp, Nicolae Bălcescu, apoi marilor răscoale 
ţărăneşti din anul 1907. La noi, anul 1848 și 
paşoptismul, din cauza trădării ulterioare a ideilor lui 
de către burghezie, ajunsese de batjocură, stingân- 


du-se flăcările lui sub injuriile pe care le meritau de fapt 


„IST IN LITERATURA 


> 


1954, p. 514). 


5 Personajul a fost valorificat în contextul ideilor despre 


emanciparea femeilor în noul regim (Ana Ipătescu, în 
Limba română. Manual provizoriu pentru clasa a V-a 
elementară, Editura de stat, București, 1949, p. 66). 
Fragmentul biografic despre Ana Ipătescu era precedat 
de articolul 21 din constituţia R.P.R. în care era enunțat 
principiul conform căruia femeia avea drepturi egale 
cu bărbatul. Contribuţia ei la revoluția din 1848 era 
descrisă și elevilor de clasa a VI-a elementară 
(Ana Ipătescu, în Limba română. Manual unic pentru 
clasa a Vl-a elementară, Editura de stat, București, 
1950, p. 316). 


partidele burgheze, facțiunile cum le numea pe drept  € Fiica vornicului Iordache Florescu (Camil Petrescu, Un 
om între oameni, volumul I, Editura Tineretului, 1958, 
p. 441). 

7 Ibidem, p. 438. 

8 Ibidem, p. 444. 

* Ibidem, volumul II, Editura Tineretului, 1959, p. 444. 

1 Ibidem, p. 445. 

1 [pidem, p. 448. 

“2 Ibidem, p. 450. 

13 Ibidem, p. 453. 

11 Ibidem, p. 458. 

15 [pidem, volumul III, Editura Tineretului, 1957, p. 398. 


Caragiale, cărora în celebra sa piesă O scrisoare pier- 
dută le-a smuls masca de pe obraz, iar în vestitul său 
pamflet 1907- din primăvară până în toamnă le-a do- 
vedit criminalitatea față de țărănimea săracă” 
(Ibidem). 

s Se pare că toată această documentare i-a fost înlesnită 
de ajutorul unui student, care, tocmit fiind de editură, 
extrăgea materialul documentar din volumele şi tipă- 
riturile disponibile la Biblioteca Academiei şi î trimitea 
scriitorului aflat la Sinaia, în casele de creaţie (Vlaicu 
Bârna, Între Capşa şi Corso, ediţia a III-a adăugită, Edi- 


tura Polirom, lași, 2014, p. 122). 1 Pentru a evita interpretarea într-o manieră greşită a ro- 


* Rolul liderului în revoluţie trebuia să țină seama de con- lului unui lider, criticul literar Nicolae Tertulian numea 

ceptul de personalitate în istorie, bine explicat şi deli- 
mitat din punct de vedere teoretic, concentrat în jurul 
ideii de conformitate între necesitatea istorică și acțiu- 
nea umană. În faţa „legilor economice obiective de dez- 
voltare a societăţii“, liderului îi era oferită doar șansa 
de a se evidenția prin ideile şi aspiraţiile care „exprimă 
just nevoile dezvoltării economice a societăţii“ 
(M. Rozental, P. ludin (redactori), Mic dicționar filozo- 


fic, Editura de stat pentru literatură politică, București, 


elementul esenţial pe care un scriitor ar fi trebuit să îl 
aibă în vedere ilustrând o personalitate istorică: legă- 
tura acestuia cu masele. Marxism-leninismul îşi ex- 
prima astfel admiraţia pentru personalitățile 
revoluţionare care au avut încredere în „forța creatoare 
a maselor”, după cum afirma autorul (Nicolae Tertulian, 
Probleme ale literaturii de evocare istorică, Editura de 


stat pentru literatură şi artă, Bucureşti, 1954, p.45). 

Cu Eminescu, la simpozionul național de hiperbole 


Eu am văzut în ochii largi profetul 
Ce tună strigăt de nemulțumire. 
Nicolae Labiş 


Când, în anii 30 ai veacului trecut, G. Călinescu a 
lansat pe piață volumele sale despre Eminescu, pa- 
chetul de acțiuni pe numele acestuia atingea la bursa 
de valori a României interbelice cote maxime. Intra- 
sem, cum s-ar zice, în „obsedantul deceniu” 
Eminescu. Negocierile privind imaginea poetului 
nostru reprezentativ făcuseră ca balanța să se încline 
definitiv în favoarea partidei adoratorilor săi. Cei 
câțiva firavi opozanți („detractori” pre-dilematici) pă- 
reau implacabil morți şi îngropaţi!. Dar, deşi oferta 
era deosebit de generoasă, cererea devenea tot mai 
insațiabilă; de aici, inflația şi producţia de monedă 
falsă. Asumându-şi calitatea de major shareholder în 
întreprinderea de capitalizare a noului zăcământ 
naţional, criticul nostru a încercat, printr-un mana- 
geriat abil, să țină lucrurile sub control, în vederea 
obținerii unui profit maxim, dar fără iluzii deşarte. 
Sunt îndeobşte cunoscute avertismentele şi îndem- 
nurile la prudenţă ale lui Călinescu formulate, cu 
ştiuta-i vervă polemică, la începutul capitolului „Cul- 
tura” din Opera lui Mihai Eminescu. lată: „Precum 
Dante ajunsese în Italia cripta tuturor înțelepciunilor 
omeneşti, Eminescu a ajuns şi el, în lipsa unei critici 
adevărate, începutul şi sfârşitul oricărei discipline, 
autoritatea supremă”?... Privită în contextul unor 
„false idolatrii” şi „exagerări de cult”, şi a obligaţiei de 
a studia opera poetului „în spiritul adevărului şi cu o 


pietate care să nu degenereze în caricatură”, aceste 
rânduri şi-au păstrat actualitatea. Preluând rezervele 
şi semnalele de alarmă ale marelui critic şi istoric li- 
terar, Al. Oprea socotea în 1980 că ele se aplică, mai 
cu temei, speculațiilor generate de publicistica emi- 
nesciană, devenită „hrana preferată a amatorilor de 
fraze grandilocvente şi de revelații psihice”, mai ales 
pagina de coloratură națională fiind „luată în antre- 
priză de cele mai reacționare cercuri politice ale ve- 
chii Românii”. Dar prefațatorul volumului al IX-lea din 
Ediţia Perpessicius a Operelor eminesciene, la care 
recunoaştem şi poncife frazeologice ale „noii” Românii, 
cădea el însuşi în capcana concesiei față de ideologia 
de data asta partinic-comunistă a epocii, vorbind de 
o publicistică „atât de legată de suferințele şi aspi- 
rațiile claselor de jos” În realitate, textul jurnalistic 
eminescian, de orientare conservatoare în esență 
(loan Stanomir), e „valorificat” de toate curentele 
noastre naționaliste şi extremiste, de la dreapta la 
stânga, ajungându-se chiar, cum arată Lucian Boia, ca, 
la centenarul din 1950, poetul să fie asumat, simul- 
tan, şi de oficialitățile comuniste din țară, dar şi de 
opozanții anti-comuniști din exil, precum Mircea 
Eliade sau Carol al II-lea. În ceea ce priveşte afir- 
mațiile ironice ale lui Călinescu, dincolo de corul de 
proteste ale celor ce li s-au părut că înseamnă o 
obstrucţionare a ritualului eminescologic (s-a vorbit 
cu reproş chiar de un „jug călinescian”), să remarcăm 
şi noi că ele sunt atenuate până la urmă de propria-i 
întreprindere, model de erudiție şi clarviziune, 
înălțând o construcţie exegetică de mari dimensiuni, 

cuprindere şi frumuseţe. Întreaga lucrare, din care nu 
lipsesc superlativele, validează astfel de rânduri din 
acelaşi capitol: „Ca poet, Eminescu a fost cel mai cult 
dintre poeţii noştri, cu cea mai ridicată putere de fo- 
losire a tuturor factorilor de cultură... Fără ca prin 
aceasta, îşi ia măsură de siguranţă criticul nostru, să 
se transforme într-un „monstrum eruditionis”. Dacă o 
comparație cu Dante i se părea criticului, cum am 
văzut, forțată, el nu-şi refuza totuşi plăcerea asocierii 
poetului român, în numeroase ocazii, cu o personali- 
tate de talia lui Goethe. Chiar primele rânduri din mo- 
nografie trimit către o astfel de asociere: „răsfoirea 
manuscriselor sale ne dezvăluie un Eminescu plă- 
nuind mari compoziții lirice şi dramatice, un poet cu 
năzuința grandiosului şi a organicului ca şi Goethe”. 
După Călinescu, astfel de asocieri devin curente 
până la saturație în eminescologie, campionul lor 
fiind, neîndoielnic, Edgar Papu, „părintele protocro- 
nismului”, care introduce în discuție, mai apăsat, o co- 
ordonată precum anticiparea (devansarea) de către 
Eminescu, dar şi de alți conaţionali, a unor curente, 
teorii şi practici moderne din filosofia, ştiinţa şi lite- 
ratura română şi universală. Personal, acest demers 
al lui E. Papu îmi aminteşte de excesele din manualele 
epocii staliniste, unde, într-un mixaj amețitor de real 
şi imaginar, ruşii erau, cu câteva zile înaintea altora, 
inventatorii de drept ai becului electric (Alexandr N. 
Lodighin), ai radiofoniei (Alexandr Popov) şi ai ra- 
(Konstantin  Ţiolkovki), 


adevărații descoperitori ai geneticii (|. V. Miciurin) şi 


chetei  interplanetare 
ai agrobiologiei (Trofim Lisenco), primii experimen- 
tatori ai vieții produsă în laborator din materie non- 
celulară (Aleksandr 1. Oparin, Olga Lepeşinskaia), 
primii exploratori la Polul Nord (Ivan Paparin), pri- 
mii inițiatori în teoria şi practica educaţiei colective 
(A. S. Makarenko)... Sovieticii au fost, aşadar, primii 


protocronişti în plan mondial! Revenind pe meleagu- 


rile noastre, autorul cărții din 1971, reeditată la 
„Junimea” în 1979, Poezia lui Eminescu, crede, de 
exemplu, în răspăr cu o elită de latinişti ce-l caută, ca 
o posibilă reminiscență literară, pe celebrul „dulce” 
eminescian acasă la Sapho, Catul, Posseidipos, ori cu 
Tudor Vianu, care-l priveşte doar ca pe un element 
nevinovat al recuzitei romantice, că poetul nostru 
este cel dintâi care „trăieşte dulcele ” cu o „intensitate 
şi bogăție de nuanţe” ce-l fac să depăşească cu mult 
primele inițiative romantice în această direcție 
(Lamartine, Alecsandri la noi). Mai mult, nesocotind 
avertismentul lui Călinescu, el susține că Eminescu, 
în demersul său de „promovare lirică a dulcelui”, este 
„egalat numai de Dante în toată literatura universală”. 
Adăugându-i în această asociere pe Shakespeare şi 
Goethe şi pornind de la neşansa unei vieţi prea de 
timpuriu curmată, Edgar Papu distinge în persoana 
poetului român „pe un mai nefericit egal al lor'?. 
Exemplele pot continua. Motivul „prăbuşirilor de 
lumi” întrece, prin „infinita forță sugestivă a evocări- 
lor eminesciene”, maniera „exterior descriptivă” hu- 
goliană şi, mai mult, „toate antecedentele romantice”. 
El se distinge, de asemenea, printre „cei dintâi poeți 
europeni de factură majoră în care se află înscrisă înti- 
părirea filosofiei lui Schopenhauer”, fiind urmat în 
această privinţă doar de figuri strălucite ale Germaniei, 
precum Nietzsche şi Wagner. Criticul nu face econo- 
mie de hiperbole: marile „gesturi cosmice” din pos- 
tuma „Memento mori” fac din autorul ei „unul din cei 
mai mari poeți titanici ai lumii”. Eminescu este, de 
asemenea, „unul din cei mai nuanțați şi mai profunzi 
reprezentanți ai sinesteziei în lirică”; dar, prin „vizua- 
litate activă”, el ajunge să privească, sfidând timpul, 
„prin ochii veacului nostru”. Cu aceasta, ajungem la 
dezavuarea formulei restrictive şi minimalizatoare 
„Eminescu, ultimul romantic european”, în favoarea 


înscrierii sale printre cei dintâi reprezentanţi ai post- 

romantismului de nuanță modernă, sincronic şi „fără 
urmă de influenţă” cu marii poeţi simbolişti contem- 
porani ai sfârşitului de secol XIX. Mai departe, el se 
distinge ca purtător de „germeni anticipatori” ai epo- 
cii următoare, ajungând, prin „Oda (în metru antic)”, 
nu numai la „repudierea” din perspectivă modernă a 
romantismului dar şi la „acel existenţialism difuzat 
abia în veacul nostru şi care se dirijează către regăsi- 
rea fiinţei în cadrul experienţelor-limită”. Poezia ci- 
tată reprezentă, astfel, „poate prima valoroasă piesă 
lirică a existenţialismului”. Mai departe, printr-o 
„Zonă minus a grotescului”, Eminescu se apropie şi de 
cultivarea inovatoare a absurdului în literatura euro- 


peană?. Din seria de raportări europene ale lui E. 
Papu, mai rezonabilă este desigur aceea, cu bătaie 
mai scurtă, la postromantism. Romantic până în mă- 
duva oaselor, cum s-a şi autodefinit, Eminescu ten- 
tează, ca şi alţi congeneri, mari reprezentanţi ai 
curentului, la modul intuitiv, modalităţi şi direcţii ale 
poeziei sfârşitului de secol, fără ca, totuşi, să dea pe 
undeva vreun semn că i-ar fi citit pe contemporanii 
săi simbolişti Charles Baudelaire, Paul Verlaine, 
St&phane Mallarmă, Arthur Rimbaud, ca să nu mai 
vorbim de un Georges Rodenbach ori Algernon 
Charles Swinburne. M-am bucurat să văd o astfel de 
invitaţie la prudenţă din partea unui reprezentant al 


Interior din Muzeul „Mihai Eminescu”, lași 

noii generații critice, Bogdan Creţu, care propunea, 
într-o recenzie la cartea lui Caius Dobrescu Mihai 
Eminescu. Imaginarul spaţiului privat. Imaginarul 
spaţiului public, în acord cu eforturile autorului 
braşovean de ne oferi imaginea unui scriitor racordat 
la „un sistem poetic perfect congener cu secolul său”, 
să rămânem doar în limitele acestui post-romantism 
de final de secol. Altfel, crede tânărul profesor ieşean, 
prea mult „aplomb encomiastic”, prea multe „excese 
protocroniste”, prea multă „vlagă sofistică” s-au con- 
sumat pentru a-l face pe Eminescu un poet modernist 
şi chiar postmoderns. 

Reluând argumentele din Poezia lui Eminescu, 
Edgar Papu îşi fundamentează teoriile protocroniste 
în celebrul volum Din clasicii noștri, 1977, în mod 
substanţial, pe analiza operei eminesciene. De sub 
hlamida lui Edgar Papu, care, e adevărat, nu şi-l asu- 
mase încă pe Heidegger (o va face abia în cartea apă- 
rută postum Eminescu într-o nouă viziune), răsar alți 
propovăduitori de priorități româneşti, fanatici 
declarați ai amintitului protocronism, o parte din ei 
drapați în somptuoase mantii academice sau senato- 
riale: Dan Zamfirescu, Marin Mincu, Henri Zalis, lie 
Bădescu, lon Coja, Corneliu Vadim Tudor, Paul 
Anghel, S. Damian... Între aceştia, din păcate, şi mol- 
doveni de-ai noştri, precum |. Constantinescu, Th. 
Codreanu, G. Popa, de altfel, nişte minţi cu totul lu- 
minate. S-a ales praful din pozitivul spirit critic juni- 
mist, de parcă nici nu s-ar fi născut în paginile 
„Convorbirilor literare” din capitala moldavă. Şi parcă 
nu aici ar fi apărut, în contextul „primei bătălii cano- 
nice” (N. Manolescu) din cultura română, avertismen- 
de Titu 


Maiorescu, fără îndoială, primul adversar al proto- 


tele privind  „megalografia” lansate 
cronismului românesc. Căci preferința pentru cuvinte 
balonate şi comparații mirobolante e meteahnă 


veche la români şi ele au fost ridiculizate de mentorul 

junimist în două celebre articole din 1869 („Obser- 
vări polemice”) şi 1873 („Beţia de cuvinte” în „Revista 
contimporană”). lată-l în paginile „Convorbirilor lite- 
rare” din acei ani pe înaintaşul lui Edgar Papu în per- 
soana prolificului istoric, scriitor şi gazetar, Vasile 
Alexandrescu-Ureche, cel care, alăturându-l pe „su- 
blimul” Văcărescu „germanului practic” Goethe, se 
întreabă cu modestie: „Suntem oare pretenţioşi pro- 
clamând superioritatea poeziei lui Văcărescu?” lată-i 
şi pe viitorii susținători ai prefigurărilor ştiinţifice 
româneşti, modeşti avatari ai aceluiaşi năstruşnic sa- 
vant cu „şapte nume” (M. Eminescu), exeget acum al 
lui Miron Costin: „Care e meritul lui M. Costin ca om 
de ştiinţă? Dar ce dezvoltare mai admirabilă de 
inteligență ca aceea a lui M. Costin, care ajunge la 
concluziunile ştiinţei cu secole mai nainte de atâți ne- 
muritori lucrători în ogorul ştiinţific, în ogorul isto- 


re 


riei, la apusul Europei!“. Fulminantul istoric şi filolog 
Dan Zamfirescu e prefigurat şi el de cunoscutul poli- 
tician liberal Dumitru Brătianu, cu o intervenție re- 
torică din 1866, pe care o citează larg, amuzându-se, 
dar nu foarte tare, Maiorescu: „Două din cele mai 
mari evenimente în istoria Europei moderne au pri- 
mit direcțiune, sau cel puţin s-au născut, la signalul 
dat de pământul nostru: revoluțiunea franceză şi cele 
două uniuni naționali ale Italiei și Germaniei. Revo- 
luțiunea franceză este numai continuațiunea revolu- 
ţiunii lui Horia... La sunetul eraldului, anunțând 
unirea Moldovei și a Munteniei, se deşteaptă 
Garibaldi şi Bismarck; Constituţiunile ce ne-am dat 
în anii acești din urmă sunt şi ele premergătoare nou- 
lui spirit în Europa. După noi, Austria își reveni la 
parlamentarism; după noi, Spania face revoluțiunea 
sa; după noi, însăşi Francia va face câţiva paşi înainte 
în sensul democrației“. 

În ceea ce priveşte protocronismul nostru recent, 


prea multe lucruri nu se mai pot spune. Ela fost ra- 

diografiat în capitole de lucrări sau studii monogra- 
fice întregi, cele mai multe de semn negativ, semnate 
de antropologi cunoscuți precum Catherine Verdery, 
critici literari mai mult sau mai puțin tineri cum sunt 
Florin Mihăilescu, Nicolae Manolescu, Th. Codreanu, 
Lionel Decebal Roşca, Alexandra Tomiţă, Grațian 
Cormoş, ori istorici de prestigiu ca Lucian Boia. O 
mențiune specială merită cartea din 2008 - adevărat 
„bestseller critic”, s-a spus - a profesorului Eugen 
Negrici, Iluziile literaturii române. Tentativele proto- 
croniste sunt privite aici într-un ansamblu mai amplu 
de pioşenii, tabuizări, culturi, mistici, canonizări, mi- 
tizări, false paralelisme, fundamentalisme, ignorări 
obstinate de disfuncţii, psihoze, obsesii..., mai mare 
groaza. Cartea e menită să toarne o cisternă de apă 
rece peste motoarele noastre encomiastice, prea ade- 
sea turate la maximum. Dar nici aşa! Domnul Negrici 
aduce în istoria noastră literară o viziune atât de 
„sceptic-rece” (Eminescu a bănuit el ceva) încât 
aproape că îţi vine să te laşi de meserie. La capitolul 
„Prinți geniali, purtători de torţe, făclii naționale”, pri- 
mul scriitor luat în discuţie este Mihai Eminescu. D-sa 
e rezervat cu privire la capacitate noastră de a părăsi 
zona „deliraţiei la geniu” şi, deopotrivă, a „isteriilor 
demolatoare”, pentru a reveni la statutul „strict lite- 
rar” al poetului şi a reface „contactul firesc cu opera”, 
dar o umbră de lumină, totuşi, se întrevede. Mai este 
încă posibilă o carte care să ne explice, lucid, forța de 
„reverberaţie în timp” a poeziei eminesciene, moti- 
vele „efectului ei persistent”. O alternativă la „pălirea” 
valorii strict artistice a operei pare să fie investigarea 
„valorilor expresivității” acesteia. Există o soluție, şi 
o bănuim în interogaţia finală a capitolului: „Neînce- 
tând să ne uimească, puritatea mistică a simțirii, ade- 
vărul sentimentelor, trăirea arzătoare a ideilor, nu 
contribuie, oare, la complexitatea efectului, refăcând 
în alt plan, terenul pierdut?”€. 

Mai este, aşadar, multă treabă de făcut. Opera lui 
Eminescu, trecută şi ea prin cutremure, a rămas încă 
vie, în picioare. E un lucru îndeobşte cunoscut că, 
atunci când un text nu mai generează sens şi 
semnificație pentru generațiile următoare, e răposat 
estetic. El rămâne însă imun la muşcătura timpului 
dacă, precum în cazul lui Eminescu, ne oferă noi şi 
variate piste de analiză şi interpretare, noi prilejuri, 
cum spunea Cioculescu, de încântare estetică. Dar 
opera însăşi ne impune nişte limite rezonabile de 
care suntem datori să ținem seama. Căci una e, vorba 
„divinului critic”, să visăm pe marginea textelor şi alta 
să ne inducem prin ele halucinaţii narcomane şi 
coşmaruri apocaliptice. Eminescu nu e Nostradamus. 
A pescui în fulgurații de vers ori în mari scenarii oni- 
rice prefigurări ale unor teorii filosofice moderne sau 
urme de postulate ale fizicii cuantice mi se pare cu 
totul excesiv. Un manual de interpretare a viselor este 
mult mai productiv în această direcție. Cu ceva 
cunoştinţe de literatură universală şi cu mai mult 
curaj, putem detecta astfel de anticipări la toți marii 
poeți ai lumii, începând cu Homer, posibil străbunic 
al lui Freud şi Adler, sugerând, primul, teoria comple- 
xelor psihice, a refulării şi a pulsiunilor compensato- 
rii (şchiopul Hefaistos însurat cu cea mai frumoasă 
dintre zeițe), ori cu colegul său de generaţie, Moise, 
prevestitor al efectelor încălzirii globale (potopul) şi 
ale experimentelor nucleare (Sodoma şi Gomora). 
Eminescu anunţându-l pe Einstein în poezia „La 
steaua”? Păi atunci, dacă e pe dreptate, protocroniştii 
elvețieni ar trebui să-l revendice, ca anticipator, cu 
câteva zeci de ani înaintea lui Eminescu, pe inspira- 
torul acestuia, Gottfried Keller al lor lată: „Vielleicht 
vor tausend Jahren schon/ zu Asche stob der Stern,/ 
und doch steht dort sein milder Glanz/ noch immer 
still und fern” („Siehst du den Stern”). Mai logic ar fi 
să vedem aici, cum zicea profesorul nostru 

Constantin Ciopraga, o observaţie curentă de ordin din secolul XVI, la Galileo Galilei, savant de altfel cu- 


fic, ori, cum notează mai recent Lucian Boia, „o  noscut şi citat de Eminescu. 
problemă astronomică foarte limpede” Preocupări Lăsând gluma deoparte, e un fapt îmbucurător, 
privind deplasarea în spaţiu a luminii le găsim încă desigur, că exegeza eminesciană n-a rămas cantonată 


Interior din Muzeul „Mihai Eminescu”, lași 
Foto: Corneliu Grigoriu 

în Călinescu, Vianu, Caracostea, Cioculescu, 
Murăraşu..., că se forțează trecerea dincolo de „cor- 
tina de fier” a interpretărilor clasice. În 1968 apare 
marea schismă a lui |. Negoiţescu cu propunerea unui 
„nou Eminescu”, plutinic, al postumelor, în pofida 
„prodigiilor asociative” şi a „insaţietăților de gust” că- 
linesciene. „Sentimentului geografic” al poeziei emi- 
nesciene mărturisit de Călinescu, Negoiţescu îi opune 
un sentiment „geologic” al aceleiaşi poezii, în numele 
căruia proclamă frumuseţea inegalabilă a marelui ei 
imperiu subteran, cu magme fierbinți, limbi de flăcări 
vineții şi otrăvuri distilate, ale căror stranii şi fasci- 
nante megalopolisuri se numesc „Memento mori”, 
„Povestea magului călător în stele”, „Mureşanu”, „De- 
monism”, „Diamantul nordului”, „Gemenii”. Următoa- 
rea replică aparține unui filosof, Constantin Noica, ce 
va opune „odihnei” noastre, lungi şi comode, în 
Călinescu, un sentiment „galactic” al operei emines- 
ciene, generat de prelungirile ei, dincolo de granițele 
îndeobşte cunoscute, literare, în marile orizonturi ale 
cunoaşterii, către acele „nemargini de gândire” des- 
pre care poetul însuşi a vorbit. Așadar, „codul” inter- 
pretativ călinescian, zice cu aplomb un discipol 
declarat al filosofului de la Păltiniș, Constantin Barbu, 
este „istoric depăşit”. Au apărut noi repere în exerci- 
tarea actului critic; în afară de 1. Negoiţescu, se dis- 
ting Rosa del Conte, loana Em. Petrescu, Dan C. 
Mihăilescu, Svetlana Paleologu Matta, Monica 
Spiridon... S-au propus noi efigii ale poetului. Noi 
autorități tutelare. Noi provocări. Dincolo de Platon, 
Kant, Hegel, Schopenhauer, dincolo de „pesimism şi 
natură”, „voluptate şi durere”, „farmec dureros”, „ine- 
fabil”, „lună”, „feeric nocturn”, „motivul teiului”, „me- 
tafora mării”, „femeie titanică”, „Veneră serafică”.., 
s-au adăugat, mai mult sau mai puţin justificat, nume 
noi de referință în paradigma eminesciană: 
Nietzsche, Heidegger, Husserl, Max Scheler, 

Einstein... termeni noi precum „absolut”, „abis onto- 


logic”, „nihilism”, „structuri holografice”, „ireal poetic”, 
„antimaterie”, „ființă, „ființare”, „ființial”... Datoria 
noastră este să le privim cu obiectivitate, chiar când 
nu suntem pe deplin de acord cu ele. Plasarea poetu- 
lui nostru în ambianța existenţialismului heidegge- 
rian devine un adevărat semn de recunoaştere 
pentru eminescologii de dată mai recentă, un blazon 
asumat cu fermitate şi chiar cu exclusivism, bu- 
năoară, de Svetlana Paleologu-Matta: „grila lui 
Heidegger e singura, la ora actuală, după umila mea 
părere, care permite o abordare mai profundă a unui 
poet ca Eminescu”. Astfel, ca să dăm un exemplu, 
apelând la Heiddegger, pentru care căderea e o pro- 
pulsare „în înălțime” şi, o dată cu aceasta, o „deschi- 
dere” în profunzimi, autoarea cărții din 1988 despre 
Eminescu, descoperă în „Luceafărul” ridicarea către 
o astfel de profunzime, echivalentă cu „abisul cuvân- 
tului”. E o „cădere în sus”, cum sună un titlu de carte 
a lui Mihai Cimpoi. Oricum, duce exegetul basarabean 
ideea mai departe, acest abis („râpă”, zice cam nein- 
spirat domnia-sa) „îl aşteaptă pe poet atât în arătările 
fiinţei ființării cât şi în înfățişările ființei cuvântului”?. 
Pe aceeaşi linie, George Popa, prieten şi confident 
epistolar al româncei din Logano, evidenţiază și el, în 
seria sa de Teze și antiteze din revista online a româ- 
nilor din Canada, „Alternativa”, descoperirea de către 
aceasta a unui Eminescu „heideggerian avant la 
letre”, cu diferența că, dacă filosoful german pune 
problema salvării ființei doar la nivel teoretic, scrii- 
torul român chiar o salvează prin poezie?. Propria 
carte de altfel a medicului eminescolog de la laşi, Des- 
chideri metafizice, 2007, este înțesată de Heidegger. 
Grila de lectură heideggeriană devine atât de uzi- 
tată încât, într-un interviu acordat lui Mihai Cimpoi, 
Rosa del Conte, care-și revendică voalat descoperirea 
filiaţiei, socoteşte că ea, supralicitată, a devenit o ade- 

vărată „modă” în critică, nu numai în ce-l priveşte pe 
Eminescu dar şi pe alți poeți, dincolo de graniţe de 
lac şi de timp: „după părerea mea perspectiva este 
mai mult sugestivă decât fondată filosofic: într-atât 
încât s-a ajuns să fie adoptată şi pentru Eckart cât şi 
pentru Sf. Tereza, pentru Eminescu ca şi pentru 
Montale!"1%. Absolutul lui Eminescu, pare să spună 
distinsa profesoară din Roma, este strict problema 
lui Eminescu şi nu a lui Heidegger. De altfel, chiar au- 
toarea incitantei exegeze din 1988, Eminescu și abisul 
ontologic, venind în întâmpinarea acuzei de „heide- 
ggerizare” excesivă a poetului român, adaugă la ediția 
a treia din 2007 o addenda, „Eminescu dincolo de 
Heidegger”, adică înapoi la Platon! Un afin al acesteia, 
deja amintit, George Popa, publică şi el la Editura 
Princeps, 2010, cartea Eminescu sau dincolo de abso- 
lut. Într-o euristică specifică, își rezumă undeva de- 
mersul domnia-sa, „intelectul eroic” al poetului 
nostru plonjează în „Marele Deschis”, antrenat într-o 
permanentă „cursă a eliberării”, surmontând piscul 
absolutului. Pornind de la citatul eminescian „abso- 
lutul este frate cu moartea”, autorul ieşean depistează 
aici depăşirea ţelului suprem al minții umane (abso- 
lutul) şi, astfel, performanța poetului nostru de a 
ajunge la „cea mai radicală deschidere, cea mai înaltă 
viziune a libertății metafizice!!. Nu lipsesc din exege- 
zele lui G. Popa nici accentele protocronice, ideea lui 
Eminescu privind „azvârlirea omului în brazdele ve- 
ciei”, „devansând afirmația similară” a lui Martin 
Heidegger privind omul „aruncat în lume”, ca „ființă 
întru moarte”!? Atracția lui Heidegger e, să 
recunoaştem, irepresibilă. Atât de puternică încât şi 
|. Negoițescu, autorul studiului de răscruce de la fi- 
nele anilor 60 ai secolului trecut (Poezia lui 
Eminescu), unde nu e pomenit nicăieri filosoful ger- 
man, simte nevoia ca în prefața ediţiei a treia, din 


1980, să-şi revendice, ca „imbolduri” ale propriei 

inspiraţii critice, opera teoretică a lui Blaga şi, prin 
ea, deschiderea de orizonturi „spre gândirea unui 
Sigmund Freud ori Martin Heidegger”1?. Aceeaşi la- 
cună şi-o va corecta mai târziu Edgar Papu. Să mai 
adăugăm mărturisirea fostului şi actualului „copil te- 
ribil” al Craiovei, „fiorosul” Constantin Barbu ((Dan 
Mănucă), autor, pe urmele lui Noica, al unei ciudate 
„gramatici” gnostic-ezoterice eminesciene, că întâl- 
nirea sa cu Heidegger, cel ce se naşte cu câteva luni 
după dispariţia lui Eminescu, i-a produs „tristețea că 
ultimul mare filosof al lumii nu l-a cunoscut pe ulti- 
mul mare poet al lumii”. 

Nu lipsesc din demersurile comparatiste sans riva- 
ges de ultimă oră nici „întâlnirea”, ca „ipoteză de lucru”, 
dintre Eminescu şi un înaintaş al gânditorului german, 
filosoful pre-existențialist danez Sgren Kierkegaard, 
eveniment produs, ne asigură cercetătoarea ieşeană 
Amalia Enache, sub semnul modernismului incipient. 
Articolul său din „Studii eminesciene” (nr. 16, 2014) 
se numeşte „Eminescu şi Kierkegaard, doi romantici 
moderni”. Asocieri (şi disocieri) cu autorul pre-ciora- 
nian al Tratatului despre disperare le găsim şi în cele 
Trei eseuri din 2011 ale sibianului Radu Vancu. De alt- 
fel, perspectiva comparatistă rămâne seducătoare 
pentru cercetătorii de dată mai recentă. Voi recurge 
doar la câteva exemple. Într-o frumoasă lucrare de 
licenţă, dezvoltată în studiul critic „Eminescu. Visul 
chimeric”, 1991, Mircea Cărtărescu îl aşază pe 
de 


cunoaştere, în compania măgulitoare a unor anticipa- 


Eminescu, prin amplitudinea orizontului 
tori şi exponenți ai liricii moderne precum Novalis, 
Poe, Rimbaud. Ca şi aceştia, poetul român „a deschis 
un front cognitiv uriaş”, implicându-se fără ezitare „în 
toate domeniile existenței”. Astfel de afirmaţii sunt 
însoțite însă de echilibru şi de bun simţ. Prin setea lui 
de cunoaştere în varii domenii, mai „ample şi fruc- 


tuoase” fiind studiile din zona filosofiei şi a istoriei, 

Eminescu se dovedeşte nu atât un savant de factură 
enciclopedică, cât, mai ales, „un spirit preştiinţific, cum 
ar spune Bachelard, înclinat spre speculație şi reverie”, 
de tipul gnosticilori*. În prefața de la ediţia a doua, din 
2011, a lucrării, se trezeşte în Cărtărescu prozatorul 
din Orbitor, transpunând într-o pagină de veritabilă 
efuziune lirică imaginea înțeleptului din „Scrisoarea I”, 
Un 
de 


Gângora şi de Shakespeare!€. Iarăşi Dante! Mergând 


aruncat în Capitala care ucide a lui Cezar Petrescu: , 
biet om care scrisese versuri demne de Dante, 

mai departe, o colegă de generație a cunoscutului 
autor al Levantului, stabilită de timpuriu la Berlin, spe- 
cializată în fenomemnologia limbajului, llina Gregori, 


identifică, la rându-i, în transcrierile şi comentariile lui 


Eminescu din perioada berlineză privind filosofia 
inconştientului şi etnopsihologia, cu ecou în încercă- 
rile sale prozaistice, un precursor al lui Jung: „Desco- 
perim în această onirologie a sufletului etnic nu numai 
o anticipare a psihologiei abisale jungiene, ci şi ele- 
mentele unei concepții moderne despre istorie... 
Mai tânărul Radu Vancu, deja amintit, îl plasează şi el 
pe poetul nostru dincolo de romantism, pe o linie evo- 
lutivă Hâlderlin - Mallarme, dar „urmărind o direcție 


lirică mai pronunțat tragică” decât a acestora. În ceea 
ce priveşte literatura română, Eminescu ajunge, 
printr-o prefigurare a „poeticilor biografiste” mo- 
derne, la Bacovia şi, prin el, la Mircea Ivănescu şi la 
douămiişti!&. 

Nici Kierkegaard însă şi nici Heidegger nu repre- 
zintă „ultima frontieră” în eminescologia de orientare 
ştiințifico-filosofică. Unul din reprezentanții gene- 
raţiei relativ tinere de cercetători, universitarul 
timişorean Pompiliu Crăciunescu, ridică ştacheta la 
înălțimi ameţitoare, „deasupra si numai aparent în 
afara textului” (Elvira Sorohan), venind cu o grilă de 
lectură în mare măsură insolită, şocantă şi destul de 


incomodă, să recunoaștem, pentru cititorul (fie el şi 


critic) neavizat. În cartea sa dedicată lui Eminescu, 
apărută la Junimea în 2000, descifrarea textului poe- 
tic şi „ştiinţific” al acestuia, autorul parcurge traseul 
stabilit de marele său mentor Basarab Nicolescu, în 
„manifestul” privind „noua viziune asupra lumii” din 
1996, de la „pluridisciplinaritate” (un obiect al unei 
discipline e studiat prin mijlocirea „mai multor dis- 
cipline deodată”) la „interdisciplinaritate” („transfe- 
rul metodelor dintr-o disciplină într-alta”) şi, mai 
departe, ca ultim obiectiv în deplina „înțelegere a 
lumii prezente”, la „transdisciplinaritate” (obiectul 
studiat este, simultan, „şi între discipline şi înăuntrul 
diverselor discipline, şi dincolo de orice disciplină”, 
ş.a.)!?. Cartea lui Basarab Nicolescu, de o mare pro- 
funzime, concentrare, sistematizare şi limpezime a 
ideilor, cu care ne-a obişnuit încă de la revoluționara 
abordare a universului barbian, din 1968, Ion Barbu. 
Cosmologia „jocului secund”, se numeşte La transdis- 
ciplinarită (manifeste), Editions du Rocher, Monaco, 
1996, şi a fost tradusă la Polirom în 1999. Cartea lui 
Pompiliu Crăciunescu se intitulează Eminescu: para- 
disul infernal şi transcosmologia şi valorifică multe 
din conceptele mentorului său, care-i validează, la 
rându-i, demersul, în prefața la volum intitulată, ca o 
parafrază la lina Gregori, „Îl merităm oare pe 
Eminescu?” Noua contribuție eminescologică ten- 
tează căile de acces la, în accepție nicolescieană, un 
„limbaj universal”, sau un „trans-limbaj”, menit să ex- 
prime „experienţa totalităţii ființei noastre, în sfârşit 
reunită, dincolo de aparenţe”. Termeni specifici ai 
acestui limbaj universal sunt, iată, într-o enumerare 
din care sunt sigur că mi-au scăpat destui dintre ei: 
„lucorile magmatice”, „spectroscopia magmei”, „piros- 
fera operei”, „poetica hologramei”, „sentimentul 


eonic”, „metafizica disimetriei”, „chreoda”, „enantio- 
morfismul”, „vidul intravital, „geometria incendiată”, 


„efectul Pompei”, „arsura glacială”, „paradisul infer- 

nal”, „zborul invers”, „figurile vidului”, „trans-limba- 
jul”, „cosmologia trans”. O preferință pentru aceşti din 
urmă termeni, pe lângă cel utilizat în titlu („transcos- 
mologia”), este evidentă, de exemplu, în recenzia din 
„Convorbiri literare” (6, 2009) la volumul bilingv din 
acelaşi an al lui Nicolas Blithikiotis, Eminescu, Lumină 
de lună. Poezii alese/ Lumiere de lune. Poemes choisis: 
„trans-misiune”, „transfinit”, „transgresiune”, „trans- 
viziune”, „transistoric”. Recenzia e, transgresându-şi 
granițele genului, un manifest, putem spune, al 
„generaţiei Trans” din noua eminescologie. Dincolo 
de utilitatea lor, bănuiesc, fără răutate, la autor, şi o 
tainică voluptate a termenilor rari, un orgoliu al 
apartenenţei la o confrerie selectă alături de Max 
Planck şi Kurt Gâdel (gelos pe colegul din Timişoara, 
am alergat pentru corectarea lacunelor de informare 
la Biblioteca universitară ieşeană centrală şi la filia- 
lele acesteia, cu care ocazie am constat cu surpriză că 
niciun volum de-al acestora n-a prezentat vreun in- 
teres pentru traducătorii români), St&phane Lupasco 
şi Basarab Nicolescu. La aceste nume, într-o mărtu- 
risire a autorului privind „recursul” său la teorii şi 
metode de pe diverse meridiane ale lumii, se adaugă 
altele, pe care nu le mai înşir aici. Pe lângă filosofi şi 
teoreticieni ai culturii şi ştiinţei, să mai menționăm 
că poeţii convocați sunt, cei mai mulți, din zona mo- 
dernă a istoriei literare: Blaga şi Stănescu de la noi, 
apoi, Rimbaud, Rilke (citat copios), Lorca, Gottfried 
Benn, Georg Trakl, Fernando Pessoa, Mârio de Sâ 
Nu 


lipseşte o paralelă cu Proust. În ceea ce priveşte po- 


Carneiro, Jorge Guillen, Vicente Aleixandre... 


sibila racolare a poetului nostru de către postmoder- 
nism, Pompiliu Crăciunescu refuză categoric 
„chingile” curentului, socotite o contaminare proto- 
cronistă, de care, fatalitate, până la urmă tot nu scapă: 
„Eminescu trasează, înaintea lui Nietzsche şi Artaud, 


dimensiunea solară a nebuniei”. 

Alături de această virilă generație „Trans”, nu cred 
că eminescologia mai mult sau mai puțin rulată a ani- 
lor din urmă se simte tocmai confortabil. lon 
Negoiţescu, cu regatul său plutonic şi loana Em. 
Peterescu, cu cosmologiile sale platonic-kantiene fac 
figură de sacre relicve ale antichității. Mircea 
Cărtărescu cu chimera sa onirică e de prin goticul 
timpuriu. Constantin Barbu şi Theodor Codreanu, 
care m-au speriat odată cu chintalele lor de trimiteri 
şi citate savante, sunt, şi ei, din evul mijlociu al emi- 
nescologiei. Edgar Papu, cu atâtea trimiteri pestrițe, 
vine, evident, din baroc. Echilibraţii Const. Ciopraga 
şi Dan Mănucă rătăcesc prin clasicism. George Popa, 
cu sublimul său hyperionic, abia întrezăreşte pâlpâi- 
rile primului romantism. Eugen Simion, cu proza lui 
Eminescu, e cam de nicăieri. Recitindu-mă, mie în- 
sumi îmi par venit din străfunduri de lume. Cărţi pre- 
cum aceasta pe care am discutat-o mai sus îi trec, 
generos, cu vederea, la aparatul bibliografic, pe 
reprezentanții consacraţi, oarecum oficiali, ai emi- 
nescologiei curente. La rândul lor, aceştia, cu rare 
excepții (Constantin Cubleşan), s-au retras într-o tă- 
cere suspectă, deşi Eminescu al domnului Crăciunescu, 
indiscutabil, o carte eveniment, îi aşteaptă de mai 
bine de cincisprezece ani. Dar lumea de azi, trebuie 
să acceptăm, se transformă, şi, odată cu ea, noi şi 
percepția noastră critică. Sunt semne de schimbare 
în această lume. Cultul lui Eminescu, „uniform şi mo- 
nolitic”, ne asigură Mihai Zamfir, dă semne de obo- 
seală. Atacată cu tărie în ultimul timp, ironizată şi 
ridiculizată, gramatica superlativă a expresiei emi- 
nescologice pare definitiv scoasă din uz. Dar se pe- 
trece cu aceasta un fenomen cu totul ciudat. Într-un 
mod mult mai subtil acum, prin înălțarea exegezei în 
stratosferele hermeneuticii moderne şi, de aici, 
printr-un transfer de la subiect la obiect, aura hiper- 
bolică poposeşte victorios, din nou, pe fruntea poe- 
tului nostru. O luăm așadar, cuminţi, de la capăt. 

10 resuscitare a acestora, în vederea redeschiderii dosaru- 
lui șia reabilitării măcar a câtorva dintre ei, o întreprinde 
criticul ieșean Al. Dobrescu, în trei volume antologice 
incitante, bine apreciate, Detractorii lui Eminescu, 
2002 - 2008, la care se adaugă masiva sa ediție Anghel 
Demetrescu, din 2007. 

2 G. Călinescu, Opera lui Mihai Eminescu, II, Minerva, 1985, 
p. 5-6. Să remarcăm că despre o primă șansă de egalare 
alui Dante, din păcate ratată de poet, vorbește Elie Miron 
Cristea în teza sa de doctorat budapestan, din 1895: 
„Dacă n-ar fi fost bolnav, dacă n-ar fi avut decepţii şi dacă 
nu s-ar fi întâlnit cu Schopenhauer și cu budismul, 
Eminescu ar fi putut fi pentru români ceea ce este Dante 
pentru italieni”. Integrarea lui Eminescu în familia „ace- 
lor spirite înflăcărate în fruntea cărora stă Dante” o aflăm 
și la un reputat eminescolog maghiar din anii postbelici, 
Lâsl6 Gâldi. Asocierea este, vom vedea, longevivă. 

3'Th. Codreanu va relua, apăsat, constructul imaginar al 
magiștrilor săi declaraţi, Papu și Noica. Eminescu este 
așadar „afin în domeniul cunoașterii «interdisciplinare» 
cu Leonardo da Vinci, Dante și Goethe” (Mihai Cimpoi, 
„Dialog cu Theodor Codreanu”, în Spre un nou Eminescu, 
Editura Eminescu, 1995). 

* Vezi Edgar Papu, „Universalitatea lui Eminescu”, în Poezia 
lui Eminescu, Editura Junimea, lași, 1979, p. 186-208. 

5 Bogdan Creţu, „Între privat și public: un alt Eminescu?”, 
„Convorbiri literare”, nr. 1, ian., 2006. 

* Eugen Negrici, Iluziile literaturii române, Editura Cartea 
Românească, București, 2008, p. 77. 

7 Mihai Cimpoi, „Dialog cu Svetlana Paleologu-Matta”, în 
Spre un nou Eminescu. Dialoguri cu eminescologi și tra- 
ducători din întreaga lume, Editura Eminescu, București, 
1995, p. 54. 

* Mihai Cimpoi, Plânsul demiurgului. Noi eseuri despre 
Eminescu, Editura Junimea, lași, 1999, p. 9. Ca și la 
Svetlana Paleologu-Matta, și la academicianul basara- 
bean factorul de referință rămâne, constant, opera hei- 
deggeriană (în special Fiinţă și timp). Vezi în această 
privință recentul Dicţionar enciclopedic Eminescu (Edi- 
tura Gunivas, 2013), în care numele marelui filosof ger- 
man, părinte al fenomenologiei moderne, fost profesor 
al lui Constantin Noica și Petre Ţuţea, apare de aproape 


CT 

patruzeci de ori. Privit acum, „prin retina mărită” de noi, 
contemporani ai secolului XXI, Eminescu ni se reco- 
mandă drept „un poet eminamente ființial” (p. 336). 

* George Popa, „Svetlana Paleologu Matta și Eminescu” 

(www.alternativaonline.ca /Tezesiantiteze1211.html). 

9 Mihai Cimpoi, „Dialog cu Rosa del Conte”, în Spre un nou 
Eminescu. Dialoguri cu eminescologi și traducători din în- 
treaga lume, Editura Eminescu, București, 1995, p. 44. 

11 George Popa, Euristica eminesciană , în „Naţiunea”, 1 sept. 
2011. 

12 George Popa, „Cuvânt înainte” la Libertatea metafizică 
eminesciană, Editura Timpul, Iași, 2005, p. 5. Extinzând 
câmpul investigațiilor, câteva pagini din cartea urmă- 
toare, Deschideri metafizice, 2007, sunt puse sub generi- 
cul „Anticipaţii eminesciene” (p. 156-161). 

13 1. Negoiţescu, Poezia lui Eminescu, Editura Junimea, lași, 
1980,p.6. 

+ Constantin Barbu, Eminescu. Poezie și nihilism, Editura 

ontica, Constanţa, 1981, p.7. 

15 Mircea Cărtărescu, Eminescu. Visul chimeric, ediţia a doua, 

Editura Humanitas, 2011, p. 21-22. 

1€ jbidem, p. 8 

Y Ilina Gregori, Știm noi cine a fost Eminescu?, Editura Art, 

București, 2008, p.115. 

15 Radu Vancu, Eminescu. Trei eseuri, Sibiu-Cluj Napoca, In- 

foArt Media-Argonut, 2011: „atât prin proto-biografis- 

mul lui, cât și prin imaginarul acesta apocaliptic, 

Eminescu se dovedește surprinzător de îndeaproape de 


biografismul și expectanţa apocaliptică douămiistă”. Vezi, 
de asemenea, răspunsul la o anchetă pe Facebook, din 
17 ianuarie 2014: „De la 30 (de ani) și până acum, caut 
să recitesc mai ales poemele, destul de puține ce-i drept, 
care anticipează poeticile biografiste, de la Bacovia la 
douămiiști - începând cu sonetele din 1879, cele cu 
Afară-i toamnă, frunză-mprăștiată, în care e de fapt tot 


Bacovia într-o coajă de nucă”. (www.bookaholic.ro/an- 
cheta-cinci-poeti-contemporani-despre-poetul-nationa- 
radu-vancu-elena-vladareanu-vlad-l-tausance-iulian-tan 
ase-si-razvan țupa... ). 

15 Basarab Nicolescu, Transdisciplinaritatea. Manifest, Edi- 


tura Junimea, lași, 2007, p. 53. 

lon Druţă și lumea literară ieșeană 


„Măi, ce mai face acela de la lași? Cum îi spune?...” 
caută Ion Druţă să își amintească numele. Cu oarece 
teamă îi reamintesc: „Mircea Radu lacoban?”. „Da, 
Iacoban, acela” îmi zice maestrul. „Ce să facă? Și el cu 
scrisul şi cu bătrâneţea”. „Mda... scrisul şi bătrâneţea” 
repetă Ion Druţă privindu-mă cu ochii săi pătrunză- 
tori care mi-au adus aminte cumva de drama Păsările 
tinereţii noastre, scrisă în acest apartament modest 
de pe Lomonovski Prospekt 19, în anul în care s-a au- 
toexilat la Moscova. 

Întâlnirea noastră are loc după foarte mulți ani. 
Eu am mai îmbătrânit, deşi maestrul spune ca sunt 
încă tânăr, el se apropie de pragul de 90 de ani, dar 
ambii ne rugăm, ca într-un vers al poetului Andrei 
Lupan, cumva nașul literar al lui lon Druţă, „să nu ne 
bată vremea cu ruina”. A trecut parcă o veșnicie de 
când am păşit prima dată pragul casei lui lon Druţă. 
Mi-a rămas întipărită de la prima noastră întâlnire 
revolta sufletească a maestrului când i-am spus că 
unii îl contestă la Chișinău și la laşi. Și el mi-a răspuns 
atunci: „Cine sunt cei care mă contestă”? Sensul celor 
spuse de Ion Druţă era acesta: ce au scris cei care îl 
contestă ca scriitor și ce operă au ei? Căci până la 
urmă toată lumea contestă pe toata lumea, dar opera 
rămâne. Avea și Maiakovski niște versuri despre con- 
testarea lui de către confraţi: „Peste tot ce-am făcut / 
Nihil pun./ Nimic şi nicicând,/ Nu-i citesc. La ce bun?/ 
Cărţile?/ Ce sunt cărţile lor? Și ce coincidenţă. Sunt 100 


de ani de când Maiakovski a scris aceste versuri în 


Norul cu pantaloni. Ori poate, locul meu în Moscova e 
pe Tverskaia, lângă statuia poetului care m-a influen- 
fat cumva. 

De altfel, la mormântul poetului aflat la Novodevichy 
fusesem cu o zi în urmă... Dar tot cu o zi în urmă fu- 
sesem şi la Lomonosovski, dar nu am intrat la lon 
Druţă ci mă mulțumisem doar să îl sun. Cu gândurile 
şi paşii între Maiakovski și Druţă. Oricum, marii scrii- 
tori şi poeţi nu de contestatari au dus lipsă. Vrând- 


nevrând am abordat în discuția cu Ion Druţă 


lon Druță 

propunerea unei edituri ieșene de a tipări măcar un 
volum din ceea ce a scris de-a lungul vieţii. Date fiind 
experienţele cu unii scriitori din orașul celor şapte 
coline, maestrul s-a arătat oarecum neîncrezător. Căci 
de-a lungul timpului lumea literară ieșeană nu i-a 
arătat vreo simpatie ori vreo recunoaștere corectă a 
operei. Druţă a fost judecat mai mult politic, deoarece 
scriitorilor, poate într-o măsură mai mare decât al- 
tora, nu le sunt străine invidia şi răutatea. Dar așa a 
fost judecat toată viața. Și pe când era la Chişinău şi 
în vremurile când a fost nevoit să plece în exil 
la Moscova. 

În urmă cu aproape un an, loan Holban, unul din- 
tre importanți critici literari din România îşi lansa 
lucrarea Literatura română de azi. Poezia. Proza. Am 
rămas consternat când nu l-am regăsit în paginile lu- 
crării pe lon Druţă. La Palatul Sturdza din Miroslava, 
unde avea loc lansarea cărții, loan Holban, pentru 
care am o preţuire deosebită, mi-a spus: „lon Druţă 
nu se declară român. Este rus”. l-am spus criticului: 
„Să ştiţi că niciun român nu a scris atât de frumos 
despre oamenii și satele dintre Prut și Nistru cum a 
făcut-o rusul Druţă”. Invocând argumentul reputatu- 
lui critic ieșean, ar trebui ca Emil Cioran să fie exclus 
din istoria literaturii române pe motiv ca este fran- 
cez. Unde mai pui la socoteală că Cioran justifica de 
ce a renunțat la scrisul în limba română alegând fran- 
ceza. Druţă nu a renunțat niciodată la limba maternă. 
Herta Miller ar trebui considerată scriitor german, 
iar Norman Manea american. 

Tot politic a fost judecat lon Druţă și de drama- 
turgul Mircea Radu lacoban. În diferite texte, MRI a 
trecut în planul secund opera lui Druţă invocând mai 
mult presupusele opțiuni politice ale acestuia. Des- 


pre opera lui Druţă, MRI afirma că de foarte multă 

vreme nu a mai scris ceva notabil și că ar rescrie ve- 
chile nuvele și romane. Oricum, lon Druţă a precizat 
că îşi arogă dreptul de a rescrie și de a îmbunătăți 
ceea ce consideră de cuviință. lon Druţă și MRI sunt 
două personalități incontestabile ale literaturii ro- 
mâne. Dar, în perioada comunistă MRI era director al 
Teatrului Naţional „Vasile Alecsandri” din laşi. Tot în 
acele vremuri lon Druţă era nevoit să plece la 
Moscova. Nici vorbă la Chișinău de toleranţă și îngă- 
duire față de lon Druţă, nici vorbă de vreun post în 
domeniul cultural. Despre beneficiile financiare ale 
lui MRI şi Druţă nu poate fi vorba în relaţia cu regi- 
mul comunist. MRI avea, de exemplu, un hârb de au- 
toturism autohton Dacia 1300, care l-a şi lăsat în 
drum, după cum recunoaște chiar el în Jurnal. lon 
Druţă, jumătate din viață, a călătorit cu metroul și, 
spre deosebire de MRI care măcar nu auzea la radioul 
din maşină cuvinte în limba română, auzea zi de zi în 
metrou mergând spre teatru ori la întâlnirile cu ac- 
torii și regizorii: „CHenyroaACTaHnUA PpyH3eHcKaA”. 
Mare era bucuria când deslușea câteva vorbe în limba 
maternă în metrou. Unii îl şi recunoșteau şi îi lăsau 
lacul. Şi unii se mirau. Uite, un mare scriitor merge 
ca şi ei, oameni simpli, cu metroul. Parcă altceva îşi 
imaginau despre un scriitor atât de cunoscut. Nu ştiu 
cum, dar lon Druţă era parcă mai respectat și mai citit 
de cei întâlniți întâmplător pe linia de metrou 
Sokolnicheskaya decât mergând, de exemplu, între 
Muzeul Naţional al Literaturii Române laşi și sediul 
Uniunii Scriitorilor. 

lon Druţă a fost un proscris pentru regimul comu- 
nist. Regimul a picat. Se pare că Druţă a rămas un 
scriitor dizident şi în raport cu lumea literară ie- 
şeană. Şi nu neapărat din vina lui. Opera lui Druță 


este tipărită în tiraje mari. Mari pentru aceste vre- 

muri. Căci înainte de 1989 un tiraj de 150 de mii de 
cărți, spre exemplu volumul De la verde pân la verde, 
era ceva obişnuit în ceea ce priveşte tipărirea cărților 
lui lon Druţă. Acum, câteva mii de exemplare repre- 
zintă un tiraj important. Chiar şi așa, astăzi, când 
existența cărții tipărite este pusă sub semnul între- 
bării, membrii USR dintr-o filială nu au la un loc tiraje 
însumate cât o carte a lui lon Druţă. Poate și ăsta e 
un motiv de invidie şi respingere a marelui scriitor. 
Academia Română i-a tipărit anul trecut Singurătatea 
Duhului, un volum de aproape 1.200 de pagini în care 
sunt incluse Biserica Albă, Povara Bunătăţii Noastre, 
Ultima Lună de Toamnă, Frunze de Dor. La laşi nimic 
nu pare a se concretiza în ceea ce îl priveşte pe Ion 
Druţă. Numele lui este parcă pus la index şi nu este 
pomenit. Este bagatelizat și tratat ca fiind rus sau de- 
pășit. În tot acest timp, în lucrări literare importante 
din România lon Druţă este (re)pus unde îi este locul. 

În Dicţionarul General al Literaturii Române, se 
spune: „Opera lui Druţă este, în linii mari, o expresie 
a rezistenței spirituale şi morale în fața a tot ce sub- 
minează naționalul, umanul, sacrul”. Valeriu Cristea 
afirma în lucrarea menţionată că „nu poți să nu te 
gândeşti la lon Slavici, Liviu Rebreanu sau Marin 
Preda. Într-atât de puternic structurată e imaginea 
lumii țărănești pe care prozatorul basarabean o 
oferă, într-o limbă de o rară frumuseţe”, 

În Istoria Literaturii Române Contemporane. 1941- 
2000, un alt important critic literar, Alex Ştefănescu 
scria că lon Druţă are „... aureola de insubordonat 
faţă de realismul socialist și apărător al tradițiilor ro- 
mâneșşti într-o perioadă de sovietizare brutală a cul- 
turii basarabene”. 


Nicolae Manolescu în Istoria critică a literaturii 

române îl menţionează pe lon Druţă ca fiind un „scrii- 
tor de dicționar”. Şi apoi, trăim vremuri în care a con- 
testa este sinonim cu a exista. Şi la Chișinău tinerii 
scriitori contestă nume importante ca lon Druţă şi 
Grigore Vieru. La București, alții îl contestă pe 
Nicolae Manolescu. Contestatarii nu au însă cărțile 
şi succesul celor pe care îi vor cumva dispăruți. Por- 
nografia şi publicistica agresivă nu pot înlocui litera- 
tura. Contestaţi, necontestați unii scot volume iar 
numele lor este menționat. Dar numele lui lon Druță 
este tot la index. Piesele de teatru ale lui Druţă se 
joacă în continuare în fostul spaţiu sovietic, dar şi în 
Europa. Cărțile sunt tipărite, citite şi apreciate. Mai 
puţin la laşi unde atmosfera îi este oarecum ostilă 
marelui scriitor basarabean. Orice s-ar spune, în 
apartamentul modest de pe Lomonosovski Prospekt 
19 din Moscova, lon Druţă a scris unele dintre cele 
mai frumoase pagini despre oamenii şi satele dintre 
Prut şi Nistru. Dincolo de neînțelegerile de astăzi, va 
rămâne în istoria literaturii române opera marelui 
scriitor, apreciat de cei mai mulţi, contestat de unii, 
dar citit ca nimeni altul. Timpul va arăta cine s-a în- 
şelat. Şi apoi, lon Druţă este parcă sătul de deceniile 
de luptă politică și, mai apoi, după destrămarea 
Uniunii Sovietice și a lagărului comunist, de neîn- 
ţelegerile cu unii scriitori şi critici literari. Unii din 
laşi. Vorba lui, Dragă Ștefan, eu nu sunt ban de aur ca 


să mă iubească toţi. 

Napoleon Bonaparte în mentalul popular moldovean 
— Însemnări de pe manuscrise și cărți vechi din Țara Moldovei — 


Caesar, Napoleon, Hitler şi Stalin sunt personali- 
tăţile istorice despre care s-au scris biblioteci întregi, 
subiecte abordate dintr-o diversitate inapreciabilă de 
unghiuri şi, totuşi, apar mereu noi perspective de in- 
vestigare. Apariţia monumentalei culegeri de Însem- 
nări de pe manuscrise și cărți vechi din Țara Moldovei! 
invită şi la cercetarea modului în care unii români au 
aflat despre existenţa împăratului francez, despre 
războiul pe care Franţa l-a purtat cu cea mai mare pu- 
tere din Estul Europei, Rusia, şi au înţeles să păstreze 
pentru urmaşi, notând pe cărţile iubite, cele mai ci- 
tite, păstrate de regulă în familie, informaţii despre 
evenimente şi personalitatea împăratului, şi chiar pă- 
reri demne de reconsiderare peste timp. 

În condiţiile în care Țările Române se aflau în 
plin regim fanariot, în totală izolare faţă de Europa 
Occidentală, informaţiile despre această parte con- 
tinentală pătrundeau aici pe două canale: prin inter- 
mediul presei austriece, ce copia şi/sau rezuma 
informaţiile din cea pariziană, mai târziu chiar din re- 
vistele franceze - celebrele „gazeturi” despre care scri- 
sese aşa de mult Nicolae Iorga -, la care numai 
domnitorul şi unii mari boieri erau abonaţi, şi prin in- 
termediul diverselor persoane, de naţionalitate fran- 
ceză, germană, engleză, în trecere prin aceste locuri ori 
care s-au stabilit aici, găsindu-şi slujbe în case boiereşti. 

După ce, pe parcursul secolului al XVIII-lea, spe- 
ranţele românilor de a înlătura dominaţia otomană 
prin intermediul Rusiei s-au destrămat prin rapaci- 
tatea ei economică şi politico-militară:, românii in- 


struiţi află că pe continent s-a ivit fulgerător o mare 
putere militară, Franţa, capabilă să pună stavilă ex- 
pansiunii ruse în estul continentului, şi spre ea şi-au 
îndreptat noile speranţe de eliberare, transpuse în 
numeroase memorii adresate lui Napoleon. Tentativa 


boierului Constantin Dudescu de a obţine sprijinul 

împăratului, în cadrul celebrei sale vizite la Paris, 
pentru înlăturarea numeroaselor abuzuri ale Rusiei 
în Principate, este cea mai cunoscută, finalizată cu o 
nouă dezamăgire, căci Tratatul de la Tilsit, semnat în 
1807 de Napoleon și Alexandru |, lăsa Principatele la 
dispoziția țarului, interesul împăratului francez în- 
dreptându-se în sens opus, spre Anglia, nu spre Estul 
Europei. Aceasta era însă percepția elitei românești, 
nu şi a omului de rând. 

Însemnările păstrate pe manuscrise și cărţi vechi 
din Țara Moldovei din perioada 1810-1815, referi- 
toare la Napoleon Bonaparte, prin însăşi varietatea 
grafică a numelui împăratului francez, arată că infor- 
maţiile nu proveneau de la sursă directă, din ziare şi 
reviste franceze, fiecare autor scriind numele așa 
cum îi parvenise pe cale orală sau cum îl înțelesese. 
Presa fiind accesibilă numai domnitorului și marilor 
boieri, multă vreme fiind chiar ținută sub cheie, in- 
formaţiile de interes parveneau în infrastructura so- 
cială pe cale orală, asemeni unei legende, generând 
distorsiuni adeseori amuzante. Vom găsi numele 
scris corect, Napoleon, dar şi Napolion, Napoliun, vom 
găsi Bonaparte, dar şi Bonăparte, Bunăparte, în func- 
ţie de gradul de instrucţie al scriitorului. 

Cu siguranţă, în alte categorii de izvoare, apar in- 
formaţii mai timpurii decât cele aflate pe Însemnări, 
dar aici cea mai veche datează din 1810, deci foarte 
târziu, dacă urmărim evoluţia Imperiului Francez. Pe 
un manuscris românesc, cu ultima însemnare din 23 
decembrie 1855, s-a păstrat o listă cronologică, ano- 
nimă, a evenimentelor considerate de autorul men- 
ţiunilor ca fiind importante, desfășurate în perioada 
1732-1855. Majoritatea sunt cutremure, apariţii de 
comete, epidemii (ciumă, holeră) etc.* Pentru data de 
10 mai 1810 este menționată prezenţa pe cer a unei 
comete „cari au stătut pân'la 1812 avg(ust) 15". Tre- 


când peste imposibilitatea menţinerii unei comete pe 


cer vreme îndelungată fără ca astrologii vremii să o 
fi înregistrat ca pe un fenomen de excepție, găsim 
imediat însemnarea care ne interesează: 

„Și au biruit muscalii pe împăratul franţuzăsc, 
Napoleon, și au luat 1137 tunuri în ace bătălii și li-au 
zâdit în ţara franţuzului turni spre pomenire biruinţii, 
fiind împărat Rusti Alexandru Pavlovici” (|, IV, 492). 

Asocierea unui fenomen astronomic cu desfășu- 
rarea unui eveniment istoric real ori cu viața unei 
personalităţi istorice nu este deloc o noutate, obiceiul 
persistând până în epoca modernă. O noutate este 
însă percepţia evenimentului: este foarte posibil ca 
bătălia la care se face referire să fie cea de la 
Borodino (7 septembrie 1812, cunoscută și sub nu- 
mele bătălia pentru Moscova). Interesant este că au- 
torul face menţiunea între 15 august și 30 septembrie, 
fără a data susținerea acestei lupte cumplite, în care 
rușii au pierdut 55.000 de oameni, iar francezii 
numai 20.000 din La Grande Armee, ce număra 
691.000 de ostași. Cât despre tunuri, se pare că rușii 
au lăsat pe câmpul de bătălie doar 70 de tunuri. Sen- 
sul general al notiței sugerează că autorul se bucură 
de succesul armatei ruse şi pare să se afle în tabăra 
filorusă, Napoleon şi armata franceză reprezentând 
inamicul. În realitate, victoria a aparținut pentru mo- 
ment francezilor, armata şi împăratul mergând direct 
la Moscova. Întrucât menţiunea se opreşte la data de 
30 septembrie, nu putea fi vorba despre bătălia de la 
Maloiaroslaveţ, din 18 octombrie, unde, într-adevăr, 
francezii au fost înfrânți, iar Napoleon va decide re- 
tragerea din Rusia. Nu armata rusă l-a învins pe 
Napoleon, nici „generalul larnă” - așa cum frumos 
s-a spus —, ci un complex de împrejurări pe care isto- 
ria l-a înregistrat şi analizat deja. În textul însemnării 
de față, nu au fundament două informații: numărul 
tunurilor, fantezist de altfel, deși uimește cifra ce pare 


precisă, şi arcul metalic de triumf, ridicat în amintirea 

victoriei armatei ruse „în țara franţuzului”. O realitate 
pare să fi fost la baza afirmației, dar ea a fost radical 
distorsionată: Napoleon a ridicat, după bătălia de la 
Austerlitz (1806), lArc de Triomphe du Caroussel 
(1807-1809), Coloana Vendâme (1810) şi lArc de 
Triomphe de VEtoile (început în 1808, dar terminat 
abia în 1835). Nu ştim la care monument se referea 
autorul însemnării. Oricum, toate construcțiile oma- 
giau Marea Armată, dar nici una dintre ele nu a fost 
inițiativa ţarului. Interesant mai este faptul că autorul 
mențiunii nu cunoștea nici numele de familie, 
Bonaparte, nici numele ţării, Franța, informația ge- 
nerală parvenindu-i, se pare, dintr-o sursă apropiată 
de armata rusă, probabil orală, a cărei retragere din 
Principate, conform Tratatului de la Bucureşti din 
mai 18125, s-a prelungit până în octombrie același an. 

Aceeaşi asociere între „o ste cu coadă ca o 
mătur(ă)” şi războiul franco-rus din 1812 se găseşte 
pe o Psaltire (Î, III, 294). Acum nu este amintit nu- 
mele împăratului, nota constând într-o descriere ge- 
nerală, mai aproape de realitate: 

„Și s-au sculat franţujii asupra moscalilor şi au 
mărsu pfră la Mosca și acolo s-au topit, cei mai mulţi 
de ger au pierit. Și apoi i-au luat moscalii dinapoi şi 
i-au bătut pără i-au gătit și au pus alt craiu”. 

Într-un mod simplist și naiv, diluată ca o poveste, 
se poate spune că, în esenţă, așa poate fi redată Cam- 
pania din Rusia. 

Pe un Miscelaneu, datat 1812 d, III, 294), Stan 
Irimie reia motivul asocierii cometei, al creșterii şi 
descreşterii sale, cu războiul franco-rus din 1812: 

„La anul 1812 au ieșit o stea mare, cu multe raze, 
de cătră ameazi de noapte. Răsărea și mergea la răsă- 
rit, cătră muscali, apoi s-au întorsu și au mers la apus 
și i s-au stricat razele. Steao patru luni au umblat în 


bătaia franţezului cu muscalu(l) cu neamţul(l)”. 


Autorul insistă asupra timpului îndelungat al pre- 
zenței cometei pe cer şi o leagă, parcă mai mult decât 
predecesorii, de războiul franco-rus, mersul cometei 
pe cer sugerând creşterea şi descreşterea puterii 
Imperiului Francez. Apare în această însemnare un 
element nou, armata austriacă - „neamțu(l) —, aso- 
ciată cu armata rusă împotriva francezilor. 

Același război reapare menționat pe o Psaltire, 
într-o notă pe cât de scurtă, pe atât de precisă şi plină 
de umor: 

„La anul <1>812 au bătut rușii pe Franţa. Napolion 
au fost fugit de la Moskva ca chica toporului”. 

Pe o Biblie, cineva nota data semnării Păcii de la 
Bucureşti în august 1812: „au făcut pace moscalii cu 
turci și s-au întors despre Dunăre înapoi și s-au împăr- 
țit Țara Moschicească având bătălie cu Bunăparte, nu- 
mele împăratului franţozilor, sau Napoliun” (Î, II, 
302). La 12 august 1812, o notă aproape identică, tot 
pe o Biblie, pare să sugereze că a fost scrisă de aceeaşi 
persoană sau de cineva apropiat, care primise vestea 
din aceeași sursă, căci o transmite la fel: „Tot la acest 
an 1812, în luna lui avgust, au făcut pace moscalii cu 
turcii și s-au întorsu desp(r)e Dunere înapoi și s-au în- 
tors în Țara Moschicească, avîndu bătelia cu Bunăparte, 
anumi împăratul franțuzesc sau Napolnun” (Î, II, 
303). 

La 20 octombrie 1812, un Catastih fusese „izvodit 
și s-au legat [...] la niște vremi preavredinice de pome- 
nire, iar mai vârtos de plângere, când Rosia cea mare, 
adecă Moscova, împărăţia cea creștinească, vestită de 
puternică și vetează, au dat spatele vrăjmașului fran- 
țuz, minune negândită” (Î, UL, 305). 

Autorul nu are prea multe informații despre cam- 
pania lui Napoleon în Rusia, însă deplânge faptul că 
Rusia, o mare putere în mentalul popular, dar şi în 


realitatea geopolitică a vremii, „au dat spatele”, adică 

s-a făcut de ruşinea Europei, „minune negândită” 
până la ridicarea împăratului francez. În viziunea au- 


torului, „împărăția cea creștinească” a fost învinsă de 
o alta, nu necreșştină, ci catolică (lucru nescris, dar in- 
tuit prin sublinierea autorului însemnării!). Putem 
crede că autorul a fost influenţat în formarea convin- 
gerilor sale pe de o parte de propaganda ţaristă, ce 
crease imaginea puternicei și vitezei armate țariste — 
deși războaiele din cursul secolului al XVIII-lea au 
arătat că putea fi învinsă nu o dată -, iar pe de altă 
parte de propaganda religioasă ortodoxă, Rusia eri- 
jându-se în protectoarea ortodocșilor nu numai faţă 
de islamism, ci şi față de catolicism. Cert este că au- 
torul acestei însemnări avea convingeri ferme şi 
dorea să le transmită celor ce vor moșşteni Catastihul. 

Ceva mai bine informat pare să fie autorul însem- 
nării din 31 martie 1814, păstrată pe manuscrisul 
unui Calindariul a celor șapte planeti: 

„Să (să) ştie de cînd au intrat moscalii în Paris, cu 
craiul prusăsc, cu capitulaţii. Și au făcut împărat 
Franţii în locul lui Bunăparte pe fratile lui Ludovic îm- 
păratul, făcînd aliaţii rușii cu nemţii și cu prușii şi cu 
alte adunare norodului, cu gvardie franţuzască și cu 
oștile de aliaţilor păzind străjile. În vreme acee fugindu 
împărăția(sa) Bunăparte la Orlianso, iar Napoleon cu 
rămășiţurile armii sale au fugit la Luaru, pornindu la 
1 april Alexandru cu oștile de pă Bunăparte ca să-l 
prindă. 1814 martie 31” (Î, 1, 335). 

Însemnarea se caracterizează prin înmulțirea de- 
taliilor, unele corecte, ca alianţa antinapoleoniană a 
puterilor europene, retragerea la Orleans a împărăte- 
sei Maria Luiza, altele frizând fabularea: înrudirea lui 
Napoleon Bonaparte cu Ludovic al XVIII-lea, retrage- 
rea lui Napoleon la Loire (în realitate, Fontainebleu). 
Sursa informaţiilor a fost însă mai detaliată şi mai 


aproape de adevăr. Este adevărat că Alexandru | a 


fost principalul inamic al lui Napoleon Bonaparte, 
dar atribuirea rolului principal în coaliție țarului şi 
armatei ruse la Paris ține de distanța dintre Franța 
şi Principate. 

Peste doar un an, în Principate s-a răspândit ves- 
tea celor 100 de zile, căci pe un manuscris românesc, 
cineva notase: 

„Să (să) știe de când au fugit Napoleon din Elba, 
fiind dus de aliaţi pentru toată viiaţa lui la Elba. Ș-au 
venit iarăș în Paris împărat, priimindu-l toată oștile 
Franţii cu toată bucuria. 1815 martie 15” (|, UI, 356). 

Dacă informaţiile de până acum despre Napoleon 
erau târzii şi diluate, nota de față suprinde prin an- 
tedatarea evenimentului: Napoleon a ajuns la Paris 
la 20 martie 1815, însoţit, este adevărat, de o armată 
de 140.000 de soldaţi și 200.000 de bonapartiști. 

Peste doi ani, la 14 decembrie 1817, pe un Octoih, 
era scrisă o însemnare lungă care, în intenţia autoru- 
lui, ar fi trebuit să fie istoricul construirii bisericii din 
Bodești (jud. Neamţ). Ea este importantă pentru fap- 
tul că descrie cariera comisului Toader Buhuşi în do- 
meniul neguțătoriei cu armata rusă și ca funcționar 
(ispravnic de Cârligătura, de Fălciu şi de Vaslui), iar 
din punctul de vedere al subiectului nostru, leagă 
evenimentele locale de conjunctura europeană. Tex- 
tul referitor la împăratul francez este următorul: 

„întru acest an [1812] s-au făcut pace între împă- 
răţie Rosai(i) și între puternica Poartă Otomanicească 
[...] fiindcă împărăția Rosăii ave războiu cu franțăzâi, 
fiindcă Bunăparte Napoleon, împăratul franţuzăscu 
deschisără războiu asupra Rosăii. Și așa au trecut oș- 
tile franțuzăști şi au mersu prin Țara Rusască până la 
cetatea Moscai, dar n-au șezut mult că pornindu-să 
nărodul rusăscu împreună cu oștile, au omorât toată 
oastea franţuzască şi Napoleon Bonăparte, împăratul 


franțuzăscu, de abia au scăpat cu puţăni ostași |...” 

(, UI, p.415). 

Nota transmite informaţii corecte, dar imaginea 
„războiului total” în care „oastea cea mare” a noro- 
dului se aliază cu armata profesionistă, condusă de 
generalul Mihail Kutuzov în numele țarului, nu este 
credibilă. Un adevăr răzbate însă: rușii au strâns 
toate alimentele din calea armatei invadatoare, iar 
cazacii (luptători înspăimântători!), foamea și „gene- 


ralul larnă” au desăvârșit înfrângerea Marii Armate 
franceze. 

Amintirea împăratului avea să persiste în anii ur- 
mători. Pe un Teofilact, căminarul Neculai avea să 
facă, în 1820, însemnare lungă, importantă, dar nu 
pentru corectitudinea transmiterii adevărului, ci pen- 
tru imaginarul românesc. Textul, fragmentat, menţio- 
nează că „la anu 1810”, „Leopoltu” a fost bătut 
„foarte” de Bonaparte, dar „l-au prinsu și l-au închis 
în cetate la Elvva. După aceast(a), la anu 1812 și mer- 
gându la ţara sa au făcut gătire, şi supuind pe toţ(i) 
crai(ii) i-au luat cu elu cu toate puterile și au mersu 
asupra moscalului. Și au intrat în (Moscova), în cetate 
împărătească fără a li să împotrivi mos(calii). Urgie 
Domnului ceresc i-au întâmpinat pre ei cu iarnă mari 
atât de strașnic(ă) încât nici adinăoară din veci n-a 
fost așa strașnică iarnă, începând giruri cumplite de 
pi la o(ctom)v(rie) 28 şi păn(ă) la april în 23, necon- 
tenit zi și noapti, şi pi di altă parti luminaţ(i) fiind de 
Dumnezeu, moscalii au pustiit cu foc satile, magaziile 
cu zaere, țarinile cu stog(u)ri di grâu, o ars orzu, făna- 
țile și altile de trebuința hranii. Și așa s-au topit toată 
oaste(a) sa în număr di 300.000 di foame dintru ei şi 
cai le-ar (fi murit). Abie o scapat elu cu 300 osteni a 
gvardii sale cu multă lipsă cuprinși. Și (i-au) gonit 
moscalii bătându-l pi la multe locuri cuplit [...]. Și 
luându-i și ţara, şi... (în) loc(ul) lui au așăzat craiu tot 


pi cel vechiu, care îl scoasă elu și pi dânsul prin 


chez(ă)șie e(n)glez(u)lui l-au închisu în ostrov(ul) din 
Sintă Elenii”, unde era păzit de patru generali: moscal, 
neamț, englez şi francez al craiului „di acum al 
Flandrii”. 

Trebuie să fi fost bun cunoscător de carte acest 
Nicolae căminar, căci cursivitatea povestirii este sus- 
ţinută de un dramatism bine gradat. Sentimentele 
sale filoruse nu sunt ascunse, Napoleon nu este pen- 
tru el o speranţă de eliberare, ci un dușman ce vine 
de departe să demoleze ordinea bineştiută în „Crăia 
Rosiei”. Descrierea iernii dintre anii 1812 şi 1813 este 
unică, aici autorul pare să povestească din amintirile 
proprii, spre deosebire de secvența „războiului total”, 
care pare mai degrabă rodul imaginației decât al unei 
trăiri reale, ca şi cifrele referitoare la francezii supra- 
vieţuitori. Incendierea Moscovei a fost un eveniment 
real, dar Campania din Rusia nu poate fi plasată între 
momentele Elba și Sf. Elena, aici fantezia debordează 
în mod amuzant, ca şi presupusa trecere a armatelor 
ruseşti, conduse de generalul l. Michelson, coman- 
dantul şef al administraţiei ruse în Moldova între no- 
iembrie 1806 şi august 1807 („Mikelsonu [...] au 
trecut în Moldova asupra franţujilor”, Î, UI, 491). 

Din însemnările păstrate pe manuscrise şi cărți 
vechi din Moldova, trecute aici în revistă, nu rezultă 
atitudinea entuziastă ce caracteriza boierimea libe- 
rală, după bătălia de la Austerlitz, atunci când își pu- 
sese speranța în sprijinul împăratului francez, pentru 
eliberarea Principatelor de sub stăpânirea otomană 
şi rusă, aşa cum prezintă unele documente contem- 
porane. Este adevărat, autorii notelor nu fac parte din 
clasa elitei politice: ei sunt cunoscători de carte, citi- 
tori de texte religioase în special, dar şi laice, aşa cum 
am văzut, unii pot fi chiar feţe bisericeşti. Neavând 
acces la ziarele și revistele europene, ei află din surse 


indirecte informaţii despre evenimentele desfășurate 

pe continent și sunt puternic marcați de răsturnarea 
vechii ordini europene. Le consideră importante și le 
însemnează pentru posteritate. Chiar și atunci când 
nu-l susțin pe Napoleon împotriva Imperiului Țarist, 
românii nu se lansează în epitete, insulte ori alte ca- 
racterizări, însemnările încercând să păstreze o notă 
de obiectivitate: Napoleon nu a susținut speranţele 
românilor de eliberare, exprimate în memoriile în- 
tocmite de elita politică antirusă și antiotomană, des- 
pre care românii din clasa de jos nici nu aveau cum 
să afle, dar nici nu este tratat ca un Antichrist. El are 
imaginea unui mare comandant militar, conducătorul 
unui imperiu ridicat în doar câţiva ani, care a avut cu- 
rajul să lupte cu puternica și viteaza Rusie. 

Nu același lucru rezultă din atitudinea lui PV. 
Ciceagov, ultimul comandant şef al administraţiei 
ruse în Principate (mai 1812 — octombrie 1812). În 
declarația de retragere a armatei ruse din Principate 
(conform Păcii de la Bucureşti, în urma căreia Rusia 
sfâșia trupul Moldovei prin anexarea Basarabiei), 
adresată Divanului moldovean, amiralul afirma că 
„Napoleon, dușmanul și neleneștere noroadelor, tăresc 
pe Europa cu lanţuri de fhier la nenumăraţii cîmpii a 
Rosiilor”. Este adevărat, pentru amiralul rus, Napoleon 
era dușmanul direct al țării sale, ceea ce nu era vala- 
bil şi pentru români, însă escamotarea adevărului ră- 
mâne una dintre problemele general valabile şi 


discutabile ale istoriei. 


1 Ioan Caproşu şi E. Chiaburu, Însemnări de pe manuscrise 
şi cărţi vechi din Țara Moldovei, Casa Editorială Demiurg, 
Iaşi, 2008, 4 vol.: vol. [ şi II, 2009: vol. III şi IV. 

2 Alexandrina Ioniţă, La circulation des periodiques francais 
en Moldavie depuis 1750 jusqu'ă 1859, în „Espace(s) 
francophone(s)”. Actes de la journâe d'&tude du 29 
mars 2006, sous la direction de Maria Pavel, Casa 
Editorială Demiurg, lași, 2007, p. 152-159. 

3 Vezi și lon Agrigoroaiei, Basarabia în acte diplomatice: 
1711-1947, Casa Editorială Demiurg, laşi, 2012; Leonid 
Boicu, Politica externă a Rusiei ţariste între <anii>1825- 
1861, în „Scrieri istorice alese”, Casa Editorială Demiurg, 
Iaşi, 2011,p.471-511 ; Alexei Agachi, Țara Moldovei și 
Țara Românească sub ocupaţia militară rusă (1806- 
1812), Casa Editorială Demiurg, laşi, 2008. 

* Pentru comentarii pertinente asupra însemnărilor vezi, 
în special, Stelian Dumistrăcel, [storia oamnenilor, a cul- 
turii și a limbii prin însemnări de pe cărți, în „Dacia lite- 
rară”, anul XX, nr. 87 (6), noiembrie 2009, p. 14-15, 
numeroasele sale articole la rubrica „Lumea cuvântu- 
lui”, în „Lumina”, iul., aug,, sept. 2009, „Spaţii culturale”, 
sau Mariana Flaișer, Notaţii privind limba română din 
însemnările de pe manuscrise și cărţi religioase din Țara 
Moldovei (sec. XVI-XIX), la adresa http:// www. 
entdr.ro/sites/default/files/c2009/c2009a12.pdf 

5'Textul tratatului este reprodus parţial în lon Agrigoroaiei, 
op. cit., p. 133-134. 

Ştire dintr-un posibil viitor... 
Exercițiu de science-fiction 


Nu sunt antieuropean sau eurosceptic. Nu sunt 
împotriva Uniunii Europene, organism a cărui influ- 
enţă (în genere, benefică) asupra României este des- 
tul de evidentă... Însă consider că, de ceva vreme, mai 
exact de când a început toată această nebunie mai 
mult sau mai puţin publică provocată de vestita, deja, 
criză a refugiaților, măcar unii dintre liderii proemi- 
nenţi ai Uniunii Europene au cam pierdut simţul mă- 
surii şi al realităţii. Ori, cine ştie, poate adepţii teoriei 
conspirației au, în sfârşit, dreptate... 

Recent, Claude Juncker, Preşedintele Comisiei 
Europene a declarat, cu ocazia unui discurs susținut 
în Luxemburg, în faţa liderilor parlamentarilor euro- 


L! 


Președintele Comisiei Europene, Jean-Claude Juncker 


peni, că „trebuie să fie posibil, pe un continent cu 508 
milioane de locuitori, să integrezi adecvat 2 milioane 
de refugiaţi”. Mai mult, acelaşi Juncker a adăugat că 
„se simte «stânjenit» atunci când discută cu lideri din 
Iordania şi Liban, ţări mai sărace decât majoritatea 
statelor membre ale UE, dar care au primit mai mulţi 


refugiaţi decât blocul comunitar“2. Fără comentar 
Nu are rost nici măcar să-i recomandăm acestui 
„lider” european să mai pună mâna pe o carte de is- 
torie şi să citească, poate mai înţelege câte ceva des- 
pre trecutul Europei şi despre relaţiile cu lumea 
islamică. 

Nu doresc să contribui la inflamarea sau conti- 

nuarea unei polemici şi nici nu mă consider în mă- 
sură să ofer verdicte pentru un fenomen ale cărui 
adevărate dimensiuni și consecințe nu le putem cu- 
prinde pe deplin în aceste momente. Îmi permit, însă, 
să schițez, într-o manieră ce ţine de o viziune proprie 
(evident, subiectivă...), o perspectivă încă legată, 
vreau să cred, mai degrabă de scenariile SF şi nu de 
vederile analiștilor contemporani sau, mai bine spus, 
de previziunile care aparţin diverșilor „specialişti” în 
citirea viitorului... 
ek 

Berlin, 13 septembrie 2135 

Președintele Germaniei, Yusuf al-Bakr, a declarat 
astăzi, într-o intervenţie susținută în Bundestag cu 
ocazia debutului festivităților organizate anual în 
onoarea fostului cancelar Angela Merkel, că solicită- 
rile minorității germane din landul Baden- 
Wurtenberg sunt lipsite de substanţă. Amintim că, 
săptămâna trecută, o delegaţie a partidului /ch bin 
Deutsch!, condusă de politicianul ultranaționalist 
Hans Zimmerman, a contestat afirmaţiile lui Yusuf 
al-Bakr conform cărora minoritatea germană nu are 
o atitudine constructivă în menținerea unui climat de 
echilibru şi înţelegere interetnică, deoarece pretinde 
că ar trebui să i se acorde statutul de etnie fondatoare 
de stat: „Este absurd să luăm în seamă pretențiile 
unora care au obrăznicia să considere că trebuie să 
li se acorde respect pentru simplul fapt că strămoşii 
lor au întemeiat acest stat. Să respectăm în primul 
rând principiile corectitudinii politice şi să lăsăm 
chestiunile de istorie, care nu fac decât să învrăj- 
bească spiritele și să tensioneze inutil societatea. 1s- 
toria trebuie să-şi găsească locul în muzee, nu să 
provoace conflicte și nemulțumiri”. Aceste cuvinte au 
fost rostite de Președintele Germaniei în cadrul unui 
forum al oamenilor de afaceri la Kâln, la care au par- 
ticipat nume cunoscute din industria germană, pre- 
cum Murad Awad Salam, Ali Ahmed al-Harasi şi 
Ibrahim ibn al-Hussein. 


La rândul său, Hans Zimmerman a ţinut să men- 
ţioneze că este absurd ca, în Germania anului 2135, 
să mai fie nevoie să se discute despre identitatea is- 
torică a statului german: „Ştim foarte bine cine a în- 
temeiat acest stat și ce religie aveau acești 
întemeietori. Noi suntem adevărații germani și soli- 
cităm respectarea drepturilor noastre firești! Din 
cauza presiunilor la care suntem supuși, a climatului 
de teroare care a început să se instaureze în diferite 
părți ale Germaniei încă din primii douăzeci de ani ai 
veacului trecut, mulți dintre compatrioții noștri au 
emigrat în Polonia, Ungaria şi România, țări care în- 
țeleg să respecte atât limba germană, cât şi contribu- 
ţia deosebită pe care Germania a avut-o la dez- 
voltarea și afirmarea civilizației europene. Din pă- 
cate, un politician precum Yusuf al-Bakr nu înțelege 
că tocmai acel echilibru de care vorbeşte nu există 
din simplul motiv că se refuză recunoașterea identi- 
tății noastre istorice și religioase”. 

La festivitățile anuale organizate în cinstea fostu- 
lui cancelar Angela Merkel au participat numeroşi in- 
vitaţi din străinătate, printre care s-au numărat și 
premierul turc Recep Ivedik, preşedintele Franţei, 
Kadir el-Ohmi și preşedintele Albaniei, Nehanj Ender 
Gonkar. Președinții Poloniei, Ungariei şi României au 
declinat invitaţia care le fusese adresată de la Berlin, 
confirmând, astfel, indirect, existența unei stări de 
tensiune între țările lor și Germania. 


Pentru Agerpress a consemnat 
Yasmine Murat Nicolescu 


1 Vezi Juncker: Uniunea Europeană ar trebui să poată ab- 
sorbi 2 milioane de refugiaţi, articol accesibil online la 
adresa http://www.agerpres.ro /externe/2016/05/23 
/iuncker-uniunea-europeana-ar-trebui-sa-poata-ab- 
sorbi-2-milioane-de-refugiati-19-06-21, accesată în 24 
mai 2016. 

? Ibidem. 


188 


ProEuropeana Clubul cărții digitale 


PROIECTELE ANOTIMPULUI 


lulian PRUTEANU 


Punctul muzeal „Dimitrie Anghel” Miroslava 


Punctul muzeal „Dimitrie Anghel” de la Miroslava 
a fost inaugurat la18 aprilie 2016, în urma unui par- 
teneriat dintre Muzeul Naţional al Literaturii Române 
Iaşi, Primăria Comunei Miroslava şi Asociaţia „Patri- 
moniu pentru comunitate laşi” Între anii 1971-1990, 
în conacul de la Corneşti, unde s-a născut poetul 
Dimitrie Anghel, a existat un punct muzeal. Aici erau 
expuse manuscrise, reviste, fotografii, cărţi ale poe- 
tului. După Revoluţia din 1989, punctul muzeal de la 
Corneşti a fost închis temporar pentru restaurare, iar 


între anii 1999-1992, conacul, beciul şi celelalte 
anexe au fost demolate până la fundaţie de către lo- 
cuitorii din sat: „Conacul părintesc avea toate ele- 
mentele corespunzătoare cadrului simbolist: iaz 
imens în apropiere, havuz, arbori stufoşi, cişmea per- 
petuă, ţinând loc de jet d'eau. Casa era prevăzută cu 
un imens balcon, sprijinit pe coloane groase, năpă- 
dite de plante acăţătoare, iar în parc se întindeau 
mari rondouri de flori”. 

Punctul muzeal „Dimitrie Anghel” devine astfel 


Punctul muzeal „Dimitrie Anghel” Miroslava, judeţul lași 

cel de-al 14-lea obiectiv aflat în componența Muzeu- 
lui Naţional al Literaturii Române laşi 

Expoziția documentară care reconstituie muzeo- 
grafic viaţa şi activitatea scriitorului Dimitrie Anghel 
cuprinde fotografii ale poetului, cu momente şi oa- 
meni care au trecut prin viața sa, cărți în ediții prime 
şi traduceri de-ale sale, fotocopii după manuscrise, 
reviste literare, la care a colaborat, de la sfârşitul se- 
colului al XIX-lea şi începutul secolului al XX-lea. 

Curatorii expoziţiei sunt reprezentanții Muzeului 
Naţional al Literaturii Române laşi: lulian Pruteanu, 


Oana Melinte şi Corina lrimiță. 


teste 


Dimitrie Anghel s-a născut la Corneşti, comuna 
Miroslava, la 16 iulie 1872. Este al treilea fiu al lui 
Dimitrie C. Anghel, comerciant, arendaş şi proprietar 
de moşii, deputat liberal, descendent din aromâni 
refugiați din părțile laninei, şi al Erifiliei Leatris 
(1845-1879), grecoaică născută la Istanbul, originară 
din insula Antigona. A fost crescut şi de bunica sa, 
Ecaterina Anghel, sora tatălui lui Paul Zarifopol, în 
casa de la nr. 18 din Ulița Sfânta Vineri din laşi (as- 
tăzi, demolată). În anul 1890, Dimitrie Anghel aban- 
donează, înainte de absolvire, Gimnaziul „Alexandru 
cel Bun”, unde ajunsese după ce trecuse şi pe la insti- 
tutul pedagogic condus de Lambrino, Institutele 
Unite şi Școala de Belle Arte. La sfârşitul aceluiaşi an, 
publică primele versuri, de o inspiraţie vădită emi- 
nesciană, în paginile revistei „Contemporanul”. În 
anul 1893 realizează o călătorie în Italia împreună cu 
prietenul său, poetul |. Păun-Pincio, apoi merge la 
Paris, unde studiau fraţii săi mai mari, Constantin D. 
Anghel (1867-1935), important membru al mișcării 
socialiste din România şi dr. Paul D. Anghel (1869- 


1937), unul din întemeietorii şcolii de chirurgie 


ieşene, care au încercat zadarnic să-l înscrie la o 
şcoală superioară. Călătoreşte mult, vizitează Spania, 


Elveţia şi Italia. Între anii 1893-1901 îi apar traduceri 


2» 


şi creații proprii în „Adevărul literar”, „Literatură şi 


2» 


artă română”, „Pagini literare”, „Convorbiri literare”, 
„Curierul literar” etc. Din 1903, împreună cu Şt.0. 
losif (1875-1913) se implică în reapariția revistei 
„Sămănătorul” În anul 1905 îi apare prima carte de 
versuri În grădină. Este numit inspector domenial în 
Dobrogea. La Constanţa, începe o prietenie frumoasă 
şi o colaborare de traducător cu lon Minulescu, cei 
doi traducând cu precădere din lirica franceză. A 
făcut parte din redacția revistei „Sămănătorul” 
(1906-1908) șia editat revista „Cumpăna”, împreună 
cu Şt.O. Iosif, Mihail Sadoveanu şi Ilarie Chendi 
(1909-1910). În colaborare cu bunul său prieten, 
Şt.O. losif publică volumele Legenda funigeilor (poem 
dramatic, 1907), Cometa (comedie, 1908), Caleidos- 
copul lui A. Mirea (1908 şi 1910), Carmen saeculare 
(poem istoric, 1909), Cireșul lui Lucullus (proză, 
1910) şi Portrete (memorialistică, 1910). Primele trei 
volume au fost premiate de Academia Română în 
anul 1909. Tot în 1909 publică cel de-al doilea volum 
de versuri, Fantazii. Participă la şezători literare în 
Bucovina (1908, 1910), a fost membru fondator al 
Societăţii fiind 


vicepreşedinte în primele trei comitete. Prietenia cu 


Scriitorilor Români, ales 
Şt.O. losif se destramă în anul 1910, datorită pasiunii 
lui Dimitrie Anghel față de soția lui losif, scriitoarea 
Natalia Negru (1882-1962), cu care se va căsători în 
1911. În acelaşi an este numit inspector în Ministerul 
Cultelor şi Artelor. Îi apar și volumele de proză Poves- 
tea celor necăjiţi (1911), Fantome (1911), Oglinda 
fermecată (1912), Triumful vieţii (1912) şi Steluţa 
(1913): „Puţină, impopulară, proza lui D. Anghel este 
excepțională şi revoluționară. Fără ea nu s-ar înțelege 


proza de mai târziu a lui T. Arghezi, care 


190 


ProEuropeana Clubul cărții digitale 


perfecţionează şi sistematizează maniera anghe- 
liană'?. Extenuat psihic, cu o viață conjugală tumul- 
toasă, lucrează din ce în ce mai puţin. În dimineața 
zilei de 27 octombrie 1914, în timpul unei dispute 
conjugale, datorate, cel mai probabil, firii geloase şi 
dificile, Dimitrie Anghel se împuşcă în piept, după ce 
trăsese un foc care a atins-o pe Natalia. Rănit grav, va 
mai trăi încă două săptămâni de chinuri pe patul de 
spital al fratelui său, dr. Paul D. Anghel. Moare de sep- 
ticemie la 13 noiembrie 1914, după ce şi-a rupt, cu 
voință, pansamentele. Este înmormântat la Cimitirul 
Eternitatea din laşi. 

„Printre scriitorii noştri, de obicei colțuroşi în le- 
găturile lor de toate zilele, lipsiţi de acea simpatică 
mlădiere a oamenilor cărora le zicem «binecrescuți», 
Anghel răsărea ca un civilizat, mai ales prin sufletul 
său delicat şi foarte sensibil. Avea o eleganță înnăs- 
cută în mişcări, în îmbrăcăminte, ochiul său era mai 


deprins ca al oricui să prindă nuanțele cele mai dis- 
crete. De aceea literatura lui e plină de imagini (...) 
Era ciudat în aprecieri, inegal şi capricios cu prietenii, 
pătimaş în credințe, rigid cu cei antipatici, şi viforos 
cu cei ce-l supărau. Ar fi ucis într-o clipă de mânie, 
dar n-ar fi jignit niciodată cu o vorbă rea ori cu un 
gest disprețuitor. Cu prietenii era cald, foarte comu- 
nicativ, duios, sincer. Poezia lui Anghel e numai o 
parte din sufletul său. Căci sufletul său închidea un 
amestec de sentimentalism şi sarcasm, de fantezie şi 
de melancolie orientală, ca un ecou de doină şi ca un 
refren de poveste”. 


1 G. Călinescu, Istoria literaturii române de la origini până 
în prezent, Editura Minerva, București, 1982, p. 691. 

2 Ibidem, p. 690. 

s Victor Eftimiu, Portrete şi amintiri, Editura pentru lite- 


ratură, Bucureşti, 1965, p. 512. 


Punctul muzeal „Ionel Teodoreanu” Golăiești 


Punctul muzeal „Ionel Teodoreanu” de la Golăieşti 
a fost inaugurat la 20 mai 2016, în urma unui parte- 
neriat dintre Muzeul Naţional al Literaturii Române 
laşi, Primăria Comunei Golăieșşti şi Asociaţia „Patri- 
moniu pentru comunitate laşi”. 

Satul Medeleni, care se află la 7 km distanță de 
Golăieşti, a dat denumirea cunoscutei trilogii a lui 
lonel Teodoreanu: „Voi cerca astăzi, în fața domniilor 
voastre, să dărâm o legendă, să înlătur un neadevăr: 
acela al autobiografismului Medelenilor. (...) Ţin, 
doamnelor şi domnilor, să dezmint această aglome- 
rare de erori şi inexactități. Eroinele Medelenilor, 
Olguţa şi Monica, nu-s surorile mele: n-am avut nici- 
odată surori. Moşia Medeleni, în care şi în jurul căreia 


gravitează acțiunea celor trei romane, nu este şi n-a 
ost moşia părinţilor mei. Nimeni din neamul meu 
n-a fost proprietar de pământ. Singura moşie care a 
aparținut cuiva din neamul meu nu este o moşie de 
pământ arabil, ci o moşie de hârtie tipărită: am numit 
romanul Medelenilor, nu moşia Medelenilor. (...) A! 
Asta nu înseamnă că unele dintre trăsăturile unor 
personaje din roman nu sunt împrumutate de la oa- 
menii reali pe care i-am cunoscut. Doar nu creăm 
din neant. Suntem chiar creatorii celor mai pure 


icțiuni.. 1. 

Punctul muzeal „Ionel Teodoreanu” devine astfel 
cel de-al 15-lea obiectiv aflat în componența 
Muzeului Naţional al Literaturii Române laşi, alături 

de Muzeul „Ion Creangă” (deschis în 1918, primul 
muzeu memorial-literar din ţară), Muzeul „Vasile 
Alecsandri”, Mirceşti (deschis în 1928), Muzeul „Sf. 
Ierarh Dosoftei - Mitropolitul” (deschis în 1970), 
Muzeul „Mihai Codreanu” (deschis în 1979), Muzeul 
„Vasile Pogor” (deschis în 1972), Muzeul „Otilia 
Cazimir” (deschis în 1972), Colecţia „Istoria teatrului 
românesc” (deschisă în 1976), Muzeul „Mihail 
Sadoveanu” (deschis în 1980), Muzeul „G. 
Topîrceanu” (deschis în 1985), Muzeul „Mihai 
Eminescu” (deschis în 1989), Muzeul „Nicolae Gane” 
(deschis în 1993), Muzeul „Constantin Negruzzi”, 


Hermeziu-Trifeşti (deschis în 1995), punctul muzeal 
„Cezar Petrescu”, Cotnari (deschis în 2015), punctul 
muzeal „Dimitrie Anghel”, Miroslava (deschis în 
2016). 

Expoziţia documentară reconstituie muzeografic 


viaţa şi activitatea scriitorului lonel Teodoreanu şi 
cuprinde fotografii de familie, mobilier de epocă, vo- 
lume, corespondenţă, fotocopii după manuscrise etc. 

Curatorii expoziţiei sunt reprezentanţii Muzeului 
Naţional al Literaturii Române Iaşi: Iulian Pruteanu, 
Jana Melinte şi Corina Irimiţă. 


Ioan-Hipolit (lonel) Teodoreanu s-a născut la Iaşi, 
la 6 ianuarie 1897. Este al doilea fiu al lui Oswald A. 
Teodoreanu (1869-1938), magistrat şi om politic, 
apreciat gazetar ieşean, şi al Sofiei Musicescu, profe- 
soară de teorie muzicală la Conservatorul din laşi şi 
pianistă, fiica lui Gavril Musicescu (1847-1903), cu- 
noscut compozitor, muzicolog şi dirijor. Bunicul din- 
spre tată, Alexandru Teodoreanu (1847-1914), 


Interior din punctul muzeal „lonel Teodoreanu” Golăești, judeţul lași 


192 


ProEuropeana Clubul cărții digitale 


magistrat şi decan al Baroului avocaților a fost pri- 
mar al lașului (ianuarie-martie 1914). Fratele mai 
mare, Păstorel Teodoreanu - pseudonimul lui 
Alexandru Osvald Teodoreanu (1894-1964), a fost 
avocat şi epigramist, iubitor de vinuri, membru al 
boemei din laşi şi Bucureşti. 

Între anii 1905-1909, lonel Teodoreanu urmează 
şcoala primară la Bucureşti (Şcoala germană de la 
Pitar Moş) şi laşi. Urmează cursurile Liceului 
„Gheorghe Lazăr”, apoi pe cele ale Liceului Internat, 
unde îl are ca profesor de limba română pe Calistrat 
Hogaș, şi ale Liceului Naţional din laşi (1909-1916). 
În anul 1916, lonel Teodoreanu este încorporat dar 
nu este trimis pe front. Trei ani mai târziu, în 1919, 
debutează publicistic, cu proza Bunicii, în revista „În- 
semnări ieşene”, sub patronajul spiritual al lui 
Garabet Ibrăileanu. În 1920 se căsătoreşte cu Lili 
Lupaşcu (1897-1995), fiica diplomatului Ştefan 
Lupaşcu, care va ajunge, la rându-i, scriitoare, publi- 
când cu pseudonimul Ştefania Velisar Teodoreanu. În 
acelaşi an obţine şi diploma de licenţă în drept, înce- 
pându-și o carieră strălucită de avocat. În anul 1923, 
publică primul volum, Uliţa copilăriei, care este bine 
primit de critica literară: „d. lonel Teodoreanu este 
cel mai distins poet în proză al generaţiei actuale” (cf. 
Pompiliu Constantinescu). În anul 1925 îi apare Ho- 
tarul nestatornic, primul volum din trilogia La Medeleni, 
lonel Teodoreanu devenind un scriitor cunoscut şi 
apreciat de public. Următoarele volume vor apare în 
1926 (Drumuri) şi 1927 (Între vânturi). Mihai Ralea 
considera Medelenii ca „primul roman important al 
generației maturizate în timpul Marelui Război”: 
„Lumea din La Medeleni, care prezintă câteva analogii 
cu aceea din Viața la ţară, e lumea unei anumite clase 
moldoveneşti, astăzi în mare criză, dacă nu în deplină 
decadenţă. E marea burghezie rurală de dincoace de 
Milcov. Sunt oameni bogaţi, care trăiesc la ţară şi la 
oraş, viață largă, fără griji, viață occidentală, prin 


tendinţe, dar profund națională, prin ceea ce ţine de 
instinct şi de inconștient. Există o anumită patriar- 
halitate orientală, făcută din lene, din glumă, din ro- 
mantism..” În 1929 îi apare romanul de dragoste, Bal 
mascat, iar în 1931 Fata din Zlataust (|, Scandalul; II, 
În Beilic). A fost, pentru o perioadă scurtă de timp, di- 
rectorul Teatrului Naţional din lași (1933). În urmă- 
torii ani îi apar cărțile Golia (|, Casa de peste drum; II, 
Porţile s-au închis) (1933), Crăciunul de la Silvestri 
(1934), Lorelei (1935), Arca lui Noe (1936), În casa 
bunicilor şi Fundacul Varlaamului (1938), Prăvale- 
Baba (1939), Ce-a văzut Ilie Pânişoară (1940), Tudor 
Ceaur Alcaz (|, Coca Duduș, 1940; II, Drumul magic, 
1941; III, Inima, 1942; Frunză, 1943), Întoarcerea în 
timp (1941), Hai diridam (1945), La porțile nopţii şi 
Masa umbrelor (1946), Zdrulă şi Puhă (1948). După 
instalarea regimului comunist, lonel Teodoreanu a 
devenit un personaj incomod, fiind considerat un 
„reacționar”. Pe 3 februarie 1954, în urma unui in- 
farct, scriitorul moare, pe când se afla la cumpărături. 
A fost înmormântat la Cimitirul Bellu din Bucureşti, 
în prezența apropiaților. l-au fost publicate postum 
volumele de versuri La porțile nopții (1970) şi Cina 
cea de taină (1996), precum şi romanul Să vie 
Bazarcă (1971). 

„Prin productivitatea sa neîncetată şi prin trăsă- 
turi care-i sunt particulare, lonel Teodoreanu şi-a cu- 
cerit un public pentru care el constituie una din 
atracțiile spirituale ale vremii. De la începutul carie- 
rei lonel Teodoreanu s-a arătat ca viitor romancier al 
copilăriei şi adolescenţei, instinctul artistic fixându-l 
astfel în domeniul ce-i este propriu”?. 


1 Ionel Teodoreanu, Cum am scris „Medelenii”, în Opere 
alese, Editura Minerva, Bucureşti, 1981, p. 460, 472- 
473, 

2D. Murărașu, Istoria literaturii române. Ediţia a III-a, Edi- 


tura „Cartea Românească”, București, 1942, p. 408. 

Confesiunile unei supraviețuitoare 


În patrimoniul Muzeului Naţional al Literaturii Ro- 
mâne laşi se găseşte o scrisoare, datată 1 decembrie 
1914, a scriitoarei Natalia Negru către Constantin 
Banu, fondatorul şi directorul revistei „Flacăra”. Scri- 
soarea a fost scrisă pe două foi-carton, cu chenar 
negru pe exterior, şi este o confesiune a unei supra- 
vieţuitoare. Scrisoarea completează cu informaţii, 
tragica poveste de dragoste dintre Natalia Negru şi 
cei doi poeţi români, Şt.0. losif (1875-1913) şi 
Dimitrie Anghel (1872-1914). 

Natalia Negru s-a născut la 5 decembrie 1882, în 
comuna gălăţeană Buciumeni. A urmat cursurile şco- 
lii primare la Galaţi, unde tatăl ei era institutor, pe 
cele liceale la Școala Centrală din Bucureşti, iar în 
1901 s-a înscris la Facultatea de Litere şi Filosofie a 
Universităţii din Bucureşti pe care a absolvit-o în 
1907. În timpul studenţiei, obişnuia să meargă şi să 
citească la Biblioteca Fundaţiei Universitare unde, în 
1903, l-a cunoscut pe Șt.0. losif. Poetul, care era deja 
consacrat după ce publicase trei volume de versuri, 
îndeplinea funcţia de custode al Bibliotecii. Îndrăgos- 
tindu-se de Şt.0. Losif, Natalia Negru a căutat o cale 


de a intra în viaţa lui, iar un an mai târziu, cei doi 
aveau să se căsătorească. 

Nonconformismul poetului nu a fost pe placul 
Nataliei, ceea ce a făcut-o să mărturisească peste ani 
în Helianta: „Steo (Ştefan Octavian) a dezamăgit ilu- 
ziile mele de la început. Întârzia mereu seara, uneori 
până dimineaţa. Vestimentar era foarte neglijent. 
Câştiga modest, mult sub nevoile noastre cele mai re- 
duse. Eu trebuia să procur câte un ban, de multe ori 
cerând tatii, ceea ce îmi era teribil de jenant..”. 

La acea vreme, prietenul cel mai bun al lui Șt.0. 
Iosifera Dimitrie Anghel, supranumit de critici „poe- 


tul florilor”. Vizitând des casa celor doi soţi şi scriind 
împreună cu Şt.0. losif, Anghel s-a îndrăgostit de 
Natalia şi a făcut tot posibilul să o seducă. Prietenia 
dintre cei doi bărbaţi nu a oprit-o pe Natalia Negru 
să-şi părăsească soţul şi să se mute la Anghel. 
Pentru Șt.0. Losif această dublă trădare a avut un 
efect devastator. Pierzând-o pe femeia care i-a inspi- 
rat majoritatea versurilor şi pe care o diviniza, înşelat 
de cel mai bun prieten, blândul şi sensibilul poet n-a 

putut suporta șocul. La data de 22 iunie 1913, a murit 
în urma unei congestii cerebrale. 

Deşi opus temperamentului lui Şt.O. losif, Dimitrie 
Anghel n-a avut parte de fericire în brațele Nataliei 
Negru. Anghel avea comportamentul unui „băiat de 
bani gata”. Căsătoria celor doi, oficiată în noiembrie 
1911, a creat în jurul familiei o atmosferă ostilă. În 
scurt timp, căsnicia s-a transformat într-un coşmar 
pentru Natalia care mărturiseşte în romanul Helianta: 
„Mai multe zile m-a ținut încuiată în casă, singură, ca 
într-un turn, sfâşietor despărțită de fetița mea, în im- 
posibilitatea de a-mi relua libertatea [...] Eram con- 
damnată la moarte de el, pe care începusem sa-l 
ador”. 

A doua tragedie s-a produs în urma unei scene de 
gelozie. Anghel îşi răneşte soția şi încearcă apoi să se 
sinucidă, în locuința lor de la Tecucel. „Am crezut că 
glumește [...] El a scos revolverul... şi a tras. Eu am 
căzut. Impresionabil cum era, a crezut ca m-a omorât, 


„po- 


de aceea glontele următor şi l-a tras în piept. 
vestește Natalia Negru în romanul amintit. 

„Poetul florilor” moare din cauza unei infecții da- 
torată rănii ce o avea, în noiembrie 1914. 

O acuzație gravă în timpul ceremoniei de înhu- 
mare: o necunoscută, aflată în mulțimea care asista 
la înmormântare, i-ar fi strigat Nataliei: „Mizerabilo, 
care omori pe toți oamenii mari ai țării!” 

Curând, războiul avea să provoace a treia tragedie 
în viața Nataliei Negru. În timpul unui bombarda- 
ment al armatei germane, schija unei bombe lansate 
dintr-un zeppelin a lovit-o pe Corina, fiica sa iubită; 
aceasta a murit în septembrie 1916, la vârsta de 11 
ani. După aceste pierderi, Natalia Negru a mai trăit 
46 de ani, trecând în neființă la vârsta de 80 de ani, 
la 2 septembrie 1962, la Tecuci, în casa ei din strada 
George Coşbuc. 


Corina IRIMIȚĂ 


ĂSITĂ 


teste 


1 Decembrie 1914, 
Tecuci 


Stimate Domnule Banu, 


Poate ar fi fost necesar să fi murit şi eu, pentru a fi 
dată în adevărata ei lumină, dureroasa dramă ce dura 
de ani de zile, și ale cărei victime au fost: Iosif, Anghel, 
eu și fetița mea. 

O femeie sunt și eu, însă în viaţa mea am întâmpi- 
nat greutăţi şi complicaţii, momente tragice atât de 
extraordinare, cum puţinor oameni le-a fost scris să le 
treacă. 

De aceea, singură nu pot răzbi cu lumina minţii la- 
birintul de conflicte sufletești, a căror pradă am fost şi 
sunt! 

Știu doar că de câţiva ani încoace, n-am avut zi 
liniştită, în care să nu vărs şiroaie de lacrimi, n-am 
avut noapte în care să nu tresar îngrozită — din visuri 
urâte! 

Și astea fiindcă la un moment dat m-am trezit că 
doi oameni au nevoie - pentru ca să poată ei trăi - de 
tot ce e viaţă în mine, de tot ce sunt în alcătuirea mea 
trupească și sufletească. 

Mie îmi rămâneau două soluţii: 

Să fac pe nepăsătoarea, pornind departe însoțită 
numai de ființa cu adevărat dragă mie, fetița mea ne- 
vinovată, dar riscând în felul acesta să asist la două 
morţi tragice — ori să mă anihilez pe mine moralmente, 
aplicându-mi o moarte poate mai rea decât cea defi- 
nitivă, — lăsând să fiu prădată de toate drepturile la 
viață —, de tot ce înseamnă rațiune de-a trăi și de-a 
avea un rost printre oameni - ceea ce am şi făcut 
numai să nu asist la o reeditare a morţii lui Odobescu. 


Așa cred că a fost - deoarece am trecut prin torturi 

nefînchipuite, terorizată de ameninţări de sinucidere 
din două părţi odată — și eu nu m-am delectat, n-am 
petrecut, n-am iubit, ci am plâns, m-am zbuciumat, 
m-am chinuit, căutând să potolesc pornirile nefiresc 
de exasperate, și să aduc lucrurile în așa fel, încât unul 
să mă cedeze celuilalt, nu pentru binele meu, şi nici al 
lor - doar pentru nenorocirea tuturor cum a ieşit la 
urmăl... 

A fost o luptă de întrecere - poate fără pereche în 
analele romanticismului, pentru a mă înstăpâni pe 
mine. 

Nu s-a omis nici unul din mijloacele îngăduite sau 
nu de rațiunea omenească - mai ales din partea lui 
Anghel; şi amândoi au exploatat fără cruţare toate re- 
sursele de generozitate și de milă ale sufletului meu. 

După ce însă am înscris divorţul acela unde între- 
vedeam atâta fericire şi noroc în momentul când mă 
cununam cu Iosif, şi am rămas în seama lui Anghel, am 
simţit că se prăbușește pământul sub mine! 

Dar... „despre morţi să nu vorbim decât bine”! 

Voi aminti în treacăt că n-a fost moment sufletesc 
mai nemărginit de dureros decât acela când m-am cu- 
nunat eu a doua oară cu hotărârea de-a divorța a 
doua zi]... 

Căsnicia mea din urmă e un trist exemplu al 
consecinţelor jertfei de sine însuși!... 

Anghel ţinea poate la mine și în ultimul timp, dar 
se lăsase influenţat de familia lui, care în loc de-a 
vedea adevărul, că făcusem o concesie luându-l pe el — 
vedea nici mai mult, nici mai puţin decât o „me- 
zalianţă”! 

Avocatul Anghel, în drumul spre casa de la țară 
unde eram bolnavă, s-a oprit la bunicul meu ca să-i 
ceară trăsura, și a apărut în casa bunului bătrân cu o 
intrare teatrală: 

Fratele meu! Spuneţi-mi ce face fratele meu... 

Apoi într-o scurtă convorbire acolo, a spus între al- 


tele: 


„Natalia trebuia să se poarte altfel cu fratele meu 
dacă vroia să se mențină în lumea mare”! 

Acestea — și alte stupidităţi şi unele din partea sorei 
lui Anghel care mă teroriza pe când eram şi eu în pat, 
m-au îndârjit şi m-au făcut să-mi calc pe suflet şi să nu 
stau lângă patul bolnavului până avea să-și dea sufle- 
tul! 

Ei nici nu mi-au comunicat trista veste a morții, 
însă bineînțeles că am aflat şi am plecat desperată 
noaptea la laşi. 

Acolo, am întâmpinat o atmosferă nu dușmănoasă, 
ci câinoasă, emanată din cercul familiei lui. 

Cu timiditate am întrebat pe avocatul Anghel de ce 
nu m-a chemat și pe mine când a văzut că boala se 
agravează, şi el m-a bruscat: „Ce? Ai venit aici să faci 
reproșuri? Dacă ai venit să faci reproșuri...” şi a urmat 
un ton de suspensie care însemna „ieşi afară”... 

Am plecat imediat înghițind şi aceasta! 

Ei însă, cu toții, fuseseră așa de bine găzduiţi la noi 
if! 


Circulau în laşi calomnii şi învinuiri nedrepte şi ne- 


când au venit să vadă pe Mi 


demne pe socoteala mea. Și se zice că unul din ei se 
pregătise a-mi spune la cimităr: 

„Canalie, ai îndrăznit să mai vii aici, când ai omorât 
pe toți oamenii mari ai ţăriil...” 

Și eu am plâns cu durere, și încă plâng... nu pe soţul 
meu, ci flacăra minţii lui, din vremurile bune, care în 
alte împrejurări ar fi fost o adevărată comoară a ţării. 

Nici el nici Iosif nu m-au prețuit atât ca femeie, ci 
ca pe-o prietenă înțelegătoare, capabilă să simtă şi să 
prețuiască talentele lor. Se întreceau să se ridice în 
ochii mei prin ceea ce scriau, şi mie mi-au închinat tot 
ce-au produs mai bun în vremea din urmă. 

Dar ce folos? Într-un orăşel de provincie, mă gân- 
desc plângând la cele două morminte, și nimenea 
nu-mi crede nici doliul, nici nevinovăția. 


ProEuropeana Clubul cărții digitale 


197 


Două cutii mari de scrisori mi-au rămas de la 
amândoi — pe care le stropesc tot cu lacrimi — şi asta-i 
încheierea tinereții mele! 

Ştiam eu oare ce mă aşteaptă când, acum zece ani, 
mi se publica cea dintâi poezie în „Sămănătorul şi 
când zâmbeam privind întâia oară cum umblă o 
mașină de tipari... 

Dar... mi-a mai rămas Corina! E şi ea departe acum 
de mine, la școală, unde oricând o colegă îi poate 
spune în ciudă: „Mama ta e de două ori asasină”, fiind- 
că așa spune DI. Karnabat la „Seara” - ori — „de trei ori 
asasină” fiindcă așa scrie DI Lovinescu la „Flacăra” — 
şi „asasină” îmi poate striga orice femeie căreia nu 
f-ar plăcea ochii mei - şi oricine se va împiedeca de 
mine pe un teren sau altul. 

Oricine are libertatea să spună orice pe socoteala 
mea, fiindcă eu sunt dezarmată şi slabă, deci eu sunt 
vinovată: sunt femeie! — 

Acestea vi le spun într-un moment amar din viaţă. 

Natalia Anghel 
Str. Alexandru cel Bun 22 Tecuci 


PS. 

Copiez cu cea mai strictă exactitate câteva din scri- 
sorile lui losifşi Anghel, ca să poată vedea cineva dacă 
eu am asasinat literatura românească ori am fost sin- 
gura ființă care m-am jertfit pentru ea. 

Dintr-o scrisoare a fratelui meu se poate iarăşi 
vedea cât de greu era impasul în care mă găseam la o 
răspântie a vieții. 

Dar lumea pe toate le judecă ușor!... 


Dacă o citiţi, vă rog să mi-o înapoiați. 


Cu stimă, 
Natalia Anghel 


| Demn 7371 

IGAȚII LINGV 


Unicat în normele gramaticii 


În ultima perioadă, în limba română actuală, în 
special în mass-media, se remarcă o tendință în a uti- 
liza anumite substantive cu valoare de adjective. Re- 
zultatul unei astfel de schimbări a valorii ori clasei 
morfologice/gramaticale a unui cuvânt, prin adjecti- 
vizarea unui substantiv, a primit denumirea de 
„nume-epitet” (Stoich ițoiu Ichim 238). Fenomenul 
nu e chiar nou, fiind specific, de fapt, limbajului co- 
locvial şi celui argotic (muzică beton, minte brici, pe- 
trecere marfă etc.). Astfel, presa, din dorința de a-şi 


apropia tot mai mult publicul prin utilizarea unui 


limbaj cât mai familiar, abundă în creaţii ce urmează 
acest tipar: preț șoc, ofertă bombă, vânzări record, 
copil-problemă, martor-surpriză, petrecere surpriză, 
firmă-căpușă, firmă-fantomă, interviu-fulger ş.a. Fap- 
tul că unele se scriu separat, cu blanc, ca sintagme 
formate din două substantive, iar altele, prin alătu- 
rare cu cratimă, indică dificultatea interpretării aces- 
tor grupări: fie sunt încadrate în rândul compuselor 
substantivale, datorită aspectului morfosintactic, fie, 
din punct de vedere semantic, sunt considerate îm- 
binări de morfeme lexicale libere, independente unul 
de celălalt, cel de-al doilea (i.e. substantivul adjecti- 
vizat, aflat mereu în poziție postsubstantivală) mani- 
festând valențe metaforice. Modelul acesta de 
conversiune (i.e. schimbare a valorii morfologice a 
unui cuvânt) e preluat din franceză, majoritatea unor 
astfel de sintagme reprezentând calchieri din limba 
respectivă. 

Să fie oare astfel de preferințe pentru adjectivizări 


ale unor substantive motivul pentru care unele sub- 


stantive sunt... confundate cu adjective şi utilizate cu 
rol de determinant? Greu de crezut, mai ales când un 
asemenea substantiv nu manifestă nicio valență me- 
taforică. Însă e probabil ca în baza acestei tendințe 
lingvistice tot mai pregnante, anumiți vorbitori să-şi 
dezvolte un soi de automatism. În fapt, în unele 
situații, nici nu putem vorbi de o schimbare a valorii 
morfologice a cuvântului respectiv, utilizat doar într-un 
context morfosintactic nepotrivit. Înainte de toate, 
pentru că orice conversiune a unui cuvânt e notată în 
dicționar şi, astfel, fixată în limba respectivă, semn că 
a trecut prin ambele procese, interdependente, de 
altfel, pe care le presupune o schimbare a clasei gra- 
maticale a unui cuvânt: gramaticalizare şi lexicali- 
zare. De pildă, în dreptul cuvântului-titlu bine, avem 
notate în dicționar mărcile gramaticale (adv., respec- 
tiv s.n. şi adjectival; despre oameni, cf. DEX 1998, sv. 
bine), semn că lexemul bine, la origine adverb, îşi 
poate schimba valoarea gramaticală, fiind substanti- 
vizat (adv. bine = subst. binele) ori utilizat ca adjectiv 
invariabil (în contexte ca om bine) şi suferind toate 
modificările gramaticale care se impun - fapt unanim 
acceptat. Apoi, nu putem afirma despre orice sub- 
stantiv utilizat ca adjectiv că a suferit o schimbare a 
valorii morfologice, întrucât există riscul de a cădea 
în capcanele hipercorectitudinii — tocmai din dorința 
dea fi corecți, încălcăm normele lingvistice şi arătăm 
că, în fapt, nu le cunoaştem îndeajuns. Dacă o normă 
se aplică în unele situaţii, nu înseamnă că e valabilă 
şi în alte situații, aparent similare. De aceea, repet, 


este indicat să utilizăm dicționarul acolo unde există 

dubii privind contextul gramatical în care dorim să 
întrebuințăm un cuvânt. 

Astfel, observând că, în repetate rânduri, substan- 
tivul unicat e utilizat în poziţie adjectivală, am arun- 
cat o privire în dicționare, pentru a verifica statutul 
său gramatical, dacă, între timp, a suferit vreo modi- 
ficare în acest sens. Însă unicat este înregistrat doar 
ca substantiv neutru, cu două sensuri, fără vreo 
menţiune că ar putea avea şi alte valori gramaticale, 
precum cea adjectivală: 

„UNICÂT, unicate, s.n. 1. Exemplar unic dintr-un 
document, dintr-o publicație, dintr-un obiect. 2. În- 
scris constatator care se întocmeşte într-un singur 
exemplar. - Din germ. Unikat” (DEX 2009) 

Fără vreo posibilitate de a se dezvolta ca „nume- 
epitet”, pentru a putea căpăta rol de atribut în anu- 
mite contexte, unicat, cu sensul prim („exemplar unic 
dintr-un document, dintr-o publicație, dintr-un 
obiect”), e folosit totuşi ca adjectiv, acordat chiar cu 
substantivul determinat, în contexte ca: 

„România este o «țară autentică» ce poate repre- 
zenta viitorul «inovării» în Europa şi care a lansat o 
«inițiativă unicată» la nivel global, şi anume clusterul 
de turism dedicat tinerilor, spune ministrul pentru 
IMM şi Turism, Florin Jianu” (dintr-un articol publi- 
cat pe site-ul digi24.ro); 

„Cum să-ți faci pereţii de o textură unicată” 
(dintr-un articol trilulilu.ro); 

„V] Oana, apariţie unicată la MTV EMA Berlin 
2009!” (titlul unui articol publicat pe site-ul ziare- 
mondene.ro); 

„Aceasta arată uimitor în realitate şi este cea mai 
scumpă culoare unicată realizată de producătorul 
britanic până acum” (autostrada.md) 

Un magazin on-line vinde „bijuterii unicate” (aur- 


lux.ro); 


„Magazinul nostru vă oferă produse unicate 
create din mărgele de sticlă, plastic, lemn, fimo, cris- 
tal, pietre semiprețioase cu accesorii argintii şi aurii. 
[...] bijuterii fantezie confecționate manual, modele 
unicate, cadouri Crăciun.” (wall-street.ro); 

„Visând la clipe unicate, aş vrea să-ți spun ca să 
mai stai [...]” (forumok.ro); 

„Au transformat a noastre vieți în clipe unicate 
[...]. (doareupetrica.wordpress.com) 

„Ştim că există momente unicate în viața fiecă- 
ruia din noi şi aceste momente sunt unicate [...]” 
(svproductions.ro); 

„Rochii de seară unicate pentru ocazii speciale” 
(estilo.ro); 

„Realizăm diverse cadouri unicate şi personali- 
zate în producție proprie” (imagineata.ro); 

Un magazine on-line vinde „pantofi unicaţi” 
(pantofi-lux.ro); 

„Herghelia Cernavodă deţine armăsari de 
referință, unicaţi în România precum şi iepe de 
reproducție controlată” (cernavoda-turistica.ro); 

„Totce ne-a inspirat în rețetele întâlnite prin lume 
am pus în burgerii noștri unicaţi” (cluj.com). 

Observăm că unicat, utilizat ca adjectiv, ia chiar 
forme complet atipice (unicată, unicaţi), având în ve- 
dere că, singura sa formă de plural, ca substantiv ne- 


utru, consemnată şi în dicționare, este unicate. 


Uneori, unicate utilizat ca adjectiv invariabil, ceea 
ce creează ambiguitate din punct de vedere gramati- 
cal, întrucât se poate considera că vorbitorul l-a per- 
ceput ca substantiv: 

„Momente UNICAT la Montreal!” (titlul unui arti- 
col de pe prosport.ro) 


„Rochii unicat de seară” (francess.ro) 


Însă asemenea construcţii, precum cele din urmă, 

pot fi interpretate şi drept compuse substantivale, 
unde unicat îşi păstrează statutul de substantiv şi, 
prin urmare, nu necesită acord formal. De altfel, în 
DCR3, unicat e consemnat doar cu trimitere înspre 
compusul piesă-unicat, în care substantivul care ne 
interesează are formă invariabilă, capul compusului 
putând fi declinat şi la plural: piese-unicat (cf. DCR3, 
p. 408-409, p. 556). Aşadar, în compuse substanti- 
vale, când el însuşi îşi păstrează valoarea de substan- 
tiv, unicat se comportă, din punct de vedere 
gramatical, întocmai ca „numele-epitet” din structuri 
similare de care aminteam în primul paragraf (cf. 
preţuri-șoc, oferte-bombă, copii-problemă, interviuri- 
fulger etc.). Adică nu se acordă cu centrul compusu- 
lui, chiar dacă se prezintă ca un atribut. Şi pentru că 
sunt compuse, astfel de grupări se analizează, din 
punct de vedere gramatical, în ansamblu, ca un în- 
treg, nu în părți componente. 

Or, pentru a elimina dubiile, când nu suntem si- 
guri dacă unicat se potriveşte contextului, dacă pre- 
zintă sau nu ambiguități în privința inclusiv a 
sensului, nu doar din punct de vedere gramatical, 
avem posibilitatea înlocuirii acestuia cu adjectivul 
unic, -ă, acolo unde relaţia atributivă cu substantivul 
determinat e vădită şi ideea principală care se 
doreşte a fi transmisă este de „obiect/lucru/fapt etc. 
unic(ă)”. Este corect, aşadar, să utilizăm substantivul 
unicat independent ori în compuse substantivale cu 
structura nume-nume, dar nu în construcții ambigue 
în care dă impresia să determine un alt substantiv. 
Pentru acestea din urmă, mai corectă este utilizarea 
adjectivului propriu-zis unic, variabil ca formă şi care, 
deci, se acordă din punct de vedere formal cu sub- 
stantivul determinat. Avem momente unice sau mo- 
mente-unicat, rochii-unicat ori rochii unice, nu “rochii 


unicate; pantofi-unicat/pantofi unici, nu *pantofi 


IMEV 
LIN ur | 


unicaţi, niciun alt tip de combinație între aceste 
forme nefiind corectă din punct de vedere gramatical. 
Mai mult chiar, compusele cu substantivul unicat 
se scriu numai cu cratimă, iar unicat este invariabil; 
numai substantivul-nucleu al compusului se declină 
la plural: pantofi-unicat, cercei-unicat, obiecte-uni- 
cat, bijuterii-unicat ş.a. Cf. DOOM2, „se scriu cu cra- 
timă substantivele compuse cu unitate semantică şi 
gramaticală mai mică decât a celor scrise într-un cu- 
vânt (şi, eventual, cu articulare şi flexiune şi la primul 
element), având structura: [...] substantiv + substan- 
tiv în nominativ” (p. LXXI), precum an-lumină, artist- 
cetăţean, bloc-turn, cal-putere etc. Astfel, norma 
lingvistică în vigoare elimină orice posibilitate de 
producere a vreunei ambiguități gramaticale. 

Când adjectivul unic este înlocuit de substantivul 
unicat, care capătă chiar forme aberante, asistăm la 
o greşeală de tipul confuziei paronimice între două 
cuvinte. Credem, de asemenea, că unicat, un împru- 
mut din germană, este posibil să fie perceput ca ad- 
jectiv şi din cauza unei analogii formale cu alte 
adjective cu formă similară şi terminație identică, 
precum lactat (la origine adjectiv, dar astăzi folosit 
preponderent ca substantiv, prin schimbarea valorii 
gramaticale < produs lactat) sau fermecat, ferecat etc. 
În plus, există, în această privinţă, o oarecare tendință 
a limbii române în a împrumuta cuvinte compuse (în 
limba de origine), dar din care, în procesul de adap- 
tare la sistemul gramatical românesc, limba ajunge 
să rețină doar unul dintre cuvinte, şi anume pe acela 
care are rol de determinant /atribut — ceva atipic dacă 
ne gândim că substantivul propriu-zis al unor astfel 
de grupări este nucleul sintactic al sintagmei, fără de 
care grupul, substantival de altfel, nu ar putea exista. 
(Chestiunea este însă aici mai amplă, căci informația 


semantică principală s-a concentrat, de fapt, în adjec- 

tiv, el devenind nucleul semantic al grupului, în timp 
ce substantivul rămâne în continuare nucleul sintac- 
tic. Este şi motivul pentru care, în caz de elipsă a sub- 
stantivului, informația semantică a întregului grup se 
menţine în continuare, substantivul putând fi uşor 
subînțeles. Fără adjectiv însă, aceasta s-ar pierde 
complet.) De pildă, din compusele englezeşti living 
room, dressing room, hardware, jet plane, pull-over 
sweater, smoking jacket, software, training suit, 
trench-coat, limba română a păstrat doar cuvântul cu 
valoare adjectivală: living, dressing, hard, jet, pulover, 
smoking, soft, trening, trenci. De notat e şi faptul că, 
deşi s-a preferat doar partea adjectivizată a structu- 
rilor respective, în limba română aceasta e utilizată 
ca... substantiv: livinguri, dressinguri, harduri, jeturi, 
pulovere, smokinguri, softuri, treninguri, trenciuri. E 
însă ceva obişnuit, întrucât, după cum spuneam, 
elipsa substantivului-bază a structurii iniţiale (room, 
plane, sweater, jacket, ware, suit, coat) se subînțelege, 
iar semnificația întregului compus substantival este 
concentrată în acel cuvânt, cu rol de determinant 
inițial. La fel s-a întâmplat, în trecut, şi cu adjectivele 
(a origine) roșie, vânătă, flagrant, lactate, devenite 
substantive, prin condensare lexico-semantică: < păt- 
lăgea roșie; < pătlăgea vânătă; < flagrant delict; 
<produse lactate. 

Astfel, unicat, prin analogia cu grupuri de tipul 
celor exemplificate anterior, ajunge să fie înțeles ca 
adjectiv, al cărui substantiv determinat (produs [uni- 
cat], cel mai probabil) este eliptic. Problema e că 
această analogie rezultă într-o greşeală, întrucât o 
posibilă schimbare a valorii gramaticale a lui unicat 
nu este, deocamdată, cel puţin, certificată în 
dicționare. Dacă procesele principale ale acestui fe- 
nomen de schimbare a clasei morfologice (i.e. grama- 


ticalizarea şi lexicalizarea), din substantiv în adjectiv, 


în cazul lui unicat, nu s-au produs complet, este clar 
că nu-l putem utiliza, cel puţin în stadiul actual al pro- 
blemei, decât ca substantiv. 

Există opinii cum că unicat, implicând deja 
înțelesul de „ceva unic” (fiind un derivat semantic al 
semnificației de unic), nu trebuie utilizat la plural, 
căci dacă un lucru e unic, nu are pereche şi, cu atât 
mai puțin, plural. Aşadar, nicio formă din cele abe- 
rante, şi nici cea corectă de plural, nu ar trebui accep- 
tată. O astfel de explicaţie rezolvă situația de greşeală 
doar superficial, în sensul că nu pluralul lui unicat 
este problema (el are deja un singur plural, ca sub- 
stantiv neutru, acceptat de dicționare: unicate), ci uti- 
lizarea lui ca adjectiv şi acordul cu determinatul, în 
gen şi număr (aşa apar forme denaturate precum 
unicaţi, unicată). Cât priveşte chestiunea pluralului 
lui unicat, dacă folosim forma normată de plural a 
acestuia, nu înseamnă că ne abatem de la regulă ori 
de la semnificația sa de bază (de „obiect/lucru unic”), 
căci, inclusiv păstrând acest sens al său, substantivul 
poate exprima pluralitatea, fiind numărabil. Acest 
fapt ţine de particularităţile referentului; e corect să 
spunem, de exemplu: La magazinul de antichităţi, 
sunt deja două unicate ale artistului. întrucât se 
subînțelege prin pluralul unicate ideea de (două) 
piese/obiecte/lucruri unice. Compusul substantival 
subînțeles aici (piese-unicat, obiecte-unicat, lucruri- 
unicat) se concentrează în jurul cuvântului care 
conţine informaţia de bază (unicat); astfel, substan- 
tivul redat, unicat, preia, în flexiunea sa, ideea de plu- 
ralitate (ca informaţie gramaticală) exprimată de 
substantivul eliptic. Dacă la magazinul de antichități 
se găsesc două piese cu statut de unicat ale unui artist, 
este firesc să vorbim de două unicate, adică de două 
obiecte-unicat, unic fiecare în parte adică. Pluralul lui 


unicat aminteşte de comportamentul substantivelor 

masive de tipul făină, ulei, sare, ciorbă etc, nonnumă- 
rabile la origine, care pot trece, din punct de vedere 
flexionar, în rândul celor nonmasive şi numărabile, 
când au sensul de „tipuri de/sorturi de” ori „porții”: 
făinuri („sortimente de făină”); uleiuri („soiuri de 
ulei”); săruri („tipuri de sare”); ciorbe („porţii de 
ciorbă”). Într-un mod similar, putem vorbi de unicate, 
în sensul de „mai multe piese, diferite, cu statut de 
unicat”. 

Totodată, conform definiției din dicționar a cu- 
vântului unicat („exemplar unic dintr-un obiect”), 
acesta desemnează mai degrabă obiecte şi lucruri 
concrete, palpabile, ceea ce înseamnă că e impropriu 
utilizat pe lângă substantive precum clipă, moment, 
idee, inițiativă etc., care sunt compatibile, din punct 
de vedere semantic, doar cu adjectivul unic. 

Cu al doilea sens al său, substantivul unicat („în- 
scris constatator care se întocmeşte într-un singur 
exemplar”), este întrebuințat în documente adminis- 
trative şi juridice, fiind un termen specific stilului ju- 
ridico-administrativ: 

„Comunicarea scrisă se va redacta în două exem- 
plare, unicatul se va expedia prin corespondență 
unității de care aparţine salariatul [...]” (fragment ex- 
tras din Ordinul Ministrului Transportului și 
Telecomunicaţiilor Nr. 855 din 24 februarie 1986, pri- 
vind unele măsuri pentru întărirea disciplinei în 
unităţile Ministerul Transporturilor şi Teleco- 
municațiilor, text disponibil la adresa web afer.ro). 

„Primul exemplar (unicatul procesului-verbal) se 
depune periodic, de către constatator, la sediul 
instituţiei de care aparține [...]” (fragment extras din 
Ordin nr. 527 din 25 noiembrie 1997 pentru aprobarea 
Normelor de organizare și efectuare a transporturilor 
rutiere și a activităților conexe acestora, text disponi- 


bil la adresa legislatie.just.ro). 


„Sunt scutite de taxe extrajudiciare de timbru [...] 
unicatele certificatelor eliberate de instituțiile de 
învățământ, certificatele eliberate pentru a servi în 
armată [...]” (fragment extras din Evoluţia impozitelor 
indirecte în România în perioada 1990-2004 şi 
influenţa lor asupra resurselor financiare publice, pu- 
blicat pe referatele.com). 

În același câmp semantic se înscriu şi cuvintele 
duplicat „al doilea exemplar al unui înscris emanat 
de la o persoană fizică sau juridică; copie” şi triplicat 
„copie făcută după un act sau după un document” (cf. 
DEX 2009, s.v. duplicat; sv. triplicat). 


Sigle: 

DCR3 - Dimitrescu, Florica (coordonator), 
Alexandru Ciolan, Coman Lupu, Dicţionar de cuvinte 
recente, ediţia a III-a, Editura Logos, Bucureşti, 2013. 

DEX 1998 - Dicționarul explicativ al limbii ro- 
mâne, ediţia a II-a, Editura Univers Enciclopedic, 
Bucureşti, 1998. 

DEX 2009 - Dicţionarul explicativ al limbii ro- 
mâne, ediţia a Il-a revăzută şi adăugită, Editura 
Univers Enciclopedic Gold, Bucureşti, 2009. 

DOOM2 - Dicţionar ortografic, ortoepic şi morfo- 
logic al limbii române, Editura Univers Enciclopedic, 
Bucureşti, 2005. 


Bibliografie: 

Stoichițoiu Ichim, Adriana, Creativitate lexicală în 
româna actuală, Editura Universităţii din Bucureşti, 
2006. 

*** Gramatica limbii romnâne. |. Cuvântul, Tiraj 
nou, revizuit, Editura Academiei Române, Bucureşti, 
2008. 

RAFTUL CU ECOURI 


Lăcrămioara BĂLINT 


Sărbătoarea Muzeului Sadoveanu 


Luna mai a găsit curtea Muzeului „Mihail Sadoveanu” 
fără bogăţia, frumuseţea şi parfumul florilor de liliac. 
Motiv pentru care am transformat, anul acesta, 
Sărbătoarea liliacului, manifestarea tradiţională de 
primăvară, în Sărbătoarea „Muzeului Sadoveanu”. În 
data de 5 mai s-a vernisat expoziţia Scriitorii familiei 
Sadoveanu, care va putea fi vizitată până în toamnă. 
Expozi 


ia realizată cu acest prilej îi prezintă ca autori 
sau traducători pe patru dintre cei unsprezece copii 
ai scriitorului. Despina, Profira şi Paul-Mihu au lăsat 
în scrierile lor mărturii despre lumea în care au trăit, 
iar Teodora este prezentă în expoziţie prin traduceri 
din limbile francez; 


engleză. Fotografiile şi manus- 


crisele completează imaginea unei familii unite, în 


care copiii au moştenit, pe lângă aspectul fizic, şi ca- 
ligrafia măruntă a tatălui, nu doar nevoia de a scrie. 
Elevii Şcolii gimnaziale Țuţora, sub îndrumarea pro- 
fesorului Victor Torge, au prezentat piese muzicale 
vocale şi instrumentale (la blockflote) din repertoriul 
naţional şi internaţional. La rândul lor, elevii Liceului 
Teoretic „Alexandru loan Cuza” din laşi au devenit, 
pentru al doilea an consecutiv, parteneri ai unor mo- 
mente inedite în cadrul sărbătorii de primăvară de la 
Muzeul din dealul Copoului. Ei au avut privilegiul de 
a interpreta fragmentul final din Țragediile Galatei, 
poem eroicomic scris de Mihail Sadoveanu pe când 
era în ultimul an de liceu şi care face referire la în- 
tâmplări adevărate. 

RAFTUL CU ECOURI 


Oana MELINTE, Monica SALVAN 


MNLR lași 


În luna mai a acestui an, Muzeul Naţional al Lite- 
raturii Române din Iaşi a participat la prima ediţie a 
Zilelor Prieteniei Româno-Elene de la Atena (13-15 
mai 2016), la invitaţia Asociaţiei Femeilor Românce 
din Grecia. 

Programul a inclus simpozionul ştiinţific cu tema 
„Elenismul, componentă a culturii româneşti”, orga- 
nizat de Uniunea Elenă din România, cu participarea 
academicienilor Răzvan Theodorescu şi Constantin 
Bălăceanu-Stolnici la Academia Elenă, dar şi specta- 
cole de dansuri româneşti şi greceşti cu ocazia Zilei 
Mondiale a dansului, în piaţa Monastiraki, la poalele 
Acropolei. În cadrul manifestărilor, Muzeul Naţional 
al Literaturii Române din laşi a fost prezent cu o lan- 
sare de carte şi o expoziţie. 


la Atena 


Au fost prezentate Editura Muzeelor Literare laşi 
şi o serie de traduceri în limbi străine realizate în ca- 
drul rezidenţelor FILIT pentru traducători străini, 
respectiv al Atelierelor FILIT de la Ipoteşti. Una din- 
tre aceste traduceri, nuvela Alexandru Lăpușneanu de 
Constantin Negruzzi, publicată în mai 2016, îi apar- 
ţine traducătoarei Angela Bratsou, membră a 
Asociaţiei Femeilor Românce din Grecia. Cu acest pri- 
lej, la biblioteca asociaţiei a fost vernisată expoziţia 
de fotografii şi afişe din secolul al XIX-lea „Artişti ro- 
mâni pe scenele europene, artişti europeni pe sce- 
nele româneşti” (curator: Laura Terente). 

S-a deschis astfel perspectiva unor noi colaborări, 
publicul fiind interesat de autorii clasici publicaţi la 
Editura Muzeelor Literare dar şi de alte expoziţii iti- 
nerante ale muzeului. 

L. BALINT 


Întâlniri f 
Întâlniri franco-române 


Asociaţia „Dacia M&diterrannee” a organizat, în 
localitatea Frontignan la Peyrade din sudul Franţei, 
în perioada 12-16 mai 2016, cea de-a 21-a ediţie a în- 
tâlnirilor franco-române. 

Organizată în contextul mai larg al Zilei Europei, 
această ediție a fost o retrospectivă a celor 20 de ani 
de activitate a asociației, o continuare a parteneria- 
tului pe care asociaţia îl are cu Memorialul Ipoteşti, 
Muzeul Judeţean Botoşani, Școala populară de artă 
Botoşani şi un început al colaborării dintre asociația 
organizatoare şi Muzeul Naţional al Literaturii 
Române laşi. 

Deschiderea oficială din seara zilei de vineri, 13 
mai, a fost onorată de prezența consulului României 
la Marsilia şi de participarea numeroasei delegații a 
primăriei oraşului, delegaţie din care au făcut parte 
viceprimarii Sabine Schiirmann - vicepreşedinte al 
Comisiei pentru Cultură şi Olivier Laurent - respon- 
sabil cu ONG-urile, consilieri. 

Muzeul Naţional al Literaturii Române laşi a eta- 
lat expoziţia Feţele necunoscute ale lui Cezar Petrescu. 
De asemenea, a fost prezentată varianta în limba 
franceză a romanului Calea Victoriei de Cezar 
Petrescu, prezentare făcută de Jean-Louis Courriol, 
traducătorul volumului. Două eleve din Franța au 
prezentat, prin lectură încrucişată, în limbile română 
şi franceză, povestirea Fata babei și fata moşneagului 
de lon Creangă. Ziua de sâmbătă s-a încheiat cu de- 


gustări de vinuri şi mâncăruri specifice româneşti şi 


franțuzeşti. 

Duminică, între prezența la sală şi strângerea 
expozițiilor, invitații români au vizitat Muzeul 
Municipal din Frontignan, organizat în fosta capelă 
a Penitenţilor Albi, clădire din prima jumătate a se- 
colului al XVII-lea şi Biserica Sf. Paul, monument de 
arhitectură de secol XIII. În cele trei zile de vizitare, 
aproape 200 de persoane au participat la activități 


sau au intrat să admire exponatele şi să primească 


informaţii despre România. 

Ziua de luni a fost rezervată vizitării altor obiec- 
tive şi localități importante: Villeneuvette - oraşul 
manufactură, de secol XVII; un exemplu de casă bio- 
climaterică; P&zenas - oraşul lui Moliăre, oraş monu- 
ment istoric şi de arhitectură. 

La sfârşitul zilei de luni, ultima petrecută în 
Franţa, s-a făcut bilanţul, s-au conturat proiecte, s-au 
făcut propuneri de activități. 

Pentru că la această a 21-a ediţie a întâlnirilor 
franco-române, Muzeul Naţional al Literaturii 
Române laşi a fost prezent pentru prima dată, 
Asociaţia „Dacia Mediterrannâe” şi-a exprimat 
dorința de a încheia cu instituția noastră un partene- 


riat pe termen lung. 

RAFTUL CU ECOURI 


Amelia GHEORGHIŢĂ 


„Șotron”. Târg de cărți, jocuri și distrac 


Muzeul Naţional al Literaturii Române laşi şi 
Asociaţia „Patrimoniu pentru comunitate” au organi- 
zat în perioada 3-5 iunie 2016 cea de-a treia ediţie a 
evenimentului Șotron. Târg de cărți, jocuri și 
distracții. 

Desfăşurat în grădina Casei Pogor şi pe strada 
Vasile Pogor, evenimentul a fost compus dintr-o suită 
de activităţi cultural-educative dedicate publicului 
tânăr şi foarte tânăr, sărbătorind Ziua Internaţională 
a Copilului. Distracţia şi învăţarea s-au împletit fru- 
mos, iar copiii şi părinţii s-au putut bucura de piese 


de teatru, concerte, expoziţii, workshop-uri de 


i— la a III-a ediție 


robotică şi imprimare 3D, board games, ateliere de 
colorat şi modelaj în lut, cluburi de conversaţie în di- 
verse limbi străine, activităţi sportive (ping-pong, 
baschet, volei, trambuline, tenis, cursuri de învăţat 
mersul pe bicicletă) etc. Anul acesta, în premieră la 
Iaşi, a avut loc şi „Marea hămăceală” care a constat în 
decorarea grădinii Casei Pogor cu hamace colorate, 
precum şi ateliere practice de hamace. 

Bucuria participării s-a citit pe feţele copiilor şi 
adolescenților, iar premiile oferite de organizatori au 
răsplătit eforturile şi implicarea lor. 


ProEuropeana Clubul cărții digitale 


Zamfir Bălan, doctor în științe filologice, cercetător 


ştiinţific, Muzeul Brăilei „Carol 


Mihai Chișcă, Facultatea de Geografie şi Geologie 


din cadrul Universităţii „Alexandru loan Cuza” laşi 
Mircea Coloşenco, critic literar, editor, bibliograf 
Jan Cornelius, traducător, publicist 
Maria Danilov, doctor în istorie, cercetător ştiinţific, 
Institutul de Istorie al Academiei de Ştiinţe a 
Moldovei, Chişinău 
Mircea-Cristian Ghenghea, cercetător dr, Departa- 
mentul de Cercetare al Facultăţii de Istorie din ca- 


drul Universității „Alexandru loan Cuza” laşi 


Corneliu Grigoriu, fotograf al Muzeului Național al 


Literaturii Române laşi 
Cristina Hermeziu, jurnalist, traducător 
Alexandrina Ioniţă, doctor în istorie al Universității 
„Alexandru loan Cuza” laşi, director al Casei edi- 


toriale „Demiurg” 


Georgiana Leşu, doctor al Facultăţii de Istorie din 


cadrul Universităţii „Alexandru loan Cuza” laşi 


Cătălin Mihuleac, scriitor 


Ştefan Oprea, critic de teatru şi film, publicist 


Radu Părpăuţă, scriitor, publicist 


C. Popa, poet, jurnalist 
Raluca Popescu, doctorand al Facultăţii de Litere, 
Universitatea din Bucureşti, iniţiator şi editor al 


proiectului LiterParc.ro 


Simona Preda, doctor în istorie al Universității din 


Bucureşti 


Adriana Radu, profesor dr. la Colegiul Naţional lași 


Doru Scărlătescu, prof. univ. dr. în cadrul 


Universităţii „Alexandru loan Cuza” laşi 
Ștefan Susai, jurnalist 
George Țurcănașu, lector univ.dr. al Facultății de 


Geografie şi Geologie din cadrul Universităţii 


„Alexandru loan Cuza” laşi 


Bogdan Ulmu | prof. univ. dr. al Facultăţii de Teatru 


din cadrul Universităţii de Arte „George Enescu” 


laşi, publicist 


Anca Vieru, masterandă a Facultăţii de Litere din 


cadrul Universității „Alexandru loan Cuza” laşi 


Diana Vrabie, conferenţiar universitar al Catedrei 
de literatură română şi universală, Universitatea 


de Stat „Alecu Russo” Bălți, Republica Moldova 

CARTEA MIGRAȚIILOR. OBIECTE ÎN EXIL 

Cartea migrațiilor. Obiecte în exil (11) (Cristina Hermeziu, Monica Salvan) 
Florin BICAN (Germania) - O dorință numită tramvai 
Ana FRONESCU (Olanda) - Mereu te poţi întoarce 
Stefania KENLEY (Marea Britanie) - Text, textile și țesături urbane 
Jozefina KOMPORALY (Marea Britanie) -Obiecte care ne vorbesc 

Cartea migrațiilor. 
Obiecte în exil (III) 


Cum ne definesc obiectele? Cum evocă ele specificitatea unui parcurs, unicitatea unei persoane? Ce spun 
ele despre apartenența noastră la un univers cultural, despre relația pe care o avem cu acesta — fie că e vorba 
de societatea de origine sau de cea de adopție? 

Cartea migraţiilor. Obiecte în exil îi invită pe cei care au trăit experienţa exilului şi/ sau a mobilității să 
scrie despre relația lor cu obiectele. În dosarul al treilea le-am dat carte blanche mai întâi unor mari scriitori, 
dintre cei pentru care plecarea, înainte de 1989, a fost o trecere prin zid. Forțat la exiluri succesive, Norman 
Manea a experimentat ce se poate pierde împachetând şi despachetând vieți. Dar obiectele au o încăpățânare 
alor: când reapar, ţin legăturile dintre vieți deasupra, ca un colac de salvare. Basarab Nicolescu a experimen- 
tat ce s-ar fi putut pierde dacă nu pleca pe drumul exilului. Obiectele au devenit atunci, pe o hartă interioară, 
jaloane ale salvării. 

Strămutat recent, al anilor 2000, scriitorul Ovidiu Nimigean refuză noţiunea gravă de exil şi preferă să 
vorbească despre delocalizare, recunoscând, odată cu Cioran, doar bunul exil interior. Când îşi scrie cărțile, 
direct în limba germană, Dana Grigorcea are totdeauna deasupra mesei de lucru o imagine de poveste, care 
s-a asortat pe rând cu toate plecările ei. 

Toţi cei care se instalează într-o altă cultură vin de undeva. Intelectual sau artist al timpurilor mobile de 
azi, pentru care plecarea nu e o rămânere, ci o devenire, cosmopolitul are două variante: sau îşi alege cu grijă 
obiectele, precum o face pianista Axia Marinescu, care dăruieşte obiecte cu sens; sau nu face nicio alegere, 
dar se trezeşte în geantă cu un obiect de nearuncat, cum i se întâmplă Cristinei lon, conservator la Biblioteca 
Naţională a Franţei. 

Exersate cu riscuri şi mize diferite înainte sau după 1989, împachetările şi despachetările de vieți au în 
comun momentul când spațiul e gol. Pagina de scris e goală, camera e goală. Cartea migrațiilor (III) le umple 


cu poveştile obiectelor în exil. 


Cristina HERMEZIU 
Monica SALVAN 

Vă mai amintiţi de criteriile care v-au ghi- 
dat, de alegerile pe carea trebuit să le faceţi 
când v-aţi pregătit bagajele la plecarea din 
România? 


Au rămas în amintirea dumneavoastră 
primele cadouri pe care le-aţi făcut cunoș- 
tinţelor sau prietenilor din ţara de des- 
tinaţie/ de adopţie? Dar primele cadouri 
pe care le-aţi primit? 


Ce aţi oferit la primele întoarceri în țară? 


Există un obiect care v-a însoțit un timp 
în migraţie și căruia i-aţi atribuit un rol spe- 
cial? 


Un obiect pe care l-aţi pierdut și pe care 
îl regretaţi? 


Lucruri care v-au lipsit și pe care le 
puteaţi găsi doar în România? 


Ce alăturare de obiecte din locuinţa dum- 
neavoastră evocă cel mai bine o apartenenţă 
culturală multiplă, mobilitatea dumnea- 
voastră? (V-am fi recunoscători dacă aţi ilus- 
tra răspunsurile cu una sau mai multe 
fotografii). 

Dana GRIGORCEA (Elveția) 


Cel mai mult îmi plac mofturile 


Cel mai preţios obiect pe care l-am purtat cu mine 
din Bucureşti prin toate locuinţele pe care le-am avut 
este un tablou de Arthur Verona, „Ciobănaşi în Balta 
Brăilei”. Şi-am avut în toate locuințele acelaşi ansam- 
blu patronat de tablou: masa mea de scris la perete, 
în stânga ferestrei cu cea mai frumoasă privelişte, iar 
deasupra mesei tabloul cu ciobănaşii. Stând la masă, 
m-am uitat când afară pe geam, când la tablou, la 
ciobănaşii care se uită la rândul lor într-un peisaj 
verde. Tabloul s-a potrivit în toate locuinţele şi în spe- 
cial cu toate priveliştile lângă care l-am aşezat: la 
Strasbourg în cartierul evreiesc cu vederea spre clă- 
diri art deco, galbene, la Bruxelles în Porte de Namur, 
cu o clădire de sticlă în care se reflecta clădirea mea 
îngustă, cu tencuiala căzută, în mica localitate aus- 
triacă de pe Dunăre, Krems, cu vederea spre coroana 
unui stejar, apoi la Bonn, cu vederea spre cer şi la 
Berlin, în Schânleinstrasse, cu verdele întunecat al 
unei curți interioare. Acum, tabloul atârnă la Ziirich, 
bineînţeles tot deasupra mesei mele de scris, lângă 
fereastra spre o clădire de cărămidă roşie, pe 
acoperişul căreia bătrânul meu vecin face plajă nud 
în toate anotimpurile. „Vrea să fie şi el negru”, comen- 
tează vecinul nostru egiptean. 

Dar să revin la tabloul cu ciobănaşii din Balta 
Brăilei. Ţin la el pentru că istoria lui e şi istoria unei 


foarte frumoase prietenii, a pictorului Arthur Verona 


cu străbunicul meu, Anibal Theodorescu, o istorie 
care începe la Paris, la finele secolului XIX, şi continuă 
într-un Bucureşti pe care mi-a plăcut mereu să mi-l 
imaginez. Tabloul a fost un cadou, ceea ce iar îmi 
place. 

Eu am vocaţie de ascet, n-am multe lucruri ale 
mele, dar îmi place să fac şi să primesc cadouri. Cel 
mai mult îmi plac mofturile, făcute să fie ținute minte 
şi să amintească de prilejurile cu care au fost făcute. 
Îmi amintesc de exemplu de un uriaş buchet de nu- 
feri primit cu ocazia unui premiu literar, de care aş fi 
uitat poate, în absența unui buchet aşa de memorabil. 
Nuferii mi-au plăcut întotdeauna, m-a întristat teribil 
să văd în grădina botanică de la Bonn un lac înghețat, 
cu frunzele de nufăr ferecate în gheață. Am descris 
nuferii din gheață în primul meu roman, Baba Rada. 
Das Leben ist vergânglich wie die Kopfhaare („Baba 
Rada. Totu-n viaţă-i trecător, ca şi firele de păr”). Este 
o poveste veselă despre claustrofobie, cu acțiunea 
plasată în Delta Dunării. Criticii elveţieni au comentat 
în special capitolele cu petreceri, ceea ce nu mă de- 
ranjează prea tare. 

O mare parte din cadourile pe care le-am făcut 
prietenilor din România şi de aiurea a fost asezonat 
cu muzica săltăreață, de Gică Petrescu, Maria Tănase, 
George Enescu şi Gheorghe Zamfir. Gică Petrescu a 


fost bun prieten cu bunica mea, la a cărei nuntă a şi 

cântat, douăsprezece ore fără pauză. Pe Gică Petrescu 
l-am şi făcut personaj, în al doilea roman al meu, Das 
primăre Gefiihl der Schuldlosighkeit („Sentimentul pri- 
mar al nevinovăţiei”, în traducerea Norei luga şi-a lui 
Radu-Mihai Alexe, din toamnă la Humanitas). 

De când mi s-a lărgit cercul de prieteni artişti la 
Ziirich, am început să primesc cadouri create special 
ca reacție la textele mele. De exemplu, povestesc în al 
doilea roman de un televizor alb-negru, pe ecranul 
căruia posesorul lipeşte o folie tricoloră, iar prietena 
mea, artista elvețiană Pipilotti Rist, mi-a scris o scri- 
soare de amor cu cerneala care-şi schimba culoarea 
şi mi-a trimis în plic o lavetă de şters ecrane, pe care-a 
colorat-o pe o parte şi pe reversul căreia a scris că-i 
pentru mine, să-mi poarte noroc şi să şterg cu ea pra- 
ful de pe foliile tricolore. Apoi am scris o poveste pen- 
tru copii, despre un lup insomniac, şi o prietenă 
ilustratoare, Anna Luchs, mi-a făcut cadou un desen 
cu un lup zbârlit, care se uită de după un pom la o fa- 
milie de porci mistreți, adormită claie peste grămadă, 
lângă ei, un şoricel care doarme întins pe spate şi în- 
velit cu o frunză. Am fost atât de entuziasmată de 
desen, că i-am dedicat Annei o altă povestire pentru 
copii, cu un pudel care se teme de frizer, iar Anna la 
rândul ei mi-a făcut cadou o ilustrație completă a pri- 
mei povestiri, cu lupul. Cartea noastră cu lupul se 


numeşte Mond aus! („Stingeţi luna!”), iar cea cu pu- 
delul va apărea şi ea, cu titlul Bobby. 

Şi soțul meu, Perikles Monioudis, a primit un ta- 
blou de la artista cu care a făcut o carte de copii, dar 
tabloul artistei Ingrid Jârg este mai degrabă pentru 


adulți, că reprezintă o matroană îmbrăcată strident, 


IILOR. OBIECTE ÎN ] 


EXIL 


năvălind pe uşă laolaltă cu o mulțime de gură-cască 
şi dezgolindu-şi sânii privitorului. Am agăţat tabloul 
după uşa dormitorului, să-l vedem numai când închi- 
dem ușa. Lui Perikles i-am făcut cadou la ultima lui 
aniversare un calendar în care am lipit poze cu Fred 
Astaire şi cu diferiți actori interpretând rolul lui 
Mefisto din Faust, ca ultimul lui roman, Frederick, po- 
vestea starului hollywoodian narată de Mefisto. 
Altfel eu ofer în general flori, mai ales că nu de- 
parte de locuinţa noastră sunt cultivate flori pe care 
le poți culege singur. Îmi place să fac tot felul de ike- 
bane. Şi-apoi ofer cu plăcere bilete la opera din 
Ziirich, că-n timpul liber lucrez acolo ca figurantă şi 
sunt la curent cu toate producţiile. Cadouri cu speci- 
fic național nu prea mă pricep să ofer, cu excepția 
brânzeturilor - aduc brânză de burduf sau de tele- 
mea în Elveția şi duc în România brânză Gruyăre sur- 
choix — şi a deserturilor - aduc cozonaci de la Capşa 
şi duc în România cutii de trufe de la cofetăria 
Spriingli. În al doilea roman al meu am un pasaj des- 
pre cofetăria Spriingli pe care l-am tot citit la serate 
literare, că vine vorba şi de băncile elveţiene din ve- 
cinătatea cofetăriei şi ajung aşa la subiectul meu cu 
vinovăția, aşa că mai mereu primesc de la gazdele se- 
ratelor cutii de ciocolată de la Spriingli. În cercul de 
prieteni am ajuns între timp principalul furnizor de 
ciocolată. Cadouri preţioase primesc şi de la copiii 
mei, Maria şi Thomas. Am integrat un autoportret al 
Mariei, alături de prietena ei cea mai bună, într-o po- 
vestire pe care-am scris-o recent pentru un calendar 
de advent. Este în varianta germană şi în varianta en- 


gleză, în 24 de fragmente scrise pe 24 de bileţele, 

într-un calendar cu 24 de portițe de hârtie roşie, ce- 
rată, de pus la fereastră. Povestea este despre o fami- 
lie helveto-română care-şi petrece Crăciunul la Paris, 
unde ajunge să distrugă un tablou bine cotat la 
Sotherby's. Am fost inspirată de un tablou lon Pacea, 
pe care l-am primit recent de la o prietenă de la Paris, 
care a fost muza lui Pacea şi i-a şi semnat tablourile, 
după ce artistul s-a îmbolnăvit de Parkinson. În po- 
veste, copiii desenează pe tablou şi, culmea, îi cresc 


valoarea. 


R. OBIECTE ÎN EXIL 


DANA GRIGORCEA este o scriitoare româno- 
elvețiană, născută în 1979 la București. A studiat filo- 
logie la Bucureşti şi regie de teatru şi film la Bruxelles. 
A debutat în 2011 cu romanul Baba Rada. Totu-n 
viața-i trecător ca şi firele de păr, scris în germană, 
urmat în 2015 de romanul Sentimentul primar al 
nevinovăției, tradus în română de Nora luga şi de 
Radu-Mihai Alexe. Este şi autoarea unei cărți pentru 


copii în limba germană: Stingeţi luna! (2016) 


Ciobănași în Balta Brăilei. Autor: Arthur Verona 

Cristina ION (Franța) 


Oglindă, oglinjoară... 


Nu am emigrat niciodată. În noiembrie 2016, se 
împlinesc 20 de ani de când trăiesc în Franţa. Cu 
toate acestea, nu am părăsit vreodată România cu 
gândul de a nu mă mai întoarce. Nu m-am mutat cu 
mobile, n-am schimbat adresa, n-am tras uşa după 
mine definitiv. Şi totuşi, încetul cu încetul, fără să fie 
un act radical, conştient, emigrația s-a infiltrat în 
mine. N-am fost în nicio împrejurare obligată să mă 
apăr, să mă justific sau să mă ascund. Reacţia străinu- 
lui confruntat cu excluderea şi cu prejudecățile în 
țara în care s-a stabilit îmi e necunoscută. Complet 
asimilată din punct de vedere lingvistic şi cultural, nu 
am avut niciodată şansa minorității. N-am militat, 
n-am protestat, n-am deviat. N-am avut nici şansa 
exilului căci, neputând revendica vreo opresiune po- 
litică sau economică, am alunecat liniştit, pe 
nesimţite, pe panta cosmopolitismului individua- 
list care caracterizează societatea de astăzi. N-am 
simțit deci nevoia să iau cu mine, în ceea ce nu deve- 
nise încă noua mea viață, vreun obiect încărcat cu 
semnificație, totemic, identitar sau chiar regresiv. 
În afară de cărți şi de haine, obiecte vitale, necesare, 
niciun alt obiect demn de interes nu pare să fi ocupat 
vreun loc de excepţie în valizele şi cutiile care m-au 
însoțit în numeroasele mele schimbări de reşedinţă. 

Când mi s-a cerut acest text, m-am uitat deci în 


jurul meu şi am ezitat. Obiectul simbolic lipsea la in- 


ventar. Aş fi putut bineînţeles să produc un text în 
jurul unei absențe, al unui loc gol, al acestui obscur 
obiect al dorinţei care ne înstrăinează de noi înşine 
şi scapă inevitabil ambiţiei noastre atotstăpânitoare. 
Mi-am zis însă că un asemenea exerciţiu ar fi extrem 
de prezumțţios, chiar obraznic. Fumul aruncat în ochii 
lumii e ca o cortină care sfârşeşte prin a se ridica şi a 
ne dezvălui goliciunea. Nu. Obiectul e material. Are o 
consistență proprie. Materialitatea lui poate fi mo- 
destă sau impunătoare, nu contează, el se arată, 
cântăreşte, rezistă, rămâne în memorie. E mai mult 
decât tridimensional, e spongios, încăpățânat, ran- 
chiunos. Ne readuce iremediabil la realitate ori de 
câte ori avem nesăbuința de a fugi de ea. 

M-am uitat deci în jurul meu. Fotografiile? Prea 
subiective. Cadourile pe care n-am îndrăznit să le 
arunc? Prea negative. Suvenirurile puerile pe care 
le-am adus tardiv din România pentru a-mi reconsti- 
tui o formă de autenticitate? Prea trădătoare. De- 
odată, căutând în fundul genții - să nu faceți 
niciodată greşeala de a subestima acest concentrat 
de clişee antifeministe - mâna mea s-a împiedicat de 
un obiect atât de familiar încât devenise invizibil: o 
oglindă de buzunar pe care o am de când eram ado- 


lescentă. 

Un obiect «ostalgic»? 

E o oglindă minusculă şi desuetă al carui dos e de- 
corat cu un motiv floral, într-o dominantă de roz şi 
violet, unul din acele nimicuri revenite la modă prin- 
tr-o răsturnare a istoriei pe care am renunțat s-o 
înțeleg: «vintage», am spune astăzi. Un accesoriu futil 
cu un aer de «made in China», rătăcit într-o cutie cu 
gablonţuri. E un obiect frivol, ieftin, fals, nu are nici 
şarmul «ostalgic» al amintirilor ambivalente despre 
regimul comunist ale generației din care fac parte, 
nici demnitatea simbolică a istoriei, fie ea şi mica is- 
torie personală care se împleteşte cu cea mare. 

Oglinda aceasta vine dintr-o epocă deșertică, pe 
care nu puţini o regretă în comparație cu destrăbăla- 
rea societății de consum. Sunt adepţi ai ascezei într-o 
lume sufocată de produse, ai încetinelii într-o lume a 
vitezei şi a instantaneității, ai recuperării şi ai făcu- 
tului în casă într-o lume confecționată după standar- 
dele IKEA. Oglinda din geanta mea nu-şi are locul în 
aceasta lume a «ostalgiei». (Ca să nu mai vorbim de 
lumea conservatoare şi îngâmfată a urii față de omul 
recent, unde ar fi chiar de neimaginat). E un obiect 
nedemn al cărui loc e în baie, între periuța de dinți şi 
bețişoarele cu vată, un accesoriu corporal, igienic. 
Uitat în banalitatea cotidiană, nu are acest «je ne sais 
quoi» al înghețatei Vafe sau al băuturii Cico ce poate 
fi împărtăşit între membrii unei întregi generații, 
dornici să recreeze o atmosferă de epocă, să se regă- 
sească în aceleași gusturi, mirosuri sau sunete. (În 
lipsa marilor legende ale disidenţei, generaţia năs- 
cută sub comunism şi crescută sub capitalism pare 
să se refugieze într-un soi de incredulitate congeni- 


tală, oscilând veşnic între entuziasm şi decepție, in- 

capabilă de utopie dar dornică să adopte valori. Fără 
îndoială, prețul pe care-l plăteşte pentru o constiință 
politică mult mai ridicată decât media, acea 
conştiinţă melancolică a celor care-şi mai aduc 
aminte de trecut şi ştiu cum arată un regim fără li- 
bertate). 

Pe temă putem avea amintiri bune dintr-un regim 
rău, nu aş dori să mă întind. Întotdeauna am avut im- 
presia că subiectul acesta e ca un fel de Matrioşca, în 
el sunt acunse subiecte din ce în ce mai mici care duc 
în general de la o conversaţie uzuală la un conflict 
geopolitic între prieteni. O simplă remarcă despre co- 
pilăria fericită petrecută sub comunism şi iată-ne 
ajunşi, în doi timpi şi trei mişcări, la o discuţie sa- 
vantă despre comparaţia între fascism şi comunism, 
despre diferenţa dintre comunismul «real» şi bene- 
ficiile imaginare ale utopiei. Un adevărat «punct 
Godwin», un risc de ocolit cu oricine vrei să rămâi 
prieten în Franța. Dialogul între surzi pare să fie com- 
plet între persoanele originare din țări care iau doc- 
trinele politice în serios şi cele originare din țări unde 
un asemenea lux e măturat de teama - fantasmatică 
sau nu, rămâne de văzut - de a dispărea de pe hartă. 

Accept deci, resemnată, faptul că oglinda mea nu 
face parte din Istoria cu majusculă. Pare să fie pe veci 


sortită insignifianței. 


Un obiect... subiectiv 

Oglinda pişcată de rugină şi decorată cu floricele 
mov trebuie readusă la dimensiunile ei reale de 
«obiect subiectiv». De obicei, o plimb cu mine într-o 
poşetă cu fermoar, alături de farduri, medicamente, 


leucoplast şi alte asemenea infime acesorii portative. 

Prima mea amintire despre acest obiect datează din 
liceu: între două repetiţii la Cântarea României, am 
scos din ghiozdanul de liceană oglinjoara care m-a 
pus față-n față cu dura realitate a acneei născânde şi 
a porilor dilataţi. De atunci, o scot din geantă cu pre- 
cauțţie, de teama unei noi confruntări cu mine însămi. 
(E cu siguranță un material de proastă calitate). 
Oglinda pe care o port cu mine dar în care nu am 
curajul să mă privesc e încarnarea tăcută a originii 
negate. 

Originea e ca pânza freatică: poate să fie la un 
nivel foarte scăzut, dar rămâne latentă, produce in- 
filtraţii, face presiune, uneori se umflă şi dă pe afară. 
Oricât aş fi de asimilată, oricât aş evita să-mi afirm 
cu mândrie multiculturală exotismul estic, oricât aş 
refuza să mă adun cu semenii mei uniţi printr-o unică 
apartenenţă lingvistică şi culinară, originea nu se dă 
bătută. Imaginea din oglindă stă mărturie. Nu imagi- 
nea pe care i-o trimite țara de adopţie minoritarului 
neintegrat, ci imaginea de sine pe care această orbire 
i-o întoarce. Cu vremea, am învățat să economisesc 
energia cheltuită în van în a construi un baraj împo- 
triva unei inundaţii probabile. Oglinda şi-a jucat rolul. 
Imaginea a devenit pedagogică, iar învățăcelul, din ce 
în ce mai înțelept. Lupta s-a transformat în decalaj 
ironic, iar alternativa între o apartenenţă impusă şi 
una aleasă, în nealiniere revendicată. 

Sunt străină peste tot, şi într-o continuă căutare 
de sine. Oglinda care-mi face porii să apară mai dila- 
taţi decât sunt e acolo ca să-mi amintească necesita- 
tea acestei căutări. Doar că, din musafir nepoftit, a 


devenit de-a casei. Ca să nu mai fim prizonierii ima- 

ginii din oglindă, trebuie în mod paradoxal să ne ac- 
ceptăm rănile narcisice. Originea nu trebuie ascunsă 
ca o cicatrice ruşinoasă, nici mitificată sub forma 
unui adevăr inițial, incoruptibil, ci afirmată, recon- 
struită fără încetare, arătată din unghiuri diferite. 
Sunt o persoană dublă. Nu dubioasă, nici duplicitară. 
Dublă: tăiată în două părți care se ceartă una cu alta. 
Partea franceză urăşte corupția, disprețul față de 
lege, negocierea cu lucruri non negociabile, fatalis- 
mul, intoleranța, victimizarea; partea română nu su- 
portă suficiența, incultura istorică şi geografică, 


tristețea utopiei învinse, uitarea Estului. 


Un obiect social 

Într-o scenă din filmul Good Bye, Lenin!, eroul, 
dornic să-şi protejeze mama de traumatismul isto- 
riei, încearcă să-i recreeze un univers familiar com- 
pus din tot felul de obiecte: cutii de conserve, băuturi 
răcoritoare, toate mărcile autohtone din care au mai 
rămas doar etichetele. Un mod de a reuni conștiința 
istorică şi istoria personală, de a aduce împreună is- 
toria cu şi fără majusculă. Oglinda mea nu are această 
pretenţie. Ea nu a eşuat pe piața de vechituri, ci, dim- 
potrivă, se numără printre acele accesorii universale 
care nu se demodează niciodată sau revin periodic la 
modă cu un sens diferit. Deşi subiectivă şi fără cono- 
tație «ostalgică», ea nu este lipsită de semnificaţie so- 
cială. 

Dacă, în momentul fabricaţiei, ea a fost destinată 
unei clientele feminine deposedate de propriul corp, 
aflate la apogeul perioadei de control al natalității şi 


de impunere a unei normativități morale bazate pe 

maternitate, cum să interpretăm oglinda şi, dincolo 
de ea, moda în contextul actual de revendicări fe- 
ministe, de deplasări ale frontierelor dintre sexe şi 
de expunere inflaţionistă a corpului feminin? Sim- 
bolal alienării femeii faţă de dictatura superficiali- 
tăţii sau nec plus ultra al afirmării de sine? Femeia 
care se contemplă în oglinda pe care i-o întinde so- 
cietatea se descoperă divizată, dublă. Alteritate 
nesfârşită, femeia e în acelaşi timp autenticitate şi 
extravaganţă, domesticitate şi extrateritorialitate, 
supunere şi revoltă radicală. La rândul ei, societa- 
tea îşi măsoară în oglinda feminităţii propria capa- 
citate de a-şi integra jumătatea. 

Oglinda mea e cu desăvârşire altceva decât o su- 
prafaţă lină. Nu trimite o imagine liniştitoare, toro- 
pită în certitudinile colective. Îi place controversa, 
dezbaterea, conflictul. N-am avut noroc. Mai bine 


păstram o icoană. 


CRISTINA ION trăiește la Paris şi este conserva- 
tor la Biblioteca Naţională a Franţei, în departamen- 
tul de filosofie şi ştiinţe umane. Doctor în studii 
politice la Ecole des Hautes Etudes en Sciences So- 
ciales, a publicat La politique de Machiavel. Art de 
la guerre ou art de la paix? (Editura Academiei 


Române, București, 2008) şi Machiavel, le pouvoir 


et le peuple (dirijat în colaborare cu YC. Zarka, 


Mimesis, Paris, 2015). 


„Ostalgiile” Cristinei lon 

Pelikanul 


Am 12 ani şi sunt deja un „supraviețuitor”, vrăjit de 
farmecul supraviețuirii. Lagărul Transnistria a rămas 
în urmă şi în mine. Locuim din nou în Bucovina şi 
mâine, marți, am teza la Ştiinţele Naturale. O teză 
amânată, din cauza bolii, acum recuperez timpul 
pierdut. Sunt elev „fruntaş”, curând voi deveni Co- 
mandant de pionieri, la Şcoala elementară nr. 1, şi voi 
poseda cravata roşie a Revoluției. 

Nu-mi prea plac Ştiinţele Naturii, natura mă lasă 
indiferent. Ca să-mi dau curaj, îl rog pe tata să-mi îm- 
prumute pentru teză superbul său stilou nou. O armă 


de elită, care va salva şi proteja întârzierea. Tata re- 


uză, neplăcut surprins de această fandacsie. Mama 
insistă, se lamentează, ca de obicei. Doar sunt pre- 
miantul şcolii! Tata se încruntă, plictisit şi iritat, dar 
cedează, ca de obicei. Înţeleg că este o favoare spe- 
cială, stiloul reprezintă pentru el distincția supremă 
a normalității regăsite. 

Subiectul tezei: PORUMBUL. Pagina e albă şi albă 
rămâne prea multă vreme, gândurile şi cuvintele vin 
greu şi nu vin deloc. Sunt singurul din clasă blestemat 
cu această teză întârziată. Boala iernii m-a separat de 
pluton şi m-a însemnat, din nou. Ceilalţi continuă ora 
curentă: Usturoiul. 

Am totuşi, în bancă, trusa de prim ajutor. Pândesc 
momentul, trag manualul spre mine, pe genunchi, gă- 
sesc pagina salvatoare, apuc să recoltez primele rân- 
duri, jumătate de pagină. 

- Tovarăşa profesoară, premiantul nostru copiază! 


Vocea glorioasă a lui Moraru, hahalera, golanul, 


repetentul care mă pândeşte mereu din ultima bancă. 

Tovarăşa Teodora e lângă mine deja, se apleacă, în- 
doaie pagina vinovată din carte şi, cu vârful ascuţit al 
creionului, zgârie un mare semn roşu, de sânge, în 
dreptul ultimului rând scris de stiloul tatei. Să se ştie 
cât am copiat, de unde începe adevărata probă că exist. 

Sunt palid, roşu, extenuat, exterminat. Mă aplec, 
desființat, deasupra caietului, țin în mână arma aris- 
tocratică, sunt un nenorocit, un nimeni, cum am tot 
auzit că ar fi cei ca mine. Curând, prea curând, sună 
clopoţelul, suntem în recreaţie, ies în curte printre 
ceilalți deținuți, dar mi-e prea ruşine şi frică, mă re- 
trag iar în adăpost. Mă aşez în banca strâmtă, ca un 
cavou, pregătesc caietul de matematici, pentru ora 
următoare. 

Deasupra pun stiloul sacru care... nu mai e! Nu 
mai e, stiloul a dispărut!!! 

N-am fost atent, am ieşit în curte şi am lăsat totul 
baltă, Moraru sau prietenul său Pitici sau Cocârlă sau 
Abesei au aranjat treaba, stiloul a dispărut, nimeni 
n-o să creadă că nu eu l-am ascuns, pentru a-mi spori 
importanţa. 

Tovarăşa Teodora a reapărut, mă recunoaşte, sunt 
în picioare, bâlbâit, suspect, vinovat, părăsit, idiot. 

— A dispărut stiloul! Stiloul tatei!! Era al lui... 

Tovarăşa Teodora a venit lângă mine, mă 
iscodeşte, clasa e în aşteptare şi e rece, polară, 
înghețată. Tova Teodora, şi ea sloi, ordonă controlul 
ghiozdanelor, buzunarelor din pantaloni şi paltoane 


şi pulovere şi pantofi, propune un rapid proces de 

conştiinţă, promite hoţului că va fi iertat, dacă 
mărturiseşte acum, imediat, în şoaptă, pe coridor, se- 
cretul pe care nu îl va afla nimeni. 

Rezultatul e nul, cei doi suspecți, Moraru şi Pitici, 
şi complicii lor, Cocârlă şi Savu şi State şi Abesei nu 
scot ovorbă, tova nu le poate stăvili voioşia, aşa trece 
ziua de şcoală în marțea aceea. 

Ajung târziu la vecinii care mi-au oferit găzduire, 
sunt un declasat, un captiv fără salvare, un nomad 
fără casă, fără părinți, fără adăpost, găzduit de vecinii 
noştri Oprea, mereu caritabili, noaptea lungă a răs- 
tignirii nu se va termina, abia a început şi va sfârşi 
odată cu sfârşitul. 

Vinovatul nu are somn, se gândeşte cu groază la 
vinovăţie şi la tatăl său, Părintele aspru şi drept, fidel 
regulilor şi principiilor. După o zi de lagăr, când pădu- 
chii îi acoperiseră cămaşa cândva albă a murmurat, 
disperat: „nu, aşa nu, ăsta-i sfârşitul, aşa nu merită 
trăit” Mama a replicat imediat, cu dârzenia ei nevro- 
tică: „ba nu, ba nu, se poate, trebuie, vom supraviețui, 
ai să ai iarăşi cămaşa albă, apretată şi călcată”. 

La repatriere, când sora sa mai tânără i-a procu- 
rat bilete de vapor pentru Țara Sfântă, tata a refuzat, 
scârbit: „abia am despachetat, nu pot împacheta din 
nou”. Mama voia să plece imediat, rapid, cât mai de- 
parte, dar a tăcut, copleşită de gluma soţului care nu 
prea glumea. 

Apoi a fost închisoarea comunistă în lagărul 
Periprava şi decizia tatei de a deveni apatrid, res- 
pinsă de fiul student, îndrăgostit deja de cuvintele 
încrucişate ale poeziilor. 

Şi iarăşi marți, când a evadat fiul, învins de 
coşmarul dictaturii, apoi moartea mamei, împache- 
tarea bătrânului de 80 ani, pregătit, în sfârşit, pentru 
Pământul Făgăduinței. Tata s-a ținut drept, cumpătat, 


cum îi era felul, deşi nu ştia limba strămoşilor şi co- 

munica rar cu spiritele vechi. 

Când boala fără leac şi fără traumă, numită Frau 
Alzheimer, l-a prins şi cuprins şi țintuit, s-a trezit ză- 
vorât în Azilul Cosmopolit al senilității, unde bătrânii 
şi bătrânele exilate din toate colțurile istoriei regă- 
seau limba diasporei natale, rusa şi spaniola, şi polo- 
neza şi turca, de după prăbuşirea Turnului Babel. 

Apucase să scrie fiului o ultimă scrisoare indesci- 
frabilă cu inventarul cărților lăsate moştenire: 
dicționarul cutare şi vocabularul cutare şi gramatica 
1,2, 3 şi albumul cu fotografii de familie. 

Înmormântarea tatei la mare distanță de cimitirul 
bucovinean al mamei şi de cel newyorkez al fiului a 
avut loc ieri, tot marți, pe dealul torid al lerusalimului. 
Ajuns în chilia decedatului, am găsit pe masă cutia 
lungă şi roşie pe care scria, tremurat, greu lizibil, Fiu- 
lui meu, o epistolă scurtă şi senilă pe care nu mi-o 
semnalase, în scrisoarea de despărțire. 

Biletul învelea, sul, achiziția sa din ultimii ani: sti- 


loul Pelikan, nou nouț, neîntrebuințat şi veşnic. 


NORMAN MANEA (n. 1936, Burdujeni) este scriitor, 
profesor de literatură europeană şi „writer in resi- 
dence” la Bard College, SUA. De la debutul în 1966 şi 
până în 1986, când a plecat din țară, a publicat 10 vo- 
lume (5 romane, 3 volume de proză scurtă, 2 volume 
de eseuri). A fost distins cu Premiul Asociaţiei Scriito- 
rilor din București (1979) și Premiul Uniunii Scriitori- 
lor (1984, anulat de către Consiliul Culturii și Educaţiei 
Socialiste). Scriitorului i s-au decernat în 1992 Bursa 
Guggenheim și Premiul MacArthur („Nobelul ameri- 
can”), iar în 2006, Premiul Medicis Etranger pentru În- 
toarcerea huliganului. În 2010 a primit distinctia 
„Commandeur dans l'Ordre des Arts et des Lettres” iar 
în 2011 prestigiosul premiu literar Nelly Sachs. În 
2012, Uniunea Scriitorilor din Romania i-a decernat 
Premiul Naţional pentru Literatură. Cărţile sale au 
fost traduse în peste 20 de limbi. 

Axia MARINESCU (Franţa) 


Despre lucrurile fără confirmări vizuale sau tactile 


Nu am prins era gri, înceţoşată şi privativă a 


României de dinainte de 1989, dar de mică am fost 


fascinată de perspectiva evadării în spaţii necunos- 
cute, în dimensiuni pe care mi le imaginam prin in- 
termediul visului, copil fiind. Nu era nimic din 
dorinţa de a mă sustrage unei poveri frângătoare de 
aripi, pe care o reprezenta societatea românească, de 


falsa tranziţie între, pentru mulţi din cei care mă în- 


conjurau, ci intuiţia candidă a unor peisaje materiale 


şi sufleteşti, pe care nu le puteam descoperi decât cu- 
treierând meleaguri noi, tot mereu. 

Pe măsură ce timpul a trecut şi muzica a devenit 
raţiunea mea de a trăi, s-au ivit în faţa mea toate re- 
sursele extraordinare pe care Europa occidentală mi 
le putea oferi. Astfel, imaginaţia călătoare, care m-a 


purtat mereu într-un fantastic luminos, se metamor- 


foza în iluzia călătoriei iniţiatice, iluzie pe care mi-o 
creasem simțind din ce în ce mai mult nevoia de a mă 
confrunta direct cu spaţiul din care au explodat cul- 
tura şi muzica universală. 

Am plecat relativ devreme de acasă, atunci când 
aveam 18 ani, după ce decisesem că Parisul avea să 
fie locul în care eu puteam înflori şi dezvolta o carieră 
pianistică. Muzica clasică în general, şi pianul în par- 
ticular, şi-au găsit de-a lungul vremii în Parisul pro- 


tector şi umanist un loc de frunte. Ambianţa iubitoare 


de frumos din acest oraş m-a fascinat întotdeauna. 
Am fost un copil foarte legat de părinţi, însă relaţia 
specială pe care am avut-o şi o am în continuare cu 
ei nu m-a împiedicat nicio clipă să-mi urmez visul, 


pentru că, până la urmă, cred că singurul criteriu care 


Colaj de obiecte-simbol 

m-a îndemnat să-mi fac bagajele şi să părăsesc 
România a fost acela simplu de a-mi urma un vis. 

În mod paradoxal, primele cadouri pe care le-am 
făcut cunoscuților în momentul când am ajuns în țara 
de destinație au fost cele legate de România. Identi- 
tatea pe care o aduceam cu mine, eu, o novice în noul 
spaţiu care mă primea, era la acel moment cel mai 
preţios lucru pe care îl puteam dărui şi care mă pre- 
zenta cât mai exhaustiv cu putință. Aduceam cumva 
cu mine o Românie din care am plecat, pentru că nu 
puteam să mă împlinesc pe deplin, dar care îmi ofe- 
rise toate resursele pentru a putea să visez şi să pri- 


vesc înspre înălțimi. Primele cadouri pe care le-am 


primit au fost nişte partituri din partea colegilor de 
Conservator şi câteva felicitări pe care le păstrez şi 
astăzi. 

Nu ştiu dacă este chiar primul cadou pe care l-am 
oferit la întoarcerea în țară, dar cred că este vorba 
despre un album al muzeului Luvru, pe care l-am ofe- 
rit părinților mei, mari iubitori de artă. Îmi amintesc 
că, în copilărie, tatăl meu îmi descria cu lux de amă- 
nunte operele marilor pictori expuşi la Luvru, deşi nu 
avusese ocazia să viziteze muzeul, neputând 
bineînţeles ieşi din țară înainte de 1989. Acelaşi lucru 
se întâmpla şi cu străzile, podurile şi clădirile impor- 
tante din Paris. Le localiza în minte, fără să le fi văzut 
vreodată. Este uluitor, un oraş necunoscut putea fi re- 
prezentat atât de exact în imaginaţia sa. Astăzi, când 
avem ocazia de a călători atât de uşor, uităm de fapt 
că a voiaja înseamnă în primul rând să rezonezi cu 


spaţiul în care te afli şi să-ți conjugi mintea şi sufletul 


ŢIILOR. OBIECTE 


ÎN EXIL 


a coordonatele culturale şi de civilizaţie ale acestuia 
din urmă. 

De la plecarea din țară şi până în ziua de astăzi, 
peste tot m-a însoțit o partitură veche, o ediţie ru- 
sească din 1945 a Concertului pentru pian de 
Schumann. Între timp s-a mai șubrezit şi, atunci când 


ucrez acest concert, o fac după copii Xerox, tocmai 


pentru a nu deteriora varianta originală, dar nicio- 
dată nu o părăsesc uitată în bibliotecă. M-au mai 
însoțit şi câteva cărți în româneşte, cărţi pe care apu- 
casem să le citesc la vârsta adolescenţei, înainte să 
plec şi la care mă întorc şi astăzi cu plăcere: Calea re- 
gală a lui Malraux, poezii de Rilke şi Republica lui 
Platon. 

Nu regret nimic din ce am pierdut în general, 
chiar dacă se întâmplă să fie vorba despre obiecte cu 
însemnătate sufletească. Orice obiect sau persoană 
sunt prețioase pentru mine, îmi rămân înrădăcinate 
viu în suflet şi minte şi nu am astfel nevoie de nicio 
reconfirmare vizuală sau tactilă. 

Lucruri care îmi lipsesc şi pe care le pot găsi în 
România sunt de fapt câteva lucruri şi câteva ne-lu- 
cruri: îmi lipseşte bineînțeles mâncarea cu gust de 
copilărie a mamei, pe care, chiar dacă am învăţat şi 
eu s-o gătesc, nimic nu o poate înlocui. Ador să merg 
la piață (merg şi în Paris, dar este posibil doar o dată 
pe săptămână, când sunt deschise spațiile special 
amenajate pentru pieţe volante). 

Îmi mai lipseşte şi o anumită relaxare a vieții şi a 
interacțiunii cu cei din jur. Şi, mai ales, o anumită 


stare de tihnă pe care o resimt doar atunci când mă 

aflu acasă. Aş spune că mai păstrez şi nostalgia anu- 
mitor locuri din Bucureşti, locurile plimbărilor şi trăi- 
rilor adolescentine. 

O alăturare de obiecte care îmi defineşte mobili- 
tatea? Cred că este vorba despre alăturarea unei vaze 
de ceramică de Sevres, a unui obiect decorativ argen- 
tinian, pe care l-am cumpărat din Buenos Aires, şi a 
unei icoane ortodoxe, pictate de mine acum ceva 
timp. Ar mai fi şi carnetele de notițe, agendele în care 
notez simultan în franceză şi română, într-un fel de 


limbă hibrid. 


AXIA MARINESCU este pianistă. A înregistrat în 
2016 albumul „Schumann” la casa pariziană Belle 
Epoque şi a cântat în festivaluri ca: Piano aux Jacobins, 
Piano en Valois. Este dublu-licenţiată în interpretare 
pianistică şi filozofie la Conservatorul regal din 
Bruxelles, respectiv Universitatea Sorbona din Paris. 


Locuiește în Franţa, la Paris. 


III YMAH 
"NOnuepm 


nas poprennano 


MY3ru3 


Partitură a Concertului pentru pian de Schumann 
(ediție rusească, 1945) 

Basarab NICOLESCU (Franţa) 


O bună imagine a vieț 


Am plecat în 1968 cu o bursă a guvernului fran- 
cez, am aşteptat timp de doi ani să mi se acorde viza 
de plecare. În afară de obstacolele legate de familia 
mea, atunci s-a petrecut şi invazia Cehoslovaciei, ceea 
ce a însemnat o nouă amânare. Dar orice s-ar fi în- 
tâmplat eu eram hotărât să plec. Paradoxal, pentru că 
în 1968 era o perioadă de oarecare grație în România. 
O perioadă de liberalizare, de fărâmă de democrație 
care părea să se formeze. Cariera mea părea trasată, 
eram deja din 1965 asistent la Universitatea din 
Bucureşti la facultatea de fizică. 

Dar nu voiam să-mi pierd sufletul. Eram conştient 
că, dacă rămâneam, era o obligație profesională să 
mint ca să pot merge înainte. Asta mi se părea de ne- 
gândit prin structura mea interioară. Şi am sacrificat 
totul ca să plec. Şi ştiam dinaintea plecării ca voi ră- 
mâne acolo, orice s-ar întâmpla, chiar dormind sub 
podurile Parisului, sau fără nici un fel de slujbă, tot 


aş fi rămas. 


1. Grija mea cea mare era sa îmi iau documentele 
privind studiile mele universitare, pentru a mă putea 
înscrie la doctorat la Paris. Fusesem avertizat oficial 
că nu pot lua acest fel de acte. Le-am strecurat printre 
rufele mele. Polițistul de la vamă mi-a deschis valiza și 
am înlemnit. Mi-am spus că nu voi putea lua avionul. 


Dar Dumnezeu m-a ajutat. Polițistul nu a văzut actele. 


2. Am sosit la Paris la data de 24 noiembrie 1968. 


JR. OBIECTE ÎN EXIL 


Nu cunoşteam pe nimeni în Franţa. Colegilor mei de 
la Universitatea „Pierre et Marie Curie” din Paris 
le-am oferit obiecte de artizanat făcute în România. 
lar ei, în semn de „bun venit”, mi-au oferit o fabuloasă 
sticlă de vin din Bourgogne, un Chambolle Musigny 
din anul 1964. Chiar și acum, când scriu aceste rân- 
duri, resimt gustul de neuitat al acelui vin. Nu era 
numai vinul, era şi simbolul pe care el îl reprezenta: 
civilizaţia franceză. Astfel am început inițierea mea 


în lumea vinului francez. 


3. M-am întors după 25 de ani de absenţă. Am ofe- 


rit cărțile mele publicate în Franţa. 


4, De mare ajutor afectiv în exil mi-au fost portretele 
străbunicilor mei români (din partea tatălui) şi greci 
(din partea mamei). Le am şi acum atârnate pe pere- 
ţii apartamentului meu. Mi-a fost de mare ajutor mai 
ales portretul lui Andrei Nicolescu-Păcureți (1866- 
1925), modelul vieţii mele, care a fost învățător la 
Păcurețţi, sat din judeţul Prahova unde se spune că 
s-a descoperit pentru prima dată petrolul. Era un în- 
vățat, primar al satului, membru al primului Senat al 
României întregite. În 1906 a primit un premiu al 
Academiei Române pentru monografia satului 
Păcureți. Bunicii au moștenit de la el o fermă imensă, 
cu multe clădiri, grajduri, livadă, un loc minunat. 
Aveam şase ani şi îmi petreceam vacanța în această 


fermă. Era o singură încăpere, la primul etaj, în care 

bunica mea îmi spunea că e interzis să merg. Mirosea 
foarte frumos în acel loc, acolo era o crescătorie de 
viermi de mătase. Cum de mic nu mi-au plăcut lucru- 
rile interzise, am intrat bineînţeles în acea cameră: 
spre surpriza mea am găsit una dintre cele mai ex- 
traordinare biblioteci pe care le-am văzut în viața 
mea. Erau acolo cărți, manuscrise, letopiseţe din evul 
mediu românesc, monezi de aur. A fost şocul care 
mi-a determinat pasiunea mea infinită pentru cărţi. 


5. Obiecte pierdute pe care le regret? Unele cărţi din 
biblioteca mea de la Bucureşti. Datorită prietenului 
Raoul Șorban, istoric de artă, am avut şansa, student 
fiind, să obţin o legitimaţie de intrare la un anticariat 
din Bucureşti unde se găseau, la un preţ derizoriu, 
cărți de mare valoare în limba română şi în alte limbi: 
prime ediţii, ediţii bibliofile şi numerotate, cărți in- 
terzise. Mi-am constituit astfel o excelentă bibliotecă. 
Doar foarte recent fosta mea soţie a făcut elegantul 
gest de a-mi restitui o bună parte dintre aceste cărți. 


Dar altele rămân pierdute, pentru totdeauna. 


6. Ce îmi lipseşte din România? Atmosfera din mâ- 
năstirile din Moldova şi frumuseţea plaiurilor din 


Munţii Apuseni. 


7.Pe pereţii apartamentului meu, pictura lui Oravitzan, 
fotografia lui Cioran şi crucile în lemn ale lui Marian 
şi Victoria Zidaru sunt în proximitatea colajelor lui 
Adonis, un desen al lui Tudor Banuş - în proximitatea 
fotografiilor făcute de Peter Brook, pânzele lui Victor 
Cupşa - în proximitatea unei acuarele a lui Alexandre 
de Salzmann, un superb bronz al lui Victor Roman — 
în proximitatea unui Buddha din Tailanda, iar lingu- 
rile româneşti în lemn sunt în proximitatea lingurilor 
din Africa. Aceste alăturări de obiecte sunt o bună ima- 
şine a vieţii mele spirituale. 


BASARAB NICOLESCU (n 1942, Ploiești) este scriitor, 
fizician și filosof; preşedinte fondator al Centre Inter- 
national de Recherche et Etudes Transdisciplinaires 
(CIRET). A publicat în limba română: Teoreme poe- 
tice/ Theoremes poctiques (Curtea Veche, 2013); De 
la Isarlik la Valea Uimirii (Curtea Veche, 2011); Ştiinţa, 
sensul şi evoluţia. Eseu asupra lui Jakob Bâhme 
(Cartea Românească, 2007); lon Barbu - Cosmologia 
„Jocului secund” (Universul Enciclopedic, 2004); Noi, 


particula şi lumea (Polirom, 2002); Transdisciplina- 
ritatea. Manifest ( Polirom, 1999). Locuiește la Paris. 


Elena Stânescu şi Andrei Nicolescu-Păcureţi, 
străbunicii paterni ai lui Basarab Nicolescu 


Iordan Fotiadis, avocat la Constantinopol, 
străbunicul matern al lui Basarab Nicolescu 

Lucrări ale lui Adonis, Peter Brook şi Tudor Banuş 


Fotografie a lui Cioran, desen de Oravitzan 
şi colaj de Adonis 

Ovidiu NIMIGEAN (Franța) 


Si cu asta ce-am făcut? 


La cincizeci de ani, când pleci în „exil” - fac 
referință la cazul meu, fără pretenţia de a generaliza — 
nu pleci ca să iei viaţa de la capăt, ci pentru a găsi un 
compromis prin care să o sfârşeşti oarecum onorabil, 
dezlegat de deziluziile sau inconfortul baştinii. E prea 
târziu pentru entuziasme, dar şi prea devreme pentru 
resemnare. (La un moment dat înţelegi însă că, atât 
exilul, cât şi Împărăția sunt la fel de iluzorii. Exilul 
poate chiar mai iluzoriu). 

Am pus „exil” între ghilimele, termenul e excesiv de 
tare, de încărcat de fatum, de patetic, cel puţin prin 
comparaţie cu perioada comunistă, când se pleca greu, 
fie trecând granița clandestin, cu riscul vieții sau 
puşcăriei, fie rămânând în străinătate, dacă avuseseşi 
norocul unei excursii, unei burse, unui „schimb de 
experiență”, fie „defectând”, fie obținând, cu umilințe 
şi persecuții, un paşaport de plecare definitivă; fie, în 
fine, expulzat ca indezirabil, precum Paul Goma. (Așa 
se face că, deşi sub acelaşi cer parizian, Paul Goma se 
află şi azi în exil, un exil real, în timp ce subsemnatul 
şi majoritatea conaţionalilor mei petrecem doar o 
rezidenţă oarecare, întretăiată de voiaje dus-întors, pe 
care o putem întrerupe oricând). Aşadar, în ce mă 
priveşte, nu exil, ci rezidenţă, repliere, „delocalizare”. 
Deşi sunt tizul exilatului de la Tomis, condiția mea e 
ilustrată mai degrabă de Horaţiu, şi nu atât în celebrele 
versuri „Cerul îl schimbi deasupra, nu sufletul, marea 
trecând-o”, cât în săltăreața satiră în care recunoaşte 
că are umori schimbătoare: când se află la țară visează 


la Roma, când se întoarce la Roma vrea aerul proaspăt 


de la țară. Bine, eu nu sunt atât de capricios, nu (mai) 
doresc în mod deosebit nici una, nici alta, țin doar să 
subliniez de ce mi se pare impropriu a numi „exil” fap- 
tul că îmi petrec o parte din timp în Franţa. De fapt, în 
postistorie, când tocmai suferim - fără să ne dăm 
seama!... - o mutație antropologică radicală, exilul îşi 
pierde sensul o dată cu matricile identitare, devine in- 
operant de vreme ce, vorba lui Cioran, nu-ți poți da de- 
misia din specie, cu toate că încerci să refuzi 
acomodarea la metamorfozele ei bizare. Îţi rămâne, cât 
mai ai energie să-l păstrezi, bunul exil interior. O bulă 
existențială. O alveolă. O geodă. Unde eşti totodată 
foarte acasă şi foarte străin. 

Prea târziu pentru entuziasme, ziceam. Trebuie, cu 
toate acestea, să recunosc că în Franța am intrat cu un 
anume desir mimetique întreţinut de stereotipurile 
culturale pe care le-am respirat în România. „Franţa, 
sora noastră mai mare”, „France, le pays de la libert&”, 
Franța, model de democrație pentru o Românie deca- 
lată şi coruptă, Franța libertăţii sacrosancte (deşi 
laice!) de exprimare. „France, mere des arts, des armes 
et des lois,/ Tu m'as nourri longtemps du lait de ta ma- 
melle...”. Realitatea, la fața locului, nu s-a grăbit să le 
confirme, dimpotrivă, iar campania prezidenţială din 
2012 mi-a atras atenţia că infecția politicianistă cores- 
punde, sub alte aparenţe, aceleia din România, că ma- 
nipularea prin presă poate îngemăna grotescul şi 
infamia (nu vreau să-mi închipui ce va fi în 20171), că 
demagogia latrans se dezlănțuie fără jenă („Les cons 


ga ose tout, cestmâmeă ga qu'on les reconnaft!”, chiar 

Tusa 


Marcel Proust 
du 
Data olt 
doma şi Gomora 


[NA la recherche du temps per 
PROUST Swann 


Raft Proust 


când ocupă fotolii de președinte sau prim-ministru), 
că libertatea de expresie se sufocă sub tabuurile co- 
munitare şi corectitudinea politică ce-şi satisface 
aproape fără oprelişti /envie du penal, într-o junglă so- 
cietală nemiloasă, a cărei lege pare a fi mutilarea rea- 
lului. 

M-am tras de mânecă, mi-am zis că exagerez. 
Percepția mea va fi fiind viciată de complexele și re- 
sentimentele unui provincial inadaptabil. Asta până 
când am venit în contact cu câteva din reacţiile din in- 
terior, în primul rând cu articolele şi eseurile lui 
Philippe Muray, cu, de asemenea, dialogul său cu 
Elisabeth L&vy, Festivus festivus. Şi am înţeles că intui- 
sem corect (psiho)patologia pe cât de acută, pe atât de 


hilară a vieţii curente hexagoneze la toate nivelele ei, 

din stradă până la noosferă. Lucrurile, după aproape 
un deceniu, stând chiar mai prost decât îmi închipu- 
iam (constatările lui Muray se opresc înainte de 2006, 
anul decesului său)... Orizontului mimetic românesc, 
plasat în exterior, de care încercam să scap, îi cores- 
pundea nombrilismul homaisian cu pretenţie de axis 
mundi, o caricatură progresistă, de final de stază 
dixneuviem-istă. Nimerisem într-o Franţă cuprinsă de 
ceea ce Muray numește sarcastic „un sindrom ma- 
niaco-represiv”, ţinută în priză de „profesioniștii 
evenimenţialului” şi de echipa de zgomote media. Cu 
urechea mea exersată câteva decenii în România tota- 
litară, sesizam sunetul orwellian, discursul agitatoric 
al Binelui. „France, France, r&ponds ă ma triste que- 
relle,/ Mais nul, sinon Echo, ne r&pond ă ma voix”. 
(Exagerez. Franţa încă răspunde. Aş întări: încă re- 
zistă. Și provocărilor retrospective, devenite o modă — 
inclusiv în România -, şi celor la zi. Eu, dincolo de... 
anomaliile franceze cotidiene, m-am simţit şi mă simt 
bine - nu neapărat şi confortabil, ba de-a dreptul 
încolţit, scos din inerţiile mele - cu Montaigne, Pascal, 
Rabelais, Baudelaire, Rimbaud, Flaubert, Proust, 
Simone Weil, C6line, Muray, ba uneori chiar cu 
Finkielkraut sau Onfray şi cu alte... nomina odiosa). 
Dacă nutrisem cumva o dorință de „integrare”, as- 
tăzi aş considera-o sinonimă cu capitularea. Şi compli- 
citatea. Ar fi o soumission, cum bine sună titlul cărții 
lui Houellebecq (nu şi cartea propriu-zisă, din păcate). 
Prin forţa împrejurărilor, acceptabilă a rămas soluţia 
„spectatorului angajat” al lui Aron. Să păstrezi - atât 
cât eşti lăsat şi măcar încă puţin - distanţa şi spiritul 
critic (pe care-l compromit, alterându-i esenţa, legiu- 
nile de mutins de Panurge). Asta ca să-ţi mulţumeşti 
gena de cetățean. Poetul („A quoi bon les poătes en 
temps de pub?” întreabă malițios Muray) se va „răz- 


buna”, ca de obicei, în posteritatea care nu (mai) există, 

dacă nu consimte, om revoltat prin definiție, că litera- 
tura va fi cea care va spune ultimul cuvânt - literal şi 
în toate sensurile ultimul -, negaţie a negaţiei, închi- 
zând stupiditatea în ramă şi terfelindu-i astfel triumful. 
Cum formulase acelaşi Muray: „Elle - literatura - cari- 
caturera les caricatures”, 

Dar să nu închei fără a da câteva răspunsuri punc- 
tuale: 

1. Da: să nu cântărească mult, să cuprindă doar 
strictul necesar, urmând a cumpăra de la fața locului 
ce mai trebuie. Reafirm prin asta că n-am plecat ca 
Ovidiu, cu ultimatum, ci precum Horaţiu de la ţară la 
Roma. 

2. Iniţial nu aveam amici. Ulterior au apărut câţiva. 
Francezilor (de diverse... souches) le-am oferit, în lipsă 
de imaginaţie, albume cu imagini din România. Româ- 
nilor stabiliţi în Franţa le aduc uneori cărţi. Și daruri 
de Crăciun pentru copii. Cuiva, nu mai știu cui, cu 
siguranţă francez, i-am dat un borcan cu magiun de 
Topoloveni. 

3. Specialităţi franceze, de la foie gras la macarons, 
Cărţi şi reviste. Vin, Doar lui Florin, la cerere, rillettes. 

4. Câteva foi de ieșire din spital ale mamei şi 
legitimaţia ei de văduvă de veteran de război, într-un 
buzunar al genţii pe umăr. Dar ce rol anume le atribui 
nu ştiu deocamdată nici eu. 

5. Cu excepţia celor netransportabile, care întreţin 
nostalgia, nu. 

6. Dacă aş depăși la un moment dat — ceea ce nu 
cred - lunga-mi criză de temperanţă, cu siguranţă 
mi-ar lipsi moarea de varză și zeama de castraveți 
muraţi (în saramură). 

7. Nu sunt mobil, sunt patologic de sedentar. Totuşi: 
raftul Proust în vecinătatea raftului Shakespeare, volu- 
mele de Dostoievski, Cehov, Platonov, Bulgakov, în tra- 


ducere românească, peste un Dictionnaire des grands 


€crivains de langue frangaise, o iconiţă în trei volete a 
Maicii Domnului în apropierea numărului din „Cahiers 
de LHerne” dedicat lui Freud. 


Etc. <sici> 


O. NIMIGEAN (n. 1962, Năsăud) este poet, prozator 
şi publicist. Între volumele de poezie publicate se nu- 
mără: Adio, adio, dragi poezii, 1999; Planeta 0, 2001; 
Nicolina Blues, 2007, Nanabozo; Nu-ţi garantează ni- 
meni nimic (antologie) 2014. Ca şi poezia sa, volumele 
sale de proză au primit numeroase premii: Mortido, 
ed. [, 2003, ed. a Il-a, 2013, Premiul Naţional de Proză 
al,Ziarului de laşi”; Rădăcina de bucsau, ed. 1, 2010, ed. 
a II-a, 2015 — Premiul USR Sibiu, premiile revistelor 
„Observator cultural” și „Transilvania, Premiul 
Naţional pentru Roman, Premiul revistei „Tiuk!” pentru 


Cartea Anului. Locuiește de câţiva ani în Franţa, 


Robot de cafea 

S.0.S. PATRIMONIU 


Adriana RADU 


Universitatea „Alexandru loan Cuza” 
sau 
despre speranța ciobănașului moldovean 


Universitatea „Alexandru loan Cuza” - repere 

* pe 26 octombrie 1860, Alessandru loan 1, cu 
mila lui Dumnedeu si vointia Nationala, Domnu Prin- 
cipateloru - Unite Moldova si Terra Romaneascat, 
înființează de facto „Universitatea din laşi”; 

* numele a fost schimbat succesiv, de la „Univer- 
sitatea din laşi” la „Universitatea Mihăileană” (pe 2 
decembrie 1933), apoi „Universitatea Cuza Vodă” (pe 
2 decembrie 1942), iar din august 1948 Universita- 
tea „AL. |. Cuza”; în anul 2000, s-a decis renunțarea la 
prescurtarea numelui domnitorului pentru evitarea 
unor confuzii şi s-a stabilit denumirea de Universita- 
tea „Alexandru loan Cuza”; 

* dezvoltare: 3 facultăți în 1860 - 15 


2009; 20 de profesori în 1860 - în prezent circa 1000 


acultăți în 


posturi universitare ocupate; 91 de studenți în 1860 
- peste 38.000 în 2009; 

* simboluri: drapel în 1860, stemă din 1860, mo- 
dificată în 1935 şi 2000, mascotă (o bufniță cu o 
carte) din 2005; 

* devize: Omnes in Uno; Patria, Labor, Fides; Ratio 


et Humanitas?. 


Universitatea „Alexandru loan Cuza” este, fără 
putință de tăgadă, principalul simbol al așului cultu- 
ral. Nimic nu se compară în Iașii vechilor zidiri” cu 


maiestuoasa, via şi educata atmosferă pe care o de- 


gajă Universitatea într-o zi de octombrie, cu 
dimineață aburindă şi galbenă ploaie a frunzelor de 
tei. Miile de studenți grăbiţi, profesorii mergând 
alene cu moldovenești cătări, chioşcurile cu cafeaua 
de dimineaţă, ambuteiajele ce se nasc din pricina 
afluxului de studioși ce fug spre cea mai mare Între- 
prindere (a minţii) din Moldova, cele câteva tarabe 
cu flori pentru cei ce au de spălat păcate pe drumul 
devenirii ştiinţifice, toate sunt manifestări ale bătrâ- 
nului târg, ce respiră aici doar prin plămânii culturali. 
Te întrebi ce o fi mai frumos: statuile impozante ale 
corifeilor, clădirile cu aer neogotic şi cu dimensiuni 
impresionante, sălile şi amfiteatrele care amintesc 
prin schema comună de suratele occidentale, pictu- 
rile din alte lumi ale lui Sabin Bălașa, dotările de 
excepţie din cabinetele ştiinţelor reale, bibliotecile 
tematice pe care fiecare facultate le-a dezvoltat, all- 
inclusive-urile de la Akademos. Sau mai degrabă oa- 
menii: profesori şi studenți, sinergie dihotomică şi 
androgină în acelaşi timp... 

Născută la răsăritul epocii moderne, odată cu ve- 
nirea lui Cuza Vodă la domnie, urmare a briliantului 
diplomatic intern numit Mica Unire, Universitatea a 
fost - ca şi alte elemente - o recompensă pentru ro- 
mânii moldoveni, ce au ales să renunţe la a mai fi ca- 
pitală de țărişoară şi a deveni oraşul al doilea, după 


Bucureştit. Un cadou primit alături de un statut me- 

taforic de „capitală culturală”. Nu era un început, pen- 
tru că învățământ superior se făcea în Moldova şi an- 
teriors, dar era o organizare dedicată şi ţintită pentru 
formarea de elite cu diplomă, după model occidental. 
Cele trei facultăți de început au devenit cu timpul mult 
mai multe. Unele s-au separat şi au devenit la rândul 
lor universități. Zecile de studenți de odinioară au de- 
venit astăzi zeci de mii, infrastructura aferentă s-a 
multiplicat progresiv, forța financiară a Universității 
devenind o parte fundamentală a modestei economii 
a laşilor din prezent. S-au născut mici orăşele cu că- 
mine studenţeşti în care — paradox al vieții - tinerețea 
este la ea acasă oricând şi peste timp. 

Clădirile Universităţii s-au înmulțit iar instituția 
a devenit ea însăşi istorie, având un muzeu ce păs- 
trează cu grijă jaloane, simboluri, biografii şi poves- 
tiri de mai bine de un veac şi jumătate€. Unele din 
spații au fost chiar reparate, restaurate, redotate. Din 
nefericire, având în vedere crizele economice, doar 
parţial... Aici vreau să vorbesc puțin - deformație 
profesională - despre Facultatea de Istorie. Poate 
nimic nu este mai ilustrativ pentru falia dintre vechi 
şi nou, dintre finanţare şi sărăcie, dintre Occident şi 
Orient, ca granița rămasă între reparaţiile făcute în 
2008: jumătate din spațiile Facultăţii de Istorie sunt 
renovate, jumătate nu. Celebrul [l-7, cunoscutul am- 
fiteatru al istoricilor, este modern şi restilizat. Deca- 
natul cu cabinelele medieviştilor încă nu. Criza a 
împărțit Istoria în două... 

De altfel, clădirile istorice ale Universității sunt 
parțial puse în evidență. Reparaţiile de la fațadele 
principale nu pot ascunde gradul de deteriorare din 
spate, iar amenajările interioare de la Librăria 
Universităţii nu ne pot ajuta să ignorăm imaginile co- 


muniste din unele corpuri. Trebuie sume enorme şi, 


RIMONIU 


probabil, numai banii europeni pot genera speranța 
că vom avea o Universitate ca în Occident: veche, dar 
nouă. 

Universitatea din laşi este astăzi în top 700 mon- 
dial. Unii ar spune că nu este mult. Eu cred că este 
mult, ținând cont de evoluția (?) societății româneşti 
în ultimul sfert de veac, de sutele de reforme, de im- 
plicarea politicului, de bătălia cu învățământul privat 
ce a fost dusă mai bine de două decenii. Este mult 
comparativ cu salariile pe care universitarii le iau, 
este mult comparativ cu demotivarea organică ce ma- 
cină educații care vin astăzi să culeagă o diplomă. 
Este mult comparativ cu splendida izolare în care se 
zbate astăzi laşul - la 400 de kilometri de cea mai im- 
portantă autostradă. 

Recent, Timişoara a fost ales oraş al culturii pen- 
tru anul 2021. Universitatea de Vest este nouă, dar 
are norocul unei poziționări occidentale, are autos- 
trăzi, are bani. Are vizibilitate, nu neapărat cultură. 
Vor mai trece două decenii până când Iaşul va putea 
accesa pentru a deveni la rându-i capitală europeană. 
Vom înțelege că educaţia actuală înseamnă şi infra- 
structură şi dezvoltare economică şi locuri de muncă. 
Înseamnă planificare și păstrare de elite care să nu 
mai umple amfiteatrele universităților străine, lăsând 
România fără cea mai importantă dintre resurse: oa- 
menii. 

Deci, ar fi bine să ne trezim, având în vedere 
tradiția şi trecutul universității din laşi, prima din 
spaţiul românesc. Țara noastră a avut Sibiul capitală 
europeană în 2007. Va avea Timişoara capitală euro- 
peană în 2021. Apoi, cel mai probabil, peste alți 14 
ani, în 2035, când Universitatea face 175 de ani, va 
avea din nou acest privilegiu. Până atunci - sunt două 


decenii aproape - putem avea şi autostrăzi și locuri 

de muncă şi dezvoltare economică, pentru că doar 
cultura şi tradiţia nu sunt de ajuns. 

Asemenea ciobănaşului moldovean, vom aştepta 
să fim executaţi iarăşi sau, poate, ne vom trezi. Vom 
fi o poveste tragică sau una de succes. Noi vom de- 


cide. Cu toţii. Nu doar Universitatea... 


1 Aşa cum începe decretul sau ordonanța domnească 
din octombrie 1860. 

2 Istoria Universităţii din lași, coordonatori 
Alexandru-Florin Platon şi Gheorghe Lacob, 
Editura Universităţii „Alexandru loan Cuza”, laşi, 
2010, p. 3-38. 

3 Inspiratul titlu al unei cărţi a profesorului ieşean 


Ioan Caproşu. 


* Universitatea din Bucureşti a fost înfiinţată patru 


ani mai târziu, în 1864. 


5 Am încercat, în continuarea cercetărilor realizate 


de profesorii ieşeni din ultimii 150 de ani, să scriu 
despre învățământul din Moldova şi pot să afirm 
că, de la Colegiul de la Trei Lerarhi al lui Vasile 
Lupu până la Academia lui Mihail Sturdza, au tot 
existat încercări de a dezvolta un învățământ de 
elită în Iaşi, naşterea Universităţii fiind firescul 
unei evoluţii seculare (vezi Adriana Radu - Învă- 
țământul din Moldova de la întemeierea Colegiului 
Vasilian la înființarea Academiei Mihăilene, teză de 
doctorat, 2013, laşi). 


* Acolo se găseşte sufletul Universităţii şi poate fi vi- 


zitat de două ori pe săptămână gratuit 
(https://ro.wikipedia.org /wiki/Muzeul_Univer- 
sitatii_ „Al 1 Cuza”). 


Universitatea „Alexandru loan Cuza” din lași 

Argument 


Au trecut vreo două anotimpuri de la eliminarea laşului din cursa pentru Capitală Culturală a Europei. 
Episodul pare atât de îndepărtat încât aproape nu mai discută nimeni despre el. E o întâmplare ambiguă 
dintr-un ceţos şi incert illo tempore local. Se discută, în schimb, tot mai intens, pe tema unui mare festival de 
muzică. Nu e clar ce fel de muzică, mare să fie! Asta nu pentru că laşul ar resimţi cu adevărat o asemenea ne- 
voie culturală, ci pentru că succesul cu Untold al Clujului ne-a indispus şi ne-a făcut să ne dorim ceva similar. 
Reflexele mimetice sunt mai cultivate la laşi, decât creativitatea propriu-zisă. 

În mod evident, cultura ieșeană contemporană, privită în ansamblul ei, nu se simte prea grozav. Îi lipseşte 
o gândire de tip reflexiv, menită să o facă să mediteze asupra propriilor ei condiţii de posibilitate. Ezită între 
reverenţa în fața statuilor şi curajul „ereziilor” pe care le simte, totuşi, necesare. Apar festivaluri, dispar fes- 
tivaluri, se nasc evenimente, mor evenimente cu o repeziciune ce, din păcate, nu probează dinamismul, ci, 
mai degrabă, confirmă inconstanța, căutarea sterilă şi haotică. 

Totuşi, cine suntem? De unde venim? Ce ne recomandă? De ce ne mor festivalurile? Ce avem sau nu avem 
în zestrea noastră cultural-genetică? Care ne sunt traumele ce ne împiedică, aici, la laşi, desprinderea decisivă 
din mediocritate? Cum să ne explicăm actele ratate şi cum să ne depăşim inhibiţiile, complexele? Sunt între- 
bări ce conțin ideea unui regres voluntar, bine direcționat, în scop curativ, un demers similar celor din psi- 
hanaliză, acolo unde pacientul este invitat şi ajutat să reviziteze anumite secvențe din propria-i biografie. 

Simbolic vorbind, la o scară redusă, este exact ceea ce propunem prin dosarul de față: revederea şi ree- 
valuarea unor fragmente din trecutul nostru cultural. Întrebările despre trecut, fie că vorbim despre preistoria 
culturală a secolului XIX sau mai recenta istorie de secol XX, sunt dublate de interogațiile asupra prezentului. 

Nu încercăm iluzia că demersul nostru, urmând comparația cu psihanaliza, ar putea fi unul terapeutic. 
Iluzia că un astfel de dosar ar declanșa, imediat, zorii unui nou, virginal şi fertil început. Nicidecum! Dublat 
însă de dezbateri publice, un asemenea demers publicistic ar putea contribui la o articulare mai lucidă, mai 
rațională, mai organizată a viselor culturii ieşene... 

Călin CIOBOTARI 

Călin CIOBOTARI 


Din „antichitatea” culiurii ieșene — Prelecțiunile populare 


„Prelecţiuni populare”, o sintagmă pe cât de so- 
noră, pe atât de paradoxală în structura ei de sens şi 
semnificație. Pe de o parte, pretențiosul termen „pre- 
lecțiune”, care duce imediat gândul spre aerul rarefiat 
şi oficial al vreunui amfiteatru în care s-au așezat 
întru savantă ascultare minți luminate. Pe de altă 
parte, banalul, modestul termen „popular”, implicând 
imaginea unei mase amorfe, un auditoriu pestriț şi 
superficial, adunat eventual în vreun cămin cultural 
proaspăt văruit, dar cu ușa desprinsă din una dintre 
balamale. lar când între „prelecţiuni” și „populare” se 
mai interpune complexantul și de nimic bun anunță- 
torul „filosofice”, situația devine cu adevărat delicată. 

Ce caută, aşadar, acești termeni atât de diferiți 
unul lângă celălalt, ce fel de dialog poate exista între 
ei, dar, mai ales, ce va fi gândit cititorul ieşean de ga- 
zete, la 1863, când privirea i-a căzut pe anunţul că, la 
10 februarie 1863, de la ora 12, un anume Titu 
Maiorescu avea să țină, la Banca Moldovei de pe ulița 
Goliei, un fel de conferinţă cu titlul „Prelecţiuni filo- 
sofice populare relativ la familie și educațiune”? Cum 
o fi primit lașul celei de-a doua jumătăți de secol XIX, 
cu drumuri desfundate şi trăsuri clătinându-se pri- 
mejdios, o asemenea veste? 

De multe ori, astăzi, se cade în păcatul de a crede 
despre aceste „prelecțiuni populare” că ar fi avut un 
nimb pronunţat de generalitate, că ar fi reprezentat 
un demers eminamente exoteric și că procesele de 


culturalizare în masă din perioada comunismului 


şi-ar afla rădăcinile în astfel de gesturi socio-cultu- 
rale. O eroare ce provine, probabil, din înțelegerea 
distorsionată a acelui „popular” din sintagma buclu- 
cașă. Parcurgând, însă, lista prelecțiunilor de-a lungul 
numeroşilor ani în care ele s-au ţinut, observând grija 
deosebită cu care junimiștii de veac XIX alegeau te- 
mele și subtemele acestor prelecţiuni, analizând ma- 
niera de tratare a subiectelor, așa cum pot fi ele 
decopertate din rezumatele publicate în primele nu- 
mere ale „Convorbirilor literare”, îţi dai seama că pre- 
lecţiunile au fost cu totul altceva!. Că, în consecință, 
au fost departe de aparenta vulgarizare a tematicii şi 
n-au avut nimic a face cu birjarul de la piața „Sfântu 
Spiridon”, cu măcelarul din Târgu Cucu, ori cu croito- 


rul de pe Sărărie?. 


Dar să încercăm, fie şi pe scurt, să identificăm şi alte 
trăsături definitorii ale acestor prelecţiuni, asumân- 
du-ne ca ghid anumite modalități ale lui Maiorescu, dar 
şi ale celorlalţi prelectori de a gândi şi a percepe sta- 
rea de fapt, socială şi culturală, în care se vedeau pro- 


iectaţi. 


1. Prelecţiunea ca demers paideic 

Intenţiile lui Maiorescu nu au fost cele ale unui vi- 
sător, ci, așa cum erau ele formulate în acea a doua 
jumătate a secolului XIX, cât se poate de realiste: pre- 
lecțiunile populare erau în fapt prelecțiuni de popu- 


larizare a unor teme pe care, la acea oră, Occidentul 

le dezbătuse şi le întorsese pe toate fețele. Ce se putea 
şti, bunăoară, despre subiectul acesta al „familiei şi 
educațiunii”? Câţi dintre ieşeni auziseră de Johann 
Pestalozzi sau chiar de Jean Jacques Rousseau? Pro- 
babil puţini, dacă nu chiar foarte puţini. Întors de la 
studii din Viena, la curent cu cele mai recente dezba- 
teri filosofice și științifice, avid de cunoaștere, Titu 
Maiorescu trebuie să fi suferit un adevărat şoc la în- 
tâlnirea cu reala stare culturală a așa-zisei intelectua- 
lități ieșene. Căci intelectualității, fie ea alcătuită la 
un moment dat din „dame amabile și gentile” sau din 
elevi emoționaţi precum George Panu, i se adresa tâ- 
nărul prelector, în încercarea sa de a „povesti” celor 
din sală lucrurile nemaiauzite pe care, la rândul său, 
le auzise în străinătate, lată de ce, prelecţiunile po- 
pulare au un primordial caracter paideic, semănând, 
cel puţin în faza lor de început, cu niște cursuri de ini- 
ţiere pe care un dascăl mai răsărit le predă unor elevi 
interesați de aşa ceva. Intrat în celebra Junime în anii 
'70, George Panu avea să confirme în Amintirile sale 
că „popular” nu se referea la grosul anonim al popu- 


laţiei, ci tocmai la lumea bună, așa cum era ea definită 


în accepțiunea veacului XIX: „Deşi prelecţiunile 


aceste erau numite populare, ele n-aveau nimic po- 
pular, nici ca subiect, nici ca expunere, nici ca public. 
Ele erau frecventate de tot ce societatea ieșeană avea 
mai ales și mai distins; jumătatea sălei era ocupată 
de damele cele mai elegante, restul din personagiile 
principale; prințul bezedea Grigore Sturdza se așeza 
în fața oratorului, stând foarte des în picioare [...] Ca 
public, pe lângă cel arătat mai sus, restul era format 
din profesori, preoţi, elevi de la universitate și de la 
liceu'?. 

Asta deși Maiorescu nu dorea, în acel februarie al 


anului 1863, ca gestul său să fie asociat actelor de 

predare-învățare, ci mai degrabă acelor evenimente 
social-mondene, care să stârnească, fie numai şi pe 
filiera curiozității, interesul. Or, pentru evenimente 
social-mondene, Banca României i s-a părut a fi un 
sediu potrivit, amintindu-i probabil, fie numai și 
dintr-o perspectivă economică, de Occidentul din 
care tocmai sosise. Sediul unei Bănci i s-a părut un 
teren suficient de neutru pentru demersurile sale 
paideice/ populare și, în acelaşi timp, suficient de 
adecvat prețiozităţii presupuse de ideea „prelecțiu- 
ni”. 

Ceva mai târziu, după înființarea Societăţii 
„Junimea, membrii fondatori au continuat să vadă 
în aceste conferinţe o foarte utilă metodă de „propă- 
şire a civilizațiunei în România”. „Se vede bine din 
aceste documente că preocupările dintâi ale Junimii 
au fost prelecțiunile şi tipografia. Societatea nou în- 
ființată dorea nu numai să se facă remarcată, dar și 
să-şi realizeze misiunea spre care - prin program — 
năzuia (propășirea civilizaţiunei în România)”*. De- 
mersul paideic viza deci nu doar proliferarea „adevă- 
rului”, cum se va vedea mai jos, ci chiar civilizarea 
unui popor ce orbecăia prin propriile neputințe. O 
miză, aşadar, uriașă, pe care câţiva oameni şi-o asu- 
maseră printr-un pionierat de o generozitate rar în- 
tâlnită în istoria unei culturi. laşul devenea astfel un 
punct de plecare, un „kilometru zero” de la care, 
printr-o fericită contaminare, urma să se producă 
evoluţia spirituală şi culturală a românilor. Bineînțe- 
les, grăuntele de utopie al acestui proiect nu poate fi 
contestat, însă entuziasmul unic al acestui început de 
drum nu doar că îl scuză, dar îl justifică. 

Abia ulterior, când prelegerile junimiste au deve- 
nit tradiție, iar mulți dintre junimiști oameni în mâi- 


nile cărora se afla chiar destinul cultural-politic al 

Moldovei, Maiorescu şi ceilalţi prelectori s-au mutat 
la Universitate. Demersul paideic devenea oficializat, 
prin încorporarea sa unui topos destinat prin exce- 
lență educaţiei. O instituţionalizare care, treptat, avea 
să diminueze din impactul la publicul larg al intelec- 
tualităţii ieşene. 

Înţelesul acesta asupra prelecţiunilor ca demers 
paideic este posibil fie numai şi prin prisma bine ştiu- 
tei generozităţi maioresciene, asupra căreia, punc- 
tual, zăboveşte profesorul Liviu Rusu, într-un foarte 


util studiu introductiv la Criticele lui Maiorescu. Ast- 


fel, încă din perioada în care studia la „Theresianum”, 
viitorul critic avea să-şi manifeste din plin latura 
aceasta altruistă: „ajuta pe colegii săi la studiu, dădea 
lecţii particulare gratuit, ba pentru nevoiaşi făcea co- 
lecte de bani în secret, fără ca respectivul să afle 
ceva”. 

Nu e deloc o exagerare în a percepe opţiunea lui 
Titu Maiorescu de a se stabili definitiv în țară ca pe 
un sacrificiu, mai ales că o afirmare la una din marile 
universităţi ale Europei era mai mult decât posibilă. 


Alegând această opţiune, liderul „Junimii” îşi asuma 


Clădirea ce găzduia Banca Moldova de pe U 


liţa Goliei (actuala stradă Cuza Vodă), lași, 
locul în care s-au ținut primele Prelecţiuni populare 

şi unele riscuri, dintre care cel mai mare era acela al 
contaminării cu chiar maladiile culturii româneşti, 
sau cu ceea ce Noica avea să teoretizeze, un secol mai 
târziu, drept „maladii ale spiritului”, Dimensiunea 
aceasta sacrificială o comentează lon Petrovici în ale 
sale Figuri dispărute, în secțiunea pe care i-o dedică 
lui Maiorescu. Printre altele, Petrovici constată că pă- 
rintele prelecțiunilor populare „şi-a pus talentul și 
energia în serviciul trebuințelor locale”. Tocmai în 
acest „serviciu al trebuinţelor locale” au fost puse și 
prelecțiunile, ca gest incipient de anunţare a unor pa- 
radigme diferite la care cultura românească trebuia 


să se racordeze. 


2. Prelecţiunea ca înscriere pe drumul 
adevărului 

Altfel spus, prelecțiunea ca lichidare a unui mod 
amatoristic și nefast de a discuta despre chestiuni 
dintre cele mai serioase. Așadar nu doar a aduce nou- 
tatea, ci a corija falsul, a eroda prejudecățile de tot 
elul, a submina tot ceea ce Maiorescu includea în 
ceea ce numea „neadevăr”. „Viţiul radical [...] în toată 
direcția de astăzi a culturii noastre este neadevărul, 
pentru a nu întrebuința un cuvânt mai colorat, neade- 
văr în aspirări, neadevăr în politică, neadevăr în poe- 
zie, neadevăr pănă în gramatică, neadevăr în toate 
ormele de manifestare a spiritului public”, puncta 
Maiorescu în celebrul său articol din 1968, „În contra 
direcţiei de astăzi în cultura română”. Neadevărul ca 
als, ca mistificare, ca ignoranță. Sperând într-o au- 


diență numeroasă, Maiorescu vedea, desigur, în pre- 


ecțiuni, un instrument de luptă împotriva acestui 
neadevăr, omniprezent, asemenea unui topos ce se 
cere părăsit, evacuat. lată de ce, sau mai bine, iată de 


unde provine senzaţia de ex-topic, de părăsire a spa- 


Zi 

ţiului, de vorbire-de-deasupra, pe care o ai răsfoind 
câteva din prelecţiunile anilor '60-70. Desigur, Pro- 
fesorul n-a avut pretenţia că deţine adevărul absolut, 
ci doar a dorit să se pună în slujba acestui adevăr, să 
păşească pe drumul spre acest adevăr. De ce? Pentru 
că „fără cultură poate încă trăi un popor cu nădejdea 
că la momentul firesc al dezvoltării sale se va ivi şi 
această formă binefăcătoare a vieţei omenești; dar cu 
o cultură falsă nu poate trăi un popor, şi dacă stăru- 
ieşte în ea, atunci dă un exemplu mai mult pentru ve- 
chea lege a istoriei: că în lupta între civilizarea 
adevărată şi între o națiune rezistentă se nimiceşte 
națiunea, dar niciodată adevărul'?. Prelecțiunile nu 
erau altceva decât o introducere, sau, altfel spus, o 
subtilă propedeutică pentru o corijare a ceea ce în ar- 
ticolul de la 1872, „Direcţia nouă în poezia şi proza 
română”, numea ca „starea literaturii noastre şi direc- 
ţia spiritului public”?. 

În abordarea sa de pe poziţiile istoriografiei, 
Alexandru Zub sesizează această „obsesie a adevăru- 
lui”, insuflată de Maiorescu tuturor junimiștilor: „Res- 
pectul pentru adevăr definește activitatea Junimii în 
toate direcţiile. În numele adevărului se condamnă 
falsa erudiție, megalomania, exagerările lingvistice, 
formele fără fond etc. Deviza ei era: adevărul înainte 
de toate, declară memorialistul, iar Eminescu recu- 
noaște drept principiu fundamental al operei maio- 
resciene naționalitatea în marginile adevărului, 
subscriind el însuși la acest principiu, fiindcă ceea ce- 
i neadevărat nu devine adevărat prin împrejurarea că- 
i naţional"! După ce constata că poporul român are 
„ceea ce trebuie unui popor pentru a se dezvolta: im- 
pulsul spre viață”, A.D. Xenopol vorbea despre „valoa- 
rea adevărată a lucrurilor”: „Așadar dacă la noi se 


admiră cutare sau cutare producțiune nedemnă, 

aceasta se face nu pentru că voim a ne arăta că avem 
şi noi arte, ştiinţe, deși aceasta se poate întâmpla, dar 
fiindcă starea spiritului nostru este încă astfel că nu 
poate pătrunde în valoarea adevărată a lucrurilor”! 
George Panu, în una dintre evocările sale, pomeneşte, 
la fel, despre unul din îndemnurile primite de la 
Maiorescu, îndemn din care adevărul se desprinde ca 
dovadă întemeietoare, ca lucru „bazat pe documente 
şi acte sigure”!?. Acestor locuri din Xenopol şi Panu li 
se adaugă multe altele, dovadă certă a faptului că, 
într-adevăr, „inocularea cu adevăr” pe care o pornise 
Maiorescu, aproape agresivă în virulența prin care 
era înfăptuită, fusese percepută, în consecinţă, ca lâit- 
motiv de discipolii dispuși a păși pe calea indicată de 
magistru 

Îndeobşte, se afirmă că prelecţiunile au constituit 
fundament, condiţie de posibilitate pentru înființarea 
Societăţii „Junimea”. Pe lângă acest aspect, ele au mai 
reprezentat ceva: un fel de „aruncare a mănușii”, „pro- 
vocare la duel”, început al unei lupte aproape sisifice cu 
neantul, „confuzia unor tendinţe lipsite de prințip”, cu 
„Iișcările nesănătoase”, cu „falsitatea și pretențiile ne- 
coapte ale istoricilor, filologilor şi jurnaliştilor noştri în 


marea lor majoritate”. Critica în literatură, lupta împo- 


triva etimologiștilor în limbă şi teoria formelor fără 
fond în ideologia culturii - doar trei din multiplele pla- 


nuri în care s-a purtat această bătălie. 


3. Prelecţiunea ca substituit al publicisticii 

Oricine încearcă, într-o contextualizare a începu- 
turilor prelecțiunilor, să tragă câteva concluzii asupra 
climatului publicistic al timpului, îşi dă seama de pe- 
nuria descurajatoare a tipăriturilor, dar și de modul 
aproape dramatic în care intelectualii trebuie să fi re- 


simțit această lipsă. lată cum arăta tabloul presei li- 


terare în intervalul 1859-186613; „Foiţa de istorie şi 
literatură” (laşi, 1860), „Ateneul român” (lași, 1860), 
„Revista română” (Bucureşti, 1861), „Dacia” (lași, 
1861), „Țăranul român” (Bucureşti, 1861), „Din 
Moldova” (lași, 1862), „Buciumu!” (Bucureşti, 1862), 
„Foaia Societăţii pentru Literatură şi Cultură Română 
în Bucovina” (Cernăuţi, 1865), „Familia” (Pesta, 
1865), „Revista Dunării” (București, 1865), „Albina” 
(Viena, 1866). Întors din străinătate, Maiorescu gă- 
seşte aşadar un peisaj publicistic monoton, dacă nu 
dezolant, cu publicaţii care nu rezistau în timp, „foi” 
şi „foiţe” care nu puteau da satisfacție unui tânăr ce 
dorea, simţea nevoia să se exprime, un peisaj literar 
nu tocmai propice comunicării și dialogului, popula- 
rizării unor teorii, informaţii etc. lată de ce, mai mult 
sau mai puțin metaforic, în fiecare din prelecțiunile 
acelui an 1863 se poate vedea ceea ce am putea numi 
„articol oral”, sau „publicistică oratorică”. Tocmai suc- 
cesul acestei foarte interesante prese verbale a con- 
stituit, cred, unul din argumentele fundamentale ale 
apariției, la 1867, a „Convorbirilor literare”. Este po- 
sibilă apoi ipoteza conform căreia interesul pentru 
prelecţiuni a început să scadă indirect proporţional 
cu interesul pentru revistă, pentru că, dincolo de 
mondenitatea şi latura oratorică a prelegerilor, era 
mai confortabil să citeşti opiniile junimiştilor în pa- 
ginile „Convorbirilor”, ba chiar, o perioadă, să citeşti 
integral textul prelecţiunilor. În plus, o anume politi- 
zare avea să fie taxată de auditoriul dezinteresat po- 
litic, aspect amintit de George Panu: „Prelecţiunile 
populare, deşi se continua de patru ani, nu făcuseră 
adepți mulţi în lași. Mai întâi aveau aerul de a trata 
cam peste picior pe un public mai dinainte considerat 
ca ignorant. După aceea, deși subiectele erau filoso- 


fice cele mai multe, estetice și istorice, totuşi confe- 


34 


ProEuropeana Clubul cărții digitale 


DIN „ANTICHITATE 


rențiarii nu scăpau nici o ocazie de a adresa răutăţi 
stărei politice de atunci de la lași”!. Cu alte cuvinte, 
caracterul publicistic al conferințelor se accentuează 
până acolo încât prelectorii preiau, poate involuntar, 
subiectivitățile și nuanțele polemice ale propriilor ar- 


ticole de revistă. 


4. Prelecţiunea ca „literatură vorbită” 

Pe un raționament precum anteriorul, prelecțiu- 
nile pot fi înțelese din perspectiva unei „literaturi 
vorbite”. Sintagma îi aparţine lui George Panu şi dă 
socoteală, în fapt, despre aceeaşi nevoie de a depăși 
carenţele tipăriturilor: „Prelegerile populare în fie- 
care an ţineau loc de un fel de literatură vorbită”!5, 
Înainte de a redacta celebrele sale articole despre Di- 
recţia veche versus Direcţia noua, Maiorescu are in- 
tuiția propriei solitudini într-o geografie literară din 
care lipseau întâmplările literare cu adevărat impor- 
tante. Desigur, sintagma „literatură vorbită” are un 
înțeles mai larg, referindu-se şi la aspectele istorice, 
sociale etc,, fiind traductibilă în mai potrivita formulă 
„tipăritură vorbită”. Cu atât mai mult cu cât, un an mai 
târziu, în 1864, lui Maiorescu i se alătură Vasile Pogor 
şi PP. Carp, ulterior numărul prelectorilor crescând, 
la fel ca şi diversitatea temelor alese!“. O oralitate de 
tip socratic, cu valențe paideice, într-o constantă în- 
cercare de a „moşi adevărul” şi de a înscrie mersul lu- 


crurilor pe calea cea bună. 


5. Prelecţiunea ca posibilitate a 
întâlnirii Celuilalt 
Deşi cronologic, dar şi ca fundament întemeietor, 
prelecțiunile sunt anterioare Societăţii „Junimea” 
(fundată de Titu Maiorescu, lacob Negruzzi, PPCarp, 


Vasile Pogor şi Theodor Rosetti, în 1864, la o dată oa- 

recum nesigură chiar şi pentru fondatori), de la un 
moment dat prelecțiunile pot fi înțelese ca o extensie 
a înseşi Societăţii „Junimea”, pe linia unei organizate 


„aduceri afară” a discuțiilor constructive ce aveau loc 
fie în casa lui Pogor, fie în cea a lui Negruzzi, fie în cea 
a lui Maiorescu. Junimiștii resimt nevoia unei depă- 
şiri a inevitabilei intimități create la „şedinţe”, în sen- 
sul întâlnirii publice a „Celuilalt”. Întrevezi, lecturând 
memoriile lui Panu, ale lui Negruzzi, ba chiar frag- 
mente din însemnările zilnice ale lui Maiorescu, o for- 
midabilă „foame şi sete” de Celălalt, fie el înțeles 
într-o tentă creştină, ca semen/ aproape al tău, aşa- 
dar, fie, într-o manieră hegeliană de a privi problema, 


ca subiect/ conștiință de a cărui întâlnire ai nevoie 


pentru a te defini, pentru a te confirma. Una erau 
reacţiile relaxate ale junimiștilor, ludice și neproto- 
colare, altceva însemna să simți feed-back-ul favora- 
bil, freamătul aprobator al unei săli înțesate care nu 
te urmărea „trântită pe canapea”, precum Pogor, sau 
Negruzzi, ci ca și cum de ceea ce spui tu ar fi depins 
întreg universul. Tocmai de la acest „Celălalt, fie el 
alcătuit şi din cucoane dornice de senzații noi, ve- 
neau imboldurile pentru a continua munca aceasta 
ingrată de educare și autoeducare. Nevoia de public 
e perceptibilă așadar mai mult pe filiera unor nece- 
sități de natură intelectuală decât pe cea a orgoliilor 
personale, sau a goanei după celebritate. 

Dacă în şedinţele de la Pogor întâlnirile cu Celă- 
lalt se derulau într-o manieră informală, uneori alu- 
necând în zonele „uliței mici”, în cadrul prelecţiunilor 
se exersează întâlnirile tehnicizate, nu atât de plă- 
cute (tracul unor prelectori) dar, fără îndoială, cu 
urme mai adânci în ambele tabere: tabăra celui întâl- 
nit şi tabăra celui care întâlnește. 


Comunicarea cu Celălalt, deşi aparent unilaterală, 

mai însemna ceva: privirea față-către-față, în profun- 
dul sens existenţial pe care îl dă Levinas acestei ex- 
presii, între tot ceea ce avea mai de preț lașul acelor 
ani, un pretext pentru intelectualii vremii (mai mult 
sau mai puţin autentici) de a lua cunoștință unii de 
ceilalți. Numai faptul de a te afla în sală, în rândurile 
auditoriului, reprezenta o confirmare a unei anumite 
poziții, apartenenţa la un nivel spiritual diferit de cel 
cu care erai obișnuit în viața de fiecare zi. Întâlnirea 
cu Celălalt avea drept rezultat configurarea unui du- 
blu orizont: orizontul prelectorului, proiectându-se 
pe sine în auditoriu, văzându-se, deci, pe sine cu ochii 
comunității din care se ridicase; orizontul auditoriu- 
lui care, la rândul său, se proiecta pe sine în prelector, 
ca într-un model, ca într-un reper. De cel puţin unul 
din aceste orizonturi era conştient cel ce se încumeta 
să rostească celebrele cuvinte „Onorat auditoriu”, căci 
iată ce notează Maiorescu într-o însemnare de la 
1866, făcută în urma unei adunări literare a Junimii: 
„Eu am citit programul societăţii noastre; totul pri- 
mit, şi am stabilit şi prelegerile populare. Dintr-asta 
va să iasă mult, dacă ceilalți au râvnă - pentru 
cauză; dacă nu, în orice caz mult pentru mine”! 
(sb.m. - C.C.). E limpede, așadar, raționamentul, cal- 
culul pragmatic făcut pe marginea întâlnirilor cu Ce- 
lălalt. La rândul său, Celălalt avea propriile sale 
calcule. lată, spre exemplu, cum vedea George Panu, 
copil fiind, primele prelecțiuni: „Ca băiat curios și stu- 
dios, în fiecare duminică la orele 2 eram în sala Băn- 
cei, într-un colțişor. Mi-aduc aminte de domnul 
Maiorescu: acelaşi de astăzi, se înțelege tânăr, aceeași 
dicțiune elegantă şi rece; aceleași maniere corecte, 
aceeași sobrietate [...] aceste lucruri mi-au deşteptat 


un mare interes (sb.m. - C.C.), iar publicul, ca și mine, 

a început a umplea sala”18. 

Despre beneficiile colaterale ale prelecțiunilor po- 
menește și Zigu Ornea: „Prelecțiunile Junimii au fost 
cu adevărat o instituţie. Şi încă una respectată şi te- 
mută. Chiar de adversari. A audia cu regularitate pre- 
legerile Junimii era un semn de distincție. Ce să mai 
spunem de cei ce se produceau la tribuna acestor 
prelecțiuni? Le aducea un invidiat spor de prestigiu, 
o aură de necontestată glorie cum nu mai cunoscuse 
viaţa lașilor din perioada de renaștere a anilor patru- 


zeci”: 


6. Prelecţiunea ca ritual 

Deşi, cel mai adesea, discuţiile despre ritualul pre- 
lecțiunilor intră în categoria anecdoticii literare, ele 
sunt importante pentru sublinierea insistenței cu 
care s-a încercat personalizarea acestui tip de confe- 
rință. Şi, în bună măsură, conferirea acestui caracter 
de inconfundabilitate a reuşit. Fie şi pentru că, așa 
cum observă Panu, toată lumea înțelesese că „nu se 
glumeşte cu asemenea lucruri”. 

Dar să amintim, cu titlu de inventar, câteva din ri- 
gorile? cărora trebuia să se supună prelectorul, așa 


cum sunt ele expuse de memorialiști ai veacului XIX: 


Rigori de formă 

- ținuta vestimentară a prelectorului era „de mare 
gală”, semn de respect atât pentru audienţă, pentru 
sine, cât şi pentru motivul întâlnirii, prelecțiunea în 
sine, dar şi semn al subțirimii, rafinamentului, al at- 
mosferei de calitate; se purta fracul, împotriva opțiu- 
nii unora pentru redingotă; 

- sosirea prelectorului cu doar câteva minute îna- 


inte de începerea conferinței; intrarea sa în universi- 

tate se făcea pe furiş, aproape într-un mod „infracţio- 
nal”, cu atenţia maximă de a nu fi văzut. La fel, el nu 
trebuia văzut nici pe stradă, motiv pentru care venea 
cu trăsura, care, la rândul ei, musai trebuia acoperită. 
Cerinţa aceasta? poate foarte bine sugera pretenţia 
de intangibilitate a celui ce intră în rolul de prelector, 
separaţia sa faţă de „restul muritorilor”, prestigiul sa- 
crosanct, de mare oficiator; 

- prelecţiunea începea la „două fix” şi se încheia 
„just la trei ore fără cinci minute”; punctualitate de tip 
nemţesc, contrapusă simbolic autohtonului „lasă-mă 
să te las”, menită a introduce valenţele simbolice ale 


unui „gentlemen's agreement”; cine nu se încadra în 


acest timp, notează Panu, „era descalificat”; 

— înainte de a intra în sala principală, oratorul aş- 
tepta într-o cămăruţă în care, în afară de unul sau doi 
prieteni, nu mai avea nimeni voie să intre. Se cultiva 
astfel solitudinea ca teren prielnic actului creaţiei. Aş- 
teptarea în singurătate avea conotaţiile nerostite ale 
unei purificări esenţiale pentru îndeplinirea onestă 
a misiunii. „Clauza” intrării a maximum doi oameni 
avea ca scop observarea „stării sufleteşti a oratoru- 
lui” şi, dacă era cazul, încurajarea acestuia, ca şi cum, 
observă ironic Panu, ar fi fost vorba despre un con- 
damnat la moarte care primea vizita preotului. Nici 


după terminarea prelecţiunii nu erau indicate con- 


„Junimea” (tablou în ulei). Autor: Constantin Agafiţei 


Lucrare aflată în patrimoniul Muzeului Naţional al 


Literaturii Române lași 

vorbirile conferențiarului cu publicul, în așa fel încât 
aura de mister, de „semizeu” (Panu), să nu fie ştirbite; 
- „oratorul îşi făcea subit intrarea”; elementul de 
surpriză, important ca efect asupra unui public ce 
trebuia „preparat” pentru subtilele şi uneori dificil de 
urmărit demonstraţii ce urmau; 
- formula standard de începere era „Onorat au- 
ditor”; dincolo de caracterul formal, o inteligentă fla- 


tare a publicului și o plasare a dialogului pe pozițiile 


lui „de la egal la egal”; 

— discursul liber, fără note la îndemână, dorea să 
insufle publicului sentimentul că cel ce vorbește este 
absolut sigur pe sine, siguranță de sine care garan- 
tează validitatea conţinutului informațional??; 

- nu doar note nu avea prelectorul la îndemână, 
ci nici apă. Explicaţia acestui fapt, așa cum o furni- 
zează Panu, este foarte importantă pentru a înțelege 
cu justețe cum era privit conferenţiarul de ceilalți: 
„Această tradiție pleca din aceeaşi idee că conferen- 
ţiarul este un om aproape supranatural, el vorbeşte 
fără efort, el nu oboseşte, glasul lui nu slăbeşte, gât- 
lejul nu i se usucă ca la ceilalți muritori”??. lată deci 
teoretizat la lași, cu ani buni înaintea lui Nietzsche, 


supraomul... 


Rigori de conţinut 

- utilizarea, în cadrul prelecțiunii a două compa- 
raţii?*, una la început, alta la final; probabil nu doar 
„încălzirea sălii” se urmărea prin acest procedeu, ci 
impresia de „obiect” finit, de lucru rotund, armonios. 
Comparația, ca mijloc literar, indică preocuparea pen- 
tru spusa frumoasă, dar, în acelaşi timp, indică per- 
manenta rigoare a raportării la altceva; când compari 


părăseşti, de fapt, tentaţia unilateralității, ai privirea 


ațintită, deopotrivă, înăuntru şi înafară. Obligativita- 
tea utilizării acestui mijloc indică importanţa care se 
dădea și literaturizării oricărei discuții, indiferent de 
temă, ca un fel de reverență față de o ştiinţă conside- 
rată superioară; 

- tratarea temei într-un mod cât mai serios; ri- 
goare nerostită, dar subînțeleasă; prelectorii se do- 
cumentau îndelung, îşi comandau cărți din 
străinătate, aveau discuţii în contradictoriu, perce- 
pând tranșarea subiectului ca pe un „exercițiu inte- 
lectual”25 etc. 

Nimeni nu poate contesta caracterul teatral al 
multor dintre aceste practici ritualice, prelectorul 
simțindu-se asemenea unui actor care evoluează pe 
scenă, în fața unui public, un fel de „one man's show” 
dramatic menit a confisca atenţia celor din sală. Este 
în asta un histrionism bun, o armă de seducţie cola- 
terală armei informaţiei propriu-zise. Ceea ce azi ar 
putea fi definit ca o strategie comercială, de ambalare 
tentantă a produsului comercializat, era perceput ca 
fiind „sarea și piperul” ce dădeau gust tematicii aride 
cu care se lucra. 

Unii comentatori au remarcat că un astfel de ri- 
tual oferea condiţiile de posibilitate pentru o anume 
stare de solidaritate, solidaritatea celor ce seamănă. 
Indiferent de opțiunea politică, prelectorii aveau, 
desigur, sentimentul aflării de aceeași parte a barica- 
dei, în lupta declarată pentru civilizare şi proliferare 
a adevărului. În amplul său studiu asupra Junimii, 
Zigu Ornea insistă pe această „atmosferă liant”: „Nu 
e exagerat să se spună că prelecţiunile nu au îndepli- 
nit numai oficiul de a afirma în exterior Junimea şi ju- 
nimismul. În egală măsură au contribuit la con- 


turarea şi impunerea unor opinii comune printre ju- 

nimiști. lar ceremonialul impus de Maiorescu acestor 
prelecțiuni, febra pregătirii şi rigorile desfășurării lor 
au creat o atmosferă liant care a solidarizat rândurile 


junimiştilor”2€. 


Condiţii ale succesului 

Cum a fost posibil succesul prelecțiunilor, ce 
anume a cucerit în tot acest început de drum, atât de 
important pentru drumul culturii româneşti în an- 
samblul ei? Ce anume a făcut ca aceste conferinţe ini- 
ţiate de Maiorescu să-și găsească, cel puţin în fazele 
de început, un public atât de entuziast? 

Câteva soluţii de răspuns pot fi identificate: 

- o primă sugestie ar fi chiar monocromia peisa- 
jului evenimenţial al timpului; întâmplările culturale 
publice, extrem de rare, şi, în mare parte, aflate în 
zodia mediocrității, au amplificat efectul conferințe- 
lor şi au furnizat un public numeros. Criteriul acesta 
cantitativist, chiar dacă pare facil, este important căci 
indică în prelecțiunea ca atare o primă cristalizare a 
ceea ce se numeşte „eveniment cultura!” autentic; 

- un alt posibil răspuns pentru succesul conferin- 
ţelor publice face referire la o anumită stare de aștep- 
tare, traductibilă în ideea unui teren pregătit pentru 
aşa ceva; efervescența spiritului românesc, aşa cum se 
iscase ea în contextul pașoptist, rămăsese oarecum sus- 
pendată. Supravieţuiese doar bănuiala că ceva mult 
mai important și mult mai adevărat (în sensul adevă- 
rului teoretizat de Maiorescu) era cu putinţă, că zăcea 
într-un fel de potenţialitate latentă, aşteptând aşezare 
în act. Titu Maiorescu, Junimea în general, nu fac deci 
altceva decât să declanșeze un mecanism ale cărui re- 
sorturi intime fuseseră deja instalate; 

- dorinţa sinceră de a şti, de a afla, de a cunoaşte 


este demnă, la rândul ei, de luat în calcul, o dorință 


» 
A 

asumabilă sub semnele unei curiozități constructive. 
Definirea, fie și precară, a unui ontos socio-politic, 
prin clamarea și stabilirea unor date contextuale pen- 
tru „a fi”-ul unui popor, genera, firesc, pe cale de con- 
secință, apetența pentru un verb de factură 
gnoseologică — „a şti”. Ne aflăm într-o epocă în care 
poporul român căpăta conştiinţă de sine, or pentru 
această întâlnire cu sine era nevoie de legătura cu un 
„alter”; Maiorescu şi ceilalți prelectori, toţi cu studii 
sau burse în străinătate, puteau procura intelectua- 
lului de rând imaginea acestui „alter”, livrând datele 
de esenţă ale unor culturi străine, care să funcționeze 
ca reper pentru definirea propriei culturi. Că unii 
conferenţiari erau filo-germani, că alții erau filo-fran- 
cezi, conta mai puţin. Ceea ce conta era că aceşti oa- 
meni asigurau un fel de traducere a spiritului 
presupus mai înalt al altor popoare, într-o tălmăcire 
pe cont propriu, bine-așteptată și bine-venită. E deci 
de presupus că mare parte din publicul prezent în 
sala Băncii şi, apoi, la Universitate, pleca de la aceste 
conferințe nu cu sentimentul de a fi întâlnit pe „d-l 
Maiorescu, d-l Carp ş.a., ci de a se fi întâlnit cu un 
mod inedit de a privi lucrurile; 

- tenta, bineînţeles, impresia de spectacol, de pro- 
ducere aproape la un nivel artistic. Cum am mai pre- 
cizat deja, conferențiarii aveau şi abilități actoricești, 
convinși fiind că sunt percepuți asemenea unor ac- 
tori care îşi pun în scenă un rol. Și, probabil, pentru 
mulţi din sală, a merge la teatru, la spectacolele 
„domnului Alecsandri”, bunăoară, echivala cu a 
merge la spectacolele conferenţiate ale altor domni 
despre care începuse a vorbi lumea; bineînțeles, nu 
putem exclude o doză, mai mult sau mai puțin mare, 
de snobism, un fel de mondenitate obligatorie în care 


nu conta să vezi, ci să fii văzut. 

Cultură versus politică 

O bună bucată de timp, conștiința apartenenţei la 
un fond comun de principii şi idei a făcut posibilă co- 
eziunea unui grup al prelectorilor și al junimiștilor, 
în general. A fost poate unul din puținele momente 
ale istoriei culturii românești, când cultura a depeşit 
politicul, nu subordonându-l, ci, pur şi simplu, igno- 
rându-l. Ulterior, când maeştrii au făcut decisiv pasul 
spre politică, slăbind, într-un fel, chingile rigurozității 
culturale, şi influențând, prin puterea exemplului, ati- 
tudini asemănătoare, raporturile s-au inversat, dis- 
cursul politic și cel cultural s-au intersectat nefericit, 
iar prelecțiunile, la fel ca ședințele junimiste, s-au 
văzut fisurate de acest „om nou”, omul de cultură an- 
gajat politic. Când fisurile s-au lărgit şi mai mult, con- 
ferințele şi întâlnirile junimiste s-au transformat în 
amintiri ale unor oameni care nu mai puteau trăi 
decât în trecut. 

În 1881, aşadar după optsprezece ani, conferințele 
publice îşi încetau existența. Tentaţia Bucureştiului vă- 
duvea Iașul de oameni, reviste, idei. Un nou început 
plutea, asemenea unui duh peste ape, asupra culturii 
românești. Un început care nu avea să atingă nici pe 
departe inegalabilele întâmplări culturale ce prinseră 


a se țese într-o amiază de iarnă a anului 1863. 


1 Iată și punctul de vedere al unui comentator avizat, Zigu 
Ornea: „Să spunem totuși că aceste prelecțiuni, reco- 
mandate a fi populare, erau cu totul departe de o ţinută 
modică. Conferenţiarii erau, cei mai mulți, distinși in- 
telectuali, cu solide cunoștințe în materie, unii obiș- 
nuiţi, prin profesiune, cu oratoriu aulei universitare sau 


a sălii de tribunal. Subiectele nu erau nici ele oarecare, 


CULTURII IE 


ci astfel structurate încât îngăduiau conferenţiarilor ra- 
cordarea la ultimele stadii ale dezvoltării științelor 
umane. Apoi publicul nu era nici el deloc popular. Pre- 
legerile Junimii au fost mereu frecventate de lumea 
bună, intelectuală, din capitala Moldovei” (Zigu Ornea, 
Junimea și junimismul, Editura Minerva, Bucureşti, 
1998, vol. 1, p. 24-25). 

2 Numai simpla trecere în revistă a celor zece prelecţiuni 
care urmează este edificatoare pentru dimensiunea 
ezoterică a prelecţiunilor. Aşadar: „Familia în stat şi so- 
cietate, educaţiunea în familie”, „Educaţiunea fundată 
pe principii științifice; estetica şi psihologia ca părți ale 
filosofiei”, „Principii estetice. Frumosul, sublimul și plă- 
cutul. Aplicări la muzică (opera clasică și opera italiană) 
şi la literatură (clasică și romantică)”; „Importanţa es- 
teticii pentru educațiune. Principii psihologice. Idealis- 
mul și materialismul în psihologie”; „Temperamentele”; 
„Viaţa de zi şi viaţa de noapte a sufletului, vis, viziuni, 
stahii”; „Memoria și fantezia”; „Voința și caracterul”, 
„Voința și inteligenţa, talentul şi geniul”; „Recapitulare. 
Mijlocul justifică scopul”. 

3 George Panu, Amintiri de la „Junimea” din lași, vol |, 
Editura Minerva, Bucureşti, 1971, p. 8. 

* Zigu Ornea, op. cit., vol. |, p. 22; 

5 Titu Maiorescu, Din „Critice” studiu introductiv de Liviu 
Rusu, Editura Tineretului, Bucureşti, 1967, p. 36. 

* Ion Petrovici, Figuri dispărute, Fundaţia pentru 
Literatură şi Artă „Carol II”, Bucureşti, 1937, p. 19. 

7 În Din „Critice”, ed. cit., p.115. 

8 Ibidem, p. 122 

* Ibidem, p. 123 

10 Al. Zub, Junimea, implicaţii istoriografice, Editura 
Junimea, laşi, 1976, p. 226 

“1 Scrisoare a lui A.D. Xenopol către lacob Negruzzi, de la 
1869, în Junimea. Amintiri, studii, scrisori, documente, 


Editura Albatros, Bucureşti, 1971, vol. Il, p. 14-15. 

12 George Panu, Amintiri... vol. IL, p. 10. 

13 Conform I. Hangiu, Dicţionarul presei literare românești 
1790-2000, Editura Institutului Cultural Român, 
București, 2004. 

14 George Panu, op. cit, vol.I, p. 15. 

15 [pidem, p. 324. 

16 În anii '70 ai secolului XIX, rafinarea continuă a prelec- 
ţiunilor a dus chiar la ideea unei teme comune a ciclului 
anual de prelegeri, astfel încât, dincolo de o „privire 


teoretică”, susținută inițial de Maiorescu, ulterior şi de 


alţii, subiectul să fie „mărunţit” în subteme. Maniera 
aceasta de abordare indică o foarte benefică înclinaţie 
spre rigorile analizei complete, despărțindu-se deci de 
păcatele generalităţii și ale aproximativului în tratarea 
diverselor chestiuni. lată, spre exemplu, situația anului 
1875, în care junimiștii optaseră pentru o temă gene- 
rală cu rezonanţe preponderent istorice - „Influențe 
consecutive asupra poporului român”, divizată în nu 
mai puţin de opt subteme, susținute de tot atâţia pre- 
lectori. (În G. Panu, op, cit, p. 157). 

1 Junimea, op. cit, vol. IL, p. 264. 

18 George Panu, op. cit., vol. |, p. 7-8. 

197. Ornea, op. cit, p. 25-26. 

2 George Panu vorbește chiar despre un „ceremonial”: 
„Ceremonialul pe care l-a introdus domnul Maiorescu 
în asemenea conferinţi și care a rămas și după ce con- 
ferinţele au fost strămutate în sala universităţei” (bi- 
dem). Mai pomenește şi de „dogmă”, atunci când 
subliniază intrarea ceremonialului în uz: „Acest proce- 
deu al domnului Maiorescu a devenit, cum am spus, 
mai târziu, nu numai un uz, dar chiar o dogmă, - dogmă 
care a dat loc la mari discuţii iubitorilor de inovaţiuni, 
dar dogma a rezistat la toate atacurile”. În altloc, Panu 


utilizează sintagma „lucruri sacramentale”. 


21 O cerinţă ironizată de „unii zeflemiști”, care „susțineau 


că apariţiunea bruscă a oratorului în sală, ca un Deux 
ex machina, era cam burlească, în tot cazul, prea tea- 
trală” (G. Panu, p. 9). Se mai considera că „furișarea ora- 
torului prin culuare obscure şi nu tocmai igienice, avea 


ceva ridicol în ea” (Ibidem). 


2 „el n-avea note, prin urmare, senin, stăpân pe dânsul 


şi pe subiect, plutind în regiuni științifice înalte, el tre- 
buia să lase să curgă cuvintele din gură fără nici un 
efort, și o dată cu vorbele valuri de ştiinţă, de învățătură 
şi de mărime! Un orator care vorbeşte după note poate 
să fie un avocat, un parlamentar, un profesor; conferen- 
ţiarul însă e mai presus de avocat, de parlamentar, de 
profesor, el trebuie să se inspire de subiectul lui, iar iz- 
vorul să curgă, să curgă” (Ibidem, p. 145). În relatarea ace- 
luiași memorialist, din această cerință a ştiutului „pe 
de rost” derivau riscuri dintre cele mai neplăcute: uita- 
rea textului, confuzia, încurcarea diferitelor fraze. 
Exemplul de amnezie totală îl oferă Theodor Rosetti, 


silit a se retrage după un singur cuvânt: „Imposibil”. 


% Ibidem, p. 146. 


24 „În orice prelegere oratorul trebuia să întrebuinţeze 


două comparații mari și frumoase. Oratorul trebuia să 
o lanseze pe cea dintâi cum intra în subiect, pentru a 
încălzi sala [...] prelegerea trebuia să sfârșească 
printr-o comparaţie pusă în termeni aleși, fără de care 


nu era alegere” (Ibidem, p. 143). 


25 Observaţia o face Pavel Florea, în ale sale Lecturi din 


Convorbiri literare. 1867-1885, Editura Universitas XXI, 
Iaşi, 2007,p. 59. 


% Zigu Ornea, op. cit., vol. |, p. 24. 

lon MITICAN 


Participăm la un banchet junimist“ 


Într-o seară, din toamna anului 1872 (21 octom- 
brie), în fosta Locuinţă a bardului Beldiman se petre- 
cea Aniversarea cu tradiționalul banchet anual al 
Societăţii literare Junimea. Le organizase Titu 
Maiorescu, în persoană. Participau vreo 22 de 
junimişti, partea veselă susținând-o criticul, secondat 
de Vasile Pogor şi lacob Negruzzi. Poftirea trimisă 
prin poştă avea titlul insinuant: „Invitaţie la Botez” şi 
un conținut nu prea academic. Venind falimentul ho- 
telului (prin 1873), saloanele de la etaj primeau cu 
chirie faimosul Jockey-Club, iar la parter se deschidea 
un luxos restaurant. Aici, în anul1876, junimiştii găz- 
duiau celebra Aniversare din 24 octombrie „una din 
cele mai vesele”, după spusele cronicarului lacob 
Negruzzi (Amintiri de la Junimea). „Căzută dela pu- 
tere, huiduită, dată judecății etc...”, Junimea voia să se 
mângâie de nenorocirile sale. Haşdeu o păcălise cu 
acrostihul La noi (e putred mărul), publicat în revista 
„Convorbiri literare”, poetul bucovinean D. Petrino îi 
arunca insulte prin gazete, iar guvernul conservator 
al lui Lascăr Catargiu demisionase (în aprilie 1876), 
locul luându-l unul liberal. Drept consecință, 
junimiştii participanți fuseseră măturaţi din postu- 
rile publice, unor foşti miniștri chiar pregătindu-li-se 
dosare de judecată (Petru Mavrogheni, Titu 
Maiorescu, N. Cretzulescu, PP Carp, Theodor Rosetti). 
Părăsiseră, de asemeni, funcţiile: Samson 


Bodnărescu, Vasile Burlă, Neculai postul de revizor 


şcolar şi lăsat fără mijloace de trai. Sub influența 
acestui eveniment se ticluise şi invitația la sărbăto- 


rire: 


„Deși paraponisiţi/ Și din guvern izgoniți, 
Junimiştii numeroși/ Se adună toţi voioşi, 
Pentru a 3-a oară/ La a lor aniversară. 

Vin amice așa dar,/ Să ne treacă acest pahar, 
Iară pofta ţi-o trimit:/ Tot eu, cel obişnuit...” 


(lacob Negruzzi) 


Decepţionat de pierderea rangului de ministru al 
Instrucțiunii şi în jenă financiară, cum nota, la 18/30 
octombrie („nici un venit de la advocatură”), Titu 
Maiorescu a rămas acasă, manifestându-şi prezența 
la festin doar printr-o telegramă, semnată laolaltă cu 
alți încă patru „ostracizaţi”: „București, 24 oct,76. 
Cinci pahare în sănătatea Junimei spre întinderea și 
îmbunătăţirea rasei paraponisiţilor: Teodor (Rosetti), 
Nicolae (Burghele), Teodor (Nica), loan (Strat), Titus 
(Maiorescu)”. Mai puţin loviți de scârbă, benchetui- 
torii luaţi cu vinul de viață lungă, cotnăresc şi cu 


snoave pipărate, i-au ticluit, pe dată, un răspuns: 


„Junimea paraponisită/ Și țeapăn chefăluită, 

La a ei aniversară/ Pentru a treisprezecea oară, 
Trimite urări frăţeșşti/ Surorii din Bucureşti. 
Rosetti, Culianu, Gane/ Trei Negruţești, Verusi, 
Naum, Vîrgolici, Carp,/ Eminescu, Burlă, Melic 
Roiu, lanov/ Caracuda, of! of! Of!” 

Veselia era nebună, în zadar scutura cu râvnă ta- 
langa Vasile Pogor, ca să cuvânteze oratorii. Unii ci- 
teau scrisorele satirice, alţii spuneau snoave şi mai 
toţi ciocneau paharele cu vin vechi roznovănesc, 
anume adus din hrubele Cotnarilor. Chiar şi poetul 
Mihai Eminescu, de felul lui retras şi „tăcut”, ciocnea 
şi se îmbrăţişa cu un „junimist nou”, necunoscut, că- 
ruia îi spunea: „Poate să te cheme Brandraburgă, poți 
chiar să n-ai nici un nume, tot prieten îmi eşti: să 
bem!” Intrând în competiţie cu Iacob Negruzzi, care 
şfichiuise pe toţi foştii mahări: miniştri şi directori 


junimişti, trimişi la „plimbare” cu tam-tam de noii 


dregători guvernamentali, poetul a rostit şi el o sa- 
tiră: 
„Era odat - abia-i un an/ Când Tit era puternic, 
Și VAU, VAU, VAU cel șarlatan/ Era smerit, cucernic. 
Dar ah! acum sărmanul Tit/ La Văcăreşti el e menit 
O! jerum, jerum, jerum,/ O! Quae mutatio rerum! 
Şi-atunci când mare Tit era/ Slăvită caracudă 
La Trei-Sfetite conăcea,/ Lipsită de orice trudă. 
Sărmana caracudă acum,/ Cu traista calicește-n drum 


O! Jerum, jerum, jerum/ O! Quae mutatio rerum!” 


(VAU era porecla istoricului V.A. Ureche, director 


în minister şi potrivnicul junimiştilor). Nelipsit de la 


Eoto: Corneliu Grigoriu 


Salonul Junimii - Muzeul „Vasile Pogor” lași (Casa Pogor) 

bairam, lon Creangă a citit, în hazul general, Povestea 
lui Ionică cel prost poreclit Irimiea (care se prefăcuse 
că nu ştie să facă dragoste şi a prostit pe un consătean 
să-şi pună nevasta, să-i arate). Cum nota pe ultima 
pagină, parascovenia, fără perdea, era „scrisă de lon 
Vântură-Țară, în laşi, la 22 octombrie 1876, şi dedicată 
cărăcudei din Junimea îmbătrânită în zile rele, la pri- 
lejul aniversării a treisprezecea, numărul dracului”. 
Locanta o ţinea francezul Henry Launay, mare maes- 
tru al banchetelor „a la Lucullus” ajutat de soția sa, 
neîntrecută în arta culinară. Prezenți, adesea, la ma- 
rile mese servite distinşilor oaspeți ai laşilor, în 1889 
cei doi sați participau şi la Expoziţia Universală din 
Paris, culegând laude pentru bucatele româneşti cu 
care s-ar fi înfruptat chiar preşedintele Franţei. 
Micul palat sturzesc, cum era numit, se închiriase 
societății Jockei-Club (1875), la laşi existând curse de 
cai, periodice, încă din 1851, cu mult înaintea 
Bucureştiului (1875). De Sărbători şi în zilele Carna- 
valului, saloanele fostului hotel găzduiau mari petre- 
ceri şi tradiționalele baluri ale Reuniunii Femeilor 
Române. Invitată la cel din 14 ianuarie 1884, parti- 
cipa şi Veronica Micle, văduvă după moartea soţului, 
profesorul Ştefan Micle (1879). Retrasă pe un scaun, 
fosta animatoare a societății pentru educarea fetelor 
sărace privea nostalgică perechile zburând pe aripile 
valsului. Era necăjită că nu putea să-şi ajute fiica, pe 
Valeria, talentată muziciană. Terminase studiile la 
Pensionatul Normal ieşean şi nu avea bani să le con- 
tinue la Bucureşti sau în altă parte. Luând cunoştinţă 
de ofurile ei, Elena Mârzescu, preşedinta societății, şi 
Ecaterina Lepădatu, vicepreşedinta, îi promiteau să 
intervină la Minister pentru un ajutor material. Pu- 


blicând cronica balului, gazeta „Curierul Foaia... din 


18/30 ianuarie 1884 susținea propunerea referiste- 
lor. 
Ne întâlnim cu jocheiștii 


Jockey (Jochei) - Clubul sau Societatea de Încura- 
jare pentru îmbunătăţirea Rasei de Cai, inițiată pe la 
1862, cu statute şi sprijinul domnitorului Alexandru 
|. Cuza şi oficial recunoscută de stat în 1875, era o 
instituție însemnată. În jurul ei gravitau membrii ma- 
rilor familii boiereşti cât şi proprietarii de cai, 
participanţi la cursele organizate pe Hipodromul 
Iaşilor, încă din vremea domnitorului Mihail Sturdza. 
Prin Anaforaua nr. 51 din 1841, acesta încuviințase 
înființarea de „hipodromi!” la laşi, Galaţi şi Folticeni. 
Pe la 1847 prinţul Suţu publicase şi o cărţulie despre 
„hipodromii', organizând concursuri până prin 1857, 
când în puţine locuri din Europa se țineau, în odăile 
de la etaj ale clubului, cu marea sală de scrimă şi sa- 
loane pentru jocuri de cărți şi lungi taifasuri 
bătrâneşti - unde se ajungea prin spatele clădirii, ur- 
când câteva trepte pe sub o boltă de trandafiri 
agățători —, se ticluiau încrucişări şi schimburi de cai 
şi se hotărau marile curse anuale, cunoscute şi în 
Austro-Ungaria, Polonia, Rusia. De acolo soseau 
concurenți, negustori şi spectatori, întâlnirile sărbă- 
torindu-se cu o „mare petrecere parisiană” şi o bună 
scuturătură de galbeni, napoleoni, zloți, ruble şi flo- 
rini, la ruleta clubului, nu prea deosebită de cele 
franțuzeşti, de vreme ce şi localul, prin 1885, purta 
firma: Maison Jockey-Club grande restaurant de 
Paris. Participarea era numeroasă căci nici premiile 
nu păreau de lepădat. Potrivit revistei ieşene 
„Belşugul”, pentru alergările din 14 şi 21 iunie 1905 


se pusese la bătaie premiul „Copou” de 1.400 lei, 

„Cristeşti-Țuţora” de 3.009 lei, „Jockey-Club” de 5.000 
lei şi încă altele asemănătoare. 

Pe luciul parchetului sălii de arme, înconjurată cu 
lungi canapele roşii, — „mâncate de molii” — şi împo- 
dobită „cu panoplii, alternând cu oglinzi în rame au- 
rite şi picturi sportive” (La Medeleni), lângă portrete, 


plastroane şi spadele unor jocheişti renumiţi, zvâc- 


neau floretele ofițerilor şi potrivnicilor civili. Împun- 


geau văzduhul, între flambări şi flancări, precedate 


de strigăte precipitate: „Touche!/!! En garde!” urmate 
de lovituri metalice seci. Aici îşi făcea antrenamentele 
şi Olguţa, eroina Medelenilor lui lonel Teodoreanu, 
avându-l ca profesor pe colonelul Barbă-Roșie, de la 
care învățase şi arta echitaţiei. Sfidând tradiţia sălii 


duelgiilor curajoşi, — rezervată bărbaţilor şi singura 


scutită de fumul trabucelor, ţigărilor ori al havanelor 
— adversara colonelului, îmbrăcată în „pantaloni de 
scrimă bărbătești, pieptar şi mască bombată”, mânuia 
cu dexteritate floreta, atacând în stilul italian ori fran- 
cez, încât părea un cavaler războinic venit din lumea 
medievală, de unde şi porecla dArtagnanette, cu care 
o dezmierdau amicii. Alături, într-un salon plin de 
fum, juca cărți ori la ruletă părintele ei, lorgu Deleanu. 

La anumite sărbători, marea sală pentru scrimă 
era ocupată de câteva zeci de luptători în zale şi ar- 
muri aurite, înviind turniruri şi scene de asalt, tabere 
cu lupte cavalereşti, emoţionând privitorii scufundaţi 
în adâncimea fotoliilor purtătoare de semne heral- 
dice. Unul, respectat cu sfințenie, aparţinea cuconului 


Costăchel Boian - eroul romanului Iubim de Octav 


Jockey-Club, 


Sediul Jockey-Club, 
amplasament pe care se află astăzi Casa de Cultură a Studenţilor lași 

Dessila —, înverşunat spadasin în tinerețe, ce constata 
la bătrâneţe, înainte de ultimul război, că „Tinerilor 
de astăzi nu le mai place scrima, ruginind spadele şi 
floretele așteptându-i” 

Pentru reconfortare şi discuţii, luptătorii aveau la 
parter o locantă elegantă, unde se auzeau toate gra- 
iurile europene şi se discutau cele mai felurite su- 
biecte. Acolo, păşeau, la început, doar musafirii cu 
blazon, papion şi guler alb, purtători de mare ţinută. 
Pentru ceilalți era grădina de afară, unde cântau fan- 
farele sau orchestrele dirijate de talentatul muzician 


George Scheletti. 
Locul „vederilor” şi al primelor întâlniri 


Vara, în anumite duminici, pe la 1900 asociaţiile 
feministe şi Primăria organizau chiar zile „de vedere” 
ale tinerilor, poftindu-i la „o bătaie cu flori” sau la „ră- 
pirea fecioarelor”. Încolonate, sute de fete curajoase, 
din oraș şi chiar de prin satele megieşe, defilau vo- 
ioase de la Traian până la grădina Copou, în cântecul 
fanfarelor, sub privirile fascinate ale cavalerilor îngri- 
jit îmbrăcați şi înşiraţi pe trotuare; cu braţele pline 
de flori, aceştia puteau să se apropie de „aleasa că- 
zută cu tronc,, să se recomande politicos, să-i ofere 
un buchet cu flori, să o însoțească, mergând alături, 
să-i propună o întâlnire şi, dacă era acceptat, chiar 


s-o „răpească din coloană. Fetele puteau, de asemeni, 
să întindă o floare „prințului” căzut cu tronc. Ca să fie 
şi haz, unii părinți, mai glumeți sau disperaţi - nu se 
mai ştie - îşi urcau odraslele în carele cu boi, pline de 
covoare şi zestre, alții scriau şi dota - în număr de 
trusouri şi hectare - pe o pancartă mare, pusă la ve- 


dere. Fiind Sărbătoarea Tinereţii, magazinele de 

veştminte scoteau la defilare orchestre şi cârduri de 
manechine, mirese, miri şi nuntaşi îmbrăcaţi în cele 
mai frumoase costume ale firmei, iar acele de cadouri 
umpleau mesele cu pachete şi pacheţele străluci- 
toare, pregătite şi menite pentru: „prietene, logodnice, 
mirese, nași, nuntă, cumetrie, supărare, iertare și îm- 
păcare”. Petrecerea se încheia c-o veselă „bătaie de 
flori”, între fete şi băieţi, după care „răpitele”, „răpito- 
rii”, părinţii cât şi „martori” - târgoveţii veniţi la spec- 
tacol - asaltau cofetăriile şi locantele străzii. Anume 
pregătite, aveau muzici, ringuri de dans şi vagoane 
de bere ieftină, pentru sărbătorirea celor „înturlucați” 
şi alungarea tristeţii celor „nepricopsiţi”, cum socotea 
câte un tată rămas fără ginerică, zicând nevestii, îna- 
inte de a ciocni halbele: „Lasă, că mai este panaramă 
și la anul!" Seara, toată lumea era încântată, privind 
fascinată bogatul joc de artificii, candele şi rachete 
din înaltul cerului. Pretutindeni, se auzea doar: 


Aaaaaaa 


! La asemenea evenimente, florarii îşi vin- 
deau marfa pentru tot anul; unii dintre părinți scăpau 
de grija „pietrelor din casă”; locantierii făceau mare 
alişveriş, deşi vindeau cu prețuri anume scăzute, iar 
tinerii petreceau minunat, încântați de cunoştinţe. 
Primarul, foarte bucuros pentru ceasurile de veselie 
aduse urbei şi bogatele încasări, plănuia altă ispravă 
și mai şi... Funcţionarii săi, sârguincioşi, plasați la ca- 
petele străzii, vânduseră maldăre de bilete şi decora- 
seră cu cocarde toată suflarea prezentă la sindrofie, 
astfel că Ospelul avea bani pentru pomeni, faceri de 
bine şi înzestrări nebugetare, vreo câteva luni... 
Asemenea „bătălie” extinsă între Copou şi Piața 
Unirii descria gazeta „Mişcarea” din 15 mai 1910. 
Lăpuşneanu era pe atunci atracţia întregului tineret. 


Descriind mulțimea ieşită la plimbare, într-o seară 

din vara anului 1897, un gazetar tendenţios de la 
„Opinia” scria: „Era o oardă, oarda mare, nesfârșită, 
care venea, venea din jos, venea grămadă, venea des- 
ordonată, venea în haine de sărbătoare... Și erau pe- 
rechi și erau copii, erau calici, erau vânzători de 
gazete, era mulțime de norod... urcând în deal, urcând 
fără număr... Venea de jos, de pe malurile Bahluiului, 
ale Caicainei, ale Nicolinei, aducând o atmosferă 
înăbuşitoare în mirosul de săpon, un aer de mizerie în 
aparentele haine de sărbătoare. Şi am revăzut laşul un 
moment, cu toată trista lui sărăcie” („Opinia” 13 iulie 
1897). Era aici tot laşul. Iaşul celor câteva mii de oa- 
meni cu oarecare stare, dar şi al zecilor de mii de 


nevoiaşi, din mahalalele sărăcăcioase cu bordeie şi 


case umede, din vălătuci, igrasioase, lipite cu lut pe 
jos drept pardoseală şi pline de copiii subnutriţi, 
crescuţi din mila Cerului, pentru care ieşirea de sâm- 
bătă seara, pe strada Lăpuşneanu, reprezenta bucu- 
ria vieţii. Şi o serbau, ghilosindu-se cu săpun 
mirositor (Bob) şi îmbrăcând hainele de Paşti şi de 


mare sărbătoare. 


" Fragmente din lon Mitican, Strada Lăpușneanu de altă- 
datăi. Plimbare nostalgică, Editura Tehnopress, laşi, 
2002. 


Locul din care, pe vremuri, la lași, porneau Bătăile cu Flori 

lon ȚĂRANU 


(fost președinte al Comitetului Judeţean de Cultură lași) 


LTURAL ÎN 


COMUNISM 


„Nu mai puteai organiza ceva major. 
Puteai fi acuzat că faci concurență Cântării României” 


În anii 70, Ion Ţăranu era cel mai important 
personaj al culturii ieşene. Din poziția de pre- 
şedinte al Comitetului Judeţean de Cultură Iaşi 
avea în vârful stiloului destinul oricărui eveni- 
ment cultural. Despre ce însemna la acea vreme 
termenul „festival”, despre imixtiunea politicului 
în cultură, despre directorii de instituţii culturale 
din deceniile trecute şi despre multe altele în dia- 


Iogul de mai jos... (C.C.) 


Domnule ŢȚăranu, sunteţi unul dintre oamenii 
care, înainte de 1990, a avut putere decizională 
maximă în domeniul culturii. V-aş întreba, 
cumva, în preambulul acestei discuţii: care era at- 
mosfera generală în cultura ieşeană a deceniilor 
șapte, opt, nouă? Mă interesează opinia dvs. pen- 
tru că noi, generaţiile mai recente, avem păreri 
deformate uneori de perspective ideologizante. 

Da, ați punctat bine în privința viziunii ideologi- 
zante. Comitetul de cultură făcea în principiu cultură. 
Secţia de propagandă făcea propagandă de partid, 
ocupându-se de implementarea documentelor şi de- 


ciziilor politice. 


Vreţi să spuneţi că cele două foruri nu se in- 
tersectau. 

Nu se intersectau, deşi... Comitetul de cultură 
avea denumirea completă Comitetul de cultură şi 
educație socialistă. Dar, sincer vorbind, Comitetul 
nu-și propunea să facă manifestări cu caracter ideo- 
logic-propagandistic. Nu intra în atribuţiile lui. 

Dar ce intra în atribuţiile lui? 

Tradiția, valorile, spiritualitatea... 

În plin materialism dialectic... 

.„. renașterea unor tradiții a căror valoare cerea 
prezentului atenția asupra lor. Vă pot spune că, nu o 
dată, Comitetul de cultură a fost criticat pentru abs- 
tragerea din problematica ideologică. 

Concret, Comitetul se ocupa doar de finan- 
ţarea evenimentelor culturale sau avea și 
atribuţii organizatorice? 

Şi una, şi alta! Desigur, prima grijă era bugetarea. 
Din bugetul Consiliului Popular... Atunci când am de- 
venit preşedinte, în 1974, am încercat, de la an la an, 
să amplific bugetul pentru cheltuieli culturale insis- 
tând pe faptul că laşul trebuie să se evidenţieze toc- 
mai prin dimensiune culturală. Era un argument 


considerat valid de Bucureşti. 

„Toate manifestările importante pe care vro- 
iam să le fac şi să le promovez trebuia să i le pre- 


zint lui Ion Iliescu” 


Ca preşedinte al Comitetului de Cultură, era o 
presiune mare pe dvs.? Era o funcţie de reală răs- 
pundere? 

De foarte mare răspundere. În contrast cu 
tendinţele actuale, vreau să fac o mărturisire. Dintre 
toţi preşedinţii Comitetelor culturale din ţară, am fost 
cel mai norocos. 

Cum aşa? 

Simplu! Deasupra mea se afla un om instruit, un 
om care înțelegea importanţa culturii. Se numea Lon 
Iliescu şi era prim secretarul judeţului Iaşi. Toate ma- 
nifestările importante pe care vroiam să le fac şi să 
le promovez trebuia să i le prezint lui Lon Iliescu. El 
avea ultima decizie. Trebuia să fac propuneri şi să le 
argumentez. Din acest punct de vedere, nu am decât 
cuvinte de omagiu pentru el. Timp de trei luni după 
ce devenisem preşedinte, m-a tocat, m-a frecat, m-a 
întors pe toate părţile, de ajunsesem să cred că are 
pe altcineva pe care doreşte să-l impună în această 
funcţie şi că trebuie să-mi găsească hibe. După trei 
luni mi-a zis: „Faci tot ce vrei, cu condiţia să mă in- 
formezi sută la sută”. 

Cum aţi ajuns totuşi în funcţia aceasta atât de 
importantă? 

Am terminat facultatea cu medie mare şi, pentru 
că în anul respectiv nu se făcuseră selecţii de cadre 
pentru învățământul superior sau cercetare, am pri- 


mit repartiție la Radio Iaşi. Repartiţie foarte bună, 


lon Țăranu rememorând vremuri (nu) demult apuse 


aşadar! Eram pe secţia cultură. Cineva de la partid 
m-a luat la ochi, în sensul bun, și astfel am fost pro- 
movat. În plus, am fost orfan de război, am trăit prin 
orfelinate până la 10 ani. Bunicul m-a recuperat din 
orfelinat, însă a murit la scurt timp. Ajunsesem să mă 
înscriu la o şcoală profesională din simplul motiv că 
acolo îți dădeau un rând de haine de oraş. Am făcut 
liceul la seral, apoi facultatea. Nu mi-a fost uşor. Nu 
„Am 


am avut studenţie, studenţia aceea goliardi 


muncit foarte mult! 

Revenind, ca preşedinte, aveaţi în subordine 
instituţiile culturale din lași. Cum comunicaţi cu 
directorii acestor instituţii? 

Comunicam şi între patru ochi, dar şi în şedinţele 
conducerii operative... aşa se numea acel for! 

Haideţi să evocăm câţiva directori din acea pe- 
rioadă. 

Păi aş începe cu directorul Teatrului Naţional laşi, 
Teofil Vâlcu, pe care l-am susținut în fața primului se- 
cretar. Existau tot felul de cabale la adresa lui, 
reproşându-i-se ba că ar fi prea plin de sine, ba că ia 
decizii proaste, ba că se distribuie în toate spectaco- 
lele. Meritul lui Iliescu a fost că nu a luat decizii fără 
să se consulte. l-am explicat că sunt meschinării, 
multe iscate de secretarul de partid din teatru, altfel 
actor stimabil, dar care îi vâna postul. Iliescu m-a as- 
cultat şi a făcut bine. Teatrul a funcționat foarte bine 
în mandatul lui Vâlcu... 

Bunăoară, a fost iniţiat, în 1975, Festivalul de 
Artă teatrală a Teatrelor Naţionale... 

Aşa este! Eu sunt creatorul acestui Festival, auto- 
rul acestei idei pe care am discutat-o inițial cu secre- 
tarul literar Mircea Filip şi, ulterior, cu Valentin 
Silvestru, marele critic. „O să aveţi bani pentru un 
asemenea proiect?”, m-a întrebat Silvestru. Trebuia 
să avem! Trupele din afară urmau să se deplaseze pe 
banii lor, iar noi acopeream cazarea şi masa. A fost, 
totuşi, complicat! Au fost doar două ediţii. Cineva de 
la Bucureşti a remarcat amploarea Festivalului — 
gândiți-vă că toate Teatrele Naţionale s-au perindat 


pe la laşi. Între timp s-a inițiat Festivalul Naţional 

„Cântarea României”. 

Vreţi să spuneţi că Festivalul „Cântarea Româ- 
niei” a avut la bază o idee ieșeană? 

Nu ştiu dacă a fost chiar aşa, n-aş vrea să mă ha- 
zardez. Ceea ce este evident e că un astfel de Festival 
ar fi concurat, implicit, Cântarea României. 

Poate aşa se explică faptul că n-a mai urmat 
niciun Festival major. 

Probabil! Nu mai puteai organiza ceva major. Pu- 
teai fi acuzat că faci concurenţă Cântării României. Că 
veni vorba, inițial priveam cu ochi buni acest Festival 
Naţional. Se făceau selecţii serioase, iar premiile erau 
cu adevărat date pe merit. În anii 70, laşul se clasa 
constant pe locul 3, după Bucureşti şi Cluj, loc mai 
mult decât onorabil. Cu timpul, instituția premiului a 
luat-o razna, toată lumea primea premii, ideea de 
competiție se compromisese într-un asemenea grad 
încât Vasluiul ajunsese să se claseze cultural înaintea 


laşului. Ceea ce era absurd! 


„În 1977 am reuşit să invit la Iaşi circa o sută 


de poeți” 


Rămăsesem la directori ai unor instituţii de 
cultură... 

Da, la Operă era Dumitru Tăbăcaru, la Filarmonică 
era lon Baciu, la Teatrul pentru copii şi tineret era 
Natalia Dănăilă, cu care eu m-am înțeles foarte bine, 
deşi era o persoană dificilă, se pare. Organiza lucruri 
interesante acolo, tot felul de întâlniri între teatrele 
de profil. Insista foarte mult la Consiliul Culturii pen- 


tru aprobări de a pleca prin India, lran şi aşa mai de- 

parte. Era atât de bătăioasă încât întotdeauna rezolva 
tot ce îşi propunea. 

Concret, Consiliul Culturii pe care l-aţi men- 
ţionat era forul în subordinea căruia vă aflaţi? 

Întocmai! Conta foarte mult cine reprezenta 
oraşul în acest Consiliu. Sibiul, Clujul aveau repre- 
zentanţi foarte buni, scriitori. laşul era reprezentat 
de secretarul cu propaganda, Cristea Chelaru. Nu 
prea trecea Chelaru pe acolo, însă, cum-necum, la un 
moment dat, a devenit vice-preşedinte al Consiliului 
Culturii. 

Noţiunea aceasta de „festival” cum o 
percepeaţi la vremea aceea? Era ceva pur festiv/ 
festivist sau, din contra, un concept cultural solid? 

Era un concept de valoare. Îmi vine în minte un 
festival de tradiții populare, Festivalul de la Strunga; 
directorul Centrului de Îndrumare, poetul Silviu 
Rusu, obscur azi, dar pe atunci cineva, încerca mereu 
să aducă tot ce era mai valoros din întreaga țară. La 
fel, la finele anilor 60 debutase Festivalul „Mihai 
Eminescu”. Alexandru Husar îl inițiase, elev al lui Vianu, 
asistent al lui Gabi Prodan, un mare profesor. S-a lăsat 
convins de profesorul Israti şi s-a implicat în acest 
Festival. În treacăt fie spus, a făcut-o și din rațiuni ma- 
teriale; imaginați-vă că Alexandru Husar, proaspăt că- 
sătorit, nu avea unde să locuiască. l-a ieşit o treabă 
minunată. Festivalul ajunsese să aibă un impact for- 
midabil. În 1977, am asistat la vârful acestui festival. 
Eram deja de trei ani preşedintele Comitetului de 
Cultură. Am reuşit în acel an să invit la laşi circa o 
sută de poeţi. Era imediat după cutremur, nu făcusem 
nicio altă manifestare, deci bani existau. l-am propus 


lui lon Iliescu să dăm o amploare deosebită acelei 


ediții şi a acceptat. 


Îi plăteaţi pe pocţii invitaţi? 

Da! Era un fel de diurnă, 50 de lei pe zi, în 
condiţiile în care masa şi cazarea o aveau asigurată. 

Mai erau şi cramele primitoare ale Iașului! 

Tocmai de aia a şi fost plasat Festivalul toamna! 
Pentru ca scriitorii să poată fi duşi la Cotnari şi la 
Bucium. Mă rog, anotimpul vinului! 

Folclorul spune că discursurile poetice se fi- 
nalizau cu beţii cumplite... 

Da, confirm! Seara erau nişte beții crunte. Nu par- 
ticipam la ele, dar eram informat! 

Aţi fost pus în situaţia de a mușşamaliza întâm- 
plări, situaţii care scăpaseră de sub control? 

A fost o situaţie de acest fel, dar nu legată de Fes- 
tival, ci de prima ieşire în țară a Cenaclului lui Adrian 
Păunescu. O beţie îngrozitoare la Hotelul Traian, cu 
mobilă imperială făcut praf. Trebuie să ştiţi că, la acea 
vreme, erau amenajate la Traian două saloane cu mo- 


bilă imperială, pregătite pentru șahul Iranului, care 


ar fi putut sosi la laşi, în drum spre monumentele 
noastre din nord. Eu nu am fost de față! Secretarul cu 
propaganda mi-a relatat întâmplările. Nu aveam răs- 
pundere directă asupra chestiunii. Păunescu era su- 
ficient de important pentru a fi şi responsabil. Ca să 
vă faceți o impresie despre ce a fost acolo e suficient 
să vă spun că nu de pagube puteam vorbi, ci despre 
ruină! După ce lui lon Iliescu i s-a făcut bilanţul aces- 
tor ruine, multă vreme a rupt orice legătură cu 
Păunescu. 

Interesant! Alte evenimente culturale majore 


ale Iașului acelor vremuri? 


Zilele Muzicii Româneşti aveau alura unui festival. 

, 
Țineau iniţial şapte zile, apoi l-au făcut de zece zile. 
Trebuia să conțină muzică veche românească, dar şi 
muzică clasică şi contemporană. Cel mai complicat 
era la secțiunea de contemporană, în faza de 
selecție. Selecția o făcea Uniunea de la Bucureşti, dar 
cu implicarea ieşenilor. Organizatorul principal era 


Conservatorul ieşean. Cei de la Bucureşti se resem- 


naseră cu gândul că în capitală nu s-ar fi putut derula 


un asemenea Festival, din cauza teribilei rivalități 
dintre compozitori. laşul îi mai îmblânzea, îi mai ar- 
moniza. Un alt Festival erau Zilele „Mihail Sadoveanu” 
ţinut la laşi şi Paşcani, dar şi la Neamţ, cu implicarea 
oficialităților judeţene de acolo. Apoi, Festivalul 
Datinilor şi Obiceiurilor de larnă vizând localitățile 
cu tradiții puternice: Deleni, Ruginoasa, Tătăruşi şi 
aşa mai departe. Îmi mai amintesc de Zilele Muzeelor, 
Sărbătoarea de la Mirceşti şi Sărbătoarea de la Pogor, 
manifestări cu accent muzeal, însă bugetate de 
Comitetul de Cultură. Erau invitate personalități cul- 
turale importante, gen Alexandru Paleologu. 

Tot 50 de lei? 

Tot! Sumă fixă! Plus toate celelalte plătite de noi, 
cazare, masă. Invitatul era preluat de la gară, de un 
activist al Comitetului de Cultură, dus la hotel. Dar 
suma era, cum spuneam, fixă! A, singurul loc în care 
puteai face plăţi în funcție de improtanța numelui 
erau revistele. Acolo se putea ajunge la sume foarte 
mari! Am mai iniţiat o manifestare interesantă în 
acea vreme: Dezbaterile Contemporanului! Prelec- 
ţiunile Junimii se adresau mai ales iubitorilor de 
tradiție. Dezbaterile acestea, însă, se preocupau de 


teme contemporane: urbanism, familie, confruntările 

de idei. N-a durat mult, doar două ediţii. Mircea 
Malița şi lon Iliescu au fost personajele principale ale 
celor două ediții. Nu ştiu dacă ştiţi, dar Iliescu este un 
debater foarte serios. De altfel, îmi ceruse să nu-l 
invit decât la manifestările serioase. Citea foarte 
mult, îl găseai frecvent la BCU. Ca o paranteză, citeşte 
în patru limbi și vorbeşte trei. Învăţase limba italiană 
pentru a citi presa italiană; agrea comunismul italian, 
formele lui libere de manifestare. 


„Îmi era nespus de frică 


În 1978, domnule Țăranu, se întâmplă ceva 
ciudat la Iaşi. Are loc acel Colocviu Naţional de 
Poezie... 

Da, organizat la laşi cu asentimentul lui lon 
Iliescu, dar nu în organizarea Comitetului de Cultură, 
ci a Bucureştiului. 

Aţi participat? 

Sigur că da! 

Ce-a fost acolo? Planează o anume tăcere asu- 
pra subiectului. 

A fost o dezbatere mai mult decât ...liberală. Miza 
era debarcarea lui George Macovescu din funcția de 
preşedinte al Uniunii Scriitorilor. Tocmai fusese 
numit în acel an, ceea ce provocase o serie de 
nemulțumiri. Practic, asistam la un linşaj public, în 
care se încerca identificarea lui Macovescu cu profilul 
unui funcționar, nu al unui scriitor. 

Fusese o acţiune spontană sau premeditată? 

A fost o acțiune subterană, bine gândită. Nu am 


idee cine a fost la originea planului. Ceea ce îmi amin- 

tesc e că mă surspinsese foarte mult direcția în care 
o apucaseră discuţiile. Şi nu doar eu eram surprins, 
ci şi restul scriitorilor ieşeni, străini, se pare, de 
acțiunea confraților bucureşteni. Cezar Ivănescu, 
spre exemplu, l-a apărat pe Macovescu. În sală era şi 
Iliescu. A înțeles imediat toată urzeală. A luat cuvân- 
tul şi a încercat să ducă discuţia într-o zonă a princi- 
piilor. A zis ceva de genul că numai şi simplul fapt că 
sunt posibile asemenea discuţii contradictorii arată 
că Partidul acceptă confruntările de idei. A aplanat 
cumva tensiunile, astfel încât lucrările Colocviului au 
putut să continue. 

S-a lăsat cu sancţiuni? 

Iniţial s-a crezut că evenimentul fusese organizat 
de Comitetul de Cultură, adică de mine. Câteva ore, 
până s-a clarificat, am avut ațintite asupra mea multe 
priviri încruntate care îmi prevesteau decesul politic. 
Nu, din câte ştiu eu nu au fost sancțiuni! Ar fi fost bă- 
tător la ochi! Europa Liberă ar fi rumegat subiectul la 
nesfârşit. 

Ascultaţi Europa Liberă, domnule Ţăranu? 

Cum să nu?! Constant şi ...atent! 

În ce scop? 

Ca să mă informez! Şi ca preşedinte al Comitetului 
de Cultură şi ca, ulterior, redactor şef al revistei 
„Cronica”, 

Ochiul Partidului cât era de atent la evenimen- 
tele acestea culturale? 

Foarte atent! Mai atent decât vă puteți imagina! 
Mai ales în deceniul nouă. 

Vă era frică? 


Nespus de frică! 


RAL ÎN COMUNISM 


În 1979 vi s-a terminat mandatul la Comitetul 
de Cultură, și nu a mai fost înnoit. S-a întâmplat 
ceva? Aţi greșit cu ceva? 

Nu! Răspunsul e simplu: în august 1979, Iliescu a 
fost scos din funcţia de prim secretar al lașului. Întreg 
Biroul Judeţean, mai puțin trei, a fost mazilit. Eu eram 
perceput ca om al lui lon Iliescu. 

Aţi avut de pătimit ulterior? 

Nu, aş minţi dacă aş spune aşa ceva! Au fost unele 
dezavantaje la nivel de vârfuri locale în partid, însă 
în plan public nu mi s-a întâmplat nimic. Eram privit 
cu simpatie. Aşa se face că, din 1979, am devenit redac- 
tor şef la „Cronica”. O funcţie în care m-a ajutat enorm 
experienţa de la Comitetul de Cultură. Imaginați-vă 
că ştiam în detaliu toate structurile Consiliului 
Culturii de la Bucureşti, aveam relaţii, cunoşteam oa- 
meni. Şi asta conta! Să vă dau un exemplu. Eram 
cumva nemulțumiți de faptul că revista „Ramuri” 
apărea cu hârtie nobilă, iar „Cronica” apărea pe hârtie 
meschină, aproape de ziar. M-am dus la secretarul de 
stat care răspundea de administrativ-publicații şi am 
rezolvat imediat această problemă. 

Pe finalul discuţiei noastre, aş vrea să vă în- 
treb dacă aveţi nostalgii după cultura acelei pe- 
rioade sau dacă, nu cumva, sunteţi sedus și 
consolat de întâmplările culturale ale prezentu- 
lui. 

Sincer să fiu, merg doar la evenimente la care sunt 
invitat. Nu am o imagine globală asupra culturii 
ieşene prezente. Nici măcar nu mi-e foarte clar dacă 
laşul este cu adevărat un oraş cultural sau e doar 


ecoul unui oraş care ar fi putut să fie profund cultural. 

Călin CIOBOTARI, Georgiana LEȘU 


lașul cultural în comunism 


Festivalul de Poezie 
„Mihai Eminescu” Iași 


Una dintre primele utilizări ale termenului „festi- 
val” (într-un sens apropiat de cel contemporan) figu- 
rează în numărul din septembrie 1968 al revistei 
„Laşul literar”, într-un text editorial semnat de 
Dimitrie Costea (redactor şef adjunct) ce anunţa 
prima ediţie a Festivalului de Poezie „Mihai 
Eminescu” laşi (desfăşurat în intervalul 6-11 octom- 
brie). 

„În aceste zile de toamnă va avea loc la Iaşi 
Festivalul de Poezie «M. Eminescu». Iniţiativa luată 
de Comitetul de cultură şi artă al judeţului laşi al 
Uniunii Scriitorilor a fost fericit inspirată din toate 
punctele de vedere. O sărbătoare autumnală a poe- 
ziei româneşti, în Iaşul marilor noastre tradiţii cultu- 
rale şi sub steaua de veghe a geniului eminescian, are 
multiple şi adânci semnificaţii simbolice”. 

După o serie de opinii (parte din ele nedepăşind 
nivelul unor compuneri şcolare) despre ce este poe- 
zia, Costea încearcă să argumenteze alegerea perioa- 
dei pentru desfășurarea festivalului: „O sărbătoare 
care implică ideea de ritual şi mister, de strălucire şi 
purificare, dar exclude orice nuanţă peiorativă a fes- 
tivalului exterior şi ocazional. Primăvara ar părea mai 
sărbătorească şi deci mai poetică decât toamna. În- 
florirea pomilor e însă atât de spumoasă și tristețea 
scuturării atât de uşoară, încât primăvara e pentru 


suflet mai mult o serbare improvizată. Mai melanco- 


lică şi mai aproape de el (de Eminescu - D.lt.) este 
însă toamna culesului de aur, a perpetuării tainelor 
vieţii şi a înfloririi frunzelor care se aprind treptat şi 
se sting târziu. Peisajul palid al toamnei este, de 
aceea, mai intim şi mai potrivit pentru un festival al 
poeziei” 

În fine, autorul oferă o serie de informaţii despre 
ce va conţine Festivalul: „În lumina calmă a zilelor de 
toamnă, poeţi de toate vârstele şi de pe toate melea- 
gurile ţării se vor întâlni la Iaşi pentru cinstirea poe- 
ziei noastre clasice şi actuale. Se vor citi versuri, vor 


fi organizate întâlniri cu cititorii şi o expoziţie închi- 


de poezie românească, vor fi puse plăci co- 


lon Arhip (stânga), 
Zoe Dumitrescu-Bușulenga (dreapta) și alții 


Festivalul „Mihai Eminescu” laşi, Vila Sonet, 1972 

memorative la casele din laşi, în care au locuit unii 
poeţi, se va acorda un premiu al Festivalului etc.” 

Dincolo de metaforele lui Dimitrie Costea, eveni- 
mentul a fost luat foarte în serios de autorităţile lo- 
cale. La Arhivele ieşene, printre alte documente 
referitoare la Festival, se păstrează o adresă către 
Consiliul Popular al Municipiului laşi semnată de 
Claudiu Paradaiser, preşedintele Secției de Cultură şi 
Arte a Municipiului. „Întrucât vor sosi oaspeți din 
toată ţara, iar acțiunile vor avea un caracter festiv, vă 
rugăm să binevoiţi a da dispoziție I.T:S. să spele sta- 
tuile şi să îngrijească mormintele sus amintite” (ale 
lui lon Creangă, D. Anghel, Otilia Cazimir; G. Topîrceanu 
şi Mihai Codreanu - D.lit.). 

Într-un foarte detaliat Plan de măsuri pentru or- 
ganizarea Festivalului, se indică inclusiv lista nomi- 
nală cu membrii „comitetului larg de inițiativă”. E 
vorba despre personalități de talie națională, a căror 
prezenţă pe lista Comitetului de Cultură laşi e mai de- 
grabă simbolică (Zaharia Stancu, Al. Phillipide, Geo 
Bogza, Victor Eftimiu, Demostene Botez, Eugen 
Jebeleanu, Vladimir Streinu) şi de intelectuali ai 
laşului anilor 60-70 (George Lesnea, Constantin 
Ciopraga, Al. Husar, Gavril Istrati, Corneliu 
Ştefanache, Corneliu Sturzu, Horia Zilieru, Nicolae 
Crețu şi alții). 

Ca o notă relevantă, credem, pentru calitatea ar- 
tistică a Festivalului, se impune precizarea că primul 
laureat al Premiului „Mihai Eminescu” a fost tânărul, 
pe atunci, Cezar Ivănescu. În 1978, la Colocviul 
Naţional de Poezie „Mihai Eminescu”, Alexandru 
Husar, adevărat manager al Festivalului, a sugerat 
transformarea evenimentului anual într-unul de rang 


internațional, demers rămas, însă, fără niciun ecou. 


MUNISM 
Festivaluri teatrale la Iași 


În 1975, la lași se înregistrează prima ediţie a Fes- 
tivalului de Artă Teatrală. Organizat de Teatrul 
Naţional „Vasile Alecsandri” laşi, evenimentul repre- 
zenta prima întâmplare majoră din domeniul teatral. 
Era suficient de serios pentru a beneficia de media- 
tizare în cea mai importantă publicaţie teatrală din 
România. 

„La laşi, timp de două zile, s-a desfăşurat prima 
ediție a Festivalului de artă teatrală, reuniune artis- 
tică menită să se constituie într-un eveniment însem- 
nat pentru viața culturală a oraşului. Au fost invitate 
să participe şi alte colective teatrale din țară şi au 
participat: Teatrul Mic, Teatrele Naţionale din 
Timişoara şi Cluj-Napoca, Teatrul Tineretului Piatra 
Neamţ, Teatrul pentru Copii şi Tineret din laşi şi, cu 
un pachet masiv de spectacole, Teatrul Naţional 
„Vasile Alecsandri” laşi. Despre fiecare din spectaco- 
lele prezentate revista noastră s-a pronunțat sau ur- 
mează să se pronunţe în cronici separate. Rămâne de 
remarcat valoarea ridicată a acestei manifestări, va- 
loare dată de calitatea spectacolelor prezente pe 
afişul festivalului. 

Dacă participarea criticilor nu a fost de astă dată 
cea dorită de organizatori, participarea publicului, in- 
teresul spectatorilor ieşeni pentru această reuniune 
teatrală fac să se justifice ideea de reeditare a festi- 
valului. Vor trebui însă limpezite criteriile de partici- 


pare, pentru a se decide dacă acest festival va fi, la 


viitoarea ediție, un festival al Teatrului Naţional din 
laşi cu invitarea altor colective, sau va deveni o ma- 
nifestare deschisă tuturor teatrelor doritoare să par- 


ticipe, urmând ca afişul să se alcătuiască după 

operaţiunea de selecţie. Oricare formulă ar avea 
câştig de cauză, adevăratul câştig îl vor avea specta- 
torii ieşeni, pentru care o suită de bune spectacole nu 
poate fi decât o sărbătoare. lar întâlnirea colectivelor 
pe scena ieşeană, un rodnic schimb de experienţă”!. 

În general vorbind, Iaşul nu s-a dovedit a fi un 
spaţiu în care Festivalurile teatrale să se simtă bine. 
De-a lungul timpului?, aproximativ zece astfel de fes- 
tivaluri au fost iniţiate şi apoi abandonate. Startul îl 
dăduse, în 1960, Festivalul Bienal de Teatru pen- 
tru Amatori „I.L. Caragiale”, apus după doar șase 
ediţii. 


„Recomandările” autorităţilor 
pentru buna desfășurare a 
lui Bienal de Teatru pentru Amatori 


Festivalul 


O situaţie similară a avut-o Festivalul de Teatrul 
Folcloric. Iniţiat în 1968, chiar dacă destinat amato- 
rilor, era tratat cu maximum de seriozitate, din comi- 
sia de organizare făcând parte reprezentanţi ai celor 
mai importante foruri culturale judeţene. lată 
componenţa ieșeană a acestei comisii: Prisăcaru 
Gheorghe (secretar al Comitetului Judeţean de 
Cultură şi Artă), Oprincioiu Pavel (vicepreşedinte al 
Comitetului Judeţean de Cultură şi Artă), Cuţitaru 
Virgil (Director al Casei de creaţie), Soldan Constantin 
(director Casa de Cultură a Sindicatelor), Adăscăliţei 
Vasile (lector al Facultăţii de Filologie), Sava Constantin 
(actor al Teatrului Naţional Iași), Chiriac Dumitru 
(conservator), Nazare loan (de la ziarul „Flacăra 
Iașului”), Ciubotaru Loan (cercetător din cadrul Filialei 
laşi a Academiei Române), Cazacu Petru (reprezen- 
tant al Muzeului Etnografic). 

Prima ediţie urma să se desfăşoare în trei faze: 
faza comunală (15-25 decembrie 1968, aşadar inclu- 
siv în Ajunul şi Prima zi de Crăciun), faza intercomu- 
nală şi orăşenească (25 decembrie - 5 ianuarie) şi 
faza judeţeană (5 ianuarie-19 ianuarie). Cum nimic 
nu era lăsat la voia întâmplării, autorităţile făceau re- 
comandări foarte precise în privinţa repertoriului 
dramatic al participanţilor. „Se recomandă forma- 
ţiilor participante la Festival să includă în repertoriul 
cu care urmează să se prezinte în întrecere piese va- 
loroase cu un bogat conţinut şi cu o înaltă ţinută ar- 
tistică, acordând prioritate pieselor româneşti şi 
contemporane, inspirate din realităţile socialiste, din 


trecutul de luptăal poporului nostru pentru libertate, 


independenţă naţională şi dreptate socială... În spri- 


jinul alegerii repertoriului, formaţiile vor consulta re- 


comandările de repertoriu pe anul 1968, editate de 

Casa Centrală a Creaţiei Populare”. Autorităţile sunt, 
de asemenea, foarte atente ca Festivalul să nu per- 
turbe activitatea lucrativă a oamenilor muncii. În Re- 
gulamentul de Organizare a Festivalului, există o notă 
al cărei ton ferm nu lasă loc de îndoieli: „Pregătirea 
şi participarea formațiilor în concurs se va face în 
afara orelor de producţie. Se va interzice scoaterea 
din producţie (întreprindere, instituție, C.A.P.) a 
artiştilor amatori participanţi la concurs”. 
„Recomandările de repertoriu” reprezentau o 
selecție „la sânge” a literaturii dramatice româneşti. 
În mare parte comedii, nu ridicau mari probleme de 
interpretare şi, în general, nu riscau nimic. La Arhi- 
vele Statului laşi s-a păstrat lista de recomandări 
pentru cea de-a şasea ediţie a Festivalului. Andi 
Andreiş, Silvia Andreescu, Tiberiu Bănulescu, Ştefan 
Berciu stau alături de mai cunoscuţii lon Băieşu sau 


Aurel Baranga. 


Fără viață lungă s-a dovedit a fi şi Festivalul de 
Teatru de Păpuși de amatori „Vasilache”; prima 
ediţie este înregistrată în 1970 şi îşi propune „stimu- 
larea teatrelor de păpuşi de amatori..., consolidarea 
şi permanentizarea formațiilor de teatre de păpuși... 
îmbogățirea repertoriului formațiilor de păpuşari..., 
creşterea valorii artistice a spectacolelor păpuşarilor 
amatori”. Regulamentul permitea participarea la 
Festival a trupelor din întreprinderi, instituţii, că- 
mine culturale, cluburi şi case de cultură din sistemul 


sindicatelor, aşezămintelor culturale şi tineretului. 


Festivalul Filmului la Sate 


Festivalul, cu o primă ediţie în intervalul 2 decem- 
brie 1962 - 31 ianuarie 1963, era parte dintr-un 
amplu program național de „cineficare la sate”. Se de- 
rula în săli de clasă şi, ulterior, în căminele culturale. 
Era programat iarna, atunci când în gospodăriile 
ţăranului român nu prea era mare lucru de făcut. Se 
foloseau caravane mobile (în 1950 se importaseră 
din URSS 100 astfel de caravane), microbuze marca 
TV, ce aparțineau Direcţiei Reţelei Cinematografice şi 
a Difuzării Filmelor. În locurile în care nu exista un 
perete curat, se improvizau ecrane dintr-un cerşaf. 


Sonorizarea era foarte proastă. Sălile de proiecţie 


Afiş „de epocă 
al Festivalului Filmului la Sate 

erau înghețate, ceea ce nu descuraja prezenţa în 
număr foarte mare. Întreaga comunitate se mobiliza, 
de la mic la mare. Uneori, filmele rulau până spre 
miezul nopţii. Se difuzau jurnale cu ştiri din săptă- 
mâna respectivă, pe subiecte din zona medicală, so- 
cială, culturală. Cele mai multe filme erau produse în 
blocul est-european. Principalul scop era furnizarea 
de divertisment pentru oamenii muncii de la sate; în 
plan secund, se viza menţinerea unei stări de spirit 
bune, cultivarea naționalismului etc. 

Festivalul se afla în directa coordonare a Comite- 
tului de Stat pentru Cultură şi Artă, dar şi a Consiliu- 
lui Superior al Agriculturii şi urmărea „intensificarea 
educaţiei prin film a maselor de colectivişti în scopul 
formării conştiinţei socialiste a acestora pentru tra- 
ducerea în viață (sic!) a Directivelor celui de al Trei- 
lea Congres PMR şi a sarcinilor izvorâte din Plenara 
CC PMR din 30 iunie - 1 iulie 1961 şi lucrările sesiunii 
extraordinare a Marii Adunări Naţionale din 23-27 
aprilie 1962”. Festivalul mai trebuia „să ducă la mo- 
bilizarea țărănimii colectiviste pentru continua spo- 
rire a producţiei agricole vegetale şi animale în 
vederea întăririi economico-organizatorică a gospo- 
dăriilor agricole colective”. 

„În etapa de deschidere este bine să participe 
tovarăşi din conducerea organizaţiei de partid, a 
Comitetului Executiv a Sfatului Popular Comunal, a 
instituțiilor şi organizațiilor de masă, gospodăriilor 
agricole colective şi de stat, SMT, fruntaşi în muncă 
din unitățile socialiste ale agriculturii”. Copiilor li se 
prezentau filme de desene animate şi păpuși. Filmele 
erau precedate de conferinţe, la care se adăugau su- 
mare prezentări ale filmelor. După vizionare, se or- 


ganizau discuţii pe marginea filmului, dar şi 


concursuri de genul „Cine ştie câştigă”. Se viza astfel 
o componentă dinamică a evenimentului care nu se 
reducea nicicum la vizionarea propriu-zisă. Printre 
temele recomandate spre a fi abordate în conferințe 
se numărau: „Republica Populară Română, patria 
noastră socialistă”, „Cum să ne purtăm în viața de 
toate zilele?”, „Să ne cunoaştem lumea înconjură- 


toare”, „Omul, stăpân al naturii” etc. 


Festivalul zonal al corurilor și 
fanfarelor de amatori de la oraşe și sate 


Organizat în plan național de Comitetul de Stat 
pentru Cultură şi Artă, Consiliul Central al Uniunii Ge- 
nerale a Sindicatelor, Uniunea Naţională a Cooperati- 
velor Agricole de Producție, Ministerul Învăță- 
mântului şi Comitetul Central al Uniunii Tineretului 
Comunist, Festivalul, acoperind întreaga Românie, 
prefigura parţial viitorul Festival al Cântării României. 
Prima ediţie are loc în 1970. Avea ca scop „dezvolta- 
rea activităţii fanfarelor de amatori, reînnoirea unor 
tradiţii legate de existența acestora, înființarea de noi 
colective de fanfară..., creşterea nivelului artistic de 
interpretare al fanfarelor”. Întrecerea socialistă viza, 
aşadar, şi competiţia fanfarelor, scopul adânc al Fes- 
tivalului fiind stimularea şi întreținerea sentimentu- 
lui naţionalist, la oraşe şi la sate. O mare şi, de multe 
ori, nedorită responsabilitate li se acorda directorilor 
de cămine culturale care „vor coordona întreaga ac- 
tivitate de popularizare, pregătire şi organizare a 
concursului şi festivalului de teatru folcloric. Comi- 
siilor de organizare judeţene li se cerea, după termi- 
narea Festivalului, întocmirea unui album de 


fotografii „Datini şi obiceiuri” şi organizarea unor 

expoziţii de fotografii cu „aspecte” din timpul Festi- 
valului (sic!). Se sublinia importanța motivării finan- 
ciare a participanților, prin acordarea unor premii în 
bani şi obiecte. Pentru fiecare judeţ, se acordau un 
premiu întâi în valoare de 1.000 lei, două premii doi 


a câte 700 de lei şi trei premii trei a câte 500 lei. 


Festival al Artei 
pentru Copii şi Tineret 


În vara anului 1980, e înregistrată la laşi meteo- 
rica prezenţă a primei şi ultimei ediţii a Zilelor Artei 
pentru Copii şi Tineret. Evenimentul era parte din- 
tr-un mai amplu program național generat de serba- 
rea anului 1980 ca An internațional al copilului. 

Criticul de teatru Ştefan Oprea, prezent la eveni- 
ment, consemna: „Programul celor trei zile a fost 
foarte încărcat, uneori chiar imposibil de urmărit în 
toate punctele sale, deoarece se desfăşurau acțiuni 
concomitente în diferite locuri şi săli din oraş. S-au 
deschis expoziții de artă plastică şi de carte, au avut 
loc întâlniri cu scriitori, recitaluri de poezie şi muzică, 
precum şi un simpozion cu tema Lumea copilăriei şi 
adolescenţei în viziunea artei românești contempo- 
rane. Dar ponderea cea mai mare au avut-o, în aceste 
zile, spectacolele de teatru pentru copii şi tineret, 
spectacole susținute de teatre profesioniste, teatre 
populare şi chiar formații şcolare. Au fost prezentate 
spectacole de o largă diversitate tematică şi stilistică, 
pe texte de valori şi modalități dramatice foarte dife- 
rite — de la inspirate improvizații ca Joc la soare, la 
dramatizări şi adaptări ca larmarocul poveștilor după 
lon Creangă sau Ochiul după Radu Stanca, de la ori- 
ginale piese pentru păpuşi ca Patria de Krystina 


Milobedzka sau Cine se teme de crocodil de Alecu 


Popovici, la drame de mare gravitate şi de valoare ar- 
tistică unanim recunoscută ca Matca şi A treia țeapă 


de Marin Sorescu”?. 
Cenaclurile Iașului 


Cenaclurile au găsit, în perioada comunistă, un 
teren propice în laşi. Adeseori întâlnirile cenacliere 
au suplinit absența unor evenimente culturale ma- 
jore, reprezentând o soluţie pentru intelectualitatea 
dornică de comunicare. Oraş universitar, cu nume- 
roase instituții culturale proaspăt înființate, tuşat de 
o istorie seducătoare în plan cultural, dulcelui târg i-a 
plăcut să se livreze ca spațiu ce privilegiază dialogul. 

Mărturiile despre cenaclurile de altădată sunt su- 
biective, frecvent amprentate de simpatii, antipatii 
sau, mai grav, de un anume naționalism local ce tinde 
să ducă în superlativ orice discuţie, idealizând, miti- 
zând şi, inevitabil, deformând informaţia strict isto- 
rică. Nu puţini sunt „martorii” dispuşi să relateze la 
nesfârşit despre caracterul subversiv al acestor ce- 
nacluri, ori despre aura de boemă purtată de cei ce 
le frecventau. În timp ce unii insistă pe caracterul 
trans-ideologic al întâlnirilor culturale, alții, din con- 
tra, vorbesc excesiv despre supraveghere, control, po- 
litizare. E dificil să identifici, la laşi, mediatori între 
aceste două tabere. O făcea, totuşi, în anii 90, Dan 
Lungu ce îşi documenta, în acea perioadă, teza de 
doctorat în sociologie. „Subiectul” lon Chiriac, selec- 
tat de Lungu pentru o discuţie ce se dorea obiectivă 
asupra fenomenului cultural din comunismul ieşean, 
fusese un nume important în cultura locală a acelor 
decenii şi, o vreme, chiar factor decident. Cunoscut 
publicist al deceniilor opt şi nouă, poet cu o anume 


autoritate (tot locală!), animator cultural, lon Chiriac 

s-a lăsat convins să vorbească detaşat despre feno- 
menul cenaclier. Prezentăm, în cele ce urmează, un 
fragment pe care îl considerăm relevant pentru ce în- 
semna la laşi acest fenomen cultural. 

[...] 

Dan Lungu: După felul cum enunţaţi problema 
îmi vine să cred că deja acceptaţi că cenaclurile 
literare au avut chiar o importanţă în formarea 
personalităţii şi în cariera literară. 

Ion Chiriac: O anume utilitate au avut şi nu o neg 
sau reneg. Ca mai toți cei din generaţia anilor '60, am 
frecventat şi eu toate cenaclurile literare care existau 
în vremea studenţiei mele (1959-1964) în laşi. 
Cenaclurile studenţeşti „Mihai Eminescu” al Casei de 
Cultură a Studenţilor şi „Nicolae Labiş” al Facultății 


de filologie, apoi Cenaclul „lon Creangă” al Centrului 
de îndrumare a creației populare şi mişcării artistice 
de masă şi, în fine, Cenaclul „Mihail Sadoveanu” al 
Filialei laşi a Uniunii Scriitorilor. L-am frecventat, de 
câte ori am fost invitat, pe cheltuiala revistei şi pe cel 
al „Luceafărului” din Bucureşti. 

În privința utilității acestora un prim răspuns ar 
fi acela la întrebarea: De ce mergeam la cenaclu? Sau 
mai precis pentru ce, cu ce scop anume le frecven- 
tam? Căci le frecventam şi eu, şi majoritatea colegilor 
mei ispitiți de muze, mai abitir decât frecventează ba- 
bele biserica. Duminica, de dimineaţă, la orele 10 
eram la Cenaclul „Eminescu”. Luni, la orele 20, la 
Cenaclul „Labiş”, renunțând la masa de seară şi întâr- 
ziind la discuţii până pe la orele 23, cu aviz special 
pentru că Universitatea îşi închidea porțile la orele 
21. Era ordin sever. Miercuri, chiulind de la ore, eram 
de la 17 la Cenaclul „Creangă”, cam până pe la 21, 


când, tot din ordin, se închideau şi porțile Palatului 


Culturii. Sălile erau arhipline. Cu noi toți. De regulă 
cam aceiaşi, care ne împrospătam rândurile când şi 
când cu câte un licean (de obicei liceană) şi cu mai 
mulți deodată, toamna, când veneau în laşi cei proas- 
păt admiși la filologie. 

Asta făceam! 

Ei, bine, de ce, pentru ce, cu ce scop? 

Şi atunci, ca şi acum, unei asemenea întrebări îmi 
răspund în acelaşi fel. La început pentru că în 
conştiinţa noastră încă lumina ca o stea polară amin- 
tirea „Junimii” şi a Cercului de la Viaţa Românească 
şi credeam cu sfinţenie că şi destinul nostru se va 
putea lumina mai bine şi, mai ales, afirma, ca atunci, 
în veacul trecut şi la începutul veacului nostru. Mai 
apoi pentru că eram curioşi şi doream să ne 
cunoaştem, aşa cum suntem şi aşa cum am putea de- 
veni prin ceea ce scriem. 

Speranţa nu ni se adeverea pe deplin. 

Programarea lecturilor în cenaclu era făcută de 
conducerea acestora, preconceput, după criterii ideo- 
logice, cărora li se adăugau de fiecare dată altele, pur 
subiective, tot ale conducerii. Stăteam la rând, săptă- 
mâni, luni întregi chiar aşteptând ca, în baza textelor 
înaintate conducerii, să fim şi noi planificați. Citeau 
mereu cam aceiaşi, favoriţii, cărora li se adăuga de 
fiecare dată câte un alt favorit, selectat după aceleaşi 
criterii. Discuţiile erau şi ele, de regulă, aranjate în 
virtutea unui Laudă-mă ca să te laud. Magistratura 
critică nu funcționa. Și, când se ivea totuşi câte un spi- 
rit critic mai profund şi lucid, acesta era imediat obli- 
gat să treacă printre furcile caudine. În acest sens 
încă îmi mai aduc aminte o replică dată de Victor 
Bârlădeanu, de la „Scânteia”, lui Nicolae Florescu, stu- 


dent la laşi care, desigur, se exersa şi el în ale criticii 

dar avea fler, un fler care ne încânta: „Tinere, ia 
seama! Vorbeşti ca Kant, picant şi riscant... 

Replica m-a amuzat, m-a întristat şi încă mă în- 
tristează. 

Ne consolam, rămânând „privitor ca la teatru”, 
spunându-ne, gând în gând cu Eminescu: Nu spera 
când vezi mişeii/ La izbândă făcând punte... 

Şi nu speram nici în ceea ce priveşte afirmarea 
noastră în reviste. 

Ne adunam, după afinități cu adevărat elective, şi 
continuam discuţiile despre ceea ce scrisesem în altă 
parte, la câte o crâşmă mărginaşă, îndeosebi pe 
Sărărie, la Bădia Dura, care ne îngăduia să stăm în 
locul unde îşi ţinea butoaiele cu vin. 

Vă cam dădeaţi de-a... dura. 

Ne cam dădeam. Nu însă pe cărările lui Bachus, 
cum s-ar crede. Nu aveam noi bani destui pentru aşa 
ceva. Şi nici nu repetam boema lui Creangă şi-a lui 
Eminescu, deşi într-un anume fel ripostam şi noi ca 
şi aceştia când întorceau spatele „Junimii”. Eram de 
fapt şi noi în situaţia să spunem: „Bani n-am mai 
văzut de-un secol, vin n-am mai băut de-o lună”. Cam 
la o lună se întâmpla aceasta, când primeam bursa, 
indemnizaţia de 30 de lei. Acolo deci funcţiona „ce- 
naclul” nostru cu adevărat. Gândeam la fel, adică la o 
altfel de literatură. Stima era profundă, sinceră şi re- 
ciprocă. Nu ne simţeam încorsetaţi de nimeni, ci doar 
de limitele noastre pe care le spărgeam, pe cât pu- 
team, întristându-ne mereu de ceea ce descopeream 
că suntem şi provocându-ne entuziasm. 

Pledaţi deci pentru o reluare a boemei 
(ieşene)? 

Nu! În niciun caz, deşi nu o exclud. E evident însă 


mai mult decât oricând că „nu se nasc glorii pe stradă, 


nici la uşa cafenelii”... Spun doar că un asemenea „ce- 


naclu” ne aduna în suflet şi în aspirații mai mult decât 
toate cenaclurile la un loc. Nici el însă nu ne-a creat 
personalitatea, aşa cum înclinați să credeţi. Persona- 
litatea ne-am format-o singuri, în funcţie de ceea ce 
ni se părea că suntem ca reper, în urma controverselor 
şi, desigur, şi în funcţie de alte repere pe care le desco- 
peream citind, cu aprobare specială, în Biblioteca 
Fundaţiei. 

Ziceaţi ceva şi de cenaclul „Luceafărul” din 
București. 

Zic încă. Acolo era cu totul altceva. Fuseseră che- 
maţi din adâncimi spirituale şi din timp Miron Radu 
Paraschivescu, Mihu Dragomir, Eugen Barbu care 
ştiau cu adevărat ceea ce ar fi acela un „cenaclu”. Fusese 
defrişată şi „pădurea spânzuraţilor”. „Tânărul Scriitor” 


murise. Răsărise o revistă nouă - „Luceafărul” - care 


Cenaclofilul Ion Chiriac 

cu adevărat era a tinerilor scriitori, revistă legată or- 
ganic de cenaclu, care afirma într-adevăr valori, care 
se impusese tocmai prin spiritul ei tânăr, şi care ştia 
să te impună. Se făcuse acolo, într-adevăr, o re-formă, 
una a formelor fără fond. 

În fine, cenaclurile, aşa cum ele au fost sau cum 
au reuşit să fie, chiar dacă nu au avut o importanță în 
formarea personalității şi în cariera literară, au avut 
un rol în epocă. Unul preconceput, de ideologizare. 
Altul, neprevăzut, ivit inițial ca secundar, impercep- 
tibil, spre fericirea noastră, de configurare a unor noi 
orientări, fireşti, care au devenit, şi cred că vor ră- 
mâne marcante pentru spiritualitatea românească. 

La lași era posibilă o astfel de reformă? 

Tinerii ieşeni, „al treilea val”, cum zice A. Tofler, au 
simțit şi înțeles că, după orişice reflux, urmează flu- 
xul. Un asemenea flux, energic şi ceva mai limpezit ca 
sens, a fost tentativa de reevaluare a tradiţiei „Junimii” 
şi a Cercului de la „Viaţa Românească”. A fost elaborat 
chiar şi un „Articol program” de reînființare a „Juni- 
mii” (1972), însumând principiile „Junimii”, princi- 
piile lui G. Călinescu şi idealurile tinerei generații. 

Aş zice astăzi, după mai bine de un sfert de secol, 
că reevaluarea fusese făcută cel puțin cu bun simţ. 
Eram conştienţi cu toţii că „slava strămoşească pe 
strămoș cinsteşte”, că trebuie să lăsăm „măcar 
strămoşii ca să doarmă-n colb de cronici” şi că a sosit 
timpul să facem ceva pe măsură, care să ne repre- 
zinte şi care să dăinuie. 

Timpul dorit nu sosise însă. Ni se părea numai că 
a sosit. De altfel nici nu prea aveam de unde să ştim 
că ceasornicul nostru european fusese deja dat cu 
alte câteva veacuri înapoi după fusul orar al 
spiritualității totalitarismului chinez şi nord-coreean. 


Ca purtători de inițiative culturale am fost invitați 

la Plenara Comitetului Judeţean laşi al PCR pe pro- 
bleme de ideologie... 

Altfel de inițiative ni se cereau. Iniţiativa noastră 
nimerise însă ca nuca în perete. Poetul Adi Cusin, că- 
ruia îi încredințasem (nu eu, ci noi toți, am să le spun 
numele cu o altă ocazie) prezentarea „Articolului 
program”, el fiind între noi orator de elită, a fost in- 
terceptat, imediat după terminarea cuvântului, cu 
„mânie proletară”, chiar din prezidiu, de către Leonte 
Răutu, guvernatorul ideologiei naționale: Cum zici că- 
ţi spune? Adi Cusin. A, da! Enrico Caruso... Şi, mă rog, 
ce vrei tu să vrei? Am înlemnit. Sala Casei Tineretului 
se surpa în adâncurile fostului cimitir pe care era 
aşezată luându-ne şi pe noi în mormântul poetului 
Hrisoverghi, înmormântat în secolul Eminescu aici 
dar care murise nu din cauza poeziilor lui patriotice, 
ci a unei aventuri galante cu una dintre fiicele, mări- 
tate desigur, ale poetului Costachi Conachi. 

leşirea din impas s-a datorat, aş zice, în primul 
rând nouă, care, deşi disperaţi de situația creată, nu 
ne-am resemnat. Înțelegerea am găsit-o la inginerul 
Al. Dumitrache, prim secretar al Comitetului 
Județean UTC, om de rafinament şi inteligent peste 
măsură, neprefăcut şi dintr-o bucată. Primise, aşa îmi 
îngădui să cred, o critică aspră pentru lipsa de preo- 
cupare faţă de tinerii creatori. Şi chiar dacă (de data 
aceasta sunt şi ferm convins) mâhnit de duşul fier- 
binte şi rece care i se administrase, a procedat în 
consecință ca intelectual ce era. 

În locul recepţiei de la securitate, de care eram 
mai mult ca siguri, a avut loc o recepţie la Comitetul 
Judeţean laşi al UTC. Nu au lipsit nici cafelele şi nici 
wiskiul (încă nu ştiu cum se scrie şi, mai ales, cum se 
bea corect această băutură). Au fost achiziționate, cu 


mii de lei tablouri ale tinerei generaţii de pictori din 

Iaşi, de o indiscutabilă valoare şi azi. Nouă, poeţilor/ 
scriitorilor - exact ca în legendă, ne-a fost distribuită, 
din pasărea sacrificată doar pana (peana). 

Ni s-au pus la dispoziţie bani şi mijloace de depla- 
sare oriunde. Ni s-a aprobat să ne şi constituim, pre- 
cum vrem şi simţim, în cenaclu, cu condiţia să nu se 
cheme „Junimea”... 

Ne-am adunat şi ne-am constituit. Ne-am numit 
LUNAR 13. Aşa am convenit pentru că ne întâlneam 
la 13 ale fiecărei luni. Suna al dracului de urât: 
LUNAR se chema şi o soluţie de bronz alb, soră cu au- 
rolacul, pentru dat pe sobele de tinichea. Adoptasem 
însă cifra 13, nenorocoasa. Sfidam destinul. Întruni- 
rile aveau de fiecare dată structura unei seri de artă: 
literatură, muzică, poezie, artă plastică. Ne întâlneam 
în Clubul Artelor al Casei Tineretului. Dar mergeam 
şi în deplasare, de regulă în centrele studenţeşti din 
ţară. Ne afirmam, neavând o publicaţie, direct în pu- 
blic, prezenţa noastră fiind remarcată de fiecare dată 
cu plăcere. Cenaclul nostru avea deci, întâi de toate, 
un rol important pentru noi, dar şi un rol public, cu 
implicaţii culturale esenţiale pentru înnoirea pe care 
ţineam s-o facem faţă de celelalte cenacluri care în 
fond nu erau decât nişte şedinţe având imperturbabil 
aceeaşi ordine de zi: poezie, proză, discuţii. 


Ea 


Cenaclul Junimea 

În 1975, Constantin Parascan şi Daniel Dimitriu 
pun bazele Cenaclului literar „Junimea, ce va 
funcţiona sub egida Muzeului Literaturii Române laşi 
şi a revistei „Convorbiri literare”. Redăm mai jos o 
evocare făcută în 1990 de Constantin Parascan. 

„Foarte pe scurt, dacă vă interesează povestea 


noastră şi a Cenaclului Junimea — adevărată -v-o pot 


Horia Zilieru 
Asociaţiei Scriitorilor lași, 1976 
(imagine după negativ din arhiva 


la Cenaclul 


Muzeului Naţional al Literaturii Române lași. 
Foto: Gonstantin-Liviu Rusu) 


înfățișa, în mare, mare sinteză, în acest moment ani- 
versar. 

N-a trebuit să cerem aprobare pentru înfiinţarea 
Junimii nimănui, ideea a fost a mea; am avut acordul 
colegilor. Nu-l cunoşteam pe Daniel Dimitriu. Am 
mers la revista Convorbiri literare, citisem cam tot ce 
scrisese acesta până atunci, m-am recomandat, 
ne-am cunoscut, i-am propus să fie conducătorul 
Cenaclului Junimea, mi-a cerut să revin după un timp 
de gândire, câteva zile, a acceptat şi am stabilit ca zi 
a înfiinţării, vineri, 21 noiembrie 1975, ora 17. 
Urmând tradiţia strălucitei Junimi în mai multe 
puncte, am mers în piaţă, am cumpărat o talangă, 
(aceasta pe care o vedeţi aici, veghind de 15 ani), în 
memoria celei cumpărate de Vasile Pogor (care, în- 


trebat de vânzător pentru ce vrea talanga, pentru oi 

sau pentru boi, răspunsul său prompt a fost: „desigur, 
pentru boi”; precizare: pe mine nu m-a întrebat vân- 
zătorul pentru ce vreau talanga..), ..., i-am 
încredințat-o lui Daniel Dimitriu şi de-acum... ne-am 
întâlnit aici, vinerea, de două ori pe lună. 

Se sperie gândul, nu se poate, veți zice, şi totuşi, 
dacă unii dintre cei care conduceau sau redactau pro- 
cesele verbale au mai lipsit la câte o întâlnire, cel care 
vă vorbeşte a fost prezent la toate cele 215 Junimi 
câte au avut loc în cei 15 ani. (Am fost, sunt şi voi ră- 
mâne un martor fidel a tot ce s-a petrecut aici în 
aceşti ani). Aceasta este a 216-a şi, după cum vedeți, 
sunt şi azi prezent. A fost o poveste fascinantă. Ea e 
în sufletele şi amintirile noastre, în jurnalele noastre 
la vedere sau la nevedere, dar şi în Cronica pe care-o 
vedeți aici, care, poate aşa s-au cumpănit lucrurile 
sus, la Dumnezeu, i-au mai rămas exact atâtea pagini 
câte se vor răboji în seara aceasta. Spectacolul extra- 
ordinar, nemaipomenit se află în acea Carte a Junimii 
în care a scris prietenul şi junimistul de atunci şi de 
acum, Nicolae Purcaru. Daniel Dimitriu a condus, şi 
a fost alături de mine timp de 150 de şedinţe. Cele- 
lalte au fost conduse de Constantin Pricop şi, în ul- 
tima vreme, de Val Condurache. 

În cei 15 ani au fost în acest Salon peste 10.350 
de oameni. Au citit poezie 6.034 de aspiranţi la ne- 
murire poetică; proză - 48; 3 au citit teatru şi 1 eseu. 
Printre cei care au citit teatru, pe 10 decembrie 1982, 
Mira Alexiu a citit o piesă care a dat mult de lucru 
unei anumite persoane care se ocupa de unele creaţii 
şi care se va mai ocupa încă până când..., cine ştie, 
aşa... (se intitula Dictatorul piesa respectivă), ea fost 
citită cu titlul Amiralul, aici, la Junimea. Cronica şi me- 
moria junimiştilor sunt martori că în cei 15 ani nu 


s-a citit niciodată, în şedinţele de lucru, vreun text de 

care să ne fie ruşine astăzi, adică texte dedicate con- 
ducătorilor iubiţi, ori partidului şi statului comuniste. 
Nu. Au participat la discuţii 1.417 voci junimiste. 
Invitaţi au fost în jur de 180 scriitori. În general s-a 
acoperit întreaga arie a literaturii române. În special 
scriitorii din laşi au fost alături de noi. Ne-au ajutat, 


au dialogat cu junimiştii, au citit din creaţiile lor”?. 


Cenaclul Quasar 

În 1979, un grup de visători înființa Cenaclul 
Quasar. Iniţial se numea Cenaclul de Anticipaţie şi 
reunea energiile unui entuziast grup de liceeni şi 
studenţi ieşeni. Unul dintre membrii cenaclului, Sorin 
Antohi, rememorează secvenţe din începuturile 
acestei mişcări atipice pentru spațiul cultural româ- 
nesc: 

„Printre colegii mei de liceu de care m-am apro- 
piat instantaneu, chiar în zilele examenului de admi- 
tere la liceu, se numărau Dan Merişca şi Sorin Simion. 
Am povestit această întâlnire fericită cu tristul prilej 
al postfeței pe care am scris-o în 1993 pentru unicul 
volum (din păcate, postum!) al lui Dan Merişca, Re- 
voltă în Labirint. Celor doi li s-a alăturat fratele mai 
mic al lui Dan, Lucian, aşa că s-a format nucleul unui 
cerc cu interese culturale extrem de variate care, pe 
lângă revista Şcolii, Corolar (unde Dan a devenit re- 
dactor-şef), căuta legături cu elevii din alte licee şi cu 
studenții. Cu Dan şi Sorin am scos chiar un samizdat, 
Major, care m-a adus în conflict direct cu regimul. 
Eram oarecum tipici pentru o anumită parte a 
generației noastre: elevi la licee bune, cititori avizi, 
cu preocupări culturale enciclopedice, împinşi de la 
spate (de familie şi sistem) spre profesii sigure, dar 


suficient de liberi pentru a continua să căutăm nu 

numai răspunsuri, ci şi întrebări. Eu, alături de un 
coleg de la Liceul Industrial de Chimie nr. 1, Moni 
Weisthal, şi sub îndrumarea unui profesionist matur, 
entuziastul, generosul şi multiplu înzestratul Virgil 
Scurtu (care ne trata ca pe nişte egali!), am condus 
chiar un cerc de astronomie la Casa Tineretului şi 
studenților, funcționând în paralel cu alte cercuri şi 
cenacluri (la care veneau de multe ori cam aceiaşi oa- 
meni) mergând de la paleoastronautică la poezie şi 
de la CNI (cazuri neclarificate încă) la cinema. 

Din acest mediu efervescent s-a născut în 1979 şi 
Cenaclul Quasar, numit inițial, cu (auto)Jironie şi 
umor, Cenaclul de Anticipaţie. Ni se asociase George 
Ceauşu, mai mare decât noi cu câțiva ani, cu studii se- 
rioase de matematică şi informatică, fire iscoditoare, 
cu mare talent literar şi un geniu de animator com- 
parabil cu cel al lui Dan Merişca, Doru Pruteanu, stu- 
dent filolog şi apoi profesor de Română, precum şi 
alţi tineri din toate domeniile, chiar elevi de școală 
generală. Treptat, participările mele la cenaclu au de- 
venit mai sporadice şi totodată mai didactice, poate 
mai utile (făceam prezentări de teorie literară, istoria 
ideilor etc.), din lipsă de timp. Totuşi, împreună cu 
Dan, George, Doru, Lucian şi alți câțiva am găzduit la 
laşi două consfătuiri naționale ale cenaclurilor de 
anticipație tehnico-ştiinţifică (în traducere liberă, 
convenția națională SF), în 1981 şi în 1986, ambele 
cu ajutorul esenţial al lui Doru Tompea, şeful UASCR 
pe centrul universitar (pentru tinerii de azi, nu îna- 
inte de a le spune că nu era chiar aşa de grav pe cât 
pare, asta însemna Uniunea Asociaţiilor Studenţilor 
Comunişti din România). 

La cea de-a doua consfătuire, am organizat sub 
egida universității, cu sprijinul lui Nicolae Creţu, dis- 


tins universitar comparatist mereu deschis spre cei 


tineri, un colocviu despre utopie. Acela a fost de fapt 
primul colocviu dedicat subiectului în România, cu o 
participare memorabilă: Mihai Şora, Gabriel Lii- 
ceanu, Andrei Cornea, Dan Culcer (care a emigrat 
la scurt timp după aceea), Luca Pițu, Dan Petrescu şi 
alții. De fapt, cercetările mele despre utopie de până 
în 1989 au avut întotdeauna drept fundal, alibi şi 


primă cutie de rezonanță fandomul SF”5. 


Prelecțiunile Junimii, serie nouă 


În 1974, se reiau, la Casa cu ferestre luminate 
(Casa Pogor), Prelecțiunile Junimii. E un proiect cu- 
rajos, ce îşi propune să aducă la laşi nume majore ale 
culturii române. Noua serie e deschisă de Gheorghe 
Ivănescu („Preocupări filologice în epoca Junimii”). Îl 
urmează Alexandru Dima, Liviu Rusu, endocrinologul 
Ştefan Milcu, psihologul Vasile Pavelcu, istoricul de 
artă I.D. Ştefănescu, istoricul literar Dumitru 
Murăraşu, istoricul Emil Condurachi, istoricul 
Constantin C. Giurescu, istoricul Hadrian Daicoviciu, 
scriitorul Petru Anghel, criticul literar Ovidiu 
Papadima, istoricul Mihai Berza, eseistul Edgar Papu, 
filosoful Constantin Noica, poetul Geo Bogza, istoricul 
literar Alexandru Piru, psihiatrul Petre P. Brânzei, 
matematicianul Dumitru Mangeron, istoricul literar 
Mihai Drăgan, eminescologul Amita Bhose, teatrolo- 
sul Valentin Silvestru, eseistul Andrei Pleşu. Li se 
adaugă Mihai Şora, Gabriel Liiceanu, Nicolae 
Manolescu, Alexandru Paleologu şi alții. Parcurgând 
lista de prelectori, se poate observa că, spre lauda lor, 
compromisurile pe care le-au făcut organizatorii au 
fost minime. Din contra, unele invitaţii atestă un anu- 


mit curaj. În vara anului 1988, în Casa Pogor, invitatul 

lorea 


Constantin Parascan, Andrei Pleşu, Pavel FI 
Muzeul „Vasile Pogor” lași, 1988 


era Andrei Pleşu, căzut deja în dizgraţia autorităţilor. 
Pleşu propunea o prelecţiune cu tema „Conştiinţa pa- 
triotică în cultura română modernă”. „Tema ne-a pro- 
pus-o domnia sa. Am înţeles atunci cum un personaj 
de nici 40 de ani poate uimi prin rigoare, cunoştinţe, 
farmec, persuadând şi seducând rafinatul public de 
la laşi. Avem amintire şi o fotografie în trei, în faţa 
Casei Pogor: Andrei Pleşu, C. Parascan şi Pavel Florea. 
Cel din urma aprobându-ne (în calitate de diriguitor 
al culturii la Iaşi) să-l invităm pe tânărul cărturar, 
care avea deja interdicţie de a vorbi în public. Şi care, 
după cum s-a zvonit imediat, după această 
prelecţiune, a fost fixat cu viaţa şi ideile sale la Casa 


G. Enescu din Tescani”, îşi aminteşte unul din amfi- 


trionii ieşeni ai Prelecţiunilor, Constantin Parascanf. 

Octombrie '78! O întâmplare ciudată cu 
scriitori în comunism... 


În toamna anului 1978, un eveniment major tul- 
bură apele culturii ieşene. Este găzduit aici, timp de 
trei zile, primul Colocviu Naţional de Poezie din Ro- 
mânia (18-20 octombrie), probabil cel mai amplu, 
prin participare, din întreaga istorie a evenimentelor 
cultural-literare româneşti. Iaşul intrase deja în cir- 
cuitul literar naţional prin Festivalul de Poezie „Mihai 
Eminescu” ce debutase cu un deceniu înainte, în 
1968. Autorităţile locale demonstraseră că pot ges- 
tiona organizatoric astfel de reuniuni majore. Conta, 
desigur, şi mitul Eminescu & Junimea, mai intens aici 
decât în alte părţi. Cu un an înainte, în cadrul 
Prelecţiunilor de la Casa Pogor, Constantin Noica 
susținuse o răsunătoare prelecţiune despre 
Eminescu. Existau, aşadar, întrunite datele necesare, 
materiale şi simbolice, de a face din laşi gazda unei 
întâlniri de dimensiuni nemaiîntâlnite în cultura ro- 
mână. Nu se cunoaşte cu precizie numărul invitaţilor, 
însă estimările ne vorbesc de „câteva sute” Colocviul 
s-a derulat în Sala Mare a Teatrului Naţional „Vasile 
Alecsandri” Iaşi şi în Aula Bibliotecii Centrale Univer- 
sitare „Mihai Eminescu” laşi, cazarea şi recepțiile fes- 


tive având loc la Hotel Unirea. 


Ceea ce ar fi trebuit să fie un Colocviu lirico-teh- 
nic-educativ despre starea poeziei româneşti, o întâl- 
nire derulată sub semnul armoniilor prestabilite, s-a 
dovedit însă o adevărată bombă cu ceas. Cele mai 
multe luări de cuvânt ale participanţilor au indicat, 
cu o duritate neobişnuită, tarele unei societăţi în care 
poezia şi poeţii nu se simțeau confortabil. Tonul l-a 


dat raportul lui Ştefan Augustin Doinaș, în calitate de 


ProEuropeana Clubul cărții digitale 


IAŞUL CULTURAL ÎN COMUNISM 


preşedinte al Biroului de Poezie din cadrul Uniunii 
Scriitorilor din România, un raport ce avea în prim 
plan tema poeziei patriotice. Conţinea suficiente 


„seminţe” de gâlceavă care să încolțească, spre 


spaima autorităţile, în discursurile ce i-au urmat. 


S-au rostit lucruri de o gravitate care, azi, pare înru- 
dită cu sinuciderea. S-au spus adevăruri pe care ni- 
căieri, în România acelor ani, nu le puteai auzi rostite 
public. S-au făcut acuze directe, violente uneori, în 
câteva rânduri întrunirile fiind pe punctul de a fi în- 
trerupte, iar sala evacuată. 


În cele ce urmează, publicăm câteva fragmente” 


din diferitele luări de poziţi 

Nora luga: „Se întâmplă ceva cu poeţii; nu ştiu, 
poate nu numai aici, la noi, poate pretutindeni, acesta 
este destinul poeţilor: să fie din când în când 
sacrificați, lent sau brutal, cu perfidie sau cu pumnul 
în gură, există nenumărate metode de a ucide poe- 
tul... 


Mihai Ursachi şi Teofil Vâlcu 
Colocviul Naţional de Poezie „Mihai Eminescu” 1978 
(imagine după negativ din arhiva 


Muzeului Naţional al Literaturii Române lași. 
Foto: Constantin- Liviu Rusu) 


Dar până când vor trebui până şi marii noştri 
morţi să treacă mereu pe la cadre?... Cine în- 
drăzneşte şi cu învoirea cui asemenea odioase 


epurări?” 


Laurenţiu Ulici, sfidând flagrant desfăşurătorul 
Colcviului, invită, într-o manieră aproape subversivă, 
în timpul alocat propriei luări de cuvânt, câţiva tineri 
şi necunoscuţi poeţi să citească, gest ce scandalizează 
o parte din sală. Poeţii respectivi se numesc: Romulus 
Bucur, Traian T. Coşovei, Mircea Cărtărescu, Radu 
Călin Cristea, Emil Hurezeanu, Florin Iaru, Ştefan 


Mitroi, lon Moldovan, Lucian Vasiliu. 


Cezar Ivănescu: „Astăzi de dimineaţă, în poziţia 
în picioare, am ascultat discursurile câtorva colegi. 
Unul dintre aceste discursuri mi-a displăcut profund 
şi consider că este datoria noastră, a scriitorilor ro- 
mâni, să-nţelegem exact şi calitatea noastră şi 
condiţia exactă în care ne aflăm; este vorba de dis- 
cursul tovarăşului Ion Gheorghe, care a creat o falsă 
senzaţie de mafiotism general în lumea literară ro- 
mânească. 

'Tovarăşul lon Gheorghe are o condiţie excelentă, 
i se publică chiar o carte de 600 de pagini care, după 
opinia mea de poet român, raţional, cartesian, este o 
carte absolut dementă... 

Peste durerea unor colegi de-ai mei, Nora luga a 
aşteptat opt ani până să..., adică aşteaptă încă, nu i-a 
apărut, şi eu am aşteptat optani, dar am așteptat mai 
mult de aceşti opt ani până să public... 

Consider absolut neloial şi dictat de un anu- 
mit cerc proletcult tot atacul tovarăşului Lon 
Gheorghe”. 

Cezar Ivănescu, 
un poet incomod pentru autoritățile comuniste 


Lucian Valea: „Poezia şi poetul în România con- 
tinuă să se confrunte cu jenante probleme adminis- 
trative. Una dintre acestea este cea privind situaţia 
poetului în societatea contemporană... Cercetând no- 
menclatorul sistematic şi alfabetic al ocupaţiilor, ti- 
părit în 1977, pe scriitor îl găsim în secţiunea 
„ocupațiile personalului TESAT”, la codul E 715, par- 
tea a doua, între administratori, dactilografe, per- 
soane de serviciu şi pază, pompieri...Dar dacă 


meseria de scriitor este lăsată în ambiguitate, în 


schimb e cultivată cu zel meseria de dădacă literară. 
Dădaca trebuie să-l înveţe pe poet ce să scrie, cum să 
scrie, când să scrie, când să nu scrie, ce nu e primej- 
dios să scrie, ce e primejdios ş.a.m.d. Încurajată, me- 
seria de dădacă literară a pătruns de la centru în jos 
în toate organismele teritoriale. Nu există comitet 
judeţean de cultură şi nici comitet sindical care să nu 
beneficieze în schemă de acest gen de activist price- 
put la toate... A sosit timpul, aşa cum s-a întâmplat şi 
cu Cenzura, să se desființeze şi posturile de dădacă 


literară”. 


Alexandru Paleologu (scandalizând parte din 
sală): „În primul rând, vreau să aduc un elogiu şi un 
omagiu lui Ştefan Augustin Doinaş pentru raportul 
magistral pe care ni l-a arătat ieri, el nu a ocolit nici- 
una din problemele fundamentale şi grave care se 
pun în faţa noastră şi ne-a făcut să privim cu lucidi- 


tate un viitor care nu este neapărat și matematic 


într-o linie ascendentă... Se face economie de hârtie, 
da, să se facă, dar să nu se facă pe seama poeţilor care 
prin talentul lor contribuie la conservarea limbii ro- 
mâne. Mai multă hârtie pentru literatură şi mai 


puţină pentru afiş”. 


Mihai Ursachi citeşte poemul cu titlul „Colocviu 


despre funie în casa spânzuratului”. 


Dan Verona: „Am să vorbesc întâi de câteva fan- 
tome. Am în vedere revistele din provincie, mai ales 
„Argeş” şi „Ateneu”. Aceste reviste... au fost reduse la 
tăcere fără motive prea întemeiate. Au fost reduse la 
tăcere cu toate că mai apar la trei luni o dată. Şi-a- 
tunci apar făcând publică oferta unor întreprinderi, 


venind astfel în întâmpinarea cetățeanului care arde 

de nerăbdare să intre în posesia unor macarale, bul- 
dozere, tractoare, sonde petrolifere etc... Este ab- 
surd, este umilitor ca la fiecare carte să ți se scoată 
un număr de poezii şi să ţi se ajusteze altele... Nu vă 
spun o noutate: leziunile morale sunt mult mai grave, 
de nevindecat față de leziunile fizice. Dar, desigur, 
bunii noştri frizeri de sentimente nu sunt medici şi 
n-au cum să ştie acest lucru, Ei însă se pricep bine să 
ne scoată pe noi vinovați, să ne simțim la uşile lor la 
fel ca țăranii, părinţii noştri, care aşteptau să li se fi- 


xeze cotele”. 


Nicolae Prelipceanu: „...aparent defuncta cen- 
zura în realitate s-a mutat pe nesimţite, sau pe 
simțite, în cugetul redactorilor şefi, adjuncți, princi- 
pali şi simpli, sau corectori ai revistelor literare şi de 
cultură... Avertizez asupra unui lucru pe care cu toții 
îl ştim: întârzierea tipăririi marilor texte, în special a 
textelor bune, devine, în perspectiva timpului, un act 


anti-patriotic..”. 


Constantin Abăluţă: „...de aprobarea cui ar avea 
nevoie nişte membrii ai Uniunii Scriitorilor ca să 
scoată o revistă, accentuez, literară? Calitatea de 


membru al Uniunii Scriitorilor nu este suficientă?” 


Gheorghe Grigurcu: „Scriitorii nu sunt homun- 
culi care se fabrică în laboratoarele de alchimie ideo- 
logică... Neantul artei este cel mai cumplit neant... Nu 
încerc, Doamne, a contesta modalitatea agitatorică a 
poeziei, să fim înţeleşi. Dar obstacolele împotriva că- 
rora se ridică A. Păunescu sunt de carton. Lupta e mi- 


mată într-o inofensivă butaforie”. 


Florica Mitroi: „Rog să nu fiu întreruptă şi vă voi 


spune cum a făcut scandal Dan Deşliu, care pe vre- 

muri scria poezie stalinistă... Îl lăsăm pe fostul stali- 
nist Dan Deşliu să dea lecţii de poezie copiilor 
noştri... Deci afară e statuia lui conu Mihai. Noi aici 
suntem sub umbra lui, sub cerul lui, sub frumusețea 
lui. Aici este portretul tovarăşului preşedinte Nicolae 
Ceauşescu, care spune că ne preţuieşte, domnilor, 
foarte mult. Şi eu, poeta Florica Mitroi, sunt foarte si- 


gură că ne prețuieşte şi luptă pentru noi. Dar, domni- 


lor, noi de ce suntem atât de laşi?... Dvs., domnilor, 


intelectualitatea, sunteți cam lași... 


Ion Iuga: „lubiţi tovarăşi, Secretarul General a 
venit cu o nobilă inițiativă a PC.R. a desființării cen- 
zurii. Ciudată această desființare, pentru că toți cen- 
zorii au fost transferați într-un serviciu special la 
Consiliul Culturii. Ciudată această desființare a cen- 
zurii, când toți cenzorii au posturi prin redacții şi edi- 
turi, în timp ce poeţii au slujbe umile, cu un salariu 
de 2.000 de lei”. 


Statui, inaugurări, comemorări 
și aniversări 


Apetenţa pentru statui în dulcele târg, exersată 
încă dinainte de Primul Război Mondial, izbucneşte 
în anii 50. E drept, simultană cu topirea sau distru- 
gerea unor statui „neconvenabile” noii ideologii. În 
1957, în parcul Casei Pogor, este dezvelit bustul în 
bronz al lui Vasile Alecsandri. În același an, la Spitalul 
Universitar de Psihiatrie „Socola”, este dezvelit bustul 
în bronz al lui C.I. Parhon (ambele realizate de scul- 
ptorul Vasile Condurache). În 1960, e dezvelit bustul 


lui George Topîrceanu, amplasat în fața Casei Corpu- 

lui Didactic. Doi ani mai târziu, un nou bust, cel al 
lui Garabet Ibrăileanu (autor Iftimie Bârleanu), 
apare în fața Liceului „G. Ibrăileanu”, În 1964, Vasile 
Condurache mai semnează un bust, reprezentându-l 
pe Alexandru Philippide (pe Bulevardul Carol |, 
„Al.I.Cuza”). Tot 


Universității, Garabet Ibrăileanu mai are parte de o 


Parcul Universității în zona 
dezvelire, în 1965 (autor lon Buzdugan). În 1966, 
Iftimie Bârleanu finalizează bustul lui Dimitrie 
Cantemir, amplasat la Liceul „D. Cantemir”. În 1968, 
este montat faimosul Grup al Voievozilor în Parcul 
Casei de Cultură a Studenţilor. Grupul fusese proiec- 
tat încă din anii 30, însă anumite figuri din grup 
(Carol | şi Ferdinand 1) nu mai cadrau cu noile 
direcţii, astfel încât au fost înlocuite cu mai inofensivii 
lon Vodă cel Viteaz şi Petru Rareş. Din 1968, iubitorii 
lui Creangă îi pot admira bustul plasat la Bojdeucă 
(autor Iftimie Bârleanu). Tot Bârleanu este autorul 
bustului lui Costache Negruzzi de la Colegiul Internat 
„C. Negruzzi”. În anii 70, beneficiază de alte dezveliri 
de bust Mihai Eminescu, Alexandru Flechtenmacher, 
Grigore Ghica Vodă, Spiru Haret, Mihai Codreanu, 
Avram Goldfaden, Matei Millo, Mihail Sadoveanu. În 
1980, are loc inaugurarea impozantului Monument 
al Independenţei (autor Gabriela Manole-Adoc), des- 
chizând o nouă sesiune de dezveliri de busturi: 
Anastasie Fătu, lon Creangă, Vasile Alecsandri, Titu 
Maiorescu, lacob Negruzzi, Theodor Rosetti, Emilian 
Țopa, Constantin Burduja, Vasile Conta, George 
Topîrceanu, Alexandru Lambrior, A.D. Xenopol şi 
mulți, mulți alții?. 

În aceeași perioadă, la laşi sunt înființate zeci de 
instituții culturale. Cele mai multe dintre ele au ca 


scop recuperarea (în anumite chei hermeneutice) şi 

conservarea trecutului legitimator, dar şi servirea 
noilor idealuri ale culturii de masă. La fel de adevărat 
este că mare parte din „infrastructura culturală” a se- 
colului XXI se fundează exact pe ceea ce pan-cultura 
de tip socialist şi, ceva mai târziu, nevoile de argu- 
mentare ale protocronismului fixau ca instituții ale 
statului în intervalul 1948 - 1989. 

lată, schematic, câteva mostre de ctitorire 
instituțională: 

1948 - se înființează Biblioteca Centrală a 
Universităţii Tehnice „Gh. Asachi” 

1949 - se înființează Casa de Cultură „Mihail 
Sadoveanu” din Paşcani 

1949 - îşi începe activitatea Filiala laşi a 
Academiei Române 

1949 - se deschide Biblioteca Filialei laşi a 
Academiei Române 

1949 - este fondat Institutul de Chimie 

1949 - ia ființă Filiala laşi a Uniunii Scriitorilor 
din R.PR. 

1949 - apare almanahul „Pentru pace şi cultură 
luptăm” 

1949 - îşi începe activitatea Teatrul de Păpuşi; în 
1973, instituţia îşi schimbă numele în Teatrul pentru 
Copii şi Tineret 

1950 - apare almanahul „laşul nou”, transformat 
în 1954 în „laşul literar” şi, în 1970, în „Convorbiri li- 
terare” 

1950 - este fondată Filiala laşi a Uniunii Compo- 
zitorilor şi Muzicologilor din R.PR. 

1950 - se înființează Filiala laşi a Uniunii 
Artiştilor Plastici din R.P.R. 

1953 - îşi începe activitatea Şcoala Populară de Arte 


1956 - se deschide Opera Română laşi 

1957 - se inaugurează Muzeul Memorial „Vasile 
Alecsandri” de la Mircești 

1957 - îşi începe activitatea Casa de Cultură a 
Tineretului şi Studenţilor; în 1992, se renunţă la ter- 
menul „Tineretului” din titlu 

1958 - se deschide Muzeul Etnografic al Moldovei 

1959 - se deschide Muzeul Unirii 

1960 - îşi începe activitatea Casa de Cultură a 
Sindicatelor 

1961 - se deschide Muzeul Politehnic 

1961 - se inaugurează Teatrul de Vară 

1966 - apare revista „Cronica” 

1970 — este fondată Editura Junimea 

1970 - se deschide Casa Mitropolit Dosoftei 

1970 - se deschide Casa memorială „Mihail 
Codreanu” 

1971 - se deschide Muzeul de Istorie a Moldovei 

1972 - este inaugurată Casa memorială „Otilia 
Cazimir” 

1972 - se inaugurează Muzeul Literaturii Române 
laşi, cu sediul la Casa „Vasile Pogor” 

1973 - se inaugurează Casa Memorială „Mihail 
Kogălniceanu” 

1976 — este inaugurat Muzeul Teatrului 

1980 - este inaugurată Casa memorială „Mihail 
Sadoveanu” 

1982 - este inaugurat, la Ruginoasa, Muzeul 
Memorial „Al. |. Cuza” 

1985 - este inaugurată Casa memorială „G. 
Topîrceanu” 

1989 - este inaugurat Muzeul „Mihai Eminescu”, 


amplasat în Parcul Copou 


O dominantă culturală a laşului comunist este cea 


COMUNISM 

a aniversărilor şi comemorărilor. Aproape că nu 
există număr din „laşul literar”/ „Convorbiri literare” 
în care să nu se comemoreze sau aniverseze ceva. 
Uneori subiecţii acestor „pomeniri festive” sunt oa- 
meni de cultură/ personalități istorice acceptaţi de 
regim şi livraţi ca modele, alteori vizate sunt eveni- 
mente istorice relevante pentru discursul naționalist 
al puterii. Ceea ce este interesant e voluptatea cu care 
scriitorii ieşeni bifează astfel de omagieri, în multe 
situații fiind evident faptul că textele lor sunt dictate 
nu doar de o banală sarcină de serviciu, ci de o reală 
plăcere. 

Câteva exemple: 

În aprilie 1957, deși publicaţie eminamente lite- 
rară, revista ieşeană nu ezită să ofere un amplu spațiu 
serbării a 500 de ani de la înscăunarea lui Ştefan cel 
Mare, dosar deschis, paradoxal, cu editorialul „Lenin 
şi actualitatea” şi poemul „Lenin”, de Nicolae Ţaţomir. 

În iulie 1967, se punctează împlinirea a 95 de ani 
de la naşterea lui D. Anghel şi 60 de ani de la moartea 
lui N. Grigorescu. În septembrie 1967, publicaţia pro- 
pune un dosar cu tema „150 de ani de la naşterea lui 
Mihail Kogălniceanu”. În aprilie 1968, redactorii re- 
vistei nu uită că se împlinesc 120 de ani de la eveni- 
mentele din 1848. În mai 1968, comemoratul revistei 
este Barbu Ştefănescu Delavrancea, evocat într-un 
text de Emilia Șt. Milicescu. În august, vedeta nu- 
mărului este C. Negruzzi, comemorat la o sută de 
ani de la moarte. Luna decembrie a anului 1968 
este dominată de sărbătorirea semicentenarului 
unirii Transilvaniei cu România. 

1969 


sărbătoreşte împlinirea a două decenii de existență 


În întregime, numărul din martie 


a revistei „laşul literar”. Colectivul redacțional „ţine 

să-şi exprime sentimentele de dragoste şi recu- 
noştință față de PC.R., forţa conducătoare a poporului 
nostru şi înțeleptul îndrumător al artei şi culturii 
româneşti. Dacă în țara noastră există azi un climat 
prielnic al creaţiei şi discuţiei libere, aceasta se 
datoreşte în primul rând Partidului, care vede în 
scriitori ajutoarele sale de nădejde şi-i îndrumă să 
realizeze opere durabile, demne de tradiţiile noastre 
glorioase şi geniul artistic al poporului”. 

Aniversaţii lunii aprilie sunt Bolintineanu şi A. 
Russo, ambii cu 150 de ani de la naștere. În numărul 
din iulie 1969, Maria Platon îl aniversează pe Nicolae 
Bălcescu („laşul literar” - „Nicolae Bălcescu, un mare 
patriot”), iar Al. Andriescu, cu mult entuziasm, ser- 
bează 140 de ani de la înființarea revistei „Albina”. În 
criză de comemorări, redactorii apelează la Leonardo 
da Vinci (450 de ani de la moarte). 

În martie 1970, este comemorată Hortensia 
Papadat Bengescu şi serbat Alexandru loan Cuza 
(150 de ani de la naștere). Editorialul numărului, ne- 
asumat prin semnătură, aminteşte de împlinirea a 25 
de ani de la instalarea Guvernului Petru Groza (6 
martie 1945), un terifiant text de trecere în revistă a 
avantajelor comunismului în raport cu tarele regalități. 
În aprilie 1970, o parte consistentă din publicație 
este dedicată împlinirii a 100 de ani de la naşterea 
lui V.l. Lenin. Deschiderea poetică, semnată de 
Haralambie Ţugui (poemul „Spirit leninist”) este ur- 
mată de „analize” ale leninismului din diferite per- 
spective: culturale („Spiritul creator al leninismului”, 
de Const. Dropu), filosofice („Lenin şi partinitatea fi- 
lozofiei”, de Tudor Ghideanu), etice („Lenin şi etica 
intelectualului”, de IL. Grigoraş și Titus Raveica). În 


acelaşi număr, în lipsa altor motive de serbare, se 


omagiază centenarul unor poezii de Mihai Eminescu 
(I.D. Lăudat, „La centenarul unor poezii de 
Eminescu”). 

Şi lista poate continua la nesfârşit. Preocuparea 
aceasta aniversar-comemorativă a fost atât de in- 
tensă încât, la laşi, s-a păstrat în reflexul cultural până 
în anii 2000. Frecvent, comemorările organizate de 
instituţii publice se făceau inclusiv la mormântul 
celui comemorat, în prezența preotului şi luând 
forma unei pomeniri culturale. 

Importanța aniversărilor şi comemorărilor este 
indicată de existenţa unor documente oficiale ce pu- 
neau la dispoziția instituţiilor culturale liste cu ani- 
versări şi comemorări, pe de o parte pentru a uşura 
demersurile de cercetare, pe de altă parte pentru a 
evita situații în care ar fi fost aniversate/ comemo- 
rate personaje aflate în dizgrație. 

La răstimpuri, aniversările luau un caracter festiv, 
amploarea lor fiind dictată în general de împlinirea 
a ceva rotund. Centenarele şi semicentenarele se bu- 
curau de mare trecere, cu atât mai mult cu cât subiec- 
tul ce le prilejuia era un nume sonor. Aşa se întâmplă 
în 2 iunie 1968, când oficialitățile culturale ale jude- 
țului propun şi pun în act o serbare a semicentena- 
rului Bojdeucii lui lon Creangă, eveniment organizat 
de Comitetul de Cultură şi Artă al Judeţului laşi şi 
Complexul Muzeistic laşi. În prim plan era Simpozio- 


nul „lon Creangă” susținut de personalităţi ieşene 
precum Alexandru Husar, Gavril Istrati, Constantin 
Ciopraga şi directorul Arhivelor Statului lași, 
Gheorghe Ungureanu. Un film documentar şi un aşa 
numit „pelerinaj” la Bojdeucă, urmat de cuvântări ale 
unor scriitori ieşeni (George Lesnea, Dumitru Ignea, 


lon Istrati, Florin Mihai Petrescu) şi de un spectacol 

muzical-literar completau o zi cu adevărat încărcată. 
Din program, atrage atenţia momentul de constituire 
a cercului „Prietenii Bojdeucii”, gest foarte asemănă- 
tor cu atât de frecventul obicei managerial contem- 
poran de a întemeia Asociaţii precum „Prietenii 


muzeului”, „Prietenii teatrului”, „Prietenii bibliotecii” 


etc. 


i 


În unele situaţii, comemorarea unei personalită 


majore a culturii române avea efecte benefice con- 
crete. În 1965, la Comemorarea a 75 de ani de la 
moartea lui Vasile Alecsandri, Uniunea Scriitorilor, 
prin preşedintele ei de atunci, Demostene Botez, 
trimitea o adresă cu tonuri nu lipsite de duritate 
Sfatului Popular Iaşi, atrăgând atenţia oficialităților 
oraşului asupra stării precare a casei lui Vasile 
Alecsandri de la laşi, locuită la acel moment de 
„Salvare” şi cerându-se luarea unor măsuri în regim 
de urgenţă („cât mai grabnic”). Comitetului de 
Cultură şi Artă nu-i rămâne decât să constate 
justeţea celor reclamate de Uniunea Scriitorilor, să 
confirme acest lucru Sfatului Popular Iaşi, iar acesta 


din urmă să rezolve problema. 


1 În revista „Teatrul”, decembrie, 1975, semnat Rep. 

2 După 1990, Naţionalul ieșean și-a pus mari speranțe în 
efemerul Festival al Tinerilor Regizori (1995). Un an 
mai târziu, se încearcă un nou Festival, Festivalul Don 
Juan; moare după doar două ediţii. Anul 1996 este re- 
levant, mai degrabă, printr-un alt eveniment: datorită 
demersurilor lui Ștefan Oprea, director al Inspectora- 
tului pentru Cultură, lașul găzduiește în acest an Festi- 
valul Naţional de Teatru. Ceva mai longeviv (cinci ediţii) 
şi cu relevanţă naţională se dovedește a fi Festivalul de 
Teatrul „Goldfaden”, iniţiat de criticul literar loan 
Holbanîn 2002, la instituţia al cărei director general era, 
Teatrul Naţional lași. În 2011, Naţionalul ieşean pro- 
pune foarte bizarul Festival Internaţional „Europa Est 
de tot”; a murit după prima ediţie. În 2014, în cadrul 
Festivalului Internaţional al Educaţiei, un nou Festival 
de teatru apare: se numește Perform lași și este mana- 
geriat de Octavian Jighirgiu și Florin Caracal; este, de 
altfel, prima și ultima ediţie. La răstimpuri, apare şi dis- 
pare Festivalul de Teatru „EuroArt”, mult prea neprofe- 
sionist organizat pentru a fi luat în serios. În fine, 
singurul Festival coerent în domeniul teatrului rămâne, 
la lași, Festivalul Internaţional de Teatru pentru Public 
Tânăr, ajuns la ediţia a IX-a. 

3 Ştefan Oprea, Pas la pas prin festivaluri, Editura Opera 
Magna, lași, 2011, p. 279-280. 

* Fragment preluat de pe http://convorbiri-literare. 
dntis.ro/PA RASCANian10.himl. 

5 Fragment preluat de pe http://helionsf.ro/am-urmat- 
trasee-existentiale-atipice-interviu-cu-sorin-antohi-3. 

* http://convorbiri-literare.dntis.ro /PARASCANnov5.htm. 

7 În numărul de iarnă al revistei „Dacia literară”, într-un 
dosar pe care îl vom dedica integral evenimentului din 
1978, vom reda în întregime discursurile partici- 
panţilor.E de precizat că accesul la aceste informaţii se 
datorează, prioritar, scriitorului și publicistului ieşean 
Constantin Parascan, cel care, prezent la Colocviu, a 
avut inspirația de a înregistra audio tot ce s-a discutat, 
Fragmentele de mai jos le preluăm din Constantin 
Parascan, Cum i-am cunoscut... Portrete literare”, 
Editura Convorbiri literare, lași, 2004. 

* Informaţii preluate din O istorie a culturii ieșene în date. 
1400-2000, de Elena Leonte și lonel Maftei, Editura 
Princeps Edit, lași, 2004. 

George ONOFREI 


La trecutu-ți mare, slăbuț prezent și incert viitor 


Iașul are o tradiţie a dărâmării evenimentelor cul- 
turale complexe. În ultimele două decenii și jumătate, 
orașul a fost văduvit, rând pe rând, de manifestări 
precum: Festivalul Periferic (organizat de Asociația 
Culturală Vector), un eveniment unic în peisajul est- 
european al artelor vizuale (în lipsa unei susțineri a 
comunității locale, acesta a fost închis de către orga- 
nizatori), Festivalul de dans contemporan EuroDans, 
Festivalul Internațional de Teatru „Avram Goldfaden“, 
Festivalul de Jazz „Richard Oschanitzky“ sau, recent, 
Festivalul de Teatru Perform și Festivalul Internațio- 
nal de Literatură și Traducere. Sunt evenimente care, 
în logica continuității, ar fi putut determina un profil 
cultural bine articulat al Iaşiului, atât pe scena cultu- 
rală naţională, cât şi internațională. 

În același timp, ne amintim că municipalitatea ie- 
şeană a cheltuit peste 11.500.000 de lei în anul 2008 
pentru un fantomatic proiect „laşi 600“ (marca 600 
de ani de la atestarea documentară a laşului), în ca- 
drul căruia au fost finanțate proiecte mici și medii, 
fără a avea la bază un concept. În programul „lași 
600“ figurau de la reprezentațiile obişnuite ale Tea- 
trului Naţional până la concursuri de șah între liceeni 
şi serbări şcolare sau serbările de final de an ale gră- 
diniţelor În anul 2013, au luat ființă două evenimente 
de amploare: Festivalul Internaţional al Educaţiei 
(vara) şi Festivalul Internaţional de Literatură și Tra- 
ducere (toamna). Apariţia acestora în acelaşi an a fost 


pur şi simplu întâmplătoare - Festivalul Educaţiei era 


o idee mai veche a unei echipe private, conceptul și 
identitatea vizuală fiind elaborate cu ani înainte, prin 
eforturi private. 

În 2013, Primăria lași a fost de acord să finanțeze 
FIE, pentru ca, un an mai târziu, să solicite firmei pri- 
vate să cedeze toate drepturile asupra sa (mai corect 
spus, „să forțeze“ cedarea prin orice mijloace). Mai 
departe, în 2014 şi 2015, FIE a fost organizat de către 
angajaţii municipalității. 

Pe de altă parte, FILIT s-a născut ca urmare a câş- 
tigării prin concurs a postului de director al Muzeului 
Literaturii Române de către scriitorul Dan Lungu, fes- 
tivalul fiind o componentă principală a programului 
său managerial. FILIT s-a „bucurat“ de o atenție spe- 
cială din partea politicului, pe lângă aprecierile pu- 
blicului, iar restul poveștii e probabil cunoscut de 
majoritatea celor interesați. O soluție clară pentru 
continuarea acestuia în liniile care l-au consacrat în 
cadrul primelor ediţii nu există nici până la momen- 
tul scrierii acestui articol. Recent, discuții aprinse au 
loc în spaţiul public privind organizarea unui 
„UNTOLD“ al lașului, și mai puţin despre consolida- 
rea şi creșterea unor evenimente deja existente (FIE: 
un festival lipsit de orice identitate în acest moment, 
un amalgam de evenimente sau FILIT, pus în „conser- 
vare“ de o administrație care poate nu știe, nu înțe- 
lege, nu vrea). 

laşul se zbate deja de prea mulţi ani între diverse 


opțiuni și soluţii. Există aproape unanimitate la nive- 

lul administraţiei, mediului politic şi al societăţii ci- 
vile în privinţa unui aspect: avem nevoie de cât mai 
multe evenimente culturale de amploare care să 
pună Iaşul pe harta lumii. În acelaşi timp, însă, lip- 
seşte un consens privind soluţiile practice prin inter- 
mediul cărora am putea ajunge acolo. 

Există voci care susţin că administraţia publică 
(Primărie, Consiliu Judeţean) este cea care este da- 
toare să genereze şi susțină financiar festivaluri de 
anvergură. lar dacă voinţă şi bani există la nivelul in- 
stituţiilor amintite, specialiştii lipsesc: ar fi imposibil 
de găsit în rândul aparatului birocratic al unei insti- 
tuţii publice personal pregătit care să aibă experienţă 
internaţională în derularea unor festivaluri de talie 
europeană sau mondială. Nici legislaţia nu este una 
foarte precisă în privinţa gradului de implicare al 
unei primării sau al unui consiliu judeţean în astfel 
de manifestări, recentele rapoarte ale Curţii de Con- 
turi privind finanţarea evenimentelor culturale din 
ultimii ani de la Cluj-Napoca fiind grăitoare. O stare 


de panică la nivelul autorităţilor poate fi înțeleasă din 


"3 "600 


4 at 


yearssaf history in laşi 
e 4, 


Iași 600, un program cultural ! din care nimeni nu a înţeles nimic 


acest punct de vedere, mai ales într-o perioadă com- 
plicată precum cea pe care o traversăm. 

Există şi „radicalii”, cei care susţin că zona publică 
ar trebui să se retragă de tot din sfera organizării şi 
finanţării de evenimente, iar acestea ar trebui orga- 
nizate şi finanţate exclusiv în sfera privată. Aici există 
două probleme, la prima vedere: pe de o parte, me- 
diul privat este încă reticent în a susţine cu sume con- 
sistente manifestări, pe de altă parte publicul ieşean 
ar fi încă reticent în Iaşi în a plăti sume consistente 
pentru a asista la un concert sau la un festival la 
rându-le foarte costisitoare. 

Altfel, „agenda culturală” a oraşului este în acest 
moment plină de evenimente fără anvergură, fără 
adresabilitate în rândul generaţiilor active (fie tineri 
antreprenori sau angajaţi în companii multinaționale 
şi nu numai) şi fără vreo brumă de ecou dincolo de 
graniţele judeţului. Se consumă anual în continuare 
de la bugetul local sau de la bugetul judeţului sume 
importante pentru evenimente culturale, însă împăr- 


ţite în finanţări mici care „să ajungă la toată lumea“. 

Amelia GHEORGHIŢĂ 


Festivalurile ieșene: morți, vii și așa și-așa... 


Acum câțiva ani, după 2005, era sete mare de eve- 
nimente în laşi. Dacă întrebai studențimea care sunt 
cele mai mari evenimente din laşi, lumea ar fi dat din 
umeri, gândindu-se cel mai probabil la Sărbătorile 
Iaşului, o struțo-cămilă cu apucături culturale, spiri- 
tuale şi arome de mici cu muştar. Doar cei de-ai locu- 
lui şi câțiva ong-işti, mai conectaţi, ştiau că în oraş au 
fost/ sunt mari festivaluri / evenimente de artă, de 
film sau de dans. La generația mai recentă, ecourile 
iniţiativelor culturale ieşene de odinioară nu prea au 
ajuns, fiindcă nu a existat continuitate, din diverse 
motive. Dacă întrebăm Google şi câțiva oameni cu o 
mai mare ținere de minte, festivalurile ieşene mai „in- 
dexate”, în ordine cvasi-cronologică, sunt următoa- 


rele: 


Festivalul Internaţional de Creaţie Coregrafică 
„EuroDans” 

Iniţiat de criticul de balet Dan Brezuleanu, a avut 
11 ediţii de succes care au însemnat 75 de spectacole 
— 44 producţii româneşti şi 31 piese coregrafice re- 
prezentative pentru circuitul european, provenite din 
Franţa, Elveţia, Marea Britanie, Austria, Italia etc. Din 
2003 nu se mai aude nimic despre festivalul care a 
consacrat mari coregrafi români şi a făcut din laşi un 
centru al dansului contemporan, aplicând o formulă 
de management viabilă. Motivele invocate şi vehicu- 
late în presă au fost decesul prematur al fondatorului 


şi lipsa fondurilor, ultimele ediții fiind o mare bătălie 


financiară pentru Fundaţia Coregrafică Română şi 
partenerii săi (de-a lungul timpului, inițiativei i s-au 
alăturat şi Centrul Cultural Francez, Primăria laşi, 
British Council, Centrul Cultural German, Centrul 
MultiArt Dans, Consiliul Judeţean Iași). În condițiile 
în care în luna septembrie, anul 2016, Centrul 
Naţional al Dansului primeşte o casă proprie, să spe- 


răm şi la reînvierea EuroDans la laşi? 


Proiectul Periferic 

A fost iniţiat în 1997 de către artistul român Matei 
Bejenaru, ca un festival de performance şi transfor- 
mat în 2001 într-o bienală internațională de artă con- 
temporană. Conform site-ului de prezentare, primele 
ediţii ale Perifericului au fost festivaluri dedicate per- 
formance-ului, apoi s-a extins, devenind un eveni- 
pe 
performance de la Centrul Cultural Francez din lași, 


ment complex care, lângă sesiunile de 
a organizat expoziţii de arte vizuale la Palatul Culturii 
şi la Baia Turcească din același oraş, intervenţii artis- 
tice în spațiul public, conferințe şi workshopuri pen- 
tru studenţi. Ediţiile din 2003, 2006 şi 2008 ale 
Bienalei Periferic au fost cele mai complexe, majore 
proiecte de cercetare realizate în colaborare cu cura- 
tori români şi străini. Perifericul, alături de Bienala 
de la Tirana, era văzut ca un proiect est-european 
ambițios, care, chiar dacă nu avea amploarea Bienalei 
de la Istanbul, interesa un număr semnificativ de 


artişti, curatori, critici şi universitari. Din 2008, 

Bienala nu s-a mai organizat, lipsa fondurilor externe 


fiind principalul motiv. 


Festivalul de Teatru „Avram Goldfaden” 

A fost lansat în 2002, iar a V-a ediție şi ultima, 
după o pauză de doi ani, a avut-o în 2008. Dedicat 
celui care a întemeiat la laşi primul teatru evreiesc din 
lume, festivalul a reunit trupe prestigioase din mai 
multe ţări din Europa, America şi Orientul Mijlociu, 
având câte trei reprezentații pe zi timp de 7 zile. Deşi 
nu componenta financiară a fost problema (doar în 
2004 festivalul beneficiase de suma de 2,8 miliarde 
lei vechi şi de sponsorizări de circa 20.000 de dolari), 
festivalul a avut o pauză de 2 ani, fiind reluat în anul 
2008. Aceasta a fost cauzată de schimbarea conduce- 
rii Naţionalului ieşean, dar şi de lucrările de reabili- 
tare a clădirii. Din 2008, însă, nu mai are loc nicio 
ediție, cu toate că au mai existat discuţii de reluare a 


acestuia. 


Festivalul de film documentar DocEst 

Inițiativă a Institutului Francez din laşi, a adus în 
fața publicului ieşean timp de 7 ani cea mai bună 
selecție de filme documentare recente din toată 
lumea. Dacă primele 4 ediții au însemnat un număr 
mic de selecţii de filme franceze şi germane, ultimele 
trei ediţii au fost cele care s-au remarcat prin selecția 
ofertantă de documentare, graţie parteneriatului cu 
One World România şi colaborării cu scenaristul 
Florin Lăzărescu, adunând sute de spectatori. În anul 
2013 se înregistrează ultima ediție, fondurile fiind 
apoi distribuite către alte proiecte culturale ale 
Institului. De remarcat este activitatea intensă pe 
care Institutul Francez a avut-o în câmpul cultural 


contemporan ieşean: concerte, piese de teatru, întâl- 


niri cu scriitori francezi de renume, festivaluri 
internaţionale replicate la laşi (Festivalul Filmului 
Francez, Festival du Premier Roman, Festivalului Tr&s 
Courts, Fâte de la Musique etc.). Multă vreme, 
activitățile institutelor culturale din lași au reprezen- 
tat bastioane ale evenimentelor culturale la stan- 


darde europene. 


Festivalul de Teatru „EuroArt” 

A adus la laşi, timp de 8 ediţii, piese de teatru 
puse în scenă atât de trupe profesioniste, cât şi de 
trupe studențești din țară şi din străinătate. Organi- 
zat de asociatia EUROART, festivalul a însemnat zeci 
de spectacole, dar şi lansări de carte şi conferinţe de 
teatru, care s-au bucurat anual de participarea a peste 
5.000 de spectatori. Cu toate aceste premise ale suc- 
cesului, ultima ediție a fost în anul 2015, EuroArt-ul 


fiind înghițită de Festivalul Internaţional al Educaţiei. 


Festivalul Internaţional al Muzicii Mecanice 

Deşi are un public mai restrâns şi nu produce 
mari ecouri, este unul dintre cele mai longevive fes- 
tivaluri din laşi, anul acesta ajungând la ediția a X-a. 
Muzeul Ştiinţei şi Tehnicii „Ştefan Procopiu” anunță 
an de an un program atractiv, ce cuprinde expoziții 
de automate muzicale şi valori de patrimoniu tehnic, 
spectacole ale flaşnetarilor, concerte, dans, animație, 
proiecţii video, workshopuri pentru specialişti, pre- 


cum şi participare internațională. 


Festivalul Internaţional de Teatru pentru 
Publicul Tânăr laşi 

Este printre singurele festivaluri de gen din 
Moldova care a ajuns la cea de-a IX-a ediţie în anul 


2016, păstrându-şi identitatea şi crescând de la un 

an la altul. Este organizat de Teatrul „Luceafărul” şi 
înseamnă, timp de 8 zile, în luna octombrie, zeci de 
spectacole susținute de artişti din companiile teatrale 
din ţară, dar şi din străinătate, ateliere, expoziţii, lan- 


sări de carte, filme documentare, spectacole-lectură. 


Festivalul Internaţional al Educaţiei 

Este un proiect cultural-educativ anual, organizat 
în perioada mai - iunie (spre sfârşitul anului şcolar/ 
universitar) de Primăria Municipiului laşi împreună 
cu universitățile de stat din lași, Inspectoratul Şcolar 
Judeţean, instituțiile de cultură de stat sau private, 
precum şi operatori culturali independenți şi socie- 
tatea civilă. Aceasta este descrierea de pe site. Pornită 
grandios în anul 2013 şi beneficiind de o promovare 
intensă, ideea festivalului a plecat de la promovarea 
ofertei culturale a oraşului şi reprezenta unul din- 
tre punctele forte propuse în dosarul de candida- 
tură al orașului pentru titlul de Capitală Culturală 
Europeană în anul 2021. Doar că, pe măsură ce tim- 
pul a trecut, FIE a început să însemne mai degrabă o 
înglobare a evenimentelor culturale deja existente în 
oraş în perioada mai-iunie decât un festival de sine 
stătător, care să aducă ceva nou pe planul cultural 
ieşean. Scandalurile provocate în jurul festivalului, 
eşecul candidaturii oraşului laşi la titulatura euro- 
peană, conceptul slab au fost printre motivele pentru 
care, la ora actuală, deşi FIE are loc an de an, încă din 
2013, impactul acestuia este extrem de slab în rândul 


comunității locale. 


Festivalul Internaţional de Literatură și 
Traducere lași (FILIT) 


Este în unanimitate acceptat ca fiind cel mai mare 


festival de literatură din Estul Europei. Scriitori, tra- 
ducători, editori, organizatori de festival, critici lite- 
rari, librari, distribuitori de carte, manageri şi 
jurnaliști culturali — cu toţii au fost în centrul a sute 
de evenimente destinate publicului larg, dar și spe- 
cialiștilor din domeniu. Cu peste 70.000 de partici- 
panţi la primele 3 ediţii, din 2013 încoace, şi ecouri 
în marea presă europeană (El Pais, Frankfurter 
Allgemeine Zeitung, Le Monde etc.), FILIT s-a impus 
ca fiind cel mai important eveniment cultural al 
oraşului laşi. Cu toate acestea, discuţiile neproductive 
din jurul acestuia şi intervenţiile factorului politic 
pun ediția a IV-a într-un con de umbră, festivalul re- 
ducându-şi dimensiunea. Cu toate acestea, rămâne 
cel mai important festival de literatură din țară, di- 
mensiunile reduse ale FILIT însemnând „doar” zeci 
de evenimente şi scriitori invitați, la care se adaugă 
cel mai mare sistem de rezidenţe literare din Europa 
de Est. 

Desigur, acestea nu sunt toate festivalurile care au 
existat sau există în laşi. Ar trebui menţionat laşi 
International Film Festival, cu mari şanse de reuşită 
prin conceptul propus (premierea filmelor inovative, 
a regizorilor cu viziune şi a debutanților cu talent“), 
dar care nu a trecut de a doua ediţie, ultima fiind în 
anul 2010. De asemenea, Festivalul de Teatru 
Contemporan - Contemporani$ s-a oprit în anul 
2014, din lipsă de fonduri, după ce timp de şase ediții 
adusese gratis în fața publicului ieşean producții din 
ţară şi străinătate. 

La fel, trebuie să remarcăm şi apariția noului val 
de festivaluri ieşene, care au trecut de primele trei 
ediţii şi încă rezistă, cum ar fi Rock'N'lasi (ce susține 


trupele rock formate din tineri din România, ajuns 

anul acesta la cea de-a X-a ediţie, dar care a căpătat 
amploare mai ales la ultimele ediţii), Serile Filmului 
Românesc (care a însumat şapte ediţii în anul 2016), 
Hangariada (festival de artă şi zbor, lansat în anul 
2012), Street Delivery laşi (festival de artă urbană, 
lansat în anul 2013), Șotron. Târg de cărţi, jocuri şi 
distracţii (festival cultural-educativ pentru copiii şi 
adolescenţii din Moldova (lansat în anul 2014). 
Circula la un moment dat o întrebare în mediul 
virtual: „Există vreo localitate din România care nu a 


avut măcar un festival anul acesta?”. Întrebarea nu 


vine din senin, ci din faptul că publicul din România a 
început să dea de gustul festivalurilor. Cu siguranță, 
vor mai apărea iniţiative sau altele vechi şi de succes 
vor fi resuscitate în lași. Nevoia există şi piaţa ieșeană 
nu este suprasaturată. Doar că, pentru a fi cu adevărat 
manifestări culturale de referință, trebuie să existe 
continuitate, viziune coerentă, profesioniști, buget, 
susţinerea administraţiei, o permanentă înnoire a 
ofertei culturale, un real impact asupra comunităţii 


locale, naţionale şi/sau internaţionale etc. 


Public ieşean la FILIT 2014 
Foto: Cristian Gafițescu 

Adrian NETEDU 


„lașul are un exces de festivaluri” 


Foarte implicat în observarea și analizarea culturii 
ieșene contemporane, sociologul Adrian Netedu este 
autor a numeroase cercetări şi studii de profil asupra 
consumului cultural din orașul celor şapte coline. 
Detașat, plasat dincolo de orgolii şi subiectivităţi, 
mereu preocupat de ştiinţificitatea fenomenului cul- 
tural, e una din „vocile” meta-culturale ce merită a fi 
ascultate. (C.C.) 


Ce criterii sociologice fac dintr-un oraș un 
spaţiu propice organizării și derulării de festiva- 
luri? 

Orașul respectiv trebuie să aibă infrastructura ne- 
cesară pentru astfel de manifestări: fie în interior 
(săli de spectacole, stadioane, reţele de transport, 
rețea hotelieră etc.) fie în exterior (capacitatea de 
amenajare a unor spaţii concertistice în zone periur- 
bane). Toate acestea nu sunt însă de ajuns pentru că 
trebuie să existe un orizont de așteptate, un nivel de 
implicare și de valorizare a oricărui act novator, o 
„stare de spirit” favorabilă creativităţii. De altfel, un 
influent sociolog american aprecia că „creativitatea 
a devenit principala forţă de creştere şi dezvoltare a 
oraşelor, regiunilor și națiunilor”! — în condiţiile în 
care economia însăși trece prin transformări specta- 
culoase şi ireversibile. Astfel, spune același autor, mo- 
toarele dezvoltării stau în trei termeni generici: 


tehnologie, talent, toleranță. 


Dincolo de aceste aspecte, din perspectivă socio- 
logică, se pune problema funcţiei sociale jucată de un 
astfel de consum cultural. Fără îndoială, manifestări 
de asemenea amploare sunt mai degrabă apanajul 
modernității și postmodernității și le regăsim ca ma- 
nifestări tematice (din orice domeniu semnificativ de 
consum cultural) dar şi ca manifestări care înglo- 
bează mai multe teme. Putem gândi că modernitatea 
însăşi a impus un ritm al vieții de cele mai multe ori 
monoton și stresant de unde şi nevoia de a „ieși” din 
spaţiul comun al obişnuințelor şi a „evada” în zone de 
defulare colectivă. Manifestări culturale punctuale 
pot suplini această tendinţă însă consider că festiva- 
lurile au o serie de calități suplimentare: oferta diver- 
sificată, reunirea de persoane din diverse straturi 
sociale şi zone geografice, faptul de a angaja comuni- 
tăți întregi în organizare şi desfășurare, un anumit 
nivel de democratizare a consumului cultural etc. În 
acest context se poate vorbi de o sociologie festiva- 
lieră? De ce nu! Să cităm din lunga serie de studii un 
recent volum tematic intitulat Les publics des festivals 
(Ed. Michel de Maule, 2010) coordonat de un cerce- 
tător, E. Negrier, volum care poate fi evocat cu folos. 
Într-un interviu recent E. Negrier amintește şi de alte 
caracteristici ale festivalurilor deduse după cercetări 
aprofundate în Occident. De exemplu există o rată 
destul de ridicată de înlocuire (de împrospătare) a 
publicului festivalier. Dacă la un consum cultural de 


elită şi specializat această rată rămâne scăzută, se 

poate ajunge la o rată de 40% la festivalurile „popu- 
lare”. Ce este important: noii veniţi nu sunt neapărat 
consumatori de artă în restul timpului. Pe de altă 
parte, E. Negrier tinde să relativizeze o serie de mi- 
turi legate de astfel de manifestări. Se vorbeşte de o 
intensificare a consumului cultural în timpul festiva- 
lurilor, totuşi cca. 40% din public nu asistă decât la 
un singur spectacol din lista de oferte! Se vorbeşte de 
un câştig economic important datorat noilor veniţi, 
totuşi caracterul „regional al festivalurilor rămâne o 
constantă?. Dacă revenim la realităţile din România, 
din perspectivă sociologică putem adăuga o serie de 


interogaţii legitime: în ce măsură festivalurile se pot 


permanentiza fără a avea implicaţii politice? Cum 
pot fi implicaţi finanţatorii care să îşi asume şi riscul 
ca un festival să nu fie „o afacere reuşită”? Cum poate 
fi evitată o cădere într-un consum cultural lipsit de 
valoare? Până la ce limită poate merge „mixul” de 
ofertă culturală în cadrul unui festival „popular”? lată 


tot atâtea întrebări care îşi caută cercetătorii! 


De-a lungul timpului, aţi realizat o serie de 
studii sociologice având ca principală temă con- 
sumul cultural din laşi. La ce concluzii generale 
aţi ajuns? 

Cercetările privind consumul cultural în 
mun./jud. laşi au fost încurajate de regretatul Vasile 
Munteanu, fost şef al Direcţiei Judeţene pentru 
Cultură, Culte şi Patrimoniu Cultural Naţional Iaşi. 
Prima cercetare am făcut-o în 2004 iar rezultatele 
erau descurajante în ce priveşte mai ales consumul 
cultural la sate dar şi procentele scăzute în mai toate 
domeniile consumului cultural-artistic. Au urmat şi 
alte cercetări pe eşantioane reprezentative din 


populaţia studențească deoarece în oraşul nostru 


Adrian Netedu, 
un sociolog atent la cultura ieșeană 


există diferenţe notabile în ce priveşte populaţia 
stabilă şi cea atinerilor aflaţi la studii. O ultimă cer- 
cetare a avut loc în contextul eforturilor adminis- 
traţiei locale de a participa la competiţia oraşelor 
Capitale Europene ale Culturii. Faţă de primii ani, re- 
venind în teren era totuşi uşor de observat că între 
timp o serie de instituţii s-au reconstruit, altele s-au 
reformat astfel că în prezent situaţia s-a schimbat 
(cel puţin în municipiul Iaşi). Dintre concluziile ulti- 
mului sondaj amintesc de faptul că ieşenii cheltuiesc 


puţin pe „bunuri” culturale; ieşenii consideră că pro- 

filul de brand al orașului rezidă în triada cultură, is- 
torie, oraș studenţesc; ieşenii sunt în număr redus 
atraşi de consumul cultural de elită (operă, concerte 
simfonice etc.) însă sunt buni consumatori de teatru. 
Dacă ne oprim la manifestări mai ample, recordurile 
de participare au fost consemnate în ordine la Săr- 
bătorile Iașului, Târgul olarilor sau Noaptea muzee- 
lor. Procente mai scăzute (în jurul a 10%) au fost 
consemnate în dreptul FILIT, Festivalului de Teatru 
pentru Publicul Tânăr, Festivalului Internaţional al 
Muzicii Mecanice, Festivalul Internaţional al Educaţiei 
etc. Precizez că aceste scoruri se referă la populația 
stabilă a orașului și cu siguranță erau diferite dacă ne 
opream exclusiv la populaţia studențească sau la li- 
ceeni. În încheiere vreau să amintesc faptul că cerce- 
tările sociologice întreprinse au fost utile atât în 
planul politicilor publice cât şi în activitatea de cer- 
cetare universitară. Astfel, un tânăr doctorand al 
Facultăţii de Filosofie şi Ştiinţe Social Politice tocmai 
şi-a terminat de redactat teza cu titlul Practici de con- 
sum și de producție culturală în mediul educaţional cu 
anchete aprofundate în câteva licee ieşene și cu re- 
zultate foarte interesante. Ca o concluzie pot spune 
că toate aceste preocupări nu ar fi fost posibile fără 
să existe un larg orizont de așteptare al publicului ie- 
şean în ce priveşte manifestările culturale în general, 
chiar dacă acestea nu sunt întotdeauna de cel mai 


înalt nivel. 


Putem vorbi despre o tradiţie festivalieră în 
orașul celor şapte coline? În caz că da, când vi se 
pare că începe această tradiţie? 

Cu siguranță se poate vorbi de o tradiţie festiva- 
lieră a orașului nostru, asumare care vine din faptul 


că lașul este un pol regional important. Se ajunge 


însă la o diversificare prea mare riscul fiind dat de 
scăderea calității acțiunilor propuse dar și de satura- 
rea publicului. În aceste condiții se întâmplă să par- 
ticipi la un festival mai degrabă accidental decât 
printr-o intenţie clar definită anterior. Simpla enu- 
merare a unor astfel de festivaluri trecute sau pre- 
zente este edificatoare: Festivalul artei și creației 
studențești, Festivalul Trandafir de la Moldova, FILIT, 
Festivalul Internaţional al Educaţiei, Festivalul Flori- 
lor de tei, Festivalul Internaţional al Muzicii Mecanice, 
Iași, Festivalul —- Concurs Coral Internaţional pentru 
Tineret „Gavriil Musicescu”, lași Guitar Festival, Rock 
“n'lași Indoor, Street Food Festival, Moldova Salsa Fest, 
Festivalul Tanabata, Festivalul Internaţional de Folclor 
„Cătălina”, lași Science Festival, Festivalul Magia Ba- 
loanelor, Festivalul Kasta Morrely Fashion Week, Fes- 
tivalul Filmului German, Festivalul de Teatru 
Studenţesc Contemporan, Festivalul de teatru 
„EuroArt”, Festivalul Berii, Festivalul Naţional 
Studenţesc „FEStudIS”, Festivalul Filmului European, 
Festivalul Cântecului Francez, Festivalul Filmului de 
Foarte Scurt Metraj, Festivalul Multicolor, Motorfest, 
Festivalul Internaţional de Film de la lași, Festivalul 
Internaţional de Poezie „Grigore Vieru”, Festivalul 
Naţional Studențesc  „Studentiada” Festivalul 
Internaţional de Teatru pentru Copii şi Tineret, 
Festivalul folcloric „Datini şi Obiceiuri de Iarnă” etc. 
La acestea se adaugă alte manifestări care nu au în 
titlu cuvântul „festival”: Sărbătorile Iașului, Noaptea 
muzeelor; Târgul Internaţional de Carte „LIBREX”, 
Noaptea Albă a Străzii Lăpuşneanu, Noaptea 
Devoratorilor de Publicitate. De asemenea, trebuie 
adăugate diversele târguri (de cariere, handmade, de 
textile, de nunți, de produse tradiționale, de turism, 


imobiliare etc.). Această listă este departe de a fi ex- 

haustivă însă poate da o imagine asupra activismului 
festivalier. Se impune însă o analiză de profunzime a 
tuturor programelor acestor manifestări pentru a de- 
duce plusvaloarea reală adusă. La fel, trebuie văzut 
în ce măsură o serie de manifestări sunt mult prea 
dependente de bugetele publice deci de decizia poli- 
tică. Și asta cu atât mai mult cu cât se cere în ultima 
perioadă un nou festival muzical de amploarea celui 


de la Cluj, într-un soi de competiţie internă. 


Au existat şi există nesfârşite discuţii legate de 
cine ar trebui să finanţeze aceste festivaluri. 
Unde credeţi că începe şi unde se termină rolul 
autorităţilor publice (Primărie, Consiliul 
Judeţean etc.)? 

Nu cred că poate fi separat în vreun fel rolul poli- 
ticului în astfel de manifestări! Cel puţin în actualul 
stadiu al societăţii româneşti! Nici măcar prin înfiin- 
ţarea de entități organizatoare! Mai mult, după cum 
vedem din cazul FILIT, nu se găsesc nici acei organi- 
zatori total independenți! Societatea civilă poate cere 


doar transparenţă totală și controale specializate! 


Cât de intens aţi perceput implicarea factoru- 
lui politic în zona festivalieră ieșeană? 

Propun un exercițiu! Se lansează un nou festival, 
se stabilesc coordonatele generale, se face a confe- 
rință de presă etc. O simplă căutare pe Internet do- 
vedeşte că politicienii din administrație sunt tot 
timpul prezenţi! Dacă aceasta e o normalitate, nu 
cred că trebuie criticată, ci avut în vedere dacă măcar 
în plan secund regăsim acei specialiști în strategii şi 
management cultural care să pună în practică o anu- 


mită voință politică. 


Deşi Iaşul este, în mod tradiţional, oraş uni- 
versitar, impresia mea este că marile evenimen- 
tele culturale studențești lipsesc aproape total, 
ca şi cum studenții au încetat să existe ca o cate- 
gorie distinctă. E justificată această percepţie? 
Dacă da, cum se explică situaţia? 

Câteva festivaluri studenţeşti sunt totuşi vizibile, 
nu știu acum şi cu ce impact. Pe vremea lui Ceauşescu 
era un singur mare festival şi țin minte că erau totuși 
manifestări de succes la o populație mai puţin atinsă 
ideologic. Studenții de astăzi nu mai sunt însă stu- 
denții de ieri: mai tot consumul cultural se petrece 
pe Internet şi, chiar în condițiile unei culturi de tip 
zapping, avantajele sunt excepționale. Personal nu 
sunt adeptul teoriei că studenţii de altădată erau cu 
totul superiori iar cei de astăzi superficiali. Din con- 
tră, consider că noile generații, fie şi cu o culturali- 
zare frugală, mai puţin consistentă, au o serie de 
avantaje excepționale. Este doar responsabilitatea lor 
de a folosi spaţiul virtual în mod creativ şi formativ 
şi sunt semne clare că mulți o fac. Evident că e de pre- 
ferat să citim o carte „fizică” şi nu una virtuală, să 
vedem un film sau teatru în sala de spectacole şi nu 
pe laptop sau să comunicăm față în față şi nu virtual 
printr-un lung șir de monologuri etc. Este deci clar 
că şi în ce priveşte consumul cultural totul se schimbă 
radical fără să cunoaștem însă prea limpede spre ce 
ne îndreptăm. Un lucru este cert: accesul la Internet, 
cu toate avantajele, aduce şi un minus de participare 


în manifestări culturale diverse. 


Vi se pare că la laşi putem vorbi despre o 
anume reţinere a universitarilor de a se implica 
în viaţa culturală a oraşului? 


Este dificil de dat un răspuns în lipsa unei cerce- 

tări sociologice pe o astfel de populaţie țintă. După 
părerea mea, universitarii rămân consumatori con- 
stanți de produse culturale de elită. De altfel, la unele 
manifestări sunt şi plătitori ai unor bilete foarte 
scumpe. Pe de altă parte, există şi tendința speciali- 
zării spre un consum cultural de nișă, de unde şi o se- 
lectivitate sporită a manifestărilor la care ei participă. 
Din ce am observat, prezenţa universitarilor în viața 
culturală este mai degrabă discretă şi o regăsim în 
numeroasele cronici, articole din presa locală, foarte 
multe dintre ele de reală valoare. Dacă există o reți- 
nere a unei participări extinse cred că factorul politic 
este cel mai inhibant (a se vedea situația complexă a 
FILIT-ului!). De asemenea, aș aminti de o tendinţă de 
camuflare a prezenţei publice datorită expunerii în 
social media. Poate ar fi interesantă o analiză a pagi- 
nilor de Facebook a universitarilor ieșeni de unde am 
putea deduce diferențe de gust, de înclinații artistice 
sau tendințele de implicare civică. La rândul ei, ad- 
ministraţia locală trebuie să încerce un dialog extins 
cu toată lumea universitară din lași. Dacă lecturaţi de 
exemplu Strategia Culturală 2014-2020 a municipiu- 
lui Cluj-Napoca intitulată Oraș al excelenţei artistice 
și al participării culturale. Cultura ca factor de trans- 
formare socială și regenerare urbană, veţi observa că 
autorul principal este Catedra de Științe Politice a 
FSPAC, din cadrul Universității Babeş-Bolyai. Cu alte 
cuvinte, reținerea universitarilor poate desemna de 


fapt lipsa dialogului. 


Ce tip de festival credeţi că lipseşte în prezent 
Iașului? 
Din cele spuse până acum aș deduce că Iașul are 


un exces de festivaluri, fie ele generaliste, fie specia- 


lizate. Tocmai de aceea poate este de preferat să se 
concentreze eforturile pe câteva festivaluri mari şi să 
se renunţe la cele mici sau la cele cu impact scăzut. 
De exemplu o serie de mici festivaluri pot fi înglobate 
în Festivalul Internaţional al Educaţiei (care la rândul 
lui trebuie regândit!). La fel, Sărbătorile Iașului ar tre- 
bui probabil separate și decalate în cele religioase şi 
cele laice. Dacă e să ne inspirăm de la alții, a face o 
clonă de tip Untold la laşi nu mi se pare o idee rea 
(deși aş propune semnarea unui parteneriat cu 
Clujul!). Nu pot aprecia succesul unui festival rock la 
lași din moment ce manifestările de profil sunt destul 
de rare iar grupul de amatori este relativ restrâns 
(deşi studenţii prezenți în lași ar putea garanta o par- 
ticipare masivă). Pot fi însă şi alte sugestii din dome- 


nii diverse inițiate chiar de specialiştii în materie. 


Cum vedeţi parcursul festivalurilor ieșene 
pentru următorii zece ani? Vom asista la o expan- 
siune a acestei dimensiuni festivaliere sau, din 
contra, o restrângere a ei? 

Referitor la posibilele viitoare festivaluri la lași aș 
vrea să subliniez un lucru. În analizele sociologice am 
regăsit deseori legate două idei: ideea de festival și 
aceea de regenerare urbană (rurală). Şi exemplele 
sunt foarte multe. Să amintesc de Festivalul de Jazz 
de la Garana (jud. Caraș Severin) ajuns deja la ediția 
cu numărul 20. Nu numai că festivalul este excepțio- 
nal, dar vorbim și de renașterea din temelii a unei lo- 
calități rurale izolate. De asemenea, în alte spații 
geografice a ceda foste hale industriale părăsite unor 
tineri creativi a devenit o practică (vezi cazul Fabricii 
de pensule din Cluj). laşul are în continuare zone 


mari, foste zone industriale care pot fi recuperate 

(deşi mereu se pune problema proprietăţii sau a 
unor interese imobiliare). Un centru extins pentru 
orice vârste, pentru amatori de orice expresie artis- 
tică ar trebui să regăsim în orice zonă a oraşului ex- 
ploatând în primul rând construcţiile părăsite sau 
care pot fi recuperate. Gradul de implicare în indus- 
trii creative de orice fel poate fi un barometru al des- 
chiderii spre nou, spre modernitate. Abia după aceea, 
forţe creatoare diverse - de exemplu absolvenţi din 
domeniul artistic care caută facilităţi pentru munca 
lor - pot imagina noi manifestări de amploare. Prin 
cele spuse aici, susţin apariţia prin „forţe locale” a 
unor noi manifestări festivaliere, dar aceasta ca o re- 
zultantă a unor energii creatoare nevalorificate şi nu 


prin implementarea unor manifestări costisitoare, 


impuse dinafară, fără implicarea tinerilor (absolven- 


ţilor) acestor locuri. La o expoziţie de fotografie la Ga- 
leriile Cupola am fost surprins de dorinţa expozanţi- 
lor prezenţi de a părăsi România şi de lipsa de şanse, 
evocată tranşant. 

În concluzie sunt adeptul unei continuități a ma- 
nifestărilor festivaliere însă cu un accent pe valoare 
artistică, pe implicarea tuturor celor cu posibilități 


de exprimare estetică şi pe regenerare urbană. 


1 R Florida, Cities and the Creative Class, Routledge, New 
York, 2005, p. 1. 
2 A se vedea și E. Negrier, „Les publics des festivals chan- 


gent-ils?”, în Le Huffington Post, 16.08.2013. 

Oltița CÎNTEC 


FITPTI 


cel mai longeviv eveniment ieșean de artele spectacolului încă în viață 


Cu câteva zile înainte de scrierea acestui articol la 
invitația celor de la Dacia literară, primisem un 
reproş de la un critic de teatru cu îndelungată activi- 
tate în domeniu. Dojana fermă era justificată de fap- 
tul că nu reuşisem să finalizez un manuscris: „În loc 
să te ocupi de lucrurile care rezistă în timp, cărțile, 
tu faci festivaluri. Ar trebui să-ţi stabileşti priorităţile 
şi să nu te mai risipeşti în efemeride!” E drept, orga- 
nizarea unui eveniment îţi consumă timp şi energie, 
dar eu o consider în egală măsură importantă pre- 
cum scrierea unei cărți. Curatorierea unui festival e 
un gest altruist, pentru că îl faci în principal pentru 
ceilalți: pe de o parte, pentru artiştii cărora le oferi 
un spațiu de exprimare; pe de altă parte, pentru pu- 
blicul căruia îi oferi ocazia să guste şi el din „bu- 
nătăţile” teatrale pe care tu, expert în artele spec- 
tacolului, le-ai descoperi prin țară şi străinătate, 
le-ai valorizat şi le-ai agregat în jurul unui concept. 
Cărţile sunt indiscutabil însemnate, creaţii perene, 
care înving fragilitatea teatrului de-a exista doar atât 
cât durează un spectacol. De aceea, încă de la primele 
ediţii, în Festivalul Internațional de Teatru pentru 
Publicul Tânăr (FITPT) există secvențe speciale re- 
zervate cărților, iar seria de publicaţii editoriale a 
FITPTI a ajuns undeva aproape de 20 de apariții. 

Era în plină criză economică, 2008, când îm- 
preună cu criticul literar loan Holban am pornit, el 


cu partea financiară, eu cu cea artistică, acest proiect 


internațional. E un festival de artele spectacolului, di- 
vers, complex, nu unul de nişă, ci unul care înțelege 
tinereţea ca stare de spirit, ca atitudine, ca deschi- 
dere spre cultură şi inovaţie, având în vedere catego- 
rii de public foarte diverse, de la preşcolari la tineri, 
adulți şi seniori. Programul fiecărei ediții cuprinde 
nu numai spectacole de teatru sau dans, ci şi specta- 
cole-lectură, întâlniri cu artişti, discuţii, dezbateri, 
lansări de carte, expoziții, filme documentare, în aşa 
fel încât toată lumea să aibă de unde şi ce alege. 

Ca selecționer şi director artistic al Festivalului 
Internaţional de Teatru pentru Publicul Tânăr laşi 
orice aş zice sau aş scrie despre el ar fi privit ca afec- 
tat de subiectivism. Pe bună dreptate! De oricâtă 
distanţare şi spirit critic aş da dovadă, suspiciunea 
s-ar susține. De aceea, recurg la fapte şi realități in- 
contestabile, singurele care alungă bănuiala. Prima 
constatare e că, uitându-ne puțin în jur şi în urmă, 
FITPTI e cel mai longeviv eveniment ieşean de artele 
spectacolului încă în viață. Anul acesta (6-12 octom- 
brie) numărăm a IX-a ediţie, una care se va preocupa 
de „neliniştile prezentului”, de anxietățile şi panicile 
cărora trebuie să le facem față la nivel individual şi 
social. Insecuritate, discriminare, migranți, război, 
Alzheimer, autism, violenţă, singurătate, atentate etc. 
Nu va fi o ediție sumbră, departe de noi gândul de a 
suplimenta tensiunile zilei. Programul se va concen- 


tra pe evenimente de artele spectacolului care re- 

flectă mediat artistic spaimele contemporane, nu 
puține, din păcate, care propun forme de artă ca 
experiențe ale prezentului. Fiecare ediție a FITPTI a 
avut câte o temă (tânărul artist român, noi realități 
teatrale, ludic, Est-Vest Europa etc.) din dorința de a 
menţine Festivalul viu, de a fi diferit de la un an la 
altul, de a avea surprize de fiecare dată. 

Pentru laşi, faptul că cel mai „bătrân” eveniment 
în viață e unul la a lX-a ediție nu e tocmai o 
performanţă. Asta indică lipsa de continuitate în pro- 
iect, absența susținerii, oboseala, epuizarea la care 
ajung organizatorii şi care îi determină să renunţe. 
Eurodans, festivalul de dans contemporan realizat de 
regretatul Dan Brezuleanu într-o vreme când era sin- 
gura manifestare de gen din România, a apus după 
zece ediţii. Periferic, festivalul de arte vizuale orga- 
nizat de Vector, a ajuns la numai opt ediții. Și unul şi 
celălalt au lăsat urme apreciabile în peisajul naţional 
şi internațional. Dar s-au stins, întrucât organizato- 
rilor le-a fost atât de dificil să le ducă mai departe 
încât au decis să abandoneze. Și le-au pus capăt. Un 
moment de exasperare am avut și eu, cu a şasea 
ediție, când eram la un pas de-a anunța public că 
renunţ! Tema ediţiei a fost „Ludic” şi, în ciuda tuturor 
vicisitudinilor, a ieşit atât de bine încât am făcut şi 
FITPTI VII, VIII şi, acum, LX. 

FITPTI a reuşit să-şi împlinească menirea, să 
adune comunitatea, să fie element de coeziune, să fie 
o sărbătoare. Nu am nicio îndoială că a schimbat 
viața teatrală a laşului, a regiunii, contând la nivel 
național şi internațional. Dovadă: acordarea titulatu- 
rii de „Festival European” de către Asociaţia Festiva- 
lurilor Europene cu sediul la Bruxelles. S-a petrecut 
anul trecut şi înseamnă o certificare continentală a 


calității FITPTI, a impactului cultural pe care l-a avut. 


FITPTI e 


internațională. 


un nod într-o importantă rețea 

O direcție vitală în acest sens au fost parteneria- 
tele. Cu ambasadele, cu institutele culturale, cu orga- 
nisme din străinătate care ne-au sprijinit nu doar 
moral, ci şi financiar. Tot cu ajutorul partenerilor am 
realizat şi coproducții internaţionale (Kajtus, vrăjito- 
rul după Janus Korczak — cu Institutul Cărții Cracovia 
şi Institutul Polonez Bucureşti; Când visăm de Verena 
Koch şi Kirsten Pell - cu Centrul Cultural German laşi 
şi Forumul Cultural Austriac Bucureşti). De regulă, pe 
ediție au fost evenimente şi artişti din 15 ţări ale 
lumii. În 2016, vor fi peste 400 de oameni de teatru, 
din 17 țări! Înainte de a veni la FITPTI nu ştiau prea 
multe lucruri despre România, despre laşi, nici atât. 
Le-au aflat, au văzut cu ochii lor că, în ciuda imaginii 
pe care țara noastră o are în străinătate, suntem oa- 
meni normali, că avem artişti valoroşi. FITPTI a avut 
de fiecare dată artişti asociați şi producţii ale festiva- 
lului, precum Pisica verde de Elise Wilk (2015 regia 
Bobi Pricop, scenografia Irina Moscu) care a dus 
Teatrul „Luceafărul” în valorosul clasament al nomi- 
nalizărilor UNITER, categoria Regie. Pentru prima 
oară în 26 de ediţii ale Galei, un teatru pentru copii 
şi tineret, Teatrul „Luceafărul” din laşi, figurează 
acolo. E un first istoric! 

Ne-am deschis şi spre companii din sectorul in- 
dependent care realizează, în condiţii de precaritate 
materială, spectacole curajoase, vii, făcute de tineri 
cărora nu le e deloc uşor să își găsească un loc. În 
România există un hiatus între sectorul de stat şi cel 
privat şi asta e contraproductiv. FITPTI i-a evidenţiat 
şi pe independenți, aşezându-i firesc alături de 


etatişti, într-o platformă comună. 

CULTURA IEȘEANĂ AZI 


FITPTI e un festival muncit, la care trudeşte unan feedback-ul cald, pozitiv ne-au dat puterea să conti- 
de zile mica echipă a Teatrului „Luceafărul”. De fapt,  nuăm. Plus încăpăţânarea. Ambiţia de a nu ceda. De 
nu numai ei, ci şi rudele şi prietenii lor, prietenii a demonstra că, în ciuda dificultăţilor, cu preţul amâ- 
„Luceafărului” care ne-au ajutat când i-am solicitat  nării unor proiecte personale, se poate. Şi trebuie 


sau s-au oferit ei singuri să ne ajute. Cred că asta şi făcut. 


Ş LUCEAFĂRUI 
AlAȘI 


SPECTACOLE | FILME _ 
DE CARTE | ATELIERE ă * octombrie 
E-LECTURĂ 2 2 [1] 1 6 


EXPOZIȚII 


ada | Danemarca d Polonia | Portugalia | Republica Centrafricană 
ia | Italia | Letonia România | Spania | Li 


NELINIȘTILE 
PREZENTULUI "INTERNAȚIONAL DE TEATRU 
PENTRL PUBLICULȚI NĂR IAȘI. 


9 ra + mu, UI ere ceace. ESTE gis 
ție ORL Casta MPBIE 0 mat pa 

FESTIVALUL, MODĂ SAU SOLUȚIE? 


1. Ce reprezintă pentru dvs. ideea de 
„festival”? Consideraţi că este o noţiune 
uzată sau, din contra, că poate să deno- 
mineze, în continuare, întâmplări cultu- 
rale autentice? 


2. Rememorând secvenţe ale Iașului 
cultural din 1990 încoace, consideraţi că 
orașul este „predispus” la festivaluri? 
Cum ați descrie această istorie recentă a 
festivalurilor ieşene? Ce este balast şi ce 
este recuperabil din memoria festiva- 
lieră colectivă a ieșenilor? 


3. În atribuţiile cui ar trebui să fie 
iniţierea, organizarea şi finanţarea unui 
festival? 


4. Care credeţi că sunt criteriile ce 
cuantifică succesul și, implicit, utilitatea 
unui festival? 


5. Cum vedeţi viitorul orașului din 
perspectiva ideii de festival? E indicat ca 
operatorii culturali să-și canalizeze 
energiile pe această direcţie sau ar tre- 
bui să caute alte soluţii, alte formule cul- 
turale? 

Andra ALEXA 


(coordonator Street Delivery lusi) 


IODĂ SAU 


S 


OLU 


Un festival poate fi organizat de oricine... 


1. Ideea de festival nu mi se pare o noțiune uzată, 
având în vedere că de-a lungul timpului acest cuvânt 
sau această manifestare şi-a lărgit domeniul de inte- 
res. Festivalul nu mai e acum doar un moment de ce- 
lebrare a unui eveniment cât şi o manifestare 


artistică sau culturală. 


2. Cred că în laşi până recent am avut prea puține 
manifestări culturale, multe dintre ele din păcate nu 
au avut continuitate. Nu cred că lașul are această 
predispoziție către festivaluri de calitate, cum mi se 
pare că nu are un public educat în înțelegerea acestor 
manifestări culturale. Din punctul meu de vedere, 
orice este posibil şi s-a dat startul cu FILIT, Street 
Delivery, Hangariada, FIE, La vie, doar că trebuie mai 
multă implicare atât din partea instituţiilor dar şi a 


comunității ieşene. 


3. Cred că un festival poate fi organizat de oricine 
(privat sau public), contează foarte mult să aibă 
susținere din partea instituţiilor din oraș. Într-un 
oraş în care se vrea ca această latură să se dezvolte 
şi să ia amploare cred că finanțarea trebuie să vină şi 
de la Primărie nu numai din contracte de sponsori- 
zare de la anumite firme. Există fonduri care pot fi 


alocate atât pentru evenimentele organizate de 


Primărie dar şi pentru cele organizate de diferite ONG- 


uri sau Fundaţii. 


4. Pentru ca un festival să aibă succes nu trebuie 
sa aibă cei mai scumpi performeri, cea mai bună mu- 
zică sau cea mai bună mâncare, ci sa aibă o idee care 
să creeze un impact în rândul participanţilor, lucru 
care poate asigura continuitatea acestuia. Un festival 
trebuie să îţi transmită ceva, trebuie să aibă atmos- 
feră, să fie un spaţiu de relaxare, o evadare din coti- 
dian. De asemenea, un festival ar trebui să vină în 
sprijinul comunității, să unească generaţii prin dife- 


rite tipuri de activități sau manifestări. 


5. Un astfel de eveniment în oraşul laşi ar aduce 
foarte multe beneficii şi mi se pare că ar fi indicat ca 
operatorii culturali să se mobilizeze în această 
direcție. Organizarea unui festival implică foarte 
multe resurse financiare şi umane, dar cu o echipă de 
oameni cu experienţă în acest domeniu totul e posi- 
bil. Avem nevoie de un festival având în vedere că alte 
oraşe ne-au luat-o înainte, ştim că se poate şi putem 
învăța sau colabora cu alți organizatori pentru a fa- 


cilita acest demers. 

ALUL, MO 


Florin BĂRHĂLESCU 


(antreprenor în domeniul turismului) 


DĂ £ 


Avem energii bune și frumoase, dar... 


1. Festivalul este o manifestare artistică ce se 
desfăşoară pe parcursul unei perioade determinate 
de timp şi cuprinde o varietate de manifestări artis- 
tice. La laşi cu siguranță nu a fost prezent atât de 
mult încât să fie considerat uzat. S-a demonstrat prin 
prima ediție a Festivalului Internaţional al Educaţiei 


că se poate şi la laşi cu rezultate foarte bune. 


2. Avem energii bune şi frumoase atât de la 
studenți cât şi din urbe, energii ce stau nefolosite sau 
aleg să se manifeste în alte părți. Istoria recentă ne 
arată cât de mare a fost aportul profesioniştilor şi 
entuziaştilor ieşeni în realizarea de evenimente de 
succes atât în țară cât şi în străinătate. Pentru a le „re- 
cupera” este suficient să le creăm cadrul şi să le asi- 
gurăm o susținere administrativă coerentă, bazată pe 


încredere şi respect reciproc. 


3. Principalii actori sunt administrația, comunita- 
tea şi profesioniştii. Paleta în care laşul a fost prezent, 
de la tradiții şi până la rock, ne arată şi care sunt 
soluţiile. În afară de festivaluri sunt și alte eveni- 
mente care dau oraşului un caracter de oraș viu; mă 
refer la diverse alte evenimente cu impact local, 
național şi internațional, atât pe zonă de divertisment 


cât şi în domeniul academic. 


4. Dacă nu încerci, nu ştii ce ai pierdut. De abia 
după ce a avut loc un asemenea eveniment putem să 
cuantificăm. Succesul şi utilitatea sunt concepte care 
nu stau neapărat în interdependenţă. Succesul poate 
fi internaţional, iar utilitatea să fie locală; şi invers. 
Perspectivele în acest domeniu sunt determinate de 
destul de multe variabile. Aici cuvântul specialiştilor 


este extrem de important. 


5. Operatorii culturali finanţaţi de administrație 
ar trebui să îşi îndeplinească misiunea cât mai bine 
şi nu să rămână într-o stare de pasivitate. Indiferent 
dacă vorbim de un cinematograf, o casă de cultură 
sau un muzeu, atâta timp cât nu sunt instituții vii în- 
seamnă că investiţia în ele este improprie şi ar trebui 
realizate schimbări. Dacă vorbim despre operatorii 
privați, aici vedem deja o efervescenţă și o calitate 
apreciată la nivel naţional şi internațional. Va trebui 
să găsim şi aici soluții astfel încât să avem aceşti ac- 
tori culturali implicaţi în viața cetății. Avem exemple 
foarte bune care ne arată că se pot face şi bani din 
astfel de acțiuni şi că un festival nu înseamnă doar o 
manifestare a unui orgoliu local. laşul este un oraş 
care trebuie asumat întâi de cetățeni şi administrație 
şi de abia după aceea să ne apucăm să îl criticăm sau 


(şi mai grav) isnorăm. 

Dragos BÂSCĂ 


(manager Twin Arts) 


Avem nevoie de mai mult curaj... 


1. Nu are cum să fie o noţiune uzată, în România 
cel puțin. Nu am avut festivaluri care să fi atras zeci 
de mii de oameni din ţară şi din afara ei, aşa că, pen- 
tru noi, ce e mai bun, acum începe. Cred că dacă un 
festival are poveste, are substanţă şi are viziune, 
poate avea un impact grozav într-o comunitate şi asta 
nu e puțin lucru. Vedeţi cazul Clujului cu Electric 
Castle, TIFF, Untold, Jazz In The Park. 


2. Sincer să fiu, deşi sunt născut aproape de anii 
'80, nu îmi aduc aminte de festivaluri care să fi avut 
foarte mare impact în oraş, iar în afara lui cu atât mai 
puțin. Ştiu din auzite că a existat un festival de dans 
interesant, mergeam mereu la Fâte de la Musique or- 
ganizat de Centrul Cultural Francez şi, venind mai 
aproape de zilele noastre, văd că merg mai departe 
festivalurile de teatru FITPTI şi Euroart. Nu ştiu exact 
ce s-a întâmplat la FILIT, dar e păcat că au existat atâ- 


tea discuţii contraproductive în jurul lui. 


3. Nu cred că festivalurile sunt în atribuţia cuiva. 
Eu le văd plecând ca iniţiative private ale antrepre- 
norilor culturali sau ale artiştilor. Peste tot în lume, 
ei sunt cei care au construit evenimente remarcabile. 
Finanţarea lor se poate realiza prin sponsorship din 
zona privată, din vânzarea de bilete şi din fonduri pu- 


blice. 


4. N-aş vrea să vorbesc de criterii, ca în ghidurile 
de finanțare. E destul de evident ce impact economic, 
social şi cultural pot avea festivaluri care atrag zeci 
de mii de plătitori de bilete din toată țara şi din toată 
lumea. Când ai acest flux de turiști, când reuşeşti să 
dezvolți un hub cultural la tine în oraş, efectele sunt 
multiplicate. Apar alte inițiative, apare un reflex al 
sponsorilor de a se implica, se stimulează industrii, 
freelanceri, apare un sentiment important de mân- 
drie în rândul comunității şi în jurul acestor succese 
se poate desena o strategie culturală pe care orice 


primar trebuie să o respecte. 


5. Cred că ce lipseşte laşului în acest moment nu 
este neapărat un festival şi nici un titlu de capitală 
culturală. Ne propunem obiective un pic prea mari 
dintr-o frustrare provincială. Avem nevoie de mai 
mult curaj şi de evenimente recurente solide, care să 
crească un public. E vital ca operatorii culturali să în- 
drăznească mai mult, să dezvolte proiectele ce pot 
deveni festivalurile de mâine. Niciun festival nu a fost 
uriaş de la bun început şi nici nu e natural să fie aşa. 
Cred în lucrurile construite organic, abil, cu intenții 
serioase şi din pasiune. Nu cunosc altă cale prin care 


poți să reuşeşti. 

FESTIVALUL, MODĂ SAU SOLUȚIE? 


Cristina BODNĂRESCU 
(coordonator al Festivalului Temps d'Images Cluj) 


Nu trebuie să ne propunem să schimbăm lumea 


printr-un 


1. În ultima vreme mai toate evenimentele mici, 
mari, îşi spun festivaluri (de exemplu Festivalul 


Îngheţatei). Festivalurile sunt pentru mine în primul 


rând ocazia unor întâlniri. Între artiști, organizatori 
şi public. O întâlnire între practici, estetici, concepte 
şi oameni curioşi. Mi se par absolut necesare astfel 
de întâlniri care pentru o scurtă perioadă de timp 
oferă un concentrat artistic. Nu cred că trebuie scă- 
pată din vedere şi latura „festivă” a festivalurilor. E 
important să ne luăm timp să sărbătorim, să ne bu- 
curăm de organizarea / participarea la un festival, 
chiar dacă, de cele mai multe ori, cei care fac parte 
din organizare omit sau sar peste partea de cele- 
brare. 


2. Orice localitate e „predispusă” festivalurilor. 
Dacă s-au putut face festivaluri în Darabani (oraş cu 
mai puţin de 10.000 de locuitori, jud Botoşani, Festi- 
valul Zilele Nordului) sau un eveniment care se poate 
transforma în festival în Bogata (sat cu mai puţin de 
2000 de locuitori, jud Mureş, Jazz in The Park Bogata 
Edition), sau fabulosul Festival de Jazz de la Gărâna, 
un mic sat în mijlocul munţilor, câte nu s-ar putea 
face în laşi? Cu toate astea, nu avem o tradiţie a festi- 
valurilor. Organizând timp de câţiva ani Festivalul 


ContemporaniS în laşi, în fiecare an parcă reluam în- 


festival 


| AVRAHAM GOLDEADEN 


401908 
ARO DRAMA ÎSTOMIEJORLI 


Avraham Goldfaden, 
cel ce a inspirat efemerul Festival cu același nume 

E 


Ezi 


STIVALUL, MO 


treg procesul de la zero. Era o luptă constantă de re- 
confirmare a necesităţii evenimentului către 
instituţiile publice (universitate, primărie, teatru) şi 
oricât de tânăr, energic şi pasionat eşti, la un moment 
dat oboseșşti. 

Fiind interesată în special de teatru îmi amintesc 
de evenimentele din domeniu şi câteva ar merita re- 
cuperate sau susținute în continuare. 

Îmi amintesc mereu cu plăcere de edițiile, puține, 
ce-i drept, ale Festivalului Internațional de Teatru 
„Avram Goldfaden”, singurele ocazii de a vedea şi alt- 
ceva pe scenele locale. Nu cred că ai cum să te 
dezvolți dacă nu ieşi din bula ta, din sfera obișnuită 
şi participarea la astfel de evenimente, nu doar pen- 
tru publicul „neavizat” cât mai ales pentru artiștii din 
aceste localități are un potenţial fabulos. 

Am participat (ca spectator) de câteva ori şi am 
urmărit de la distanță programarea Festivalului 
Internaţional de Teatru pentru Publicul Tânăr care 
mă surprinde foarte plăcut cu programul, publicul lor 
fiind pregătit din timp cu estetici şi discursuri di- 
verse. 

Festivalul Perform a apărut şi dispărut fulgerător, 
cu un program îndrăzneț față de obişnuința publicu- 
lui şi aş fi fost foarte curioasă să văd cum se dezvoltă 
evenimentul şi mai ales publicul după câteva ediţii... 

N-am cum să nu amintesc şi de Festivalul 
ContemporaniS pe care l-am coordonat câteva ediții, 
eveniment născut dintr-o sinceră nevoie de întâlnire 
şi prim pas de posibile colaborări între studenții 
facultăților de teatru din țară. Iniţial festivalul trebuia 
să fie „predat” generaţiilor următoare dar transferul 
(din păcate) nu s-a mai realizat. Promovând teatrul 


contemporan şi formele sale noi de expresie, în in- 

terpretarea studenților artişti, avea un public 
potenţial foarte mare... Sper să se reia cândva 
într-un fel sau altul! 

Şi chiar dacă e în afara ariei mele directe de inte- 
res profesional şi chiar dacă a pornit după ce mă mu- 
tasem deja din laşi, Festivalul Internaţional de 
Literatură şi Traducere lași (FILIT) mi s-a părut cel 
mai vizibil eveniment la nivel național şi 
internațional, cu un concept şi program foarte cura- 
joase şi bine gândite. 

Ce nu cred că trebuie scăpat din vedere este 
creşterea naturală, organică a unui eveniment. Publi- 
cul în primul rând trebuie să fie pregătit/ educat şi 
crescut odată cu festivalul şi, de multe ori, dezvolta- 
rea unui festival nu trebuie să însemne neapărat mai 
multe zile, mai multe evenimente, pentru că „mai 


mult” nu înseamnă, de cele mai multe ori, „mai bun”. 


3. Ca orice acțiune întreprinsă, cred că şi festiva- 
lurile, dacă nu se nasc din necesitatea, din nevoia 
reală de a umple un gol, o nevoie, nu merită făcute. 
Festivalurile ar trebui inițiate de oamenii care au ex- 
pertiză în domeniul respectiv. Consultanții externi mi 
se par şi ei foarte necesari. E nevoie de oameni care 
să conceapă un eveniment unitar ca şi concept şi 
foarte bine conectat la oferta culturală regională / 
naţională/ internațională. 

Ar fi ideal ca instituţiile care deţin spațiile sau do- 
tările necesare să colaboreze cu organizatorii (fie ei 
instituții sau ONG-uri) înțelegând beneficiile conexe 
pe care le poate aduce un eveniment organizat poate 
de altcineva în spaţiile gestionate de ei. Poate o să 
dispară cândva atitudinea unor directori „stăpâni” ai 


locului și nu manageri de instituție culturală. În 

acelaşi sens, cred că atribuţiile şi competențele 
administrațiilor locale sunt limitate şi nu ar trebui să 
se erijeze în organizatori de evenimente culturale. 
Colaborarea sau cofinanțarea sunt cu totul altceva. 
Finanţarea ar trebui să vină de la beneficiarii eve- 
nimentului în sens larg. De la consiliile locale sau 
judeţene, atunci când evenimentul are importanță 
pentru comunitatea locală (într-un mod cât se poate 
de transparent — pentru a evita suspiciunile de nepo- 
tism şi corupţie; constant, pentru a avea continuitate 
şi rezultate palpabile după câteva ediţii; cu priorități 
clar stabilite şi în mod ideal cu evaluatori experți 
independenţi). Campaniile de crowdfunding sunt o 
sursă foarte bună mai degrabă de imagine decât de 
fonduri. Implicarea activă a publicului larg, potenţiali 
spectatori, dar şi oameni care-şi pot arăta susținerea 
chiar dacă nu pot fi prezenţi la evenimente, e o mo- 
dalitate de verificare, de validare sau responsabili- 
zare a spectatorilor. Şi mediul de business, în 
principal cel local, ar trebui să înțeleagă necesitatea 
şi să susțină perpetuarea evenimentelor care le fac 
potenţialii clienți mai atenţi, mai reflexivi, mai 


informați. 


4. Nu cred că trebuie să ne propunem să schim- 
băm lumea printr-un festival, nu putem ridica brusc 
nivelul cultural, nu putem anima un întreg oraş şi nu 
putem aduce beneficii economice fabuloase. Dar e 
esenţial pentru mine să ne propunem să contribuim 
câte puţin la fiecare. 

Sunt, evident, importante cifrele - numărul de 
spectatori, de evenimente, încasări, dar mai impor- 


tant e ce ai transmis ca mesaj publicului. Din 2012, 

de când lucrez la Festivalul Temps d'Images Cluj, mi 
se confirmă mereu că ce fac are un sens (nu doar pen- 
tru mine). Programăm spectacole care influențează 
sau cel puţin dau de gândit spectatorilor, îi pun să re- 
flecteze, să ia o poziţie, o atitudine, să aibă o reacție. 
Şi cred cu tărie că e util pentru privitori, pentru co- 
munitatea artistică locală şi pentru noi, ca lucrători 


culturali. 


5. Operatorii culturali vor munci mereu mult şi 
echipele de organizare nu sunt niciodată îndeajuns 
de mari. Cred că e acelaşi nivel de efort să organizezi 
un festival (un eveniment condensat şi concentrat pe 
o scurtă perioadă de timp) sau să organizezi progra- 
mul cultural dintr-un anumit domeniu sau instituție 
pe un an întreg. E poate greu de înțeles că programa- 
rea unei singure săptămâni poate dura un an întreg. 
Ar trebui să se evite surmenarea şi lucrul în echipe 
mici cu responsabilităţi foarte mari; în acelaşi timp 
echipele mari, fără o coordonare clară şi un concept 
bine stabilit, pot fi şi ele greu de gestionat. 

Sper să reapară sau să continue festivalurile care 
au avut loc în laşi şi să se nască altele noi. Dar pentru 
asta e nevoie de oameni cu experiență, de ONG-uri 
puternice, de cursuri de profesionalizare, de 
consultanță externă şi de o strategie clară, transpa- 


rentă şi asumată de instituțiile publice. 

Asistăm la un veritabil boom festivalier 


1. În România de azi, ideea de festival e foarte 
trendy. Toată lumea vrea să facă un festival. În ultimii 
ani, unele din festivalurile importante s-au consoli- 
dat, devenind adevărate instituții. Au apărut, în plus, 
multe festivaluri noi, chiar şi în oraşe lipsite de o 
mare tradiție culturală. Asistăm la un veritabil boom 
festivalier. Pentru a vorbi (mai bine spus, pentru a 
glumi) precum economiştii, riscăm ca motorul cultu- 
rii române să se supraîncălzească. Să intrăm într-o 
criză a supraproducției. Dacă totul va deveni festival, 
atunci nimic nu va mai fi festival. Moneda festivalieră 
ar putea deveni tot mai slabă. Se va devaloriza. Moti- 
vele proliferării festivalurilor sunt uşor de găsit (e 
mai uşor să strângi fonduri şi să faci promovare), dar 
poate cel mai important este faptul că viaţa cotidiană 
a culturii române este destul de palidă. Muzeele au 
puțini vizitatori în zilele obişnuite, însă când îşi des- 
chid porțile, precum la Noaptea Albă a Muzeelor, 
hoardele de vizitatori se năpustesc asupra unor 
expoziţii care ar putea fi văzute oricând. La fel se în- 
tâmplă şi în celelalte sfere ale culturii. 

Dintre festivalurile mari, prin tradiţie şi/sau prin 
buget, public ori reputație, merită amintite câteva: 
Festivalul Enescu, Sibiu Jazz Festival şi Gărâna Jazz 
Festival în lumea muzicii, apoi TIFF (Cluj-Napoca), 
Astra Film Festival (Sibiu) şi Festivalul de Film Istoric 
Râşnov în lumea filmului, Festivalul Internațional de 
Festivalul de Teatru 


Teatru Sibiu, Naţional 


(Bucureşti) şi FITPT (laşi) în lumea teatrului, FILIT 
(laşi), FestLit (Cluj-Napoca) şi „Poets in Transylvania” 
(Sibiu) în zona literaturii, mai nou, Art Encounters 
(Timişoara) în sfera artelor vizuale. Dar şi festivalu- 
rile din oraşele mici au crescut mult în ultimii ani. 
Festivalul Birlic (Fălticeni) şi experimentul 
Theaterstock (Bacău) din lumea teatrului, Serile 
Filmului Românesc (laşi) şi Festivalul de Film Istoric 
din Bucovina (Suceava, Câmpulung, Vatra Dornei) din 
lumea filmului, Folkever (Siret şi Rădăuți), Smida Jazz 
Festival ori, mai nou, Focşani Blues Festival din lumea 
muzicii sunt doar câteva dintre exemplele care îmi 
vin în minte. N-aş numi mai multe din Bucureşti, iar 
aceasta din motive pur subiective: nu merg la festi- 
valurile bucureştene (deşi particip la manifestări aca- 
demice din domeniul filosofiei) pentru că percepția 
mea asupra capitalei este mai curând una adminis- 
trativă. Festivalurile presupun atmosferă destinsă, 
ceea ce rareori am simțit în Bucureşti. 
Autenticitatea demersului cultural pus în joc în- 
tr-un festival cred că se află în dependenţă de două 
aspecte: creația artistică şi culturală special realizată 
pentru festivalul respectiv şi experiența pe care o 
poate avea publicul. Dacă al doilea aspect e dificil de 
cuantificat, cel dintâi se pretează şi unei analize 
parţial cantitative. Un festival este cu atât mai bun cu 
cât produce cultură, nu doar expune ceea ce a fost 


creat anterior. Cu alte cuvinte, când îşi permite să îi 

provoace pe artişti să creeze pentru acel festival un 
produs pe care îl expun acolo în premieră. Însă acest 
imperativ diferă de la un domeniu cultural la altul. În 
teatru şi în muzică totul se produce la vedere, în fața 
publicului, interacțiunea dintre creatori şi public 
fiind imediată, totală. La polul opus cred că se si- 
tuează festivalurile de film, poate cele mai expozitive 
dintre toate. Căci filmele nu sunt produse pentru un 
anumit festival. Publicul lor ţintă nu este publicul 
dintr-un loc precis, participant la acel festival. 
Prezenţa regizorilor şi a actorilor desigur că poate 
conduce la o frumoasă interacțiune cu publicul, una 
care poate contribui la mai buna înțelegere a filmelor, 
dar ea rămâne secundară în raport cu acestea. Căci 
felul în care regizorul vorbeşte despre propriul film 
nu reprezintă o piesă decisivă nici pentru înțelegerea 
profesionistă a filmului, cea pe care o realizează cri- 
ticii de film, nici pentru felul în care publicul obişnuit 
priveşte pelicula. Nici regizorul, nici actorii nu mai 
sunt stăpânii sensului. Ei au vorbit în film, care de- 
vine acum independent de ceea ce ei au vrut să spună 
sau cred că au spus. La jumătatea distanței se află, 
cumva, festivalurile de artă şi cele de literatură. Aces- 
tea pot produce cultură propriu-zisă în cadrul festi- 
valului, şi totuşi anterior expunerii ca atare. Artiştii, 
respectiv scriitorii pot fi mobilizați pentru a crea ceva 
special, prin finanțarea proiectelor ori prin rezidenţe. 
Desigur că asta se petrece anterior festivalului, dar 
special pentru acesta. Deşi aflați în spatele operei, ar- 
tistul şi scriitorul sunt totuşi aproape, le simțim 
munca, mobilizarea de forțe în vederea festivalului. 
În plus, scriitorul poate fi şi pe jumătate actor, dacă 


îşi citeşte creaţiile în cadrul festivalului. 


2. Încercări au fost multe în laşi, în toate ariile cul- 
turale. Însă puţine festivaluri au trecut pragul prime- 
lor două ediții şi tot puţine au reuşit să atingă nivelul 
excelenţei. Unele s-au împotmolit din cauza infra- 
structurii proaste, altele din cauza autorităților, 
foarte multe din cauza absenței sponsorilor. 

Dincolo de acest aspect, în memorie mi-au rămas 
manifestările de amploare din două direcţii ale cultu- 
rii: arta contemporană şi literatura. Cred că în acestea 
laşul poate concura cu succes cu celelalte oraşe mari. 
Bienala de artă contemporană „Periferic”, fondată de 
Matei Bejenaru, cu 8 ediţii între 1997 şi 2010, este pri- 
mul festival de anvergură pe care l-a avut Iaşul, într-o 
perioadă în care, să ne amintim, arta contemporană 
era o necunoscută pentru publicul larg şi un inamic 
pentru establishment-ul artistic al vremii. Dacă există 
un public pentru arta contemporană în laşi, meritul 
cel mai mare îl au „Perifericul” şi revista Vector, reali- 
zată în cadrul aceluiaşi proiect. Revenirea aceleiaşi 
echipe cu o nouă bienală, de data aceasta de fotografie 
contemporană, CAMERA PLUS, trebuie privită ca un 
nou semn că arta contemporană este foarte vie la laşi. 

În zona literaturii, desigur că FILIT-ul a reușit să 
se impună, încă de la început, ca fiind cel mai mare 
festival de literatură din România. Având ca inițiatori 
câțiva scriitori de certă valoare, dispunând de un con- 
cept complex, cu invitați de primă mărime şi cu o 
atenţie deosebită acordată publicului tânăr, FILIT-ul 
a ridicat ştacheta la o înălțime la care numai FILIT-ul, în 
viitor, ar putea din nou ajunge. 

Deşi laşul nu are un festival generalist de teatru, 
există totuşi FITPTI, festivalul destinat publicului 
foarte tânăr, realizat cu pricepere şi atenţie la detalii 
de Oltița Cîntec şi echipa entuziastă a Teatrului 


„Luceafărul”. 

Încercările din zona muzicală sunt încă destul de 
palide, cu toate că prima ediţie a festivalului de mu- 
zică electronică ElectroLive Session a fost o reuşită, 
necontinuată din motive logistice, se pare. Festivalul 
de rock încă nu are amplitudine, iar muzica clasică 
nu mai are nici măcar sala Filarmonicii. Probabil cel 
mai mare concert din laşi rămâne încă acela al 
formaţiei Phoenix, la revenirea în țară după revoluţie. 
lar cel mai mare „festival”, cu succes la public şi con- 
tinuitate, e tot pelerinajul la moaştele Sfintei 


Parascheva... 


3. Trăim, totuşi, într-o zonă săracă, iar legea fis- 
cală nu încurajează sponsorizarea. Dependenţa de 
finanțările publice aduce cu sine, în mod regretabil, 
o (cvasi)dependenţă de toanele politicienilor şi de jo- 
curile politice. Politicienii noştri înțeleg destul de 
greu că pot câştiga imagine şi fără să fie prezenţi 
peste tot. Statul n-ar trebui să producă deloc cultură. 
Nici să dicteze ce e bun şi ce e rău în cultură. 
Finanţarea celor mai bune proiecte ar fi bine să fie 
decisă de comisii independente politic, străine clasei 
politice şi chiar din afara laşului. 

Cred că festivalurile nu pot fi inițiate decât de ope- 
ratori privaţi cu structuri flexibile (asociaţii, fundații). 
Finanțarea publică a primelor ediţii trebuie să fie în- 
locuită, mai apoi, cu finanţări private, pentru a evita 
coliziunea cu lumea politică. Mai cred că un festival 
sănătos - iar acest lucru e valabil în multe alte zone 
ale culturii şi ale vieţii — trebuie să pornească de jos 
şi să se dezvolte organic. Cel mai bine este dacă apare 
din interiorul unui grup cu relații interumane deja 
sudate. Nu cred, aşadar, în construcțiile abstracte. 


Unele din marile festivaluri au devenit veritabile 


2 
. 


QC / 

maşini de strâns fonduri, dar şi mecanisme complexe 
de promovare a localităţii şi a turismului din zonă. 
Sunt mai eficiente decât fabricile din oraşe, având bu- 
gete ameţitoare. Lucrează ca nişte mici corporații, îşi 
deschid filiale, desfăşoară turnee în toată țara. Știu 
mulți oameni care evită astfel de festivaluri, pentru 
că industria din spate, vizibilă în cele mai mici detalii, 
li se pare a fi un spectacol dizgraţios, împotriva ideii 
de nişă culturală. O abatere, deci, de la autenticitate. 
Există festivaluri care refuză în mod programatic să 
ajungă la dimensiuni mari, nedorind să treacă pragul 
care separă nişa culturală de marele public. Şi nedo- 
rind să devină comerciale. 

În unele cazuri, mai ales în localităţile mici, 
autoritățile au văzut în festivaluri nişte oportunități 
pentru a promova oferta turistică, deja existentă sau 
abia construită în jurul festivalurilor. Poate că Iaşul 
ar deveni atractiv datorită evenimentelor lui cultu- 
rale, dacă altfel turismul nu se poate dezvolta. De ce 


nu? 


4. Într-o lume normală, continuitatea este un cri- 
teriu. Cred că la noi unii gândesc festivalurile după o 
formulă tipic românească: aceea de a trage un tun, o 
idee atât de răspândită în mult prea îndelungata 
tranziție postdecembristă. Aceştia cred că pot câştiga 
capital de imagine - şi chiar câştigă, din păcate - dacă 
fac evenimente mari, vizibile, dar lipsite de durată. 
Dacă am trăi într-o cultură şi într-o civilizație nor- 
male, astfel de practici ar trebui să acționeze ca un 
bumerang: să aducă nu un capital de imagine, ci un 
deficit de imagine. Ai gândit prost un festival, nu 
reuşeşti să continui după prima ediție - atunci e clar 


că nu eşti un bun manager cultural şi vei fi scos din 

circuit. Treci drept neserios. Eşti un looser. Acest cri- 
teriu ar trebui să-l aplicăm în toate ariile societății și 
ale culturii: ca manager de spital, ca organizator al 
unui colocviu, ca editor al unei reviste, ca fondator al 
unei edituri etc. etc. Dacă nu eşti sigur că vei avea 
continuitate, atunci mai bine nu încerca. Există ori- 
când varianta evenimentelor punctuale, care nu pre- 
supun continuitate. Desigur că nimeni nu poate 
coordona la nesfârșit un festival, o revistă sau un co- 
locviu. Dar poate gândi lucrurile în așa fel încât să 
construiască o echipă competentă şi să formeze tine- 


rii care vor putea duce mai departe acea construcție. 


5. Construcțiile mari sunt adesea prea mult legate 
de numele și de prezenţa în carne şi oase a fondato- 
rului. Dacă nu mai are chef, festivalul poate dispărea. 
E propria lui jucărie. La fel e cu secţiile din spitale sau 
cu unele construcţii universitare. Într-o vreme, în 
universități se vorbea despre „masteratul lui X” sau 
„centrul de cercetare al lui Y”. Desigur că asta se în- 
tâmplă și în alte ţări cu universități conservatoare, 
precum Germania. Dar nu e cazul să copiem lucrurile 
proaste. 

Cred că deja există o replică la ideea de festival: 
proiectul. Este o construcţie provizorie în chip pro- 
gramatic, care nu obligă la continuitate. Este un 
model care funcționează firesc în lumea artei, unde 
colaborările sunt mai mult punctuale. Facem parte 
nu dintr-o tradiţie, nici dintr-o școală, ci suntem mai 
curând parte a unei rețele, în care unii colaborează 
punctual cu alții, apoi îşi mută interesele în altă parte. 
Sunt structuri delocalizate, fluide, precum moderni- 
tatea descrisă de Zygmunt Bauman. E o formă de va- 
gabondaj din care nu ai decât de câştigat. Poate că ea 


funcţionează asemenea unei firme: o vinzi când e pe 


plus, pentru că după aceea oricum va stagna sau va 
scădea, La fel aici, pleci în plină glorie. Îţi faci numărul 
şi fugi în altă parte. Cred mult în continuitate. Numai 
că aceasta e greu de realizat. 

În ultimii ani, multe festivaluri mici ale Iașului 
s-au lăsat înglobate sub o umbrelă mai mare, care se 
doreşte a fi un „festival al festivalurilor”. De dragul 
finanțărilor, desigur, şi poate cu speranţa că vor de- 
veni mai vizibile. Cel din urmă lucru nu s-a întâmplat. 
lar cel dintâi poate constitui o imensă capcană. Lă- 
sându-se înghiţite într-un eveniment al tuturor și al 
nimănui, lasă impresia de provizorat și de oportu- 
nism. Dacă intenţia autorităților a fost probabil una 
bună, ideea în sine e una proastă. Distorsionează 
concurența de pe piața evenimentelor culturale, con- 
struind o pseudorealitate culturală şi ajungând, ast- 


fel, fie la kitsch, fie la rele practici. 


1 E ri To fringe or not to fringe 
22-29 iunie TOT 


Afişul primei şi ultimei ediţii a 
Festivalului de Teatru Perform lași 

Mădălina COCEA 


(responsabil promovare FILIT) 


Din păcate, finanțarea publică 


vine la pachet cu zeci de 


1. „Gratuit*”, „share şi câştigi garantat un iPhone”, 
„ofertă limitată” - sunt singurele trei expresii pe care 
le privesc cu o neîncredere mai mare decât titulatura 
de „festival internaţional”. Am auzit-o de prea multe 
ori. Festivaluri internaționale de dans popular, de 
multiculturalitate, de poezie, de educaţie, de port au- 
tentic etc. Ştiu dinainte ce înseamnă „internațional”. 
Înseamnă să fie câțiva invitați din Republica Moldova, 
eventual din Bulgaria şi Ucraina. Folosit aşa, cuvântul 
„internațional” mă jigneşte la fel de tare ca o panglică 
tăiată într-o campanie electorală de un primar anche- 
tat de DNA. Mă jigneşte pentru că este lipit ca un 
abțibild peste orice manifestare însăilată din tot felul 
de adunări de duzină, ca şi cum nu ar înțelege nimeni 
că acel „festival internațional” nu se poate ascunde 


sub hainele împăratului. 


2. În istoria recentă ieșeană, au fost prea puține 
excepţii, dintre care cea mai notabilă cea a FILIT-ului. 
Până şi în cazul lui, am fost sceptică până la prima 
şedinţă de echipă la care am participat, când l-am 
auzit pe Dan Lungu spunând să nu cumva să avem 
invitați doar din vecini şi să ne facem de râs. Şi nu or- 
ganizând, ci participând în fiecare zi la FILIT, cot la 
cot cu taţi liceenii veniţi să ia un autograf de la auto- 


rul lor preferat sau aşezată pe podeaua Teatrului 


Naţional când nu mai erau suficiente locuri, doar ast- 
fel am înțeles ce înseamnă „internaţional” Înseamnă 
o apropiere între public şi oamenii care au părut 
mereu imposibil de întâlnit — fie ei scriitori, muzi- 
cieni, artişti vizuali, dansatori. Mai înseamnă şi să se 
audă despre tine şi alți oameni decât cei din propria 
ogradă: când se scrie despre tine în cele mai citite 


ziare europene, da, atunci eşti „internațional”. 


3. Nu cred că există un răspuns corect la această 
întrebare, altul decât „depinde de festival”. Vor exista 
mereu festivaluri pentru public de masă perfect ca- 
pabile de autofinanțare, dar asta nu înseamnă că al- 
tele nu trebuie organizate. Un festival de anvergura 
şi necesarul de logistică al FILIT-ului, de exemplu, nu 
poate fi finanțat decât de stat - măcar pentru primele 
ediții. Din păcate, finanțarea publică vine la pachet 
cu zeci de reguli financiare rigide, de multe ori ridi- 
cole, complet incompatibile cu flexibilitatea, mana- 
gementul riscului şi gândirea pe termen lung de care 


are nevoie un eveniment de succes. E suficient să 


priveşti spre cele mai mari festivaluri româneşti: ma- 


joritatea sunt organizate cu o contribuție 


substanțială de la bugetul public şi majoritatea au 
„picat” diversele controale ale Curţii de Conturi. Este 


greu să explici experților contabili că, în domeniul 

culturii, câştigătorul nu este cel care se vinde cel mai 


ieftin. 


4. „Utilitatea” şi „succesul” sunt două concepte 
foarte diferite. Aş defini „succesul” simplu - ca fiind 
situaţia în care mai mulţi oameni şi-ar dori să meargă 
la festival la următoarea ediţie decât cei care au par- 
ticipat deja. „Utilitatea” se cuantifică în mod diferit, 
în funcţie de cei la care ne raportăm - participanţi, 
invitaţi sau comunitate. Nu cred că un festival ar tre- 
bui să poarte povara de a fi „util, la fel cum o poezie 


nu are nevoie să fie utilă pentru a exista. 


5. Un festival îi este la fel de necesar spiritului 
Iaşului pe cât îi este o autostradă maşinilor sale. În 
ultimii douăzeci de ani, laşul s-a mulţumit să ofteze 
periodic după statutul său de capitală a culturii şi să 
se lamenteze atunci când oraşe precum Baia Mare, 
Alba Lulia sau Sfântul Gheorghe au dovedit că au o 
viaţă culturală mai vie şi mai proaspătă. Literatura, 
prin FILIT, a arătat până acum cel mai mare potenţial. 
Din păcate, formula preferată de autorităţi - cea a în- 
săilării, a evenimentelor pe hârtie — nu poate funcţiona 
şi aici: un festival internaţional nu se poate întâmpla 


la noi decât dacă vrea şi laşul, şi nu în pofida lui. 


Matei Bejenaru, amintindu-și de Bienala de artă contemporană „Periferic” 
Sursă foto: wrurwradiois.com 

Luminița CORNEANU 


(critic literar, traducător, șef Serviciu Culturii Scrisă din Ministerul Culturii) 


lașul are ce pune în recipientul destinat literaturii 


1. Un festival este — sau ar trebui să fie — o sărbă- 
toare. A filmului, a cărții, a muzicii, un prilej de a săr- 
bători creatorii din domeniul respectiv şi de a stabili 
ori a întări legătura dintre public şi artişti. Nu văd de 
ce ar fi o noţiune uzată; poate doar dacă ne gândim 
la falsele festivaluri din perioada comunistă, cele lip- 
site de bucurie, festivalurile fără... sărbătoare. Acelea, 
probabil, ne-au creat reflexele de respingere a festi- 
vismului, sinonim, pe atunci, cu periatul mai marilor 
zilei. 

La 25 de ani de la căderea comunismului însă, 
ar trebui să ne fi vindecat. În întreaga lume filmele 
cele mai bune sunt proiectate mai întâi în festivaluri 
de film, muzicienii cei mai buni cântă în festivaluri 
muzicale - şi ce fericiți suntem când vin Zubin Mehta 
sau Daniel Barenboim la Bucureşti, la Festivalul 
Enescu! -, scriitorii cei mai buni sunt prezentați ci- 
titorilor de pe diverse meridiane în cadrul festivalu- 


rilor literare. 


2. Nefiind ieşeancă, nu pot răspunde decât 
parţial la această întrebare. Am fost însă la laşi la pri- 
mele două ediţii ale FILIT (2013, 2014), despre care 


am scris în „România literară” la momentul respectiv. 
Atmosfera extraordinară a celor două ediții m-a făcut 
să cred că laşul este un oraş în care literatura lumii 
este la ea acasă şi să sper că se pot întâmpla şi la noi 


minuni. Îmi asum toate superlativele: l-am auzit pe 


Andrei Kurkov spunând că organizarea FILIT este ca 
la Berlinală, l-am văzut pe David Lodge uimit să dia- 
logheze exclusiv în engleză cu sala plină a Teatrului 
Naţional din laşi. Am fost în cortul FILIT la numeroa- 
sele dezbateri cu săli pline şi la lecturile nocturne de 
poezie. Acela chiar a fost un festival: oraşul tot părea 
să vibreze în ritmul FILIT. A urmat ediția „mai mică” 
2015 şi, înțeleg, o nouă ediţie mică 2016. Ce este re- 
cuperabil din memoria primelor două ediții FILIT? 
Totul. Dan Lungu şi echipa lui au arătat ce pot face. 
Rămâne să fie şi susținuți pe măsura competenţei 


lor. 


3. Când vorbim de „atribuţii” vorbim de o oare- 
care obligativitate. Atribuţii are cine le-a primit 
printr-un document oficial. Iniţierea unui festival 
însă o poate face doar cine ştie. Cine se pricepe să 
facă, cine poate să aducă nume relevante ale dome- 
niului, cine poate argumenta în fața unor potențiali 
finanțatori importanţa festivalului cu pricina. Poate 
fi vorba de un grup informal de profesioniști - cum 
sunt inițiatorii FILB-ului bucureştean, poate fi o 
instituţie - precum Ministerul Culturii pentru Festi- 
valul Enescu - sau poate fi o organizaţie neguverna- 
mentală. Finanţatorii pot fi publici sau privați, numai 
că realitatea tristă arată că în România nu prea te poți 
descurca doar cu finanţări private pentru evenimente 


culturale. 

4. Un festival are succes dacă este frecventat de 
public şi apreciat de specialişti. Prima condiţie în- 
seamnă că „îşi merită banii”, respectiv investiţia se în- 
toarce cumva în comunitate prin educaţia culturală 
pe care o oferă, iar cea de-a doua îl ajută să se plaseze 
într-un circuit profesional care să-i asigure pe viitor 
vizibilitate în media, finanţare, apoi şi mai mult suc- 
ces la public. În plus, un festival de succes devine un 
fel de marcă a locului unde se petrece, iar valoarea sa 
artistică reverberează asupra comunităţii în sine. 
Cumva, Festivalul Enescu spune ceva despre „noi, ro- 
mânii”, mai ales când vedem reclama la el pe CNN, 
FILIT-ul spune ceva despre „dumneavoastră, ieşenii” 


etc. 


5. Iarăşi, nefiind ieşeancă, nu pot avea viziunea 
dezvoltării culturale a oraşului dvs. Pot doar să vă 
spun ce sper: sper ca FILIT-ul să revină la anvergura 


lui iniţială, sper ca autorităţile, ONG-urile, oamenii de 


cultură ieşeni să îl susţină pentru ca potenţialul lite- 
rar imens al Iaşului să fie valorificat cum trebuie în- 
tr-un festival pe măsură. În fine, cred chiar în 
„formula” festivalului ca manifestare culturală în sine. 
Ca orice formulă, este doar un recipient. Important 
este ce pui în el. lar Iaşul are ce pune în „recipientul” 


destinat literaturii. 


Un cetăţean universal - omulețul FILIT 

Lucian DÂRDALĂ 
(politolog) 


MODĂ SAU 


S 


OLU 


Festivalul nu poate fi un scop în sine 


1. Mulțumindu-vă pentru includerea mea în rân- 
dul celor invitați să răspundă acestui set de întrebări, 
fac precizarea că vorbesc doar din perspectiva spec- 
tatorului şi, atât cât este posibil, din aceea a politolo- 
gului preocupat de adoptarea unor politici publice 
adecvate. Desigur că mult mai importantă este vocea 
specialiştilor. Aşadar, cred că într-o comunitate în 
care există suficiente energii creatoare, iar în rândul 
publicului s-a dezvoltat deja un rafinament al recep- 
tării, festivalul ar fi o soluţie fericită. Ar fi un premiu 
de fidelitate pentru spectatorul-participant: el şi-ar 
putea organiza viața în aşa fel încât să profite la ma- 
ximum de cele câteva zile sau săptămâni generoase. 
Ar fi, probabil, şi un excelent mediu de interacțiune 
între creatorii locali şi oaspeţii lor de peste mări şi 
ţări, munți şi autostrăzi. Un festival nu trebuie să co- 
boare ştacheta spre a câştiga public pentru literatură 
sau operă, teatru sau jazz şi aşa mai departe. Pentru 
asta există instrumentele de zi cu zi pe care societa- 
tea liberă le pune - cu parcimonie, e drept - la 
dispoziția celor interesaţi. În fine, susțin acest punct 
de vedere şi în cazul unor îndeletniciri mai puţin eli- 
tiste, precum rockul sau alte genuri subsumate cul- 
turii de mase. Acum, pornind de la adjectivul 
„autentic”, aş spune că nu întotdeauna autenticitatea 
este însoțită de relevanță. Oraşul nostru are o rețea 


de instituții care organizează festivaluri ce reunesc 


întâmplări culturale autentice - iar eşecurile trebuie 
analizate de observatori competenți. Dar nu sunt 
multe cele care ating pragul critic al relevanței - şi 
am senzaţia că aceasta este tema centrală a discuţiei 


noastre. 


2. Probabil că ambițiile noastre se aseamănă cu 
cele ale altor comunităţi de provincie mari şi orgo- 
lioase, dar aproape mereu lipsite de resurse. Apoi, 
pentru că trebuie să vorbim şi de implicarea 
autorităților publice locale, cred că am întârziat puțin 
în crearea unei culturi a colaborării între ele şi actorii 
direct implicați. Am impresia că primele ediții ale 
FILIT ne-au făcut să sperăm că aceste limitări pot fi 
depăşite, iar dificultățile din ultima vreme au fost cu 
atât mai dezamăgitoare. FILIT va rămâne, însă, un 
reper: nu cred că mai putem afirma că „la noi nu se 
poate”. O altă dovadă că „se poate” este Festivalul 
Internațional de Teatru pentru Publicul Tânăr. Altfel, 
da, suntem predispuşi la festivaluri pentru că rețeaua 
noastră de instituţii este densă. Am avut parte de 
eşecuri în asigurarea continuității, aşa cum a de- 
monstrat-o cazul Festivalului Internațional de Teatru 
„Avram Goldfaden”, dar cred că ar trebui să tratăm 
separat cazurile în care cea mai mare parte a 
finanțării vine de la centru. Îmi pare rău că nu există 


la laşi un proiect major în aria muzicii clasice, dar 

poate că el va apărea cândva. Sper ca optimismul meu 
să nu pară naiv, dar după rezolvarea problemelor cu 
sediile instituțiilor am putea vedea cum energiile se 
concentrează în direcții mai inovative. Ceea ce simt, 
în acest moment, este că dezbaterea în privința fes- 
tivalurilor intră pe un culoar bun, după câţiva ani de 
stagnare mai mult sau mai puţin motivată. Candida- 
tura pentru titlul de Capitală Europeană a Culturii 
ne-a făcut să ne concentrăm asupra ansamblului, 
acum poate că e cazul să discutăm despre compo- 
nente: există domenii în care asemenea proiecte par, 
cel puțin pentru moment, promițătoare? Dar această 
întrebare trebuie să fie una mereu deschisă, nu tre- 
buie să avem pretenţia de a ne ordona foarte strict 


viitorul. Nu cred în virtuțile planificării centralizate. 


3. Ne putem închipui, vorba clasicului, republici 
sau principate imaginare în care festivalurile ar fi or- 
ganizate fără contribuţia autorităților publice. Dar lu- 
crurile stau altfel. Important este ca liderii politici şi 
administratorii să fie împiedicaţi să-şi concretizeze 
gusturile în politici de finanțare a culturii, inclusiv a 
festivalurilor. Cred că oamenii competenți din sistem 
pot iniția sau continua festivaluri care să propună 
„întâmplări culturale” autentice. Pentru creşterea 
relevanţei e nevoie şi de perspectiva unor consultanţi 
independenţi. Apoi, liderii locali pot decide să ofere 
sprijin suplimentar unor proiecte ce aduc beneficii 
suplimentare comunităţii. Ei pot oferi garanţii de 
continuitate ce ar permite iniţiatorilor să-şi dezvolte 
o perspectivă pe termen ceva mai lung. Totul trebuie 


să se petreacă, însă, într-un climat de transparenţă. 


LUȚIE? 


4. Evident că există metode sofisticate de evaluare 
a proiectelor de acest tip, că sunt importante mărtu- 
riile creatorilor implicați, că trebuie analizată reacția 
presei specializate şi generaliste, că performanțele 
manageriale pot şi trebuie să fie discutate. Dar eu 
sunt un politolog preocupat de teoria democraţiei, 
aşa că răspund simplu: beneficiarul festivalului este 
publicul suveran. Şi întrucât am serioase rezerve față 
de împărțirea şi ierarhizarea diverselor segmente de 
public în cazul democraţiei „politice”, nu pot să-mi 
schimb opinia în cazul democraţiei festivaliere. Tre- 
buie ca oamenii să vină la evenimente. Numărul con- 
tează - desigur, pornind de la anticipări prealabile. 
Despre calitatea experienţelor artistice putem vorbi 


fără încetare, dar nu cred că avem criterii hard. 


5. Aşa cum am sugerat, festivalul nu poate fi un 
scop în sine. Cu observația că noi, membrii 
comunității, am putea cere ca Iaşul să nu fie uitat în 
cazul unor evenimente finanţate de la bugetul cen- 
tral, aş spune că din interacțiunea creatorilor cu pu- 
blicul, eventual facilitată de „mijlocitori” competenți, 
vor apărea soluţii diferite de la caz la caz. Oraşul nu 
poate trăi într-un perpetuu festival, dar am impresia 
că nu ar fi tocmai nerezonabil să ne dorim încă un 
festival foarte important într-un domeniu în care 
avem tradiţie şi rafinament, plus un festival în zona 
culturii pop, care să vină în întâmpinarea 
preferințelor segmentului tânăr. Operatorii culturali 
vor şti la ce să se gândească şi nu vor uita că festivalul 
nu poate fi un scop în sine, ci doar un mijloc prin care 


să-şi onoreze responsabilitățile față de public. 

Dorin DOBRINCU 


(cercetător Institutul „A.D. Xenopol” luși) 


MODĂ SAU 


S 


OLU 


Festivalurile nu vor dispărea... 


1. Dacă ar fi să răspund didactic, că tot suntem la 
mijloc de septembrie, un festival este o manifestare 
artistică de amploare, indiferent că vorbim de muzică 
(cu varii genuri), de literatură, de film, de teatru, de 
reconstituire istorică, de artă urbană, de punere în 
valoare a unor spații cu specific. Festivalurile sunt 
bune ocazii, „provocări” aş spune, de punere în va- 
loare şi pentru artişti, pentru colecționari, muzeo- 
grafi, pentru public, pentru afaceri chiar, pentru 
comunitatea gazdă în ansamblul său. Din punctul 
meu de vedere, oraşul poate deveni în acest fel mai 
animat, diversitatea poate fi mai vizibilă. Afluxul de 
străini (în sensul de noncetățeni ai locului, ai urbei) 
le poate arăta suplimentar locuitorilor în ce constau 
particularitățile lor, dar şi cum sunt „ceilalți”. Oraşele 
care organizează festivaluri „de succes” au în general 
de câştigat şi din punct de vedere al publicităţii, de 
vreme ce trăim într-un timp al goanei după imagine. 
În același timp, nu aș exclude nici beneficiile econo- 


mice din organizarea unor festivaluri. 


2. În orice oraș mare sunt oameni care îşi doresc 
ca în comunitatea lor să existe şi manifestări cultu- 
rale periodice şi specifice de amploare. laşul nu cred 
că face excepţie. De-a lungul ultimilor 25 de ani s-au 
desfăşurat în oraş destul de multe festivaluri. Am în- 
cercat să-mi reamintesc numele lor, dar trebuie să 


mărturisesc că pentru acuratețe în cazul câtorva am 


apelat la urmele rămase pe internet: Fâte de la Mu- 
sique, Festivalul de Teatru pentru Publicul Tânăr, Fes- 
tivalul de Modă, Festivalul lași pe Stradă, Noaptea 
Albă a Străzii Lăpuşneanu, Festivalul Internațional de 
Film de la laşi, Festivalul Internaţional de Literatură 
şi Traducere (FILIT), Festivalul Internaţional al Mu- 
zicii Mecanice, Festivalul Vinului, Festivalul 
Internaţional al Educaţiei etc. Unele dintre ele au 
atras atenţia publicului, altele, chiar dacă recent, au 
dat naştere unor dispute cu reverberații nu doar lo- 
cale. Din păcate, oraşul nu pare capabil să gestioneze, 
pe termen lung, un proiect de amploare, care să-l in- 
dividualizeze. În competiţie sunt uneori orgolii şi in- 
terese, mai mari sau mai mici. Am în vedere atât 
confruntările în interiorul grupurile culturale şi/sau 
profesionale, cât şi între politicieni, uneori direct 


legaţi, din rațiuni diverse, de aceste manifestări. 


3. Un eveniment de dimensiunile unui festival — 
şi mă refer la unul care chiar să-şi merite numele — 
are nevoie de implicarea unor profesioniști, dar şi de 
sprijinul sau măcar de bunăvoința comunității locale. 
Având în vedere specificul Iaşului, cred că pentru suc- 
cesul unui asemenea proiect ar fi nevoie de colabo- 
rarea unor organizații nonguvernamentale, a unor 
agenţi economici, în primul rând pentru sponsori- 
zări, dar şi a unor entități publice, spre exemplu 


muzee, centre culturale, instituții de învățământ (şi 

nu doar universități), a Primăriei şi Consiliului 
Judeţean. Pentru e evita scandalurile legate de banii 
publici, care nu au ocolit astfel de evenimente, mai 
ales pe cele care s-au bucurat de notorietate, sunt de 


dorit parteneriatele public-privat. 


4. Mai întâi cred că este vorba de participarea, de 
atragerea publicului, şi nu doar a celui local. Resur- 
sele implicate sunt importante, de la cele umane 
până la cele materiale. Dimensiunea economică nu 
poate fi nicicum neglijată, de la onorariile plătite 
invitaţilor (măcar unora dintre ei) şi biletele vândute 
la manifestări punctuale în cadrul unui festival până 
la locurile de cazare ocupate în timpul desfășurării şi 
reclama care însoţeşte de regulă o asemenea mani- 
festare. Dimensiunile şi durata de viață sunt şi ele im- 


portante atunci când evaluăm un festival. 


5. Festivalurile nu vor dispărea, cel puţin nu cu- 
rând. Cum precizam şi mai sus, pentru succesul unor 
asemenea întreprinderi” este nevoie de implicarea 
operatorilor culturali, atât privaţi, cât şi din sectorul 
public. Desigur, viața culturală a unui oraş important 
nu se poate reduce la festivaluri. Însă acestea își au 
rostul lor pentru a satisface nevoile unor segmente 
ale populaţiei, pentru a reuni artiști, specialişti sau 
amatori iubitori de „ceva” anume. Manifestările cul- 
turale de succes pot fi făcute de cei care au idei, care 
pot mobiliza resurse, care pot atrage oameni, atât 
artişti care se „reproduc” acolo, cât şi spectatori. In- 


sist asupra faptului că pentru a avea un festival reuşit 


este necesară atragerea comunităţii locale sau măcar 


a unor segmente semnificative ale ei. 


Electrolive session - Festival Internaţional de Muzică Electronică 
(prima şi, deocamdată, ultima ediţie, laşi, 2015) 

Carmen GRÂDEANU 


(presedinte Asociaţia Compania FuPt) 


Viitorul Iașului depinde de dezvoltarea infrastructurii culturale 


1. În opinia mea, festivalul reprezintă un indicator 
al dezvoltării naturale, al vitalității culturale și al ca- 
lității vieții unei comunități, fiind una dintre manifes- 
tările importante care contribuie la dinamizarea 
scenei culturale, la extinderea orizontului asupra 
evoluţiei formelor de expresie din diverse câmpuri 
culturale şi, nu în ultimul rând, la educaţia estetică, 
la formarea percepției critice a publicului și la creș- 
terea consumului cultural. Din această perspectivă, 
consider că „festivalul” nu este o noțiune uzată. Dim- 
potrivă, „festivalul” chiar este o formulă necesară, 
care poate stimula comunitățile cu vitalitate culturală 
scăzută şi care poate contrabalansa pe timp scurt 
lipsa unor strategii de dezvoltare culturală locală. 

Dacă privesc lucrurile din perspectiva fenomenului 
de festivalizare, indus și creat de industria de entertain- 
ment, „festivalul” a devenit într-adevăr un clişeu. 


2. Excluzând contextul actual care pare dezarmant, 
lașul este predispus la festivaluri culturale, iar dacă 
evenimentele care s-au născut în urmă cu 10-15 ani ar 
fi beneficiat de susținerea necesară, lașul ar fi fost 
acum un oraş cu un cuvânt greu de spus la nivel națio- 
nal şi, de ce nu, internațional. Din păcate, în acest sens, 
istoria lașului cultural e tristă și paradoxală. 

Pe deoparte, organizatorii au conceput festivaluri 
care, prin structură şi conţinut, au poziționat Iașul în 
avangarda culturală, multe dintre acestea fiind eve- 
nimente unicat pe scena festivalieră națională, iar aici 


m-aş referi la Bienala de Artă Contemporană 


de 


„Richard Oschanitzky”, Festivalul Internaţional de 


„Periferic”, Festivalul Internaţional Jazz 
Dans Contemporan „EuroDans”, Festivalul Internaţio- 
nal de Teatru „Avram Goldfaden” şi nu în ultimul rând 
la Festivalul Internaţional „New]azz Festival”, 
Festivalul de Teatru Neconvenţional „ArtForum Fest”, 
acestea fiind evenimente inițiate de asociaţia pe care 
o conduc și care acopereau două nișe importante în 
context local și național: cea a evoluţiei stilurilor din 
jazz-ul contemporan şi cea a dezvoltării unor noi 
forme de exprimare în teatrul actual. 

Pe de altă parte, sectorul creativ și cultural ieşean 
s-a aflat întotdeauna sub spectrul ostracizării, el re- 
găsindu-se doar ca anexă a politicilor publice deși, 
alături de educaţie, cultura este elementul vital și una 
dintre cele mai importante cărți de vizită a unei co- 
munități. Prin urmare, investiţia administrației locale 
în dezvoltarea acestor festivaluri fiind modică sau 
chiar nulă, susținerea lor nefiind compensată nici de 
mediul de afaceri local, s-a ajuns la dispariția aces- 
tora, ele fiind înlocuite ulterior cu evenimente deri- 
zorii, sub nivelul standardului pe care organizatorii 
din sectorul cultural au reușit vremelnic să-l impună. 

Acum este dificil de apreciat ce festivaluri ar 
putea recupera lașul din această perioadă pentru a 
le readuce în prezent, şi cred că un răspuns obiectiv 
nu poate fi găsit, decât în urma unei analize profunde 
a evoluţiei evenimentelor de acest tip de pe scena 
culturală națională. Altfel, impactul așteptat prin re- 


suscitarea lor poate fi pus în pericol de redundanța 

cu alte festivaluri, cu profil și structură identice sau 
asemănătoare, care s-au dezvoltat şi au ajuns între 
timp evenimente de referință, la nivel național și 
chiar internațional. 

În ce priveşte istoria recentă, capitolul festivalu- 
rilor culturale ieşene are un conținut modest. Cele 
care au apărut în ultimii ani și al căror profil are po- 
tenţial de a aduce plus valoare Iaşului sunt în număr 
redus, iar dezvoltarea acestora este compromisă de 
anumite dificultăți organizatorice, de la cele finan- 
ciare până la spaţiile de desfăşurare. 

Dintre festivalurile organizate de instituţii aş reține 
FILIT, FITPTI şi FIE, ultimul, deși e un festival care 
şi-a atras multe critici, având ca element central edu- 
caţia, are un potențial nebănuit care poate fi valorificat 
prin regândirea structurii festivalului şi accentuarea 
caracterului său internaţional, iar din zona indepen- 
dentă aş reține „Perform”, „ElectroLive Session” şi 
„Camera Plus”, ultimele două având componentă inter- 
națională, evenimente importante care au ca scop pro- 
movarea artei contemporane din diverse domenii 
teatru, muzică şi artă digitală, arte vizuale, respectiv 


fotografie contemporană și imagine dinamică. 


3. Observ că în ultimii ani mulți cred că se pricep 
la cultură. Este complet greşit. De cultură ar trebui să 
se ocupe profesioniștii din diversele câmpuri ale 
acestui domeniu. Prin urmare, realizarea unui festi- 
val cultural este de competența acestora, respectiv a 
instituţiilor de cultură și a operatorilor culturali in- 
dependenţi deoarece organizatorul, ca să poată plasa 
evenimentul într-un anumit cadru conceptual şi de 
organizare, este necesar să aibă o perspectivă asupra 
evoluţiilor din domeniu și a scenei festivaliere, să 
aibă o gândire creativă, cunoștințe de management 
şi marketing cultural, şi, nu în ultimul rând, abilități 
de comunicare și relaționare. 


În ce privește finanţarea, ideal este ca un festival 
cultural să aibă mai multe surse de finanţare. Princi- 
palul susținător al acestuia ar trebui să fie autoritatea 
locală, urmată de agenţii economici locali, apoi de mul- 
tinaționale, centre culturale şi ambasade (în cazul fes- 
tivalurilor internaţionale), atragerea de fonduri 
nerambursabile și inclusiv autofinanţarea prin bilet. 

În cazul festivalurilor asociate industriei de enter- 
tainment, cred că ele trebuie organizate de antrepre- 


nori în domeniu şi finanțate din fonduri private. 


4. Este o diferenţă foarte mare între festivalul de 
divertisment, de tip Untold, asociat așa numitei culturi 
de masă, care facilitează publicului un consum fără 
efort printr-o valorizare falsă a actului cultural, succe- 
sul şi utilitatea acestuia reflectându-se strict în plan 
economic, și festivalul cultural a cărui rentabilitate 
economică este mult mai redusă, dar care produce 
efecte de neprețuit: de la orientarea publicului către 
selecția de valori, prin educarea gustului artistic, până 
la creşterea nivelului de înțelegere şi conștiință care 
schimbă mentalități și generează valoare socială. 

Sub acest aspect, cred că festivalul cultural ar tre- 
bui să fie, pe cât posibil, o marcă originală a unei co- 
munități, să ocupe sau să creeze o anumită nișă, iar 
succesul său constă în măsura în care reușește, prin 
calitate și durabilitate, să devină un pol sau un nucleu 
cultural. Prezentarea produselor artistice ale mo- 
mentului din diverse câmpuri culturale, favorizarea 
întâlnirilor dintre profesioniști, stimularea auto-per- 
fecționării și a producţiilor artiștilor locali prin pu- 
nerea lor în dialog cu artiștii din țară şi străinătate, 
dezvoltarea publicului şi extinderea orizonturilor 
culturale, toate acestea contribuie la creşterea capi- 
talului cultural al unei comunități și implicit reflectă 


utilitatea festivalului. 

5. Evaluarea viitorului cultural al oraşului nu se 
poate face decât din perspectivă strategică şi, fără în- 
doială, este o necesitate ca producţia de tip festival 
să se regăsească în strategia de dezvoltare culturală 
a Iașului. Însă, dacă e să analizăm ce se întâmplă as- 
tăzi în oraşele europene, sau în oraşele din România 
care s-au dezvoltat în ultimii ani, vom vedea că atrac- 
tivitatea lor nu constă doar în capacitatea de a fi fes- 
tive, ci în vitalitatea şi efervescenţa culturală care este 
asigurată pe tot parcursul anului prin producerea 
culturii continue. Aici trebuie canalizate energiile 
operatorilor culturali, mai mult decât în evenimen- 
tele de scurtă durată, de tip festival. 

De multă vreme se discută intens despre dezvol- 
tarea economică a Iaşului, dar cultura nu a fost luată 
niciodată în serios ca factor major de realizare a aces- 
tui deziderat. Ori astăzi, e cunoscut faptul că investi- 
torii, pe lângă anumite facilităţi de care ar putea 
beneficia, sunt interesaţi în primul rând de starea de 
sănătate a unui oraş, reflectată în efervescenţa cultu- 


rală, dinamismul evenimentelor şi gradul de partici- 
pare al publicului. Un oraş apatic, cu orientări con- 
servatoare, care se trezeşte din letargie câteva zile pe 
perioada unui festival şi al cărui public nu este dispus 
să plătească un bilet, nu indică o calitate a vieţii atră- 
gătoare pentru investitori. 

Iaşul trebuie să-şi reinventeze imaginea şi de 
aceea cred că viitorul său va depinde de dezvoltarea 
infrastructurii culturale, care va contribui substanţial 
la producerea culturii continue de către operatorii 
culturali, dar şi la realizarea unor evenimente de tip 
festival. Acesta este obiectivul prioritar, iar pentru ca 
Iaşul să devină un oraş de destinaţie, politicile pu- 
blice nu trebuie să se mai limiteze doar la conserva- 
rea patrimoniului şi la susţinerea instituţiilor 
culturale de stat. Ele vor trebui să acopere un deficit 
evident al Laşului şi anume orientarea investiţiilor în 
crearea unei scene puternice de cultură alternativă, 
care să poată asigura în primul rând producerea cul- 
turii continue. 


Festivaluri care nu mai sunt - lasi New Jazz 

Adrian MURARIU 
(Event Manager) 


Regresul survine din fragmentarea pe nișe de interes 


1. Festivalul îl percep întocmai o întâmplare cul- 
turală autentică! E doar un termen digestiv, sonor şi 
econom, ce ia ştafeta după ceva încercări prea puțin 
implementate în rutina cetățeanului de nord-est, 
concepte morgane precum performance, fusion, hap- 
pening, bienală; până şi artă contemporană. 


2. Au apărut idei pe rând, proiectate de indivizi 
prin viziune şi dorință de afirmare. Regresul survine 
din fragmentarea pe nişe de interes, lipsa de 
conştientizare a bunului intelectual și, mai impor- 
tant, consumul cultural - un lucru mult mai usturător 
- pare că nu este o necesitate decât pentru o foarte 
îngustă pătură socială. Nu a existat un program-eve- 
niment puternic pe care să se sprijine aceste propu- 
neri culturale, fiecare cu particularităţile sale, fiecare 
trebuind să se lupte pentru propria existență. Aş 
putea să le spun, în lipsa unui astfel de program cul- 
tural susținut de comunitate, arte antreprenoriale. 
Invers proporțional pentru aceste două veacuri, 
poate acum PR-ul şi strategiile de marketing pot con- 
vinge omul să descopere la un festival noi forme de 
rumegare şi să se autoproclame „goer”. 


3. Cine ar trebui să inițieze, asta-i o întrebare tare 
mişto. Un forum educaţional, un hub local de artişti, 
o grupă de studenţi bine coordonată - d'accord! — 
contează întâi contextul „de ce”-ului. Ori, dacă e un 
task sau un jurnal de bord, poate decide soarta unui 
brand. Categoric organizarea trebuie executată / co- 
ordonată de inițiatori. Mai mult, fiecare membru al 
echipei trebuie să se comporte ca o extensie organică 
a iniţiatorului, însuşindu-şi viziunea acestuia şi res- 


ponsabilitatea de partener constructiv. Of, ce frumos 
îmi sună. Finanțarea, mare marker roşu pe şevaletul 
echipei, e făcută în concordanţă cu potențialul pro- 
dusului. Îl vinzi cu ajutorul Europei, al vreunei Pri- 
mării, al companiilor ori cine mai ştie cum vrei să 
rişti, efortul depus îţi va fi susținut de acele bombe 
sociale pe care ar trebui să-i ai ca ambasadori: ener- 
gici, empatici, literari, încrezători, instruiți. 


4. Succesul unui festival poate fi speculat şi înain- 
tea implementării, printr-un feedback cerut corect, 
şi în procesul de răspândire influențat de campanie, 
prin diversitatea reactivității potențialilor consuma- 
tori. Per ansamblu, amintesc de modalitatea prin care 
se cere acest feedback, calitatea marketării, livrarea 
produsului de către parteneri, transferurile de auto- 
ritate realizate, eficiența în implicarea resurselor, sta- 
rea utilităţilor şi de calitatea livrării produsului final 
(ca: line-up şi performanța spectacolului, calitatea 
consumabilelor, livrarea informaţiei, raportul cali- 
tate-preț al băuturilor şi mâncărurilor etc.). Un festi- 
val este util comunităţii dacă va creşte de la an la an, 
prin îmbunătățirea experienţei participantului, apor- 
tul cultural importat şi dezvoltarea producției locale. 


5. Evenimente ar trebui să organizeze toate for- 
mele culturale, de guvernare, sociale, antrepreno- 
riale. Dacă unul din evenimente se numeşte festival, 
atunci ar trebui ca formele respective să fie zale, ast- 
fel încât legătura dintre ele să coaguleze tot publicul 
din regiune iar dimensiunea capacităţii lor de 
performanță să dubleze posibilitatea de educare şi 
culturalizare în masă. 

Cristian NEAGOE 


(Co-fondator, curator Street Delivery) 


Cel mai important este ce 


1. Nu cred că festivalurile vor deveni vreodată o 
noțiune uzată, decât în cazul în care şi ideea de co- 
munitate ar dispărea, înlocuită fiind de un individua- 
lism ermetic şi feroce, cam ca în povestirea lui E. M. 
Forster din 1909, The Machine Stops. 

Festivalurile se întâmplă din dorința de coeziune 
a unor comunități de interese. Dacă interesele astea 
se întâmplă să fie culturale şi să mai fie şi autentice, 
entuziaste şi vitale, atunci sigur că avem toate 
condițiile ca un festival cu adevărat relevant să lumi- 
neze şi să hrănească existența unei comunități. Dar, 
ca în toate lucrurile, şi aceste evenimente pot uşor să 
se transforme în bâlciuri care hrănesc comunitățile 
doar cu caloriile goale ale divertismentului de 


proastă calitate. 


2. Nu m-am născut în laşi, aşa că nu cunosc prea 
bine istoria festivalurilor ieşene, cu atât mai puțin 
predispoziția oraşului pentru astfel de evenimente. 
Tind să cred că o comunitate atât de vibrantă precum 
cea ieşeană nu are cum să nu se bucure de un festival 
bine gândit şi bine făcut, care ia în considerare ne- 
voile şi interesele cetățenilor oraşului. 

Ca fondator şi curator al Street Delivery încă de 
acum 10 ani la Bucureşti, am participat la prima 
ediţie a acestui eveniment la laşi şi m-am simţit fan- 
tastic de bine. Cei mai mulți oameni cu care am dis- 
cutat înainte de prima ediţie, de la directorul 


Muzeului Literaturii din laşi până la grafferi, skateri 


O 


lasă în urmă un festival 


sau designeri, s-au arătat sceptici că Street Delivery 
laşi va prinde în urbea voastră. Mi se tot repeta că 
ieşenii nu obişnuiesc să iasă la evenimente urbane cu 
mulți oameni, că preferă să se bucure în grupuri res- 
trânse, să îşi petreacă timpul liber în natură, cu prie- 
tenii şi familia. Spre surpriza tuturor, Street Delivery 
laşi a adus pe stradă comunități creative dintre cele 
mai diverse, din generații diferite, iar apropierea asta 
nu a produs vreo ciocnire culturală, ci mai degrabă 
un entuziasm fabulos al întâlnirii față în față — nu de 
la computer la computer, nu bară la bară, nu în mici 
grupuri ermetice, ci chiar în agora, într-o recuperare 
superbă a spațiului public şi a încrederii comunitare, 
într-o punere în dezbatere a problemelor oraşelor şi 
întărire a societăţii civile pentru rezolvarea lor. 

Cred că în lipsa unor evenimente de genul acesta, 
ţextura socială se destramă mult mai uşor şi oamenii 
devin tot mai nefericiți şi indiferenți sau chiar 
suspicioşi unii faţă de alții. Cred că Street Delivery e 
o ocazie extraordinară să ne cunoaştem potențialul 
comunitar. 

Alte festivaluri ieşene care mi-au reținut atenția 
şi care îmi vin acum în minte: FILIT (o idee excelentă 
care înțeleg că a fost deturnată politic), FIE (un 
mamut care, din punctul meu de vedere, foloseşte 
mare parte din bugetul cultural al lașului fără să-i 
ofere mare lucru în schimb, în afară de garduri în cen- 
trul oraşului, trupe pop şi canibalizarea tuturor ce- 


lorlalte evenimente culturale care se întâmplă în 

aceeaşi perioadă), Periferic (unul dintre cele mai in- 
teresante evenimente de artă contemporană din Ro- 
mânia, din păcate defunct la momentul în care scriu 
acest text). 


3. Cred că festivalurile trebuie să pornească de la 
firul ierbii, de la comunităţi sau „triburi” urbane, să 
fie organizate cu consultarea acestor comunităţi şi cu 
implicarea lor şi să fie susținute atât din resurse pro- 
prii, cât şi din cele private sau de stat, în măsura în 
care au relevanță publică. Cred că atât companiile, cât 
şi statul ar trebui să ofere platforme de susținere a 
unor astfel de activităţi, dar să nu intervină sau s-o 
facă în moduri cât mai non-intruzive în organizarea 
şi desfăşurarea lor. Creativitatea şi interesele 
comunităţilor se dezvoltă natural atunci când nu sunt 
impuse sau direcționate artificial spre scopuri poli- 
tice sau exclusiv bazate pe profit. 


4. Cred că lucrul cel mai important este ce lasă în 
urmă un astfel de festival, fie că e vorba de idei, de 
coeziune, de bucuria unei comunităţi, de adresarea 
unor nevoi sau de punerea în discuţie a unor pro- 
bleme ale oraşului. Divertismentul doar pentru 
satisfacția imediată, berea şi micii şi concertele cu 
muzică de calitate îndoielnică sunt doar pâine şi circ. 


5. Festivalul e doar o formă prin care poţi aduce 


împreună comunit dintre ele 


i, nu cea mai potri: 
dacă dorinţa e de aprofundare, nu doar de conectare. 
Nu cred că trebuie organizate festivaluri doar de dra- 
sul sentimentului festivalier, ci cred că trebuie reali- 
zată mai întâi o hartă a nevoilor şi ofertelor culturale, 
a diverselor comunităţi şi a modurilor în care se ma- 
nifestă ele. Abia apoi un operator cultural ar trebui 
să-şi pună problema dacă are rost să organizeze un 
festival în jurul unui concept pe cât posibil original 


sau măcar autentic. 


I de Teatru Neconvențional 


Festivaluri care nu mai sunt - 

Teodor RĂILEANU 


(consultant europarlamentar) 


IODĂ SAU SOLUȚIE? 


Orice leu investit în cultură se întoarce înzecit 


1. În primul rând, conceptul actual, contemporan 
de „festival” presupune ideea de aducere a unor 
nume mari dintr-o anumită arie artistică alături de 
noi talente cu scopul clar de a „împinge” domeniul 
cultural respectiv înspre dezvoltare şi chiar avan- 
gardă. Pe scurt, un festival este vehiculul progresului 
cultural. În niciun caz un festival serios, de amploare, 


nu poate şi nu trebuie să fie „uzat! 


2. Nu cred în „predispoziţia” unor anumite oraşe 
sau în lipsa acesteia la alte oraşe. Personal, cred în 
educarea publicului prin artă, deci argumentul unui 
public „avizat” destinat unui anumit festival aflat 
doar în anumite oraşe nu îl consider viabil. Pe de altă 
parte, apetența unor oraşe pentru festivaluri de an- 
vergură este dată de calitatea umană și educația po- 
iticienilor care administrează oraşul şi de influența 
pe care oamenii de cultură o au în fața acestor 
administrații. Din păcate, în România administrațiile 


publice locale sunt în majoritate cei mai mari 


inanțatori ai actelor culturale. Este adevărat, în 
oraşele mari, oamenii de afaceri şi firmele potente fi- 
nanciar se implică în actele culturale. Însă, știm cu 
toţii, administrațiile pot „încuraja” interesele de 


sponsorizare înspre cultură sau sport. 


3. Legându-mă de răspunsul anterior, tendința 
este ca cel care dă banii să comande şi organizarea 
unui festival; în contextul de față, finanțatorul prin- 
cipal, mai ales la laşi, este administrația locală. Dar 
nu consider ca fiind productivă această ecuaţie orga- 
nizatorică fiindcă resursele umane necesare pentru 
organizarea unui festival de calitate presupun o spe- 
cializare şi o experienţă specifică pentru fiecare do- 
meniu artistic în parte. Nu cred că unul sau mai mulți 
funcționari ai unei primării, plătiți cu salarii minima- 
liste (vizavi de necesarul de competenţă), se pot des- 
curca în toate domeniile artistice să aducă numele 
reprezentative pentru a da aerul de avangardă al 
unui festival. Pentru o asemenea reuşită este nevoie 
de specialişti care să se ocupe de festival, oameni 
ancorați în lumea artistică respectivă şi cu multă 
experienţă, contacte, relaţii. Însă astfel de oameni 
costă şi pe bună dreptate. Mai mult, consider că dacă 
administrația locală este principalul finanţator, nu ar 
trebui să fie şi principalul organizator al unui festival 
de succes. La ora actuală, din punct de vedere 
organizațional, calitativ şi al eficienţei, o fundaţie in- 
dependentă, dar susținută financiar de administrație 
şi de mediul de afaceri poate fi soluția unui festival 


de succes. 

4. După cum am spus şi la început, aş pune pe pri- 
mul loc noutatea, spiritul avangardist care duce la 
inovație în cultură. Numele mari sunt capete de afiş 
şi atrag publicul, dar pentru un aer proaspăt şi pen- 
tru a stârni pofta de cultură, numele noi dintr-un 
anumit domeniu, potenţialii artişti de viitor şi care 
vor deveni repere artistice, trebuie să fie aduşi şi 
alăturați „vedetelor”. Este singura cale spre „nou”. 

Nu cred în succesul unui festival care aduce ve- 
dete expirate, în pragul „pensiei” talentului şi care 
adună mulți oameni la festival doar pentru a vedea 
„mumii culturale”. Calitatea publicului şi interesul lui 
de a investi în viitoare acte culturale este mai impor- 
tantă decât numărul mare de oameni care ajung la un 
festival. Cred în cultura pentru mase, dar nu cred în 
a da poporului ce crede că vrea. Publicul trebuie edu- 
cat cu tot mai multe acte artistice de calitate. 

Un criteriu foarte important este continuitatea 
unui festival. Trăim într-o epocă a succesului imediat, 
de la prima ediție. Un festival adevărat şi serios are 
un succes moderat la prima ediție, poate şi la a doua, 
dar sunt necesare (ca în orice investiție) măcar trei- 
patru ediții care să meargă „pe uscat” pentru a da mă- 
sura seriozităţii organizatorice. Este adevărat, sunt 
festivaluri care de la prima ediție au dat „lovitura” şi 
mă gândesc aici la FILIT. Din păcate au căzut testul 
continuității, iar asta le ştirbeşte nemeritat străluci- 


rea succesului inițial. 


5. La ora actuală, în Europa, şi se pare că şi în 
România, festivalul este principalul (dacă nu singu- 
rul) mijloc de a disemina masiv avangarda culturală. 
Este modul în care tot ce este nou într-un domeniu 
cultural este livrat publicului concentrat, în timp şi 
spațiu. Este, dacă vreți, „portalul” în care publicul 
poate vedea ceva nou, poate compara noutățile între 
ele şi, simultan, cu numele „mari. 

Noi, ieşenii, deşi ne place să ne considerăm „capi- 
tala culturală” a țării suntem foarte în urmă la nivel 
de festivaluri de amploare. Dacă excludem Festivalul 
Internaţional de Teatrul pentru Publicul Tânăr (un 
succes european remarcabil, organizat de Teatrul 
Luceafărul) şi FILIT (aproape îngropat politicianist), 
practic în laşi nu avem festivaluri. Festivalul 
Internațional al Educaţiei nu îl încadrez în festivalu- 
rile serioase pentru că i-a lipsit până acum unitatea 
conceptuală, coerenţa și, evident, noutatea. În plus, a 
suferit de boala cronică a organizării în pripă, cu per- 
sonalul suprasolicitat din Primărie. În rest, nimic se- 
Tios. 

Da! Este nevoie ca toţi operatorii culturali ieşeni, 
puternic sprijiniți financiar de mediul de afaceri şi de 
autoritățile locale (fără imersiuni şi pretenţii organi- 
zatorice) să se concentreze pe organizarea câtorva 
festivaluri de amploare în laşi. Sunt costisitoare, este 
adevărat, dar orice leu investit în cultură se întoarce 
înzecit. Sper într-un nou avânt al autorităților locale, 
în mai multă înțelepciune şi în primenirea organiza- 


torilor „tradiționali” de festivaluri din laşi. 

Cosmin VAMAN 


(muzician) 


Acest oraș pare a fi predispus și 


1. Pentru mine festivalul ca întâmplare culturală 
este o noțiune pe cât de actuală, pe atât de necesară. 
Accesul la evenimente şi la noutățile vieții cultural- 
artistice din orice domeniu este facil astăzi. Se 
călătoreşte uşor, cărțile momentului din toată lumea 
sunt la un click distanţă, muzica la fel. Cu toate aces- 
tea, există un tip de energie pe care doar aducerea 
oamenilor împreună o poate degaja. Întâlnirea, cu 
farmecul ei, cu emoția şi spiritul identitar pe care le 
poate crea, nu este la fel de uşor de reprodus de la 


distanță. 


2. Ferindu-mă de clișee de genul „capitala cultu- 
rală a României”, cred totuşi că laşul a păstrat în min- 
tea şi inima românilor vocația unui loc care poate 
aduce oamenii împreună, care poate coagula valori. 
Avem un exemplu din istoria recentă a oraşului. Un 
exemplu previzibil. Şi cu cât e mai previzibil, cu atât 
e mai revoltător să vorbim despre el la trecut. Este 
inadmisibil ca laşul să piardă FILIT-ul. Acest 
oraş pare a fi predispus şi să construiască, şi să dis- 
trugă. FILIT este certitudinea că se poate. Mai rămâne 


o variabilă care pune totuşi probleme. Noi. 


3. Fără îndoială, profesioniștii sunt cei care ar tre- 
bui să preia frâiele organizării. Modelul liderului po- 


litic care ştie şi ce culoare trebuie să aibă afișul şi cine 


MODĂ SAU 


S 


OLU 


să construiască, și să distrugă 


să cânte şi cum trebuie făcută promovarea este, evi- 
dent, falimentar. În schimb cei care conduc oraşul, 
care au legitimitatea reprezentării şi au şi resursele 
pentru a sprijini un festival de anvergură trebuie să 
îşi arate sprijinul fără echivoc. Declaraţiile cu jumă- 
tate de gură, răzgândirile şi bețele în roate din culise 
ne duc, din păcate, fix în punctul în care ne găsim 


acum: nicăieri. 


4. Dacă vorbim despre un festival „de masă”, cum 
sunt UNTOLD sau Electric Castle, rezultatul e uşor 
cuantificabil: a existat participare? Am reuşit să pro- 
punem un eveniment original şi care să fie relevant 
pentru oamenii din toată țara? Dacă în schimb nu 
vorbim despre un festival „popular”, ci de unul spe- 
cializat, pentru mine criteriul de succes este altul. A 
reuşit acel festival să îşi afirme o identitate clară, ori- 
ginală? Un spirit? Reuşeşte să adune oameni care 
gândesc şi simt la fel? Nu orice înşiruire întâmplă- 
toare de evenimente poate da naştere unui festival 
bun, chiar dacă, luate separat, unele dintre acestea 


sunt valoroase. 


5. Alături de susținerea reluării FILIT, un festival 
de anvergură ar trebui să reprezinte prioritatea celor 


care conduc orașul. 

FES 


A 
La 


Oltița VOLOVĂŢ 


(consultant marketing cultural) 


Egoismul nu are ce să caute în această industrie 


1. Termenul festival a început sa fie folosit în 
exces, Cred că este în „trend” şi orice adunare începe 
să se pretindă a fi festival, ceea ce este greşit şi dimi- 
nuează de fapt adevărata putere a cuvântului. Nu am 
verificat dacă există o definiție a termenului, dacă 
există un număr de oameni, de zile, de activități pe 
care trebuie să le îndeplineşti ca să te numeşti festival 
dar autointitularea aceasta începe să fie greşită şi să 
mintă publicul încă din concept. Personal, cred că ar 
trebui să existe un ghid al organizatorilor, un ghid de 
bun-simț a ceea ce faci şi ceea ce pretinzi că faci ca să 
ştie publicul unde te încadrezi de fapt. Tocmai din 
lipsa educaţiei organizatorilor culturali de pe piaţă, 
îmi consiliez clienţii să renunţe la folosirea termenu- 
lui şi să inventăm, dezvoltăm o denumire care nu pro- 


mite „marele festival de muzică” şi oferă „bâlciuri”. 


2. Publicul din laşi este divers şi curios şi dinamic. 
ÎL iubesc, îl admir, îl critic, mă dezgustă dar vreau să 
îl educ. Tocmai istoria ne învaţă în ce direcţii trebuie 
să dezvoltăm piața evenimentelor din laşi şi tot ea ne 
ghidează cum trebuie să nișăm aceste evenimente. În 
era digitală, ai posibilitatea să comunici eficient cu 
publicul țintă al festivalului. Dar ce faci când nu ştii 
să îți defineşti publicul, când nu eşti sigur de reacțiile 
oamenilor, de numărul de participanţi şi alegi să co- 
munici haotic şi către toata lumea? Atunci greşeşti şi 


o să îţi sacrifici munca prin testarea pieței şi a publi- 


cului. Din punctul meu de vedere, 80% din aşa zisele 
festivaluri din laşi asta fac. Din frică, din nesiguranță 
financiară, din lipsa de susţinere privată, ajung să 
atragă publicul care nu le înțelege. Nu cred că este 
etic să ofer numele festivalurilor care nu îşi definesc 
publicul sau strategia, în schimb ţin să subliniez că îi 
apreciez pe cei care, deşi comunică global, ştiu cum 
să mulțumească pe toată lumea când ajung la fața lo- 
cului şi ştiu cum să comunice cu un părinte şi să îi 
spună când este cazul să vină la festival şi când este 


cazul să vină un tânăr cu gaşca. 


3. Know-how-ul şi experiența sunt chintesența 
unui festival. Nu aş putea spune că organizarea ar tre- 
bui să fie privată sau publică, ci doar că este necesară 
experiența, este necesară o echipă completă, este ne- 
cesar un responsabil de festival cu shill-uri organiza- 
torice şi de comunicare ieşite din comun. Tot în 
sarcina lui revine să identifice oameni capabili, oa- 
meni cu viziune, oameni dornici să aibă un impact în 
comunitate. 

Cele două subiecte aduse în întrebare sunt de fapt 
strâns legate între ele: organizarea şi finanțarea. Ca 
să fac o completare cu referire la echipa de organi- 
zare, aceasta trebuie motivată şi financiar. Cele mai 
multe evenimente din laşi sunt organizate cu ajutorul 
voluntarilor, care, adevărat, sunt o resursă excelentă 


doar că nu trebuie să rămână şi principala resursă. 

Este necesar să se formeze o echipă matură, o echipă 
motivată şi o echipă vizionară, chiar dacă asta implică 
costuri. 

Al doilea subiect abordat în întrebare, respectiv 
finanțarea, este destul de sensibil. Până să colaborez 
cu unele organizații, nu înțelegeam de ce să se opteze 
pentru un parteneriat cu comunitatea publică şi nu 
să se vândă evenimentul firmelor. În încercarea de a 
discuta cu managerii am sesizat o lipsă totală de 
educaţie, de segmentare şi de înțelegere a propriului 
public țintă şi dacă acesta se găseşte au ba la eveni- 
mentele în cauză. Managerii ieşeni nu sunt capabili 
să vadă o oportunitate de comunicare într-un festival 
şi, din aceste motive, organizatorii ajung să colabo- 
reze în proporție de 80% tot cu instituţiile publice. 
Nu este normal, nu este sănătos din punct de vedere 
financiar, pentru că proporțiile ar trebuie să fie exact 
invers: 80% susținere privată şi 20% susținere pu- 


blică. 


4. Depinde, răspunsul este mereu „depinde”. Vor- 
bim de evenimente care vând bilete? Vorbim de cri- 
teriile organizatorilor sau de cele ale publicului? Ca 
să nu ne amăgim cu apă de ploaie, pot indica un cri- 
teriu care, clar, nu este corect: buzz-ul şi like-urile din 
online. Festivalul se ţine offline şi acolo trebuie orien- 
tate şi o parte din acțiunile de promovare. Pentru un 
eveniment cu bilete, realitate este la sfârşit, când se 
scade investiția şi rămâne un câştig. Pentru un eve- 
niment cu parteneri, succesul este zâmbetul şi 
mulţumirea partenerilor, pentru un eveniment cul- 
tural gratuit mulţumirea este creşterea notorietății 
artiştilor. Cum cuantifică totuşi consumatorii? Sim- 


plu, m-am simţit sau nu bine, am primit ce mi s-a pro- 


STIVALUL, MODA 


[3 


U SOLUŢIE? 


mis sau am fost dezamăgit, aş mai veni la următoarea 
ediţie, mi-aş dori să crească regularitatea acestui eve- 
niment? Ar trebui să existe un chestionar de feed- 
back, aplicat celor care au fost la festival şi care să te 
ajute să înţelegi exact unde şi ce trebuie să îmbu- 
nătățeşti şi ce a fost apreciat şi ar trebui să fie laitmo- 


tivul festivalului. 


5. O mică parte din răspuns se regăseşte la prima 
întrebare. Aş recomanda inițierea unui grup al celor 
care organizează evenimente, aş recomanda o 
susținere reciprocă şi o împărtăşire a know-how-ului, 
aş recomanda un ghid şi, mai mult, o implicare multi- 
festivală, indiferent dacă este festivalul tău sau nu. 
Egoismul nu are ce să caute în această industrie, nu 
există concurență decât pentru cei care nu ştiu să îşi 
segmenteze publicul şi pentru cei care fură idei de la 
alte evenimente, aşa că mi-aş dori ca înaintea dezvol- 
tării oraşului laşi în ceea ce priveşte evenimentele, să 
se formeze o comunitate ce se susţine reciproc. Ope- 
ratorii culturali ar trebui să discute, să creeze un plan 
lunar/ săptămânal cu ce evenimente sugerează şi să 
dinamizăm împreună această piață a evenimentelor 
care este într-o transă comunist-tradițională şi cu 
sumbre umbre de „wanne be cool”. 

Nu cred că trebuie să renunţe la „festival” dar 
poate să îşi aleagă mai atent ce transmite acel eveni- 
ment şi poate îi găsesc o altă formă. Mi-aş dori să 
existe doar festivaluri în adevăratul sens al cuvântu- 
lui, cu impact şi de care să se scrie şi în The Guardian 


sau The New York Times. 

RECONSTITUIRI CULTURALE 


Andreea Giorgiana MARCU 


Alecu Beldiman — vedetă literară a Iașului 


1. Alecu Beldiman (1760-1826) — profil de cărturar 
Cel mai productiv traducător moldovean din jurul 
anului 1800 a fost Alexandru (Alecu) Beldiman, des- 
pre care contemporanul său Dimitrache Pastiescul 
spunea pe drept cuvânt că „a murit cu condeiul în 
(Ursu 1986: 116). 
Alecu Beldiman s-a născut la Iaşi sau la Huşi în 


mână 


1760 şi era fiul marelui vornic Gheorghe Beldiman. 
Se înrudea, prin mama sa, cu Enache Kogălniceanu, 
iar prin cea de-a doua soţie cu Costache Conachi. Ca- 
riera administrativă a început-o în 1785, ocupând di- 


la 25 de ani - ceauş, la 29 de ani — 


verse funcţi 
serdar, la 34 de ani - paharnic, la 35 de ani - ispravnic 
de Neamţ, la 40 de ani - pârcălab de Galaţi, la 55 de 
ani — agă de Hârlău, la 58 de ani - postelnic, iar la 59 
de ani - ispravnic de laşi (Piru 1970: 208). 

Om instruit şi adept platonic al luminilor, 
Beldiman a tradus pentru „îndeletnicirea patrioţilor 
şi spre podoaba limbii româneşti”, cum se exprimă el 
însuşi, spre „procopsirea neamului românesc”, cum 
afirmă editorul său de la Buda, Zaharia Karcaleki. 

În vreme ce opera originală, redusă în esență la 
proză rimată şi la un mic număr de poezii lirice, 
apare anacronică, plasându-l în lumea literară veche, 
tălmăcirile (din Voltaire, Florian, Abatele Pr&vost, 
Metastasio, Regnard, Gessner, Ducray-Duminil ş.a., 
precum şi prima traducere a Odiseii direct din limba 
greacă a lui Homer), având alţi indici valorici se inte- 


grează noii mişcări culturale iluministe. 


2. Alexandru Beldiman ca autor original 


Scrierile originale ale lui Alexandru Beldiman 
sunt puţine: Stihuri făcute la Tazlău în vremea închi- 
derii mele acolo, anul 1824, aprilie 20, în volumul 
Mihail 
Letopiseţele Moldovei şi Valahiei, III, Bucureşti, 1874; 


Kogălniceanu, Cronicele României sau 

Tragodiea, sau mai bine a zice jalnica Moldovei întâm- 
plare după răzvrătirea grecilor 1821, păstrată în 23 
de manuscrise şi publicată în acelaşi volum, a fost ti- 
părită la laşi în anul 1861, la tipografia Buciumului 
Român (laşi) de către banul şi cavalerul Alecu Balica, 
cu titlul Eterie, sau jalnicele scene prilejite în Moldavia 
din răzvrătirile grecilor, prin șeful lor Alexandru 
Ipsilanti, venit din Rusia la anul 1821. Considerată 
opera sa reprezentativă, Tragodiea... urmăreşte cro- 
nologic întâmplările care au avut loc la 1821, în 
Moldova, odată cu intrarea eteriștilor. Relatare a unui 
martor al evenimentelor, lucrarea are mai ales o va- 
loare documentară. Cuprinzând 4266 de versuri a 
câte cincisprezece silabe, cu ritm trohaic şi rime mas- 
culine perechi, Tragodiea... este precedată, ca în poe- 
mele clasice, de o invocaţie. Prezentând Eteria într-o 
lumină total defavorabilă, opera lui Beldiman cu- 
prinde elemente de burlesc şi satiră. Portretele per- 
sonajelor sunt sumare şi caricaturale. Tonul de 
relatare familiară face ca Tragodiea... să aparțină mai 
mult cronicilor versificate, a căror fază de sfârşit o re- 
prezintă. Cu toate imperfecţiunile, ea a contribuit, 
prin larga-i răspândire, la întreținerea unei atmosfere 
propice literaturii. Înainte de a fi tipărită, lucrarea a 
circulat în numeroase manuscrise, dintre care unul a 
aparținut succesiv lui Nicolae Bălcescu şi lui 
Alexandru Odobescu. 

Beldiman este şi autorul unora dintre primele 
meditații poetice din literatura română. Culegerea de 
Stihuri alcătuite de răposat postelnic Alecul Beldiman, 
în volumul Scrieri literare inedite (120-1845), publi- 
cată la Bucureşti în 1981 (Asupra lumei, Pentru om, 
Pentru dușmanul omenirei etc.) „influențate de pre- 
romantism şi având asemănări cu poeziile lui Barbu 


Paris Mumuleanu, pe care le preced în timp” (DLR 


1979: 97) denotă o „predilecție neoclasică pronunțată, 
constând în jugularea expansiunilor lirice, conceptua- 
lizare, moralism şi o puternică tendință satirică”, după 
cum menționează Paul Cornea. 

Reproducem după manuscrisul 2,189 de la 
B.A.R., o poezie purtând menţiunea Alt stih al lui 
Alecu Beldiman. Gândul cu dureri: 

Am pierdut sufletul meu și încă tot mai trăiesc, 

Lacrămile sunt destuli la acest fulger ceresc. 


(Paraschiva)* acum este în sânul unui mormânt. 


Să poati, Doamne, să fiu fără dânsa pe pământ? 
Ceriule nemilostive, a ta pravilă îi cumplită, 
Fără voia me mă ţâni într-o viiaţă așa urâtă. 
Pentru ce să nu fiu volnic să m-arăt cu cunoștință 
La iubirea Paraschivii, ce cu râvnă și credinţă? 
Pentru ce să mai trăiesc în dişărturile lumii? 
Au pisămni ca să fiu priveliştii mâhnăciunii... 
Mângâierea vieţii meli, (Paraschiva) strălucită, 
Cum di mi-ai lăsat în suflet o săgiată așa 
cumplită? 
Câtă bucurii îmi dă iubirea ta ce curată! 
Îndoit oftez acum, ştiindu-te dipărtată. 
Doamne, Doamne, acum vid&-ţi cumpănirea ta 
ce driaptă, 
Ce mă ţâni pe mini viu, când pe dânsa 
o văd moartă. 
Gândurilor** amărâte, dorirea ce mă omoară, 
Îndoiţi, dacă să poati, arzătoarea voastră pară, 
Faceţi acest agiutoriu doririi inimii meli! 
De la voi [eu] nu cer altă decât așa mângâieri, 
Ca cu un cias înainte să fac traiului schimbare, 
Să mai văd pe (Paraschiva)* în viaţa ce viitoare. 
B.A.R., Ms. 2.189, f. 82v.-83r. 


120 


ProEuropeana Clubul cărții digitale 


3. Alecu Beldiman ca traducător 

Traducerile lui Alexandru Beldiman sunt răspân- 
dite în numeroase exemplare. După trecerea câtorva 
decenii, „traducătorul se vede obligat să-şi reia opera 
deformată de copişti şi să o refacă” (Anghelescu 
1971: 94). Astfel, în aproximativ 40 de ani, Alexandru 
Beldiman traduce şi răspândeşte un număr impresio- 
nant de opere, creând o întreagă literatură: Odiseea lui 
Homer (înainte de Barac, care tălmăcea prin inter- 
mediar maghiar), Milosârdia lui Tit, Artaxerxu şi 
Hosrois de Metastasio, Menegmii sau fraţii cei de ge- 
mine lui Regnard, Tragedia lui Orest de Voltaire, 
Istoria cavaleriului de Grie și a iubitei sale Manon 
Lesco de Prevost, Numa Pompilie de Florian, Moartea 
lui Avel după Gessner, Alexii sau căsuţa în codru de 
Ducray-Duminil etc. O activitate atât de „prodigioasă 
este posibilă numai datorită conştiinţei clare a 
necesităţii unui asemenea act de cultură, ea presu- 
pune cu siguranță o idee înaltă despre rolul literaturii 
şi dorința de a o crea în româneşte” (ibidem, p. 101). 
Beldiman „a fost un traducător înzestrat şi totodată 
pasionat” (DGLR 2004: 476), a tradus în special piese 
de teatru şi romane, contribuind la familiarizarea ci- 
titorilor cu aceste specii. Din literatura secolului al 
XVIII-lea îl atrăgeau în mod deosebit scrierile neocla- 
sice cu morală evidentă, pe care el, ca traducător, a 


reliefat-o totdeauna şi în preacuvântările sale. 


3.1. Texte tipărite 

Cunoaşterea limbilor greacă şi franceză, ca şi o ra- 
cordare la spiritului epocii, îl îndrumă pe Alecu 
Beldiman spre o vastă activitate de traducător, „ge- 
nurile sale predilecte fiind epopeea, tragedia şi ro- 
manul” (Piru 1970: 209). La Tipografia Crăiască de 


la Buda apare în 1818 Moartea lui Avel, pastorală în 


proză tălmăcită după Solomon Gessner (Der Tod 
Abels), tradusă prin intermediarul francez datorat lui 
Wille şi Turgot din 1759 (La mort dAbel), iar în 1820, 
Tragodia lui Orest, după Voltaire, prima tălmăcire la 
noi a unei piese voltairiene. Romanul pastoral al lui 
Florian, Istoria lui Numa Pompilie, al doilea craiu al 
Romii, a fost tipărit la laşi în două volume în 1820, 
după ce îl mai tradusese o dată în 1796, în Bucureşti, 
loan Cantacuzino. Într-un alt registru valoric se în- 
scriu: Învăţătură sau povăţuire pentru facerea pânii 
cei de obște (laşi, 1818), traducere a versiunii greceşti 
realizate de D. Samurcaş după cartea germanului Chr. 
A. Ruckert şi Călătoria lui Cocs în Rusia (Travels into 
Poland, Russia, Sweden and Denmark, 3 vol, London, 
1784-1787 de William Coxe), tradusă în 1824 prin in- 
termediul variantei franceze a lui P. H. Mallet (Voyage 


en Pologne, Russie, Suede, Dannemarc, Gen&ve, 1786). 


3.2. Manuscrise 

Alte numeroase traduceri, păstrate în manuscris, 
pornesc de la cei mai diverşi autori: Milosfrdia lui Tit 
(1784, La clemenza di Tito), Artaxersu şi Hosrois are 
la bază variante greceşti ale teatrului lui Metastasio; 
Menegmii sau fraţii cei de gemine (1803, Les 
Menechmes ou les jumeaux) şi Tragedia lui Sapor 
sunt tălmăcite din Regnard. 

Istoria cavalierului de Grie şi a iubitei sale Manon 
Lesco (ms. 193 de la B.A.R.) este celebrul roman al 
Abatelui Prâvost; Istoria lui Raimund reprezintă tra- 
ducerea nuvelei Raymond et Marianne, nouvelle por- 
tugaise, cuprinsă în volumul Le decameron frangois 
al lui Louis d'Ussieux, apărut în 1774; Elisaveta, sau 
cei surguniţi în Siberia (1815, transpune în limba ro- 
mână piesa lui Guilbert de Pixer&court, La Fille de 


Vexil€ ou huit mois en deux heures); Alexii sau Căsuţa 

din codru, aparţinând genului pastoral, trimite la ro- 
manul lui Frangois Guillaume Ducray-Dumânil (Alexis 
ou la maisonette dans le bois). 

O menţiune aparte se cuvine însă încercării de ro- 
mânizare a Odiseii, prima ei traducere directă din 


limba greacă. 


3.3. Traduceri obscure 

Alteori, textele alese de Alexandru Beldiman sunt 
obscure (DSR 1995: 256), precum: Tragodia lui 
Lentor și a iubitei sale Arzili (1818), romanul Istoria 
lui Tarlo şi a prietenilor lui (1787), Iscoditoriul lucru- 
rilor omenești (1818) şi Istoria lui Zetmis şi a Elvirei, 
nu li s-a identificat încă autorul. Tot Beldiman este 
traducătorul romanului scris de Moses Gaster, 
Ammorven şi Zallida, roman chinezesc de pi limba 
franțuzească. Tom al doilea. În laşi, la anul de la Hs. 
1820 (ms. 1224 de la B.A.R.) cf. Ştrempel 1967: 320. 

Textul intitulat Ahileu la ostrovul Sirului repre- 
zintă traducerea, prin intermediar grecesc, a come- 
diei lui Metastasio, Achille in Sciro. Cea mai veche 
copie a acestei traduceri se păstrează în ms. 1818 de 
la BAR, datată pe 5 septembrie 1783. Alte copii ale 
acestei prime traduceri româneşti se află în ms. 306 
şi 4747 de la BAR, ambele nedatate. Comedia Achille 
in Sciro nu a fost inclusă în cele două volume selective 
din teatrul lui Metastasio traduse din neogreacă şi 
publicate la Veneţia, în anul 1779, care cuprind doar 
şase drame. Prima ediţie a traducerii greceşti a co- 
mediei Achille in Sciro a apărut abia în 1794. Probabil 
după ea a făcut lordache Slătineanu traducerea inti- 
tulată Ahilefs la Schiro, publicată la Sibiu, în anul 
1797. Ca atare, traducerea românească din 1782 a 
acestei comedii a fost făcută după o copie manuscrisă 


a versiunii neogreceşti. Observând că în traducerea 

din ms. 1818 apar aceiaşi termeni specifici teatrului: 
obraz „personaj”, facere „act” şi schini „scenă”, ca în 
cele două drame ale lui Metastasio traduse de Al. 
Beldiman în anul 1784, Despina Ursu a presupus că 
traducerea din anul 1783 a comediei Ahileu la ostro- 
vul Sirului a fost făcută tot de Alecu Beldiman (Ursu 
1960: 72). 

Traducerea în limba română a Istoriei lui Alțidalis 
și a Zelidiei, roman al scriitorului francez Vincent 
Voiture, constituie obiectul unui valoros studiu de is- 
torie literară datorat lui N. N. Condeescu. Primele trei 
copii ale traducerii româneşti a acestui roman da- 
tează din anul 1783 şi se păstrează la BAR, în urmă- 
toarele manuscrise: 343 - copiat de Alexandru 
Ciohoranul, 3583 - fără mențiunea copistului şi 5545 
- scris, din porunca banului Gheorghe Beldiman. Alte 
copii ale traducerii se află la BAR, în ms. 1337 (datat 
1805) şi în ms. 4246 (datat 1799). După ce arată că 
traducerea românească s-a făcut din limba franceză 
(în secolul al XVIII-lea au apărut mai multe ediții ale 
acestui roman), N. N. Condeescu subliniază faptul că 
valoarea ei „e sporită - cum am pomenit în treacăt la 
început - prin prezența unei concluziuni neexistente 
în ediţiile franceze ale operelor lui Voiture şi care 
bineînţeles nu e nici cea a lui Des Barres”, pe care o 
consideră „superioară celei a lui Des Barres şi mult 
mai suportabilă la citit” (Condeescu 1931: 22). 

În anul 1945, D. Popovici a identificat, în ms. 4246 
de la BAR (datat 1799), traducerea în limba română 
a romanului pastoral Întîmplările lui Ismin şi Ismeniei 
al scriitorului  Evorădhoc seu  Evpuădoc 
MaxpeuBoiirnc (Eustathius sau Eumathius 
Macrembolites), pe care Pierre-Frangois Godard de 
Beauchamps (1689-1761) l-a tradus în limba fran- 


ceză, în anul 1729, sub titlul Les amours d'Ismene et 

d'Ismenias. Identificarea s-a făcut pe baza asemănării 
titlurilor pentru că nu a fost găsit originalul grecesc 
sau traducerea franceză (Popovici 1945: 129). 
Dovada că aceste ultime trei traduceri româneşti 
anonime făcute în Moldova la sfârşitul secolului al 
XVIII-lea (Ahileu la ostrovul Sirului, Istoria lui Alţidalis 
şi a Zelidiei şi Întîmplările lui Ismin şi Ismeniei) îi 
aparţin lui Alecu Beldiman o constituie identitatea 
limbii lor cu limba traducerilor cunoscute lui Alecu 


Blediman, din aceeaşi perioadă sau de mai târziu. 


4. Arta și tehnica traducerii la Alecu Beldiman 

Începutul secolului al XIX-lea reprezintă un veri- 
tabil moment distinct al literaturii române. A fost „pe- 
rioada evoluției şi eliberării universului structural 
specific literaturii de aria neomogenă şi policromă a 
scrierilor culturale anterioare” (Grecu 2010:11). De 
asemenea, a fost o ruptură de lumea culturală prece- 
dentă, determinată de radicala schimbare a societății 
româneşti, proces accelerat de occidentalizare şi li- 
beralizare, modificarea limbajului literar prin cone- 
xiunile lui cu stilurile europene, ca un aspect 
instituţional de cultură. 

Cunoscând limba franceză, Alecu Beldiman a dat 
mai multe traduceri pentru a ajuta la „împodobirea 
limbei româneşti” (DA 2003: 68). Traducându-l pe 
Florian, Alecu Beldiman s-a simțit destul de des pus 
în încurcătură, mărturisind în prefața Istoriei lui 
Numa Pompilie, al doilea craiu al Romii: „Nenumăra- 
tele greutăţi ce-am întâmpinat, glasul obştii că iaste 
cu neputinţă a scrie ceva întru o limbă necanonisită 
şi lipsită de tot meşteşugul grammaticesc mă adusâsă 
la deznădăjduire, dar puind în mintea mea că toate 
sunt supuse sârguinții şi despre altă parte că nici un 


început nu poate fi cu desăvârşire, apoi nu m-am fălit, 


D 


ULTU 


dar nici măcar în mintea mea am pus, a da în lumină 
vreun lucru vrâdnic de vedâre” şi în final, simțin- 
du-se mândru că a reușit să o traducă: „Mare bucurie 
au sâmţit sufletul mieu văzând a să isprăvi tomul 
întâi şi a întra al doilea în tipariu”, 

Beldiman se afla în fața unor cuvinte pe care tre- 
buia să le redea exact, a unor construcţii cărora tre- 
buia să le găsească echivalentul în română, fraze care 
erau logic construite şi pentru traducerea cărora ve- 
chiul tipar nu avea claritatea necesară. Totuşi, după 
cum afirmă şi Pompiliu Eliade, Beldiman recurge la 
modelul său: „1. este nevoit să-şi sfârșească fraza 
acolo unde o sfârşeşte şi Florian şi să fie mai mult sau 
mai puţin corect şi logic [...]; 2. nu foloseşte în tradu- 
ceri toate cuvintele greceşti, turceşti şi slavone [...]” 
(Eliade 2006: 275). 

AL.0. Teodoreanu, teoria din spatele operei 


Perioada interbelică este profund marcată de anii 
războiului, de consecinţele pe care aceştia le-au adus 
în plan socio-cultural, determinând schimbări atât la 
nivelul mentalităților, cât şi la cel al funcţionării 
societății. Din punct de vedere mentalitar, problema 
este destul de vastă, prezentând manifestări dintre 
cele mai diverse, dintre care multe îşi găsesc locul în 
literatura epocii. Primul Război Mondial nu a însem- 
nat doar reuşita Marii Uniri, ci şi modificarea 
sensibilităţii sociale, ceea ce a determinat conturarea 
în rândul unor oameni de cultură a unui soi de nos- 
talgie după o lume apusă, o lume caracterizată de un 
anume aristocratism spiritual şi cultural. Este feno- 
menul pe care îl surprind romanele interbelice carac- 
terizate prin ceea ce Paul Cernat numeşte 
modernismul retro! şi în care se încadrează opere 
precum Adela lui G. Ibrăileanu, La Medeleni de lonel 
Teodoreanu, Craii de Curtea-Veche ai lui Mateiu 
Caragiale ş.a. Astfel de romane caută să reînvie prin 
paginile lor atmosfera şi stilul de viaţă ale unei epoci 
de care autorii lor sunt despărțiți prin ceea ce a în- 
semnat Primul Război Mondial. Această atitudine 
abordată într-o perioadă în care atmosfera este una 
de fin de siecle este specifică antimodernilor, în sensul 
dat cuvântului de Antoine Compagnon?. Astfel, con- 
form teoreticianului francez, antimodernii ar fi „mo- 
dernii care nu se împacă mai deloc cu Timpurile 
moderne”?, cu alte cuvinte, acei oameni de cultură 
stăpâniți de nostalgia după o epocă trecută pe care 


încearcă să o retrăiască prin scris. Pentru laşi, pe- 


rioada războiului şi evenimentele din 1918 au cu atât 
mai mare însemnătate cu cât constituie concretizarea 
unei tranziţii ce a început la cealaltă unire, a Princi- 
patelor, în 1859, când s-a stabilit capitala la 
Bucureşti. Atunci a început mutarea Centrului politic 
spre noua capitală. Capitala moldavă rămâne, însă, 
un focar al culturii prin activitatea Junimii şi, mai târ- 
ziu, a cercului din jurul „Vieţii Româneşti”. Mirajul ca- 
pitalei va cuprinde şi lumea culturală în timp, însă, 
deocamdată, laşul încă reprezintă un punct central 
pentru viața literară românească a epocii, prin 
acțiunea „Vieţii Româneşti”. 

O altă modalitate prin care unii oameni ai culturii 
încearcă să facă față degradării spirituale a lumii în 
care trăiesc este prin abordarea subiectelor din per- 
spectiva comicului. Acesta, în calitate de categorie es- 
tetică, dar şi ca stil de viaţă, este preferat în situaţii 
de criză, sentimentul de inadaptabilitate într-o epocă 
şi într-o societate față de care individul apare ca fiind 
anacronic reprezentând o astfel de situație. Chiar în 
cazul celor mai sus menţionaţi este vorba despre o 
criză a temperamentului supus unui context socio- 
cultural în care acesta nu se regăseşte. Această pre- 
misă este în mod egal valabilă atât pentru 
antimodernii a căror nostalgie prinde glas în rându- 
rile romanelor de atmosferă, cât şi pentru cei care 
preferă o viziune ludică asupra crizei, prin tratarea 
ei din perspectivă comică. Aceasta din urmă presu- 
pune opțiunea pentru o mască (sau o serie de măşti), 


care împiedică, la o primă analiză, trădarea oricăror 

sentimente nostalgice sau a oricărei implicări mai 
mult decât superficiale în miezul problemei. Acest 
fapt a determinat ca autorii de opere încadrabile co- 
micului să fie fals categorisiți de către criticii pedanţi 
ca fiind lipsiţi de seriozitate, superficiali, ajungân- 
du-se la o împărțire nedreaptă a genurilor literare şi 
a autorilor lor: conform acestora, ar exista genuri mi- 
nore şi genuri majore, respectiv autori minori şi au- 
tori majori. Această prejudecată a persistat îndelung 
în istoria literaturii române (la o analiză universală 
a literaturii, s-a constatat că nu toate literaturile 
naționale au această problemă: poporului român, se 
pare, îi lipseşte „cultura râsului grav”*). Astfel, s-a 
ajuns în zilele noastre ca autori precum G. Topîrceanu 
sau Al. O. Teodoreanu să fie ori vag (sau chiar deloc) 
cunoscuți, ori receptați ca autori de raftul al doilea. 
Virgil Nemoianu este cel care, în a sa Teorie a secun- 
darului, susține faptul că accesul la ceea ce este con- 
siderat ca făcând parte din sfera principalului şi a 
esenţialului este înlesnit doar prin „zona secundaru- 


lui şi cu ajutorul strategiilor indirecie”S 


„Prin urmare, 
aplicând aceasta în cazul de față, putem deduce că 
adevărata problemă, criza individului în sine, poate 
fi scoasă la iveală prin intermediul literaturii, ba chiar 
mai mult, prin acele zone secundare, marginal(izat)e 
ale sale, în mod indirect (de pildă, prin adoptarea 
unor măşti, prin asumarea unor roluri, lucruri speci- 
fice literaturii de factură comică). 

Îl menționam printre acei autori nedreptățiți de 
istoria literară pe Al. 0. Teodoreanu (Păstorel). Acesta 
a ajuns în atenţia publicului cititor în special prin epi- 
gramele sale, unele de o valoare indiscutabilă, altele 
spontane, care au prins la public fără ca în intenția 
autorului lor să fi intrat perpetuarea și durabilitatea, 


lucru explicabil prin faptul că nu doar opera lui 


RI CULTUR 


m 
2 


A Î. LL 

Păstorel este guvernată de comic, ci acesta repre- 
zintă, în cazul său, un stil de viață, reflectă o viziune 
asupra vieții. Drept dovadă stă corespondența sa, 
care, deşi vizează probleme personale, poate fi cu 
uşurinţă alăturată operei literare, fiind predominant 
caracterizată de acea jovialitate specifică, pe care 
G. Călinescu i-o atribuie celui mai mare dintre 
frații Teodoreanu. La o trecere în revistă a speciilor 
literare cultivate de Al. O. Teodoreanu, nu este greu 
de observat că toate acestea sunt mostre de literatură 
„scurtă”: poezii, cărora le subsumăm şi epigramele, 
schițe, nuvele şi să nu omitem, desigur, publicistica 
(unde includem și activitatea de cronicar gastrono- 
mic). Chiar şi opera care i-a asigurat un loc în rându- 
rile scriitorilor interbelici cu o influență şi im- 
portanță indiscutabile pentru literatura română, 
Hronicul măscăriciului Vălătuc, poate fi încadrată 
prozei scurte, ea fiind constituită dintr-o serie de po- 
vestiri, care, deşi unitare, pot fi analizate şi individual. 
Prin Hronic, de altfel, Păstorel manifestă ambele 
direcţii de rezistență în fața degradării spirituale a 
epocii: pe de o parte, nostalgia la nivelul situării eve- 
nimentelor într-un timp apus, care îl plasează în rân- 
dul romanelor retro, însă o nostalgie după un stil de 
viață trăit cu intensitate, la modul epicureic, într-o 
Moldovă prosperă („romanul lui Păstorel vădeşte o in- 
tensă nostalgie după «epicureismul» gastronomic, 
bahic și senzual care ar fi definit Moldova «boierilor 
de altădată»); pe de altă parte, comicul identificabil 
la nivelul registrului, al tonalităţii. Considerându-l şi 
pe el un antimodern, deşi este diferit ca structură de 
ceilalți nostalgici de tip retro, exemplificăm una din- 
tre concluziile la care a ajuns inițiatorul conceptului, 
şi anume că „antimodernii nu se reduc toţi la un tip 


unic, pentru că libertatea face parte din crezul lor”*. 

Opţiunea lui Al. 0. Teodoreanu pentru forme lite- 
rare din zona secundarului (de la registrul comic la 
literatura „scurtă” și la subiecte din zona cotidianului, 
a banalului) nu reprezintă o situație aleatorie sau ba- 
zată pe criteriul facilității. Dimpotrivă. Ea are la bază 
credinţe literare bine susținute şi motivate. Aceste 
motivații pot fi extrase atât din literatura lui Păstorel, 
cât şi din articole ocazionale, unele dintre cele care 
au fost introduse ulterior în volumul Tămâie și 
otravă. Ceea ce este esenţial e faptul că ele reflectă, 
implicit sau explicit, concepţii despre literatură bine 
încetățenite în conștiința sa creatoare. Vom urmări 
în cele ce urmează o identificare a acestora și o ana- 
liză a profilului unui scriitor conștient de postura și 
de misiunea sa, un scriitor care nu are, totuși, 
pretenția teoreticianului. El face toate acestea ca 
parte implicită a situării sale în lumea scriitorilor și 
ca membru activ al comunității literare ieșene, iar 
mai apoi, și în cazul său, bucureștene, însă, în princi- 
pal, al comunităţii literare din spaţiul românesc. 

Umorist prin vocaţie, Al. 0. Teodoreanu a de- 
monstrat nu o dată o cunoaștere dincolo de suprafață 
a principiilor şi a tehnicilor pe care comicul și cate- 
goriile sale le presupun. Iar principiul esențial constă 
în seriozitatea pe care un adevărat umorist o mani- 
festă în spatele falsei frivolități pe care cei ce descon- 
sideră acest tip de atitudine o văd. Mulţi însă (printre 
care şi 1. L. Caragiale) consideră că, dimpotrivă, 
absența umorului denotă neseriozitate, râsul fiind 
expresie a sănătăţii mintale. Mai mult chiar, comicul 
ţine de natura umană, la fel ca tragicul, cele două fiind 
complementare din perspectiva umanului, doar în 
artă fiind posibilă o separare strictă a lor, astfel încât 
reiese că o subclasare a comicului față de tragic re- 


prezintă o eroare de judecată. Păstorel Teodoreanu 


împărtășește această atitudine și pledează pentru 
condiția umoristului în fața publicului, susținând in- 
versa proporționalitate dintre seriozitatea umoristu- 
lui și cea a abordării subiectului: „Îmi daţi voie: 
zeflemeaua nu-i serioasă, nu zeflemistul. Și asta e, nu 
vă supăraţi, cu totul altceva. Zeflemeaua nu e, în ul- 
timă analiză, decât o chestie de adaptare a formei la 
fond. Ea trebuie să fie neserioasă, după cum zeflemis- 
tul trebuie să fie serios. Foarte serios. Cât mai serios"?. 
Acest aspect ce ţine de analiza comicului îl regăsim 
la toţi marii teoreticieni ai genului. Al. 0. Teodoreanu 
însuși a oferit chiar scurte definiţii celor două forme 
ale comicului care și-au pus în mod considerabil am- 
prenta asupra operei sale: umorul și ironia. Astfel, 
după cum susține într-un articol dedicat prietenului 
și colegului său, G. Topîrceanu, „Humor = inteligență 
+ sentiment”", dozele celor două „ingrediente” vari- 
ind în funcție de „natura” umoristului. Inteligența se 
dovedeşte a fi, din punctul său de vedere, aspectul 


esenţial în abordarea comicului, ironia reprezentân 

„Limbajul cifrat al inteligenţei”. Luându-se aceste 
două definiții în considerare, Al. O. Teodoreanu, prin 
opera sa, este un exponent exemplar al lor. 

Însă riscul de a fi privit ca un om cu preocupări 
triviale nu este singurul „blestem” al umoristului. Îl 
vom cita din nou pe Al. O. Teodoreanu, căci gradația 
stilului său discursiv nu merită să fie condamnată la 
o simplă parafrazare teoretică: „Trebuie să 
recunoaşteţi de la început că niciun om spiritual n-a 
sfârşit bine. Dovadă: toţi au murit. Despre cei în viaţă 
vă pot asigura că vor muri şi ei până la unul (ai să 
mori, Topfrceanu!). Veţi replica, desigur: Cine nu 
moare? Vă mărturisesc că mă aşteptam la asta, dar 
să-mi dați voie să vă spun că întrebarea e superficială. 
De aceea îmi permit să vă pun şi eu o întrebare: Când 
moare omul? Când încetează a trăi, aţi spus! On ne 
peut rien vous cacher! Ei bine, oricât de straniu s-ar 
părea, adevărul acesta e foarte relativ, căci, dacă e 
adevărat că omul (La Pelisse n-ar fi spus mai bine) 
moare exact în clipa în care încetează de a trăi, omul 
de spirit moare mai înainte. Și nu numai atât. El moare 
de mai multe ori. El moare de câte ori se repetă, pentru 
a trepasa definitiv în clipa în care nu mai are niciun 
haz” (Tragica soartă a omului spiritual, cuvântare ros- 
tită la şedinţa Societății „M. Eminescu” în 27 februa- 
rie 1930)!7. Aşadar, Păstorel vorbeşte despre un 
blestem al omului cu spirit umoristic în general, fie 
el dedicat vieţii artistice sau nu, şi anume acela de a 
cădea în capcana repetivităţii, ceea ce determină o di- 
minuare considerabilă a efectelor umorului său. 
Aceasta este, după Păstorel, moartea umoristului. 
Conştiința acestui risc, dar şi conştiinţa ridicolului, 
precum şi inteligenţa şi luciditatea de care 
Al. 0. Teodoreanu a dat dovadă în parcursul său li- 


terar, au determinat preferința sa pentru o operă de 


mici dimensiuni, însă a cărei esență să persiste, fără 
a cădea în superficialitate şi în construcţii goale de 
sens. Prin urmare, considerăm esenţială Autorecensia 
pe care Al. O. Teodoreanu o face plachetei de catrene 
(1) Strofe cu pelin de mai contra Iorga Nicolai. Dar să 
o luăm cu începutul. 

„Atacurile” lui Păstorel la adresa lui Nicolae lorga 
s-au concretizat în această colecție de catrene, dar şi 
în câteva articole publicate în Tămâie și otravă. De 
fapt, catrenele din această colecţie nu sunt tranșante, 
atitudinea lui Al. O. Teodoreanu față de lorga fiind 


ice 


una de desconsiderare doar în privința activității 
toricului în sfera literaturii şi a pretențiilor sale la 
universalitate ocupațională. Păstorel compunea ast- 
fel de rime spontan, lăsându-se purtat de atmosfera 
momentului. Se ştie din amintirile celor care l-au cu- 
noscut că improviza oricând, la adunări literare, când 
lua masa în oraş cu prietenii săi etc. Pe scurt, sunt 
exerciţii şi dovezi ale spiritului său ludic. Astfel de 
schimburi de replici versificate erau fireşti când 
Păstorel era în preajmă. (Gabriel Liiceanu, în Jurnalul 
de la Păltiniș, consemnează un schimb spontan de 
astfel de versuri între mentorul său, Constantin 
Noica, şi Păstorel, din 1938, subliniind şi el sponta- 
neitatea celui din urmă!*). El nu intenționa ca acestea 
să rămână posterității ca opere de prim rang ale sale, 
deoarece ele erau destinate a fi savurate în momentul 
în care au fost alcătuite, lucru valabil şi pentru Stro- 
fele cu pelin de mai... Mai mult decât atât, Păstorel 
chiar îi atacă pe cei care au lăudat această colecție de 
catrene şi care le-ar fi considerat a fi epigrame: „[...] 
orice calificativ defăimător, sunt, vrând nevrând, obli- 
gat să-l primesc cu seninătate şi resemnare. Asta am 
și făcut. Dar sunt elogii nechibzuite, care supără mai 


mult decât injuria directă, calomnia și reaua credinţă. 

Eu am semnat un superficial opuscul cu stihuri 
glumeţe (e scris pe copertă) şi m-am trezit deodată că 
binevoitorii vorbesc despre epigramele din el. Epi- 
grame? [...] A mă acuza că am iscălit un volum de epi- 
grame cu subiectul lorga, echivalează cu a mă face 
de-a dreptul idiot. Oricum, cred că e prea mult. [...] Am 
convingerea că nu vi s-a întâmplat niciodată să luaţi 
o cutie de halice drept una de icre moi. Atunci, de 
ce-aţi scris epigrame?”1*. Păstorel se simte obligat să 
scrie această Autorecensie, având în vedere supra- 
aprecierile emise în presa timpului la adresa acestor 
versuri. Concepţia lui Al. O. Teodoreanu cu privire la 
specia epigramei şi la locul ei în literatură devine, ast- 
fel, clară. Deşi reprezintă o paranteză teoretică, nici 
aici Păstorel nu renunţă la stilul umoristic şi la accen- 
tele ironice: „Nu mă îndoiesc o clipă că domniile-voas- 
tre știaţi perfect că nu orice catren, fie şi humoristic, 
e cu necesitate o epigramă. În acest caz, de ce să nu vă 
închipuiţi că ştiam şi eu atâta lucru? [...] Îndrăznesc să 
afirm coram populo că volum de epigrame în totali- 
tate bun nu există. [...] 

Epigrama [...] e un simplu condiment care trebuie 
servit la intervale şi cu măsură. 

Nu te hrănești cu ea: o pui în mâncări. |...] 

Epigramele cu caracter etern şi general, le numeri pe 
degete[le] de la o mână. Ca şi piperul, care nu-și au (sic!) 
rost decât în doze mici și [în] anumite alimente, soarta 
epigramei e legată îndeobşte de un fapt trecător"”!5. 

De asemenea, este imposibil să nu remarcăm spi- 
ritul său autocritic dezvoltat; până la urmă, el scrie 
acest articol pentru „a găsi acestui volumaș locul ce i 
se cuvine: e un pamflet ocazional şi nimic mai mult: o 
zeflemea”. Înaintând cu argumentaţia sa, adaugă: 
„Dacă în volumaşul consacrat domnului Iorga se vor 


fi găsind şi două-trei epigrame autentice, nu trebuie 


să se vadă în ele decât un supliment gratuit şi un pur 
efect al hazardului, în care nu am deci nicio vină. Nu 
le puteam scoate din volum pentru că sunt epigrame. 
Dar nu puteam nici induce lumea în eroare, lăsând să 
se creadă că și celelalte catrene sunt epigrame. Decât 
să le împopoţonez pe toate cu un titlu nemeritat, mai 
bine le degradez pe acestea, mi-am zis. De aceea am şi 
spus: «Strofe cu pelin de Mai/ Contra Iorga 
Neculai»"15. La cuvântul „strofe” din titlul colecţiei de 
catrene, Păstorel face în Autorecensia sa mențiunea 
„hu epigrame”, lucru foarte important, el neconside- 
rând această colecţie „o lucrare literară, ci mai de- 
grabă un mic album de caricaturi”!. De asemenea, 
menționează că titlul a apărut şi cu varianta „pentru” 
în loc de „contra”, ceea ce arată că Păstorel nu vedea 


Țineam să atac un învin- 


mi 


în Nicolae Iorga un rival, ci 
gător, nu un învins”. Drept dovadă a faptului că nu 
poate exista un volum bun de epigrame pe acelaşi su- 
biect (se pare că şi epigramistul trăieşte acelaşi bles- 
tem precum umoristul, poate cădea în repetitivitate 
şi, în consecinţă, în superficialitate), ci doar câteva 
epigrame pot fi cu adevărat valoroase, în volumul al 
doilea din Tămâie și otravă, publicat în 1935, Păstorel 
alege doar câteva astfel de versuri din numeroasele 
pe care le-a scris şi care au rămas posterității în spe- 
cial prin intermediul rememorărilor celor care l-au 
cunoscut (pe lângă aceasta, i-au fost atribuite epi- 
grame pe care nu le-a alcătuit el, la fel cum multe al- 
cătuite spontan de el s-au pierdut, consecință a 
caracterului lor oral, spontan). Acest fapt este sem- 
nificativ având în vedere că cele două volume publi- 
cate sub titlul oximoronic reprezintă o summa, o 
selecție făcută de însuşi Păstorel a celor publicate în 
timp în presa epocii, deci ceea ce a considerat el că îi 


reprezintă cu adevărat personalitatea şi spiritul. Au- 

torecensia pe care Păstorel o semnează se încheie, în 
acelaşi stil umoristic şi autoironic, cu o autocritică 
versificată: „PS. Constat un lucru de nimic/ Și doar aşa 
din întâmplare:/ Dacă volumul nu-i prea mic/ În 
schimb recenzia-i prea mare”. Luciditatea şi 
inteligența de care dă dovadă prin această Autorecen- 
sie ating un nivel ridicat. 

Având în vedere cele aduse în atenție până acum, 
dar şi dihotomia pe care Val. Panaitescu o stabileşte 
între marele humor şi micul humor, îl putem 
poziționa pe Al. 0. Teodoreanu în ambele câmpuri de- 
imitate de cele două noţiuni. Conform teoreticianu- 
ui ieşean, marele humor trădează „o atitudine 
sentimental-filosofică specifică'2* înnăscută față de 
ume, o viziune proprie asupra existenţei, ale cărei 
principale caracteristici sunt simțul relativității, an- 


tidogmatismul şi spiritul autocritic. Prin acestea şi 


prin râs, marele humor apare ca o formă de rezistență 
în fața existenței. De cealaltă parte, ceea ce numeşte 
micul humor reprezintă o simplă formă de petrecere 
a timpului liber, de destindere, concretizată prin 
glume, anecdote şi, putem adăuga în cazul de față, 
epigrame ocazionale. Cele două forme de humor pot 
coexista în aceeaşi persoană. Păstorel este o dovadă. 
Dacă cele citate din articole până acum, dar şi opera 
sa de prim-plan conturează o viziune proprie asupra 
existenței, catrenele spontane, de tipul celor din pla- 
cheta mai sus-menţionată, reprezintă o manifestare 
a micului humor al veselului Păstorel. 

Spiritul său autocritic şi seriozitatea atât de nece- 
sară unui adevărat umorist reies şi dintr-un interviu 


oferit ziarului „Adevărul literar şi artistic” în anul ur- 
mător apariției Hronicului măscăriciului Vălătuc. 
Acest volum reprezintă debutul editorial al lui Al. O. 


Teodoreanu, debut ce a avut loc la o distanță de 


aproape 10 ani față de cel publicistic din paginile 
„Însemnărilor literare”. În legătură cu acest aspect 
declară în acestinterviu: „avem în țară (și aşa trebuie 
să fie pretutindeni) două mari categorii de beletriști 


[ 


place să tipărească. Fac parte din prima categorie?! 


]. Sunt unii cărora le place să scrie, alţii cărora le 


Putem extrage, din nou, din cuvintele lui 
Al. O. Teodoreanu dovezi ale conștiinței sale crea- 
toare, ale faptului că pentru el scrisul este un mod de 
viață. El practică literatura din vocaţie şi o vede ca pe 
o formă superioară de existență. Este o trăsătură de- 
finitorie a celui ce a fost boemul om de litere 
Al. 0. Teodoreanu. În același interviu, referindu-se 
la faptul că volumul se vindea destul de bine, spune: 
„Stiu și eu asta, dar mă mir [...]. În intenţia mea, volu- 
mul acesta nu era destinat unui mare tiraj. Refuz 
să-mi comercializez literatura până la cedare şi bos- 
cărie. Dovada e în însuși titlul cărţii: Hronic și măscă- 
rici! lată două vorbe a căror semnificație prin mine 
însumi m-am convins [...], jumătate din cetitorii de li- 
teratură românească nu o cunosc”??. Este limpede că 
lectura Hronicului... lui Al. O. Teodoreanu, ba chiar a 
majorităţii operei sale, presupune un cititor iniţiat, 
un cunoscător, care să nu piardă savoarea trimiterilor 
livreşti, unul predispus a gusta fără o anume pre- 
ţiozitate aluziile de ordin existențial (gastronomice, 
bahice şi erotice), un cititor deschis inovaţiilor şi 
„abaterilor” de ordin naratologic, adică un cititor cu 
un oarecare nivel cultural, dar şi cu spirit umoristic. 
Pe scurt, Al. 0. Teodoreanu are în vedere, ca orice 
alt scriitor, Cititorul Ideal. De altfel, unul dintre 
criticii care l-au receptat la adevărata valoare pe 
Al. 0. Teodoreanu, Paul Zarifopol, observa: „Scrisul 
lui Alexandru Teodoreanu este scris de lux. Localizarea 


prin arhaism şi prin dialect cere atenţie de cetitor căr- 

turar'?. În această privinţă, trebuie avut în vedere şi 
faptul că tipul de scriere practicat în această colecție 
de proză scurtă de către Al. O. Teodoreanu reprezintă 
un element de noutate pentru literatura română, o li- 
teratură destul de tânără la acea vreme. De altfel, el 
îşi recunoaşte predecesorii în autorii francezi 
Anatole France (din a cărui operă a şi tradus în limba 
română) şi Balzac (din Contes drolatiques). Ca şi în 
cazul volumului de catrene mai sus menționat, şi în 
legătură cu Hronicul..., Al. O. Teodoreanu ţine să înde- 
părteze orice suprainterpretare a intenţiilor sale 
creatoare. Astfel, declară cu privire la comentatorii 
operei sale care „puși pe gânduri de limba pe care o 
întrebuințez, binevoitori, m-au socotit un savant istoric 
și-un filolog. S-au înșelat [...]. Acolo unde au văzut 
informaţie, nu era decât fantezie. [...] nu am cetit cro- 
nicarii în complect decât după ce am început a scrie 
așa. Nu învăţam: mă verificam. Limba în care scriu o 
port în mine de totdeauna și turnura arhaică am 
prins-o după ureche, ca lăutarii aşa-zişi ne-notişti”?*. 
Al. 0. Teodoreanu, prin Hronicul său, nu recuperează 
doar aspectele unei epoci pe care le surprindeam la 
începutul studiului, ci şi un stadiu anterior al limbii, 
şi anume o limbă plină de savoare, care sugerează la 
joie de vivre, o limbă care vine ca o completare nece- 
sară la stilul de viață al personajelor. Însă nu o face 
la modul reconstitutiv (s-a vorbit, de cele mai multe 
ori - de la G. Călinescu la Tudor Vianu -, de faptul că 
Păstorel realizează în acest volum o pastişă a stilului 
cronicăresc), el nu vrea să imite un limbaj şi un stil. 
În același interviu, Păstorel spune că a ales acest tip 
de vorbire deoarece „Subiectele m-au silit s-o fac. Căci 
vorbele care par pitorești şi naturale în gura unui bă- 
trân boier, contimporan al lui lon Neculce sau al 


fraţilor Costinești, în zilele noastre ar face să roşească 


pe cel mai adevărat parlamentar”?5 


„Este vorba, deci, 
despre o adecvare a limbajului la tematica volumului, 
o adecvare mai mult decât necesară. 

Dacă limba îi vine natural, cunoştinţele în materie 
de vinuri ale lui Păstorel nu sunt arbitrare şi lipsite 
de exactitate ştiinţifică. De altfel, vinul este un lait- 
motiv al operei lui Al. 0. Teodoreanu (includem şi pu- 
blicistica gastronomică, bineînțeles), pe care îl 
tratează cu maximă seriozitate, lucru pe care nu doar 
pasajele propriu-zise din operă îl susțin, ci şi „oare- 
care modeste lămuriri” date de el însuşi: „Unii, 
impresionați de o voită pedanterie cu care fac apolo- 
gia vinului în povestirea Pursângele Căpitanului și-au 
închipuit că nu fac decât literatură, permiţându-mi, ca 
să zic așa, licenţe vinicole. S-au înșelat. Acolo unde au 
văzut fantezie, nu era decât informaţie”. Prin ur- 
mare, putem contrazice părerea lui Răzvan Voncu, 
care, în O istorie literară a vinului în România, nu 
aprofundează acest aspect şi în opera lui Păstorel 
Teodoreanu, considerând că în cazul său avem de a 
face cu „absența unei reale legături cu vinul, dincolo 
de epidermă”, vinul având „un rol bahic în viaţa scrii- 
torului, dar nicio relevanţă în literatura lui”? Însă cri- 
ticul are în vedere doar opera epigramistică a lui 
Al. O. Teodoreanu şi se lasă ghidat de ideea precon- 
cepută conform căreia epigramistul este un autor 
minor, „un bun scriitor de raftul al doilea”?. 

Nu doar comentariile făcute pe marginea volumu- 
lui apărut în 1928 reflectă concepţiile creatoare ale 
umoristului ieşean, ci şi volumul în sine cuprinde ast- 
fel de pasaje, pe care le putem numi fără ostentație 
metatextuale. De exemplu, aflăm despre Kostakelă, 
când ne este prezentat, că a scris „două cărţi de 
ghidușii, anume: O samă de măscări, ca să-și râdă de 


Neculcea vornicul, şi alta, ce-i zicea Poveşti măscă- 

roase”??, Ni se spune, aşadar, că nu doar autorul este 
cel care efectuează actul de a parodia opere preexis- 
tente, ci chiar personajele lui sunt adeptele unor ase- 
menea preocupări. Aşa cum Toader Zippa din 
povestirea Pursângele Căpitanului este un alter ego 
al autorului într-ale erudiţiei vinicole şi gastrono- 
mice, Kostakelă este, de această dată, un alter ego al 
lui Păstorel într-ale preocupărilor ludico-creatoare. 
Din păcate, creaţiile năstruşnicului personaj s-au 
pierdut, iar aici urmează, desigur, o meditaţie a nara- 
torului privind acest aspect: „Atâtea cărți s-au 
păstratii din vechime, multe făcute de oameni proști, 
ca alți proşti să se minuneze, și toate numai de jale 
scriu, ce dacă s-ati găsită și un omii de duhii a scriere, 
să se veselească şi strănepoții, ati trebuitii să se iro- 
sească”20. Se întrezăreşte mutarea în planul ficțional 
a situației scriitorilor umorişti supuşi subaprecierilor 
şi condamnați la a fi considerați autori minori, 
situație pe care am dezvoltat-o anterior şi în care se 
regăseşte şi Păstorel. 

Ideea conform căreia nu cantitatea celor scrise 
face ca un scriitor să fie valoros revine şi în publicis- 
tică, dar şi în schiţele scrise în linie caragialiană. În 
acelaşi articol dedicat lui Topîrceanu, scrie: „I se 
reproșează dlui. Topîrceanu că scrie puţin. Dumnea- 
voastră însă ştiţi bine că una e un covor imprimat şi 
alta unul lucrat cu mâna. În literatură chestia se mai 
complică încă prin aceea că intervine şi capul — 
bineînţeles atunci când intervine. Prin urmare dl. 
Topîrceanu a scris foarte mult. Pentru felul în care pro- 


duce d-sa, a scris enorm! 


„căci „Niciun vers semnat 
G. Topîrceanu nu e scris fără știrea Minervei'*?. Ideea 
este transferată şi în plan metatextual, în schița Bi- 
bliofilie, în care ironia şi o falsă autoironie dau tonul 


întregului text, cei vizați fiind intelectualii cu 


pretenţii de erudiție, pseudointelectualii. Naratorul- 
personaj se întâlneşte cu „maestrul Ilie Aioanei, ma- 
rele nostru romancier”. Urmează un dialog între cei 
doi impregnat de aluzii ironice din partea naratoru- 
lui, însă care se întrevăd şi în afirmaţiile marelui scrii- 
tor, acestea surprinzând o anume atitudine a aşa-zişilor 
intelectuali. Putem spune că aici Al. 0. Teodoreanu 
trece oarecum de pragul ironiei blânde, afişând un 
grad mai scăzut de toleranță. Faptul că acestea reies 
din replicile celui vizat, îl împiedică însă din a cădea 
în incisivitate. Replicile scurte ale naratorului-perso- 
naj sau chiar tăcerile sale exprimă mult mai mult 
decât un discurs amplu structurat. lritat însă de mi- 
cile comentarii subtile ale interlocutorului său, maes- 
trul îi reproşează: „prea le iei toate în zeflemea!”, lucru 
pe care şi l-ar fi putut permite „de ai fi scris în viața 
dumitale măcar un sfert din cât am scris eul.."3%. Bi- 
nevoitor, maestrul se oferă să îl introducă în cercul 
confraţilor literați consacrați: 

„— Mai iei și dumneata parte la o discuţie intere- 
santă și păstrezi contactul cu scriitorii, cu presa, căci, 
să vorbim drept: cine se mai ocupă astăzi de literatura 
dumitale? 

- Cetitorii! fi răspund cinic”35, 

Putem spune că această scurtă scriere este una 
autobiografică, nu doar luând în considerare acest 
pasaj, ci şi având în vedere reflecţiile cu privire la ro- 
manul românesc, şi chiar raportându-ne la continua- 
rea schiţei, în care este demascată falsa erudiție a 
aşa-zişilor intelectuali ai epocii, de unde se deduce şi 
ipostaza ironică a titlului, Bibliofilie, citit în antifrază 
faţă de sensul său propriu dacă ne raportăm la 
literații consacraţi. Poate fi citit şi literal, cu referire 
la naratorul-personaj şi la erudiţia sa deloc falsă. Tex- 


tul se încheie fără comentarii inutile cu privire la cul- 

tura pseudointelectualilor: „Odată controversa pusă 
la punct, mi-am luat respectuos rămas bun de la 
maeștri, luând-o repejor spre Piaţa Teatrului, să iau 
un vermut cu ignoranții, la Dragomir”*. Fraza aceasta 
constă într-o serie continuă de cuvinte citite în cheie 
contrară, marcate ironic. Al. O. Teodoreanu se joacă: 
adoptarea atitudinii ironice, fie ea chiar tolerantă, lip- 
sită de incisivitate, este o dovadă a conștiinței ludice, 
uncție indispensabilă ironistului??. 

Mai mulţi critici literari au avut în vedere 
influenţa lui Caragiale asupra lui Păstorel în ceea ce 
priveşte abordarea comicului, în special în schițe, 
care au fost, de altfel, puse sub semnul epigonismu- 
ui. Însă trebuie să observăm că nu doar în această 
privinţă cei doi umorişti se intersectează, ci şi în ceea 


ce priveşte apetența pentru genul scurt, care ar sur- 


prinde esenţialul. În cazul lui Caragiale, acest aspect 
a fost adus în atenție de Al. Călinescu:8, În capitolul 
Caragiale și evoluția formelor literare al studiului său, 
criticul literar subliniază faptul că opera caragialiană 
ilustrează un dublu raport: cel al vieţii cotidiene care 
se întrepătrunde cu literatura, respectiv cel dintre ge- 
nurile canonice şi cele aşa-zis minore; luând în con- 
siderare că în literatura lui Caragiale este adus sub 
ochii cititorilor faptul banal, cotidian, în dauna eve- 
nimentelor majore ale timpului, acesta valorifică for- 
mele literare secundare, în dauna celor care 
predomină în paginile literaturii române, iar aceasta 
în conturarea ideilor sale privind stilul potrivit (stilul 
trebuie adecvat subiectului abordat). În plus, pentru 
Caragiale, aceste „cenuşărese” ale literaturii reprezintă 
chiar adevărate exerciții de stil, genurile scurte nere- 
prezentând o dovadă de incapacitate de a trata pe larg 
un subiect, ci, dimpotrivă, ele denotă capacitatea de a 


fi clar şi, în acelaşi timp, concis. Al. O. Teodoreanu, la 


rândul său, este un scriitor preocupat de faptele di- 
verse, pe care le exploatează în literatura sa beletris- 
tică, dar şi în publicistică. Mircea Handoca pune 
opţiunea lui Păstorel pentru genul scurt pe seama 
tendinței spre concizie”, însă aceasta este o explicație 
care nu acoperă problema în ansamblul ei. Explicațiile 
identificate în cazul preferinţei lui Caragiale pentru 
genul scurt pot fi extrapolate şi în cazul lui Teodoreanu. 
Diferența dintre părintele Miticilor şi jovialul Păstorel 
ar fi că prin aceste pagini de literatură scurtă primul 
satirizează, uneori chiar ajungând la cinism, pe când 
al doilea urmăreşte doar îndreptarea atenţiei citito- 
rului spre faptele din imediat, adoptând accente iro- 
nice, însă fără a adopta şi masca moralistului. Din 
nou, concepțiile literare ale lui Al. O.Teodoreanu trec 
în metatext, ca şi la [. L. Caragiale, de altfel. În cazul 
de față, considerăm relevantă schița Primăvară, unde 
naratorul, un scriitor căruia o revistă umoristică îi so- 
licitase o schiţă, o scrie inspirându-se chiar din ceea 
ce observă în jurul său. Prin urmare, avem de a face 
cu o schiță despre scrierea unei schițe. Personajul 
scriitor merge la Capşa pentru inspiraţie. Acolo, 
„Până să sosească primul fel, parcurg distrat titlurile 
mai multor ziare. Ce vremuri! Senzaţionalul primează: 
vulcani, cutremure, comete, revoluții, răsboaie. Niciun 
fapt divers: Însă lui chiar diversitatea şi firescul 
din jurul său îi atrag atenţia, înregistrând un banal 
dialog de la o masă învecinată, care prezintă interes 
tocmai în această aparentă banalitate. Se face apolo- 
gia adecvării subiectului la formă, dar şi invers, căci 
este important, după cum însuşi Păstorel declară, a 
„hu cânta la ocarină ceea ce e scris pentru contra- 
bas". Susținerea a ceea ce la Caragiale apare sub sin- 
tagma stilului potrivit se face şi în alte texte, dintre 


care unul dedicat chiar autorului Momentelor (Mo- 

mentele pe scenă), în care identificăm aceeaşi frază+?2. 
În plus, schița Primăvară se încheie cu următoarea 
notă de subsol: „Ofer această temă de schiță confraţilor 
mei umoriști în pană de subiect, nu pentru că ar fi cine 
știe ce, darpentru că văd cu durere atâtea tinere talente 
risipindu-se zilnic în subiecte grave”. lronie? Desigur, 
la adresa celor care privesc literatura umoristică şi su- 
biectele inspirate din cotidian cu scepticism, care pre- 
tind o anume superioritate asupra autorilor umoriști, 
acuzaţi de neseriozitate. 

Această disociere nedreaptă este cuprinsă şi în 
rândurile dedicate actorului de comedie Constantin 
Tănase, pe care îl consideră unic în domeniul său. Ar- 
ticolul începe printr-o frază aforistică ce face apolo- 
gia categoriilor secundarului: „În nicio artă nu există 
genuri inferioare, ci numai executanţi fără talent'*. 
Textul continuă printr-o asumată analiză a situației, 
printr-o satiră la adresa falşilor intelectuali şi a celor 
care afişează prețiozitate: „Bineînţeles că departe de 
a fi sentinţe, aceste afirmaţiuni, intenţionat absurde, 
nu tind decât să sublinieze forța elementară a talen- 
tului, independenţa lui... și nimic altceva. Le-am în- 
semnat aici, cu gândul la acei esteţi incurabili, care, cu 
ifose superbe, simt congestii dureroase în creierașe mi- 
nuscule, la auzul numelui Tănase şi se înțepenesc în 
dispreț implacabil în faţa artei sale, pentru că Tănase 
joacă, ceea ce joacă. Ei fac parte din categoria acelor 
gorile culturale, care mângâie cu evlavie capul lui 
Cicero, turnat în serie în cine știe ce fabrică nemţească, 
și nu văd în figurina modelată în miez de pâine, surâ- 
zând eternității, geniul lui Rodin'*5. Accentele satirice, 
specifice, de altfel, volumului Tămâie și otravă, 
diferențiază aceste pasaje de cele metatextuale din 
schițe sau din Hronic, unde Păstorel nu depăşeşte 


granița ironiei şi rămâne în sfera sugestiilor, evitând 


:ULTURALE 


atacurile directe. Astfel, revenim la povestirile adu- 
nate în Hronicul măscăriciului Vălătuc, unde, într-o 
notă de subsol din povestirea Neobosituli Kostakelt, 
ne sunt prezentate roadele cercetătorilor în privința 
explicațiilor pe marginea unei piese de mobilier 
menţionate în text: „Unii comentatori susțin că auto- 
rul vrea să vorbească de ceea ce numim astăzi para- 
van. Mărturisim că afirmaţia ne pare hazardată. 

[...] Cu toată aparența de temeinicie pe care o pre- 
zintă aceste argumente (nervozitatea maladivă a pa- 
harnicului Pantele fiind atestată de aproape 
unanimitatea biografilor), ne raliem la părerea medie, 
adoptată şi de «Academia de inscripţii», care susține 
că paharnicul Pantele vorbește de o mobilă bizară, 
ieșită din uz”*. 

lronie şi autoironie putem spune. Al. O. Teodoreanu 
combate şi aici afişarea ostentativă a erudiţiei, el însuşi 
fiind un erudit. Însă trebuie avute în vedere nuanțele 
problemei. El combate aparenta erudiție, situațiile în 
care această caracteristică devine simplu moft şi, de 
asemenea, neadecvarea ei la subiect sau, mai abrupt 
spus, inutila pălăvrăgeală pe subiecte de o falsă 
importanţă, fapt comun epocii. Luând cele două frag- 
mente în paralel, nu este greu să observăm tocmai 
diferențele atitudinale de care vorbeam, în cel de-al 
doilea text Păstorel situându-se în registrul ludicului. 
Mai mult chiar, Hronicul se încheie cu următoarea 
notă: „Ne facem o plăcere din a publica şi notele cu care 
savanții specialiști ar fi îmbogăţit manuscrisul — note, 
măcar că contradictorii sau, pentru a fi sincer, tocmai 
pentru că — socotindu-le o caracteristică a vremii noas- 
tre”+. Are loc aici chiar o trădare a mijloacelor de 
construcţie a textului, metatextualitatea fiind evidentă. 

Dincolo de situaţiile şi concepțiile față de care 


Al. O. Teodoreanu manifestă o oarecare apetenţă şi 

pe care le „teoretizează” în articole sau în literatura 
sa, el este preocupat şi de situaţia literaturii române 
în general. Un exemplu îl constituie discuţia cu scrii- 
torul Aioanei din schiţa Bibliofilie, în care, am 


menţionat mai sus, se întrevede reflecţia asupra 


situaţiei romanului românesc în epocă, marcată fiind 
aceasta de conflictele discursive dintre adepţii spe- 
cificului naţional în literatură şi cei ai unei sincroni- 
zări cu Occidentul, ambele înţelese de unii literați la 
modul extrem, fără nuanțele mai mult decât nece- 
sare. Însă o problemă esenţială cu care se confruntă 
scriitorii în vremea sa este cea a receptării de care au 
parte, atât dinspre publicul simplu, cât şi dinspre cri- 
tică. Plecând de la volumul lui Al. A. Philippide, Aur 
sterp, Păstorel scoate în evidenţă noutatea stilului 


poetului în literatura noastră şi tocmai lipsa de re- 


ceptivitate a publicului în faţa unei literaturi de ase- 
menea factură, dar, mai grav, chiar şi a criticii. În 
această privinţă, Păstorel atacă metodele criticilor li- 
terari, care tratează scriitorii ca pe nişte obiecte uşor 
încadrabile în categorii: „Prezentând desavantajul 
de-a nu putea fi clasificat, el [AL A. Philippide] trebuie 
să aştepte apariţia altora la fel sau cel puţin asemă- 
nători cât de cât, pentru a se putea înjgheba Şcoala. 
Ajunşi aici, domnii poeţi sunt invitaţi să îa loc în bănci 
(după clase), pe când ochelarii academici se potrivesc 
cu bonomie şi competență deasupra catalogului. Bă- 
trânul dascăl îşi mângâie barbişonul vibrant ca o 
codiță de bursuc, pune şcolii un titlu, se mai scarpină- 
n scăfâriie, apoi, cu diviziuni şi subdiviziuni, semna- 
lează premianţii şi promovaţii, în pagina adițională a 


vechei Antologii, pe capitole"*?. Modalitatea, mai mult 


Punctul muzeal „Lonel “Teodoreanu”, Golăiești, jud. lași — 

sau mai puțin subtilă, dar oricum rafinată, prin care 
atinge punctul dorit prezintă o anumită gradaţie, 
analogiile fiind realizate cu măiestrie. Scriitor activ 
al vieții literare româneşti, atent la situația generală 
a acesteia, Al. 0. Teodoreanu face următoarea consta- 
tare: „Știm foarte bine cât e de puţin urmărită litera- 
tura românească. Evenimentele dinăuntrul ei se 
desfășoară în fața unui cerc foarte redus (pe lângă al- 
tele și numeric), oarecum în familie, ca în acele mici 
teatre pariziene, în care discuţiile dintre actori şi pu- 
Blic fac parte din program aproape. De aceea, însem- 
nările noastre pe marginea acestui volum, ne fac 
impresia unei misive trimise câtorva prieteni, unuia 
singur poate, dacă nu cumva vom fi monologând în 
pustă”*. Ce altceva este această constatare dacă nu o 
dovadă a lucidităţii lui Al. O. Teodoreanu ca scriitor 
implicat în mersul literaturii române şi a capacității 
sale de a fi obiectiv? Utilizându-se de figuri precum 
litota, caracteristice pentru surprinderea ironică a 
unor fapte, el reuşeşte să aducă în prim-plan o pro- 
blematică acută a vieții literare din vremea sa. 

Nu doar aceste aspecte ale vieții culturale îl pro- 
voacă pe polemistul Al. O. Teodoreanu (căci aceasta 
este ipostaza sub care îl regăsim în colecția de arti- 
cole din Tămâie și otravă), ci şi situații care denotă 
anormalitatea unui sistem cultural în cadrul căruia 
el, ca scriitor, activează. Îl supără amestecul 
oficialităților militare în luarea de decizii cu privire 
la artele plastice (Statui pe rime date); îi ironizează 
cu aceeaşi subtilitate pe tinerii literați care au deja 
pretenţia universalităţii şi arhicunoaşterii şi care îi 
desconsideră pe bătrânii cu experienţă din lumea li- 
terară (Ei, Tinerii); se arată nemulțumit de 
predominanţa factorului comercial în fața celui este- 


tic în judecata de valoare a culturii, care a ajuns pen- 


RI CULT 


URALE 


tru mulți o afacere (Superstiția romanului și prejude- 
cata universalului); este indignat de discordanţele 
dintre nivelul cultural al populaţiei și pretențiile aces- 
teia, pentru care literatura română nu ar fi destul de 
fină. El pledează şi în acest text, Mahalaua, pentru 
principiul adecvării, de această dată având în vedere 
o adecvare a subiectelor literaturii epocii la fondul 
spiritual şi cultural românesc, situându-se, astfel, în 
linia ideilor poporaniste susținute de colegii săi de la 
„Viaţa Românească”, 

Cu un asemenea grad de deschidere oferit de as- 
pectele teoretice (directe sau indirecte), opera lui Al. 
O. Teodoreanu ne apare ca o confirmare a lor, o con- 
cretizare, în special când capătă valențe metatex- 
tuale. Umoristul Păstorel Teodoreanu oferă o 
perspectivă asupra unui alt mod de raportare la 
lume, spre deosebire de tendinţele predominante ale 
epocii sale, care preferă seriozitatea explicită în fața 
comicului şi a categoriilor sale. Astfel, el constituie 
un „element” important în tabloul particular al „Vieţii 
Româneşti” şi în cel general al literaturii române in- 
terbelice, distanțându-se de locurile comune ale tim- 
pului său. Militant al adecvării şi al moderării, 
reflectă atât prin scris, cât şi prin modul de viață, nu 
doar o filosofie a ceea ce a fost numit marele humor, 
ci şi o concepție stabilă asupra celor două. 
Inteligența, umorul, spiritul autocritic, capacitatea de 
a fi obiectiv, toate îl recomandă ca o voce lucidă a unei 
lumi socio-culturale aflată în plină dezvoltare şi 
transformare, o voce care, pentru toate aceste calităţi 
şi contribuții aduse literaturii, merită să fie revizitată 


şi revalorificată. 


1 Paul Cernat, Modernismul retro în romanul românesc in- 
terbelic, Editura Art, București, 2009. 

lașul și ieșeni 


Fiecare comunitate este legată de un spațiu cu li- 
mite aproape stabile; de unde, pentru fiecare din ele, 
o geografie particulară, a ei înşişi, care implică o serie 
de posibilităţi, de constrângeri date, unele cvasiper- 
manențe, niciodată aceleaşi de la o comunitate la alta. 
Între om și spaţiul pe care îl populează se instituie o 
relaţie indisolubilă, cu efecte bilaterale. Cum bine ob- 
servă Fernard Braudel, în Gramatica civilizațiilor, 
„reacţiile omului nu încetează să-l elibereze de me- 
diul care îl înconjoară şi să-l supună în acelaşi timp 
soluțiilor pe care și le imaginează. El scapă de un de- 
terminism pentru a cădea în altul”! leşeanul îşi mo- 
delează identitatea în conformitate cu locul din 
sevele căruia se nutreşte, dar îl şi modelează pe 
acesta la rându-i. Tradiționalişti şi moderni în egală 
măsură, provinciali şi emancipaţi, formalişti cu spirit 
(auto)critic, solitari şi ospitalieri, trufaşi şi toleranți, 
ieşenii sunt modelaţi de factorii istorici şi culturali. 
Imaginea ieşenilor se constituie empiric, multirefe- 
rențial, într-un dialog permanent dintre impresiile, 
imaginaţia şi proiecţiile cristalizate în memoria cul- 
turală. Cercetarea conotaţiilor intelectuale, compor- 
tamentale, etice, culturale, cutumale ale mentalității 
colective contribuie la descinderea pe o necesară ver- 
ticală în esenţa acestui oraş. 

Imaginea unui oraș se proiectează şi ca o comu- 
nicare intelectuală, în raporturile cu celălalt, în 
cunoaşterea şi definirea alterităţii. Important este 
modelul de umanitate care exprimă cele mai adânci 


aspirații ale unui grup sau ale unei societăți. Cum ne 


tradiție și modernitate (III) 


privim noi între noi și cum îl privim pe cel de lângă 
noi sunt probleme pe care comparatistica franceză 
încearcă să le rezolve de decenii bune. Contestată la 
început de teoreticieni, printre care şi R. Weleek 
(„cercetarea imaginii unei alte țări în literatură nu 
este o chestiune specifică științei literare”, ci mai de- 
grabă altor domenii, cum ar fi sociologia, psihologia 
comparată etc.), astăzi imagologia este atribuită şti- 
inței literare pentru că există aspecte care se dove- 
desc de la sine a fi literare, dacă luăm „literarul” în 
sens imanent. Ceea ce ar interesa, prin urmare ima- 
gologia, ca domeniu de cercetare comparatistă, nu vi- 
zează atât particularitățile sau „firea” ieşeanului, spre 
exemplu, sau psihologia ieşeanului, ci care sunt 
calitățile care îi sunt atribuite din afara culturii sale. 
Aceasta înseamnă că imagologia comparată încearcă 
să surprindă formele de apariţie ale imaginilor, pre- 
cum și închegarea lor cu acţiunea. În afară de aceasta, 
ea îşi propune să contribuie la clarificarea rolului pe 
care asemenea imagini literare îl joacă la stabilirea 
relațiilor dintre societățile culturale luate separat. „În 
realitate în cazul imaginilor şi al mirajelor nu ne li- 
mităm niciodată la relația cu străinul şi cu literatura 
şi cultura lui «astfel plămădită», ci însuşi propriul 
nostru teritoriu poate deveni — bineînțeles, mai ales 
pe un drum de întoarcere de la o imagine deja exis- 
tentă, apărută într-un mediu exterior, în sensul cu- 
rent al cuvântului (aşadar, o «hetero-imagine») - o 
temă de reprezentări mentale”?. Investigarea dimen- 


siunii extrta-literare a acestor „auto-imagini” ar 

putea duce spre o contribuţie la ceea ce reprezintă 
autentica ştiinţă a înuşirilor colective, numită şi „et- 
nopsihologie” sau psihism colectiv. 

Indiferent de realitatea lingvistică pe care i-o atri- 
buim, psihism colectiv, mentalitate sau instrument 
metal, cert este faptul că, în fiecare epocă, o anumită 
reprezentare a lumii şi a lucrurilor, o mentalitate co- 
lectivă dominantă însufleţeşte întreaga masă a 
societăţii. „Această mentalitate care dictează atitudi- 
nile, orientează opţiunile, înrădăcinează prejudecățile, 
înclină într-o parte sau alta mişcările unei societăţi 
este eminamente un fapt de civilizaţie. Într-o măsură 
mult mai mare decât accidentele sau circumstanţele 
istorice şi sociale ale unei epoci, ea este rodul 
moştenirii îndepărtate, al temerilor, credințelor, al 
unor nelinişti străvechi aproape inconştiente adesea, 
este adevăratul rezultat al unei imense contaminări ai 
cărei germeni sunt pierduţi în trecut şi transmişi de-a 


lungul unor întregi generaţii de oameni” 


sk 


Fiind asaltat, în general, de istorici, muzeografi, 
publicişti, fiind evocat de poeţi, laşul rămâne învăluit 
în pâcla unui mister (nu neapărat benefic), care-i de- 
tronează unele semnificaţii, în absenţa cărora el ră- 
mâne doar un oraş real cu aspecte legendare. Or Iaşul 
constituie centrul unei mitologii inepuizabile, ce 
declanşează reverberaţii profunde la nivelul menta- 
lului colectiv. Identitatea sa e dezvăluită prin apelul 
la reperele arhitectonice ca forme identitare, aşa cum 
se conturează acestea în unele texte literare, prin 
apelul la case ca topos sacru și profan, mărci ale scin- 
dării între tradiţie şi modernitate, din interiorul că- 
rora descind casele copilăriei (lonel Teodoreanu), 
casele emblematice (Mihail Sadoveanu) etc. Casa, se 


spune, este o (supra)dimensiune a celui care o 


locuieşte. Asemenea oraşului său, ieşeanul e un 
„semn” uşor şi, totodată, greu de citit, cum afirmă 
Ioan Holban. 

Secole de istorie sunt impregnate în zidirile pildui- 
toare, care tezaurizează memoria acestor locuri. Mo- 
numentele de arhitectură dau substanţă acestui spaţiu 
colinar, atât de râvnit şi de disputat, îmbietor la medi- 
taţie şi poezie. Fărâme de mituri, Biserica Trei lerarhi, 
ctitorie a lui Vasile Lupu, Biserica Golia, Muzeul Unirii, 
simbol al Unirii Țărilor Române la 1859, Catedrala mi- 
tropolitană, Palatul Roznovanu, Teatrul Naţional, Teiul 
lui Eminescu, Gara din Iaşi, au convertit demult istoria 


în fantastic. laşula crescut impresionant, în pofida pre- 


Iașul vechi, Mitropolia 

zicerilor ultra-pesimiste de odinioară (prin 1935, geo- 
graful |. Simionescu, în cartea Oraș din România, aşeza 
laşul în rândul municipiilor care „au fost, şi atât”, pro- 
nosticând oraşului o agonie tristă, înceată şi implaca- 
bilă). Simpla extindere „impetuoasă pe orizontală şi 
verticală semnifică, însă, mult mai mult decât o creştere 
şi atât. Ființa multilateral împlinită a Iaşului de astăzi 
reprezintă un ultim şi hotărâtor argument într-o veche 
dezbatere...”. 

Arhitectonica unui oraş şi a unei epoci este o 
formă de comunicare, reprezintă o modalitate prin 
care o anumită societate își exprimă idealurile şi prin 
care se poate reconstrui și înțelege modul ei de viață5. 
Străzile, casele sunt repere importante în alcătuirea 
profilului arhitectonic al unui oraș şi prin care se con- 
turează aspectele sale identitare. Astfel, o cercetare 
din turnul Goliei îţi oferă o panoramă inedită a siluetei 
Iaşului, în care elementele patriarhale coabitează cu 
cele moderne. Palatul Culturii este învecinat cu biserici 
construite în diferite stiluri şi cu clădiri vechi, toate în 
nuanțe grele de plumb, Teatrul „Vasile Alecsandri” este 
vecin cu Conservatorul de Muzică şi Operă, urmând 
strada Cuza Vodă către centru, printre blocuri, ne în- 
tâmpină fostul sediu al „Vieţii româneşti” și Casa lui 
Vasile Alecsandri. Sunt de ajuns câțiva paşi pe sub 
bolta ferecată a Goliei spre a trece peste veacuri și a 
reintra în plin laşi al secolului al XX-lea, cu cartiere 
rezidenţiale, cu etaje ca nişte trepte cromatice, cu te- 
rase pitoreşti. Clopotele, cu limbajul lor universal, ne 
recheamă la „dialogul cu noi înşine şi cu divinitatea, 
stimulându-ne toleranța, înțelegerea, buna convie- 
țuire, mai ales în timpurile defavorabile” Coborând 
până în epoca daco-romano, născut din acea castră 
desenată pe harta lui Ptolomeus, lașul devine un spa- 


ţiu magic, unde totul emană istorie. Fosta reședință 


domnească de vară de la Belvedere nu mai există, dar 
vechiul han a rămas așa cum l-au cunoscut Eminescu 
şi Creangă, așa cum l-a pictat Th. Aman. „lașul, prin 
tot trecutul său, se afirmă ca un mediu creator de in- 
dividualități artistice”, afirmă lonel Teodoreanu, un 
îndrăgostit și un mare evocator al lașului. 

Legătura cu trecutul cultural este asigurată de 
multiplele muzee și case memoriale: Bojdeuca scrii- 
torului lon Creangă, Casa Dosoftei, Casa Memorială 
„Otilia Cazimir”, Muzeul Memorial „Mihail Sadoveanu”, 
Casa Memorială „George Topîrceanu”, Casa „Nicolae 
Gane”, Muzeul Memorial „Poni-Cernătescu”, Muzeul 
„Mihai Eminescu”, Casa Pogor, Casa Memorială „Mihai 
Codreanu” (Vila Sonet) ş. a. Prin ele, ieşeanul îşi re- 
levă prețuirea față de tradiție, față de fondul istoric 
şi cultural comun, proiectându-le continuitatea în in- 
teresul susținut pentru adevăratele valori autentice. 
Cum bine observă Mircea Radu lacoban, „pentru 
ieşeni, oraşul lor a avut şi va avea totdeauna un ce 
fascinant: cu cât îl cunoşti mai bine, cu atât constați 
că ştii prea puţine despre zidirile, amintirile şi însăşi 
personalitatea acestei aşezări unice ca vocație şi des- 
tin în spaţiul românesc”. 

leşenii sunt foarte atașați de locurile lor, fiind 
dominați de o stare generală de intelectualitate și spi- 
rit critic. „Cred că simţul valorii acționează aici cu o 
acuitate deosebită, observă acelaşi Mircea Radu 
lacoban. Generozitatea face casă bună cu exigența în 
virtutea unei tradiționale atitudini deschise față de 
actul artistic autentic, certificat prin vocație şi adec- 
vare”f. Elita intelectuală are un rafinament de 
civilizație şi cultură de nivel european. Societatea 
ieşeană întreprinde eforturi vizibile pentru a se ri- 
dica la nivelul culturii europene. 


Oraşul este un punct cheie, ce îngemănează eco- 

nomia urbană, principalele perspective politice şi ad- 
ministrative. El conservă cel mai bine identitatea unei 
regiuni prin muzee; el este cel ce dă orientări majore 
în educaţie, cultură şi în alte domenii ale vieţii so- 
ciale. „Laşul de azi oferă vizitatorului o diversitate 
dintre cele mai interesante şi mai atrăgătoare, păs- 
trând ca într-o besactea comori de artă veche lângă 
edificii moderne. Aici arhitectura avântată spre cer e 
vecină cu patriarhalele străduțe copleşite de o 
vegetaţie debordantă, rămasă ca în amintirile buni- 
cilor; metocul cu arcade rotunjite, copiate parcă de 
un basorelief asirochaldean este vecin cu orga gigan- 
tică a tinerei industrii ieşene”? Iaşul are astăzi o mo- 
dernitate asumată, dar trecutul, tradiţia reverberează 
în toate aluviunile sale. „Sunt aşezări, remarcă Aurel 
Leon, în care secolele se stratifică asemenea hrisoa- 


velor şi incunabulelor din arhive, cu cât mai decolo- 
rate de patina anilor, cu atât mai preţioase. Viaţa 
merge înainte, dar oricât de impetuos ar fi ritmul ei 
şi oricâte înnoiri ar pătimi bătrâna cetate ea va ră- 
mâne învăluită în acea aură proprie bijuteriilor vechi 
cu metalul înnobilat de rezistenţa lui la nimicnicie şi 
cu monturi filigranate pentru veşnicie. Un asemenea 
oraş este şi laşul”10, 

Relieful oraşului se dovedeşte relevant pentru 
profilul său identitar, recognoscibil şi în felul de a fi 
alieşenilor. Situat cu faţa spre Soare, apărat de pădu- 
rea Codrilor, de Cetatea Munţilor, laşul se întinde 
până în nordul Podişului Central moldovenesc, „podiş 
alcătuit dintr-un «ansamblu de platouri», ce apar dis- 
puse în semicerc spre «periferia nordică» a podișului 
— ca un scut de apărare a Laşilor, dinspre sud; platouri 


laşi 


Str. Elena Doamna 


Iașul vechi 

constituite din «ansambluri deluroase».."!1. Astfel, 
laşul pare cuibărit între coline unduitoare, în tipsia 
şesului, situat pe o calmă orizontală de unde se oferă 
privirii. Venind către laşi fie de sus, dinspre Paşcani, 
fie din jos, de la Ungheni, adică urmând larga depre- 
siune a Bahluiului, orașul îți apare încă de departe 
„asemenea așezărilor de câmpie și ai impresia că e 


cuibărit în palma unui uriaş”!? Priveliştile ieşene sunt 


ca ieşenii: cu unele te înrudeşti din copilărie, pe altele 
le alegi cu afinitatea trainică ce decide destine. Cum 
sugestiv remarcă Constantin Ciopraga, laşul ascunde 
„Zidiri prin care ţi se adresează istoria, case implan- 
tate în peisaje ondulate, parcuri şi orizonturi, toate 
cu efecte notabile în modul de a fi al oamenilor de 
aici, relevă un topos specific, un genius loci concreti- 
zat în vocaţii creative. Psihologia Cetăţii e o realitate 
constituentă, caracteristică operelor elaborate la laşi 
de către scriitori și savanţi, de creatori de odinioară 
şi de astăzi; athnos şi psyche vibrează complementar 
în tot ce implică profunzime și adeziune la istorie”.1? 

Fiinţe creative, impregnate de o melancolie densă, 
ieşenii sunt dispuşi spre reverie şi reflexivitate. Mircea 
Radu lacoban în volumul Martor, într-o încercare de 
a reține câteva dominante ale intelectualismului 
ieşean care „e mai reflexiv”, încheie prin a sublinia 
faptul că „laşul tolerează mai greu improvizația şi ve- 
leitarismul”!. Relieful ondulat, fără zvâcniri teme- 
rare, explică într-un fel și anacronismul ieşenilor. De 
asta scrisul ieşenilor interbelici pare în afara 
actualității, de asta neglijează ei elementul social. Un 
Sadoveanu s-a retras în istorie; un Codreanu a evadat 
în răceala sonetului parnassian; un lonel Teodoreanu 
- în necazurile rafinate ale celor ce n-au cunoscut nici- 
odată lupta pentru pâine; un Topîrceanu îşi scrie 


amintirile la vârsta energiilor plenare. 


Dincolo de accepţiile cu care a fost investit de-a 
lungul vieții sale, laşul rămâne ceea ce este: unic în 
ființa lui spirituală şi materială, un important centru 
al vieţii noi, care a avut perspicacitatea să menţină 
viu contactul cu trecutul. „lașul amintirilor și legen- 
delor, lașul fantomelor romantice” (M. Sadoveanu) 
menține pulsul prezentului, conectat la tradiţie. Pen- 
dulând permanent între adevăr şi legendă, între ne- 
gura îmbietoare a trecutului şi bulversările unui 
prezent confuz, laşul perpetuează mitul eternei reîn- 


toarceri. 


1 Fernand Braudel, Gramatica civilizaţiilor, Editura Meri- 
diane, București, 1995, p. 43. 

2 Închipuire, chipul străinului şi al omului exemplar, 
Alexandru Duţu, Dimensiunea umană a istoriei, Editura 
Meridiane, Bucureşti, 1986, p. 207. 

3 Fernand Braudel, op. cit, p. 43. 

+ Mircea Radu lacoban, Martor, Junimea, lași, 1988, p. 82. 

5 Adina Nanu, Vezi? Comunicarea prin imagine, Editura 
PRO, București, 2002. 

* Iași, orașul din inimă, p. 12. 

7 Mircea Radu lacoban, op. cit., p. 81. 

$ Ibidem, p. 20. 

* Aurel Leon, lași, Editura Meridiane, Bucureşti, 1965, p. 8. 

19 [pidem, p. 6. 

11 Georgeta Crăciun, Despre lași, Editura NOEL, 2002, p. 8. 

“2 [bidem, p. 18. 

13 Constantin Ciopraga, în „Dacia literară”, nr. 8, 1992, p. 5. 


+ Mircea Radu lacoban, op, cit., p. 20. 


Diana Vrabie este beneficiar al Programului de 
Burse „Junimea” şi Rezidenţe de cercetare ştiinţifică 
privind istoria şi viaţa culturală a Iașului, ediţia a II-a, 
2015 - inițiativă a Muzeului Naţional al Literaturii 

Exilul: durereu, revolta, „dorul-dor” 


„Mor doar cei uitaţi” 
Stefan Fay 


Am folosit ca motto cuvântul lui Ştefan Fay, secre- 
tarul lui Mircea Vulcănescu, mort martiric în 
puşcărie, aruncat la minus 20 de grade în izolatorul 
Aiudului şi încă rămas criminal de război, conform 
sentinței Tribunalului Poporului. Interviurile, strânse 
de Cornel Nistea sub titlul Tragismul exilului româ- 
nesc (ed. Emma Books, 2016), mă obligă - alt cuvânt 
mai uşor nu găsesc - să mă opun pledoariei pentru 
comunism după comunism, mințindu-i, dezorien- 
tându-i pe tineri cu echitatea şi cu bunăstahrea. „Mai 
bine mort decât comunist!”, cântau pieţarii 
Universităţii Bucureşti, vocile curate ale societății ci- 
vile din 1990. Şi au venit replicile mineriadei media, 
repetând că a fost doar socialism, că dacă era, ehe, co- 
munism, cum am fi dus-o în Râ-Sâ-Râ! Aşadar, repre- 
siunile sunt trecute cu vederea, în timp ce 
anticomunișştii sunt suspicionați ca laşi. Se acuză fap- 
tul că vehemențţa lor s-ar fi manifestat doar după că- 
derea comunismului, că este vorba despre un refuz 
post-festum. Dar unde şi cum se putea protesta, unde 
se putea spune, înainte de crucialul'89, adevărul des- 
pre oribila utopie, cum a numit lon Negoiţescu „mă- 
reţul experiment”, cel mai violent din toată istoria 
românilor? Doar în publicațiile exilului, ferm antico- 
muniste. 


Starea naturală a libertăţii de opinie fusese sus- 


pendată după „cotitura” '44. Chiar şi asfixiantul cen- 
zor Dumitru Popescu recunoaşte (în spațiul distri- 
buit generos de „România literară”, 4 pagini în 
numărul 26 din 20 iunie 2014) că „propaganda nu 
putea fi nici măcar contrazisă”, deşi nu se sfieşte să 
declare „bilanţ pozitiv” pro Ceauşescu. Și câți activişti 
PCR nu ne cer să fim recunoscători „dramaticului”, 
„eroicului” comandant suprem, pentru „binele colec- 
tiv” produs! Un tânăr eseist, Alexandru Matei, pro- 
pune să-i acordăm, în postumitate, „medalia istoriei”. 
„Omul nou” nu dispare uşor, cum nici homo sovieticus 
nu cedează lesne. 

Exilaţii (şi nu mă refer la cei care l-au lăudat pe 
Ceauşescu până au putut să plece din România, ca să 
se ilumineze brusc peste ocean şi să-şi corecteze 
greşelile de viziune) nu sunt iertați pentru anticomu- 
nismul lor. Curaj? Nici atâtica, opinează politrucii. Au 
fugit din țară şi cei rămaşi au mâncat salam cu soia. 
Că au fost nevoiţi să se des-țăreze, forțați să se în- 
străineze, că regimul i-a izgonit din locul lor de drept 
şi că mâna lungă a Securității i-a ajuns şi acolo, toate 
li se par activiştilor PCR, rămaşi activi, floare la ure- 
che. Un singur exemplu: Dosarul de Urmărire Infor- 
mativă al lui Dan Culcer, început în 1972, numără 
peste 800 de pagini. 

Ce li s-a întâmplat celor care nu şi-au luat lumea 
de la capătul celălalt al Cortinei de Fier în cap se ştie 
prea puţin. În câteva cuvinte: au câștigat cei care s-au 


dat după vremi şi care nu au nici cea mai vagă criză 

de conştiinţă. Eu, una, mă recunosc în spusele Gabrie- 
lei Crețan: „inabilitate socială congenitală”. 

În '46, Șerban Cioculescu a fost scos din 
învățământ (pe statul de funcțiuni scria: „se com- 
primă postul şi persoana”; şomajul (9 ani) însemna 
fără cartelă de pâine; n-a mai putut publica până în 
'63; între '63-'65, găsise un locla Institutul Pedagogic 
din Piteşti; scăpase de puşcărizare ca prin miracol. 
Liviu Rusu a fost scos de la Catedra din Cluj între '48 
şi '61, readus în Universitate la aproape 70 de ani. I.D. 
Sîrbu a fost eliminat pe 15 decembrie '49 din Univer- 
sitatea clujeană. Arestat în 16 septembrie '57 pentru 
„omisiune de denunţ” şi închis la Jilava un an, apoi 
alţi şapte pentru „uneltire contra ordinii sociale”, 
secția „scriitori şi intelectuali dificili”. A fost anchetat 
de cpt. Enoiu şi de cpt. Tudor Vornicu; în Gherla a 
rămas până-n '60; lagăre de muncă, D O la Petrila, ca 
vagonetar necalificat, în subteranul minei. Graţiat în 
'63. A murit în 17 septembrie '89, la Craiova, fără a 
vedea căderea lui Ceauşescu. Chiar şi după moarte 
s-a scris un raport informativ, de la înmormântare. 

Păstorel i-a ironizat pe „breslaşi”. A făcut închi- 
soare pentru asta. lar cei condamnați la temniță ră- 
mâneau proscrişi până la sfârşit. 

Petru Manoliu a fost închis pentru serialul despre 
Katin (pentru necunoscători ai minciunii istorice: 
4300 de ofițeri polonezi, ucişi de sovietici în '40; 
groapa comună a fost descoperită de nemții învinuiți 
fără vină în '43, în pădurea Katin, lângă Smolensk). 
Manoliu era muritor de foame. Nicolae Gheran, ca se- 
cretar al Consiliului Editurilor, l-a ajutat cum a putut 
şi cât s-a putut. Nu şi Zoe Dumitrescu-Buşulenga pe 
Dinu Pillat, eliminat pentru „misticism” de la Institu- 
tul patronat de viitoarea maică Benedicta, expediat 


la Muzeul Literaturii, unde Al. Oprea nu l-a admis, în 


AŢ 


vara lui '76. În toamnă, murea de cancer la creier. În 
zăbrelele de la fereastra spitalului le vedea pe cele ale 
carcerei. Aflu din interviul lui Dan C. Mihăilescu, luat 
de Daniel Cristea-Enache, că brava Zoe Dumitrescu- 
Buşulenga s-a dus la CC cu TAB-ul, făcând parte din 
echipa Glasnost, a lui Iliescu. Î luase gura pe dinainte, 
promițând un socializm cu față umană, drept care 
şi-a păstrat în jur aparatcichii şi pe fiii lor. Factorii de 
propagandă şi de agitație iaşioţi puteau sta liniștiți 
pe locurile lor. „Copii, de Crăciun vom bea în liber- 
tate”, a prezis Zoe D.-B. de Sfântul Nicolae, la Institu- 
tul „Călinescu”. Ştia, se vede treaba, că se pregătea 
Concert de No&l, cu simfonia gloanţelor. Şi-o fi adus 
aminte maica Benedicta de adevăratul martir al reli- 
giei, sacrificat pentru sentimentul religios, Dinu 
Pillat? 

Dar cercetăm noi trecutul cu intransigență, fără 
omisiuni de informare privindu-i pe unii şi pe alții? 

Pe Cosmin Ciotloş („România literară”, 11/14 
martie 2014) îl trage aţa să scrie despre ce nu ştie: 
Paul Cornea „avea de ales între a rămâne demn şi a 
se plia pe rigorile sistemului”. A rămas demn, crede 
cronicarul, în deceniul al cincilea? Poveste. A făcut 
vreun gest utecistul fanatic să se dezică de doctrină? 
] se saluta confesiunea „din interior”, dar despre al 
cui interior e vorba? Al directorului în Ministerul 
Culturii, al şefului Studioului Cinema Buftea. „Marele 
politrucian nemica iertând”, scrie Luca Piţu şi ştie ce 
scrie. A căzut în eroare tov. Cornea? Da, dar cu ce 
folos personal! 

Culturnicii Sorin Toma, Nestor Ignat, Pavel 
Apostol au reapărut ca să se justifice. Jumătate disi- 
dent, Miron Radu Paraschivescu e scuzat ca un cobai 
naiv, în timp ce Arghezi este etichetat „marele zero” 


sau „marele compromis”. li transmisese acad. RPR 

Al.Toma (apud Niculae Gheran) că volumul pe hârtie 
cretată, copertat cu piele de căprioară, îi pare o ba- 
tistă cu muci uscați. Atâta i-a fost. N-a revenit în lite- 
ratură decât cu prețul cedării. Şi nu MRP care a scris, 
în '44, primul poem pentru Stalin, ci Arghezi, căruia 
acelaşi MRP i-a pregătit revizuirea, din neagră invi- 
die, încă din februarie 1945, în „România liberă”. Abia 
mai sufla ca poet purtător de molimă, cangrenat de... 
spirit burghez. Arghezi era parvenit, profitor, fariseu, 
rău cetățean şi rău tovarăş, mincinos, chiar şi „tată 
denaturat”. Gh. Grigurcu o ştie prea bine şi o spune în 
interviul luat de Cornel Nistea, „O experiență trauma- 
tizantă”. 

„Refuzul de-a participa la «cultul civic» sau «laic», 
aşa cum denumea Raymond Aron comunismul, rele- 
vând substratul său parodic-religios, m-a costat. De 
unde să încep? La 18 ani am fost exmatriculat, după 
numai un trimestru, de la Şcoala de literatură, pentru 
teribila culpă de a-i fi vizitat pe Tudor Arghezi la 
Mărţişor şi pe d-na Ecaterina Bălăcioiu-Lovinescu în 
fostul sediu al cenaclului Sburătorul, nevoit a mă 
transfera la Facultatea de filologie de la Cluj. De aici 
am fost din nou exmatriculat, în anul al doilea, din 
pricina câtorva absenţe de la orele de marxism-leni- 
nism şi reprimit doar în urma intervenţiei lui Lucian 
Blaga pe lângă decan”. 

Şi ca să încurajăm nu caracterele, ci non-caracte- 
rele, se scoate în față „compromisul” lui Blaga: arti- 
colul din „Contemporanul”, 1960, reprodus de 
„Scânteia”, dar pentru Ivașcu, acela care l-a presat să-l 
scrie, se pledează „Nevinavat”. Dan Deşliu a fost scos 
disident. Pentru că l-a cântat pe Stalin şi după ce a 
murit? „Şi Stalin, viu, trăieşte prin partid”. 

În fapt, au intrat în pușcării, sub stalinismul 


atroce, cei mai buni, cei mai curați oameni. Sadismul 


extrem a fost produs de comunismul-iad. În închisoa- 
rea din Piteşti, Țurcanu, managerul iadului, cel care 
organizase mancurtizarea cu ciomagul, suspendase 
şi dreptul la moarte: „Ei nu, criminalule, de murit 
mori când vreau eu”. 

Arşavir Acterian a fost închis în două reprize: 
între * 49 - '53 şi '61 —'64, la Jilava, Aiud, Canal; s-a 
angajat greu ca muncitor mozaicar, şi mai greu ca an- 
ticar; ca funcționar, abia într-un târziu. Hans Bergel, 
intervievat de Cornel Nistor, a fost condamnat în 
1959 
tru nuvela Prinţul și bardul, scrisă în '45 - '46, unde 
bardu 


a 15 ani de muncă silnică şi temniță grea pen- 


îi spunea prințului: „Sunt liber chiar dacă mă 
pui în lanţuri”. A plecat din țară după trei condam- 
nări. Despre patimile sale îi vorbeşte cu demnitate lui 
Cornel Nistea: „Trădătorul care, ă propos, a vândut 
Securităţii un şir întreg de persoane, trăieşte azi în 
România şi este cetățean de vază; el a fost şi martorul 
principal al acuzării. Despre cei cinci ani de detenție 


- am fost eliberat în 1964, asemenea multor altora — 


nu se poate spune mai mult decât ar putea să spună 
sutele de mii de foşti tovarăşi de suferință. Am cunos- 
cut închisori din nordul până în sudul României — mi- 
nele de plumb de la Baia Sprie, fortul Făgăraș, 
închisoarea de tranzit Codlea, „malmezonul” din 
Bucureşti, închisoarea militară din Timişoara, închi- 
sorile Securității de la Arad, Curtici şi Braşov, lagărele 
de muncă forțată Răchitoasa şi de pe insula dună- 
reană Strâmba, fortul subteran nr. 13 Jilava ş.a”. 

Am citit undeva (în lon Gavrilă Ogoranu?) că între 
Yugoslavia și RSR era o înțelegere: pentru fiecare 
transfug prins şi trimis înapoi, RSR oferea un vagon 
de sare. Rămânea destulă ca să toarne în zeama şi-n 
terciul deţinuţilor, anume ca să fie prăbuşiți, nu 


numai de înfometare, ci şi de sete. 


ProEuropeana Clubul cărții digitale 


145 


lar Flavia Cosma, poeta din Canada, intervievată 
de Cornel Nistea, refuză să îi uite pe cei trei tineri ro- 
mâni aruncați în ocean peste bordul unui vas chine- 
zesc; comandantul n-a vrut să plătească 5000 de 
dolari guvernului canadian pentru că avea călători 
clandestini. A-i uita pe fugarii tragici înseamnă a ne 
uita pe noi înşine. 

Se vorbeşte, folosindu-se sintagma lui Jaspers, 
formulată după război, de „vinovăţie colectivă”. Mă 
opun: vină colectivă - nu, suferință colectivă, excep- 
tând aparatul de represiune - da. Şi-i dau dreptate lui 
Alexandru George, când afirmă că scriitorul român e 
în diacronie: Tonegaru (anagramat de proletcultişti 
ca Negatoru; informaţia o am din „Asymetria” lui Dan 
Culcer, revistă online înființată în 2000) n-a fost con- 
temporan cu Mihu Dragomir, nici Beniuc n-a fost con- 
temporan cu Paul Georgescu, nici lon Barbu cu Nina 
Cassian, nici Crohmălniceanu cu I.D. Sîrbu, nici Dimov 
şi Mircea Ivănescu n-au fost contemporani cu lon 
Potopin şi Haralambie Țugui. Cu atât mai puţin 
N. Manolescu, a cărui antologie fost ciopârțită din 
motive de „fascism”, cu Jebeleanu, autorul delațiunii. 

Da, jucai „leapşa pe murite” (titlul lui Virgil 
Tănase, editura „Adevărul”, Buc. 2011), dacă nu aveai 
spate. Partidul şi Securitatea nu glumeau. 

Eliberarea din „cămaşa de forță a dictaturii comu- 
niste şi mizeria morală”, ca să-l citez pe intervievantul 
C. Nistea, nu s-a făcut cu uşurinţă. „Exilul este una din 
cele mai grele probe la care este supus un intelectual. 
Poate fi comparat cu boala şi cu moartea”, spune 
Bujor Nedelcovici. S-a zbătut să iasă de sub pumnul 
și palma cenzurii în 1987. 


Bujor Nedelcovici a trecut, la 16 ani, prin evacua- 


rea familiei din casa părintească, prin arestul politic 
al tatei, prin radierea sa din Baroul de avocați din 


Ploieşti, din cauza „dosarului de cadre”. Au urmat 12 


E) 


ni de şantiere (Bicaz, Braşov, Bucureşti) şi un debut 


chinuit, în '70. 

„În scris mă revoltam, îmi luam revanşa şi aveam 
impresia că scriitorul are o misiune: rostitor de ade- 
văr”. Numai că adevărul e bătut ca mărul şi umblă cu 
capul spart. Publicând A! doilea mesager, în 1985, la 
Albin Michel, s-a văzut respins în România de cenzori 
şi de editori. „Un scriitor care nu publică este un scrii- 
tor mort. Ce să fac?” A ales surghiunul. 

„Coşmarul securităţii” l-a făcut pe esteticianul 
Titu Popescu să plece în Germania. „Exilul a fost ex- 
presia unei revolte totale”. L-am numit estetician pen- 
tru că în biblioteca lui Petru Ursache se află cărțile de 
estetică: Idei estetice în scrierile lui Mihai Ralea, Dacia, 
Cluj, 1974, Specificul naţional în doctrinele estetice 
românești, Dacia, 1977 şi Concepte şi atitudini este- 
tice, Meridiane, 1983. Şi aici trebuie să-l citez pe pro- 
fesorul de la Sorbona, Titus Bărbulescu, autorul 
eseului Ființa neamului românesc: „intelectualitatea 
românească din exil, care încerca să țină trează 
conştiinţa națională, să divulge teroarea comunistă 
şi ideologia ei inumană”. 

Şi zice Alexandru Matei, în Mormântul comunis- 
mului românesc, eseu ajuns la a doua ediţie, 
Publishing, 2011, că este ambiguă condamnarea co- 
munismului „ca şi cum comunismul ar fi cineva: ci- 
neva care s-a plimbat prin lume, a ucis oameni, a 
promis bunăstare, a păcălit şi a fost închis, apoi con- 
damnat”. 


Păi nu asta a făcut? N-a ucis? Triada Wiesel e aici 

corectă. lar comunismul n-a fost îngropat decât pe ju- Cum poate fi vaccinat cineva contra virusului co- 
mătate, dovadă atacurile partidnicilor când le  munist? Luptând împotriva cedării memoriei, aşa 
conteşti „realizărili” cum fac toţi cei intervievaţi de Cornel Nistea în ra- 


gismul exilului românesc. 


Canalul, „rezidența” multor intelectuali români 

Sănătatea românilor 
văzută de Anton-Maria del Chiaro (1718) 


Pentru istorici, cartea florentinului Anton-Maria 
del Chiaro, Istoria modernelor revoluţii ale Valahiei 
(Istoria delle moderne Rivoluzioni della Valachia, 
Veneţia, 1718) este nici mai mult, nici mai puțin se- 
cretul lui Polichinelle. Descoperită la sfârşitul seco- 
lului al XIX-lea de N. lorga şi publicată în 1914, 
cartea apare în traducere la laşi, în 19294 şi consem- 
nează, în prefața semnată de ilustrul istoric, asemă- 
narea cu Descrierea Moldovei a lui D. Cantemir. 

Dacă pentru istorici Istoria lui Del Chiaro nu pare 
să mai aibă secrete, în istoria medicinei româneşti nu 
am găsit-o citată şi izvorul pare necunoscut. Este ade- 
vărat că volumul lui Del Chiaro este, ca mai toate 
cărțile de călătorie din epocă, mai mult o carte de pre- 
zentare a unei țări româneşti pentru cunoaşterea 
Apusului, care abia atunci afla că există un est şi sud- 
est european, în contextul extinderii relaţiilor dintre 
Occident şi Poarta Otomană şi al războaielor ruso-aus- 
tro-turceşti din cursul secolelor XVIII, însă, printre nu- 
meroasele informații de natură etnografică, istorică şi 
politică, găsim referiri semnificative cu privire la isto- 
ria medicinei româneşti în notele autorului din timpul 
şederii în Muntenia, vreme de 6 ani, în timpul domniei 
lui Constantin Brâncoveanu, Ştefan Cantacuzino, 
Nicolae Mavrocordat şi loan Mavrocordat. 

Dacă nu mai este nicio îndoială cu privire la au- 
tenticitatea scrierii lui Anton Maria Del Chiaro, cartea 
fiind publicată în august 1718, este greu de stabilit 


perioada şederii autorului în Valahia, căci nu găsim 


în text nici momentul venirii, respectiv al părăsirii 
spațiului românesc, nici împrejurările. În martie 
1710, era în Belgrad în drum spre Valahia şi foarte 
probabil a sosit la sfârşitul lunii sau în luna urmă- 
toare. În Valahia a învăţat limba română, „după o 
practică de 6 ani” şi va adăuga cărții sale un minuscul 
dicționar, pentru a demonstra asemănarea între 
limba italiană şi „limba valahă”. În august 1717, ter- 
mina cartea despre care facem vorbire, fără a nota 
detalii legate de plecarea din Țara Românească şi so- 
sirea la Veneţia, şi nu în oraşul de origine, Firenze. 
Prima parte a cărții, structurată în 8 capitole, cu- 
prinde descrieri de natură istorică, geografică, etno- 
grafică: românii sunt descendenţii romanilor, dar 
acum se află sub stăpânirea turcilor; sunt descrise 
obiceiuri ale oamenilor din diverse straturi sociale, 
ritualuri de nuntă sau înmormântare, sărbători orto- 
doxe etc. Partea a doua, alcătuită din 14 capitole, 
oferă viziunea autorului asupra vieții politice din 
Valahia, informații asupra domnilor pe care i-a asis- 
tat în calitate de secretar domnesc, relațiile româno- 
turce, turco-tătare, dar şi moldo-muntene ş.a. Astfel, 
în perioada 1710-1717, vreme de aproape 7 ani 
petrecuţi în Țara Românească, Antonio Maria Del 
Chiaro notează descrieri asupra ţării şi a oamenilor 
de natură a prezenta lumii italiene o nouă provincie, 
aflată sub stăpânire turcească, dar cu neîndoielnice 
origini comune, din care spicuim informații referi- 


toare la istoria medicinei româneşti la începutul se- 

colului al XVIII-lea. 

Aflat în spațiul valah pe parcursul a patru domnii 
- Constantin Brâncoveanu (1688-1714), Ştefan 
Cantacuzino (martie-decembrie 1914), Nicolae 
Mavrocordat (1715-1716), loan Mavrocordat (1716- 
1717, anul plecării din Valahia) —, deci între 1710 şi 
1717, Antonio Maria Del Chiaro, om instruit, încearcă 
să grupeze tematic informații dintre cele mai diverse, 
între care nu găsim nici un capitol ori subcapitol de- 
dicat în mod special medicinei, sănătăţii ori igienei. 
Detaliile de acest gen sunt identificate în cadre dintre 
cele mai variate, uneori indirecte. 

În ceea ce priveşte bolile, Del Chiaro specifică fap- 
tul că mitropolitul Ţării Româneşti, Antim Ivireanul 
(1650-1716), suferea spre sfârşitul vieţii de podagră 
(binecunoscuta gută), ceea ce îl împiedica să parti- 
cipe chiar şi la evenimente importante, cum ar fi în- 
mormântarea soţiei domnitorului (Nicolae 
Mavrocordat). Astăzi se ştie că podagra este o formă 
de artrită, localizată în zona degetului mare de la pi- 
cior, determinată de depunerile de acid uric; durerile 
atroce pot fi ameliorate de calmantele moderne, dar 
la începutul secolului al XVIII-lea nu exista tratament, 
nici vindecare pentru ceea ce populația numea „boala 
regilor”, „boala oamenilor bogaţi”. Boala genera o 
suferință cruntă, azi rar întâlnită. 

În momentul sosirii imbrohorului (curierul 
padişahului) cu porunca sultanului de a-l invita pe 
Brâncoveanu la Adrianopol, în aprilie 1703, domni- 
torul s-a îmbolnăvit de erizipel, o boală contagioasă, 
provocată de un streptococ (pop. brâncă). Peste 100 
de ani, în 1819, marea ducesă Ekaterina, sora țarului 
Alexandru |, va muri din cauza complicațiilor acestei 
boli. Însă Constantin Brâncoveanu a depășit criza sub 


îngrijirile medicului Curţii, lacopo Pilarino. Desigur, 


solul îl suspecta pe domnitor că se sustrage de la în- 
deplinirea poruncii sultanului şi a cerut să-l vadă. 
Avea febră şi era „umflat la cap, obraz şi gât”. Del 
Chiaro menţionează cu claritate că, deşi boala era 
reală şi serioasă, „în scurt timp, în două săptămâni, 
[doctorul - n.n.] vindecă tumoarea și durerile Princi- 
pelui pe care lumea îl credea pierdut, iar după alte 
două de convalescenţă, Brâncoveanu era gata de 
drum”. 

Alte boli nu sunt amintite, însă autorul specifică 
faptul că nici chiar în timpul unei boli, românii nu în- 
trerup postul, pe care-l respectă cu strășnicie. În caz 
de boală contagioasă, superstițiile femeilor sunt in- 
vocate să aducă vindecare: „Se adună un număr de 
femei și timp de 24 ore ţesă, torc și coasă o cămașă 
de cânepă, cărei îi dau foc în mijlocul curții, și-n felul 
acesta cred că, împreună cu cămaşa, a ars şi epide- 
mia”. Boala mai este alungată şi de benghiul negru 
făcut pe fruntea copiilor. 

Românii, pe care florentinul îi numeşte în mod 
constant valahi, au o părere proastă despre medici, 
pe care îi consideră spurcați pentru luarea de sânge 
ori pentru studii anatomice efectuate pe cadavre. 
După părerea lui Del Charo, medicii cu şcoală de spe- 
cialitate apăruseră de curând în țară şi nu oferă nici 
un detaliu despre medicina populară, generalizată, 
pe care lorga, în colorata sa conferință din 1919, o 
numise „medicina băbească a babelor”? „Medicul e 
boicotat chiar în cazuri urgente, ca luare de sânge sau 
altă operaţie chirurgicală. Valahii, mai ales femeile, 
pretind a cunoaște mai simple şi mai practice leacuri 
medicale pentru vindecarea bolnavilor, care mor, cred 
ei, numai în urma intervenției medicilor”, adaugă Del 
Chiaro. Însă boierii și domnitorii îi respectă, îi 


cheamă şi îi plătesc mărinimos, cu până la 2.000 de 

II, M 
galbeni pe an, „afară de tain zilnic, de pâine pentru 
servitori, de carne, lumânări de seu și de ceară etc, de- 
osebit, daruri din toate părţile; mai ales medicului care 
a reușit să redea sănătatea vreunui boier bolnav, răs- 
plata e cu atât mai mare, în bani și un cal de preţ”, în 
condiţiile în care o vadră de miere (10-12 litri) costa 
un galben sau un galben şi un sfert, darul împăratului 
Leopold către un preot, pentru construirea unei bi- 
serici în Bucureşti, era de numai 1.500 de galbeni, iar 
salbele de aur ale fetelor de boieri, purtate la sărbă- 
tori, ajungeau la 10 galbeni. 

Ideea de igienă la români nu este formulată ca 
atare, dar ea există şi acționează inconştient. Casele 
sunt foarte curate şi pe duşumele „sunt împrăștiate ier- 
buri mirositoare ca pelin, rută, jaleș, mentă, cimbru şi 
alte ierburi, care împrăștie un miros plăcut și sănătos”. 
Chiar şi oaspeții se descalță şi pun papuci, obicei con- 
siderat ca o formă de respect, dar şi pentru păstrarea 
curățeniei. Nu se foloseşte oala de noapte, mult folosită 
în oraşele occidentale şi descărcate dimineața în capul 
trecătorilor, chiar şi în Oraşul Luminilor, ci în miez de 
noapte se merge în colțul special amenajat din partea 
cea mai îndepărtată a curţii. Baia la copii este zilnică, 
până la vârsta de 7-8 ani. Nu ştim cum evoluează spă- 
latul după această vârstă, dar autorul nu menționează 
mirosuri dezagreabile, nici parfumuri sau cosmetice. 
Doar de Paşte, paicii (soldaţii lui Vodă) stropesc trecă- 
torii cu apă parfumată. 

În zi de sărbătoare sau chiar fără motiv special, 
invitația la masă este obişnuită. Gazda bea prima din 
paharul care trece apoi din mână în mână. „Străinul 
deprins cu altă igienă - scrie Del Chiaro - se acomo- 
dează cu greu la acest obicei”. Musafirii îşi spală mâi- 
nile înainte de masă, iar la sfârşitul ei, mâinile, gura 


şi bărbile, în lighene importate din Bosnia. Mâncăru- 


[ei 


LES 


rile sunt servite însă reci, pentru că bucătăria se află 
departe. Pe măsură ce mănâncă, mesenii folosesc 
şervete de pânză, iar când nu ajunge numărul aces- 
tora, un prosop lung, din in foarte subțire, pentru mai 
mulţi meseni. Înalta societate valahă folosea farfurii 
şi tacâmuri de preț, uneori din argint. La confiscarea 
tezaurului Brâncovenilor, s-au găsit printre alte bu- 
nuri de preţ, tacâmuri, vândute ulterior prin licitație. 
La mare preț sunt batistele (năframe), dar nu par 
să fi fost folosite aşa cum ştim astăzi, ci sunt mai mult 
un articol de eleganță. În batistă frumos cusută punea 
Maria Brâncoveanu galbenii de aur ungureşti, pe 
care-i dădea cadou de sărbători şi tot în batiste dă- 
ruiau boieroaicele bani şi ouă încondeiate de Paşte, 
mai ales la rude. „Fetele și țigăncile roabe lucrează în 
odaia jupânesei năframe brodate cu flori de mătase şi 
cu fire de aur, care se oferă apoi la ocazii solemne sau 
la vizite de fețe bisericești, când jupâneasa oferă preo- 
tului năframa şi-i sărută mâna”. Batista este oferită în 
dar preotului, la cununie sau la înmormântare, even- 
tual cu bani în ea, de către oamenii de rang înalt; pe 
năframă, pe palma dreaptă a marelui spătar, se punea 
cuca domnească, ori se odihnea crucea pe care Vodă 
o primea de Paşte, de la cămăraş, şi o dădea boierilor 
la sărutat şi tot batista proteja cupa arhiereului în 
timpul slujbei, din care apoi Vodă lua împărtăşania. 
Doamna țării dăruia de Paşte străinilor de la Curte şi 
înalților prelați câte o năframă brodată cu mare 
meşteșug, Însă năframa neagră de mătase o primea 
numai Vodă, din partea sultanului, atunci când i se 
striga mazil. Batista avea să mai aştepte un secol până 
să slujească nasul, fie şi ca element decorativ. 
Anton-Maria del Chiaro acordă o mare atenție 
alimentației românilor sau, am putea spune, românii 


zăboveau prea multă vreme asupra mâncării. Ceea ce 

le plăcea italienilor (melci, broaşte şi țestoase), aici 
nu era prețuit încă, dar domnitorii descoperă treptat, 
sub influența occidentalilor adăpostiți la Curtea lor, 
meniuri deosebite şi încep să le comande. Melci „se 
mănâncă cu multă poftă, mai ales în postul Paștelui şi 
se trimit chiar soldaţi la Târgoviște, în locurile unde se 
află mănăstirea franciscanilor, ca să caute melci pen- 
tru masa Domnitorului”. De curând, mass-media a 
anunțat că acum, la începutul mileniului al III-lea, 
România se află pe locul 5 în lume în privința consu- 
mului de alcool. Nu ne întrebăm cum ar fi arătat sta- 
tisticile din vremea Cantacuzinilor, la începutul 
secolului al XVIII-lea, când orice masă sau vizită în- 
cepea cu o vutcă, dulceaţă şi cafea, şi se termina la fel. 
Valahia avea „cele mai bune vinuri albe și roșii, cu 
gust delicat și sănătos pentru stomac” şi asta o spu- 
nea un italian! La Piteşti, vinurile sunt albe şi dulci. 
Produsul se vinde în crâşme, de către „femei desfrâ- 
nate”. În cadrul mesei festive de Paşte, Vodă bea câte 
un pahar pentru fiecare boier în parte — lucru care-i 
cerea o rezistență cu totul aparte, căci nu puțini bo- 
ieri avea Curtea valahă! -, se ținea toastul pentru mi- 
tropolit, „pentru împărat” (prin care fiecare parti- 
cipant înțelegea ce voia: Hristos sau sultan), alte toas- 
turi, „și toasturile continuă trei ore în șir” scria Del 
Chiaro. Câte un pahar de băutură i se oferea condam- 
natului la moarte pe drumul către locul execuţiei, ast- 
fel că nu-şi mai dădea seama ce se întâmpla cu el. 
Generozitatea valahilor din înalta societate față 
de străinii stabiliți fie şi temporar în Muntenia, lucru 
ce le făcea traiul uşor pe aceste meleaguri, este des- 
crisă cu o anumită încântare: „afară de darurile 
aproape zilnice, străinii capătă de Paști, de la boieri, 
un miel sau un ied viu, la toamnă un vas cu vin și de 


Crăciun un porc viu, găini şi vânat, așa că străinul îşi 


strânge uşor un mic depozit, din care să trăiască fără 
mare cheltuială”. Dacă posturile sunt respectate cu 
strictețe şi nu se mănâncă nici untdelemn, ci doar 
puțin peşte şi vin, la mesele obişnuite mâncărurile 
sunt bogate, cu mult peşte şi multe icre. Vutca şi vinul 
sunt la mare cinste, cantitățile foarte mari: „Mesele 
lor sunt foarte îmbelșugate, dar mâncărurile nu sunt 
bine gătite”. Li se adaugă diverse lichioruri, „dintre 
cele mai alese din Europa”. La masa lui Constantin 
Brâncoveanu se îmbina bucătăria franceză cu cea 
germană şi italiană, şi nici cea autohtonă nu era ne- 
glijată. Însă gusturile încep să se europenizeze în 
dauna celor vechi, româneşti, greceşti ori turceşti. 
Ciudat i se pare florentinului obiceiul de a servi 
noul fel de mâncare într-o farfurie care, la sfârşit, 
era adăugată precedentelor, astfel că în fața mesea- 
nului se înălța încet şi sigur o coloană ce-l împie- 
dica să-şi vadă partenerul aşezat de cealaltă parte 
a mesei lungi: „se formau coloane de farfurii atât de 
înalte, că boierii, chiar în picioare, nu vedeau pe cei 
de cealaltă parte a mesei”. Căci se serveau, în vre- 
mea Brâncovanului, 60-70 de feluri, atunci ca şi 
acum bucătarii fiind la mare prețuire. 

La orice masă se servea cafea multă, şerbet, 
dulceaţă, odogaci (vodcă de croton, ricinul, o plantă 
medicinală), cozonac, apoi nelipsita narghilea. La săr- 
bători, plăcinta cu răvaşe adeseori sancţionează al- 
coolul excesiv, fără ca cineva să se supere ori să 
micşoreze numărul paharelor închinate. 

Aceeaşi pasiune pentru mâncare şi somptuozitate 
se vedea la masa de Paşte a lui Vodă, care durează 
chiar 5-6 ore, cu 70-80 de invitați. După orice masă, 
obişnuită ori festivă, urmează somnul revigorator. 
Mesele nuntașilor erau la fel de consistente, femeile 


şi bărbaţii aşezându-se separat, aşa cum exista masa 


ProEuropeana Clubul cărții digitale 


151 


Domnului şi masa Doamnei. De joi până în duminica 
nunții, mesele se succedau la unul sau altul dintre 
membrii familiei ce se înrudea prin căsătorie. Del 
Chiaro zăboveşte asupra căsătoriei religioase şi spe- 
cifică de câte ori consideră necesar deosebirile şi ase- 
mănările dintre ortodocşi şi catolici (franciscani), dar 
nu găsim nicio mențiune despre căsătoria civilă. 
Mesele de botez, de nuntă ori înmormântare erau 
la fel de bogate, „copioase” scrie Del Chiaro. Despre 
practicarea sporturilor, mai ales după mese preaîn- 
destulătoare, Del Chiaro nu oferă informații în mod 
special, dar ştim că românii erau „sprinteni la călărie, 
ageri în mânuirea săbiei și arcaşi dibaci; dacă ar fi in- 
struiți în ştiinţa militară ar face mari progrese”, 
Între aspectele legate mai mult sau mai puţin de 
sănătatea românilor, la începutul veacului al 
XVIII-lea, un loc aparte îl ocupă medicul. Desigur, 
după cum menționa N. lorga la conferința susținută 
la Societatea Studenţilor în Medicină, din 1919, me- 
dicul nu era român, încă. Până la sfârşitul secolului al 
XVIII-lea, avem medici străini: italieni, evrei, greci 
ş.a.*. Andreas Wolf, sasul stabilit în laşi, unde a prac- 
ticat medicina vreme îndelungată, care, întors la 
Sibiu, a scris binecunoscuta lui carte, este o excepție 
a vremii sale. Vor mai trece câteva decenii până când 
medici români vor face studii de specialitate în stră- 
inătate şi se vor întoarce să practice medicina în lo- 
curile de obârşie. Del Chiaro menționează patru 
medici practicieni în Valahia, contemporani cu el: 
lacopo Pilarino, „fost prim medic în Valahia”, „doctor 
prim” (medic şef, protomedic), Bartolomeo Ferrati şi 
doctorul Antonio Corect şi Gheorghe Trapezundul. 
Doctorul lacopo Pilarino era italian ca şi Del Chiaro, 
dar venea din Veneția. Numele autentic este Giacopo 
Pylarini (1659-1718). A absolvit jurisprudența şi me- 

dicina la Padova, apoi a practicat medicina la 
Constantinopol, în Ţara Românească, în Rusia, înainte 
dea deveni consulul Republicii la Smirna. Experienţa sa 
în domeniul variolizării (metodă de stimulare a 
imunității prin inocularea virusului) a fost expusă în- 
tr-o comunicare la Royal Society, în 1715. Del Chiaro îi 
aprecia competența, care a stat la baza tratamentului 
erizipelului lui Constantin Brâncoveanu, pe care apoi 
l-a însoțit la Adrianopol („fost prim medic în Valahia, 
al principelui Șerban Cantacuzino și apoi al lui 
Brâncoveanu”; „cu experiența sa, văzu imediat...”). În- 
tr-un anumit moment, Del Chiaro specifică „Medicul- 
prim e foarte bine plătit de Visterie (tezaurul public), cu 
2.000 de galbeni pe an, afară de tain zilnic, de pâine pen- 
tru servitori, de carne, lumânări de seu și de ceară etc, 
deosebit, daruri din toate părţile; mai: ales medicului care 
a reușit să redea sănătatea vreunui boier bolnav, răsplata 
e cu atât mai mare, în bani și un cal de preț. Valahii sunt, 
deci, mărinimoși, mai cu seamă faţă de străini, dar sunt 
și răzbunători..... Deci avem precizarea că exista un 
medic şef (uzual, protomedic), ceea ce presupune exis- 
tența unor subalterni, a unui sistem medical insti- 
tuționalizat, aflat în subordinea Domniei şi plătit de la 
Vistierie, cu o sumă foarte consistentă. Primul medic al 
lui Constantin Brâncoveanu se numea Bartolomeo 
Ferrati, despre care Del Chiaro precizează că era „conte 
de Ungaria” şi, în timpul slujbei la Biserica Domnească, 
ocupa locul imediat după marele vistiernic, ceea ce 
arată respectul lui Vodă pentru medicul italian. 

Un alt medic, aparent italian după nume, deci 
creştin, Antonio Corect, care practica la Constantinopol, 
având drept clienți înalți funcționari turci, l-a preve- 
nit pe Brâncoveanu despre căderea în dizgrație şi 
pregătirea mazilirii, fără a se bucura de încredere. Del 


Chiaro menţionează în mod expres „a trăit în Valahia 

acum câţiva ani şi care mi-a declarat că a studiat la 
Roma şi cunoaște limbile latină şi greacă”. Acesta fu- 
sese în Valahia, practicase aici medicina şi-i rămăsese 
credincios domnitorului muntean. Însă un detaliu, 
câteva rânduri mai jos, arată că acest Antonio nu era 
italian, ci grec, căci un sfătuitor domnesc (Del Chiaro 
îl numeşte ministru), nu ştim cine, i-a spus Brânco- 
veanului „Grecul neavând bani de sărbători, s-a servit 
de acest pretext ipocrit și zelos, ca să stoarcă bani”. 
Apoi, Del Chiaro revine: „Grecul scrise din nou Princi- 
pelui, dar fără folos...” Deci în spatele numelui italian 
pare să fie un grec cu studii medicale la Roma, a cărui 
identitate poate fi dezvăluită numai de documentele 
vremii. 

După prăbuşirea lui Brâncoveanu, noul domnitor, 
Ştefan Cantacuzino, a interzis „prin ordin sever, orice 
ajutor, fie chiar al medicilor în caz de boală, dat fami- 
liei celui detronat”. Trecând peste porunca dom- 
nească, Gheorghe Trapezundul, fost student la 
Padova sub oblăduirea Brâncoveanului, oferi 
asistență medicală Doamnei Maria şi familiei, apoi 
consiliere diplomatică şi financiară, răsplătind cu 
recunoştinţă ajutorul oferit în tinereţe, pentru forma- 
rea lui profesională. Constatăm că, printre multe acte 
culturale, Constantin Brâncoveanu a încurajat forma- 
rea unuia sau a mai multor medici, în cazul de față la 
Universitatea din Padova. 

Identificate, colaționate secvențial şi interpretate 
în ansamblu, informaţiile cu privire la sănătatea ro- 
mânilor din Țara Românească, la începutul secolului 
al XVIII-lea, oferite de Anton-Maria del Chiaro, în car- 
tea sa, Istoria modernelor revoluţii ale Valahiei, con- 
turează o imagine destul de imprecisă, dar variată şi 
colorată, cu marele merit de a proveni de la un mar- 


tor ocular. Chiar fragmentare, detaliile sunt reale şi 


credibile, capabile de a contribui la completarea aces- 
tui imens puzzle în curs de reconstituire, la care chiar 
documentele vremii aduc adeseori informații impre- 
cise. Va trece încă un secol până ce Andreas Wolf îşi 
va publica amintirile, mult mai generoase cu 
informaţii referitoare la istoria medicinei româneşti, 
carte mai bine-cunoscută astăzi şi mult mai des citată 


decât cea a lui Del Chiaro. 


1 Pe parcursul deceniilor următoare, istoricul va reveni în 
mai multe rânduri asupra cărții lui Del Chiaro, opiniile 
lui variind între admiraţia descoperitorului (1899) și 
disprețul impus de curentul politicianist vremelnic 
(1928). 

2 Prima traducere și, deocamdată, singura, foarte probabil 
din cauza dificultăților italienei de secol XVIII, semnată 
de S. Cris-Cristian, a apărut la lași, Viaţa Românească, 
în 1929. A fost reeditată de Editura Tehnopress, în 
2005. 

3 N. lorga, Medici și medicină în trecutul românesc, Casa 
Editorială Demiurg, lași, 2013, p. 12 şi passim. 

+ Cf. N. orga, op. cit., passim; Alexandrina Ioniţă, Irina 
Croitoru, Boli, doftori și doftorii, în „Revista română”, 
anul XVI, nr. 3(61), 2010, p. 45-46, și nr. urm. 

5 Pentru detalii, vezi Cristian Luca, Contributi ala biografia 
dei medici Jacopo Pylarino (1659-1718) e Bartolomeo 
Ferrati (?-1738), în Ovidiu Cristea, Gheorghe Lazăr 
(ed.), Vocaţia istoriei. Prinos lui Șerban Papacostea, 


Editura Istros, Brăila, 2008, p. 635-652. 

DU 


REALISMUL 


Georgiana LEȘU 


CIALIST ÎN LITE 


RATURĂ 


lon Heliade Rădulescu a fost criticat de istoriogra- 
fia comunistă datorită lipsei sale de radicalism, fi- 
indu-i reproşată o atitudine excesiv de moderată, 
şovăielnică. El a fost situat în gruparea de dreapta a 
revoluţiei! şi a fost caricaturizat în literatura de 
inspirație istorică. Mihail Roller îi atribuia încălcarea 
principiilor Proclamaţiei de la Islaz, plasându-l în 
fruntea grupării pe care şi el o numea „de dreapta” şi 
pe care istoria combativă, predată în şcolile de partid 
o aprecia ca fiind dominantă în guvernul revo- 
luţionar?. Actualitatea devierii de dreapta se răsfrân- 
gea astfel asupra interpretării evenimentelor 
trecutului. 

În cel mai cunoscut roman dedicat lui Nicolae 
Bălcescu, Camil Petrescu îl portretizează pe larg prin 
intermediul personajului Eliade. Deşi viziunea lui 
Camil Petrescu asupra personajului respectă canonul 
istoriografic specific perioadei în care a fost publicat 
romanul, ironia autorului poate fi înțeleasă şi prin 
prisma anticalofilismului afirmat atât de adesea şi în 
interbelic. Elementul de noutate adus de adaptarea 
concepției petresciene la canonul literaturii de ins- 
pirație istorică a vremii a constat de fapt în construi- 
rea unui conflict de clasă între personajele Nicolae 
Bălcescu şi Eliade, împreună cu susținătorii acestora, 
ambii reprezentând de fapt o anumită manieră de ra- 


portare la conceptul de revoluție, alături de o viziune 


asupra dezvoltării societății:  intransigența 
revoluționară a lui Bălcescu împotriva lui Eliade, că- 
ruia îi era atribuit un „spirit de conciliere burghez”, 
împăciuitor, reproş des întâlnit în discursul comu- 
nist; în acelaşi sens, Al. Golescu - Negru spunea des- 
pre guvernul provizoriu: „sunt bolnavi de 
împăciuire”?. O altă constantă în prezentarea perso- 
najului a fost de fapt conflictul permanent cu Băl- 
cescu, întreținut de autor pe tot parcursul romanului 
şi care are rolul de a-l evidenția pe acesta din urmă, 
ca exponent al maselor. Meritul lui Bălcescu, în com- 
paraţie cu cel al personajului negativ, este acela de a 
afirma cu impetuozitate ideile revoluționare, idei pe 
care Camil Petrescu se presupune că şi le-ar fi însușit 
odată cu noile directive literare+. O lungă discuţie re- 
feritoare la contrastul dintre cele două personaje a 
fost expusă de criticul Dumitru Solomon, cel care 
vedea în Eliade o reprezentare satirică, accentuând 
contrastul cu revoluționarul Bălcescu, personaj care 
reuşea să redea în mod optim conceptul de legătură 
între popor şi lider. Între aspectele pe care Camil 
Petrescu le satiriza prin intermediul lui Eliade, 
Dumitru Solomon enunța: demagogia, credința că re- 
voluţia este o modalitate de împăcare între clase sau 
atitudinea permanent festivistă€. 

Frazeologia vremii îi situa pe Bălcescu şi pe 


Heliade pe poziții revoluționare contrare rezultate 

deseori din discuţiile despre chestiunea proprietăţii, 
implicând despăgubirile acordate boierilor şi 
obligaţia țăranilor de a reveni la muncă pe moşii. În 
romanul lui Camil Petrescu, Eliade însuşi a fost cel 
care a semnat ordinul prin care ţăranii puteau fi scoşi 
cu forţa la muncă”, el a propus guvernului revoluţio- 
nar proclamația nr. 15, îndemnându-i pe ţărani să 
iasă la muncă pe moşiile boierilor pentru a nu-i lăsa 
cu recolta nestrânsă, provocând nemulţumirea lui 
Bălcescu: „- Râde ţara întreagă de noi cândva ceti că 
munca de clacă este în interesul clăcaşilor. Sătenii tre- 
buie lăsaţi să-şi adune mai întâi bucatele lor de pe 
câmp. Nu înţelegeţi odată asta?”*. În aceeaşi manieră 
s-a opus Bălcescu lui Eliade în discuţia privitoare la 
despăgubirea proprietarilor, vorbindu-i acestuia des- 
pre absurditatea acordării unor despăgubiri pentru 
câştigurile revoluţiei, aducând în discuţie abuzurile 
suferite de ţărani: „să bată la scară şi să afume cu 
ardei ţărănimea?””. Contradicţiile dintre cei doi au 
atins apogeul odată cu plecarea lui Bălcescu din ţară, 
plecare pe care Camil Petrescu o atribuia iniţiativei 
lui Heliade. Astfel, în discuţia privitoare la deplasarea 
unei delegaţii la Constantinopol, Camil Petrescu crea 
o scenă în care Eliade, la îndemnul lui Christian Tell, 
hotăra să îl trimită pe Bălcescu, tocmai pentru a-l în- 
depărta de centrul deciziilor: „Tell, luându-l deoparte, 
îi atrase luarea-aminte că în modul acesta Bălcescu 
va lipsi cel puţin două-trei luni din țară şi ar scăpa 
deci de el, tocmai în timpul când ar fi putut să fie pu- 
blicată legea electorală şi să aibă loc şedinţele Comi- 
siei pentru proprietate”. 

Alături de Ion Brătianu, Ion Heliade Rădulescu a 


fost ales de Camil Petrescu ca personaj negativ prin 


excelenţă, reprezentant al unei categorii aparte, ca- 
re-şi găsea corespondentul în discursul comunist: 
aceea a duşmanilor revoluţiei, care, din interior, ză- 
dărnicesc succesul ei. Fiecăruia dintre cei doi i-a fost 
atribuită o trăsătură în jurul căreia a gravitat pe pe- 
rioada întregii acţiuni. Astfel, dacă lui Eliade îi era re- 
proşată, în mod caricatural, atitudinea moderată, lui 
Brătianu îi era conferită o imagine de privilegiat care 
a profitat de contextul revoluţionar în interes pro- 
priu. Împreună au reuşit să împiedice adoptarea 
unor măsuri precum împroprietărirea ţăranilor şi au 
împiedicat mersul revoluţiei. Pe de altă parte, con- 
form raţionamentului materialismului istoric, revo- 
luţia nu putea avea succes în condiţiile în care s-a 
desfășurat la momentul 1848, în lipsa unei clase care 


să poată uni masele în jurul conceptului de revoluţie 


lon Heliade Rădulescu alias personajul Eliade 

şi a unor lideri care să le conducă!!. Nicolae Bălcescu 
a rămas, în frazeologia vremii, singurul care a putut 


întruchipa tipologia liderului. 


Dintre membrii guvernului revoluționar, Heliade 
a fost cel cu care Camil Petrescu a fost poate cel mai 
dur, caricaturizându-l deseori şi atribundu-i o serie 
dintre eșecurile revoluţiei. Un aspect constant în pre- 
zentarea acestuia a fost atitudinea ironică față de plă- 
cerea oratorică a personajului. Scriitorul ilustra astfel 
momentul citirii proclamației de către Eliade, cel care 
privea „ca un Cezar mulțimea”, aşteptând să se facă 
liniște, citind apoi cu o voce „răsunătoare, monotonă 
totuși și obositoare”!?, Încă dinainte ca personajul să 
înceapă lectura proclamațţiei, autorul sugerează nota 
dominantă a acesteia. Popularitatea nu era de partea 
lui Eliade astfel că ecoul în rândul țăranilor ar fi fost 
unul pe măsură: nu reuşesc să înțeleagă spusele aces- 
tuia, sunt „zăpăciţi” de „cuvintele frumoase care în- 
curcă şi mai mult înțelegerea”, încep să obosească şi 
nu îl mai ascultă!?. Lectura lui Eliade a fost marcată 
de altfel de câţiva termeni categorici precum „vorbă- 
rie” și „grija pentru accentuarea monotonă a cuvin- 
telor frumoase”, fără ca țăranii să îi înțeleagă atât 
cuvintele folosite, dar şi rostul unui discurs atât de 
golit de conținutul pe care ei îl aşteptau: legea agrară. 
Noul model de discurs, adaptat realismului socialist 
şi regimului democraţiei populare impunea o vorbire 
simplă, coborârea artiștilor din aşa numitul „turn de 
fildeş” astfel că, o perspectivă critică asupra discur- 
sului prea elaborat, de neînțeles pentru țărani, nu 
este surprinzătoare. Urmând un astfel de raționa- 
ment, tot în manieră caricaturală sunt prezentate şi 


faimoasele „lozinci” utilizate de Eliade: „Urăsc tirania, 

mă tem de anarhie”, „Nici nedreptate celor mulţi, nici 
silnicie celor puțini” ori „Folos pentru taţi, cu paguba 
nimănui”. Într-o bună măsură, eşecul revoluţiei a 
fost atribuit şi lipsei de intransigenţă revoluționară 
celor care au fost numiţi „grupul lui Eliade”. El a fost 
considerat reprezentantul burghezului speriat de 
ideea unei acţiuni independente din partea maselor!5 
şi tot lui i se datora, în parte, lipsa de acțiune a guver- 
nului, ceea ce a stârnit indignarea lui Bălcescu. În 
plus, grupul apropiaților săi a fost numit „democraţii 
bastarzi”, datorită încercărilor de a împiedica discu- 
țiile privitoare la împroprietărirea țăranilor! 

Camil Petrescu profita aşadar de activitatea lui 
Heliade în cadrul guvernului revoluționar pentru a 
putea reda personajul negativ în conformitate cu ce- 
rințele realismului socialist și cu viziunea comunistă 
asupra revoluțiilor. Era astfel folosit pentru a ilustra 
în nuanţe caricaturale o tipologie. De cealaltă parte a 
scenei, se impunea prin contrast personalitatea 
eroului pașoptist, a revoluționarului ferm, care s-a 
alăturat poporului, îndrumându-l în revoluție. 

Literatura de inspiraţie istorică a creat şi de astă 
dată reprezentări interesante, a căror evoluție în 
mentalul colectiv merită urmărită. Exemplul lui lon 
Heliade Rădulescu este cu atât mai interesant întru- 
cât, deşi a fost situat în tabăra personajelor negative, 
portretizarea lui diferă în contextul normelor perioa- 
dei. Lui nu îi este construită o imagine cu totul res- 
pingătoare, ci este caricaturizat datorită opţiunilor 
sale pentru moderație şi stil oratoric îmbogățit exce- 
siv. Revoluţionarul care preferă „echilibrul între an- 
titeze” nu putea fi încadrat în tiparele apreciate de 


discursul democrat-popular. Cu toate acestea, în 

REALISMUL SOCIALIST ÎN LITERATURĂ 


1955, Mihai Ralea se referea la îndemnul adresat de 
Heliade: „scrieţi băieți, scrieți”, într-un moment în 
care evalua direcţiile culturale ale regimului și rezul- 
tatele acestora”. Rolul jucat de acesta la momentul 
1848 a rămas însă principalul reproș la adresa poe- 
tului-revoluţionar, prezentat deseori, în manieră iro- 
nică, cu binecunoscuta pelerină albă pe umeri. Camil 
Petrescu a reușit așadar să contureze, ajutat fiind de 
o bogată documentare istorică, un personaj care s-a 
încadrat cu uşurinţă în viziunea istoriografică din 


anii democraţiei populare. 


1 Mihail Roller, 1848 în Principate, București, 1948, p. 23. 

2 N. Covaci, Mișcarea revoluţionară din Moldova de la 1848. 
Revoluţia burghezo-democratică din Țara Românească 
și Transilvania din anul 1848 (Lecţie ţinută la Școala su- 
perioară de Partid Ştefan Gheorghiu de pe lângă C.C. al 
PM.R.), București,1959. 

3 Camil Petrescu, Un om între oameni, volumul II, Editura 
Tineretului, București, 1959, p. 484. 

* Relevant pentru rolul exercitat de ideologia comunista 
asupra tematicii nou abordate de Camil Petrescu este 
un inteviu în care scriitorul afirma că, în contextul do- 
cumentării pentru drama „Bălcescu”, găseşte ca fir con- 
ducător pentru cercetarea în adâncime a subiectului, 
indicaţiile Partidului Muncitoresc Român privitoare la 
reexaminarea documentelor din 1848: „În februarie 
1948 am fost întrebat dacă aş vrea să scriu o piesă des- 
pre Bălcescu, despre personalitatea sa. Întrebarea m-a 


încurcat la început şi am cerut un răgaz de trei zile ca 


să văd dacă există vreo afinitate între mine şi eroul pro- 
pus, dacă există datele obiective pentru realizarea unei 
lucrări dramatice cu acest subiect. După aceste trei zile, 
răspunsul meu a fost afirmativ, căci în acest timp, prin 
simple încercări de lectură, descoperisem uimit un uni- 
vers nou, în care rămânea să găsesc firul conducător 
pentru cercetarea lui în adâncime. Acest fir conducător 
au fost indicaţiile publicate de Partidul Muncitoresc 
Român privind reexaminarea documentelor şi mai ales 
condiţiilor care au dus la revoluţia de la 1848, la desfă- 
şurarea evenimentelor şi la înfrângerea ei. De aici a 
crescut drama Bălcescu” (Cum am scris romanul „Un om 
între oameni”, în Camil Petrescu, Opinii si atitudini, 
Editura pentru literatură, 1962, p. 265). 

5 Dumitru Solomon, Problema intelectualului în opera lui 
Camil Petrescu, Editura de stat pentru literatură şi artă, 
București, 1958, p. 98. 

* Ibidem. 

7 Camil Petrescu, Un om între oameni, volumul II... p. 362. 

$ Ibidem, p. 364. 

* Ibidem, p. 367. 

19 jbidem, volumul III, Editura Tineretului, București, 1957, 
p. 98. 

“1 Materialism istoric. Manual, Editura Politică, București, 
1967, p. 1962. 

12 Camil Petrescu, Un om între oameni, volumul II... p. 176. 

13 Ibidem p. 177. 

14 [bidem, p. 396. 

%5 Dumitru Micu, Trilogia istorică a lui Camil Petrescu, în 
„Contemporanul”, nr. 51, 20 decembrie 1957, p. 3. 

1 Camil Petrescu, Un om între oameni „volumul III, p. 56. 

17 Arhivele Naţionale ale României, Fond C.C. al P.C.R. - 


Secţia Propagandă și Agitaţie, dosar nr. 141/1955, f. 63. 

Dionisie VITCU 


IEA LUI 


Și stelele mari sunt fulgerate 


Parcă niciodată vara nu sfârşi mai tristă ca în 
acest august. Niciodată, parcă, sufletul nostru nu fu 
mai lovit de evenimente dureroase ca în această vară. 
Secetă, furtuni, moarte, dezastre și amenințări care 
nu ne-au ocolit. Și, iată că după retragerea în umbră 
a marelui Radu Beligan, coboară și Marin Moraru la 
locul unde nu e întristare, nici durere, nici suspin. 
Poate că acolo, dincolo, de unde nu s-a întors nimeni 
să povestească, era nevoie de cei doi mari histrioni 
ca să completeze trupa lui Sică Alexandrescu într-o 
integrală Caragiale. 

Marin Moraru rămas singur, fără Dinică și Beligan, 
ocolit de mai marii zilei s-a retras modest, cu discre- 
ție, lăsându-ne în lacrimi amintirea frumoasă a artis- 
tului unic şi irepetabil pentru care teatrul a fost viața 
şi familia sa. 

Strălucit student la clasa marilor artiști Dina 
Cocea și lon Cojar, coleg, prieten și partener cu Gh. 
Dinică în nenumărate producţii artistice, rămâne o fi- 
gură emblematică în arta spectacolului românesc din 
a doua jumătate a secolului XX. Încă de la absolvirea 
IATC-ului, în 1961, este remarcat de critica de spe- 
cialitate și de cei mai importanţi regizori ca una din 
marile speranţe ale comediei românești. Şi, împotriva 
regulilor și dispoziţiilor, Moraru și Dinică, la absolvi- 
rea facultăţii, au fost opriți în Bucureşti. Prea mari ta- 
lente să fie risipite în teatrele din ţară, şi decizia 
autorităților n-a fost contestată de colegii de genera- 


ţie. Pe Marin Moraru îl întâlnim, rând pe rând, la 


Teatrul Tineretului (Mic), Teatrul Bulandra, Teatrul 
de Comedie, Teatrul Nottara, Teatrul lon Creangă și 
Teatrul Naţional. Ca invitat, a onorat mai multe scene 
din țară şi străinătate, în special în Germania, chemat 
de celebrul regizor David Esrig, alături şi împreună 
cu nedespărțţitul său prieten. 

Dăruit de mama natură cu un fizic special, într-o 
stare de permanentă uimire, armonios clădit şi ex- 
presiv, dotat anume pentru a sluji teatrul şi filmul, 
Marin Moraru a avut şi mare noroc. Norocul lui a con- 
stat în faptul că talentul său special a fost modelat 
pentru scenă și ecran de mari artiști practicieni-pro- 
fesori. 

L-am cunoscut de aproape, încă din studenţie. 
Eram în anul întâi. Se pregătea în Institutul de Teatru 
un spectacol eveniment, Poemul lui Octombrie, de 
Maiacovschi, în regia tânărului profesor lon Cojar şi 
în distribuţie era cuprins tot colectivul Universității, 
de la anul întâi până la anul patru. Întâlneam pentru 
prima dată studenţii - actori; erau deosebiți de noi, 
bobocii, cei abia intraţi în Institut. Puteau fi remarcați 
foarte uşor după chipurile lor deosebit de expresive. 
leşeau în evidenţă cei din anul trei, în special, se re- 
marcau Moraru, Dinică, Dorina Lazăr, Eugen Racoți, 
Traian Stănescu, Eugenia Dragomirescu, Alexandru 
Lazăr, Mihai Pruteanu, Al. Arșinel... Îi priveam cu ad- 
mirație și mă minunam de calitățile și ușurința cu 
care asimilau indicaţiile profesorului nostru. Când 


mă uitam la Marinuș Moraru pierdeam șirul... îmi zi- 


158 


ProEuropeana Clubul cărții digitale 


Marin Moraru și Dionisie Vitcu 
imagine din arhiva personală a lui Dionisie Vitcu 

ceam în sinea mea: doamne, oare eu am să pot face 
vreodată ca el?! N-am încercat. Am făcut ca mine, dar 
mă fascinau spectacolele lor la Teatrul Casandra. 
Scrisoarea pierdută, spectacolul de la Studioul 
Casandra, pus în sceană de lon Finteşteanu, a fost un 
triumf în primul rând pentru Şcoala teatrului româ- 
nesc, dar în aceeaşi măsură şi pentru tinerii actori 
care păşeau în viață. Toţi interpreții erau fenomenali, 
dar Marin Moraru în Dandanache concura pe celebrii 
creatori de la Teatrul Naţional. Oricând putea sta ală- 
turi de lon Manu, Vasiliu Birlic sau Radu Beligan, re- 
cunoscuți ca interpreți ideali ai marelui dramaturg. 
În Ianache din Gaiţele dădea altă faţetă comicului său 
special. Pentru noi, studenţii mai mici, interpretările 
lui Marin Moraru erau lecţii, dincolo de admiraţie. Zi- 


ceam mai sus că celebrul interpret a avut noroc. 


Noroc am avut toți cei care am fost şcoliți în perioada 
anilor 60-70 din secolul trecut, dacă ținem seama că, 
la Catedra de arta actorului, slujeau lon Finteşteanu, 
Sanda Manu, Dina Cocea, lon Cojar, Moni Ghelerter, 
Costache Antoniu, Al. Finţi, L.Olteanu... și peste toți 
strălucea numele marei artiste care a fost Marietta 
Sadova. Cine reușea să treacă de anul doi se putea so- 
coti actor. Studenţilor de la Teatru li se spunea că sunt 
aleși ai destinului. Eram priviţi cu admiraţie şi invidie 
de studenții altor facultăți şi poate nu se greșa când 
ni se atrăgea atenţia că suntem terminațiile nervoase 
ale naţiunii, mai ales atunci când trebuiau sancțio- 
nate abaterile de la regulile sociale ale studenţilor ar- 
tişti. Puteai auzi adesea: drăguță, sunt și alte meserii 
în care te poți realiza. Sentința era drastică şi mulți 
trebuiau să-şi caute alt drum. 


Marin Moraru se trăgea dintr-o familie de olteni 


TI 
LU 


JI 


stabilită în Bucureşti şi avea hazul şi istețimea oltea- 
nului pus tot timpul pe șotii și ghidușii, inventiv şi ju- 
căuş. N-a dus lipsă de prieteni nici în copilărie şi nici 
mai târziu. Când apărea Marinuș se adunau de te miri 
de unde cunoscuți și străini să-l asculte povestind cu 
tâlc și haz întâmplări trăite, auzite sau inventate. In- 
troducea în snoavele lui personaje hilare din alte nea- 
muri şi vorbea pe limba lor cu accent şi nuanțe 
specifice. Se părea că vorbeşte franţuzeşte, rusește, 
ovreieşte... dar nu, cuvintele inventate de el, puse în 
fraze alambicate, erau de neînțeles și de un haz ului- 
tor. Cei care cunoşteau limbile străine folosite de 
Marinuș se retrăgeau ruşinați motivând că nu cunosc 
dialectul. 

Marin Moraru nu juca teatru, trăia. Teatrul era el. 
Pirescul din viaţă avea calitatea artei lui şi, la fel ca 
Vasiliu Birlic, se supăra totdeauna când unii conside- 
rau că şi atunci când vorbeşte serios joacă teatru. Ar 
fi putut uşor să cadă în derizoriu folosindu-se de as- 
pectul său și de calitățile lui fizice dăruite de natură. 
Simpla lui apariţie la arlechin stârnea hohote de râs. 
Nu se folosea de trucuri specifice unor actori de co- 
medie, tributari talentului. Era pretenţios cu el şi cu 
alții. Comedia pe care o slujea avea valenţele actului 
artistic studiat, avea substanță dramatică, filosofie, 
bun gust artistic şi demnitate. Partiturile pe care le-a 
avut s-ar fi pretat la mai mult. N-a făcut-o. A avut mă- 
sură, poezie şi demnitatea marelui artist conştient de 
locul pe care îl ocupă. Profesorii noștri, lon Finteşteau, 
Alexandru Finţi, lon Cojar, Radu Beligan, Radu 
Penciulescu... erau înainte de toate practicieni. 
Ne-au învăţat să avem credință şi măsură în luminile 


rampei. De la ei, prin colegii mai mari din Institut în 

fruntea cărora tronau la loc de cinste Moraru şi 
Dinică am învăţat şi am rămas cu respectul şi rigoarea 
muncii și studiului în arta spectacolului de comedie. 

L-am văzut pe Marin Moraru pe scena Municipa- 
lului în Crăcănel alături de Toma Caragiu, la Teatrul 
de Comedie în perioada fastă a marelui Radu Beligan 
şi a delicatului om de teatru, regizorul Lucian 
Giurchescu. L-am admirat la Teatrul Naţional alături 
de marea doamnă a teatrului românesc Draga 
Olteanu, în monumentalul spectacol Gaiţele realizat 
de celebrul om de teatru Horea Popescu. lanache, în 
interpretarea lui Moraru, îl așează pe artist în galeria 
celor mai mari interpreți ai lui Kirițescu. Televiziunea 
Română are sute de minute înregistrate cu celebrul 
artist în compania iluştrilor interpreți ai marelui 
Caragiale. Cinematografia reține în filmoteca de aur 
pelicule care demonstrează calitatea uimitoare a ar- 
tistului Marin Moraru, cu nimic mai prejos decât iluş- 
trii săi înaintași, celebrii în galeria actorilor români. 
L-am întâlnit alături de Draga Olteanu, Dem 
Rădulescu, Rodica Popescu, Ştefan Tapalagă, Mișu 
Fotino... în filmul Chiriţa în lași regizat de profesorul 
/ rectorul IATC, Mircea Drăgan. 

Printr-o întâmplare fericită, după mai mulți ani 
i-am fost partener în serialul ProTV Aniela. Tânărul 
regizor lura Luncaşu ne-a unit într-un cuplu, 
Pantelimon-Costică, doi fraţi, care s-au căpătuit pe 
lângă familia unui general. În echipa de filmare pu- 
teau fi întâlniți, lângă Moraru şi Dinică, nume de re- 
zonanţă din filmul românesc: Dan Condurache, Maia 
Morgenstern, Florin Zamfirescu, Florina Cercel, Stela 
Popesu, Anca Sigartău... și mulți, foarte mulți tineri ta- 


lentaţi care au avut ce învăța de la acești mari artişti. 


Lângă Moraru şi Dinică mi-am răscolit amintirile 
din studenţie în atmosfera anilor din era entuziasmu- 
lui. În pauzele de filmare, cât se pregăteau cadrele și 
se puneau luminile, retraşi într-un colț depănam 
amintiri despre școală, despre profesorii noștri, des- 
pre clădirea frumoasă a Institutului de pe Schitu 
Măgureanu nrl. 

Obosiţi și afectați de starea unor lucruri din tea- 
trele românești de după 1989, de dictatura unor re- 
gizori care întorc pe dos clasicii, descoperind sensuri 
noi în operele lor, se fereau să facă pronosticuri şi să 
discute viitorul teatrului nostru. Nu ezitau însă să-şi 
arate dezamăgirea față de pensiile, lefurile și onora- 
riile actorilor, în comparaţie cu câștigurile regizorilor 
care folosesc actorii după bunul lor plac, fără discer- 
nământ, cu scopul vădit de a ieşi ei în evidenţă. Cu 
glas tremurat şi cu lacrimi în ochi, Marin se revolta 
printre altele de disparția din Televiziunea română a 
peliculei cu înregistrările lui David Estrig de la repe- 
tiţiile și spectacolul Nepotul lui Rameau. 

Când ne venea rândul la filmare, Marin uita de su- 
părări, de treburi lumeşti şi atunci îl vedeam pe 
Costică cel preocupat de viața și soarta Niculinei, co- 
pila pe care a salvat-o, a crescut-o, şi a ocrotit-o până 
i-a găsit rostul. Minunat partener în toate şi peste tot. 
Delicat în toate împrejurările cu toată lumea şi artist 
acolo unde trebuia. Nu se plângea de sănătate deşi 
era evident că suferă de ceva. Lua totul în glumă. Își 
amintea mereu de colegi, de profesori și folosea 
numai vorbe alese despre cei pe care îi cunoşteam de 
la filmări sau din spectacole. 

Răsfoind un album Casandra 1957-2007, jubileul 


de 50 de ani, operă a prietenului și colegului său de 

generație, artistul cărturar, prof. univ. dr. Sandu 
Lazăr, am găsit o pagină care țin să o reproduc aici: 

„Colegi și prieteni din studenţie eram un grup vesel 
și distinct din care făceau parte el, Gigi Dinică, Vasile 
Gheorghiu, Ștefan Tapalagă (care avea magnetofon 
adus de la Moscova, un fel de aragaz) și Cornel 
Poenaru. Creasem un fel de axă între str. Savu Marin 
(casa mea) și Tabla Buţi (casa lui). Eu ofeream grupu- 
lui salată boef cu cartofi tăiaţi ca la salata orientală şi 
el vinul de regiune. Scopul întâlnirilor erau formate 
din dispute, analize, comentarii și pregătire pentru 
examene. Au fost cele mai minunate dezbateri teatrale 
căci aceste întâlniri aveau loc după ce vizionam de zeci 
de ori câte un spectacol. Devenisem tari în teorie. Mai 
târziu grupul s-a completat cu Traian Stănescu și Jorj 
Voicu și Titi Cristescu, finanţatorul nostru. 

MARINUȘ a fost întotdeauna „clu-ul' nostru. Peste 
noi în toate privinţele, el ne stăpânea cu farmecul şi 
talentul lui deosebit, dispunându-ne tot timpul. Putem 
oare uita vacanţele petrecute iarna la Piatra Arsă, 
Peștera Ialomicioara, Vîrful cu Dor, Timișul de Sus?! 
Sau cele de vară de la Costinești, unde toată vara asi- 
guram CLUBUL cu activităţi artistice și ne bucuram de 
masă şi cazare gratuită? 

MARINUȘ a dovedit tuturora marele lui talent, dar 
faptul descoperit cu bucurie că el avea și vocaţie pe- 
dagogică ne-a încântat pe toți. El a avut în niște vre- 
muri tulburi — cutremurul din '77 pusese o amprentă 
peste toată lumea - o promoţie de excepție în frunte 
cu Marcel lureș, Lae Urs, lon Colan, Mariana Buruiană, 
Mirela Gorea și Cristina Șchiopu-Nuţu. 

Actor și om de excepţie, el poartă în prietenia noas- 


tră cele mai nobile sentimente împrăștiate cu genero- 


zitate, demnitate şi simţ colegial. lar din grupul nostru 
minunat, deşi am rămas puţini, păstrăm tinereţea, 
voința și sentimentele, întâlnindu-ne ca și atunci, la fel 
de importanţi şi de activi. 

Declarat cândva «grup sănătos» mulțumim lui 
Dumnezeu că așa a rămas” 

Rămâne un gol imens în Teatrul Românesc care 
nu va fi acoperit niciodată după dispariția lui Marin 
Moraru. 

Şi stelele mari sunt fulgerate şi cad. 

Rămâne calea luminoasă din marea trecere și ur- 
mele lor se vor păstra neumbrite, fiindcă lumina ste- 
lelor nu suferă umbra să se întindă. 

Şi, câtă vreme lumea va avea nevoie de teatru, ste- 
lele artiștilor vor licări și se vor găsi povestitori, his- 
trioni şi cititori în stele. 

Lacrima stelei căzute o vom păstra în inimile 


noastre până când o vor prelua cei de după noi. 


August, 2016 

Vasile ERNU 


De ce iubesc lașul? 


Orașul și buzunarul, turistul şi hoţul de buzunare 

Un oraş e ca o haină. Are fasonul şi croiala lui. 
Uneori mai bună, alteori mai proastă. Are materialul 
şi cusătura lui, uneori mai bună, alteori mai proastă. 
Cert este că el vrea mereu să-ți ia ochii cu ceea ce se 
vede la suprafață. Tu de obicei cazi pradă acestui fel 
de a-l cunoaşte. Priveşti materialul şi croiala, formele 
şi culorile şi crezi că ai cunoscut orașul. Ai vizitat lo- 
curile pe care el vrea să le vezi şi nu vezi lucrurile as- 
cunse. lar lucrurile ascunse sunt cele mai interesante 
şi importante lucruri. Adevărata faţă a orașului nu 
este cea care ţi se dezvăluie, ci cea care ți se ascunde, 
cea care nu se vede. 

De aceea lucrurile cele mai interesante ale unui 
oraş sunt buzunarele lui. Fasonul care-ţi ia ochii te 
poate minţi, buzunarele însă nu. De aceea un oraş tre- 
buie buzunărit asemenea unui hoţ de buzunare. Nu 
fiți fraieri şi nu căscați gura doar la fason. Fasonul e 
doar penru turişti, cei mai fraieri dintre pământeni. 

Buzunarele oraşelor sunt o forță straşnică pentru 


că ascund lucrurile adevărate... 


Întâmplări nocturne 

Şi ce dacă nu e capitală culturală europeană? Eu 
iubesc laşul mai ales aşa. Numai în micile orăşele de 
provincie ruseşti totul decurge atât de natural şi sim- 
plu. E de bine. Te împrieteneşti cu oricine în maxim 
un minut, iar când te superi, nu ai pe cine. Ultima 


oară s-a întâmplat în vară, când am mers să-mi lansez 


Sectanţii. 

În hotel dau peste dragul de Harry Tavitian. Mă 
invită la concert. Ajung la concert: o mică istorie a 
jazzului. Povestesc cu unii. Văd un tip care caută un 
loc să se așeze. Îl recunosc. 

- Salut, Bogdan (Creţu), mersi că vii mâine la lan- 
sare să vorbeşti! 

- Nu sunt Bogdan... 

Eu rămân blocat. Parcă nu greşesc decât numele. 
Vizual mai niciodată. Nu ştiu ce să zic. 

- Sunt doar fratele lui geamăn, zice „Bogdan” dis- 
trat... 

Totul e ok. Începem să povestim. El e obişnuit, eu 
nu sunt obişnuit cu aceste confuzii. Vorbim de parcă 
ne cunoaştem de o viață. 

După o lungă discuţie după concert cu Harry 
Tavitian & comunitatea armenească din laşi, o iau 
agale spre Hotel. Noapte, linişte. Să văd şi eu laşul 
adormit. Brusc apare o gaşca mică de tineri. Veseli, 
se grăbesc undeva. Îmi zic: merg unde trebuie. Îi ur- 
măresc. Străduţă, scări, gang şi se deschide o uşă. 
Intră ei, intru şi eu. Brusc se deschide o altă lume: 
plină de oameni tineri, veselie, discuție. Mă aşez. Ve- 
cinul de masă întreabă amical: 

— Cum îți merge? 

- Ok, suportabil, zic eu.... 

Începe o lungă discuţie despre proiectul „Salvarea 
lumii 5”. Unul de la masă e ITst, altul biolog. Aduc 


îmbunătățiri proiectului meu. Copii incredibil de 

isteți... 

Şi vine partea DADA... 

Discuţia curge, proiectul e aproape gata. Şi brusc, 
deodată. Aproape ca în romanele ruseşti... 

Se apropie de masă un tip masiv, rotund la faţă, 
ochi blânzi, dar discutabili. Mă bate puţin pe umăr 
stângaci. 

- Dumneavoastră sunteți Vasile Ernu? 

- Da, zic eu nehotărât. 

- Eu sunt fratele lui Dan Sociu şi vă ştiu, vă citesc... 

Eu puţin nedumerit... 

- Cum adică fratele, că eu îl ştiu pe fratele lui 
Sociu, Ionuţ... Sunt cumva şi amic cu el... bâigui eu ne- 
clar. 

Mintea începe să facă analize. Zic: omul poate 
vrea o bere şi foloseşte tehnica „copiii leitenantului 
Schmitt” Zic: 

- Vrei o bere, vrei ceva? 

— Nu, nu, doar am vrut să te salut. Sunt al treilea 
frate. E mult de povestit şi complicat... 

Strig barmanului: 

- Te rog, o bere pentru fratele lui Sociu... 


Barmanul: 


- El nu are voie să bea aici... 

Eu mă blochez şi sunt gata să salvez onoarea 
„celui de-al 3lea Sociu”... 

Băiatul mare, puternic şi rotofei zice blajin... 

- Lasă-i pe ăştia, hai cu mine în gang, e un loc mai 
special, îţi zic ceva... 

Totul devine confuz, suprarealist. O crâşmă întu- 
necoasă, cu o „faună” mai tristă şi scăpătată. Totul de- 
vine mai meditaiv. Un soi de zen moldovenesc. 

Povestea e lungă, dar la laşi toate poveştile se ter- 
mină cu bine. Mergeţi la laşi şi plimbați-vă după mie- 


zul nopţii. Aici trăiesc „specii” fascinante. Ce bine că 


nu va fi laşul „capitală culturală europeană”. Pe bune.. 


Revenit 

Bună dimineaţa, laşi. Mămucă, m-au cazat la bo- 
ierw Pogor la Junimea, nu-ţi fă griji. În studenție nici 
nu îndrăzneam să intru pe aici. 

Din baie pe geam se uită la mine cred... Vasile 
Conta şi Xenopol... busturile. 

les la colț, mă aşez la o masă. Zic: înainte de cafea 
se poate un borşişor sănătos. Zice: sî nu vă supăraţi, 
dar borşişorul după 12... 

Aseară merg să prind finalul meciului. Un local la 
doi paşi pe Lăpuşneanu. Gen 1001 feluri de bere. Zic: 
urăsc crâşmele cu multe feluri, la Bucureşti nu merg 
la din astea... Băiatu' de la bar zice distrat: şi nici la 
Chişinău? Zic: de unde ştii că-s din Chişinău? Zice: ce 
crezi, că dacă vindem bere nu citim cărți? 

Mda, cum să nu iubeşti oraşul ăsta. Şi abia 


începe... hai că vine borşişoru... 


Sunetele Copoului 

Ca să poți auzi orașul ai nevoie de liniște. În 
oraşele mari acest lucru este aproape imposibil. 
Acolo sunetele devin un vuiet. Un soi de fond sonor 
în care nu mai distingi nimic. E un zgomot de fond cu 
care te obişnuieşti şi în care e greu să desluşeşti un 
sunet de altul. Dacă însă ai parte de linişte, brusc 
orice sunet devine distinct şi clar. 

În Copou e aşa o liniște, încât ai o gamă de sunete 
inconfundabile. 

Ai corul de ciori care croncănesc în două valuri. E 
suita de seară care vine cumva să anunțe sfârşitul 
zilei. Şi ai coralul de dimineaţă care e un val puternic. 
E între patru şi şase. După aceea nu le mai auzi decât 


accidental. 

În timpul coralului matinal Corvus de Copou in- 
tervine tramvaiul. Aici avem două sunete distincte. 
Basul domol şi lin al tramvaiului care coboară Copoul 
şi sopranul alert şi grăbit al tramvaiului care urcă Co- 
poul. Orice ureche educată nu are cum să confunde 
cele două voci diferite, dar care fac parte din aceeaşi 
familie de sunete. 

Totul este ritmat din când în când de o sirenă de 
locomotivă care cred că vine dinspre gară. Tactul şi 
ritmul sunt date însă de pupeze cu al lor pu-pu con- 
tinu şi inconfundabil. Sunt singurele voci care fac față 
corului Corvus şi-l completează perfect. 

La percuție sunt pisicile de pe acoperișul casei, 
care, din când în când, simt nevoia să intervină. Ele 
sunt susținute ritmat şi de lătratul îndepărtat al câi- 
nilor dinspre Sărărie şi Țicău. 

Bine, ar mai fi o gamă întreagă de ciripituri şi su- 
nete care compun Simfonia Copoului dar nu aş vrea 
să mă erijez în critic muzical, aşa că vă spun: Bună 


dimineața... 


Se dresează cioara? 

M-am îndrăgostit de ciori. De ce am uitat total de 
ele? Nu-mi amintesc aproape nimic de ele din pe- 
rioada mea ieşeană 90/96. Ah, citeam cărţi pe atunci 


şi eram pasionat de hermeneutici, filosofi complicați 


şi puţină teologie liberală. Cioio 

Şi acum brusc le redescopăr. Fascinante. De câteva 
zile stau pe prispa casei unde locuiesc şi le ascult. Le 
urmăresc. Adorabile păsări, adorabile sunete. Au şi 
aerul acela de mister. 

Citesc la Haşdeu: „cioara este pasărea ţiganului, 
că e obraznică ca el”. 

O, nu, bătrâne, nu ai înțeles nimic. Un clișeu clasic. 


E doar un semn al libertații. Cioara pur şi simplu nu 


se dresează aşa uşor. Nu face uşor „aport” când vrea 
stăpânul. Cioara răspunde la comenzile tale doar 
când vrea ea. 

M-am înscris pe un site al unui grup de discuţii 
specializat în dresajul ciorilor. Şi aflu lucruri fasci- 
nante. Aşa că vă voi povesti nu doar cum se dresează 
puricele şi păianjenul, ci şi cioara. 

Am un erou care a stat 27 de ani şi ştie să dreseze 
toate gângăniile. Mă tem că Bandiţii o să fie despre 


educaţie :) Buni pedagogi. 


Prietenia la moldoveni 

La masă stă un tip înalt, puternic, un munte de 
om. Tiparul blajin. Părul periuță. Un început de 
barbă. Povesteşte straşnic de frumos despre satele 
de pe lângă Roman şi Neamţ. Ascult. 

- Băi, eu cei mai buni prieteni pi cari mi i-am făcut 
sunt ăia cu care m-am bătut. 

Da, după ce se băteau de săreu fâşurile de pe ei, 
se împăcau şi se împrieteneau. E un fel de ritual, un 
botez al prieteniei. Trebuie să ştii pe cine te bazezi. 
Cum poţi să ai încredere într-un om cu care nu te-ai 
bătut? 


Pi buni... 


Masa la moldoveni după ce vii din Ardeal 

Când am ajuns aici în '90, după o mică discuție cu 
un localnic, am fost chemat la masă. Aşa, pe nepusă 
masă. Am ajuns acasă şi soţia lui, fără să ne întrebe, 
ne-a pus pe masă tot ce avea. Urma să devenim prie- 
teni buni. În casele moldovenilor se intră foarte uşor 
şi masa se umple de la sine. Nimeni nu te întreabă 
dacă îţi este foame şi vrei să mănânci: masa doar ţi 
se întinde şi eşti poftit. 


Când m-am mutat în Ardeal, mi-am dat seama 

brusc că „raiul moldovenesc” s-a terminat. S-a mân- 
tuit, cum zic bătrânii mei. Casele ardelenilor sunt 
nişte cetăți greu de cucerit. De felul meu nicio ială, 
ușă, fereastră sau zid nu mă poate opri. Îmi place să 
intru în casele oamenilor, în sufletul şi poveştile lor 
şi pentru asta am 1001 de tehnici. Asta e meseria 
mea. Dar aici a fost tare greu. De masă nu mai zic 
nimic. Aici masa este o obligaţie, nu o plăcere. O 
obligație care are ceva de dovedit. Deseori ele devin 
demonstrative, ritualice şi scorțoase. Dar fireşte că 
nu € o regulă și sunt o mulțime de excepții. Însă asta 
am priceput eu din experiența mea de zece ani de 
Ardeal. 

Nu cunosc bine cum e în Regat, aşa că nu mă 
pronunţ. Nu o să vă spun cum e în Basarabia, pentru 
că nu o să mă credeți. Acolo este varianta ieșeană 
dusă la extrem. Eu mă tem de deschiderea excesivă 
şi uşurătatea cu care trec la ospeţe şi chef basarabe- 
nii. Dar asta o să povestesc altădată. 

Să vă povestesc cum a fost aseară la laşi. 

Invitat la o famile de moldoveni de la laşi: hai 
sâmbătă seara pe la noi. Cunosc doar o persoană de 
aici. E la doi paşi de plopii fără soți ai lui Eminescu. 
Familii mai în vârstă (60-65 ani), multă lume de mij- 
oc (35-40) şi copii. S-au strâns repede la umbra unui 
nuc şi au întins o masă mare cam pentru 15/20 de 
persoane. Cumătri, fini, naşi, prieteni care nu neapă- 
rat se cunoşteau între ei. Dar necunoașşterea şi lipsa 
relațiilor de rubedenie nu e un prilej pentru a nu os- 
păta. Masa uneşte, nu desparte. Şi toți se comportă 
ca şi cum se ştiu de o viață, chiar dacă s-au văzut 
prima oară. Bun. 

Masa arată 


impresionant începând cu 


plăcințelele. Au de toate acolo. Dar doamna casei îmi 


zice: 


- Domnu' Vasile, nu pentru masă şi băut v-am in- 
vitat, ci ca să ne simțim bine împreună. 

Da, asta e esența poveştii cu mesele la moldoveni: 
să ne simțim bine împreună. 

Ce poveşti am auzit aici, e de un roman. Ce des- 
chidere am văzut aici, i-ar face invidioşi şi pe basara- 
beni, deşi nu-i întrece nimeni la asta. Dar cei de aici 
o fac cu multă naturalețe şi nu o fac agresiv, ci foarte 
molcom şi blajin. 

Şi cum povestesc, cum povestesc, mamăăă! E ca 
şi cum i-ai avea la masă pe lon Creangă şi pe Florin 
Lăzărescu simultan. Toate poveştile lor au de toate: 
eroi, conflict, tragedie, umor, deznodământ. Unde au 
învățat toate astea? Sug oare de la sânul mamii crea- 
tive writing? Şi live, nu scris. Cu tot spectacolul de ri- 
goare. Aşa ceva nu vezi decât în Moldova. Ce păcat că 
e o zonă atât de necunoscută şi ignorată... 

Şi la plecare am primit o pungă mare cum nici 
mama nu-mi mai face: cu de toate. Să fie că nu se ştie, 
mi-a zis doamna la despărțire. 


Ăsta e Iaşul, asta e Moldova. Cum să nu-i iubeşti?! 


Prietena italiancă împrumutată de un ieșean 

și anii '90 

Am o prietenă nouă, italiancă. E bătrâioară dar îşi 
face treaba. Urcă Copoul pe nerăsuflate. Dar trebuie 
să dai din pedale pentru că e o bicicletă. 

Cum s-a întâmplat? Când am venit la laşi am dat 
un anunț că vreau o bicicletă de împrumut pentru o 
lună. În 5 minute un tip pe care nu-l cunoşteam şi nu 
mă cunoştea a zis: s-a făcut. Mi-a adus-o în Podul de 
piatră. Totul în 5 minute, moldoveneşte: parcă ne 


cunoşteam de o viață. Eu m-am făcut cu bicicletă ca 

JURNALE IEŞENE 


să-mi mai mişc oasele după fiecare zi de 10 ore de Asta este o mare schimbare. Şi o văd tot mai des. E de 
muncă la birou. M-am făcut şi cu un amic deosebit de bine pentru că începem cumva să gândim mai critic. 
interesant cu multe poveşti de viaţa. E generaţia care 


am ars anii '90 nu se ştie pe ce. 


Brusc însă am înţeles o chestiune din poveştile Vasile Ernu a beneficiat de o rezidență FILIT 
lui: generaţia noastră (născută prin '70) nu mai pentru scriitori români, acordată de 
citeşte anii '90 în cheie optimistă, ci în cheie tragică. Muzeul Naţional al Literaturii Române laşi (2016). 


Statuie pândindu-l pe Vasile Ernu la casa de oaspeţi a Muzeului Naţional al Literaturii Române lași 

Laurențiu MALOMFĂLEAN 


În Copov. Ferestruica din hamac 


lacătă-mă-s în târg la leşi! Încerc să mă adun, 
să-mi adun laolaltă poemele şi să-mi termin volumul. 
E bine. Mă pot dedica în sfârșit eului meu profund, 
vorba vine, cel pus mereu între paranteze, dincolo de 
cronici, studii academice, traduceri şi alte parazitări 
ingrate. A trecut jumătate din rezidență şi mă simt 
acasă. Dar nu asta contează. 

N-am apucat să fac un lucru. Așa că azi mă duc în 
Copou să-mi inaugurez hamacul. Că doar special pen- 
tru lași l-am pus cap la cap - materiale din cele mai 
alese: sfoară de rafie de acasă, cârlige de oțel din mall, 
chingi portocalii dintr-o benzinărie şi pânză dusă la 
croitor. Cam scump. Dar nu asta contează. Mă duc în 
Copou, după cum ziceam, să-l inaugurez. Nu Copoul, 
hamacul. Adică vreau să-l atârn de doi copaci mai 
vânjoși. Nu de teiul lui Eminescu, se înțelege. N-am 
sfoară de așa ceva şi, sărăcuţul, e cam izolat, ca vai de 
el în singurătatea-i. Bătrân, are 259 de ani conform 
unei plăcuţe. Oare în fiecare an cineva îi scrijeleşte 
anii în piatră, sau vântul, în marea lui bunătate, mă- 
tură cifrele vechi la soroc, lăsând loc următoarelor, 
pitite pe dedesubt, să iasă la suprafață? N-am de unde 
să ştiu. Ce-i sigur e că n-o să-mi pot prinde hamacul 
de el, oricât aș vrea. 

Mă iau şi mă duc în Copou, cu rucsacul în spate, 
trec pe lângă La Plăcinte, TimeOut, Friends, le-am în- 
cercat pe fiecare de când sunt aici, poți mânca tradi- 
ţional sau pe fugă, la umbră, la bulivar. Ce-i drept e 
c-am nimerit o arşiță de nu-i adevărat, îţi intră căl- 


dura în oase, nu alta, şi parcă văd c-o să-mi joace soa- 


rele-n cap după-masă. Urc spre Copou, traversez, 
caut peticele de umbră pe trotuar, Titu și parcul ce-i 
poartă numele, în apa fântânii arteziene trei țigănuşi 
se scaldă de zor, poate că dacă mi-aş lungi urechile ar 
picura încet Auraș, păcuraș, scoate apa din urechi, că 
ți-oi da parale vechi, n-au nicio treabă, câțiva studenţi 
tolăniți pe băncile din apropiere se uită pe jumătate 
maturi cu dezaprobare, pe jumătate copii nebunatici, 
li s-ar alătura şi nu prea. Simt că mă paşte o insolație, 
bine mi-ar prinde o pălărie de paie, chipiul mă 
strânge, dar nu asta contează, în stânga mi se ivește 
prima Universitate a României, tot drumul capătă 
umbră, Xenopol e cocoțat pe soclu cu manta-i în 
spate, într-o poziţie de parcă i s-au cuibărit niscai 
albine prin favoriţi, dacă nu cumva un cuib întreg, 
Kogălniceanu e pus pentru totdeauna pe fapte mari, 
întinde în zare un manifest şi caută scânteietor îna- 
inte. 

Cât despre mine, mă scânteiază dragul de soare 
în ochi. Mă aprovizionez cu apă de la cişmea, sunt cu 
sticla de plastic la purtător, încă puţin şi ajung. L-am 
luat cu mine pe Harms, cumpărat de la Casa Cărţii, 
când chiar nu mai speram să-l găsesc. Abia aştept să 
scap de greutatea din spate, rucsacul e burdușit cu 
întâmplările din povestioarele lui, şi ce poate fi mai 
greu de cărat în spinare decât visele altuia. Cum nu 
prea visez în ultima vreme, sau nu reușesc a-mi 
aduce aminte, o să mă mulţumesc, asta e, cu visații 
lui. 


Intru în parc, nu-i țipenie de student, ţipă copiii 

ca-n codru, soarele parcă țiuie-n creştet. 

Mi-e frică să nu mă ia la-ntrebări cineva, vreun 
portar înrăit, nu ştiu dacă-i permis cu obiecte suspen- 
date, n-am văzut pe nimeni de când am venit, nu pare 
să fie vreo modă moldovenească. Mi-e frică să nu dau 
de vreun polițist care nici nu ar aștepta să mă poată 
da jos din hamac, strici copacii, dezleagă, da' iute, 
m-ar da pe loc afară din parc. Am mai auzit eu poveşti 
cu hamaciști amendaţi, fugăriți, huiduiţi, că de ce nu 
respectă legea naturii, că așa şi pe dincolo. Dar nici 
asta nu contează. 

Montez hamacul de doi frasini, probabil, unul mai 
țeapăn ca altul, verific aranjamentul să fie stabil cât 
de cât, fixate încheieturile, iau cartea în mână și hopa 
sus, 

Bine, senzaţia de imponderabilitate nu îţi dă aripi, 
însă te face să crezi că nu mai e loc pentru obligații, 
eşti ca într-un avion de hârtie pe care vântul îl va 


purta în neșştire. „Blânda batere de vânt”. 


ete 


Citesc Întâmplările ca să ajung la „Visul”. Pove- 
stioara cu bărbatul care visează ba un milițian ce-l 
pândeşte de după boscheţi, ba că el se ascunde în 
spatele lor, ba că de fapt ei se mișcă. Reiau textul de 
câteva ori, ca şi cum aș vrea să mi-l inculc, să mi-l fac 
refren până la epuizare. De când am venit, habar 
n-am cine sunt, cel din poemele scrise de mult, amin- 
tirile resuscitate, visele răsucite pe toate fețele, în- 
toarse pe dos, mă iau în fiecare zi, trag de mine ca de 
un capăt de aţă, mă duc în Copou să-mi limpezesc 
mintea, am tot amânat s-o fac și așa, cocoțat la câteva 
palme deasupra pământului, m-am limitat la bănci, 


nu sunt prea multe, ce-i drept, aş putea spune că-n 


ine papei 
IEȘENE 


labirintul ăsta cu alei englezești, sinuoase, sunt mai 
multe statui decât bănci, dacă stau bine să mă gân- 
desc, şi ce alta oi face o lună singur aici? 

Brusc, în peretele drept, cum ar veni, al hamacu- 
lui, se aude sunetul tipic de poliester sfâşiat. Mă uit, 
e-n formă de gemuleț. Nu-i a bună. Ba chiar și-un per- 
vaz proaspăt vopsit. Nu-i rău, n-am ce zice, dar nu mă 
mir pe cât aş putea. Ce-oi face, hai să deschid larg fe- 
restruica, dacă tot am. 

Şi când o fac, ce să vezi? Bucăţile de ciment care 
astupă scorburile din teiul secular început de ciu- 
perci pică pe caldarâm, copacul clipeşte şi, ca dintr-o 
lampă fermecată un spirit, apare Eminescul teiului 
înfășurat în manta-i, nu ştiu ce să mai cred, ba e ca şi 
cum s-ar fi coborât direct de pe soclu, ba mi se pare 
că locuise în tei ca într-o bojdeucă, ce-i sigur e că din 
josul parcului vine şi Veronica, se întind pe o pătură 
sub copac, se destind ca la un picnic de pe vremuri. 
Cu țeasta prea mică, opera unui sculptor ingrat, se 
deşurubează și Creangă, el a rămas pentru totdeauna 
copil. Moment în care, de unde până atunci liniștea 
ăcuse ravagii, o pupăză începe să cânte. 

- Hohei, zic vouă, careva ne visează. Uite colea, 
între cei doi frăsinei. Lipsăști, mă spărietule! şi lon al 
ui Ştefan a Petrei dă să se repeadă la mine. 

Dar o mână pe umăr îl opreşte. Apoi vin toți trei 
ângă hamac, prilej pentru Eminescu să zică: 


- Doamne, pârdalnic de hâtru ne-ai rămas, bădie, 


asă omul în pace! 

Şi către mine: 

- lartă-l, cinstite visător, că nu ştie ce face. Vezi tu, 
noi suntem parte nu din peisagiu, cum prea lesne 
s-ar putea crede, ci din populațiune. Suntem locuitori 
cu rădăcini adânc înfipte-n beton. Dar asta nu însem- 


nează că nu ne putem desprinde din când în când să 

mai facem oleacă de mişcare. Te anchilozezi tot stând 
acolo, în soare, pe ploaie sau vânt. Coafura rezistă, 
nu-i aşa, Veronicuță? De mai adoarme vreunul în 
apropiere, iute sărim în visu-i şi ne rugăm să nu se 
trezească prea curând. Aici, la umbra teiului ăstuia, 
despre care se spune c-ar fi al meu, îi cel mai bun loc. 
Aici bântui ca-n codru, nu-ți are nimeni treaba. Ai 
toate condiţiile. 

Pe măsură ce poetul îmi vorbeşte de parcă ne-am 
şti de-o viaţă, pietricelele mozaicului cu versurile din 
Dorinţa se ridică în aer, și pot privi „armonia/ codru- 


lui bătut de gânduri”. 


ete 


Hamacul mă înfăşoară ca un giulgiu verde. Pe ju- 
mătate adormit, privesc prin lucarnă cum se smulg 
de pe socluri statuile și umblă. Ca și cum cineva i-ar 
fi spus fiecăreia, după trei zile, ridică-te și umblă. Mai 
întâi stingher, ca oamenii în carne şi oase ce reînvață 
să umble după trei săptămâni cu piciorul în ghips. 
Doar că aici trupurile au fost de la mai sus de brâu în 
jos în ciment. Acum se desprind, suporturile crapă, 
cedează. Tropot de pași. Întâi stingher, apoi tot mai 
firesc, fantomatic. Se vede cu ochiul liber că făpturile 
devin tot mai uşoare. Stau să se evapore. 

Asta-i, Copoul se umple cât vezi cu ochii. Unele vin 
cu tramvaiul. Din fața casei memoriale, Topîrceanu 
se desfiletează domneşte, urcă pe tocuri, la costum şi 
patru ace, sașiu ca mai ieri. Statuile prind viaţă cu 
zecile, în lași oricum nu ştii niciodată când poţi da 
ziua-n amiaza mare de o statuie vivantă, sunt o gră- 
madă, la tot pasul, bașca dublurile, aşa că nu ar fi de 


mirare să se amestece printre studenți sau trecători. 


Fac parte nu din peisaj, ci din populaţie, vorba ceea. 
Vin spre Copou în valuri, statuile de la Universitate, 
profesorii eminenţi grupați pe două coloane față în 
faţă, Eminescu gardian al bulevardului Carol, ce stă 
ca o strajă de noapte pe mijlocul drumului de lângă 
bibliotecă. Vin voievozii de vizavi, apoi Lăpuşneanu- 
ochi-de-oţel, parcă stând să urle pe toți vă descăpă- 
țânez, Moţocilor, vine Cuza din piața Unirii, mai fer- 
chenzuit ca un fante, vin Kogălnicenii, vin Alecsandriii 
veșnic tineri şi ferice, vin primarii Pogor şi Gane pri- 
vindu-se în unghi drept, Celibidache cel țintuit în spa- 
tele gardului de la filarmonică, vine Miron Costin cu 
pana înfiptă în piept, vine Dosoftei de la casa lui cu 
coloane din pământul veacului XVII, vin toți ceilalți, 
de pe străzile mărginașe, din ulițele necunoscute, ne- 
umblate, necercetate, vine şi Ştefan din fața Palatului 
Culturii şi-i întrece pe toți în galop. După urcarea spre 
locul de întâlnire, nu-i niciun Aprod Purice să-i țină 
de scară, şi bărbătușul se uită bezmetic în jur, nici nu 
mai coboară, e una cu calul, făcuți sunt din aceeaşi 
bucată de bronz. 

În tot acest timp, eu rămân pitit în hamac, învelit 
ca într-un balansoar dat peste cap, din a cărui fere- 
struică privesc în speranța că nu mă vede nimeni: ce 
mai popor de personalități la Hora Unirii, cum încon- 
joară prea-înțelepții obeliscul din buricul Copoului, 
cu leii trăgând de zor cu ochiul. Probabil că pentru ei 
sunt o imensă omidă verde suspendată între doi fra- 
sini, gata să mă transform în fluture de noapte. Dar 
asta nici nu mai contează. 

Brusc, ceva mă hâțână, bate vântul, din toate 
punctele cardinale cineva strigă întruna trezirea, pă- 
mântul se cutremură sub mine, copacii sunt ca niște 


arcuri. 

-— Ce faceţi, domnule, n-aveţi... ce faci, mă, n-ai voie 
cu hamacu' în parc, îs copaci seculari, ocrotiţi, fru- 
moşi, protejaţi, dă buletinu' să scriu amenda! 

Eu, mă uit în sus ca pocnit în moalele capului, nu 
pricep, mă codesc, o fi şi ăsta vreo statuie umblantă, 
îmi zic, da de unde, şi unde-or fi restul, din nou e plin 
doar de copii, role şi trotinete. Mă dezmeticesc. Încep 
să bâigui. Ba c-am venit special pentru, ba că s-a-n- 
tâmplat să, ba c-am crezut că. La repezeală, nici nu-mi 
găsesc buletinul. Scap ieftin, omul nu pare să fie sigur 
dacă hămăceala e nepermisă, după cum nici eu nu aş 


putea să jur dacă visez ori nu. 


Foto: Corneliu Grigoriu 


ok 
Stau în parc până la ora când păsările vin să se 
culce. Fac un scandal monstru. Ca la un semn, toate 
statuile se întorc în tăcere pe socluri, cu capetele ple- 
cate, mi le imaginez împietrind în aceleaşi poziţii. 
"Toate statuile, mai puţin una. La lumina felinarelor, 
îl zărescpe Creangă îndreptându-se spre umbra lăsată 


de hamac. Un licăr îi joacă fără astâmpăr în privire. 


Laurenţiu Malomfălean 

a beneficiat de o rezidenţă FILIT 

pentru scriitori români, acordată de 

Muzeul Naţional al Literaturii Române laşi (2016). 


Parcul Copou - unde și-a instalat hamacul Laurenţiu Malomfălean 

in] C rm 


Mihai ALEXANDRU 


Memorie pentru comunitate 


Prin instalarea de plăci memoriale, Muzeul 
Naţional al Literaturii Române laşi şi Asociaţia „Pa- 
trimoniu pentru comunitate” laşi valorifică patrimo- 
niul cultural al laşului şi pune în evidență 
monumentele, oferind detalii relevante despre istoria 
imobilelor şi a persoanelor care le-au locuit. 

Proiectul a fost inițiat la începutul anului 2016 şi 
a cuprins, până acum, instalarea a cinci plăci memo- 
riale dedicate lui lacob Negruzzi, Şcolii de arte şi me- 
serii a domnitorului Mihail Sturdza, G. Ibrăileanu, 
Adela Kogălniceanu, urmaşilor familiei Gherey Sion 
şi lui Costache T. Pogor. 

Placa dedicată lui lacob Negruzzi a fost instalată la 
intrarea în curtea casei din strada Păcurari, nr. 21, în 
care a locuit, pentru o perioadă, acesta. lacob Negruzzi 
s-a născut la 31 decembrie 1842 la laşi, este cel de-al 
doilea fiu al lui Constantin Negruzzi şi al Mariei Gane. 
Profesor universitar de drept comercial la laşi (1864- 
1884) şi la Bucureşti (1884-1896), deputat, senator 
şi preşedinte al Academiei Române. Membru fonda- 
tor şi secretar al Societății „Junimea” şi redactor alre- 
vistei „Convorbiri literare”, pe care a condus-o în 
perioada 1867-1895. lacob Negruzzi a găzduit în 
această casă câteva şedinţe ale Junimii, la care Mihai 
Eminescu a recitat în 1883 poezia Doina şi Titu 
Maiorescu a citit în 1884 0 scrisoare pierdută de 
I.L. Caragiale. lacob Negruzzi a murit la 6 ianuarie 


1932 la Bucureşti. Astăzi, casa în care a locuit lacob 


Negruzzi găzduieşte sediul fundației „Corona”. 

În Parcul Casei Pogor se găseşte un stâlp de ilu- 
minat realizat la Şcoala de arte şi meserii, înființată 
în 1840 la laşi, în timpul domniei lui Mihail Sturdza, 
prin efortul lui Gheorghe Asachi, cel care a pus şi ba- 
zele presei în limba română. O placă memorială 
aminteşte despre aceasta. 

Placa dedicată lui G. Ibrăileanu a fost instalată 
aproximativ pe locul unde au fost casele Pogor în care 
a locuit pentru o scurtă perioadă de timp. G. Ibrăileanu 
s-a născut la 23 mai 1871 la Târgu Frumos, într-o fa- 
milie de comercianţi armeni. Critic şi istoric literar, 
eseist şi romancier. Doctrinar al poporanismului în 
literatură şi teoretician al specificului național. Pro- 
fesor la Liceul Internat „C. Negruzzi” din laşi şi la Fa- 
cultatea de Litere, Catedra de Istoria literaturii 
române moderne și estetică literară. În 1906 a înte- 
meiat, alături de Constantin Stere şi Paul Bujor, re- 
vista literară „Viaţa Românească”, al cărei secretar de 
redacţie a fost până în 1933. A murit la 12 martie 
1936 la Bucureşti. 

Placa uneia dintre ultimele mari boieroaice ale 
laşului, Adela Kogălniceanu (1848-1920), născută 
Cantacuzino-Paşcanu, a fost instalată la intrarea în 
curtea casei din strada N. Gane, nr. 23. Casa a fost ri- 
dicată de soțul său, Grigore Kogălniceanu, lider al con- 
servatorilor ieşeni, în vecinătatea caselor lui Vasile 


Pogor. A rămas în amintirea contemporanilor prin 

pasiunea pentru bijuterii şi sfârşitul său tragic. 

Placa instalată pe peretele casei din strada Sărărie 
aminteşte de familia lui Teodor Sion Gherey, partici- 
pant la Revoluţia din 1848 Tot aici a locuit colonelul 
Ştefan Vasiliu, comandantul Regimentului 54 Infan- 
terie, căzut pe front în 1917, iar între anii 1956-1963, 
Costache T. Pogor, nepot al junimistului, omului poli- 
tic şi primarului Iaşului, Vasile V. Pogor. 

Acest proiect face parte din planul managerial 
2013-2017 al Muzeului Naţional al Literaturii Române 


laşi şi îşi propune repunerea în valoare, prin marcare, 


a clădirilor ieşene în care au trăit sau au creat per- 
sonalități naţionale, precum şi a locurilor cu încărcă- 
tură culturală. Acestei iniţiative i s-au alăturat mai 
multe instituţii, precum Academia Română - Filiala 
Iaşi, Institutul de Filologie Română „A. Philippide”, Fa- 
cultatea de Biologie a Universităţii „Alexandru loan 
Cuza” din Iaşi, Uniunea Artiştilor Plastici din laşi, 
Şcoala Populară de Arte „Titel Popovici” Iaşi. 
Coordonatorii proiectului: Georgiana Leşu, lulian 


Pruteanu. 


Placă memorială instalată la intrarea în curtea Muzeului „Vasile Pogor” 

DOCUMENTUL REGĂSIT 


lonel Teodoreanu și actorii indisciplina 


Prezentăm mai jos un document ce stârneşte mi- 
rare, dar şi haz. Se află la Arhivele Statului şi repre- 
zintă o decizie a scriitorului lonel Teodoreanu, de pe 
vremea când acesta se afla la conducerea prestigioa- 
sei instituţii teatrale ieşene. Este datată 4 ianuarie 
1933 şi face referire la pedepsirea unur actori care la 
premiera piesei Vălul fericirii, de Clemenceau, nu 
cunoşteau textul rolului lor. Din document deducem 
că la un moment dat lucrurile au luat chiar o notătra- 
gică, întrucât principalul întreţinător al cursului pie- 
sei şi al desfăşurării spectacolului, mai precis: 
principala „voce” pe scenă devenise cea a... „sufleu- 
rului”. Boacăna actorilor a dus chiar la luarea unei 
măsuri speciale. Directorul teatrului a dispus ca piesa 
să se desfăşoare cu concursul a doi sufleuri de la Tea- 


trul Naţional Iaşi. (Cristinel C. Popa) 


Având în vedere că la premiera piesei Vălul fericirii 
de Clemenceau, rolurile, în genere, erau atât de puţin 
ştiute, încât şoapta sufleurului devenise un glas care 
participa cel puţin tot atât de direct la desfășurarea 
acțiunii ca şi glasurile actorilor efectiv; având în ve- 
dere că din această cauză piesa a fost jucată cu o len- 
toare, de nimic alta justificată, decât de necunoaşterea 
textului; având în vedere că aceasta este o gravă aba- 
tere de la obligațiile contractuale, toți cei care s-au 
făcut vinovaţi vor primi cuvenita menţiune în foile ca- 
lificative. lar drept pedeapsă şi spre îndreptare dispu- 
nem: să se facă până la reprezentația următoare a 


piesei mai multe repetiţii de text, ultima având carac- 


terul unui examen. Toate aceste repetiţii se vor face cu 
asistența domnului Adrian Pascu. lar la reprezentațiile 
acestei piese, de acum înainte, vor participa ambii su- 
fleuri, domnii Adrian şi Valeriu Pascu. 


Semnat, Director, lonel Teodoreanu. 

Mirce a-Cristian GHENGHEA 


James Petiit și cutia românească a Pandorei 


La sfârşitul lunii augusta anului curent, ambasado- 
rul Statelor Unite ale Americii în Republica Moldova, 
James Pettit, a declarat, într-un interviu acor- 
dat postului de televiziune Moldova 1 de la Chișinău, 
că „Moldova trebuie să rămână un stat suveran şi in- 
dependent în cadrul unor granițe sigure. Alăturarea 
României, de exemplu, ca o cale de a intra în UE sau 
pentru orice alt motiv, nu e o alegere practică şi nu 
este o alegere care va face lucrurile mai bune aici, în 
Moldova. Ceea ce va face lucrurile mai bune aici în 
Moldova este cooperarea dintre clasa politică și oa- 
menii din Moldova pentru ca ei toți să contribuie la rea- 
lizarea unei țări mai bune pentru moldoveni. Moldova 
nu este România, Moldova îşi are propria sa istorie şi 
propriile sale provocări, printre care este faptul că 
Moldova este o ţară multietnică cu oameni care vor- 
besc limbi diferite și desigur mai e și problema trans- 
nistreană, care nici măcar nu este sub controlul 
guvernului central, dar care are nevoie de un statut 
special, ceea ce este scopul final, dar un statut special 
în cadrul Republicii Moldova”!. După cum era de aş- 
teptat, aproape toate reacțiile inițiale s-au încadrat 
în registrul emoțional şi sentimental, spusele diplo- 
matului american provocând valuri de indignare şi 
de nemulţumire pe ambele maluri ale Prutului (ce-i 
drept, parcă mai mult în dreapta decât în stânga)... 

Diverse grupuri, asociaţii, personaje publice și po- 
litice ori chiar simpli indivizi au reacționat cum s-au 


priceput mai bine, tunând şi fulgerând împotriva ne- 


cunoscătorului, nepriceputului și provocatorului am- 
basador. S-au făcut auzite și voci care condamnau 
ipocrizia americanilor, fiind vehiculată inclusiv ipo- 
teza încheierii unei înțelegeri secrete între ruși şi 
americani cu privire la Republica Moldova şi la deli- 
mitarea sferelor de influenţă din regiune. 

Au existat, însă, deşi foarte puţine, și voci care s-au 
„acordat” la diapazonul mânuit de James Pettit, con- 
firmând /întărind ideea exprimată de acesta și con- 
tribuind, implicit, la apariţia altor reacţii în România 
şi în Republica Moldova. În acest sens s-a făcut re- 
marcat, indiscutabil, Lucian Boia, istoric de formație 
şi „demitizator” prin vocaţie. Domnia sa a încins su- 
plimentar spiritele şi așa agitate, pronunţându-se 
fără echivoc în favoarea celor exprimate de diploma- 
tul american de la Chișinău?, iar spusele sale au fost, 
desigur, preluate de acea parte a mass-media ce re- 
flectă atitudini răsăritene și care a prezentat cu sa- 
tisfacţie și interviul cu James Pettit?. 

Multe, foarte multe i s-au transmis ambasadorului 
în ultimele săptămâni, fie în română, fie în engleză. 
Furtuna pe care a provocat-o a avut, se pare, urmări 
inclusiv la nivel politic şi diplomatic în relaţiile ro- 
mâno-americane; mai mulți politicieni din ambele 
state, România și Republica Moldova, și-au manifes- 


tat prin diverse declarații dezamăgirea față de repre- 


zentantul Statelor Unite ale Americii la Chișinău, dar 
şi prin mesaje ori interpelări adresate unor oficiali 


americani - prilej de afirmare a unor adevărate sen- 

timente patriotice sau, cine ştie, o excelentă ocazie 
pentru a-şi mai estetiza imaginea publică pentru vii- 
toarele alegeri parlamentare (în România) şi prezi- 
denţiale (în Republica Moldova). Ba, mai mult, 
pornindu-se de la considerentul că James Pettit ar fi 
chiar un ageamiu în ale istoriei şi realităţilor din 
această parte a lumii, s-a luat iniţiativa colectării şi 
trimiterii unor cărți de istorie a românilor ambasa- 
dorului american, poate o învăța omul ceva, ca să-şi 
dea seama ce gafă a comis... lar fostul Preşedinte 
Traian Băsescu nu s-a sfiit în a arunca în spaţiul pu- 
blic o întrebare la care, probabil, mulţi se gândeau: 
„Ambasadorul SUA, James Pettit, o trâmbiţă a 
Moscovei?%. 

Orgoliul naţional a fost rănit şi a reacţionat în con- 
secinţă: s-a luat atitudine, s-a protestat, iar vinovatul 
a fost, probabil, admonestat, după cum lasă să se în- 
ţeleagă unele mijloace de informare de la noi. Însă, 
după relativa calmare a spiritelor şi liniştirea min- 
ţilor, au apărut, în mass-media din România şi din 
Republica Moldova, unele articole şi analize intere- 
sante, autorii acestora exprimând puncte de vedere 
mult mai echilibrate şi mai „aşezate”, care ar putea 
sau ar trebui să dea de gândit celor care au obiceiul 
să reacționeze eminamente visceral. 

Mai întâi, multe şi mărunte s-or putea spune des- 
pre James Pettit, numai aceea că omul este necunos- 
cător şi nepriceput nu. James Pettit este un diplomat 
cu experienţă şi cu diverse conexiuni în lumea ex-so- 
vietică. Vorbeşte limba rusă, a acumulat experienţă 
în diferite misiuni şi posturi diplomatice atât acasă, 
în Statele Unite ale Americii, cât şi la Guadalajara, 
Viena, Moscova şi Kiev“. Apoi, deşi nu imposibil, este, 
totuşi, destul de greu de crezut că un ambasador 


american afirmă aşa ceva doar din proprie iniţiativă, 


din pură necunoaştere ori neglijenţă. Mesajul trans- 
mis a fost foarte clar. A venit într-un moment de in- 
discutabilă semnificaţie pentru statul Republica 


Moldova, fiind interpretat, volens-nolens, ca un fel de 


asigurare pentru susținătorii ideii de statalitate mol- 
dovenească, în general, şi pentru adversarii apropie- 
rii de România, în special. S-a dat, astfel, de înţeles, 
că Statele Unite ale Americii nu se angajează şi nu se 
vor angaja în eventuala favorizare a unirii Republicii 
Moldova cu România. 

Trecând, însă (pe cât posibil...) peste toate aceste 
reacţii pro sau contra, peste simpatiile şi antipatiile 
americane etc., trebuie să remarcăm un lucru, care a 
fost insuficient subliniat şi pentru care, în mod oare- 
cum paradoxal, ar trebui să-i fim recunoscători dom- 
nului James Pettit: declaraţia domniei-sale a 
propulsat, dintr-o dată, cel puţin pentru o perioadă, 


în lumina reflectoarelor, un subiect în legătură cu 


James Pettit, ambasadorul SUA în Republica Moldova 

care mulți politicieni din Republica Moldova, dar și 
de pe la noi, evită să se pronunţe - unirea celor două 
state româneşti. Să recunoaștem, nu este deloc un su- 
biect plăcut pentru mulți dintre actorii scenelor po- 
litice de la Chișinău și de la Bucureşti, mai ales pentru 
cei de pe malul Bâcului! Şi nu, nu îi avem în vedere 
pe cei ştiuţi şi declaraţi ca antiromâni sau antieuro- 
peni, ci pe ceilalți, considerați democrați, cu vederi și 
opţiuni occidentale. Unii dintre aceștia (nu are rost 
să dăm nume, chiar nu are...) nici cu această ocazie 
nu s-au pronunțat deschis pentru sau împotriva ideii 
de unire - o fi bună, o fi rea, ce avantaje/dezavantaje 
poate aduce etc. 

Să facem, de asemenea, un exercițiu de sinceritate 
şi să admitem, măcar acum, că James Pettit a vorbit, 
din ipostaza sa de ambasador, ca un reprezentant al 
unei mari puteri care este cunoscută și recunoscută, 
de obicei, pentru pragmatismul de care dă dovadă în 
relaţiile internaționale. Că a avut sau nu diplomatul 
american undă verde de la superiori pentru mesajul 
transmis cu ocazia evenimentelor dedicate aniversă- 
rii a 25 de ani de independenţă a Republicii Moldova 
parcă nici nu mai contează atât de mult... Ceea ce 
contează este faptul că, prin cele declarate, James 
Pettit a capacitat o dezbatere ce părea că intrase, de 
o bucată de vreme, într-un nemeritat con de umbră 
(iar din acest punct de vedere, unii analiști au şi lan- 
sat întrebarea dacă nu cumva omul o fi acționat, de 
fapt, exact în favoarea lucrurilor împotriva cărora 
vorbise?...). Or, dacă e să privim lucrurile aşa, nici nu 
mai ştii ce să-i spui domnului ambasador american: 


thank you sau get lost, sir?!? 


1 Interviul poate fi accesat pe internet la adresa 
https:/ /www.youtube.com /watch?v=aAFCOP2Ls81, ac- 
cesată în august şi în septembrie 2016. 

2 Lucian Boia: Ambasadorul American la Chișinău a făcut o 
afirmaţie corectă: Basarabia nu e România, articol ac- 
cesibil online la adresa http://www.news.ro/cultura- 
media /lucian-boia-ambasadorul-american-la-chisinau 
-a-facut-o-afirmatie-corecta-basarabia-nu-e-romania- 
video-1922400003002016091315559736, accesată în 
septembrie 2016. 

3 Vezi, de exemplu, articolul Lucian Boia; ambasadorul 
american la Chișinău a avut dreptate, accesibil online la 

http://sputnik.md/opinie/20160905/ 

8873532.html, accesată în septembrie 2016. 


adresa 


+ Românii îi trimit ambasadorului SUA la Chișinău cărţi de 
istorie, după ce a declarat că „Republica Moldova nu e 
România”, articol accesibil online la adresa 
http://www.gandul.info/stiri/romanii-ii-trimit-amba- 
sadorului-sua-la-chisinau-carti-de-istorie-dupa-ce-a- 
declarat-ca-republica-moldova-nu-e-romania- 156296 
97, accesată în septembrie 2016. 

5 Băsescu: Ambasadorul SUA James Pettit este o trâmbiţă a 
Moscovei?, articol accesibil online la adresa 
http:/ /www.napocanews.ro /2016/08/basescu-amba- 
sadorul-sua-james-pettit-este-o-trambita-a- 
moscovei.html, accesată în septembrie 2016. 

* Vezi, pentru aceasta, Pettit, James — Republic of Moldova 
— 0585-2014, informaţii accesibile online la adresa 
http: / /www.state.gov/m/dghr/coc/2014/227567.ht 
m, accesată în septembrie 2016. 

7 Petrişor Peiu, Ambasadorul James Pettit de la Chișinău — 
agent unionist?, articol accesibil online la adresa 
http://fumn.eu /ambasadorul-james-pettit-de-la-chisi- 


nau-agent-unionist/, accesată în septembrie 2016. 

Acest „inovativ” cuvânt... 


„concurează de ceva vreme, cu un oarecare suc- 
ces, pe mai vechiul şi obișnuitul inovator, adjectiv 
desemnând „persoană sau obiect/lucru care ino- 
vează ceva, care realizează o inovaţie”, înregistrat 
deja în toate dicționarele limbii române. În schimb, 
inovativ; -i; -ă; -e apare consemnat în Marele dicţionar 
ortografic al limbii române (DOR), un dicționar nor- 
mativ care, deşi în mare parte este realizat în baza re- 
gulilor lingvistice actuale prevăzute în Dicţionarul 
ortografic, ortoepic şi morfologic al limbii române 
(DOOM 2), în cazul de față nu se prea poate spune 
acest lucru: inovativ nu e înregistrat în DOOM2, nici 
în cea mai recentă ediție a DEX. Acest adjectiv neolo- 
gic mai apare însă în DCR3 - Dicţionar de cuvinte re- 
cente, ediția a III-a, 2013 (p. 296, s.v. inovativ), ceea 
ce indică faptul că este suficient de bine fixat în uz, 
astfel încât să devină parte din dicționare importante 
ale limbii române actuale. În ediția a II-a a DCR, din 
1997, inovativ lipseşte, aşadar, în acea perioadă, pro- 
babil, lexemul fie nu pătrunsese deja în limba ro- 
mână, fie era utilizat cu o frecvență mult mai mică. 
De altfel, cum Dicţionar de cuvinte recente este sin- 
gura lucrare lexicografică datată a limbii române, din 
contextul în care apare exemplifica, reiese că acest 
cuvânt a început să cunoască o mai mare utilizare 
acum un deceniu (primul context redat în DCR3, în 
dreptul acestui adjectiv, datează din 2003; al doilea 
— din 2004), aşadar constituie, într-adevăr, un termen 


relativ recent în limba română: 


„Medicamente generice şi medicamente inova- 
tive: diferenţe şi asemănări” (titlul unui articol de pe 
site-ul sfatulmedicului.ro); 

„Sistem inovativ de iluminare pentru biciclete” 
(titlul unei ştiri de pe digi24.ro); 

„Material inovativ, stimulează dintele să se vin- 
dece singur” (titlul unui articol de pe ziuadecj.reali- 
tatea.net); 

„Formulă inovativă ce conţine fier microincap- 
sulat cu biodisponibilitate și absorție crescute special 
concepută pentru copii” (fluturaş publicitar pentru 
medicamentul Altrifer Junior); 

„Copii operaţi pe cord deschis printr-o metodă 


inovativă” (titlul unei ştiri, Antena 3) 

„BERD a ajutat compania Depaco să lanseze pro- 
iectul inovativ” (dintr-un articol publicat pe site-ul 
capital.ro); 

„8 concepte de case cu design inovativ” (titlul 
unui articol de pe magazinuldecase.ro); 

„Schemă inovativă pentru tranziția de la şcoală 
la piața muncii pentru student” (titlul unui program 
universitar, upt.ro) 

Adjectivul inovativ este un împrumut, provine din 
eng]. innovative, cu acelaşi sens ca în română. Intere- 
sant este că şi în limba engleză acest cuvânt mai are 
o variantă-pereche - paronimică, în formă, şi sinoni- 
mică, totodată: innovatory, ocurent tot ca adjectiv 
(Longman, p. 838, s.v. innovative). Diferența este că 


innovative (echivalentul recentului inovativ din ro- 

U 
mână) este, în schimb, mult mai des utilizat în limba 
engleză decât innovatory (corespondentul adjectivu- 
lui inovator din limba noastră). În limba română, 
situaţia stă invers, inovator (din fr. innovateur) fiind 
mult mai vechi şi (încă) mult mai utilizat. 

Ceea ce epatează însă în privinţa lui inovativ este 
tendința de a fi selectat în vorbire, cu precădere, şi, 
implicit, rapiditatea cu care începe să se impună în 
imba română, în ultimii ani, în condiţiile în care 
avem deja fixat în limbă (şi, în special, în lexicul men- 
tal al fiecăruia) un lexem care să desemneze acelaşi 
ucru, cu formă foarte asemănătoare. Întrebarea care 
se ridică în acest caz este cât de adecvată şi, mai ales, 
justificată, este utilizarea lui inovativ, în locul lui ino- 


vator, din moment ce nu face decât să îl dubleze inutil 


pe acesta din urmă (cf. obligativitate vs obligație, 
prudențialitate vs prudență, mortabilitate vs morta- 
litate ş.a.)? Nu cumva constituie doar o altă greşeală 
lingvistică, creată sub influenţa actuală a limbii en- 
gleze asupra vocabularului românesc - mai precis, un 
nou calc lexical inutil după engl. innovaăve (precum 
a se focusa, a confuza, patetic, a aplica (pentru/la), 
promoție, a face sens, a capacita etc.)? Spunem „inu- 
til” şi pentru că inovativ este la fel de lung precum ro- 
mânescul inovator, aşadar nu poate fi justificat nici 
prin faptul că ar ajuta la obţinerea economiei de lim- 
baj (cf. nutrienți versus substanţe nutritive). 

Perechea inovator - inovativ [impropriu spus „pe- 
rechea”, întrucât cuvântul inovativ nu este lexicalizat 
complet în limba română] nu poate fi încadrată nici 
în clasa paronimelor - ci, mai degrabă, în cea a mala- 
propismelor, în primă fază —, nici în cea a sinonimelor. 
Constituie, în cea mai potrivită descriere, un caz între 
paronimie şi sinonimie. 


Dacă privim prin prisma fenomenului care stă la 


baza paronimiei, credem că preferința în uz pentru 
inovativ trebuie pusă în baza unui soi de malapro- 
pism între românescul inovator şi echivalentul lui en- 
glezesc, favorizat de puternica influență engleză 
actuală asupra vocabularului românesc. 

„Malapropismele apar datorită folosirii greşite a 
unui cuvânt în locul altuia care are în compoziţie li- 
tere /sunete asemănătoare, dar care sunt incompati- 
bile din punct de vedere semantic în contextul 
respectiv” (Chiru, Trăuşan-Matu, Rebedea 2008: 58). 
Totuşi, această definiție se suprapune peste definiția 
paronimelor, întotdeauna cuvinte cu formă asemă- 
nătoare şi, neapărat, cu sens diferit. Or, inovator şi 
inovativ sunt două cuvinte sinonime, deci cu acelaşi 
înţeles, a căror formă diferă. 

Considerăm însă că malapropismele se situează 
într-un prim stadiu al paronimiei, derivat din acelaşi 
fenomen de bază, şi anume atracția paronimică. În 
vorbire mai ales, avem tendința de a alege, în mod 
greşit, să folosim un alt cuvânt în locul celui potrivit, 
doar în logica asemănării formale, însă, ca înţeles, 
cele două pot fi complet diferite. Această tendinţă se 
numeşte atracție paronimică sau, mai bine spus, 
atracţie de tip paronimic: 

„Atracția paronimică este o greşeală de limbă 
care trădează, în primul rând, necunoaşterea 
înțelesurilor cuvintelor, mai ales al neologismelor 
rare sau recente, care au un caracter formal insolit. 
Acest tip de greşeală caracterizează vorbirea po- 
pulară şi regională şi discursul oral neîngrijit” 
(Dragomirescu, Nicolae 2011: 155). 


Apropierea formală se poate realiza şi între două 
cuvinte aparținând a două limbi diferite — cum e cazul 


malapropismului, pe când o condiţie a paronimiei 

este ca ea să se stabilească între cuvinte aparținând 
aceleiaşi limbi - aceasta considerăm că este diferența 
principală dintre cele două fenomene, aparent, iden- 
tice. De aceea, în situaţiile de malapropism, se poate 
întâmpla, totodată, ca ambele cuvinte să aibă inclusiv 
acelaşi înțeles, cum, în cazul de față, inovativ intră în 
relație de sinonimie cu inovator. 

Or, în privința paronimiei, în rare cazuri este po- 
sibil ca lexemele ce pot fi confundate să aibă chiar 
aceleaşi înțelesuri sau similare: de pildă, intens(ă) şi 
intensiv(ă) (folosire intensă a aparatului şi terapia 
intensivă a bolilor cronice / reabilitarea intensivă a 
pacientului / cursuri în regim intensiv de limbi stră- 
ine), cel de-al doilea fiind mai degrabă termen spe- 
cializat, neologic, cu folosire doar adjectivală, pe când 
primul poate fi utilizat atât ca adjectiv, cât şi ca ad- 
verb. Ambele, însă, au în comun trăsătura semantică 
a intensității. De asemenea, paronimele pot aparține 
aceleiaşi sfere semantice, având sensuri înrudite, însă 
acest lucru se întâmplă în cazul termenilor 
specializați, cu utilizare în contexte diferite: carbonier 
- carbonifer; petrolier - petrolifer etc. Totodată, 
aceştia au aceeaşi bază /rădăcină lexicală (sunt paro- 
nime morfemice). Acelaşi lucru l-am putea afirma şi 
despre perechea inovativ - inovator, însă diferența 
este că inovativ, nefiind înregistrat încă în toate 
dicționarele de bază ale limbii române şi nefiind 
vreun termen specializat într-un anumit domeniu 
(face parte - sau tinde să facă parte - din lexicul 
comun), nu constituie decât un xenism (i.e. un cuvânt 
străin nenecesar care pătrunde într-o anumită limbă, 
unde este utilizat destul de frecvent, în ciuda faptului 
că limba respectivă are deja propriul său cuvânt care 
să desemneze acelaşi lucru), în primă etapă (cf. engl. 


job vs rom. loc de muncă) — aşadar, fenomenul de ma- 


lapropism (mai precis, atracţie de tip paronimic între 
un cuvânt românesc şi unul străin, pe care româna 
nu l-a preluat încă în totalitate) caracterizează mai 
degrabă tendinţa, tot mai impunătoare, de folosire a 
adjectivului inovativ în locul lui inovator, mult mai fi- 
resc şi mai justificat. Astfel, în mod cert nu putem 
vorbi de paronimie în cazul acestor cuvinte. 
Malapropismul („confuzia” de tip paronimic) din 
situația dată trebuie pus pe seama asemănării for- 
male (ambele cuvinte au ca rădăcină lexicală verbul 
a inova), dar, în acelaşi timp, are loc şi în baza 


identității de sens (sinonimie). În plus, după cum am 


mai spus, influența engleză care are un mare aport în 
lexicul românesc actual, constituie un factor favori- 
zant în acest sens. 

În cazul cuvântului inovativ, rezistenţa sa în uz 
de-a lungul timpului, precum şi ocurenţa sa tot mai 
frecventă ori mai sporadică, după caz, vor decide 
dacă va deveni paronim pe deplin al cuvântului ino- 
vator, singurul, de altfel, normat şi acceptat de toate 
dicționarele, întrucât „atracția paronimică poate avea 
impact şi asupra istoriei limbii, întrucât unele forme 
substituite ca efect al atracției paronimice se impun 
în limba literară” (Dragomirescu, Nicolae 2011: 160). 
Însă atributul de paronim rămâne, din câte am arătat, 
nepotrivit în acest caz. L-am putea numi, mai de- 
grabă, variantă a cuvântului inovator, dar o variantă 
încă... ingrată. 

Este foarte posibilă însă şi cealaltă variantă, ca ino- 
vativ să dispară din uz cu timpul, dacă nu va mai fi 
consemnat şi în alte dicționare ale limbii române. 
Până atunci, ca şi în cazul altor străinisme, îşi 
„trăieşte” perioada de vogă şi îl concurează pe mult 
mai vechiul inovator. 


Suntem totuşi de părere că, din moment ce limba 

română are deja un termen oficial pentru această 
semnificație, compatibil în toate contextele, recunos- 
cut de către toate dicționarele şi, în primul rând, va- 
lidat pe deplin de către uz, inovativ nu îşi are rostul, 
fiind un xenism, adaptat, ce-i drept, la sistemul mor- 
fologic românesc, care nu îmbogățeşte cu nimic limba 
română în direcția dinamicii lexicale. Căci 
„îmbogățirea lexicului se face atât prin cuvinte noi 
[...], cât şi prin transformările semantice ale unor 
cuvinte deja existente [subl. n.] în limbă [or, niciuna 
dintre aceste situații nu este valabilă aici: inovativ nu 
e chiar un cuvânt nou, cu sens deplin nou, ci doar un 
împrumut (mai degrabă cu statut de barbarism/xe- 
nism) care îl concurează, pe nedrept, pe mai vechiul 
inovator, deja pe deplin fixat în română - n.n.] [...]. 
Toate acestea sunt mecanisme normale în evoluția 
oricărei limbi, care însă pot trece cu ușurință în 
domeniul greșelilor de limbă, dacă nu respectă re- 
gulile, dacă nu sunt sistematice, ci individuale 
[subl. n.], dacă nu se potrivesc registrului stilistic în 
care apar” (Dragomirescu, Nicolae 2011: 31). Aşadar, 
este firească şi non-abuzivă orice influenţă străină 
asupra unei alte limbi, cu condiţia respectării unor 
reguli interne naturale, specifice limbii respective; 
depăşirea acestora ne poate conduce înspre diverse 
„capcane” lingvistice şi poate atrage după sine nume- 
roase greşeli de limbă. 

Prin urmare, considerăm că utilizarea adjecti- 
vului inovativ în locul lui inovator este o greşeală 
de limbă, o atracţie de tip paronimic, un malapro- 
pism iscat din confuzia unui cuvânt românesc cu 
unul străin, inutil şi, astfel, nejustificat — fenomen des 
întâlnit în etapa actuală a limbii române, puternic 


marcată de influența limbii engleze. Aceeaşi tendință 


de înlocuire/dublare inutilă a unui cuvânt românesc 
bine fixat în limbă o urmează şi adjectivul recent pro- 
tectiv (un alt calc inutil după un cuvânt englezesc), 
preferat, în mod nefiresc, în tot mai numeroase con- 
texte, în locul lui protector, deja existent de multă 


vreme în limba română. 

De la corect la HIPERcorect 


Că nu-i rău să vorbim corect — e ştiut; şi cum nicio 
extremă nu-i bună, trebuie să avem în vedere că a 
vorbi HIPERcorect e tot rău. Astfel, înțelegem prin 
forme hipercorecte greşeli făcute din grija exagerată 
de a evita greşelile (închipuite) sau din pretenția de a 
aplica reguli... ştiute cel mult aproximativ. 

Impresia puternică a necesității acordului se ma- 
nifestă în numeroase situaţii de asociere a unui ad- 
verb cu un adjectiv variabil. Ca urmare a acestei 
analogii eronate, „se întâlnește (...) fenomenul de ad- 
jectivizare a adverbelor printr-un acord hipercorect 
în gen şi număr: locuri grele de străbătut, interpretare 
imposibilă de admis. Confuzia cu adjectivele se ex- 
plică prin poziţia acestor adverbe în enunţ: ele sunt 
plasate, de obicei, în imediata apropiere a unui sub- 
stantiv, regentul supinului determinat de adverb (cf. 
deosebirea dintre trai greu şi trai greu de suportat!” 
(Băcilă:137). După cum se poate observa, adjective 
precum greu, ușor, dificil, facil îşi schimbă statutul 
morfologic când sunt urmate de verbe la modul supin. 
Într-un atare context, acestea „primesc valoare adver- 
bială și, în consecință, nu se supun acordului. Într-o 
asemenea situaţie nu mai avem de-a face cu adjective, 
ci, desigur, cu adverbe, pe care le tratăm ca atare” 
(Craşoveanu, Florea:9). 

Aplicarea greșită a unor reguli care funcționează 
exclusiv în cazul părților de vorbire flexibile are drept 
urmare greşeala de a acorda adverbul cu substantivul 
în vecinătatea căruia se află. Fenomenul apare în două 
situații, vinovatul dublei ipostazieri fiind verbul a fi. 


Astfel, ne ciocnim de formulări de tipul: *problemă 


ușoară de rezolvat, *exerciţii dificile de rezolvat; *Pro- 
blema este ușoară de rezolvat. *Exerciţiile sunt dificile 
de rezolvat. care arată clar dorința de a aplica un prin- 
cipiu ştiut din clasele primare: acordul. Depăşind cla- 
sele primare însă, aflăm că adverbul neflexibil fiind, 
nu-şi schimbă forma şi rămâne neacordat. 

Adverbele posibil şi imposibil fac, de asemenea, po- 
sibilă discuţia despre hipercorectitudine, construcții 
de tipul *măsură posibilă de luat, *rochie imposibilă de 
îmbrăcat, “tehnică imposibilă de aplicat, *sarcină im- 
posibilă de îndeplinit înscriindu-se lejer în cercul acor- 
durilor imposibile. 

Invariabil este, de asemenea, formantul cel din 
structura superlativului relativ al adverbelor. E corect 
astfel: vedeta cel mai bine îmbrăcată (nu vedeta cea 
mai bine îmbrăcată), problema cel mai bine studiată 
(nu problema cea mai bine studiată), situaţiile cel mai 
frecvent întâlnite (nu situațiile cele mai frecvent în- 
tâlnite). Aceste contexte nu trebuie confundate cu cele 
de tipul: problema cea mai studiată, autorul cel mai 
studiat, situația cea mai frecventă, în care cel intră 
în componenţa superlativului relativ al adjectivelor. 

Un alt caz de vorbire hipercorectă, deci greşită îl 
reprezintă „transformarea unor verbe impersonale în 
verbe cu forme personale” (Avram:158). Este cazul 
verbului a trebui, care se utilizează cel mai frecvent 
ca verb impersonal pe lângă un conjunctiv: Trebuie 
să mănânci ca să supravieţuiești.; Ar trebui să dai 
niște explicaţii pentru gestul tău.; Va trebui să părăsim 
țara. În toate cele trei enunţuri a trebui este urmat de 


o subiectivă. Nimic neobişnuit până aici. Situaţia se 

complică în cazul exprimării subiectului din subordo- 
nată printr-un pronume mai ales la plural (de persoa- 
nele | şi a II-a): Noi va trebui să o luăm de la capăt! 
Această construcție este socotită „nenaturală” și, prin 
urmare, se manifestă tendința de a realiza un acord 
nu doar între predicatul corespunzător (exprimat 
prin verbul la conjunctiv) şi subiectul noi, ci şi între 
predicatul exprimat prin verbul impersonal a trebui 
şi noi, rezultatul fiind: * Noi vom trebui..., formulare pe 
care va trebui să o numim greșită. 

Comportamentul verbului se schimbă în situațiile 
în care subiectul este un pronume personal de per- 
soana a IIl-a plural. Paradigma lui a trebui permite va- 
riabilitatea formelor, exclusiv în acest caz: Ei trebuiau 
să plece. (mod indicativ, timp imperfect); Ei trebuiră 
să plece. (mod indicativ, timp perfect simplu); Ei au 
trebuit să plece. (mod indicativ, timp perfect compus).; 
Ei vor trebui să plece. (mod indicativ, timp viitor). 

Formele verbale ale lui a trebui intră în alcătuirea 
unor construcții speciale alături de verbe la participiu. 
A trebui are caracter invariabil, dar participiul se 
acordă în gen și număr cu substantivul la care se re- 
feră. Este corect să spunem: Trebuie precizat faptul că 
e cod roșu. şi Trebuie subliniată afirmaţia dumnealui, 
dar este greşită o exprimare ca aceasta: Trebuie avut 
în vedere experiența celorlalți. 

Construcţiile sintactice în care intră forma verbală 
pasivă dat fiind pot crea probleme de exprimare celor 
ce recurg la o analiză superficială a relațiilor dintre 
termenii unui enunţ. Participiul dat se comportă ca 
un adjectiv, acordându-se în gen, număr şi caz cu sub- 
stantivul la care se referă: Dat fiind rolul judecătoru- 
lui într-un proces, cu el trebuie să discutăm.; Dată fiind 
prezenţa lui aici, ședința poate începe. 

Grija de a evita pericolul dezacordului își găsește 
expresia în enunţuri incorecte ca: Ce-s cu fotografiile 


astea?, În (ceea) ce privesc filmele de acţiune, nu mă pot 


pronunţa.? Greşelile se datorează identificării eronate 
a subiectului. În propoziția Ce-s cu fotografiile astea?, 
cu fotografiile nu îndeplineşte funcția de subiect, idee 
dovedită de faptul că nu spunem niciodată Ce sunteți 
cu voi aici?, ci Ce-i cu voi aici?. În contextul În (ceea) ce 
privesc filmele de acţiune, nu mă pot pronunţa., sub- 
stantivul filmele nu este subiectul primei propoziţii şi, 
prin urmare, nu impune acordul; subiectul este (ceea) 
ce, această formă (de singular) fiind cea după care se 
aliniază predicatul propoziției (corect: În (ceea) ce pri- 
veşte filmele de acţiune, nu mă pot pronunța.). 

În concluzie, mai importantă decât salvarea în me- 
moria personală a unei reguli este aplicarea unor con- 
cepte. Contextul e şi el important, generalizarea 


nefiind întotdeauna calea cea mai corectă. 

1 Deşi construcțiile simple, fără supin, sunt mai numeroase, 
cele în care supinul e prezent apar de asemenea, în di- 
ferite situaţii conversaționale; prin urmare, trebuie de- 
limitate cazurile în care un cuvânt este adjectiv de cele 
în care același cuvânt devine, prin conversiune, adverb. 
Cunoaşterea regulilor are ca rezultat realizarea unui 
acord corect, aplicabil şi într-un discurs oral cu aceeași 
rapiditate ca și în formulările scrise. 

2 În lucrările normative, se atrage atenţia asupra faptului 
că astfel de construcţii sunt destul de des întâlnite în 
limba actuală, fapt observabil, de altfel, dacă urmărim 
mass-media actuală nu doar pentru a fi informați, ci și... 
cultivați. 

MOZAIC 


Cristina VIDRUȚIU 


Individ. Informaţie. Transfer. Control. Cenzură 


Pentru a putea intra trebuie să îţi scanezi ampren- 
tele, să îţi laşi o bucăţică de ADN sau să faci o poză. 
Altfel spus, pentru a putea intra trebuie să te identi- 
fici şi totodată să te laşi identificat, şi astfel să devii 
parte a unei baze de date, controlată de cine ştie cine 
şi în cine ştie ce scopuri. 

Şi de ce nu ai face-o şi de această dată? Până la 
urmă o faci zilnic, automat, în mod inconştient, până 
la epuizare sau până la epuizarea subiectului, adică 
a ta, pentru că zilele au cadenţa unor interogatorii 
permanentizate. Uneori cu voce tare, alteori în tăcere 
-— suntem chestionaţi, supravegheați, înregimentaţi 
într-un sistem de 0 şi 1, de fiecare dată când luăm o 
decizie, facem o acţiune sau numai contemplăm o po- 
sibilitate. 

Monitorizarea este una permanentă, iar filtrul 
tehnologic este rece ca lama unui scalpel atunci când 
faci o disecţie, e pur şi simplu vorba de o filtrare de 
date. Puterea stă în deținerea informaţiei şi în modul 
orientat în care aceasta este servită Celuilalt. 

Adevărurile parţiale, contextuale, orientate biru- 
iesc marile naraţiuni, iar individul e prins definitiv 
într-una din cutiile insectarului, fără să ştie şi mai 
ales fără să aibă vreo şansă să se deplaseze înafara li- 
niilor predefinite ale sistemului. 

Puştanii fac coadă la una dintre intrările în cita- 


delă, încântați de posibilitatea de a-şi vedea ampren- 


tele scanate pe un mega ecran. Chicotelile şi euforia 
vedetismului primează, restul sunt detalii, detalii 


foarte grafice de altfel. Mă furişez printre tinerele linii 


GLOBAL CONTROL 

de 0 şi 1 şi refuz să mă las scanată, fotografiată, re- 
dusă la un şir de O şi 1. Se aude un mic semnal de 
alarmă, avertizând asupra atitudinii mele nediscipli- 
nate. 

Dar merg mai departe, ştiind că totul e înregistrat 
de camerele de luat vederi ale expoziției „Global Con- 
trol and Censorship'”, de la ZKM (Zentrum fiir Kunst 
unde Medien) Karlsruhe, Germania. Singura mea 
consolare este că, totuşi, cel puţin de data aceasta, în 
acest cadru regizat, sancțiunile sunt eliminate şi în- 
locuite de o problematizare critică a raportului dintre 
informaţie pe de o parte şi control şi cenzură pe de 
altă parte. 

În cadrul expoziției „Global Control and Censor- 
ship”, 67 de artişti problematizează prin intermediul 
instalațiilor, cu precădere video, dinamica acută a 
informațiilor de la emitent la sistem şi reverberaţiile 
acestora la nivelul acțiunilor întreprinse de sistem 
faţă de individ. 

Lucrările de artă se plasează diferit față de subiec- 
tul expoziței. În timp ce unii artişti protestează direct 
şi activ faţă de diferite idei, cum ar fi cea de 
recunoaşterea biometrică a feţei individului, cum 
este cazul lui Zach Blas cu „Facial Weaponization”, 
care propune nişte „măşti colective”, o imagine hibrid 
care incorporează datele biometrice ale mai multor 
persoane şi împiedică identificarea exactă a indivi- 
dului; alții aleg să expună în paralel diferențele insta- 
late în interstiţiile filtrării informației, cum este cazul 
lui Jârn Miiller-Quade, Matthias Nagel, Ferdinand 
Sauer cu „Filter Bubble”, care arată pe trei ecrane în 
paralel, cum informaţia arătată pentru unul şi acelaşi 


subiect este livrată în mod diferit în mediul electro- 


nic, în funcţie de locaţia, de istoricul browserului şi 
de profilul utilizatorului în cauză. 

Alteori vizitatorul expoziției este invitat să ia cu 
el o bucăţică de istorie, să consume critic un produs 
gata preparat, conținând deja toate ingredientele, aşa 
procedează aaajiao cu „GFWlist”, o instalaţie care 
tipăreşte în timp real pentru vizitator o listă de site- 
uri interzise în China, care poate fi luată acasă. 

Ironia se depune într-un strat gros pe lentila om- 
niscientelor camere de luat vederi, care sunt ridicate 
pe un piedestal şi dobândesc astfel rolul de erou al 
națiunii, după cum bine arată Erik Mâtrai cu 
instalația „Turu!”, care prezintă o cameră de luat ve- 
deri metamorfozată în pasăre, o imagine devenită de 
acum pseudo-naturală prin frecvența cu care o întâl- 
nim în viața noastră. 

Chestionarea activă a fluxului de date adunate de 
diferite gadgeturi moderne, în contextul societății ac- 
tuale, din perspectiva sensului conferit acestora de 
către sistem, este problematizată de Jârn Miiller- 
Quade, Dirk Ac 


mediul instalaţiei „Polygraphen”. Aceasta înre- 


henbach, Bernhard Lâwe prin inter- 


gistrează similaritatea datelor adunate pe de o parte 
de poligraf, iar pe de altă parte de programele de fit- 
ness, pentru ca mai apoi să evidenţieze sensul diferit 


(pozitiv sau negativ) dat acestora de către sistem, din 


perspectiva utilizării lor. 

Imaginea citadelei coercitive este construită 
printr-o pendulare între trecut şi prezent, într-un 
efort susținut de a arăta că seminţele răului existau 
de mai mult timp. Astfel, se însăilează paralelisme 
subtile între lobotomie şi sistemele totalitare în baza 


violenței comune. Fidel Garcia, cu lucrarea „28%” îşi 

propune monitorizarea în timp real a infectării pro- 
gresive a lumii, pe măsură ce sunt căutate informaţii 
de factură ideologică, prin intermediul unui virus, 
care distruge capacitățile calculatorului infectat în 
acelaşi procentaj în care lobotomia opera mai demult 
asupra creierului uman. 

În aceeași linie tensionată între trecut şi prezent, 


instalaţia „Matilde - History of drones” spune poves- 


tea farmacistului Julius Neubronner, care foloseşte pe 
la 1900 porumbeii pentru transmiterea şi onorarea 
de rețete medicale, iar mai apoi se decide să le 
ataşeze acestora camere, devenind în acest fel un soi 
de precursor al dronelor de azi şi, mai nou, de toate 
zilele. 

Negocierea între permis şi interzis primează în 
instalația video „Sleep”, care îl înfăţişează pe aclama- 
tul şi totodată contestatul autor Salman Rushdie, 
înţeles în acest context ca o zonă de conflict între Est 
şi Vest, dormind, adică aflându-se într-o stare la 
granița dintre purificare şi moarte. 

În cadrul expoziţiei supravegherea are puterea de 
a se transformă în act artistic. Atunci când, în urma 
interogatoriilor repetate de FBI în baza suspiciunii 
de terorism, Hasan Elahi decide să publice zilnic, în 
mediul virtual, o serie de fotografii, care să reflecte 
la nivel vizual tirul de întrebări la care este supus, se 
naşte „Stelae”. Acest proiect colecționează imagini fo- 
calizate cu precădere asupra mâncării, toaletelor şi 
peisajelor, făcând abstracţie de oameni, într-o încer- 
care de protejare a acestora. În contextul tensiunii 
permanente dintre sistem şi artist, schimbul de foto- 
grafii între Hasan şi utilizatorii virtuali funcționează 


totodată simptomatic, oprirea bruscă a acestora pu- 


ALC 


tând semnala că autorul este încă o dată cel puţin în 
custodia autorităților. 

Şansele noastre de supraviețuire ca indivizi în ca- 
drul unui sistem, în care informația e manipulată 
brutal, în funcție de motivaţia puterii, e problemati- 
zată de Dan Perjovschi concluziv prin intermediul 
unei scrijelituri tăioase: „Your money in the bank. 
Your data in the cloud. Your future... Şiruri de O şi 1 
care se aranjează cuminţi în rând şi aşteaptă. Viito- 


rul. 


Cristina Vidruţiu a fost beneficiar al 

Programului de Burse „Junimea” şi Rezidenţe de 
cercetare ştiinţifică privind istoria şi viaţa culturală 
a Iașului, ediţia a II-a, 2015 - iniţiativă a 

Muzeului Naţional al Literaturii Române laşi, 
Bursier al Akademiei Schloss Solitude, 


în cadrul programului Artă, Știință şi Business. 

Nicoleta IONESCU 


Iașul turistic, certitudine sau ilu 


În ultima zi a lunii august, la Galeriile „Pod Pogor” 
de la Muzeul Naţional al Literaturii Române Iaşi, s-a 
desfăşurat cea de-a doua ediţie a Dezbaterilor revis- 


tei „Dacia literară” 
tudine sau iluzie?”, dezbaterea a dezvoltat dosarul de 


Având tema „Laşul turistic — certi- 


presă realizat în numărul de vară al publicaţiei, dosar 


axat pe potenţialul turistic al oraşului laşi. Întâlnirea 
a încercat să creeze un context propice formulării de 
răspunsuri la întrebări diverse precum: Este Iaşul un 
oraş cu vocaţie turistică? Cine şi de ce ne vizitează? 
Cine şi de ce nu ne vizitează? Există o strategie de 
dezvoltare a turismului ieşean? Cine ar trebui să o ar- 
ticuleze şi să o pună în practică? Invitatul special al 
dezbaterii a fost Florin Bărhălescu, antreprenor în 
domeniul turismului, unul dintre „actorii” cei mai vi- 
zibili, din acest punct de vedere, la Iași. Alături de el, 


au participat la discuţii reprezentanţi ai autorităţ 


publice locale, operatori şi antreprenori din turism, 
oameni de afaceri, dar şi oameni de cultură interesaţi 


e? O dezbatere „Dacia literară” 


de subiect. O idee majoră, agreată de majoritatea 
celor prezenţi, a fost cea a unui cluster, tradus într-o 
formă de solidaritate juridică şi de principii a opera- 
torilor din turism. La fel, temele presiunilor lucrative 


asupra autorităţilor publice, dezvoltarea unor pro- 


iecte regionale şi plasarea Iaşului într-un sistem re- 
gional de relaţii, dezvoltarea unei identități turistice 
etc. au fost intens discutate. 

Dezbaterile revistei „Dacia literară” îşi propun să 
abordeze probleme ale Iaşului cultural, într-o ma- 
nieră deschisă, în spiritul critic, decrispat, al junimis- 
mului, dar prin metodele debate-ului contemporan. 
Iniţiatorii văd în dialogul public şi în întâlnirea cu ce- 
lălalt date esenţiale pentru o meditaţie onestă şi con- 
structivă asupra prezentului. În acelaşi timp, 
Dezbaterile se aliniază politicii de reformare a revis- 
tei şi de sincronizare cu aspectele actuale ale câmpu- 
lui cultural. 

Andreea TACU 


CU ECOURI 


Cezar Petrescu, „călătorit” de MNLR lași 


Acum 55 de ani, la 9 martie 1961, Cezar Petrescu 
începea o călătorie necunoscută, la fel cum necunos- 
cut era şi ce urma să se întâmple cu opera sa. Aceasta 
însă a învins bariera timpului, reconfirmându-se ast- 
fel interesul pentru producţia artistică a scriitorului 
interbelic. 

Evenimentele din prima jumătate a anului 2016 
au reconfirmat şi ele acest lucru. Muzeul Naţional al 
Literaturii Române laşi şi Institutul Cultural Român 
din Paris au continuat buna colaborare inițiată în 
2015 şi materializată la acea dată prin itinerarea 
expoziţiei Artiști români pe scenele europene, artiști 
europeni pe scenele româneşti (curator - Laura 
Terente) şi au reuşit acum itinerarea unei alte 
expoziţii organizate de MNLR. Sub titlul Feţele necu- 
noscute ale lui Cezar Petrescu expoziția a pus în prim 
plan o latură mai puțin cunoscută a scriitorului şi 
anume cea de grafician. Evenimentul a fost găzduită 
de Institutul Cultural Român din Paris şi a coincis cu 
lansarea romanului Calea Victoriei de Cezar Petrescu 
la editura Non Lieu, în traducerea lui Jean-Louis 
Courriol, profesor şi traducător al mai multor ro- 
mane ale lui Cezar Petrescu. 

Acest dublu eveniment a fost onorat de prezența 
Excelenței Sale, ambasadorul României la Paris, dl. 
Luca Niculescu, a editorului Michel Carassou şi a tra- 
ducătorului Jean-Louis Courriol, precum şi a 
reprezentanților MNLR laşi. De asemenea, au fost 


prezenţi scriitori, traducători, profesori, tineri 


interesați să-l descopere pe Cezar Petrescu şi din 
această perspectivă. 

Ulterior, beneficiind de sprijinul Consulatului Ge- 
neral al României la Lyon precum şi de cel al 
reprezentanților Primăriei arondismentului 2 din 
Lyon şi al Asociaţiei franco-române „Maison de la 
Roumanie et de la Moldavie en Rhâne-Alpes- 
Auvergne”, expoziţia a putut fi prezentată şi în 
această localitate. Evenimentul a fost găzduit de către 
Primăria arondismentului 2 şi vernisajul expoziției 
s-a ținut în prezenţa Cristinei Matei - reprezentantă 
a Consulatului General al României la Lyon, a lui 
Denis Broliquier - primarul arondismentului 2 din 
pri- 
eme 


Lyon şi a Maryllei Guilloteau - consilier în cadru 
măriei arondismentului 2 şi delegat pentru prob 
de cultură şi patrimoniu. 

Expoziţia de la Lyon nu a reprezentat însă 
sfârşitul călătoriei lui Cezar Petrescu în spațiul fran- 
cez. Drumurile l-au purtat până în sudul Franţei, la 
Frontignan, lucrările sale străbătând astfel întreaga 


jinul 


ţară. Aici, evenimentul s-a bucurat de spri 
Asociaţiei „Dacia Mâditerrance” şi a fost inclus în pro- 
gramul evenimentelor organizate în cadrul celei de-a 
21-a ediții a întâlnirilor franco-române. 

Revenit în țară, Cezar Petrescu a mai avut de ono- 
rat o invitaţie, de această dată din partea Muzeului 
Brăilei „Carol I”, instituţie cu care MNLR laşi deru- 
lează de mai mulţi ani diferite proiecte culturale. 


Cezar Petrescu s-a lăsat descoperit în această nouă 

ipostază şi de brăileni, care au răspuns pozitiv la 
invitaţia lansată de MNLR lași și Muzeul Brăilei 
„Carol Il”, 

Toate expozițiile amintite mai sus au inclus pei- 
saje din călătoriile făcute de Cezar Petrescu în Italia 
şi Franța, portrete feminine, masculine şi de grup, 
preferatele autorului fiind imaginile din profil. Marea 
majoritate a portretelor înfățișând diferite personaje 
ale vremii, prieteni sau cunoscuți au fost realizate în 
tuş sau creion negru, rareori fiind utilizate culori pre- 
cum roşu sau albastru, Cele mai multe dintre lucrări 
nu au fost semnate sau datate de autor, dar un indiciu 
important asupra perioadei în care au fost realizate 


îl constituie faptul că unele dintre ele au fost reali- 


zate pe foi cu antetul publicaţiilor „România” și 
„Gândirea”, ceea ce ne duce cu gândul la perioadele 
în care autorul era la conducerea acestor publicaţii. 
Într-o mărturisire făcută Georgettei Ciocâlteu (1932), 
autorul preciza: „în loc să lucrez cu sporul cuvenit în 
acest timp, mă surprind desenând pe marginea hâr- 
tiei”. Dacă pentru scurte momente evada în desene 
făcute-n grabă, schițe, crochiuri pe marginea hârtiei, 
Cezar Petrescu are şi lucrări asupra cărora s-a aplecat 
mai mult, atenţia pentru detalii fiind evidentă. 
Întrucât mecanismul pare să fi fost pus în mișcare 
iar feed-back-ul primit este unul pozitiv, urmează să 
vedem unde, când, cum și cine va mai descoperi 


Feţele necunoscute ale lui Cezar Petrescu, 


Expoziţia „Feţele necunoscute ale lui Cezar Petrescu”, vernisată la Lyon, 
19 aprilie 2016 

Alexandru CANTEMIR 


Simpozionul Na 


În perioada 17-18 iunie 2016 a avut loc Simpo- 
zionul Naţional „Istorie, cultură, patrimoniu”, ediţia 
a IX-a, eveniment organizat de Muzeul Naţional al 
Literaturii Române lași, sprijinit de Direcţia 
Judeţeană pentru Cultură lași şi Asociaţia „Patrimo- 
niu pentru Comunitate” laşi. 

Evenimentul s-a bucurat de participarea unor 
nume importante din mediul ştiinţific naţional (laşi, 
Bucureşti, Brăila, Târgovişte, Râmnicu Vâlcea, 
Câmpulung Muscel - România, dar şi din Chişinău şi 
Bălţi - Republica Moldova) şi internaţional (Berlin — 
Germania, Moscova - Federaţia Rusă şi Tesalonic — 
Grecia). Peste 40 de specialişti în muzeologie, istorie, 
conservare şi restaurare s-au reunit la laşi pentru a 


dezbate despre cultură şi civilizaţie românească în 


context european, politici culturale, precum şi despre 


ionul „Istorie, cultură, patrimoniu” 


conservarea şi restaurarea valorilor de patrimoniu. 
Invitaţii au susținut comunicări la Muzeul „Vasile 
Pogor” (Iaşi), participând, de asemenea, la vizite de 
documentare la Muzeul „Mihai Codreanu” din Iaşi, 
precum şi la punctele muzeale recent inaugurate de 
Muzeul Naţional al Literaturii Române Iaşi în parte- 
neriat cu Asociaţia „Patrimoniu pentru Comunitate” 
laşi, „Dimitrie Anghel (Miroslava) şi „Llonel 
(Golăieşti/Medeleni). 


susţinute de participanţi vor fi publicate în cel de-al 


Teodoreanu” Lucrările 
IX-lea volum al „Anuarului Muzeului Naţional al 
Literaturii Române Iaşi”, la Editura muzeelor literare. 

Din comitetul de organizare au făcut parte 
Dan Jumară (coordonator), lulian Pruteanu (secre- 
tar), Corina Mocanu-lrimiţă, Andreea Tacu şi 


Georgiana Leşu (membri). 


Participanți la Simpozionul Naţional 
„Istorie, cultură, patrimoniu”, ediția a IX-a, 
Muzeul „Vasile Pogo 

Diana Blaga, masterandă a Facultăţii de Litere, 


Universitatea „Alexandru loan Cuza” laşi 


Emina Căpălnășan, doctor în filologie al 


Universităţii de Vest Timişoara 


Oltiţa Cîntec, critic de teatru, director artistic al 


Teatrului pentru Copii şi Tineret „Luceafărul!” laşi 


Irina Croitoru, doctor în filologie al Universităţii 


„Alexandru loan Cuza” laşi 

Vasile Ernu, publicist, scriitor 

Mircea-Cristian Ghenghea, cercetător dr, Departa- 
mentul de Cercetare al Facultăţii de Istorie, 


Universitatea „Alexandru loan Cuza” laşi 


Corneliu Grigoriu, fotograf al Muzeului Național al 


Literaturii Române laşi 


Cristina Hermeziu, jurnalist, traducător 


Alexandrina Ioniţă, doctor în istorie al Universității 


„Alexandru loan Cuza” laşi, director al Casei edi- 


toriale „Demiurg” 


Cristinel C. Popa, poet, jurnalist, artist plastic 


Laurenţiu Malomfălean, publicist, scriitor 


/ TŢ e) 


Andreea Giorgiana Marcu, doctorand al Facultății 
de Litere, Universitatea „Alexandru loan Cuza” 


laşi 


George Onofrei, publicist, realizator radio-tv, redac- 


tor şef al revistei „Suplimentul de cultură” 

Raluca Popescu, doctorand al Facultăţii de Litere, 
Universitatea din Bucureşti, iniţiator şi editor al 
proiectului LiterParc.ro 


Adriana Radu, profesor dr. la Colegiul Naţional lași 


Andreea Tacu, muzeograf al Muzeului Naţional al 


Literaturii Române laşi 
Magda Ursache, publicist, scriitor 


Anca Vieru, masterandă a Facultăţii de Litere, 


Universitatea „Alexandru loan Cuza” laşi 
Cristina Vidruţiu, publicist, scriitor 


Dionisie Vitcu, prof. univ. dr. al Facultăţii de Teatru, 
Universitatea de Arte „George Enescu” laşi, actor 


al Teatrului Naţional „Vasile Alecsandri” laşi 


Diana Vrabie, conferenţiar universitar al Catedrei 
de literatură română şi universală, Universitatea 


de Stat „Alecu Russo” Bălți, Republica Moldova 

Cartea migrațiilor. 
Obiecte în exil (IV) 


Cum ne definesc obiectele? Cum evocă ele specificitatea unui parcurs, unicitatea unei persoane? Ce spun 
ele despre apartenența noastră la un univers cultural, despre relația pe care o avem cu acesta - fie că este 


vorba despre societatea de origine sau de cea de adopție? 


Am continuat să adunăm şi în acest număr al revistei mărturii despre obiecte purtate prin lume, obiecte 
dăruite, alese, triate, rătăcite cu sau fără voie. Rămâne prezentă şi în acest grupaj acea frontieră sensibilă 
între plecările de dinainte şi cele de după 1989, între ruptura brutală de țara de origine şi fluiditatea unor 


experienţe cărora le este străină ideea de exil. 


În universul de dinainte de 1989 ne întâmpină, printre altele, imaginea bileţelelor presărate în aparta- 
mentul timişorean al lui Cătălin Dorian Florescu, asemenea unor mini-testamente menite să-i ghideze pe cei 
rămaşi după fuga fără putință de întoarcere a proprietarilor, sau teama de a pune prea multe cărți într-o 
valiză de turist, pentru a nu stârni suspiciuni la vamă, evocată de Andrei Mihăilescu... Scriind pe o adevărată 
frontieră spațio-temporală, Olimpia Bogdan-Verger ne duce cu ea, între copilărie şi maturitate, să târguim 
blugi occidentali într-o Timişoară în stare de asediu, în decembrie 1989. Când lumea se deschide, Gabriel 
Badea Păun dăruieşte volume aduse din Sinaia, din casa copilăriei, bibliotecii de la Muse d'Orsay. Cristina 
Hermeziu oferă unui universitar parizian o cratiţă de lut pentru sarmale, cu mode d'emploi în limba franceză, 
în timp ce Irina Teodorescu se declară dispusă să renunţe la cele câteva obiecte care au însoțit-o într-un soi 


de călătorie prelungită, în schimbul unui pahar de vin cu un prieten... 


Cristina HERMEZIU 
Monica SALVAN 

Vă mai amintiţi de criteriile care v-au ghi- 
dat, de alegerile pe care a trebuit să le faceţi 
când v-aţi pregătit bagajele la plecarea din 
România? 


Au rămas în amintirea dumneavoastră 
primele cadouri pe care le-aţi făcut cunoș- 
tinţelor sau prietenilor din ţara de des- 
tinaţie/ de adopţie? Dar primele cadouri 
pe care le-aţi primit? 


Ce aţi oferit la primele întoarceri în ţară? 


Există un obiect care v-a însoţit un timp 
în migraţie și căruia i-aţi atribuit un rol spe- 
cial? 


Un obiect pe care l-aţi pierdut şi pe care 
îl regretaţi? 


Lucruri care v-au lipsit şi pe care le 
puteaţi găsi doar în România? 


Ce alăturare de obiecte din locuinţa dum- 
neavoastră evocă cel mai bine o apartenenţă 
culturală multiplă, mobilitatea dumnea- 
voastră? (V-am fi recunoscători dacă aţi ilus- 
tra răspunsurile cu una sau mai multe 
fotografii). 

Gabriel BADEA-PĂUN (Franța) 


Portrete de regi, Parisul mamei și o tristețe slavă 


Momentul plecării mele a fost când am obținut o 
bursă doctorală la Paris. Îmi amintesc că atunci, în 
1998, pentru mine totul a luat forma unui nou înce- 
put şi am aşteptat această plecare cu disperarea unui 
tânăr de douăzeci şi cinci de ani complet pierdut în 
haosul societății româneşti. Copilăria şi adolescența 
mi-au fost luminate de mama şi de bunica maternă 
pe care le-am iubit foarte mult, dar pe care le-am 
pierdut din păcate prea devreme. Aveam şaisprezece 
ani când am rămas fără mamă şi acela a fost momen- 
tul după care nimic nu a mai fost la fel. Nici pentru 
mine, nici pentru tatăl meu. Am încercat în timp să îi 
găsesc o explicaţie pentru comportamentul său 
uneori, gândindu-mă că şi el, la rândul lui, a trecut 
printr-o dramă. Din păcate, nu am găsit-o! Este ade- 
vărat, avea atunci vârsta mea de acum, patruzeci şi 
trei de ani, îşi pierduse soția şi nu îşi mai găsea locul, 
nu se mai regăsea pe sine. A ales însă să îşi refacă 
viața într-un mod egoist, în versiunea cea mai radi- 
cală, din care propriii copii nu mai făceau parte. 
Rămaşi fără alternativă, eu şi sora mea, am fost 
nevoiţi să plecăm din ceea ce fusese practic şi afectiv 
casa copilăriei şi adolescenţei. A fost ca o izgonire, ca 
o ruptură. Am plecat la început la studii, la Bucureşti, 
apoi mai departe, în Franța. Ce era în bagaje - de fapt 
o valiză modestă şi un sac de umăr - câteva haine şi 


fotografii. Şi în mine era speranța, şi ea cântărea cel 


R. O 


Ş, 


mai mult, speranța a altceva, undeva. 

Am plecat în necunoscut, într-o ţară în care nu 
ştiam pe nimeni cu excepția unor rude foarte înde- 
părtate, prin urmare semnele de afecțiune sau, mă 
rog, de simpatie nu au existat. Acomodarea propriu- 
zisă în Paris a fost dificilă, dar am făcut în aşa fel încât 
să nu pară celorlalți că îmi este greu. Fără să vreau şi 
fără să ştiu, am luat cu mine şi toate gândurile şi amă- 
răciunea pe care am crezut că le-am lăsat în țară. 
Poate de aceea multă vreme am părut celor pe care 
îi întâlneam de o „tristeţe slavă”, de neînfrânt. Slavă, 
pentru că România, fiind în estul Europei, nu putea fi 
în ochii francezilor decât slavă! Am venit cu gândul 
unui nou început şi multă vreme, în timpul doctora- 
tului, relaţiile mele cu românii au fost extrem de 
puţine. Am reluat legăturile cu România în 2002, 
când am întâlnit-o pe Doina Jela, care atunci lucra la 
Editura Humanitas şi i-am propus o biografie pe care 
intenționam să o scriu despre Carmen Sylva. A fost 
plăcut surprinsă de proiect, s-a arătat interesată şi 
cum documentarea o făcusem deja din România, am 
ştiut imediat ce să caut în bibliotecile franceze. Bio- 
grafia am scris-o în limba franceză, Irina Nistor a fost 
cea care s-a ocupat de traducere şi tot ei îi datorez 
faptul că a reuşit să convingă secretariatul Casei 
Regale și Institutul Francez de la Bucureşti să orga- 


nizeze o lansare a volumului. Surpriza a fost totală în 

momentul în care mi-a telefonat şi mi-a spus că 
MMLL Regele şi Regina vor onora pentru prima dată 
un astfel de eveniment. Pentru mine era de neînchi- 
puit! Prin urmare, în iunie 2003 am revenit pentru 
prima dată în Bucureşti după şase ani și am trăit câ- 
teva zile copleşit de intensitatea emoţiilor. Cei mai 


mulţi dintre prietenii de altădată nu ştiau de această 


lansare, unii au aflat şi au venit, alţii nu, dar a fost mo- 


R. OBIECTE ÎN EXIL 


mentul în care am început să reluăm legăturile, să ne 
scriem sau să ne telefonăm. Această primă reîntoar- 
cere a fost urmată de alte patru, de foarte scurtă du- 
rată, prima în care am fost decorat de M.S. Regele în 
iunie 2010, apoi o alta în care fie a trebuit să rezolv 
chestiuni de ordin patrimonial, fie tot pentru a lansa 
un volum, acum un an. 

În cele câteva reveniri am oferit din cărțile pe care 
le publicasem în Franţa, Marea Britanie sau Statele 
Unite, editate, e drept, într-o o grafică de excepție și 
cu multe ilustraţii și reproduceri după tablouri cele- 
bre. Ştiu că erau răsfoite, dar nu și citite! Alte cadouri 
pe care le-am făcut au fost anumite soiuri de vinuri 
franțuzeşti pe care le prefer şi eu şi care cred că au 
avut mai mult succes. 

Înainte de vânzarea casei din Sinaia, am adus cu 
mine multe cărți din biblioteca de acolo, în mod spe- 
cial volume de istorie și istoria artei, pe care ulterior 
le-am donat la biblioteca Institutului de Istoria Artei 
de aici, la biblioteca de la Musee d'Orsay, pentru că 
eu oricum le parcursesem și m-am gândit că ar putea 
fi folositoare şi altora. Mai am lângă mine rămase câ- 
teva portrete de familie, nişte fotografii şi o icoană de 
la începutul secolului al XIX-lea care a fost întot- 
deauna în familie şi care are scrise pe spate numele 
celor plecaţi la Domnul, de atunci până în zilele noas- 
tre. Unele dintre ele sunt acum pe pereți şi îmi amin- 
tesc uneori cum erau puse la Sinaia de mama după 
gustul ei care oscila între simetrie şi asimetria cea 
mai completă. 

De pierdut, am pierdut multe obiecte, dar am dat 
uitării amărăciunea care m-a cuprins uneori gân- 


dindu-mă la aceasta. Singurul meu regret este că nu 

am putut să donez biblioteca rămasă în Sinaia biblio- 
tecii orașului, așa cum am decis împreună cu sora 
mea. Amândoi ne-am dorit să putem face acest gest, 
însă felul în care au evoluat lucrurile referitor la vân- 
zarea casei a făcut imposibil acest demers și implica- 
rea noastră. 

Despre lucrurile de găsit doar în România, aș fi 
tentat să vorbesc de dulceața de trandafiri, cea pe 
care o făcea bunica mea, însă de mic copil mă între- 
bam adesea - influențat mai ales de familie - cum 
este să trăiești la Paris. Priveam ore întregi fotografii 
cu orașul, iar imaginea Parisului a fost fascinantă 
pentru mine, poate și pentru că mama mea nu a 
reușit niciodată să îl viziteze. Altfel spus, am visat 
chiar în plin comunism să ajung aici, chiar și atunci 
când a visa la Franţa părea o utopie. Am plecat însă 
din România într-un moment în care nimic din ţară 
nu părea să mă lege, să mă recheme. Drumul meu, de- 
venirea mea a fost să plec, iar când îţi dorești și crezi 
în alegerea ta, lipsurile le ignori uneori, atunci când 
le conștientizezi, chiar dacă ţi-e greu. Poate că nu aș 
fi fost eu cel ce sunt acum, cu bune și cu mai puțin 
bune, cu cărţile mele, cu proiectele și felul de a vedea 
viața dacă aș fi rămas. Persistă însă trăiri, amintiri, 
mirosuri și nostalgii legate de locurile natale și de 
oameni pe care le duci cu tine oriunde. Unele fru- 
moase, altele triste, pe care nu le poţi selecta nici 
dacă ai ajuns adult. Cum am spus, lucruri materiale 
care să îmi lipsească sau pe care să le regret nu sunt, 
iar valorile în care cred - și care sunt convins că 
mi-ar lipsi - le regăsesc și aici și, cu siguranță, în 
orice loc în care există deschidere, toleranță și dialog 


între oameni. 


OBIECTE ÎN EXIL 


Gabriel BADEA-PĂUN s-a născut la Sinaia, în 1973. 


A făcut studii de istorie la Universitatea din Bucureşti 
şi este doctor în istoria artei al Universităţii Paris IV- 
Sorbona din 2005. S-a stabilit la Paris în 1998. A pu- 
blicat mai multe volume, dintre care: Carmen Sylva, 
uimitoarea regină Elisabeta a României, 1843-1916, 
traducere din limba franceză de Irina-Margareta 
Nistor, Humanitas, București, 2003, Portraits de 
Soci&te XIX-XXe si&cles, prefaţă de Richard Ormond, 
Citadelles et Mazenod, Paris, 2007, lucrare distinsă cu 
Prix du Cercle Montherlant-Academie des Beaux-Arts 
(Paris, 2008). În prezent pregăteşte Artists as collec- 


tors from Rubens to Koons. 

Olimpia BOGDAN-VERGER (Franța) 


Cuvântul exil nu mi se potrivește 


Când eram copil visam să văd Parisul şi să devin 
împărăteasa Japoniei. Atât. Bine, cred că mai erau şi 
alte vise dar nu îmi mai amintesc de ele. Erau toate 
colorate, cu culori uneori stridente, dar în culori. Şi 
poate acolo se ascundea îndrăzneala, în culori. Cum 
să visezi în culori într-o țară în alb-negru? Cum acest 
alb-negru apăsător putea așa, dintr-o dată, să devină 
albastru deschis sau verde, sau roz chiar? Da, visam 
în culori, cu ochii deseori deschişi iar mintea mă 
ducea peste tot cu acea fugă extraordinară pe care ni- 
meni nu o poate ajunge şi mai ales cu acea libertate 
pe care nimeni altcineva nu ţi-o poate lua. Visam deci 
să vad Parisul fără să ştiu de ce... Poate cărțile pe care 
le devoram, poate imaginile, poate Pif sau poate alt- 
ceva. Parisul însemna atunci visul inaccesibil, visul 
care permitea să mergi unde vrei, mai departe, chiar 
foarte departe, în care poți întâlni oameni extraordi- 
nar de inteligenți, unde inteligența umblă singură pe 
stradă şi te aşteaptă doar pe tine, să-ți dea bună ziua. 
Da, era de fapt un vis despre inteligenţă. Împărăteasa 
Japoniei, nu mai ştiu de ce, nu mai ştiu cum acest vis 
s-a coborât asupra mea... Poate pentru că mi se spu- 
nea adeseori că fața mea amintea ceva din trecerea 
tătarilor pe la noi în vremurile de demult. 

Am văzut Parisul însă era gri în ziua aceea, 
inteligența mi-a dat bună ziua dar ceva mai sfios iar 


visul a devenit oarecum realitate. În privința împără- 


tesei Japoniei, cine mai ştie, poate e cam târziu 
acum... 

Nu îmi place cuvântul exil, nu mi se potriveşte, iar 
cuvântul emigrant l-am descoperit doar în acte sau 
ziare, sau statistici. Nu am fost şi nu sunt nici exilată 
şi nici emigrantă, în ciuda etichetelor sau ale statisti- 
cilor. Pentru că mă simt bine peste tot, pentru că am 
decis să fiu fericită peste tot. La urma urmei fericirea 
este o decizie: într-o bună zi, trezindu-mă, am decis 
că voi fi fericită indiferent de locul unde mă voi afla. 

Cu limba a fost tot o decizie, dar mai dureroasă de 
astă dată. Limba copilăriei rămâne limba română. 
Limba maturității este franceza. Şi ce e mai dureros 
decât să descoperi că nu mai eşti copil? 

Aveam aproape nouăsprezece ani. Visele mele în- 
cepeau să mi se pară din ce în ce mai îndepărtate sau 
poate că eu mă îndepărtam de ele. Însă rămăsese 
unul, prozaic: îmi doream o pereche de blugi de ziua 
mea. Ciudat, de neimaginat pe atunci: „generație-n 
adidaşi, generaţie-n blugi”, spunea poemul-slogan. 
Da, făceam parte din aceeaşi generație dar fără blugi 
şi fără adidaşi. 

Am ajuns la Timişoara în ziua de vineri, 15 de- 
cembrie 1989. Timişoara era pe atunci un Eldorado 
pentru asemenea aventuri, blugii îţi făceau cu ochiul, 
te ademeneau aproape la fiecare pas, sub privirea bi- 


nevoitoare a celor din jur. 

În primul tramvai în care am urcat cu Diana, am 
văzut figuri încremenite, oameni cărora le era frică. 
Nu am înţeles nimic, nu am înţeles imediat. Am trecut 
pe lângă o clădire în faţa căreia erau adunaţi o 
mulțime de oameni ca şi cum ar fi stat la coadă. Dar 
nu stăteau la coadă. Aveau lozinci de care ne îngrozi- 
sem citindu-le, strigau, vociferau în tot felul. A doua 
zi am trecut din nou pe acolo, iar oamenii erau din ce 
în ce mai numeroşi. Aflasem între timp că se întâmpla 
ceva, fără să ştim ce. Ne era frică. Nu prea înţelegeam 
sau ne era frică să înţelegem. Era zgomot foarte mare, 
oamenii strigau, străzile începeau să fie împânzite cu 
militari şi alţi bărbaţi care aveau ochii peste tot. În 
timp ce ochii noştri erau îngroziţi. În ziua de dumi- 
nică am vrut să ieşim, să respirăm, dar aerul părea 
irespirabil. Am ajuns după amiaza în apropierea ca- 
tedralei şi dintr-o dată am auzit nişte zgomote asur- 
zitoare, îngrozitoare, necunoscute de noi până atunci, 
dar am înţeles că erau zgomote de arme. Ne-am în- 
tors, cu frica în sân, devenise o certitudine că ceea se 
întâmpla acolo era de o cruzime care ne depăşea. Am 
auzit toată noaptea acel zgomot înfiorător pe care îl 
mai aud şi acum uneori. Zgomotul morţii. 

Zilele următoare au fost din ce în ce mai îngrozi- 
toare: când mai ieşeam, străzile erau pline de tancuri 
şi de maşini de război, noaptea asistam la acelaşi 
tunet înfiorător al armelor. Timişoara era ruptă de 
lume, de restul țării. Nu puteam vorbi la telefon, nu 
ne puteam întoarce acasă, nici un mijloc de transport 
nu mai circula. Ne gândeam la părinţii noştri care nu 
ştiau nimic de noi, dar care aflaseră fără nicio îndo- 
ială ce se întâmpla la Timişoara. Am reuşit să părăsim 


oraşul în data de 21 decembrie, într-un vagon încăr- 


cat cu oameni care vorbeau doar de revoluţie, de că- 
derea regimului. Ce revoluţie, ce regim? Revoluţia era 
franceză... Noi nu am scos nicio vorbă, eram îngrozite. 
Seara, la gară, oamenii întâlniți ştiau că venim de la 
Timişoara şi ne cereau să le povestim ce am văzut 
acolo. Mama, tata, în cor: „Sunteţi în viaţă?” izbuc- 
nind în lacrimi. A doua zi, regimul comunist se 
prăbuşea 

Iar blugii? Obiect cult şi fantasmagoric în vremea 
revoluţiei, în timp ce alţii se luptau... Pe 20 decem- 
brie, străzile oraşului păreau mai calme. Ne-am încu- 
metat să ieşim şi sub o poartă mare şi veche, în inima 
Timişoarei, sub nasul militarilor, noi negociam blugi, 
mai mult, am reuşit să-i cumpărăm. Ai mei aveau un 


fel de centură sclipitoare, veneau de la Istanbul și 

purtau o eticheta „Turkoglu” sau aşa ceva (am aflat 
apoi că este un oraş din Turcia). A fost cadoul meu de 
la revoluţie. Şi am fost mândră și fericită. În sfârşit, 
făceam parte pe deplin din generaţia-n blugi... Dar 
am devenit, fără să realizez atunci, şi adultă, peste 
noapte aproape... 

Blugii au ajuns la Paris şi mai departe apoi. Jbiect 
extraordinar pentru mine, banal pentru restul lumii. 
Unii au bravat gloanţele la Timişoara, eu mi-am cum- 
părat blugi. După ce au trăit oarecât (cine mai ştie 
cât), şi-au terminat fără îndoială existenţa într-un coş 
de gunoi. Nu-mi mai amintesc. Ştiu doar că au văzut 
Parisul, dar că nu au ajuns în Japonia. 


În schimb, ceea ce nu m-a părăsit niciodată a fost 


R. OBIECTE ÎN EXIL 


dicţionarul şi mai ales bucăţelele de ziar sau 
hârtiuţele în care bunica Elena împacheta fiecare 
obiect pe care mi-l oferea când mă întorceam de la 
Tinca şi pe care îmi scria de fiecare dată câte ceva cu 
scrisul ei atât de elegant. Le-am păstrat pe toate până 
în 2014... 


Dar asta e o altă poveste... 


Olimpia BOGDAN-VERGER este editoare și tradu- 
cătoare. A editat în limba franceză, printre altele, 
Cruciada copiilor şi Vieţile paralele ale Florinei 1lis 
şi Aşteptând ceasul de apoi de Dinu Pillat. A tradus 
şi publicat Trimisul nostru special a! lui Florin 


Lăzărescu la editura Syrtes (Geneva). 

Cătălin Dorian FLORESCU (Elveția) 


Ri 
În buricul pământului“ 


Tata îşi face cruce şi zice: „Am avut noroc”. 

Tata îl visează adeseori pe bunicu, venind spre el 
prin ziduri. Câteodată apare pe neaşteptate şi tata se 
sperie şi se trezeşte, lac de sudoare. În asemenea zile 
vin veşti proaste, aşa pretinde tata. 

În asemenea zile, scrisorile rămân pe hol și el le 
priveşte curios, de la distanță. O zi mai târziu, cu sau 
fără bunicu, ele sunt deschise, ca şi cum veştile ar fi 
altele decât cu o zi înainte. Tata are năravul 
superstițiilor. Când vorbeşte aşa, reînvie în el fiul de 
ţăran şi, odată cu fiul de ţăran, ceilalți săteni, morți 
sau nenăscuţi, câmpia întinsă, uscată, a Dunării, tur- 
mele de animale şi soarele copilăriei lui. Dar, înainte 
de toate, reînvie superstiţiile şi, împreună cu ele, câr- 
duri întregi de vampiri, vrăjitoare, spirite, strigoi. „Nu 
mai era suflet de creştin pe uliţă, după lăsarea serii“, 
povesteşte el. „Vremea vampirilor. Toţi prin case şi 
Dracula pe drum”. Tata exagerează uneori. 

Dracula era unul cu dinți lungi, care băga spaima 
în trupeşele femei victoriene. A părăsit Transilvania 
când a început să se plictisească prea tare. Dracula a 
fost primul emigrant din țara mea. Am urmat noi, 
tata, mama şi cu mine, dar nu va fie frică, nu suntem 
urmaşii lui direcți. 

„Am avut noroc”, zice tata şi răsuflă zgomotos ca 


să-şi arate uşurarea. „Am prins ultimul tren”, comen- 


tează mama şi pare melancolică. 

După ce şi-a făcut cruce, tata dă drumul la radio. 
Radio Europa Liberă. De optsprezece ani acelaşi post, 
zi de zi, la ora 18. Tata îşi ascultă țara. Când vin în vi- 
zită, ascult şi eu. Atunci sunt iarăşi mic, foarte mic, şi 
mă văd acasă, cu el. Acasă, pe strada cu gară, unde 
trenurile erau încă trenuri adevărate, cu locomotive 
fumegânde, cu zgomote asurzitoare şi aşa mai de- 
parte. Un loc unde n-aveai nici un motiv să fii nostal- 
sic, fiindcă nostalgia nu făcea parte din plan, pur şi 
simplu. Ea este prețul care se adaugă abia atunci când 
te-ai stabilit undeva. În Elveţia, de exemplu. 

Când ascultăm radio - tata şi cu mine -, ne stră- 


lucesc ochii şi facem cu rândul „Şt! şşt!”, când celălalt 
vorbeşte prea tare. Tata comentează cel mai bine, el 
cunoaşte vocile de la radio, chiar şi cu nume. El 
cunoaşte situația. Pentru că îmi place să-l ascult, pun 
întrebări. Lui îi place să dea răspunsuri şi face din ele 
adevărate poveşti. De la tata am moştenit născocitul 
poveştilor. De la mama, gravitatea. Dar nu prea multă, 
doar atât cât să rămân cu picioarele pe pământ. E ne- 
voie de aşa ceva, dacă nu vrei să urci în aer, ca un 
balon, şi să zbori spre casă, împreună cu toate vocile 
de la radio. 


Într-o dimineaţa de august, în 1982, toate au de- 


venit altfel ca înainte. Când m-am trezit, în casă nu 

era nimic schimbat. Mai multă ordine ca de obicei, fi- 
indcă mama se străduise peste măsură - nu voia să 
se spună, după plecarea noastră, că era o gospodină 
nepricepută. Tata zisese că toată munca ei era de- 
geaba. Până s-ar fi văzut că nu ne mai întoarcem, pra- 
ul s-ar fi pus la loc, de multă vreme. Mama nu s-a 
ăsat descurajată, aşa că ne-am trăit ultima zi acasă 
ca într-un muzeu. Numai din dulapuri lipseau deja 
hainele şi peste tot erau bilețele albe cu numele celor 
care aveau de primit lucrurile noastre. „Aşa ajunge 
peste tot câte ceva de la noi”, mi-am zis. 

Dacă îmi dădeam silința, nu vedeam biletele. 
Numai să nu te uiţi la ele, să te duci la baie - spațiu 


ără bilete - să te speli, să te îmbraci şi să pleci. Am 


uat micul dejun în grabă, apoi mama a curățat masa 
din bucătărie, a spălat şi şters vasele şi le-a pus înapoi 
în dulap. Tata a verificat ferestrele, robinetele, araga- 
zul, apoi a ieşit ultimul din locuinţă, a încuiat uşa de 
două ori, a intrat şi el în lift şi aşa am coborât, tăcând, 


opt etaje. Mai târziu, toate au fost împărțite după 


dorința noastră. Însă în închipuirea mea, toate sunt 
şi azi la locul lor, purtând bilețele albe. Nici măcar 
praful nu s-a aşezat. E linişte şi umbră. 

Nu-mi mai aduc aminte dacă regretam plecarea 
noastră sau dacă mi-o doream. Dacă îmi era teamă. 
Dacă fusese şi alegerea mea. Era o înşiruire de mo- 
mente, nimic mai mult, iar memoria nu mă ajută. 
Poate că a fost şi oarecum palpitant. Un mic secun- 
dant. Eu. 

Elveţia ne-a venit ca un câştig la loterie. Tata avea 
un fler deosebit. În fața unui hotel modest din Ziirich, 


după mai multe zile de călătorie prin Europa şi gata 

pentru continuarea drumului, tata a cerut sfatul unui 
domn elegant de pe stradă. Treizeci de secunde de 
inspiraţie au fost de-ajuns ca să alunge deznădejdea. 
A fost ca la fotbal, când un gol marcat în al nouăzeci- 
lea minut decide totul. Nu ştim dacă domnul cel ele- 
gant a fost Dumnezeu. Singurul lucru pe care ni-l 
amintim e că avea o limuzină închisă la culoare. 

Ca să lămurim lucrurile: am rămas în locul acela 
pentru că cineva - Dumnezeu, de exemplu - ne-a 
scris pe o hârtie numele unei persoane care ne-a aju- 
tat mai departe. În numai câteva secunde totul era 
decis. Ani în şir îţi faci planuri şi, cu toate astea, 
esenţialul se petrece fulgerător. Ar fi putut să fie şi 
Patagonia. Dar suntem şi azi foarte bucuroşi că a fost 


Elveţia. „În buricul pământului, băiete”, spune tata, 


„buricul pământului. Uite că am avut noroc”. Patrie 
de loterie. Nu îndrăzniserăm nici să gândim că ar 
putea fi Elveţia. Ea fusese mai curând o jucărie a fan- 
teziei noastre. Într-o bună zi te afli acolo, îl întâlneşti 
pe Dumnezeu, probabil, şi optsprezece ani mai târziu 
te miri că a trecut atât de mult timp. 

Azi, tata vede Africa la televizor şi înregistrează 
filme cu animale pe casete video. Când sunt scene de 
vânătoare şi leoaicele se furişează prin ierburile înal- 
te ale savanei, ne cheamă şi pe noi. E aproape la fel 
de frumos ca atunci când ascultăm împreună limba 
de acasă, la radio. Uneori, o antilopă gnu reuşeşte să 
supraviețuiască. 

Tata derulează banda ca să verifice dacă înregis- 
trarea e în ordine. Atunci leoaica urmăreşte iarăşi un 
gnu și antilopa capătă o a doua șansă. Însă și de data 


asta ea moare la fel de jalnic ca şi înainte. Când ani- 

malul se frânge, tata apasă pe stop. Scrie ceva pe ca- 
setă şi spune: „Ştiu un film în care antilopa reuşeşte. 
Pur şi simplu se preface moartă şi fuge, când leoaica 
nu-i atentă. Şiretenie de gnu”. 

În colecția de casete video a tatei mor antilope, 
aterizează extratereştri, moare în accident Lady Di şi 
se marchează enorm de multe goluri la fotbal. Dar 
cele mai multe sunt relatări de acasă. Fragmente 
scurte, adesea doar ultimele minute. Însă nu-ţi tre- 
buie mai mult de câteva secunde ca să recunoşti acel 
acasă. Încă înainte să se fi rostit vreun cuvânt, ceva 
îţi atrage privirea şi respiraţia se accelerează. Apoi 
ochiul prinde esenţialul. 

De exemplu, felul anume în care arată interiorul 
unei case ţărăneşti. Covor pe perete, sobă cu lemne, 
faţă de masă brodată, o icoană cu lisus. Cuverturi 
groase şi perne, în fundal. Îmbrăcămintea țărăncii: o 
țesătură rezistentă, fiindcă munca e grea, fustă înflo- 
rată, basma. O strângere din umeri, o încuviințare din 
cap, un zâmbet. Curtea cu fântână şi căruța cu cai 
pentru drumul de zi cu zi la câmp. În spate, cârciuma 
satului: o încăpere, trei mese, cinci beţivi. Nu prea ai 
ce să alegi de pe rafturi: rachiu în sticle închise sau 
deschise la culoare. Amețeala vine de la sine. Cioco- 
lată, marcă din Est, tare şi amară. 

Apoi camera de filmat pătrunde în altă curte, 
acolo e o nuntă. Mireasa dansează cu tatăl ei şi 
plânge. Mirele goleşte un pahar cu rachiu, dintr-o 
sorbitură. Repetiția generală pentru mersul zilnic la 
cârciumă, de mai târziu. Dar asemenea detalii nu ne 
interesează. Stăm cavrăjiți până când apare cuvântul 


„Sfârşit”, Apoi tata controlează calitatea înregistrării. 


„ 

Ca şi la antilopele gnu. 

Noi am fost chiar de la început nişte buni 
emigranți. Adaptaţi la obiceiurile locului, iar în rest, 
albi şi cu totul europeni. Am avut noroc. Nu se vede 
pe noi că suntem străini. Cel mult, se aude. R-uri vi- 
brante, topici greşite, articole greşite, caz greşit, ac- 
cente greşite, lungi ăăăă-uri până îți vine în minte 
cuvântul potrivit, căutarea unui sprijin în „chestia 
asta“ sau în întrebarea „Cum îi zice?”, o intonaţie 
mereu puțin exaltată. Dar elvețienii nu ne-o iau în 
nume de rău, unora chiar le plac R-urile vibrante. 

Problema e că n-ai vrea să ieşi în evidenţă. Orice 
ieşire în evidenţă e un nu-eşti-de-al-nostru. O şedere 
permanentă într-o zonă străină. llegalitate pe termen 
lung. Deja de 18 ani. 

Pauzele de gândire s-au micşorat, vorbele se 
aşază mai repede pe limbă şi tot mai des eşti luat 
drept unul „de aici”. Ei bine, nu chiar cu totul „de aici”, 
dar tot mai puțin „de acolo”. Din munți, de exemplu. 
Din locuri unde şi R-urile elveţienilor sunt vibrante. 
Puţină înmuiere, spre binele nostru, bine pentru lim- 
bile de emigranți, pentru limba tatei, de exemplu. 

Tata spune: „Cuvintele astea greu de rostit îmi dau 
multă bătaie de cap”. Dar s-ar putea socoti mulţumit. 
Aici, „la noi” — în sfârşit spun „la noi” — limba este 
blândă în general. Aproape că nu există vorbe tari. Şi 
atunci ai putea să treci cu vederea cuvintele greu de 
rostit. Ai putea să te consideri de-a dreptul fericit că 
o scoţi la capăt fără să ai nevoie de forță. Oricum nu 
de mai multă forță decât e nevoie ca să nu-ți pierzi 
răbdarea. 


După 18 ani încă îmi mai potrivesc vorbele în gură 


ProEuropeana Clubul cărții digitale 


13 


> 


- ca pe nişte perle pe care le scuip imediat. Când nu 
sunt sigur, vorbesc neclar şi îmi închipui că nu ob- 
servă nimeni. 

Spui „te iubesc” şi nu simți nimic. Spui „te urăsc” 
şi nu simți nimic. Simţi abia când traduci totul în 
lăuntrul tău. În limba copilăriei. În limba în care tata 
înjura şi în care m-a dorit prima fată. Dacă nici atunci 
nu mai simți nimic, eşti pierdut. 

Paşaport de refugiat. Albastru, cu două dungi 
cenuşii în colțul din dreapta, sus. Când ai un aseme- 
nea paşaport - sau unul de-o culoare nepotrivită -, 
încep problemele, încă de la consulat. 

„Legitimaţie de străin, certificat de muncă, 
adeverinţă de asigurare medicală, confirmarea rezer- 
vării unui spaţiu de locuit valabil pe toată perioada 
şederii şi apoi o declaraţie de la primărie, semnată 
de familia-gazdă, privind asumarea tuturor cheltuie- 
lilor suplimentare din timpul şederii dumneavoastră 
în Franța. Spital, pagube materiale în caz de accident 
şi aşa mai departe. Un extras de cont bancar actuali- 
zat. O lună de aşteptare, poate mai puţin. Cum? Mai 
aveți întrebări? La asta nu pot să vă răspund, mon- 
sieur. Da-ţi-vă la o parte, vă rog. Următorul, vă rog. 
Nu, monsieur, obţineţi mai întâi documentele mar- 
cate pe formular şi apoi veniți din nou. Luaţi un 
număr de ordine, la parter, şi aşteptaţi să fiţi chemat. 
Poftim? Două fotografii, monsieur, nu patru. Poftim? 
Da, 80 de franci pentru o viză unică. Şi acum daţi-vă 
la o parte, monsieur, blocaţi accesul. Ce vreţi să ziceți? 
De ce nu ridic capul când vă răspund? Vă rog să vă 
dați la o parte, monsieur”. 


Am întrebat-o pe madame de la ghişeu dacă nu 

vrea să ştie şi cât de lungă mi-e scula. Poate că era im- 
portant, pentru Franța. Întrebat în franceză și cu R-uri 
vibrante. A ridicat capul, înlemnită. „Poftim, mon- 
sieur?” Politeţe înainte de toate, madame. Politeţe, 
prin orice mijloace. Nici nu rostisem bine întrebarea, 
că ceilalți care aşteptau au și început să râdă. În clă- 
direa consulatului francez din Ziirich s-a răspândit 
un râs eliberator. Toţi cei care pricepeau puţină fran- 
ceză râdeau. 

M-au dat afară şi au închis uşa masivă în urma 
mea. Am lovit-o cu piciorul. Uşa s-a întredeschis iar 
şi a apărut capul unui bărbat. Chelie medie. A spus: 
„Am să vă ţin minte, monsieur. N-o să mai primiți viză 
pentru Franța. Puţină decenţă, monsieur”. 

„Cui îi lipseşte decenţa aici?”, am răspuns şi, în 
spatele lui, i-am văzut pe cei care râseseră înainte, bă- 
gând capul între umeri. „Șovini ce sunteţi”, am strigat, 
„pleşuvi şi şovini cu toţii” — şi e util să se ştie că 
pleşuvia şi naționalismul se aseamănă în limba fran- 
ceză: chauve, chauvin. 

În mijlocul orașului Ziirich dădusem așadar peste 
o graniță bine ascunsă la etajul al doilea al unei clă- 
diri inofensive. Umbli de colo-colo şi te crezi în liber- 
tate şi dintr-odată ea dispare. Brusc începe să te 
doară lăuntric şi spumegi de furie. 

Sunt fericit aici. Nu este o fericire excesivă. Este 
acea fericire ca atunci când ai o iubită sigură. Ceva 
oarecum pedant, oarecum plicticos, oarecum schim- 
bător. Te-ai obişnuit cu mirosul gurii. Sexul îl rezervi 
pentru altcineva. Pentru mai târziu, când începe viața 
adevărată. Dar când începe viața cea adevărată, mai 


exact? Şi ce fel de hotărâri trebuie să iei, ca să se în- 

tâmple aşa ceva? 

Tata e mulțumit aici: „Elveţienii au fost salvarea 
noastră”, zice el şi apoi înşiră toate lucrurile de care 
am fost salvați. Şi totuşi tatei îi este dor. Ştiţi după ce 
îmi dau seama? După ştirile de la radio, de la ora 18. 
După atenţia tatei, după felul în care pândeşte. După 
memoria lui, care nu scapă nicio emisiune. Îmi dau 
seama după felul în care îşi înjură patria, pentru ca 
apoi să se întoarcă acolo în fiecare an. Chiar acum e 
iarăşi pe drum într-acolo. Acum are la el un telefon 
mobil, ca să țină legătura. A oprit aproape de graniță 
şi a sunat. Granița dintre Ungaria şi România. Cine şi- 


ar fi închipuit că într-o bună zi poţi să cobori calm din 


mașină, să răsufli şi să-ți suni fiul de acolo? Înainte 
n-aveai decât să-ţi fie teamă şi să faci pe tine, atât 
aveai de făcut în apropierea graniței. 

Sentimentul ăsta aparte față de granițe: nişte lo- 
curi unde îţi faci apariția, tu, cu spatele pregătit pen- 
tru bastonul de cauciuc. Unde nu mai poţi să spui: 
„Scap eu întreg şi de-aici. Doar sunt unul dintre cei 
mulți”. Unde făcutul-pe-tine e una dintre ultimele 
libertăți rămase. Un gnu fără o a doua şansă. 

Oameni în uniformă spun: „Urmaţi-ne”. Oameni în 
uniformă fac bucăţi toată maşina. Oameni în uni- 
formă îi pun pe alţi oameni să se dezbrace. Mă chir- 
cesc în spatele volanului, redevenind un băiețaş care 


ar vrea să închidă ochii şi să se ştie în altă parte. Sau 


s-o facă pe mortul. Asta ar fi ceva. 


Emigrantului îi este la fel de greu ca şi sărmanei 
fete din poveste. La prima vedere, n-are nici un far- 


mec şi este izgonită. Până când îşi găseşte prințul şi 


se transformă ai de citit 100 de pagini. Nimeni nu ştie 
exact câte pagini mai sunt până la transformare, în 
cazul emigranților. Până când dispare frica. 

Însă între timp trebuie să ai curaj şi să rostești o 
singură dată: „Ţara mea”. Deja de 18 ani, „ţara mea”. 
În străinătate am fost adesea întrebat de ţara mea. 
Rareori am ştiut ce să răspund. Răspunsuri provizo- 
rii. Ca un fel de răspunsuri în evoluţie. Dar voi exersa 
să răspund. Cu siguranţă o voi face. 

Mă aflu în miezul vieţii, în miezul meu, iar 33 e o 
vârstă bună. Cu siguranță că şi 33 e o vârstă bună la 


ceva. 


Cătălin Dorian FLORESCU s-a născut în 1967 la 
Timişoara. În 1982 s-a refugiat în Elveţia împreună cu 
familia. A studiat psihologia la Universitatea din 
Ziirich. O parte din romanele sale, apărute în limba 
germană (Vremea minunilor, Drumul scurt spre casă, 
Maseurul orb, Zaira, Jacob se hotărăşte să iubească, 
sunt publicate în limba română la editura Polirom, în 


traducerea Marianei Bărbulescu. 


* Text apărut în antologia Swissmade, Editura 
Wagenbach, 2001. Traducere din limba germană 


de Mariana Bărbulescu. 

Cristina HERMEZIU (Franța) 


Cârpe de praf 


Când am plecat, în 2004, de la laşi la Paris, cu o 
bursă de studii, i-am dus profesorului meu de la uni- 
versitatea pariziană două lucruri: un CD cu poezie ro- 
mânească tradusă în franceză şi o cratiţă de lut 
pentru sarmale. Era o oală dreptunghiulară, mare, 
largă, din lut portocaliu, cu un capac bombat din 
acelaşi material, făcută pe la Târgu Mureş, cu notiță 
explicativă doar în română, ungureşte şi nemţeşte. 
Am adăugat de mână o traducere în franceză pentru 
că era super important. Înainte de a o pune la cuptor, 
cu sarmale sau cu friptură, cratița trebuia scufundată 
integral în apă timp de 15 minute. Dacă nu, risca să 
se crape. Cred că pe profesor nu l-au impresionat nici 
perspectiva sarmalelor, nici „românul e născut poet”, 
dar l-a amuzat faptul că i-am tradus le mode d'emploi. 
Era bine şi aşa, reuşisem un captatio binevolentiae in- 
voluntar, o victorie absolut necesară pentru cineva 
care venea dintr-o țară cu o mentalitate bizantină a 
cadourilor: când ajungi la stăpânire, oricare ar fi ea, 
se cuvine un obol. Dar cum toate victoriile sunt rela- 
tive pe lumea asta, am aflat că profesorul meu vorbea 
curent şi limba germană. 

Pentru mine personal am luat de acasă, chiar de 
la început, tot nişte lut. Două farfurii smălțuite, una 


cu trandafiri roşii şi cealaltă cu albăstrele, ciobite pe 


margini, de o frumuseţe simplă. Le primisem cadou 


de la un învățător dintr-un sat din Maramureş, un fel 


de „vraci” al locului şi umanist de poveste, erou al 
unui reportaj pe care îl filmasem pentru TVR laşi. 
După filmări, la plecare, bătrânul a luat străchinile 
ochioase din intrândul casei şi mi le-a dat cu vorbe 
care-mi lăudau vechimea de început de secol a farfu- 
riilor şi cu un gest care le salva de singurătate. Între 
toate ierburile pământului şi plantele medicinale, 
puse la uscat în jur peste tot şi numite de învățător 
cu numele lor latinesc, tot ce trebuia salvat, cu prio- 
ritate, ca de pe un sit arheologic amenințat de o dis- 
trugere iminentă, erau trandafirii roşii şi albăstrelele. 
În noua viaţă farfuriile de lut pictat sunt pur decora- 
tive, dar din când în când mă surprind aruncându-le 
câte un ochi, acolo sus, pe peretele din bucătărie 
unde le-am agăţat. Le şterg rar de praf, dar 
frumuseţea lor nu trece. Îmi semnez singură, la răs- 
timpuri, un bilet de autorizată melancolie: am avut o 
meserie frumoasă. 

Şi tot pentru mine mi-am cărat, rând pe rând, şi 
an după an, biblioteca de poezie de la laşi la Paris. 
Poate pentru că poezia te împinge la suprafață, indi- 
ferent de geografie, de vârstă, de limbă. Nichita 
Stănescu, Labiş, Bacovia, Ana Blandiana, lon Barbu, 
i-am tot adăugat în valize succesive, în ediţii pe hârtie 
de maculator, cum se publicau cărțile în timpul liceu- 
lui meu. Doar pe Eminescu îl am pe foiţă (aproape) 


velină, într-o ediţie cât palma, care reproduce întoc- 

mai ediția princeps Poesii din 1884 cu prefața lui 
Maiorescu, şi pe care Opinia Studenţească a fotoco- 
piat-o în 1990. Într-o zi mi s-a făcut dor, nu ştiu de ce, 
de Lucian Blaga, şi nu-l aveam. l-am rugat pe părinți 
să mi-l trimită din țară, cartea - o şi vedeam în fața 


ochilor, poetul cu fruntea largă şi chipul tânăr, niţel 


şters, pe coperta a patra. Şi mama, ascultătoare, mi 
l-a trimis pe Blaga. M-am trezit la Paris cu un volum 
cartonat, cu o monogramă aurie LB pe coperta trasă 
în pânză: Hexowcennbie cmynenu / Nebănuitele trepte, 
apărută în 1976 la editura Minerva, într-o ediţie bi- 
lingvă, româno-rusă! 

Odată cu anii, am cam epuizat gama de castronaşe 
sau de farfurioare din ceramică, neagră de Marginea 
sau smălțuită şi dantelată de Horezu, lângă care pu- 
neam, drept cadou pentru prietenii din Franța, câte 
un borcănel cu dulceaţă din petale de trandafir sau 
de cireşe amare. De la un moment dat încolo, şi asta 
coincide cu traducerile destul de masive din literatura 
română în franceză, prilejuite de faptul că România a 
fost țară invitată de onoare la Salonul cărții de la 
Paris în 2013, am început să ofer Orbitor de Mircea 
Cărtărescu, Acasă pe câmpia Armaghedonului de 
Marta Petreu sau /epurii nu mor de Savatie Baştovoi, 
în noile lor haine franceze. Oricâte valize ne-am face, 
oricât am tria, compulsiv sau rațional lucruri, proba- 
bil că singurele obiecte pe care nu le pierdem nicio- 
dată sunt cele care locuiesc în cărți. La fel, celor care 
mă întreabă de unde îmi vine accentul, mi-e la înde- 
mână să le dau, nu obiecte din țara mea, ci cuvinte- 
paşaport cu care trec de orice vamă. Sunt româncă, 
răspund răspicat, adică nimic altceva decât „o pată 


de sânge care vorbeşte”, „zi de zi mă târăsc pe o 


1RAȚIILOR. 


OBIECTE ÎN EXIL 


aceeaşi bucată de spațiu, la marginea Universului, în 
mijlocul unei infinități de cuvinte nepronunțate” iar 
„sub ţeastă, creierul mi-e un manuscris baţit”. Cita- 
tele, aici din Nichita Stănescu, Cioran şi Mircea 
Cărtărescu, şi din toți scriitorii pe care nu încetez să 
îi iau cu mine, sunt obiectele mele de schimb, mită 
pentru vameşii care-şi fac o profesiune de credință 
din lipirea de etichete, din smulgerea identităților şi 
punerea lor la zid (nos identit&s extorquees, cum le 
numeşte atât de exact un filosof francez). Scriitorii 
ştiu cel mai bine de ce suntem pe lume cum suntem 
şi ce cărăm, de fapt, cu noi, până la capătul lumii, pen- 
tru asta. 

Am cărat cu mine şervete de şters vasele, cârpe 
de bucătărie, des torchons. Şterg vasele, în Franța, cu 
ştergare țesute în casă, învârstate cu culori tari sau 
cu țesătura galbenă ca untul, din borangic brodat. 
Acasă le țineam de bune. Aici sunt pătate de grăsime, 
roase şi decolorate, le spăl şi le usuc de o mie de ori, 
şi iarăşi şterg în continuare cu ele praful, paharele, 
farfuriile, masa, cotidianul. N-am traducere, nu ştiu 
să citesc acest mode d'emploi, n-am instrumente de 
psihanalist, dar recunosc că e un ataşament suspect. 
Poate fiindcă pătratele astea de pânză, cu rânduri 
care nu se şterg la spălat, seamănă cu nişte pagini 


smulse. 


Cristina HERMEZIU este jurnalistă și traducă- 
toare. S-a născut la lași în 1971 şi a fost realizator de 
emisiuni la TVR Iași. A publicat volumele Revoluţia din 
depărtare, Curtea Veche, 2011, şi Parisul nu crede în 
lacrimi, poezii, Junimea, 2016. După studii postdocto- 


rale la Paris, în 2006 se stabilește în Franţa. 

Andrei MIHĂILESCU (Elvetia) 


Nu am păstrat obiecte care să mă lege de țară 


Înainte de a răspunde la întrebări aş vrea să 
schițez cazul meu. Am fugit din România în 1981, îm- 
preună cu tatăl meu, când abia împlinisem 16 ani. 
Tehnic vorbind am „rămas”, cum se zicea pe atunci 
despre o călătorie legală, la rude, din care turistul nu 
se mai întorcea. Tatăl meu a depus actele şi am fost 
recunoscuți ca refugiați politici în Elveţia. Părinţii mei 
au pregătit plecarea cu ani înainte şi au ținut secretă 
intenţia de a nu ne mai întoarce. Am fost primul care 
a aflat, m-au anunțat cu o săptămână înainte de ple- 
care. 

Plecarea am perceput-o deci ca o şansă rară, un 
privilegiu. Ştiam că mulți ar fi vrut să plece şi că 
puţini reuşeau. 

Nu m-am simţit niciun moment parte a unei 
migrații, în sensul unei deplasări cu o grupă, în con- 
tact cu ea, parte dintr-o „Schicksalgemeinschaft” (co- 
munitate de destin). Felul cum gândeam eu era de a 
o lua de la capăt în altă țară, într-o țară liberă şi a de- 
veni cu timpul un cetățean al acelei țări, deci ceea ce 
se numea asimilare. Mai târziu au sosit în Elveţia 
grupe tot mai numeroase de imigranți, care nu aveau 
această biografie, al căror scenariu era integrarea, nu 
asimilarea. 

Eram de aceea pregătit şi interesat să preiau un 


bagaj cultural elvețian cât mai important şi să mi-l 


asum. Astăzi poate părea ciudată această atitudine. 
Două sunt motivele. Odată ruperea contactului cu 
România și imposibilitatea de a reveni în vizită. În 
ochii autorităților române eram un infractor, şi aş fi 
fost arestat. În al doilea rând, o mare aversiune faţă 
de România lui Ceauşescu. Nu era vorba numai de gu- 
vern, de autorități. Toată viaţa socială acolo era vi- 
ciată, iar omul de rând era umilit şi şantajat de o 
miriadă de funcționari, şefi, prestatori de servicii, ve- 
cini, care erau în mare parte ei înşişi victime. Această 
orânduire, care se baza pe chinuirea tuturor de 
aproape toți, îmi trezea o intensă repulsie şi frică. Era 
un locus cultural şi social de care sufleteşte fugeam. 

Din aceste motive nu am păstrat obiecte care să 
mă lege de ţară. Excepţie face o carte, pe care am 
pierdut-o între timp: ediţia originală a Ochiului de 
greier de Ana Blandiana. Când făceam bagajul am pus 
în geamantan vreo 5-6 cărți, dar părinții mei m-au 
avertizat că la un control al geamantanelor, acest 
teanc ar fi trezit bănuieli, deoarece oficial plecam 
pentru două săptămâni. Am renunțat deci la rest şi 
am luat numai acest volum, care îmi aducea aminte 
de prietenii de liceu şi de cenaclul literar la care îl ci- 
tisem. 

Abia după 1989 am reluat legătura sufletească cu 


România. M-am reîntors în repetate rânduri, am ac- 

tivat într-o asociație de români din Elveţia, am prie- 
teni în țară, citesc presa română. Am scris şi un 
roman a cărui acțiune se desfăşoară în România. 

Recent am adus un obiect pe care îl ştiam din co- 
pilărie, un tablou făcut de bunicul meu, care lucra în 
lemn şi în os. Nu are vreo valoare deosebită, dar îmi 
aduce aminte de camera lui în care mirosea a praf de 
lemn şi a fum de țigară şi de ciudata lui masă de lucru, 
îngustă şi totuşi disproporționat de masivă. 


Acum răspund la întrebări. 


1. Vă mai amintiți de criteriile care v-au ghidat, de 
alegerile pe care a trebuit să le faceți când v-aţi făcut 
bagajele la plecarea din România? 

Să nu dăm de bănuit la un control al bagajelor. Alt- 
fel alegerile erau irelevante, plecam definitiv, pe as- 
cuns. Nu aveam să folosim nimic din ceea ce luam 


prea multă vreme. 


2. Au rămas în amintirea dvs. primele cadouri pe 
care le-aţi făcut cunoştinţelor sau prietenilor din țara 
de destinaţie/ de adopţie? Dar primele cadouri pe 
care le-aţi primit? 

Nu. Nici nu am luat cu noi cadouri, pentru că 
inițial nu cunoşteam pe nimeni în Elveţia. De primit, 
nu-mi aduc aminte decât de cadouri neplăcute în 
prima perioadă, de genul haine purtate. Au fost şi 
oameni extrem de amabili şi prietenoși cu mine, dar 
nu îmi aduc aminte de cadouri. Ruda din Germania 


la care oficial plecasem, şi pe la care nu am trecut, 


ne-a trimis bani şi o frumoasă scrisoare de încura- 


jare. 


3. Ce aţi oferit la primele întoarceri în țară? 
Cafea, țigări, cosmetice. Erau, în anii '91-'92, încă 


greu de obținut, deci valoroase. 


4. Există un obiect care v-a însoțit un timp în 
migraţie şi căruia i-aţi atribuit un rol special? 

O carte, Ochiul de greier de Ana Blandiana. Explic 
mai sus de ce. Între timp, din păcate, am pierdut-o. 
Mai târziu, la mijlocul anilor 2000, doamna Ana 
Blandiana a avut amabilitatea să-mi ofere volumul 


respectiv, într-o ediție nouă, cu autograf. 


5. Un obiect pe care l-aţi pierdut şi pe care îl 
regretați? 


Tot Ochiul de greier. 


6. Lucruri care v-au lipsit şi pe care le puteaţi găsi 
doar în România? 

Nu. Mi-au lipsit dureros unii oameni, dar viața 
materială în anii '80 era aşa de mizeră că nu mă 


ataşasem de nici un obiect. 


7. Ce alăturare de obiecte din locuința dumnea- 
voastră evocă cel mai bine o apartenenţă culturală 
multiplă, mobilitatea dumneavoastră? 


Ezit. Termenii din această întrebare îmi sunt stră- 

ini. Nu am niciun fel de mobilitate culturală. Mă simt 
elveţian de origine română, am fost asta de 20 de ani 
şi voi muri aşa. Unica mobilitate este de adâncire a 
acestor două influenţe. Nu aparţin unei sau unor cul- 
turi, ci posed o biografie, individuală, foarte diferită 
atât de cea a elveţianului cât şi a românului de rând. 
Nu am în casă nici obiecte de folclor, nici steaguri, nici 
alte semne de „apartenenţă” culturală. A aparţine 
unei culturi este, cred eu, o decizie personală: de a te 
lăsa învăluit de o cultură, a o practica, a respecta nişte 
obiceiuri. Ori eu nu fac nici unul din aceste lucruri, 
chiar dacă mă interesează să le cunosc. Ele nu mă de- 
finesc însă ca persoană. Nu am un fior special nici de 


1 August, nici de 1 Decembrie. 


Andrei MIHĂILESCU s-a născut în 1965 la 
Bucureşti. A urmat cursurile liceului Cantemir până în 
1981, când s-a refugiat cu familia în Elveţia. A studiat 


informatica la ETH Zurich (Swiss Federal institute of 


Technology) și ştiinţe politice şi etnologie la Universi- 


tatea din același oraş. După 1989 s-a implicat în dife- 
rite proiecte de sprijin al societăţii civile din România. 
Este autorul romanului Guter Mann im Mittelfeld 


(Mijlocaş inimos), apărut la Hanser Literaturverlage 


în 2015. 

Irina TEODORESCU (Franța) 


O poveste-i un obiect? 


M-am gândit mai întâi să vorbesc despre o carte. 
Care dintre ele? m-am întrebat imediat. Am adus cu 
mine din România încă de la-nceputul începuturilor 
patru cărți. Am adus şi două discuri cu poveşti pentru 
copii de pe vremea când eram mică şi primeam câte 
un disc de Moş Nicolae. Apoi mi-am spus: fii serioasă, 
draga mea, cărțile nu-s obiecte! Şi-apoi m-am ener- 
vat: păi în capul tău, măi femeie, o poveste-i un 
obiect? M-am uitat în oglindă şi mi-am dat şi două 
palme metaforice (eram singură acasă, numai eu cu 
pisica, pisica e obişnuită). Astfel varianta „cărți” a fost 
eliminată din start. 

Imediat după aceea, m-am gândit la fotografia 
aceea cu ramă din lemn lăcuit în maro-nchis, lucios 
ca pe vremurile comuniste. Sub geamul ramei sunt 
de fapt trei fotografii: una mai mare în care se vede 
bunică-mea tânără (foarte, cred că-n jur de nouăspre- 
zece ani) cu taică-miu bebeluş, ea cu ruj, coafată, 
aranjată, el stând în fund c-o mașinuță-n mână 
(maşinuța presupun că era a fotografului), şi două 
imagini mici, cam cât o cutie de chibrituri. Prima este 
tot cu bunică-mea tânără (mai puțin tânără, dar 
totuşi) într-o rochie cu buline, trăgându-l de mână pe 
taică-miu mic în pantaloni scurți cu bretele (trebuie 
că de la vârsta aia-ncolo lu taică-miu i-au plăcut bre- 
telele, pentru că şi mare fiind, om întreg cu copii 


acasă, intelectual şi alte alea, tot bretele-şi punea 

să-i țină pantalonul ridicat până la piept), iar a doua 
mică e numai cu taică-miu, un close-up pe un copilaş 
blond c-un zuluf în vârful capului (ca să vezi prin ce 
trecem în viață) de vreo patru-cinci ani, cu bur- 
ta-nainte şi bretelele mai sus menţionate. Dar nici fo- 
tografia nu e un obiect, am conclus eu repejor. Adică 


ar fi rama, dar parcă nu ajunge. 


Rămâne bineînțeles medalionul cu portret de fe- 
meie pe care-l aveam la gât, însă de multă vreme l-am 
pierdut. Între timp mi-a oferit mama, când am împli- 
nit 30 de ani, medalionul ei pe care-l avea de la stră- 
bunică-mea, cel care se deschide şi-n care poţi să pui 
o poză sau ceva-năuntru. Nu-l port fiindcă nu ştiu ce 
să pun înăuntru. 

De plecat, plecasem eu cu o valiză şi nişte țoale- 
năuntru, dar între timp, la fel ca medalionul, au dis- 
părut toate. Ţin minte un pulovăr colorat care nici nu 
era al meu, era al unui prieten, i-l tricotase maică-sa 
din mohair şi eu i-l confiscasem, fiindcă aşa-mi erau 
prieteniile la vârsta şi vremea aceea, erau pe confis- 
catelea. Îi mai confiscasem și niște casete cu muzică, 
o pereche de schiuri şi-un fes. Schiurile mai sunt şi-a- 
cum la mama într-o debara, dar pulovărul pe care-l 
luasem cu mine în Franța nu mai e. Nu ştiu ce s-a-n- 
tâmplat cu el. La un moment dat îi apăruse o gaură-n- 
tr-o parte, se destrămase mohairul, îl cususem cu aţă 


roz şi iar se destrămase. Şi-apoi a dispărut. 


ProEuropeana Clubul cărții digitale 


CARTEA MIGRAȚIILO 


R. OBIECTE ÎN EXIL 


Așa că acum stau pe canapea și mă uit în jur în- 
trebându-mă cu ce obiect mă trămbălez eu după 
mine de aproape douăzeci de ani? Și, uitându-mă așa, 
de fapt sper să nu găsesc niciunul. 

Când mi-am făcut bagajele pentru plecarea din 
România, plecam în vacanță. O vacanță mai lungă, 
speram eu, aveam un bilet 
dus-întors pe două luni, 
așa țin minte. Nu am luat 
mare lucru la mine. Nişte 
pantofi din pânză albă cu 
talpa foarte înaltă. Tri- 
couri, chiloţi, șosete, pan- 
talonul ăla negru cu flori 
de-l făcusem la croitor, fus- 
tele lungi pe care mile adu- 
sese mama din America. 
Ţin minte aceste detalii 
pentru că așa sunt îmbră- 
cată în primele poze din 
această vacanță prelun- 
gită. (Îmi dau seama scri- 
ind fraza de mai sus că 
sunt și acum tot în aceeași 
vacanță, de vreme ce nu 
m-am întors la drumul pe 
care urma să-l urmez. 
Poate că din această cauză 
mama mă tratează și azi ca 
pe o adolescentă-n pragul 
vieţii. Așteaptă probabil 


să revin și să-mi reiau stu- 


Năframe pictate de 


diile. Acum o lună și ceva 


i-am spus că mi se pare extrem de greu și nu destul 
de interesant să trăiesc din scriitură și i-am anunțat, 
cu același prilej, că-mi voi relua în paralel activitățile 
precedente de grafică şi comunicare vizuală. Mama, 
cu un suspin, mi-a răspuns: „Ei, vezi că ţi-a venit min- 
tea la cap?! Ai încercat, ai văzut cum €, și-acuma 
gata.” Eu amauzit: „Vezi, 
copil prost ce ești, ai căl- 
cat în balta de dimineață 
şi-acum sper că ţi-ai dat 
seama că e neplăcut să 
stai o zi-ntreagă cu ciora- 
pii uzi”). 

Ulterior m-am întors 
în București să-mi pre- 
lungesc viza de turist. 
Poate că atunci mi-am 
adus cutia (tava? castro- 
nul? fructiera?) în care 
de ani și ani ţin creioane, 
gume de şters, bomboa- 
ne din alea de ţi se-aduc 
cu nota la restaurant, in- 
signe și alte aiureli. Cred 
că este singurul obiect 
pe care l-am plimbat de 
la-nceput cu mine. Este 
vorba de un recipient 
oval, dintr-un metal gri 
cu flori în basoreliefși cu 
două toarte împodobite 
Daniel Bălănescu și ele cu niște frunzulițe. 


Aș zice, așa, de la distan- 

ță, că are vreo 25 de centimetri în lungime, vreo 15 
în lățime şi... ştiu eu... vreo 7-8 în adâncime. E un 
obiect lipsit de valoare, în care dintotdeauna am ținut 
creioane și care nu știu de unde a apărut în viața mea. 
Are şi niște piciorușe. Şi-năuntru, pe fund, are un 
geam. Cred că cel mai potrivit ar fi să-l pun pe masa 
de Crăciun cu mandarine, de exemplu. Sau cu niște 


umânărele din alea colorate. 


A! Şi mai e și ceasul deșteptător. Tot dintr-un 
metal gri (se vede treaba că am eu o chestie cu meta- 
ul gri și oxidat. Nu știu cum să interpretez această 
concluzie, cred că trebuie consultat un specialist). 


E un ceas marca CFR, şi, dacă-l întorc (ceea ce nu 


ac, pentru că ticăie ca nebunul de-aude tot blocul), 
merge exact ca un tren pe Căile Ferate Românești. 


Deci merge douăsprezece ore. Pleacă la fix şi-ajunge 


R. OBIECTE ÎN EXIL 


la fix. Însă pe drum o ia şi el cum poate, mai repede, 


mai încet, de, cum s-o nimeri. Deci să zic că-l întorc 
acuma la exact unu fără zece, ora prânzului. El, la unu 
fără zece noaptea, se va opri cu acele exact în poziția 
potrivită. Însă dacă pe la vreo patru după-amiaza îi 
arunci o privire, va arăta cu siguranță abia trei şi-un 
pic. Mai târziu, în jur de nouă seara să spunem, o va 
fi luat-o așa-nainte că va arăta cu mândrie că e deja 


unsprezece trecute. Şi are şi două clopoțele de sună 

ca apucatul şi scoală nu numai tot blocul, dar și tot 
cartierul. Pe-ăsta chiar nu ştiu de ce l-am adus. Cred 
că mi-a fost milă de el şi-acum, de ani şi ani, stă pe 
câte-o etajeră şi se umple de praf. 

Profit să dau un anunţ. Îl vând. Opt lei să beau un 
pahar de vin de despărţire. Cumpără cineva? Vând şi 
fructiera (sau ce-o fi fiind) descrisă mai sus. Tot opt 
lei. Tot de-un păhărel. 

Obiectele sunt disponibile la Rennes, la Paris, la 
Bucureşti. Vinul îl beau cu cine s-o nimeri în România. 
Pentru că oricum, un obiect e un obiect, şi-ntot- 
deauna va valora mai puţin decât un moment petre- 
cut cu un prieten. 


Eu aşa zic. 


Dar în visurile mele secrete şi fierbinţi, ce mi-ar fi 
plăcut era să am ca obiect de suflet o năframă pictată 
de Daniel Bălănescu. Să mă pot ascunde sub ea şi-a- 
poi să continui să exist, în văzul tuturora, ca o poveste 


— cea spusă de Daniel. Poate-ntr-o bună zi... 


Irina TEODORESCU, născută la București în 1979, 


trăieşte în Franța din 1998. Primul ei roman, La ma- 


l&diction du bandit moustachu (Blestemul tâlharului 
mustăcios, Polirom, 2016) este scris în limba franceză 
şi publicat la Gaia Editions în 2014. S-a bucurat de o 
primire entuziastă din partea publicului. În 2015 pu- 


blică un al doilea roman, Les Etrangeres. 

liviu vs. antonesei 


foto: corneliu grigoriu 


Adriana RADU 


Mănăstirea Golia — fortăreața din Downtown 
Despre trecut și prezent 


+ Prima formă a fost construită în a doua jumă- 
tate a secolului al XVI-lea de marele logofăt loan 
Golăi. 

* La începutul secolului al XVII-lea, în timpul lui 
Ieremia Movilă, se reface complexul medieval şi se 
ridică turnul clopotniță şi zidul de incintă. 

* A fost reconstruită de Vasile Lupu între anii 
1650-1653 şi terminată de fiul său, Ștefăniță, în 
anul 1660. 

* În anul 1668, domnul Moldovei, Gheorghe 
Duca, şi Egumenul Meletie au refăcut zidul de in- 
cintă, prilej cu care au fost ridicate și turnurile ro- 
tunde de la colțurile incintei. 

„ Incendiată de mai multe ori şi afectată de cu- 
tremur în 1738, cu proprietăţi secularizate 
(1863), mănăstirea a fost închisă între 1900-1947, 
devenind apoi biserică parohială până în 1992, 
când și-a recăpătat destinaţia iniţială. 

* Ansamblul actual cuprinde Biserica „Înălța- 


rea Domnului”, Stăreţia, Casa Apelor, Casa „lon 
Creangă”, turnurile de colţ, turnul clopotniţă, ciş- 
meaua și zidul de incintă. 

* A fost restaurată în mai multe rânduri, cel 
mai consistent în ultimul deceniu, cu fonduri în va- 
loare de aproape 50 de milioane de lei, cea mai 


mare parte bani europeni. 


Cu aer de fortăreață medievală, la kilometrul zero 
al Iaşului, ne întâmpină, cu ziduri groase şi înalte, Mă- 
năstirea Golia. Deşi supusă modificărilor specifice 
evoluției urbane din ultimele două secole, Mănăstirea 
Golia reprezintă în fapt un complex arhitectonic vast, 
ce cuprinde în perimetrul fortificat specific perioadei 
medievale, un turn unic în Moldova, o chilie devenită 
celebră - unde a locuit cel mai mare povestitor al nea- 


mului românesc, lon Creangă — prima casă de apă cu 


o frumoasă cişmea publică şi, bineînțeles, o biserică 
de o frumusețe desăvârşită. 

Este fără îndoială un complex monumental care 
atrage, însă, pe lângă un punct de atracţie turistică 
unic, Golia este şi sursa unor poveşti şi amintiri ce se 
pierd în anii medievalității şi modernității moldave. 

Numele de „Golia” vine de la o familie boierească 
din perioada medievală, cel mai ilustrativ reprezen- 
tant fiind un anume leremia Golăi, pârcălab al 
Hotinului (supranumit din această poziție şi 
Cernăuțanul), care l-ar fi trădat turcilor pe domnul 
loan Vodă cel Viteaz, după ce acesta i-ar fi salvat viața 
într-o luptă. 

Legenda spune că boierul loan Golăi, îndrăgostit 
de o orfană pe nume Ana, ai cărei părinți ar fi fost 
ucişi cu prilejul deselor invazii ale Moldovei, ar fi con- 
struit fortăreața pentru a-i garanta astfel siguranța, 


într-o medievalitate în care viața omului conta prea 

puţin. Ctitorul ar fi dispărut şi el ulterior în tulburea 
istorie a Evului Mediu moldav, dar ctitoria ar fi rămas 
pentru a fi ulterior consolidată şi mărită de Vasile 
Lupu şi de mintosul său fecior, Ștefăniță, în perioada 
cunoscută drept vremea lui Papură-vodă. 

Este poate ilustrativă expresia, intrată în vocabu- 
larul ieşeanului şi nu numai, „să trăieşti cât zidul 
Goliei”, urare conform căreia ţi se doreşte o sănătate 
de fier. Chiar dacă a fostridicat două secole mai târziu 
decât biserica, despre turnul Goliei circulă încă în fol- 
clorul urban date că acolo erau închişi şi uneori 
executaţi cei mai mari criminali ai Moldovei sau chiar 
fiice de mari boieri care greşiseră „din dragoste”. Tot 
aşa, despre frumoasa casă situată pe latura estică — 


recondiționată şi dotată cu toate cele ca o locuinţă 


Biserica mănăstirii Golia, cu hramul „Înălțarea 
Domnului”, este cu adevărat o capodoperă din mai 
multe perspective, reprezentând o îmbinare de sti- 
luri, îndeosebi baroc şi bizantin, cu influenţe ale 
Renaşterii târzii, contribuţie a lui Vasile Lupu, înte- 
meietor al primei academii de studii în Moldova. Pic- 
tura interioară este cu adevărat deosebită, însă a fost 
refăcută de câteva ori, pe cale de consecinţă păstrând 
puţine fresce originale în absidele laterale şi în prid- 
vor. Din dotările originale s-au păstrat câteva piese 
precum tronurile domnești, un policandru al lui 
Vasile Lupu, patru sfeşnice aduse din Danemarca şi 
o frumoasă catapeteasmă care datează din 1838. 


Casa Apelor a fost construită în 1766, cu meşteri 


ţărănească de secol XIX - se spune că ar fi „vorbit! 
Ion Creangă cu prietenii săi cele mai frumoase 
poveşti, care s-au născut ulterior, în perioada juni- 
mistă a marelui scriitor. 

Imaginea pe care o vezi din vârful turnului nu este 
una deosebită pentru ziua de astăzi. Dar trebuie să 


ne raportăm la secolul al XVIII-lea, când fortăreața cu 


pricina dădea posibilitatea privitorului să vadă la câ- 
teva zeci de kilometri de la înălţimea celor 30 de 
metri. Scările turnului nu diferă cu nimic de cele ale 
fortăreţelor medievale din Europa apuseană, însă 
dau un parfum de autentică medievalitate în inima 
unui oraş de secol XXI. lar încăperea clopotelor, de 
tip 2.1, care aruncă exteriorului chemarea dumneze- 
iască spre cuviinţele creştine, impresionează audito- 
rul pentru care un astfel de „sistem audio” pare o 


noutate. 


Mănăstirea Golia, lași 

aduşi de la Istanbul. Apa, adusă din iazurile Ciricului, 
se vărsa într-un bazin, într-o cameră de la etaj, iar de 
acolo, în rezervorul din faţa cişmelei. Cişmeaua, în- 
castrată în zidul de incintă, spre exterior, este ea 
însăşi o bijuterie construită în aceeaşi sinergie ba- 
rocă şi bizantină. 

Amplul complex a fost reconsolidat, reparat, rea- 
bilitat şi restaurat cu bani europeni în două etape şi, 
având în vedere complexitatea lucrărilor, potenţialul 
şi specializarea mâinii de lucru calificată avută la 
dispoziţie, putem spune că proiectul a fost o reușită, 
chiar dacă unele aspecte nu sunt tocmai în regulă. 


Astfel, unele ziduri „plâng” deja şi se destramă, ţevile 


de gaz înconjoară fără probleme încă edificiul medie- 
val, tonetele din faţa fortăreței aruncă patima presei 
de cancan şi a termopanului cu aluminiu în oglinda 
unei cetăţi cu miros de Vasile Lupu. Edificiul nu are 
deloc vizibilitate pentru a fi pus în evidenţă şi cred 
că Primăria ar putea renunţa fără probleme la veni- 
turile aduse de cele câteva tonete cu gogoşi, bilete şi 
ziare, la un WC public inutil şi la o parte din parcarea 
din spate pentru a crea un spaţiu verde, care să aducă 
o nouă imagine impunătorului donjon şi zidurilor 
unice în Moldova urbană. 

Pe de altă parte, ar fi util ca turismul religios, care 
poate genera venituri substanţiale, să includă în 
harta de vizitare cele câteva edificii creştine cu ade- 
vărat deosebite, dintre care Golia răsare cu aerul său 
masiv de medievalitate românească, îmbinată cu 
măreţia unei Europe baroce. lar poveştile spuse ar 
putea face obiectul unor colaje precum cele de la ce- 
tatea Sucevei şi personaje din ceară ar putea popula 
edificiul, pentru a atrage copiii. Trebuie şi mai multă 


promovare, mai mult P.R., mai mult interes adminis- 


trativ pentru o sursă inepuizabilă de venituri. 

Asta, într-o lume ortodoxă a cărei valoare latină 
este dată doar de un popor, ce mai are încă oraşe în 
al căror Downtown se odihnesc fortărețe cu ziduri 
medievale. lar dincolo de ele, aici la Iaşi, se ascunde 
o bijuterie arhitecturală ce te aruncă în altă lume, fru- 
moasă şi liniştită, apărată de omeneşti metereze şi de 


dumnezeieşti credinţe... 


1 Proiectele „Reabilitarea şi dezvoltarea turistică a 
ansamblului monument istoric Mănăstirea Golia 
Iaşi” (fonduri PHARE) şi „Reabilitarea Mănăstirii 
Golia - etapa II”, cuprinse în portofoliul de pro- 
iecte al Planului Integrat de Dezvoltare pentru 


Polul de Creştere Iaşi. 


Mănăstirea Golia lași — detaliu 

lași '78! Cum a fost posibil așa ceva? 


Există — e drept, puține - evenimente / întâmplări din istoria recentă a culturii române asupra cărora pla- 
nează o inexplicabilă tăcere. Ele nu doar că nu suscită cercetări masterale, doctorale sau de altă natură, dar 
nu generează nici măcar zona mai puțin aplicată a comentariului sau a „pomenirii” verbale sau scrise. Ra- 
portarea la astfel de evenimente se face accidental, fără încercarea de a le înțelege şi de a le recupera, inte- 
grându-le cumva într-o istorie de la care, de altfel, avem pretenția să ne definească. 

O astfel de întâmplare este Colocviul Naţional de Poezie derulat la Iaşi, în ciudata toamnă a anului 1978. 
O întâmplare la care au participat sute de scriitori români şi care, prin amploare şi conținut, ar trebui să con- 
stituie un reper major în investigaţiile interesate de cultura națională din comunism. 

Multe din luările de cuvânt de la acest Colocviu sunt atât de atipice pentru ceea ce ştim azi că ar fi însemnat 
în epocă relația scriitor — putere, încât aproape că eşti tentat să le plasezi în plină ficțiune sau, în cel mai bun 
caz, în sfera discursului imaginar pe care şi l-ar fi putut adresa sieşi, în intimitate, scriitorul român al deceniului 
şapte. A condamna vehement cenzura, arătând-o cu degetul, a devoala mecanismele prin care proletcultismul 
generează veleitarism iar patriotismul devine vorbărie goală, a ridiculiza prin citare voit agramată discursurile 
lui Ceauşescu, a condamna vehement, de la tribună, metodele şi practicile prin care libertatea de expresie era 
transformată în iluzie - toate acestea sunt de-a dreptul uluitoare pentru cititorul contemporan. 

Dosarul de față şi, în general, redeschiderea Cazului 78, nu ar fi fost posibile fără inspirația unui tânăr 
care, cu aproape patru decenii în urmă, înregistra audio mare parte din intervenţiile participanţilor. 
Constantin Parascan, căci despre el este vorba, nu doar că a recuperat conţinuturi, dar a reconfigurat atmos- 
fera celor trei zile de Colocviu. Parantezele pe care le veți întâlni parcurgând textele ce urmează îi aparțin, 
având valoarea unor didascalii teatrale ce le explicitează şi le nuanţează. 

Din motive de spațiu, nu am putut publica integral intervenţiile participanților. Selecţia noastră a avut în 
vedere două aspecte majore: virulenţa criticilor formulate şi capacitatea vorbitorilor de a schiţa imagini re- 
levante, utile unor reconstituiri istoric-culturale. Eliminarea unor fragmente de text este marcată prin punc- 
tele de suspensie încadrate de paranteze pătrate. Dosarul este post-fațat de Mircea Radu lacoban, cel care, 
în 1978, din postura de secretar al filialei ieşene a Uniunii Scriitorilor, asigura oficiile de gazdă. 

Nu încercăm să tragem concluzii! Ne limităm doar la a prezenta faptele şi la a formula public o întrebare 
care încă nu şi-a găsit răspuns: Cum a fost posibil aşa ceva? 

Călin CIOBOTARI 

Constantin PARASCAN 


Un fel de prefață. Era pe când n-ai fi crezut... 


Deşi au trecut atâția ani din octonabrie 1978, iar 
peste suftarea scriitoricească din România s-au vân- 
sarat atâtea, deşi la nevederea autorităţilor comu- 
niste se intăraplau aseraenera iluzorii zboruri în 
ceruri eliberatoare de chingile sugrumătoare (şi mă 


refer ai 


a discuţiile, de cele raai multe ori izolate și 
particulare intre oaraeni cu coloanele vertebrale „ne- 
operate”, ca și la insulele, tot izolate - evi de 
egaparaent pentru asigararea neexploziei interne şi 


raai cu seară externe a recipientelor care duceau cu 


ele presiuni adesea insuportabile - din unele cărți, 
roraane rai cu seară, dar și din voluraele de poerae), 
Colocviul Naţional de Poezie de la Iaşi a rănaas (cel 
puţin pentru cel care scrie aici) ca o repetiţie vagă 
(dar repetiţie, totuşi), ca un eșantion de ce se va pe- 
trece in 22 deceribrie 1989. 


Aşa incât revelaţia certă a participării la un eve- 
iraent unic ra-a determinat să fac ceea ce trebuie 
pentru a păstra ceea ce s-a visat” atunci. Și pentru a 


e ințelege azi (de către cei care nu au fost faţă și nu 


Constantin Patascab și 


i privirea trecutului 


32 


PaBurapeana Clubul ci aaa 


ENIGME ALE CULTURII ROMÂNE. IA 


au trăit atunci) ceva din viața noastră cea de toate zi- 
lele, trăită într-un regim în care scriitorii mai cu 
seamă, dar şi ceilalți creatori, erau vegheați cu mare 
grijă să nu o ia razna de tot, vocile lor, cuvintele, fra- 
zele, cărțile lor fiind dinamite în stare a declanşa 
efecte dezastruoase pentru „soliditatea” sistemului. 

Şi trebuie să mărturisesc iară că nu am crezut că 
vor putea fi publicate asemenea mărturii decât, 
poate, cândva (după ce ne vom fi petrecut noi din 
această viață), de către cei care vor veni multă vreme 
după noi. Dar vremea potrivită a venit, iar Cartea cu 
tulburătoarele dovezi ale acestui Eveniment a putut 
fi dăruită Istoriei literare în anul 2004, chiar de către 
cel care a participat direct la el. 

Totdeauna m-au interesat în scrierile mele ele- 
mente, amănunte aparent neimportante pentru alți 
confrați (e vorba de acele chei memorialistice prin 
care se poate reînvia o atmosferă: gesturi, mişcări, 
ecouri, vestimentație, nonverbalismele, contextele...). 
De aceea mi-am notat, am înregistrat şi am păstrat şi 
ceea ce s-a petrecut şi în pauzele dintre discursurile 
rostite oficial. (Aceasta am făcut-o şi la manifestările 
de la Casa POGOR - la şedinţele Cenalului literar 
Junimea şi la Prelecțiunile Junimii. Spre exemplu, la 
Prelecțiunea la care au fost invitați Geo Bogza şi Zoe 
Dumitrescu-Buşulenga, după prelegerile lor, în timp 
ce aceştia dădeau autografe şi vorbeau între ei, cu 
noi sau cu publicul - au făcut mărturii care surprind 
palpitul vieții adevărate, ieşite din convenţie - oricât 
de neconvenționale erau adesea aceste prezențe la 
Junimea pogoreană.) Având credința că o respirare, 


un oftat, o grimasă, o glumă, o atitudine mai greu de- 


tectabilă dintr-un text tipărit mai apoi... păstrate din 
chiar momentul acela şi transmise tiparului... sur- 
prind adesea esența întâmplării. 

Dincolo însă de textele ce se găsesc în cartea nu- 
mită Cum i-am cunoscut... Portrete literare, (Edi- 
tura „Convorbiri literare”, laşi, 2004) cu secvența 
Discursuri (inedite) rostite la Colocviul Naţional de 
poezie — lași, octombrie 1978, ispravă, cu adevărat, de 
Istorie literară, importantă este trăirea noastră - şi a 
invitaţilor din țară, precum şi a ieşenilor beneficiari 
- a unei asemenea minuni. Pentru că poate fi numită 
aşa această poveste: o MINUNE. Şi spun şi scriu acest 
cuvânt pentru că nevoia noastră (a unora dintre noi) 
de eliberare din constrângerile vremii exista, moc- 
nea, aştepta. Ne întrebam în noi înşine: oare să se în- 
tâmple ceva altceva, ceva dorit, aşteptat... Era, oricum, 
o respirare sănătoasă, o gură de aer proaspăt, 
aşteptat, visat... 

Cititorul de azi şi de mâine mai trebuie să ştie că 
Muzeul Literaturii Române de la laşi, Casa Pogor în 
special a fost şi a rămas o Citadelă de rezistență la 
ideologia comunistă şi că în cei 17 ani de viețuire în- 
spre public (1972-1989)(atât prin Expoziţia de bază 
— cu mărturii de istorie literară veche, premodernă, 
modernă şi contemporană, precum şi prin manifes- 
tările numite şi altele obişnuite, precum întâlniri di- 
verse, vizite etc.) nu s-au rostit nici numele 
conducătorilor, nu s-au făcut nici referiri la ideologia 
comunistă, s-a făcut tot ce omeneşte s-a putut pentru 
a rămâne, cumva, în afara avalanşei elementului po- 
litic. Eram parcă rupţi de lumea exterioară, de cea a 


ziarelor, radioului şi televiziunii, a dispozițiilor trans- 

mise de la Centru. (Acum ori că nu eram prea 


importanţi - lucru de necrezut, ori eram 
supravegheați şi lăsaţi în pace cât timp nu „săream 
prea tare calul”, ori eram pentru sistem un „model” 
de investigat... în sfârşit, toţi cei care slujeam atunci 
la Casa Pogor nu ne-am compromis nici cu texte pu- 
blicate şi nici cu vorbiri deşănțate în public despre 
cine şi ce minunat ne purtau conducătorii supremi 
spre societatea socialistă multilateral dezvoltată, 
spre comunism...). 

Aşa încât ceea ce mocneam şi ne vorbeam doar 
între noi, muzeografii de la Pogor, se auzea acum din 
conştiințele şi curajul unor personalităţi ale literatu- 
rii române, în şedinţe publice - şi nu tocmai (pentru 
că la manifestările de la Teatrul Naţional din lași, ca 
şi de la Biblioteca Universitară „Mihai Eminescu” nu 
avea acces publicul larg, iar eu nu ştiu ce s-a petrecut 
la întâlnirile de la şcoli, întreprinderi şi instituții din 
această perioadă), dar se auzea şi înfiorarea şi 
speranţa, ori măcar satisfacția noastră de moment 
erau maxime. 

Sigur, cititorul cărții citate mai sus poate vedea că 
nu toţi vorbitorii o luaseră razna spre libertate de 
gândire şi exprimare. Că unii dintre ei se adresau tot 
cu „tovarăşe”, sau „tovarăşi”, unii chiar făcând referire 
la politica şi documentele de partid... (dar reacțiile 
din Aulă erau de dezaprobare, de frisonare negativă, 
de respingere prin vociferări, chiar şi acestea iar ne 
înălțau spre o speranță nesperată). Dar, ascultând, şi 
citind azi discursurile unora dintre ei (şi aş numi aici 


pe cele ale lui loan Alexandru, Marin Sorescu, Geo 


Bogza, Lucian Valea, Nora luga, Mihai Ursachi, Al 

Paleologu, Dan Verona, Nicolae Prelipceanu, Gheorghe 
Grigurcu...) ca şi diversiunile create de Florica 
Mitroi... înţelegi că bătea un vânt de eliberare din 
chingile impuse, că în adâncul multora dintre scriitori 
se adunaseră energii care aşteptau să se elibereze şi 
aceasta se petrecea chiar sub ochii tuturor celor aflați 
în acel octombrie de neuitat al anului 1978. 

Să se rostească de la o tribună publică, a unui Co- 


locviu Naţional de Poezie, în prezența unor 


oficialități şi personalități exponenţiale ale literatu- 
rii române, adevăruri despre cenzura desființată 
doar oficial şi transmisă la edituri, redacţii, secții ale 
comitetelor politice, despre neputinţa scriitorilor de 
a scrie şi mai cu seamă a publica despre moarte, 
suferință, Dumnezeu, despre amânările de la edituri, 
despre cenzurarea unor expresii fireşti la urma 
urmei..., despre apelurile, unele disperate, de a fi 


ascultați şi salvaţi scriitorii de „dădacele literare” 


de a fi lăsaţi aceştia să scrie ceea ce gândesc... toate 
acestea îţi creau iluzia unei speranţe că nu s-a murit 
de tot, că într-o zi va exploda „mămăliga” româ- 
nească, mămăligă pe care o vegheau şi o „alimentau” 
şi scriitorii, dar era nevoie de multe, foarte multe alte 
condiții şi contribuţii pentru a se petrece Marea 
Minune (de data aceasta) — cecea ce se se va întâm- 


pla în 22 decembrie 1989. 

Colocviul Naţional de Poezie lași, octombrie 1978 


(fragmente) 


Înregistrare din prima zi a dezbaterilor, 18 octom- 
brie, după-amiază, la Biblioteca Centrală Universitară 
„Mihai Eminescu”. Moderează, în prezidiu, poetul Dan 


Deşliu. 


Dan Deşliu: Există foarte numeroase înscrieri la 
cuvânt. Se consideră inutil sau nepotrivit a limita tim- 
pul de vorbire, există rugămintea unanimă ca fiecare 
să-şi facă această cenzură cu mâna sa. Așa ca să încă- 
pem mai mulți în același spațiu de timp. Scuzaţi 
aglomeraţia termenilor incompatibili. Dau cuvântul 


pentru început poetului Nicolae Țaţomir. 


Nicolae Țaţomir 

Onorat auditoriu, succinta mea intervenție aş dori 
s-o intitulez „Cartagina trebuie distrusă” Se-aude? (ru- 
moare, voci...). Dacă în calea mersului timpului trium- 
fal al capodoperei denumite Istoria literaturii 
române de la origini până în prezent s-au ridicat 
zidurile punice ale obtuzităţii unora, timorării poate 
uneori și-ale unor, mă rog, oameni care se înspăimântă 
de a fi arătaţi cu degetul întrucât s-au înfruptat destul 
din tezaurul geniului călinescian, atunci pentru rezol- 
varea marelui caz de conștiință şi restabilirea scării 
valorilor, strig în plin for: „Delenda est Carthago!” 

Și-acum să trec la problemele curente, eu care sunt 


pe jumătate numai „Doctus cum libro” 


Cuvântul are o funcţie, aş denumi-o cotidiană, de 
comunicare. Nu spun nicio noutate când afirm că poe- 
zia ar putea fi ceea ce sustrage limbajul de la această 
funcţie, a semnului pentru a deschide accesul la reali- 
tate, prin mijlocirea ficţiunii și sentimentului. Reacţia 
afectivă, după cum se ştie, fiind, ca şi senzaţia, o mo- 
dalitate de a simţi. Cuvintele au, pare-se, un sens me- 
diat şi un sens imediat. Asistăm de multă vreme la 
autodistrugerea sensului imediat sub lovitura 
impertinenţei semantice. A fost necesar să mă refer la 
acel autor prea bine cunoscut, din păcate prin inter- 
mediari, pentru a înțelege cele două străvechi niveluri 
ale poemului şi cuvântului. Înscrierea elanului 
imaginaţiei într-un dincolo al conceptului, iată meta- 
fora vie, afirm aici, citând din nou, din păcate mereu. 
Repet din păcate, pentru că însăşi Dunărea semeaţă, 
însuși măreţul Olt, dacă ar purcede din izvoare de a 
doua mână, n-ar mai fi nici Dunăre, nici Olt, ci doar un 
Bahlui și nici măcar acesta. Simt nevoia imperioasă de 
a-mi oglindi chipul Creatorului din mine în apa crista- 
lină a izvoarelor naturii poetice. Un colaj de chipuri di- 
verse, ca în universul lui Picasso, după perioada 
albastră, aurora adolescenţei. [...] 

Dispreţul faţă de arta poeziei presupune în chip ne- 
cesar disprețul faţă de studiu, disprețul faţă de 
exerciţiu, faţă de osteneala creatoare. Jocul disciplinat 


al gândirii poetice îndeamnă la cultivarea expresiei, la 

rafinarea ei prin concizii și ascuţime, ajută aşadar la 
punerea în valoare a conceptului de frumos din creația 
poetică, concept de care aceasta nu se poate lipsi cu 
niciun preţ. Rafinare a expresiei prin concizie, Voltaire, 
dacă-mi aduc aminte, era „nu un diluviu de cuvinte 
peste o Sahară de idei, ci biciuind pe graforei, era, 
dacă-mi duc aminte, un viu diluviu de idei peste-o 
Sahară de cuvinte” [...] 

În ceea ce mă priveşte, am găsit stringent necesar 
a pune puţină frumuseţe şi armonie în secolul nostru 
de fier şi lipsă de măsură. Fiind conștient că umanita- 
tea suferă când este închisă în geometrie și când este 
planificată conform principiilor lui Euclide, în timp ce 
ea, umanitatea, capătă un stand prin topologia sa, prin 
caracterul său baroc acestei geometrizări, în universul 
poeziei e bine să se pună piatră de temelie sinteza prin- 
cipiilor geometriei neeuclidiene. 

Viaţa fiind scurtă, poetul este constrâns să se ex- 
prime prin iluminaţii instantanee şi direct accesibile. 
Metafora este stenografia personalităţilor puternice, 
rezumate spiritului lor. [...] 

Sunt necesare multe reabilitări. Și dimineaţă aţi 
auzit și din partea președintelui Uniunii noastre, şi din 
partea colegului Doinaș o serie întreagă de tendinţe 
de reabilitare. Eu aş reabilita înainte de toate livrescul, 
acest hulit livresc (...), izvor, apă vie, de vis, poezie. Vă 
dau iarăși, citez, pe actualul premiu Nobel pentru lite- 
ratură 1978, Isaac Singer, acum 10 zile a primit pre- 
miul Nobel. Iată ce spune acest mare scriitor: „Lipsește 
o fiinţă umană de sentimente și, indiferent câtă logică 
ar avea, se va transforma într-o plantă. Sentimentele 
și omul sunt același lucru” 


Aurora senectuţii - chipul meu arată astfel: talen- 

tul înainte de toate, talentul şi mereu talentul, compor- 
tamentul, implicit răspunderea creatorilor şi stilul ca 
propedeutică a inimii şi pedagogie a înţelegerii, au fost 
perfect caracterizate de marele Călinescu, care releva 
că tăria gloriei literare se confirmă prin diafanitatea 
figurii reale, istorice a artistului. E de la sine înţeles că 
această figură reală istorică evoluează în aria 
spiritualităţii naționale. Și că pentru un artist autentic 
cunoașterea presupune efortul demiurgic de a ieşi 
chiar fără firul Ariadnei din labirintul tulburătorului 
mister. [...] 

Spiritul românesc înnoitor nu s-a dezminţit nicio- 
dată. Marii, autenticii făuritori de opere perene, 
personalitățile proeminente din toate domeniile de ac- 
tivitate umană, sunt în adevăr eternii noștri păzitori 
ai solului veșnic. [...] 

Toate acestea, tovarăşi, pe care vi le spun dumnea- 
voastră sau le-am spus până acuma, îl privesc pe crea- 
tor şi numai pe creator, în intimitatea atelierului lui 
inviolabil sub bolțile căruia se bucură de „domenium 
și imperium” adevărului cu „A” mare. Stilul este omul 
fără mască, un om care este și trebuie să fie obsedat 
de problema relaţiei dintre limbaj şi scriitură. O obse- 
sie fireşte constructivă, nu dezagregantă, a psihicului 
și-aşa destul de labil. Se spune că poetul este un „ma- 
gister ludi”, un magistru al jocului superior. De fapt, 
orice scriitor trebuie să fie un „magister umanitatis”, 
recreând lumea în lumina unei permanente uimiri şi 
prospeţimi, redându-i cetăţii roadele geniului său în- 
florit şi pârguit în lumina şi umbra, în căldura şi ră- 
coarea ei. Opera sa va dura astfel cât însăşi dăinuirea 
cetății fără moarte. 


Anexez un poem pe care vă rog să-l consideraţi 

parte integrantă a intervenției mele: „Între concesii și 
sicriu/ Există-un templu al tăcerii/ În care-aezii și tru- 
verii luminii / Intră prea târziu/ Întunecaţi de truba- 
durii concesiilor/ Tac solemn, țintind în tigvele de 
lemn/ Zădarnic cu tăcerea gurii”... (aplauze)... De- 


ienda est Carthagol 


Dan Deşliu 


Dan Deșliu: Are cuvântul Letay Lajos: se 
pregăteşte Ioan Alexandru. (Voci din public: „Să se 
vorbească mai tare”, „Nu se aude”, „Microfoanele sunt 
defecte”), Există două modalităţi de a contribui da eli- 
minarea acestui neajuns: cei de la catedră să vor- 
bească mai tare, iar cei care ascultă, să asculte mai 


incet” (Rumoare. Voci) 


Letay Lajos: Stimaţi colegi, (Voci, rumoare). De 
unde se aude mai bine? De aici, sau de aici? (Voci. Ru- 
moare) 

Stimaţi colegi, vă voi spune câteva cuvinte despre 


Poetul şi valoarea sa. Pe baza diviziunii sociale a 


muncii, Poetului îi revine misiunea să vadă ceea ce 
străbunii nu au văzut căci au spăşit, au ucis, au iubit; 
să cerceteze, să descopere frumuseți, adevăruri noi, ne- 
văzute şi necunoscute, să le proiecteze în conştiinţă 
prin (... unei munci umane, conceperea. Conceperea 
în acest fel a poeziei, a literaturii poate părea cam uti- 
litaristă şi practicistă, totuși rolul și valoarea ei sacială 
depinde și de această funcţie. Societatea care se apro- 
pie din acest punct de poezie şi care are nevoie de 
munca poetului ține cont de importanţa acestei munci, 
de marea investiție pe care o necesită creaţia. Dar poe- 
tul printr-o astfel de judecată a personalității şi 
creaţiei sale își va câştiga rangul social și uman pe 
care îl merită cu adevărat și afirmându-se astfel vor 
dispare multe mistificări, prejudecăţi, idei, concepte 
care provin fie din supralicitarea, fie din desconside- 
rarea care l-au însoțit în cursul vremurilor şi astfel el 
are de-acum posibilitatea să evalueze importanţa ce 
se acordă rolului și natural totodată, răspunderii poe- 
zadar. Cred că nu e cazul să mai subliniez rolul pe care-l 
ocupă poetul în societatea noastră socialistă. Dacu- 


mentele de partid cat vorbit în repetate rânduri despre 


acest rol, scoțând în evidenţă importanşa muncii de 
creaţie, contribuția sa de preţ la edificarea noii 
societăţi, formulându-se în același timp și cerințe care 
subliniază și ele importanţa acordată activităţii poe- 
tice. Poetul își împlinește misiunea atunci când 
socotește stima și considerația societăţii ca un impe- 


rativ al societăţii, mai direct al cititorilov și caută să 


răspundă cu exigență maximă faţă de propria sa 
creație acestor cerințe, Ele sunt tot mai mari, acum că 
suntem martori și părtași la gigantice construcţii ce 


deptișesc toate realizările de până în prezent şi care 

necesită o enormă energie creatoare. În amplul proces 
de democratizare care se manifestă în activitatea de 
zi cu zi, în practica socială, în rezolvarea treburilor 
obștești, mase largi primesc cu zel tot mai activ ceea 
ce reclamă şi presupune un înalt nivel de conștiință şi 
ataşament. 

Dacă mă refer la breasla noastră este nevoie de o 
creștere a eforturilor creatoare dacă într-adevăr poe- 
tul vrea să participe activ la această grandioasă operă 
constructivă. Poate nu voi jigni pe colegii mei poeți 
dacă mă voi folosi de o expresie din domeniul sportu- 
rilor. Nicicând lupta nu a fost atât de strânsă precum 
în zilele noastre pentru atingerea de noi rezultate în 
domeniul poeziei. Ceea ce străbunii noștri n-au văzut, 
căci au greșit, văd azi tot mai clar cititorii, iar prin- 
tr-o întinsă muncă de culturalizare tot mai mulţi pot 
formula ei înșiși aceste frumuseți și adevăruri. Cititorul 
de azi dispune de posibilităţi de judecare şi comparare 
a valorilor. După părerea unuia dintre confrații noștri 
de vază şi cu mare experienţă în patria noastră prin 
creșterea duratei învățământului obligatoriu (...) apoi 
în creaţiile populare, în culorile abstracte de pe piep- 
tare şi sumane, în ciopliturile (de viaţă) de pe porţile 
maramureșene și secuiești, în muzica lui Bartok, în 
concentrarea infinită a coloanei lui Brâncuși, în inte- 
lectualismul lui Poe? 

Pentru a înțelege noile creaţii poetice, cititorul tre- 
buie să depună şi el eforturi, trebuie să se lupte și, nu 
de puţine ori, cu conservatorismul său, cu prejudecăţi 
și automatisme; doar astfel cititorul devine colabora- 
torul poetului, doar astfel poate pricepe și acceptă 
(sic!) creația poetică, doar astfel va avea o influenţă 


modelatoare asupra vieţii sale. Străduinţa, strădania 

pentru cucerirea operei poetice înseamnă îmbogățirea 
spirituală şi sentimentală a cititorului. Semnifică sem- 
nul și rațiunea oricărui gen poetic şi să adaug: valoa- 
rea creaţiei poetice depinde de cât şi ce poate ea oferi 
lumii, cititorului. În acest fel poate ea să devină perenă, 
chiar dacă nu nemuritoare. Deci, în ultimă instanţă, 
rangul, mărimea unui poet este determinată de felul 
cum a știut el prin artă să-și ridice cititorii spre 


înălțimile omeniei. Mulţumesc. (Aplauze!) 


Dan Deșliu: Are cuvântul loan Alexandru. Se 
pregăteşte Marin Sorescu (Aplauze!) 

loan Alexandru: 0 să-mi fie foarte greu să... (Ru- 
moare, voci... O voce se detaşează) 

Dan Deșliu: Există o propunere, sugestie, dacă 
tovarășul loan Alexandru, credeţi, în aceste condiții 
mesajul său nu poate ajunge la ascultător, or așa ceva 
ar trebui să se petreacă firesc, atunci eventual să mai 
aștepte până când se restabilește... (Nu, nu, nu, stai jos 
- O voce! - Voci, Rumoare, gălăgie). 

loan Alexandru: Încerc să fac un efort să citesc... 
(Stai pe scaun - voce din sală) 

George Macovescu: Dragi tovarăși, aceasta este 
o aulă universitară. În aula universitară, dacă se păs- 
trează liniște se poate auzi din orice colț al ei. Aici se 
țin cursuri şi se pot auzi. Îl rog pe loan Alexandru, dacă 
nu poate vorbi acum, să amâne... 

loan Alexandru: Mâine nu pot sta, dar citesc 
acum și uitaţi că s-a făcut liniște... 

George Macovescu: Fiindcă după... îi rugăm pe 
organizatori ca pentru mâine să instaleze o staţie 
totuși, dar vedeţi că dacă se face liniște, aşa cum se 


cere într-o aulă universitară, ca şi cum se cere într-un 

Colocviu de Poezie, ne putem auzi. Așa că eu vă rog 
să-l ascultăm în liniște pe poetul loan Alexandru. Să 
înțelegem că nu poate vorbi mai tare și, totuşi, eu cred 


că-l vom auzi, 

Ioan Alexandru: Vă mulţumesc. lubiţi prieteni, 

Este pentru mine o mare cinste să mă aflu în 
această Cetate Sfântă a poporului român unde au lu- 
crat și-au viețuit şi au murit atâtea genii ale sufletului 
și graiului românesc, 

S-ar cuveni la început să aduc un prinos de dra- 
goste și de preţuire ctitorului poeziei moderne, Mitro- 
politului Dosoftei, ale cărui oseminte sunt spulberate 


prin cine știe ce părţi ale lumii. Se cuvine să aducem 


un prinos de dragoste primului Abecedar tipărit al 
limbii române, primului Abecedar tipărit de lacob 
Putneanu, alt Mitropolit aici la lași. Se cuvine altui 
Mitropolit cinstire care-a scos, iată, tot o primă carte, 
care se cheamă Varlaam, tot în această sfântă cetate 
a lașului. Și, de asemenea, să mă iertaţi că-l pomenesc 
și pe Veniamin Costache alt mare Mitropolit care tot 
aici, în laşi, a tipărit cărţile pe care Eminescu le purta 
în spate prin toate maghernițele Europei Acești mari 
ctitori de limbă sunt aici în laşi și acum, şi fără ei este 
foarte greu de imaginat Eminescu. Fără limba româ- 
nească pe care ei au cultivat-o și-au adus-o în cărţi, 
și-au trimis-o şi peste munţi la noi, ardelenii, care 
eram cât pe ce să ne pierdem limba. Vă rog frumos să 
primiţi acest prinos al meu sufletesc pentru cărţile pe 
care ni le-au trimis ei peste munţi în Ardeal, fără de 
care eu vă spun personal cu greu m-aş putea imagina 
poet. (Aplauze!) 

De aici şi de la Mănăstirea Neamţ plecau carele în- 
cărcate cu cărţi în Ardeal Ştiţi cât de important este 
acest lucru. Ei treceau cu carele încărcate, până în vâr- 
ful carului, erau cu țepuși, erau carele încărcate cu 
ceasloave și cu mineie și cu evangheliare care treceau 
în țara Ardealului Le-mprăştiau gratis prin sate, când 
ajungeau la Sibiu nu mai rămânea în care mai nimic. 
Dar erau primiţi acolo sărbătorește și cereau în schimb 
să le trimită la pomelnic la Neamţ chipul lui Avram 
Iancu spre pomenire. Asta-i generozitatea Moldovei 
pentru neamul nostru și eu cât voi trăi n-o să pot s-a- 
duc prinos de mulțumită acestor oameni blânzi și sfinţi 
ai Moldovei care au făcut atât de mult pentru sufletul 
nostru, al ardelenilor. Ca prinos acestor ctitori de 


limbă care culminează la un moment dat cu Eminescu, 

dar care nu se-ncheie cu Eminescu, eu n-aş îndrăzni să 
spun că poezia noastră este la un moment după 
Eminescu sau... eu cred că suntem într-o creștere. Su- 
fletul nostru este din ce în ce mai pregătit să ridice is- 
toria poporului român la acea nobleţe şi spiritualitate 
pe care ei cu drept se cuvine s-o poarte în cuvânt. Noi 
încă n-am exprimat toată măreția și frumusețea şi ex- 
traordinara bărbăţie şi eroism şi sfinţenie a istoriei po- 
porului român în cuvânt. Eminescu este, iertaţi-mă, 
abia un început. Noi suntem pe acest drum uriaș de 
asimilare a istoriei neamului nostru. Acestei asimilări 
și acestui moment este închinată cuvântarea pe care 
eu vreau s-o rostesc în fața dvs. 

Poezia este literatura care priveghează; ea este pri- 
veghi înainte de toate, veghea asupra valorilor morale 
și spirituale ale unui popor ce mărturisește o limbă, 
durând o istorie. În poezie cuvântul dobândește greu- 
tatea cea mai adâncă a sa. Este dezbrăcat de toate 
veșmintele sale exterioare, rămânând aurul, nucleul 
pur și dinamic care iradiază energia în sufletul omului. 
Poetul umblă cu acest primejdios nucleu care iradiază 
energie, este slujitorul acestei energii care numai în 
graiul poetului nu este analizată spre o folosinţă prac- 
tică, descriptivă, ci rămâne dezvelită întru iradiere 
spre înflăcărare și aprindere, spre potenţarea sufletu- 
lui omenesc către destinația sa ultimă. De aceea 
Hâlderlin bunăoară spunea că poezia este cea mai pri- 
mejdioasă dintre îndeletniciri, este copilul care umblă 
cu foc, apucă soarele cu sufletul, este tensiunea spiri- 
tuală maximă la care poate ajunge sensibilitatea unui 
om. Dovadă că mulţi dintre acești copii, dintre 
confrații noștri înaintași s-au expus celor mai mari pri- 


mejdii în viaţă practicând această nobilă și sfântă în- 


deletnicire. Este de ajuns să ne gândim la soarta lui 
Eminescu sau Hâlderlin, a lui Dante sau a lui Dostoievski, 
iar aici în laşi, la începătorul poeziei române, mitro- 
politul Dosoftei, care s-a expus unor primejdii excep- 
ționale, a luat pe Sfânta Parascheva în braţe, a plecat 
cu Ea în Polonia, şi-acolo, în pribegie şi-n sărăcie ex- 
traordinară, s-au întors moaștele în patrie, plânse 
de Polonia. Le-au scos noaptea de-acolo, cum ştim, iar 
oasele mitropolitului s-au împrăștiat în lumea străină, 
departe. Este o primejdie tot atât de mare la care a fost 
acest blând miel poet expus, tot aşa de mare ca şi ne- 
bunia lui Eminescu sau H6lderlin. 

De unde vine această greutate a cuvântului poetic? 
Poetul vorbește numai atunci când cuvântul pleacă din 
inimă, din anima. Suntem poporul care avem inima cu 
sufletul, una. Ca să poată ajunge la destinaţia sa, în 
inima celuilalt om, el trebuie cu necesitate să se în- 
carce cu cele mai adânci şi obiective gânduri, transfi- 
gurate de iubirea inimii, pentru a putea penetra uriaşa 
distanță, pe întuneric, ce desparte inimă de inimă. Cu- 
vântul inimii tale trebuie să facă acea spărtură vio- 
lentă în zidul catacombei prin care să străpungă raza 
aurorei, roua trandafirului imaculat sugerând-o. Avem 
de purtat această uriașă luptă cu zidurile babilonice 
ridicate între om şi om, avem de străpuns aceste cata- 
petesme ermetice, de spintecat aceste porți până la cer, 
aceste membrane cosmice despărțitoare ca să putem 
convorbi în dialog unii cu alţii. lar aceste porți nu se 
deschid cu niciun „hei-rup!” cu nicio violentare de 
suprafaţă. Trebuie să lovim aceste ierihoane 
despărțitoare cu trâmbiţa de aur a sufletului nostru, 
cu glasul inimii, singurul căruia munții şi întunecimile 


nu-i pot rezista. Aceasta-i problema poeziei dintot- 

deauna și a fiecăruia dintre noi. 

Cum putem lua legătura cu acea voce a inimii 
noastre pentru a putea pătrunde în sufletul seamănu- 
lui nostru cu vestea cea bună? Pentru că putem să ne 
adresăm omului la diferite straturi ale firii lui, îi putem 
atinge rațiunea, îl putem face să râdă, îl putem înspăi- 
mânta, îl putem îndemna la lucru sau la lene, la petre- 
cere sau la tristeţe, şi oamenii a căror inimă n-a fost 
niciodată săgetată de lacrima cântecului să rămână 
pe mai departe în somnul lor şi omul să îşi socoată 
viața sa una de suprafaţă, mulțumită cu aceste violen- 
tări raţionale sau sentimentale care ar veni în contact 
cu fiinţa lui din partea unui apel al cuvântului care nu 
pleacă din straturile ultime, din acel nucleu de foc al 
inimii omenești. Dar ca poezia să poată atinge coarda 
ultimă a inimii omului, ca potirul inimii celuilalt să se 
deschidă, cuvântul, acest cuvânt trebuie smuls dintr-o 
vatră, dintr-o matcă, smerenia și rânduiala spirituală 
a unui popor. Oricât de bogat aş fi eu de unul singur, 
ca să fiu primit în inima celuilalt, (ca) și celălalt să se 
poată deschide inimii mele, trebuie să vin spre el cu tot 
cosmosul, să-l asaltez cu mai mult decât poate eul meu 
singur şi izolat purtat și eliberat, oricât de genial aș fi. 

Ca să deschid inima celuilalt trebuie să fi fost eu în- 
sumi deschis apelului istoriei, a celorlalți dinaintea 
mea ca să-l pot face pe om să se abandoneze rostirii 
mele, trebuie eu însumi să mă fi abandonat vocii isto- 
riei poporului meu. (Aplauze!) 

Numai la acest apel al unei voci istorice a unei 
inimi-matcă, a unui suflet devenit caliciu — păstrător 
al experienţelor spirituale ale unui popor, inima celui- 
lalt se deschide, sanctuarul își ridică porţile să pă- 


trundă împăratul măririlor. Inima mea trebuie să 

devină patrie, trebuie să vestească putinţa locuirii 
omului într-o paternitate incoruptibilă. Cu crinul pa- 
triei în mână dau eu asalt inimii celuilalt, cu sorţi, 
poate, de izbândă. lar pentru că patria a devenit cu- 
vânt, cuvântul trebuie să devină patrie. Aceasta-i lu- 
crarea de aur a fiecărui poet adevărat în graiul 
părinţilor săi. Trebuie să te umilești până la pământ 
ca apoi să te poţi înălța cu o limbă imaculată până din- 
colo de stele. Această chenoză în amănunt, această 
renunțare ca să te poţi înălța este condiţie fundamen- 
tală a existenţei fiecărui om, cu precădere a celui care 
caută să edifice prin cuvânt pe semenii săi. A cobori în 
vadele istoriei neamului nostru, în jugul greu al răb- 
dării și-al durerii, a dobândi cheile suferinței pentru a 
intra în cămările de nuntă ale nădăjduirii neamului 
nostru, aceasta este povestea fiecăruia dintre noi. 
Plâns-am noi îndeajuns pe lespezile reci, tocite de ge- 
nunchi și rugi, veacuri de-a rândul aici în Carpaţi, de 
milioanele de anonimi care au plămădit ființa graiului 
și-a neamului nostru prin veacuri de urgii și de jertfe, 
cum puţine popoare s-au învrednicit în istorie? Spre 
această inimă a neamului nostru trebuie să subțiem 
ființa noastră, să mistuim eul nostru propriu pentru a 
ajunge cu lacrima la steaua eternității. 

Suntem aici, la lași, în chilia trudei lui Eminescu, 
stăm pe lada cu manuscripte a strămoșilor noștri, pe 
care Eminescu o căra cu el prin mansardele Europei, 
suntem pe capul lui Dimitrie Cantemir, descifrând is- 
toria hieratică a neamului nostru, suntem lângă can- 
dela mitropolitului Dosoftei, întâiul poet blând ca un 
miel, învăţat ca un rege, smerit ca un păstor şi sfânt ca 
un părinte. (Aplauze, aplauze!) Suntem în convoiul 


celor care-l plâng pe Veniamin Costache, ctitorul limbii 

române moderne, în şcoală şi sanctuar, pe care au 
învățat Eminescu, aici la laşi a fost catedrala funda- 
mentală a limbii române. Rostul nostru ca poeţi este 
precis circumscris în istorie de înaintașii noștri, 
întemeiaţi în tradiţia poporului nostru, în tot ce are el 
sfânt şi curat şi nepieritor, printr-o muncă adâncă și 
sistematică. Să ridicăm în curând istoria acestui neam 
către eternitate! Să străbatem vămile de ignoranță şi 
întunecimi ce ne înconjoară, printr-o asimilare a ceea 
ce universalitatea neamurilor a lăsat moştenire. 
Dosoftei cu o lacrimă plânge pe Psaltirea prorocului 
David, trudind să o transpună în graiul românesc. lar 
cu alta plângem poema originală a istoriei poporului 
român. Eminescu sângerează cu un şold atins de 
raţiunea kantiană pe textele indice și europene și cu 
celălalt atins de lacrima boului mușatin lângă mor- 
mântul sfântului nostru Ștefan. Sadoveanu șterge la- 
crimile Bizanțului cu năframa maicii sale de pe 
obrazul păstorului carpatic; Iorga plânge cu Ioana 
d'Arc la Paris ca să-l poată ferici între sfinţi pe 
Brâncoveanu și pe fiii săi. Calea noastră, a celor ce 
ținem focul în mâini în fiecare dimineaţă este foarte 
limpede săpată în stâncă de jertfa înaintaşilor noștri. 
(Aplauze, aplauze!...) 

Cu istoria neamului nostru în suflet, cu mintea în- 
noită în albiile fluviului focului spiritual universal, tre- 
buie să adăugăm încă o piatră de diamant la temelia 
patriei române în univers. Trebuie să-i biruim eul per- 
sonal cu apucăturile şi neputinţele sale, înjugându-l la 
binele obiectiv al poporului nostru; ca să ai dreptul să 
vorbeşti trebuie de o mie de ori să fi renunţat la 
aceasta; ca să ai dreptul să fii sincer trebuie să lupţi 


împotriva sincerității obiective. Nu cu sinceritatea 


orișicui se face poezie, ci cu inima înaltă a celui curățat 
pentru aceasta. Când îţi intră cineva în casă, nu-l 
primeşti cu gunoiul din ea, ci cu tot ce ai mai frumos. 
(Aplauze!) Cantemir spunea: „moldovenii nu-și aruncă 
gunoiul în fața casei să-l vadă toată lumea, ci acolo în 
dos, ca pridvorul casei s-adune lumina viței de vie 
sărbătorești spânzurată la intrare” Au năpădit buru- 
ieni multe în literatură, la cuvânţ; urâtul şi agonia, mi- 
zerii personale, subiectivităţi care se revendică sincere, 
din care-și fac idoli de adorat, şi asta se cheamă uneori 
poezie; texte în care nu poţi sădi un fir de iarbă. O mare 
parte din literatura modernă arată așa şi daţi-mi voie 
să spun că nu aceasta este calea cea ziditoare pentru 
adevărul cuvântului poetic. Suntem într-o vatră, în 
duhul unei patrii, al unei tradiţii din care au izvorât 
Eminescu și Sadoveanu, Luchian şi Enescu şi-atâţia 
alții, şi trebuie să ştim ce poate păstra ca moștenire 
acest pământ ce duce prin istorie, în spate pe aripe, 
Putna şi Voroneţul. Unii critici, bunăoară, îl imită pe 
Lovinescu, care îl nega pe nedrept pe Sadoveanu, dar 
înainte să fi trudit ca Lovinescu pe textele lui Homer 
sau Vergiliu. Pivniţele Academiei Române sunt pline cu 
saci de manuscripte ale neamului nostru, încă nepu- 
blicate și nerăsfoite şi înainte de a avea dreptul să te 
exprimi public se cere oleacă de umilință, pe truda 
înaintașilor. (Aplauze!) 

Fraţi poeţi, nu putem face lucru de durată fără a 
lucra cu mâna şi cu mintea şi cu sufletul nostru pe- 
această moștenire, pe-această moştenire naţională şi 
pe-aceste moșteniri universale care nu sunt multe. Tre- 
buie să punem osul nostru cuvânt cu cuvânt; sunt atâ- 
tea capodopere încă neaduse în graiul românesc; apoi 


toată tradiția noastră uriașă care zace încolbăită şi 

necercetată. Pe ulițele Constantinopolului, într-o 
dimineaţă de august, după 6 luni de chinuri, 
mucenicește îndurate, din Vinerea Patimilor când a 
fost luat din scaun până la Sf. Mărie când a fost mar- 
ărizat, Constantin Brâncoveanu cu cei patru fii ai săi 
desculți, în cămăși albe, cu capetele-n braţe; sângeră 
la temelia României moderne. (Aplauze frenetice!) 
Câte poeme s-au scris despre Brâncoveanu în România, 
ce-ar fi făcut o ţară ca Franţa care are o fată ca loana 
dArc șia ridicat catedrale de poeme pentru ea, cât am 
făcut noi literatură patriotică de rang pentru acești 
mari oameni? Pe dealul Furcilor, în Ardeal, spânzurați 
cu capul în jos, Horia şi Cloşca pe crucea veacurilor de 
suferinţi ale ideologilor transilvani nu-și pot da duhul 
până-i primim întru odihnă în sufletele noastre. Care 
poate fi obiectul scrisului nostru dacă nu această isto- 
rie în primul rând?! Poate fi ceva mai nobil pentru un 
poet român decât să se învrednicească să ridice în cu- 
vânt această istorie? Dar spre această istorie nu poţi 
veni oricum, trebuie cămaşă de nuntă, trebuie straiul 
țesut din sudoarea muncii şi-a privegherii, şi asta stă-n 
putinţa voinţei noastre de-a împlini, de-a deveni oa- 
meni morali, patrioţi adevăraţi, cărturari ca şi 
Eminescu și Cantemir, oameni ai slujirii ca Dosoftei şi 
Crimca, patrioți ca Alecsandri și Iorga. Patria trebuie 
să devină cuvânt, cuvântul trebuie să devină patrie. 
Aceasta-i lucrarea de aur a fiecărui poet adevărat în 
graiul părinților noştri. A te ridica din întuneric la lu- 
mină, din bezna egoismului propriu la aurora nădăj- 
duirii tuturor, a scrie acel imn al bucuriei și-al înfrățirii 
care animă sufletele în finalul Simfoniei a IX-a, este su- 
prema lucrare şi izbândă la care râvneșşte fiecare poet 


adevărat. Astăzi ca și totdeauna, sufletul omului înse- 


tează după lumină şi frumuseţe, după dragoste şi îm- 
păcare, după armonia eternei comuniuni, aceasta fiind 
însăși vocaţia lui. A intra în cămara semenului tău cu 
raza-nrourată a bucuriei, cu ramura de crin bineves- 
titora păcii și dragostei curate, a jubila cu ciocârlia în 
zorii fiecărui cuvânt pe colinele acestui sfânt pământ 
românesc, a preamări stele şi oameni, sanctuare şi 
cetăți în logosul lor izbăvitor, iată mistuitorul dar al 


sufletului poetului! (Aplauze, aplauze prelungi!) 


Dan Deşliu: Vorbește Marin Sorescu, se pregăteşte 


Ioanid Romanescu (Aplauze!) 


Marin Sorescu: Discuţia despre poezie nu se poate 
substitui poeziei însăși. Nimeni n-a creat poezie din 
vorbă-n vorbă. Da, dacă stau să mă gândesc bine, dar 
sunt bune oricum aceste dansuri în jurul focului sacru, 
facere de vânt care să întreţină măcar ritmul, dacă 
rima pare iremediabil pierdută. Ca întotdeauna, în ast- 
fel de prilejuri, vor ieşi foarte în faţă cei care au mai 
puţine tangenţe cu subiectul, împrejurarea fiind năs- 
cocită parcă pentru ei anume ca să se manifeste, să-și 
reafirme poziţiile şi să-şi revendice locul împins înapoi 
în perioada dintre consfătuiri, din cauza conspirației 
criticii care și-a dat mâna cu editurile. Se vor povesti 
arderi colosale din care n-a curs pe alambic măcar un 
strop de esență, folosul pierzându-se pe recipient. 

Desigur, editurile n-au lucrat cum trebuie; s-a pu- 
blicat prea puţină poezie slabă în reviste, acestea năs- 
cocind poeţi mai slabi decât cei care există la noi, 
paradox, paradox... şi una peste alta, soluţia lirică s-a 
diluat. Tinerii se vor plânge că n-au fost înţeleși, iar se- 


niorii le vor mai explica-o o dată. Vor fi veştejite 

boema, spiritul de bere al vinului, infinitivul lung are 
ce căuta aici, infatuarea, lipsa de cultură, cei care 
n-au timp să scrie vor teoretiza sterilitatea cu citate 
din Mateiu Caragiale şi Mallarme, cei cu disponibilități 
le vor riposta în versuri. Evident, părțile vor fi împă- 
cate cu scuze de ambele laturi. Avem nevoie şi de poeți 
care scriu puţin, ba chiar deloc, dar care trăiesc auten- 
tic condiția poetului, avem nevoie şi de poeţi care să 
scrie oricum ca să existe și poezie scrisă. 

Critica nu şi-a făcut datoria! Critica nu şt-a făcut 
datoria: (Două puncte) străinătatea nu ne cunoaşte. 

În concluzie, există poeţi buni la noi, doi-trei dacă 
sunt mai slabi, dar sunt deja în grija secţiei de poezie 
şi minunea se poate petrece dintr-o clipă în alta. 
(Aplauze!) 

Da, avem o generație de poeţi maturi. Dar ce zic 
una?! Două, trei, patru, toate generațiile au dat poeți 
maturi care se află în sală. 

Discuţiile au clarificat multe probleme — se va zice. 
Foarte bune discuţiile, chiar dacă nu se pot substitui 
poeziei. Întorcându-ne acasă, cei care vorbesc mult 


despre poezie nu sunt ascultați de aceia care o scriu, 


după cum cei care găsesc câini nu citesc anunţurile 
celor care-au pierdut un câine. (Rumoare, aplauze!). 
Încă un exemplu de procese paralele care merg la înfi- 
nit. 

În final, simt că această consfătuire şi-a atins pe 
deplin scopul, mai pe deplin poate decât cea despre cri- 


tică şi 


decât cea despre dramaturgie. Cineva va pro- 
pune să mergem în grup să înfigem o floare în Teiul lui 
Eminescu. Cu acestea... declar deschise discuțiile pe 


marginea celor afirmate mai sus. (Aplauze!) 


Dan Deșliu: Invit să ia cuvântul Ioanid 


Romanescu. 


Ioanid Romanescu: Din tot ce omenirea fră- 
mântă în plan spiritual, un procent infim se exteriori- 
zează prin scris. Am putea spune că puţinul adunat pe 
hârtie nu e decât exprimarea unei profunde nostalgii, 
rezultatul contemplării a ceea ce am trăit cândva, 
urma unui plâns universal. Şi totuşi, se mai afirmă că 
se scrie prea multă literatură, se acuză îndeosebi o 
inflație de poezie, dar, în celelalte domenii ale 
activității umane, doar cuvintele folosite îşi probează 
utilitatea? În măreţia sacrificiilor sale, de-a lungul îs- 
toriei, poporul român a opus forței şi poezia. Faptul că 
a rezistat nu e un miracol. Dacă numai pe parcursul 
câtorva secole, atâția oameni de seamă ai noştri au 
sfârşit prin decapitare, aceasta-i o dovadă că ei erau 
şi poeți. Pentru că poeţii au capetele cele mai greu de 
întors. Trăim o epocă favorabilă, reunindu-ne ca 
exponenți ai unui popor-artist, acest prim colocviu de 


poezie constituie un moment sărbătoresc nu numai al 

culturii noastre, ci și al libertății noastre. 

După cum foarte bine cunoaşteţi, e posibil ca peste 
miliarde de ani, dacă universul va fi în contracție, să 
nu se mai știe nimic despre Homer, Shakespeare, des- 
pre Eminescu, sau despre vreunul dintre noi. Dar, până 
la faza aceea de sori suprapuși, dezintegraţi, omenirea 
nu se poate lipsi de ceea ce-i înfrumuseţează existenţa. 
Se cuvine să ne punem cu toată seriozitatea întreba- 
rea: în ce măsură reuşim noi, cei de aici şi de astăzi, să 
înnobilăm sufletele semenilor. De obicei, la întruniri li- 
terare, luările de cuvânt ilustrează cu generozitate 
gama de stiluri: metaforic, sofisticat, aluziv, direct, pa- 
rabolic, epatant, ironic, didactic, în fine, înşiruirea mea 
nu e completă şi nu păstrează o anume ordine. Din- 
tr-un deosebit respect faţă de dumneavoastră şi față 
de un asemenea moment al literaturii române, aș vrea 
ca de această dată să fiu cât mai departe de stilul poe- 
ziei mele, de rostirea orgolioasă. Cu sentimentul că 
măcar o parte din ceea ce voi spune s-ar putea să vă 
reţină atenția, daţi-mi voie să exprim, cu sufletul des- 
chis, câteva opinii despre activitatea pe care o 
desfășurăm. 

Revistele și editurile încă mai oferă spaţiu unor ver- 
sificări care, prin simpla înşiruire a numelor de dom- 
nitori sau prin vehicularea unor simboluri scumpe 
tuturor, dar devenite de mult locuri comune pentru 
poezie, sunt considerate demne de apariţie. Ar fi cazul 
ca redactorii să respecte în mai mare măsură verdic- 
tele criticii, se vede că oricât sunt de „bubuiţi” în cro- 


nici şi 


recenzii, veleitarii spun „bine, mersi!” şi continuă 
asaltul. Trebuie să recunoaştem: insistența lor este fa- 
cilitată şi de faptul că poeţii remarcabili nu sunt pe 


fază uneori; dacă în industrie funcționează câte un 


sector numit control de calitate, care poate să decidă 
imediat ce e bun și ce nu, verificarea produsului artis- 
tic se face într-o mai mare perioadă de timp. Însă, ort- 
cum, un control de calitate, ba încă destul de larg la 
suflet, există şi pentru noi. Ca să verifici, trebuie să te 
pricepi. Să fii în chestie, vorba lui Maiorescu. Am re- 


ire şi o 


marcat o îmbunătăți diversificare a formelor 


prin care se difuzează poezia în biblioteci, în unități de 
învățământ, în librării, în dialogurile noastre cu pubii- 
cul, la radio şi televiziune. Însă destule inițiative ar fi 
încă de luat în seamă. Spre exemplu, ar fi bine ca fie- 
care revistă să facă publicitate susținută celor mai 
bune lucrări ale unei edituri; pentru cărțile editate în 
tiraje mici, bibliotecile volante şi-ar dovedi din plin uti- 
litatea. Ar fi bine ca debutul literar radiofonic sau tv 


să fie prezidat de către un scriitor de prestigiu. Vizavi 

de privilegiul de care se bucură un interpret de muzică 
ușoară, nu mă îndoiesc nicio clipă că discuri pe care 
s-ar imprima Pe un papirus de Philippide, Vasco da 
Gama de Gellu Naum, Mistreţul cu colți de argint de 
Ștefan Augustin Doinaș, Elegii de Nichita Stănescu, 
poeme de atâţia alții, ar constitui un act de con- 
siderație în plus a autorilor respectivi și a minunatului 
nostru public. Recent, mi-a atras atenţia un eveniment 
cultural de mult aşteptat: deschiderea Teatrului de 
poezie. Felicitându-i pe toți cei care au contribuit la 
înălțarea pe scenă a unui excepțional protagonist, cu- 
vântul frumos și încărcat de sensuri al poeziei, Îmi ex- 
prim încrederea că un asemenea așezământ va fi 
mereu un loc de atracţie fascinant, o istorie literară 
vie. 

O categorie de oameni care nu sunt poeți, dar care 
trăiesc dintr-un anume fel de poezie, ar trebui să fie 
inițiați în domeniu. E vorba de textierii de muzică 
ușoară. Ar fi inutil să prezint câteva mostre din 
creaţiile lor, căci oricât ne-am abţine, râsul ar inunda 
sala. Părerea mea este că ei nu trebuie lăsaţi la perife- 
ria literaturii, că ar putea fi găsite mijloace prin care 
ei să intre măcar în posesia unor măsuri de tehnică a 
poeziei, căci talent cine să le dea? Pe de altă parte, vina 
o poartă şi compozitorii care acceptă cu ușurință orice 
text, fără a-i interesa şi părerile unor poeţi, nu ale unor 
alți textieri. Dintre membrii Uniunii Scriitorilor, 
reprezentanţii lirici sunt cei mai numeroși. Dacă avem 
în vedere că unii dintre prozatori, dramaturgi şi critici 
au debutat ca poeți, sau continuă să publice poezie, şi 
chiar foarte bună, numărul nostru e şi mai mare. Pen- 
tru că eu înţeleg prin poezie nu numai operă vorbită 


Sau scrisă, ci și un mod de viaţă, blândeţe și generozi- 


CULTURII ROMÂNE. IA 


tate față de cei din jur; niciodată nu m-am alăturat 
celor care provoacă și întreţin false competiţii între 
scriitori. Chiar şi cele mai neînsemnate incidente ale 
noastre nemulțumesc publicul. Opera de artă fiind uni- 
cat, să nu concurăm decât cu noi înșine. 

Până nu de mult, ne prezentam în fața lumii în spe- 
cial prin creația folclorică. E bine că facem tot mai cu- 
noscută pe alte meridiane și arta noastră cultă, 
inclusiv poezia; că reliefăm imaginea vieţii noastre spi- 
rituale. Dar și în această direcţie primul cuvânt ar tre- 
bui să-l aibă criticii, numai ei pot stabili ierarhii 
valorice în afara oricăror inamiciţii. 

I-ar veni foarte greu cuiva să demonstreze că 
Eminescu ar fi fost Eminescu dacă ar fi stat numai la 
Botoșani sau la lași. De asemenea, i-ar veni foarte greu 
să demonstreze că un alt poet care a colindat atâta 
lume, a dat o operă mai valoroasă decât Bacovia. Aţi 
înțeles desigur la ce mă refer. Nu invidiez pe nimeni, 
sunt în afara acestui sentiment. Nu aduc nimănui 
vreun reproș. Dar parcă tot mai bine ar fi să se res- 
pecte hotărârea în legătură cu trimiterile în străină- 
tate. În zece ani nu am plecat decât de două ori din 
țară. Ce ar trebui să propun - plecare o dată la cinci 
ani sau de cinci ori pe an cum pleacă alţii? Îmi exprim 
și cu această ocazie încrederea în majoritatea puncte- 
lor de vedere ale criticilor literari; ba mai mult, îi asi- 
gurcă în eventuala alcătuire a unei antologii din ceea 
ce am publicat până acum, voi ţine seama de 
observaţiile ce mi s-au adus, dar nu voi fi de acord cu 
obositoarele clasificări întocmite de ei mai ales în ul- 
tima vreme, pe vârste, pe căprării, pe tematici, pe 
modalităţi lirice, pe criterii inventate. Dacă mi se per- 


mite o replică, iat-o: Sunt conștient că arta e o 

revoluţie continuă, în care e nevoie numai de soldați. 


Toată viaţa voi face parte, prin ceea ce scriu, din cea 


mai tânără generație” (Aplauze!). 


Nora luga (Discursul ei este într-o notă tristă, cu 
tonurile melancolice şi grave, arătând suferinţă, de- 
zamăgire, disperare surdă): Stimaţi colegi, nu emoția 
este cea care acum în fața dumneavoastră îmi dă o 


şi 


stare neplăcută, ci un anumit sentiment de derută 
de jenă, ca nu cumva, în acest moment, când am prile- 
jul să mărturisesc tot ceea ce mi-am repetat 8 ani în 
şir mie însămi, acum în această lumină a împăcărilor 
şi promisiunilor, cuvintele mele să nu cumva să cadă 
ca o lovitură stridentă în pauză spărgând armonia. 
Nimic mai ridicol decât să te pomeneşti vorbind despre 
ceva ce nu mai există, nimic mai ridicol și mai agasant 
decât să-i reproșezi unui om apropiat o vină, când vezi 
că-ncearcă să se-ndrepte. Avalanșa de poezie adevă- 
rată publicată în ultimele luni m-a făcut nu numai să 
sper, dar chiar să cred cu fervoare că timpul celor 
şapte voci slabe a trecut şi de-acum înainte răsar soa- 
rele și cuvântul şi inima. 

Dar eu am avut mereu această neșansă; poate tot 
răul e spre bine, de-a ieși din casă, de-a ieşi din mine 
într-un timp nepotrivit. De aceea simt că trebuie să 
vorbesc oricum, pentru că nu despre rău este vorba, ci 
destinul rămas în carne după trecerea lui, cum spune 
cel mai bun prieten al meu. 

Se-ntâmplă ceva cu poeții; nu ştiu, poate nu numai 
aici, la noi, poate pretutindeni, acesta este destinul 
poeților: să fie din când în când sacrificați lent sau bru- 
tal, cu perfidie sau cu pumnul în gură, există nenumă- 


rate metode de a ucide poetul. 


Poetul este un om ca tot omul; trăind doar mai ex- 
ploziv, uneori paroxistic, îmi permit să spun, întâmplă- 
rile lumii. El este şi puțin cabotin. Un cabotin naiv şi 
sublim, asemănător cu actorul, dar, dacă vreți, un 
actor inventat, un negativ al acestuia. Actorul este în- 
truchiparea superbelor sale tumbe exterioare, poetul 
este un clown care ştie să râdă şi să plângă frumos, dar 
nu cu lacrimile ochiului, ci cu cele ale ființei lui secrete. 
Există poeți înflăcărați, puternici, care urcă la tribună, 
vorbind în numele unei omeniri întregi, poeți care 
aprind fulgere cu pretenția că pot schimba rosturile 
așezărilor leneşe - și alții care nu pot vorbi decât în 
numele lor şi-n felul lor, poeţi muţi ca o lebădă. La ră- 
dăcina oricărei creaţii stă durerea sau frica; orice poe- 
zie începe şi se sfârşeşte cu o mare tristeţe. Cine 
înțelege acest lucru nu mai priveşte cu suspiciune şi cu 
dispreț tristețea poetului; cine trăieşte în carnea lui 
aceste cuvinte nu-i poate arunca în față vorbele: „n-ai 
dreptul să fii trist într-o societate atât de minunată; 
de ce mimezi durerea când ai tot ce-ţi trebuie ca să 
trăieşti bine? 

Dar cine-a scornit că tristețea s-ar justifica numai 
printr-o presiune traumatizantă exercitată de socie- 


tate asupra individului, când există atâția factori ex- 


Nora higa. 

trasociali şi extrapolitici care ne determină încă de la 
naștere ca fiinţe înzestrate cu darul tristeţii. Numai 
faptul că trebuie să murim, pânda bătrâneții, sfârşitul 
tuturor lucrurilor, neputința de a mai reface din me- 
morie un chip pe care l-ai iubit cândva, tristeţea ado- 
lescentului, tristețea femeii de 40 de ani, tristețea 
poetului. 

Și-atunci, sentinţa omului de la birou — 7 ani de zile 
la toate editurile, în toate redacțiile revistelor, „regret, 
nu pot face nimic, poeziile dvs. sunt prea triste, nu sunt 
reprezentative pentru societatea în care trăim”, stupi- 
ditatea fără margini... (laus justitiae bietul Erasmus). 
Tineretul trebuie să crească liber şi fericit, minunat. În 
cartea de română de clasa a IV-a primară, din poezia 
Ce te legeni, codrule? sunt omise versurile: Și se duc 
ca clipele/ Scuturând aripele/ Și mă lasă pustiit/ Ves- 
tejit şi amorțit/ Și cu doru-mi singurel/ De mă-ngân 
numai cu el” 

Din manualul de clasa a X-a, cuprinzând literatura 
română de la Macedonski și până la Ana Blandiana, 
lipsește Bacovia. Tudor Arghezi figurează fără îndo- 
ială cu cele mai reprezentative poezii ale sale: Belşug 
și Cel ce gândeşte singur. lar lon Barbu nu este po- 
menit deloc, ca şi Ion Pillat, Vasile Voiculescu, lon 
Vinea, Adrian Maniu ş.a.m.d. Te întrebi cu stupefacție: 
de ce? 

Pe lume au existat întotdeauna tabu-uri; bine-bine, 
spun, nu se poate pentru că nu este reprezentativ pen- 
tru momentul actual. Dar până când vor tot trebui 
până și marii noștri morţi să treacă mereu pe la cadre? 
(Aplauze!) 

Bacovia pentru că e prea trist, lon Barbu pentru că 


e prea ermetic, V. Voiculescu pentru că e prea mistic; 


3 


copiii noștri trebuie păziți, ei trebuie încă din puber- 
tate să înveţe ceea ce este primejdios pentru destinele 
țării lor, ei trebuie de mici să ştie să se cenzureze și asta 
într-o societate în care, chipurile, nu mai există cen- 
zură. Cine, vai, cine alcătuiește aceste manuale?, 
cine-și permite să mutileze poezia dintotdeauna a 
acestui popor, cine ucide din germen poetul, în sufletul 
larg deschis către întrebările lumii, ale acestui uriaș 
poet virtual care este adolescentul? 

Când librăriile şi paginile revistelor noastre sunt 
pline de studii prestigioase despre aceşti zei ai cuvân- 
tului românesc, cine îndrăzneşte şi cu învoirea cui ase- 
menea odioase epurări? 

Și-apoi, când ni se spune că de destinele literaturii 
trebuie să răspundă scriitorii înșiși şi că poetul are 
dreptul să se exprime cu cele mai variate modalităţi 
de expresie, de ce experimentul, în poezia românească, 
a avut în ultimii 7 ani un statut special de „persoana 
non grata”? Totul se înnoiește pe lumea asta, lumea 
materială și substanţială şi substanța gânditoare. Spi- 
ritul omului suferă de o boală cronică: plictiseala. Insul 
modern devorează totul extrem de repede: înnoirile 
peisajului, ale hainelor, ale modului de viață, ale jocu- 
lui sau ale războiului de-a lumea, formulele schimbate 
ale felului de-a spune ceea ce s-a spus de prea multă 
vreme cu aceleaşi cuvinte, sunt necesare ca aerul şi ca 
apa. 

Mi s-a adus acuzația, şi presupun că nu numai mie, 
nu-mi îngădui atâta vanitate de a mă considera lebăda 
neagră, că experimentul poetic este mimare, că nimic 
nu este autentic în aceste căutări, întrucât ele nici nu 
sunt căutări, ci numai import de poezie de-aiurea. Li- 


teratura unei ţări este un organism viu; ea trebuie să 

parcurgă după o dialectică riguroasă existenţa în al- 
cătuirea celulelor cele mai ascunse, toate ciclurile ei 
de viață. De aceea poetul ar trebui să fie crezut că în- 
tr-un moment de revelaţie a descoperit, să zicem, aici, 
la noi, în anul 1964, suprarealismul, fără să fi auzit 
până atunci niciodată de existenţa unui asemenea cu- 
rent. Aşa cum cel care a descoperit, să zicem, prin se- 
colul al XVIII-lea, nu știu exact, pila magnetică, nu 
cunoștea faptul că un alt ins, nu se ştie nici azi dacă 
pământean sau stelar, inventase cu cel puţin două mi- 
lenii înaintea lui un obiect identic. Și-așa se întâmplă 
că poezia unei țări trece inevitabil prin toate fazele de 
creștere ale poeziei universale, indiferent dacă 
întreţine sau nu un contact permanent cu fenomenul 
acesteia din urmă. Deoarece trupul și spiritul omului 
de pretutindeni sunt identice cu alcătuirea lor şi 
diferenţiate doar prin stadiile de dezvoltare la care au 
ajuns, iar drumul lor trece neabătut prin toate încer- 
cările, supunându-se unei mari unităţi a tuturor ros- 
turilor sau nerosturilor acestui univers. 

De aceea, orice interdicție a experimentului, orice 
opreliște în nevoia poetului de a spune ceva într-un fel 
anume doar al lui, este o amputare în ființa poeziei şi 
mutilează în cele din urmă partea spirituală a unei 
țări 

Spuneam la început că există multe feluri de a 
ucide poeţii. Se vorbeşte mult şi de mult că în ultimii 
ani s-a înregistrat un declin în producţia noastră lirică, 
nu cantitativ, ci valoric. Multe voci întâmpinate la 
sfârșitul deceniului VII, cu exaltare, au amuţit vreme 
de optani. Nu vreau să cred că este un dat al românilor 
să se entuziasmeze pe moment şi să uite la fel de re- 


pede. Oameni de mare sensibilitate şi de incoruptibilă 


ținută morală și-au dat atunci girul unor poeţi aflaţi 
la primul sau la al doilea volum. Unul dintre ei, poate 
cel mai bun, nu se mai află printre noi - mă refer la 
Miron Radu Paraschivescu. 

Să se fi înșelat acel om atunci, acel om care a dat 
certificate de scriitori unor mari personalităţi ale lite- 
raturii noastre de azi, ca Marin Preda sau Geo 
Dumitrescu? Există poeţi cu viață scurtă; pe unii îi 
abandonează poezia, alții renunţă deliberat la ea, un 
Ion Barbu la noi, un Arthur Rimbaud aiurea, dar nicio- 
dată moartea poetului nu survine înainte de a-şi fi con- 
sumatarderea totală. Nu cred că acești tineri poeţi au 
sucombat pentru că nu mai aveau ce spune; tăcerea 
lor nici nu este, de fapt, o sucombare, ci un mutism care 
li s-a insinuat perfid, o neputinţă de a spune altfel şi 
altceva decât le dicta ființa lor lăuntrică, o incompa- 
tibilitate la mimetism. Și apoi - neîncrederea. Aici in- 
tervine marele, uriașul rol pe care societatea îl joacă 
în existenţa poetului. Deși retras în apele lui interioare 
ca un făt în tulburele lichid amniotic, poetul are per- 
manent nevoie de acel cordon ombilical care îi 
întreține legătura cu ființa maternă, cu poporul, cu 
lumea; fără această legătură, poetul moare, niciun 
poet nu poate fi atât de vanitos şi-atât de extaziat în 
fața propriului său chip, ca să nu înceapă să se-ndo- 
iască de faptul că este poet, când timp de 8 ani de zile 
primește numai refuzuri. Si-așa apare, încet-încet, 
amânarea, senzaţia inutilităţii, tăcerea, sau domesti- 
cirea. Nimeni nu-ţi mai rostește numele. Numele tău 
devine un tabu, un tabu au fost vreme de atâția ani 
aceste cuvinte ale limbii române. Uneori explodam pe 
o hârtie de prea mult soare, scriind: Doamne, minunea 


de-a fi! Și pe biroul redacţiei această atât de laic deve- 

mită întenjecție dispărea sub piu lectorului, ȘI câte şi 
mai câte, 

Dar, îată, un miracol s-a petrecut peste noapte: de 
căteva luni văd cu bucurie că poezia adevărată începe 
sar să se rostagolească şi totul e ca o revelaţie, când 
acest bhucraa ar Și trezit să fie cel mai firesc dintre lz- 
cruzi, Angela Marinescu, Marius Robescu, Ion Minea... 
Aud că a apărut cartea lui Daniel Tarcea; peste puţin 
vor apărea poeziile lui Virgil Mazilescu, ale lui Vasile 
Vlad, ale lui George Almosnina, ale luă Mihai Pelin, ale 
Norei iuga, Toate la Editura Cartea Românească, De 
ta cine să aştepţi înțelegere dacă nu de la ai tăi? Și cine 
ştie, poate totu, ne este îngăduit să sperăm pe lumea 
aceasta! (Aplauze?) 


Cezar Ivănescu: Ni am un text scris şi consider, 
poate este exagerat, dar consider că nu trehute să 
venim să ne citim pur și simplu textul scri de-acasă, e 
o chestăsne care, din punctul meta de vedere, ştiu eur. 

„Am luat cuvântul cu două scopuri foarte clare: 1. 
Astăzi de dimineaţă, în poziția în picioare, am ascultat 
discursurile câtorva colegi Unul dintre aceste discur- 
sură mi-a displăcut profu și consider că este datoria 
noastră, a scrătorilor români să-nțelegem exactşi ca- 
titatea noastră şi condiția exactă în care ne aflăm, este 
vorba de discursul tovarăşului Ion Gheorghe, care a 
creat o falsă senzaţie de majtotism general în lumea 
diterară românească, Tovanăşul Ion Gheorghe are o 
condiție excelentă, î se publică chiar o carte de 600 de 
pagini care, după opinia mea de poet român raţional, 
cartezian, este carte absotut dementă (Aplauze, pa- 
moaret) şise publică această carte, es însumi am făcut 


um referat pozitiv pentru publicarea ei, pentru ca să ne 


Cezar Ivănescu 


bucurăm cu topi de veritabilul dem ocratism at zilei de 


astăzi, Peste durerea unor colegi de-ai mei, Nora luga 


a aşteptat opt ani, până să.., adică aşteaptă încă, nu 


î-a apărut, şi eu am aşteptat opt ani dar am așteptat 
mai mal de aceşti opt ani până să public, 
Sigur că da, trebuie să luptăm să ne câştigăm 


condiţia democratică, Dar vreau să spun acest duct 


nas cred că la ora actuală eu personal am avut, că să 
spun aşa, un accent pamfletar - apropo de colegul nos- 
tru George Macovescu - mai de mult când nu era 
președinte al Uniunii Scriitorilor, dar era ministru de 
externe, Consider absolut nelbialşi dictat de un anumit 
cere proleteult.. tot atacul tovarăşului lon Gheorghe. 
Caplauzet) 

Al doilea lucra pe care vreau să-l subliniez este a 
chestiune pe care poate n-am s-o exprim exact i în- 
îr-o arie perfect creştină, ca un coleg al nostru, loan 
Alexandru, Dar mă supără nespus de-aproape zece ani 
de zile articolele scrise de colegul loan Alexandru prin 

reviste și discursurile sale, în care, pe lângă o notă 
umanist-creștină, intervine un laitmotiv al atacului 
împotriva unui anumit gen de literatură, ceea ce dom- 


nia sa numea „scoaterea gunoiului în faţă Este vorba 
de o literatură dură care încearcă să reveleze, prin- 
tr-un limbaj nu atât de cădelniţat, edulcorat și plin de 
apă de trandafiri, condiţia reală a omului de astăzi. Eu 
sunt, aş putea spune, un suferitor în această chestiune, 
mult cenzurat din cauza acestui limbaj liber, care în- 
cearcă, ştiu eu, să stabilească condiţia reală a omului 
de astăzi. Nu cred că... cu acest discurs foarte limpede 
creștin dar care evită condiția reală, concretă şi dra- 
matică a omului concret, vom vorbi despre noi cei de 


azi. Fiind supărătoare această chestie, am vrut s-o re- 


velez și atât am avut să vă spun. 


Dan Deşiu: Are cuvântul Venera Antonescu 


Venera Antonescu: Pentru că iubesc tineretul, mă 
bucur că se află în preajma Colocviului Naţional! de 
Poezie. M-a uns la inimă ceea ce, cu stringenţă şi 
tranșant, au spus-o un AL. Paleologu, un Mircea Martin, 
eu însămi simțind și gândind precum ei. Și, dacă mi s-ar 
fi cerut să scriu, aș fi tras, probabil concluzii asemă- 
nătoare, exprimându-mă într-un stil care este al meu, 
exprimându-mi în acest stil, repulsia şi revolta, luând 
ferm atitudine împotriva imposturii agresive a poeziei 
ritmate, care, mimând patriotismul, îl compromite; 
luând atitudine împotriva tuturor formelor generate 
de semidoctism, în numele poeziei noastre de astăzi 
care există, adevăratei poezii de astăzi care din fericire 
îşi are atâţia reprezentanţi de prestigiu. Acum însă, şi 


aici, aş dori să vorbesc ca poet confraţilor mei, poeților. 


Știu că pe tărâmul singular și elevat al poeziei ca 
și pe acela al tragediei antice, diferenţierile dintre vâr- 
ste şi sexe se estompează și dispar. Poezia înseamnă în- 
mugurire în și desfrunzire prin vorbe. Poetul este un 
magician al cuvântului, nu spun cu asta o noutate; 
poetul are har, o ştim cu toţii de mult, poezia nu este o 
meserie și asta o știm bine, dar s-a cam uitat sau în- 
cercăm să credem că s-a uitat. Nu se învață, deși există 
poeți artizani, deşi poezia implică travaliu, o purtăm 
în sânge ca pe o dulce otravă; este o maladie şi un bal- 
sam; fără ea, fără poezie, n-am mai fi noi, sau, simplu, 
n-am exista. Pentru unii dintre noi, pentru mine, poe- 
zia este resort vital. Poezia înseamnă înmugurire în şi 
desfrunzire prin vorbe, iar despre inepuizabilele re- 
surse ale graiului nostru românesc, despre bogăţia şi 
frumuseţea unei limbi dulci ca un fagure de miere, nu 
găsesc eu cuvinte potrivite pentru a mă putea rosti. Și 
nici n-ar fi cazul s-o fac, în puţinătatea timpului de 
care dispunem aici şi acum. 

Tu, poet, dispus de un simţ al limbii pe care nimeni 
altul nu-l are; din puzderia de sinonime, ale extrem de 
nuanțatei și bogatei noastre limbi, din puzderia de si- 
nonime, spuneam, pe care limba ţi le pune la-nde- 
mână, fără ezitare și fără greș îl alegi pe acela, unicul 
din cele 7 sau 10 care, într-un anumit context de ma- 
ximă densitate lirică, poate întregi o atmosferă, suge- 
rând. 

Știu, nu numai din experiența mea de poet, de 
autor de poezie originală, ci și din munca mea de tăl- 
măcitor din marii poeți ai liricii universale, cunosc 
bogăţia aceasta de implicaţii a limbii românești. De 
nenumărate ori m-am certat cu prieteni străini, care, 


induși în eroare de dicționarele noastre proaste de si- 

nonime, încercau să mă convingă că avena o limbă să- 
racă, 


Lucian Valea (Discursul, persuasiv, in citativ, a di- 
naimitat sala. Ton convingător, înalt. Liimpede şi per- 
cutaut, Acuzator. A fost discursul potențat de aplauze 
permanente); Succesele poeziei românești reprezintă 
de muţi anio realizate pe care ni o mai poate nimeni 
nega, realitate care însă nu ne dă dreptul să nu vedena 
că poezia și poetul în România continuă să se con- 
frunte cu jenante probleme administrative. Una dintre 
acestea este ceaprivind situaţia poetii în societatea 
contemporană, Cine este poetul și ce loc ocupă el în- 
7-0 lume de truditori de muncitori cu braţele şi cu 
mintea? Unii zie c-ar fi un producător de bunuri spiri- 
uale; definiția corespunde prin sinceritatea termeni. 
tor cu lapidarizatea expresiei. Numai că cercetând 
nomenclatorul sistematic și affabetic al ocupaţiilor ti- 
părit în 1977, pe scriitor (Aplauze!) î găsim trecut în 
secțiunea „ocupațiile personalului TESAT” (a codul E 
175, partea a 1-a, între administratori dactilograf, 
persoane de serviciu și pază și pompieri (Aplauze!) 
Situația e de natură să nedumerească cel puțin, dacă 
nursă îndigneze, comparabilă numai cu cea a mineru- 
tii șia oelarati. Da mergând puțin mai adânc, con- 
statăm că muncă scriitorului nu e respectată nici 
măcar în punte de nomenclatorul pomenit. Cel ce vă 
vorbește a fost ani îndebungi dascăl de limaba și ltera- 
tura română, a încetat apoi din motive ce nu întere- 
sează aici să ma predea în școală (Aplauze!) și după 
ce timp de 2 ani s-a retras ca să-și poată scrie cărțile, 
devenind pur și simplu scriitor și nimic altceva, când a 
revenit în câmpul marncii la un muzeu județean, fost 


considerat nou angajat, pierzând continuitatea legală; 
îmbolhăvindur-se, s-a plătit numai 60% din retribiație, 
(Aplauzer) De actăitartea lui de scriitor și de catizatea 
ti de membru titular al Uniuni Scriitorilor, finamnţul 
și contabitul n-au vrut să ţină seama, Deci nu există 
meserie de scriitor cu drepturi recunoscute, în ciuda 
nomenclatorutaipaai sus pomenit, deoarece nic chiar 
acolo printre dactilagrafe, paznici de noapte și ponn- 
pieri, scriitorul nu este considerat de fapt oma al muncii 
când trece cumva prin cap să rămână numai scriitor, 
Contabitulși fn anal persoane serioase și grave și pro- 
ductive, au despre poetul român opinia lui Jupân 
Dumitrache „n coate-goale, un scărpa-scârța pe hăr- 
zi (aplauzet) 


Luciăn Valea 

La Conferinţa Naţională din mai 1976, cu ocazia 
votării statutului, art. 5, aliniatul b, după cum vă 
amintiţi foarte bine, a stârnit aprige discuţii cel privi- 
tor la încadrarea în câmpul muncii a poetului tânăr. 
Ajungându-se la votarea lui s-a obținut de la 
președintele Consiliului Culturii și Educaţiei Socialiste 
acordul unei acţiuni comune cu Uniunea noastră, prin 
care să se obțină completarea lacunelor din legislaţia 
muncii privitoare la locul scriitorilor printre oamenii 
muncii. Rog pe distinsul nostru preşedinte să infor- 
meze la sfârşit Colocviul dacă s-a întreprins ceva în 
acest sens, dacă vom continua să rămânem mai de- 
parte printre dactilografe. 

Dar dacă meseria de scriitor e lăsată să trăiască în 
ambiguitate, în schimb e cultivată cu zel meseria de 
dădacă literară. (Aplauze!) Dădaca trebuie să-l înveţe 
pe poet ce să scrie, cum să scrie, când să scrie, când să 
nu scrie, ce e primejdios să scrie, ce nu e primejdios 
ș.a.md. Încurajată, meseria de dădacă literară a pă- 
truns de la centru în jos în toate organismele terito- 
riale. Nu există comitet judeţean de cultură și nici 
comitet sindical care să nu beneficieze în schemă de 
acest gen de activist priceput la toate. (Aplauze!) 

Cu o lipsă dureroasă de atenţie este tratată la noi 
meseria de cititor, la toate vârstele. Copilul preşcolar, 
șoimii de la grădiniță găsesc la televizor programe 
cenușii, didacticiste şi șabloane în care locul poeziei 
adevărate e luat de textele neinspirate. Trec luni şi luni 
până-i auzim pe acești copii frumoși, cu priviri inteli- 
gente, recitând câteva strofe timide despre mamă, des- 
pre bunic și bunică, despre cățelul şi mâţa din curte. În 
schimb, despre rolul lor de viitori constructori plouă 


cu versificaţii pe care ei nu le înţeleg și le repetă ca 

nişte papagali aproape speriați. (Aplauze!). Elevii din 
liceu s-au trezit peste noapte cu literatura română şi 
universală, cea dintâi redusă la rolul de Cenuşăreasă, 
cealaltă izgonită pur şi simplu din programă şi deve- 
nită amintire. Muncitorul, intelectualul, militarul, gă- 
sesc în programele caselor de cultură spectacole de 
poezie searbădă şi lozincară, scrisă de cele mai multe 
ori de veleitari abia trecuţi de stadiul alfabetizării. 
„Cântarea României”, festival care, în intenţia organi- 
zatorilor, trebuie să contribuie la descoperirea și afir- 
marea talentelor reale din diverse domenii, ilustrând 
astfel potenţialul excepţional al creativităţii româneşti 
în această etapă istorică, a coborât de multe ori poezia 
la nivelul răvaşelor de plăcintă, dând gir oricărui dile- 
tant care cu puţină dibăcie știe să îndruge câteva 
vorbe despre Burebista și Decebal, Ștefan cel Mare şi 
Mihai Viteazul. (Aplauze!) Și în vreme ce editurilor 
noastre li se cere maximum de exigenţă în tipărirea vo- 
lumelor de debut, fixându-li-se abia câteva titluri pe 
an, la nivelul judeţelor hârtia e consumată cu zeci de 
culegeri colective ori plachete individuale, produ- 
cându-se nu numai o regretabilă confuzie de valori, ci 
se opune inferioritatea talentelor autentice. 

Astfel, poetul adevărat e acuzat perfid de profesio- 
nalizare timpurie, iar scribomanul și veleitarul, patro- 
nat de diverse cenacle, devin poeți recunoscuţi în 
comunele, oraşele şi municipiile unde dădaca literară 
are de spus ultimul cuvânt. (Aplauze!) La radio și te- 
leviziune, veleitarii recită şi cântă în aplauzele diletan- 
tismului şi impostura își primeşte pe loc consacrarea. 
Ce ne mai trebuie atunci poezie adevărată când băieţii 
noștri pot face orice? 


Departe de noi gândul de a nu înţelege importanța 

unui cenaclu literar; de ani de zile îndrumăm la 
Botoșani cenaclul judeţean „M. Eminescu” și numai în 
ultimii ani au obținut premii de prestigiu la diverse 
concursuri mai mult de 10 dintre tinerele talente. În 
toate revistele literare din ţară, numele lor poate fi în- 
tâlnit cu regularitate. 

Dacă am combătut profesionalizarea pripită, am 
fost nepăsători cu cenaclistul diletant până la adânci 
bătrâneţi, fiecare membru din cenaclul nostru a 
înţeles că a ajuta în literatură înseamnă a spune cuiva 
răspicat dacă are sau nu are talent, a nu cultiva iluziile 
false, a condamna drastic şi responsabil impostura şi 
gălăgia. Situaţia înfăţişată de noi e ușor identificabilă: 
luaţi culegerile editate prin judeţe şi revistele școlare; 
un violent proletcultism bântuie ca o stafie prin pagi- 
nile lor, vechiul proletcultism, cel de prin anii 45-55 
avea o justificare, tovarăşi: era cinstit în năzuinţa 
poeţilor de a se acomoda unei etape istorice, de a o cu- 
prinde și de a o înțelege. Proletcultismul patriotard de 
astăzi în schimb scoate de la naftalină toată recuzita 
unei poezii retrograde, de la sămănătorism la gândi- 
rism, şi-o spun cu toată răspunderea, şi la poezia Drep- 
tei de prin anii 1933-1944. (Aplauze!) 

Un vuiet naționalist surd trece prin poeziile apa- 
rent nevinovate în care Decebal, sângele, Zalmoxe, mis- 
terul, adâncurile şi tainele nu sunt simple elemente de 
vocabular cu violenţe în funcție de context, ci rămăşiţe 
dintr-o ideologie politică de tristă memorie, reluate cu 
o inocenţă cu surâsul pe buze. 

Dacă pășunismul anilor '40-'44 putea fi explicat şi 
sesizat prin necesitatea protestului antifascist împo- 
triva Diktatului de la Viena, păşunismul patriotard 


contemporan nu mai are nicio justificare. Asemenea 


producții jignesc nu numai poezia, ci și patriotismul 
nostru echilibrat şi sincer, socialismul românesc şi 
limba română însăși. (Aplauze!) 

Iată pentru ce socotesc că ar fi timpul să se 
înțeleagă odată pentru totdeauna că de destinul lite- 
raturii noastre trebuie lăsaţi să răspundă scriitorii și 
nu dădacele literare. 

Avem o uniune puternică, obștea noastră îşi 
dovedește din plin și maturitatea şi dinamismul. Să nu 
fie confundată atunci această Uniune cu un cenaclu 
oarecare, nici la București, nici la Buzău şi nici la 
Botoșani. Cenaclul să rămână o pepinieră de viitori 
scriitori pe lângă asociaţiile noastre şi nu o instituţie 
opusă Uniunii pentru a se demonstra că literatura o 
poate face oricine. Noi ştim, ştie toată lumea că pentru 
a scrie literatură trebuie să ai talent: părerile despre 
talent se pare că au generat în ultima vreme o falsă 
problemă şi că printre poeți s-ar fi acreditat ideea 
după care meseria de scriitor va fi egală cu o investi- 
tură mistică și aristocratică. Eu cred că o astfel de opi- 
nie putea fi cultivată de colegii noștri din Evul Mediu. 
Noi, cei de azi, suntem conștienți că, existând talentul, 
scrisul nostru e în proporție de 75% muncă şi trudă şi 
sudoare, muncă și trudă și sudoare care în absența ta- 
lentului, oricât ar fi de cinstite, nu produc mare lucru, 
mai ales nu produc niciodată literatură adevărată. 

În locul dădacelor literare plătite să-l înveţe pe 
poet ce să scrie, cum să scrie, mai bine s-ar angaja 
specialişti care să analizeze starea deplorabilă din 
programele analitice ale liceelor noastre. Am vedea 
atunci că poeziei și literaturii în general i se acordă o 
importanţă jignitoare, iar noi avem tot interesul să de- 


terminăm în rândurile tineretului nostru (...) apariția 

unui cititor de meserie entuziast, lucid şi interesat, 
care să cumpere cărţi şi reviste, care să înţeleagă 
munca noastră, truda noastră. 

În încheiere, daţi-mi voie să observ că la noi nu 
poate fi vorba de o criză a poeziei. Nivelul atins de li- 
rica românească în socialism e unul dintre cele mai 
înalte din literatura contemporană din Europa și din 
Lume. Dacă se poate vorbi de o criză şi eu afirm că 
aceasta există, atunci la mijloc e o criză de demnitate. 
Căci demnitatea poeziei e în joc astăzi când cu instru- 
mentele ei se poate juca nepedepsit de critică orice ne- 
isprăvit, orice nechemat, orice diletant și orice veleitar. 
(Aplauze!) Și de o criză de demnitate a scriitorului e 
iarăși vorba când meseria noastră e trecută printre 
dactilografe, femei de serviciu, paznici şi nu printre mi- 
neri și oțelari unde-ar trebui să figureze cu cinste! 
Finanților şi contabililor le amintim că suntem un 
popor de 22 de milioane de români în mijlocul căruia 
trăiesc, visează și scriu o mie și câteva sute de scriitori. 
A sosit timpul, așa cum s-a întâmplat și cu Cenzura, să 
se desființeze și posturile de dădacă literară. Să li 
se-acorde scriitorilor încrederea pe care-o merită. Nu 
cred că există scriitor român reacționar, dușman al 
Patriei sale (Aplauze!!!), dușman al Patriei sale, 
dușman al limbii în care respiră cu sufletul şi cu mintea 
sa. Un asemenea caz, dacă s-ar ivi, dacă se ivește, tre- 
buie considerat patologic și predat medicinii. Pot însă 
exista cazuri limită, cazuri de disperare, cazuri de în- 
răire, vina că un scriitor poate ajunge aici o poartă 
tocmai  dădacele literaturii, * provocările lor, 
obtuzităţile lor pot împinge uneori o conştiinţă crea- 
toare până la marginea prăpastiei. Dacă suntem aju- 


toare de nădejde ale Partidului şi eu cred că suntem, 


atunci ne adresăm Partidului prin intermediul acestui 
Colocviu şi-i cerem respectuos să ne ia dădacele lite- 
rare de pe cap (Aplauze!), să nu-i fie teamă de posibi- 
lele noastre greșeli. De dragul viitorului luminos al 
literelor române, scriitorul cinstit contemporan are 
dreptul legal și la greşeală şi la izbândă. Ne adresăm 
secretarului general al partidului și-l rugăm, așa cum 
a ştiut dărui demnitate politicii românești pe toate me- 
leagurile lumii, să sprijine și pe scriitori în greul drum 
de consolidare al demnităţii lui profesionale. 
(Aplauze!) Ștefan cel Mare a intrat în istorie nu numai 
prin bătăliile câștigate împotriva turcilor şi tătarilor, 


ci şi prin geniul cu care a ştiut să lase liberă arta aici, 


la Țara Moldovei. Vă mulțumesc. (Aplauze!) 


Radu Cârneci: Mie-mi ajung doar trei minute. 


(Citește poemul „Cuvinte pentru Poet”) Port semnul 

pe frunte, cicatrice şi stea/ (...) Podoabă din lupta cu 
toți/ Din lupta cu tine/ O acvilă pe umărul tău/ 
Veghe/ Pe buze gust de furtună/ lar sângele deve- 
nind tristeţe (...) memoria străvezindu-o/ Înalt e 
muntele/ Pe ce urcuș, în care toamnă te vei opri/ Pe 
care stâncă sihastră/ Acolo, în urmă, departe/ Pașii 
tăi (.../ Legănătoare ramuri de veghe la câmpurile 
tale pârguindu-se ca fecioarele/ Domnii/ Aşteptând 
trecerea bărbaţilor/ Dragostea într-un anotimp de 
seminţe/ Unde sunt bucurii/ Profet stimat (...)/ ca 
două stele/ De taină/ (...) şi spaime ascunzând/ Vor- 
bele/ Lumină, binecuvântare/ Mâinile tale ţin 
mulțimilor calea/ O zare mereu mișcătoare/ Auroră 
perpetuă/ lar tu spre ea/ Neînvinsule/ Novembre îţi 


pune pe umeri toga (...). 


Traian lancu (directorul Fondului Literar): Sui- 
mate tovarășe și stimaţi tovarăşi, Având în vedere că 
organizatorii, gazdele noastre, au făcut 16 grupe de 
poeți care se vor deplasa în şaisprezece puncte ale 
Iaşului şi împrejurimilor, deci publicul celălalt de toate 
ocupațiile şi instituţiile vor avea prilejul să-i cunoască 
nemijlocit și prin lectura operelor lor literare, şi având 
în vedere că o parte mare dintre membrii U.S. nu au 
putut intra în sală astăzi, ziua de mâine, destinată con- 
tinuării lucrărilor Colocviului nostru de poezie, este de- 
dicată numai membrilor U.S. și invitaţilor care au 
primit invitaţia scrisă de la Uniunea Scriitorilor din 
București sau de la Asociaţia din lași. Aceasta a fost 


comunicarea şi mulțumesc tovarăşului Președinte. 


Ziua u douu a Colocviului Naţional de Poezie, 
19 octombrie 1978 
(Aula Bibliotecii Centrale Universitare 


„Mihai Eminescu” din laşi) 


Mircea Radu lacoban: Programul zilei de astăzi 
și zilei de mâine! Astăzi a intervenit o schimbare de 
program: am mutat lansarea cărţilor lui Nichita 
Stănescu şi (...) la 17,30 şi expoziţia de carte de Poezie 
în Sala Victoria din Piaţa Unirii, vis-a-vis de Hotelul 
Traian, peste linia de tramvai. Deci, la 17,30 vă rog să 
fim de faţă la aceste lansări ale colegilor noștri. Sunt 
pregătite 18 deplasări ale grupelor de poeţi în comune 
ale judeţului laşi unde mulţi sunt aşteptaţi cu toată 
dragostea şi cu... celelalte și în alte câteva locuri din 
municipiul lași. Dumneavoastră aţi primit la venirea 
în Hotelo invitație în care se preciza locul unde aţi fost 
invitat. V-aş ruga foarte mult să ţineţi seamă de 
această rugăminte a gazdelor şi a celor din comunele 
respective, să daţi curs acestor invitaţii. În cazul în care 
cineva dintre dvs. dorește să participe la aceste întâl- 
nirişi nu a fost programat de la început, să ia legătura 
cu tovarășa Ana Vâlcu și să se înscrie acolo unde 
dorește să participe. Vă mulțumesc foarte mult. Di- 
seară la 19,30 în Sala Teatrului Naţional are loc o în- 
tâlnire cu membrii cercurilor literare din întreprinderi, 
școli, facultăţi şi din alte locuri ale judeţului. Un dialog 
absolut democratic, cât se poate de deschis, fiecare din 
cei prezenți în sală are dreptul să întrebe pe oricine 
din sală tot ce doreşte. Cred că este bine să participăm 


cu toții. 

AL. Paleologu (discursul este rostit pe un ton co- 
locvial, surdinizat. De aceea şi lipsesc destule cuvinte, 
pasaje chiar): Stimaţi colegi şi colege, 

Vă mărturisesc de la început că, fiindcă n-am fost 
anunțat să mă pregătesc, țin această scurtă 
alocuţiune, scurtă sper să fie, cu o oarecare ezitare. 
Vreau în orice caz de la început să subliniez şi să declar 
că venisem la laşi cu un oarecare scepticism asupra 
caracterului, să zic așa, eficient, real, al Colocviului. 
Aveam sentimentul că vom participa la o adunare în 
care ne vom elogia pentru ceea ce am făcut bine pen- 
tru limba şi pentru cultura noastră, realizările noastre 
extraordinare, că ne vom complimenta şi ne vom bu- 
cura şi vom spune că totul e cât se poate de bine posi- 
bil. Am avut de la început șocul entuziasmant de a 
asculta lucruri adevărate spuse cu hotărâre, în temenii 
cei mai proprii şi mai decenţi şi cu lipsă de timorare în 
fața problemelor atât de generale pentru problemele 
culturii noastre. În primul rând vreau să aduc un elo- 
giu şi un omagiu lui Ștefan Augustin Doinaș pentru ra- 
portul magistral pe care ni l-a arătat ieri, el nu a ocolit 
nici una din problemele fundamentale şi grave care se 
pun în fața noastră și ne-a făcut să privim cu luciditate 
un viitor care nu este neapărat și matematic într-o 
linie ascendentă. [...] 

Vreau să omagiez Colocviul pentru că a fost gândit 
într-un spirit democratic, adică trebuie să asistăm ori- 
când este dispusă conştiinţa unui coleg de-al nostru, 
indiferent dacă ne place sau nu, dacă ne convine sau 
nu. 

Intervenţia preşedintelui nostru, ieri, care a cerut 
ca să fie lăsat să vorbească până la capă, un coleg care 


(...) este o atitudine într-adevăr de președinte de 


Uniune, de om care înțelege libertatea de opinie, indi- 
ferent dacă această opinie (Aplauze!)... Este bine să 
ascultăm până la capăt orice opinie, pentru că nu e 
nicio catastrofă dacă e o opinie bună sau rea... [...] 

Ieri am avut iarăși satisfacția să văd că între noi a 
existat polemică, au existat, fără eufemisme şi fără 
brutalităţi, atitudini care s-au arătat antagonice. Și 
vreau să susţin o opinie interesantă pe care am ascul- 
tat-o în cea mai tristă alocuțiune aici, a poetului Cezar 
Ivănescu, care a spus referitor la cuvântarea lui loan 
Alexandru, cuvântare care mie mi-a plăcut foarte 
mult, de multe ori prin impactul verbal, remarcabil al 
poetului — al lui loan Alexandru — când Cezar Ivănescu 
a spus, a ridicat problema gunoiului adus în față sau 
ascuns în spatele casei sau unde-ar fi. Sunt două mo- 
duri dificile, diferite şi frumoase de comportament 
uman, de comportament civilizat, acela de a strânge 
gunoiul, dar şi de a-l arunca. [...] 

Ivănescu a tradus — şi foarte frumos a tradus - o 
mare carte, o carte a lui Celine; această carte aduce în 
față gunoiul, nevoia de a-l împinge în față cu toate du- 
hurile sale fetide. Nu trebuie să uităm o altă atitudine, 
a lui S. Beckett, un autor al urâtului, al sordidului, al 


disconfortului, al mizeriei. Acestea toate nu pot fi nu- 


AL. Paleologu 

mite violențe. Mi s-a părut interesantă această atitu- 
dine şi mi s-a părut o atitudine într-adevăr necesară, 
aceea de a ascunde, dar și de a arăta urâtul şi sordidul, 
Mi se pare că această scurtă contradicţie între doi 
poeți precum loan Alexandru și Cezar Ivănescu este 
unul din fenomenele pozitive şi reale generate de 
modul în care s-a desfăşurat şi se desfășoară colocviul 
acesta. 

Dar pentru că un poet, pentru că un scriitor, pentru 
că un dramaturg, un critic literar, un prozator, pentru 
oamenii care prin natura meseriei lor nu se ocupă 
numai de meseria lor, vocaţia scriitorului e să se ocupe 
de viață și de lume, de cetate şi de toate lucrurile care-l 
interesează; un colocviu de poezie nu este un loc în 
care să se vorbească de statutul social al poetului sau 
al culturii specializate a poetului. 

Acum un an, în „Convorbiri literare” am citit un 
articol de-al lui Geo Bogza, în care îşi amintea că, cu 
ani în urmă, tot aici, la laşi, când se dărâma Academia 
Mihăileană, mulți ieşeni au spus, s-au scuzat şi au în- 
cercat să oprească acest act de vandalism şi, zice Geo 
Bogza, am vorbit cu (...), dar era foarte grăbit. După 
cum la București nu mai există Casa Maiorescu, acolo 
fiind două scrânciobe pentru copii, în care copiii nu 
se dau în leagăn, pentru că nu e un loc cunoscut de 
copii. Este una din casele memorabile, exact cum e 
Casa Pogor aici, la lași, care încă există, casa în care 
au răsunat vocile celor mai de seamă oameni ai cul- 
turii. [...] 

Și stau și mă întreb: este partidul partid ca entitate 
responsabil de toate gesturile unor oameni? (...) Un om 
care greșește, apoi altul care greșește, apoi altul care 


greșește, se poate absolvi pe sine de greșeală punând 

asta în sarcina partidului, este aceasta o atitudine 
realmente politică, realmente socialistă, mă-ntreb, 
și-apoi este partidul subiect de teorie, să dăm toate în 
sarcina lui? Partidul nu este un concept inefabil, este 
făcut de oameni, pentru oameni, transcendent şi abso- 
lut, este pentru viitorul acestor oameni. 

Astfel, de vreo lună de zile, sau două luni de zile, 
putem să vedem ceea ce n-au văzut generaţiile dinain- 
tea noastră, mai mult de un secol, dacă nu cumva şi 
mai demult... Biserica Doamnei: s-au dărâmat clădi- 
rile care o mascau, se va face — vezi Doamne — o espla- 
nadă, se va regăsi foarte bine printre clădirile moderne 
din jur. Am avut o scurtă perioadă în care civilizația 
veche se afla la vedere, a durato lună, două în care am 
avut acest privilegiu. Cine știe când alte generaţii vor 
putea s-o vadă iar? 

Acum trei sau patru ani am fost chematla Uniunea 
Artiştilor Plastici să asist la sistematizarea orașului Tg. 
Jiu, care avea ca efect anularea cadrului în care se con- 
stituiseră monumentele lui Brâncuși. Motivaţii erau: 
calea ferată (...) etc, dar o asemenea sistematizare 
care ignoră monumentele nu este obligatorie. 

Se poate întreba cineva dacă toate acestea au le- 
gătură cu poezia; căci dacă n-au, n-avem nici poezie. 

Am întâlnit la mulți colegi, oameni cu reale înzes- 
trări pentru meseria lor, cu o reală simţire generală, o 
indiferenţă colosală faţă de literatură, plastica nu mă 
interesează, muzica, urbanistica nu mă interesează. Ce 
fel de literatură putem face dacă nu ne interesează cul- 
tura, civilizaţia noastre în istorie? Vorbim, și S-a spus 
aici, vorbim mereu de toţi domnitorii de la Decebal la 
Mihai Viteazul, da, existenţa acestora vorbește despre 


dreptul nostru de existenţă asupra acestui teritoriu, 

iarnai e demolăm menumertele 

Miutumită unei femei unei doamna, care poartă 
prin căcătarieun nume care nu e foarta foarte vrednic 
detauaă 


istoria politică recentă a ări noastră da: 
corită acestei doamne există la Ta Jiu anearblul 
Brâncuzi. Fără doarmna Arie Tătărescu nuoveanîn 
tară nimic de Brâncuși mai les acest ancamblu cere 
vorbește dezpre riztenga noastră ca popor apt de 
civlizaie 

Dacă mu ne respectăn clădirile veci i noi, dacă 
nu e respecoăm lite, findeă limba romneaeză, zu 
extraorănarele ei nuanțe această imbă anoastrănu 
ete. rinneclegiama să mu strică limba prin re 
baj stereotip și (.). Limba română coruptă o citește 
toată gara și chipurile aceasta este lim nooetră ma. 
dernă, navă 

mi de cistari au auzit despre Gea Bogza și despre 
revista Săptămâna” Se face economie de hi, da, 
ză ze facă, darză nu se facă pe seama posţilor care 
prin tenta lor cenribuie a conservarea limbii re 
mâne Mai mută hârtie pentru ăteracură și mai puțină 
pentru afis Și câte n-am nai putea ză vorbim ezehis 


despre toate astea (..) 


vasile Nicolescu: Stimaţi colegi nestiind să joc 
Sah, ereă vai iertat dacă va rece directla subiect. 

Reteta mea este căsuhietul nu ste nici cerul un 
trical poeziei cumas dorit ză fi, nici analiza rapa. 
curiterintre poeziei critică zau unele prebleme moi 
speciale ale poerieiviteîn una unei ample dezvaări 
din ultimii ani Subiectul meu sereferă î aparte din 
adevărul dezpre starea poeziei noastre de azi Am ax. 


cultatieri cu atenţieîncerdacă diecurzulcutog nasti 


ni încheiag, e să spun așa, discursul foarte perzanel, 
foarte subiectiv care nu a reprezentat punctul de ve: 

derea) Biroului Seci de Poezie a tniunii Sertori; 
discursul colegului nostru Ştefan Augustin Doinaș. 
Ideea extrem de ambigiază a Poetului de 2 dialaga 
peste timp zi spaţiu, peste moare şi viaţă cu autarul 
Luceafărului, intenţia de a discuta cu Eminezcu, 
foane perzana și foarte sugeti dar în numele paz: 

tru, tuturor n numele meu șiahtău în numele eului 
nastru comun, mis-a părut etrem de interecantă. Nu 
stiu cine altul intre nai er fi avut curajul s-a facă, 
poate Blegazou Arghezi dacă ar fi răt Doinas aavut 
cutezanga să: chem pe Eminezau dintre umbre, și se. 

ninătatea să nedea unraport cota, un aperteenizi 
azpre starea poezii moaste, maierace să informeze 
îniegătură cuatătea mezaja fise zau reale ae breslei 


noastre Marii poeţi zu discutat adesea zu umbrele 

înaintaşilor, doar că s-au sprijinit de umbra lui 
Vergiliu, mulți au construit monumentul în dialog cu 
Horaţiu, alţii au stat de vorbă cu Pușkin avertizân- 
du-l că riscă să fie diminuat de antologii şi fericite 
s-au simțit antologiile. 

Doinaș se poartă vis-a-vis de Eminescu ca prin- 
tr-un poem căruia în interpretarea scenică i-au lipsit 
punctele dramatice, i-a lipsit o parte de adevăr. 
Eminescu nu a apărut în „Biblioteca pentru toţi”, dar 
făcea poezie patriotică permanent. Eminescu, să fim 
bine înţeleși, nu s-a întâlnit o singură dată cu Mircea 
cel Bătrân. S-a întâlnit mereu, s-a întâlnit profund. 
Eminescu s-a întâlnit cu Mircea cel Bătrân, cu spiritul 
lui, şi la Rovine, şi în spaţiul moral al Daciei din 
Memento mori și în poemul dramatic Mureşanu și în 
enorm de multe alte poezii. (Aplauze!) Cui a folosit pa- 
tosul discursului de ieri împotriva așa-zisei false poezii 
patriotice? Putem dedica, putem asculta un discurs de 
o oră fără să analizăm nimic precis, fără măcar un 
exemplu, fără obligaţia unei examinări complete şi 
asta venind din partea unui om de mare autoritate şi 
de mare seriozitate analitică, din partea unui foarte 
bun exeget al poeziei, teoretician al poeziei. În numele 
lor ar fi putut vorbi foarte bine şi cu exemple concrete 
despre cum trebuie să fie poezia patriotică, cum se 
scrie poezie patriotică de cea mai bună calitate, mai 
angajată în sensul superior al cuvântului, în perspec- 
tiva socialistă a dezvoltării patriei noastre de azi şi de 
mâine. 

Poetul Doinaș avea talentul și mai ales autoritatea 
să o facă foarte bine, în mod actoricesc, de sărbătoare, 
educând mai ales galeria cu o voce de bas pentru care 


Laș fi invidiat (...) Poetul Doinaș vorbea despre un așa- 


3 


zis vânt tribal care bate prin viața noastră literară. A 
vorbit de asemenea despre cenzura personală. Afară 
de poemul de ieri citit aici şi care nu m-a emoţionat, 
cine i-a respins acest poem? - discutăm între colegi. 
Distinsul poet a mai vorbit, falsificând total lucrurile, 
despre cota obligatorie de poezie patriotică. În editu- 
rile noastre se cere poezie de substanţă şi poezie pa- 
triotică bună, şi nu este o rușine. Nimeni nu cere însă 
cote. Ideea de cote este mai degrabă o aberaţie diver- 
sionistă de tipul celor cultivate de nu-știu-care 
doamnă obscură de la Europa liberă. Și încă o între- 
bare: cum apar atunci, într-o avalanșă incredibilă, atâ- 
tea volume netulburate în esenţialitatea lor de umbra 
poeziei patriotice — pusă între ghilimele. Și dacă o anu- 
mită cotă ar fi dedicată totuși patriei, poeziei patrio- 
tice, unde ar fi catastrofa? În ce măsură există o 
incompatibilitate între înalta esenţialitate a poeziei 
noastre adevărate și această angajare supremă în mo- 
mentele supreme ale patriei? Înţeleg prin poezie pa- 
triotică ceea ce trebuie să înțelegem cu toții - adeziune 
vie, frământată, asumare de destin, implicare pro- 
fundă în istoria patriei. De ce poetul Doinaș, ori Geo 
Dumitrescu de pildă, cu marea lor experienţă artistică, 
nu alungă prin exemplul lor personal monada falsă a 
falsei poezii patriotice de pe piața noastră literară? 
Aşa că noblețea obligă și postura de model obligă 
enorm. Așa cum poetul Doinaș a vorbit cu sinceră pa- 
siune şi convingere intelectuală, emoţionantă despre 
difuzarea poeziei românești peste hotare, avea toate 
motivele să vorbească despre libertatea reală a poeziei 
noastre, despre lărgirea orizontului filosofic, despre 
profunzimile și adevărurile poeziei de azi, expresie a 


adevărurilor lumii noastre. 

(Spre finalul colocviului, poetul Ştefan Augustin 
Doinaș, în virtutea dreptului la replică, va răspunde 


atacurilor lui Vasile Nicolescu). 


Aurel Covaci: Stimaţi colegi, în calitatea mea bine- 
cunoscută de traducător de literatură universală în 
limba română, aş putea să vă vorbesc câte ceva, dez- 
voltând oarecum câteva dintre aserțiunile distinsului 
nostru coleg, Ștefan Augustin Doinaș, despre problema 
răspândirii, a propagării literaturii românești peste 
hotare. Visul meu ar fi fost, pe vremuri, când eram 
tânăr, să fiu trimis într-o ţară străină, să învăţ perfect 
o limbă, două, trei, în așa fel încât să pot traduce din 
românește în acele limbi străine; vai, nimeni nu s-a 
gândit că aș fi putut să fac acest lucru. Până nu este 
prea târziu, ar fi bine să ne gândim la alți oameni ca- 
pabili să înveţe limbi străine, iubitori de literatură și 
mai cu seamă de poezie, care să ne poată traduce în 
străinătate. Am ridicat de mai multe ori această pro- 
blemă în faţa Consiliului Uniunii și în alte diferite co- 
mitete şi comisii. Mereu am impresia că se urmărește 
ceva, că în sfârşit a început ceva, că vom ajunge un- 
deva, şi mereu constat că peste şase luni, peste un an, 
că începuturile acestea sunt aproape inobservabile, că 
se face prea puţin, şi se face prea puţin dintr-un singur 
motiv: nu se acordă fondurile necesare în valută pen- 
tru această vastă acţiune de propagare a literaturii 
române peste hotare. Sunt convins, aşa cum sunt 
convinşi mulți colegi de-ai mei, şi sunt destul de umblat 
prin literatura universală, în momentul de faţă poezia 
română este efectiv cea mai reușită de pe întreg globul 


pământesc. Este o poezie care merită fără îndoială să 

fie făcută cunoscută lumii; dar nu avem o vitrină în 
care lumea să se uite și chiar dacă am avea această vi- 
trină, cu numai cărțile acestea în limba română, lumea 
s-ar uita, poate din curiozitate, dar n-ar putea să facă 
nimic. 

Îmi amintesc c-am mai spus odată undeva acest 
lucru; în secolul trecut domnea în Rusia țarul Nicolae 
al II-lea mi se pare, ambasador la Paris era unul 
Turgheniev, iar acest ţar, dintr-un împrumut extern a 
acordat atunci 5 milioane de ruble de aur pentru răs- 
pândirea culturii ruse în străinătate. 

Să nu vă închipuiţi că Tolstoi, Turgheniev, 
Dostoievski şi ceilalţi s-ar fi făcut atât de repede 
cunoscuţi străinătății când literatura rusă era încă, se 
poate spune, abia la începuturi, dacă nu li se puneau 
la dispoziţie aceste fonduri, pot să spun, uriașe. Sigur 
că niciodată poate statul român nu va putea face un 
sacrificiu atât de uriaș, că nu vom avea atâta valută. 
Dar, din toate economiile posibile, acest lucru trebuie 
să se facă, s-a creat un extraordinar consiliu, foarte 
larg, exact pentru propagarea culturii române în stră- 
inătate, dar, după câte am auzit eu, fără fonduri... 
(Aplauze, rumoare). Am auzit de asemenea că ar fi în 
studiu nişte propuneri şi că, probabil, ceva, cu timpul, 
se va face, dar continui să rămân sceptic. 

Am vizitat, măcar atâta să văd pe unde am fost în 
străinătate, o librărie la Havana, unde am văzut il 
libro ungaro, il libro ruso, în Varşovia, unde am văzut 
iarăși librării speciale dedicate cărţii poloneze, cărții 
maghiare — cărţii române n-am văzut nici una, nică- 
ieri. Dar nimeni nu face de la sine, numai de drag pen- 


tru noi; trebuie să ne ocupăm noi de asta. Avem o serie 

de lectorate în străinătate, ar face unii, ar face lucrări 
formidabile, dar noi nu suntem în stare nici măcar să 
le trimitem cărţi în limba română. 

Am încercat şi am tipărit o antologie a poeziei 
românești, cam mare, nu mi-a plăcut, a fost făcută la 
repezeală, dar, totuși, exista ceva. Ministerul de 
Externe a binevoit să cumpere o mie de exemplare, 
lucru foarte bun; s-a trimis pe ici pe colo prin străină- 
tate, dar această antologie nu mai există. S-a tipărit 
oarecum, s-a tras la xerox, o altă antologie, în toamna 
anului trecut mi se pare, nu știu, parcă în optzeci de 
exemplare. 

Într-adevăr, pentru noi poate să constituie o rari- 
tate, s-ar putea să coste foarte mult la un moment dat, 
dar numai cu atâta nu-i putem convinge pe străini să 
ne introducă în limbile lor. 

Mă simt dator să spun câteva cuvinte și despre 
mersul acestei şedinţe a noastre de lucru, cum am bo- 
tezat-o noi în cadrul consiliului Uniunii Scriitorilor. 
Sedința aceasta a demarat extraordinar, printr-un re- 
ferat de înaltă ţinută intelectuală, un referat chiar ar- 
tistic aș putea să spun, cu, poate, unele greșeli de 
interpretare, cu patimă, Doinaș şi-a anunţat de altfel 
patima de la bun început, iar Vasile Nicolescu i-a răs- 
puns cu aceeași patimă; foarte bine a făcut şi Vasile 
Nicolescu, pentru că... (Aplauze!) 

Spuneam deci că această ședință de lucru a dema- 
rat foarte bine şi că în multe cazuri s-a menținut la 
același înalt nivel intelectual, chiar dacă s-au spus lu- 
cruri grave și cu multă virulență, dar cu virulență ar- 
tistică. 


ÎL rog pe prietenul meu Ion Gheorghe să mă ierte, 

dar cred că dânsul a pierdut din gravitatea faptelor 
spuse de dânsul pentru că ele au fost acoperite prea 
mult de un ton ireverențios şi care nu-şi avea nicicum 
locul aici. (Aplauze!) Dacă se uita în jur şi sus, la gale- 
ria din sala Teatrului Naţional, ar fi văzut nu numai 
tineri propriu-zis adolescenţi, ar fi văzut și elevi de 
liceu, care au venit aici ca într-un templu al poeziei și 
voiau cu siguranţă să audă o oficiere de templu, chiar 
dacă se spun lucruri grave. Să ne amintim că noi, 
acasă, cu nevasta nu ne certăm în fața copiilor; copii- 
lor le arătăm numai rezultatele acestui dialog, numai 
ceea ce este bun. De aceea, dacă mi se permite, aș ruga 
ca toţi cei care vor să ne asculte și chiar dacă ne cer- 
tăm şi trebuie să ne certăm, să ne certăm la o înaltă 


ținută intelectuală. Vă mulțumesc. (Aplauze!) 


Nina Cassian: Sunt ani de zile de când n-am mai 
luat cuvântul în fața unui public atât de numeros și de 
select în același timp, aș pune. Select - adică rezultat 
dintr-o selecţie naturală, prezentă la orice specie să- 
nătoasă. (Aplauze!) Dacă, înainte de a veni la lași, glu- 
meam spunând că mă duc la solilocviu de poezie, 
având în vedere că în poezia lui fiecare vorbeşte o 
limbă proprie şi bazată pe un dicţionar personal, nu e 
mai puțin adevărat că această colectivitate a noastră 
există și că răspunde la întrebarea — nici mai mult, nici 
mai puţin — decât aceea de a asigura, prin valorile pe 
care le creează, prestigiul şi durata acestui popor. De 
ce repetăm noi mereu şi mereu cu obstinaţie aceste lu- 
cruri bine-cunoscute, care par a fi niște suvenire scrise 
chiar de noi înșine pentru anu (...). Dece aleg eu acest 


subiect din atâtea posibile când foarte util ar fi să ne 

diferențiem, să ne delimităm unii de aţții pentru a ne 


cunoaște mai bine, pentru a avea o mai clară vedere 
asupra scării de valori care (a ora asta e cam și ea do- 
minază de un gest tremurător și confuz, 

Înni propun totusi această temă care unifică, din- 
run discurs și dintr-o conștiință a apărării și din ne- 
voia de o solidarizat în fața dușmanilor comuni; cine 
sunt dusmanii comuni care amenință crearea și pro- 
pagarea valorilor spirituale fără de care omenirea ar 
lipsită de o justificare fundamentată a existenţei ei, 
1gnorațio, peremptorie, orbirea la simțirea de fraze a 
zatentelor, lăcomia de un concret derizoriu şi pieritor, 
disprețul față de efortul neimpus al sufletrlui întru 
cunoaștere edificareși înfhumusețare, Schematizarea 
până la desfiguarare a trăsătarilor umane, a acelor tră- 
sături care ne deosebesc de animalizate pe funcțiile 


elementare de conservare și reproducere, prin înalta 
funcție a creatăvităţii Mentalitatea Bratală şi retro- 
gradă care nu cunoaște altă posibitizate de evaluare 
decăt măsurarea în bani a produsului Utiitarisorul 
meschin, vezi stigmatizarea artei ca nefiind deplină 
necesitatea pentru că nu se poate mânca satu îmbrăca, 
deci nu e nevoie de cine știe ce înventivități metaforice 
ca să afirmăm că ata, ea, este o hrană esenţială de 
primă și strictă necesitate şi că a e îmbrăca „pururi 
tineri în manta-t" ne conferă îjățisarea umană, în sin- 
guul semn acceptabil și moral al formulei, haina face 
pe om” (Aplauze!) 

„Așa ama vrut să fac eu din textul meu un act de îu- 
bire frățească fază de cei pe care-ivăd i față de cei pe 
care îi simt fără să-i văd, să-mi reafirm încrederea în 
forta și menirea scrisului Or și să recunosc în cercul de 
sudoare pe care unii îl poartă pe frunte forma palpa- 
bilă a aureolei, (Aplauzet) 


Mihai Ursachi: „Colocviu despre funie în casa 
spdnzuratului” - poezie ocazională 


Mai avem funie sau nu mai avem funie 
Panic ieri, funia azi funia măine 


Pamia nu are („),finia nu are esenţă, 


Panin este funie pentru că funia, daci 


ifunie fie 


ea [) sau văz, 
Nu transformați funia, biata de fie, în lasoul 
pentru vânatul de antilope 


Totul atârnă de funie, pământul (. 


tațul se 
strânge 

degâcul cuvântul, verbul se zbate ezorbicane 


Să discutăm despre fanii solare împletite din raza, 

despre organele cssmize, despre natura funiei a 
funigei 

Dar unde e funia, ce-ai făcutu funia? tam vam 
putea să răi fră funie? 

[e] 


Dam Verona: Stima celei şiprizteni, 
Am ascultat iei în zi de miercuri cuvântul poeti 
1ui$tefan Augustin Dainaş Dupăocel persenzl avănd, 
dezbaterile Colocviul ar trebe să i sfârie Cei că. 
ceva zute de poeți nam f avut decăt ză semnăm dee 
sub. Dacă s-ar rezpecta pe jumătate cele gândite şi 
zarize acolo de an am integru, pe care timăm și-l 
iubim și în care credem ne-am putea declara 
multuniţi ae însemna că acet Colocviu Naţional și-a 
atinz inta, spre binele poeziei românești. Cuvintele 
celorziivorăitari mi-au apărut ce un poem fiu, 


dar prali, neaducând în ecengă lucruri deasebite 

Totuşi creă că poetul român trecut printr-o sumese- 
nie de acemenea întruniri public, a devenit puţin mei 
neînerezătar în eficacitatea lor acât de nelnerezătar 
încât s-a urcat la tribună săi descarce nădufu acu 
mutat de răzbai acesta hamei: de cucerire sau re: 
cucerire demnității sale Dacă toc nu se face nimis 
celpuţin ză se inisteaecă asa cur se întâmplă în fo: 
bal: pipi două ară dezamăgit ba dea echipă ba delta 
i-apoi mergi blând săpoămână întreagă (pauze!) 
Davadă ză îa recepţia de la Aotelul Unirea de 
aseară topau fos zâmbitrii bine dispuși Dn al fapt 
care-mi întăreste convingerea că înce domniile voas. 
tre nu prea aveti încredere în positlicatea ocetar dez 
bateri de a iai schimba puţin fața lucrurile, în 
„generoasa aplauze prin care subiniaţi reuziele sti 
stie ale varbiterilar: Când nu vă comvine ceva, mai 
liber spus cână e cevaprea tare, vă îepădaz de cel care 
vorkește ca imediae să aplaudap feneticacinci cână 
retgeste o metaforă cliieoare vizând viaţa literară 
cea de toate zilele Ca-nr-un joc fruzmas bine regizat 
eri am auzit pe sală discuţii de acest gen: ce-a 
apucat darnule ză spună chestia aie? Sau: a fest a 
chestie mortală, cea cu pari scoși în fecare lună din 
pă 
spirit al domniilor voastre regutătoare i e bineve. 


întsă fie contralați la rădăcină. Cunoscând acest 


nitemetafare m-am decis totusi ca orice poetramân 
care se respectă, ză escalodez această tribună şi ză 
centinui după puterile ele fumezul poem praliz în 

ceputieri după cuvăntarea poetului Stefan Augustin 
Doinaș, Am săvă varbse ma întâi de câteva fantome, 
Am în vedere revistele in provincie mai ale „Arges 
i.Ateneu? Aceste revista după ce reugseră să-și con 


situa a personalitate distineăîn cancerul iceratari, 

al culturii contemporane, au fost reduse la tăcere fără 
motive prea întemeiate. Au fost reduse la tăcere cu 
toate că mai apar la trei luni o dată. Și-atunci apar fă- 
când publică oferta unor întreprinderi, venind astfel 
n întâmpinarea dorinţei cetățeanului care arde de ne- 
răbdare să intre în posesia unor macarale, buldozere, 
tractoare, sonde petrolifere etc. Revista „Ateneu” ar fi 
trebuit să trăiască, luând în considerare chiar numai 
faptul că în jurul ei au crescut două personalităţi care 
fac cinste literaturii contemporane: poetul Ovidiu 
Genaru şi prozatorul George Bălăiţă. Pentru acest 
lucru niciun sacrificiu nu era prea mare. Dacă sacrifi- 
care se cheamă să asiguri câţiva saci de hârtie în plus 
și câţiva lei, bani pentru care cei de la publicitate 
nu-și fac niciun scrupul, risipindu-i în vânt ca să vândă 
cetățeanului macarale, buldozere și alte săpăligi. 
Consider că o revistă precum „Argeș”, revistă odi- 
nioară de referinţă, ctitorită cu pasiune de poetul 
Gheorghe Tomozei, redusă acum la o simplă umbră, 
este o mare pierdere pentru literatura română con- 
temporană. Dacă vreţi să vorbiţi de entuziasm, iată 
două fapte culturale, două reviste pentru care s-a chel- 
tuit o doză importantă de entuziasm, oare cei care 
sunt adepţii incurabili ai entuziasmului n-au devenit 
în cazul celor două reviste demolatorii lui?! Revistele 
n-au fost desființate cu totul, ca să nu se strice, proba- 
bil, armonia statistică, însă reviste cum să nu fie?! 
S-a mai remarcat în discuţiile din acest colocviu 
spaţiul meschin acordat poeziei în reviste. Dar care re- 
viste?! Vorbim de parcă ele ar fi o sută. Să nu uităm că 
membrii Uniunii sunt de ordinul sutelor. În statut scrie 
clar că poți fi dat afară din Uniune dacă n-ai activitate. 


Unde să publice sutele de membri ai Uniunii? Poeţii 


sunto realitate a acestei țări. Ei nu sunt o invenţie dra- 
conică pentru a da unora dureri de cap. Ca atare, pen- 
tru a face cât mai viabilă această realitate, poeții 
trebuie să aibă la dispoziţie un spațiu de manifestare. 
Ideea unei reviste de poezie nu este nouă, dar ea se im- 
pune ca o mare necesitate. O revistă de literatură în- 
tr-o societate bazată pe principii umaniste nu este mai 
puţin importantă decât tractorul universal 750. Revis- 
tele existente au acordat în ultimul timp un spațiu mai 
mare poeziei. O frumoasă campanie generată de Co- 
locviu. Dar, după cum ştiţi, un Colocviu Naţional nu se 
ține în fiecare săptămână. Și-apoi, cum poeții își cer 
drepturile, la fel sunt îndreptăţiţi s-o facă și prozatorii 
și dramaturgii şi criticii. Dacă în toate rapoartele 
apare începutul de frază: avem, avem şi avem, atunci 
întocmitorii de rapoarte trebuie să ia măsurile de ri- 
goare, încât verbul a avea, conjugat la persoana întâi 
plural, timpul prezent, să devină o realitate pe toate 
planurile. S-a pus în discuţie la acest Colocviu, aşa cum 
era de aşteptat, statutul poeziei patriotice. Sigur, 
putem spune că orice poezie scrisă în limba română 
este patriotică, orice poezie de dragoste este şi poezie 
patriotică şi orice poezie patriotică este şi de dragoste. 
S-a vorbit despre poezia politică, dar, o poezie de dra- 
goste, în ultimă instanţă nu este politică? Vedeţi dum- 
neavoastră, putem jongla la nesfârşit cu termenii şi nu 
vom epuiza nici zece reviste jonglând şi iar jonglând. 
Voi numi, în virtutea tradiţiei, poezia de țară şi tot ce 
ține de ea, poezie patriotică; voi numi poezia de dra- 
goste — poezie de dragoste, neomițând nicio clipă că 
aceasta nu ar fi patriotică. S-a vorbit aici despre poe- 
zia publicată sub blazonul de poezie patriotică, poezia 


gazdă a celor mai neinspirate lozinci, că aceasta se 

poate constitui bineînţeles indirect într-un act antipa- 
triotic; iată un subiect de meditaţie, atât pentru con- 
ducerea Uniunii, pentru conducerile revistelor și 
editurilor, cât şi pentru noi toți. Ţin să adaug pe mar- 
ginea acestui subiec, că poezia, oricât s-ar crede, nu 
poate să spele toate cămășile murdare ale lumii. Din- 
tr-o anumită pudoare, ea ar trebui să nu fie băgată 
chiar prin toate spălătoriile. De exemplu, prin inter- 
mediul poeziei nu se pot obține rezultate prea bune în 
campania împotriva fumatului, sau alcoolului. Se pot, 
bineînţeles, scrie cronici rimate la revista „Urzica” re- 
vistă care uneori posedă și umor, încât, atunci când o 
deschizi, nu-ți poţi stăpâni un anume râs nervos. (Râ- 
sete!!) Texte de acest fel a publicat mai demult chiar 
ziarul „Scânteia” Paginile de critică a poeziei din 
„Scânteia” sunt de cele mai multe ori la obiect, dar 
oare textele pe care ni le oferă, uneori, să fie ele idealul 
atins de poezia română de azi?! N-ar fi lipsit de interes 
ca „Scânteia” să ne propună din când în când, la pa- 
gina culturală, valorile autentice ale poeziei contem- 
porane, valori pentru care pledează textele critice 
găzduite de aceeași pagină. Cu mare părere de rău țin 
să remar, că poezia așa-zis patriotică invadează pagi- 
nile revistelor mai ales în preajma sărbătorilor 
naţionale. Cu toate că se depun eforturi pentru a 
scoate numere deosebite în preajma acestor sărbători, 
rezultatul este deplorabil. Desigur, acestea sunt nume- 
rele cele mai ocolite de critici. Doar abonaţii mai au 
parte de ele. Mă întreb dacă mai are vreun rost pregă- 
tirea acestor numere, de vreme ce mesajul lor func- 
ționează în gol. Sau prin aceasta se doreşte să se ia 
faţa unor alte feţe?! Oricum, ne furăm singuri pălăria. 


Sunt de părere că sărbătorile naţionale ale acestei țări 


trebuie întâmpinate, ca un omagiu suprem, prin cele 
mai de seamă realizări lirice ale momentului, de la 
poezia patriotică, la poezia de dragoste, la poezia de 
meditaţie etc. Numerele să fie semnate de cei mai de 
seamă reprezentanți ai literaturii, nu de copiii de 
mingi, aşa cum se întâmplă. Trebuie să fim sinceri şi 
să consemnăm că poezia patriotică, aşa cum ne-a 
lăsat-o tradiţia noastră, este o piatră de încercare pen- 
tru fiecare poet. Ea trebuie să fie emanația unui apo- 
geu de carieră, nu pecetluită de incertitudinea 
începutului. Ca să emiţi în ritmuri ceva din viaţa şi 
experienţa, din durerea şi bucuria ta. De aceea spun, 
reviste şi edituri, nu mai împingeți pe cei tineri în pra- 
gul debutului pe un sacrilegiu inconștient! La vederea 
literei tipărite ei îşi pierd ușor capul, îndeplinind toate 
cererile, dând texte submediocre de care se vor rușina 
mai târziu, ducând până la inhibiția demersului. 
(Aplauze!) Wu vă puneţi mintea cu copiii, cereți, dacă 
cereţi așa ceva, bătrânilor. Ei țin ţara în brazdele 
adânci ale vieţii lor, ei cunosc gustul pâinii frământate 
cu lacrimi. Adolescenţii abia încep să descopere că 
există moarte pe lume şi vor s-o cucerească prin cân- 
tec. Dar bătrânii, ei cunosc adevărata măsură a lucru- 
rilor. 

O altă problemă care ar putea interesa Uniunea 
Scriitorilor şi nu numai pe dânsa este legată de vesti- 
tele şezători literare. Am participat la numeroase ase- 
menea întâlniri şi nu pot să trec cu vederea unele 
foarte reușite, dar ţin să adaug că manifestările 
nereuşite acaparează mereu un procent îngrijorător. 
Foarte multe suferă de un formalism cras, jignitor pen- 
tru scriitor. De cele mai multe ori ne vedem la chere- 


mul unor vanitoși propagandişti culturali, care 

organizează asemenea manifestări doar pe hârtie, 
fără să se îngrijească de cel mai simplu obiectiv: mo- 
bilizarea oamenilor. Am avut ocazia să văd săli semă- 
nând cu apartamentele grajdurilor. Câte o femeie de 
serviciu, sau cine ştie, soția directorului de cămin mă- 
tura scena în cursul manifestării, bieţii scriitori privind 
speriați din umilele lor scaune. Am avut nefericita oca- 
zie să întâlnesc săli goale, organizatorii dând vina unul 
pe altul. Unele săli, spre a salva aparențele, erau ticsite 
la repezeală cu elevi duși direct de la şcoală, flămânzi, 
care numai de poezie nu aveau chef. Unii dintre dom- 
niile voastre îşi mai amintesc poate celebra şezătoare 
la care au participat cei mai liniștiți şi ascultători oa- 
meni: surdo-muţii. Și asta pentru a salva nepăsarea şi 
impertinența unor propagandiști culturali. Spun 
aceste cuvinte şi ele trebuie luate ca un semnal de 
alarmă. 

S-a vorbit în cadrul acestui Colocviu despre velei- 
tari. Niciun vorbitor nu s-a purtat cu mănuși faţă de 
aceștia și-n alte condiţii cred că toţi veleitarii sfârşeau 
pe eșafod. Dar atunci am fi ajuns să plângem în pumni, 
căci nu-i așa, dacă ar fi dispărut casta veleitarilor, pe 
spatele cui deveneam noi incendiari? Dar se pare că şi 
de această dată s-a avut în vedere efectul, nu cauza; 
toți au vorbit despre veleitari în mod fatalist, ca şi cum 
aceștia ar fi un dat al destinului de neînlăturat. Nimeni 
nu s-a gândit să ne arate care este, totuși, sursa lor, ce 
spaţiu ocult îi generează. După cum încă nu ştim precis 
nici cine sunt veleitarii: niciun vorbitor nu ne-a dat cel 
puţin un nume ca să ne facem o imagine despre tipul 
veleitarului, ca să nu-l confundăm cumva cu 
extratereștrii. Să se fi referit vorbitorii cumva la doi 


textieri de muzică uşoară care au primit palma de in- 

vestitură fiind trecuţi direct în rândurile membrilor 
U.S.7! Sunt în această sală veleitari; nimeni n-a strigat 
până acum: eu sunt! să-mi fac autocritică; unde sunt 
veleitarii? — în afara acestei cetăţi?! cu cine ne războim 
noi? cu un duşman nevăzut? Noi înşine în ochii velei- 
tarilor suntem niște veleitari. N-ar fi exclus ca și la 
această tribună să primim lecţii de etică din partea 
vreunui reprezentant al acestei caste; dar cine să-i de- 
pisteze? atâta timp cât ei sunt nemulţumiţi, pot fi niște 
temuţi asediatori ai cetăţii literelor, atât din apă, atât 
din aer cât şi de pe uscat. Nu trebuie să uităm că ei 
sunt, totuși, produsul unei politici culturale, sunt pro- 
dusul acţiunii de nivelare a personalităţilor poetice. 
Atâta timp cât unele organe se vor încăpățâna să ră- 
mână bolnave, acest magnific corp uman care este cul- 
tura românească va continua să acuze dureri, să 
zicem, de sciatică pentru că tot este o boală la modă. 
Nu este de natură să ne bucure apariţia unei cărţi 
după un război homeric; ar fi o glorie dacă ai sfârşi ca 
Ahile pe câmpul de bătălie, dar după un asemenea răz- 
boi nu te alegi decât cu un ulcer nenorocit. Nu este de 
natură să ne bucure nici apariția a o mie de cărți după 
războaie homerice; atâta timp cât spiritul balcanic al 
micilor învârteli, al micilor aranjamente, al micilor- 
mari compromisuri, spirit străin neamului în care 
ne-am născut, nu va sucomba, războaiele homerice nu 
se vor sfârşi. O carte apărută în felul acesta este o în- 
frângere, nu o victorie. (Aplauze!) 

Cu amărăciune mă gândesc că, în loc ca editurile 
să se bată pentru cărţile bune, să smulgă cărţile bune 
de pe mesele autorilor, ele privesc cu îngrijorare fie- 
care manuscris care le-ar promite o nouă durere de 


cap. Este absurd, este umilitor ca la fiecare carte să ţi 

se scoată un număr de poezii și să ţi se ajusteze altele; 
să trăim cu fiecare carte o sfâşiere lăuntrică de neima- 
ginat; să ne uităm la copilul nostru şi să ne înstrăinăm 
de el ca şi cum ar fi fost pângărit. Nu vă spun o nou- 
tate; leziunile morale sunt mult mai grave, de nevin- 
decat faţă de leziunile fizice. Dar, desigur, bunii noștri 
frizeri de sentimente nu sunt medici și n-au cum să ştie 
acest lucru. Ei însă se pricep bine să ne scoată pe noi 
vinovați, să ne simţim la ușile lor la fel ca ţăranii, 
părinţii noștri, care aşteptau să li se fixeze cotele. 
(Aplauze!) Poate alții nu trăiesc asemenea sentimente, 
însă pentru mine sunt un adevărat coşmar. Sunt 
conștient că nu m-a bătut nimeni să intru în literatură; 
este calea aleasă de mine fiind în toate facultățile min- 
tale. N-am intrat în literatură întrebând unde se află 
fondul literar; n-am cerut niciodată niciun drept, sin- 
gurii bani împrumutaţi de la Uniune fără a fi munciţi 
sunt aceștia cu care am venit la Colocviu. (Aplauze!) 
Îi consider împrumut pentru că şi aşa impozitele care 
se iau pe banii de pe cărţi sunt strivitoare. (Aplauze!) 
Deci, nefiind bătut să intru în literatură, am ales totuşi 
calea aceasta conștient fiind că suntem cu toții egali, 
am considerat că totul este rezolvat de la sine dacă te 
acceptă poezia şi că adevărul poeziei nu poate să su- 
pere pe nimeni ci doar să dea de gândit. Adevărul poe- 
ziei nu poate fi confundat niciodată cu adevărul vieţii 
de toate zilele, chiar dacă acestea se suprapun; ori 
această confuzie, cred eu, subminează cel mai grav lu- 
crările poeziei. Ca să fiu mai clar, am să dau un exem- 
plu: într-o poezie dedicată limbii române aveam 
versurile: „Doamnă, cine te-a râvnit/ N-a ieșit nepe- 
depsit” La tipar a dispărut cuvântul „Doamnă” şi astfel 


am citit acest rând: „Măre, cine te-a râvnit”... ş.a.m.d. 

Se crede că fiecare vers de-al nostru ascunde o alu- 
zie la viața cea de toate zilele pe care o trăim. Într-o 
exprimare mai liberă, se crede că în fiecare vers de-al 
nostru ascundem câte-o şopârlă, că suntem campioni 
ai șopârlelor, ori vă închipuiţi, nu se poate ceva mai 
absurd. Poeţii acestei ţări sunt mult mai modeşti decât 
lasă aparențele să se vadă. Dacă umblă cineva cu 
șopârle, apoi aceia sunt tocmai produsul bunilor frizeri 
de sentimente, veleitarii. Ei au urechea mult mai exer- 
sată, au pavilioane mult mai mari, pe când poeții 
adevărați, chiar atunci când scriu poezie de ţară, scriu 
din impulsuri lăuntrice. 

Suntem uneori acuzaţi că scriem prea negru; dacă-ar 
ști bunii frizeri de sentimente cât de negru poate fi 
sufletul omului câteodată şi cât de neagră poate fi 
moartea, ar apuca ei înșiși trâmbiţa de lemn cu care 
să ne anunţe o nouă înviere; dar ei n-au cum să știe, 
probabil, că ţăranul român, cu sufletul negru de atâtea 
poveri, s-a sacrificat veacuri la rând, fără ezitare, pen- 
tru binele patriei. Cu toate că acești poeţi români care 
vor să ne înspăimânte cu aerul lor de zei sunt în fond 
nişte mari timizi, nişte cuminţi, pentru cele mai mici 
păcate omenești sunt arătaţi cu degetul; până şi faptul 
că mai intră într-o cârciumă nu le este iertat. Dar 
acesta este un lucru normal; nici Dumnezeu n-ar ocoli 
o cârciumă mai mult decât ceilalți constructori ai so- 
cialismului. (Aplauze!) Faceţi o excursie prin cârciu- 
mile bucureștene, burdușite de dimineaţa până seara 
târziu și mare minune dacă veţi recolta două, trei 
exemplare aparținând grădinii U.S. Poetul-copil al câr- 
ciumii a devenit un automatism care funcţionează 
numai de dragul vânătorilor de vrăjitoare. Bineînţeles 


că faima aceasta de devastare de crame este 


ProEuropeana Clubul cărții digitale 


ENIGME ALE CULTURII ROMÂNE. IAȘI '78 


întreţinută chiar de poeţii în cauză, prin meșteșugite 
rime și ritmuri bahice. Dar și un copil poate să observe 
că aceștia bravează; nu este nevoie de trei pahare ca 
să te înţelegi cu ei pe limba lui Ghilgameș. Cu aseme- 
nea băutori, toate mustăriile vestite ar da faliment. 
Dar dacă intrarea poetului într-o cârciumă ce-i stă în 
cale este înregistrată ca atare, nimeni nu se scandali- 
zează că el este servit la masă de boier; nimeni nu se 
scandalizează că uneori ne este rușine să intrăm în- 
tr-un restaurant pentru că nu ne prea simțim în apele 
noastre să fim serviţi de boieri, de boieri care se căciu- 
lesc pe lângă minuscula noastră pungă, boieri care de 
fapt dispreţuiesc minuscula noastră pungă și care tot 
din dispreţ pot să ne scuipe oricând în mâncare dacă 
nu le zâmbim sentimental. 

Poeţii români au pus întotdeauna ţara deasupra 
fiinţei lor pieritoare, au avut şi clipe de cea mai neagră 
melancolie. Eclesiastică aș spune, omenească aș spune; 
asta nu înseamnă că țara n-a mai existat deasupra lor. 
Miron Costin nu și-a desenat țara şi prins în lanţul in- 
trigilor celor de-un sânge cu el? Și oricine poate să-și 
închipuie, sufletul lui nu era atunci prea roz. Nu cred 
că poetul este vinovat de faptul că o uzină nu-și 
îndeplineşte norma, sau pentru gropile înșirate pe mij- 
locul străzilor. Menirea lui este de a se face părtaş la 
bucuria şi lacrima neamului său. Niciun popor prin da- 
tele lui naturale nu poate fi numai pesimist, sau numai 
optimist. Cred că dragostea de țară, de bine, profundă, 
se învaţă mai ales învățând alfabetul melancoliei şi nu 
prin cadențele de fanfară militară. Plânsul celui care 
se desparte pentru prima dată de casa părintească 
este mai profund şi mai sincer decât veselia celui care 


se întoarce. Dar privind prin prisma poeziei, nu inte- 


resează cantitatea de plâns existentă în lume. Intere- 
sează forța cu care poezia prinde acest plâns făcându-l 
veridic pentru eternitate, sensibilizând generaţii în- 
tregi, făcându-le în felul acesta apte pentru o viață 
adevărată, nu pentru una de paradă. Melancolia este 
un dar divin, atât pentru poet cât și pentru ceilalţi oa- 
meni. Melancolia presupune suferință, iar a cunoaște 
tainele suferinţei înseamnă să înţelegi suferințele 
celorlalți, înseamnă să devii mai bun și chiar să te sa- 
crifici pentru binele celorlalți. (Aplauze!) Nu mi-i în- 
chipui nicio clipă pe marii noștri bărbați, voievozi sau 
cărturari, nişte optimişti incurabili. Îi receptez mai 
ales ca pe niște firi melancolice şi tocmai de aceea clar- 
văzătoare și capabile de sacrificiu. Firile bolnave de 
prea mult optimism au grijă să pună chiolhanul înain- 
tea unei bătălii. Și, dacă devin martiri, devin din pros- 
tie. În orice caz au grijă să moară cu burta plină. 
Acum câteva cuvinte despre colegii mei într-ale 
scrisului, cei care gravităm în jurul vârstei de 30 de ani. 
Primele cuvinte care mi-au venit în minte atunci când 
m-am gândit, au fost acestea: Existăm totuşi. Nu vrem 
să luăm locul nimănui. De altfel este şi imposibil. Nu 
vrem să conducem US. Dar unii dintre noi vor să as- 
culte literatură şi pe la Late Case. Este un drept al lor, 
nu-i așa?! de vreme ce au fost primiţi în US. egali în 
drepturi cu cei care se întreabă cum va fi vremea la 
Paris dacă trebuie sau nu să-și ia şi umbrelă. Ajungând 
aici trebuie să mă asigur că, personal, nu cer să fiu tri- 
mis în străinătate. După cuvintele unui frate, con-frate, 
vreau să spun, ne-ar trebui să mai străbatem ţara 
aceasta în lung şi-n lat. Este foarte adevărat. Oricum, 
Domnia Sa şi-a tocit mai multe pingele lunecând pe 


bordura afurisitelor meridiane şi mai puţin prin satele 

noastre. Dar aceasta e o altă poveste. Citesc deseori 
despre cronica de can-can literar găzduită de pagina 
a doua a „României literare” şi găsesc acolo uneori nu- 
mele unor băieţi de litere care sunt trimiși să stabi- 
lească legături culturale cu străinătatea, aleși după 
cele mai stranii criterii. U.S. are stabilit un plan în 
această privinţă?! sau foloseşte trasul biletelor din pă- 
lărie?! Și vorba venerabilului poet Moș Andrei: „de ce 
nu ne retragem noi la colibele noastre și ne lăsăm 
târâţi de această mizerabilă viaţă literară?! Ne dădea 
sfaturi poetul, el care în tinereţe hoinărea ca un ber- 
bant pe străzile Parisului și-și mai dădea şi-un bizar 
doctorat. 

Nu spun mai mult, pentru că, oricum, nu-i așa, noi, 
manieriștii, livreşti şi calofili, acestea sunt cuvintele 
criticii literare, o parte, cu care suntem mângâiaţi, noi, 
băieții, ce gravităm în jurul vârstei de 30 de ani, care 
am îndrăznit să mai citim câteva cărţi prin biblioteci, 
nu ne speriem, totuși, atât de ușor. Oricum, suntem 
tutelați, dacă judecăm după anumite criterii de 
circulaţie prin reviste, de cel mai mare poet calofil 
român: M. Eminescu. Aș vrea să mulțumesc, pe această 
cale, mult hulitei edituri „Cartea Românească” editură 
care ne-a sprijinit cel mai mult şi care a publicat ma- 
joritatea cărților așa-numiţilor poeţi de 30 de ani. 
(Aplauze!!!) Vorbesc în numele meu, nu-mi asum răs- 
punderea să vorbesc şi-n numele tuturor colegilor mei. 
Și aşa, de mai mult timp se caută un şef de generație. 
Până acum, după mai multe articole citite prin reviste 
am descoperit vreo trei-patru. Nu-mi vine să mai în- 
treb dacă alergătura aceasta după șefi de generație 


este un criteriu valoric, şi dacă, totuși, nu se întâmplă 

prea devreme această alergătură. După cum ştim cu 
toții, şefii au un destin mai parte, mai ciudat: unii mai 


cad, alţii se mai ridică. (Aplauze!!!) 
(Este anunțată o pauză pentru masă) 


Dan Deşliu: Reluăm discuţiile. Din partea secreta- 
riatului vă pot prezenta lista unui număr apreciabil de 
candidaţi la cuvânt. Sperăm că timpul ne va permite 
să vorbească toţi. Repetăm ordinea în care s-au înscris: 
Nicolae Prelipceanu, Laurenţiu Ulici, Constantin 
Abăluţă, Dumitru Bălăeţ, Gheorghe Grigurcu, Al. Raicu, 
Ion Crânguleanu, Paul Tutungiu... 


Are cuvântul poetul... 


Nicolae Prelipceanu: Stimate colege, dar şi 
stimați colegi, 

Sunt un prost vorbitor, ceea ce voi încerca să as- 
cund citind următorul text gata bătut la maşină. 

Am citit că „Poezia română de astăzi este una din- 
tre cele mai bune din lume” dacă nu chiar cea mai 
bună, că ea este slujită de personalităţi remarcabile, 
pe urmă de zeci de poeți foarte buni, de sute de poeţi 
buni, de mii de etc. etc. Fără a se numi prin acele arti- 
cole, anchete și mărturisiri prea multe titluri de poezii, 
am înţeles că e într-adevăr cam așa, că poezia noastră 
se află într-unul din momentele ei fericite, pe una din- 
tre culmi, toate aceste afirmaţii erau făcute, presupun, 
pe baza textelor poetice viabile, adică tipărite, citite, 
uneori și comentate. Texte care nu contravin, cu alte 
cuvinte, niciuneia dintre multele prejudecăți, false pu- 


dori, false spaime, ci şi mai false moduri de lectură a 

7 Nicolae Prelipeeanu 


poeziei lăsate moștenire celor care fac revistele şi celor 


care editează cărțile de aparent defuncta cenzură, în 
realitate mutată pe nesimţite, sau pe simţite în cugetul 
redactorilor șefi, adjuncţi, principali și simpli, sau co- 
rectori ai revistelor literare şi de cultură, cum impro- 
priu se cunosc o seamă de publicații a căror 
preocupare este numai foarte rar cultura, și cenzură 
mutată nu numai acolo. Există însă şi alte poezii, unele 
ale acelorași poeți pe care îi vedem și tipăriţi uneori, 
altele ale cine ştie căror bănuiţi sau chiar care 
nebănuiți poeţi, neangajați, din motivul de mai sus, în 
niciun fel de formă de manifestare publică, nici chiar 
în Festivalul de masă al talentelor de tot soiul. Există 
şi acele poezii care nu sunt nici împotriva noastră, cum 
se spune adeseori pripit, nici împotriva ideologiei 
noastre, ci poate numai Împotriva inerţiei unora dintre 
noi, inerție care ne face să ne mai temem de fiziologie, 
psihiatrie sau viaţă pur şi simplu, altfel spus de cuvinte 
ca: sex, moarte, schizofrenie și așa mai departe. Aș 
muri de plăcere și de oroare să citesc într-o zi lista de 


cuvinte interzise poeziei publicabile, cu care, vă asigur, 

se poate face, chiar numai cu ele, poezie cel puţin la fel 
de bună, dacă nu de zece ori mai bună. (Aplauze!) 
Există deci două feluri de poezie: poezia vizibilă și 
poezia invizibilă. Exprimându-ne de obicei numai des- 
pre cea dintâi, este normal să greșim sau, mai exact, 
să emitem judecăți incomplete. Cum este, dar, în reali- 
tatea ei totală, poezia română de astăzi? Vom putea 
spune și asta peste câţiva luștri, când vor fi întoarse pe 
dos, adică tipărite sertarele așa cum s-a-ntâmplat nu 
o singură dată în istoria literaturii române. Avertizez 


im: întârzierea 


asupra unui lucru pe care cu toții îl ș 
tipăririi marilor texte, în special a textelor bune, de- 
vine, în perspectiva timpului, un act antipatriotic, pen- 
tru că naște o întârziere în evoluţia însăși a literaturii, 
așa cum iarăși s-a mai întâmplat. Închei spunând: 
vedeți cât de vie, de mare şi de puternică este poezia 
română de astăzi, dacă ea apare astfel și privind-o 
numai dintr-un singur unghi, acela pe care îl lasă liber 
prejudecățile de tot felul și de toată mâna, ca și cei care 


le întețesc. (Aplauze!) 


Laurenţiu Ulici: 

Stimate colege, stimați colegi, onorabili invitaţi, 

(-) 

(Pe timpul alocat discursului său, Ulici invită 
câţiva poeţi tineri să citească din creaţiile lor, gest pri- 


mit cu simpatie de unii şi cu dezaprobare de alți) 


ÎL invit pe Romulus Bucur (Aplauze!) 

Și ai s-ajungi 


Și-ai s-ajungi vreun bar judeţean 
Vorbind despre curajul tău din tinereţe 
Și despre prietenii tăi poeţi 


Și despre intrigile care împiedică apariţia nemai- 


pomenitei tale cărți 


Și-ai să faci o vizită iubitei 
Acea târfă numită singurătate 
Întrebându-te mereu la ce bun 


La ce bun acest poem tinichea legată de coada 


speranţei 


(Aplauze!) 


Laurenţiu Ulici: /! invit pe Mircea Cărtărescu 


Analgezic 


Sub stele sadice dintr-o cultură freatică 
Răbdăm un infern de cabinete dentare 
Și palmele pe obraz cu care te-nvrednicesc 
Plantele, ţărâna şi carnea 

Corpuri ultramarine cu sâni sofisticaţi 
Sugrumă trilurile unei inteligenţe 
Hrănite cu biftecuri din petrol, plimbate 
Între parbrize de velur 

Sub peruci pe lună 

Și nimeni 

Nimeni nu strigă 

Peștii şi câinii de experiență 

Prezintă luminii creiere dezgolite 


Engrame în memoria revistei „Cinema” 


acord, „ce-i asta, suntem la un colocviu 


Baduca mormintelor sfâșie crinii 

Și embrionii fosforescenţi în placentele lor 

Insecte robânge dintr-o lașitate înspăimântătoare 
În această feudă a orbilor 

Rătăcind pe o pastilă de algocalmin 

Dac-aș putea aş îneca în sânge 

Gloria pietrificată a cretinelor stele 

Clanul scenei (?) cu dinţii rânjiți 

Smulgând bucăţi din burta pământului 

Dac-aș putea le-aș da la gheparzi 


Înlocuindu-le cu ochii lui Boby Fischer 


(Aplauze! comentarii, voci care arată a nu fi de 


dar 


Laurenţiu Ulici îşi vede de „programul” său) 


Laurenţiu Ulici: /! invit pe Traian T. Coşovei 


Cu mâinile curate 


Tată, ce zgomote se-aud din camera de-alături? 


O fi bunicul mort de anul trecut încurcat în cordo- 


nul telefonului 


Tata se-ntoarce cu venele sfâşiate 

Ne strângem mâinile în uşa magaziei 

Ne strângem mâinile prin ușa spartă a magaziei 
Ne strângem mâinile curate 

Ne strângem mâinile curate 


În rest doar o lumină de lună roșie trecea urmând 


(?) țiglele de pe acoperișul magaziei 


Plin de sânge tata-i cu mâinile curate 


Din frigider bunicul ascultă lumina roșie spărgând 

peretele dormitorului 


Ceasuri şi mecanisme măsoară temperatura buni- 


cului din frigider 


Bunicul va apuca sfârșitul secolului 
Bunicul va apuca şi sfârșitul secolului viitor 


Bunicul va apuca și sfârşitul tuturor secolelor vii- 


toare 


O să-i arătăm noi ce-i viața veșnică 

Ne strângem mâinile 

Ne strângem mâinile curate 

Tată, mă agăţ eu de umărul lui 

Crezi c-o să strige la noapte? 

Crezi c-o să mai strige? 

Tata cu mâinile curate bate cuie de aramă 


în capacul frigiderului din care se scurge zgură 


roşie 


Crezi c-o să strige iar la noapte? 
Crezi c-o să strige iar? 


Tata cu mâinile curate astupă fereastra cu gheare 


uscate 


Tata cu mâinile curate dă drumul la televizor 
Tata cu mâinile curate deschide radioul 
Tata cu mâinile curate aprinde lumina 


Tata cu mâinile curate deşurubează robinetele din 


baie 


Crezi c-o să mai strige la noapte? 
Crezi c-o să mai strige? 
Crezi c-o să mai strige? 


(Aplauze!) 


Laurenţiu Ulici (simte că trebuie să adauge câ- 


teva explicații): Pentru a alunga orice confuzie. Nu au 


avut şansa de a se lansa, înainte de a publica, în fața 

poeților consacraţi. Nu le luaţi acestor copii şansa 
unică de a citi în fața dumneavoastră aceste poeme! 
(Aplauze!) Consider că sunteți de acord să continuăm 


și-l invit pe Radu Călin Cristea. 
Lauda viermelui 


Iată filosofia mea 

Așa cum este ea 

1. (Privesc) (Iubesc) viermele ca pe ochii din cap 
Ținta viermelui e fluturul 

Ținta fluturului e lipsa țintei 

2. lar te gândești la cadavre, domnişoară 
Domnişoară cu gâtul subțire 

Nu te teme 

Sunt eu 

Viermele 

3. Nu te uita că sunt vierme 

Din inel în inel 

Doar eu văd dincolo 

Iată filosofia mea 

Așa cum este ea 

Nu fac decât să rămân 

Făt-Frumos era Spân 


(Aplauze!) 

Laurenţiu Ulici: /] invit pe Emil Hurezeanu 
Lecţia de anatomie 

Iată-l pe doctorul blond în amfiteatrul arhiplin 


Îi lipseşte ba ochiul drept, ba ochiul stâng 


Dar rana ochiului nu poate fi unită de priviri 

Așa cum unii vorbesc pe nas 

El vorbeşte pe gând 

Eu eram acela care numea (...) 

Singurul viu oricând mii de morți într-o zi 

Bulgări se rostogoleau din țigările mele 

Uciși de suavitatea primului bulgăre rostogolit 

În mari întinderi de zăpadă vor fi fumătorii 

Ce mai impact de îngeri, o minunăţie 

Alunecam pe gheaţă în susul ei 

Cu vânt puternic în (...) 

Întindem cojile de portocală pe partea dinăuntru 

Cum pielea de sugari după baie pomădată cu talc 
ca să nu crape 

Și nu cum neamul acestor coji de portocală veșnic 
mustind 

ca fruntea omului la vârsta pubertăţii regale 

Ci să crape într-o zi şi nu oricum 

Ci înțelepte ca o fată (...) propriile-şi riduri 

Domnilor, după trei zile de priveghi un mort tânăr 
are cearcăne din (...) 

Apoi dacă-i înconjur cu o singură linie inima şi cre- 
ierul obțin conturul unei păsări 

Pasărea cu solzi arheopterix 

Slavă ţie 

Ursitoarea noastră 

Liniile vieţii în palmă vor fi doar alb disecate de 
sângele mamei 

Mâlul unde ea aruncată între seminţe ca vechii 
egipteni 

Și încolțea trupul meu aici de faţă ca un fir ca un 
trandafir 

Bătăile abia auzite ale inimii înainte de somn 


Atunci când somnul nu mai răzbate după joc 

Ci presimțţirea împărtășită de familia indiferentă 

În după-amiaza aburoasă 

Când semnele vieţii alunecă printre semnele morţii 

Așa cum cuvintele alunecă pe două coli albe nesu- 
prapuse întocmai 

Încet încleşta (?) pe frunte o insulă friguroasă 

Acesta a fost primul semn pentru noi, trăitorii 

Așa cum amanta tânără încărunţind în timpul 
nopții 

Este un preaviz al morţii pentru amant 

Dar un mort tânăr rămâne desigur tânăr și apoi 
urlă amândoi în capul oaselor 

Pe marginea patului de luni dimineaţa 

Cu strigătul lor de amanți înșelați asupra proprii- 
lor chipuri 

Rămâne aceeași doar gospodina placidă 

Ce poartă cu oarecare demnitate un pachet de 
carne pe străzi 

Răsfățată de soartă 

Sub serul ca o cârpă de spălat vase 

Gaudeamus igitur 


(Aplauze!) 


Laurenţiu Ulici: /! invit pe Florin Iaru 


Ideea 


De zece ori a executat tragerea 

Plutonul de execuție 

De zece ori a ieșit din gura comandantului 

Vesel ca o omidă: ultimul foc 

Eu cu ochii legați într-o cârpă murdară de moto- 

număram disperarea plutonului de execuție 

Număram disperarea plutonului de execuţie 

Număram disperarea inimii mele care-ncepuse 

să-nțeleagă 

Se râdea în tribună 

După fiecare salvă se arunca în plutonul de 
execuție 

Cu ceasuri şi tratate de medicină legală 

Foc! se-auzea tot mai tare 

În pauza dintre salve şi hohote 

Însă cădeau 

Însă cădeau 

Însă cădeau de pe mine paltonul rănit, haina sfâr- 
tecată, 

cămașa însângerată, maieul, cureaua, pantalonii, 
ciorapii, chiloţii 

Toate lovite mortal de salvele repetate ale plutonu- 
lui de execuţie 

Din gura comandantului ieșea tot mai drastic la 
plimbare ordinul foc! 

Din armele înfocate ieșeau tot mai înfipte cele or- 
donate 

Trebuie să-nvingem odată, spuse atunci un înger 
nerăbdător 

Această inerție a materiei moarte. 


(Aplauze!) 


Laurenţiu Ulici: Î] invit pe Ștefan Mitroi 


Glossă 


Tălăzuind spre propria-mi tristeţe 


Măsor cu văzul vremile apuse 


Bezne prelungi eteric suprapuse 
Încearcă-n van de ochi să mă dezveţe 
Prea scurta viață în atâtea feţe 

Cât are azi făptura îmi împarte 
Ademenesc lumina să mă poarte 
Călăuzind spre propria-mi tristețe 
Aștrii pe cer se năruie 

Și nu se va naște nimeni 

Moartea să vă vadă 

Nu mai aştept ca frunzele să vadă 
Măsor cu gândul vremile puse 

Și parcă sunt şi grâiele răpuse 

Urcă prin tălpi şi încolțesc pe umeri 
Iubita mea mă blestemi şi mai numeri 
Bezne prelungi eteric suprapuse 
Astfel te mântui şi acesta preț e 

Zilei ce vine pare-se curată 

Plânsul etern prin dulce se arată 
Încearcă-n van din ochi să mă dezveţe 
Încearcă-n van din ochi să mă dezveţe 
Bezne prelungi eteric suprapuse 
Măsor cu văzul vremile apuse 
Hălăduind spre propria-mi tristeţe 


(Aplauze!) 

Laurenţiu Ulici: /] invit pe Ion Moldovan 
Lentilă 

Bănuiesc că voi pieri şi eu întreg 

Sub ușa enormă și purpurie 


Asurzit şi orb ca grăuntele 


De căderea mea 

Fărâmă cu fărâmă 

În pasărea care începe şi se dărâmă 

Și se dărâmă 

Într-o vreme te sperii şi de imagini 

Lupi subțiratici strecurându-se melodios 

Prin spărturile frigului (pe calul de os)? 

Totul e de moștenit şi de dat foc 

Și pe loc tot pe loc 

Pe loc, pe loc 

Să răsară însăși pasărea de pradă a Paradisului 

Dacă stând mult de veghe 

Începe într-o parte a ta 

O pată albă de frig 

Se cade să cazi pe gânduri 

Dintr-o iarbă visătoare 

Vătămată/ Și unde răsturnaţi între oase/ Un greier 
aiurează 

Despre viața sa din zările lumești/ Să ni-l închi- 
puim acum pe Prâslea 

Iată-l cu capul veghind între pari/ Și rana-i face la- 
curi la genunchi 

Și ceafa grea de nesomn/ Și lin vine dimineaţa pu- 
stie, pustie 

Peste grădina neîncepută/ În claustrul de pământ 
zarva e 

Visează viermii de aur/ Că deasupra lor atârnă 
grădinile de aur/ Cu mere de aur. 


(Aplauze!) 


Laurenţiu Ulici: /! invit pe Lucian Vasiliu 


EA. Poe 


Corbul domnului profesor/ E o închipuire 

Lovind în fereastra de gheaţă/ Cu ciocul subţire 

Pe cât de hirsut/ Pe atât de incult 

Descins dintr-un neam păsăresc/ De demult 

El se-arată pe neprevăzute/ Îmbrăţișându-ne cu 
aripile-i slute 

Atât de negre și atât de bizare/ Dintr-o cu totul altă 
lume se pare 

Într-o vreme am vrut să-l împușcăm,/ Pe seară 

Acoperise cu țeasta-i luna sfântă şi clară 

Dar corbul domnului profesor e o închipuire 

Lucind în fereastra de gheaţă 

Cu ciocul subţire 


(Aplauze!) 


Laurenţiu Ulici: Numele acestor poeți nu vă spun 
încă nimic. Nici mie nu-mi spun prea multe. [...] În nu- 
mele lor vă mulțumesc pentru că i-ați ascultat. 


(Aplauze!) 


Constantin Abăluţă: Stimaţi colegi, [...] 

Cunoscând de fapt popularitatea scriitorului și în- 
crederea de care se bucură el, ne punem următoarele 
întrebări: de aprobarea cui ar avea nevoie niște 
membri ai Uniunii Scriitorilor ca să scoată o revistă, 
accentuez, literară? Calitatea de membru al Uniunii 
Scriitorilor nu este suficientă? Girurile pe care le-am 
enumerat mai sus nu sunt suficiente? Seriozitatea pe 


tărâmul artei... nu are valoare de exemplu? De ce să 

amintim numai pe cei ce în trecut şi-au riscat banii pe 
promovarea şi dinamizarea literaturii române, iar pe 
cei ce în prezent ar vrea să facă acelaşi lucru să-i ig- 
norăm cu desăvârşire? De ce de atâția ani, cu toate că 
la toate nivelurile se recunosc marile talente ale presei 
literare, nu se admite apariția revistelor grupărilor de 
scriitori, reviste în care sacrificiul, riscul material prin 
care sunt scoase, poate acționa ca o pârghie a 
calității?! Consider că a venit timpul să aruncăm în lă- 
turi dogmatismele, să punem la dispoziția cititorului 
cele mai sincere și variate creaţii ale noastre. Să nu 
lăsăm literatura română să cadă în impasul în care 
discuţiile sterile şi lipsa de curaj riscă să o aducă. Ni 
s-a spus că de treburile scriitorilor să se ocupe scriito- 


rii, după câte ştiu nimeni nu-i mai scriitor în această 


Constantin Abăluţă 


țară decât membrii Uniunii Scriitorilor. Oare o revistă 
literar, nu-i treaba scriitorului? Și atunci, de ce altă 


aprobare decât a conștiinței, decât a propriei lui 
conștiințe, are nevoie scriitorul?! Să cred că există ci- 
neva atât de hain în această țară, în stare să contra- 
zică, în vorbe sau în fapte, acea înaltă voce ce ne-a 
redat pe noi nouă înșine? Propun ca prin statut să se 
dea fiecărui scriitor membru al Uniunii Scriitorilor 
dreptul de a acționa direct şi eficient pentru populari 
zarea literaturii române. Ne plângem că revistele exis- 
tente au prea puţini bani ca să poată retribui, deci 


publica mai multe poezii. Cine va îndrăzni să-i 
îb 


oprească pe aceşti scriitori altruiști, care fără să aibă 
unchi în America sau moșteniri grandioase, sau veni- 
turi din tiraje aproape nelimitate, cine va îndrăzni 


să-i împiedice pe aceşti scriitori cu venit modest să 
şi-l facă şi mai modest și în loc să ciocnească un pahar 
cu vin, care de altfel le place şi lor, vor prefera să 
scoată din măruntele lor economii o revistă întru slava 
limbii române?! Va exista oare vreun scriitor român 
care să nu voteze o astfel de îmbunătățire calitativă a 
statutului Uniunii? Refuz să cred. 

În ce mă priveşte, mă simt capabil de riscul mate- 
rial şi de demersul spiritual necesar unei astfel de în- 
treprinderi şi sunt convins că aș putea face o revistă 
literară română vie, dinamică, în pas cu actualitatea, 
o revistă serioasă deschisă multiplelor tendinţe ale 
poeziei bune, şi nu o revistă de informare despre lite- 
ratură, nu o revistă de glose, de critică sau de pole- 
mică, ci o revistă plină cu literatură, cu texte inspirate, 
originale, reprezentative pentru spiritualitatea româ- 
nească şi, desigur, neocolind traducerile poeților mo- 


derni de pe toate meridianele. 

Nu știu dacă, după desființarea cenzurii, după 
desființarea ei oficială, cenzura a mai rămas în mintea 


şi în obișnuința unor scriitori sau a unor organisme, 


însă sunt tentat să cred că o altă cenzură, pe care eu 
aș denumi-o cenzură metafizică, există în continuare, 
ea exercitându-se asupra increatului, asupra cărților 
ce încă n-au fost scrise, împiedicându-le să fie scrise. 
Pentru că problema spaţiului tipografic este încă, la 
ora de față, una reală, propun ca primele reviste ale 
grupurilor de scriitori să apară, deocamdată, 
șapirografiate sau xerocopiate, practică de altfel 
încetățenită pe alte meridiane, iar tirajul lor restrâns, 
unele n-ar depăși numărul pre-abonaților, pentru în- 
ceput, asta ar duce la um caracter bibliofil incitant cu 
timpul, nemaivorbind de faptul că marile şi mediile bi- 
Blioteci publice s-ar abona din oficiu la astfel de 
publicaţii, iar ele, aceste biblioteci, s-ar înscrie, astfel, 


mai direc, în actualitate. Vă mulțumesc. (Aplauze!) 


Dinu Flămând (cu ton grav, trist, stins!): Stimaţi 
prieteni, 

Am îuat cu mine o frază scrisă de Hugo Friedrich 
pe care vreau să v-o reproduc: „Poetul modem, spune 
acest magistru, este echipat cu instrumentele de mă- 
sură ale conceptelor sale care-i permit săse controleze 
pe sine însuși în orice moment și îl asigură împotriva 
unui atac prin surprindere al sentimentului banal” 
Poate vă este cunoscută această frumoasă remarcă 
formulată aici, ceea ce ar măguli orgoliul nostru, al tu- 
turor Dar poate că asemenea mie unii dintre dumnea- 
voastră simt nevoia să aducă adăugiri și precizări, căci 


fiind vorba de atacuri, acestea nu vin, nu-i aşa, tot- 

Dinu Flămând 


deauna din interior. Ar fi prea simplu şi cam prea poe- 


tic. Putem simţi fiecare dintre noi pe propria noastră 
piele dacă nu șitalental ne joacă imeori o festă, împin- 
gându-ne în propriile noastre slăbiciuni, în mediocrul 
cotidian și în banal. Aceasta să fie însă singura pre- 
siune, mă întreb? Oare atacul extern din partea 
mediocrităţii și banalităţii, acea presiune lentă a pros- 
tului gust nu acționează concertat asupra poetului fă- 
când ridicol scutul oricăror concesii profitoare? 
Nerepudiat la timp, prostul gust simte în tăcerea noas- 
tră complicitatea. Confuzia de valori îl sprijină. 
indiferența îl nutrește. Mijloacele publicitare stridente 
îl slujesc de minune, Iar prostul gust „nu se ştie cine 
profită de el. Când totul poate fi demonstrat, susținut 
şi impus în calea valorilor ieșite într-un sezon, relati- 
vismul și subiectivitatea, flexibilitatea obișnuită a cu- 
vântului trist devin sub ochii noștri o adevărată 
insurgență a insolenței. 

Dar revin ia prima frază și mă întreb: dacă prin 


cultură poetul se poate apăra de sine însuși, de propria 

inocenţă, mediocritate agresivă, cum se va putea eli- 
bera împotriva agresiunii externe? Agresiune care co- 
boară uneori viața ideilor la o limită incredibilă. 
Agresiunea corozivă a mediocrităţii latente, care pă- 
trunde, încolțește, te obligă să te acomodezi în 
prezenţa ei. [...] Să elogiem acea muncă tenace, munca 
literară de caracter, dacă se poate spune așa, munca 
ce tânjeşte după absolut, sfidând relativismul epocii. 
Acea răbdare care dovedește caracter de scriitor, de 
pildă puterea morală a unui tânăr poet, care-și retrage 
din editură manuscrisul, considerat de el însuși imper- 
fect, pentru a lucra la el încă şapte ani, cu riscul asu- 
mat de a fi absent în tot acest timp și din listele 
periodice ale bilanţurilor și din favorurile, câte sunt, 
ale Uniunii Scriitorilor. Nu-mi cereţi criterii de 
preţuire, când fiecare dintre dvs. în forul intim, aveţi 
o conduită subiectivă care implică propriul dvs. cod 
moral. Trebuie, până la urmă, să ne dovedim nouă 
înşine că vorbirea şi caracterul nu se termină azi așa 
de ușor. Și cum s-o facem altfel, şi cum s-o facem mai 
bine decât cinstind memoria celor ce s-au dovedit a fi 
personalităţi complexe în literatura acestor ani? 
Baconsky, de exemplu, nu ar fi oare tocmai o astfel de 
dovadă (Aplauze!), un mod de a ne felicita pe noi 
înşine că știm să preţuim personalitatea poetului, sau 
a unui poet, unul din mulţi care a ştiut și a putut să se 
apere de agresiunea internă şi externă?! Puse una 
lângă alta, paginile neîmplinitei lui opere scot în lu- 
mină o personalitate pe care memoria noastră trebuie 
să o perpetueze în viitor. Vă mulțumesc. Vă mulțumesc. 


(Aplauze!) 


Gheorghe Grigurcu (Lipseşte începutul discur- 


sului. Se punea altă casetă în reportofon): 


[..] A urmat chestionarea subsemnatului în legă- 
tură cu o culegere de versuri apărută de puţină vreme. 
Surprinzător de puţin preocupat de a aplica în viaţă 
normele statuate de partid, demnitarii de partid s-au 
manifestat însă foarte grijulii față de unele 
particularităţi ale produselor mele lirice. Ce-ai vrut să 
spui în cutare vers? Ce-ai vrut să spui în cutare poezie? 
Ar fi fost întrebări perfect justificate dacă concluziile 
n-ar fi fost de gust aprioric în sensul unui lamentabil, 
dacă nu impertinent joc de-a obscuritatea burghezo- 
moşierească. Între o falsă compătimire şi o riscantă 
moralizare, manevra de intimidare era clară. Vână- 
toare? a surâs condescendent fostul prim secretar din 
Bihor, Petre Blajovici. „Din această poezie nu înţeleg 
nimic” L-aș fi întrebat respectuos care sunt poeţii mo- 
derni ce i-au modelat cultura literară, dar nu mi-a dat 
răgaz, rostind următoarea replică monument: „Dacă 
noi nu înţelegem aceste poezii, ce să mai zică cititorul 
de rând?!" (Aplauze! Rumoare) Și totuși dacă cititorul 
de rând e o noțiune largă, imprudent de largă, în care 
se înglobează nu numai sensibilitatea și vocaţia, dar 
și bunul simţ, care nu lăţește pielea unui popor de ad- 
ministrativ (?), până la dimensiunea unei scene cu pre- 
zidiu, a unei scene până la dimensiunea unui județ, 
până la dimensiunea universului. Mi-am amintit de un 
vers din balada cu un rege... Mihnea şi Baba, vers 
care începe cu cuvintele: „O, ce de hohote!” Când am 
cutezat a pomeni ceva despre un limbaj mondial, în 
care se întâlnesc în această epocă eforturile poeţilor, 


președintele Consiliului de Cultură şi Educaţie Socia- 

listă, prezent la acest spectacol, a râs cu o poftă con- 


tagioasă. Repet: Preşedintele Consiliului de Cultură şi 
Educaţie Socialistă al județului Bihor și azi în funcție. 
Îmi permit a-mi mărturisi în public o îndoială intimă, 
cerându-mi scuze dacă greşesc, persoana în cauză nu-i 
nici scriitor, nici pictor, nici sculptor, nici muzician, nici 
om de ştiinţă, deși dirijează oameni din categoriile 
menţionate. E măcar, când se spune fără nuanţă, un 
om de cultură?! Care sunt criteriile inefabile care fac 
că-n acel locşi-n altele din ţară sunt astfel de persoane 
stăpânite de un exces (7) de haz atât de sănătos pentru 
ele însele, atât de nesănătos pentru cei cu a căror ac- 
tivitate nu comunică, apăsându-i când au ocazia sub 
talpa administrativă spre a-și argumenta buna 
dispoziție? (Aplauze!) 

Vă puteţi întreba, stimaţi ascultători, care e com- 


portarea poetului Andriţoiu, a poetului romanțios şi 


EI 
Ei 
[ci 
E 
E 
E 
E 
zi 


cantabil, generos şi ubicuu, care fiind ubicuu se găseşte 


în acelaşi timp în capitală și la Oradea, în România și 
în Canada, pe Pământ şi în Lună (Aplauze! Rumoare), 
versificând ca ion Pillat, îşi spală mâinile ca Pilat din 
Pont (Aplauze! Rumoare). Nu știu nimic, nu răspund 
decât de ceea ce-mi convine, îmi aranjez popularitatea 
şi mă îngrijesc, în primul, în al doilea, în al treilea, dacă 
nu și-n ultimul rând de propriul meu interes. lată tex- 
tul unuia din poemele sufletului său delicat, care va ră- 
mâne veşnic nescris. Dacă secretarul cu propaganda îi 
cere părerea asupra unui text de versuri al unui con- 
frate, îi răspunde cu o masivă mărinimie: Nu cred că 
asemenea texte moderniste trebuie să apară, viitorul 
trebuie să ştie ce fel de poezie nu trebuie scrisă. 
(Aplauze!) Și cu curaj comunist, şi cu sete comunistă 
de adevăr trece mai departe la redactarea a zeci, mii 
de articole redundante, atât de înflăcărate, încât pom- 
pierii trebuie să stea în preajma tipografiei unde se îm- 
primă. (Aplauze!) Apoi iese în grădina paradisiacă a 
Transilvaniei să se odihnească după efort, răcorin- 
du-și sufletul astfel... era să zic... la adierea sobei, a 
ceasului, a minutului, clipei. 

Stimaţi confrați, 

Din cuvântările primului secretar al Partidului nos- 
tru se desprind nu numai îndemnul de a combate abu- 
zurile, impostura, toate formele de inechitate care se 
manifestă încă în societatea noastră actuală, şi care 
nu sunt deloc neglijabile, dar şi apelul de-a ne aduce 
aportul (sic!) la înflorirea culturii naționale. [G. 
Macovescu: Atenţie la limbă: a aduce aportul!] O scă- 
pare, da, mă iertaţi!]. Pentru a ne aduce contribuţia la 
linia majoră a posibilităţilor noastre. (Aplauze!) Spre 


a răspunde în stil constructiv acestei chemări care este 

de partea fiecărei conștiințe scriitoricești cinstite, e ne- 
voie a ne raporta în mod liber la conceptul de valoare. 
Dogmatismul ne-a împovărat cu o negură de neade- 
văruri, de jumătate sau de sferturi de adevăruri în cel 
mai bun caz care stăruie încă în multe conștiințe sub 
forma unui bagaj împotriva propășirii artei, a 
substanţei estetice în genere. Literatura noastră nu se 
poate îmbogăţi cu o contribuţie a epocii pe care o tra- 
versăm decât prin plierea cât mai exactă a creației de 
conștiința reală, subliniez, reală, literară și umană a 
autorului său, prin eliberarea, în regie proprie a jocu- 
lui expresiv. Oricât de bune ori de rele sunt intențiile 
ce animă pe diriguitorii administraţiei literaturii, aces- 
tea nu pot determina apariția unor opere valoroase. 
Scriitorii nu sunt homunculi ce se fabrică în labora- 
toare de alchimie ideologică. 

Creatorilor trebuie să li se acorde încrederea nece- 
sară pentru ca talentul lor să se justifice în chip natu- 
ral. Putem învăţa multe din experienţa amară a unor 
oameni care au înălțat pe piedestale din nisip capodo- 
pere de fum ce s-au destrămat la cea dintâi suflare a 
vântului. Neantul artei este cel mai cumplit neant. Un 
poet de mare notorietate îmi spunea, în timpul 
studenţiei mele, în chipul cel mai serios, că sintagma 
„frunză verde”, dintr-o poezie pe care i-am arătat-o, e 
subversivă, recomandându-mi să mi-o schimb. Dar ca- 
ricatura nu e totdeauna de acuzat. Există din păcate, 
în poezia noastră de azi, o enormă logoree ziaristică, 
a cărei absolută vacuitate nu o mai percepem exact. 
Sub scutul nobilei şi etern-actualei teme a iubirii de 
patrie, prosperă o vegetație minoră, compromiţătoare. 
Repetând de o mie de ori, într-o scriitură flască, ceea 


ce pot spune o dată, în mod rezonabil, bărbătesc, dis- 


trug până și efectul pur propagandistic scontat, inspi- 
rând o neîncredere a nevoii de-a iubi și-o plictiseală 
asasină. Sute şi sute de tineri versificatori sunt 
îndemnați a comite compoziţii facile, pe teme date, 
corupți așadar prin antrenarea lor într-o formulă de 
minimă rezistenţă artistică. (Aplauze!) 

Pedagogia mistificării incumbă o grea vinovăţie. 
Adevărata noastră poezie patriotică, afirmă, pe bună 
dreptate, Eugen Jebeleanu, e poezia de valoare, indife- 
rent de motivul sau de mijloacele sale. La o treaptă mai 
înaltă, invazia mentalităţii jurnalistice în lirism e ilus- 
trată de nume poetice cunoscute care atestă o 
recrudescență a mentalități „A. Toma”. E curioasă 
lipsa de orientare istorică a acestor autori, care merg 
senin pe un drum lipsit de perspectivă. Actualitatea, cu 
cât e mai de suprafaţă, cu atâta mai efemeră, fără în- 
doială, dar şi mai înșelătoare sub raportul exigenţei 
sale. Adrian Păunescu, de pildă, e un vlahuţolatru care 
versifică locurile comune, declarativitatea curentă cu 
un patos ce se-mpiedică în nămolul expresiei zero. 
Citez: 

„Nu-i comunistul omul care-și nutrește fardul 

Din ţinerea mulțimii în permanent noroi” Închei ci- 
tatul. 

Autorul Fântânii somnambule ne apare ca un ga- 
zetar absolut care-și transpune în rimă articolele. 
Nu-mi recunosc epoca. S-ar putea să nu fiu singurul, 
în bombasticismul enorm al poemelor sale, în rezo- 
nanța lor, precum un sunet de trompetă cazonă. Ta- 
lentul său e declinat înspre soluţia rudimentară. Un 
combativism vid se instalează în poemele sale precum 
gesturile unui înotător într-un bazin fără apă. (Aplauze!) 


Nu încerc, Doamne, a contesta modalitatea agita- 

torică a poeziei, să fiu bine înţeles. Dar obstacolele îm- 
potriva cărora se ridică A. Păunescu sunt de carton. 
Lupta e mimată într-o inofensivă butaforie. Poetul e 
un înger zelos care din nevoia de variaţie îşi ornează 
imnul de slavă cu stridenţă, fără a fi un insurgent real. 
E un înger mizerios care oferă, în amfiteatrul de denii, 
o reprezentaţie. În cazul său, actualitatea (între ghili- 
mele) se prezintă, evident, drept o confecţie. Cât de de- 
parte poate cuteza A. Păunescu pe drumul unui 
festivism fără măsură, se vede din apariţiile sale la TV. 
rizibile, dar şi întristătoare, supralicitări ale unor idei 
şi atitudini care, cu o pompă redusă cu nouăzeci şi 
nouă la sută, ar putea fi recunoscute drept ale noastre, 
ale tuturor. Lupta adevărată pentru mărturia lirică a 
acestei epoci se desfăşoară pe alte planuri decât cele 
ale vehiculaţiei emfatice satisfăcute de timp, ale co- 
mentariului oficios versificat. Și vă rog să binevoiţi a 
acorda modestelor mele cuvinte o întâlnire ideală 
peste câțiva ani, înainte de-a mă contrazice. [...] 


(Aplauze!) 


Ziua a treia zi u Colocviului Naţionul de 
Poezie de lu lași, 20 octombrie 1978 


(Conduce lucrările, anunţă şi invită scriitorii la tri- 


bună criticul literar Laurenţiu Ulici) 


Geo Bogza (discurs senin și detaşat, rostire rară, 
în ton cântat): Stimaţi prieteni ai poeziei şi, peste 
toate, Stimaţi prieteni ai poeţilor! Faţă de cei mai mulţi 
dintre dvs. care vă aflaţi aici, în sală, eu am două pri- 


vilegii: se spune despre poeți, de către admiratorii lor, 

că au uneori..., că ar putea avea o stea în frunte. Veţi 
vedea că nu am niciun fel de stea în frunte. Dar am pri- 
vilegiul, faţă de cei mai mulţi dintre dvs, de a-mi fi ti- 
părit primele mele poezii în reviste, iar apoi în volume, 
ani şi ani, şi decenii, pe banii mei, într-o vreme în care 
nu aveam decât o pereche de pantofi şi o cămaşă... în 
timpul verii. Vârsta de 47 de ani, atât de tulburătoare 
pentru noi prin faptul că, la această vârstă, Arghezi şi-a 
adunat poeziile în volum, este şi vârsta la care, ajun- 
gând eu în 1955, am primit pentru prima oară bani pe 
o poezie de la „Gazeta literară” 

Al doilea privilegiu este că am stat la închisoare. 
De două ori, pentru poeziile pe care le-am scris în 
tinereţe, Îmi voi îngădui, pentru a vă sugera o conclu- 
zie pe care singuri sper că o veţi trage, să vă citesc, să 
vă citez unul din poemele mele de acum 50 de ani pen- 


tru care am stat la închisoare. Face parte din poemul 

Invectivă 


-„ și apoi un poem scris recent, scris 50 de 
ani după aceea, chiar în vara aceasta. 

În tinereţea mea se spunea adeseori că „drumurile 
Domnului sunt multe şi necunoscute” Drumurile artei, 
de asemenea, sunt multe și necunoscute. Se mai spu- 
nea: „Fiecare lucru la timpul său și ouăle roşii la Paști” 
Spun aceasta pentru cei care, judecând tânăra 
generație de poeți, sunt nerăbdători să vadă din par- 
tea lor nişte ouă roşii cărora nu le-a trecut timpul. Dar 
aşa cum am să dovedesc cu exemplul meu, ouăle roșii 
vin și ele de Paşti. (Aplauze. Geo Bogza citeşte poe- 
mele „Invectivă” şi „Opt judecăţi asupra munţilor 
Carpaţi”). 

Stimaţi prieteni ai poeziei, cred că aproape toți din- 
tre dvs. ştiţi acea anecdotă de proveniență transocea- 
nică în care e vorba de un salon în care de obicei stau 
cowboys cu pistolul la şold şi în care se putea citi ur- 
mătoarea inscripție: „Nu trageţi în pianist, face şi el ce 
poate” Concluzia a tot ce v-am spus până aici ar fi: Nu 
trageţi în poet! El va cânta tot ceea ce are de cântat 
dacă aveți răbdarea să-l ascultați. (Aplauze înde- 


lungi). 


Laurenţiu Ulici: Urmează la cuvânt Al. Husar, se 


pregătește Edgar Papu. 


AL. Husar: Distins auditoriu, 

Astă-vară, la Constanţa, într-una din acele librării 
care pot sta alături de orice librărie europeană, mi 
s-a întâmplat să asist la o scenă antologică: era o seară 
calmă în mediul recules al tăcutelor rafturi, auzeam 


doar paşii lenți ai vizitatorilor, când, deodată, glasul 


unui copil strigând „Cumpără, mamă, cărți! Cumpără 
poezii!” răsună printre standuri. Ridicai ochii surprins 
spre el, era un copil de 4-5 ani, nu mai mult, atârnat 
de mâna unei femei în negru, care plana absentă prin- 
tre cărți. ŞI, fără a mai urma evoluţia scenei, convins 
că până la urmă el nu privea în van, strigam în gândul 
meu: Trăiască acel copil, fericit că-l văzusem. 

La el mă gândesc astăzi, luând în discuție poezia în 
sine, rațiunea ei însăşi, cu acest prilej. De ce într-o li- 
brărie, care avea alături un imens stand de muzică şi 
cărți pentru copii, nu „Cumpără, mamă, discuri” sau 
„Cumpără, mamă, poze”! de ce „Cumpără, mamă, poe- 
zi”? 

Ce este poezia şi prin ce se distinge în esenţa ei ca 
artă şi prin ce își găseşte ea o justificare în viața omu- 
lui, în viața unui popor? Mulţi esteticieni, şi uneori cei 
mai acri, dau în ierarhia artelor poeziei primul loc. Şi 
n-am putea admite că ei nu ştiu ce spun. Poezia este 
totodată muzică, sculptură, pictură, totalitatea care 


uneşte în sine cele două extreme, adică artele plastice 

şi muzica pe um plan superior din domeniul inte- 
riorizății spiricuale însăşi. 
[..JE drept că şi muzica şi piceura au un caracter 


local şi național [.... Nici o artă nu este atâr de tenace 


naționată ca poezia. Poţi să iei unui popor limba, să 
to suprimi, să-i pui o ară limbă în şcoli, dar câză 
vreme nu ai silit acest popor să simtă într-o limbă 
nouă, nu ai dezrădăcinat-o pe cea veche, ea va apare 
din nou în poezia care transmite sâmşirea. [..] 

Îmi exprim o nedumerire: de ce într-o ţară al cărei 
popor a lichidat complet analfabevismul, un volum de 
poezie atinge abia un tiraj de 1.000-1.500 exemplare? 

A doua întrebare: de ce acel caiet de poezie pe care 


îi scotea, Viaţa Românească” nu demiule a dispărur? 
Și-a treia întrebare: când napional, când judeșean, 
având un statut oscilane de la o edipie la alea, Festivalul 
de poezie „Mihai Eminescu” de la lași n-a devenit încă 
ceea ce srebuia să devină în concepția fondatorilor săi 
- Festival Intemaţional de Poezie „Mihai Eminescu”? 


N-ar putea deveni? (Aplauze!) 


Edgar Papu: Stinași şi dragi colegi, 

S-a vorbie, în cursul acestor şedinşe, pe de-o parte 
de marile calități ale poeziei românești în ultima 
vreme, pe de alsă parte, de asaleul mediocritășilor, des- 
pre care vom mai aminzi pe parcurs. Este însă ceea ce 
mă inzeresează mai mule - şi pe dus. vă interesează -, 
este vorba nu de mediocritatea pseudopoetică, ci de 
amenințarea cu mediocrizatea a marilor poeți. 
(Aplauze!) Poezia noastră, în momentul de față, a 
aiuans la un nivel european, mondial chiar: Este adevă- 


var, încă pentru soarta, pentru destinul, pentru 

evoluţia fiecăruia dintre poeți este foarte important 
faprul menţinerii. Menţinerea a fost tordeauma o pro- 
blemă în liceracura noastră şi cu arăt mai mule astăzi. 
[..] Este o lupă acerbă, aproape tot atât de mare ca 


şi aceea a primei creații de factură înaltă, este lupta 


împosriva propriei mediocrităși. Aceasta se luptă să 


vină la suprafață. 

1. Blaga mi-a mărturisit odată cu mare sincericate 
că poetul nu e totdeauna inspirat, că pe parcursul 
creării poemului e! are momenze, într-adevăr, de scli- 
pire valoroasă, își dă semna că (... cu alte momente, 
alsernări de goluri. Aceasta inseamnă că dă o poezie 
inegală. L. Blaga nu a avut poezii inegale. Toate erau 
omogene ca valoare. Și-atzanci procedeul este urmări 


rea prin muncă, printr-un scadiu imens, s-ajungă prin 

această muncă la nivelul valorii. [...] 


(Aplauze!) 


Radu Popescu: Stimaţi tovarăşi, 

Deși ne apropiem de sfârşit am să încep prin a vă 
declara că aceste adunări de poeţi, și recunosc (?) în 
modul cel mai grațios, dreptul de a mă considera ca pe 
un oaspete străin. Timpul e departe, s-a depărtat cu 
aproape două decenii de când felurite împrejurări mă 
obligau să răresc, apoi să las să se stingă cu totul o ac- 
tivitate de critic și cronicar literar, care a fost intensă 
și consecventă mulţi, mulţi ani. Pe atunci acordam poe- 
ziei rangul de întâietate în preocupările şi activitățile 
mele, pentru că o consideram și o numeam Regina ge- 
nurilor literare, Zeița literelor. Nici astăzi nu cred alt- 
fel. Nu o caut și nu o văd decât pe Parnas şi pe Olimp. 
În ochii mei nici una, între artele literare, nu o poate 
umbri, etala. (Aplauze! Aplauze care au scopul să-l în- 
trerupă pe vorbitor, câteva din primele rânduri mai 
insistente, iar acestea antrenând mai apoi întreaga 
sală.) Nu înțeleg aplauzele; ce trebuie să înţeleg? am 
vorbit deja prea mult? Deci am spus... (lar întreruperi, 
aplauze! Intervine Laurenţiu Ulici, din prezidiu, ce- 
rând să fie lăsat să vorbească. Aplauze!) Nu înţeleg ce 
se petrece! Ce se petrece? (Sala tot mai agitată. Urcă 
acum la tribună, alături de Radu Popescu, fără a fi in- 


vitat, poetul lon luga). 


Ion luga: Stimate colege și stimaţi colegi, mi se 
pare că suntem la Colocviul Poeziei totuși, şi îngădui- 
ți-mi să vorbim noi, care ne doare cuvântul, şi lăsaţi pe 
ceilalți tovarăşi, şi daţi-ne puţină şansă de a vorbi în 


numele poeziei, puţin, iar tovarășul Radu Popescu ne 


omagiază (din sală se aude o voce bărbătească: „Radu 
Popescu e cel care a scris zeci de cronici despre cărțile 
noastre de poezie!”), dați-ne doar o clipă, vă rog, pen- 
tru că starea culturii e deplorabilă (E întrerupt şi lon 
luga, care se arăta indignat şi afectat în discursul său! 
În sală continuă aplauzele, întreruperile, voci dife- 
rite... Din prezidiu, Laurenţiu Ulici încearcă să poto- 


lească spiritele şi publicul în fierbere). 


Laurenţiu Ulici: on Iuga, o să aveți cuvântul mai 
târziu, aşteptaţi! Să-l ascultăm pe Radu Popescu, vă 


rog! (Aplauze!). 


Radu Popescu: Spuneam că astăzi rar, mult prea 
rar, am ocazia să fac şi declaraţia mea de dragoste şi 
de credinţă poeziei. În acest răstimp de aproape 20 de 
ani, configurația umană a poeziei noastre s-a modifi- 
cat pe cât de profund pe atât de normal. Mulţi s-au dus, 
mulţi au îmbătrânit. Toţi aceștia au ajuns la zenitul 
maturității. Și-a doua generaţie, cu vreo două serii, a 
început să-și înscrie orbita pe firmament. De pildă, eu 
am mai ajuns să scriu la zi, cronicărește, despre ulti- 
mele volume ale lui T. Arghezi, dar n-am mai apucat 
să scriu despre primele ale lui N. Stănescu, ale A. 
Blandiana sau Ileanei Mălăncioiu. (Aplauze! Întreru- 
peri!) Ce să mai amintesc... Asta e, asta e prea de tot... 
(Intervine un alt personaj din sală, se aud zgomote, 
tropăituri din picioare, aplauze... Astfel se încheie 
acest discurs, într-un vacarm al sălii, puţinele voci 
„îndatorate” criticului nu se mai auzeau, în dezapro- 


barea generală. Tensiunea e în creştere). 

Corneliu Sturzu: Stimaţi colegi, pentru că lucră- 
rite Colocviului nostru se apropie de sfârșit, și pentru 
că, desigur, aşa cum s-a văzut și la alți vorbitori, îmi 
permit să vă rețin atenția doar câteva minute. Şi dacă 
iarăşi îmi îngăduiți, aș vrea să vă vorbesc în numele 
confraților mei de la Iaşi, poeți ce s-au format în acest 
spațiu spiritual, de cultură (...) și puritate sufletească, 
de generozitate şi adevăr. Noi, cei de la laşi, nu avem 
nimic de revendicat. Poate doar mamelor noastre că 
n-au făcut să ne înzestreze cu mai mult talent. 
(Aplauze!) Afoi scriem din vocație și nu dintr-un impuls 
mai mult sau mai puțin cultural învățat undeva. Să 
scriem pentru că nu putem altfel. Nu noi am ales poe- 


zia, ci aceasta ne-a ales pe noi cei de astăzi şi de-aici. 


La aceasta poate a contribuit şi acest geniu al pămân- 
tului moldovenesc. Vă rog să mă credeți că nu sunt şi 
nu voi fi niciodată partizanul îngustului şi prăfuitului 
tocalism cultural. Departe de mine ideea nefastă că do- 
miciliul poetului îl înscrie undeva pe scara valorilor. 
Dar nu este mai puţin adevărat că un anumit spațiu 
de viaţă, de muncă, de relații umane ne poate stimula 


ori, dimpotrivă, ne poate face să devenim tăcuţi și ste- 


rili, ori gălăgioși și falși, revendicativi. Or, cel puţin cei 
ce viețuim aici putem spune cu certitudine: avem un 
public, avem cui să spunem gândul inspirat şi cinstit. 
Stimaţi colegi, ne-am întâlnit aici, în această pre- 
mieră mondială. Eu personal, nu cunosc ca undeva, pe 


planeta noastră, poeţii unei țări să se fi adunat în 


Scriitori la Colocviul Naţional de Poezie „Mihai Eminescu”, 1978, lași 
(imagine după negativ din arhiva Muzeului Naţional al Literaturii Române lași. 
Foto: Gonstantin-Liviu Rusu) 

agora lor, numai a lor. Și cred că suntem cu toţii răs- 
punzători dacă ne înfăţișăm unii altora cu experiența 
noastră artistică şi umană, aşa cum am dori ori cum 
am dori să fim văzuți. 

Poetul, aşa cum spuneam și altă dată, este un lanus 
Bifrons care stă în lume, așadar faţa noastră luminată 
și nu tenebrele care ne bântuie câteodată. Vă 


mulțumesc! 


Florica Mitroi: Domnilor, vreau să vă întreb de la 
bun început dacă dvs. credeți despre mine că sunt 
poetă și că vreau să vorbesc ca poetă, sau credeţi des- 
pre mine că sunt o ființă care face scandal? 
Răspundeţi-mi, că altfel nu voi vorbi, adică... vorbesc 
ca poeta Florica Mitroi. Aseară, la Teatrul Naţional, 
am fost acuzată că fac scandal; nu, domnilor, nu eu am 
făcut scandal aseară la Teatrul Naţional. A făcut scan- 
dal Dan Deșliu. (Rumoare, aplauze...) Rog să nu fiu în- 
treruptă şi vă voi spune cum a făcut scandal Dan 
Deșliu, care pe vremuri scria poezie stalinistă, în care 
eu n-am încredere acum că nu va mai scrie încă o dată, 
şi-ncă o dată, şi-ncă o dată. (Aplauze!) Eu sunt poeta 
Florica Mitroi, dar sunt şi mamă a doi copii; eu nu 
vreau... (Pentru că tonul țipat depăşea şi măsura şi 
buna cuviință, violentând întreaga sală, a venit pe 
scenă, la tribună, Preşedintele Uniunii Scriitorilor, şi 
a intervenit, cu diplomație. S-a „născut” astfel urmă- 
torul dialog: 

G. Macovescu: Stimaţi tovarăși, vorbește o poetă 
în faţa dvs. Noi ieri ne-am înțeles că nu suntem la un 
spectacol, suntem într-un colocviu unde discutăm cu 


toată responsabilitatea, am admis ieri ca să participe 

tineretul din acest oraș pentru ca să asculte cum dis- 
cutăm despre poezie... 

Florica Mitroi: Eu nu mă simt deranjată de 
aplauze. Nu este un spectacol, este doar o afirmare, o 
aprobare. 

G. Macovescu: Numai un moment, numai un mo- 
ment... Tovarăşii membri ai Uniunii Scriitorilor care 
au venit la acest colocviu sunt insistent rugaţi s-o as- 
culte pe Florica Mitroi, atunci când doresc, s-o aplaude. 
Aş dori să n-o întrerupă, însă tovarășii de sus sunt 
rugați cu toată insistența de a asculta ce se spune, dar 
nu de a sublinia cu aplauze, cum aţi făcut-o până 
acum, unele lucruri care sunt strict legate de lucrările 
acestui colocviu. Sunteţi de acord, tovarăşi din balcon? 
(Aplauze!) Ascultaţi-o pe Florica Mitroi, acolo unde 
consideraţi, aplaudaţi-o, dar lăsaţi-o să vorbească. 

Florica Mitroi: Mulţumesc tare mult. Domnilor, 
afară este statuia lui conu' Mihai. Mie îmi vine să plâng 
când vă spun acest lucru. Și noi, în sală, ce facem, dom- 
nilor, la Teatrul Naţional? Îl lăsăm pe fostul stalinist 
Dan Deșliu să dea lecţii de poezie copiilor noştri! Și-a- 
tunci eu, Florica Mitroi, m-am dus foarte frumos, fără 
să-l jignesc, să-l iau la palme, că puteam, da' n-am 
vrut. M-am dus şi, mai ales că râdea, explicându-le co- 
piilor o poezie de Coşbuc, o explica foarte... cum că 
poezia trebuie înţeleasă ca pe dos și ca pe invers și ca 
pe nu-știu-cum şi că hă-hă... nu ştiu ce. Eu nu-mi amin- 
tesc să fi râs vreodată, aşa ironic şi rânjind, la modul 
lambrozian, când citeam un poem de Coșbuc. Nu! Și eu 
m-am dus, foarte frumos şi i-am spus atâta, la modul 
cel mai modest: nu eu am compus acele versuri; i-am 


amintit să explice copiilor în ce moment liric a compus 

el următorul vers despre Stalin: „Resiţa îl slăveşte pe 
Stalin” Nu eu l-am compus. S-a supărat, s-a simțit 
lezat, de parcă eu compusesem poemul ăla. Nu e voie, 
domnilor, doar suntem oameni de cultură, adică nu am 
voie să întrerup cu o mică mușcătură ironică pe Dan 
Deșliu, care explică copiilor mei cum să facă poezie? 
Nu, domnilor, copiilor mei le explic eu cum să facă poe- 
zie, adevărată, nu stalinistă şi nu mă-ntorc la stalinism 
acum cu Dan Deșliu. 

Deci afară e statuia lui conu' Mihai. Noi aici suntem 
sub umbra lui, sub cerul lui, sub frumuseţea lui. Aici 
este portretul tovarăşului președinte Nicolae 
Ceaușescu, care spune că ne preţuiește, domnilor, 
foarte mult. Și eu, poeta Florica Mitroi, sunt foarte si- 
gură că ne preţuiește și că luptă pentru noi. Dar, dom- 
nilor, noi de ce suntem atât de laşi? Nu poporul român 
laş şi oportunist, cum a spus o poetă la Conferinţa 
Naţională - trebuia să fie dată afară din țară această 
poetă, nu se spune niciodată despre popor că este laș 
și oportunist, poporul îl iubim! Dar dvs., domnilor, in- 
telectualitatea, sunteţi cam laşi. Da! Când un grup de 
tineri se duce la președintele nostru iubit, care luptă 
pentru noi pe toate fronturile şi pe toate planurile — 
ce-i spune acest tânăr președintelui nostru drag, care 
este plin de interes faţă de noi — ce-i spune, domnilor, 
ce-i spune Mircea Dinescu când se duce la tovarășul 
preşedinte? Dvs. ştiţi ce-i spune? Îi spune că i-a spus lui 
logodnica lui, Denisa Comănescu, vezi Doamne, ca să 
afle tovarășul președinte că el are o logodnică, Denisa 
Comănescu, care scrie și ea poezie, mă înțelegeţi?, i-a 
spus lui logodnica lui, Denisa Comănescu, că dacă se 
duce în Franţa, o să fie foarte plictisit şi el n-a crezut-o, 


el în naivitatea lui n-a crezut-o, dar, ducându-se în 


Franța, unde aș vrea să spun că tare aș vrea să mă duc 
și eu, nu să fug în Franţa, domnilor, nu să spun ca Petru 
Popescu că limba română nu-i bună de nimic, domni- 
lor; nu, domnilor, să arăt că limba română e minunată, 
pentru asta aș vrea să mă duc, dar nu mă pot duce ni- 
căieri. Și ce i-a spus Dinescu tovarăşului președinte al 
nostru, minunat, care luptă pentru noi și care ne 
prețuiește, despre faptul că logodnica lui, care nici ea 
n-a fost în Franţa de fapt şi nu ştiu de unde ştia că o să 
se plictisească atât de rău în Franţa, i-a spus lui că o 
să se plictisească, că nu-i apă caldă, că nu curge nu știu 
ce, de la burlan şi nu ştiu ce... Și drept urmare, domni- 
lor, tot dvs. l-aţi trimis pe Mircea Dinescu ca reprezen- 
tant al nostru în Cuba, domnilor! Pentru ce, domnilor? 
De unde atâta lașitate, domnilor, de unde atâta 
laşitate? De unde are intelectualitatea română, nu po- 
porul, atâta lașitate? De unde a făcut rost de ea? 

Deci ca-n Gogol, domnilor, Vopcinski şi Dopcinski 
- ce spun în Gogol? Dacă vă duceți la împăratul, dacă 
vă întâlniți cu împăratul, spuneţi-i că aicea locuiesc 
Vopcinski și Dopcinski! Și ce să spunem, domnilor, 
președintelui nostru? Asta-i spunem! Că suntem și noi 
aicea, locuim şi noi aicea, aveţi grijă și de noi. Nuuu! 
Spun problemele pe care le-avem noi, libertatea cuvân- 
tului, faptul că mediocrităţi ne iau locul și nu ne lasă 
să publicăm ce gândim, nu spun ei asta, nimic nu spun, 
faptul că ea, poeta Iolanda Malamen, prietena mea cea 
mai bună, şi-o poetă de marcă, despre care nu prea 
știți, fiindcă nu e publicată, bineînțeles; domnul Ion 
Horea publică în revistă tot ce se poate mai urât, dar 
nu publică poete bune sau nu publică poeţi buni. 

Da! Poeta Iolanda Malamen, o persoană foarte de- 


licată și timidă, locuiește de zece ani într-un subsol cu 

șobolani, iar Mircea Dinescu fi spune că i-a spus lui lo- 
godnica lui că o să se plictisească la Paris. De ce n-a 
spus, domnule, uite, astea-s problemele noastre, 
tovarășe președinte, cu curaj, că tovarășul președinte 
nu mănâncă pe nimeni, slavă Domnului, ne acceptă pe 
toți, ne înțelege pe toţi, cred că pur şi simplu dacă s-ar 
găsi unul plin de curaj să-i spună adevărul, l-ar ac- 
cepta, domnilor, ne-ar înțelege, domnilor, ne-ar ajuta, 
domnilor, ar putea să ne ajute, dar nu vrem pentru că 
suntem lași, nu vrem să-i spunem să ne ajute pe toţi, 
vrem să-i spunem despre logodnica noastră, Vopcinski 
și Dopcinski, asta vrem să-i spunem. 

A fost aproape să nu mi se dea voie să iau cuvântul, 
domnilor. Mai devreme, un domn în vârstă ne-a recitit 
un poem de-al lui de-acum 50 de ani; eu mă aşteptam 
pentru că eu sunto ignorantă, domnilor, nu ştiu multe 
lucruri, mă aşteptam să fie vorba despre vreun poem 
al domniei sale pentru luptă, pentru libertate, pentru 
adevăr, pentru cuvânt, pentru dreptate, pentru 
frumuseţe, pentru omenie, afară e conu' Mihai, frumo- 
sul nostru poet, ce credeți c-a spus acest domn în vâr- 
stă? Un poem libidinos, cu obsesiile lui sexuale de acum 


50 de ani, pentru care a fost pus la arest. Ruşine! 


Laurenţiu Ulici: Vă rog să nu insultaţi; suntem la 


un colocviu de poezie. 


Florica Mitroi: Nu e insultă, a fost insultat tinere- 
tul de sus care a ascultat aceste libidinoșenii, nu eu îl 
insult pe dânsul! Este vorba despre adevărul nostru, 
despre poezia noastră, despre frumusețea noastră, 
despre curăţenia noastră, domnilor, este vorba despre 


conu' Mihai care este afară... (Aplauze!) Nu, vă rog 

foarte mult, din moment ce mi s-a dat voie, eu voi vorbi 
tot, nici nu mă gândesc cu 10 minute sau cu 3 minute 
aici; nu suntem la piaţă, suntem la un colocviu de poe- 
zie şi dacă se întârzie o dată, până şi în Senat se fac 
prelungiri, nu? Eu vreau să vorbesc, nu? Păi, ce-i aia 
10 minute? Vreţi să mă duc? 

Domnilor, poezia românească există și este foarte 
frumoasă, este foarte puternică, poezia românească, 
dar, domnilor, nu... (Rumoare, întreruperi. Între timp 
a fost invitat altcineva să vorbească, pentru a se ieşi 
din „fundătura” în care se ajunsese, dar Florica Mitroi 
era greu de oprit. Era greu şi de dat jos de la tribună) 
Domnilor, vreţi să mă ascultați? Lăsaţi, că el nu 
vorbește! Nu! lăsaţi-mă să vă vorbesc despre proble- 
mele noastre, eu nu vreau să dau lecţii sub umbra lui 
Eminescu, eu nu-ndrăznesc să spun un vers sub umbra 
lui Eminescu și nu voi spune dacă vreţi să mă citiţi... 

Laurenţiu Ulici: Stimată colegă, ați depăşit tim- 
pul, ați vorbit mai mult decât... 

Florica Mitroi: Da, vă rog să nu mă întrerupeți 
pentru că nu reușiţi nimic (zgomot în public, aplauze). 
Domnilor, nu vreţi să mă lăsaţi să vorbesc? 

Laurenţiu Ulici: Mulţumim Floricăi Mitroi. Are cu- 
vântul Ioan Nicolescu. 

Florica Mitroi: Eu vreau să mai vorbesc. Nu am 
atins punctele esenţiale. Eu vreau să ştiu dacă 
studenţii mă lasă să vorbesc. Dar nu e corect! Nu, nu, 
nu, nu... Tu vei vorbi și tu tot 3 minute. 

loan Nicolescu: Vă rog frumos! 

Florica Mitroi: Nu! Vei vorbi și tu tot 3 minute. 
Poeţii de vârsta mea... (aplauze din public). Te rog să 
mă lași să vorbesc! Ce v-am spus urât? Nu, da' n-am 


vorbit... de ce nu m-a lăsat să vorbesc? Cum, nu mă 

lasă în sală? Sala are trădători. Domnilor, avem tră- 

dători în sală! Nu colegii mei, nu poeții mă sabotează, 

nu, ci necunoscuţi... Nu, domnilor, întâi vorbesc eu! 
loan Nicolescu: Te rog frumos... 

Florica Mitroi: Ce faceți, domnilor, îmi luaţi cu- 
vântul, domnilor? Îmi luaţi cuvântul, domnilor? 

Laurenţiu Ulici: Stimaţi colegi, este cu totul ne- 
plăcut pentru noi să ne lăsăm antrenați într-o — cum 
să-i zic? - provocare. Aşa încât, vă rog să fiţi de acord 
CU... 

Florica Mitroi: Sabotori... mă sabotaţi! Domnilor, 
vă faceți de râs faţă de studenţi. Am vorbit frumos des- 
pre Eminescu și sabotorii din sală nu mă lasă să vor- 
besc! N-aveţi decât să mă îmbrânciţi de la tribună! (În 


cele din urmă Florica Mitroi părăseşte scena) 


loan Nicolescu: Voi vorbi foarte scurt, cu dragoste 
colegială faţă de colegii mei, care au propriile lor 
norme de conduită cetățenească şi morală, pe care 
i-am respectat întotdeauna, ca dovadă că n-am dezer- 
tat niciodată din mijlocul colegilor, ca dovadă că am 
acceptat întotdeauna tratamentul pe care mi l-au apli- 
cat colegii, chiar şi în această clipă cred că sunt un 
adevărat coleg, nu cer nicio răsplată pentru acest 
lucru, dar mă consider colegul dumneavoastră, chiar 
dacă dumneavoastră nu veţi mai dori după cele ce am 
să spun acest lucru. 

Mă aflu la laşi conform unei invitaţii pe care mi-a 
făcut-o conducerea Uniunii Scriitorilor, organizatorul 
de drept şi de fapt al acestui Colocviu Naţional de Poe- 
zie, şi mă aflu la Iaşi în virtutea unui mandat popular 
de reprezentant al (...). 


(Discursul continuă în acelaşi ton, fără să aibă 

calități deosebite. La încheierea lui, se urcă din nou 
la tribună Florica Mitroi, care rămăsese prin apro- 
piere). 

Laurenţiu Ulici: Mulţumim, loan Nicolescu, are 
cuvântul Ion Iuga. 

Florica Mitroi: Domnilor, vreau să vă rog... numai 
atâta vreau să vă spun, dacă în sală, colegii mei — eu 
nu văd pe nici una dintre colegele mele, distinsele 
poete care să dea din palme să spună că nu vor să vor- 
besc... Eu nu văd - Ana Blandiana, ai vorbit, Ana Blan- 
diana ai vorbit, mă laşi să vorbesc? 

Laurenţiu Ulici: Florica Mitroi?! 

Florica Mitroi: Eu vă spun drept, au fost sabotori 
care nu m-au lăsat să spun adevărul. (Părăseşte defi- 


nitiv scena). 


Ion luga: Stimate colege, stimaţi colegi, stimaţi 
invitați şi autoinvitaţi, suntem într-o zi a poeziei, şi-n 
ziua poeziei trebuie să ne respectăm (...) şi în spiritul 
civilizației vechi, persane (...), fiindcă starea culturii 
noastre nu e atât de măgulitoare ca să n-aducem cu- 
vinte urâte şi insulte, pentru că starea culturii noastre 
arată ca şi Bucureștiul după cutremur, şi dumneavoas- 
tră ştiţi că Bucureștiul nu arăta frumos după cutre- 
mur. 

Iubiţi colegi..., să vă spunem şi noi, pe date tipărite 
în România socialistă în 1976: 3.877 de titluri într-un 
an, la o populaţie de 22 de milioane de cititori. În 
această zonă, în schimb, într-o soră ţară vecină — 
Iugoslavia - se tipăresc 10.100 de titluri pe an la o 
populaţie de 21 de milioane. În Ungaria se tipăresc 
7.600 de titluri la o populaţie de 10 milioane. În 
Cehoslovacia se tipăresc 8.600 de titluri la o populaţie 

de 14 milioane; în Bulgaria, chiar, 4.200 de titluri la o 
populaţie de 8 milioane. Și, repet, în România socia- 
listă se tipăresc 3.877 de titluri din care 589 în limba 
maghiară şi germană. Păcatul și tristeţea este (sic!) că 
se tipăreşte puţin. Am fost în uzine, trăiesc lângă 
muncă cu puterea muncii. Muncitorul vrea cărţi 
enorm şi nu le găsește. Râvnește la cărţile noastre, 
iubiți tovarăși, şi vă rugăm pe cei în putere să 
transmiteţi mesajul secretarului general c-avem ne- 
voie de carte şi nu e criză de hârtie. Ne-am înmulţit 
pentru că ne-am alfabetizat. 

[...] lubiţi tovarăși, Secretarul General a venit cu o 
nobilă inițiativă a PC.R. a desființării Cenzurii. Ciudată 
această desființare, pentru că toți cenzorii au fost 
transferați într-un serviciu special la Consiliul Culturii. 
Ciudată această desființare a Cenzurii, când toți cen- 
zorii au posturi prin redacții şi edituri, în timp ce poeții 
au slujbe umile și nu e nevoie să existăm, cu un salariu 
de 2.000 de lei. Dar cultura nu o fac tovarășii care... 
Noi tipărim o carte și luăm 20.000 lei... De ce nu vreţi 
să trăim şi noi, credeți că și cultura se poate face şi-n 
sărăcie? Nu putem să ne cumpărăm cărți că n-avem 
un ban necesar. Am intrat în Anticariat (...) Îngădui- 


ți-ne să existăm. [...] 


Ştefan Augustin Doinaș: Iubiţi confrați, 

În virtutea dreptului la replică permiteți-mi să vă 
rețin atenția câteva minute. 

Colegul Vasile Nicolescu mi-a făcut trista onoare de 
a răstălmăci câteva pasaje din comunicarea mea pen- 
tru a putea să-mi creioneze un mic portret antipatrio- 
tic, histrionic, infatuat şi infernal. Pentru a arăta că aș 


fi pe o poziţie greșită în problema poeziei patriotice, 


Vasile Nicolescu îmi reproşează că aş fi spus că 
Eminescu se întâlnește o singură dată cu Mircea cel 
Mare. Cu alte cuvinte, că aș fi spus că un poet ar trebui 
să scrie o singură poezie patriotică în viața sa. Fals! 
Eu am spus textual: „În poezia noastră Mircea se 
întâlnește o singură dată cu Baiazid în Scrisoarea III”! 
Tradus pentru uzul celor care nu vor singuri să 
înțeleagă înseamnă că: O temă patriotică majoră, tra- 
tată exemplar de Eminescu nu mai trebuie reluată din 
pură mecanică imitativă, nu mai are voie să fie com- 
promisă datorită unor simpli versificatori, chiar dacă 
ei sunt animați de intenții nobile. (Aplauze!) 

Vasile Nicolescu mi-a reproșat c-aș fi vorbit în nu- 
mele Dumneavoastră, încercând să acopăr cu autori- 
tatea obștii scriitoricești niște simple opinii personale 
șică am avut infatuarea de a convorbi, direct, cu Mihai 
Eminescu. Fals! Eu am precizat, de la început, că voi 
exprima nişte „adevăruri ale mele, și numai ale mele” 
Textul o dovedește. Deci nu am vorbit în numele Dum- 
neavoastră, ci în faţa Dumneavoastră. Deci nu am vor- 
bit nici în numele lui Vasile Nicolescu. Eu am vorbit 
exclusiv în numele meu. Dar, e-adevărat, am vorbit 
uneori şi despre Vasile Nicolescu (Aplauze! Urale! 
Aplauze puternice, îndelungi!). 

Dânsul ştie foarte bine unde, dar n-a găsit de 
cuviinţă să răspundă referindu-se la pasajul respectiv. 
Adresându-mă Dumneavoastră, eu am susținut că mă 
adresez lui Mihai Eminescu. Suma corpurilor dumnea- 
voastră fizice şi spirituale mi s-a părut identic egală 
cu corpul astral al lui Mihai Eminescu. Susţin şi acum 
lucrul acesta (Aplauze!). Dar este oare asta infatuare? 
Dimpotrivă. Este un suprem, dar justificat act de 


umilință în faţa celui mai mare poet român. Poţi oare 

să spori umuri om care se roagă: Cum îi permiți dum- 
neata să te adresezi ri Dumnezeu?! (Aplauze!) 

vasile Wicolescu a șinurt să-mi dea și lovitură sub 
centură, Stabilind o identitate între o expresie a mea 
și o formulare de la Radio Europa Liberă, În legătură 
cu cota de poezie patriotică cerută la edituri pentru 
orice volum de poezii atunuri tânăr scriitor: Ce se poate 
riispunde la 0 asemenea manevrii oare iese din cadrul 
oricărei retorici?! Eurăspund doar atăt: cota de poezie 
patriotardă, deci am specificat, citez: „E vorba doar de 
um minim plătie la moara vorbăriei sforttitoare”! E o 
realizate în politica noastră editorială, Expresia mea 
reflectă un adevăr, Că acest adevăr a fost spus și de 
alți, cine e de vină?! Vasile Wicolescu s-a referia chiar 
şi la vacea mea, Mare amator de operă, rafinazul poet 


n-a pictat ca pe un veritabil Mefisto, cu 0 vace de bas, 

Or, după cum puteţi să verificați cu toţii, eu nu sunt 
decăt un biet bariton (Aplauze! Rumoaret), 

Și acum o mică abatere de la subiect. Când un om 
e capabil în timp ce este insultat, să se ridice și să 
ceară dreptul la liberii exprimare prin cuvânt al cehi 
care-linsuleă, când același om e capabil să coboare din 
ojă, să străbată sala, și să liniștească pe un confrate 
care în mod abuziv a ocupat o scenă, pe care nu avea 
cesă caute, în momentul acela, acest oma, permiteţi-mi 
să vă spun, este vrednic să-și exercite funcția de 
Președinte pentru că garantează liberzatea și 
democrația actelor noastre publice responsabile, acest 
oma merită stima și respectul nostru (Aplauze! Dvaţiit) 

Permiteți-mi să închei această pledoarie pentru 
demnitate umană, conştiinţă artistică şi libertate în- 
terioară a personalităţii Pledoarie începută alalcăieri, 
pe care majoritatea dintre Dumneavoastră aţi conti- 
nuzat-o printr-un elogiu bine meritat adus atmosferei 
spirituale a Iașul, oamenilor din Zași, bdrâni și tineri 
care ne-au ascultat în aceste zile, 

Aici, în Zaşi, unde venerabile umbre eroice, din sto- 
ieşi artă, populează străzile scriitorul este aproape 
o fiingă ireală prin cantitatea de ideal și de frumuseţe 
sufletească cu care-l încarcă un public educat în dra- 
gostea față de valori. Am fost noi, cei de azi, la 
înălțimea înaintaşilor noștri?! Mă tema că nu, În orice 
caz, am rămas mule datori acestor oameni minunaţi 
pentru care poezia e o realizate substanțială, ar poe- 
zulo prezenţă exemplară, 

Mă rog frumos de acești împătimii de artă și 
frumusețe, care sunt ieșenii să a, din toate mazifes- 
zitrile noastre, numai floarea care îmbălsămează sur- 


fetul, să soarbă, din întreg potopul nostru de cuvinte, 


PaBuraoeara Chtulcăn: ata 

nunai puritatea spre care tindem, puritatea de care 


zi sune atâr de vrednici (Aplauze! Bravo! Bravol), 


L. Ulici: Mulgumin Şefi Augustin Doinaș! Pentru 


20 de minute, pauză. 


(Mircea Radu lacoban, secretarul Asociaţiei Scrii 
torilor din lași, gazdă și coorganizator, rostește câteva 
cuvinte protocolare, de mulţumire. După pauza care 
s-a lungit peste cele 20 de minute, în încheierea lu- 
crărilor Colocviului Naţional de Poezie, a vorbit 


președintele Uniunii Scriitorilor din România) 


George Macovescu (discurs egal, monoton, cu 
vece liniştită, sigură pe ea. Orientat politic, diplomat, 


echilibrat): 


rimai tovarăşi, 


Asadar, ne aftăm în ulrima zi a lucrărilor Colocviu- 
hai nostru, după ce timp de două zile și jumărate s-a 
muncit temeinic. 

La ulzima Conferinţă a scriitorilor, ce a avut loc în 
mai 1977, Secretarul General al partidului nostru, 
tovarășul Nicolae Ceausescu, aşa cun vă spuneam şi 
în Cuvântul inwroductiv ne-a îndenmat, ne-a cerut ca 
scriitorii să se întrunească în forme diferite, câs mai 
largi posibile, pentru a discura problemele lor de 
creație, propria lor muncă, penru a decide ei asupra 
modului cum să acționeze. 

Consiliul Uniunii Scriitorilor a hotărăr, în una din 
şedinșele sale, să organizeze colocvii. Tiztul, desigur, nu 
interesează atâ de mule, dar să organizeze asemenea 
reuniuni, la care să participe, pe genuri, să participe 
scriitorii, membri ai Uniunii Scriitorilor, şi asfel am 


cavaat în mul trecut Colocviul de critică, în prima parte 


a muhai acesta Cotocviul de dramaurgie, acum am 
avut Colocviul de poezie, urmează, în prima parte a 
cmului viitor, Colocviul pentru liceracură pentru copii 
(coincide cu Anul intermaţionat al copilului). Vom avea 
în tocannă Colocviul de proză, în anul 1980 Colocviul 
de craduceri... şi astfel, între două conferinge, pentru 
că în anul 1981, vom avea Conferința Naţională a 
Scriitorilor, deci între două conferințe, topi membrii 
Uhiumii Scriitorilor au avut posibilitatea să participe 
în forurile tor constituite la discutarea vieții U.S, în 
fond la discutarea soartei lceraturii române. 

Noi considerăm că acese lucru este o metodă demo- 
cratică şi exemplul ne-a fost dat de către Partidul Co- 
mist, care, după câte vedeți, toate marile hocărâri 


te pune în discuția poporului român, a marilor mase, 


şi după aceea se ia hotărârea definitivă. 

Colocviile precedente, primele, care s-au desfăşurat 
de altfel, ca şi acesta, cu calităţile dar şi cu defectele, 
greutățile, cu lipsurile pe care le prezintă oricare în- 
ceput, colocviile precedente au dat rezultate. Discuţiile 
au scos la iveală probleme care-i preocupă pe critici, 
pe dramaturgi; au scopul de a da la iveală stadiul de 
dezvoltare al genului respectiv, virtuți care există, şi 
există destule; s-au elogiat realizările și trebuie să 
facem acest lucru, s-au criticat lipsurile şi s-au dat 
soluţii. Dacă ar fi să ne gândim numai la Colocviul de 
dramaturgie, unde s-a discutat cu toată temeinicia 
dacă într-adevăr dramaturgia, mă refer la dramatur- 
gie, la literatura dramatică, nu la teatru, este o altă 
problemă. Toată literatura dramatică este atât de în 
urmă... Și s-a constatat că lucrurile nu stau aşa, şi că 
dramaturgia românească se află într-un progres con- 
tinuu și că astăzi, spre mândria noastră, a creatorilor, 
a scriitorilor, piese românești de valoare pot, am spus 
pot să constituie spectacole, cu condiţia ca directorii 
de teatru să se aplece tot mai mult asupra producției 
scriitorilor noştri. În Colocviul de critică, de exemplu, 
s-au evaluat contribuţiile actuale ale criticii la dezvol- 
tarea literaturii românești, s-a vorbit de raportul din- 
tre critică și creatori, despre responsabilitatea criticii 
în crearea unei atmosfere propice creaţiei. S-a criticat 
violent, aş zice eu, formarea de grupuri care gravi- 
tează în jurul unui creator sau al mai multor creatori, 
arătându-se că nu aceasta este calea prin care putem 
să susţinem, prin care critica poate să susțină creaţia 
unui scriitor sau altul. Trecându-se și la concluzii fap- 


tice, s-a sugerat să apară o revistă de critică, nu aș 


putea să vă anunţ acum că va apare o revistă de cri- 
tică, dar pot să vă anunţ că avem aprobarea ca revista 
„Viaţa românească”, de patru ori pe an, să publice, în 
cadrul ei, o parte separată de o sută de pagini consa- 
crate numai criticii. În fond e o revistă de critică apă- 
rută între scoarțele „Vieţii românești” Deci, într-un an 
de zile, apare o revistă de patru sute de pagini desti- 
nate numai problemelor criticii şi istoriei literare. În 
momentul de față se adună materialele respective, 
dacă nu mă înșel, chiar tovarășul Ulici se ocupă de 
acest lucru, din partea Secţiei și cu un colectiv din par- 
tea Secţiei de critică, să sperăm că numărul din decem- 
brie, spun sperăm, că până nu-l vom avea în mână nu 
putem spune că-l avem, să citim acest număr complet 
al „Vieţii românești” 

Dezbaterile care au avut loc în Colocviu au conti- 
nuat și-n secţii, fără îndoială că trebuie făcut mult în 
presă, fără îndoială că trebuie făcut mult pentru ca să 
nu ne mulțumim ca după un Colocviu, ca şi acesta, să 
considerăm că ne-am terminat misiunea, şi până la vii- 
toarea întâlnire să nu se mai întâmple nimic. Vă spu- 
neam despre Colocviul de dramaturgie, şi acolo s-a 
evaluat situația actuală a dramaturgiei noastre, s-a 
vorbit mult despre teatrul istoric, despre dificultăți în 
aducerea pieselor românești pe scenă, despre publica- 
rea pieselor, despre critică și dramaturgie, s-au obținut 
unele clarificări, n-aș spune că s-au găsit soluţii defi- 
nitive, că nu se poate așa ceva, editurile au primit 
aprobarea ca de acum încolo să publice volume de tea- 
tru. Printr-o interpretare greșită a unei dispoziţii de- 


acum câțiva ani, numai o singură editură publica 

volume de teatru, acum editurile au primit aprobarea, 
deci trebuie ca dramaturgii să le-asalteze cu manus- 
crise. Deja au apărut unele volume. S-au purtat și se 
poartă încontinuu discuţii cu Consiliul Culturii, care nu 
este deloc atât de birocratic şi atât de refractar cât am 
voi să credem chiar aici în acest Colocviu. La sugestiile 
masei scriitorilor, prin ei direct sau prin intermediul 
Uniunii Scriitorilor, continuăm să discutăm și să găsim 
soluţii pentru ca piedicile care mai există în fața adu- 
cerii pe scenă a pieselor de teatru românești, pentru 
dramaturgia noastră, să fie îndepărtate. 

Stimaţi tovarăși, nu v-aș spune adevărul dacă nu 
aș afirma că în organizarea acestor două colocvii, şi al 
acestuia, al poeziei, nu am întâlnit şi atitudini sceptice: 
nu se poate face nimic, degeaba ne întâlnim, de ce să 
mai discutăm, dar situaţia e gravă pentru că etc. etc. 
Aici începe un șir de negații, greutăţi, lipsuri. Noi sun- 
tem oameni care gândim de pe o anumită poziţie: ce 
avem de făcut? Greutăţi există, vor mai exista, stări 
ideale n-au existat niciodată şi nici nu vor exista. Idea- 
lul, spunea Tolstoi, îl citez mereu, de aceea e ideal ca 
să alergi mereu după el și să nu-l atingi. Dar, aici, când 
e vorba de probleme concrete, trebuie să demonstrăm 
că şi noi ştim şi suntem oameni concreţi şi ştim să în- 
vingem greutăţile, şi se poate face. 

Iată, am ajuns la Colocviul nostru de Poezie. E pri- 
mul. Poetul Sturzu, dacă nu mă înșel, spunea că e pri- 
mul în lume, nu ştiu, s-ar putea. Putem spune că a fost 
o participare numeroasă, că nu a fost nevoie să facem 
multe apeluri pentru ca poeţii din țară să vină la 


această întâlnire. Regretăm lipsa unor poeţi fruntaşi, 


unii dintre ei şi-au justificat această absenţă a lor la 
această întâlnire a noastră, dar ne pare rău că nu au 
fost împreună cu noi în aceste zile. Interes am văzut şi 
din această galerie splendid decorată de către tineri 
din laşi, și nu numai de către tineri, care au ținut să fie 
cu noi în aceste zile, și care, la un moment dat, vă 
amintiţi, ieri, spuneam că au invadat poezia. Poezia 
română era asediată de către tineri care voiau să audă 
texte poetice (Aplauze!), să înțeleagă mai bine ce este 
poezia. Să le aducem prinosul nostru de recunoștință 
şi să vedem în această participare că soarta poeziei 
româneşti este în mâini bune, trece din generație în 
generație, mai ales aici, la laşi, în orașul lui Eminescu. 

Au fost contribuţii substanţiale, sigur, nimeni nu a 
avut pretenția, nimeni nu are pretenţia ca de la o tri- 
bună a unui colocviu să se rostească texte similare Bi- 
bliei, în care nu poți să intervii, nu poţi să spui nimic, 
nu poți să comentezi sau să faci glose pe margine. Nu 
ne-am propus acest lucru. Spuneam încă de la început 
că ne-am propus să ne confruntăm idei, în spirit demo- 
cratic, de respect reciproc, și să tragem concluzii pen- 
tru un viitor mai apropiat şi un viitor mai îndepărtat. 
S-a vorbit aici despre valoarea poeziei actuale, despre 
responsabilitatea socială și politică a poetului, despre 
perspectivele dezvoltării poeziei din România Socia- 
listă. S-au expus puncte de vedere valoroase, construc- 
tive, pline de responsabilitate. Însă, aşa cum ne-am 
propus de la început ca să ne spunem adevărul, cred 
că sunteţi de acord cu mine că s-au expus aici și puncte 
de vedere care, prin exagerare a unor teze, prin pre- 


zentarea deformată a unor realități au dus, cum este 

și firesc, la concluzii eronate. De exemplu s-a discutat 
foarte mult despre poezia patriotică. Chiar din cuvân- 
tul introductiv și din comunicarea substanţială a 
tovarăşului Augustin Doinaș, care a făcut precizarea 
de la început că este un punct de vedere al poetului 
Augustin Doinaș. Chiar din aceste expuneri, ne-am pro- 
pus să discutăm despre poezia patriotică, despre 
modul cum se prezintă astăzi în lume ţara noastră şi 
să criticăm ceea ce este de criticat, după cum trebuie 
să sprijinim, arătând ce trebuie făcut. S-a criticat pe 
bună dreptate acea poezie patriotardă, deşi este pre- 
zentată drept poezie patriotică. Poezia care nu este 
nici poezie şi nici nu serveşte patria. Au adus argu- 
mente. Au cerut să se creeze o adevărată poezie pa- 
triotică, înțeleasă într-un sens larg al cuvântului. 
S-au spus aici idei în susținerea acestei teze şi să se 
elimine versificările lipsite de orice valoare. De altfel 
nu numai în poezia patriotică ar trebui să se întâmple 
acest lucru, ci în întreaga noastră poezie. Pentru că să 
nu credem că numai poezia patriotică ar fi în defect şi 
că nu am avea rebuturi, uneori multe, în celelalte 
medii ale poeziei scrise astăzi la noi. Însă, stimaţi 
tovarăşi, în unele intervenţii s-a lăsat să se vadă o anu- 
mită atitudine de privire a poeziei patriotice, în fond, 
s-o spunem foarte deschis, a poeziei politice... Adică a 
existat și există o asemenea poezie... Oare Hora Unirii 
ce o fi fost?! Ce-ţi doresc eu ţie, dulce Românie ce-o 
fi fost?! Am dat două exemple. Aș putea să continui. A 
existat şi va exista întotdeauna asemenea poezie, dar 
s-a constatat un fel de atitudine de superioritate, dacă 


nu cumva de desconsiderare a unei asemenea... o ati- 


tudine de dispreţuire chiar, uneori, a unei asemenea 
poezii. Eu cred că nu suntem aici la o lecţie de estetică 
să vorbim despre raportul dintre artă şi realitate. În 
fața mea sunt oameni care cunosc estetica marxistă, 
cunosc punctele de vedere ale Partidului nostru cu pri- 
vire la raportul dintre artă și realitate şi că nu este ne- 
cesar să le prezint aici, când văd în faţa mea esteticieni 
de mare valoare. Poetul este un om legat de realitățile 
în care trăiește. Nu trăim într-un vid, n-am trăit nicio- 
dată, eu n-am trăit niciodată, realitățile acestea îl 
influenţează, realităţile acestea pătrund adânc în di- 
verse forme în conștiința lui, îi modelează conștiința, 
modelează modul lui de expresie, modul lui de acţiune. 
Lumea în care trăim este o lume deosebită, tovarăşi. 
Nu este nici lumea veacului al XIX-lea sau sfârșitul de 
veac al XIX-lea pe care deseori îl invocăm, aducân- 
du-ne aminte de gloria literaturii noastre din vremea 
aceea, de marii poeţi, mă refer la Eminescu, în primul 
rând. Dar cât de diferită este lumea aceasta în care 
trăim noi de acea lume?! 

În ţara noastră se petrece o revoluție, s-a început 
de mult şi continuă. Revoluţia în toate domeniile. Fac- 
torul politic determinant în această revoluție este 
Partidul Comunist Român. A cânta patria şi succesele 
sale nu înseamnă deloc a degrada poezia, degradarea 
estetică a poeziei (Aplauze!). Patria și munca pot in- 
spira (au inspirat întotdeauna) poezia tot atât de va- 
loroasă, tot atât de bună cum poate să inspire o floare 
Sau un vis. Marea poezie universală și română prezintă 
numeroase exemple strălucitoare în această privință. 


Tovarăși, aici nu e vorba de expresii diferite, ci de o 

interpretare estetică științifică a realității, a 
realităților în care trăim. Un poet a spus de la această 
tribună: „patria să devină cuvântul şi cuvântul să de- 
vină patrie” Și cred că acest coleg al nostru a acceptat 
acest punct de vedere și cred că va deveni un stimul 
pentru creația noastră de azi și de mâine. 

S-a vorbit aici despre contemporaneitatea poeziei 
noastre de azi, scrisă în toate limbile în care se scrie în 
țară la noi. După câte ştiţi, la noi în ţară se publică li- 
teratură, au apărut volume, în română, maghiară, ger- 
mană, sârbă, ucraineană, în idiș, croată şi în slovacă, 
deci în opt limbi. Dacă aș adăuga, poate cineva să mă 
corecteze, dar eu ştiu, acum vreo câţiva ani am văzut 
o carte în iudaică/ ebraică, tipărită la noi în țară. [...] 

Angajarea politică a poetului în treburile cetăţii. În 
angajarea lui în această luptă, care se dă astăzi pentru 
o civilizaţie superioară în ţara noastră, deci inclusiv 
pentru o cultură superioară, deci pentru o artă supe- 
rioară — aici s-au sfârşit numeroase intervenţii prin ex- 
primarea acestei dorințe de a crea o artă superioară, 
o literatură superioară în țara noastră, dar cine poate 
s-o creeze decât poeţii în cazul poeziei și nimeni altci- 
neva. Poezie şi poeţi angajaţi au fost și vor fi întot- 
deauna; condiţiile dintr-o lume socialistă determină o 
angajare a fiecărei forțe; poate unii spun „eu nu sunt 
angajat” şi totuși —- muncitorul este angajat în uzină, 
nu în sensul contractual, țăranul este angajat pe 
ogoare, savantul este angajat în laboratorul lui, omul 
de artă, poetul este angajat la masa lui de lucru, este 
angajat în contactul cu cititorii; voi să aduc un elogiu 


în numele Consiliului Uniunii Scriitorilor poeţilor din 


România și altor scriitori, dar aici mă refer la poeți, 
care participă atât de insistent la întâlniri cu cititorii, 
care merg în uzine în orele lor libere sau în orele lor 
de repaus, merg în uzine, îndrumă şi astfel dezvoltă 
gustul pentru poezie, ajută la ridicarea nivelului artis- 
tic, cultural al poporului nostru. [...] 

Numai în anul acesta, tovarăși..., în anul acesta, 
până la 1 iulie, 1.445 de scriitori, membri ai Uniunii 
Scriitorilor, s-au întâlnit cu cititorii — în cenacluri, cu 
diferite împrejurări. O să spuneţi — 1.445 nu cores- 
punde numărului de 1.300 câţi sunt membri; nu, unii 
s-au dus de două ori, de trei ori, poate chiar de mai 
multe ori, dar prezenţe fizice au fost. 

Iată, scriitorii, duminica, pe frig, pe ploaie, pe ză- 
padă, se duc în sate care nu sunt întotdeauna pavate, 
nu au întotdeauna lumină electrică — şi stau de vorbă 
cu cititorii lor. Eu consider că ar fi fost necesară o afir- 
mare mai categorică a poeților de la această tribună, 
o subliniere mai puternică a acestei realități care 
există. 

S-a vorbit aici despre valoarea poeziei de azi. S-a 
subliniat, pe bună dreptate, calitatea poeziei. Comuni- 
carea tovarăşului Augustin Doinaș a schițat, a încercat 
să contureze, cât se poate face într-o comunicare de 
proporţiile respective, care sunt direcţiile spre care se 
îndreaptă poezia noastră de astăzi. S-a constatat că 
există o varietate a stilurilor, o varietate a 
personalităţilor poetice, o varietate a limbajului poe- 
tic, varietatea aceasta s-a costatat în special la poeţii 
tineri, la cei care au intrat în templul poeziei sau bat 


la porțile templului poeziei. 

S-a subliniat pe bună dreptate contribuția tinerilor 
poeți la dezvoltarea poeziei de azi şi de mâine. 
Iniţiativa, dacă nu mă-nșel, a fost a tovarăşului critic 
Laurenţiu Ulici de a prezenta acestui Colocviu un flo- 
rilegiu de poezie scrisă de poeți foarte tineri, de a-i 
aduce la tribună şi de a-i pune să-și recite poeziile, pot 
spune că a fost o inițiativă excelentă. Și vreau și eu să 
subliniez răspunsul pe care el l-a dat atunci când a fost 
întrerupt - dar suntem într-un colocviu de poezie — el 
a răspuns: „Da, da, le dăm acestor tineri posibilitatea 
de a se prezenta în faţa noastră şi de a ne citi poeziile 
lor” şi cred că așa trebuie să procedăm în toate împre- 
jurările şi nu numai în colocviu. Deci spuneam că 
această apariţie aici ne-a bucurat. Însă privindu-le 
frumuseţea lor, frumuseţea tinereții - tinereţea este 
întotdeauna frumoasă, eu obișnuiesc să spun: „Nu ştiu 
de unde, din atâţi copii frumoși, fiindcă toţi copiii sunt 
frumoşi, apar atâţi oameni maturi urâţi” (Aplauze!) — 
Ascultându-le poezia, mă întrebam de ce or fi atât de 
melancolici în poezia lor - în arătare, fizic, n-arătau 
deloc melancolici - de la 20 de ani - „ou sont les neiges 
d'un temps” pentru noi — de ce la acești 20 de ani me- 
lancolia îi stăpâneşte — mă întrebam şi răspunsul să 
fie dat de poeți, de critici, dacă nu cumva este vorba 
despre o modă, nu cumva este vorba de acel manierism 
de care vorbea şi tovarășul Doinaș, la această mani- 
festare de început la poeţii tineri, să închidă drumul 
spre marea poezie. 

Eu cred — critica şi mai ales poeţii cei tineri vor re- 
flecta profund la faptul că melancolia este o stare poe- 


tică deloc nouă în istoria poeziei. Am avut curentul 


melancolicilor nu numai în poezia universală, ci și la 
noi, iar — trebuie s-o spunem foarte clar - sentimentul 
melancoliei nu ne este deloc contemporan. Aş spune, 
să fiu bine înţeles, contemporan cu noi este Armstrong, 
cel care a coborât pe Lună; el când a coborât pe Lună 
nu era deloc melancolic, cu totul alte sentimente pro- 
funde îl stăpâneau atunci. Și, aş putea adăuga, că actul 
lui- acela de a păși pe o altă planetă, el însuşi în sinea 
lui era un act poetic - oare de acolo n-am avea nimic 
de învăţat? Oare nu aceasta ar fi o idee contemporană 
și nu lamentările, uneori pe marginea unor întâmplări 
închipuite, neverificate, pe marginea unor idei neex- 
primate, a unor sentimente netrăite? 

Nu vreau să fiu greşit înţeles, nu vreau ca poeții 
care cred că sunt în sală, nici n-am citat niciun nume 
și nici nu vreau să fac acest lucru, să înţeleagă că noi 
îi primim cu critică aspră, ci, mai curând, îi primim cu 
dragoste şi interesul de a-i vedea mâine mari poeţi ai 
acestui neam al nostru. [...] 

Mi s-a părut la un moment dat și spun aici, şi-am 
spus şi la Colocviul de dramaturgie - de literatură dra- 
matică — să nu cumva să trecem pe seama altora pro- 
priile noastre greșeli, propriile noastre insuccese. 
Sigur, se-ntâmplă şi-aşa ceva. Îmi propun să scriu o 
carte şi am ideea că n-o să-mi fie permisă și-atuncea 
încep să întreb starea de spirit pentru că n-o să pot să 
scriu acea carte pentru că n-o să mi se permită. E po- 
vestea cu drobul de sare al lui Creangă. 

Însă, tovarăşi, există şi-o responsabilitate în țara 
noastră nu avem, cu o singură excepţie care (...) s-a 


pus în afara colectivităţii, a scriitorilor şi în afara aces- 

tui popor, noi nu avem scriitori care să facă rezistență, 
care să facă opoziţie regimului nostru. Unele poziţii 
critice am avut și-avem, dar există şi-o anumită res- 
ponsabilitate pe care atât organele de partid, cât şi or- 
ganele de stat o au. 

Am vorbit aici despre responsabilul cu cultura, ca 
un fel de talpă care ne apasă, spunea cineva — nu știu 
dacă putem vorbi despre așa ceva, sigur că nu putem 
vorbi despre aşa ceva. Există responsabil cu cultura la 
Ministerul Culturii, există la judeţe, există la diferite 
instituţii, la diferite organe de partid şi de stat, dar să 
nu cumva să începem să credem că responsabilii 
aceștia cu cultura sunt buni numai atunci când ne 
ducem să le cerem carte sau le cerem niște ajutoare 
sau să cerem ca să intervină să ni se mărească tirajul 
- noi trebuie să discutăm cu ei, să primim sfaturile lor 
atunci când sunt bune, să le dăm noi înșine sfaturi 
când suntem capabili s-o facem şi în felul acesta nu 
există o discordanţă între scriitori, poeţi şi omul cu 
care trebuie să discuţi. 

Asemenea responsabili să știți că există în lumea 
întreagă. Ne e drag Malraux ca scriitor, dar să răsfoiți 
odată ordinele şi dispoziţiile pe care le-a dat Malraux 
când era responsabil cu cultura. Știţi că el, din 
dispoziția lui De Gaulle, a hotărât să curețe statuile 
Parisului și ce discuţii au fost, ce acuzaţii au fost şi 
până la urmă le-a curăţat; mie mi se pare că a făcut 
bine, sunt alţii care spun că n-a făcut. El a desființat 
reviste, cu mijloacele pe care le avea marele intelectual 
Malraux, cu mijloacele pe care statul francez le avea 


la dispoziţie, după cum a încurajat unele reviste, care, 


ulterior, s-au dovedit a fi cele mai necesare în vremea 
respectivă. 

E bine s-avem curajul, tovarăși, să vorbim despre 
greșelile altora dar și, dacă este cazul, să vorbim des- 
pre lipsurile noastre, despre greșelile noastre. Ultimul 
vorbitor, Augustin Doinaș, a vorbit despre poezie la co- 
mandă. Poezie la comandă există (a existat) în litera- 
tură întotdeauna. Poate să n-aşteptăm noi comanda, 
ar trebui ca poeţii să nu aştepte comanda, dar poezie 
la comandă, tovarăși, a făcut şi Baudelaire — vă 
amintiţi de o poezie în care el vorbeşte despre un 
vapor: Vorbea despre un vapor în vremea lui - se pare 
că a avut niște relaţii cu o companie de vapoare care 
l-a făcut să viziteze un şantier, i-a plăcut şi a scris o 
poezie despre vapor - oare poezia aceea este mai puţin 
valoroasă decât altele? Eu cred că nu. Depinde cine 
scrie poezia. 

Statul nostru comandă s-avem mai multă pâine. Și 
agricultorii lucrează ca să avem mai multă pâine. Că 
dacă nu avem, se-ntâmplă ce ni se-ntâmpla nouă în 
tinerețe, chiar când aveam bani în buzunar, mergeam 
la brutărie şi nu găseam pâine în ziua respectivă. 

Statul ne comandă să facem şi mai multă artă. 
Oare să înțelegem că ni se comandă să facem artă? Ce 
ni se cere, stăm de vorbă. 

Da, cei care vă amintiţi, ştiţi ce s-a discutat la 
Adunarea Artiștilor Plastici. 

Dincolo de contactul material există un contact spi- 
ritual între artiștii din țara noastră şi acest popor şi e 
necesar... 


S-au făcut aici propuneri pentru măsuri. Nu pot să 

le înșir pe toate, se vor discuta una câte una. Revistă 
de poezie! Eu sunt convins că este o necesitate. Poezia 
în reviste — mai mult spaţiu! O mai bună gospodărire 
- o idee foarte bună. După câte știți, începând din no- 
iembrie, în fiecare lună Consiliul va analiza câte două 
reviste ale Uniunii Scriitorilor. În cadrul acestor ana- 
lize sigur că se va discuta și despre acest lucru. O mai 
bună gospodărire a spaţiului pe care-l avem, urmând 
să vedem ce am putea face pentru a găsi mai mult 
spațiu. Aici s-au dat câteva exemple care, în abstract, 
sunt valabile. În concret nu mai sunt valabile. Se spune: 
în cutare an câtă poezie se publica! În cutare an, 
tovarăși, care a fost citat, în Uniunea Scriitorilor erau 
350 de scriitori. Acum în Uniunea Scriitorilor sunt 
1.300 de scriitori şi mai sunt foarte multe talente de 
care trebuie să ținem seama şi să-i publicăm. Orice 
comparaţie, după cum se vede, şchioapătă, mai bine 
să vedem ce putem să facem, cum putem să facem. Eu 
cred că..., şi s-a spus aici, că trebuie ca redacţiile să fie 
foarte atente în a publica poezie bună şi a respinge 
ceea ce nu este bun. Însă e nevoie ca redacţiile să lu- 
creze mai bine în sensul de a cere, și nu a cere o poezie 
de astăzi pe mâine, cum se întâmplă. Dă-mi o poezie 
cu agricultura, dă-mi o poezie cu... cultura cartofului. 
Se întâmplă. Să ne gândim că dacă cultura cartofilor 
necesită să se creeze poezie, s-o cerem cu multă vreme 
înainte şi să-i lăsăm pe poeţi să gândească şi să se in- 
spire şi să ne creeze mari opere de artă. După câte 
știm, Arghezi, undeva, se referă la asta. Și nu-i o poezie 
chiar telefonată. Dar să ştiţi că n-a scris-o de la o zi la 


alta. Sunt convins de acest lucru. În ceea ce priveşte 

redacțiile greşesc atunci când ne spun următoarele: 
Trebuie să public o poezie patriotică pentru că e nece- 
sară, ce să fac? N-am avut de unde să iau; poetul X nu 
mi-a răspuns, poetul Y mi-a spus că nu poate până 
mâine, şi-atunci vine fabricantul de versuri, în două 
minute, face şi el niște versuri și apare. Atitudinea 
noastră nu trebuie să fie de a refuza: nu am acum așa 
ceva, ci să creăm o mare poezie care să se publice în 
reviste, iar conducerile revistelor să respingă poezia 
proastă. 

S-a vorbit aici despre soarta poeziei românești în 
străinătate. S-a exagerat, tovarăși, pornind de la punc- 
tul de vedere că nu s-a făcut atât cât trebuie, dar s-a 
exagerat. Să ştiţi că niciodată nu s-a făcut atât de mult 
decât acum. Sunt în măsură să v-o dovedesc şi, dacă 
nu mă credeți, eu vă pot face dovada materială pe ul- 
timii 50 de ani. Dar că nu s-a făcut suficient sunt de 
acord şi trebuie să căutăm acele mijloace de a rezolva. 
Literatura este propagandă. Odată un scriitor, din pă- 
cate nu mai e în viaţă, se plângea că nu i-a dat Statul 
200 de dolari să plece în străinătate. Și eu am întrebat 
următorul lucru: Știi cât costă o tonă de porumb? Nu 
știa, însă noi exportăm tona de porumb cu 150 de do- 
lari. Taică-tu, când muncea, cât muncea pentru ca să 
producă o tonă de porumb? În hambarul casei mele nu 
am avut niciodată o tonă de porumb, şi cred că în nici 
unul din hambarele celor veniţi de la țară n-a existat 
o tonă de porumb (...) 

Un ministru de externe francez ne reproșa că n-am 
avut contacte între oameni. Eu am spus următorul 


lucru: Câţi turiști vin de la dumneavoastră la noi? 

Veniseră în anul acela vreo 40.000 de turişti fran- 
cezi (...) 

Să facem posibilă această cunoaștere a literaturii 
noastre în străinătate. Fiţi buni, tinerilor poeţi, şi nu 
arătaţi întotdeauna cu degetul spre micul grup de la 
conducerea Uniunii Scriitorilor. Am găsit niște bani în 
fondul Uniunii Scriitorilor dar trebuie găsiţi oameni 
care să traducă. Vă anunţ că orice carte apărută în 
România este bună pentru export. Trebuie un rezumat 
al cărţii respective, și un capitol două traduse în limba 
respectivă, ca să vedem cum arată, cum scrie scriitorul 
respectiv. De vreo şase luni ne chinuim și nu primim, 
scriitorii nu vor să-și facă singuri bibliografia şi bio- 
grafia, noi ne obligăm s-o traducem, avem acești bani. 
Apelez şi la dumneavoastră să ne sprijiniți în acest 
sens. Aș cere ca activitatea poeţilor în Asociaţii să fie 
mult mai mare. Inclusiv la Asociaţia din București. 

Dacă am face un bilanț al Colocviului nostru, 
putem spune că plecăm de aici mult mai îmbogățiţi. 
Nu am învăţat, tovarăşi, cum să facem poezii mai bune. 
E limpede acest lucru, nici nu ne-am propus, nici n-am 
făcut un seminar poetic, dar confruntarea de opinii, 
circularea unor idei constructive dă de gândit fiecă- 
ruia dintre noi, ne lărgește acel univers al concretului 
din care apoi se trece în universul poetic, aceasta cred 
că este calea. Ne cunoaștem mai bine, cunoaştem ce e 
mai bun în noi, ce este mai puţin bun. Și nu cred că 
există vreo conștiință poetică în această sală şi-n afara 
ei care nu se va gândi mai intens la viitorul poeziei 
noastre, al marii poezii din România Socialistă, după 


ce plecăm din această sală. 


Acum, vreau din nou să mulțumesc Organizaţiei de 
partid, Comitetului judeţean de partid, tovarăşului 
prim-secretar Ion Iliescu, care și astăzi participă cu noi 
(Aplauze!) care încă o dată marchează interesul pe 
care-l poartă artei şi literaturii, nu de ieri de-alaltăieri, 
ci de multă vreme, pentru sprijinul pe care ni l-a dat, 
pentru înțelegerea pe care a arătat-o, cu largă 
înțelegere politică față de această manifestare, cu 
toate aspectele ei pozitive și cu cele negative. Aș vrea 
să mulțumim Asociaţiei noastre de la lași, care a fost, 
de fapt, gazda noastră, şi să mulțumim tovarăşului se- 
cretar Mircea Radu lacoban (Aplauze!) E! n-a termi- 
nat, pentru că mâine Asociaţia de la laşi va avea o 
ședință anuală, dacă nu cumva membrii Asociaţiei de 
Iași au obosit de-a lungul celor două zile şi jumătate. 

Vreau să mulțumesc celor invitaţi, care prin gestu- 
rile lor — şi să se înțeleagă bine că, dacă i-am oprit 
uneori din entuziasmul lor, am făcut-o cu inima în- 
doită numai pentru a asigura bunul mers al Colocviu- 
lui, dar, în acelaşi timp, cealaltă parte a inimii îmi 
spunea: lasă-i să aplaude cât mai mult, sau lasă-i să 
critice cât mai mult prin tăcerea lor, le mulțumesc pen- 
tru participare, încă o dată au demonstrat că lașul este 
la loc de frunte în ceea ce priveşte arta și poezia. 

Iar dumneavoastră, tuturor celor care aţi venit la 
acest Colocviu, și celor care aţi muncit, pentru că a fost 
o muncă pentru a ne confrunta părerile, în vederea 
scrisului unei literaturi mai mari, mai frumoase, unei 
poezii mari în România, vă mulțumesc pentru atenție. 


(Aplauze!) 

Mirceu Rudu IACOBAN 


Un fel de postfață. Explica 


Unii au considerat Colocviul Naţional de Poezie 
(laşi, oct. 1978) „un reper în destinele poeziei ro- 
mâne postbelice”, alţii l-au perceput doar ca „viforos”, 
în vreme ce aprecierile „organelor” (vezi Cartea albă 


a Securi 


p. 141-142) sunt de-a dreptul aiuristice: 
„O răbufnire plină de pornografie și vulgaritate, o 
dezlănţuire a mahalalei, numai ciomagul mai lipsea”. 

Ecourile Colocviului încă nu s-au stins, drept pen- 
tru care par justificate tentativele de re-evaluare a 
evenimentului, spre a fi aşezat la locul ce i se cuvine 
în istoria literelor române. Categoric, un loc își are; 
rămân de stabilit rangul, importanţa, consecinţele, 
dar şi de corectat evaluările ce operează cu criterii 
valabile acum, însă aplicate realităţilor de atunci. 
Foarte greu pentru cei care n-au trăit în neguroasa 
„epocă de aur” să realizeze proporţiile adevărate ale 


impactului cutărui discurs, referat, replică, aluzie, 

ale inexplicabilului 


reacţie a sălii, dar şi (mai ales) a autorităţilor vremii. 
Cea mai sigură cale capabilă să ofere o imagine cât 
mai apropiată de realitate rămâne publicarea in ex- 
tenso a intervențiilor - multe surprinzător de cura- 
joase şi de explicit expuse, chiar dacă n-au lipsit şi 
luări de cuvânt inutil ireverenţioase ori teribiliste. 
Fusesem, până atunci, implicat în organizarea a 
(apoi 
internaţional) de Poezie „Mihai Eminescu”, În cartea 


patru ediţii ale Festivalului Naţional 
editată de Filiala laşi a Uniunii Scriitorilor la a 65-a 
aniversare, pag. 119-122, este publicată lista 
participanţilor la Festivalul ieşean, cu 130 de nume 
- aproape că se suprapune peste tabelul 
participanţilor la Colocviul de poezie. N-au lipsit la 
ediţiile Festivalului din 1970, 1972, 1974, 1977, ca şi 
la Colocviul din 1978, Șt. Aug. Doinaș, Ana Blandiana, 
Laurenţiu Ulici, N. Manolescu ş.m.a. Numai că nu s-au 
înregistrat, atunci, tranșantele atitudini opozante și, 
fireşte, reacţia cvasi-unanimă de solidarizare din 
1978 cu „dizidenţa”. 

Care-s explicaţiile? Am organizat și următoarea 


ediție a Festivalului „Eminescu”, în 1980, cam cu tot 
aceiaşi listă de participanţi români, cu o desfăşurare, 
să-i spun astfel, „calmă”, în pofida faptului că, între 
timp, asupra vieţii literare şi literaturii în sine se abă- 
tuseră noi rafale de jugulări și obstrucţii. Cum au fost 


„indicaţiile”, participanţii au fost strategic risipiţi în 

grupuri mici, pe la diferite şezători în teritoriu, fără 
vreun conclav de dezbateri, programul incluzând 
doar un spectacol festiv mamut şi lecturi în faţa unui 
public restrâns, din medii puţin interesate de avata- 


rurile vieţii literare româneşti. N-a mai existat nicio- 


dată prilejul unei atât de memorabile ieşiri decise în 
agora precum a oferit Colocviul de Poezie! (De altfel, 
după „surpriza” de la laşi, au fost interzise ani în şir 
toate adunările scriitoriceşti, inclusiv cele de alegeri 
şi s-au anulat Colocviile ce urmau să aibă loc, de 
Proză şi Critică). 

Se pot avansa diferite ipoteze menite să explice 
individualitatea Colocviului, precum şi radicalizarea 


lui, probabil, nepremeditată. Prima şi cea mai la în- 


demână ar fi aceea că, în literatură, se ajunsese, prin 
constanta „strângere a şurubului” începând cu 1971, 
pur şi simplu la... terminarea filetului, depăşindu-se, 
adică, limita suportabilului, prin continuă agresare a 
libertăţii de creaţie. 

Nu trebuie, însă, uitat că şi în sala Teatrului 
Naţional, şi în aceea a Bibliotecii Universitare, s-au 
făcut auzite nu puţine aluzii la cultul personalităţii, 
la libera circulaţie a ideilor, la precaritatea nivelului 
de trai, venite de la tribună, dar şi detectabile în ru- 
moarea generală a sălii, în care se împleteau comen- 
tariile exclamative ale publicului cu acelea ale 
scriitorilor participanţi. Din acest punct de vedere, 


îmi îngădui să consider conclavul poetic din 1978 un 


Scriitori la Colocviul Naţional de Poezie „Mihai Eminescu”, 1978, lași 
(imagine după negativ din arhiva Muzeului Naţional al Literaturii Române lași. 
Foto: Gonstantin-Liviu Rusu) 

semnal desluşit al unei opoziții față de politica ofi- 
cială — nu numai culturală - venit din oraşul în care 
ex-ieşeanul Labiş a dat semnalul dezgheţului în poe- 
zia română, tot aşa cum în sfera politicului (păstrând 
proporţiile) de la Iași au pornit şi primele semnale 
ale revoluţiei de la 1848, şi ale celei de la 1989. Re- 
vendicarea unei atari priorităţi (dacă n-o fi rodul 
unui naiv local patriotism...) se cuvine să nu ignore şi 
posibilele ţinte secundare ale Colocviului. Cum ar fi 
debarcarea Preşedintelui Uniunii Scriitorilor, George 
Macovescu, plasarea raportorului Doinaș (autorul 
unui referat impecabil!) într-o poziţie favorabilă suc- 
cesiunii, susținerea unor doleanţe personale privind 
accesul la tipar ş.a. Câte (şi dacă) vor fi fost, n-au cum 
să umbrească reala însemnătate a unui eveniment cu 
semnificaţii ce depăşesc în mare măsură limitele unei 


reuniuni scriitoriceşti. În luna mai a aceluiaşi an s-a 


desfăşurat, la Cluj, Colocviul Naţional de Dramatur- 


şie. Teatrul era, în acea vreme, şi mai „hingherit” 
decât poezia. Am condus una dintre şedinţe şi pot 
afirma că, deşi s-ar putea vorbi despre o tonalitate 
generală revendicativă, Colocviul clujean a fost de- 
parte de temperatura dezbaterilor de la Iaşi. Drept 
pentru care şi referatul, şi luările de cuvânt au fost 
publicate, pe când cele ieşene, niciodată - aşa că se 
încearcă reconstituiri din înregistrări ocazionale, 
fatal incomplete. 

În a doua zi a Colocviului, „forurile” erau alarmate 
de-a binelea. Ca gazdă organizatoare, am fost invitat 
să intervin cumva pentru „potolirea spiritelor”. 
Aveam, pe biroul de la Editura „Junimea', o placă de 
la protecţia muncii: „Nu lucraţi sub tensiune!” Am 
adus-o în sala Colocviului şi am instalat-o pe masa 
prezidiului. „Detensionarea” a durat un minut-două; 
după ceva haz, totul a revenit la „primejdioasa” nor- 


malitate... 


Foto: Corneliu Grigoriu 


Călin Giobotari, Liviu Antonesei, Constantin Parascan, lon Țăranu și Mircea Radu lacoban 


FILIT - Dezbaterile revistei „Dacia literară”, ediţia a III-a, 30 octombrie 2016, Galeriile „Pod-Pogor” lași 

Maria-Lucreția STURTZU 


Reviste literare postbelice ieșene (1) 


Studiu de caz: 


„Pentru pace şi cultură. Luptăm!” 


Motto: După 1947, literatura română 
va fi realist-socialistă sau nu va fi deloc 


(Virgil lerunca) 


Studiul de față vizează o secvenţă a publicisticii 
ieşene postbelice, respectiv perioada anilor 1949- 
1950, fiind parte a cercetării noastre doctorale în curs, 
cu titlul Reviste literare postbelice ieșene - 1948-1989. 

Ne vom ocupa, în paginile care urmează, doar de 


prima publicaţie „de cultură” apărută după război, în 
laşi. Studiul se doreşte a fi o reconstituire a statutului 
pe care îl avea această publicaţie numită revistă /al- 
manah literar/culegere ce purta titlul „Pentru pace 
şi cultură. Luptăm!”. Cercetarea se va orienta spre nu- 
merele 1 şi 2 ale acesteia, dat fiind că, ajunsă la nu- 
mărul 3, aceasta îşi va schimba numele în „Iaşul Nou”, 
continuată apoi, din 1954 de „laşul literar”, iar din 
1970 de „Convorbiri literare”. 

Nu vom urmări decât parțial analitic sau/şi axiolo- 
gic, încercând o schițare a unor secvenţe de activitate 
publicistică literară ieşeană specifică perioadei în 
discuţie, având în vedere, cum este firesc, şi structura 
colectivelor de redacție sau precizări /constatări asupra 
secțiunilor ce intrau în formatul acestei publicații. 


În acelaşi timp, lucrarea de faţă va oferi şi un suc- 


cint inventar al numelor celor care semnează în pa- 
ginile respectivei publicații. Discuţiile pe marginea 
paginilor ieşene se succed, în funcție de perioada în 
care aceasta a ființat, cronologic, începând cu pagi- 
nile primului număr, conform arhivei existente în bi- 
blioteca ieşeană. 

Numită ideologie comunistă, aceasta va avea ca 
punct de plecare aşa numita teorie a determinismului 
social. Este cunoscut faptul că, potrivit acesteia, com- 
portamentul unei persoane nu are legătură cu indi- 
vidul sau cu propriile decizii ale acestuia, însă are o 
strânsă, am spune ombilicală, legătură cu un singur 
lucru: clasa ori segmentul din care provine acesta. Ca 
urmare, ajunge să devină obligatorie educarea sa în 
spiritul unei noi societăți, comuniste, după cum ştim, 
singura care se afirmă în perioada discutată. Aceasta, 
doar, îi asigură o dezvoltare plenară. Astfel, rolul lite- 
raturii, presei, televiziunii etc,, în anii respectivi, este 
unul singur, ca mijloc de propagandă - căci alt scop 
nu are şi care devine covârșitor şi hotărâtor. Ea îşi 
atribuie menirea totală şi unică de a educa individul 
doar în spiritul supunerii față de partid şi de condu- 
cătorul său, dar şi de ură, negare, împotrivire faţă de 
tot ceea se opune acestei atitudini. 

Propaganda aduce aduce în prim-plan sloganul 
Cine nu este cu noi este împotriva noastră, cultivând 
hiperbolic şi insistent mitul unei patrii primejduite 


permanent de elemente anti, iar drept urmare a unei 

posibile astfel de inserții, individul va trebui să tră- 
iască având mereu vigilența sporită față de dușmanii 
poporului. Se creează astfel mentalitatea conform că- 
reia necesitatea luptei de clasă devine indispensa- 
bilă, deşi în multe cazuri ea este inventată. Şi ajungem 
în cele din urmă, la un singur sistem ideologic accep- 
tat, anume internaționalismul de tip proletar (Prole- 
tari din toate ţările, uniţi-vă!), iar în paralel, la cultul 
unui conducător unic, atoateştiutor, un Mesia, evi- 
dent providenţial, care nu trebuie să mai facă pro- 
priu-zis nimic, decât să „întreţină” bunul mers al 
lucrurilor, atent mereu la tot şi la toate. 

Ca urmare, odată ce regimul comunist este instau- 
rat, căci acesta face obiectul discuțiilor noastre, cul- 
tura este, şi ea, subordonată politicului. Esteticul, 
dușman acum al artei şi artiştilor, este condamnat 
oficial. Se ajunge lejer astfel la o singură accepțiune 
a artei, anume arta cu tendinţă, tezistă, pusă şi ea, ca 
toate celelalte, în serviciul politicului şi al propagan- 
dei. Singurul curent literar-artistic, despre care ştim 
că mai este admis, este acel realism socialist. 

Perioada care urmează anului 1948, când se începe 
o absurdizare totală a vieții culturale româneşti, atât 
publicistica de așa-zisă cultură, cât și întreaga creație 
literară, intră într-o rutină tot mai profundă, încât 
chiar şi cele câteva tentative de a normaliza discursul 
artistic atrag rapid atenția celor care impun treptat o 
ideologie, care nu va avea vreodată să își găsească vreo 
similitudine cu adevărata valoare estetică. 

Ar fi necesar să notăm şi câteva puncte de reper 
asupra unei perioade sumbre din literatură, publicis- 
tică şi din întreaga cultură a spaţiului românesc din 
perioada postbelică, observaţii care să trateze deta- 


şat acele „întunecate decenii”, nu doar anii '49-'50, 


F 


mi 


DAIF 


JRAL 


RI CULTU 
pentru a oferi o imagine recompusă și veridică asu- 
pra epocii amintite. Tema luată în discuție este, în- 
tr-adevăr, ofertantă pentru cercetători, critici sau ci- 
titorii avizaţi, însă de la „a propune” şi până la „a rea- 
liza” o adevărată oglindă a eticii și culturii din 
postbelicul comunist, a unei receptări obiective şi ne- 
trunchiate, reprezintă, încă, o preocupare asemănă- 
toare cu așezarea unui puzzle ce poate rămâne 
controversat chiar și după terminarea asamblării lui. 

Arealiza doar „liste negre și albe” nu face obiectul 
unui studiu aprofundat, iar a transforma toată pe- 
rioada postbelică românească, din punct de vedere 
cultural, într-una complet comunistă, datorită supra- 
punerii unei doctrine bolnave și bolnăvicioase peste 
orice act de cultură sau peste opera oricărui scriitor, 
fără a contribui cu propria percepţie, a uneia actuale 
şi obiective, nu reprezintă nici pe departe o rezolvare 
a dilemelor. Aceste opţiuni negative nu ar face decât 
să conducă spre o „cădere în derizoriu”, în locul unei 
priviri sănătoase, de ansamblu sau detaliată, care să 
nu fie nici radicală, dar nici „călduță” prin concilieri 
exagerate. 

Premisa de la care pornim este că vorbim, într- 
adevăr de „(...) această perioadă în care se prăbușește 
un întreg sistem cultural şi se pregăteşte să-i ia locul 
altul, de export (sovietic)”!. Criticul E. Simion no- 
tează, referitor la aceste idei: „(...) nu vom găsi nicio- 
dată îngeri și demoni în stare pură. În toate epocile 
de tranziţie, ei trăiesc împreună și, deseori, în inte- 
riorul aceluiaşi spirit”?. 

Ana Selejan, într-un interviu acordat criticului lu- 
lian Boldea, care este publicat în paginile „României 
literare”, nr. 1-2 din 2014, avea să ofere spre lectură 


cititorilor un răspuns, pe cât de scurt, pe atât de cu- 

prinzător, oferit de semnatara mai multor cărți ce au 
reuşit să creeze o imagine reală, nu doar de ansam- 
blu, asupra amprentei „morale”, denivelată de ideo- 
logia comunistă, lăsată de nume importante ale 
literaturii noastre. Întrebată de criticul literar cum 
priveşte A. Selejan „lașitățile, compromisurile, sau, 
pur și simplu, demisiile morale ale unor nume „grele” 
ale literaturii române din acea perioadă”, scriitoarea 
avea să răspundă: „(...) fiecare a călcat în strachina și 
mlaştina ideologică mai adânc sau mai la suprafață, 
mai hotărât sau mai în silă, sincer sau duplicitar. Dar 
au călcat; compromisul există și trebuie cunoscut (şi 
pus la masa judecății în axiologia literară) (..)'?. 
Ideea care urma răspunde și la întrebările noastre. 
Pentru unii „salvarea” postumă avea să se regăsească 
în creația lor, dar nu pentru toți. „(...) Această salvare 
n-a putut veni pentru mulți scriitori din frontul rea- 
list-socialist, care rămân „datați”, fixați prin tezismul 
politic, într-o literatură minoră. (...) Mirarea mea con- 
tinuă, pe parcursul documentării, a fost aceasta: cum 
o masă mare de scriitori (și ceilalți artişti) de vârste 
şi valori literare diferite, au putut fi dirijați spre o 
creație străină de legile și funcţiile esteticului de o 
mână de critici și ideologi literari, toți tineri, toți pă- 
timași, toți fără operă, atenţi la păstrarea purității po- 
itice şi la difuziunea largă a paradigmei, bucuroși să 
ie „rotițe” eficiente în mecanismul ideologizării prin 
scrieri a publicului (...) şi cum se conforma această 
masă de creatori la toate sugestiile (aberante din 
punctul nostru de vedere) ale acestora (...)'*. 

Ceea ce urmărim prin analiza activității primei 
publicații literare postbelice ieşene constă în 


prezența sau absența unei reale valori literare, res- 


pectiv a unei nonvalori, şi existența, în paralel, a 


unor manifestări radicale specifice perioadei și tine- 
rei ideologii comuniste. 
loan Simuț, într-un articol publicat în „România 


literară” din 2008, sublinia ideea de la care am pornit 
şi noi în acest demers. „De ce nu există - spune el - o 
istorie completă a literaturii române pentru uzul 
epocii proletcultiste? Una care să vină până în pre- 
zentul imediat. Răspunsul mi se pare simplu: din ace- 
lași motiv pentru care nu există o istorie a Partidului 
Comunist Român. Cum o pluralitate de versiuni nu 
era admisibilă, era greu, dacă nu imposibil, ca forurile 
decizionale să cadă de acord asupra măsluirii istoriei 
într-un singur fel. Nu putea exista decât o istorie ofi- 
cială, acceptată, difuzabilă, fie că era vorba de parti- 
dul comunist, fie că era vorba de literatură. 
Recomandări despre cum să se scrie istoria, inclusiv 
istoria literaturii, existau în epocă, dovadă fiind ma- 
nualele, reeditările extrem de precaute, selecțiile de 
autori și de opere. Așa cum se practicau ediţiile de 
„opere alese” pe un criteriu primordial ideologic, se 
imagina o istorie pe alese, în funcție de exigenţele 
construcției comunismului, numai că era greu de pus 
în pagină. Academia R.P.R. era însărcinată să scrie o 
istorie a literaturii române, lucrul a început sub coor- 
donarea lui G. Călinescu, au şi apărut, într-un ritm ex- 
trem de lent, primele trei volume, dar sinteza 
academică nu a putut să se apropie de prezent din- 
coace de limita lui 1900”5. Între timp, studierea aces- 
tei perioade începe să ofere celor interesați date 
despre ce a însemnat postbelicul românesc impreg- 
nat atât de puternic de un comunism acaparator, ra- 
pace chiar, care nu a permis decât foarte greu sau 
chiar deloc să fie inserate şi alte elemente de litera- 


tură veridică sau având şi caracter estetic, aşa cum 

se va vedea la sfârşitul studiului. 

În Cluj, Bucureşti sau lași au existat permanent 
reviste de cultură, cu atât mai mult în tulburata pe- 
rioadă postbelică, respectiv după 1948 - „Almanahul 
literar”, devenit „Steaua”, „Tribuna”, „Pentru pace şi 


p 
up 


cultură. Luptăm!”, denumit ulterior „laşul Now”, ajuns 
mai târziu „laşul literar”, apoi „Convorbiri literare”, 
„Cronica” - tot la laşi, „Viaţa Românească”, „Vatra” — 
din Tg. Mureş, „Tribuna” - din Sibiu, „Ramuri” — din 
Craiova, „Astra” ş.a. 

„Revistele şi ziarele care plecau din tipografii spre 
cititorii români în primii ani ai dictaturii comuniste 
purtau (...) fie numele unor vechi publicaţii 
româneşti de stânga („Contemporanul”, de pildă), fie 
mai ales nume copiate după cele folosite în statul de 
la Răsărit, de unde venea lumina: „Tînărul Leninist”, 
„Orizont”, „Scînteia” etc. Tot ce ținea de viața cultu- 
rală, de la Şcoala de literatură şi Academie până la ti- 
tlurile revistelor, tindea să devină copie obedientă a 
modelelor din țara sovietelor (...)”€. 

Despre oricare dictatură vorbim, despre oricare 
ideologie a timpului postbelic românesc am dori să 
discutăm, fie din anii lui Gheorghiu-Dej, fie din anii 
care au urmat sub Ceauşescu, este ştiut acum că în- 
totdeauna s-a urmărit vehement o „naționalizare” a 
tuturor bunurilor, inclusiv a celor culturale. Ziare, re- 
viste, edituri, muzee - toate ajungeau puse la 
dispoziția celor care formau „poporul democratic”, 
fără a se lua în discuție vreun drept asupra 
proprietății intelectuale, fără să se recunoască vreo 
elită creatoare de cultură. Chiar și titlurile unor re- 
viste cu programe vechi își îmbrăcau masca dictată 


de ideologia comunistă, schimbându-și numele, dar 


rămânând de fapt aceleași. Naivitate sau ignoranță? 
Intoleranţă la cultură sau pur şi simplu neştiință? În- 
trebări care nu au cum să nu îţi treacă prin minte, 
după ce începi să le studiezi istoricul. 

„Cum bine se ştie, revistele literare îndeplinesc un 
rol esenţial în mobilizarea și orientarea activităților 
literare. Capacitatea de a coagula în jurul lor viața 
culturală n-a fost mai mică în perioada comunistă. 
Dimpotrivă. În lipsa altor spaţii dedicate dezbaterilor 
publice în domeniul artei, audiența publicațiilor s-a 
amplificat. (...) Statul, care finanţează începând cu 
1948 publicaţiile, se ocupă, în mod „organizat”, de tot 
ce ține de existența periodicelor, de la conţinutul 
acestora până la componenţa redacţiilor (...)”. La laşi 
situaţia vieţii revistelor literare este similară cu cea 


din Cluj sau București. 


“Apud Cultura, în „Cultura literară”, nr. 10, 2012. 
2 Ibidem. 

3 Iulian Boldea, Ana Selejan, A escamota creaţiile 
compromiţătoare e altă formă de mistificare, în „România 
1-2, 2014, http://wrww.romlit.ro/ 


ana _selejan a escamota_creaiile_compromitoare_e alt 


literară”, nr. 
_form_de_mistificare, accesat la 21.09.2015. 

+ Ibidem. 

5 Ion Simuţ, Canonul literar proletcultist, în „România 
literară”, nr. 27, 2008, www.romlit.ro/canonul. literar_ 
proletcultist?caut=presa%20Oproletcultista, accesat la 
15.03.2015. 

* Constantin Pricop, Literatura română postbelică. Preli- 
minarii, vol. |, laşi, 2005, p. 122. 

7 Ibidem p. 144-149. 

gramului de Burse „Junimea”, ediţia a III-a, 2016 

Kusturica și portal 


O strigam, la cursul de morfologie, pe care, o 
vreme, l-am ţinut, Kusturica! Părea ciudat să o strig 
astfel în amfiteatrul A12. Purta, pe atunci, o panglică 
roz în păr, agrafe, cordeluţe sau alte mici chestii în- 


nobilatoare, nici nu mai are importanţă. Atentă la tot 


ce spuneam, stătea parcă tot timpul la pândă, cu 


ul Marin Sorescu 


capul uşor iţit în penumbra băncilor. Deşi predă ac- 
tualmente gramatica limbii române studenţilor filo- 
logi, cu nesaţ, neostenit, Emina Căpălnășan 
cochetează din plin şi cu literatura. De unde știu? 
Pentru că, acum câţiva ani, a urmat cursurile de 
scriere creativă, în cadrul masteratului de limba ro- 
mână, concepând, fără stres, ca şi cum ar fi scris din- 
totdeauna, cu uşurinţă şi maximă plăcere, un, nici 
mai mult, nici mai puţin, caiet de vise, legat nu în 
piele de căprioară, ci în foiţe colorate. Să fie, oare, 
pură întâmplare faptul că, acum, este şi lector de 
limba română la Belgrad? Legăturile cu sârbii vin din 
trecut, de pe când, obsesiv, o strigam, spre amărăciu- 
nea ei, probabil, Kusturica. Dar să nu zăbovim prea 
mult asupra acestor aspecte ce ţin de o biografie acut 
subiectivă. 

Ceea ce urmează va fi o cronică la cartea 0 moder- 
nitate problematică: proza lui Marin Sorescu, publi- 
cată de colega mea, anul trecut, la Editura 
Universităţii de Vest din Timişoara. Rod al cercetări- 
lor doctorale, acest studiu, scris dezinhibat, cu multă 
pasiune, demonstrează capacitatea de a se, aproape, 
dedubla a Eminei, de a lăsa, pentru un timp, straiele 
perfect turnate ale gramaticii, rigide, pe alocuri, în fa- 


voarea cochetelor şi instabilelor alcătuiri ale litera- 


turii. 

Marin Sorescu nu este un autor facil. Cu acest 
gând, până la un punct împovărător, inhibant, va pă- 
trunde, în scrierile lui, stilisticianul, criticul literar 
sau eseistul. Un scriitor complet, care a ştiut, ca ni- 
meni altul, să schimbe registrele, să se joace savant, 
în spațiul niciodată închis al prozei, să descopere 
lumi narative încă neexplorate. Emina Căpălnăşan, în 
cartea O modernitate problematică: proza lui Marin 
Sorescu, reface, de pe coordonate ambițios strunite, 
traseul unei literaturi prea puțin ori parțial sondate, 
ajunse, până în prezent, cu vădite goluri ori pete de 
receptare. De-abia acum ar putea începe lupta pentru 
recuperarea imaginii acestui autor emblematic în 
peisajul literaturii de la noi. Investigat cu instru- 
mente diferite, înscris în paradigme paradoxale de 
receptare, Sorescu s-a lăsat anevoie recuperat de cri- 
tica literară. 

Un autor uriaş, nominalizat la Nobel. Un şaizecist 
atipic, deținător al Premiului Herder. Caut un site 
Marin Sorescu. Nu-l găsesc. Toţi marii scriitori bene- 
ficiază, în străinătate, de un astfel de spațiu. Ar fi fost 
un gest minimal de recunoaştere a lui. Mi-aş fi dorit 
să existe o uşă internautică prin care tânărul cititor 
să pătrundă în lumea soresciană nestingherit. Să afle 
că a fost un mare dramaturg, înainte de a fi obligat, 
la şcoală, să joace, în fața vreunei comisii de grad |, 
scene din Ilona. Să afle că a fost şi traducător. Şi eseist, 
critic literar. Prea puţini ştiu. Piesele sale au fost şi 
sunt jucate, de o bună bucată de vreme, pe marile 
scene ale lumii. M-ar fi interesat să aflu unde, când, 


cum se numeşte piesa jucată, în ce limbă a fost tra- 


dusă şi aşa mai departe. Nu avem nicio scuză, noi, ro- 
mânii, că ne rămân uitaţi scriitorii sau că se bulver- 
sează ierarhiile, se deformează imaginea lor prin 
pagini incompetente de interpretare. În era sofistica- 
telor tehnologii, acesta ar putea fi primul pas spre 
normalitate: crearea unui portal Marin Sorescu. 

Se spune că nu poţi scrie bine despre cărțile unui 
autor dacă nu le-ai citit cu sufletul la gură, ca să folo- 
sim o expresie autohtonă, de la un capăt la altul, dacă 
nu îţi este drag până în măduva oaselor, în sensul în 
care te întorci, mereu şi mereu, la el, ca la o punte de 


salvare, dacă nu deţii formula teoretică, metodele, cu 


alte cuvinte, adecvate pentru a nu-l lăsa, cumva, pe 
dinafară, tocmai pe el, autorul, în toată goana nebună 
după aflarea sensului. 

Cele patru părți ale studiului hermeneutic, tăiate 
matematic în ansamblul cărţii, De la „modern” la... 
postmodernism; Proza lui Marin Sorescu. Aspecte ale 
receptării critice; Proza lui Marin Sorescu. Construcţie 
narativă şi perspectivă semiostilistică. Elemente post- 
moderne; Tentaţia postmodernismului dincolo de 
proză. Elemente postmoderne în poezia lui Marin 
Sorescu, construiesc un elaborat demers ştiinţific, dar 
sunt şi reale mreje, pretexte, pentru viitoare abordări 
nonconformiste, interdisciplinare. Tocmai această 
îmbinare între stilul academic, inflexibil, pus cu 
strictețe în țarc, şi spiritul liber, jucăuş, cu tonuri de, 
uneori, exaltare copilărească, punctează măsura va- 
lorii acestui demers. 

Partea surpriză a cărții este, cu tâlc, poziționată 


la sfârşit; coincide, de fapt, cu pertinentele anexe care 

conțin două consistente interviuri, transcrise ad lit- 
teram, din care aflăm o sumedenie de lucruri intere- 
sante şi mai puţin vehiculate, în literatura de 
specialitate, despre omul Marin Sorescu. 

În efervescenta sa căutare de însemne ale post- 
modernismului sorescian, autoarea nu se opreşte 
doar la un gen literar. Încearcă şi chiar reușește să gă- 
sească exemple din toate speciile în care scriitorul 
craiovean şi-a înmuiat penița, exemple care să-i slu- 
jească eşafodajul argumentativ. Unei astfel de abor- 
dări e foarte greu să-i semnalezi neajunsurile, 


derapajele, slabele articulări. Aş spune că teoria se 


combină, în chip fericit, cu exemplificarea, cu pune- 
rea în scenă a contextelor evocatoare, fie că e vorba 
de marcarea unor formule de narativitate consacrată, 
în cazul prozei soresciene, fie că e vorba de drama- 
turgie ori de nu mai puțin sofisticata şi deloc facila 
poezie. 

Relativ la romanul Trei dinți din față, se observă, 
pe text, cum se produce fragmentarea subiectului şi 


a compoziției. Apoi, se reevaluează, prin prisma 


definiţiilor soresciene date canonului literar, un alt 


roman, Vizuina vizuin 


. Discuţia cea mai aprinsă, 
pătimaşă de-a dreptul, se manifestă atunci când se 
vorbeşte despre hibridizare stilistică la nivelul scrie- 
rii Japiţa. Alte concepte puse la bătaie, reperabile în 
toată literatura modernă, cum ar fi intertextualitatea, 
metalimbajul, biografismul, ludicul, la nivel textual şi 
infratextual, rețin semantisme punctuale sau gene- 
rice, calibrând, de la o pagină la alta, nivelul discur- 


sului. Nu vor fi trecute cu vederea nici paginile de 


proză scurtă. Emina scotoceşte competent, adânc, în 
măruntaiele receptării critice, scoate la suprafață cro- 
nici, recenzii, texte despre scrierile lui Marin Sorescu, 
unele de înaltă ținută valorică, altele, efemeride, în- 
tâmplătoare mărturii. În febra descoperirii unor pa- 
ragrafe memorabile, autoarei nu-i scapă nimic. Totul 
concură, parcă, la intrarea în câmpul sintezelor, al 
competenţelor şi atât de necesarelor apropieri de 
text. 

Emina îşi focalizează ochiul critic, incisivitatea 
gândirii filologice, pe scrierile publicate mai cu seamă 
postum şi nu pe ceea ce a fost deja comentat şi, 
cumva, clasat, arhivat, prin cerneala unor generații 
diferite de critici şi istorici literari. Demonstrația sa 
se bazează pe detectarea acelor trăsături postmo- 
derne ale scriiturii soresciene, pe elementele fla- 
grante care-l plasează pe scriitor într-o cu totul altă 
paradigmă de receptare decât cea cu care am fost 
familiarizați. Așa cum precizează în secțiunea de in- 
troducere, judecățile ei, modelele de interpretare, 
ţintesc romanele, proza scurtă, parte din poezie şi din 
teatru, nu integralitatea operei soresciene. Se în- 
dreaptă şi spre textele cenzurate în comunism şi pu- 
blicate, de-abia ulterior, după 1989, sau, unele dintre 
acestea, după moartea autorului, într-o formă neal- 
terată, integrală. Inventariază aproape tot ce s-a scris 
despre acest autor, filtrează, analizează, se minu- 
nează şi concluzionează ferm. Se pare că, în viziunea 
cercetătoarei, hibridizarea, fragmentarea şi necanto- 
narea într-o unică formulă stilistică ar fi atuurile so- 


resciene, fie că le numim ancore stilistice post- 

moderne, fie că le permitem să figureze, cum au 
făcut-o şi până acum, în bazinul neomodernismului 
românesc, spațiu de maximă liberalizare a formulelor 
de scriitură. 

În demonstrarea caracterului postmodern al tex- 
telor de proză soresciene, tânăra stilisticiană împru- 
mută instrumentele de tip tradițional, specifice 
domeniului pe care-l stăpâneşte cel mai bine, grama- 
tica, porneşte de la simplu la complex, nu se hazar- 
dează în spaţii de reflecţie subiectivă sau, dacă o face, 
nu livrează, în exces, interpretări de dragul estetizării 
discursului. Totul este bine cumpănit, nu se îndepăr- 
tează de la subiect, stăpâneşte conceptele cu care 
operează. Înscrie literatura soresciană, cu fire de mă- 
tase fină, ce mă trimit cu gândul la scene din filmele 
lui Emir Kusturica, în dimensiunea locuită fertil, tu- 
telar, de postmodernism. Citeşte cu ochi pătrunzători, 
creativi, răstoarnă din temelii stereotipele, sterilele 
analize literare. 

Filozofează pe marginea conceptului de fragmen- 
tarism, prin raportare la romanul Trei dinți din față. 
Îl întoarce pe toate fețele, povesteşte ce se-ntâm- 
plă-n roman, pune întrebări la care dă sau aşteaptă 
răspunsuri, într-un fel de analiză clasică, dar foarte 
dinamică, a textului descusut, dezmembrat, pentru a 
i, mai apoi, reasamblat, cu apetenţă clară pentru 
scoaterea la suprafață a aspectelor lingvistice şi sti- 
istice ale textelor. Poate că n-ar fi fost rău să se 


renunțe, pe alocuri, la fragmentarea discursului pro- 


priu. Intruziunea constantă, înlănțuită, de citate din 


exegeți amorțeşte vivacitatea textuală. Prin aerarea 

frazei, s-ar fi dobândit un alt fel de coerenţă, o curgere 
a frazei despovărată de suport la vedere, o etalare 
mai susținută a părților originale. Notele explicative 
sunt canale de comunicare în oglindă, pe placul au- 
toarei, care, ori de câte ori găseşte prilejul, se retrage 
ghiduş în firida subsolului justificativ. 

Ce a atras-o la acest scriitor complex a fost, cu 
siguranță, gradul înalt de ştergere a granițelor dintre 
genurile literare, perspectiva jocului în miriştea cu- 
vintelor neaoşe, ironia şi subtilitatea dozării frazei, 
mecanismul, niciodată acelaşi, de apropiere a textu- 
ui, gradat, cu oarecare versatilitate, de cititor. leşirea 
din zona găunoaselor repetiţii, a mulajelor semantice 
aseptice, de asemenea. Apărătoare înfocată a ideii de 
rumuseţe în limbă, Emina Căpălnăşan găseşte, în 
proza lui Marin Sorescu, multiple forme literare de 
salvare a lexicului românesc, a figurilor de limbaj, de 


renunțare la structurile care-i periclitează, la tot 


pasul, spiritul. 

Cu aparat bibliografic bogat, adus la zi, cu modele 
noi de interpretare a unor texte inedite, cartea de față 
anunţă, credem, o incitantă monografie Marin Sorescu. 
Între antum și postum, consumând flacoane de inter- 
pretare, în numele unei istorii literare în curs de fa- 
bricare, cu deşteptăciunea omului dedat la miezoase 
explicaţii filologice, Emina Căpălnăşan reuşeşte să-l 
readucă în actualitate, în chip fericit, pe Marin 
Sorescu. Un scriitor pe nedrept intrat, de la o vreme, 


în marele con de umbră al receptării. 

lulian PRUTEANU 


Punctul muzeul , 


Punctul muzeal „G. Ibrăileanu” din Târgu Frumos a 
fost inaugurat la 27 octombrie 2016, în cadrul celei 
de-a IV-a ediţii a Festivalului Internaţional de Literatură 
şi Traducere — FILIT, în urma unui parteneriat dintre 
Muzeul Naţional al Literaturii Române Iaşi, Primăria 
Oraşului Târgu Frumos şi Asociaţia „Patrimoniu pentru 
comunitate” laşi. 


Punctul muzeal „G. Ibrăileanu” devine astfel cel 


de-al 16-lea obiectiv aflat în componenţa Muzeului 
Naţional al Literaturii Române Iaşi, alături de Muzeul 
„Lon Creangă” (deschis în 1918, primul muzeu memo- 
rial-literar din țară), Muzeul „Vasile Alecsandri”, 
Mirceşti (deschis în 1928), Muzeul „Sfântul lerarh 
Dosoftei — Mitropolitul” (deschis în 1970), Muzeul 
„Mihai Codreanu”, (deschis în 1979), Muzeul „Vasile 


Pogor” (deschis în 1972), Muzeul „Otilia Cazimir” (des- 


Punctul muzeal „G. Ibrăileanu” Târgu Frumos, laşi — interior 

chis în 1972), Colecţia „Istoria teatrului românesc” 
(deschisă în 1976), Muzeul „Mihail Sadoveanu” (des- 
chis în 1980), Muzeul „G. Topîrceanu” (deschis în 
1985), Muzeul „Mihai Eminescu” (deschis în 1989), 
Muzeul „Nicolae Gane” (deschis în 1993), Muzeul 
„Constantin Negruzzi”, Hermeziu-Trifeşti (deschis în 
1995), punctul muzeal „Cezar Petrescu”, Cotnari (des- 
chis în 2015), punctul muzeal „Dimitrie Anghel”, 
Miroslava (deschis în 2016), punctul muzeal „lonel 
Teodoreanu”, Golăieşti/ Medeleni (deschis în 2016). 

Expoziția documentară care reconstituie muzeo- 
grafic viața şi activitatea criticului, publicistului, scrii- 
torului şi profesorului G. Ibrăileanu cuprinde 
fotografii, volume, corespondenţă, fotocopii după ma- 
nuscrise, mobilier de epocă etc. 

Curatorii expoziției sunt reprezentanții Muzeului 


Naţional al Literaturii Române laşi: lulian Pruteanu, 


Oana Melinte, Corina lrimiţă. 


teste 


G. Ibrăileanu s-a născut la 23 mai 1871 în Târgu 
Frumos, într-o familie sărăcită de negustori armeni: 
„(.) tatăl impiegat financiar în Roman, mama 
întreținându-se cu acul, o casă a bunicii vândută pen- 
tru datorii” (G. Călinescu, Istoria literaturii române de 
la origini până în prezent, 1941). Un an mai târziu, în 
1872, se mută cu familia la Roman. Urmează şcoala 
primară la Bacău şi ciclul secundar la Roman. Ur- 
mează Liceul „Codreanu” din Bârlad. În anul 1889, din 


inițiativa lui G. Ibrăileanu, Panait Muşoiu şi Eugen 

Școala nouă”. 

Vaian, apare revista literară socialistă 
Viitorul critic debutează în paginile acestei reviste, 
semnând cu pseudonimul Cezar Vraja, poeme în ver- 
suri și proză, traduceri, impresii de lectură. Între anii 
1890-1895 urmează cursurile Facultății de litere şi fi- 
losofie a Universității din laşi şi, în acelaşi timp, pe ale 
Şcolii Normale Superioare, secția istorie-filosofie. De- 
vine din ce în ce mai interesat de mişcarea socialistă, 
intrând în contact cu loan Nădejde, Sofia Nădejde, 
Constantin Stere, V.G. Morțun, Mihai Carp ş.a. 

Din anul 1893 începe colaborarea la „Evenimentul 
literar” din laşi, unde îndeplineşte şi funcția de secretar 
de redacție. În anul 1894 devine absolvent al Școlii Nor- 
male Superioare. În același an, apare revista „Lumea 
nouă”, publicație a Partidului Social-Democrat, cu care 
va colabora după suspendarea „Evenimentului literar”, 
în calitate de redactor. În același an se mută la 
Bucureşti. Un an mai târziu devine licenţiat al 
Universităţii din lași. În 1896 este numit profesor la 
Gimnaziul de băieți din Bacău, iar în 1900, la Liceul-in- 
ternat „Costache Negruzzi” din laşi. Aici leagă o priete- 
nie frumoasă cu Calistrat Hogaş. În 1905, începe 
colaborarea la „Curentul nou”, revista poporanistă con- 
dusă de Henric Sanielevici. În această publicaţie îi apare 
Poporanismul, prin care se distanțează de socialism. În 
martie 1906, apare la laşi revista „Viaţa românească”, 
condusă de C. Stere, Paul Bujor și G. Ibrăileanu. În 1909, 
editura „Vieţii româneşti” îi publică volumele Spiritul 
critic în cultura românească şi Scriitori şi curente — an- 
tologie de texte publicate anterior în paginile revistei 


„Viaţa românească” În 1912, la aceeaşi editură, îi este 

publicată teza de doctorat Opera literară a d-lui 
Vlahuţă - lucrare scrisă în doar două luni, ca urmare 
a concursului pentru ocuparea unui post de profesor 
la Universitatea din Iaşi, pentru care concura şi criticul 
Eugen Lovinescu. În cele din urmă, G. Ibrăileanu va fi 
numit titular la Facultatea de litere şi filosofie. În anul 
1916 îi este publicat un studiu despre loan Al. Brătescu- 


Voineşti. În acelaşi an, revista „Viaţa românească” își 
suspendă apariţia, în contextul războiului, după zece 
ani de activitate. Trei ani mai târziu, în 1919, G. 
Ibrăileanu va scoate revista „Însemnări literare”, 
publicaţie în linia „Vieţii româneşti”, care va avea o 
existenţă scurtă, la finalul anului încetând să mai apară. 
În 1920, apare primul număr din seria nouă a „Vieţii 
româneşti”, G. Ibrăileanu semnând cu pseudonimul 


P Nicanor et comp, În acelaşi an vede lumina tiparului 


cartea Note şi impresii, care tratează scriitori români 


şi ruşi. În 1921 publică volumele După război, Cultură 
şi literatură şi Scriitori români şi străini. În anii 1928- 
1931, din cauza unei neurastenii puternice, profesorul 
Ibrăileanu este nevoit să-şi întrerupă cursurile de la 
Universitatea din Iaşi. În 1930 îi sunt tipărite volumele 
Studii literare şi Privind viața (culegere de aforisme). 
G. Ibrăileanu îngrijeşte şi prefaţează volumul Poezii de 
Mihai Eminescu. În anul 1933, Ibrăileanu îi deleagă pe 
Mihail Ralea şi pe G. Călinescu la conducerea redacţiei 
revistei „Viaţa românească” mutată la Bucureşti. În 
acelaşi an, îi apare romanul Adela, la editura „Adevărul” 
din Bucureşti, roman care îi aduce şi Premiul Naţional 
de Proză. 

La 12 martie 1936, G. Ibrăileanu se stinge din viață 
la Sanatoriul „Casa Diaconeselor” din Bucureşti. Urna 
cu cenuşa sa a fost depusă la cimitirul Eternitatea din 


Iaşi. 


Exponate din Punctul muzeal „G. Ibrăileanu” 
Târgu Frumos — detal 

Georgiana LEȘU 


Bijuterii de familie, o ecranizare 


În aprilie 1958 avea loc premiera filmului Bijuterii 
de familie!, o ecranizare a nuvelei publicate de Petru 
Dumitriu în 1949. Acum a debutat în film actrița 
Tanţi Cocea, sub regia lui Marius Teodorescu, după 
un scenariu semnat împreună cu Malvina Urşianu. 
Din distribuţie au mai făcut parte Colea Răutu, Silvia 
Popovici, Geo Barton, Emil Botta, Jules Cazaban, 
Sandu Sticlaru şi Eliza Petrăchescu?. Filmul a rulat în 
cinematografe până în 1960 când a fost interzis, după 
ce scriitorul plecat în exil a căzut în dizgrația 
autorităților române. Aceasta nu a fost singura nu- 
velă a lui Petru Dumitriu care s-a bucurat de ecrani- 
zare, ea alăturându-se Nopţilor din iunie, transpusă 
în film cu titlul În sat la noi, semnat de Jean Georgescu 
şi Victor Iliu?. 

Nuvela Bijuterii de familie, parte din cel mai cu- 
noscut roman al lui Petru Dumitriu, Cronica de fami- 
lie, a apărut inițial în „Viaţa Românească”, fiind 
publicată în volum în august 1949, într-un tiraj de 
5400 de exemplare. Bucurându-se de un veritabil 
succes, a fost reeditată în 1950 şi în 19534. În mo- 
mentul apariției nuvelei, Petru Dumitriu era unul 
dintre scriitorii apreciați de regimul aflat în plină as- 
censiune. După Bijuterii de familie a publicat, în 1951, 
romanul Drum fără pulbere, dedicat construirii ca- 


nalului Dunăre - Marea Neagră, care l-a situat în mod 


absolut în categoria favoriților vremii. Cronica de fa- 
milie a apărut în librării la începutul lunii noiembrie 
1955, într-o formă cu mult redusă față de varianta 
definitivă, cea din 1957. Nuvela Bijuterii de familie a 
încheiat primul volum al Cronicii... şi a fost consacrată 
momentului 1907, concentrând întreaga acțiune în 
jurul răscoalelor ţărăneşti, urmărind atât 
desfăşurarea lor cât şi evoluţia familiei pe care auto- 
rul nu o pierde din vedere nici un moment. De 
această dată este vorba despre surorile Eleonora şi 
Elena, primii copii născuţi din căsătoria lui Lăscăruş 
Lascari cu Davida Cozianu. Cele două surori, cu o 
evoluţie extrem de diferită, se găseau împreună la în- 
ceputul primăverii anului 1907. Eleonora, îmbătrâ- 
nită înainte de vreme, era văduva fără copii a unui 
mare proprietar de câmpie, Smadoviceanu, şi trăia 
singură, retrasă la țară. Elena, extrem de frumoasă, 
fugită cu un căpitan, Vorvoreanu din roşiorii de gardă, 
s-a căsătorit împotriva voinţei tatălui său, astfel că, la 
dispariția soţului, se afla în pragul sărăciei, fiind 
dezmoșştenită. Împreună cu fiica sa, Elvira, Elena 
Vorvoreanu o vizita pe Eleonora la conacul de la ţară, 
într-o încercare de a câştiga bunăvoința acesteia şi 
de a scăpa de amenințarea sărăciei. Pe fundalul răs- 


coalei țărănești, Petru Dumitriu construieşte un sce- 


nariu uimitor, în care domină personajul doamnei 

Vorovoreanu. Aceasta din urmă îşi abandonează sora 
în momentul în care se pregătesc să fugă din calea 
răscoalei şi profită de moment pentru a-i fura caseta 
cu bijuteriile de familie, găsind în aceasta o bună oca- 
zie de a asigura viitorul fiicei sale. Mai mult, deşi a 
sperat că va fi ucisă de răsculați, revenită după 
liniştirea răscoalei, a găsit-o pe Eleonora în viaţă, 
adăpostită în casa preotului. Totul culminează cu mo- 
mentul în care Elena îşi ucide sora în timpul nopții, 
acoperindu-i faţa cu o pernă. În tot acest timp, pe fun- 
dal se desfăşoară răscoala din 1907, la care participă, 
conform discursului democrat popular, ţărani şi 
muncitori, ca o proiecţie a prezentului comunist. Mai 
mult, Petru Dumitriu a introdus în acţiune şi imagi- 
nea lucrătorului la căile ferate care ajută la câştigarea 
cauzei ţăranului: „Luaţi-le pământul, fraţilor, că e al 
vostru! Noi nu terminăm podul până nu vă-mpart ei 
moşiile”s. Moment cu profunde semnificaţii în imagi- 
narul comunist, răscoala a fost folosită deseori drept 
instrument de legitimare de noul regim. Nu întâm- 
plător, în 1962, pentru a sărbători încheierea colec- 
tivizării, sunt aduşi 11.000 de ţărani la momentul 
festiv, amintind de numărul vehiculat al victimelor 
reprimării răscoalei ţărăneşti de guvernul liberal. 
Ecranizarea Bijuterii de familie a apărut în 1957 
şi a fost bine primită în presa culturală a vremii, în- 


tr-o perioadă în care însuși Petru Dumitriu era foarte 


prezent în paginile publicaţiilor. În 1956 ţinea o cu- 


vântare la cel dintâi Congres al scriitorilor din 
Româniaf, era director al Editurii de stat pentru lite- 


ratură şi artă (ESPLA), după ce, în 1953, fusese numit 


redactor-şef al „Vieţii Românești”. Trecea astfel drept 


o figură remarcabilă în peisajul literar românesc din 
anii realismului socialist. Rămas în amintirea con- 
temporanilor ca un adevărat dandy comunist, Petru 
Dumitriu era cititor al literaturii americane şi occi- 
dentale, o prezenţă extrem de modernă pentru epoca 
sa”. Spre surprinderea întregii lumi culturale, Petru 
Dumitriu, împreună cu soţia sa, lrina Medrea, a fugit 
din ţară în 1960, fapt care a atras numeroase reper- 
cusiuni asupra familiei sale?. A urmat un denunţ pe 
care Henriette Yvonne Stahl, scriitoarea care i-a fost 
iubită vreme îndelungată, l-a făcut în revista de pro- 
pagandă externă „Glasul Patriei”. Concretizat sub 
forma unui articol intitulat Un escroc melodramatic: 
Petru Dumitriu”, articolul îl acuza de plagiat, de faptul 
că ar fi luat aconturi mari fără a-şi îndeplini ulterior 
obligaţiile literare, de orgoliu, obrăznicie şi exhi- 
biţionism peste măsură. Ulterior, scriitoarea neagă 
aceste acuzaţii în volumul său de convorbiri, ele fiind 
evident făcute la presiunea Securităţii. Ea își 
aminteşte cum, în perioada detenţiei, a fost obligată 


să semneze articolul despre Petru Dumitriu, despre 


care bănuia că a fost compus din declaraţiile ei din 


ProEuropeana Clubul cărții digitale 


117 


REALISMUL SOCIALIST ÎN LITERATURĂ 


pușcărie , Alăcari de Henriette Yvonne Stahl, Lon 


Vinea, prieten al scriitorului, a foscla rândul lui nevoit 


săi denigreze 


aceeași revistă care apărea a Berlin 
şi era dedicată românilor din exil, Acesta a construit 
“un pavaflec intitulat Petrus Dumitrău-Havgul, făcând 


trimitere la un vechi cuvântvil 


ing prin care era des- 
erat un balaur de mare cu care l-a asemănat pe 


scriitor datorită așa-zise lăcornii pentru bani 


ono- 
ruri'!, Despre „pactul senat cu Mefistor, cuv el 
însuşi îl murea, mu s-a ferit să vorbească în lucrările 
memorialistice“, recunoscând că a jucat rolul 
duplicităi 


, alegând să scrie conforia rigorilor ina- 


puse de realisieul socialist pentru a-și salva familia 

dar şi pentru a-și asigura o situație financiară mai 
bună. Găsind un singur punct coriun între arzisre- 
lenivista şi propriile orizonturi, acela al principiului 
scrisului pentru mulșire, descoperea la vârsta de 
treizeci 


ase de ani doar două variante de viață: „să 
putrezesc de viu sau să mă exilez 

Filmarea Bijuteriilor de familie s-a destăşuariin pe- 
rioada imartie-deceribrie 1957, însumând costuri de 
7.056.000 lei". A foscunul dintre cele wii avbițioase 
proiecte cinematografice ale timpului său, pentru că, 
pe lângă o poveste, filmul ilustra, precara romanul, o 
Vuae încărcată de sewnificațiit 


O cronică a filmului apărea în 1958, în „Contea- 

„sub semnătura lui D. |. Suchianu, cunos- 
cutul cronicar de filme, numit deseori „Domnul ci- 
nema”!. Acesta enunța direct aprecierile la adresa 
ecranizării nuvelei lui Petru Dumitriu, la ideea de a 
construi cinematografic o perspectivă asupra unei 
clase sociale devenită de acum istorie, care, fiind fon- 
dată pe „nulitate şi impertinență” se arăta în prezen- 
tul democrat-popular „tulburătoare ca un coşmar”15. 
Pentru cetățeanul republicii, un astfel de trecut apă- 
rea ca un vis urât din care, oricât de teribil ar fi fost, 
te poţi trezi, pentru a te întoarce la realitatea cotidia- 
nului. 

Cronica are în vedere, în primul rând, prestaţia ac- 
torilor, iar personajul Eleonorei, în interpretarea 
Elizei Petrăchescu, iese cel mai bine în evidenţă, da- 
torită viziunii scenariştilor care au venit în comple- 
tarea intenţiilor lui Petru Dumitriu, oferind 
personajului feminin replici mult mai dure decât cele 
din nuvelă: „Eleonora vorbeşte şi fiecare frază e o să- 
geată, ba chiar la sfârşitul aceleiaşi fraze apare un 
ghimpe nou, diferit şi încă mai înțepător”!?. De altfel, 
este apreciată abilitatea scenariştilor de a adăuga 
evenimente, de a „inventa” suplimente în tonul şi in- 
tențţiile lui Petru Dumitriu. Interesante sunt şi 
observațiile asupra rolului actriței Tanţi Cocea care, 
deşi „exagerează”, construieşte o versiune cu rolul de 
a „strivi” stilul „Naţionalului”, stilul „Sarah Bernhardt”, 
eliminând accentele clasice. Autorul cronicii, forțează 
însă nota interpretării, legând discuţia unor țărani 
care se gândesc să se răscoale în condiţiile în care 
toată țara era cuprinsă de revolte, pentru a nu ră- 


mâne nici ei mai prejos sau a se face de ruşine. D.l. 

Suchianu vorbea aici despre sentimentul de res- 
ponsa- bilitate al ţăranului față de revoluţia pornită 
în 1905, în Rusia, văzând în asta un „exemplu care te 
obligă la faptă”2. 

Filmul prezintă şi mici scăpări, care sunt mai de- 
grabă amuzante şi care sunt trecute în revistă. De 
exemplu, când domnul Vorvoreanu intră seara în 
somptuosul său „hotel particular”, îi dă feciorului pă- 
lăria şi bastonul, apoi păşeşte în camera de culcare, 
dar cu paltonul și fularul păstrate pe el. În plus, în 
peisajul nocturn al răscoalei, apare imaginea cona- 
cului somptuos, impunător, dar cu o poartă de in- 
trare meschină şi modestă. În pofida acestor mici 
detalii, cronica filmului nu face decât să semnaleze 
ecranizarea deosebită a unei nuvele care s-a bucurat 
de real succes la momentul apariţiei, la fel ca roma- 
nul din care a făcut parte. Ambele sunt rezultatul re- 
prezentărilor de factură istorică ale regimului 
comunist, reuşind să transmită concepte vehiculate 
adesea, în majoritatea scrierilor vremii. Ele au trecut 
drept cele mai interesante narațiuni ale vremii sale, 
iar autorii lor au părăsit, pe rând, țara. După Bijuterii 
de familie Marius Teodorescu a mai realizat doar 
două lung metraje în România: Mândrie, în 1961 şi 
ecranizarea romanului lui Cezar Petrescu în filmul 
Calea Victoriei sau cheia visurilor, în 1966. În pe- 
rioada 1966-1968, a fost director al Arhivei 
Naţionale de Film. A plecat ulterior în Canada, acolo 
unde şi-a continuat activitatea universitară şi de cer- 


cetare a istoriei cinematografului?1. 

1 Călin Căliman, Istoria filmului românesc, Editura 
Contemporanul, Bucureşti, 2011, p. 233. 

2 http://www.cinemagia.ro /filme/bijuterii-de-fami- 
lie-3067 /distributie /. 

3 http://www.cinemagia.ro/filme/in-sat-la-noi- 
3380/. 

+ Pavel Ţugui, Tinereţea lui Petru Dumitriu, Editura 
Dacia, Cluj-Napoca, 2001, p. 25. 

5 Petru Dimitriu, Bijuterii de familie, în Petru Dumitriu, 
Cronica de familie, volumul |, Editura de stat pen- 
tru literature și artă, Bucureşti, 1958, p. 476. 

* Probleme ale prozei epice. Coraportul lui Petru 
Dumitriu, în „Lucrările primului congres al scrii- 
torilor din Republica Populară Romînă. 18-23 
iunie 1956”, Editura de stat pentru literatură şi 
artă, Bucureşti, p. 64-82. 

7 Oana Soare, Petru Dumitiru & Petru Dumitriu. O mo- 
nografie, Bucureşti, Institutul de Istorie și Teorie 
Literară „G. Călinescu”, 2008, p. 114. 

3 Pe 15 noiembrie 1960 au fost arestați părinții, sora 
scriitorului și Ileana Medrea, sora soției. A urmat 
fosta iubită a acestuia și buna lui prietenă, 
Henriette Yvonne Stahl, pe 3 decembrie, sub acu- 
zația de trădare de patrie. După anchetă i s-au sta- 
bilit 72 de luni de domiciliu obligatoriu (decizia 
MAI 10080/1960) iar la 11 noiembrie 1961 a fost 
eliberată. Fiica scriitorului, rămasă în grija lleanei 
Medrea, a fost internată la Casa Copilului nr. 1 din 
București și mutată după un an de zile, sub un 
nume fictiv, la Casa Copilului nr. 2. Identitatea 
reală a acesteia o cunoştea doar învăţătoarea, so- 
mată să pastreze tăcerea. Detenţia membrilor fa- 


miliei durează până la 11 noiembrie 1961 (Oana 

Soare, op. cit., p. 358). Scriitorul încearcă de ne- 
numărate ori, fără succes, să îşi recupereze fiica. 
A reuşit abia după ce, în 1964 a redactat o scri- 
soare deschisă către Beuve-Mâry, directorul Le 
Monde, care a apărut pe aceeaşi pagină cu ştirea 
despre vizita lui lon Gheorghe Maurer în Franţa. 
Auto-rităţile române au cedat, iar în septembrie 
1964, lleana Medrea, sora saţiei, a plecat cu fiica 
scriitorului în Germania (Ibidem, p. 359-360). 

? Un escroc melodramatic: Petru Dumitriu („Glasul 
Patriei”, nr. 22, 1 august 1962, p. 3, apud Oana 
Soare, op. cit., p. 362 

1 Mihaela Cristea, De vorbă cu Henriette Yvonne 
Stahl, Editura Minerva, Bucureşti, 1996. 

“1 „Glasul Patriei”, nr. 23, 10 august, 1962, p. 3, apud 
Oana Soare, op.cit., p. 363. 

12 Pentru o perspectivă autobiografică recentă vezi 
Petru Dumitriu, Won credo, oro. Nu cred, mă rog, 
Editura Polirom, lași, 2014. 

13 Petru Dumitriu, Zero sau punctul plecării, tradu- 
cere de Maria Vodă Căpușan şi Horia Căpușan, 
Editura Viitorul românesc, 1992, p. 9. 

14 http://aarc.ro/newfilm/film /bijuterii-de-familie- 
1957. 

15 Călin Căliman, op. cit., p. 233. 

15 D.]. Suchianu, Cronica filmului Bijuterii de familie, 
în „Contemporanul, nr. 18, 9 mai 1958, p.4. 

17 Călin Stănculescu, Cartea și filmul, Editura Biblio- 
teca Bucureştilor, 2011, p. 21. 

15 DI. Suchianu, op. cit, p. 4. 

19 Ibidem. 

% Ibidem. 

21 Călin Căliman, op. cit., p. 234. 

Daniel BĂNULESCU 


Povestea celor 10.000 de semne despre lași 


Pe 27 iunie 2016 am aflat că am câștigat bursa 
FILIT de la lași. Am fost încântat. 

Aproape doua luni mai târziu, pe 1 septembrie, 
m-am urcat în tren, pornind să-mi iau în stăpânire 
cele 30 de zile de scris, lipsite de griji, acordate de 
această bursă. 

În tren, mi-am amintit de două scurte întâmplări 
cu Hemingway, citite prin cărți. Aceste două mici în- 
tâmplări sunt poate remodelate de mintea mea, pen- 
tru că le-am lecturat cu mult timp în urmă, dar 
păstrează esenţa imprimată de cei care le-au pus în 
circulație. 

În prima dintre ele, mai mulți tipi stau, la Paris, în 
jurul unei mese de cafenea şi unul dintre ei îl inter- 
pelează pe Hemingway: 

- Ce faci, băi Hemingway, nu mai cunoşti lumea? 
Nu poţi să faci şi tu un efort şi să răspunzi la salut? 

- Dar ce s-a întâmplat? se miră împricinatul. 

— Am trecutieri prin cafeneaua X. Erai ca hipnoti- 
zat, şedeai cocoşat deasupra unui caiet şi scriai. 
Te-am salutat de câteva ori, ţi-am făcut şi semne cu 
mâna, dar nu mi-ai răspuns. 

- Eu eram. Mă recunosc. Exact eu. Ori de câte ori 
scriu, nu mai văd absolut nimic din ce se întâmplă în 
jur. Sunt mai orb decât un porc spinos, împuşcat, cu 


5 minute înainte, într-un luminiş. 


A doua întâmplare e în acelaşi spirit. O povesteşte 


Mario Vargas Llosa într-o carte indigestă, din care se 
salvează tocmai această scurtă pățanie. 

Într-o altă zi şi într-o altă cafenea, în dreptul unei 
console înalte, Hemingway scria stând în picioare. 

Era notorie furia cu care reacționa tânărul scriitor 
american dacă cineva manifesta nesănătoasa 
inspiraţie de a-l deranja din scris. Aşa că nici măcar 
chelnerii nu-l întrebau nimic. Toată lumea îl ignora, 
aşteptând să se întoarcă singur din călătoria în care 
îl târa acum mintea sa. 

Deodată un turist gălăgios, emoționat că-l recu- 
noscuse pe Hemingway, a intrat în cafenea, s-a dus 
glonț la scriitor şi l-a bătut pe spate. 

Hemingway nu s-a întors, ci a continuat să scrie. 

Turistul a început să-i turuie radios la ureche cât 
de fericit e pentru că l-a recunoscut, cât de onorat e 
pentru că l-a citit, cât de norocoşi sunt pentru că s-au 
întâlnit aici, în Europa. 

Hemingway nu s-a întors, ci a continuat să scrie. 

Turistul a continuat să stea, precum un lăutar, în 
spatele lui Hemingway, bombardându-l cu felurite 
complimente. 

De abia după 5 minute, Hemingway şi-a răsucit 
trunchiul către cel care îl prigonea, i-a trântit în mij- 
lacul feței un pumn, care l-a aruncat pe duşumea, iar 
el, extrem de calm, s-a reîntors deasupra caietului 
său, continuându-și călătoria mentală. 


Atunci, în trenul de laşi, m-am întrebat: De ce toc- 

mai aceste două păţanii mi-au fulgerat prin minte, 
când, despre Hemingway, cunosc alte treizeci? 

Am descoperit instantaneu că mă fixasem asupra 
acestor peripeții, deoarece mă aflam într-o situație 
asemănătoare cu cea a scriitorului american: eram 
întru totul dedicat romanului la care lucram, dar 
exista un factor perturbator, un turist care năvălea 
peste mine în cafeneaua în care scriam. 

Cine era acest turist în cazul meu? 

Mi-am amintit că, solicitând bursa FILIT, accepta- 
sem şi condiţiile care însoțeau această bursă, anume 
că, în afară de noul meu roman la care intenționam 
să trudesc următoarele 30 de zile, eram nevoit să 
scriu şi un text, lung de 10.000 de semne, despre 
oraşul în care urma să fiu găzduit. 

Aveam, în continuare, de gând să îl scriu sau era 
mai bine să sar din tren şi să mă întorc la Bucureşti? 

Nu. Poate era mai bine să sar cu un alt prilej. Cu o 
seară înainte mă imaginasem cu plăcere lucrând o 
lună în laşi, aşa că, acum, m-am decis să-mi protejez 
picioarele şi să dau o rezolvare pașnică noii mele pro- 
bleme. 

În fond ce aş putea să scriu eu despre lași? Ce mă 
intrigase în urmă cu un an, cu prilejul ultimei ediţii 
FILIT, atunci când, vreme de trei zile, explorasem des- 
tul de serios laşul? Ceea ce mă surprinsese era că nici 
măcar laşul nu avea Curte Domnească. 

laşul a fost vreme de 300 de ani Cetatea de Scaun 
a Moldovei. Aceasta înseamnă că, timp de trei secole, 
zeci de domni au tot cârmuit, din acest epicentru, 
țara. 

Locul în care domnii se trezeau, se scărpinau, 


mâncau, se plimbau, făceau copii şi domneau este un 


ansamblu de clădiri, pasaje secrete, maidane şi be- 
ciuri, care poartă numele general de Curte Dom- 
nească. 

O Curte Domnească serioasă adună împreună, 
între altele, Sala Tronului, Cancelaria, Odaia sfatului 
de taină, odăile familiei domneşti, camera de gardă, 
cazarma, arsenalul, grajdurile, biserica, paraclisul, ca- 
mera de tezaur, puşcăria. 

Dar, peste toate, cel mai important element al unei 
Curți Domneşti sunt fortificațiile, zidul împrejmuitor, 
fără de care domnitorul ar fi mai gol decât în pielea 
goală şi n-ar mai fi, de fapt, domnitor, ci un biet rob. 
Ba chiar mai rău decât un rob. Fără fortificațiile sale 
şi fără garda sa, domnitorul nu e decât un om pe cale 
de a fi căsăpit. 

Acesta e deci primul lucru care m-a izbit la laşi, 
oraş în care au supravieţuit, totuşi, destule clădiri is- 
torice: Curtea sa Domnească n-a supraviețuit. A dis- 
părut aproape cu desăvârşire. E ca şi cum un val 
gigant, de mărimea unui continent şi-a târât trupul 
de şarpe până aici, s-a înălțat până la nori şi, apoi, a 
izbit, doar cu creștetul, Curtea Domnească din laşi, 
răzuind-o de pe fața pământului. Au scăpat de la dis- 
trugerea completă doar o biserică, Sfântul „Nicolae 
Domnesc” (care e însă acum în picioare doar pentru 
că a fost reclădită) şi, ici-colo, câteva măsele de zidă- 
rie, câteva coame ale zidurilor de apărare. 

De ceea ce a suferit laşul nu a scăpat nici 
Bucureştiul. Şi Curtea Domnească bucureşteană e 
amputată. Sorbită de incendii. Pulverizată de oști 
străine, dar mai eficient demolată de prăvăliaşii au- 
tohtoni. E şi ea aproape inexistentă. 


Nici Cetatea Târgoviştei nu a scăpat prea sănă- 


122 


ProEuropeana Clubul cărții digitale 


REZIDENŢE FILIT PENT 


toasă din îmbrăţişarea timpului. Pentru o Cetate de 
Scaun, în care au domnit 50 de domni, Târgoviştea 
arată ca un oraş căruia i s-au extras toţi dinţii, într-o 
singură zi. 

De aceea e atât de dificil să-ţi dai seama, în pre- 
zent, că şi în Iaşi, şi în Bucureşti, Curțile Domneşti 
erau, de fapt, castre, forturi, cetăţi, fortărețe. Cine îşi 
mai poate închipui aşa ceva, când, pe unde trecea 


fortificația, acum paşte tramvaiul?! 


Cine are chef să-şi recompună, cât de cât fidel, chi- 


pul în care se înfăţişa Curtea Domnească din laşi 
să-şi facă darul de a explora Mânăstirea Golia din 
acelaşi laşi. 

Mânăstirea Golia e macheta medievală corectă a 
unei Curți Domneşti, din care domnul tocmai a plecat 
către ibovnică, dar, întâlnindu-se cu o ceată de tătari, 
se va întoarce, ca un arici, cu 31 de săgeți, înfipte în 
spate. 

Intri în Mânăstirea Golia ca în urma traversării 


unui Tunel al Timpului. Nimic nu pare de mirare în 


RU SCRIITORI ROMÂNI 


acest loc. Îţi poţi întâlni în această întăritură nu 
numai bunicii, ci şi proto-strămoşii trăindu-şi aven- 
turile cu 500 de ani în urmă. 

Într-o asemenea îngrăditură de piatră şi de mor- 
tar, exişti atâttu, cel obişnuit, dar şi cel care ai fi putut 
fi, dacă soarta ta ar fi ricoşat pe alte traiectorii şi ai fi 
fost preschimbat într-un haiduc, rob, călău, domn sau 
logofăt. 

Mare logofăt a fost şi primul ctitor al Bisericii 
Golia, aproape necunoscutul loan Golăi, ce-şi purta 
sacul de oase şi de sânge prin porţile Târgului 
Cucului, pe la anul 1550. 

A construit, s-a străduit, a trăit şi s-a dus la rudele 
sale de sub pământ. 

Apoi Vasile Lupu a împlântat adânc în ţărână zidul 
actual de apărare, cel care înconjoară, ca un ţare ri- 
dicat de pietrari, Biserica Golia. Zidul e impunător, 
salvează vieţi, după el te poţi piti de vrăjmaşii care te 
urmăresc şi care ar dori să-i înalțe preţiosultău cap 


tăiat, într-un par. 


Iași 


[i 
3 
& 
î 
EI 
E: 
EI 
Pi 


ProEuropeana Clubul cărții digitale 


123 


REZIDENȚE FILIT PENTRU SCRIITORI ROMÂNI 


Cota cea mai înaltă a zidului de apărare al Mânăs- 
tirii Goliei e de nouă metri. Lățimea zidului e de un 
metru. Există un brâu de zidărie, lipit de zid, care per- 
mite apărătorilor incintei să lupte la vârful zidului, 
azvârlind în asediatori nu cu apă de trandafiri, ci cu 
gloanţe, săgeți, pietroaie sau smoală fierbinte. 

Soarta unei întărituri depinde mai puţin de di- 
mensiunile ei, cât de jocul sângeros şi impredictibil 
al evenimentelor. 

Să facem o rapidă demonstraţie a acestei 
afirmații: 

Să comparăm lăţimea de un metru a zidului pro- 
tector al Mânăstirii Goliei cu celebrele fortificații ale 
oraşului antic Babilon. 

Fortificațiile Babilonului păreau croite de un 
popor de uriași. 

26 de metri era lățimea acreditată a zidului prin- 
cipal al oraşului Babilon. Cu această evaluare enormă 
rămân cititorii în memorie: anume că zidul de apă- 
rare al Babilonul era atât de gros, încât nu mai era 
pur şi simplu un zid, ci devenise şi un bulevard. 
Lățimea zidului permitea ca şapte care de război să 
treacă, în acelaşi timp, lejer, unul pe lângă altul. 

E aproape de neînchipuit. 

90 de kilometri de zid exterior împrejmuiau cei 
310 kilometri pătraţi ai Babilonului. Înălțimea zidului 
era cea a unor zgârie nori antici: 93 de metri. 100 de 
porți erau încastrate în valul de piatră. Zidul principal 
exterior era dublat cu un şanţ adânc şi foarte lat în 
care bolboroseau şuvoaiele fluviului Eufrat. 

Cine credea că Babilonul va fi vreodată cucerit? 

Şi totuşi aroganta şi sângeroasa cetate a căzut 


într-o singură noapte. 


Un singur bobârnac dat din cer şi istorisit în car- 
tea profetului biblic Daniel şi, ia aminte, inexpugna- 
bila cetate a Babilonului s-a prăbuşit ca o perdea. 

Mezii şi perșii, care asediau Babilonul, au deviat 
într-o singură noapte apele fluviului Eufrat, cele care 
alimentau şanțul de apărare şi care penetrau în oraş 
şi, prin albia acum secată a fluviului, asediatorii s-au 
strecurat în oraş şi-au măcelărit tot ce au întâlnit în 
cale. 

Aici se sfârşeşte fugara noastră demonstraţie: Cei 
26 de metri lățime de zid de apărare au fost mai puțin 
de folos Babilonului, care a fost nimicit, decât lățimea 
de numai un metru a zidului Mânăstirii Golia, cea 
care, mulțumită unui context îndurător, a 
supraviețuit. 

Mânăstirea Golia a supravieţuit târâş-grăpiş. 

Azi, părţile componente ale acestui locaş sunt: Bi- 
serica „Înălțarea Domnului”, Stăreția, Casa Apelor, 


Casa „lon Creangă”, cişmeaua, turnul clopotniței, tur- 
nurile de colț şi zidul împrejmuitor. Biserica şi Turnul 
Goliei ating şi ele înălțimea impresionantă de 30 de 
metri. În Stăreţie au funcționat de-a lungul vremuri- 
lor şi-o cazarmă şi-un balamuc şi Arhivele Statului. 
Niciodată în acelaşi timp. Ceea ce, într-un fel, e păcat. 

Cu ciorchinele de turle şi de cupole, Mânăstirea 
Golia rămâne o tabără militară, nesemănând cu nici 
un alt locaş ortodox moldovenesc, dar purtându-şi 


menirea ascunsă de a fi imaginea micşorată a Curţii 


Domneşti Dispărute din laşi. 


Daniel Bănulescu a beneficiat de o rezidenţă FILIT 
pentru scriitori români, acordată de Muzeul Naţional 


al Literaturii Române lași (2016). 

Lavinia BRANIȘTE 


„Doamna doctor mai vrea o găleată de prune 
fost prima replică pe care am auzit-o din curtea în- 
spre care dă fereastra mea, la o zi sau două după 
ce-am venit. Doamna doctor are o curte plină de viţă- 
de-vie şi legume, iar în curând cineva din casa aceasta 
va munci la magiun. Găleata cu fructe îmi aminteşte 
de corcoduşii de la poartă, de la Brăila, din care bu- 
nicul aduna găleți şi butoaie, făcând, aproape din 
toate, ţuică la alambic, cu frica în sân să nu-l prindă 
careva. 

Curtea în care stau e plină de statui de poeţi, de 
pisici sperioase şi de tufe de flori de toamnă, prin 
care foşnesc viețuitoare minuscule când mă întorc pe 
întuneric şi e pustiu. Pe stradă mă minunez că am loc 
să merg pe trotuar, că am unde să mă refugiez pe o 
bancă, totul mi se pare deschis şi luminos, de parcă 
toate oraşele care-mi ies în cale sunt făcute ca să-mi 
reamintească mie cât de tare mă sufoc în Bucureşti. 

leri am ajutat o măicuţă să treacă printre câini, pe 
strada Vasile Pogor. Era tânără şi frumoasă, eu eram 
singura care trecea pe stradă, iar câinii erau doi, în 
faţa unei curți cu barieră. M-a aşteptat să cobor şi s-a 
scuzat că-i este frică de câini. Şi mie îmi este, dar nu 
i-am zis. M-am aşezat eu pe exterior, ca s-o apăr. Aş fi 
încasat o mușcătură pentru ea, dar ştiam că zice în 


gând Tatăl nostru şi că suntem în siguranţă. Jos, în 


bulevard, ne-am despărțit şi ea m-a întrebat cum mă 
cheamă, ca să mă pomenească. Ştiu că fețele mona- 
hale sunt dezamăgite când îşi doresc să mă pome- 
nească fiindcă nu am nume de sfânt. Lavinia şi mai 
cum? m-a întrebat nu demult un părinte. Atât? Mie 
numele meu mi se pare curat. Dar fata de ieri şi-a 
păstrat chipul senin şi doar a repetat ca pentru ea (şi 
Dumnezeu): Lavinia... 

O să-mi fac comoară în cer deasupra oraşului laşi, 
mi-am zis. 

Încă se dă o luptă în inima mea pentru a mă de- 
cide care grădină botanică e mai frumoasă, cea din 
laşi sau cea din Cluj (grădina din Bucureşti n-o pun 
la socoteală, aşa bătută de soartă cum e, pare făcută 
numai pentru a se poza miresele în trandafiri acolo). 
În Cluj am stat șase ani, în laşi o lună, iar grădina a 
fost până acum cea mai mare surpriză. Când am co- 
borât spre iaz şi am văzut plantele de canna indica 
înconjurând, proaspete şi sănătoase, bazinul mic cu 
ţipitig şi monede aruncate acolo de oameni pentru 
noroc, am simțit dintr-odată o mare admiraţie pentru 
această plantă. Avem şi în curtea bunicilor de la 
Brăila, pentru că se face înaltă şi acoperă bine un pe- 
rete urât de la vecini. S-a adaptat în curtea noastră 
imediat şi creşte impunătoare, încercând parcă să 


transforme cât mai eficient resursele pământului în 

material verde şi viu. În fiecare an, toamna târziu, bu- 
nica scoate „cepele” şi le pune la adăpost, în beci, ca 
să nu degere. 

Am văzut-o în multe curți de pe strada noastră şi 
pe multe bulevarde în diverse oraşe, iar acum aici, în 
acest ierbar viu, în care plantele se înalță mândre, cu 
etichete la gât. Şi uitându-mă la canna indica în jurul 
acelui iaz cu bănuți pe fund, mi-am dorit dintr-odată 
să fiu ca ea. O plantă de la tropice, din Americi, care 
se descurcă bine-mulțumesc oriunde, înaltă şi 
dreaptă, care poate sta cu spatele la un perete urât 
sau cu fața spre apa cu ţipirig. Poate că mi-am desco- 
perit aici, în grădina botanică, planta totemică. N-a 
fost niciunul dintre soiurile de trandafiri (Gay Paris, 
Alta Stima, Contesa X sau Ducesa Y...), nu mă intere- 
sează încrucişări complicate întru căutarea rafina- 
mentului absolut, mă interesează să stau dreaptă 
când rădăcinile sunt în mlaștină. 

Grădina arată impecabil, o armată de oameni tro- 
păie printre copaci şi flori, zilele trecute am prins fete 
de la Horticultură în practică, aranjau frumos rondul 
cu dalii din fața serelor vechi, iar o profesoară le nu- 
măra şi făcea prezenţa. 

M-a apucat ploaia în sere. 

A venit, a venit toamna peste mine în oraşul laşi, 
între dealuri, unde se adună cel mai mult frig. 

La ieşirea de la grădina botanică mi-am luat un 
buchet de brumărele de la un nene care le dădea cam 
scump. Apoi am stat şi m-am uitat la clădirea Brigăzii 
Podul Înalt şi m-am gândit din care manual ştiu de 
Podul Înalt. Când am ajuns acasă, primul lucru a fost 


să caut pe Google. 

Mi s-a creat acest reflex de când sunt aici. Merg pe 
stradă şi mă uit la statui, clădiri, nume de străzi, mă 
uitla tot felul de indicatoare şi aproape totul îmi sună 
ca din manualul de istorie sau din manualul de ro- 
mână, mă străduiesc să țin minte până acasă, şi acasă 
caut pe internet şi-mi clarific amintirile. 

Toamna nici nu putea începe mai bine decât aşa, 
cu nume venind de departe din manualele şcolare 
(eu fiind - trebuie să zic - ultima generaţie care a 
învățat după manualele vechi, aceleaşi ca ale 
părinților, cu singura diferență că de pe prima pagină 
se scosese portretul conducătorului iubit). A mirosit 
aici aproape toată luna a prima zi de şcoală, foşnetul 
frunzelor în parcuri, tramvaiele, statuile acestor oa- 
meni prin fața cărora îți vine să-ţi faci cruce când 
treci. Nu neapărat c-ar mai avea acum ei o forță câtuşi 
de puţin religioasă, ci că vin dintr-un timp şi dintr-o 
viață a mea când mă închinam atunci când mă 
simțeam copleşită. 

Totul mă duce cu gândul la casă şi la acel spațiu- 
timp în care eram în siguranţă şi toți din jur erau în- 
găduitori cu mine. Când viitorul părea îngăduitor. 

Şi năstureii de toamnă din curtea casei Gane şi gu- 
tuile din pomul vecinilor, pisicile pe acoperiş şi până 
şi cutremurul de azi-noapte, când casa a scârțâit şi a 
părut c-o ia la vale. Câinii sufletului ieşind apoi de ni- 
căieri şi lătrând de aici şi până la capătul lumii. Prima 
impresie a fost că intră cineva cu buldozerul în ziduri. 
Apoi am recunoscut cutremurul (am trecut doar prin 
atâtea) şi-n creierii nopții, în care nu dormeam căci 
boleam cu plapuma în cap de la o răceală cu care am 


întâmpinat frigul, mi s-a activat în minte o hartă 

Google şi apoi traseul cu trenul în drumul încoace, 
Focşani a fost pe la jumătate, şi mi-am dat seama că 
Iaşul este egal de aproape de Vrancea precum 
Bucureştiul, precum Brăila mea iubită, că zona asta 
nu e mai puţin ferită de catastrofa naturală de care 
mă tem eu cel mai mult. Poate şi pentru că am trecut 
prin atâtea cutremure de cinci grade, care - nefiind 
puternice şi distrugătoare - au totuşi potenţialul de 


a-ţi reaminti că s-ar putea întâmpla oricând orice, în 


creierii nopţii când stai cu plapuma în cap şi-ţi plângi 


de milă şi-ţi imaginezi că cel mai rău lucru pe lume e 
că te ustură în gât când înghiţi. 

Prin oricâte aş trece, nu încetez să mă sperii. 
M-am ridicat din pat să ies şi mi-am dat seama că de- 


geaba ies, dacă nu pică aici o grindă poate pica afară 


RU SCRIITORI ROMÂNI 


un stâlp, mâinile şi picioarele au început să tremure 


fără mine, m-am aşezat la loc în pat şi am aşteptat să 


treacă, am aşteptat să se facă dimineaţă şi s-o sun pe 


bunica la Brăila, s-o întreb dacă l-a simţit. Cutremurul 
are funcţie socială între noi, la fel şi grindina şi ză- 
pada mare. Toate astea ne fac să vorbim între noi mai 
mult. 

Constat scriind aceste cuvinte că locurile care-mi 


plac cel mai mult sunt cele care au cele mai multe în 


comun cu locul copilăriei mele, cu un anumit tip de 
casă şi de curte, cu un anumit ritm domol, cu o pro- 
ximitate a unei biserici. Îmi vin în minte acum cuvin- 
tele lui Michael Cunningham din O lebădă sălbatică 
şi alte poveşti, o carte de basme spuse un pic altfel, 


care mi-a fost pansament în zilele în care am stat în 


Foto; Corneliu Grigoriu 
i Datu, d 


Alee din Grădina Botanică, lași 

plapumă şi am aşteptat să înceapă cu adevărat 
toamna: „Cum ar fi să ai un copil? [...] Casa fără nimic 
deosebit la care te întorci în fiecare seară? Ar fi vii- 
toarea casă de vis a cuiva. Ar fi - peste decenii — locul 
pe care cineva o să şi-l amintească întotdeauna, un 
loc unde găseşti alinare şi sprijin, un loc ale cărui în- 
căperi devin mai mari şi mai grandioase în lumina 
glorioasă a amintirilor”. 

Cine ştie cum se vor transforma impresiile mele 
de adult proiectat în diverse spaţii geografice în lu- 
mina glorioasă a amintirilor. 

În curtea Muzeului dau la o parte cu piciorul cas- 
tane porceşti. Mă uit la cotoare de cărți în biblioteca 
în aer liber, aştept să iasă prietenii din culcuşurile lor. 
Pe o scenă se fac repetiţii pentru un concert de rap, 
sub geamul rotund al casei Pogor un mire şi o mi- 
reasă își fac poze de nuntă, îşi fabrică amintiri. Îl aud 
pe fotograf în treacăt, vorbind la persoana întâi plu- 
ral: „Ținem pieptul mai în față, ne uităm în ochii ei”. 
Aproape ţipă pentru a acoperi scena. Însă pisicile nu 
sunt câtuşi de puţin deranjate. 

La proiecția unui film românesc la Casa de Cultură 
a Studenţilor, în prezența actorilor, publicul 
izbucneşte în aplauze când unul dintre invitați spune 
că pentru el adevărata capitală culturală a țării e 
acest oraş. Se grăbesc mulți să-i răspundă când în- 
treabă de Plopii fără soţ, când are nedumeriri de tu- 
rist. Întâlnirea e guvernată de o politețe copleșitoare. 
Mă înduioşează mândria locală şi mi-ar plăcea să am 
sentimentul apartenenţei la un oraş anume, dar după 
atâtea peregrinări prin țară (cu casa de melc în 


spate), nu cred că mă mai pot înşuruba undeva. Şi 


parcă nici adresa din buletin, care a rămas până în 
ziua de azi strada şi numărul la care se află casa bu- 
nicilor mei, nu mai e cu adevărat un loc al meu. Încep 
s-o simt tot mai mult ca pe un loc la fel de sec şi de 
îngălbenit ca evidențele de la primărie. 

O să-mi pun la colecție biletul de autobuz de doi 
lei cu care am mers din Piaţa Independenţei până la 
un centru comercial de la marginea oraşului, unde 
m-am dus căutând să-mi iau o bluză groasă, pentru 
vreme rea. Locul era pustiu, un capăt de linie de au- 
tobuz şi de lume, spațiul verde, enorm, era plin de 
ciori care ciuguleau, cerul foarte negru şi jos, şi eu 
sperând să nu fiu nevoită să cumpăr umbrelă. Dealu- 
rile care ascund mereu ceva în spate, care te fac cu- 
rios, aşa cum ar trebui să te facă curios o amenajare 
peisagistică inteligentă într-un parc, aşa cum ne 
învăța mai demult o profesoară. Ochiul are nevoie de 
surprize, mintea are nevoie să-şi imagineze ce e din- 
colo de un obstacol. Locurile acestea bune pentru bă- 
tălii, în timp ce câmpurile Bărăganului meu au fost 
bune numai pentru a fi pârjolite. 

Dar cel mai mult îmi vor rămâne în minte oame- 
nii, micile întâlniri de pe stradă, ca de exemplu 
doamna aceasta în vârstă, încă gâfâind după ce a 
urcat multe scări şi pe care eu am abordat-o - cu 
harta în minte - s-o întreb care e strada Gavriil 


Musicescu. „Da' de ce mă întrebaţi, că asta e 


Lavinia BRANIȘTE a beneficiat de o rezidență 
FILIT pentru scriitori români, acordată de Muzeul 


Naţional al Literaturii Române laşi (2016). 

Mircea TUGLEA 


Ipoteza Ipotești 


Viena, în vara anului 1997. Stau într-un cămin 
studenţesc, aproape de centru, Haus Dâbling. Se fac 
câteva stații, cu tramvaiul 38, din Piaţa Universităţii. 
În tramvaiul ăsta-am citit, de curând, cele Drei 
Geschichten ale lui Patrick Suskind. Cu tramvaiul, care 
merge până sus, în Grinzing, mă duc şi mă-ntorc în 
fiecare zi la sau de la Universitate. Un pic mai încolo, 
a fost internat Eminovici. Însă-acum sunt aici, în ca- 
mera mea de cămin, dimineaţa devreme. Abia m-am 
trezit, şi-observ că sunt singur. Până când iese ea, din 
cabina de duș, înfășurată-n portocaliu, cu un prosop 
pe trupu-i gol, umed. O trag aproape instantaneu în 
pat. Ne zvârcolim, ne-adulmecăm pielea, degetele pi- 
cioarelor. Ea are un obicei special, de a-mi linge de- 
getele de la picioare, chiar dacă știe că sunt murdare. 
Îi plăcea, mai apoi, să ne iubim plini de nisip, în pla- 
jele de la hotel Majestic. Dar acum facem din nou, îm- 
preună, duș, şi ieşim în oraș. Este pe undeva un fel de 
talcioc, flohmarkt, în vieneză, adică o „piaţă de purici”. 
Se țin aproape zilnic târgurile astea - fiecare vinde 
sau cumpără ceva. Şi, de cele mai multe ori, în curți 
sau în fața caselor, în locuri deloc conforme. Ea îşi ia 
două discuri de vinil și niște mărgele, iar eu ediția 
completă, în două volume, a operelor lui Heine. Mer- 
gem să mâncăm ceva, la un Schnitzelhaus, apoi ne-n- 
toarcem la cămin. Dormim, îmbrățişați. Seara, ca să 


mai câştig ceva bănuţi, fac pe barmanul la restauran- 


tul căminului studențesc. Este deschis doar câteva 
ore pe zi, de la 8 seara la 12, şi cei care servesc o fac 
prin rotaţie - fiind, desigur, din cămin. Dacă tot sunt 
de-aici, mi-am zis, de ce n-aș face şi eu treaba asta? 
În definitiv e o muncă cinstită şi care nu presupune 
decât să torni nişte băuturi. Aşa c-o invit şi pe ea, îi 
prepar un cocktail și, în timp ce-l soarbe, observ cum 
mai mulți tipi se-apropie de masa la care stă, singură. 
Le spun, amical, să se-ndepărteze, mai vin şi eu pe la 
masă, când nu sunt comenzi, ca să se vadă că-i înso- 
ţită. Se rezolvă. Atmosfera-i una calmă, fără scandal. 
După ce se-nchide barul, mă gândesc ce să facem. Îi 
propun o plimbare pe acoperișul căminului. Am mai 
fost pe acolo, cu Achim, vecinul meu de palier, născut 
în Franța şi care studiază, culmea, -n Viena. Mi-a ară- 
tat cum se ajunge pe-acoperiș şi cum, de-acolo, se 
poate vedea panorama orașului, luminile sale, „copa- 
cii burtoşi picotind”. Urcăm scările, trecem de ultimul 


etaj. Suntem pe-acoperiș. Ea se reazemă de bară, iar 


eu, din spate, simt ceva irezistibil. Mă apropii, îi ridic 
fustița scurtă, de vară, și o pătrund. Este riscant, dacă 
aș fi prea brutal aș putea-o arunca peste balustradă. 
Lent, trebuie să fie lent. Într-un târziu, încleștaţi, ră- 
mânem privind stelele de asupra Vienei - în vara 
anului 1997. 

Pe Mişu, cum îi ziceam noi pe-atunci lui Eminovici, 


l-am întâlnit chiar în acea vară, a lui 1997 (sau să fi 

fost 1887?) — într-un restaurant chinezesc. Îi țin 
minte şi-acum numele, Jasmin, unul dintre restauran- 
tele vieneze care nu numai că spăla bani, dar avea şi 
mâncare bună. Și care era la jumătatea distanţei din- 
tre Haus Dâbling, unde stăteam, şi sanatoriul unde 
era internat Mișu - în Ober-Dâbling. L-am văzut pri- 
vind distrat la porcul Szechuan, dând peste cap ne- 
numărate pahare de sake, clătinându-se. L-am văzut 
ieşind din restaurant fără să plătească. Şi, într-un târ- 
ziu, am intrat în vorbă cu el, fiindcă observasem (de 
la bun început) - că înjura în românește. Ne despăr- 
țeau câteva sute de metri — o stație-două de tramvai, 
care mergea până-n Grinzing, de la Universitate, pe 
dealurile pline cu vii ale Vienei. Între noi era un ma- 
gazin aproape non-stop (dacă era Billa sau Eurospar, 
asta nu mai rețin) - în care ne-ntâlneam involuntar. 
L-am auzit îmjurând, cum spuneam, şi, fiindcă nu mai 
vorbisem demult în română cu altcineva (în afară de 
ea), l-am abordat, în timp ce trăgea, meticulos, de că- 
ruciorul plin de cafea, cu căștile în urechi şi jucând, 
în tot acest timp, pe telefon un joc cu niște păsări ne- 
bune. 

Am ieşit după-aceea la o bere, în nesfărșitele 
Gasthaus-uri ale Ober-Dâbling-ului, sau mai încoace, 
înspre centru, şi am avut discuţii interminabile, plim- 
bându-ne prin preajma casei lui Freud, de pe Berggasse, 
unde nu exista decât un pat („celebrul pat”) şi o 
lampă - plus fotografiile. Priveam câinii cum alergau, 


traşi de oameni. Atmosfera era una de înserare. Am 


şi scris atunci unul dintre poemele de care mă simt 
cel mai mult legat: Liebe. Despre senzaţia unei singu- 
rătăți absolute, din care, deodată, să te trezești înfipt 


într-un trup cald. Am vorbit cu Mișu seri la rând, 


i-am spus că aia, cu „Fiind băiet”, n-o să i-o publice 
nimeni, că „dacă scrii tot așa, chiar n-o să te publice 
nimeni, vreodată”. „Crezi?”, îmi răspundea, „că de asta 
nu mă publică?” „Băiet sună mai moale, mai scâncit”. 
„Da”, ziceam, „mai miorlăit”. „Uită-te la asta, la Heide”. 
Tocmai candidase la primăria Vienei, şi câștigase, cu 
vreo 60 la sută, pe baza unui program pro-imigraţie. 
Erau celebre vizitele ei în cartierele de imigranți, deşi 
provenea din FPO-ul lui Jărg, convertită apoi la libe- 
rali. Treceam pe lângă un afiş electoral al ei, în care 
mulțumea pentru voturi. l-am spus lui Mișu - „Fiind 
băiet?”, 

Într-o seară, tot la Jasmin, am stat mai mult. După 
câteva sake-uri, Eminovici ne-a povestit despre o ac- 
triță, cu nume de faraoană, Cleopatra sau cam așa 
ceva, pe lângă care dădea târcoale, despre alta, 
Veronica, una care-l implora să se căsătorească cu ea, 
iar el o refuza sistematic. N-am înţeles, de-atunci, din 
acea seară, decât că este cam îndărătnic. Rețin miro- 
sul de frezie din restaurant, parfumul suav al sake- 
ului - până şi beţele chinezești cum erau aşezate. Ştiu 
că ea venise îmbrăcată într-o bluză galbenă şi în fustă 
- cumpărate, ambele, de la un C&A - de unde-mi lua- 
sem şi eu două tricouri pe care le port și acum. Ne-a 
spus două versuri, care ni s-au părut banale - ceva 
de genul „A fost o dată ca-n povești / A fost ca nicio- 
dată... O prostie. Cu asta încep toate poveştile noas- 
tre. Am început să râdem, iar el, în fața sake-ului, a 
avut o grimasă și, dintr-o dată, i-au dat lacrimile. 
L-am văzut pe Mişu plângând, depun mărturie pen- 
tru asta - am văzut lacrimile cum îi cad pe mustața 
aia mare și stufoasă. Şi-a luat căștile, iPhone-ul, şi-a 


ieşit fără s-achite nota. 

În vara aia, a anului 1997, am stat în Viena - abia 
două săptămâni m-am întors în România. Să vă des- 
criu ce gândeam despre ea - cum am gândit despre 
toate femeile din viața mea: „Am cunoscut-o la cheful 
Monikăi, când asta făcea douăzeci şi nu ştiu câți ani. 
Holul era plin de indieni şi de pakistanezi beţi, eu 
abia ieşisem de sub duş și mă îndreptam, cam nesi- 
gur, spre masa unde părea că se află ceva haleală. Îl 
chemasem şi pe Mișu, dar părea cam pierdut. S-a cu- 


platpână la urmă cu Shampa, care era, atunci, certată 


cu Achim. Deodată, mi-a sărit în față Monika şi, c-o 
privire de mâţă drogată, mi-a strigat că mai era acolo 
cineva din România. Îmi făcea nehotărâtă cu degetul 
înspre o direcţie pe care eu nu o prindeam, așa că am 
luat-o de braț şi-am cărat-o mai aproape de ţintă. 
Dacă m-aș fi luat după degetele ei oricum n-aș fi ajuns 
niciunde, păreau să arate înspre orice. Chiar ajunsă 
aproape, dădea tot timpul din ele, de-ai fi zis că vroia 
când să văd vreun păianjen alergând pe perete, când 
vreo pasăre care râdea prin ferestre, dar în nici un 
caz nu vroia să mi-o arate. Nimeni nu știa să mi-o 
arate. M-am așezat lângă o tipă cam varză, după cum 
îşi ițea fața printre norii de fum, c-o mutră din aia de 
genul „o să vedeți voi”, şi-am întrebat-o ceva-n româ- 
neşte. S-a uitat la mine ca la o vacă. Cam eram, în con- 
text. Mă rog, mi-a răspuns în nemțeşte, n-am înţeles 
ce (la asta au contribuit nu numai cunoștințele mele 
slabe de germană, ci și muzica dată tare, vă rog sămă 
credeți). Am mai apucat să aud, înainte de-o lua la 
vale, ceva răstit în româneşte (aţi uitat că sonorul era 
la maximum?), din care reieşea că ea se afla, totuși, 
dincolo de tipa cu vacile (Sabine, mi-am amintit cum 


o cheamă!). Era, adică, cea de dincolo de Sabine. OK. 


Am înţeles. Acum nu rămânea decât să mă îndrept în- 
spre ea. Dar lucrurile erau îngrozitor de dificile. Per- 
miteți-mi să vă descriu situația! 

Suntem într-un cămin studențesc. La etajul doi. Se 
ajunge din centru cu tramvaiul 38, a cincea staţie sau 
ceva asemănător (a șasea, a patra? habar n-am). De 
la universitate trebuie să cobori într-un pasaj subte- 
ran, să-ți iei de-acolo niște gogoși — e obligatoriu, nu 
poți să-ți iei bilet dacă nu-ţi iei gogoși. După ce ţi-ai 
luat gogoși te urci în tramvai şi te bucuri că nu mai 
trebuie să auzi chestia cu „bitte alle aussteigen”, că 
doar suntem nu la capăt, ci la început de linie. Ai în 
mână un fel de sandwich în franzelă, pe care-l ronțăi 
pe când tramvaiul se târăște ca mortul. Opţional, poți 
avea şi o cărticică pe care s-o baleiezi cu gândul la 
berea care te așteaptă. Eşti student, nu-ţi poți per- 
mite beri în oraş. În camera ta de cămin te așteaptă 
baxuri de bere, iar și mai sus, deasupra rafturilor, 
stau cadavrele celor răpuse. Știi că va trebui cândva 
să le arunci pe toate, dar ţi-e groază de ideea că va 
trebuie să cari saci de doze de bere până la gunoi, aşa 
că aştepţi până când camera se va umple. Femeile de 
serviciu care fac curat cască ochii mari de fiecare dată 
când intră în camera aia. Este plină de doze de bere. 
Dar ele sunt de prin Bosnia, au înţeles care-i treaba. 
Câteodată unul dintre copiii lor se joacă în camera ta, 
în timp ce ele aspiră, aruncând cu dozele în pereți. 
Mai ales în pozele cu Emanuelle Seigner, pe care le ţii 
atârnate. Sau în tabloul lui Bruno Munari (găsit tot 
într-un flohmarkt - dac-o fi original sau nu, cine 
ştie?). Mai este o poză cu Regele Mihai și Patriarhul. 
Şi ăştia ar vrea, dar nu se lasă. Sunt încăpățânați. Zic 


numai nu şi nu. Întotdeauna vor zice așa, și asta-i 

bine. Să-ţi zică cineva „nu”. Mai ales Patriarhul. Dacă 
ţi-a zis „nu”, ai pus-o! Degeaba-i ţii pe perete, alături 
de sticla aia de ţuică primită de la Ileana. Se fac că 
n-o văd. Mai ales Regele Mihai. Îmi place tare mult 
când se strâmbă, ca şi cum nu i-ar conveni să bea şi 
el o ţuică. Așa-i şade bine, arată totuşi a rege. Care nu 
bea ţuică. Mai ales de la Ileana. Nu bea și nu bea. Este 
abstinent. 

Mă-ntrebam, privind adormit pozele astea, în- 
tr-una dintre dimineţile răcoroase-ale verii, ce ne 
poate face pe noi mai fericiţi şi mai nu ştiu cum? Aţi 
ghicit! Dragostea! Dragostea şi mai nu știu ce! Aici să 
completeze fiecare ce vrea... 

Da, în vara acelui an, în care l-am cunoscut pe 
Eminovici, am rămas în Viena. Zile întregi când nu fă- 
ceam decât dragoste. leşeam, seara, pe la Jasmin şi în- 
fulecam chinezește, ca să ne-ntoarcem mai repede-n 
pat. Zilele în care am rămas adormiţi, goi, în patul pă- 
rinților, la ea acasă, și ne-am preumblat pe malul unui 
braț al Dunării. Zilele când ea ieşea de la duș înfășu- 
rată-n prosopul portocaliu. Zilele-n care era o porto- 
cală - una zemoasă. Despre ele vorbesc - dar şi 
despre tristețea, de neînțeles, a lui Mişu. Cu privirea 
sa pierdută, cu zâmbetul tâmp. Cu senzația transmisă 
că nimeni, niciodată nu va ghici. 

Ea lucra, atunci, chiar dacă nu terminase încă fa- 
cultatea, ca asistentă la un cabinet ginecologic din 
Meidling. O așteptam uneori, sorbind o cafea sau o 
bere, la cârciuma din colț — citind vreun Le Monde 
vechi de câteva zile, pe terasă. După ce i se termina 
programul, urcam. O găseam, de obicei, singură - şi 
prima întrebare, din priviri, era: „unde?”. Avea prefe- 


rințe, pofte. Mi-a propus să facem dragoste chiar pe 


scaun, apoi pe patul de consultații, în lumina apusu- 
lui. Am făcut. Ţin minte şi-acum cum, cu infinitezi- 
mală viteză, am intrat în ea, pe scaunul ginecologic 
pe care stătea, cu picioarele larg desfăcute. 

Pe Mişu, în schimb, nu l-am mai văzut o vreme. 
Treceam, în plimbările către dealurile cu vii ale 
Grinzing-ului, deseori prin fața sanatoriului, și mai 
puneam câte-o întrebare. Am aflat că sărea gardurile, 
seara, că evada aproape în toate nopțile, că nu-l mai 
recunoșteau când se întorcea. Am avut surpriza să-l 
întâlnim, tot la Jasmin, la masă cu... Jărg. Îl știam mai 
ales pe el, nu pe Jârg, aşa c-am întrebat, politicos, 
dacă putem să ne așezăm. Şi, după-aceea, pe Mișu 
cum se întâlnise cu Jârg. Eh, nu se întâlnise. Jârg fu- 
sese şi el pacientul acelui sanatoriu - în el se văzuseră 
cei doi. 

Terminase, în tot acest timp, facultatea. Am fost la 
festivitatea ei de absolvire - chiar dacă n-a ieșit şefă 
de promoţie, a fost printre primii cinci. Însă urmau, 
precum știți, niște stagii de rezidență - dintre care 
unul, de psihiatrie, urma să se desfășoare la Aligemei- 
nes Krankenhaus Wien (celebrul AKH - unde s-a tra- 
tat şi Regele Mihai) - iar apoi, la clinici private — 
dintre care una era chiar aceea unde era internat 
Mișu. Şi sigur c-acolo a fost trimisă. 

Acum mă aflu la Ipoteşti, unde s-a născut bietul 
Mişu. Să colinzi Ipoteştiul în trei prieteni e ca şi cum 
ai colinda Belgradu-n cinci, Berlinul în şapte, Parisul 
în unsprezece. Când am fost prima oară, n-aveam 
prea multe de văzut, casa memorială era prăfuită și 
pustie, muzeul închis, doar verzeala câmpului îţi 
izbea ochiul. Și totuşi am găsit într-un magazin sătesc 


bere și greble, plus cărți cu aţe de păianjen, și-am 


132 


ProEuropeana Clubul cărții digitale 


REZIDENȚE FILIT PENTRU SCRIITORI ROMÂNI 


desprins din raft cu încetineală, să nu mă-nece praful, 
chiar Intermezzo-ul profesorului. De fapt, încă nu 
ştiam, atunci, că peste un an îmi va fi profesor şi la li- 
teratură, în carnet, se va lungi semnătura lui în drep- 
tul notei mele. Îi răsfoiam cartea acum, lungit în iarba 
înaltă a insulei, cât nuferii murdari se desfăceau în 
amiază - era insula Cezarei, a visului ei chimeric, a 
Hieronymei şi a Thallasei, era chiar insula-n insulă. 
Păsările aduceau în ciocuri apă, stropeau dalele tem- 
plului şi cu aripile îl măturau, cât prin buruieni se 
târa sâsâind şarpele; nici călătorii şi nici corăbierii nu 
înnoptau aici, pe insula asta albă, în plină halucinarie 
şi Levant, insulă a zilei de dinainte. Mult mai târziu, 
răscolind tarabele anticarilor de la Universitate, am 


găsit şi primul volum din Intermezzo, după care, la 


Palatul Telefoanelor, în Bucureşti, aproape că m-am 
ciocnit de profesor şi, pe hol, ne-am conversat înde- 
lung, fără să-mi treacă prin minte să-i cer un autograf. 
Poate că nici nu mi l-ar fi dat, fiindcă aşa ar fi fost ne- 
voit să-şi ia aerul lui oficial şi să spună, zâmbind iro- 
nic, „hai, du-te şi mai citeşte”. Chiar aşa, cu fraza cu 
care loveşte în studenţi cu biciul, care le dă insomnii 
junelor decoltate foarte la examen, şi pe care mi-o va 
arunca şi mie înaintea plecării la Viena. Mai bine mai 
târziu decât niciodată, şi-o fi spus — acum, însă, când 
stăteam lungit în iarba-naltă şi fumam, ziua aceea îmi 
părea la fel de departe ca şi furnica ce mi se plimba 
pe braţ, şi pe care, cu-n bobârnac, am aruncat-o toc- 
mai într-un nufăr murdar. „Lacul codrilor albastru/ 


Nuferi galbeni îl încarcă”? — cum zicea Mişu? Aiureală. 

Ceea ce mi se pare ciudat la Eminovici este faptul 
că nu s-a sinucis. Nepublicat, în mister total, distrus 
în efigie de colegii lui jurnalişti, aproape mort, mai 
avea încă forță. Doi-trei dintre frații lui (am aflat mai 
târziu) îşi luaseră singuri viața. Alți trei, dintr-o fami- 
lie cu 11 copii, muriseră de mici, de tifos sau de ho- 
leră. Harieta, sora mai mică, avea o boală reumatică 
- poate chiar poliomelită. Aşa că Mişu purta, parado- 
xal, destinele întregului trib pe umerii săi. Doar tatăl 
său, „căminarul” - adică un fel de inspector fiscal — 
mai conta. În rest, mama, Raluca — despre care vor 
urma câteva fragmente, dar până atunci, în pauza pu- 
blicitară, ceva din Ficino... 

lată: „Noi toţi iubim şi neîncetat iubim şi fiecare 
în alt fel, iar toți aproape iubim greşit; și cu cât iubim 
mai mult, cu atât iubim mai greşit”, cu aceste cuvinte 
se deschide parcă lungul comentariu al lui Ficino la 
„Banchetul” lui Platon; cum mie, evident, nu mi-e 
dată iubirea cea mare, a Afroditei Cereşti şi a Minţii 
Angelice, a Frumuseţii lui Dumnezeu, ci doar cea 
mică, Erosul Slăbănog, să vedem cam cum ar trebui 


să mă comport: „sunt multe semne care-i descoperă 


pe cei îndrăgostiţi, spre pildă privirea lor asemenea 
privirii taurului, fixă, şi vorbirea mereu întreruptă, 
culoarea feței lor acum roşie, acum palidă, suspinele 
dese, membrele lor mereu agitate în toate părțile, su- 
părările neîncetate, laudele fără măsură şi fără rost, 
indignarea neașteptată, lauda multă de sine, obiceiul 
de a-i plictisi pe ceilalți, ușurința iubitoare a plăcerii, 
bănuielile zadarnice, acțiunile josnice și slugarnice”; 
„Observând acestea, medicii antici au spus că lubirea 
este un fel de umoare melancolică și un fel de nebu- 


nie, iar Rafis, medicul, prescria vindecarea ei prin 

coit, post, beţie și mișcare multă”; „Trebuie așadar să 
rărim prilejul întâlnirilor, şi mai ales să avem grijă ca 
ochii noștri să nu mai întâlnească ochii ființei iubite; 
iar dacă sufletul sau corpul ei are vreo trăsătură 
urâtă, este bine să ne-o readucem de multe ori în 
minte; de asemenea este bine ca sufletul să ne fie 
preocupat şi legat de lucruri multe, diverse și greu de 
îndeplinit; să ne luăm de multe ori sânge, să bem vin 
impede şi parfumat şi să ne îmbătăm deseori pentru 
ca sângele vechi şi dospit să fie îndepărtat şi să se re- 
acă în noi un sânge nou și un spirit nou”; dar, „ca să 
nu ajungem și noi la nebunie vorbind prea mult des- 
pre această turburare”, vom încheia spunând doar, 
după vorba Sfântului Augustin, „lubeşte şi fă ce vrei”, 
ă-te iubit dacă poți. Eu n-am putut. 

N-am putut fiindcă ceva s-a-ntâmplat. Jorg, care-a 


stat vreo două luni în sanatoriul din Ober-Dâbling, 


erindu-se, desigur, să atragă atenția presei - asta nici 
nu comenta, de fapt, stagiul estival al guvernatorului 
Carintiei, la acea vreme, poate, cel mai important om 
din țară, șeful FPO-ului (Freiheitliche Partei Oster- 
reichs — adică Partidul Libertăţii din Austria), şi care, 
în plus, o dăduse şi pe Heide, primărița Vienei, 
plecată de la el şi ajunsă la liberali, Jârg ăsta, aşadar, 
pusese ochii. Era un bărbat atractiv, recunosc, cu o 
aură puternică, încă tânăr, şi al cărui discurs prindea 
la fix într-o Austrie devastată de creşterea prețurilor, 
odată cu trecerea la euro, de valuri de refugiați şi de 
imigranți, inclusiv din România - care erau priviţi ca 
wilde Menschen, „oameni sălbatici“. Susținea, direct, 
ieşirea din Confederaţia Europeană. Nu-i de mirare 
cum a sfârşit, cam la fel cum a păţit-o prințesa Diana. 


Dar, în cele câteva luni în sanatoriu, alături de Mişu, 

şi în timpul practicii ei, situaţia s-a schimbat. Fiindcă 
au venit alegerile parlamentare, iar FPO-ul le-a 
câştigat detaşat, bazat, fireşte, şi pe succesul la pri- 
măria Vienei. Jârg era în postura, acum, de-a fi numit 
prim-ministru — dar nu se gândea la asta. Ci la o biată 
doctoriță întâlnită în sanatoriu, cea care îi va da ulti- 
mul ajutor, în accidentul de lângă Klagenfurt. N-a 
ajuns prim-ministru, datorită presiunilor inter- 
naționale - a murit pe autostradă, răsturnându-se cu 


maşina. 


Am auzit nişte bătăi în uşă, după cheful Monikăi. 
M-am ridicat şi-am deschis-o. În prag stătea ea, care 
mi-a spus: „Am văzut că mă priveşti, ciudat”. „Ai văzut 
bine”, i-am răspuns, cam morocănos. „De ce?” „Intră 
şi vei afla”. A făcut jumătate de pas, cât să treacă de 
pragul uşii: „Te gândeşti la ce mă gândesc şi eu?” 
„Exact la asta”, am zis. „Dacă faci restul de pas, în- 
seamnă c-accepți”. A zâmbit obosită, şi a păşit. „M-a 
prevenit Sabine să nu rămân singură cu tine”, „Dar ai 
rămas”. Era aproape 5 dimineața. Am luat-o de cum 
a intrat, cu fulgi cu tot, şi-n drumul până la pat am 
dezbrăcat-o rapid. Avea sânii mici, dar tari ca piatra. 
Tocmai de-aia se pliau în rochița scurtă pe care-o 
purta. Am răsucit-o într-atât, încât am adormit în ea, 
fară să ştiu prea bine dacă ejaculasem sau nu. Mi-a 
spus, în germană, celebra frază: Ich bin verriickt, ver- 
riickt nach dir (adică „sunt înnebunită, înnebunită de 
tine”). De-atunci, la trezire, mi-a rămas obiceiul s-o 
caut prin pat. De cele mai multe ori, însă, nu mai era. 

De ce cu sânii mai mici? - l-a întrebat realizatoa- 
rea de la ARD. De ce preferați femeile cu sâni mai 
mici? Fiindcă sunt mai tari, a răspuns. Îmi place ca 


țâţele să fie ferme, zglobii, să le pot ține în mână - îmi 


place să le pot ţine, pe ambele, într-o singură mână. 
Dar nu v-ar plăcea sâni mai mari? Ba da, însă-s greu 
de găsit. Sunt fie atârnați, fie umflaţi. Îmi plac ţâțele 
pe bune. Luaţi-o cum vreți, dar eu asta aştept de la o 
femeie. Să fie femeie. Să pot s-o frământ până 
dimineață, şi să nu-mi sară nimeni în cap pentru asta. 
Să nu mă întrebaţi, de pildă, de ce nu prefer femeile 
cu sânii mai mari. Prefer femeile, atâta tot, nu trebuie 
să dau explicaţii. Îmi place să le am, îmi place să mă 
aibă. Câteodată, vreau să fiu stăpânit. Dar, stăpânind 
- sau fiind stăpânit, chiar şi de către o femeie cu sânii 
mici, te livrezi unei experienţe care n-are egal - aceea 
de a ceda total, până la capăt. Ei bine, ca să vă răs- 
pund întrebării, i-a spus prezentatoarei de la ARD 


care-i lua interviul, înainte de moartea lui Jărg - de 


aceea îmi plac femeile cu sânii mici. Sunt acolo, în 
sânii lor mici, mari provocări. Acolo e viața. 

Asta cu sânii mici vine dintr-o vizită la RHM - 
Kunsthisoriches Museum (aveam, pe atunci, o cartelă 
care permitea accesul, nelimitat, la toate muzeele pu- 
blice din Viena, și cu care am făcut schimb cu Mișu), 
despre care scriam: „În sala XV, autoportretele lui 
Rembrandt („eu profilat pe portretul lui Rembrandt, 
cel cu cercel”, mit Kette und Ohrring). La Rubens, în să- 
lile XIII-XIV, vigoarea și viața actorilor se recunoaște 
după culoarea pielii lor, s-ar zice: de la nuanțele mai 
întunecate (bărbații, morţii) la cele mai deschise (în- 
gerii, femeile), deşi aici lumina/ întunecarea au alt 
motiv. De asemenea, cărnurile în exces, ca şi 
slăbiciunea, indică o aceeaşi condiţie statică. De 
exemplu, bărbații, actorii „activi”, au mușchii fin 
conturați, în timp ce femeile şi îngerii sunt ireali, 


grăsuni, iar morţii palizi, scheletici. Toată scena 

barocă, pe care se îngrămădesc actori, minuni, fructe, 
coloane, principi şi sfinţi, fără peisaj sau fundal, 
indică o esenţializare a contrariilor, o prometeică, viu 
colorată, izbucnire a lor”. Eminovici a fost dezgustat de 
„cărnurile” rubensiene - atât de apropiate de moarte. 
Mi-a zis că nu vrea o femeie căzută din Rubens. 
Acum, Raluca. Nu era aşa pătrăţoasă ca-n poze. 
Pozele au reconstituit-o parțial - blurate, pixelate. 
Adevărul este că, după 11 copii, se ţinea încă bine. 
Avea, cred, vreo 50 de ani când a venit la Viena. Raluca 
Juraşcu, mama lui Eminovici, cea nerecunoscută, cea 
care-şi pierduse aproape jumătate dintre copii, cea 
care, însă, a schimbat involuntar destinul lumii. 
Atunci, Jârg era pe cai mari, pe punctul de-a fi numit 


cancelar al Austriei. Să mai spun că Austria, din cauza 


Traducători la Atelierele FILIT de la Ipotești, 2016 


unui atentat uşor previzibil, asupra arhiducelui, a 
declanşat primul război mondial, şi carnagiul care-a 
urmat? Şi că putea acum, cu Jârg cancelar, să-l în- 
ceapă pe-al treilea? Raluca l-a frânat fără voie - ea, 
cu întreaga tagmă de imini din care provenea Mişu — 
de prin zona Banatului. /nini, ce cuvânt. Limba asta-i, 
pe bune, o comoară. 

A aterizat în Viena - la propriu, pe aeroportul 
Schwechat (de unde şi numele mărcii de bere 
Schwechater cu care, să nu uităm, îmi umplusem ca- 
mera, şi unde l-am văzut, mai târziu, strecurându-se 
şiret pe-un prim-ministru al României, către staţiu- 
nile de ski). Raluca venise alarmată de articolele din 
ce în ce mai vitriolante pe care Eminovici le trimitea 


la Timpul, şi care-i stârneau procese de presă şi duş- 

mănii în masă. Îi citeam și eu, la vreo săptămână, edi- 
torialele - deşi Timpul încă n-avea, pe-atunci, ediţie 
online. Era doar în Karlsplatz, la chioșcurile aflate în 
pasajul subteran din faţa Operei unde găseai, practic, 
toate ziarele din lume. Aveau și România liberă, ba 
chiar şi ProSport. Mişu fusese, ani de zile, editorialis- 
tul Timpul-ui, ba se pare că, uneori, alcătuia aproape 
singur ziarul. Susţinuse în articolele lui ideea unei 
Europe confederative, și-i de mirare că acum stătea 
la taclale cu Jârg, care vroia să iasă din ea. Ceva mare 
stătea în balanţă. Dac-ar fi căzut Confederaţia, ar fi 
căzut toată Europa și-odată cu ea lumea. El zicea cam 
aşa: „să piară oamenii cu toți/ s-ar naște iarăşi oa- 
meni” - într-un fişier pe care mi l-a transferat pe ta- 
bletă, prin bluetooth, și care abia c-a-ncăput. Sunt 
mai bine de-o mie de pagini acolo, n-am cum să le 
redau. Le-am citit pe sărite, -n tramvai. N-au fost pu- 
blicate niciodată. 

Cu mama lui s-a certat imediat. Ea, în parcul cu tei 
din fața sanatoriului, îi cerea să renunţe la gazetărie, 
la mizeriile jurnalistice în care era băgat, să încerce, 
mai bine, să-și publice versurile, chiar și la o editură 
mică. Am aflat toate astea când Raluca m-a sunat, 
după accident. El, în schimb, zicea că aici, la spital, 
este curat. La suflet și la minte. A lăsat-o baltă și-a 
luat-o spre Jasmin. S-a întâlnit cu Jârg. De-acolo, 
dintr-un sake într-altul, au hotărât să plece spre nu 
ştiu ce festival. S-au urcat în decapotabila lui Jorg 
şi-au dispărut. Câteva ore au mers pe autostradă. Eu 
eram atunci, cu ea, în Klagenfurt, unde tocmai fusese 
repartizată. Făcusem un amor ușor, ne mângâiam. 
Avea nişte unghii care se puteau transforma în 


gheare. Când deodată a sunat telefonul — și-am simițit 


ghearele în piele, nu pe piele. Mașina lui Jărg se răs- 
turnase, şi, din cauza ei, zeci de alte mașini intraseră 
una într-alta. Era nevoie de toți medicii disponibili. 
Şi, în mașină, se mai afla cineva. Bănuiam deja cine 
este, S-a îmbrăcat rapid și-a plecat spre spital. După 
aceea, cam într-o oră, m-a sunat Raluca. l-am spus tot 
ce ştiam, însă, fără să-mi dau seama de ce, mă gân- 
deam că era inevitabil să se-ntâmple. Spre dimineaţă, 
a ajuns la spital - Jârg deja murise, Mișu abia mai res- 
pira. A adormit adulmecând sânii mici ai unei docto- 
riţe care se aplecase înspre el. Cu un ultim efort, a 
cuprins-o şi i-a mirosit țâțele ca pe o floare. Şi a ple- 
cat. 

În seara următoare, aveam examen. A trebuit să 
mă întorc în Viena, iar după aceea am sărbătorit îm- 
preună cu Slawek. Trecusem cea mai grea probă: cea 
de limbă germană veche. Trebuia să iei un cuvânt, sau 
mai multe, și să le aduci la forma actuală, explicând 
modificările fonetice. Profesorul mi-a zis, zâmbind, 
„Bichts bâses” (nimic rău). Am luat tramvaiul 38 
până-n Grinzing, şi am băut până noaptea vinuri din 
podgorii. Şi, după ce m-am întors cu Slawek în cămin, 
am adormit tun. M-a trezit chiar ea, dimineața. Purta 
un ghiveci, c-o enormă floare albastră. Mi-a spus: „n-ai 
nicio floare pe-aici”. M-am gândit să înveselesc un pic 
atmosfera, şi, în timp ce-o chemam în braţe, am zis: 
„unde s-o pun, lângă fereastră?” „Nu trebuie decât s-o 


mai vezi din când în când”, 


Mircea Țuglea a beneficiat de o rezidenţă FILIT 
pentru scriitori români, acordată de Muzeul Naţional 


al Literaturii Române lași (2016). 

Dionisie VITCU 


Prima întâlnire cu Teatrul Naţional lași 


Aveam 12 ani și eram elev la lași în clasa cincea 
la Liceul Clasic Mixt, din spatele Universității Cuza 
(azi Policlinică Studențească). Locuiam în gazdă, la 
moșu' Nică, fratele mamei cel mai mare, pe strada 
Căzărmilor la 59, sub dealul Copoului, din dosul 
Pavilioanelor CFR. Strada era un drum de ţară unde 
colbul de un lat de palmă te îneca vara în zilele sece- 
toase şi glodul şi mocirla în zilele ploioase îmi mozo- 
leau bocancii şi pantalonii până la genunchi. De multe 
ori întârziam prin Grădina Copou curățându-mă şi 
ştergându-mi încălțările prin iarba înrourată. Eram 
fugărit de un moşneag scurt și slăbănog, cu barbă şi 
plete albe care era paznic în parc şi de care mă minu- 
nam văzându-l cum citeşte ziarul fără ochelari. 

Urmele războiului erau prezente peste tot. Prin 
colbul şi glodurile pe care le frământam, până ieşeam 
la strada pavată, găseam cartuşe şi tuburi de alamă 
şi-mi umpleam buzunarele. Am renunțat la obicei 
numai după ce tanti Tița, nevasa lui moșu' Nică, fe- 
meie severă, aspră și dură care nu mă iubea, mi-a tras 
o muștruluială zdravănă. Mă amenința că-i scrie 
mamei că m-am obrăznicit. Cu lacrimi în ochi am 
rugat-o să n-o facă. Mi-am adus aminte că, atunci 
când am plecat de acasă, mama mi-a dat de grijă - 
puiu mamei, de-amu ai să umbli numai printre străini, 
să nu te înhăitezi cu nimini, să fii cuminte, ascultător, 
respectuos și să dai bună zâua la tăt omu. Am început 
cu „Bună zâua!”. În drum spre şcoală ridicam căciula 


şi spuneam bună zâua la toată suflarea care îmi ieşea 


în cale şi-am văzut că nu mi se răspunde. Câte-o 
doamnă făcea ochii mari şi mirată își vedea de drum. 
În sat la mine, oamenii, babele se mai opreau și mă 
întrebau al cui sunt, cum mă cheamă şi eu răspun- 
deam frumos şi primeam un brava, să crești mare şi 
mă bucuram. În laşi...m-am lecuit și am înţeles că în 
oraş nu-i ca-n Ibănești sau, în termenii de azi, iarna 
nu-i ca vara! Coboram Copoul spre liceu printr-o 
ume străină, grăbită spre nu știu ce şi nu ştiu unde, 
tristă, care nu-mi răspundea la bună ziua. Ziduri dă- 
râmate, ruine şi moloz. Ici colo câte o clădire strâmbă 
pe picioare cu ferestre ca nişte ochi plânşi. Ruine 
peste tot. Intram prin Universitatea bombardată şi 
priveam cerul deasupra, de unde oricând putea 
să-mi cadă o cărămidă în moalele capului. 


În orașul trist, fără prietenii de acasă, printre şco- 


arii-orășeni cu ifose şi alintaţi, îmbrăcat în straie de 
suman brumăriu, cu fular de lână şi căciulă ciobă- 
nească, ieșeam din decor. Eram privit ca un corp 
străin printre alintaţi. Dorul de casă, de sat, de părinți 
şi de fraţi mă ardea. Focul din sufletul meu nu-l ogoea 
scurgerea timpului. Din cerdacul casei lui moșu' Nică 
se vedeau gara și trenurile care intrau și ieșeau 
mereu, chemându-mă parcă să mă ducă înapoi la 
Ibăneşti. De învăţat, învățam, fără metodă... n-aveam 
încotro. Le prindeam din zbor, din clasă. Cu matema- 
tica nu prea mă înțelegeam, în rest mergea. Tanti Lili, 
verișoara mea mai mare, se uita uneori prin temele 


mele şi mă ajuta. În special la desen, desena foarte 

frumos cu acuarele. Să mă scoată din starea de tri- 


steţe în care mă cufundam odată cu trecerea timpu- 
lui, mi-a promis c-o să mă ducă la Teatrul Naţional şi 
mi-a făcut cadou Fram ursul polar. În loc să mă înve- 
selească, lectura mă întrista şi am abandonat cititul 
cărții. 

Tanti Lili s-a ţinut de cuvânt şi într-o seară, în va- 
canţa de iarnă, era în 1949, intram emonţionat în 
Teatrul Naţional. Sosise clipa să văd cu ochii mei mi- 
nunile povestite de unii colegi de clasă cu legături di- 
recte în misterioasa clădire. În faţa Templului, în jurul 
statuii lui Alecsandri, pe trepte, printre coloane, puz- 
derie de lume. Încet, încet am ajuns la intrare. Am dat 
bună seara şi mi s-a răspuns cu zâmbet, nu ca alta 
dată, cei de pe stradă. Una dintre doamnele în uni- 
formă, elegantă, senină şi primitoare ne-a condus 
până la scările de marmură arătându-ne calea spre 
balconul doi de unde am fost preluaţi de altă doamnă 
la fel de amabilă şi elegantă şi conduşi la locurile de 


pe bilete. În jurul nostru, domni şi doamne de toate 


vârstele, tineri, băieţi şi fete. Lumea îmbrăcată de săr- 
bătoare se saluta, vorbeau liniştit şi se aşezau la lo- 
curile arătate de doamna care ne-a primit. Nu-mi 
puteam lua gândul de la haina de suman pe care a 
trebuit s-o las la garderobă, dar m-am liniştit că şi 
tanti Lili şi-a lăsat paltonul şi a primit o monedă mare 
de alamă cu un număr. După spectacol le ridicăm, 
mi-a şoptit ea, liniştindu-mă. 

De acolo de sus, de la balconul doi, vedeam Sala 
prin policandrul care lumina splendoarea de bombo- 
nieră a Teatrului Naţional. Nu-mi venea să-mi cred. 


Sala plină ochi. Un zumzet ca-ntr-un ştiubei uriaş se 


auzea din toate colțurile. Mă ruşinam că trebuia să 

mă uit la zânele goale de deasupra scenei şi-mi pur- 
tam privirile pe plafonul pictat. Am fost surprins 
când cineva, aproape de mine, a şoptit, destul ca eu 
să aud, uite, pe-acolo a căzut bomba, dacă nu era 
moartă, pulbere se făcea clădirea teatrului, așa a scă- 
pat de la dezastru. La un moment dat licuricii din can- 
delabru se ascundeau şi întunericul cuprindea Sala 
într-o linişte de mister. De undeva din spatele cortinei 
pictate, pe care lumina se închidea ca sub două pleoape, 
se auzea un sunet ca din clopotele Mitropoliei. Sune- 
tul s-a repetat de trei ori şi încet, încet s-a ridicat şi 
cortina de pluș vișiniu. Începuse povestea 
Cenușăresei. 

Povestea fetei frumoase, săracă şi umilită cu în- 
cercările şi întâmplările prin care a trecut, m-a ţinut 
cu sufletul la gură şi m-a impresionat până la lacrimi. 
În câteva momente am fost pe cale de a interveni de 
sus de la balcon să-l ajut pe frumosul prinț să-și gă- 
sească aleasa inimii. Am răsuflat uşurat când binele 
a învins răul aşa cum am învățat la școală de la 
doamna profesoară Nanu, diriginta clasei noastre. 
Povestea Cenuşăresei și tâlcul ei m-au făcut să fiu mai 
puţin trist şi să capăt curaj şi încredere în mine. Tăt 
omul cu norocul lui, vorba mamei. 

După optsprezece ani, artiștii care m-au fascinat 
şi mi-au înseninat într-un moment delicat copilăria 
mi-au deveni colegi de scenă. Frumosul prinţ, junele 
prim al Naţionalului într-o vreme, idolul şi comicul 
răsfățat al mai multor generații de spectatori, George 
Macovei, mi-a fost partener la debut pe scena ie- 
şeană. Pe Cenuşăreasă, minunata și delicata doamnă, 
artista iubită de colegi şi spectatori, Virginica 
Bălănescu, am întâlnit-o în Moldovencele vesele, o 


piesă a lui lon Istrati. Artistul emerit Ştefan 


Dăncinescu, talent unic, bijutier în tot ce juca, sever 
cu el şi cu tot restul lumii, admirabil partener de 
scenă, m-a prețuit şi admirat în Opinia publică, fapt 
pentru care-i port o pioasă recunoștință. Lui 
Constantin Sava, Bădia Costică, boierul cu optzeci de 
fălci de pământ, Barbu Lăutaru, Othello... risipă de ta- 
lent, bunătate, omenie şi colegialitate, i-am fost par- 
tener și mi-a acordat prietenia şi dragostea lui. 
Veşnică recunoștință, Bădie Costică! 

Rella Ghițescu, talentată, înzestrată cu alese cali- 
tăți pentru comedie, tonică, totdeauna binedispusă, 
optimistă, minunată parteneră de scenă, m-a adoptat 
chiar în prima stagiune şi m-am bucurat de succes 
alături de ea în Muza de la Burdujeni. 

Duduia Anny Braesky, coborâtoare din spița aris- 
tocratică a marilor histrioni, Artistă emerită, ne în- 
cânta în scenă şi în afara ei, ne inspira cu jocul său 
natural-firesc şi, urmărind-o, uneori uitam să-i dau 
replica în Tartuffe. Ea mă scotea din încurcătură şi mă 
făcea să înțeleg că n-o pot păcăli, obişnuită fiind cu 
farsele colegiale. 

Cine ar fi crezut atunci, în seara aceea de decem- 
brie, când pășeam sfios în Templul Thaliei, școlar- 
spectator, că peste ani voi sluji altarul zeiţei, că, atunci 
când urmăream de la balcon Cenuşăreasa, peste 
timp, voi fi coleg și voi respira același aer scenic cu 
histrionii Teatrului Naţional, astăzi nume de legendă 
în istoria Teatrului românesc. Îmi aduc aminte cu 
nostalgie de acel decembrie când mă încercau porni- 
rile să intervin în ajutorul frumoasei copile şi frumo- 
sului prinț alb. Timpul a lucrat în favoarea mea. 
Norocul a făcut să mă bucur de talentul, arta, priete- 


nia şi dragostea iluştrilor mei colegi. 

Magda URSACHE 


E DE 


Pretexte de dialog 


(S)electiv și afectiv despre modele (o întrebare și un răspuns) 


Adrian ALUI GHEORGHE: Care v-au fost mode- 
lele decisive, formatoare? Cât de important este 
modelul în formarea unui intelectual, al unui 
scriitor? Este societatea noastră într-o criză a mo- 
delelor? 


Magda URSACHE: Răspunsul meu este univoc: 
da, am avut şi am nevoie de modele, de la tinerețe 
pân' la bătrâneţe. Ce-i ruşine? 1.D. Sîrbu l-a avut maf- 
tre penseur pe Blaga, Ralea pe Stere, Rădulescu- 
Motru și Liviu Rusu pe Maiorescu... Modelele 
spirituale le-am preluat pe toate de la Petru: 
Eminescu, Maiorescu, Mircea Vulcănescu, Ţuţea, 
Eliade, Vladimir Streinu, D. Stăniloae, Nicu 
Steinhardt, Daniil Sandu Tudor, Blaga, Dinu Pillat, 
Goma... Bătrânu meu n-a avut nici fobia tradiţiei, nici 
a modelelor. Datul etnic n-a însemnat colivie ori cuşcă. 

Goethe a avut dreptate: „Nu poți învăţa decât de 
la cel pe care-l iubeşti”. Magistrul meu a fost mereu 
Petru. M-a ajutat jumătate de veac să citesc ce tre- 
buie. lată și o frază decupată de el din Mircea Eliade: 
„Suntem condamnaţi să învăţăm şi să ne trezim la 
viaţa spiritului prin cărţi”. Înainte de Petru, profesorii 
liceului Hasdeu: Traian Cristescu de istorie, Gheorghe 
Olaru de științele naturii, Laurenţiu Stan de geogra- 
fie, lon Moldoveanu de latină... Le-am prețuit sacrifi- 
ciul şi dăruirea cunoştinţelor lor profunde, dar şi în 


răspăr cu dogma stalinistă. Cristescu ne spunea, cu 


trimitere la revoluția bolșevică a lui Lenin, că revolu- 
ţie înseamnă organizare, dar şi prostie / prostime/ 
prostire. 

Vă amintiţi, cum să nu vă amintiți? În timpul lup- 
telor din capitală, s-a tras și cu gloanţe adevărate, și 
cu gloanţe oarbe. „De ce trag ăștia cu gloanțe de ma- 
nevră?” s-a mirat Bătrânu, sosit în lași de la scris, de 
la Mănăstirea Neamţ. 

Ploaia de gloanţe oarbe egal ploaia de minciuni a 
început cu „otrăvirea apelor”, urlată de Brateș, la TVR 
liberă. Tot marca Brateş sunt ştirile subiective, când 
ar trebui să fie obiective. „Minţiţi poporul cu televi- 
zorul” s-a strigat în pieţe contra informaţiei manipu- 
la(n)te. Generația Pro-incultură - apăs pe această 
constatare incultură, a fost pregătită de televiziune. 
Oare ce misie primise Andrei Gheorghe, când intra în 
emisie (la Radio Bucureşti), zicând: „Salutare, na- 
ţiune! Sunt Andrei Gheorghe și am venit să vă spun 
că sunteți proşti”? Şi a tot repetat-o, mândru nevoie 


mare („Eu sunt slav!”), într-un interviu recent. Doar 
e ridicol să fii mândru de ce eşti: român. la să fii grec, 
evreu, rus, albanez, chinez... Şi-i răspund lui Andrei 
Pleşu: grecul I.L. Caragiale a fost un grec atât de 
român; evreul Nicu Steinhardt a fost un evreu atât de 
român... 

Omul văzător nu gândeşte, doar vorbeşte. De pe 
varii canale TV bat toate vânturile rele: stricarea lim- 


bii (conjugăm ca Vanghelie, declinăm ca Grapini şi 

tăcem ca lohannis, pozat la Masa tăcerii pe unul din- 
tre scaune), indiferența față de cultură, exhibiția... 

Overdoza de prostire ni se oferă în dezbateri, des- 
pre orice, oricât, oricum, tocşoul fiind un fel de drog 
de omorât timpul. Să fie succesul de public, ratingul 
garantat de mediocritate? 

Şi hop, teleastul Andrei Gheorghe, cu nepolite- 
țea-n sânge şi cu teorica: „E sfidător să vrem o televi- 
ziune care să educe un popor”. Menirea ei? Să taie 
iarbă la câini, pesemne. Divertisment ieftin, manele 
cu Domnul Minune și cu Domnul Vijelie, reclame la 
Tampax (Libresse se confundă cu Librex; mondenii 
fac jocuri de cuvinte neroade, dacă spun, pentru 
Gaudeamus, Gaudeanus). Doar n-or să fie bieţii teles- 
pectatori obosiţi de Profesioniştii (emisiunea, difu- 
zată în miez de noapte, a dispărut, au rămas reluările 
best of; despre Mircea Eliade ne vorbeşte doamna 
Tatoiu) sau oripilați de Memorialul durerii. Ororile 
pușcăriilor comuniste nu-s... estetice. Ce nevoie am 
avea să comemorăm victimele dezastrului comunist? 
Să le măturăm sub covorul istoriei? Noi așteptăm me- 
tanoia (căința) torționarilor? N-o să se întâmple. O 
ştiristă accentua greşit: victime, aşadar vrem să uităm 
şi vocabula victimă. 

În prefața lui la prima ediţie a romanului Ora 25 
de Constantin Virgil Gheorghiu (acum apărut la Ratio 
et Revelatio, Publishing House, 2016, o editură care 
se respectă, respectându-şi cititorii), Gabriel Marcel 
scria că nu atât de uitare e vorba, ci de „un dresaj 
monstruos pentru care uitarea nu este decât una din- 
tre consecinţe”. 

Salvarea ar fi ca, scumpindu-se toate, plata abo- 
namentului TV să devină un lux pe care să nu ni-l mai 


permitem. Am scăpa de golăneala agresivă, de „nifi- 


lism”, de „vedetele” recomandând o carte „uşoară”, pe 
post de terapie antidepresivă. Nu-i ușor, e greu să ci- 
teşti. Una-i terapia prin shoping și alta prin lectură. 
De model paideic auzise „vedeta” cu pricina? Eu, una, 
sunt o norocoasă: ocolesc cărțile uşoare, multe, care 
zădărnicesc prilejul de a citi ceva bun, important și 
mă îndrept spre lecturi grele, dificile. 

Niciodată, dragă Alui, n-am întâlnit un savant, un 
erudit lipsit de bună-voinţă pentru poporul lui, pen- 
tru cultura poporului său. Exemplaritatea modelelor 
e clară și din acest punct de vedere. Peter Ackroyd 
vorbea, într-o conferință din '96, despre Caracterul 
englez al literaturii engleze. Noi de ce ne ferim să vor- 
bim despre caracterul românesc al literaturii ro- 
mâne? În '78, Noica era ars de lorgu lordan și de 
Radu Florian, tătânele lui Alexandru, pentru Senti- 
mentul românesc al fiinţei. 

Tipul noician de paidee a fost, postsocialist, ținta 
a tot soiul de ironii, filosoful fiind demonetizat (poli- 
fonic) ca guru, căpitan legionar şi alte alea, în emisiu- 
nile lui Iosif Sava. De revăzut: în Domiciliul 
Obligatoriu, la Câmpulung Muscel, Noica era anturat 
de nelegionari ca Al. Paleologu. 

„E un reziduu proletcultist acuza asta de legiona- 
rism, Magda”, mi-a spus Petru. Modificarea hărții va- 
lorilor i se părea un plan de profanare: „Asta e 
antiselecţie, nu selecție”. O afirma și Leo Butnaru, 
într-un interviu din „Antares”: „La noi s-a jucat un fel 
de hora dezunirii, și nu hora unirii”. 

Am mai spus-o: centrismul dă echilibru, ba chiar 
încerc să fiu de centru... extrem, ca Radu Cosaşu. Nu 
fac parte nici din tabăra revizioniștilor, nici din cea 
antirevizionistă, însă aş prefera cuvântul re-vizitare. 


Şi-i dau dreptate lui Mircea Platon („Contemporanul” 

de august, 2016), când susține că nu poate fi vorba 
de „pustiul spiritual al exilului”, unde n-ar crește 
nimic (sintagma Sandei Stolojan), nici de „Siberia spi- 
ritului” (sintagma lui I.P. Culianu), convins că după 
război n-ar fi existat în România „o cultură organică”. 
Numai „găunozitate”. 

Mircea Cărtărescu crede și spune că Levantul a 
aşezat „o lespede de neridicat asupra perimatei şi 
obositei poezii româneşti”. Dar ştiţi ceva? Din Geor- 
gica a XI-a, cel mai bun vers (neghilimetat, tehnica 
unor optzecişti) este te uită cum ninge decembre; în 
a IV-a, așa e jocul/ arză-l-ar focul, tot fără ghilimele. 
Ironia sorții? E respins de cei mai tineri decât el și în 
termeni mult mai radicali. Dacă Mircea Cărtărescu a 
fost gata să îngroape cu o carte poezia românească, 
ceilalți se vor groparii lui. Şi tot aşa: douămiiștii sunt 
intoleranţi cu înaintașii, pe măsura toleranței față de 
ei înșiși. 

Cum a încercat „Dilema” să se revolte contra ste- 
reotipiilor encomiastice ale eminescologilor, contra 
festivismului tâmp, contra comentariului banal? Po- 


menind de ploșnița de pe guler şi de părul de pe pi- 


cioare? Numindu-l, în derâdere, Titi şi propunând să 
tragem fermoarul peste acest „geniu fals”? Decretând 
statuia goală pe dinăuntru? Măcar Grama căuta ceea 
ce credea el că ar fi stângăcii, agramatisme..., deşi 
până şi anacolutul eminesc este genial. 

Cât despre Lucian Boia, istoricul de şcoală nouă 
vrea să des-facă „mitul Eminescu”, făcut de exegeți ra- 
finați, cu ştiinţă de carte. Afirmă L. Boia, strâmbând 
buzele, că Eminescu „e bun de toate” şi că „foloseşte 
tuturor ideologiilor”. Şi-i vinovat pentru asta? Tot 
Boia: „E atât de important în conştiinţa românească, 
încât fiecare încearcă să se justifice şi să se legitimeze 
cu Eminescu” Și, ce-i rău? N-o fac nemţii prin Goethe, 
englezii prin Shakespeare, rușii prin doi titani, Tolstoi 
şi Dosto...? 

Am trecut prin „aculturația totalitară”, cum o 
numea cineva cu obidă, și ca elevă, și ca studentă. 


Petru le spunea „aculturnici”. Partidul unic gestiona 

TEXTE 


patrimoniul, îl gospodărea şi repartiza autori gata 
tranşaţi; se dădea ceva Eminescu (gât), ceva Caragiale 
(carcasă), dar numai ca „demascatori ai racilelor bur- 
gheziei”. Mai scăpau ceva „tacâmuri” din Bacovia, din 
Philippide, din Adrian Maniu... „Moștenirea literară” 
condamna și ucidea, apoi dezhuma morţii. Fireşte, 
morți ca Maiorescu, Lovinescu, lorga, Blaga... Şi noi, 
acum, ce facem? Călcăm totul în picioare şi o luăm de 
la capăt cu dez-moștenirile. Criticăm Doina lui 
Eminescu în termeni ca izolaționism, xenofobie, an- 
tieuropenitate, incorectitudine politică. Şi câte cără- 
mizi nu se aruncă în „trogloditul”, în „extremistul” 
Eminescu, de parcă nebunul din grădina lui Şuţu s-ar 
fi multiplicat. Vânăm teme și teorii deșucheate, bio- 
grafeme deocheate la Cioran şi la Eliade; afirmăm fără 
păs că Noica „nu a fost model cultural” (doar ucenicii 
lui, ai Şcolii de la Păltiniș, sunt); că Nae lonescu „nua 
fost niciodată un astfel de model” (dar a fost pentru 
Eliade, care-l considera „cel mai ascuţit dialectician 
al Universităţii”, pentru Mihai Şora, care nu-l tratează 
ca hoț de buzunare intelectuale). Contestăm valorile 
spiritului ca într-un joc de-a alba-neagra. O fi uşor să 
treci de la logică matematică la filosofie? la să încerce 
s-o facă detractorii lui Anton Dumitriu, care-i spun 
marelui umanist „Pa, Toni!” Şi mai e acuza de funda- 


mentalism, de care „se bucură” Stăniloae, Crainic, 
Voiculescu... 

Petru Ursache a avut o opțiune sigură, nedilema- 
tică pentru tradiţie. Partidul unic şi-a propus distru- 
gerea ei, a dat (spus în limbă lemnoasă) „o lovitură 
nimicitoare” tradiției culturale. Şi, acum ce facem? 
Afirmăm - corect politic! — că valorile noastre neîn- 
doielnice ar fi compromise de... naționalism? 


Petru a fost un cărturar curat sufletește, dar în de- 

licateţea lui era, cum ar spune Cioran, neîndurător. 
„Delicateţe neîndurătoare”. Putea să-i prăfuiască ele- 
gant, zâmbind, pe detractori, dar distrugerea repere- 
lor etice şi estetice l-a asprit în polemice. „Criteriile 
de valorizare au fost pulverizate, Magda. E babilo- 
nie!”. Aşa și este. „Cetățuia GDS”, cum i-a spus 
Gheorghe Grigurcu, a tot operat pe sărite revizuiri 
peste revizuiri, iar discriminările s-au făcut tot pe să- 
rite. Doar grupul a fost fondat de profetologul (mai 
exact, profitologul) Silviu Brucan şi de Pavel 
Câmpeanu, coleg de Doftană cu Ceauşescu și fost ad- 
junct al Ghizelei Vass, la secția internațională CC a 
propagandei comuniste. Ce-i mai trist e că scuza „s-a 
distanțat ideologic” se aplică numai unora. Oare 
Crohmălniceanu, Ornea și Cornea, Pavel Apostol, 
Popescu-Dumnezeu au toate drepturile, inclusiv 
acela de a greşi („omenește”), iar Noica nu, Eliade nu; 
Blaga nu, că a trimis un memoriu la CC, după ce a fost 
scos din Universitatea clujeană cu portarul. 

Şi ce indulgenţe și-o fi cumpărat vigilenta și in- 
transigenta poetă comunistă Nina Cassian, dacă ICR 
(perioada H.-R. Patapievici) a manageriat-o contra 
unor sume colosale? Nici măcar nu s-a distanțat de 
doctrină. Reconsiderată, și-a făcut loc la B1, să ne 
anunţe: „mai am de iubit”. Cei alungaţi în exil de ne- 
dreptățile sistemului comunist au fost ocoliţi de mo- 
deratorii și de moderatoarele de emisiuni cultu- 
ralizatoare (care numai culturalizatoare nu sunt), în 
eroare de pronunție și-n oroare de valorizare corectă. 

E disculpat Oscar Lemnaru care l-a fugărit din 
ţară pe Eliade; Marcel Breslașu, care i-a fugărit pe 
Vintilă Horia, pe Paul Sterian, pe Horia Stamatu... 
Măcar de s-ar găsi un biograf al poetului Horia 
Stamatu (1912-1989), în exil din 1941. 

În opinia mea, trebuie să scoţi în prim plan esen- 
țialul şi să nuanţezi, echilibrat în contestări: Nicoleta 
Sălcudeanu punea corect, în 2013, întrebarea: „de ce 
revizuirea a alunecat în revizionism?” (v. Revizuire și 
revizionism în literatura postcomunistă, Editura Mu- 
zeului Naţional al Literaturii Române, s.a.). 

Nu, chiar atât de naivi n-am fost Petru şi cu mine 
să credem că după acel Decembrie vom intra într-un 
paradis al competenţei profesionale și al valorizării 
normale, conform criteriilor ferme. Dar nu ne-am aș- 
teptat să prolifereze atâta o dihanie care figurează în 
bestiarii sub numele de Bonachus, dragonul-monstru 
care-şi elimină excrementele așa fel că dau foc la tot 
ce ating. Scara de valori a cam fost dată peste cap. 
Campania contra Eliade, care trebuia demitizat și dat 
de ruşine (de madam' Lavastine și de Dubuisson) 
pentru că ar fi fost prototalitar, pentru că „legitima 
regimul Ceauşescu pe latura națională şi umanistă” 
etc. etc. Să-l promovezi e rău, rău, rău! Ceea ce mi-a 
amintit de Mihnea Gheorghiu care, în noiembrie '44, 
striga: trădătorii să dea seama în fața poporului de 
înalta lor trădare”. Pentru el, Cioran și Eliade erau tră- 
dătorii numerele 1 şi 2, dar se manifesta mai blând 
decât cei puşi pe culturocid (mulțumesc, Ştefan 
Arteni!), după '89. 

Spre sfârşitul anilor '80, am depus la „Junimea” 
antologia Meșterul Manole. Studii de etnografie şi de 
etnologie. A fost respinsă, numele Eliade era interzis. 
După '89, un tiraj a fost topit de un efemer director 
al aceleiași edituri, N. Creţu. | se indicase, cum se vede 
treaba, că Eliade era reacționar. Intrăm iarăși în anor- 
malitate? 

Dvs., Adrian Alui Gheorghe, reluați spusa lui 


N. lorga: „Nu inteligenţele ne lipsesc, ci caracterele”. 


Eu nu pot fi relaxată faţă de trecut. Nu-i judec pe cei 
torturați în închisori politice comuniste, dacă au avut 
de-a face cu Securitatea, dar admir caracterele pure: 
pe monahul de la Rohia, care n-a dat note informative 
ca boierul Al. Paleologu. De aceea l-aş numi, ca model 
decisiv pentru mine, pe V. Voiculescu. De ce se vor- 
beşte prea puţin despre viața lui? Pentru că e o che- 
noză? Şi-a asumat voluntar suferința, moartea în chin, 
ca să-și păstreze principiile şi să nu cedeze diriguito- 
rilor comuniști. Voiculescu e un misionar al pregătirii 
cultural-religioase. Din acest motiv o fi minimalizat 
martirajul său? Că a găsit puterea să moară întru 


Hristos? Biografia sa ar trebui pusă sub ochii fiecărui 


elev. Ca plantă de leac. Pe 14 octombrie, mi s-a acor- 
dat, la Concursul de creaţie „Vasile Voiculescu”, Marele 
Premiu (88 de contracandidați din 21 de judeţe și din 
București). A fost cel mai mare dar al toamnei. 

V-aș mai spune că, aşa cum toaletează edilii 
laşului teii şi castanii până se usucă, așa se toaletează 
şi istoria literaturii. Avem, după enumerarea lui 
Adrian Dinu Rachieru, tot felul de istorii literare: is- 


toria „de azi pe mâine”, „istoria exactă”, „istoria re- 


centă”, istoria „scurtă”, istoria „critică, dar și 


„alternativă”. Mai toate subiective, din care lipsesc 
scriitori importanți. O istorie literară n-are voie să-l 
placheze pe X, pentru a-i micșora spațiul literar lui Y, 
ca să câştige, în accepţie caragialescă, „al nostru”, al 
grupului. Oare este riscul personal al autorului de is- 
torie literară? Eu cred că e riscant pentru însăşi lite- 
ratura română. Da, societatea noastră e într-o criză a 
modelelor. Or, criza modelelor duce direct la criza 


culturii. 

PROIECTUL ANOTIMPULUI 


Amelia GHEORGHIŢĂ 


HUBRICA: regenerare urbană prin comunități creative 


Prim proiect de acest gen din laşi, HUBRICA este 
un hub creativ ce are sediul în atelierele de proiectare 
ale fostei fabrici Moldomobila. La doar câteva luni de 
la formare, proiectul deja înseamnă o comunitate pu- 
ternică formată din creatori (artişti, arhitecţi, cerce- 
tători ITC, designers, makers) care doresc să 
exploreze formule de lucru colaborative, bazate pe 
antreprenoriat. Proiectul s-a născut din nevoia de 
asociere sinergetică între specialişti din diverse do- 
menii şi consolidarea comunităţii creativilor din Iaşi 
şi, în acelaşi timp, revalorizarea unui spaţiu urban de- 
preciat şi marginal, cu o bogată moştenire comunistă. 
Deşi e un concept abia lansat la lași, Hubrica a reuşit 
deja să deplaseze accentul dinspre boom-ul artificial, 
centralizat şi supraevaluat, atât de specific oraşului 
Iaşi, către o zonă industrială lucrativă, regenerată 
prin crearea de spaţii comune de lucru. HUBRICA, a 
cărui nume vine de la asocierea dintre cuvintele 


„hub” şi „fabrica”, a reuşit să stabilească un trend po- 


zitiv în oraş. Exemplul acestei comunităţi i-a inspirat 
şi pe alţi creativi din laşi. Astfel, în aria plină, fizic, de 
amintiri din era industrială comunistă va funcționa 
în curând un teatru independent. Şi din ce în ce mai 


i mute munca 


mulţi artişti şi creatori ieşeni vor să 


în zona industrială, în noul centru creativ al oraşului. 

Momentan, în spaţiul HUBRICA activează artişti 
şi creatori ieşeni din domenii multiple: arhitectură, 
electronică şi automatică, pictură, design de produs, 


kraft, papetărie, cosmetică, tâmplărie, sculptură, pro- 


totipare digitală, street art, foto-video. Prin amena- 
jarea spaţiului comun polivalent, HUBRICA s-a des- 
chis către publicul larg prin ateliere şi workshop-uri 
pe domeniile în care au expertiză membrii fondatori 


ai hub-ului. În plus, spaţiul comun este destinat dez- 


voltării de proiecte şi evenimente neconvenţionale 
(piese de teatru, expoziţii, proiecţii de film, dezbateri 
etc.), cercetării şi inovației în sectoarele creative şi nu 
numai. HUBRICA are toate şansele să devină cea mai 


puternică voce a oraşului laşi în rândul comunităţilor 


creative din ţară şi din străinătate. A reuşit deja să 


răspundă la o nevoie a ieşenilor: aceea de a se inter- 
conecta şi de a dezvolta proiecte competitive. 
„Potenţialul creativ are nevoie de încurajare concretă 
şi susținută, într-un hub care să accelereze educaţia 
practică a creatorilor locali şi subcontractarea de lu- 
crări locale producătorilor. La Iaşi, acest hub este HU- 
BRICA,, spun iniţiatorii proiectului. Le puteţi urmări 


activitatea pe pagina de Facebook a proiectului. 

DOCUMENTUL REGĂSIT 


Haricleu Darcle& către Cezar Petrescu 


Hariclea Darcle€ (Hariclea Haricli) s-a născut la 
10 iunie 1860 la Brăila, într-o familie cu rădăcini 
greceşti. Mama Haricleei Darcl&e, Maria Haricli, năs- 
cută Aslan, descindea din familia domnitoare a 
Mavrocordaţilor şi păstra în totalitate amprenta ori- 
ginilor ei nobile, iar tatăl, on Haricli, a fost mare pro- 
prietar în Teleorman. În istoria muzicii, ea rămâne 
prin impactul extraordinar pe care l-a avut asupra 
compozitorilor contemporani. Treisprezece opere au 
fost scrise pentru vocea ei, fiind interpretate de ea cu 
un enorm succes de public. Tosca de Giacomo 
Puccini, La Wally de Alfredo Catalani şi Iris de Pietro 
Mascagni au intrat în patrimoniul mondial al culturii. 
A murit la 12 ianuarie 1939 la Bucureşti. 

Scrisoarea regăsită face parte din patrimoniul 
Muzeului Naţional al Literaturii Române Iaşi şi este 


un document care ne confirmă că „Măiastra pasăre 


de basm” şi-a trăit ultimii ani în suferinţă şi sărăcie. 
Scrisoarea, datată 15 octombrie 1938, a fost expe- 
diată cu un an înainte de moarte de la Sanatoriul 


Filantropia. 


Corina M. lrimiţă 


Oana Melinte 

Sanatoriul 
Filantropia 


Bucureşti, 15 octombrie 1938 


Stimate Domnule Cezar Petrescu 

Sunt 6 luni de când am avut plăcerea vizitei dum- 
neavoastră (18 iunie). 

Vorbind atunci de multe şi între altele despre me- 
moriile mele, dvs. în mod spontan vă luaseţi obii- 
gațiunea de a obține de la guvern o pensie pentru 
mine, pensie pe care am pretenția de a o merita! 

Aveam deplină încredere că prin autoritatea dum- 
neavoastră fie ca mare scriitor, fie ca director al zia- 
rului guvernului, veţi fi putut realiza cât mi-aţi promis, 
mai ales ca venind din propria dumneavoastră 
inițiativă. 

După atâta timp, nemaivăzând nici pe dumnealui 
Carandino, constat că v-aţi dezinteresat cu totul de 
ceea ce pentru mine însemna liniștea de care am atâta 
nevoie! 

Dacă aş fi prevăzut acest rezultat nul, pretențiile 
mele ar fi fost cu totul ahkfel şi nu mulțumindu-mă 
numai cu despăgubirea permanenței mele în Bucureşti 
pe tot timpul colaborării mele cu dumnealui Carandino, 
timp care a durat de la 16 iunie la 13 august inclusiv, 
tocmai în toiul căldurilor caniculare şi sacrificată în- 
tr-o mică cameră de hotel, pe când atunci puteam să 
stau la Cotnari, la aer curat și fără cheltuieli de lo- 
cuință şi de restaurant. 

Să nu credeți, domnule Petrescu, că avansez acum 
noi pretenţii, dar aflându-mă bolnavă de atâtea luni şi 
acum internată În acest sanatoriu, vă rog ca cel puţin 


să daţi ordin să mi se completeze suma diurnelor. 


Am primit de la ziar 20.000 lei care corespund la 


40 de zile. Însă socotind chiar numai de la 22 iunie ziua 


i trimis cel dintâi acont şi până la 12 au- 
gust inclusiv, adică cu totul 52 de zile, sunt 26.000 lei 
scăzând 20.000 primite, mi se cuvin 6.000 lei respectiv 
la 500 lei pe zi precum ați convenit cu fiul meu. 

De mai multe ori s-a vorbit cu domnul Carandino 
despre aceasta, dar domnia sa în fiecare dată spunea 
că chestiunea pensiei s-ar fi realizat în 20 de zile, ma- 
ximum o lună, astfel că nu am crezut oportun să însist 
asupra diferenței dar, vă rog, să aveţi în vedere că au 
trecut 6 luni şi domnul Carandino niciodată nu a reușit 
să fie primit de domnul ministru Armand Călinescu. 

Vă reiterez rugămintea să daţi ordin de plată pen- 
tru cele 6.000 lei și, în această aşteptare, mulțumin- 


du-vă, vă trimit distinsele mele salutări. 


Haricleg Darcle€ 


PS. Regret, şi vă mai răpesc câteva minute din 
prețiosul dumneavoastră timp, însă nu vă pot ascunde 
câtă mâhnire am în suflet văzând această indiferență 


a guvernului către mine! 


Za lua 
ae La 
ela. Pnnadeea, Pa 

Emina CĂPĂLNASAN 


Ce mai e în trend? 


„Limba literară nu e imuabilă şi evoluează, în 
mare măsură, prin acceptarea (...) unora dintre aba- 
teri” (Guţu Romalo.a:532). 

De asemenea, existența unor probleme „care cu- 
nosc controverse în literatura de specialitate” 
(Avram:114) susține că cercetarea lingvistică este re- 
zultatul a ceea ce a fost numit „curiozitate lingvistică” 
(Ibidem:115), nu al reformulării unor principii neve- 
rificate de cercetătorul însuşi. 

Având în vedere aceste lucruri, se mai poate vorbi 
de ştiinţa limbii ca despre un sistem cu limite clar 
descrise sau, mai degrabă, ca despre un ansamblu în 
care inovația - termen lipsit de o tentă depreciativă 
- face posibilă o discuţie despre nuanțe, graniţe ce 
pot fi transgresate, intuiţie intelectuală? Dacă se ope- 
rează o distincţie între inovaţie şi greșeală, dacă se 
(..) 


înțelegătoare a lingvistului, cunoscător al întregului 


vorbeşte despre „atitudinea prudent 
sistem al limbii” (Niculescu: 343-344), dacă manifes- 
tarea unui „purism intransigent” (/bidem:348) este 
subiectul unor lupte de idei, se mai poate vorbi de 
formule împământenite, de reguli absurde şi inutile? 
Răspunsul aproape că nu necesită a fi formulat dacă 
percepem fenomenul de acceptare a unor cuvinte de 
proveniență străină ca fiind o parte componentă a 
unui sistem deschis, în continuă şi intensă evoluţie. 
Caracterul dinamic (Bidu-Vrănceanu:39) al limbii 
este dat de „abateri, inovaţii care se îndepărtează şi 


contrazic organizarea lingvistică existentă la un mo- 


ment dat” (Guţu Romalo.b:42). Dacă admitem faptul 
că limba trebuie să se schimbe nu înseamnă că accep- 
tăm toate schimbările. Considerăm, aşadar, că a da 
unui discurs un caracter voit neologic sau a acorda 
unor cuvinte calitatea de a fi omniprezente şi omni- 
potente (de exemplu: vis cool, cană cool, freză cool, 
persoană cool, citat cool, font! cool? etc.) nu este 
decât o dovadă de „originalitate” artificială. Un argu- 
ment în favoarea caracterului permisiv? al normei lin- 
gvistice este pluralitatea răspunsurilor la întrebarea: 
Ce termeni acceptăm, ce termeni adoptăm şi ce ter- 
meni adaptăm? Formularea unui răspuns se 
învârteşte în jurul acceptării sau respingerii unor ter- 
meni precum posibil, tolerat, acceptat, oficial, 

Canalizând discuţia spre un caz particular, ne vom 
îndrepta atenția asupra cuvintelor: trend, bomber, 
top, pulover, sveter, trenci, pentru a arăta că „limba ro- 
mână este dinamică şi deschisă schimbărilor, ceea ce 
implică (...) o mobilitate mare a vocabularului [subl. 
aut.]” [Bidu-Vrănceanu (coord.):7]. Dintre factorii 
care contribuie la alimentarea caracterului dinamic 
al lexicului reținem: „introducerea unor cuvinte noi 
[subl. aut.] [şi - n.n. E.C.] dezvoltarea unor sensuri ne- 
cunoscute [subl. aut.] înainte” (Ibidem). 

De multe ori, asistăm obiectiv la formulări de 
tipul: Un sfârșit de săptămână plăcut!; Caut un loc de 
muncă cu jumătate de normă., poate din dorința de a 
păstra trecutul în prezent, de dragul unei nostalgii 


calde şi născătoare de... nimic. Desigur că nu trebuie 

să vorbim engleză într-un background cultural 
profund românesc, aşteptând un feedback pozitiv, dar 
parcă nici fundal cultural nu sună bine; să nu mai vor- 
bim de un context în care aşteptăm conexiuni inverse. 

Lumea modei este, prin ea însăşi, un sistem des- 
chis, atât de deschis încât devine, uneori, închis, ter- 
menii preluaţi şi retrimiși publicului nespecialist 
fiind, nu de puţine ori, eclectici, netransparenți, un 
fel de dead-end la nivel lingvistic şi comunicațional. 
Tocmai de aceea, considerăm necesară lămurirea 
unor astfel de dulcegării, luate cu împrumut, ale 
societății actuale. 

Dacă vorbim /citim/scriem despre modă, inevita- 
bil facem cunoştinţă cu întrebarea: Ce e în trend? Desi- 
gur că nu e interesant să ştim ce se poartă sau ce mai 
e nou; e desuet/perimat/vidat de modernism şi de 
fashion, pur şi simplu nu € în... trend. Învelișul sonor 
trădează fără prea multe semne de neliniște originea 
cuvântului: engleză, sinonim cu tendință. Cât despre 
vechimea acestuia în limbă, e bine să reținem că a fost 
înregistrat înainte ca preocuparea pentru look să fie 
vreun fenomen generalizat. Termen economic inițial, 
a fost articol de dicționar încă din anul 1986 (www.dex 
online.ro, s.v. trend, DN). Prin urmare, nici el nu mai e 
atât de în tendinţe, deşi continuă să atragă atenția. Fi- 
nalul cuvântului nu prezintă diferenţe între scriere şi 
pronunțare, articolul şi desinenţa de plural ataşându- 
se bazei: trendul, pl. trenduri. Cu toate acestea, cratima 
plasată conştiincios continuă să-l plaseze în rândul cu- 
vintelor străine, de neatins cu morfeme româneşti: 
„Trend-ul ciudat adoptat de atleții de la Olimpiada de 
la Rio” (www.csid.ro); „Nu sunt la curent cu ulti- 
mele trend-uri în politică.” (www.adevarul.ro). 

Dacă lexemul trend pare transparent semantic vor- 


bind (să sperăm că, în viitor, și la nivel de grafie), nu 


același lucru se poate spune despre cuvântul bomber: 
„Bomberul satinat este ideal pentru serile reci de la 
malul mării.” (www.andreearaicu.ro). Dacă nu am fi 
făcut asocierea în chip naiv cu bombă, bombeu, bom- 
bat, cu siguranţă ar fi fost greu de tradus ce fel (de ja- 
chetă) este. Nefiind prezent în dicționare, 
confirmarea a venit via... imagini. Prin urmare, 
putem spune că acest năstrușşnic englezism ascunde 
o astfel de realitate: un tip de jachetă, subțire, 
depăşind puțin linia taliei, finalizat printr-o bandă 
elastică, de dimensiuni fluctuante. În final, asocierea 
cu ceea ce deja ştiam nu a făcut decât să ne înscrie în 
rândul celor care nu resping intruziunile străine, prin 
simplul argument că există şi la noi un cuvânt potri- 
vit. În acest caz, jacheta nu e tocmai suficientă. 

Desigur că pe sub un bomber purtăm un top; care 
nu-i nici tricou, nici maiou! Dicţionarele nu ne ajută 
prea mult nici aici, însă asocierea cu un cuvânt exis- 
tent deja (top „parte superioară” — www.dexonline.ro, 
s.v, NODEX) face ca lucrurile să nu fie chiar atât de 
noi pe cerul cuvintelor potrivite. Şi în această situație, 
e important să atragem atenția asupra grafiei: topul, 
topuri, şi nu *top-ul, *top-uri. 

De la serile de vară, trecem la zilele de toamnă 
când purtăm, inevitabil, pulover, sveter, trenci. Pe cât 
de discutabilă e modalitatea de pronunţate, pe atât 
de problematică e transpunerea pe hârtie, mai ales 
că dicționarele nu prea se pun de acord în privința 
trendului (DEX: pulover/pulovăr; DN, DOOM3: pu- 
lover, pl. pulovere). Fiind vorba de interesul pentru 
formă, DOOM3 e cel care stabileşte direcția într-ale 
scrisului, fără a oferi însă lămuriri asupra 
pronunțării. Urmărindu-i statutului în mediul online, 
nu putem să nu observăm preocuparea pentru elimi- 


narea unor variante precum: plover, plovăr etc.: Cum 

este corect - plover, plovăr, pulovăr sau pulover? 
(www.avantulliber.ro); pulovăr | Ştii să scrii? 
(www,scri.ro); Cum este corect — plover, plovăr, pu- 
lovăr sau pulover? (www.destepti.ro). 

Rămânând în sfera tricotajelor, sinonim cu pu- 
lover este cuvântul sveter, pl. svetere. Nici în această 
situație nu vorbim de variante corecte, folosirea sve- 
tărului fiind nepotrivită oricărei combinații vesti- 
mentare şi lingvistice. 

Cum mereu poate fi găsită calea uşoară, există va- 
rianta flanel, pe care am îndrăzni să o percepem ca 
fiind dialectală sau având un aer uşor desuet - argu- 
ment în acest sens fiind absenţa din DOOM). 

Din dorința de a încheia articolul la toți nasturii, 
considerăm un must-have oprirea asupra trenciului. 
E evident că balonzaidul a ieşit, dacă nu din modă, 
măcar din uz. Deşi DOOM> îi alocă un articol de 
dicționar, paginile dedicate modei nu sunt preocu- 
pate de diacronie, ci de sincronizarea cu spiritul ves- 
tic. Cu toate acestea, rămân în desuetudine, păstrând 
cratima între baza englezească, (ne)adaptată, şi arti- 
colul autohton: „Trench-ul, must-have-ul toamnei” 
(www.unica.ro), „7 moduri neconvenționale de a 
purta trench-ul toamna asta” (www.one.ro); „Cum 


purtam trench-ul de vară” (www.fashiondays.ro); 
„Trenci-ul clasic” (www.andreearaicu.ro); „Trenci-ul 
este formula magică.” (www.femei-elegante.ro) 

Scriem după cum spunem: trenci (www.dexon- 
line.ro, s.v, DOOM), îl articulăm precum orice alt cu- 
vânt de-al nostru încadrat neutrelor: trenciul (v. 
taxiul, meciul) şi îl numărăm prin adăugarea 
desinenței -uri: trenciuri. 

În concluzie, ne declarăm adepți ai împrumuturi- 
lor întrucât acestea sunt în acord cu realitatea extra- 


lingvistică, dar suntem refractari în a accepta termeni 


a căror prezenţă în limbă se justifică exclusiv datorită 
uzului. Trebuie să fim selectivi, operând cu nuanţe se- 
mantice: a adapta — a adopta — a accepta şi să acor- 
dăm atenţie suficientă şi vechiului, şi noului, fără a 
uita de răsfoitul paginilor de dicționar, fie ele (şi) on- 


line. 

FILIT 2016. ECOURI... 


Anca GOJA 


FILIT 4 
s-a deschis cu o impresionantă expoziție 
de grafică dedicată mișcării Dada 


Festivalul Internaţional de Literatură şi Traducere 
de la Iaşi, ajuns la ediţia a IV-a, a debutat în forță cu o 
expoziţie de artă plastică, cuprinzând ilustrații ale 
unor poeme de Tristan Tzara din colecţia lui Thomas 
Emmerling. Acelaşi Thomas Emmerlig care, în urmă 
cu doi ani, oferea posibilitatea vernisării în cadrul 
FILIT a unei expoziţii de gravură de Rembrandt, pe 
teme biblice. De data aceasta, o expoziție dedicată 
mișcării Dada, care celebrează libertatea, revolta, 
simțind nevoia de a zgudui bunul simț şi sistemul de 
reguli bine instaurat al societății. 

Expoziţia, organizată de Muzeul Naţional al 
Literaturii Române laşi şi Asociația „Patrimoniu pen- 
tru comunitate” laşi, se intitulează „100 ani de Dada 
- Tristan Tzara ilustrat de Picasso, Matisse, Arp şi 
Masson”. Este o ocazie nesperată pentru iubitorii de 
artă din laşi, dar şi sosiți din colțuri îndepărtate ale 
ţării, de a privi şi admira „pe viu” lucrările delicate, 
reduse la câteva linii ale lui Henri Matisse, litografiile 
care amintesc de desenele unor copii, semnate de 


Pablo Picasso, grafica esențializată, curgătoare a lui 


Hans Arp sau lucrările cu aglomerări de detalii ale lui 
Andre Masson. 

Dan Lungu, managerul FILIT și directorul Muzeului 
Naţional al Literaturii Române laşi, a declarat că a 
fost emoționat să se afle în fața unor asemenea lu- 
crări: „Când ajungi în câmpul magnetic al marilor 
maeştri nu poți să rămâi indiferent”. Apoi a adăugat: 
„Mă bucur că un festival de literatură începe cu un 
eveniment de artă, pentru că eu cred că de fapt spiri- 
tul FILIT e undeva deasupra şi încearcă să coaguleze 
toate energiile pozitive; sunt binevenite şi expozițiile 
de fotografie, şi cele de artă plastică şi, eventual, spec- 
tacolele de teatru, cum am avut în alți ani”. 

Tânăra artistă Alexandra Floarea a spus: „Sunt 
foarte entuziasmată de acest eveniment, pentru că 
nu doar că îmbogățește cultura laşului, dar şi 
înlesneşte relaționarea directă cu lucrările marilor 
artişti”, pe care de cele mai multe ori le putem admira 
doar în albumele de artă sau pe Internet. 

Mai detaliat a vorbit despre expoziţie prof. univ. 
dr. Atena Simionescu, rectorul Universității de Artă 
„George Enescu” laşi, care a oferit câteva detalii teh- 
nice despre modul în care au fost realizate lucrările. 
Am aflat, astfel, că litografiile lui Picasso sunt gravuri 
pe piatră calcaroasă, dar realizate în tehnică mixtă, 
artistul folosind, pe lângă cerneala litografică, şi cre- 


ionul. „Ca modalitate de abordare, să ne gândim la 

Dada ca la o reacție de libertate şi nonconformism 
față de societatea marcată de război, deşi Picasso în- 
totdeauna s-a manifestat cu o libertate extremă”, a 
arătat Atena Simionescu. Despre lucrările lui Matisse, 
ea a opinat că tehnica utilizată ar putea fi o peniță pe 
piatră, iar Hans Arp foloseşte un tipar înalt, fie cu 
lemn, fie cu linoleum. În ceea ce îl priveşte pe Masson, 
ucrările sale ar putea fi desene litografice, dar şi dese- 
ne pur şi simplu; „narațiunea compozițiilor sale este 
oarte bogată, aproape că am putea citi textele lui 
Tzara dacă am urmări cu atenţie detaliile desenelor”. 

Discuţiile au fost moderate de lulian Pruteanu, 
preşedinte al Asociaţiei „Patrimoniu pentru comuni- 
tate” laşi. De precizat faptul că expoziţia cuprinde şi 


cărțile lui Tzara ilustrate de aceşti patru maeştri. Ea 


poate fi vizitată până în data de 31 ianuarie 2017 la 


Muzeul „Vasile Pogor” din laşi. 


Seară Goncourt la FILIT 4 


- Cu aceeași ocazie, liceeni ieșeni au desemnat cea 
mai îndrăgită carte din 2015 — 

Ediţia a IV-a a Festivalului Internaţional de 
Literatură şi Traducere de la laşi acordă o atenție 
specială literaturii şi jurnalismului din spaţiul fran- 
cez, organizând întâlniri cu scriitori a căror valoare 
este deja recunoscută, dar şi cu ziarişti. Prima dintre 
aceste întâlniri a avut loc joi, 27 octombrie, la Teatrul 
Naţional laşi. A fost Seara Goncourt, adică un dialog 
cu Jean Rouaud, laureat al Premiului Goncourt în 
1990 şi Nicolas Cavaill&s, căruia i-a fost decernat Pre- 
miul Goncourt pentru nuvelă în anul 2014. Discuţia 


a fost moderată de Pascal Jourdana, un jurnalist cul- 


tural celebru în lumea franceză, şi a beneficiat de tra- 
ducerea Simonei Modreanu. 

FILIT ştie să şteargă barierele dintre scriitorii ro- 
mâni şi cei străini. Căci pentru cititori, barierele din- 
tre literatura română şi cele străine nu există, cărțile 
„noastre” şi „ale lor” se citesc cu la fel de multă plă- 
cere. lar pentru ca acest lucru să fie posibil, FILIT are 
un rol major, organizând cel mai important sistem de 
rezidenţe din Europa de Est, după cum ne-a informat 
Dan Lungu, managerul festivalului, în deschiderea 
serii. A fost o deschidere sobră, cu oficialități locale 
şi judeţene, cu promisiuni de mai bine, cu speranțe 
că se va ajunge din nou la performanța notabilă din 
anul 2014. În 2015 a urmat o ediţie-protest, iar cea 
de anul acesta a fost denumită o „ediţie de revenire”. 

În ceea ce priveşte discuţia pe tema Premiului 
Goncourt, se ştie că acesta este cel mai prestigios pre- 
miu literar francez, care se poate acorda unui scriitor 
o singură dată în viață. Evenimentul de la laşi a avut 
loc cu doar o săptămână înainte de acordarea Pre- 
miului Goncourt pentru anul 2016. Premiul se oferă 
pentru o carte, în cazurile de față fiind vorba despre 
Viaţa domnului Leguat, volumul care marchează de- 
butul literar al lui Nicolas Cavailles, apărut şi la noi, 
la Editura Humanitas, în anul 2015, în traducerea lui 
Emanoil Marcu, respectiv despre Câmpurile de 
onoare, de Jean Rouaud, tradus în limba română în 
anii 80 şi apărut la Editura Dacia. 

Nicolas Cavaillăs s-a născut în 1981, are un doc- 
torat în filologie şi este specialist în literatura fran- 
ceză a secolului XX. Este traducător din limba română 
şi a editat operele lui Cioran în Bibliotheque de la 


Pleiade (Gallimard, 2011). Este autorul mai multor 

eseuri de critică literară. Conduce Editura Hochroth 
- Paris, dedicată poeziei. A editat Levantul lui Mircea 
Cărtărescu. 

Jean Rouaud s-a născut în 1952. A urmat studii de 
filologie, apoi a lucrat puţin în presă. A avut mai 
multe meserii, printre care cea de librar şi de vânză- 
tor de ziare într-un chioşc. Câmpurile de onoare este 
primul său roman, care i-a adus Premiul Goncourt la 
vârsta de 38 de ani. Cartea deschide un ciclu de cinci 
romane. A mai scris eseuri, cântece, cărţi pentru ti- 
neret şi chiar benzi desenate. 

Nu se putea ca cei doi scriitori să nu fie întrebaţi 


ce impact are asupra unui scriitor un asemenea pre- 


miu prestigios şi ce schimbă el pentru scriitura 
însăşi. „Pentru scriitură a fost un avertisment în ceea 
ce privea a doua carte”, a început Jean Rouaud. 
„Există un lucru care nu e iertat în mediul literar: 
succesul. Dar la început vi se pare că toată lumea vă 
iubeşte şi vă vrea binele, şi de abia apoi vă daţi 
seama că aţi declanşat tot felul de frustrări şi amă- 
răciuni”. Nicolas Cavaill&s a răspuns: „Premiul pentru 
nuvelă are o expunere mediatică mai mică decât cel 
pentru roman, dar şi pentru mine, şi pentru editură 
a fost ceva neașteptat, nesperat, care i-a dat cărții o 
a doua viaţă şi i-a permis să ajungă la mai mulţi citi- 


tori. Mi-a fost greu să-mi văd cartea apărând, să văd 


Seara Goncourt. Teatrul Naţional din lași 
Simona Modreanu, Nicolas Cavaillăs, Jean Rouaud, Pascal Jourdana 

un obiect personal devenind unul exterior. În pri- 
mele luni, cartea nu prea a avut succes, apoi premiul 
a schimbat totul. În ceea ce priveşte efectul asupra 
scrierii, aveam o idee pentru o a doua carte, dar apoi 
am renunțat la ea, pentru că mă temeam să nu spun 
acelaşi lucru de două ori”. lar Jean Rouaud a comple- 
tat ideea efectului premiului asupra operei viitoare: 
„Prevăzusem un ciclu de trei volume. Deci ştiam ce 
să fac după Câmpuri de onoare. Dar spuneau despre 
mine că mi-am pus toată viața în primul roman, deci 
că nu voi mai scrie altul. Și am înțeles că nu mai 
aveam aceeaşi marjă de libertate. Nu mi se 
recunoștea statutul de scriitor. Trebuia neapărat să 
demonstrez că sunt scriitor. Mi s-a spus: «Dacă dați 
greş cu următoarea carte, sunteți terminat!». Cel 
de-al doilea roman, chiar şi fără Premiul Goncourt, 
ar fi avut aceeaşi temă, dar cu siguranţă nu l-aş fi 
scris în acelaşi fel”. 

S-a vorbit mult despre moartea romanului într-o 
Franță cu mândria rănită după experiența celui de- 
Al Doilea Război Mondial, despre moda unor fraze 
fără conţinut, care nu fac decât să se contemple pe 
sine, despre nevoia de a ne întoarce la poveste şi la 
personaje, despre cum să spui poveşti vechi cu o voce 
modernă şi aşa mai departe. 

În partea a doua a serii, a fost rândul liceenilor 
ieşeni să urce pe scenă. Un juriu format din 15 elevi 
de la 7 licee din laşi au acordat deja tradiționalul pre- 
miu pentru cea mai îndrăgită carte a anului prece- 
dent. Cele cinci cărți dintre care juriul a avut de ales 
au fost: Mierla neagră de Radu Țuculescu, Moartea 
lui Siegfried de Octavian Soviany, Șoseaua Virtuţii. 


Cartea Câinelui de Cristian Teodorescu, lar dimineața 


vor veni rușii de lulian Ciocan şi Istoria Regelui 
Gogoșar de Radu Aldulescu. Tinerii au optat pentru 
cartea lui Octavian Soviany, despre care au spus că „a 
reprezentat pentru noi o revelaţie”, că „răspunde 
multor întrebări ale tinerilor în legătură cu trecutul”. 
Octavian Soviany a declarat: „La orice mă gândeam 
când am scris această carte, dar nu la faptul că va fi 
pe placul liceenilor. Nu credeam că liceenii sunt 
interesați de o asemenea carte. În adolescenţă ne 
place să ne identificăm cu personajele cărților pe 
care le citim, iar personajele din romanul acesta nu 
prea sunt simpatice, nu prea ai cu cine să empatizezi 
acolo. Vreau să vă spun un singur lucru, că pentru 


mine acest premiu înseamnă cât un Nobel. Nimeni nu 


poate spune că juriul a fost manipulat. Mulţumesc 


mult, mult, mult”. 


Expoziţia „75 de ani de la apariția 
Istoriei literaturii române... 
a lui George Călinescu” 


În cadrul celei de-a IV-a ediţii a Festivalului 
Internațional de Literatură şi Traducere de la laşi a 
fost vernisată, la Muzeul „Mihai Eminescu”, expoziția 
„75 de ani de la apariţia Istoriei literaturii române... a 
lui George Călinescu”, care cuprinde file de manus- 
cris, dactilograme, scrisori (unele adresate lui lon 
Barbu), fotografii şi câteva volume. 

În 2016 se împlinesc 75 de ani de la apariţia ope- 
rei monumentale a lui George Călinescu, Istoria lite- 
raturii române de la origini până în prezent, 


eveniment marcat de Muzeul Naţional al Literaturii 


156 


ProEuropeana Clubul cărții digitale 


Române laşi încă din luna iunie, când au avut loc o 
expoziţie şi o conferință legată de activitatea şi per- 
sonalitatea criticului. În ceea ce privește noua 
expoziţie, „avem puse la dispoziția publicului expo- 
nate care pun în lumină personalitatea şi opera com- 
plexă şi completă a acestui mare cărturar român. Am 
insistat nu numai asupra Istoriei literaturii... care este 
într-adevăr impresionantă în mai multe ediţii ale 
sale, dar şi asupra operei sale de istoric şi de critic li- 
terar şi, bineînţeles, nu în ultimul rând de prozator. 
Toate exponatele sunt interesante, sunt originale şi 
sperăm să suscite atenția publicului”, a precizat cu- 
ratorul expoziţiei, muzeograful Corina Negură. 

O parte importantă a exponatelor aparține 
colecţiei particulare a prof. dr. Nicolae Scurtu din 
Bucureşti, care a fost prezent la vernisaj. „Datorită 
unei înțelegeri cu domnul director Dan Lungu, de un 
an colaborez intens cu această instituție care se 
numeşte Muzeul Naţional al Literaturii Române. În 
urma unei solicitări exprese de a colabora la 
expoziţia «75 de ani de la apariţia Istoriei literaturii 
române de la origini până în prezent a lui George 
Călinescu», am pus la dispoziţia Muzeului Naţional al 
Literaturii Române câteva dintre manuscrisele lui 
Călinescu, corespondenţa lui, iconografia lui 
Călinescu şi, evident, Istoria literaturii..., ediția 
Drăgan, ediția Piru şi ediția princeps din 1941. Am 
considerat că este o datorie a unui dascăl, a unui in- 
telectual să facă cunoscută marea biruință a scrisului 
românesc pe care o reprezintă Istoria literaturii ro- 
mâne... Această carte este cea mai căutată, cea mai in- 


teresantă şi cea mai instructivă carte care a apărut 


vreodată în istoriografia literară românească, întru- 
cât, pentru prima oară, George Călinescu evaluează 
din punct de vedere estetic toată literatura română, 
de la cronicari până la Tudor Arghezi şi până la scrii- 
torii afirmați în deceniile 3-4 ale secolului XX”. 

Prof. dr. Nicolae Scurtu este de mulți ani preocu- 
pat de viaţa şi activitatea lui George Călinescu, el pu- 
blicând, în 1979, la Editura Minerva, volumul Scrisori 
și documente de George Călinescu. Acesta cuprinde 
toată corespondenţa privitoare la Istoria literaturii 
române de la origini până în prezent, la modul cum a 
fost elaborată această carte. „La propunerea profeso- 
rului universitar Alexandru Rosetti, directorul Editu- 
rii Fundaţiei Culturale „Regele Carol al II-lea”, 
Călinescu a purces la elaborarea acestei cărți. Multe 
dintre capitolele ei au fost publicate în paginile revis- 
telor «România literară», «Adevărul literar şi artis- 
tic», «Jurnalul literar», existent aici în expoziţie, 
precum şi în alte reviste. Fie erau fişe biografice, fie 
fragmente exegetice ale operei scriitorilor români, 
ale presei literare şi aşa mai departe. Eu cred că 
această expoziție reprezintă pentru viaţa literară 
ieşeană şi pentru viața culturală din România un eve- 
niment sub multiple aspecte”. Despre Istoria literatu- 
rii... lui Călinescu, prof. dr. Nicolae Scurtu conchide: 
„E o carte care nu se învecheşte, care spune tot mereu 
altceva generaţiilor care vin. Este foarte actuală. E 
una dintre cele mai exacte şi mai corecte evaluări es- 


tetice ale literaturii române”. 

Relaxare și umor la Seara povestitorilor 


Festivalul Internaţional de Literatură şi Traducere 
încearcă, şi chiar reuşeşte, să creeze evenimente cât 
mai diferite, pentru a atinge segmente cât mai variate 
de public. Nici măcar Serile FILIT nu seamănă una cu 
alta, şi nu doar în conținut, dar nici măcar ca atmos- 
feră. La ediția a IV-a a FILIT, după o primă seară de- 
dicată premianţilor Goncourt, o dezbatere grea, în 
care s-a vorbit despre moartea romanului şi alte lu- 
cruri grave, a urmat o a doua seară, în care s-a râs pe 
săturate. Nu a fost un stand up comedy, ci Seara po- 
vestitorilor, care a reunit trei povestaşi (în loc de 
patru, câți erau anunțați, căci Radu Paraschivescu a 
fost nevoit să se întoarcă la Bucureşti mai devreme 
decât prevăzuse): Florin Iaru, lulian Tănase şi Alex 
Tocilescu. O seară în care s-a vorbit puţin despre li- 
teratură şi mult despre pisici, bătăi, baterii de duş, 
dragoste şi fotbal. Şi multe altele, căci moderatorii 
George Onofrei şi Vlad Tăușance i-au provocat pe po- 
vestitori cu cele mai năstruşnice întrebări, grupate 
pe trei teme: Gusturi, Fişa de cadre şi Texte. La final, 
a venit rândul publicului să încerce să îşi potolească 
micile sau marile curiozități, adresând întrebări, pe 
care le-au scris pe nişte file împărțite de voluntari 
prin sala Bibliotecii Centrale Universitare „Mihai 
Eminescu”. Deşi totul s-a desfăşurat ca un concurs 
între cei trei, până la urmă nu am aflat care e 
câştigătorul, căci „aplauzometrul”, de prea multă 
folosință, s-a stricat, iar povestitorii au pus repede 
de-o coaliție. Deh, aşa e în perioada electorală. 


Sunt sigură că în sală, printre spectatori, erau 


mulți utilizatori de Facebook. Şi, la fel, sunt aproape 
sigură că majoritatea dintre ei îi au în lista de prieteni 
pe Alex Tocilescu, lulian Tănase şi Florin laru. Ei 
înşişi se autodefinesc drept influenceri. Aşa îmi explic 
de ce moderatorii au ales ca una dintre primele în- 
trebări să stabilească, o dată pentru totdeauna, dacă 
protagoniștii serii sunt de partea câinilor sau a pisi- 
cilor. Şi s-a stabilit: taţi trei au votat pentru feline. 
Fără să stea pe gânduri. „Scriitorii, în general, au pi- 
sici. Poeţii, în general, sunt pisicari; poate unii proza- 
tori țin cu câinii. Dar, în general, scriitorii sunt 
pisicari, poate pentru că sunt independenți”, a opinat 
Florin laru. De la lulian Tănase am aflat povestea pi- 
sicii nefumătoare Herta, iar apoi că „tradiţia spune că 
unde stă familia Tocilescu e o pisică portocalie”. 

Următoarea întrebare s-a referit la un obiect stri- 
cat sau pierdut după care cei trei au suferit. Aşa am 
aflat despre mașina Veta şi despre bicicleta Velonica, 
ambele ale lui lulian Tănase. Așa ne-am dat seama că 
Florin laru suferă după un aparat de fotografiat 
Praktika 5, cu defect, pe care l-a pierdut. Şi tot aşa am 
aflat despre robinetul duşului lui Alex Tocilescu, pe 
care încă nu l-a reparat, deşi s-a stricat în urmă cu 7 
(şapte) ani. 

Iaru, Tocilescu şi Tănase au fost, la un moment 
dat, provocaţi să spună cât sunt de bărbați. Florin 
laru a mărturisit că a devenit bărbat în armată, în 
1973, când comandantul, aflând că tinerii soldați stau 
în WC şi vorbesc despre filosofie, i-a învățat minte, 
punându-i să spele closetele. Iulian Tănase a ajuns cu 
echipa lui de fotbal la un meci, fiind singurul treaz, 
căci toți coechipierii se afumaseră serios pe drum. 


Ziua s-a terminat previzibil, cu o înfrângere, cu un 

scor spectaculos de 7-1, în care lulian înscrisese sin- 
gurul gol pentru echipa lui. 

Povestaşii n-au scăpat nici de situaţiile jenante. 
Pe care au fost provocaţi să le dezvăluie. Copilul 
Florin a spus, odată, că i-a murit tatăl. În război. Şi că 
el s-a născut cam ca Lisus Hristos, dintr-o fecioară. lar 
tânărul lulian a avut o experienţă penibilă la radio, 
fiind căutat de o femeie căreia îi cunoştea doar 
înălțimea, nu şi greutatea. lar întâlnirea a fost şocantă 
din punctul acesta de vedere. Apoi s-a învăţat minte 
şi, când i se cereau întâlniri, pretindea să primească 
mai întâi o fotografie. 

Ca la orice seară de bal care se respectă, nu a fost 
ocolită nici violenţa. Scriitorii au fost întrebaţi dacă 
au mâncat bătaie sau dacă, din contră, au dat bătaie. 
Iulian Tănase a mărturisit: „Eu am bătut ultima oară 
un a propos” Alex Tocilescu a spus că „Îmi repugnă 
violenţa fizică, mai ales atunci când eu sunt victima”, 
Şi ne-a povestit despre o bătaie pe care el, împreună 
cu alţi doi prieteni, au primit-o într-o noapte, în car- 


tierul Militari, din pricina faptului că ascultau jazz la 


un radioținut pe umăr. Au fost acuzaţi că sunt rockeri 
de cei 13 băieţi de cartier întâlniți în drum, şi au în- 
cheiat seara fără ca măcar să participe la petrecerea 
pentru care merseseră pe jos până în acea zonă du- 
bioasă. Florin laru a spus: „Eu sunt un băiat fricos, 
ceea ce înseamnă că sunt foarte periculos la bătaie”. 
Şi ne-a povestit despre bătaia din WC-ul Uniunii Scrii- 
torilor, unde a fost atacat pe neaşteptate de Octavian 
Stoica, şi căruia i-a răspuns în aşa măsură, încât 
acesta a stat în spital vreo trei săptămâni. 

Discuţiile despre literatură nu au lipsit cu 
desăvârşire. Cei trei au fost provocaţi să spună ce 
carte i-ar recomanda unui extraterestru care ar vrea 
să cunoască portretul românului. Răspunsurile au 
fost: Fraţii Jderi, de Mihail Sadoveanu (lulian Tănase), 
Ciocoii vechi şi noi, de Nicolae Filimon (Florin Iaru), 
şi MJC, de Lon Lovan (Alex Tocilescu). La capitolul 
„cărţi celebre pe care nu le-aţi citit, deşi aţi spus că 
le-aţi citit”, am auzit pomenite nume de autori pre- 
cum James Joyce, Bruno Schulz, Nicolae Breban sau 


Bohumil Hrabal. Şi câteva păreri interesante. „Am în- 


Seara povestitorilor - Biblioteca Centrală Universitară „Mihai Eminescu” lași 

tâlnit mai mulți critici care au scris despre cărți pe 
care nu le-au citit” (Florin Iaru). „Când eram mult mai 
tânăr citisem mult mai mult decât acum” (lulian 
Tănase). „Cândva a circulat pe Facebook o listă cu 
cele mai bune 10 cărți pe care le-a citit cineva. Eu am 
avut lista cu cele mai bune 10 cărți pe care nu le-am 
citit niciodată”. 

Una dintre ultimele întrebări a sunat astfel: „Ce 
cred femeile din viața domniilor voastre despre ceea 
ce scrieţi?” De la Florin laru am aflat că în viața sa 
sunt două tipuri de femei: unele care îl iubesc pentru 
că e „zurliu” şi nu citesc ce scrie, deci nu au nicio pă- 
rere despre textele sale, şi unele care citesc şi îl în- 
treabă: „Asta de acolo sunt eu?”. Aşadar, sfatul său 
pentru scriitori este: nu dați iubitelor/ iubitelor/ 
mamelor/ fraților să citească ceea ce scrieți! Alex 
Tocilescu a răspuns scurt: „Eu am fost căsătorit 12 
ani cu o poloneză şi am publicat cărți în română”. lar 
lulian Tănase a opinat: „Femeile din viața noastră 
iau foarte personal tot ce scriem noi. Ele au impresia 
că totul e despre ele. Şi eu prefer ca femeile cu care 
am avut treabă vreodată să nu mă citească. Eu, dacă 
aş fi femeie, nu m-aş încurca cu un scriitor. Tocmai 
de aceea sunt singur acum, pentru că toate femeile 
s-au prins”. 

În final, scriitorii au răspuns întrebărilor venite 
din public, care s-au referit la premiul Nobel, la ne- 
murire, la tabieturi, la religie, la colecții de orice, la 
aventuri şi experienţe ratate şi la... cum arată raiul. 


Seara s-a încheiat cu o sesiune de autografe. 

Cui îi pasă de proza scurtă? 


Festivalului Internaţional de Literatură şi Tradu- 
cere îi pasă de proza scurtă. A dovedit-o organizând, 
sâmbătă, 29 octombrie, la Biblioteca Centrală Univer- 
sitară „Mihai Eminescu” din laşi, dezbaterea „Cui îi 
pasă de proza scurtă?” la care au participat patru 
prozatori (Florin laru, Bogdan Munteanu, Alex 
Tocilescu, Cristian Teodorescu) şi un „cititor de 
roman”, cum s-a autodefinit criticul Dan C. Mihăilescu. 

Discuţia a pornit de la „complexul monumentalu- 
lui la români” — scriitorilor noştri li se impune mereu 
sarcina de a scrie monumental, de a se desfăşura pe 
sute de pagini, de a aborda teme grele, de a zugrăvi 
societatea în toată complexitatea ei. „Undeva înăun- 
trul nostru, măcar al celor de vârsta mea, spunem că 
genul scurt este tinerețea care vrea să se afirme re- 
pede, fără efort. Este un fel de ejaculare precoce. Se 
spune că genul scurt nu lasă să se vadă că nu ai 
respirație, că nu ai talent arhitectural. Cu toate aces- 
tea, există în genul scurt opere geniale”, a spus Dan 
C. Mihăilescu, asumându-și declarat rolul avocatului 
diavolului. În sprijinul acestor idei, povestitorii au no- 
minalizat trei autori de proză scurtă care au generat 
„mari schimbări de macaz” în literatură: Cehov, 
Salinger, Borges. Florin laru l-a adăugat în această 
listă scurtă pe Karel Capek. În acest punct al discuţiei, 
Bogdan Munteanu şi-a amintit de unchiul său și s-a 
întrebat dacă aceste nume l-ar putea convinge de va- 
loarea prozei scurte. Căci ultima oară când au vorbit 
la telefon, imediat după ce unchiul îi citise lui Bogdan 


Munteanu cartea de proză scurtă, i-a spus: „E foarte 

faină, dar astă-noapte am visat că ai scris un roman. 


Hai, apucă-te de lucruri serioase”, „Obsesia 
monumentalităţii ne face să trecem pe lângă ceea ce 
ar trebui să fie starea normală a prozei. Decât să te 
apuci de roman, mai bine scrie, frate, ce-ţi iese. Şi 
renunţă la prejudecățile astea, cum că dacă n-ai scris 
roman nu eşti decât un pârlit de nuvelist. Criticii spun 
adesea unui autor de povestiri: «Îl aşteptăm să con- 
firme în roman». De ce să confirme în roman? Lasă-l, 
dom'le, în amarul lui, să confirme în proza scurtă!”, a 
spus Cristian Teodorescu. Florin laru a remarcat nu- 
mărul scăzut de prozatori în țara noastră, dar şi lipsa 


prozei scurte de observaţie, într-o societate care 


oferă subiecte din belşug. „Dar unde e literatura de 
consum?”, s-a întrebat laru. „Unde e cezarpetrescis- 
mul?” l-a îngânat Dan C. Mihăilescu. „Avem numai 
scriitori care vor Nobelul?” s-a mai mirat autorul Po- 
vestirilor cu final schimbat. 

Acesta a arătat diferenţele de scriitură dintre po- 
vestire şi roman, înclinând mai mult spre rigurozita- 
tea celei dintâi: „Dincolo de scurtimea ei, în proza 
scurtă n-ai voie să greşeşti nimic. În proza scurtă, fie- 
care cuvânt e important, în timp ce în roman poţi să 
baţi câmpii cu graţie. Proza scurtă trebuie să fie im- 
pecabilă. lar asta denotă cunoaşterea meseriei. Sunt 


un tot mai mare admirator al prozei scurte, în primul 


Public la dezbaterea „Cui îi pasă de proza scurtă?” 

rând pentru că acolo găseşti o lume extrem de con- 
densată”. 

În continuare, s-a adus în discuție rolul cenaclu- 
rilor literare. Florin laru a remarcat că, la cursurile 
sale de creative writing, mulți tineri se plâng că, ve- 
nind din meserii foarte diverse, nu au cu cine discuta 
despre pasiunea lor: scrisul. „Rolul unui cenaclu este 
în primul rând discuţia şi limpezirea capului”, a spus 
el. lar Cristian Teodorescu şi-a amintit de cenaclurile 
la care el a participat: „Ne dădea peste picioare de ne 
învineţea”, a spus el, referindu-se la criticile dure la 
care erau supuse textele cenacliştilor. „Unii, săracii, 
plecau de la cenaclu atât de jumuliţi, încât ziceai: 
gata, au terminat cu poezia sau cu proza. După două, 
trei săptămâni, iar îi vedeai. «Bă, când pot să mai ci- 
tesc şi eu?». Şi gândeau: o să vă arăt eu vouă cu textul 
meu cel nou”. 

Atât Florin Iaru, cât şi Cristian Teodorescu, alături 
de un alt autor de proză scurtă, Marius Chivu, au 
înființat, anul acesta, o publicaţie dedicată în exclu- 
sivitate genului scurt: Revista locan. Aici sunt 
publicați autori cunoscuți şi necunoscuţi publicului, 
după criterii valorice foarte stricte. Pe de altă parte, 
Florin laru şi Marius Chivu susțin, de câțiva ani, 
cursuri de scriere creativă, dedicate în principal pro- 
zei scurte. „Noi am făcut nişte cursuri de creative wri- 
ting, de fapt de scriere literară corectă. Principalul 
nostru scop a fost să eliminăm prolixitatea, burțile 
din text”, a arătat Florin laru, declarându-se surprins 
de rezervele de talent descoperite în aceste ocazii. Cu 
toate acestea, durerea scriitorilor este că proza 


scurtă nu se publică şi nici nu se prea citeşte. Cristian 

Teodorescu ştie că editorii spun că publică proza 
scurtă la capitolul „pierderi planificate”. „Revista 
locan nu vrea să omoare romanul, nu vrea să-l muşte 
de picior. Ea pur şi simplu dă întoarcerea la o tradiție, 
la tradiția prozei scurte. Noi am avut o astfel de 
tradiție”, a completat Teodorescu. 

Pe de altă parte, revistele literare de tradiție nu se 
mai citesc. În opinia lui Cristian Teodorescu, cititorul 
caută în paginile lor polemicile literare, dacă există, 
eventual un interviu cu un autor, însă pe când să ci- 
tească literatură propriu-zisă se opreşte, obosit. 
Florin laru a remarcat că prozatorii nu se citesc între 
ei, chiar dacă publică în aceste reviste. lar Dan C. 
Mihăilescu este de părere că îndepărtarea de revis- 
tele literare şi opțiunea tot mai frecventă pentru a citi 
literatură în mediul online denotă dispariția 
autorității criticii. În alte timpuri, romanele apăreau 
întâi în foileton, în reviste, pe capitole, şi fiecare ca- 
pitol trebuia să fie de sine stătător - a remarcat 
Teodorescu. Exista un public care urmărea aceste 
texte. Exista, de asemenea, o relație vie între cititor, 
revistă şi autor, a mai spus Cristian Teodorescu, şi a 
conchis: „Lucrurile astea sunt pe dispărutelea”. 

Inevitabil, discuţia a ajuns şi la felul în care este 
predată literatura română în şcoală. Un mod care, 
adesea, îl îndepărtează pe elev de carte, îi taie pofta 
dea citi. Florin Iaru: „În şcoala românească, dacă ele- 
vul citeşte o poezie sau o proză, şcoala îi spune că nu 
a înțeles-o, pentru că autorul a vrut să spună altceva. 
După ani de zile în care ți se spune asta, se creează 
un reflex”. Cristian Teodorescu: „Adesea, autorul de- 


vine un pretext, De ce să-l mai citesc pe autor, când 

pot să-l citesc pe cel care spune ce a vrut să spună au- 
torul?” Florin laru: „Sentimentul tânărului este că a 
citi este o inutilitate, pentru că oricum nu înțelege”. 
Şi tot laru, dar despre scris: „Multă lume are scrisul 
deformat din şcoală, când i se spune: scrie frumos, 
scrie cu stil, scrie cu metafore. Dar de ce nu scrii, 
domnule, ce s-a întâmplat! De aici vine marea neno- 
rocire a scriitorului român”. 

În finalul dezbaterii, invitaţii au răspuns întrebă- 
rilor publicului, inclusiv ale unor elevi dornici să ştie 
ce s-ar putea face pentru îmbunătăţirea sistemului 


românesc de învățământ. 


Florin laru și Cristian Teodorescu, 
faţă în față cu liceenii ieşeni 


Florin laru şi Cristian Teodorescu au fost doi din- 


tre invitații Întâlnirilor Clubului „Logos”, petrecute în 
cadrul Festivalului Internaţional de Literatură şi Tra- 
ducere, ediția a IV-a. Clubul Logos s-a născut acum 
patru ani, în cadrul FILIT, primul invitat fiind proza- 
torul Marius Chivu, pe care elevii l-au îndrăgit ime- 


diat. De data aceasta, maeştrii prozei scurte au vorbit, 


s-au alintat şi s-au certat (doar puțin) în faţa liceeni- 
lor ieşeni, spre deliciul acestora. lar tinerii care au 
adresat cele mai năstruşnice întrebări au fost 
răsplătiți cu câte un exemplar al Revistei Iocan, 
ajunsă la numărul al doilea, şi născută la inițiativa şi 
prin grija celor trei scriitori menționați deja. 
Întâlnirea a fost moderată de Serinella Zara, care 
a prezentat, de la bun început, activitatea şi opera 


celor doi scriitori, pe tot parcursul evenimentului 


dând citire unor opinii critice sau fragmente din tex- 
tele semnate de Florin laru şi Cristian Teodorescu. 
Amândoi foşti profesori, amândoi ziariști la 
Caţavencii — se înțelege că atât laru, cât şi Teodorescu 
s-au simțit ca peştii în apă în fața tinerilor, destin- 
zându-i şi dându-le curaj să pună întrebări. După un 
scurt periplu prin biografia lui Florin laru, când am 
aflat cum era cât pe ce să se angajeze în industria tex- 
tilă şi cum în schimb, întâmplător, a ajuns gestionar 
la Cartea Românească, după ce am aflat câte ceva des- 
pre debutul lui Cristian Teodorescu, la 14 ani, în „Vâ- 
nătorul şi pescarul sportiv”, s-a trecut la lucruri (şi 
mai) serioase. 

Serinella Zara i-a întrebat pe cei doi prozatori ce 
cred despre angajarea socială a scriitorului. Florin 
Iaru: „Eu cred că sunt un om neliniștit. Am doi băieți, 


unul mai măricel, unul mai mic, şi mă interesează 


lumea în care cresc. Nu toți scriitorii participă la viața 
cetății. Există unii care sunt separați de cetate. Aşa 
sunt făcuți. Mircea Horia Simionescu, Radu Petrescu, 
Costache Olăreanu, lon lovan - sunt oameni care îşi 
construiesc lumea lor, separată. Nu înseamnă că nu 
sunt scriitori. Sunt scriitori excepționali. Dar din 
punctul acesta de vedere, ei nu sunt intelectuali. In- 
telectualul e cel care participă la viaţa cetății. Nu 
există altă definiție. Ca scriitor eu sunt obligat să nu 
mint. Scriitorul bun nu minte, nu păcăleşte pe nimeni. 
Nu orice adevăr este adevărat în literatură şi nu orice 
minciună este minciună în literatură. Poţi să minți în 
literatură, dar rezultatul e adevărul. Adevărul tău. 
Când scrii, scrii numai ce înţelegi, ce percepi, ce simți 


şi nu ce vor alții să percepi, să simți, să transmiți. Ca 

scriitor, tu trebuie să-ţi iubeşti toate personajele. Tre- 
buie să-l înţelegi şi pe cel rău, şi pe cel criminal, şi pe 
cel zgârcit, şi pe cel îndrăgostit, şi pe cel care moare, 
şi pe cel care trăieşte. Tu îi faci, eşti părintele tuturor. 
Din cauza asta eşti obligat să înţelegi cum gândeşte 
fiecare om. Dacă nu înţelegi cum gândeşte personajul 
tău, nu-l poţi scrie. Asta numesc eu cinste sau adevăr 
în literatură. Adică adecvarea la obiect. Şi atunci ceea 
ce văd în jur, indiferent că-mi place sau nu-mi place, 
eu sunt obligat ca autor și ca scriitor, din nefericire 
român, să analizez cu mijloacele prozei, ale literaturii, 
care nu sunt talgere variabile, nu e balanţa legată la 


ochi. Şi ce văd eu? În clipa în care un politician, un po- 


litruc, un ideolog, un vândut deschide gura, eu ştiu 
dinainte ce o să spună. Nu-mi trebuie mai mult de 
cinci cuvinte din gura cuiva ca să ştiu cum gândeşte. 
Şi atunci cum să nu râzi? (...) Aşa e lumea de azi. Sunt 
obligat, ca scriitor, s-o descriu”. 

Cristian Teodorescu: „La început, prin anii 90, am 
avut impresia că dacă scriu despre una, despre alta 
ajunge, fiindcă aveam o părere bună măcar despre o 
parte din politicienii care apăruseră sau reapăruseră. 
Treptat, însă, mi-am dat seama că majoritatea nu vor 
altceva decât să fure şi din cauza asta mint, se prefac, 
sunt ipocriţi. Dacă s-ar fura ei între ei ar fi distractiv. 


Nenorocirea e că ne fură pe noi. Şi atunci eu cred că 


Florin Iaru, Cristian Teodorescu și publicul lor, liceenii 

unul dintre rosturile mele e să le spun celor din bu- 
zunarul cărora fură politicianul, fostul securist, ban- 
cherul, celor care se întreabă «măi, dar de ce în 
buzunarul meu nu sunt bani, şi la alții sunt prea 
mulți», să le spun ce cred eu despre lucrurile astea. 
(...) Există un mare dezavantaj al faptului de a spune 
ce crezi în presă și nu numai în presă. Îţi faci o 
mulțime de duşmani. (...) Politicienii, unii oameni de 
afaceri trebuie priviți cu toată neîncrederea şi sper 
ca voi să aveți suficientă minte încât să dați osatură 
şi temeinicie şi arțag societăţii civile, fiindcă pe poli- 
ticieni dacă îi laşi de capul lor se ușurează de sus 
către noi. Singurul argument de care ştiu ei e argu- 
mentul străzii. Ăştia ies pe stradă şi ne strică socote- 
lile. Aveţi curajul să ieşiţi în stradă atunci când vi se 
pare că e ceva în neregulă! Aveţi curajul să vorbiţi voi 
între voi! Unii dintre voi, sper că nu dintre cei care 
sunteți aici, s-ar putea să mai ia un ban de la SRI, să 
mai pârască pe acolo. Nu face nimic. Cu cât sunt mai 
mulți cei care spun ce cred cu gura mare şi cu toată 
convingerea, cu atât mai mult turnătorii devin inutili, 
fiindcă ce să mai pârască dacă voi spuneți cu gura 
mare ce credeţi? (...) Preventiv, trebuie să aveți gura 
mare”. 

Florin laru a fost întrebat ce crede despre o 
afirmaţie a lui Vargas Llosa, cum că „democraţia este 
masca mediocrității”. În esenţă, scriitorul a afirmat că 
este de preferat o societate mediocră, dar în care eşti 
liber să îți croieşti propriul drum, să îţi cauţi fericirea 
aşa cum o înţelegi tu, şi nu cum ţi-o impun alții, mai 
puternici. Cristian Teodorescu a fost provocat să se 


exprime pe tema soartei prozei scurte: „Cred că de 


fiecare dată când apare câte o nouă generație 
sporeşte şi interesul pentru proza scurtă. Fiecare 
generaţie de scriitori începe cu proza scurtă. Sunt 
destul de puţini cei care încep cu roman”. Teodorescu 
s-a arătat încrezător în apariţia, în momentul de față, 
a unei noi generații de prozatori, luând în conside- 
rare numărul mare de texte primit la redacția Revis- 
tei locan. „Spre deosebire de generaţia '80, unde 
majoritatea scriitorilor erau absolvenţi de filologie 
sau filosofie, cei de acum au toate meseriile posibile 
şi vin cu experienţe de viață care îți îmbogăţesc inte- 
rioritatea”. Ambii invitați au atras atenția asupra obi- 
ceiului editurilor de la noi de a le cere scriitorilor 
romane, proza scurtă fiind desconsiderată. Cu toate 
acestea, există în istoria literaturii universale 
numeroşi mari autori care nu au scris decât proză 
scurtă. Cristian Teodorescu i-a îndemnat pe tineri să 
citească, pentru că „mai întâi cititul, apoi scrisul”, căci, 
se ştie, „cărţile se nasc din cărţi”. În ceea ce priveşte 
„nefericirea scriitorului român”, Florin laru a explicat 
că aceasta provine din numărul mic de cititori, nu 
mai mult de 1.000 - 1.500 la o carte. Ela explicat fap- 
tul prin exodul, după 1990, al oamenilor bine 
pregătiţi, care au obișnuința cititului. „Eu cred că 
Cristi Teodorescu are, în acest moment, mai mulți ci- 
titori în Polonia decât în România”, a mai spus laru. 
Acesta le-a citit elevilor o parte din notițele sale din 
telefon, luate în vederea scrierii unor eventuale proze 
scurte. Notiţele, unele aparent absurde, altele şocante 


prin sinceritate, au făcut deliciul tinerilor. 

Veronicu D. Niculescu și 
Radu Paraschivescu s-au întâlnit 
cu liceenii ieșeni 


Una dintre dimensiunile admirabile ale Festivalu- 
lui Internaţional de Literatură şi Traducere laşi, acum 
ajuns la ediţia a IV-a, o constituie faptul că implică ti- 
nerii. Începând de la munca voluntarilor, adolescenți 
cu mult bun-simţ şi dispuşi să alerge, pe perioada 
desfăşurării festivalului, de dimineața până seara, 
fără să se plângă de oboseală, şi până la întâlnirile 
scriitorilor cu liceenii, care îi stimulează pe 
adolescenți să citească literatură contemporană şi le 
dă posibilitatea să îşi potolească micile curiozități în 
discuţii directe cu autorii. 

Am asistat la o astfel de întâlnire, ai cărei 
protagoniști au fost scriitorii Veronica D. Niculescu şi 
Radu Paraschivescu, la Colegiul Naţional lași, un liceu 
de prestigiu, cu elevi de o inteligență mult peste 
medie, care m-au impresionat prin vocabular şi spon- 
taneitate. A fost una dintre „Întâlnirile Alecart”, un 
proiect care se derulează de opt ani şi care este co- 
ordonat de profesorii Nicoleta şi Emil Munteanu. Pro- 
iectul tocmai asta îşi propune, să organizeze întâlniri 
între elevi şi scriitori, dar sunt invitate periodic şi re- 
viste literare, iar an de an Alecart este partener al 
FILIT. Alecart este şi numele revistei editate în cadrul 
proiectului, iar redactorii săi sunt invitați la eveni- 
mente literare, cum a fost, anul acesta, cazul Festiva- 
lului „Poezia e la Bistrița”. 

De data aceasta, scenariul întâlnirii a presupus 
discutarea a două cărți: Cu inima smulsă din piept, de 


Radu Paraschivescu, respectiv Spre văi de jad şi 


sălbăție, de Veronica D. Niculescu. Romanele au fost 
mai întâi prezentate de două eleve din clasa a IX-a: 
Viviana Ghiorghian, respectiv loana Tătărușanu. Am 
admirat la cele două fete limbajul elevat, profunzi- 
mea decriptării textelor şi, nu în ultimul rând, stăpâ- 
nirea de sine, căci nu e uşor să vorbeşti liber în fața 
unui amfiteatru plin de adolescenți. Discuţiile au fost 
moderate de prof. Nicoleta Munteanu, iar în partea a 
doua a întâlnirii spectatorii au avut posibilitatea să 
le adreseze invitaţilor întrebări. În sală au fost 
prezenți şi elevi ai Colegiului Naţional de Artă „Octav 
Băncilă” din laşi, în finalul evenimentului un cvartet 
de flaut interpretând două bucăţi muzicale de Bizet. 

Veronica D. Niculescu: *„Cartea asta are foarte 
multe cotloane ascunse. Uneori mă întreb, ca 


Miranda (personajul principal din Spre văi de jad și 


sălbăţie, n.r.), dacă să public sau să nu public, şi atunci 
mă gândesc: o să se vadă lucrurile acelea, pentru că 
aş vrea să ajungă numai la un cititor foarte atent şi 
apropiat de cel care a scris. Acum trei ani când am în- 
ceput să scriu cartea asta, îmi doream să am o po- 
veste în care să locuiesc cât mai mult. (...) Am vrut să 
scriu de fapt o carte despre fractura magică dintre ce 
scrie un scriitor la un moment dat şi ce trăieşte el în 
viață. Inițial mi-am dorit să fie o carte a contrastelor: 
dacă în basm avem îndrăgostiri, câini, țestoase, tot 
elul de personaje, în viața Mirandei se întâmplă cu 
totul altceva. Fata care scrie povestea asta trăieşte o 
depresie, a pierdut iubirea, a pierdut oraşul în care 
ocuia, e departe de familie. Voiam tot timpul să in- 
versez elementele. Dacă în basm se întâmplă ceva alb, 


în viaţă să fie negru. Însă treptat mi-am dat seama că 


ucrurile sunt mult mai complicate şi mai nuanțate 

decât atât şi toate aceste punți între basm şi realita- 
tea acelei fete nu sunt mereu inversate. Asta ar fi 
marea mea bucurie, ca cititorii să descopere aceste 
punți. (...) Alegi să fii oricine atunci când scrii, dar 
până la urmă fiecare personaj e al tău, e construit din 
tine şi eşti tu într-o oarecare măsură”. 

* „E o problemă mereu cu ecranizările. Știm că se 
spune mereu că filmul e mai prost decât cartea. Pro- 
blema e alta: sunt arte diferite. Trebuie scris un sce- 
nariu, iar scenariul, dacă îl compari ca text literar cu 
romanul, este altceva. Eu am făcut exercițiul ăsta, 
când la TIFF, acum câţiva ani, era un concurs de sce- 


narii. Pentru că stăteam foarte prost pe partea finan- 


ciară, nu ştiu ce traduceam sau nu traduceam, am zis: 
hai să scriu şi eu un scenariu. Și mă trezeam la 5 
dimineaţa în fiecare zi şi până să înceapă ziua de 
lucru scriam la scenariu. Am luat ca punct de pornire 
o povestire mai lungă din volumul de debut. Am scris 
un scenariu de scurt metraj care a şi câştigat premiul 
la TIFF. Între timp o duceam mai bine, dar m-a bucu- 
rat premiul, că mi-am luat o bicicletă. Este o 
experienţă foarte bizară să-ţi transformi propriul 
text, scris într-un anumit fel, în scenariu de film. Dis- 
pare tot comentariul, dispar acele gânduri pe care noi 
poate le-am scris, și trebuie să reduci totul la scene, 


la dialoguri, la momente. Textul meu s-a transformat 


Veronica D. Niculescu și Radu Paraschivescu, faţă în faţă cu liceeni ieşeni 

foarte mult, nu mai este aceeaşi poveste. Am desco- 
perit că bătrânul pe care în povestea mea îl însoțeam 
într-un ton melancolic, trist, este înconjurat de foarte 
multă veselie, de foarte multă nepăsare, oamenii cu 
care se întâlneşte nu au nicio treabă cu ceea ce se va 
întâmpla, fetele din redacție mănâncă covrigi, în timp 
ce el e realmente preocupat de un lucru foarte grav 
şi va muri. Şi mi s-a părut mult mai apropiat de viață 
ceea ce se întâmplă aici. Pe urmă nu m-a mai intere- 
sat. A venit o propunere să se facă un film după acest 
scenariu, dar nu m-a interesat. Pentru mine, 
experienţa rescrierii textului a fost mult mai impor- 
tantă şi interesantă, m-a dus într-o zonă nouă, după 
care am scris povestirile din Roșu, roșu, catifea, dintre 
care unele sunt doar din dialoguri, deci cred că mi 
s-a deschis acest gust”. 

Radu Paraschivescu: «,Într-adevăr, această carte 
m-a schimbat într-o măsură. Cartea a presupus o do- 
cumentare, şi documentarea a presupus un drum în 
Portugalia. Îi ştiam pe portughezi drept nişte oameni 
foarte serioşi. Când am ajuns acolo, mi-am dat seama 
că m-am păcălit. Marea schimbare a fost grila de 
percepţie față de portughezi, care sunt aparent nişte 
oameni foarte politicoşi, curtenitori, simpli, ospita- 
ieri, dar care pe turist îl falsifică, sau încearcă să îl 
alsifice. De ce spun asta? Pentru că m-am dus în 


plimbările mele prin Portugalia într-un loc în care se 


petrece o parte din acțiune, teoretic. Un loc străjuit 
de un sequoia uriaş, în care există Fântâna dragostei, 
în care Pedro şi Ines îşi trimiteau biletele. (...) Şi am 
căzut în capcana asta. Mi-am spus: ce frumos au con- 
servat locul ăsta atâtea sute de ani şi noi nu suntem 


în stare să terminăm Arcul de Triumf. Ca să aflu că 


era, de fapt, o făcătură de la sfârşitul secolului al XIX- 
lea care prostea turişti. Şi atunci am spus: bine, am 
să prostesc şi eu istoria. Cartea aceasta este o expre- 
sie a mefienței mele față de istorie. Am încasat casta- 
nele cuvenite când am spus: domnule, eu nu cred în 
istorie. Avem voie să nu credem în anumite lucruri. 
Unii nu cred în fusta scurtă, alții nu cred în pistrui, 
alții nu cred în istorie. Eu nu cred în istorie. Am fost 
întrebat de ce. Am spus: pentru că n-am trăit atunci, 
nu ştiu cum a fost. Păi există documente. Nu ştim cum 
au fost scrise. Luaţi manualul de istorie din 1983 şi o 
să descoperiți că Ceauşescu a fost genial”. 

* „A existat o perioadă în care eram un scriitor fre- 
netic de scrisori. Nu le trimiteam pe toate, pentru că 
aveam o doză de simţ al ridicolului care mă cenzura 
la vreme. Dar îmi plăcea să scriu scrisori. Şi mi se 
părea, la un moment dat, o idee imbecilă pe care am 
jugulat-o la vreme, că scrisoarea e mai importantă 
decât cartea”. 

* „Paradoxul este că oamenii care au libertăți nu 
au libertate. Cei care decid soarta altora, cei care au 
supuşi şi sclavi şi oameni care ascultă, care le execută 
ordinele, sunt prizonieri. Sunt prizonierii alianțelor, 
sunt prizonierii vremurilor, sunt prizonierii proprii- 
lor decizii. Pe de altă parte, cei care sunt urgisiți, 
obidiţi, săraci, flămânzi, vai de ei, au această supremă 
libertate. Pe de o parte avem alianța, care ține loc de 
iubire; dragoste fac hangiii şi slujnicele, nu regii. Regii 
efectuează alianţe”. 

* „Nu ştiu cât de psihanalizabil vă pare lucrul ăsta: 
încerc să-mi rezolv, scriind, lucrurile la care nu mă 
potuita. De mic, dacă eram la cinematograf, la un film 


istoric, şi se pregătea o execuție, ieşeam din sală. Chit 


168 


ProEuropeana Clubul cărții digitale 


că nu se arăta nimic. Dar nu suportam ideea. Nu su- 
port sângele. Ştiu, mi se spune: e ketchup, n-a murit, 
mai joacă şi în alte filme, e unul chiar mâine. Am o 
slăbiciune vizuală înfiorătoare, pe care încerc s-o vin- 
dec scriind lucruri la limita suportabilului. M-am 
rugat să nu cumva să facă cineva un film după cartea 
asta şi să mă invite la premieră, pentru că aş face o 


figură jalnică”. 


Angelo Mitchievici, scriitor 


Literatura joacă un rol mult diminuat 
față de cel performat înainte de 1989 


FILIT şi-a dobândit un renume printre manifestă- 
rile literare naţionale şi încearcă să-l păstreze în 
ciuda vicisitudinilor tipice pentru orice inițiativă cul- 
turală în România. Literatura joacă un rol mult dimi- 
nuat față de cel performat înainte de 1989 şi dincolo 
de explicaţiile fireşti care fac referire la contexte, 
condiționări, spirit al timpului, realizăm că este prea 
puţin, că acest dezinteres ia temperatura societății în 
care trăim şi dă o măsură a blocajelor cu care ne con- 
fruntăm. De aceea un festival care pune literatura pe 
primul plan este mai mult decât benefic, este necesar, 
se integrează într-o strategie de reconstrucție a 
țesutului cultural necrozat al societății româneşti. 
Am participat la Seara Goncourt, mai precis la dialo- 
sul cu Jean Rouaud, laureat al premiului Goncourt 
pentru roman, şi Nicolas Cavailles, laureat al premiu- 
lui Goncourt pentru nuvelă, traducător din Cioran şi 


un connaisseur al operei acestuia, cel care a îngrijit 


„ ECOURI... 


ediția monumentală a operei lui Cioran în colecția 
Bibliotheque de la Pl&iade a prestigioasei edituri 
Gallimard. 

Mi s-a părut interesant felul în care Jean Rouaud 
a abordat tema romanului, mai precis rolul romanu- 
lui în cadrul literaturii franceze. Scriitorul califica pe- 
rioada cuprinsă cu aproximaţie între anii '40 şi anii 
'80 în Franţa, cea a triumfului structuralismului, tel- 
quelismului, noului roman drept una care a decuplat 
Franța de la statutul de hegemon cultural european. 
În opinia lui Rouaud acest fapt a ţinut de evacuarea 
poveştii (histoire) din roman şi înlocuirea cu o scrii- 
tură unde numai fraza în sine contează, unde 
noțiunile de autor sau de personaj sau de intrigă 
devin auxiliare. Numai ceea ce fraza poate spune con- 
tează, dar nu despre un referent anume, ci despre ea 
însăşi, fapt echivalent cu castrarea romanului de ceea 
ce-i conferă forţa, şi anume, spiritul poveştii care dă 
un sens lumii în care ne aflăm. În momentul apariţiei 
romanului sud-american care acordă un rol central 
poveştii, uneori chiar în forma ei fondatoare, arhaică 
şi anume mitul, romanul francez exila povestea în- 
tr-un limb al inutilului, al secundarului. Reinjectarea 
cu poveste a romanului, este de părere Rouaud, con- 
stituie pentru cultura franceză o reparaţie care însă 
vine cumva prea târziu. 

Nicolas Cavailles mi s-a părut de o modestie rar 
întâlnită, cu o arie de preocupări extinsă de la Cioran 
la bandă desenată, un fin cunoscător al câmpului li- 
terar. Mi-aş fi dorit ca discuția să alunece şi spre ana- 
liza raportului dintre nuvelă/ povestire şi roman, a 
fost prea puţin şi cumva lucrurile au depins de exce- 


lentul moderator, Pascal Jourdana. Într-un fel, mi-aş 

dori ca aceste dezbateri să aibă loc şi în literatura ro- 
mână, să aibă mizanscena potrivită, să aibă şansa 
să-şi câştige publicul şi să şi-l educe. 

Junkfood-ul intelectual substanţial stipendiat care 
se revarsă din benele de gunoi ale televiziunilor face 
un contrast trist cu efortul real şi leal de a edifica un 
eșafodaj cultural. În ce mă priveşte, întâlnirea cu ele- 
vii unuia dintre cele mai prestigioase licee din laşi, 
Liceul „Mihai Eminescu”, a fost minunată şi grație or- 
ganizatorilor, prof. Mihaela Apetroaie şi prof. dr. 
Costina Creiţă, excelente gazde. Am mers în acest 
liceu alături de Doina Jela, al cărei roman Villa 
Margareta apărut la editura Polirom în acest an me- 
rită toată atenția şi căreia i-am putut organiza prin 
intermediul USR, Filiala Dobrogea, o lansare la Facul- 
tatea de Litere din Constanţa. Mă simt foarte apropiat 
de acest public tânăr, inteligent, educat, cu un interes 
viu pentru literatură şi mă îndatorează atenția aces- 
tor tineri. Mi se pare o inițiativă excelentă a organi- 
zatorilor de a îi pune în contact pe scriitori cu acest 
public care se formează acum. Am primit întrebări 
inteligente, am fost atent la felul în care curiozitatea 
lor transformă cartea în spaţiu al experienţei şi la 
felul în care gândesc posibilitatea de a deveni la rân- 


dul 


or scriitori. 

Sunt minunate aceste generații de tineri față de 
care simt o mare prietenie şi apreciez devotamentul 
şi dedicația profesorilor care-i formează. Celălalt eve- 
niment în care am fost implicat direct a fost organizat 
de doi dintre cei mai buni profesori din laşi, Nicoleta 
Munteanu şi Emil Munteanu, soţ şi soţie, pe care-i cu- 
nosc de pe vremea când mergeam cu proiectul meu 


de la IICCMER (Institutul de Investigare a Crimelor 


Comunismului şi Memoria Exilului Românesc), „Ca- 
ravana cinematografică”, în liceele ieşene. Emil 
Munteanu coordonează cea mai bună revistă reali- 
zată cu liceeni, dar la un nivel care face din ea o re- 
vistă culturală de o deplină maturitate, este vorba de 
revista „Alecart”. 

Mă întreb cum sunt prețuiți în laşi aceşti doi pro- 
fesori excepționali pe care i-aş oferi drept exemplu 
oricui ar dori să aibă un model? În cadrul evenimen- 
tului, am ținut o conferinţă la Teatrul Fix pentru elevii 
sosiți acolo, o conferință despre poezie, mai precis 
despre lărgirea cadrului de percepţie a poeticului, 
conferință care a integrat şi o mică discuţie despre 
poezia lui Bob Dylan având ca fundal filmul lui John 
N. Smith, „Dangerous Minds” (1995), în al cărui 
soundtrack au intrat şi Iyricsurile lui Bob Dylan şi 
Dylan Thomas. Am fost convins să o public în urmă- 
torul număr al revistei Alecart. Mi-a plăcut să-i ascult 
şi pe cei doi fotoreporteri, Cosmin Bumbuț şi Elena 
Stancu, cu proiectul lor „Teleleu” şi să văd şi frag- 
mente din lumile sublunare explorate de ei, familii 
rome, puşcăriaşi, persoane cu handicap etc. 

O serie de evenimente s-au suprapus, ori s-au 
aflat în proximitate astfel că am ratat să-l ascult pe 
Dan C. Mihăilescu, spre exemplu, cu discursul său sa- 
vuros şi inteligent în dialog cu Ciprian Măceşaru. 
Poate că aici ar trebui schimbat ceva, ofertele FILIT- 
ului fiind foarte atractive nu numai pentru publicul 
ieşean, ci şi pentru scriitorii veniţi la festival şi pentru 
oricine ar dori să urmărească acest eveniment. Le 
mulțumesc organizatorilor pentru faptul de a fi fost 
invitat, romancierului Dan Lungu, directorul acestui 


festival, şi lui Florin Lăzărescu, un alt romancier 

foarte bun, şi un scenarist deja consacrat, de care mă 
leagă foarte multe. Este meritul lor de a fi ţinut pe 
linia de plutire FILIT cu toate dificultățile întâmpi- 


nate. 


Cristina Hermeziu, publicist, traducător 


„Revoluţia” FILIT 2016. 
Decupuj subiectiv 


Festivalul Internaţional de Literatură şi Traducere 
FILIT, a patra ediție, a avut loc la laşi între 26 şi 30 
octombrie 2016: cinci zile, 35 de evenimente, 90 de 
participanţi din Bulgaria, Elveţia, Franța, Norvegia, 
România, Rusia. O revoluție? În ciuda unor piedici ad- 
ministrative, scriitori, critici literari, jurnalişti, profe- 
sori universitari, studenți, liceeni, public larg, 
voluntari au vibrat şi în acest an în jurul literaturii, 
într-un oraş de peste 300.000 de locuitori, centru 
universitar, cu veche tradiție culturală şi spirituală. 
Un oraş care-şi asumă şi pelerinajul la moaştele Sfin- 
tei Parascheva, dar şi plimbarea mitică pe lângă teiul 
lui Eminescu, un oraş care, deşi n-are cinematografe 
publice funcţionale şi decente, a dat unul dintre cei 
mai premiaţi cineaşti ai momentului - Cristian Mungiu, 
un oraş pe fruntea căruia scrie, orgolios şi legitim, 
Junimea, cu un şir lung de nume de scriitori clasi- 
cizați, dar şi un oraş cu scriitori tineri, traduşi în nu- 
meroase limbi, precum Dan Lungu, Lucian Dan 
Teodorovici sau Florin Lăzărescu, inițiatorii, acum 
patru ani, ai FILIT. Chiar de la început s-a anunţat, 


cumva defetist, că ştacheta pe care ediţia din 2014, 


beneficiind de mijloace financiare superioare, a ridi- 
cat-o foarte sus, e de neegalat. Mă gândesc însă că, 
oricâtă amploare ar avea un festival de literatură prin 
logistica sa, până la urmă esența sa ultimă e de neie- 
rarhizat, nu ai cum să compari emoția literară şi 
umană a unor întâlniri. Scriitorii sunt unicate iar 
mărturisirile lor, ochi în ochi cu publicul, creează o 
magie a clipei care nu poate fi nici interşanjabilă şi 
nici preţăluită de la un an la altul, de la o ediție la alta. 

Şi spuneți-mi şi mie cum să pui în balanță, cum să 
alegi între: 

- sala plină a Teatrului Naţional, la o discuţie cu 
scriitorii francezi, premiaţi cu Goncourt, Jean Rouaud 
şi Nicolas Cavaill&s, moderată de Pascal Jourdana; pu- 
loverul olimpian şi banal, ca de Pol nord, al lui Jean 
Rouaud, povestind pe scenă despre provocarea şi vo- 
luptatea scriitorului de a reinjecta poveste în frază, 
după ce toată lumea a decretat moartea romanului; 
timiditatea de adolescent şi de scriitor autentic a lui 
Nicolas Cavailles, mărturisind tortura şi miracolul de 
a-ți vedea un obiect intim - prima carte - devenind 
obiect public; 

- şarmul impetuos al lui Dan C. Mihăilescu şi buli- 
mia sa literară, declarând că detestă la nouvelle cu- 
isine, o farfurie prea largă, pe care găseşti o măslină 
şi o rucola, pe când apetitul său literar are nevoie de 


densitate, de confortul şi îmbrăţişarea pe care ţi-o 


dau fotoliile cu picioare şi gheare de leu; Florin laru 
de neoprit, decretând magnanim că în epica Românie 


de azi ar trebui să apară câte 500 de prozatori pe zi 


(inocent clin d'oeil la atelierele de scriere creativă...); 
- spumoşii povestitori de la Seara povestitorilor 


(Florin laru, lulian Tănase, Alex Tocilescu, moderați 

de George Onofrei și Vlad Tăuşance) la spiritele că- 
rora unii s-au prăpădit de râs iar alţii nu, şi unde 
Iulian Tănase a reamintit o inspirată definţie a scrii- 
torului, „hoţ de poveşti şi hoț de frumuseţe”; 

- seria de „scriitori printre liceeni”, unde, în licee, 
Veronica D. Niculescu și Adela Greceanu, Cristian 
Teodorescu şi Florin Iaru, Angelo Mitchievici și Doina 
Jela, au fost primiţi cu ovaţii, ca nişte rock star, şi li 
s-au disecat, cu voce tare, cărțile şi personajele; 

- istoricul Lucian Boia, sobru şi hâtru, aruncând 
publicului dens din aula Bibliotecii Centrale, un „noi 
ne tragem din comunism mai mult decât din daci și 


din romani”; 


ECOURI... 


- întâlnirile surprinzătoare cu liceenii care citesc 
(şi cu profesorii lor excepționali!) si care fac incredi- 
bile reviste de literatură, la Iași, unde scriu despre 
„bobina narativă” din Solenoid sau despre „poezia 
acosmică a lui Acosmei”, un fel de „hârleţ ce îţi 
răscolește inima” (am citat din revista ALECART); 

- stolurile de voluntari, elevi şi studenți, cu vestele 
lor fosforescente, dirijând invitaţii şi circulaţia litera- 
turii la FILIT, în orașul laşi; 

- plimbarea privilegiată prin Copoul auriu, cu 
scriitori-oameni şi apoi căutarea înfrigurată a pagi- 
nilor, îndoite acolo unde întâlnirile de la festival 


ne-au aşezat semne preţioase; 


Dan C. Mihăilescu la Colegiul „C. Negruzzi” Iași 

- răspunsurile, emoţionante, la întrebarea „de ce 
te simți european”, pe care am pus-o participanților, 
jurnaliştii de la Courrier International, scriitori din 
Franța şi din România, dar şi publicului venit la ul- 
tima dezbatere de la FILIT 2016. 

Decupajul subiectiv continuă cu impresiile unora 
dintre participanţi, scriitori, jurnalişti, funcţionari 
culturali, pe care i-am întrebat cum s-au simțit, ce li 
s-a părut bun, şi mai ales ce ar mai putea fi 
îmbunătățit, la ediţiile viitoare. (Attp://adevarul.ro/ 
news /eveniment/revolutia-filit-2016) 


Andra Petrariu 


Întâlnirile „Alecart” 
din cadrul FILIT 2016 


„Bine ați venit la FILIT, bine aţi venit printre filele 
cărților”, a spus Nicoleta Munteanu la prima întâlnire 
„Alecart” din cadrul Festivalului Internațional de Li- 
teratură şi Traducere (FILIT) laşi de anul acesta, dar 
v-o spunem şi noi prin rândurile care urmează. 

Întâlnirile „Alecart” au devenit deja o tradiție în 
cadrul FILIT, sute de elevi ieşeni având ocazia să-şi 
întâlnească la fiecare ediţie scriitorii preferați, să le 
adreseze întrebări şi să primească autografe. Prima 
întâlnire „Alecart” a avut loc joi, 27 octombrie, în Sala 
de Festivităţi a Colegiului Naţional lași, şi i-a avut ca 
invitaţi pe scriitorii Veronica D. Niculescu (cu Spre văi 
de jad şi sălbăţie) şi Radu Paraschivescu (cu romanul 
Cu inima smulsă din piept), vizibil impresionați de 


primirea călduroasă de care au avut parte. 


Veronica D. Niculescu: „Cred că locuim în fiecare 
carte pe care o citim” 

„Romanul Spre văi de jad şi sălbăție a fost pentru 
mine ca o bijuterie veche, a cărei valoare şi a cărei 
strălucire se descoperă treptat”, a pornit discuția 
Nicoleta Munteanu, care, ghidată de freamătul din 
sală, i-a invitat pe elevi să le pună întrebări invitaţilor. 
Astfel, aflăm despre carte de la loana Tătăruşanu că 
este „un vertij al sentimentelor, un roman al încercă- 
rii de cunoaştere a sinelui, un roman al feminității”. 

Veronica D. Niculescu a povestit cum a fost con- 
struită cartea, arătând că are foarte multe cotloane 
ascunse: „Când am început să scriu, îmi doream să 
am o poveste în care să trăiesc cât mai mult. Am vrut 
de fapt să scriu o carte despre fractura magică dintre 
ce scrie un scriitor la un moment dat şi ce trăieşte el 
în realitate”, În privinţa identificării cu personajul pe 
care l-a creat, scriitoarea spune că „eu nu sunt 
Miranda, dar exact în clipa în care confirm de fiecare 
dată că nu sunt un personaj sau altul mint, pentru că 
sunt în fiecare dintre personajele mele”. 

Deşi nu obişnuieşte să o facă în scrierile sale, au- 
toarea a mărturisit că scenele din copilăria Mirandei 
sunt inspirate din propria copilărie: „Nu mă intere- 
sează să scriu despre mine, nu găsesc o plăcere în 
asta, dar este singurul loc unde fac recurs la pro- 
pria-mi persoană într-un mod atât de neruşinat şi pe 
față” (râde). 

Întrebată dacă și-ar dori ca romanul Spre văi de 
jad şi sălbăţie să fie ecranizat, scriitoarea a răspuns 
nu, oricât de flatant ar fi, şi că „este o experiență 
foarte bizară să-ţi transformi propriul text în scena- 


riu de film”. 

Veronica Niculescu a mărturisit că speră că, plină 
de energia oferită de laşi, să ajungă acasă şi să pre- 
gătească o nouă schiță de carte. „Cred că locuim în 
fiecare carte pe care o citim. Când citim şi cartea e 
bună, ne mutăm acolo. Şi asta nu costă aproape 
nimic. Faptul că astăzi cărțile sunt scumpe e argu- 
mentul celor care nu citesc. De fapt, e cea mai ieftină 
distracție”, a încheiat ea. 

Radu Paraschivescu: „Cartea este cea mai bună 
agenţie de turism din lume”. 

Întrebat dacă această carte l-a schimbat în vreun 
fel, Radu Paraschivescu a afirmat că da, într-o anu- 
mită măsură. „Cartea asta a presupus o documentare 
şi un drum în Portugalia. Primul lucru pe care l-am 
văzut acolo a fost un afiş cu un concert al lui Nicolae 
Guţă - s-a amuzat autorul. Sigur, ăsta e un detaliu, 
Portugalia este o țară fascinantă atunci când nu în- 
cearcă să ne mintă istoriceşte”. Astfel, scriitorul a re- 
cunoscut că nu crede în istorie şi că această carte este 
o mefienţa a sa față de aceasta: „Unii au spus că este 
un roman istoric şi am avut onoarea să îi contrazic”. 
Radu Paraschivescu a împărtăşit liceenilor şi faptul 
că romanul Cu inima smulsă din piept este unul des- 
pre limită, dezvăluind totodată oroarea sa de a vedea 
secvenţe de violenţă sau sânge. „Am o slăbiciune vi- 
zuală înfiorătoare, pe care încerc să o vindec scriind 
lucruri în limita suportabilului”, a spus acesta, adău- 
gând că s-a rugat ca nu cumva să facă cineva un film 
după această carte şi să îl invite la premieră. „Aş face 
o figură jalnică”, a continuat autorul râzând. 

Ghidul nesimțitului a surescitat de asemenea in- 


teresul elevilor de la Colegiul Naţional. Despre acesta, 


Radu Paraschivescu a spus că a apărut din necesita- 
tea unei forme mai fâşneţe de a face educație. „A fost 
scris cu multe tuşe ironice, dar ceea ce s-a înțeles 
greşit din el a fost că nesirmțirea este o caracteristică 
a românilor. Cu totul fals” a insistat. Continuând în- 
tr-o notă umoristică, Nicoleta Munteanu l-a provocat 
pe scriitor să facă un scurt ghid al elevului nesimțit. 
Şi l-a făcut: „în viziunea mea, toţi elevii sunt simțiți. 
Nu mă băgați în capcane”, s-a amuzat scriitorul. 

Fiind la vârsta la care sunt în formare, elevii au 
fost curioşi să afle unde îşi mai pot găsi modelele azi, 
moment în care scriitorul a declarat că încă mai crede 
în puterea exemplului. „Cred şi în puterea cititului. În 
momentul în care citeşti, nu doar că te decuplezi de 
la cotidian, ci pur şi simplu îţi pui nişte aripi. Cartea 
este cea mai bună agenţie de turism din lume, e cea 
mai ieftină şi cea mai frumoasă formă de explorare”. 

Hanne Orstavik: „Cea mai mare teamă a mea este 
aceea de a nu fi iubită”. 

„Ceea ceva urma vă va arăta că orice carte este în 
primul rând prilejul unei interogaţii despre noi 
înşine”, a spus Nicoleta Munteanu la începutul celei 
de-a doua întâlniri „Alecart”, care s-a desfăşurat vi- 
neri, 28 octombrie. De data aceasta, elevii s-au bucu- 
rat de compania a două scriitoare străine, discuția 
pornind de la romanele Iubire, scris de norvegiana 
Hanne Orstavik, şi Femeile lui Lazăr, al rusoaicei 
Marina Stepnova. Cele două scriitoare, cu ajutorul in- 
terpretelor care au reuşit să țină pasul cu brio cu vor- 
birea alertă a elevilor, au răspuns curiozităților din 
public, împărtăşind poveştile din viața personală 


care au stat la baza cărților lor, idei despre persona- 

jele lor, precum şi despre tema principală adusă în 
discuție şi cea mai de efect printre tinerii liceeni, res- 
pectiv iubirea. 

„Dar ce înseamnă de fapt iubirea?” s-a întrebat 
Hanne Orstavik, completând că, dacă eşti detașat și 
nu eşti conectat la propriile sentimente, nu ai cum să 
simți şi să înţelegi răspunsul la această întrebare. 
Scriitoarea a mai spus despre carte că a scris-o atunci 
când tocmai a devenit mamă. „Stăteam cu copilul 
nou-născut în brațe, mă uitam la el şi eram disperată 
pentru că nu ştiam cum să fac să ştie cât de mult îl iu- 
besc. Poţi să spui «te iubesc» din nou şi din nou, dar 
când este cu adevărat adevărat?”, a adăugat, dezvă- 
luindu-și în fața publicului propriile incertitudini şi 
frici. „Am scris acest roman pentru a-mi analiza te- 
merile personale. Şi mă sperie foarte multe lucruri, 
dar cea mai mare teamă este aceea de a nu fi iubită”. 

Marina Stepnova: „Uneori, în timp ce scriu, lucru- 
rile ies de sub control şi cartea se scrie singură”. 

„Romanul Marinei Stepnova a fost pentru mine o 
revelaţie”, a declarat coordonatoarea întâlnirilor 
„Alecart”. „Este o carte a războiului, despre cel mai 
aprig şi mai sângeros război, care este cel din inimile 
personajelor”, a împărtăşit de asemenea Tamara 
Bivol, unul dintre redactorii „Alecart”, întrebând-o în 
acelaşi timp pe scriitoarea rusă dacă îi putem atribui 
iubirii o anumită logică. „În ceea ce ține de dragoste, 
vreau să vă zic că nu poate să existe nicio logică”, a 
răspuns autoarea în limba rusă, scuzându-se râzând 
că, deşi a trăit zeci de ani la Chişinău, nu a mai vorbit 
limba română de 20 de ani şi că a uitat tot. 


La eveniment a fost prezentă în sală şi traducă- 


toarea cărții, Antoaneta Olteanu, care s-a bucurat ală- 
turi de elevi de întâlnirea cu scriitoarea. Tinerii au 
fost interesați să afle şi dacă în Rusia există o reală li- 
bertate a scriitorului de a se exprima, la care a venit 
afirmaţia că în acest moment este o libertate abso- 
lută. 

Surprinsă de curiozitățile tinerilor liceeni, Marina 
Stepnova a afirmat că „uneori, în timp ce scriu, lucru- 
rile ies de sub control şi cartea se scrie singură”. 


(http://www.suplimentuldecultura.ro) 


Eli Bădică 


Festivalul Internațional de Literatură 
și Traducere de la lași 


Spre sfârşitul lui octombrie 2013, o certitudine 
căpăta contur: la laşi luase ființă cel mai mare festival 
literar din România - Festivalul Internațional de Li- 
teratură şi Traducere de la laşi (FILIT). Ediţia din 
2014 nu avea decât să o confirme, prin zeci şi zeci de 
invitaţi de marcă. În anul următor, însă, piedicile po- 
litice şi administrative au ameninţat existenţa festi- 
valului. 

S-a organizat atunci o ediţie de protest, care a 
ţinut doar trei zile şi a avut doar doi autori străini 
invitaţi (Evgheni Vodolazkin şi Slobodan Despot), 
programul axându-se mai mult pe traducători şi scrii- 
tori autohtoni. Cu valuri de susținere, din străinătate 
şi din țară, o mică parte din echipa iniţială a FILIT — 


în frunte cu managerul festivalului, binecunoscutul 

scriitor Dan Lungu, căruia i s-a alăturat o echipă de 
la Muzeul Naţional al Literaturii Române de la laşi, 
unde cel din urmă este şi director -, a rămas pe 
poziții. Astfel încât, anul acesta, FILIT a avut loc, din 
nou, timp de cinci zile (26-30 octombrie), cu peste 
treizeci de evenimente - dezbateri, mese rotunde, în- 
tâlniri profesionale, discuţii, ateliere, vernisaje etc. —, 
cu zeci de scriitori români sau străini (din Franța, 
Rusia, Norvegia) invitați, cu traducători, jurnalişti 
culturali şi critici literari. 

De altfel, în timpul deschiderii oficiale a ediţiei din 
2016 a festivalului, de la Teatrul Naţional „Vasile 
Alecsandri” din laşi, înaintea primei Seri FILIT, Seara 
Goncourt, acelaşi Dan Lungu spunea că aceasta era o 
ediție de revenire, o încercare de „a căpăta, din nou, 
altitudine”, de a readuce festivalul la anvergura pri- 
melor două ediţii - mai ales la cea din 2014, când 
ştacheta fusese ridicată foarte sus. 

Totodată, acesta insista pe aspectul înființării 
fundaţiei culturale mult-promise de către politicienii 
ieşeni, singura posibilitate pentru a continua FILIT- 
ul în condiţii fireşti, fără presiuni externe. Mai ales că, 
din acest an, a fost abordată şi o nouă strategie: fes- 
tivalul a fost transformat într-o platformă culturală. 
Din primăvara lui 2016, FILIT a pus bazele unui 
amplu sistem de rezidenţe, treizeci şi două în total, 
şase pentru autori români, douăzeci şi şase pentru 
traducători din limba română într-o limbă străină, un 
parteneriat dezvoltat împreună cu Memorialul 
Ipoteşti de la Botoşani şi care, astăzi, afirma Dan 
Lungu, „este cel mai important sistem de rezidențe 
din Europa de Est”. Până când FILIT îşi va recăpăta 


strălucirea de la primele două ediţii, voi trece în re- 


vistă cele mai relevante evenimente la care am asistat 
la laşi, la sfârşitul lui octombrie. 

Festivalul Internaţional de Literatură şi Traducere 
de la Iaşi a debutat, în premieră, cu un vernisaj, adu- 
când laolaltă două segmente de public care se întâl- 
nesc rar: iubitorii de literatură şi pasionaţii de artă. 
Expoziţia de grafică „100 ani de Dada - Tristan Tzara 
ilustrat de Picasso, Matisse, Arp şi Masson”, organi- 
zată de Muzeul Naţional al Literaturii Române laşi şi 
Asociația „Patrimoniu pentru comunitate” laşi, a fost 
pretextul perfect pentru o seară caldă, relaxată şi bo- 
gată în interpretări vizuale. l-au urmat alte trei Seri 
FILIT. 

Joi, 27 octombrie, a avut loc Seara Goncourt, cu 
autorii francezi Jean Rouaud, laureat al Premiului 
Goncourt pentru romanul Câmpurile de onoare, şi 
Nicolas Cavaillăs, Premiul Goncourt pentru nuvelă, 
pentru Viaţa domnului Leguat, moderați de jurnalis- 
tul Pascal Jourdana, o întâlnire consistentă, despre 
dificultatea de a scrie după ce primeşti un premiu im- 
portant chiar la începutul carierei, despre căutările 
formelor narative potrivite, libertatea scriitorului, 
Noul Roman Francez, genuri, traduceri şi multe al- 
tele. 

Vineri, 28 octombrie, discuţiile s-au mutat de la 
Teatrul Naţional „Vasile Alecsandri” în Aula Bibliote- 
cii Centrale Universitare „Mihai Eminescu”, unde s-a 
petrecut, spre deliciul publicului, o „confruntare” a 
povestitorilor, denumită Seara povestitorilor. Dezba- 
terea finală — trei autori români, Florin laru, lulian 
Tănase şi Alex Tocilescu, moderați de George Onofrei 


şi Vlad Tăuşance, s-au întrecut în a spune poveşti des- 

pre pisici, momentele jenante din vieţile lor ori întâr- 
zierile care le-au marcat parcursurile, ce făceau în 
urmă cu douăzeci de ani, după ce obiect pierdut sau 
stricat au suferit și altele asemenea, care au extaziat 
audiența. 

Cea de-a treia Seară FILIT I-a avut ca invitat pe 
Lucian Boia, unul dintre cei mai cunoscuți istorici ro- 
mâni, într-o întâlnire care a purtat numele „Istoria ca 
ficţiune” şi a disecat relaţia lui Boia cu istoria, precum 
și istoria sa personală. Moderatorul a fost un alt isto- 


ric, ieşeanul Dorin Dobrincu. 


Pe zi, evenimentele numeroase nu au făcut decât 
să dezvolte, printre participanţi, nevoia acută de a se 
teleporta. Întâlnirile scriitorilor cu liceenii - fie chiar 
la şcoală, în unele dintre cele mai bune licee ieșene, 
fie în alte contexte, precum Teatrul Fix — au fost, ca 
de obicei, cele mai surprinzătoare, cele mai ofertante, 
tinerii venind cu zeci de întrebări pertinente, cu lec- 
turile la zi și dorinţa de a-și cunoaște cât mai mult au- 
torii favoriţi, Nu au fost de trecut cu vederea nici 
dezbaterile dintre scriitori, cele dintre traducători, 
critici literari ori jurnaliști, celelalte vernisaje sau ate- 
lierele practice plănuite. De la lași nu pleci niciodată 
altfel decât cu tolba încărcată de povești și lucruri la 
care să meditezi, până la o nouă ediţie. 


Ceea ce vă dorim și dumneavoastră, cititorilor. 
(http://blog,goethe.de) 


Seară FILIT cu Lucian Boia - Teatrul Naţional „Vasile Alecsandri” laşi 

Elena Ghilan, Stetania Matei 


Întâlnirile Alecart: 
Angelo Mitchievici & „teleleu” 


Cea de-a treia „Întâlnire Alecart” la FILIT, 
desfăşurată în atmosfera caldă, impregnată de miro- 
sul cafelei şi de muzica lui Bob Dylan, de la Cafeneaua 
Teatru Fix, a avut două episoade: o conferință al cărei 
pretext a fost recenta decernare a Nobelului pentru 
Literatură şi o poveste despre ce înseamnă de fapt să 
umbli „teleleu” prin lume, surprinzând realitatea prin 


obiectivul unui aparat de fotografiat şi transpunân- 


„ECOURI... 


d-o în reportaje sociale. 

Ce ne mai spune poezia astăzi? E întrebarea care 
s-a aflat în miezul conferinței despre poeţi şi textieri, 
poezie şi lyrics, susținută de Angelo Mitchievici, pro- 
zator, critic de film şi critic literar, eseist, membru în 
Colegiul de Onoare al revistei „Alecart”. Apoi, am în- 
locuit plimbarea reconfortantă printre poezii cu o 
experienţă curajoasă, atipică, nonconformistă ai cărei 
eroi sunt jurnalista Elena Stancu şi fotograful Cosmin 
Bumbuţ. O experienţă numită simplu, dar sugestiv: 
„TELELEU” 

Am descoperit, prin discursul riguros al lui 


Angelo Mitchievici, că poezia presupune în primul 


„Teleleu” cu Elena Stancu și Cosmin Bumbuţ 

rând „o conectare sensibilă la ce se petrece în jur”. 
„Autoportret”, „Un hoit', „Tambourin man” şi „Un urs 
cu picioare scurte şi burtă mare” sunt doar câteva 
dintre poeziile disecate şi aduse mai aproape de noi. 
O răsturnare a interpretării standardizate pe care ne- 
o oferă şcoala, o plonjare în abisul sensibilităţii poe- 
mului autentic, o apropiere de pulsația cotidiană care 
se reflectă exclusiv în poezia adevărată. Modernitatea 
unor astfel de texte vine din intensitatea imaginilor 
în care „colateralele nu vizitează direct zone intense”, 
ci provoacă o mutație care atinge inclusiv receptorul 
ce nu este „excesiv şcolarizat”. Aşadar, momentul poe- 
tic se poate declanşa oricând şi totul poate deveni act 
autentic de ființare şi de percepţie a lumii. 

Cât despre surprinzătorul, pentru unii, laureat 
Nobel, Angelo Mitchievici susține că gestul Academiei 
suedeze este el însuşi „un gest poetic care are scopul 
de a aduce poezia mai aproape de acei oameni ce au 
fost nevoiţi să stea departe de formele de educație”, 
primind-o însă prin forma muzicii. Chiar dacă poezia 
are propria muzicalitate, propria rezonanță, trans- 
pusă muzical poate ajunge mai uşor în subcon- 
ştientul tinerei generaţii, provocând o mutație 
esenţială, aspect redat şi în filmul „Dangerous minds”, 
a cărui problematică e susținută şi de versurile şi mu- 
zica lui Bob Dylan. Michelle Pfeiffer, în rolul principal, 
urmăreşte strategia unei profesoare, într-un liceu cu 
elevi din medii periferice, care reuşeşte să schimbe 
gândirea tinerilor din acele „clase cu nevoi speciale”. 
Susținând că această convertire de raționament este 
întreținută de simplitatea unui context, invitatul 
afirmă că „poezia vorbeşte despre lucrurile cele mai 


simple, cele mai sensibile care coexistă cu banalul, cu 


toate că există o cordialitate extinsă însoțită de un 
cod”. Angelo Mitchievici afirmă că, de cele mai multe 
ori, „nu căutăm poezia unde trebuie”, dar, în ciuda 
acestui fapt, ea ajunge la noi pentru că „este magma- 
tică”, obligându-te să empatizezi cu substanța ei. 

Am descoperit apoi, în partea a doua a întâlnirii, 
ascultându-i pe Elena Stancu şi Cosmin Bumbuţ, că 
proiectul „Teleleu” a luat naştere din dorinţa puter- 
nică a jurnalistei şi a fotografului de a-şi împlini visul 
exprimării libere, evadând din monotonia şi con- 
strângerile unor joburi în care documentarea nu 
reuşea niciodată să atingă, din cauza timpului insufi- 
cient, subiectul în întreaga lui amploare. „Am făcut 
fotografie de modă şi publicitate 15 ani, am fost bun 
în ceea ce făceam, câştigam bani, nu asta era pro- 
blema, dar, la un moment dat, m-am oprit deoarece 
mi-am dat seama că nu sunt fericit cu ceea ce fac şi 
am ajuns într-o închisoare unde am avut ocazia să fac 
fotografii, să surprind poveştile gardienilor şi 
deținuților. Am scos şi o carte în 2012 în urma acestei 
experienţe, câştigând un premiu pentru cea mai fru- 
moasă carte”, a mărturisit Cosmin Bumbuţ. Elena 
Stanciu ne-a vorbit apoi despre ce a însemnat 
experiența ei jurnalistică înainte de „Teleleu”: „O pe- 
rioadă am fost la o agenție de presă, dar nu puteam 
să numesc scris ceea ce făceam eu acolo; trebuia să 
realizezi toate ştirile după o structură, făceai în fie- 
care zi acelaşi lucru şi era frustrant”. 

Proiectul le-a schimbat în mod radical viețile: o 
mică rulotă albastră le-a devenit casa în care au scris 
şi au călătorit prin lume în căutarea subiectelor ce 
urmau să fie abordate, având prilejul de a le diseca şi 


de a cunoaşte poveşti, experienţe care prin prisma 

fotografiei şi a jurnalismului proiectează o imagine a 
omului, a vieţii şi a realității de zi cu zi. Experiența 
din penitenciare a fost reflectată şi într-un fragment 
de documentar pe care l-am putut vedea. Unul dintre 
cele mai impresionante crâmpeie de realitate a fost 
cel pe care l-am descoperit prin mărturisirea Elenei 
Stancu: „Am făcut mai multe interviuri şi unul dintre 
băieții pe care i-am cunoscut acolo, s-a ataşat atât de 
tare de noi, încât a început să ne sune şi apoi am rea- 
lizat că ne sună pentru că doar pe noi ne avea”. Odată 
cu abordarea acestui subiect au apărut şi întrebările 
noastre legate de măsura în care un deținut, 
conştient că este intervievat, va prezenta o variantă 
a poveştii cât de cât apropiată de realitate sau o va 
deforma în favoarea sa. Am aflat că deținuții tind să 
modifice povestea în mod conştient pentru a se as- 
cunde de propriile fapte, ajungând într-o etapă a ne- 
gării actelor comise şi de aceea documentarea 
trebuie să fie extrem de riguroasă: „Am discutat cu 
psihologul penitenciarului, deținuții au tendinţa de a 
modifica realitatea ca să se mintă pe ei”. În viziunea 
Elenei Stancu, jurnalismul pe care îl fac ei presupune 
redarea unei experiențe cât mai adevărate şi necesită 
o anumită legătură cu persoana intervievată, empatie 
şi conştiinţă. 

La finalul celei de-a treia întâlniri, nu ne-a rămas 
decât să mulțumim tuturor invitaţilor „Întâlnirilor 
Alecart” la Filit 2016 şi să mărturisim că abia 
aşteptăm să putem spune: „Bun venit, Filit 2017! 


(https://alecart.ro/filit-2016) 


Andreea Anton 


Serile scriitorilor, 
un zbor printre cuvinte 


La intrarea în Teatrul Naţional „Vasile Alecsandri”, 
o mână de oameni stau aşezaţi în grupulețe mici 
schimbând informaţii despre invitați sau 
împărtăşind păreri despre vreo operă anume. Cei mai 
mulți dintre ei sunt îngrămădiţi în holul de la intrare, 
fie că fug de frig, fie pentru că vor să se asigure că lo- 
curile de pe puţinele invitații vor fi sigur ale lor. Când 
voluntarii cu pelerinele de „un verde crud” deschid 
uşile sălii, scaunele se ocupă imediat. 

Este prima seară a Festivalului Internațional de 
Literatură şi Traducere laşi (FILIT) şi toţi iubitorii de 
cuvinte stau cu ochii ațintiți spre scena unde sunt 
aşteptaţi Jean Rouaud, laureat al premiului Goncourt, 
şi Nicolas Cavaill&s, deținătorul premiului Goncourt 
pentru nuvelă. Într-un decor de o somptuozitate de- 
plină, scriitorii sunt prinşi între două scăunele scul- 
ptate în stil clasic pe care le ocupă moderatorul 
Pascal Jourdana şi traducătoarea Simona Modreanu. 
Literatura franceză, cu graiul său viu, îşi începe dan- 
sul pe scena teatrului şi trece, făcând piruete şi pliuri, 
printre operele lui Nicolas şi ale lui Jean, care sunt 
treptat dezbrăcați de emoții şi expuşi în sensul cel 
mai veridic publicului. Astfel, lui Nicolas i se dă grai 
să spună „De ce sar balenele”, lui Jean să reflecteze 
asupra operei „Le Champ d'honneur” şi tuturor să 
dea, într-un fel sau altul, culoare serii Goncourt. 


Direct de pe scena Teatrului Naţional, dintre 

umbre de personaje şi printre ecouri de replici încă 
agăţate de cortină, publicul a fost proiectat în mijlo- 
cul unor camere prinse în pagini de carte, la Biblio- 
teca Centrală Universitară „Mihai Eminescu”, tocmai 
pentru ca invitaţii, Florin Iaru, lulian Tănase şi Alex 
Tocilescu să poată să înşire rânduri din filele cărţilor 
ce le aparţin pe deplin. Conturat sub forma unui „talk- 
show între scriitori”, aşa cum îl descria în deschidere 
Cătălin Sava, evenimentul, care a marcat a doua seară 
FILIT, seara povestitorilor, a fost cel mai însuflețit 
dintre cele prinse în grila festivalului. Astfel, într-o 
clipă, sub îndemnul presărat cu umor al moderatori- 


lor George Onofrei şi Vlad Tăuşance, scriitorii s-au în- 


ECOURI 


trecut în povestiri pline de haz ce au avut ca punct de 
plecare evidenţierea tabieturilor păstrate ascunse 
până acum, crearea unei fişe de cadre şi accentuarea 
răspunsurilor ce puneau în centru creaţiile lor, ca me- 


tafore ale existenţei cotidiene. 


Dacă pisici nu e, nimic nu e 

Printre hohotele de râs şi aplauzele zgomotoase 
am aflat exact cui îi place să se trezească la 5, pierde- 
rea cărui obiect le-a provocat cea mai mare supărare 
şi că, dacă „pisici nu e, nimic nu e”, aşa cum spunea 
râzând Florin Iaru, învârtind microfonul. În ritmul 


alert al minutelor ce se scurgeau cu rapiditate din 


Public de la Întâlnirea „Logos” cu Alex Tocilescu și Iulian Tănase - Galeriile „Pod-Pogor” 

cele două ore ce le erau puse la dispoziție, Florin laru, 
Alex Tocilescu şi lulian Tănase au povestit gesticu- 
lând amuzați care este cea mai jenantă întâmplare de 
care au avut parte, care este cuvântul de care şi-ar 
dori să scape şi care a fost cea mai mare întârziere 
din viaţa lor. Un moment cheie al serii a fost cel care 
i-a adus pe scriitori în postura bărbaţilor simpli care 
trebuie să justifice femeii de lângă el fiecare personaj 
feminin care dă esenţă operei sale. Astfel, s-a conchis, 
conform părerii lui Florin laru, că „deşi persoanele 
dragi sunt întotdeauna acolo, între rânduri, ele nu se 
vor vedea niciodată cu ochi adevărați”. Singurul mo- 
ment lipsit de voie bună al serii a fost cel în care a fost 
anunțată absența lui Radu Paraschivescu, veste care 
a fost urmată de un oftat la unison al doamnelor din 


ultimele rânduri. 


Când România devine altfel 

Cea de-a treia Seară a început sub privirea istori- 
cului Lucian Boia, care, în dialog cu Dorin Dobrincu, 
a explicat lumii „De ce este România altfel”. Publicul 
a absorbit în deplină taină cuvintele care veneau 
drept răspuns fiecărei curiozități a serii, la fel cum 
geto-dacii acaparau cândva zonele dintre Dunăre şi 
Carpaţi. Cei prezenți n-au îndrăznit, nici măcar prin 
aplauze, să întrerupă conversaţia ce se desfăşura în 
lumina reflectoarelor, ca şi cum s-ar fi temut parcă să 
nu facă să dispară din memoria bătrânului amintirile 
unor timpuri apuse demult. La sfârşitul celor trei zile, 
orele s-au materializat în momente, iar acestea au 
oferit fiecăruia posibilitatea să treacă alergând şi să 
fure câte o bucată din memoriile oamenilor care s-au 


perindat pe scenele ieşene şi care s-au lăsat surprinşi 


EANNIID 
ECOURI... 


„ LU 


preț de câteva clipe aşa cum n-au mai fost. 


(http://www.opiniastudenteasca.ro) 


Maria Capelos, jurnalistă 


Cea de-a patra ediție a Festivalului Internaţional 
de Literatură şi Traduceri (FILIT) din laşi şi-a închis 
porțile pe 30 octombrie. În pofida greutăților întâm- 
pinate de organizatori, evenimentul a existat şi în 
acest an prin încăpățânarea, munca şi entuziasmul 
celor care cred în importanța unei astfel de manifes- 
tări culturale. Care au fost şi de această dată multe şi 
intense. 

laşul a fost împânzit, săptămâna trecută, de 
„omulețul” FILIT care anunţa evenimentele ce se 
desfăşurau peste tot în oraş. lar prezenţa voluntari- 
or, liceeni sau studenți, în ținuta lor de un verde pu- 
ternic, era extrem de vizibilă. 

După primele două zile, aveai senzaţia că Festiva- 
ul Internațional de Literatură şi Traduceri s-a născut 
iresc la laşi, că numai filonul cultural de aici îi putea 
da naștere, festivalului revenindu-i meritul de a arăta 


încă o dată, dacă mai era nevoie, efervescența şi pro- 


unzimea culturii româneşti din acest oraş încărcat 
de istorie. 

Întâlnirile scriitorilor cu liceeni ieșeni, o inițiativă 
FILIT mulată pe un club de lectură existent de ceva 
ani, Logos, au constituit o surpriză plăcută, cu săli 
pline şi multe întrebări ridicate de tineri. Toate dez- 
baterile, fie că au fost în licee, în librării, la Universi- 
tate, la Biblioteca Centrală Universitară, la Muzeul 


Literaturii, au avut săli pline. „Seara povestitorilor”, 

„Cui îi pasă de proza scurtă?”, „Istoria ca ficțiune”, 
dezbaterile „Dacia literară”, masa rotundă „Europa 
scriitorilor şi a jurnaliştilor”, „Întâlnirile Alecart”, în- 
tâlnirile cu scriitori şi traducători români şi străini, 
cu întrebări puse pe parcursul discuţiei sau adunate 
la final din public, au fost vii, amuzante, fără niciun 
moment de tăcere jenant. 

Am plecat de la FILIT, nu înainte de a aduna câ- 
teva impresii ale participanților, cu dorința de a re- 
veni la multe alte ediţii şi cu convingerea că festivalul 
şi capitala Moldovei se potențează reciproc şi fac o 


echipă minunată. (http://Awww.romanialibera.ro/ cul- 


tura/cultura-urbana) 


Doina Jela, scriitoare, traducătoare 


După ce afli câte ceva despre efervescența cultu- 
rală a lașului, care nu datează de azi-de ieri, FILIT-ul 
de anul acesta, la care a fost un privilegiu să particip, 
nu ţi se mai pare inexplicabil. Dar de uimit tot te 
uimeşte. Sigur că este un merit al organizatorilor, dar 
humusul tradiţiei din care creşte el şi care-i obligă să 
fie la înălțime şi dacă se poate de fiecare dată cu un 
pic mai sus, coagularea asta a forţelor, spre deosebire 
de fărâmițarea din alte locuri, te fac invidios şi me- 
lancolic şi până la urmă foarte recunoscător. Sălile 
pline de elevi care citesc, revistele lor, profesorii lor 
în emulație, convingerea cu care fac ceea ce fac de parcă 
s-ar prezenta la un examen din a cărui comisie fac parte 
Maiorescu, Dosoftei, Kogălniceanu, Ibrăileanu şi cele- 
lalte statui ale locului, iar comisia ar fi prezidată de 


însuşi Eminescu, m-au umplut de admiraţie, ce să 


mai spun? În rest, despre program şi evenimente, 
expoziţii şi sala plină a Teatrului Naţional, sper să se 


umple presa, atâta câtă mai e... 


Alex Tocilescu, scriitor 


M-am întors de la FILIT laşi nu doar impresionat, 
ci de-a dreptul smerit; ştiam că laşul are scriitori cel 
puțin la fel de buni ca Bucureştiul, dar am văzut acum 
că are şi un public de literatură cel puţin la fel de 
mişto. Mi se pare incredibil că o mână de oameni 
poate pune pe picioare un festival atât de mare (în 
ciuda obstacolelor birocratice pe care România i le 
azvârle în cale cu nepăsare) — şi la fel de incredibil mi 
se pare că există atât de mulți voluntari tineri şi faini 
şi prietenoși şi curioşi şi entuziaşti, care mi-au arătat 
că snobismul cultural al Bucureştiului (pe care şi eu 
îl afişez probabil uneori) nu se bazează pe absolut 
nimic. laşul chiar e cool şi ieşenii la fel. Mai merg, ne- 


apărat! 


Veronica D. Niculescu, scriitoare 


Am ajuns pentru prima oară acum la FILIT şi în 
laşi. Ce mi-a plăcut: entuziasmul publicului, şi aici o 
să amintesc în primul rând de întâlnirea clubului 
Alecart, de la Colegiul Naţional laşi, unde tinerii pro- 
fesori Nicoleta şi Emil Munteanu fac pur şi simplu mi- 
nuni. A fost una dintre cele mai frumoase întâlniri pe 
care le-am trăit, cu un public tânăr, vreo două sute de 


liceeni care ne-au întâmpinat cu o bucurie explozivă, 

câte o elevă prezentând convingător cărţile 
invitaţilor şi alți elevi punând întrebări și venind apoi 
la autografe cu zecile, mulţi cu cărțile deja citite, 
înţesate de bileţele colorate și subliniate. Acestor 
elevi, care mi-au citit cartea în timpul verii și au che- 
mat la ei autoarea, le datorez prezenţa la lași. Apoi, 
mi-au plăcut serile FILIT, seara Goncourt mai ales, 
mi-au plăcut și întâlnirile de dincolo de evenimente, 
orașul, cu bisericile și câinii cei leneși, și cafeaua din 
librăria Humanitas, de la o măsuţă mică și rotundă, 
alături de un drag prieten, plimbarea prin parcul 


Copou, mi-au plăcut dimineţile când tramvaiele ne le- 


gănau uşor prin hotel... Mi-a părut rău că nu toţi scrii- 
torii au avut lecturi seara, ca să ne vedem și ascultăm 
toţi pe toţi. Multe dintre evenimentele de peste zi, din 
licee, se suprapuneau, ceea ce e firesc, iar întâlnirile 
de seară ar fi putut să ajute din punctul ăsta de ve- 
dere - pe modelul festivalurilor de la Timișoara, 
Bistriţa, Arad, unde orice invitat îi poate asculta pe 
toţi ceilalți, la fel publicul - îi poate vedea seara pe 
absolut toţi scriitorii. Una peste alta, mi-a plăcut 


enorm şi mai vreau monstruos. 


„Motomorfoza” lui Teodor Răileanu - Teatrul Fix 

Lucian Dîrdală, jurnalist, politolog 


Pentru mine, zilele FILIT reprezintă în primul 
rând o perioadă de reflecţie sinceră şi — cum se spu- 
nea pe vremuri - autocritică. Să fie, oare, adevărat că, 
din cauza preocupărilor profesionale, am ajuns să ci- 
tesc mai puțină literatură decât mi-aş dori şi ar tre- 
bui? Apoi, în aceeaşi notă, îmi spun că nimic nu se 
compară cu pagina de hârtie şi că niciodată nu voi fo- 
losi vreo aplicaţie electronică ce simulează răsfoirea 
unei cărți, pe telefon sau tabletă. 

E bine că Festivalul intră în şcoli (şi reciproc), 
pentru că nu accept nici pentru o fracțiune de se- 
cundă ideea că bătălia - se ştie la ce mă refer — e pier- 
dută. Şi chiar dacă ar fi, tot trebuie purtată, pentru că 
altfel întreg discursul nostru despre responsabilita- 
tea față de generațiile viitoare se goleşte de conținut. 


Mă bucur să văd cum, în jurul meu, se discută mai 


mult ca de obicei despre literatură şi creatorii ei; de 
altfel, am senzaţia că un eveniment precum FILIT 
face servicii importante şi altor zone ale creației cul- 
turale. În fine, îmi place să văd, în săli și în librării, oa- 
meni despre care poţi spune imediat că au în spate 
multe decenii de prietenie cu cartea. lașul a rămas 
frumos şi demn grație lor. 

Dar nu pot să uit de conexiunile cu domeniul meu. 
Printre cele mai puternice imagini pe care le asociez 
„societății civile” se numără şi aceea a unor oameni 
ce vorbesc în public despre cărți pe care le-au citit, 
le-au tradus, le-au scris, le vor scrie. Sunt întrebaţi şi 


răspund, argumentează şi critică, încearcă să capteze 


atenţia şi să convingă. Acest tip de interacțiune ne 


însănătoşeşte şi ne îmbogăţeşte pe toți. 


Ciprian Măceșaru, scriitor 


Auzisem multe cuvinte frumoase despre Festiva- 
lul Internaţional de Literatură şi Traducere de la laşi 
şi mă încercau atât sentimente de admirație pentru 
organizatori, cât şi benigne sentimente de invidie față 
de invitați. Nu credeam că voi afla pe pielea mea ce 
înseamnă FILIT. Mi se părea că nu sunt în filmul po- 
trivit - iată cum se naşte paranoia! - şi că nu voi fi nici- 
odată invitat. Am fost, aşadar, la FILIT şi am înţeles 
în sfârşit care-i misterul, ce îi mână-n luptă cu atâta 
frenezie pe organizatori, pe voluntari, pe invitați. Am 
întâlnit oameni plini de entuziasm, oameni care tră- 
iesc cu enormă voluptate zilele festivalului. Publicul 
e dornic să-i cunoască pe scriitori şi pe traducători, 
caută să smulgă cât mai multe informații şi amintiri 
de la ei. Se însămânțează serios la laşi, sunt crescute 
acolo generații promițătoare (întâlnirile cu liceenii 
au fost, pentru mine, cele mai spectaculoase), sunt 
inaugurate muzee dedicate unor scriitori importanţi 
(aceste muzee au apărut ca urmare a parteneriatului 
dintre Muzeul Naţional al Literaturii Române şi 
Asociaţia „Patrimoniu pentru comunitate”, ambele 
din laşi; în doar doi ani - 2015 şi 2016 - au fost inau- 
gurate patru puncte muzeale în judeţul laşi: „Cezar 
Petrescu”, „Dimitrie Anghel”, „Ionel Teodoreanu” şi, 
chiar în timpul desfăşurării FILIT de anul acesta, 
„G. Ibrăileanu”; impresionant, nu?). Harta culturală a 


județului laşi arată o remarcabilă coerenţă, rezultat 

al colaborării dintre mai multe instituții (evident, se- 
cretul ține de calitatea oamenilor care conduc aceste 
instituţii). La laşi se ctitoreşte, lucrurile sunt con- 
struite temeinic, acțiunile culturale de acolo sunt şi 
pentru cei de mâine, nu doar pentru cei de azi. FILIT 
2016 a mers ceas (aşa cum sunt convins că au mers 
şi celelalte ediţii). Îi felicit pe Dan Lungu, Florin 
Lăzărescu, Amelia Gheorghiță, lulian Pruteanu, 
Monica Salvan, Adriana Bondor, Anca Bordeanu, 
Teodora Rogoz! Îi felicit şi pe minunaţii voluntari şi 
pe toți ceilalți oameni implicaţi în desfăşurarea aces- 
tui excepțional festival! Mi-am făcut acolo prieteni pe 
care abia aştept să-i revăd. Plănuiesc să merg îm- 
preună cu soţia şi fiul meu la laşi, cât mai curând, 
într-o scurtă vacanță. Ce dovadă mai bună că m-am 
îndrăgostit definitiv de laşi, de oamenii şi frumusețile 


lui? 


Luminiţa Corneanu, critic literar, funcționar 
în Ministerul Culturii 


Victoria principală a FILIT 2016 este însuşi faptul 
că a existat. Că au venit la laşi scriitori care nu se mai 
întâlniseră cu publicul de acolo, jurnalişti francezi 
care au descoperit cu încântare capitala Moldovei şi 
efervescența intelectuală a Iașului, că au avut localte 
întâlniri între liceeni şi scriitori chiar în liceele unde 
primii învaţă şi, nu în ultimul rând, faptul că ne-am 
întâlnit din nou noi, scriitori, critici literari, jurnalişti 
din toate colțurile țării pentru a ne bucura împreună 


de literatură. Mi-e destul de greu să fac o evaluare „la 


rece” a acestei ediții a FILIT, din două motive. Primul, 
pentru că ştiu cum au arătat primele două ediţii. Al 
doilea, pentru că ştiu ce dificultăți au întâmpinat or- 
ganizatorii pentru ca această ediţie să aibă, totuşi, loc. 
Cu alte cuvinte, ştiu ce pot Dan Lungu şi echipa lui. 
Mai mult decât atât, atunci când au parte de 
susținere. De aceea nu pot decât să sper că FILIT-ul 
din 2017 va fi din nou la nivelul primelor ediţii. lașul 


o merită. 


Raymond Clarinard, scriitor, redactor-sef ad- 
junct „Courriet International”, Franţa 


M-au impresionat mai multe lucruri, la prima mea 
participare la FILIT 2016. Aş menţiona mai întâi 
modul în care am fost primiţi, căldura gazdelor, efi- 
cacitatea organizării. Apoi, calitatea evenimentelor a 
fost remarcabilă. Din punctul meu de vedere FILIT 
ocupă un loc aparte, între atâtea alte festivaluri, pen- 
tru că are o veritabilă dimensiune europeană. Da- 
ți-mi voie să mai răspund o dată la ultima întrebare, 
pusă în timpul ultimei dezbateri pasionante care a în- 
cheiat FILIT: când mă aflu în România, mă simt 
român de adopție; în urma acestor zile şi datorită 
FILIT, mă simt un pic mai mult european. 

FILIT 2016 a existat prin ambiția şi profesiona- 
lismul organizatorilor de la Muzeul literaturii ro- 
mâne din laşi, pe numele lor: Dan Lungu (manager), 
Florin Lăzărescu (coordonator de programe), Amelia 
Gheorghiţă (responsabil PR), Monica Salvan (relaţii 


internaționale), lulian Pruteanu (coordonatori vo- 

luntari), graficiana Teodora Rogoz, Georgiana Leşu 
şi Adriana Bondor (logistică). N-am fost la ediţiile 
anterioare ale FILIT, cele deja „mitice” prin anver- 
gura lor. Voi spune însă că festivalul are nevoie de 
continuitate (deci de resurse, de susţinere, de pro- 
misa fundație culturală care i-ar asigura un soclu 
stabil). Legitimitatea continuității nu vine din nu- 
mărul sau din calitatea potenţială a invitaţilor aduşi 
să insufle bucuria comunicării inteligente, a întâlni- 
rilor literare şi umane în viața cetății pentru câteva 
zile. Sigur, ei sunt toți scriitori şi specialişti deja 


câştigaţi cauzei literaturii în lume, în viață, indife- 


rent la ce festival ar fi invitați. Ce face FILIT la laşi, 
aducându-i în comunitate pe scriitori şi pe traducă- 
tori an de an, cu profesionalism şi perspectivă de 
durată, e un fel de revoluţie societală. Odată cu 
FILIT, la laşi creşte o generaţie de tineri pentru care 
a fi scriitor înseamnă foarte mult în scara valorilor. 
În peisajul societăţii de azi, una a modelelor gău- 
noase, e o schimbare de paradigmă, una ex- 


cepţională. 


lulian Tănase, scriitor 


Am fost la FILIT. | still can FIL IT 


E o poveste frumoasă pe care tocmai am trăit-o. 
Nu ştiu de unde să o încep, nu ştiu cum să o scriu, 
ceea ce ştiu e că nu există poveşti în absența oame- 
nilor. Oamenii fac poveştile. FILIT este o poveste fru- 


moasă făcută de niște oameni extraordinari. 


Am mai fost la festivaluri de literatură, şi în 
România, şi în străinătate, dar nicăieri nu m-am 
simțit atât de bine ca la festivalul de la laşi. Singura 
explicaţie pentru asta sunt oamenii. Uneori, oamenii 
reprezintă o foarte bună explicație pentru ceea ce ţi 
se întâmplă. 

Am râs mult în cele patru zile petrecute la laşi. Am 
râs şi ca scriitor, şi ca om. Am râs şi i-am făcut şi pe 
alții să râdă. La cele două evenimente la care am par- 
ticipat - joi, împreună cu Alex Tocilescu, la Clubul de 
lectură Logos, întâlnire moderată de Serinella Zara, 
iar vineri împreună cu Florin Iaru şi cu acelaşi Alex 
Tocilescu, la Biblioteca Centrală „Mihai Eminescu”, la 
o şuetă moderată de George Onofrei şi Vlad 
Tăuşance, şi prezentată de Cătălin Sava - s-a râs în 
hohote. A fost foarte bine. Îmi place să fac oamenii să 
râdă. Îmi plac oamenii cărora le place să îi fac să râdă. 
De fapt, ăsta e secretul FILIT: oamenii care îl fac. 

Oameni pasionați, atenți, profesionişti. 

Organizarea a fost impecabilă, din punctul meu 
de vedere. 

Voluntarii şi voluntarele au fost nişte îngeri păzi- 
tori. Uneori, aceşti îngeri se transformau, pentru câ- 
teva clipe, în fani păzitori. 

Am plecat azi-dimineață de la laşi cu bucuria 
acestor zile. Bucuria este un bun companion, un bun 
tovarăș de călătorie prin viață. În timp ce conduceam 
maşina de la laşi spre Moineşti, unde mă şi aflu mo- 
mentan, Bucuria mea stătea cuminte pe scaunul din 


dreapta, era tăcută şi liniștită. La fel e şi acum. 

FILIT 2016. ECOURI... 


Bogdan Munteanu, scriitor 


Trei zile la FILIT laşi. Am simţit şi eu vibe-ul ăla 
atât de mişto despre care vorbeau invitaţii de la 
ediţiile anterioare. Vibe de care nu poţi, n-ai cum să 
scapi cu una, cu două. Oricât de cârcotel sau 
bosumflaş ai fi, te-nghite entuziasmul oamenilor din 
jurul festivalului. Spontaneitatea, cheful de a spune 
poveşti (pe) neaşteptate, în baruri, la terase sau la 
ţigară, între două evenimente. În loc să halesc eu 
poveşti, m-au halit ele pe mine şi asta e o chestie 
foaaarte mişto, care nu se-ntâmplă des. 

Încă o dată, felicitări organizatorilor, voluntarilor, 
publicului. Şi hugs, că nu se supără nimeni. 0 să mai 


vin la laşi, cu sau fără motiv. 


Paul Cernat, critic literar 


La FILIT Iaşi, cel mai fain festival literar din 
România, n-am avut când să ne plictisin, n-am nime- 
rit, de fapt, nici un eveniment plictisitor. Organizatorii 
(cu Dan Lungu & Florin Lăzărescu, dar nu numai ei, 
la butoane), voluntarii (ca nişte furnici pe totterenul) 
şi elevii din licee (smart, as usual) au fost la înălţime, 


iar tinereţea a dat tonul în toate. Cu FILIT „în reve- 


nire”, laşul literar revine, cu toate dificultăţile, in pole 
position. E obligatoriu ca FILIT să continue aşa cum 


a fost gândit. A bon entendeur, salut! 


// 

RAFTUL CU ECOURI 


Lăcrămioara AGRIGOROAIE 


Panait Istrati și 


Expoziţia „Panait Istrati şi prietenii ieşeni”, reali- 


zată la Muzeul „Mihail Sadoveanu”, în parteneriat cu 
Muzeul „Carol I” Brăila, a fost atractivă pentru publi- 
cul ieşean prin faptul că a adus la Iaşi un scriitor fas- 
cinant, mult mai apreciat în literatura franceză decât 
în cea română. Paginile de corespondenţă cu Mihail 
Sadoveanu, lonel Teodoreanu sau Cezar Petrescu 
dezvăluie o prietenie frăţească între scriitorii ieşeni 
şi pribeagul Istrati. Manuscrisele lui Mihail Sadoveanu, 
referitoare la „fratele Panait”, reprezintă o dovadă de 
sensibilitate prietenească. Dedicaţiile scrise de Otilia 
Cazimir sau de Mihai Codreanu pentru Panait Istrati 
sunt alte mărturii ale înrudirii spirituale care a dăi- 
nuit peste timp. Fotografiile în care rătăcitorul prie- 


ten al lui Romain Rolland apare alături de Iacob 


Rosenthal, LI. Mironescu, D.D. Pătrăşcanu, Demostene 
Botez, pe lângă cei menţionaţi deja, conturează ideea 
de prietenie adevărată cu care a fost primit scriitorul 
Panait Istrati de către confrații moldoveni. Ediţii ori- 
ginale ale cărților lui Panait Istrati, în limba franceză 
sau în limba română, întregesc imaginea unui scriitor 
care a meritat să fie evocat printr-o expoziţie. În dis- 
cursul de la vernisajul expoziţiei, din data de 28 oc- 
tombrie 2016, cercetătorul brăilean Zamfir Bălan a 
amintit că, la 28 octombrie 1926, Panait Istrati fusese 
invitat la laşi de prietenii scriitori, pentru a fi sărbă- 
torit, însă evenimentul nu a mai avut loc. Destinul a 
vrut ca această sărbătorire să se întâmple după 90 de 
ani, în timpul Festivalului Internaţional de Literatură 
şi Traducere Iaşi, 2016 (FILIT). 


ProEuropeana Clubul cărții digitale 


189 


RAFTUL CU ECOURI 


Andreea TACU 


Scriitor 


Cu ocazia celei de-a IV-a ediţii a Festivalului 
Internaţional de Literatură şi Traducere (FILIT), 
Muzeul Naţional al Literaturii Române laşi a organi- 
zat o expoziţie retrospectivă cu scriitorii participanţi 
la diferite evenimente organizate pe parcursul 
edițiilor anterioare ale Festivalului (2013-2015). 

Expoziţia intitulată Scriitori la FILIT a fost găz- 
duită de Biblioteca Naţională a României, instituţie 
cu care Muzeul Naţional al Literaturii Române laşi a 
mai colaborat şi la organizarea altor expoziţii, printre 
care amintim: Viaţa Românească — 150 de ani de la 
apariție, Feţele necunoscute ale lui Cezar Petrescu şi 
Uliţa Teodorenilor. 


Cele peste 40 de fotografii incluse în expoziţie au 


la FILIT 


fost realizate de artiştii fotografi Adrian Purice, Andi 
Spot, Cristian Gafiţescu şi Claudiu Bîrliba, toţi 
membri ai Clubului Fotografilor din laşi, şi prezintă 
o parte dintre scriitorii invitaţi la festival. Printre cei 
prezenţi îi amintim pe David Lodge, Guillermo 
Arriaga, Sahar Delijani, Herta Miller, Francois 
Weyergans, Norman Manea, Liviu Antonesei, Mircea 
Cărtărescu, Nora Luga, Ileana Mălăncioiu, Magda 
Cârneci, Adriana Bittel, Lucian Dan Teodorovici ş.a. 
Expoziţia a fost vernisată în prezenţa manageru- 
lui FILIT - Dan Lungu şi a artistului fotograf Adrian 
Purice. A putut fi vizitată în perioada 30 septembrie 
— 30 octombrie 2016 în spaţiul expozițional Podw 


Vechi din cadrul Bibliotecii Naţionale a României. 


190 


ProEuropeana Clubul cărții digitale 


RAFTUL CU ECOURI 


Nihui IONESCU 


brpoziția „Copilăria părinților nași” 
prezoatotă ln Saovava 


Miercuri, 7 decembrie 2016, la sediul Muzeului 


de Istorie din Suceava a avut loc prezentarea expo- 


ziției „Copilăria părinților noștră”,eveniment organi- 


zat în parteneriat cu Muzeul Bucovinei din Suceaya, 


La vernisaj a fost invitat să participe și Corul de tine- 


ret Aios, carea interpretat două melodii patriotice: 


„Voința Neamului” - loan Neniţescu și „Trei culori - 


Ciprian Porumbescu (varianta originală), Proiectul 


lansat de Muzeul Naţional a] Literaturii Române lași 


și Asociația „Patrimoniu pentru comunitate” lași în 


luna aprilie a anului 2014, sa bucurat de un mare 


SUCCES, eX ută de către liceeni - de 


oziţa fiind concej 


Ia alegerea temei și strângerea obiectelor până la 


promovarea evenimentului și vealizarea ghidajului, 


Scopul expoziție a fost acela de a reda viața cotidiană 


în comunism și, totodată, de a demonstra faptul că 


muzeele sunt spaţii ii iar publicul tânsr poate con- 


tribui la reconstrucția memoriei și scrierea istorie 


Expoziţia „Copilăria părinților noștri” prezentaţ 


la Suceava a fost împărțită în trei secțiuni - școal 


famile și societate - și a cuprins obiecte tipice 


rioadei: cravata carnetul 


a de Pej 


și insigne de pionier, 


exvidențiere a activităţii pionerului stic 


Cola, cutia de bomboane extrafine de ciocolată, 


terna „Panda, muzicuța, penarul școlar, diapozităvel 


istorice sau diferite alte materiale didactice ete, 


„Ne bucurăm mult să aducera expoziţia Copilăria 


Pruuropeana dubli ditde 


părinților noştri la Suceava, după ce a putut [iadmi- 
rată la Botoșani și la Istambul, Este unul dintre pro- 
iectele Asociației noastre, realizat în parteneriat cu 
zeul Naţional a] Literaturii Române Iași, care con- 
ribuie în mare măsură la recompunerea memoriei 
colective prin interacțiunea dintre părinți, ce au co- 
ilărit în comunista, și copiii lor. Pe viitor, inten- 


ționăm să itinerâm această expoziție și în alte orașe 


elețării, dar și în afara granițelor țării, a declarat lu- 


i 


n Pruteanu, președinte al Asociaţiei „Patrimoniu 


ntru comunitate” lași, 


xpozița „Copilăria părinților noștri” este coor- 


donată de Iulian Pruteanu, Corina Irimiţă și Qana 


inte și a putut [i vizitată la Muzeul de Istorie din 


5 
2% 


rie 2016 -7 ianuarie 


= 


ceaya în perioada 7 decem] 


RAFTUL CU ECOURI 


Lăcrămioara AGRIGOROAIE 


Constantin Ciopraga — 100 


O expoziţie aniversară, realizată în cadrul Festi- 
valului Internaţional de Literatură şi Traducere laşi, 
2016 (FILIT), cu ecou în rândul ieşenilor, a fost 
„Constantin Ciopraga - 100”. Profesor universitar, 
academician, scriitor, Constantin Ciopraga a fost evo- 
cat la împlinirea a 100 de ani de la naştere, în 
prezenţa fiicei sale, prof. Magda Ciopraga. La Muzeul 
„Vasile Pogor” au fost etalate bunuri personale 
(emoţionantă fiind Lupa capitolina, o mică scul- 
ptură în marmură realizată de profesor în 
detenţia rusească din al doilea război mondial), 


corespondenţă cu personalităţi ale culturii (Otilia 


Cazimir, Demostene Botez, Constantin Pelmuş, 


Teodor Vârgolici ş.a. - din colecţia profesorului 
bucureştean Nicolae Scurtu), cărţi cu dedicație de la 
şi pentru Constantin Ciopraga, fotografii, recu- 
noaşteri ale meritelor (medalii, diplome, carnete de 
membru), obiecte care au conturat, într-o mică mă- 
sură, complexa personalitate a omului de cultură 
ieşean. Constantin Ciopraga face parte dintr-o triadă 
a marilor istorici ai literaturii române, alături de G. 
Ibrăileanu şi Gh. Ivănescu, după cum spunea istoricul 
literar Nicolae Scurtu, prezent sâmbătă, 29 octom- 
brie 2016, la vernisajul expoziţiei de la Muzeul „Va- 


sile Pogor”. 

LA. 


Un om, o viziune asupra lumii 


Un eveniment inedit a avut loc în data de 15 no- 
iembrie 2016, la Muzeul „Vasile Pogor”. Conferinţa Un 
om, o viziune asupra lumii: dr. Constantin Thiron 
(1853-1924), susţinută de profesorul Marius Rotar 
de la Universitatea „1 Decembrie 1918” Alba Iulia, 
expoziţia cu acelaşi titlu şi prezentarea cărţii 
Constantin Thiron, Conflictul dintre Ştiinţă şi Religie. 
Asupra liberei la Editura 


cugetări, apărută 


Universităţii „Alexandru loan Cuza” Iaşi s-au conturat 


în jurul unei personalităţi a medicinii ieşene, foarte 


controversată în epoca în care a trăit: dr. Constantin 
Thiron. Deşi controversat, medicul, cu doctorat la 
Paris, a fost de nenumărate ori distins cu cele mai 
înalte ordine şi medalii ale statului român. 
Evenimentul a fost onorat de prezenţa urmaşilor fa- 
miliei, prof. Constanţa Moise şi ing. Alexandru Moise 
din Bacău, care au pus la dispoziţie, cu generozitate, 
bunurile personale ce au fost prezentate publicului. 
Alte obiecte etalate au fost puse la dispoziţie, cu 


aceeaşi generozitate, de istoricul Marius Rotar. 

DESPRE AUTORI 


Lăcrămioara Agrigoroaie, muzeograf al 


Muzeului Naţional al Literaturii Române lași 


Daniel Bănulescu, romancier, poet, dramaturg 

Constantin Parascan, muzeograf, publicist, 


scriitor 


Adriana Radu, profesor dr. la Colegiul Naţional 


laşi 


Maria-Lucreţia Sturtzu, doctorand al Facultă- 
ţii de Ştiinţe şi Litere, Universitatea „Petru 


Maior” Târgu Mureş 


Andreea Tacu, muzeograf al Muzeului Naţional 


al Literaturii Române lași 


Mircea Ţuglea, poet, publicist, critic literar, tra- 


ducător 


Magda Ursache, publicistă, scriitoare 


Dionisie Vitcu, prof. univ. dr. al Facultăţii de 
Teatru, Universitatea de Arte „George 

„Vasile Alecsandri” laşi 

CARTEA MIGRAȚIILOR. OBIECTE ÎN EXIL (IV) 


Cartea migrațiilor. Obiecte în exil (Cristina Hermeziu, Monica Salvan) 

Gabriel BADEA-PĂUN (Franţa) - Portrete de regi, Parisul mamei şi o tristeţe slavă 
Olimpia BOGDAN-VERGER (Franța) - Cuvântul exil nu mi se potriveşte 

liviu versus antonesei (Corneliu Grigoriu) 


$.0.S. PATRIMONIU 


Adriana RADU - Mănăstirea Golia - fortăreața din Downtown 


Despre trecut şi prezent 


ENIGME ALE CULTURII ROMÂNE. IAȘI '78 


Călin CIOBOTARI - laşi '78. Cum a fost posibil aşa ceva? 
Constantin PARASCAN - Un fel de prefață. Era pe când n-ai fi crezut... 
Colocviul Naţional de Poezie lași, octombrie 1978 (fragmente) 

REALISMUL SOCIALIST ÎN LITERATURĂ 


Georgiana LEȘU - Bijuterii de familie, o ecranizare 

Sentimentul românesc al manipulării 


E de domeniul evidenţei că unul dintre conceptele cele mai vehiculate în România ultimelor luni a fost 
(şi este!) cel de „manipulare”. Masivele proteste stradale de la începutul acestui an, coroborate cu diferite 
scandaluri în care au fost implicate servicii de informații, politicieni, personaje din justiție au asigurat un vi- 


guros refresh unui sentiment nespus de drag în spațiul autohton: sentimentul manipulării. 


Chiar şi pentru cei mai simpli români, sentimentul că sunt manipulaţi pare a fi unul ce consolidează stima 
de sine. Dacă cineva îşi bate capul cu tine să te manipuleze înseamnă că nu eşti un nimeni, înseamnă că până 
şi tu contezi. De partea cealaltă, agenții manipulării resimt şi ei satisfacție, căci acțiunile lor manipulatorii le 
confirmă o mai veche bănuială: sunt inteligenţi! Există apoi şi o a treia categorie, spectatorii manipulării, cei 


care înțeleg fenomenul şi, fascinați de el, îl urmăresc cu interes. 


Dată fiind amploarea subiectului, am decis să restrângem discuţia la ceea ce am numit „perspective ieşene” 
asupra manipulării. Altfel spus, am încercat să schițăm, prin intermediul respondenților selectați din diferite 
zone de activitate, o privire „locală”, reprezentativă, sperăm, pentru modul în care „se văd lucrurile” de aici, 


din dulcele târg al leşilor. 
Au oferit răspunsuri întrebărilor noastre jurnalişti, universitari, artişti, studenți, preoți, politicieni, oameni 
care, într-un fel sau altul, au avut de-a face cu manipularea şi au meditat asupra ei. 


O dezbatere publică organizată de „Dacia literară” va dubla, în viitorul apropiat, actualul dosar. 


Călin CIOBOTARI 

1. Unul dintre cele mai invocate con- 
cepte în România prezentului este cel de 
„manipulare”. De ce la momentul actual 
vorbim atât de mult despre manipulare? 


2. În mod tradiţional, în spaţiul româ- 
nesc, presa a fost și este identificată ca 
sursă principală a manipulării. Este legi- 
timă această asociere între mass-media 


și manipulare? 


3, Care credeţi că sunt sursele princi- 
pale ale manipulării în România contem- 
porană? Puteţi identifica surse concrete 
sau, din contra, credeţi că discuţia ră- 
mâne la un nivel abstract? 


4. Sunt românii mai uşor de manipulat 
decât alţii? Se lasă manipulaţi sau ma- 
nipularea este mai presus decât ei? 


5, Cine ar trebui să se ocupe cu ceea ce 
s-ar putea numi „rezistența la manipu- 
lare”? Are intelectualul român vreun rol 
în această opoziţie la manipulare sau 
este un factor activ în procesul de ma- 
nipulare? 


6. Ce criterii personale aveţi pentru a 
identifica o încercare de manipulare asu- 
pra dvs.? Puteţi exemplifica astfel de 
situații concrete? 

Liviu ANTONESEI 


prof. univ. dr, scriitor, publicist 


Dau o sticlă de whisky bătrân 
cui îmi poate da un răspuns 


1. Există o vorbă care spune „informația este pu- 
tere”. Cred că trebuie să ne oprim puţin asupra ei. 
Informaţia în sine, cea corectă, este de fapt neutră, 
ea capătă conotații pozitive sau negative numai prin 
modul de utilizare, deci prin comunicare. Omul este 
o ființă care comunică, iar puterea nu vine atât din 
informație, cât din comunicare. Prin urmare, comu- 
nicarea este putere. În ultimele decenii, vorbim mai 


mult despre manipulare pentru că zona informa- 


țiilor a explodat, pe cale de consecință şi cea a co- 
municării, şi pentru că am asistat la o explozie simi- 
lară a mijloacelor de comunicare sau a canalelor, cu 
un termen mai tehnic. 

Dar să încerc să fiu puţin mai clar. Toţi suntem în 


contact cu informațiile - și trebuie să nu uităm că 


informațiile nu sunt fapte, ci „imagini” ale faptelor! 
—, toți comunicăm şi, în acelaşi timp, toți manipulăm! 
Facem asta „zi de zi şi ceas de ceas în proporție de 
massă”, ca să cităm un clasic al manipulării pre nu- 
mele său Ulianov. Facem asta pentru că mesajele 
noastre nu sunt nude, ca şi cum ar fi emise de un 
robot, ci încărcate cu toate „zorzoanele” care să ne 
ajute să convingem, să influențăm, mesajele noastre 
sunt persuasive şi pentru asta intervin mimica şi 
pantomimica, tonul şi intensitatea vocii, căldura sau 
dimpotrivă răceala cu care vorbim și care au echi- 
valentele lor în limbajul scris. Dar asta este manipu- 
larea aceea de zi cu zi, de amatori, ca să spun aşa. 
Există însă şi manipularea efectuată de 
profesionişti, aceasta este cea care s-a multiplicat, 


cea despre care vorbim mai mult în vremea din 


urmă. 


2. În măsură în care presa nu vizează o singură 
țintă sau numai câteva - cum se întâmplă în 
situațiile de comunicare curente -, ci un public de 
mari dimensiuni, publicul larg, după cum se spune, 


sau largi arii ale opiniei publice, presa este un exce- 

lent mijloc de manipulare! Presa nu oferă informație 
nudă — nici măcar atunci când difuzează ştiri neco- 
mentate, pentru că şi ştirile sunt selectate dintr-un 
ansamblu uriaş -, ci informaţie selectată, asociată în 
ansambluri mai mari, interpretată etc. În jocul pre- 
sei găsim şi un vast joc al intereselor - pentru că şi 
editorii, şi jurnaliștii, ba chiar şi cititorii au interese. 
Interesele acestea nu sunt neapărat congruente. De 
pildă, ale editorilor şi jurnaliştilor. Un jurnalist „aco- 
perit” poate avea o agendă cu totul diferită de cea a 
editorului, iar dacă este să ne luăm după „infor- 
maţiile” ce ies la lumină, fenomenul acoperirii nu se 
oprește la exemplul auto-deconspirat al colonelului 
Turcescu! Caz interesant, de altfel - acum, după 
autodenunț, a încetat să mai fie şi „acoperit”? S-a 
transformat din jurnalist acoperit în politician aco- 
perit?! Descoperirea n-a servit ca o nouă acoperire? 
Dau o sticlă de whisky bătrân cui îmi poate da un 
răspuns care să mă convingă într-o direcție sau alta! 
Presa rămâne un excelent mijloc de manipulare în 
continuare, dar în vremea din urmă, este puternic 
completată şi concurată de ceea ce numim „rețele 
sociale”, un fel de presă sălbatecă. Avantajul acestor 
mijloace de comunicare este, în primul rând, răs- 
pândirea arborescentă a mesajelor, trecând prin tot 
felul de relee voluntare sau involuntare. De acest 
avantaj a început să se bucure şi presa clasică în ver- 
siunile sale de pe internet. Și, pe fondul scăderii în- 
crederii în presa main stream, are încă avantajul 


unei credibilități sporite. Şi asta deşi e plin deja in- 


ternetul de site-uri şi bloguri „sub acoperire”! Şi nu 
mă refer la tot felul de denews, pesurse etc,, ci şi la 
unele care încearcă să-şi ofere o aură de credibilitate 
şi respectabilitate. HotNews vă spune ceva? Mai ales 
când se „încălzeşte” în anumite momente ce par, 


poate şi sunt, decisive? 


3. Slavă Cerului, nu mai trăim într-un regim mo- 


nolitic, cu tot poporul „strâns unit” în jurul partidu- 
lui şi al secretarului său general, unde de ma- 
nipulare se ocupau secțiile de propagandă de di- 
verse nivele şi Securitatea, „brațul înarmat al parti- 
dului”, trăim într-o societate pluralistă, cumva şi 
democratică, prin urmare şi sursele de manipulare 
s-au multiplicat. Serviciile îşi păstrează un rol im- 
portant în domeniu şi, poate, e bine că sunt mai 
multe şi că interesele lor nu coincid întrutotul, așa 


că se mai calcă pe picioare, își mai deconstruiesc re- 


ciproc strategiile. Dar mai sunt acum şi partidele, 


fiecare cu sectorul său de manipulare, cu echipele 
sale de „zvoneri” - constructori de strategii și pro- 
duse de manipulare, şi „răspândaci” — difuzorii me- 
sajelor, iar de când cu internetul, au început să-şi 
plătească „postaci”, cu ora, cu numărul de postări 
etc. Ba chiar aceştia s-au calificat la locul de muncă, 
s-au specializat. Unii atacă mesajul, discursul, din 
postarea inițială cu argumente civilizate şi măcar 
aparent credibile. Alții deversează lături cu toptanul 


ca să descurajeze posibilele intervenții în favoarea 


discursului principal. În sfârşit, unii mută discuția 

de fond în zone adiacente, ba chiar foarte depărtate 
de sensul respectivului discurs... E interesant cât de 
abil a folosit PSD tema „sorosistă” la alegerile de 
anul trecut, la sugestia experților israelieni de cam- 
panie. O excelentă analiză aici http: //www.romania- 
curata.ro/sorosismul-inventat-in-laborator-de-cons 
ilierii-israelieni-ai-lui-dragnea/. Au încercat să re- 
olosească asta şi în timpul protestelor din februa- 
rie, dar au produs reacția plină de umor a pro- 
estatarilor. De unde se vede că nu merge mereu o 


supă reîncălzită! Nu, discuţia nu trebuie să rămână 


a un nivel abstract, manipularea este întotdeauna 
concretă şi putem încerca să depistăm sursa dacă 
începem cu întrebarea care se pune în cazul oricărei 


„crime” - cui prodest?, cui foloseşte? 


4. Cred că la începutul post-revoluției, veniți 
dintr-o lume a discursului unic, a ideologiei domi- 
nante şi cenzurii, eram mai uşor de manipulat, mai 
mult decât cei din fostele țări comuniste unde exis- 
tase o societate civilă şi chiar una politică. Pe lângă 
noua presă independentă, exista o presă, cantitativ 
importantă a presei feseniste şi asociate, cum era re- 
vista vadimistă, care a încurajat puternic şi spurca- 
rea limbajului public. Cred că atunci manipularea 
era un proces mai presus de o foarte mare parte a 
publicului. Vorba „scrie la ziar” avea mare trecere în 
ambele tabere, diferite erau numai numele ziarelor! 
Cred că numărul celor manipulați sau manipulabili 


este în scădere semnificativă de vreo zece ani în- 

coace, iar cei din aceste categorii sunt în bună parte 
auto-manipulațţi, mai ales prin frecventarea exclu- 
sivă a „tonomatelor” preferate, fugind ca dracul de 
tămâie de sursele alternative, măcar diferite, apa- 
rent obiective, dacă nu chiar opuse... Cred că, în 
proporții variabile, acest public există în ambele ta- 
bere — deşi poate e uşor simplificator să le rezumăm 
la două - şi va exista mereu, e un fel de fatalitate... 
5. Intelectualul român? Cel autoporeclit public? 
Ce rol ar putea avea nişte ipochimeni care au lins la 
fundul a două rânduri de preşedinţi şi îşi oferă deja 
serviciile unui al treilea. Ce naiba poți aştepta de la 
cei care îl comparau pe Băsescu cu Henric al III-lea 


şi vorbeau despre el ca despre „un lider pentru alte 


coordonate istorice”? Eu nu aştept nimic, mai de- 
grabă aştept câte ceva de la câteva inițiative civice, 
cum era pe vremuri Agenția de Monitorizare a Pre- 
sei, ce se ocupa și de dezinformarea prin presă, care 
pare să fi dispărut. Sau poate nu mai primesc eu ra- 
poartele anuale sau tematice şi nu reuşesc să le de- 
pistez. Dacă mai există. Uneori, mai deconstruiesc 
manipulările site-urile romaniacurata.ro şi cursde- 
guvernare.ro... Cred însă că fiecare dintre noi trebuie 
să se ocupe intens de asta, aşa de unul singur, fiecare 
după cunoştinţele şi puterile sale. Ne putem şi pre- 
găti, de altfel — de la Arta războiului de Sun Tse la 
Tratat de dezinformare de Vladimir Volkoft sunt sute 


de cărți şi studii care ne pot fi de folos. Poate ar tre- 


bui să citim şi câte ceva din literatura profiler-urilor, 

ne-ar ajuta să aflăm câte ceva despre persoanele pu- 
blice înainte de a-şi da arama pe față și poalele peste 
cap! L-am putut „citi” pe Băsescu în ianuarie 2004, 
când tocmai citeam serios pentru prima oară acest 
tip de literatură. Pe lohannis, cam la şase luni după 
instalarea în funcție, pentru că e mult mai bun la di- 
simulare, dă „semne” mai puține. Nu mi-a servit la 
nimic? Ba da, pe Băsescu nu l-am mai votat nicio- 
dată, iar pe KWI nu-l voi mai vota, dacă mai apare 


ocazia... 


6. Nu sunt chiar un caz atât de bun pentru a da 
sfaturi. Pe de o parte, am lecturi în domeniu extrem 
de extinse. Pe de altă parte, la seminarii, împreună 
cu studenții mei, am făcut vreo zece ani analiză de 
conţinut pe presa vremii, de la România liberă la 
România Mare. Nu sunt desigur infailibil, dar e greu 
să mă mintă un articol de presă, o emisiune TV... În 
sfârşit, de două ori în viața asta, am practicat tehnici 
de manipulare ca profesionist. Mă refer la campa- 
niile electorale pentru locale din 1992, pentru CDR, 
şi 1996, pentru PAC. Ambele victorioase. Cea de-a 
doua devastatoare pentru toate celelalte forțe poli- 
tice ale locului - de la PSD la CDR, PD. Nu, nu intru 
în detalii tehnice, sunt plicticoase, dar ceea ce este 
sigur este că nici acum nu ştiu dacă am procedat 
moral, deşi cauzele erau, măcar în principiu, bune. 
Și iarăşi e sigur că nu voi mai conduce vreodată ase- 
menea campanii, nu voi funcționa ca manipulator 


calificat... 


3 


Ca tehnică minimă personală, iar asta ar putea fi 
de folos oricui: 1. Verificarea informaţiei din cât 
mai multe surse - trei e numai un minimum!, 2. Ne- 
evitarea surselor pe care le suspectezi, cu care nu 
poți fi de acord în principiu, care te contrariază a 
priori - extrem de rar o manipulare foloseşte 
numai minciuni, cel mai adesea e „gri”, amestecă în 
doze variabile adevăruri, adesea banale, cu minciu- 
nile. Consultarea acestor surse îți poate semnala 
elemente de detaliu pe care nu le poţi găsi în sur- 
sele predilecte, elemente critice valabile, care te 
pot ajuta să-ţi verifici şi nuanțezi propriile poziţii, 
3. Pune întotdeauna întrebarea „cui foloseşte?” 

Cu aceste trei mici reguli îţi poți face o grilă ele- 
mentară, dar bună, de analiză a informaţiei şi comu- 
nicării. Restul vine prin exercițiu! 

Desigur, dacă nu uităm că întotdeauna comuni- 
carea este (şi) un joc de putere, mai amplu sau mai 
restrâns, mai important sau mai neînsemnat, şi că 
informația nu este doar mai mult sau mai puţin in- 


teresantă, ci mereu şi interesată! 

Alexandru BODNAR 


susținător al drepturilor omului, animalelor 


şi protejării mediului 


Este imposibil 
să nu fim manipulați... 


1. Fenomenul este unul omniprezent, astfel că 
interesul ridicat față de acesta ar putea fi privit în 
primul rând într-un context global, în care anumite 
rezultate controversate, cu precădere câştigătorul 
alegerilor prezidenţiale din SUA şi decizia Regatului 
Unit de a ieşi din UE, sunt adesea analizate prin 
prisma influențării opiniei publice ca urmare a dis- 


orsionării percepțiilor asupra unor fenomene ori 


olosirea unor informații false. 

În România au fost mai multe evenimente în ul- 
timii ani care au generat discuții intense cu privire 
a calitatea informaţiilor transmise către publicul 
arg, cel mai recent fiind adoptarea infamei 0UG13. 
Rețelele de socializare şi sursele alternative de in- 
ormare au oferit anumitor segmente de populație 
posibilitatea de a evidenția încercările unor per- 
soane publice de a manipula ori derapajele unor 
instituții media, care au folosit numeroase tehnici 
pentru a promova ori, după caz, discredita oameni 


sau concepte, în funcţie de interesele celor care con- 


trolează respectivele instituții. 
Drept urmare, au pornit diferite inițiative din 
rândul societății civile prin care s-a încercat contra- 


cararea neadevărurilor factuale ce au fost comuni- 

cate în spaţiul public. Cu toate acestea, mulți dintre 
cei care au fost preocupaţi de acest subiect au negli- 
jat caracterul subiectiv al unor realități şi au omis în 
mare măsură să îşi facă o auto-analiză cu privire la 
susceptibilitatea lor de a cădea în capcana unor teh- 
nici de manipulare, cu precădere dacă informațiile 
pe care le primeau corespundeau propriilor convin- 


geri ori interese. 


2. Această asociere este dificil de contestat, fie şi 


doar prin prisma faptului că majoritatea instituțiilor 
de presă din România sunt comerciale, ceea ce pre- 
supune că se supun regulilor sistemului economic 
capitalist. Mulţi dintre noi neglijăm faptul că publi- 
citatea, care este principala sursă de venituri pentru 
instituțiile media comerciale în căutare de profit, 
este o formă de manipulare prin care ne sunt suge- 
rate anumite tipare comportamentale, dincolo de în- 
demnurile explicite de a ne determina să cumpărăm 
un produs ori un serviciu. 

În plus, precaritatea financiară a instituţiilor 
media tradiționale în care se regăsesc ca urmare a 
dezvoltării surselor alternative de informare şi pro- 
movare din mediul online le fac mult mai suscepti- 
bile interferării în politica editorial-artistică din 
partea celor care dispun de mijloacele necesare şi 
care urmăresc să influențeze opinia publică prin in- 


termediul emisiunilor de știri sau de divertisment, 


într-un mod mai mult sau mai puțin voalat. 


3. Instituţiile de stat, religioase şi cele private 


sunt principalii actori care încearcă să ne „vândă” 


10 


ProEuropeana Clubul cărții digitale 


MANIPULAREA, PERSPECTIVE IEȘENE 


câte unul sau mai multe produse, servicii, concepte 
sau idei. În funcție de capacitățile logistice, puterea 
financiară şi/sau autoritatea morală, fiecare actor în 
parte foloseşte tehnici specifice sau adaptate de ma- 
nipulare pentru a-şi îndeplini obiectivele, de oricare 
natură ar fi acestea. 

Factorul uman poate fi greu de estimat în această 
ecuație, cel puţin în anumite cazuri, prin prisma fap- 
tului că oamenii pot deveni din „subiecți” ai mani- 
pulării „agenţi” ai acesteia, pasivi sau activi, într-o 
perioadă de timp mai mică sau mai mare. 

Bineînţeles, în contextul românesc contemporan 


sunt nenumărate aspecte care pot fi detaliate cu pri- 


vire la fiecare sursă în parte, însă pentru asta ar tre- 


bui să mai curgă multă cerneală. 


4. Fiecare om este susceptibil la manipulare, iar 
românii nu fac notă discordantă. De altfel, este im- 
posibil, ca ființe sociale, să nu fim manipulaţi de-a 
lungul existenței noastre, astfel că fiecare dintre noi 
trebuie să ne echipăm, pe măsură ce ne dezvoltăm 
cognitiv, cu instrumentele necesare prin care să 
recunoaştem tehnicile de manipulare, să distingem 
când aceste influențări sunt făcute în folosul sau în 
defavoarea noastră, respectiv să le putem combate 
într-un mod constructiv. 

În era noastră este important de amintit faptul 


că nu doar emițătorul şi conținutul unui mesaj sunt 


relevante, ci şi mediul prin care acesta este transmis. 


După apariţia internetului, modul în care sunt trans- 
mise informațiile s-a schimbat în mod semnificativ, 


iar mediul online s-a dovedit a fi o oportunitate şi o 


provocare în acelaşi timp în ceea ce priveşte disemi- 
narea de informații în rândul utilizatorilor, adesea 
bombardaţi cu diferite tipuri de informaţii pe care 


trebuie să le filtreze şi analizeze. 


5. Ca profesie, orice educator, învățător sau pro- 
fesor ar trebui să se preocupe de dezvoltarea gân- 
dirii critice, prin intermediul căreia să poată fi 
dezvoltată o astfel de rezistenţă. Însă fie că se află 
într-un sistem de învățământ, fie că îşi exercită 
calitățile într-un alt domeniu, orice intelectual este 
cel puţin la fel de implicat în manipularea audienței 
sale, fie şi doar prin încercarea de a-şi convinge in- 
terlocutorii de adevărul din spatele ideii sale. 

Procesul prin care se dezvoltă abilitatea de a re- 
zista la manipulare ar trebui consolidat pe parcursul 
întregii vieți, astfel că această sarcină nu trebuie să 
se rezume anumitor profesii. De altfel, orice per- 
soană poate deveni un promotor al gândirii critice 
dacă îşi propune, indiferent de statutul ori raportul 


social în care se află față de receptor. 


6. Cine? Ce? Cum? În ce context? Cu ce scop? 
Orice informație poate fi analizată pornind de la răs- 


punsurile acestor întrebări, pe care le pun atunci 


când sunt în fața unei informații relevante ori în- 
tr-o situaţie inedită. In loc să ofer un exemplu, prefer 
să ilustrez prin două formulări similare modul în 


care poate fi nuanțat un mesaj, în contextul în care 


mă aflu în preajma Zilei internaționale a femeii în 


momentul scrierii acestui text: „El a ajutat-o pe 


dânsa să își facă discursul” şi „Ea a fost ajutată de 


dânsul pentru a-şi face discursul”. 

George BONDOR 
redactor-şef al revistei „Timpul”, 
conf. univ. dr, Facultatea de Filosofie, 


Universitatea „Alexandru loan Cuza” din laşi 


Împotriva manipulării. 
Pluralism, spirit critic, failibilism 


Vorbim mult despre manipulare pentru că 
putem să o facem. În perioada dictaturii comuniste, 
nu puteam. Nici termenul nu era bine cunoscut, nici 
nu se prindeau foarte mulți de faptul că erau 
manipulați. Puterea politică îşi exercita dominația 
prin manipulare şi prin cenzură. Cea dintâi a reuşit 
să transforme realitatea după bunul plac al condu- 
cătorilor. Logica unei singure idei devenise, în anii 


cei mai grei ai dictaturii, totuna cu lumea reală. 


Diferenţa dintre ideologie şi realitate nu mai putea 
fi uşor reunoscută. Au scăpat, în privința libertăţii 
interioare, doar cei care erau bine educați din pe- 
rioada interbelică, precum şi cei care, deşi născuți 
mai târziu, au avut mai multe surse de informare. 
Partidul unic transmitea pe căi directe toate ideile 
care configurau lumea de atunci, idei care deveneau, 
de fapt, veritabile directive. 

Vorbim mai mult despre manipulare întrucât 
mulți dintre noi s-au obişnuit să nu mai creadă toate 
mesajele care vin dinspre sfera puterii. Acestea sunt 


acum filtrate de mass-media, mai bine sau mai rău, 


oferind mai multe interpretări asupra fenomenelor 
politice. Acestea sunt, în fapt, premisele spiritului 
critic. Doar unele dintre premise, din păcate. Nece- 
sare, dar nu şi suficiente. Căci spiritul critic nu pre- 
supune doar să avem la dispoziție o multitudine de 
surse de informare, pentru a putea compara diferi- 
tele perspective asupra aceluiaşi fenomen. Ci tre- 
buie să avem și instrumentele necesare pentru a 
înțelege fenomenele respective cu propria minte. 
Pentru a le experimenta, a le integra în modul nos- 
tru de a fi, a le analiza în cunoștință de cauză. Or, cul- 
tura politică este încă foarte precară în România, iar 
educaţia în genere este în continuare axată pe trans- 
miterea unor cunoştinţe care produc simple maşini, 
fără să dea naştere unor buni cetățeni, şi nici unor 
oameni întregi. Desigur că ar fi excelent dacă mass- 
media din România ar căuta să reflecteze adevărul, 
şi nu să livreze ideologiile de serviciu ale unor gru- 
puri sau partide. Din nefericire, pluralitatea puncte- 
lor de vedere ilustrează, cel mai adesea, o simplă 
bătălie pentru manipularea cetățenilor. Fiecare ta- 
bără încearcă să manipuleze mai bine, să le inocu- 
leze oamenilor propriile ideologii, să mistifice 
realitatea, prezentând-o „pe dos”. 

În lumea de azi există numeroase surse de ma- 
nipulare: puterea politică, media, sistemul econo- 


mic, cu interesele susținătorilor societății de 


consum, dar şi societatea civilă, unele ONG-uri, la 


care se adaugă fanaticii de peste tot. Omul este parte 


din câteva mari sisteme, pe care le conştientizează 


în mai mare sau în mai mică măsură. Dependenţa de 

unele dintre ele îi rămâne ascunsă, ele părând a fi 
realitatea însăşi. De pildă, suntem conştienţi de sis- 
temul politic şi de faptul că deciziile politice ne 
influențează, iar tipul de sistem pe care îl avem (de- 
mocratic sau totalitar) este decisiv pentru viețile 
noastre. Dar trăim, totodată, într-un sistem econo- 


mic, de care putem fi conştienţi în principiu, dar fără 


să înțelegem până la capăt cât de mult pătrunde el 
în fibra noastră. Suntem cu toții de acord că în eco- 
nomie competiția este benefică, dar credem că ea 
trebuie să se extindă asupra tuturor aspectelor 
vieții. Aceasta reprezintă una dintre cele mai mari 
rele ale omului contemporan. Educaţia bazată pe 
ideea de competiţie formează nişte monştri, nu nişte 
cetățeni capabili să înțeleagă realitatea şi să se con- 
struiască pe ei înşişi. Şi este doar unul din exemplele 
care se pot da. 

Manipularea există dintotdeauna. Nu e un feno- 
men recent, dimpotrivă. Formele pe care le îmbracă 
azi sunt doar mai sofisticate și mai dificil de identi- 
ficat. Ea face mereu apel la solul celor mai intime 
convingeri ale omului. Căci întreaga noastră viață 
atârnă de convingerile pe care le avem. În numele 
unor credințe, omul acționează într-un fel sau în 


altul. Viața politică, bunăoară, are legătură cu 


credințele noastre. Marile războaie au fost pornite 
în numele unei credințe, sau au fost întreținute de 
una. Pacea e şi ea rodul unor convingeri. Organiza- 
rea politică a unui stat are la bază un consens asupra 
unor convingeri politice: credem în republică sau, 


dimpotrivă, în monarhie. Credem în democrație, în 

pluralismul partidelor, în libertate, în egalitatea în 
fața legilor şi în multe altele. Convingerile electorale, 
în virtutea cărora votăm un partid sau altul, sunt şi 
ele rodul unor credințe, nu doar al unor 
raționamente și calcule făcute la rece. În viața de zi 
cu zi ne conducem tot după credințele pe care le 
avem. Facem binele sau răul în baza unor credințe 
prealabile, şi nu ca urmare a unor decizii punctuale. 


Pe scurt, omul nu poate lua totul de la capăt, nu 


poate face un calcul rațional privitor la fiecare act al 
vieţii sale. Multe acțiuni par a fi automate, pur in- 
stinctive. Însă ele implică, de fapt, sistemul 
credințelor noastre anterioare. Acestea sunt ca nişte 


achiziții pe care le-am făcut cândva și care sunt se- 


dimentate în noi, putând fi reactualizate în orice îm- 
prejurare a vieţii. Fiecare om deține un sistem de 
convingeri, de la cel mai învățat până la omul cel mai 
simplu. De aceea, vigoarea cu care cineva acționează 
în lume nu este în funcţie de câtă carte ştie, ci de cât 
de puternice sunt credințele sale. Din păcate, şi fa- 
natismul tot de aici îşi primeşte seva. Căci convin- 
gerile se pot sedimenta nu doar în urma unor 
experiențe proprii, ci şi sub influența celorlalți: a 


grupului, a familiei, a comunității. De fapt, credințele 


nu ni le alegem în totalitate, ci ele vin către noi din- 
spre mediul în care existăm. Ele nu stau în puterea 
noastră, depinzând în mare măsură de factorul afec- 
tiv. Or, din acest punct de vedere, românii sunt uşor 


influențabili, la fel ca toate popoarele înzestrate cu 


o afectivitate exacerbată. Cu toate acestea, nici po- 


poarele mai raționale nu au fost scutite de manipu- 

lare în istorie. Exemplul nemților este, fără îndoială, 
grăitor. Rațiunea îşi poate ascunde atât de bine mo- 
bilele afective, care fac parte din chiar mecanismele 
gândirii raționale, încât poate lăsa impresia că alege 
singură un drum sau altul. Este, şi aceasta, unul din 


cele mai importante mecanisme ale manipulării. 


Dar manipularea poate fi făcută şi cu bune 
intenții. Uneori ceilalți văd mai clar decât noi ce ar 
fi bine să facem şi ce nu. lar dacă sunt bine 
intenţionaţi, ar putea fi tentaţi să ne pună pe drumul 
cel bun. De aceea, n-aș conferi acestui termen doar 
sensul negativ. Profesorii manipulează, părinții de 


asemenea. Înzestraţi cu un spirit critic dezvoltat, in- 


telectualii sunt primii care pot să demaşte încercă- 


rile de manipulare la care suntem supuşi. Dar să nu 
fim naivi. De-a lungul vremii, tot intelectualii sunt 
cei care încearcă să manipuleze. Stă în firea celor 
care înțeleg mult să le transmită adevărurile şi 
celorlalți. După Platon, filosoful-rege ar fi trebuit să 
construiască o cetate ideală în baza principiilor la 
care numai el avea acces. Intelectualii pot fi deopo- 
trivă firi totalitare și spirite critice. În fapt, nu există 
nici un loc privilegiat situat deasupra ideologiilor. 
Orice critică a acestora se face tot din interiorul unei 
ideologii. lată de ce intelectualii nu sunt infailibili. 


Ar fi de dorit ca ei să renunţe la construcția marilor 


proiecte, pentru a asuma, popperian, caracterul fai- 


libil al propriilor idei, laolaltă cu sarcina de a fi 
simpli „ingineri gradualişti” de tip socratic. Din acest 
punct de vedere, mă tem că „intelectualul român” 


încă nu există, Dar sunt semne bune că e pe cale să 


3 


se nască, aşa cum pare să se nască acum în România 
şi o societate civilă, cu condiția ca spiritele critice să 


nu cadă şi ele în fanatism. 


Eduard BOZ 


avocat, consilier local al municipiului laşi 


Scoala trebuie să genereze anticorpii 
împotriva manipulării 


1. Vorbim de manipulare deoarece viteza cu care 
circulă informația îţi dă fiori. De asemenea, cantita- 
tea de informații este copleşitoare. De multe ori 
citim doar titlurile, eventual prezentarea pe scurt a 
unei ştiri. Presa scrisă s-a mutat în mediul online. 
Televiziunile au site-uri din ce în ce mai atractive. 
Totul se măsoară în vizualizări, like-uri, eventual in- 
dici de audienţă. 

Totul este goană după senzațional, breaking 
news, „nimeni nu credea că va întâmpla aşa ceva”, 


„război tota!” între X şi Y, „ŞOC şi Groază”, extraordi- 


nar, teroare şi fel de fel de alţi termeni utilizați cu 


scopul de a capta atenția publicului. 


2. Nu este de mirare o asemenea asociere, deoa- 
rece presa este cea care creează ştiri şi distribuie 
informația. Acuzaţia de manipulare la adresa presei 


nu este complet lipsită de fundament deoarece, în 

mod regretabil, există atât publicații cât şi televi- 
ziuni care nu verifică informațiile, publică tot felul 
de ştiri false şi realizează aşa-numite emisiuni de 
analiză, de sinteză unde comentariile sunt 
tendenţioase şi îndreptate exclusiv fie împotriva 
unor instituții, fie împotriva unor actori politici. 
Însă un rol foarte important, în special în mediul 
online, îl au o serie de site-uri sau conturi de Face- 
book obscure, neasumate de nimeni și care propagă 
informaţii false, articole mincinoase menite să 
creeze teamă în rândul populaţiei (teama de mai 
ştiu eu ce conspirații mondiale la adresa României 


- nu ştiu cum a fost aleasă România dintre toate 


țările de pe glob şi dintre toate planetele din univers 
-, teama de sfârşitul lumii, teama de molime şi alte 


boli incurabile etc.). 


3. Odată cu dezvoltarea social-media, orice per- 
soană poate manipula prin articole, păreri, comen- 
tarii. 

Evident, entitățile care dispun de resurse finan- 
ciare pot genera mai multă informație, pot plăti 
distribuţia acesteia pentru a ajunge la un public mai 
larg şi în acest mod pot manipula o parte mai mare 
din populaţie. 

Orice mediu care nu permite dezbatere reală cu 
informații şi contrainformaţii în același timp, cu ar- 
gumente şi contraargumente simultane, este unul 


care manipulează. 


4. Aici este mai dificil să mă pronunţ. Nu am 

făcut o analiză comparativă cu alte popoare. Cert 
este că noi nu avem o cultură a dezbaterii. Ne este 
greu să ascultăm şi argumentele celeilalte părți şi cu 
atât mai mult ne este greu să recunoaştem că ne-am 
formulat o părere greşită, sau poate am avut idei 
preconcepute. 

Dacă discutăm de anumite teme concrete, posibil 
să fim mai sensibili şi să „înghițim” mai uşor anu- 
mite subiecte decât altele. Spre exemplu. În momen- 
tul de față tot mai mulți cetățeni adoptă „viziunea 
dacică” a istoriei noastre, respectiv teoria că noi sun- 
tem leagănul Europei, că acțiunile din Biblie s-au pe- 
trecut pe teritoriul țării noastre şi alte asemenea. Nu 
spun că astfel de teorii nu ar trebui cercetate, însă 
asemenea analize sunt apanajul specialiștilor. Cred 
că acceptăm astfel de teorii „pe nemestecate” și da- 
torită unei dorințe a noastre lăuntrice de a crede că 
românii nu doar s-au apărat în fața cotropitorilor, ci, 
din contră, au stat la baza tuturor acțiunilor impor- 
tante prin care s-au format națiunile Europei de azi, 
eventual acțiunile prin care Europa s-a dezvoltat din 
punct de vedere religios. 

Deci, da, sunt teme în privința cărora probabil că 


suntem mai uşor de manipulat. 


5. Cred că şcoala este cea care trebuie să gene- 
reze anticorpii împotriva manipulării. În școală co- 
piii ar trebui să învețe să pună întrebări, să se 
îndoiască de orice informație, să o verifice, să o tes- 
teze şi apoi să ajungă la propria concluzie. 


Din păcate, sistemul nostru educațional este 

croit pe un tipar care permite transmiterea 
informației într-un singur sens, de la dascăl la elev, 
acestuia din urma verificându-i-se doar capacitatea 
de memorare şi redare, mai puțin cea de analiză. 
Evident, există excepții. 

Persoanele capabile să analizeze un raționament 
logic trebuie să fie mult mai active din punct de ve- 
dere civic şi din punct de vedere al distribuției 
informaţiei. Dacă sesizează un caz de manipulare nu 
trebuie să-şi țină părerea doar pentru ele. Trebuie 
să reacționeze imediat, să condamne ştirile false, să 
explice unde se află frântura în raționamentul logic 
al informaţiei în cauză. De asta spun: reacția împo- 
triva manipulării devine o obligație civică. Este ca şi 
cum ai fi martorul unei tâlhării şi nu faci nimic. Cum 
poți să sesizezi o manipulare „care dă în cap la dru- 


mul mare” şi să nu reacționezi?! 


6. În primul rând, am o anumită rezervă în a 
„consuma” informațiile, indiferent de natura lor şi 
indiferent de sursa lor. Nu pot să îmbrățişez un anu- 
mit punct de vedere fără a verfica sursa, fără a com- 
para cu puncte de vedere ale unor instituții abilitate, 
fără a-mi pune întrebarea: care este interesul pro- 
pagării unei anumite ştiri şi fără a verifica 
raționamentul logic: dacă se pleacă de la premise 
corecte, dacă metoda de lucru, de analiză este una 
corectă şi dacă s-a ajuns la o concluzie logică. Dacă 
toate acestea au fost respectate, îmi pun întrebarea 
dacă se putea proceda altfel. 


Vă dau câteva exemple: 

a) Klaus lohannis şi nemții lui de la Schweighoffer 
au tăiat şi vândut pădurile din România! 

- este genul de manipulare care conține 20% 
adevăr şi restul minciună; 

- adevărat: Klaus lohannis are origini germane, 
iar tăierea necontrolată a pădurilor din România 
este o problemă alarmantă. De asemenea, compania 
în cauză este unul dintre cei mai mari procesatori 
de lemn din țară; 

- fals: compania Schweighoffer a pus piciorul în 
România la începutul anilor 2000; directorul aces- 
teia a fost decorat în anul 2004 de fostul preşedinte 
Ion Iliescu; 

- concluzie: ce legătură are actualul preşedinte 
cu firma în cauză? Doar originile germane/ aus- 
triece. Însă nu există nicio dovadă a vreunui sprijin 
din partea domnului lohannis pentru această com- 


panie. 


b) Multinaţionalele au finanțat protestele împo- 
triva ordonanţei 13/2017! 

- prima dată trebuie să ne întrebăm cine face o 
astfel de afirmaţie şi dacă are un scop să o facă. 
Afirmația aparține unui singur partid dintre cele 
cinci care sunt în Parlament şi are scopul de a mini- 
miza cele mai ample mişcări de stradă din România 
şi de a arunca o anatemă asupra participanţilor care 
au fost fie plătiți, fie forțați de angajatori; 

- în al doilea rând, trebuie să ne întrebăm unde 
s-au dat aceşti bani, cui s-au dat, cum de nu există 
nicio dovadă în acest sens. 


Evident, exemplele pot continua la nesfârşit. 

Alexandru CALINESCU 
prof. univ. dr, critic şi istoric literar, 


publicist 


Spânu, Gâdea, Ciutacu... 


1. Vorbim mult despre manipulare dintr-un 
motiv foarte simplu: pentru că manipularea este 
omniprezentă. Ea este în primul rând politică, dar 
poate fi şi ideologică, poate fi pusă în slujba unei 
persoane, a unui grup de persoane etc. Pe lângă mij- 
loacele tradiționale, rețelele de socializare au intro- 
dus o nouă dimensiune prin crearea unei zone în 


care ştirile false circulă nestingherite. Audiența de 


atunci s-au păstrat până astăzi. La începutul anilor 
'90 ziare ca Azi, Dimineaţa, Adevărul, secondate de 
televiziunea condusă de Răzvan Theodorescu, du- 
ceau o amplă campanie de intoxicare căreia socie- 
tatea civilă cu greu îi putea face față. Astăzi, 
constatăm că televiziunea publică se străduieşte să 
reînnoade cu această tradiție „glorioasă. Criza prin 
care trece presa scrisă face ca ea să nu mai fie o prio- 
ritate pentru propagandă: țintele privilegiate sunt 


televiziunile şi site-urile de pe internet. 


3. De ce să rămânem într-un plan abstract? Sur- 


sele sunt uşor de identificat. E vorba, mai întâi, de 


canalele de televiziune An 


ena 3 şi România TV, că- 


rora li s-a alăturat de la o vreme B1TV. Aceste pos- 


turi au devenit trompe 


e ale actualei puteri, 


care se bucură unele pos 


uri de televiziune, unde 


oficiază nişte versați profesionişti ai minciunii, con- 
firmă faptul că gradul de intoxicare a anumitor ca- 
tegorii ale populaţiei este foarte ridicat. E un subiect 
pe care l-am abordat de mai multe ori în 
intervențiile mele din presă: fără să-mi fac, din pă- 


cate, iluzii. 


2. Este nu doar legitimă ci şi inevitabilă. În vre- 
murile ei de glorie, presa scrisă a fost principalul ve- 
hicul al manipulărilor. Puterea comunistă a făcut din 
presa de partid şi de stat o uriaşă maşină de propa- 
gandă, în cadrul căreia televiziunea a jucat un rol din 


ce în ce mai important. Obiceiurile şi reflexele de 


Dragnea, Tăriceanu şi alţi lideri ai coaliției se plimbă 
de la o televiziune la alta, se produce un bombarda- 
ment mediatic permanent care nu poate rămâne 
fără urmări. Sunt apoi o serie de site-uri specializate 


în punerea în circulaţie a ştirilor false şi a calomnii- 


lor. Vedem cum, paradoxal, cu cât o afirmaţie este 
mai enormă cu atât are mai multe şanse să se răs- 


pândească. 


4. Nu pot face comparații în absența unor ele- 
mente cât de cât relevante. Cred însă că toate țările 
care au cunoscut regimul comunist au o veche - şi 
tristă - experiență a manipulărilor. O serie de para- 


lelisme şi continuități sunt frapante. Teza propagan- 

dei comuniste conform căreia Europa occidentală 
era o colonie a Statelor Unite își află echivalentul în 
lamentările actuale privind „România - colonie a oc- 
cidentului”. Comunismul a cultivat mefiența față de 
străini, îndeosebi cei din „țările capitaliste”, şi s-a 


mers până la a li se interzice cetățenilor români să 


intre în contact cu străinii. Puterea comunistă apela 


adesea la scenariile conspiraționiste, până în ultimul 


moment Ceauşescu a acuzat „agenturili” de complot 
împotriva ordinii statale. Sperietoarea cu „dezmem- 
brarea țării” era şi ea folosită în chip recurent. Pen- 
tru toate eşecurile regimului şi pentru toate 
greutățile de care se izbea populația vinovați erau 


„ceilalți” — ungurii, ruşii, americanii ş.a.m.d. În plus, 


Securitatea avea grijă să lanseze zvonuri. Dau două 
exemple care îmi vin acum în minte. Prin 1980-1981 
se zvonea că lipsurile în aprovizionarea cu alimente 


erau provocate de... sindicatul Solidaritatea din 


Polonia: sindicatul organiza greve, muncitorii polo- 
nezi în loc să muncească stăteau cu burta la soare 
iar noi, românii, trebuia să ne sacrificăm şi să le tri- 
mitem alimente (am auzit cu urechile mele această 
„teorie” de la un important personaj al lumii politice 
şi literare din laşul acelor ani). Cam tot pe atunci 
Bucureştiul a organizat Universiada, adică nişte jo- 
curi sportive ale studenților. S-a pus aceeași placă: 
vor fi restricții la alimente pentru că toate produsele 
merg la Bucureşti, la Universiadă! Ca şi cum sosirea 
a câtorva sute, sau câtorva mii de sportivi ar fi putut 
provoca mari 


turbulențe în aprovizionarea 


populației. Să nu ne închipuim însă că astfel de năz- 


bâtii nu aveau succes. Din nefericire, aveau. 


Aşa că delirul cu Soros şi 


multinaționalelor a venit pe un 


cu malversațiunile 


eren propice. Omul 


e tentat să accepte o explicație absurdă dar specta- 


culoasă în locul uneia simple şi 


logice. 


5. Încercările unor intelectuali de a denunța ma- 


nipulările sunt câteodată primi 


e cu ostilitate. An- 


drei Pleşu a vorbit, în legă 
manifestații, despre inventivi 


monstrau în Piaţa Vic 


demonstranţii de la Palatu 


ceea ce văzuseră cu o zi înain 


oriei 


ură cu recentele 


atea celor care de- 


în contrast cu 


Cotroceni care repetau 


e - sau în ultimele 


zile - la anumite posturi TV. Mai mulți intelectuali, 


mai ales tineri (şi cunoscuţi ca având o orientare 


mai curând stângistă), l-au a 
Pleşu, acuzându-l de (horribile 


dispreţ față de „România pro 


acat vehement pe 
dictu!) „elitism”, de 


fundă”. Mă mir că 


aceste minţi generoase şi so 


idare cu oamenii 


simpli n-au fost scandalizate de îngrozitoarele lo- 
zinci xenofobe care se scandau acolo și care — 
acesta este purul adevăr! - repetau mesajele difu- 
zate de RTV şi de Antena 3. 

Cum poate fi contracarată manipularea? Aş fi fe- 
ricit dacă aş deține secretul. 

Intelectuali care manipulează? Sunt, vai, destui... 
Se complac să fie pe aceeaşi lungime de undă cu 
Spânu de la Cotidianul, cu Gâdea de la Antena 3 şi cu 


Ciutacu de la RTV. 

6. Îmi îngădui să cred - sper să nu-mi fie răstăl- 
măcită această afirmație — că sunt mai puţin vulne- 
rabil la manipulări decât alții. Am avut şansa ca 
părinții mei să mă educe în aşa fel încât să fiu opac 
la propaganda comunistă. Căutam, apoi, să mă in- 
formez, făceam rost - adesea cu mare greutate - de 
publicaţii franțuzeşti, știam o mulțime de lucruri 
despre care nu se pomenea deloc în România. Evi- 
dent însă că chiar şi aşa puteai fi victima unor ma- 
nipulări. Când khmerii roşii (cei care vor declanșa 
cumplitul genocid din Cambodgia) au intrat în 
Phnom Penh, corespondentul ziarului Le Monde a 
relatat că populaţia i-a primit cu mare entuziasm. 
Mai târziu s-a aflat că respectivul ziarist (Patrice de 
Beer îl chema, dacă nu mă înșel) nici nu se găsea în 


Phnom Penh ci transmitea dintr-un luxos hotel din 


capitala Thailandei... Dar pentru cineva care ştia 
„bucuria” cu care fusese primită Armata Roşie în 
România, știrea nu era credibilă. După cum, în mod 


normal, nu puteai împărtăşi admirația unei bune 


părți a intelighenţiei occidentale pentru China 
maoistă. E drept însă că sunt situații când e greu să 
discerni adevărul. În decembrie 1989 am simţit, in- 
tuitiv, că e ceva în neregulă cu „teroriştii” fără să-mi 
pot da seama despre ce e vorba. Mă consolez cu gân- 
dul că n-am fost singurul. 

Nu există rețete infailibile pentru a identifica ma- 
nipulările. Tocmai de aceea fenomenul e atât de pe- 


riculos. 


Florin CÎNTIC 


istoric, publicist 


De la zvonerii comunişti, 
la trolii și postacii din online... 


1. Pentru că e deja o parte componentă a vieții 
cotidiene, pentru că ne otrăveşte cunoaşterea co- 
rectă și relațiile interumane, pentru că a devenit o 
realitate toxică trecând cu mult peste limitele 
suportabilității omului obişnuit. Manipularea este o 
tehnică de prostire prin care oamenii sunt convinşi 
să facă (persuasiune) sau convinşi să nu facă (disua- 
siune) ceva. Pe scurt, sunt duşi cu vorba să cumpere 


un fals (fie că e vorba de o marfă, de o valoare calpă 


sau, desigur, de un program politic) şi să fie 
mulțumiți cu asta. În primă fază, manipularea soft 


se numeşte marketing. 


2. Prin definiție, mass media asta face: mijloceşte 
comunicarea, fiind în egală măsură emițător, mesaj 


şi canal de transmitere către public. Cum manipula- 


rea este o obligaţie a oricărui regim totalitar, care nu 
prea iubeşte diversitatea de opinii şi are întot- 
deauna o presă servilă şi înregimentată, care difu- 
zează doar mesajul oficial, ea a fost contrabalansată 
de comunicarea informală, duplicitară, care scăpa, 


de regulă, controlului. Pentru a contracara acest 

fapt, au fost creați zvonerii şi răspândacii securiști 
care infiltrau şi mediile private, profesionale sau fa- 
miliale. Eu, care am trăit în ceauşism, înțelegând cu 
capul meu cam ce se petrecea, cu precădere în ul- 
tima decadă, am intrat rapid în contact cu mesajul 
neoficial, distribuit de meseriaşii manipulărilor, po- 
trivit căruia „am avea şi noi nevoie de un Gorbaciov”, 
strecurându-ni-se subtil şi cine e „comunistul cu față 
umană” şi „coleg de facultate cu Mihail Mihailovici”. 
Uitându-ne la televizor la fuga lui Ceauşescu şi la 
manipularea din studioul 4 al TVR („libere”) atât eu 
cât şi istoricul Cătălin Turliuc am spus la unison că 
trebuia să centreze puterea cineva „acceptat de 
ruşi”, noi gândindu-ne la Corneliu Mănescu şi, da, 
desigur, la cel pe care ni-l susurase în urechi, mani- 
pulator, Securitatea în ultimii patru ani. (Ca o paran- 
teză, Ion Iliescu s-a temut organic de Corneliu 
Mănescu pe care l-a ținut într-o marginalizare chiar 
fizică, într-un fel de semi-arest la marginea 
Bucureștiului). Așa că manipularea subtilă a avut 
efecte în cazul nostru. Presa era zero atunci. 

Astăzi, e teritoriul prin excelență al orgiilor ma- 
nipulatoare. Nu numai mass media ca atare, hăcuită 
de acționari necunoscuți, pusă la treabă cu harapni- 
cul de moguli penali sau dirijată din umbră de di- 
verse oficine din afara țării, interesate în 
destabilizarea spațiului public şi, prin efect, a țării, 


ci şi universul internetului este o cale sigură, pentru 


că difuză, greu de identificat, a manipulărilor de tot 

elul. Partea cea mai jalnică a acestei ecuații sunt es- 
cortele mediatice (ca să nu spun altfel!) care pres- 
ează vesel pentru bani îndeplinind fără vreo urmă 
de remuşcare morală cele mai abjecte comenzi ale 
patronatului. lar zvonerilor securişti din trecut 
e-au luat locul, compensator, trolli şi postacii 


esebişti din spațiul online. 


3&4. Românii „e dăştepți” şi, din cauza asta ex- 


rem de uşor de manipulat. Populaţiei rurale ances- 


rale, cu lumea structurată ordonat între credință, 
bun simț şi tradiție, i-a luat locul, încet-încet, mai 
ales în timpul lui Ceaușescu, o ciurdă de lumpeni in- 
dustriali, burtoşi şi nespălaţi, degrabă râgâitori şi, 
mai ales, atoateștiutori. Din acest strat germinativ 
ni se trag astăzi o groază de contemporani. E prea 
simplist să spunem că doar ei sunt armata celor 
manipulați, căci realitatea este mult mai complexă. 
Și manipularea, desigur, pe care profesioniștii o con- 
cep stratificat, în funcție de „target”. Ceea ce mă lasă 
pe mine cu gura căscată e multitudinea de oameni 
aparent educați, unii chiar buni în meseria lor, care 


înghit pe nemestecate, la fel ca lumpenii amărâți 


amintiți mai înainte, hălci întregi de minciuni şi de 
informații false, fără să facă nici cel mai mic efort 
igienic de a gândi cu capul lor. Exemplu de alaltăieri: 
aflu de la un prieten arhitect, care se alăturase, stri- 
gând, colective a 


ejaculării duşmanilor 


preşedintelui, că acesta a pierdut în instanță „una 

din cele şase case pe care le avea” şi că „nevastă-sa 
va face pușcărie, bă!, pentru fals şi el trebuie să dea 
(aici a urmat un fel de grohait ininteligibil) sutele de 
mii de euro pe care le-a furat”. Mărturisesc că nu 
eram la curent cu chestiunea astfel încât nu mi-a 
luat mai mult de un sfert de oră ca să aflu adevărul: 
că preşedintele cumpărase cu bună credinţă de la 
un terț un apartament la parterul unei case pe care 
acela îl câştigase în instanță împotriva chiriaşilor ce 
stătuseră în casa naționalizată. S-a dovedit că vân- 
zătorul, azi decedat, făcuse niște malversațiuni cu 
secretarul unei comune şi, după vreun deceniu de 
procese, judecătoria anulase contractul de vânzare- 
cumpărare semnat cu Carmen lohannis. Ca orice 
cetățean lezat în dreptul său de o hotărâre cel puțin 
bizară (pentru că vina nu era a cumpărătorului de 
bună credinţă, ci a escrocului care a pretins că este 
moştenitor) președintele face apel și pierde, ambele 
instanțe menținând hotărârea inițială. Din momen- 
tul comunicării sentinței definitive şi executorii, 
preşedintele trebuie să elibereze casa şi nu mai 
poate percepe niciun leu chirie. Dacă ar fi un simplu 
cetățean ar reclama la CEDO (cum fac puşcăriaşii) 
faptul că au fost numeroase erori de procedură şi că 
nu a beneficiat de un proces echitabil, iar tribunalul 
internațional i-ar putea da (ca în atâtea cazuri) o 
despăgubire pe care să i-o plătească statul. Adică 


noi, pentru că niciun judecător nu a plătit vreodată 


pentru o decizie sancționată de CEDO, toate despă- 


3 


gubirile făcându-se de la bugetul de stat. Pe scurt, a 
pierdut o sursă de venit legală, pentru care a plătit 
impozit şi, bineînțeles, nu are de returnat nimic. Eu, 
ce să mai zic? Mă întristează glasul ridicat şi salivația 
abundentă cu care prietenul meu şi-a însoțit bucuria 


la aflarea veștii... 


Dacă ar fi să dau un verdict privitor la sursele 
concrete care ne zăpăcesc viața acum, aş spune că 
deja manipularea concertată de pe piața mediatică 
şi de pe internet reprezintă o amenințare reală în 
condiţiile în care toate dovezile duc spre un pro- 
gram major de destabilizare a spațiului nostru pu- 
blic coordonat, după cât se pare, de Coloana a V-a a 
armatei ruseşti. Aici nu mai e vorba de diversitate 
de opinii, ci de o amenințare directă la siguranța 
națională printr-un haos şi o confuzie controlată şi 
întreținută de agenții lui voluntari sau de proştii ma- 
nipulabili (ah, idioții utili!) care acoperă intenționat 
adevărul cu o rețea de minciuni şi prostii manipula- 
toare, care preiau şi distribuie zilnic, neobosit, na- 


dele putiniste. 


5. Bunul simţ şi caracterul. Dar, vorba celor de la 
Radio Erevan atunci când au fost întrebaţi cum se 
pune accentul în limba română pe cuvântul caracter: 
carăcter sau caracter? „După cum știți, în România 
nu se pune accentul pe caracter!” (Despre intelec- 


tuali, numai de bine). 

6. Inteligența, educația, flerul şi bunul simţ. Și re- 
flexul de istoric de a verifica sursele şi de a gândi cu 
capul meu. Au fost atât de multe încât mi-e greu să 
le mai enumăr. Hai, una simplă, culturală: zilele tre- 
cute, într-un ziar local, ştire bombă, pe prima pa- 
gină: Iașul este pus de privaţi pe harta marilor 
festivaluri. Uau, ce tare, în sfârşit ieşim din deşert 
graţie privaților cei buni, spre deosebire de 
profesioniștii din instituţiile de stat, care fac festiva- 
luri certificate ca fiind de interes european, cu bile- 
tele epuizate pe internet cu luni înainte, bugetari 
flămânzi, depăşiţi şi anti-hipsteri cum îi ştim. Fug 
repede la articol. „Primul festival major de muzică 
şi artă din zona de nord-est a României care va pune 
Iaşul pe harta celor mai iubite oraşe din lume” de- 
clară bombastic un ilustru necunoscut cu aerul şi 
prestanța unui pamblicar politic care ne vinde 
gogoşi, pentru vizibilitate, nu cu ce a făcut, ci, 
bineînțeles, cu ce are de gând să facă. Ce ne mai spun 
însă magicienii noștri care, Doamne-ţi mulțam, pun 
în sfârşit laşul pe hartă? Da, „festivalul schimbă 
scena culturală (sic!) a laşului”, nici mai mult nici 
mai puţin. Culturală! EDM, adică electro-dance- 
music, asta vor da stimabilii organizatori la /aşi 
adică pe malul Bahluiului și la ferma Ezăreni. Eu 
unul le urez, desigur, mult succes! 

Unde e manipularea, care-i miza? Hai să vedem. 
Una din cele mai dificile întrebări la care trebuie să 


răspundă un primar este „pe ce cheltuim banii pu- 

blici?”. E foarte greu de răspuns la asta, pentru că 
toată lumea, în era manipulărilor mediatice, vrea 
imagine. Acum, pe loc. Fie pentru consolidarea popu- 
listă a succesului politic, fie pentru faimă, dar mai 
ales pentru a argumenta obținerea de bani. Dacă în- 
trebi poporul el va spune, fireşte, că vrea circ moca. 
Adică fotbal şi concerte cu Loredana gratis. Dacă eşti 
un pic mai spălat pretinzi că le dai cultură, dar se ri- 
dică întrebarea firească: cui să-i dai să cheltuiască 
banii de la buget? (Urmărind această pistă în ulti- 
mele decenii multe se vor revela). De aceea, escro- 
cheriile care drenează banii poporului în buzunarele 
unor şmecheri încep prin nevinovate parteneriate 
public-privat, prin care se finanţează întâi exclusiv 
din bani publici un festival de entertainment, pentru 


m 


că la asta „pune lumea botu”. Se alocă (ilegal, dacă 
e vorba de bani publici) o sumă consistentă pentru 


publicitate şi începe, în toată țara, pe garduri, pe ho- 


luri şi în mall-uri dezmăţul manipulării: singurul din 
lume, cel mai, cea mai, unic şi irepetabil, cel care vă 
pune cătunul pe hartă etc, etc. După care începe 
minciuna deşănțată: vor veni „aproape”1 milion de 
oameni. Sau manipularea grosolană: pe un stadion 
de 31.000 de locuri plus două scene cu 1.000 de lo- 
curi au fost peste 300.000 de oameni! (care s-au 
adăugat celor 275.000 de locuitori într-un oraş cu 
capacități de cazare de 15.000 de locuri). După care 
jurnaliști, trendsetteri şi postaci năimiţi încep să 


sune trâmbițele: Nemaivăzut! Nemaiîntâlnit! Genial! 

Unic în lume! Etc, etc. Fiii sau nepoții generației 
aculturate de la țară la mahalaua industrială, incom- 
parabil mai spălaţi, desigur, care nu au văzut nicio- 
dată ceva similar în lume şi care cred că o uriaşă 
discotecă în aer liber unde niște băieți freacă plata- 
nele înseamnă un concert live, se bucură, beau, se 
distrează, cheltuie bani şi se simt bine acolo, ceea ce 
e foarte plăcut pentru toată lumea. Manipularea gro- 
solană e, în primul rând, ideea că asta ar avea ceva 
de-a face cu cultura. „E dăştracţie, bre. Cacum ar fi 
Turnirul mondial al manelelor, mânca-ți-aş”. (Atunci 
să vezi de-adevăratelea expunere globală!, adaug 
eu). Şi, dincolo de distracţie, e o afacere şi atunci 
vreau să văd de unde vin banii, care e planul de bu- 
siness, câte bilete s-au vândut, cine şi cât câştigă etc., 
etc. 

Asta cu sutele de mii de participanți, manipulare 
grosieră, neruşinată în lipsa evidenţei stricte, rapor- 
tate la Fisc, a biletelor vândute, ca şi vrăjeala ineptă 


xn 


cu „pusul pe hartă 


în lipsa unor studii sociologice 
de impact, făcute profesionist şi independent, nu 
sunt decât argumente fabricate pentru ca, după ce 
s-au cheltuit milioane din bani publici pentru vizi- 
bilitate şi pentru a oferi garanţii de onorabilitate, să 
urmeze faza a doua: nişte băieți şmecheri privati- 
zează „megaevenimentul cultural” pe persoană fi- 
zică, rămân cu bănuții de la primărie (care oricum 
au fost prinşi în buget) şi mai bagă şi o caterincă la 


ziar de cum au crescut vânzările la corturi şi 


A 


ȘENE 


sendivişuri din Lidl revigorându-se astfel producția 
locală. Restul e „untold”. Și, după aia, DNA. 
Pe scurt, nu avem nevoie de mani-pulare, ci de 


Mani pulite. 


Otilia CHITIC 


designer ambiental 


«+. Românii sunt mai ușor 
de manipulat 


1. Dacă vorbim despre manipulare în general, 
este lesne de înțeles că sistemul de înțelegere al 
unui individ şi/sau comunități este manipulabil 
funcție de capacitatea acestuia de a /se/ cunoaşte, 
adapta şi asimila informaţia cu cel mai mare grad de 
adevăr /realitate. 


În materie politică manipularea se face în sensul 


direcționării maselor pentru susținerea unor inte- 
rese, nu vorbim despre ea doar în România şi, cu cât 
tehnologia va facilita viteza cu care circulă 
informația, cu atât vom vorbi şi mai mult despre ma- 
nipulare. Pe scurt, suntem bombardați cu informație 
şi puterea de diseminare şi asimilare ne depăşeşte 


de multe ori. 


2. Purtăm încă deficitul/povara transmiterii 


informaţiei din timpul propagandei comuniste. Şi 

este un reflex creat imediat după evenimentele din 
1989 să luăm presa drept sursă de informație „di- 
vină”. Afluxul de informație este copleşitor şi în lipsa 
unor criterii clare de selecție apare frustrarea. De 
aici şi blamarea pentru modul în care îşi structu- 
rează mesajul jurnalistic. Societatea românească 
încă mai caută repere fixe, indubitabile pe care să le 
urmărească, să le creadă şi să-şi ia de-o grijă. 

Din încercările de dezinformare putem extrage 
multe aspecte care să ne susțină imaginea de an- 


samblu. Bula de confort este o auto-manipulare. 


3. Cred că Serviciile Secrete sunt o principală 
sursă de manipulare. Este, totuşi, de multe ori în 
mâna hazardului modul în care dezinformarea îşi 
face efectul. Într-un stat cu o clasă politică slabă şi o 
comunitate intelectuală prea puţin implicată, dar 
care urmăresc în aceeaşi măsură interese meschine, 
directe, pe termen scurt şi mediu nu există nici 
măcar o strategie clară a manipulării. Rezultatele în- 
cercării de manipulare cred că sunt surprinzătoare, 
de multe ori, chiar şi pentru expeditorii ei necesi- 
tând noi strategii sau improvizații la răspunsurile 
neaşteptate. 

Nivelul slab al educației este o primă resursă în 


strategiile de manipulare. 


4. În comparație cu cetățenii țărilor nordice, de 
exemplu, cred că românii sunt mai uşor de manipu- 
lat. Într-un mediu în care nu reuşim să depăşim nici 


a doua treaptă de la baza piramidei, este uşor să 

creezi valuri. Și orice val, cât de mic, are impact şi 
rezonanță în mentalul colectiv. 

În continuare cred că suntem dominați de legile 
hazardului şi manipularea, în multe situații, 
depăşeşte capacitățile noastre de analiză şi corobo- 
rare. Desigur, nu vorbesc aici de mici meschinării 


politice analizabile şi cuantificabile până la urmă. 


5. Nu ştiu dacă „rezistența la manipulare” este 


ormula pe care aş agrea-o, poate avea o conotație 
negativă. Implicarea intelectualilor are un impact 
major, indiferent de care parte se situează. O comu- 
nitate intelectuală puternică şi capabilă emoțional 
sigur că s-ar reflecta pozitiv în mentalul colectiv şi 


ar avea rezultate progresiste la nivelul societății. 


Societatea românească duce lipsă de repere mo- 
rale, intelectuale, de modele, de vectori vocali, vizi- 


bili, implicați în structurile organizatorice. Un bun 


exemplu la laşi este scriitorul Dan Lungu. 


6. Intuiţia şi verificarea mai multor surse. 
Intuiţia este bazată pe informaţiile pe care le 
dețin deja, iar sursele noi provin atât din mediul 


mass-media cât şi mediile de cercetare. 

Constantin CUCOŞ 
prof. univ. dr, Facultatea de Psihologie şi Științe 
ale Educaţiei, Universitatea „Alexandru loan 


Cuza” din laşi 


Un popor needucat devine o gloată 
ușor manevrabilă... 


acel 


Ma- 


1. Se vorbeşte mult despre ceva întrucâ 
ceva există. Dacă nu ar exista, nu s-ar povesti... 
nipularea este o acțiune complexă de infestare, di- 
rijare şi folosire a mentalului individual sau colectiv 
în scopul unor interese ce le scapă celor supuşi aces- 


tui proces. Cum interesele s-au multiplicat şi sofis- 


ticat, şi eșafodajul manipulator s-a diversificat, şi-a 
extins aria de manifestare. Mai ales că astăzi, instru- 
mentarul strategic şi tehnic modern sprijină această 
intenționalitate (existentă, de altfel, în formule inci- 


piente, de când e lumea). 


2. Presa poate deveni un mediator, facilitator şi in- 
strument al manipulării, nefiind singura pârghie. În 
fond, această stratagemă o putem identifica şi la ni- 
velul comportamentului direct al unui individ, 
organizație, instituție, ce încearcă să îşi apere intere- 
sele prin inducere în eroare, distragerea atenției, as- 
cundere, minciună, semnal sau comportament 
contrafactual. Nu aş pune semnul egalității dintre ma- 
nipulare şi mass-media. Sunt instanțe mediatice care 


se pun în serviciul adevărului, un adevăr desigur 

situațional, dar sub semnul onestității şi veracității 
aşa cum sunt gândite acestea la un moment dat. Este 
adevărat că multe surse mediatice au făcut „pactul cu 


diavolul”, dar nu trebuie să generalizăm. 


3. Cred că sunt mai multe surse: unele 
instituționalizate, altele contextuale; unele evidente, 
altele difuze; unele permanente, altele accidentale; 


î 


unele cu rea intenţie, altele cu „bună” intenție 
(exemplu paradoxal: ce face medicul când ascunde 
pacientului iminența sfârşitului?). Surse ale mani- 
pulării sunt destule. Le putem identifica pornind de 
„Sus”, de la etajele statale, guvernamentale, până la 
cele de „jos” - entități administrative, comunitare, 
prin pârghii specifice (platforme, purtători de cu- 
vânt etc.), dar şi nespecifice (interpuşi, „lideri de 
opinie”, diversionişti etc.). Se manipulează organi- 
zat, prin presă, televiziune (vezi canale de televi- 
ziune gen Antena3, România TV), dar şi prin anumiţi 
actanți dispersaţi pe un areal mai larg. Se manipu- 
lează spunând minciuni, dar şi adevăruri pe jumă- 


tate sau interesate. 


4. Nu cred că românii sunt mai manipulați decât 
alții. Rata manipulării trebuie pusă obligatoriu în 


relație cu nivelul de educaţie. Needucaţi sunt peste 


tot. Succesul manipulării este direct proporțional cu 
incultura, cu lipsa spiritului critic, a autonomiei în a 
decela stimulii informaţionali pe care îi primim. Un 
popor needucat devine o gloată uşor manevrabilă. 
Un antidot la manipulare îl reprezintă creșterea ni- 


velului de cultură şi de educație. 

5. Credem că sistemul de educaţie trebuie astfel 
calibrat încât să formeze persoana pentru autono- 
mie şi filtrare valorică în raport cu ceea ce primeşte 
din jur. A institui cenzura, din acest punct de vedere, 
nu este nici în spiritul deschiderii şi democratizării 
ideilor, nici al libertății individuale. Cel mai bun cen- 
zor axiologic trebuie să fie persoana, care trebuie să 
ajungă să deceleze şi să se orienteze în peisajul de 
incitări de tot felul. Accentul trebuie să cadă pe re- 
ceptor, pe „pacientul” intenționalității manipulatorii, 
şi nu pe emitentul sau mediul prin care se exprimă, 
care scapă deseori unei normativități sau legislații 
instituite clar şi operativ. De asemenea, şi liderii de 
opinie reprezentați de intelectuali, pricepuţi şi 
oneşti, pot deveni modele de raportare la mesajele 


manipulatorii sau îndoctrinatoare. 


6. Apelez la mai multe strategii: judecarea unei 
aserțiuni sau situații manipulatorii din perspectivă 


strict logică, a întemeierii enunțurilor pe baza unor 


principii ale corectei raționalități; printr-o integrare 
şi raportare contextuală, ținând cont de profilul 


intențional al persoanelor sau entităților, situațiile 


de comunicare, evoluții previzibile; printr-o 
cunoaștere mai pronunțată a emițătorilor unor idei, 
a profilului lor psiho-moral, a istoriei acțiunii lor; 
printr-o corelare/ confruntare a unei perspective cu 
altele care s-au manifestat anterior sau care se edi- 
tează la un moment dat; printr-o evaluare/ proce- 


sare repetată, atentă a ceea ce primesc, ca 


informație sau atitudine, de la alții. 

Lucian DÂRDALĂ 


lect. univ. dr, publicist, realizator tv 


Votaţi FNI! 


A intrat în vocabularul nostru în decembrie 1989 
şi acolo a rămas. Manipularea e o temă de discuţie 
în orice societate complexă, dar mai ales acolo unde 
controlul social exercitat prin forță este redus sau 
bate în retragere. Ea reprezintă un inamic al 
libertăţii pentru că ne perverteşte calculele şi stra- 
tegiile, transformându-ne în anexe sau instrumente 


ale voinței altcuiva. E un complement al coerciției, 


în sensul că urmăreşte acelaşi scop, fără a recurge 


la întreg bagajul de amenințări fizice şi 
instituționale implicat de represiunea deschisă. 
Într-un regim totalitar, spre exemplu, controlul so- 
cial ar fi imposibil fără manipulare. 

Nu vreau să insist asupra situației din timpul ve- 
chiului regim, nici asupra exerciţiului din 22 decem- 
brie 1989, la graniţa între două lumi. Resimţim în 
fiecare zi încercările altora de a ne transforma în 
anexe - sau poate că adesea nu o facem, devenind 
victime participative. Mi se pare foarte important să 
delimităm câmpul manipulării, pentru că altfel el se 


poate extinde prea mult. Nu toate problemele noas- 


tre ce derivă din interacțiunea cu un mediu complex 
au în centru eforturi de manipulare: trebuie să existe 
o intenţie din partea autorului și o interacțiune bine 
definită, directă - nu doar mediată. Sigur că respect 


contribuțiile din teoria democrației care ne reamin- 


tesc că alegerile noastre de zi cu zi sunt mereu 

influențate de un mediu caracterizat de inegalităţi de 
putere şi influență. De asemenea, nu pot ignora ceea 
ce se scrie pe tema vechilor şi noilor media, mereu 
predispuse a propaga neadevăruri sau jumătăți de 
adevăr. Totuşi, cred că trebuie să identificăm actorii, 
interesele şi, foarte important, modificările de com- 
portament ale victimelor. 
Mi se pare utilă analogia cu piața, frecvent utili- 
zată în studiul democrațţiilor liberale — spre exem- 
plu, mereu criticata perspectivă avansată, în urmă 


cu multe decenii, de economistul J.A. Schumpeter. 


Antreprenorii politici concurează pentru funcții so- 


icitând susținerea publicului, iar învingătorii se au- 
ocenzurează în baza așa-numitei legi a reacțiilor 
anticipate: au interesul să-şi respecte promisiunile 
pentru a fi realeşi. E evident că modelul este critica- 


bil, dar surprinde esențialul şi poate fi extins în aşa 


el încât să reflecte tranziția şi maturizarea unei 
democraţii sau, de ce nu, bătrânețea şi sfârşitul ei. 
Aşadar, dacă mi s-ar cere să propun un exemplu 
de manipulare care să poată fi transformat în caz de 
manual, aş spune ENI (Fondul Naţional de 
Investiţii), pentru că scandalul are loc într-o epocă 
în care instituțiile statului sunt slabe, publicul este 
lipsit de experiență. Asimetria informaţională este 
teribilă, iar făptuitorul nu se simte constrâns de vreo 
regulă a reacțiilor anticipate - din punct de vedere 
al interacțiunii nu există „umbra viitorului”, pentru 
a folosi un termen din teoria jocurilor. Mecanismele 


manipulării au funcționat splendid: victimele şi-au 


făcut, fără a fi presate de cineva, exact calculele 

aşteptate. Nici urmă de constrângere, nici urmă de 
presiune. Cazul ENI mi se pare mai elocvent decât 
precedentele scheme piramidale tocmai pentru că 
s-a reuşit manipularea unui public ce tindea să de- 
vină precaut. Apoi, ne amintim cât de subtil a fost 
utilizată imaginea unei instituții de stat, introdu- 
cându-se în ecuație resursele de legitimitate 
instituțională ale acestuia din urmă. 

Așadar, sunt importante numerele mari, astfel 
încât procesul de manipulare să fie cu adevărat so- 
cial. El dă randament maxim atunci când făptuitorul 
nu se teme că va exista o interacțiune viitoare cu vic- 
tima - când regula reacţiilor anticipate. În al doilea 
rând, aşa cum menționam mai sus, victimele trebuie 
să acționeze. Manipularea reuşită nu se poate opri la 
nivel de atitudini, trebuie să putem observa compor- 
tamente. Probabil că cititorii acestui text se gândesc 
deja, în termeni schumpeterieni, că există o diferență 
între schema investițională şi corespondentul ei po- 
litic - alegerile. Dacă ar fi să insistăm, cele din 20 mai 
1990 nu sunt „ENI? ci „Caritas” Întrebarea intere- 
santă este: pornind de la eficacitatea constrângerilor 
sugerate de legea reacțiilor anticipate, care este echi- 
valentul politic al schemei investiționale discutate? 
Să fie 1992, 2000, 2016 - sau poate 2019 sau 2020? 
Trebuie să ținem cont de faptul că, în aria manipulă- 


rii politice, făptașii nu riscă închisoarea şi pot rezista 


mult timp pe baricade. Spre deosebire de manipula- 
torii de pe piața investiţiilor, ei pot gestiona o gamă 
mai vastă de sentimente umane, între care la loc de 


cinste se găseşte ura. 

Alexandrina DINGA 
cofondator Civica, cofondator Fundaţia Culturală 


Iaşi, inițiator al grupului civic „laşul iubeşte teii” 


Cea mai bună armă împotriva 
manipulării este educația 


1. Criza social-politică în care se află România în 
prezent, generată de adoptarea unei ordonanţe care 
ar fi slăbit lupta anticorupţie din țara noastră, a de- 
terminat ca în spațiul public românesc să se vor- 
bească mai mult ca oricând, în ultimile decenii, 
despre manipulare şi efectele ei. Nu luăm în calcul 
aici manipularea de dinainte de '89, din perioada co- 
munistă, atunci când posibilitățile de comunicare şi 
acțiune erau foarte reduse şi drastic pedepsite. Evi- 
dent, în ambele situații, vorbim de o manipulare în 
sens negativ. 

La momentul actual vorbim atât de mult despre 
manipulare întrucât putem observa foarte uşor (şi 
pentru asta nu sunt necesare studii speciale sau o 
cultură aparte) cum manipularea a atins cote alar- 
mante în ceea ce priveşte propagarea unor 
informații false, pentru a denatura subiecte sau pen- 
tru a influența comportamente sociale. Şi toate aces- 
tea pentru ca unui grup de politicieni să-i fie mai 
bine, să poată face uz de funcţiile pe care le dețin. 
Clar, în defavoarea binelui comun. 


Chiar dacă manipularea a existat dintotdeauna, 

ne-a demonstrat-o istoria de atâtea ori prin multele 
propagande care s-au perindat, acum parcă ni se 
spune fără rețineri că negrul este alb, noaptea este 
zi şi că lucruri inimaginabile se întâmplă. Astăzi, 
vorbim atât de des despre manipulare pentru că 
simțim efectele în familiile noastre şi pentru că 
vedem hăul crescând între două generaţii care de 
fapt au aceleaşi dorinţe (o societate mai dreaptă, po- 
liticieni integri), dar care nu se mai pot auzi din 
cauza „zgomotului” produs de manipulatori. Cred, 


de asemenea, că diversificarea canalelor de comu- 


nicare din ultimii ani și avântul internetului, deter- 
mină ca anumite canale tradiționale (ex.TV) să 
propage mai intens anumite informații către publi- 
cul lor, într-o încercare disperată de a-şi menţine pu- 


terea, de a încetini „supremația” online-ului. 


2. Din păcate, s-a dovedit de multe ori legitimă 
asocierea dintre mass-media şi manipulare - îmi vine 
în minte ştirea cu manipularea psihotronică din 
preajma Guvernului, identificată doar acum, în 
preajma protestelor. Dar nu cred că presa e sursa. 
Presa e, de multe ori, doar aparatul de distribuție. Şi 
ne-o demonstrează posturi TV care stigmatizează „ti- 
nerii frumoși şi liberi” sub etichete precum „băsist”, 
„iohanist” şi „sorosist”. Așadar, cred că în spatele ca- 
nalelor media lipsite complet de obiectivitate şi de- 
parte de rolul de informare şi educare, stau diverse 
interese politice sau chiar oameni disperaţi să nu-şi 
piardă sau să-şi recapete libertatea sau, şi mai simplu, 


unii dintre cei care vor „puterea” cu orice chip. 

3. Manipularea pe care o putem observa face re- 
ferire la interesele economice pe care anumiţi stră- 
ini, incluzând aici şi pe George Soros, sau 
multinaționalele le au în țara noastră. Ar mai fi şi 
forțele oculte, tot cu interese pe la noi. 

Istoria ne zice că manipularea, în general, are la 
bază un interes politic sau diverse interese econo- 
mice. Îmi amintesc de reclamele vechi de la ţigări 
care erau promovate ca simbol al emancipării femeii 
şi ca metodă de slăbire, certificată de medici. De 
fapt, comportamentul nostru de consum are la bază 
multe dintre ideile lui Eduard Bernays prin care ni 
se dă iluzia că deținem controlul, dar de fapt scopul 
este transformarea noastră din cetățeni activi în 
consumatori pasivi. 

4. Este greşit să afirmăm că românii sunt mai 
uşor de manipulat decât alții. Problema este una glo- 
bală şi poate fi diferită de la o cultură la alta în 
funcție de nivelul 


de educație sau de contextul social 


şi politic în care se află (ex. situația din UK sau US). 


Susceptibili manipulării sunt oamenii fără o 


educație şi o cultură generală în continuu lucru şi 


studiu. Sau cum spunea filosoful german I. Kant: „un 
popor fără cultură e un popor ușor de manipulat”. 
Din păcate, în educația românească lipseşte mult 


din ce ar trebui să formeze cultura civică şi politică 


a oricărui cetățean care trăieşte într-un sistem ce nu 


poate funcționa decât politic. 


5. „Rezistența la manipulare” trebuie să fie în 


preocuparea şcolii, întrucât şcoala are un rol foarte 

Ş 
important în formarea noastră ca indivizi, în a ne 
dezvolta spiritul critic şi inspira valori prin filtrul că- 
rorara cernem informații, decizii şi viața noastră, în 
general. Însă, paradoxal, sistemul educaţional este 
condus de politicieni. 

Sigur, intelectualul român, referindu-mă la cel 
autentic, nu la cel care se întâmplă să facă parte 
chiar din aparatul manipulator, are un rol însemnat 
în construirea unei opoziții la manipulare. Mereu l-a 
avut. De aceea clasa intelectuală e prima atacată 
atunci când se doreşte un regim totalitar. 

Din păcate, astăzi observăm cum majoritatea in- 
telectualilor sunt pasivi la multe dintre subiectele 


de pe agenda publică. 


6. Criteriile pe care le am în vedere diferă de la 
situaţie la situație. Pentru unele, mă ajută pur şi sim- 
plu rațiunea, logica, pentru altele cultura generală. 
Pentru situații mai complexe, mă ajută documenta- 
rea din mai multe surse credibile sau discuţii cu per- 
soane de încredere şi cu expertiză pe anumite teme. 
Nu contest situațiile în care am fost sau o să pot 
fi prada unor manipulări, dar cu siguranță că aces- 
tea au un grad de subtilitate ridicat, nu situații des- 
pre care auzim azi la TV şi care frizează ridicolul. 
Cred, de asemenea, că atunci când cineva în- 
cearcă prea tare să te convingă, ceva nu e în regulă 
la mijloc. Orice om raţional, înainte de a înghiți un 
adevăr livrat, îşi pune și întrebarea „cum se poate 
întâmpla situația x?”. Cum pot plăti Soros sau 
multinaționalele 600 000 de români +?, pe lângă toți 


ceilalți protestatari din lumea asta sau să compună 

atâtea mesaje deştepte printate atât de diferit şi atât 
de diferit prezentate într-un protest? 
Cea mai bună armă împotriva manipulării este 


educația. 


Aurel DOBAȘU 


jurnalist, director al postului tv TeleM Iaşi 


Reclama comercială este prima sursă 
de manipulare... 


1. Manipulare există în toate societățile. Dacă 
până și în SUA se consideră că alegerea preşedinte- 
lui Trump a fost facilitată de manipularea ruşilor 
prin ştiri false antiClinton e limpede că în societățile 
mai puțin dezvoltate, cum este România, manipula- 


rea are un impact mult mai mare. 


2. Da. Opinia publică se formează în primă in- 
stanță și în mod covârşitor prin intermediul canale- 


lor media. 


3. Reclama comercială este prima sursă de ma- 
nipulare. Multe din achiziții sunt influențate direct 
de către manipularea sub formă de reclamă. Există 
însă şi manipulare politică (partizanatul anumitor 
televiziuni reprezintă principalul factor manipula- 
tor), sportivă (în România media promovează covâr- 
şitor fotbalul în timp ce, spre exemplu, în Norvegia, 


media promovează sporturile de iarnă). 

4. Da, românii sunt destul de uşor de manipulat. 
Se lansează ritmic teme false de discuţie (ex: gaura 
de 10 miliarde lei din bugetul țării pe 2016) fie pen- 
tru a se abate atenţia de la alte subiecte, cu adevărat 
dureroase pentru manipulatori, fie pentru a se in- 
duce anticipat în opinia publică ideea unui aseme- 


nea subiect ce poate „exploda” mai târziu. 


5. Principalul canal de transmitere a informații- 
lor în societate (informaţii reale sau false) rămâne 
televiziunea. Acest segment media este, teoretic, re- 
glementat de Consiliul Naţional al Audiovizualului, 
organism ce trebuie să păzească societatea de ma- 


nipulări. Din păcate CNA nu prea își îndeplinește 


această menire. Restul mediei (on-line, radio, presă 
scrisă) nu este însă reglementată de vreo „instanță” 


egală. 


6. Manipulările publice se trădează, de obicei, 
prin lipsa argumentelor credibile şi prin prezența 
unor „argumente” ce ating detalii extrem de impor- 


ante (naționalism, copilărie, familia ş.a.). Un exem- 


plu relevant în acest sens este articolul promovat de 
Gazeta Sporturilor şi blogul tolo.ro referitor la o 
sursă extrem de puternică de radiaţii în vecinătatea 
Pieței Victoria. Pentru că ştirea a venit de la surse 
credibile, materialul s-a propagat rapid. lar faptul că 


ţinta erau protestatarii din Piaţa Victoriei a mărit 


emoția publică amplificând efectul de propagare al 
ştirii. Ulterior, când au apărut dezminţirile şi scuzele 
lui Tolontan, știrea s-a distribuit mult mai lent decât 


falsul original. 

Dan DOBOȘ 
scriitor, publicist, director al Bibliotecii Județene 


„Gh. Asachi” laşi 


Din bezna mansardelor noastre putem 
comenta, critica, înjura absolut orice și 
pe oricine... 


1. Două ar fi, în opinia mea, motivele pentru care 
societatea românească este obsedată de manipu- 
are. 

Primul este legat de schimbarea fundamentală a 
paradigmei dezbaterii publice pe care a adus-o In- 
ernetul. Și nu e vorba aici doar de rețelele de socia- 
izare ci şi de comentarii, de forumuri sau de 
comerțul on-line. Cea mai periculoasă premisă a dis- 
putelor de azi este postularea egalității dintre părți. 
În mod normal, pentru ca o argumentaţie să fie va- 
abilă, partenerii ar trebui să fie cam de acelaşi cali- 
bru intelectual, să aibă aceeaşi cultură şi aceeaşi 
experiență în domeniul în care se discută. Aşa a fost 
imp de treizeci de mii de ani. Astăzi nu mai e aşa. 
Din bezna mansardelor noastre putem comenta, cri- 
ica, înjura absolut orice şi pe oricine. Evident, o ase- 
menea dispută este un deşert al argumentelor, în 


sensul că arareori una (uneori chiar ambele!) dintre 


părți poate construi un eşafodaj logic şi documentat 
a ceea ce spune, dar asta nu mai contează. Mai ales 


că, de multe ori, în scenă se grăbesc să intre şi „prie- 

tenii” care apără dreptul neştiutorilor de a-şi da cu 
părerea. În felul ăsta, discuţia se mută pe tărâmul 
atât de drag al admiratorilor lui Karl Popper întru 


liberă şi incontinentă vorbire, dar despre care 


înțelepciunea noastră populară spune hâtru că „a 


vorbit Ion că şi el e om!” Un exemplu grăitor este cel 
al unei mari actriţe a cărei sensibilitate a fost lezată 
atunci când, în urma a trei paşi logici, cineva i-a de- 
monstrat că nu ştie de ce demonstrează public. „Şi 
ce? E o crimă? Trebuiau să mă fi informat!”. Respec- 
tivei doamne nici prin cap nu îi trece să se întrebe 
dacă are cunoştinţele teoretice necesare înțelegerii 
până la capăt a chestiunii în dezbatere, recunoaşte 
că nici măcar informaţiile nu le deține, dar consideră 
că e în dreptul ei să ia parte activă la dispută. 

Al doilea motiv al obsesiei noastre pentru ma- 
nipulare este concepţia absolut primitivă, de ex- 
tremă dreapta, că patronii sunt un fel de stăpâni de 
sclavi, care fac absolut orice cu afacerea lor. Clubul 
de fotbal Steaua, de pildă, este condus în mod auto- 
crat de un patron care nu are ca scop performanța, 
rațiunea de a fi a oricărui club sportiv, ci enunţă zi 
de zi că vrea să facă doar bani. Mie, personal, un jur- 
nalist care abia dacă are ani de viață câți ani am eu 
de cotizații la bugetele de asigurări sociale, mi-a 
spus răspicat că, fiindcă lucrez la stat, eu sunt „an- 
gajatul lui” şi că ar trebui să nu-mi permit să îl con- 
trazic când vine vorba de chestiuni care țin de 
administraţie sau de politică. Și nici de literatură! 
Exact la fel se întâmplă şi în presă. Informarea a în- 


cetat să mai fie un serviciu public, prestat deontolo- 

gic, ci e o afacere în care poţi face absolut orice, iar 
publicul larg acceptă a priori acest lucru. Ni se pare 
cumva normal ca un trust de presă să reflecteze 
vocea sau interesele „cuiva”. Ideea că meseria ziaris- 


tului este adevărul pare să se fi perimat. 


2. E absolut legitimă, iar rădăcinile sunt tare 


vechi. Aşa cum am spus, fragilitatea morală specifică 


nației noastre, amestecul unor penali dar şi al ser- 
viciilor secrete în presă (mai ţineţi minte „lista lui 
Severin” şi cine i-au fost cei mai acerbi adversari?), 


inexistența unor şcoli sau premii prestigioase de 


presă şi structura de obicei monobloc a 
acționariatului organismelor mass-media au permis 
asocierea presei noastre cu manipularea. Şi, până la 
urmă, ce să ceri de la o presă ai cărei maeştri publică 
pentru profit şi pe prima pagină a unui ziar genera- 
list ştiri cu găini care nasc pui vii?! Cum să accepți 
verticalitatea absolută a vechiului ziar Adevărul în 
momentul în care vezi ditamai reclama la... Portul 
Constanţa, de parcă gazeta s-ar fi vândut în Bosfor 
ca să afle mateloții malaiezieni unde să acosteze ca 
să cumpere rulmenţi mai ieftini?! Să nu ne amăgim! 
Asemenea lucruri se întâmplau acum 20-25 de ani. 
La ce să ne aşteptăm după o criză care a înfometat 
întreaga Românie? Din păcate, aşa cum spun ame- 
ricanii: dacă nu citeşti presa, eşti neinformat, dacă 


o citeşti, eşti dezinformat. 


3. Principala sursă a manipulării este dorința de 


a face profit în orice fel. Suntem obişnuiţi să credem 


ri 


că manipularea se referă doar la alterarea convin- 
gerilor noastre politice. Adevărul e însă cu totul 
altul, după părerea mea, şi el poate fi decelat dacă 
ne uităm la reclamele televizate. Formaţia mea de 
chimist mă face, de pildă, să zâmbesc amar la 
discrepanţa dintre grija cu care oamenii îşi aleg 
mâncarea, care trebuie să fie de preferință bio, şi 
ignoranța lor când vine vorba de alte produse. De ce 
nu se repede nimeni să ne spună câte E-uri au pasta 
de dinți, apa de gură, gelurile cicatrizante, „supli- 
mentele alimentare de slăbire”, şamponul sau cre- 
mele de corp? Substanțele din ele pătrund în 
organism aproape la fel de eficient ca şi cele din ali- 
mente. „Trebuie să elimini toxinele din corp!” zice o 
reclamă din trei. Dar de unde ştii că sunt intoxicat? 
La toate acestea se adaugă o insidioasă politică de 


culpabilizare (medicamentul X te reface dacă ai băut 


o şliboviță sau ai mâncat trei sarmale în plus, micule 


păcătos cu buzunarul gros!) şi standardele absurde 


de frumuseţe (trebuie să fim o societate de femei 


anorexice şi bărbaţi culturişti care trăiesc până la 
120 de ani cu singurul scop de a fi consumatori). 
Există desigur nenumărate alte exemple de surse 
ale manipulării: dorința de accede la putere şi de a 
rămâne acolo, pretenția că apartenența la elita inte- 
lectuală nu se conturează prin studiu, educaţie şi 
morală, ci printr-o asociere frenetică la corul unor 
mugete colective de apreciere pentru unii gânditori- 
guru, dar şi interesele străine în România. La acest 
ultim punct, mărturisesc spăşit că, deşi eram redac- 


tor-şef al unui ziar regional şi scriam de aproape 

două decenii despre ceea ce se întâmplă la Bârlad, 
manifestația de şapte mii de oameni care se împo- 
triveau exploatării gazelor de şist m-a uimit până la 
şoc. Din două motive: habar n-aveam de gazele de 
şist şi niciodată nu auzisem de un miting mai mare 
de trei mii de oameni în Bârlad. lar asta se întâmpla 


cu aproape un an înainte de Pungeşti. 


4. Nu, nu cred. Mai mult chiar, probabil că modul 
elementar în care mulți locuitori ai României pro- 
funde îşi reprezintă lumea şi viața ne face chiar mai 
puțin vulnerabili la genurile de manipulare pe care 
le văd eu în societate. Singurul lucru care ne expune 
ceva mai mult este lipsa absolută a criteriilor de va- 


loare în societate. 


5. Intelectualul român... Mie îmi e uşor să abor- 
dez acest subiect fiindcă nu mă regăsesc deloc în 
definiția care funcționează astăzi la noi. Mi-am asu- 
mat distanța față de această categorie încă de pe 
vremea când, în editoriale, nu ezitam să scriu că 


sunt un om de stânga şi mi s-a spus că nu există in- 


telectuali de stânga. Ergo... Pe vremea aceea, adică 


acum vreo douăzeci de ani, nici măcar Ion Iliescu nu 


făcea afirmații atât de tranşante. 

În primul rând, intelectualul român e singurul 
din lume care nu e preocupat de o justă repartizare 
a plus-valorii în societate pentru maximizarea valo- 
rificării potențialului uman, ci de prezervarea și ac- 
centuarea bogăției acolo unde ea există deja. El 


crede în rolul conducător al elitelor, pe care le 


Hi 


defineşte în sensul societății deschise, dar le 
alcătuieşte practic mai degrabă în virtutea mecanis- 
melor Italiei interbelice, în sensul că liderul este, [7 
Duce, providenţial şi emanat. Traian Băsescu a 
funcționat multă vreme în acest model social, al sal- 
vatorului păcătos dar sanctificat fiindcă e primul 
care se leapădă de păcat. A! şi îi urăşte pe săraci. De 
altfel ura atroce față de săraci este caracteristica de 
bază, e anatema-pe-dos după care se recunosc as- 
ăzi o mare parte dintre intelectuali, în ciuda faptu- 
ui că profesorii, medicii şi funcționarii îs de-a 
dreptul calici ei înşişi. Ajunge, de pildă, ca un 
uncționar de bancă, absolvent de trei ani de ASE şi 
ector a maximum 200 de cărți în întreaga sa viață 
să scrie pe contul de Facebook că îi urăşte pe săracii 


care au votat cu stânga comunistă, că el este brusc 


perceput ca un fin intelectual, ca un om de calitate, 
care vibrează la sensurile adânc istorice și morale 
ale naţiei sale. Haida de! 

În al doilea rând, intelectualul român are stan- 
darde extrem de laxe, ba uneori chiar duble. Două 
exemple îmi stăruie în minte. Ultimul editorial al 
unui decan ieșean, scris înainte de a fi reținut fiindcă 
vindea diplome universitare, deplângea până la 
imprecație faptul că în România nu se mai poate trăi 
din cauza corupției. Cel mai elocvent exemplu este 
extelor 


însă cel al lui Andrei Pleşu. Lectura atentă a 


sale publicistice uimeşte printr-o violență acerbă, 


care pentru mine este fără sens. Eu cred că puterea 
de a mânui cuvântul ca pe o armă, excelența în scris 


şi în comunicare, verbul tăios şi comparația mus- 

oasă sunt tot atâtea motive de reținere şi de matur- 
echilibru. E limpede că, atunci când îi asociezi pe 
Ponta şi pe Dragnea cu struțo-cămile dintr-un fabu- 
os bestiar propriu, îți manifeşti o superioritate in- 
electuală, dar e una nedemnă, fiindcă aceștia nu au 


nici capacitatea şi nici vectorii de comunicare pen- 


tru a-ți răspunde pe măsură. Cu alte cuvinte, 
violența de limbaj a lui Andrei Pleşu nu mi se pare 
în niciun fel mai onorabilă decât cea a unui bătăuș 
de gang, care îşi pune în valoare atuul iuţelii sau al 
forței. Violenţa e fundamental rea, iar asumarea 
conştientă a unei dihotomii ipocrite între cea ver- 
bală şi cea fizică face parte exact din ranița aceea de 
standarde duble cu care lucrează unii obuzieri ai eli- 
telor şi care alimentează cele mai subtile dintre ma- 
nipulări. 

În al treilea rând, intelectualul român mi se pare 
astăzi extrem de afin de tipare. Citeşti Pleşu? Eşti in- 
telectual. Înjuri comunismul, chit că nu poţi da 
definiția lui? Eşti intelectual. Nu te uiţi la televizor 
sau îţi clădeşti un autism informațional bazat pe o 
bulă de amici pe Facebook? Eşti intelectual! Protes- 
tezi împotriva îndemnului la patriotism a 101 aca- 
demicieni? Eşti intelectual, că eii, hăhăhă, îs 101, ca 
dalmațienii. Nu înţelegi funcționarea şi scopurile 
vaccinului? Eşti un intelectual de tipul conștiințelor 


vii! Ştii principiul al doilea al termodinamicii? Aăăă, 


ăsta nu se pune! 
Modelul social absolut este corporatistul, adică 
exact profesionistul căruia îi este imposibil să elu- 


deze procedurile şi să iasă din tipare. Și e dreptul lui, 

al intelectualului să fie aşa. Dar corul de proteste 
care se iscă atunci când faci recurs la scepticism, la 
simţ critic, la definiţii şi la experiență sau istorie e 
esențialmente unul manipulator pentru conștiințele 


mai tinere. 


6. Îmi place să cred că principala mea armă e 
simțul umorului, în sensul că orice poantă bună are 
a bază inversarea unor premise. Sunt obişnuit să 
glumesc despre chestiunile de zi cu zi şi, atunci când 
schimbarea perspectivei nu mi se pare hazoasă, e 
impede că asist la o manipulare. Alteori, simt ne- 
voia de confirmări, asta fiind o reminiscență de pe 
vremea când eram ziarist. De asemenea, experiențe 
riste m-au făcut să nu mai cred în ajutoare dezinte- 
resate, în chilipiruri şi chiar în coincidențe. 

Exemplul de manipulare cel mai concret pe care 
rebuie să îl suport zilnic este repetarea la infinit, 
din reclame, filme de la Hollywood, reviste glossy, li- 
eratură de dezvoltare personală şi chiar de la unii 


profesori că scopul unic al vieţii noastre ar trebui să 


ie prelungirea la infinit a propriei existențe, con- 
centrat pe tot ceea ce ne este exterior şi aproape 
deloc pe suflet şi pe intelect, fiindcă, nu-i aşa?, pro- 
dusele sau serviciile care te construiesc întru 
conştiinţă sunt şi ieftine şi greu de găsit. 

Acum, întrebarea de final e de unde puteți şti, bo- 
ieri dumneavoastră, că opiniile mele, hotărât împo- 
triva curentului majoritar de opinie, nu sunt felul 
meu de a vă manipula să mă credeți mai exotic, mai 


interesant, mai... altceva decât ceea ce sunt? 

Gabriel GACHI 
jurnalist, redactor şef al săptmânalului ieşean 


„Reporterls” 


Supradozarea face ravagii 
în Româniu 


1. Pentru că nu există o decuplare reală a politi- 
cului de presă. Există în continuare carteluri poli- 
tico-financiare care înglobează canale media ca 
nişte departamente de propagandă ale acestor su- 
prastructuri. Aşa cum ai Financiar, Vânzări, Marke- 
ting, ai şi departamentul de Propagandă. Această 
cartelizare pe verticală, în care fiecare grup politic 
are propria sa presă, face manipularea un instru- 
ment foarte accesibil, foarte la îndemână. Tentația 
există oricum, accesul e însă foarte facil. Prin mani- 
pulare, politicienii repetă până la saturație aceeaşi 
poezie ce înlocuieşte realitatea. Repetând de o mie 
de ori o minciună, aceasta devine un adevăr. E mai 
uşor să iei voturi mințind decât muncind. E pur şi 
simplu vorba de eficiență. Emisiunile sunt monolo- 
guri, nu se asigură niciun echilibru, sunt aceleaşi 
portavoci, departamentul media al fiecărui grup de 
interese nu impune nicio agendă, niciun subiect, 
invitații îi sunt impuşi de partid. De aceea vezi 


aceiaşi 3-4 reprezentanţi plimbaţi la toate televiziu- 


A 


ȘENE 


nile, pentru că aceştia ştiu să manipuleze cel mai 
bine. La lași, nu avem de vreo 10 ani nicio emisiune 
cu o dezbatere reală între vectori divergenți de opi- 
nii. Chirica (Mihai Chirica, actualul primar al laşului 
- n.r.) e singur în studio, nu vezi nicio informație 
reală, nicio întrebare ancorată în realitate, totul e 


doar manipulare. 


2. Presa din România, în proporţie covârşitoare, 
e captiva cartelurilor de care am vorbit. laşul şi încă 
2-3 județe din țară mai au cât de cât presă indepen- 
dentă, în sensul real. Evident că aceste ziare, televi- 
ziuni etc. manipulează, nu informează. Comanda e 
în afara redacției. Mulţi spun că sunt condamnați să 
se predea baronilor locali din cauza prăbuşirii pieței 
de publicitate și a vânzărilor de ziare, dar e o min- 
ciună. E pragmatism, e mult mai uşor să faci bani ca 
divizie de presă a unui cartel, să fii plătit direct şi să 
nu faci nimic, fără să cauţi subiecte, decât să 
munceşti, să te lupţi pentru informații, să pierzi zile 
întregi editând texte foarte grele, să te zbați doi-trei 
ani să devii relevant şi să-ți faci loc în piață, să te chi- 
nui să faci audienţă de calitate şi, în final, să obţii şi 
publicitate. E un proces care durează ani de zile, așa 
că mai bine te angajezi la baron şi manipulezi din 
prima zi. Sunt radiouri sau televiziuni care o duc 
foarte bine după două luni de la apariție, fără să 
aducă nimic relevant în piață, produsul lor e zero. 


Cum se explică? 

La Bucureşti, mogulii au creat acelaşi fenomen: 
manipulez, nu informez. S-au cheltuit zeci de mi- 
lioane de euro fără nicio justificare economică. Sunt 
televiziuni conduse direct de la sediile partidelor. 
Nici nu le poţi spune că sunt propriu-zis partide sau 
politicieni, sunt pur şi simplu rechini economici care 
au penetrat afacerile cu statul. Ghiță nu era politi- 
cian, nici patron de presă. Era un hibrid economic 
într-o piață foarte coruptă. Cei mai cunoscuți lideri 


politici care au propriile televiziuni sau apar toată 


ziua pe sticla nu sunt de fapt politicieni, ei habar 
n-au ce înseamnă un proiect strategic, nu înțeleg nimic 
din geopolitică, tendințe globale, sunt pur şi simplu 
rechini în ape tulburi. Aşa era şi Udrea, așa e şi 
Dragnea, şi Blaga etc. Toţi îşi împart ziua între partid 
şi propriul trust media, e ceva ce numai în România 


vezi. 


3. Antena 3 este exemplul cel mai puternic, nive- 
lul manipulării a devenit sufocant, ca metanul în aer. 
Până prin 2009-2010, A3 făcea jurnale echidistante, 
o selecție corectă a ştirilor, de dimineață până pe la 
ora 20.00. Apoi începea prime-time-ul şi intrau în 
scenă manipulatorii. Apoi au tot scăzut standardul 
spre toată grila, iar acum eşti intoxicat de la 6 
dimineața, de la primul jurnal. La ora 9 dimineața, 
deja la A3 ai 3-4 invitaţi cu spume la gură care îți 
bagă în cap numai tâmpenii. 


Sunt foarte multe exemple în media, și printre te- 

leviziunile centrale şi în presa din provincie. Oame- 
nii le ştiu foarte bine. Una dintre țintele serioase ale 
anticorupției din România, ca strategie pe termen 
lung pentru crearea unui stat de drept, trebuie să fie 
decuplarea presei de politic. Nu pentru că presa e 
mare consumatoare de resurse din bani publici, ci 


pentru a elimina flagelul manipulării. Dacă această 


decuplare ar fi completă, ar fi mult mai puțină presă 
în România, dar mult mai profesionistă. 

Mai dau exemplul BZI. Au plătit articole pe FB 
care purtau titluri gen „Grațierea e bună”, „Nu vă 
lăsați manipulați, Guvernul este bun”. E forma hard- 
core de manipulare, ușor debilă, dar poluarea se 
produce, oamenii sunt afundați în minciuni pream- 


balate în loc să li se deschidă ochii. 


4. Românii nu sunt, ca medie, mai puțin 
inteligenți decât restul europenilor. Şi în Austria vezi 
destui văcari fără cultură politică sau fără cultură în 
general. Diferența este că în România doza de ma- 
nipulare este mult mai mare, e ca și cum ai compara 
heroina cu vitamina C. Supradozarea face ravagii în 
România. Fake-news-urile sunt altceva, la noi vor- 
bim de manipulare în aerul pe care-l respirăm, ni se 
pune în mâncare, în apa de băut. E foarte greu s-o 
eviți. De ce? Pentru că partidele sunt captive unor 


lideri cu mentalitate mafiotă, presa e captivă parti- 


delor, iar oamenii sunt captivi televizoarelor şi mul- 


tor hateri şi manipulatori de pe Facebook, plătiți şi 

aceştia tot din bani negri. Sunt riscuri care privesc 
în final siguranța națională, de aceea decuplarea po- 
liticului de presă, pe scară largă, trebuie sa fie o 


preocupare strategică. 


5. Intelectualul român nu e similar cu analistul 
politic român, pentru că de multe ori intelectualii 
sunt superficiali în înțelegerea civismului, sunt 
ipsiți de nuanțe, cu idei puține şi fixe. Intelectualii 


trebuie să aibă un aport în promovarea unui anumit 


pozitivism, explicând, pe aria lor de competenţă, 


cum o societate poate evolua şi altfel, nu prin ură şi 


hoție, ci prin responsabilitate, planificare, devota- 
ment. În România lipsesc comunicatorii veștilor 
bune, a premiselor pozitive, dar nu inventate, cu po- 
meni și mutatul banilor din PIB de la un capitol la 
altul, ci a celor care pot explica o nouă paradigmă: 
de ce trebuie să facem campusuri şcolare ca în Vest, 
de ce putem pune meritocrația pe primul loc în sis- 
temul sanitar, cum poate deveni elita rurală 
esențială în societatea românească şi multe alte 
teme serioase, aplicate, oricât de nişate ar părea. Noi 
n-avem o cultură a dezbaterii pe subiecte reale, cu 
adevărat folositoare, cum e conceptul Conferințelor 
Ted, care deschid ochii oamenilor de pe tot mapa- 
mondul. Societatea civilă, intelectualitatea așa ar 


putea avea un rol social util, umplând agenda cu su- 


biecte concrete, cu plusvaloare evidentă, înlocuind 


subiectele permanent inventate, simple amenințări 


la adresa adversarilor, într-un război care nu se ter- 
mină niciodată. Manipularea este atunci când su- 
biectele discutate sunt ca nişte pumni dați în față. E 
un mod de a ascunde modelul de succes al unei 


societăți dezvoltate. 


6. Aproape zilnic sunt supus manipulărilor şi 
aproape am ajuns să nu mai suport dialogurile care 
nu duc nicăieri, întrerupând interlocutorul şi spu- 
nându-i: „Hai, discutăm ceva sau batem câmpii? 
Adică vorbim adevărul sau ne îmbătăm cu apă rece? 
Presa se poate lăsa conştient manipulată, pentru a 
obține informaţii despre o tabără servite de cealaltă 
abără. E un compromis asumat în interes public, 
pentru că din acest joc al turnătoriilor cel care 
câştigă este publicul. Presa lucrează cu unghiuri de 
abordare, asta înseamnă că nu analizăm exhaustiv 
enomene, ci extragem informația cea mai valoroasă 
pentru public. Eu nu spun că X n-ar putea fi un eru- 
dit, bun familist, dar mă limitez să expun doar că a 
beneficiat de nu ştiu ce foloase necuvenite. Ar putea 
i considerată tot manipulare, dar tocmai în această 
selecție riguroasă a ştirilor stă valoarea morală şi 


profesională a unui jurnalist. Cu cât arăţi mai mult 


discernământ în alegerea unghiurilor de abordare, 


în interes public, cu atât obţii mai mult respect. 

Florin GHEȚĂU 


jurnalist, realizator tv, corespondent News.ro 


o... 


Profesioniştii manipulării 
și sursele răului... 


1. Trăim şi o perioadă tensionată, iar discuțiile 
despre manipulare revin în prim-plan. E ciudat 
totuşi că se vorbeşte intens despre acest lucru abia 
acum, la câteva luni după alegeri și nu înainte. Şi în 
2016 am asistat la manipulări de tot felul. PSD a în- 
cercat să evite subiecte sensibile în campanie, pen- 
tru a nu enerva segmentul de electorat anti-PSD. Nu 
s-a dezbătut deloc tema Justiţiei, nici mărinimosul 
referiri la 


program de guvernare al PSD nu a făcu 


tema anti-corupției. E tot un soi de manipulare, prin 


omisiune. PSD a evitat tema, dar şi-a dat arama pe 
față la mai puțin de o lună de la instalarea propriului 


guvern, prin trecerea 0UG13 prin guvern. 


2. Normal că media este arătată cu degetul câtă 
vreme există canale care manipulează de dimineață 
până seara. Unii doar cu asta se ocupă. Aproape pe 
fiecare segment media sunt astfel de surse ale rău- 
lui: şi în presa scrisă şi în cea online, mai ales pe TV- 


uri, poate mai puțin spre deloc pe zona radiourilor. 


44 


E legitimă asocierea, câtă vreme manipularea e vi- 


zibilă din avion. 


3. Profesioniştii manipulării apar cu precădere 
ângă partidele politice sau în trusturile de presă cu 
interese mari în influențarea jocului politic. Vita- 
ți-vă la două dintre canalele TV acuzate în repetate 
rânduri că manipulează: Antena3 şi RTV. La Antene, 
politica editorială a coincis cu interesele lui Dan 
Voiculescu. La RTV, Sebastian Ghiţă a lucrat altfel 


decât Felix: audienţă cu orice preţ, iar dupa ce pos- 


ul a ajuns să aibă rating suficient de mare cât să 
influențeze publicul s-a trecut la manipularea gro- 


solană. Ultimul episod a fost cel legat de protestele 


de stradă, RTV spunând că manifestanţii au fost 


plătiți, ba chiar și pentru câini s-a plătit câte 30 de 


lei. Interesant, audiența acestor posturi nu scade, 


dimpotrivă. RTV n-a furat din publicul Antenei3, ci 
a adus un alt public, tot mai interesat de poveştile 
cu ghicitoare sau de veştile senzaţionale despre po- 


liticieni. 


4. Nu cred că boala asta e întâlnită doar la ro- 
mâni, problema e în ce măsură avem un segment 
mai mare de oameni care pot fi manipulați decât în 
alte părţi. Şi aici e greu de dat un răspuns. Însă fără 
îndoială există o categorie de public care poate fi 
uşor maniulată. E vorba de cei care ajung să nu mai 


gândească cu mintea lor, ci să repete vorbele pe care 

le aud la TV, fie din gura politicianului favorit, fie de 


la analiștii de la care iau totul pe nemstecate. 


5. E greu de spus cine anume ar trebui să tragă 
semnalul de alarmă. Și şcoala ar trebui să facă mai 
mult, unii chiar vorbesc de necesitatea introducerii 
unei materii distincte, pentru că e vorba până la 
urmă de sănătatea unei societăți. Şi media ar trebui 
să lupte în direcția asta, însă interesele mari ale pa- 
tronatelor din presă strică atmosfera. Intelectualii 
pot amenda încercările repetate de manipulare, fie 
din partea politicienilor, fie din partea unor televi- 
ziuni, doar că nu o prea fac. Din ce motive e greu de 
spus: comoditate, dar şi unele interese chiar, care îi 
fac pe intelectuali să zică: Da de ce să mă bag eu, iar 
apoi să am probleme? Pe de altă parte, există şi in- 
telectuali care participă ei înșiși la procesul de ma- 
nipulare. Mi se pare grav asta, s-o faci conştient, fără 


a te gândi cât rău faci societății. 


6. Există o vorbă: nu tot ce zboară se mănâncă. 
Poate n-ar fi rău să aplicăm principiul ăsta şi când 
vine vorba de declarația unui politician sau chiar de 
cuvintele unui jurnalist. Ar trebui să dăm timpul îna- 
poi de fiecare dată şi să ne uităm în ce măsură per- 
sonajul pe care îl ascultăm sau citim a mai mințit, a 
mai spus lucruri care nu s-au confirmat. E necesar 
să punem o sită, să nu luăm informația de-a gata, in- 


diferent de unde vine ea. Cu cât sita are ochiurile 


3 


mai mici, cu atât pericolul de a fi manipulați scade. 
La fel de important este ca atunci când sesizăm că 
unii ne iau de proşti şi ne manipulează grosolan să 
reacționăm, să spunem celor din jur ce vedem şi ce 
credem. Nu e vorba să ne impunem punctul de ve- 
dere neapărat, ci doar să afirmăm apăsat că o 
anume informaţie sau declaraţie a cuiva este o 


gogoaşă. 


Bogdan-Nicolae GHIURCO 
bibliotecar, prim-vicepreşedinte al Asociaţiei 
Naţionale a Bibliotecarilor şi Bibliotecilor Publice 


din România 


Intelectualii nu sunt o soluție... 


1. Manipularea este o bâtă cu două capete. 

Pe de o parte, acum există mai mult acces la 
surse de (dez)informare ca niciodată. În orașe, toată 
lumea e „cablată”, iar la țară aproape că nu vezi co- 
cioabă fără antenă parabolică. Numărul cetățenilor 
cu opinii categorice despre subiectele zilei este în 
creştere, numai că, spre deosebire de alte vremuri, 
acum mai există și Facebook-ul care le face foarte 


uşor vocea auzită. Or, în acest ocean de informație 

emisă şi receptată de către toată lumea, oamenii 
caută puţină stabilitate. Pentru mulți dintre ei, 
această stabilitate le este oferită nu de argumente, 
ci de emoții, adică însăși materia primă cu care lu- 
crează manipularea. Când crezi că ai de ales, spre 
exemplu, doar între două partide (cutare şi cutare 
partid = aceeași mizerie), calea instinctuală pentru 
un om de rând nu este să verifice faptele, ci să aleagă 
povestea cea mai convenabilă. Aceea care îi stimu- 
lează simţurile, îi speculează fobiile şi îi linişteşte 
conştiinţa. 

Pe de altă parte, cei care ţipă cel mai tare despre 
manipulare sunt tocmai cei care manipulează gro- 
solan. De fiecare dată când minciunile i-au fost con- 
fruntate cu dovezi, Donald Trump a invocat lipsa de 
onestitate a presei, a reclamat existența unor 
conspirații împotriva lui, s-a declarat o victimă a sis- 
temului. Nu a oferit contraargumente, ci emoții. Fi- 
indcă manipularea nu lucrează cu subtilități, ci cu 
sentimente primare, dintre care cea mai la înde- 
mână este frica: frica de străini (evrei, țigani, 
refugiați), frica de război, de sărăcie etc. şi, deloc de 
neglijat, frica de manipulare. Avertizând vulcanic 
împotriva manipulării, de fapt cel care manipulează 
este tocmai Donald Trump. Şi, judecând după rezul- 
tatele alegerilor din S.U.A, oamenii preferă să fie 
mințiți decât, Doamne, păzeşte, să fie manipulați. A 


fost o lecţie repede învățată şi în spațiul românesc. 


Faptele nu mai contează. Important este să fii pri- 


3 


mul care spune un lucru, să foloseşti un ton catego- 
ric şi să provoci emoție. Sau dacă nu emoție, atunci 


multă gălăgie. 


2. Pe plan politic, încă da. În ciuda internetului și 
a tehnologiilor mobile, emisiunile de televiziune 
rămân foarte importante în viața românilor. Potrivit 


unui studiu al companiei de sateliți SES Astra 


România, publicat în sep 
români se uită zilnic la te 
Însă eu aş asocia mani 


blicitatea. Publicitatea es 


embrie 2015, 84% dintre 
evizor. 
pularea cu domenii ca pu- 


e cel mai bun exemplu că 


oamenilor le place să fie mințiţi frumos. Ba încă sunt 
dispuşi să şi plătească pentru asta. 


Iar un alt exemplu ar fi industria filmului, unde 


alegerea de a te lăsa manipulat emoţional este dese- 
ori conştientă: când te uiţi a zecea oară la Titanic sau 
la Sunetul muzicii, percepi deja melodrama muzicii, 
recunoşti formula narativă, pe care ai mai întâlnit-o 
în alte zeci de filme, însă tentaţia de a te lăsa pradă 
poveştii (sentimentelor) înfrânge rațiunea. De 
aceea, poate, într-o zi, cineva priceput va scrie o ana- 
liză sau va efectua un studiu sociologic despre „com- 
plicitatea” publicului la manipulare. S-ar putea să 
avem surpriza că nu suntem doar victime, ci şi 


părtaşi, cu bună ştiinţă. 


3. Principalele surse, fără discuţie: televiziunile, 


care, de cele mai multe ori, sunt doar nişte portavoci 

ale politicienilor și ale partidelor. Presa scrisă 
aproape că nu mai există. Iar formatorii de opinie de 
altădată (Ion Cristoiu, Cornel Nistorescu, Mircea 
Dinescu ș.a.), trecând peste noapte dintr-o barcă în 
alta, au dinamitat credibilitatea publicului în așa hal, 
încât au stricat ciorba și pentru analiști care încă pot 
fi suspectați de onestitate. Dacă citești comentariile 
cititorilor la articolele lui Cristian Tudor Popescu 
sau ale lui Cătălin Tolontan, găseşti, în procente 
aproape egale, oameni care-i acuză că sunt fie 


„băsiști”, fie „roșii” până în măduva oaselor. 


4. Exemplul lui Trump și Brexit-ul ne arată că nu 
suntem mai speciali decât alții. Dimpotrivă, de acum 
înainte, putem afirma cu mândrie că suntem și noi 
în rând cu lumea civilizată. În sfârșit, își au și ei faliții 


lor. 


5. Manipularea nu poate fi combătută decât prin 
educație și accesul la un trai decent. Când prima ta 
grijă este să lupţi cu stomacul gol şi coatele rupte, e 
mai dificil să-ți pese de cine te minte sau să te im- 
plici în cauze nobile, cum ar fi denunțarea corupției 
ori stoparea defrișărilor. Din păcate, la acest capitol, 
România rămâne, conform datelor Eurostat, pe ul- 
timul loc din Uniunea Europeană, cu un procent al 
sărăciei relative de peste 25%, Iar intelectualii, din 
păcate, nu sunt o soluţie, pentru că le lipsesc nu doar 


credibilitatea și organizarea, dar şi vocea. Academia 


Română, elita intelectuală a țării, a fost mereu foarte 
discretă în situații sociale dificile (cum a fost tăierea 
salariilor bugetarilor), iar când a luat atitudine, a de- 
gajat un aer atât de putred şi de rece, de ziceai că 


bate crivățul dinspre răsărit. 


6. Folosesc o schemă foarte asemănătoare celei 
propuse de IFLA (Federația Internațională a 
Instituţiilor și Asociaţiilor de Bibliotecă) pentru de- 


pistarea ştirilor false. Traducerea îmi aparține. 


CUM (_JCHEŞTI O ŞTIRE FALSĂ? 


VERIFIGĂ SURSA 


Treci dincolo de paveste, informează-te despre 
sursă, cine o deține și ce scop urmărește. 


a 


CAUTĂ AUTORUL 
Informează-te pe scurt despre autca 
E credibil? Există cu adevăr? 


TOT 
Titlurile pat Ă aiuritoare, penru 
1 capta atonția. ABă intreaga poveste. 


CE DOVEZI EXISTĂ? 


Cauti-le pe internet. Vezi dacă 
informația eferită se suține 


VERIFICĂ DATA 
Unele publicaţii reiau știri vechi 
irelevante pentru evenimentele curente 


POATE-I O GLUMĂ? 
Dacă e prea goganată, ar putea fo satiră. 
Verilică sursa și autorul. ca să ştii sigur. 


A: UN EXPERT 
Informează-te într-o bibliotecă. 


Sau intră pe un site specializat 


Sp 


NU FI PĂRTINITOR 
Gindeşte-te în ce măsură ÎN afectează pindirea 
propriile credinţe și prejudecăți. 

Bogdan GUŢU 
student, Facultatea de Teatru, Universitatea 


Naţională de Arte „George Enescu” laşi 


Cele mai nocive: 
biserica și internetul... 


1. Este adevărat că manipularea este un subiect 
dezbătut doar că nu am certitudinea că ar fi dezbă- 
tut de o pătură largă a populației. Nu ştiu în ce mă- 
sură bătrânii cumpăraţi cu o pungă de zahăr şi o 
sticlă de ulei sunt conştienţi că sunt într-adevăr 
nişte victime... Şi dacă ținem cont de faptul că 
populația României a îmbătrânit... concluzia nu e 
una favorabilă din niciun punct de vedere. Tinerii 
vor să-şi cumpere bătrâni dar nu prea au de unde. 
Una peste alta, poporul vrea pâine şi circ. Serviciile 
îşi fac treaba, masele ies în stradă hrănite cu iluzii 
iar zarurile, măsluite cum sunt, arată aceeași față. 
Cred că vorbim de mai multe forme de manifestare 
a manipulării care, ce-i drept, converg într-un punct: 


Securitatea... sau, mă rog... NeoSecuritatea... 


2. Da. Presa este un mijloc de manipulare a ma- 
selor fie că vorbim de cea aservită politicului sau de 
cea independentă. Putem considera informația ca 
fiind un mijloc de manipulare însă în cazul acesta se 
disting două nuanţe: manipularea constructivă şi 


manipularea distructivă. Distructivul ține de tot 


A 


ȘENE 


ceea ce dăunează individului şi implicit poporului. 
Jurnalele violente, muzica proastă, promovarea 
unor non-valori etc. În teorie, democrația impune o 
separație a puterilor în stat însă îmi este greu să 
cred că acest principiu fundamental al libertăţii 
funcționează cu adevărat la noi... Poate că salvarea 
ar veni din partea unui extremism naționalist, un 
nou marş al cămăşilor verzi. Puțin probabil. 
Populația e hrănită cu frică şi mărşăluieşte, dar spre 


în afara granițelor. 


3. Mass-media, internetul, concertele, biserica şi 
manifestările finațate cu bani publici. În opinia mea 
cele mai nocive sunt biserica şi internetul. De ce? 
Pentru că amândouă variantele par indispensabile: 
internetul pentru tânăra generație iar biserica pen- 


tru vechea generație. 


4. Nu ştiu dacă un român este mai manipulabil 


decât un neamţ. Fenomenul manipulării este întâlnit 


peste tot şi nu este neapărat dependent de gradul 
de alfabetizare sau de rigurozitatea şi seriozitatea 
unui popor. Manipularea este o găselniță prin care 


conducătorii conduc masele. 


5. Intelectualul român ar trebui să iasă în prima 
linie, să mărșăluiască în fruntea coloanei plecată să 
asalteze Bucureștiul. Din păcate, intelectualul 
român se vede nevoit a se lăsa manipulat, nu neapă- 
rat pentru zahăr şi ulei, ci pentru cărți, stilou şi foaie 


de scris. 

6. În general tot ceea ce înseamnă interacțiunea 
cu societatea contemporană este apanajul manipu- 
lării. Gadgeturile, reclamele, propaganda, falsa pro- 
pagandă, ştirile etc. Ca orice cetățean al planetei, 
crescut şi educat într-o societate democratică m-am 
lăsat, fără voia mea, manipulat de sistem şi încerc 
pe cât pot să mă descotorosesc de el, asta pentru că 
țin la libertatea mea de a gândi şi a acționa în folosul 


societății. 


Marian HARIUC 


reprezentant al studenților în 


Senatul Universității „Alexandru loan Cuza” din laşi 


Manipularea democrației, 
democrația manipulării... 


1. În linii generale, conceptul şi instrumentele 
specifice manipulării au reprezentat repere foarte 
dificil de explicat, cu o precizie care să înlăture even- 
uale reacții adverse. Definirea unei atitudini de ma- 
nipulare se poate transforma, în cazuri frecvente, în 
ținta unor acuzații de manipulare. Trăim vremuri în 
care plurivalențele discursive ne pot conduce către 
zone în care cu greu putem realiza factorul manipu- 
ator şi victimele. Transmiterea unor mesaje către 


societate, prin intermediul diverselor canale (de 


preferință, social media), implică multiple înțelesuri. 


3 


Până la urmă, ne întrebăm: care sunt rosturile ma- 
nipulării unor grupuri sociale? O explicație succintă 
ar putea ține de acumularea unui capital de 
influenţă, prin distorsiuni ale realităţii, în raport cu 
spațiul public. Prezența tot mai clară a acuzațiilor 
de manipulare este generată de supraevaluarea şi 
repetarea obsesivă a unor atitudini, concomitent cu 
restrângerea libertății de interpretare bazată pe 


acțiuni reale. 


2. Manipularea şi democrația nu se pot regăsi în 


interiorul unei definiții unice care să indice 
importanța raportării critice a cetățeanului față de 
sursele de informație. În schimb, ar fi destul de ne- 
drept să analizăm relaţia existentă între mass-media 
şi manipulare, fără să luăm în considerare uşurinţa 
cu care mesajele ce conţin date îndoielnice pătrund 
în rândul anumitor grupuri sociale. Deşi este o rea- 
litate cruntă, educația precară tinde să îmbrățişeze 
relativ facil manipularea. Putem afirma că unele ca- 
tegorii chiar se „hrănesc” din minciuna generalizată 
de unele surse mass-media. Aceşti indivizi se com- 
plac într-un tip de mesaj simplu, în care emițătorul 
are o funcție charismatică. Adevărul îşi pierde din 
esență. Mai important este faptul că individul a 
reuşit să asimileze un mesaj... Din nefericire, mass- 


media se integrează cu brio în tot acest peisaj. 


3. Fenomenul de manipulare în România cu- 
prinde atât de mulți factori, încât este dificil să ofe- 


rim exemple clare. În lipsa dovezilor, putem să 

vorbim, mai curând, despre subiectele manipulării. 
În cazul românesc, teme precum sărăcia, corupția, 
nedreptățile sociale, sistemul clientelar constituie 
surse bogate în instrumentalizarea unor realități 
crunte. Însă rolul determinant este deţinut de acele 
persoane care văd în toate aceste dezechilibre o 
formă de răsturnare totală a valorilor. Sau măcar de 
bulversare temporară, dar cu repercusiuni pe ter- 
men lung. Pentru a ne apropia ceva mai mult de 
aşteptările acestei întrebări, grupurile cu interese 


majore aflate la intersecția dintre putere politică, re- 


surse publice şi susținere populară pun bazele unor 
trusturi media, cu scopul de a ajunge într-un timp 
cât mai rapid la cetățean. lar cel mai simplu drum 
este cel dominat de minciună, acuzaţii lipsite de fun- 


dament şi diabolizarea trecutului recent. 


4. Această chestiune implică o analiză mult mai 
largă şi merită o atenție ceva mai sporită, atunci 
când vorbim despre reacția publică a individului la 
evenimente cu impact social. Este foarte dificil de 
crezut că românii se pot lăsa manipulați în mod 
intenționat. Tindem să credem că procesul se pe- 
trece la nivelul inconştient şi este întărit de atmos- 
era tensionată pe care neregulile unei societăți o 
provoacă. Poate că aceasta ar fi şi o parte a 
explicaţiei care ține de diferențele pe care societatea 
românească le prezintă, în raport cu situația din alte 


țări. În România, atât românii instruiți, cât şi cei mai 


puțin obişnuiţi cu o viziune complexă asupra 


realităților social-politice, pot fi acuzaţi de manipu- 

lare. Totuşi, prima categorie are calitatea necesară 
de a-şi defini poziţiile publice. Nu credem că mai 
este nevoie să insistăm pe atitudinile celei de-a doua 
părți. Riscăm să ajungem, din nou, la binecunoscu- 
tele nostalgii față de un sistem cu valențe autoritare. 


Dar această imagine nu sugerează ideea că românii 


se lasă manipulați într-o manieră intenționată. Ei nu 
se vor considera victimele manipulării, dar nici apă- 
rătorii unor adevăruri pe care mesajele îndoielnice 
le cultivă. Pentru mulți români, adevărul personal, 
sau certitudinile, sunt suficiente. Aici, sentimentul 
de revoltă față de minciună se blochează. 

5. În prezent, existența manipulării în spaţiul pu- 
blic este pusă, frecvent, pe seama mass-media. În 


cazul rezistenței la manipulare, consider că ar fi in- 


suficientă prezența unor factori de opinie care să 


poată juca acest rol. În România există, fără îndoială, 
surse credibile, bazate pe investigaţii profesioniste, 
care pot primi această misiune. Acest aspect poate 
i sesizabil chiar și prin analiştii invitați să-şi ex- 
prime opiniile. Aici mă refer atât la televiziuni, cât 
şi la trusturile de presă / sursele de investigații on- 
ine. Însă, totodată, consider că prezenţa instituțiilor 
statului ar trebuie să fie una determinantă în tem- 


perarea unor tendințe menite să provoace o atmos- 


eră tensionată / de revoltă în spațiul public. 


În cazul intelectualilor, această categorie a repre- 


zentat un bun exemplu de exprimare a forței pe care 


manipularea o poate exercita, până la cele mai fine 


modele de gândire. Intelectualul poate îndeplini un 

rol de analist veritabil, care să conserve o atitudine 
ponderată a cetățenilor față de conducătorii săi. În 
acelaşi timp, intelectualul poate fi un agent ideal în 
jocurile de interese ce utilizează manipularea ca pe 
o tehnică preferată în momentele decisive, cum pot 
i campaniile electorale, sau derapajele de la ideile 
egalității. Intelectualul are capacitatea persuasivă 
necesară în a răstălmăci înțelesurile unor eveni- 


mente şi acte ce îi implică atât pe conducători cât şi 


pe cetățeni. De asemenea, putem menționa şi acea 
categorie a intelectualilor care urmăreşte funcția de 
conducere ca pe o formă de extindere a capitalului 
de popularitate. Ar mai fi şi o a treia direcție, în care 


intelectualul, pur şi simplu, îşi percepe propria 


condiție ca fiind dependentă de sistem. Astfel, acesta 


acționează şi transmite idei în jur, doar trecute prin 


interesul personal (ocuparea unui post, ascensiunea 


profesională, majorarea salarială). În acel moment, 
intelectualului, călăuză a 


mitul menținerii 


verticalității unor idei, se evaporă. 


6. Personal, pot încerca evitarea unei tentative 


de manipulare printr-o viziune din mai multe per- 
spective asupra obiectului manipulării. Compararea 
mai multor surse şi discursuri ar putea fi o formă 
prin care să devin mai circumspect în privința unor 
situații îndoielnice. A urmări canale de televiziune 
şi publicaţii ce prezintă acțiuni într-o manieră pro- 
fesionistă înseamnă un pas important în identifica- 
rea manipulării. Dar această cale are şi ea 


neajunsurile sale. Cel mai clar se observă atunci 

când ne regăsim într-o conjunctură în care cei din 
jurul nostru pot fi victimele manipulării. Mai precis, 
preiau necritic informații, fac rapid analogii şi 
tranşează probleme pe loc. Desigur, dacă e să ne re- 
ferim la cazuri concrete, cele mai numeroase situații 
le putem întâlni în spaţiul public. Totuşi, mă con- 
frunt zilnic cu astfel de persoane manipulate, care 
acționează pe cont propriu. La aceşti indivizi, nu 
numai conținuturile manipulării au relevanță, ci şi 
ceea ce se naşte în gândirea fiecăruia. Nu mă refer 
doar la persoanele care îşi însuşesc un mesaj în în- 
cărcătură politică şi care devin mici propagandişti 
în rândul unor grupuri socio-profesionale. Propaga- 
rea manipulării din vârf şi până la cele mai largi ca- 
tegorii demonstrează cât de puternice pot fi 
discursul şi ideile unor persoane şi instituții. Ma- 
nipularea nu reprezintă doar o capcană în care ris- 
căm să picăm. Ea instruieşte, de multe ori in- 
conştient, chiar şi indivizi cu o inteligență peste 
medie, sau cu o aură charismatică. Paradoxal, în con- 
textul în care justiția devine unul dintre reperele 
centrale ce sunt grav amenințate într-o societate, 
tocmai discursul juristului riscă să devină un agent 


al manipulării. 

Tudor LEAHU 


redactor-şef al săptămânalului „7 Est”, laşi 


Indoiala ca apărare... 


1. Vorbim atât de mult despre manipulare pen- 
tru că mulți dintre noi nu au habar ce înseamnă, este 
un cuvânt la modă. Ştim că manipularea înseamnă 
a influența ori a induce unei persoane sau unei 
colectivități cum să gândească. Ei bine, tocmai din 
cauza faptului că, pe la noi, de vreo 26 de ani, omul 
poate să şi spună ce gândeşte, manipularea a deve- 
nit o temă mai importantă şi mai dezbătută. Indivi- 
dul nu se mai supune, nu mai execută ordinele, 
rebuie convins să facă anumite lucruri în care chiar 
el să creadă. Toţi încearcă să facă asta, cu toții încer- 


căm să-i manipulăm pe cei din jur, aşa funcționează 


umea civilizată. 


2. Se poate spune că, la un anumit moment, presa 
românească devenise sinonimă cu manipularea. Mă 
refer la perioada în care Adrian Năstase era pe cai 
mari, 2000-2004. Manipularea se făcea într-un mod 
brutal prin intermediul presei. Patronii de presă, lo- 
cală şi națională, păpau bani frumoşi de la stat şi au 
ales să strunească puternic redacțiile. Câteva gazete, 
asumate ca fiind de opoziție îşi permiteau să latre. 
Lucrurile s-au schimbat de atunci, iar interesele pa- 


tronilor de presă nu mai sunt legate neapărat de 

stânga sau de dreapta, de cine este la putere sau în 


opoziție. 


3. Facebook şi presa sunt principalele mijloace 
de manipulare. Care sunt însă principalele surse de 
manipulare nu aş putea să vă spun. Probabil că prin- 
cipalii deținători ai puterii o fac așa cum pot, politi- 
cieni, oameni cu foarte mulți bani, servicii de 
informații, clerici etc, cu toții vor să manipuleze. 


4. Probabil că românii sunt la fel de uşor sau de 


greu de manipulat ca şi ceilalți cetățeni europeni. 
Dacă ne luăm după ştiri şi filme, cei mai proști sau 
mai uşor de manipulat sunt americanii. Dar chiar şi 
această părere personală poate fi rezultatul unei 
manipulări. Mă îngrijorează însă la români uşurinţa 
cu care limbajul lor alunecă spre extreme. Facebook- 
ul este plin de talibani, pesedişti şi antipesedişti, 
religioşi şi antireligioşi (nu atei cu obraz subțire cum 
sunt eu!), rockeri şi manelişti. Oamenii îmbrățișează 
prea repede idei, devin categorici, fără să mai vadă 


şi calea de mijloc... 


5. Conştiința individului ar trebui să fie princi- 
palul inamic al manipulării. Omul nu ar trebui să în- 
ghită tot ce zboară. Să verifice şi să citească mai 
mult. De asta are net pe telefon, nu doar pentru sel- 
fie şi check-in. În plus intelectualul trebuie să iasă 
public şi să urle: staţi, bă, proştilor, că nu o fi chiar 
aşa! EL trebuie să ne convingă pe noi, muritorii de 


rând, că trebuie să ne îndoim mereu. 

6. Sunt asaltat cu încercări de manipulare. Per- 
soane cu care intru în contact, din toate mediile, în- 
cearcă să-mi inducă idei şi informații pentru că aș 
putea să le public, satisfăcându-le astfel diferite in- 
terese. Anii de experiență în domeniu mă fac să spun 
că le-am văzut pe toate, dar şi că am „muşcat-o” de 


câteva ori. 


Ada LUPU 


actriță, Teatrul Naţional „Vasile Alecsandri” laşi 


Despre automanipulare 
în țara verbelor impersonale... 


1. Probabil pentru că ne vine greu să credem că 
un număr mare de oameni pot gândi şi chiar acționa 
absurd în anumite situații. Trebuie să existe un 
motiv din cauza căruia anumite mentalități reuşesc 
să se instaleze în societate. Cineva, altcineva, mai 
bine zis, le-a luat mințile, i-a hipnotizat. Mi se pare 
că România e țara verbelor impersonale. Noi nu spu- 
nem „cineva dintre noi a stricat cutare lucru” sau 
„cineva a pierdut ceva” sau „cineva a greşit”. La noi, 


„s-a stricat”, „s-a pierdut”, „s-a greşit” ş.a.m.d. 


2. Din punctul meu de vedere, mass-media = 


informaţie. Rece, obiectivă. Teoretic, manipularea 


n-ar trebui să existe, oamenii având capacitatea de 


A 


ȘENE 


a filtra informația şi de a-şi forma concluzii perso- 
nale. Din păcate, în România am senzaţia că mai 
există un fel de nostalgie comunistă a gândirii. O ne- 
voie de „întovărășire” a oamenilor cărora le place să 
gândească în grup. Cred că e mai mult o automani- 
pulare, pe care unii o aplică în mod subconştient, iar 
alții (şi mai grav) şi-o educă. Mass-media ar fi mai 
degrabă o sursă de idei. Materialul de bază. Mass- 
media lansează. Și da, cu siguranță poate influența. 
E ca la şcoală, cu cât ţi se repetă mai mult o lecție, 
cu atât îi înţelegi mai uşor logica. N-aş zice neapărat 
că mass-media formează opinii, dar, din ce am ob- 
servat eu, e de-ajuns să propună opinii, iar oamenii 
vor alege singuri să adere la ele. Sau nu, desigur. Dar 
rebelii sunt minoritari. Există şi reversul medaliei, 
totodată, un soi de paranoia, suspiciunea că presa 


oricum minte sau, dacă nu minte, măcar exagerează. 


3. Nu-mi dau seama, cred că cea mai puternică 
rămâne manipularea prin şantaj. Nu cred că există 
un izvor național al manipulării, cred că oamenii 
reacționează la stimuli diferiți. Probabil că şi ma- 
nipularea trebuie personalizată. Condusă, în funcție 
de fiecare „pacient”. Totuşi, lucrurile pot fi simplifi- 
cate atunci când grupurile țintă sunt deja formate şi 
se poate acționa direct asupra acestora. Din ce am 
obsevat eu, funcționează foarte bine manipularea pe 
bază de simpatie. Mai mult în rândul tinerilor. Ei vor 
să devină precum cei pe care îi admiră şi preiau des- 
tul de uşor trendurile ideatice. Interesant mi se pare 


că, de multe ori, cei mai în vârstă au tendința de a 

copia mentalitatea copiilor sau nepoților. Simţin- 
du-se depăşiţi de invazia informațională pe care au 
senzația că nu reuşesc să o gestioneze, ajung de 
multe ori să spună: „voi, tineretul, ştiţi mai bine, voi 
sunteți informaţi. Noi nu ne pricepem, noi facem 


cum spuneţi, să fie mai bine pentru voi”. 


4. Cred că mulți au nevoie să fie manipulați, ca 
să se exonereze de orice eventuală vină. Nu mi se 
pare că suntem un popor curajos sau asumat. E mai 
comod să avem o scuză la îndemână, decât să ne 
luăm propriile decizii. „Dac-aşa am văzut la televi- 
zor, dac-aşa am citit în ziar, dac-aşa am găsit pe in- 
ternet..., Posibil să fim mai uşor de manipulat decât 


alții, datorită adaptabilităţii extraordinare care ne 


caracterizează. Românii au ușurința de a se plia pe 


situație. Ce să facem, ne place noul... haha. 


5. Depinde de intențiile intelectualului. Cu 
siguranță, poate influența. Suntem noi... aşa cum 
suntem, dar respectul pentru educaţie încă există. 
Oamenii încă spun: hai să mă iau după ăla, că ăla-i 
deştept. În situația asta, intelectualul trebuie să de- 
cidă. Dacă vrea să manipuleze, o poate face. Dacă 


vrea să lupte contra manipulării, o poate face. 


6. În domeniul meu, manipularea se resimte mai 
mult la nivel emoțional. Meseria mea presupune 
manipulare acceptată. Necesară. În afara profesiei, 
ca individ, nu cred că pot fi manipulată decât în 


situaţiile în care nu sunt suficient de bine informată. 


3 


Sau atunci când nu înțeleg nişte mecanisme. Recu- 
nosc că se întâmplă să compar opinii ale oamenilor 
pe care îi admir şi încerc uneori să mă autoeduc în- 
spre anumite direcţii, fără a simți neapărat o nevoie 
personală. Mass-media nu mă influențează, mă in- 
formează, dar, din nou, recunosc, apare şi la mine 
paranoia de care ziceam mai sus așa că, de multe ori, 
caut să aflu cum au receptat şi alții informaţia pe 
care am întâlnit-o eu. 

Nu mi-am făcut criterii de identificare a manipu- 
lării, de obicei o deduc logic. Sau chiar intuitiv. Re- 
feritor la mass-media, mai degrabă mă las 
manipulată de opiniile altora referitor la o anumită 
informație decât de informaţia în sine sau de subiec- 
tivitatea (în cazul în care există) cu care e prezen- 
tată, Politic probabil aş putea fi manipulată, pentru 
că nu cunosc atât de bine toate dedesubturile. Dar, 
repet, cred că cea mai constantă e automanipularea. 
„Hai să dau şi eu like, să nu se supere” sau „hai să 
votez pe nu ştiu cine în nu ştiu ce concurs despre 
care habar n-am, că m-a rugat în mesaj privat” sau 
„hai să-ncerc să am şi eu o problemă cu asistentele 
tv, că toată lumea are ceva cu ele”. Publicitatea, iar, 
cred că e un foarte puternic mijloc de manipulare. 
Promoţiile, 3 produse la preț de 1 şi, bineînțeles, 
asocierea de imagine. Personalitatea, vedeta, idolul 
constituie, din punctul meu de vedere, cel mai sigur 


instrument de manipulare. 

conf. univ. dr, sociolog, publicist 


„Invazia imbecililor” 


1. Pentru început să amintim că termenul de 
„manipulare” este unul deosebit de complex fie că 
ne referim la vorbirea curentă, fie la utilizarea lui în 
cercetarea socială sau psihologică. În general vor- 
bim de manipulare atunci când un actor social (in- 
dividual sau colectiv) inițiază o serie de activități 
menite să schimbe şi să întărească comportamentul 
şi modul de gândire al altor actori în sensul dorit de 
acesta. Definiţia este foarte largă deoarece sursele 
şi metodele de persuasiune sunt foarte diverse. B. 
Ficeac (1996) făcea o tipologie a manipulărilor, de 
unde deducem încă o dată complexitatea fenome- 
nului. Astfel, autorul distingea între micile manipu- 
Iări cu un punct de plecare într-o schimbare minoră 
a unui comportament inițial (în care pot fi folosite 
cu succes tehnica piciorului-în-ușă sau tehnica trân- 
tirii-uşii-în-față) pentru a obține apoi concesii sem- 
nificative. La aceste două tehnici se pot adăuga 
tehnica mingilor-la-joasă-înălțime sau tehnica jocu- 
lui-de-rol (a se vedea I. Dafinoiu, 1996). 

Urmând tipologia de care vorbeam, B. Ficeac 
aminteşte de manipulările medii (prin care se poate 
ajunge uneori la schimbări dramatice, neașteptate 


în comportamentul oamenilor - a se vedea celebrul 

experiment al lui S. Milgram privind supunerea / 
obediența față de o autoritate). În această categorie 
pot intra şi multe alte experimente sociale specifice 
societăţilor totalitare. În sfârșit manipulările mari ar 
fi acelea care acționează la nivelul întregii societăți 
prin norme şi valori specifice. Am făcut această tre- 
cere în revistă pentru a sublinia nivelele foarte di- 
verse de impunere a tehnicilor persuasive care pot 
acționa prin mecanisme cunoscute: propagandă, 
zvonuri etc. şi nu întotdeauna cu rezultate sigure, 
aşteptate. Complexitatea fenomenului manipulării 
este cu atât mai mare cu cât se pot constata influ- 
enţe la trei nivele distincte: cognitiv, comportamen- 
tal sau afectiv (1. Dafinoiu, Ibidem). 

Manipularea este invocată astăzi pretutindeni 
(cel mai adesea în forma comunicării patologice) nu 
numai în România și nu numai în timpurile moderne. 
Rădăcinile manipulării le regăsim în multe momente 
ale istoriei trecute. Profesorul B. Teodorescu amin- 
teşte în titlul unui volum că putem vorbi de Cinci mi- 
lenii de manipulare venind şi cu exemplificări. Astfel, 
încă din Egiptul antic se putea vorbi de o artă a per- 
suasiunii impusă de elite/ administrație pentru a 
controla masele prin toate mijloacele disponibile în 
epocă (scribi, statui, ceremonii, texte din temple 
etc.). La asirieni autorul identifica un adevărat cult 
imagologic al violenței. Cât despre indieni este 
amintit un pasaj din tratatul Arthasastra - veritabil 


îndrumar de manipulare a mulțimilor. În sfârșit, 


dacă ne oprim la Grecia antică, autorul identifică, de 


exemplu, principiile propagandei politice utilizate 


ProEuropeana Clubul cărții digitale 


MANIPULAREA, PERSPECTIVE IEȘENE 


de către Demostene în celebrele discursuri numite 
Olintice. Preluând pe ].P. Domenach autorul identi- 
fică în discursul marelui orator grec o serie de stra- 
tegii comunicaționale valabile și astăzi: regula 
simplificării şi a inamicului unic, regula caricaturi- 


zării, regula transferului. La acestea putem adăuga 


şi regula orchestrării (prin repetiție), regula unani- 
mităţii şi a contagiunii, regula contra-propagandei 
toate acestea fiind de fapt tehnici de manipulare (a 
se vedea şi J.P Domenach, 1973; 44-89). 


Ajungând în ziua de azi observăm că termenul 


„manipulare” este de fapt un loc comun. ÎI folosim 


în tot felul de contexte: vorbim de arta manipulării, 
de manipularea în negocieri, de manipularea clien- 
ților etc. Astfel, putem fi manipulați fără să bănuim 
nici măcar un singur moment acest lucru. De exem- 
plu specialiștii în marketing știu că în marile maga- 
zine clienții o iau invariabil la dreapta (până la urmă 
conducem pe partea dreaptă), clienţii preferă pro- 
dusele care sunt în raft la nivelul privirii sau că ace- 
iași clienți pot să cadă pradă unui marketing olfactiv 
etc. Peste tot domnește suspiciunea de a fi manipu- 


ați sau, la polul opus, constatăm acceptarea multora 


ără nicio judecată critică a mesajelor manipula- 


oare. Aceste fapte se întâmplă din diverse cauze. Pe 


de o parte mijloacele de comunicare în masă, prin 


performanțele tehnice, ne fac contemporani cu pro- 
pria istorie. Pe de altă parte volumul de informație 
pe care trebuie să îl gestionăm este imens în condi- 


țiile în care puterea noastră de înțelegere şi de sin- 


eză rămâne limitată. Cei ce manipulează opinia 


publică profită de fapt de ambele direcţii numite an- 
terior. lar din ce vedem astăzi canalele social media 
şi televiziunea au întâietate. Însă sursele manipulă- 
rii sunt multiple. 

Manipularea este văzută şi ca o acțiune sistema- 
tică de dezinformare (V. Volkoff, 2000). În viziunea 


lui Volkoff dezinformarea este „o manipulare a opi- 


niei publice în scopuri politice, folosind informații 
tratate cu mijloace deturnate”. lată cum imaginează 
autorul o campanie de dezinformare / manipulare 


asupra unei țări rivale plecând de la regulile lui Sun 


Tzu şi amintind de multe situații contemporane: în- 
curajarea liderilor să facă acțiuni ilegale pentru ca 
apoi să fie supuși oprobiului propriului popor, răs- 
pândirea neînțelegerilor printre cetățeni, întărâta- 
rea tinerilor împotriva vârstnicilor, folosirea 
agitatorilor plătiți etc. Cât priveşte reușita unei cam- 
panii manipulatorii, trebuie ținut cont de câteva pre- 
cauții: imaginea este superioară în materie de 
dezinformare; se pot utiliza efectele speciale şi fo- 
omontajele (autorul vorbește de o piaţă a imagini- 
or care se pot cumpăra în timp ce imaginile din 
eren, originale, au puține șanse să fie utilizate). Cât 
priveşte televiziunea, după Volkoff, aici se pot im- 
plementa anumite tehnici punctuale: de la serii de 


breaking-news care nu e obligatoriu să fie intere- 


sante până la scurtarea informațiilor după princi- 


piul „să schimbăm subiectul înainte ca 


elespectatorul să schimbe canalul”. Volkoff crede că 
respectivul telespectator oricum va schimba canalul 


dacă o dezbatere, să spunem, se bazează doar pe ra- 

ţionamente fără implicarea emoțiilor. 

În acest context nu trebuie să neglijăm ceea ce 
s-a numit receptivitatea la îndoctrinare a omului 
modern. Acest „păcat” al lumii de azi a fost pe larg 
analizat de către K. Lorenz (2007). Marele savant, 
aureat Nobel în 1973, atrăgea atenţia asupra influ- 
ențării opiniei publice în sensul unei uniformizări a 
mentalităților cu un efect în pierderea individuali- 
tății. „Cea mai eficientă metodă de a manipula mase 
mari de oameni prin uniformizarea năzuințelor lor 


o dă moda” - spunea K. Lorentz. Acest fenomen nu 


trebuie redus doar la vestimentaţie ci este prezent 
şi în ştiinţe sau în operaționismul modern. La final 


K. Lorentz aminteşte şi de publicitate dar şi de son- 


dajele de opinie ca tehnici abile de manipulare ale 


producătorilor vestici sau ale funcționarilor estici. 


2. A patra putere în stat - presa - face ca mass- 
media în general să joace un loc central în viața ce- 
tăţii (democratice). Mass-media este responsabilă 
de modul cum mesajele persuadează opinia publică 
sau electorii. În general impactul mass-media nu 


€: 


LZ) 


e direct/ frontal deoarece intervin şi alte varia- 
bile: grupul social din care face parte un cetățean, li- 


derii de opinie ai fiecăruia, modul cum sunt 


selectate informațiile în acord cu părerea personală 
etc. Mass-media îi influențează pe cei ce conduc (la 
nivelul imaginii, muncii şi recrutării personalului 
politic) dar şi pe cei conduși (R. Rieffel, 2008). 
Foarte des este citată în acest context teoria spiralei 


tăcerii (E. Noelle-Neumann, 2004) pentru a explica 

formarea opiniei publice, proces în care mass-media 
are un rol foarte important. Plecând de la experi- 
mentele celebre ale lui S. Asch autoarea observa că 
orice individ face eforturi să se integreze într-o opi- 
nie a unui grup (o opinie majoritară) pentru că re- 
fuză izolarea. În anumite situații, însă, el preferă 
tăcerea odată ce a intuit că o opinie devine domi- 
nantă. Acest trend dominant este în general impus 
de mass-media și într-o mai mică măsură de sonda- 
jele de opinie. Însă nu trebuie neglijată niciodată 
vocea minoritarilor pentru că aceeași mass-media 
o poate face vizibilă. De exemplu, manifestaţiile re- 
cente din România provin din zona electorală con- 
siderată minoritară din moment ce alegerile au 
consfințit deja un rezultat clar. Pe de altă parte 
mass-media poate crea ceea ce putem numi un pu- 
lic captiv, de obicei mai în vârstă sau mai puţin edu- 
cat şi asupra căruia pot acționa diversele scenarii 


manipulatorii. 


3. După cum am spus sursele manipulării pot fi 
foarte diverse. Tocmai de aceea mă văd nevoit să mă 
rezum la a vorbi doar despre televiziune şi Internet. 
În ce priveşte manipularea televizuală în spaţiul pu- 
blic românesc, deja s-au scris numeroase articole, 
analize, proteste etc. În multe din aceste texte care 
circulă liber se cer adeseori sancțiuni din partea CNA 
pentru anumite televiziuni: sancțiunile vin însă foarte 
rar sau cu mare întârziere astfel că sentimentul co- 
lectiv este că lumea audio-vizualului nu este contro- 


lată sau că instanţele de control sunt politizate. 

O simplă căutare pe Internet poate da nume- 
roase exemple de manipulare fie prin prezentări 
trunchiate, fie prin mistificări, fie prin acțiuni la li- 
mita legii. Pentru a sintetiza impactul uriaş avut de 
televiziuni mă rezum în a aminti de o ultimă luare 
de cuvânt a filosofului G. Liiceanu (2017). Acesta 


făcea o paralelă între închisorile de reeducare din 


perioada comunistă şi unele emisiuni TV recente: 


„Astăzi avem alte tehnici de pătrundere în creierul 
oamenilor. Astăzi avem televizor, avem profesioniști 
ai intoxicării (care-şi spun «jurnalişti» sau «mode- 
ratori»), iar «victimele» şi «călăii» nu mai arată nici 
ele la fel. Astăzi, lagărul de reeducare a fost mutat în 
sufragerie, în fața televizorului, victima stă pe un 
scaun sau pe o canapea, bea bere sau ronțăie snack- 
uri, iar torționarul îi suceşte creierii instalat pe un 


ecran (...) Rezultatul este magnific: un post de tele- 


viziune transformat în centru de reeducare avariază, 
în câteva ore, mințile câtorva milioane față de cele 
câteva sute, în câţiva ani, dintr-un lagăr de reedu- 
care”. Aceste aprecieri sunt cu atât mai grave cu cât 
televiziunile pot genera știri false. 

Fenomenul a luat o amploare fără precedent mai 
ales în contextul zonelor de conflict de pe glob, al 
alegerilor şi votului în diverse țări şi chiar al luptelor 
politice interne. Într-o intervenţie recentă la postul 
TV Digi24 (A se vedea extrasul dintr-un video-arti- 
col la adresa http://www.digi24.ro /video/stiri/ac- 
tualitate/politica /c-t-popescu-dragnea-este-facator 
-de-fake-news) jurnalistul C.T. Popescu acuza ten- 


dințele manipulatorii din viața politică românească: 


„Când manipulezi pe cineva sau propagandizezi poți 
să ai o anume atitudine față de ținte, să le consideri 
de un anume fel de inteligență şi atunci manipularea 
trebuie să fie pe măsură. Ai un anume respect şi în- 
cepi să le compui o poveste plauzibilă, cu ancoră de 
realitate”. În acest context, C.T. Popescu făcea dis- 
tincția între ştirile false (făcute doar pentru 
audiență, în scopuri comerciale etc.) și ştirile fabri- 
cate (cele emise „după ce manipulatorul studiază 
câmpul tactic și identifică puncte vulnerabile, mi- 
turi, sensibilități, spaime de natură istorică şi for- 
mulează ştirea în acea direcție, cu un scop precis”). 

Această tematică este de actualitate și peste 
Ocean unde președintele SUA a înfierat unele enti- 
tăți mass-media ca fiind surse de știri false (fake 
news) cerându-se în mod public ca ziariștii să de- 
conspire sursele pe care le folosesc. Din păcate, ast- 
fel de clivaje nu vor aduce pacea socială, ci mai 
degrabă vor adânci suspiciunile de manipulare pu- 
blică din diverse direcții. 

Cât despre Internet, aș propune ca utilizatorii să 
se informeze, în primul rând, cum funcționează 
acesta (a se vedea de exemplu volumul semnat de 
G. Sire, 2016) pentru a putea decide în ce măsură 
motoarele de căutare pot manipula la rândul lor. 
Dacă facem o căutare oarecare pe Internet, „roboții” 
din spatele interfeței ne vor propune foarte multe 
pagini cu rezultate, clasificate după numărul de ac- 
cesări anterioare. De cele mai multe ori vom accesa 
câteva astfel de rezultate de pe prima pagină şi vom 


considera că ne-am informat suficient. Cu alte cu- 

vinte pot exista site-uri cu totul excepționale pe care 
însă nu le vom accesa probabil niciodată din mo- 
ment ce sunt rare. În concluzie ne mulțumim cu in- 
ormația „satisfăcătoare” în locul celei cu adevărat 
utile care însă e mai greu de găsit. Neutralitatea mo- 
oarelor de căutare rămâne o problemă deschisă de 


unde și suspiciunile că putem fi manipulați pe scară 


argă. Recent au apărut iniţiativele unor programa- 
ori de a adăuga în Google extensii care odată acti- 
vate atrag atenția că unele site-uri sunt nesigure sau 
pot genera ştiri false. Aceste avertismente provin to- 


uşi în urma unor reclamaţii de unde și un imbold 


a o vigilență sporită a internauţilor dincolo de 


aceste avertismente, cu atât mai mult cu cât există 


astăzi divizii întregi de hackeri care creează destule 
„ambuscade” mediatice. 

Precauțţiile pe care trebuie să le luăm atât pen- 
tru televiziuni cât şi pentru Internet sunt din pă- 
cate concordante cu verdictul de o mare duritate 
dat de U. Eco: „E invazia imbecililor. Televiziunea a 
promovat idiotul satului față de care spectatorul se 
simţea superior. Drama internetului este că l-a pro- 
movat pe idiotul satului ca purtător de adevăr”. 
Tocmai de aceea marele scriitor recomanda ca „zia- 
rele să aloce cel puţin două pagini de analiză critică 
a site-urilor, iar profesorii ar trebui să-i învețe pe 
copii cum să folosească site-urile pentru a-și face 
temele” (A se vedea de exemplu la adresa 
http://wwwlastampa.it/2015/06/10/cultura /eco- 
con-i-parola-a-legioni-di-imbecilli). Tot U. Eco ne în- 
demna să comparăm informaţiile pentru a vedea 


dacă sunt de încredere sau nu. 

4. Cred că gradul de expunere la manipulare este 
constant în orice țară şi în orice medii sociale. Dife- 
rențele sunt date de modul cum este controlată in- 
formația, cum este intimidată presa sau cum sunt 
monitorizate diverse site-uri Internet. Să nu uităm 
că există încă o masă de oameni, deloc de neglijat, 
care fie nu e conectată la Internet, fie întâmpină di- 
ficultăți majore în gestionarea mesajelor. Toţi ace- 
ştia pot fi manipulați „la a doua mână” tot aşa cum 
menţinerea în ignoranță poate fi ea însăşi o formă 
de manipulare. Rămâne deschisă o situație manipu- 
latoare din păcate deseori întâlnită la noi. Este vorba 
de o manipulare comportamentală numită generic 
tehnica momelii (a se vedea S. Chelcea, 1994; 145). 


Conform cercetărilor lui R. B. Cialdini în anii '70 


această tehnică constă în a obține acceptul cuiva 
pentru o acțiune anumită fără ca respectiva per- 
soană să cunoască costurile și luând în calcul un 
avantaj fictiv. Este cazul, bunăoară, promisiunilor 
electorale greu de respectat. Cialdini observa că, 
odată acordul dat, subiecţii tind să își menţină deci- 
zia inițială luată. 

Ca o completare la cele spuse până acum (şi con- 
trar celor spuse de către K. Lorentz), vreau să fac 
unele precizări la întrebarea firească: în ce măsură 
suntem manipulați de sondajele de opinie? Răspun- 
sul la această întrebare poate să contrarieze, însă 
cercetările în domeniu au negat acest tip de ma- 
nipulare. Putem cita cu folos un important articol 
semnat de Dorel Abraham (2003). Astfel, din datele 


unei cercetări CURS a reieșit că doar 56% dintre vo- 

tanți au citit, ascultat sau urmărit rezultatele sonda- 
jelor de opinie. Autorii studiului au luat în calcul şi 
efectele bandwagon (tendința de a vota cu un câști- 
gător majoritar evidențiat de sondaje) şi underdog 
tendința de vot pentru un învins în sondaje). Pe în- 


tregul eşantion a rezultat că doar 10% dintre res- 


pondenţi au răspuns că sunt influențați de sondaje 


şi votează pentru învingător în timp ce doar 1% vo- 


ează pentru învins influențați fiind de aceleaşi son- 
daje. In concluzie influența publicării sondajelor 
asupra deciziei de vot rămâne la valori scăzute. 


Acest avertisment este valabil şi pentru cei ce utili- 


zează sondajele în scopuri manipulatorii! 


5. Pentru a încerca un răspuns amintesc aici de 


modelul în doi paşi (two-step-flow) al formării opi- 


niei şi a intenţiei de vot, model pe care îl consider în 
continuare actual (a se vedea P. Lazarsfeld et alii, 
2004). Conform acestui model nu putem contesta 
influența unei serii întregi de variabile în formarea 
deciziei de vot, plecând de la statutul socio-econo- 
mic, religia sau mediul de rezidență. Deși influența 
propagandei electorale şi a mass-media poate fi 
semnificativă, cu toate acestea alegătorul simplu 
tinde mai degrabă să-și clarifice o poziţie în urma 
consultării contactelor personale. În rețeaua perso- 
nală fiecare alegător poate fi influențat semnificativ 
de cel care are prestigiul social mai mare. Cu alte 
cuvinte, liderii de opinie pot avea o influență decisivă 
în intenţia de vot. Încrederea acordată acestor lideri 


nu este însă în discordanță cu așteptările generale 


ale clasei sociale din care face parte individul. În 
concluzie, rezistența la manipulare rămâne un dat 
relativ iar acest lucru este foarte vizibil la cei ce se 
hotărăsc în ultimul moment să voteze, la cei ce își 
schimbă opţiunile de vot sau la cei care, deși neho- 
ărâți, votează după ce au văzut un candidat față în 
aţă etc. La polul opus putem vorbi de o „rezistență 
a manipulare” din partea celor mereu absenți, a 


celor dezabuzaţi sau a celor dezinteresați de pro- 


priul interes (a se vedea analizele lui R. Boudon, 
1998). În acest context intelectualii pot avea un rol 
decisiv în identificarea şi explicitarea manipulării, a 


exceselor propagandei, a discursurilor dominate de 


emoţii și nu de rațiune etc. Din păcate, cei ce cunosc 
acest adevăr vor acționa prin alte manipulări care 
vor pune în discuţie statutul intelectualilor înșiși: de 
la banalizarea studiilor, diplomelor, doctoratelor 
până la identificarea unor surse externe reale sau 


imaginare pentru care ar acționa acești intelectuali. 


6. Fiecare dintre noi trebuie să-și facă anumite 


strategii pentru a minimiza efectele manipulării. 


Practic ar trebui să privim critic orice informație şi 
apoi să o verificăm din mai multe surse. De aseme- 
nea trebuie să ne educăm în a nu da click pe orice 
ştire care pare de excepție însă este justificată doar 
printr-un anunţ bombastic. De asemenea, sunt utile 
orice comentarii de bun simţ care atrag atenţia asu- 


pra tendințelor manipulatorii. Zilele acestea am re- 


găsit într-un important ziar central ştirea conform 


căreia planeta noastră va sta o perioadă de două 

săptămâni într-o beznă totală, ştire însoţită de o 
pseudo analiză științifică. Respectiva ştire a mai fost 
pe Internet dar se pare că revine regulat, ca și come- 
tele interstelare. De data aceasta comentariile în- 
demnau ziarul însuşi să şteargă ştirea respectivă. Nu 
mai dezvolt aici disputa despre filiația Cioloș-Soros 
sau faptul că manifestațiile din România erau titrate 
pe un site anumit „Protests in Romania: Soros stri- 
kes back!. 

Însă marele pericol îl văd mai degrabă în lejeri- 
tatea cu care noi, la rândul nostru, contribuim la „vi- 
ralizarea” unor ştiri sau materiale fără a le parcurge 
măcar. În acest sens consider foarte utile sfaturile 
unui analist american Matt Masur în Huffington Post 
(A se vedea la adresa http://wwwhuftingtonpost.com/ 
entry /bernie-sanders-could-replace-president- 
trump-with-little us) care pleca de la ideea că un 
public informat este cel mai important lucru într-o 
societate funcţională. În acest sens M. Masur ne in- 
vită ca, odată ce suntem pe rețelele de socializare: 

- să citim mai întâi înainte de a distribui („Uneori 
vezi un titlu şi imediat distribui. E cel mai rău lucru. 
Încetează să fii leneș!”); 

- să verificăm sursa dar și sursele sursei („Orice 
articol care furnizează informații faptice/ concrete 
trebuie să afişeze sursele”); 

- să fim atenţi la articolele reciclate (există arti- 
cole vechi prezentate ca fiind referitoare la prezent; 
trebuie verificată data de apariție); 

- dacă ne interesează faptele, să ignorăm parti- 


zanatul (trebuie să fim sceptici când anumite idei 

sau opinii partizane sunt presupuse a fi obiective); 

- să folosim Google pentru verificare („Dacă vezi 
un articol care pare de necrezut şi care nu are surse 
(sau chiar dacă are), verifică. Vezi dacă anumite 
fapte sunt relatate şi de alte publicații, vezi dacă ci- 
neva contestă faptele. Citeşte punctele de vedere şi 
apoi formează-ți propriul punct de vedere”). 

Aceste sfaturi ale specialistului american (şi 
semnalate mie de un bun prieten tot pe rețelele de 
socializare, fără intenţia de a mă manipula!) cred că 
sunt suficiente pentru a ţine sub control tendințele 
manipulatorii, cel puţin în mediul online! 

Aş încheia într-o notă optimistă plecând de la 
ceea ce aş numi „manipularea utilă”. Acum câțiva ani 
au apărut în presa locală ieșeană o serie de articole 
sumbre care prevesteau alunecarea întregii zone 
Copou până în zona gării laşi - cronica unei tragedii 
anunțate. Evident, totul era o exagerare care atrăgea 
atenția asupra necesității consolidării anumitor 
zone din Cartierul Copou! În acest caz o exagerare 
se poate dovedi utilă în a capacita autoritățile locale 
pentru măsuri urgente! Dovadă că manipularea a 


prins: Copoul este la locul lui și astăzi! 

Raportul ontologic: 
ceea ce este — ceea ce pare... 


1. Se disting două tipologii de a identifica ceea 
ce s-ar numi manipulare. Prima (post-totalitară) 
este asumată de marea majoritate a populației, vic- 
timă a unui sistem de educație viciat şi a societății 
de consum, care gândeşte în stereotipuri şi care 
numește manipulare orice opinie contrară cu ceea 
ce s-ar considera a fi adevărat sau veridic. S-a ajuns 
aici pentru că în zilele noastre familia nu mai are rol 
normativ fundamental, iar biserica sau comunitatea 
nici atât. Ele au fost practic dezinstituționalizate din 
punct de vedere social, deşi, în sociologia clasică, 
erau recunoscute drept primii doi factori de sociali- 
zare, prin intermediul cărora copilul primea norma 
socială. Astăzi, şcoala - sistemul educațional — ca- 
pătă din ce în ce mai multă putere asupra copiilor, 


fiind ridicată la rang de instituție socială supremă, 


deşi ea a abdicat de mult de la rolul său inițial, fiind 
un eşec total al civilizației noastre. De mic eşti 
învățat să accepți rezultatul gândirii altcuiva doar 
pentru că emană de la o autoritate instituțională. În 
şcoală, succesul social, adică aprecierea profesorilor, 


este bazat pe capacitatea de a reproduce ceea ce ţi 

se transmite. Orice ieşire din decor, orice contestare 
a autorității informaţiei, orice exercițiu de gândire 
critică este sancționat şi tratat ca o formă de nein- 
tregrare în colectivul de elevi. 

Astfel, suntem învățați să luăm de bună o 
informație doar pentru că „toată lumea crede asta” 
pe principiul greşit „cel mai consumat produs este 
verificat de piață, deci bun”, pentru că televiziunea 
respectivă are rating mare sau pentru că există o 
compatibilitate valorică cu sursa informației. 
Această categorie largă critică ab initio orice 
informaţie care vine dintr-o sursă contrară, fiind 
victima conformismului instaurat în societatea ro- 
mânească prin comunism. 

Pe de altă parte, avem o minoritate mai degrabă 
auto-educată, cu existență aprent utopică, formată 
din cei care conservă în ființa lor spiritul liber, în- 


zestrat cu gândire critică, care caută să verifice fie- 


care informație primită. Și pe bună dreptate spun că 
este o minoritate: Câţi dintre dumneavoastră 
analizați fiecare ştire ca să vedeți dacă informația 
transmisă este veridică, dacă nu are un substrat 
ideologic, dacă nu serveşte direct intereselor cuiva? 

Primul grup este format din cei care etichetează 
drept manipulare informaţiile pe care nu le cunosc 
sau asupra cărora nu au un control şi care îi deter- 
mină să iasă din zona de confort social şi intelectual, 
iar al doilea grup, pe bună dreptate, numeşte mani- 
pulare ceea ce identifică a fi în mod real o alterare a 
informației sau a modului de prezentare a acesteia. 


Problema este că cele două grupuri nu sunt sta- 


bile, ci fiecare facem parte din ele, la un moment dat, 
în funcţie de cum ne raportăm noi la problemele 
zilei: însă unii suntem mai mult în al doilea, iar cei 


mai mulți, din nefericire, în primul. 


2. În sens restrâns, presa este într-adevăr prin- 
cipala sursă pentru că ea nu îşi mai îndeplineşte me- 
nirea de a reda cât mai neutru şi echidistant posibil 
faptele care se petrec în jurul nostru. Nu putem nega 
existența intereselor patronilor trusturilor de presă 
sau ale șefilor de redacţii care pot impune o anumită 
direcție politică sau ideologică. Dar avem şi o crasă 
incultură în rândul oamenilor din presă, mai ales în 
rândurile tinerilor jurnalişti care nu au absolvit alt- 
ceva decât Facultatea de Jurnalism. Ori o astfel de 
pregătire profesională, subliniez profesională, nu 
academică, te poate forma doar relativ metodologic 
pentru a activa în jurnalism. Tânărul jurnalist nu 
mai are cultura generală care, înainte, era mandato- 
rie în presă. Mai mult, presa se axează astăzi mai 
mult pe ceea ce se vinde sau se citeşte, nu pe ceea 
ce contează cu adevărat. 

În sensul larg al termenului de sursă, presa poate 
i cel mult un mijloc de manipulare, nu o sursă. Ea 
este utilizată ca mijloc de a transmite un mesaj alte- 
rat sau falsificat. lar astăzi a devenit principalul mij- 
oc de a forma sau capta ceea ce numim „opinia 
publică” şi de construire a unui capital de imagine. 
Este mijlocul prin care oamenii sunt înălțați şi 


decăzuți în politică, prin care se transmit idei care 


ac parte dintr-o agendă ideologică, prin care un 

anumit grup îşi promovează propria viziune asupra 
lumii şi încearcă să o impună celorlalți. 

Important este că presa a intrat şi într-o altă di- 
mensiune decât există fenomenul social media: anu- 
mite ştiri sau organe de presă capătă legitimitate la 
nivelul anumitor grupuri sociale doar pentru că sunt 
promovate de indivizi care au o anumită formă de 
autoritate în cadrul acelor grupuri. Astfel, fiecare 
dintre noi, înşelați fiind într-o anumită privință, 


putem deveni agenţi ai manipulării. 


3. Abstract vorbind, fiecare suntem o sursă de 
manipulare dacă apare o diferență în ceea ce eu aş 
numi raportul ontologic: distanța dintre ceea ce este 
de fapt şi ceea ce pare sau vrem să pară. Cu atât mai 
mult, dacă împărtăşim viziunea eronată pe care o 
avem asupra unui fapt celorlalți sau, mai grav, încer- 
căm să le-o impunem. De exemplu, între părerea că 
Biserica Ortodoxă Română nu face nimic pentru cei 
aflaţi în nevoie (ceea ce pare) şi faptul concret (ceea 
ce este) al investirii sumei de peste 20 de milioane 
de lei în medie pe an în activități social-filantropice 
este o distanță clară. lar manipularea este mijlocită 
tocmai de acoperirea față de ceilalți a acestei 
diferențe dintre ceea ce este şi ceea ce pare, fie prin 
negarea faptelor, fie prin ignorarea lor (prin omi- 
siune). 

Însă, concret, cea mai importantă sursă este cea 
de natură ideologică sau politică. Şi acest fapt s-a 
văzut foarte bine în ultima lună de zile, conturân- 


du-se ideea că ar exista două Românii: cea a celor 

care nu susțin guvernarea actuală şi cea a celor care 
o susțin. lar membrii fiecăreia dintre aceste două 
„tabere” are tendința de a consuma şi distribui ştiri 
sau informații care vin doar în susținerea pozi- 
ționării lor. Informaţii eronate sau omise au apărut 
de ambele părți, evident cu rolul de a-i convinge pe 
unii și a-i descuraja pe ceilalți și vice-versa. Însă nu 
are sens să intrăm acum într-o analiză detaliată. 
Sub aspect ideologic fiecare ne gândim pătimaş: 


îmi susține această ştire sau informație sistemul va- 


loric sau nu? lar din slăbiciune şi lipsă de spirit cri- 
tic, majoritatea respingem predefinit tot ceea ce nu 
corespunde sistemului nostru de valori, normei pe 
care o luăm noi în considerare. Însă aici se relevă 
ceva mul 


mai periculos. Dacă manipularea, iniţial, 


avea rolul doar de a disemina o informație falsă, as- 


ăzi ea are rolul de a combate anumite valori. Tinerii, 


în special, au ajuns sclavii corectitudinii politice 


creată de Şcoala de la Frankfurt. Un zeu fals care „îi 
pedepseşte” pe cei care nu i se închină cu eticheta 
de fanatic religios, naționalist, xenofob, rasist etc, în 


numele unei utopii, egalitatea (nu cea garantată de 


ege, atenție!) deplină dintre oameni, în numele că- 
reia au murit zeci de milioane de oameni în secolul 
recut. Deocamdată rişti, cel mult, să fii izolat şi os- 
racizat, însă dacă această ideologie neomarxistă va 
i asumată la nivel de stat, cu siguranță va genera 
abuzuri. 

La alegerile parlamentare, am văzut foarte mulți 


ineri care au votatun anumit partid pentru simplul 


apt că mai mulți membri vocali ai formaţiunii poli- 

tice respective şi-au asumat să taie orice finanțare 
de la Stat către culte: „Ăştia nu vor să mai dea bani 
la Biserică, de aia îi votez!”. Ei bine, aici vorbim des- 
pre cea mai cruntă formă de manipulare, cea deter- 
minată de Zeitgeist, de spiritul vremii. 

Tot la alegeri, au fost cei care s-au lăsat ma- 
nipulați cu gândul că dacă nu votează un anumit 
partid vor rămâne fără ajutoare sociale. Manipula- 
rea prin mijloace materiale: „doar noi îţi putem asi- 
gura traiul şi bunăstarea”. 

Din alt punct de vedere, o sursă importantă de 
manipulare este sondarea „opiniei publice”, măsu- 
rarea ei. Este o patologie filosofică să crezi că „gura 
lumii” este determinantă pentru stabilirea adevăru- 
lui. Această idee a fost introdusă de către Max 
Horkheimer, unul dintre membrii Şcolii de la 
Frankfurt şi ideolog al marxismului cultural, cu sco- 
pul de a determina populația să îşi modifice sistemul 
de valori doar pentru că un sondaj de opinie arată că 


aceasta ar fi direcția în care merge societatea. 


4. Fiind o societate în care încă mai avem ele- 
mente clare de factură conservatoare, rezistența la 
manipulare este mai mare decât în societățile pro- 
gresiste, mai ales în cele dominate de statul social, 
în care omului i se asigură tot şi i se ia practic şansa 
de a experimenta, fiind naturalmente forțat de îm- 
prejurări să înțeleagă modul în care funcționează 


lumea şi resorturile ei. 


Însă asta nu înseamnă că nu suntem deja o vic- 


timă clară a manipulărilor. De exemplu, pe noi ne 

macină constant această dorință de a avea „o ţară ca 
afară”, cu riscul de a trăi în „forme fără fond”, doar 
pentru a fi în trend cu lumea bună. Însă, până să 
ajungă valul din Occident până la noi, el deja s-a 
schimbat. Astfel, avem un complex perpetuu de in- 
erioritate față de un centru de civilizație care este 
oricum în decădere. 

Manipularea cea mai mare este că noi suntem 
paria Europei, scursura continentului, un popor care 
are numai trăsături negative şi doar câteva vârfuri 


prin care s-a remarcat. Friedrich Engels spunea că 


poporul român trebuie distrus pentru că este „cel 


mai reacționar popor”, adică cel mai rezistent la 


revoluţia marxistă. În aproape jumătate de secol de 
comunism asta s-a şi întâmplat: matricea culturală 
a acestui popor a fost pervertită într-un mod parcă 
ireversibil, iar elita lui (nu puţină) a fost condam- 
nată la moarte în lagăre şi închisori. 

Nu de ieri ni se inoculează ideea falsă (contrazisă 
admirabil de Titu Maiorescu şi Mihai Eminescu) că 
fiind o cultură minoră suntem obligați să ne confor- 
măm uneia majore, că suntem incapabili să creăm 
un Weltanschauung juridico-politic autohton, că nu 


avem spirit creator. 


5. Revin la factorii de socializare: în primul rând 
familia, după parohia-comunitatea-tribul şi abia 
apoi şcoala sau sistemul de învățământ. Un rol defi- 
nitor pentru primele două l-ar avea şcoala, mai ales 
universitatea, dar cu condiția sine qua non ca ea să 


aibă o direcție conservatoare, de restaurare a unei 

lumi parcă pierdute, nu una progresistă, de instau- 
rare a uneia decadente. 

Intelectualul are un rol doar dacă și-l asumă 
activ, în cetate. Dacă trăieşte activ, printre „oamenii 
de rând” şi alege o viață de jertfă pentru îndrumarea 
acestora. Dacă rămâne într-un turn de fildeş din 
care mai emite câte o idee, doar se amăgeşte singur 
că schimbă ceva. 

Acum revin la problema cu raportul ontologic: 
distanța dintre ceea ce este de fapt şi ceea ce pare 
poate fi crescută infinitezimal de o ideologie. lar in- 
telectualul care este captat de un curent ideologic, 


automat va manipula masele pe curentul respectiv. 


6. Avem în față un tablou galben. Dar persoana 
care vrea să ne manipuleze, voit sau nu, vede tabloul 
ca fiind verde. De ce? Pentru că are ochelari albaştri. 


În primul rând analizez sursa, izvorul infor- 


maţiei, iar după fac critica metodologiei şi a formei 
de prezentare (redare): dacă informaţia nu cu- 
prinde aspecte false care să fie legitimate pe baza 
unora reale, dacă este prezentată tendențios, dacă 
există aspecte omise etc. Pe parcurs urmăresc dacă 
are vreun scop manipularea şi dacă serveşte cuiva 
(direct sau indirect): dacă, cui foloseşte și pentru ce? 

În perioada protestelor, o parte din presă avansa 
pentru numărul de protestatari cifre supraevaluate 
într-o oarecare măsură, cu scopul de a legitima pro- 
testele și mesajul lor. O altă parte a presei a realizat 
nişte calcule (cu o intenție declarat bună de verifi- 


care) bazate pe suprafața piețelor și densitatea oa- 


menilor, dar care au ieşit clar subevaluate prin limi- 
tarea suprafeței de calcul. Informaţia a fost folosită 
în sensul contrar, încercând să se acrediteze faptul 
nu au ieşit atât de mulți oameni la proteste, prin ur- 
mare legitimitatea lor este mai scăzută sau protes- 
tele nu sunt deloc legitime. Privind critic, 
manipularea era dublă, din ambele direcţii. Însă 
diferența dintre ceea ce este şi ceea ce pare era cu 


mult mai mică la prima categorie de presă, față de 


diferența sesizată la a doua categorie. 


Gheorghe NICHITA 


inginer, fost primar al municipiului Iașului 


Am plantat 11.000 de tei, dar nu au 
contat decât cei 100 de tei tăiați pe 
Stefan cel Mare! 


1. Cred că am ajuns să vorbim atât de mult des- 
pre manipulare din cauză că simțim că suntem 
manipulați indiferent unde lucrăm sau ce facem. Am 
ajuns în această situație din cauză că, în România, 
Traian Băsescu a reușit, în regimul său, să cultive 
atât de mult disputa între instituțiile statului, astfel 
încât a pus în conflict Preşedinţia cu Guvernul şi cu 
Parlamentul, folosind în acest scop serviciile spe- 
ciale ale țării. Din acest motiv, oamenii şi-au pierdut 


încrederea, nu doar în societate şi în instituţiile sta- 

tului, ci şi în semenii lor. Am ajuns să ne temem că 
putem fi minţiți la fiecare pas, dintr-un interes sau 
altul. Există şi un context internațional dificil pentru 
că noi suntem într-o zonă a Europei pentru care 
s-au luptat imperii şi în care au existat interese di- 
vergente. După 27 de ani de aşteptări în care româ- 
nii şi-au dorit să ajungă la o societate echilibrată, am 
ajuns să trăim într-o societate vândută altora. Nu 
suntem cotropiţi, dar suntem controlați, asta o 
simțim cu toţii. S-a creat o dublă măsură, din păcate: 
într-un fel văd lucrurile cei din România şi în alt fel 
le văd cei plecați în străinătate; şi cum tot mai mulți 
români pleacă din țară, influenţele sunt variate şi 
continue. Sunt foarte mulți factori care ne conduc la 
anu mai avea siguranţă în societate: presa joacă di- 
ferit, politicienii joacă diferit, serviciile secrete joacă 
total diferit şi nu în interesul oamenilor sau al sta- 
tului de drept. Ca şi consecință, manipularea este pe 


buzele fiecăruia. 


2. Da, întotdeauna a existat această asociere. 
Presa are şi o componentă de afaceri. Cei care plătesc 


obțin serviciul pentru care plătesc. Mai crede cineva 


că mai există presă independentă în România?! Presa 
este întotdeauna aservită cuiva, iar cei care au vrut 


să manipuleze s-au folosit de presă. Nu spun o nou- 


tate, acest lucru este ştiut de toată lumea. Se vede 
clar cum se poziţionează instituţiile de presă în 
slujba serviciilor speciale, a politicienilor sau anu- 


mitor grupuri de afaceri. 


3. Se pot identifica surse concrete de manipulare 
şi am amintit deja mass-media, instituții ale statului, 
politicieni, oameni de afaceri, ONG-uri sau 
multinaționale. 

Sigur că, în momentul actual, cea mai mare sursă 
de manipulare este online-ul, acolo unde există acei 
ormatori de opinie profesionişti pe care îi găsim nu 
doar în România, ci în întreaga lume. 

Manipularea a fost foarte evidentă la alegerile 


prezidențiale din 2004, 2009, precum și în 2014. Cei 


manipulați atunci sunt nemulțumiții de astăzi. Din- 


re cei care au condus sisteme de manipulare îi 


putem aminti pe Felix Tătaru, Sorin Ovidiu Vîntu, 
Sebastian Ghiţă sau Monica Macovei; desigur că 
aceştia nu au lucrat singuri, ci împreună cu anumite 


instituții ale statului. 


4. Românii sunt un popor inteligent şi, deși sunt 
conştienţi că sunt manipulați, pur şi simplu nu au ce 
face. Manipularea este universală, este în toată 
lumea. Românii sunt doar surprinşi de tehnicile de 
manipulare, abia acum conştientizează existența 
acestui fenomen. Fiind numeroase interese în 
această zonă, manipulare există atât din interiorul, 


cât şi din exteriorul țării. 


5. De această „rezistență la manipulare” ar trebui 
să se ocupe, în primul rând, instituțiile statului care 
ar trebui să aibă ca prioritate stabilitatea şi echili- 
brul din țară, şi nu lupta pentru putere. 


În al doilea rând, educaţia contează foarte mult, 

iar cei care folosesc azi tot mai mult internetul şi 
rețelele de socializare par a fi cei mai expuşi mani- 
pulării. Contează foarte mult cultura pe care o ai; 
dacă eşti un om cultivat, care ştie să discearnă între 
informația corectă şi cea neadevărată, atunci nu vei 
i o victimă a manipulării. Este foarte important ca 
cei care îşi asumă o funcție publică să aibă 


„rezistență la manipulare”, este o calitate foarte im- 


portantă pentru păstrarea integrității şi pentru co- 


rectitudinea deciziilor luate. 


6. Am activat în viața publică şi am simțit încer- 
cările de manipulare în fiecare clipă. Una spuneam 
sau făceam şi cu totul altceva auzeam că spuneau 
alții despre acțiunile mele. Să luăm ca exemplu Pa- 
sajul „Mihai Eminescu” şi să încercăm să ne amintim 
cât s-a mai spus că nu vor încăpea autobuzele pe 
acolo! Un alt exemplu este cel al teilor de pe Ștefan 
cel Mare; imediat ce au fost tăiați a şi apărutun ONG 
care să spună că Nichita a tăiat teii, când, de fapt, îi 
tăiase Chirica. E drept că atunci nu se ştia acest 
lucru, dar astăzi, când lucrurile sunt clare, manipu- 
larea continuă. Cât am fost primar, am plantat 
11.000 de tei, dar nu au contat decât cei 100 de tei 


tăiați de pe Ştefan cel Mare! 


Liliana ROMANIUC 


manager Școala Internațională „Seven Hills” laşi 


E complicat să trăiești în România... 


1. Înclin să cred că trăim într-o ţară în care poli- 
ticul a intrat în prea multe dintre domeniile vieții: 
educaţie, administrație, mass media, iar acest lucru 
a dus la pierderea încrederii cetățenilor în obiecti- 
vitatea şi buna funcționare a instituțiilor care, în 
mod normal, ar trebui scoase de sub orice influență 
politică. Din acest motiv, cred eu, există riscul ca 
până şi un demers bun să fie considerat ca fiind 
susținut de interese ce nu au legătură cu cetățenii. 
Altfel spus, să fie asociat cu un anumit fel de ma- 
nipulare pentru a obține ceea ce se urmăreşte, chiar 
dacă, repet, acel demers ar putea fi pentru cetățeni. 
O lipsă incredibilă de încredere în autorități, 
decidenți şi instituţii! Pe de altă parte, un nivel scă- 


zut al educaţiei a condus la acceptarea unor situații 


de neimaginat, tocmai în aceste domenii despre care 
am amintit. Un rol definitoriu, după cum bine ştim 
l-a/îl joacă mass media... care este pentru mulți din- 
tre români singura sursă sau principala sursă de in- 
formare. O lipsă a valorilor şi a unui sistem axiologic 
în dreptul multor persoane, considerate formatori 


de opinie, a accentuat fenomenul la care ne referim. 


Pe scurt, pentru mine cauzele sunt în educația lip- 

sită de calitate şi de valori, dar şi în vectorii care duc 


informațiile în casele oamenilor. 


2. Presa face acest lucru pe față şi asumat, cred 


eu, dar există și forme ceva mai subtile: 
administrațţiile locale care administrează zona 
asistenței sociale, numirile politice - care crează 
dependențe și îndatorări de tot felul. Un sistem 
educațional dependent politic până la nivelurile cele 
mai de jos crează dependenţă, iar aceasta este ma- 


nipulare, în opinia mea, dar ceva mai subtilă. 


3. Manipularea este o problemă reală, dureros 
de reală... pentru cei care o văd şi o trăiesc! Trebuie 
să fim sinceri, fiecare dintre noi practică o anumită 
formă de manipulare... bine, o numim persuasiune, 
atunci când urmărim promovarea unei idei, nu-i 
aşa? Manipularea vine, dintr-o înțelegere greșită a 
democraţiei, din sărăcie, lipsă de educaţie şi din 
lipsa de informaţie corectă, autentică. Poate o socie- 
tate civilă ceva mai matură ar ajuta la diminuarea 
acestui flagel al democraţiei. În acest sens, protes- 
tele din ultimile săptămâni vin să confirme această 


afirmaţie! 


4. Un popor care a trăit sub comunism nu e 
foarte greu să fie manipulat! Am fost crescuți, 
educați şi deformați pentru dependenţă! Din păcate, 
nu ştim ce înseamnă asumarea responsabilității şi 
trăirea cu consecințele deciziilor noastre. E mult mai 


uşor, dar şi mult mai sigur să facem ce ni se spune şi 


să nu răspundem pentru consecințe! Noi nu riscăm, 


doar supraviețuim... 


5. Din nou, eu cred că educația este cheia şi la 
această problemă. O populaţie alfabetizată 
uncțional va înțelege atunci când citeşte şi când i se 
spun tot felul de inepţii. Desigur, aceasta este soluția 
pe termen mediu şi lung! Pe termen scurt, ar putea 
i presa, doar dacă apar publicaţii şi oameni care să 
reziste subordonării politice sau de grup. Nu aş ne- 


glija rolul justiției, mai ales acolo unde manipularea 


poate fi dovedită. Nu e simplu... şi nici rezolvare 


peste noapte nu văd! 


6. În ce mă privește, încerc să văd ce este dincolo 
de vorbe și de fapte. Întreb mult și verific şi mai mult 
cu cât mai mulți. Sunt interesată de cât mai multe 
opinii. Au fost, totuşi, situații în care m-am înşelat, 
adică am crezut în ceea ce mi s-a spus sau am văzut! 
Nu cred că a fost chiar manipulare, dar amânare, 
amăgire, da, pot spune că am experimentat. În spe- 
cial în relaţia cu instituţiile statului. Acolo e foarte 
greu să găseşti calea lipsită de aşa-numitele 
„intervenţii”... Concluzia: e complicat să trăieşti în 
România, extrem de complicat! Dacă aş fi cu 10 ani 


mai tânără... aş pleca din țară... 

Constantin STURZU 


preot, doctor în Filosofie 


Recomand rugăciunea ca formă 
de rezistență la manipulare... 


1. Manipularea este o realitate prezentă în isto- 
rie încă de la începuturile ei şi până în zilele noastre. 
De fapt, istoria a început printr-o mare manipulare. 
În Rai fiind, primii doi oameni, Adam şi Eva, au fost 
manipulați de diavolul ce li s-a arătat în chip de 
şarpe să nu-l creadă pe Dumnezeu, care le poruncise 
să nu se atingă de pomul cunoştinței binelui şi răului 
pentru că ar fi urmat să „moară negreşit” (Facerea 
2, 17). Satana - numit şi „tatăl minciunii” (loan 8, 
44) — îi influențează prin cuvintele: „Nu, nu veți 
muri. Dar Dumnezeu ştie că în ziua în care veți 
mânca din el vi se vor deschide ochii și veți fi ca 
Dumnezeu, cunoscând binele și răul” (Facerea 3, 4- 
5). Aşa au pierdut primii oameni Raiul, aşa a început 
istoria omenirii. Întruparea Fiului lui Dumnezeu 
acum 2000 de ani a însemnat o lovitură cumplită 
dată tatălui manipulării. Începând cu Cincizecimea, 
creştinii primesc pe Duhul Sfânt, Cel care dăruieşte 
şi discernământul necesar spre a evita orice formă 
de manipulare. După anii de comunism, în România 
libertatea religioasă a creat cadrul propice pentru 
dezvoltarea unei conştiinţe spirituale mai sensibile 


la diferitele încercări de manipulare. Pare greu de 


3 


crezut, dar faptul că oamenii se roagă mai mult, în 
biserici sau în particular, aduce un grad sporit de lu- 
ciditate în întreaga societate. Încât, nu e important 
că se vorbeşte mai mult despre manipulare decât îna- 
inte, ci că lumea sesizează azi mult mai uşor chiar şi 
încercările mai subtile de manipulare a opiniei pu- 
blice şi reacționează mai prompt. E o chestiune de 


maturizare spirituală cu efecte și în planul civic. 


2. Din păcate, da. Din anii '90 încoace, presa a tot 
fost acaparată de diferite grupuri de interese. Prac- 
tic, a cam dispărut jurnalistul care să-şi dorească şi 


să i se permită să publice doar știrea. Cel mai adesea, 


până şi aceasta este prezentată de o asemenea ma- 
nieră, încât să inducă o anumită reacție în rândul 
audienței. Sau sunt selectate doar anumite ştiri, sau 
sunt prezentate într-o anumită ordine... Ca să nu mai 
pomenim de nenumăratele campanii de presă, cum 
sunt cele declanșate periodic împotriva Bisericii 
Ortodoxe Române sau împotriva altor instituții din 


țară. Asta nu înseamnă că nu mai există ziarişti 


oneşti, dedicați meseriei lor şi dornici să scoată ade- 
vărul la lumină. Cunosc mulți astfel de oameni în 


laşi. 


3. În spate nu poate fi decât dorința de a acapara 
puterea, în toate formele ei: politică, economică, cul- 
turală etc. Inclusiv Biserica este atacată pentru că e 
percepută doar ca un pol de putere. Ca să ajungem 


la una dintre sursele importante ale manipulării, 


o cale ar fi să descifrăm înțelesurile conceptului 

de soft power. Firele vor conduce atât în vest, cât 


şi în est. 


4. Nu cred că românii sunt mai uşor de manipu- 
lat decât alții. Fiind în Occident de jumătate de an, 
am constatat că şi aici, în democrații tradiționale, 
opinia publică este destul de uşor de influenţat. 
Ceea ce cred eu că ar fi specific românilor este un 
soi de raportare mioritică la manipulare. Știm că 


suntem manipulaţi, dar mai degrabă preferăm să nu 


acționăm. Dar şi când „explodează mămăliga”... 


5. Intelectualii ar trebui să fie vocile lucide şi 


imparțiale ale cetăţii. Dar şi dintre ei, mulți sunt cap- 


tivi, conştient sau nu, ai unor grupuri de interese. 
Oamenii din presă, de asemenea, ar trebui să joace 
un rol important în demascarea oricărei manipulări. 
Am sesizat că o „rezistență” la manipulare mai ho- 
tărâtă vine mai degrabă din partea unor voci singu- 
lare, neimplicate politic, dar foarte active în zona 
rețelelor de socializare sau a blogurilor. Eu reco- 
mand rugăciunea ca formă de rezistență la orice fel 
de manipulare. Mutând gândul la Dumnezeu, poți 
sesiza mult mai uşor sursa şi intenția oricăror idei 
lansate în public. Imposibil de manipulat sunt sfinții, 
deşi sunt cei mai atacați dintre pământeni, la nivel 


mental. 


6. Ca să-mi dau seama dacă are sau nu o natură 
manipulatorie, mă raportez la efectele pe care le are 


asupra mea orice curent de opinie din societate. 


A 


ȘENE 


Dacă pot primi ideile lansate cu pace, cu încredere, 
cu dorința de a lucra binele, atunci e în regulă. Dar 
dacă mă tulbură, mă instigă să devin pătimaş, vehe- 
ment, înseamnă că e ceva necurat. Un creştin se 
poate implica în societate sau în politică, chiar e ne- 
voie să facă acest pas. Dar contează cu ce duh o face. 
Am fost mâhnit să sesizez, urmărind mişcările de 
stradă din ultimul an, cum unii creștini au lăsat de- 
oparte rugăciunea şi au pus mâna pe pancarte pur- 
tând sloganuri pline de venin, de resentimente sau 
de ironie. Dacă o acțiune civică mă face să-mi pierd 
cumpătul și pacea, mai bine stau deoparte. În- 
seamnă că ori lucrurile sunt manipulate, ori eu sunt 
imatur, incapabil de a lupta pentru binele comun cu 


mijloace creştineşti. 


Daniel SANDRU 


prof. univ. dr, director al revistei „Timpul” 


Nu mi-aș fuce mari iluzii în privința 
calității morale a intelectualilor 


1. Din punctul meu de vedere, „explozia” proble- 
maticii manipulării se află astăzi în directă cone- 
xiune cu noile tehnologii de comunicare. La originea 
fenomenului stă însă - deşi sunt conştient că asta 
sună „elitist”, iar eu nu sunt un elitist - faptul că, 


odată cu debutul perioadei care în istoriografie 

poartă eticheta unui „secol scurt” (timpul scurs între 
Marele Război și prăbuşirea comunismului), masele 
au intrat în istorie, pentru a invoca ideea lui Ortega 
y Gasset. Ceea ce înseamnă că, practic, au început să 
conteze în exercițiul de cucerire, exercitare şi con- 
servare a puterii, fie că avem în vedere aspectul 
strict politic, cel economic ori cel social al acesteia. 
Paradoxal, procesul care a configurat o asemenea 
realitate a fost cel al democratizării, care nu are, la 


rându-i, o dimensiune strict politică. Dincolo de 


drepturile politice, tot mai mulți oameni au început 
să aibă acces la educaţie şi, graţie acesteia, la infor- 
mare. Ceea ce a implicat şi continuă să implice pro- 
blema controlului, pentru că orice formă de 
manifestare a puterii exprimă tendința de a con- 
trola. În „societățile închise”, controlul e asigurat 
prin teroare, care e exercitată ab initio, din debutul 
instalării unor astfel de regimuri, în sensul unifor- 
mizării, inclusiv sub aspect informațional. 
Societăţile democratice cunosc, între multe altele, 
ca tentativă de deținere a controlului, provocarea 
manipulării, iar asta se întâmplă atât la nivel 
instituțional, cât şi la nivel mai larg, să-i spunem „s0- 


Di 


cial”. Provocarea e cu atât mai acută în cazul 


democrațiilor fragile, în care cultura politică nu e 


una de factură civică, având fie o orientare paro- 


hială, fie una paternalistă. Din această perspectivă, 
România prezentului se află, după câte îmi pot da 
seama, într-o etapă de „organizare a democrației”, 
ce presupune şi o realitate a schimbului de generații. 


De mai bine de trei săptămâni, cei care se află în 

stradă pentru a protesta la adresa Guvernului (pre- 
dominant tineri cu vârste între 20 şi 30 de ani) arti- 
culează, prin vocile lor, acest proces. În acest 
context, tendința de control a puterii, susținută de 
la nivel guvernamental şi parlamentar, se manifestă 


printr-o retorică manipulatorie, ce include un întreg 


arsenal, care cuprinde minciuna, proiecția urii, com- 
plexele mitologice ale unității şi, respectiv, 
conspirației, precum şi, foarte important, anumite 
încercări de intimidare la adresa protestatarilor, în- 
cercări care au la bază dezinformarea (tema 
corporațiilor ce-şi încurajează angajații să protes- 
teze, tema protecției copiilor ce şi-au însoțit părinții 
la proteste etc.). Ca atare, nu se vorbeşte gratuit des- 
pre manipulare, fie numai dacă avem în vedere su- 


biectele cu adevărat importante de pe agenda 


societății româneşti actuale. 


2. Foarte corect spus, „în mod tradițional”, pen- 
ru că, în România, încă din perioada interbelică, 
presa a fost direct implicată în jocul de control pe 
care, în mod natural, cum spuneam, reprezentanții 
puterii încearcă să-l exercite asupra instituţiilor şi, 
astfel, asupra întregii societăți. De aici şi „obsesia”, 
pe care o remarcăm şi azi, ca instituțiile media să se 


7 


prezinte ca fiind „independente”, „echidistante”, 


„obiective”, „echilibrate”, ceea ce, în majoritatea ca- 
zurilor, nu reprezintă decât o încercare de „inver- 
sare a realității”, act ce este, în sine, unul 
manipulatoriu. Evident, există şi jurnaliști care 


înțeleg şi promovează agenda societății şi care, toc- 

mai din acest motiv, întrețin, atât cât le stă în putință 
astăzi, dat fiind teribilul „vârtej” informațional, rolul 
de „gate-keeperi” pe care se presupune că îl dețin în 
mod tradițional. Din punctul meu de vedere, însă, 
presa nu este atât o sursă, cât un instrument al ma- 
nipulării, pentru că sursa se regăseşte la nivelul 
exponenților puterii, fie aceasta politică sau econo- 
mică, ori, în deplină conivenţă, politico-economică 
de-a dreptul. Deloc întâmplător, înmulţirea surselor 


de informare - în România sau aiurea - nu în- 


seamnă, automat, dispariția fenomenului manipu- 
lării, cu atât mai mult cu cât, în termenii unui 
sociolog clasic, acesta reprezintă, în oricare dintre 
societățile moderne, un „fapt social normal”, adică o 
realitate care nu poate fi radiată. Pentru fun- 
cționarea, fie şi pe linia de plutire, a unei democrații, 
nu este atât important să existe mai multe surse de 
informare, cât să existe surse alternative de infor- 
mare. Din perspectivă democratică, degeaba ai, să 
spunem, 10 televiziuni, 10 radiouri și 10 ziare cu im- 


pact național, dacă toate acestea formează un singur 


cor care cântă pe aceeaşi voce. Revenind la între- 


bare, câtă vreme, în România de azi, patronii din 


presă „satelizează” partidele şi politicienii, asocierea 


dintre presă şi manipulare este îndreptăţită, întru- 


cât avem ca realitate existența unor „complexe po- 
itico-mediatice”, cum le-a definit cineva, care 


urmăresc să-şi impună agenda de grup recurgând 


şi) la manipulare. 


3. Sursa se regăseşte în intersecția dintre intere- 


sele politice şi cele economice, în opinia mea. Este, 
spre exemplu, maniera în care s-a încercat, la nivelul 
„complexului politico-mediatic” PSD-ALDE-A3-RTV, 
manipularea având drept obiectiv legitimarea de- 
mersului privind adoptarea, de către Guvernul 
Grindeanu, a OUG 13. În plan real, factual, aceasta a 
fost adoptată pentru a exonera de infracțiunea de abuz 
în serviciu anumiţi politicieni, printre care Liviu 
Dragnea şi Călin Popescu Tăriceanu, urmând să-i 
salveze astfel de justiţie. În planul proiecției politico- 


mediatice, s-a invocat „urgența” punerii în acord a 


legislației cu deciziile Curţii Constituționale în ma- 


terie penală (deşi acest lucru putea fi dezbătut în 


Parlament încă de anul trecut), în condiţiile în care 


ideea „urgenţei” era evident contrazisă de chiar fap- 


tul că OUG urma să intre în vigoare la 10 zile de la 


xn 


adoptare. Nu a existat „urgență, în acest caz, decât 
în ceea ce priveşte situația juridică a unor politicieni 
cu un comportament mafiot şi cu antecedente dove- 


dite de aceeaşi natură. În această situație recentă, 


sursa manipulării a fost multifuncţională şi s-a 


desfăşurat post factum, astfel că protestele de stradă 
au reuşit să o contrabalanseze. Ante factum, în 
aceeaşi direcție, s-a lucrat, la nivelul aceluiaşi „com- 
plex politico-mediatic”, prin încercarea de „aneste- 
ziere” a simțului social cu majorările salariale şi de 
pensii, pe care le vom deconta cu toții în curând. Nici 
aceasta nu a funcționat, pentru că reacția socială a 
fost imediată. Nu a întregului corp social, desigur, ci 
a acelei părți reactive sub aspect civic, care ştie să-şi 


selecteze sursele de informare şi care e deja cu un 

pas înainte față de restul societății românești (inclu- 
zând aici mare parte din clasa politică), tributară 


inerției autoritariste. 


4. Dacă ne uităm în peisajul occidental actual, 
vedem că din SUA şi până în Rusia ori în statele din 
jurul nostru, ca şi în Marea Britanie, Franţa, Austria 
sau Olanda există un val de populism care s-a activat 
la un nivel fără precedent după anii interbelici (fas- 
cismul, în variatele sale forme de atunci, tot asta a 
însemnat, având succes din Marea Britanie până în 
România) tocmai prin alimentarea fricii și semăna- 
rea semințelor urii față de Celălalt. Avem, aici, un im- 
portant element al manipulării. Pe fondul existenței 
unor elite politice slabe, dar apte să coaguleze în 
jurul lor „adepţi fanatici”, cum ar spune Eric Hoffer, 
populiştii - situați, în principal, în zona dreptei 
naționaliste şi xenofobe - au câştigat teren inclusiv 
în democrațiile consolidate, considerate până nu de- 
mult a fi modele nu doar din perspectiva practicii, 


dar şi a teoriei democratice. După protestele cu 


emă valorică începute pe 31 ianuarie, pentru occi- 
dentali imaginea României s-a conturat în jurul 
celor ieşiţi în stradă. Într-adevăr, aceasta promite să 
ie România viitorului, dar mă tem că, pe fond, nu 
este şi România prezentului. România profundă a 


prezentului este încă dominată de obsesia contro- 


ului și de frica de autoritate. Tocmai din acest motiv 


recursul la manipulare accentuează asupra acestor 
elemente, încât miniștrii îşi permit să intimideze, nu 


doar declarativ, protestatarii, întocmind liste cu 

jurnaliști considerați „instigatori” sau cu părinți 
considerați „iresponsabili” pentru că le-au oferit co- 
piilor lor, „pe viu”, lecţii de educaţie civică. Sincer, nu 


ştiu să spun dacă românii sunt mai manipulabili 


decât alții, pentru că, de la o societate la alta, temele 
manipulării, în acord cu problemele specifice, sunt 
diferite. Nu m-ar mira, spre exemplu, ca pe tema 
imigranților, la alegerile din 15 martie, Partidul 
Libertăţii, o formațiune de extremă-dreapta, să 
câştige alegerile din Olanda şi să formeze Guvernul. 
Noi avem încă probleme economice acute, sunt 
foarte mulți oameni a căror singură bucurie într-o 
societate de supraviețuire este să vadă că li se dă 
„dreptate” la televizor, iar la acest lucru politicienii 
noştri, iar dintre aceştia cei de la PSD cu prisosinţă, 
se pricep cel mai bine. Dacă, pe lângă acest spectacol 
ce le oferă consonanţă cognitivă se întâmplă ca Gu- 
vernul să le „dea” şi un ban în plus, oricât de puţin — 
fără să afle sau să-i intereseze că, atunci când se 


oferă asistență socială pentru a crea dependenţă, 


automat sunt restrânse investițiile şi, astfel, bunăs- 


tarea dintr-un viitor previzibil — astfel de oameni 


devin imuni la orice contraargument. 


5. În mod evident, educația este un element 
esenţial în procesul „rezistenței la manipulare”, şi nu 
am în vedere atât educaţia formalizată — ce poate re- 
prezenta, ea însăși, o formă de control, nu doar în 
societățile totalitare —, cât educația înțeleasă ca so- 
cializare democratică, ce pleacă din familie, „culege” 


semințele comportamentului civic responsabil şi 

din şcoală, pentru a reflecta, în contextul existenței 
sociale pe care fiecare dintre noi o are, influența 
unor modele care pot fi, înainte de toate, modele in- 
telectuale. În mod paradoxal, secolul trecut a fost, în 
aceeaşi măsură, al maselor şi al intelectualilor, aşa 
cum au început aceștia din urmă să fie percepuți 
după „afacerea Dreyfuss”. A fost, deci, şi un „secol al 
intelectualilor”, după cum îl caracterizează Michel 
Winock, al „spectatorilor angajați”, ca să invoc for- 
mula lui Raymond Aron. Cu toate acestea, vorbim 
despre un secol care a făcut posibile cumplitele 
metanarațiuni ale răului politic implicate de totali- 
tarismul nazist și, respectiv, cel comunist, ce au re- 
curs din plin la instrumentul manipulării. Un secol 
care a produs, deci, ceea ce acelaşi Aron numea 
„opiul intelectualilor” sub forma celor două „religii 
politice”. Aceasta nu înseamnă, desigur, că intelec- 
ualii publici, cum îi numim astăzi, nu pot avea un 
rol esențial în a oferi condiții de siguranță pentru 
„rezistența la manipulare”. În fapt, intelectualii pot 
juca ambele roluri, şi o pot face fiind „determinați” 
de cel puţin două resorturi, care pot funcționa foarte 


bine în ambele sensuri, „pro-manipulare” sau „con- 


tra-manipulare”: unul de natură emoțional-afectivă, 
care naște „credința” că se află „de partea bună a lu- 
crurilor” şi altul de natură pragmatic-voluntaristă, 
i-aş spune, în sensul în care se înrolează în spiritul 
„servituţii voluntare” de care vorbea Etienne de La 
Bostie, dar urmărind un interes ori câştig personal. 


Nu mi-aş face mari iluzii în privinţa calității morale 


a intelectualilor, în condiţiile în care istoria ultimei 


sute de ani, şi nu doar a acestei perioade, ne arată 
că mari intelectuali români şi-au trădat menirea 
esențială, aceea care presupune onestitatea şi spiri- 
tul critic, atunci când au intervenit în practica poli- 
tică. Revin, acest lucru nu înseamnă că ei nu pot juca 
un rol important în procesul „rezistenței la manipu- 
lare”. Dar pot fi şi parte activă a procesului de ma- 


nipulare. 


6. Încerc, înainte de toate, o cât mai bună infor- 
mare, atât cât este omeneşte posibil, cu privire la 
situația respectivă. Acest lucru înseamnă, din punc- 
tul meu de vedere, două chestiuni: o foarte atentă 
selecție a surselor de informare şi evitarea luării de- 
ciziilor „la cald”. Fac apel, apoi, la resursele mele 
educaționale, adică încerc să „filtrez” situaţia prin 
prisma valorilor pe care le asum şi a căror origine 
se regăseşte nu doar în simțul meu moral, ci şi în 
cărțile care m-au format ca intelectual. Aş adăuga o 
raportare mereu rezervată față de tot ceea ce aduce 
a neverosimilitate de tip utopic. Nu am alte arme la 
îndemână, deşi trebuie să spun că au existat situații 
- şi e posibil să existe şi în viitor — în care am fost 
prins în mirajul manipulării. Acestea au apărut, în 
trecut, în contexte sociale încărcate emoțional, și am 
căutat să învăţ din situații precum cea a mineriade- 
lor de la începutul anilor '90 (aveam 15-16 ani şi 
credeam tot ceea ce se prezenta la singurul post de 
televiziune existent, cel public) sau, ca să dau un alt 
exemplu, a modului în care CNN prezenta, în 1999, 


bombardamentele NATO asupra Serbiei. E drept, mă 

aflam, atunci, la studii în Olanda şi aveam posibili- 
tatea de a accesa surse alternative de informare, in- 
clusiv pe internet, ceea ce mi-a permis, cred, să 
înțeleg situația respectivă cât mai aproape de reali- 
tate. Este posibil să fi existat şi alte cazuri în care — 
poate fără să sesizez - să fi fost parte a unor încer- 
cări de manipulare, după cum sunt convins că, în 
măsura în care sunt interesat, ca cetățean, de ce se 
întâmplă în spațiul social, astfel de tentative vor 


apărea şi în viitor. 


Nicolae TOMESCU 


redactor-şef, Radio România laşi 


Spațiul public, 
maşină de tocat reputația... 


1. Răspunsurile mele se doresc a fi polemice și 
prospective. Polemice, datorită faptului că am încer- 
cat să induc diferite comportamente în legătură cu 
exigenţele jurnalismului contemporan şi dificultatea 
de a le face față; accentul cade pe unele reacții şi pe 
modul în care acestea ar putea fi înțelese. Prospec- 
tive, întrucât își propun să incite autorul însuşi, ca 
de altfel și politologii, sociologii, psihologii, scriitorii, 


jurnaliştii, în a-și corija greşelile şi a înfrunta preju- 


decăţile... 


România desemnează un caz diabolic într-o anu- 


mită materie: drumul de la dictatura care a interzis 
la democraţia care compromite nevoia de expri- 
mare. Destui oameni au pus, cap la cap, ambele 
situații şi au nimicit sensul discursului etic. Au tăcut 
despre ce nu aveau voie să vorbească, au început să 
debiteze despre ce nu merită un cuvânt; mai grav, 
vorbesc despre ce nu ştiu sau se pronunţă „la co- 
mandă”, amestecă minciuna absolută cu minciuna 
prin omisiune (neglijează să prezinte „informaţia” 
în tot contextul ei), amestecă fapte, opinii, persoane 
echivalente acestora, compară nejustificat, exage- 
rează apocaliptic, slăbesc adevărul printr-o prezen- 
are  sarcastică sau căzută în  derizoriul 
generalităților, etichetăm etc. Altfel spus, tăcerea „de 
moarte”, impusă de comunism, a fost urmată şi pre- 
ungită de incontinența verbală a democraţiei; ul- 
ima a învățat să ramifice, să amplifice exegeza 
vorbită a nimicului/ actualitatea comentată a min- 


ciunii. Mi se pare desăvârşită lipsa de sens a respec- 


ivului continuum, în care liniștea adâncă găseşte 
alternanța în zgomotul insalubru, manipulator. 

S-a creat impresia unui „teren desfundat”, a unei 
confuzii între supramediatizare şi informare, dever- 
sându-se, fără discriminare, torente de imagini, cu- 
vinte, comentarii. În chip paradoxal, omniprezența 
mass-mediei a provocat un profund și durabil senti- 
ment de subinformare, „asigurând” între jurnalişti 
şi opinia publică criza de încredere - chiar mai mult, 
criza de legitimitate care atinge uneori cote de 
alertă. Cuprinse, câteodată, de autosatisfacție, me- 


diile de informare s-au dovedit incapabile să per- 

ceapă propria nefericire, să-i înțeleagă consecințele, 
să reflecteze asupra propriului destin, asupra pute- 
rilor şi responsabilităților, drepturilor şi obligaţiilor. 
Prin efectele sale, spaţiul public tinde să fie pervertit 
pe măsură ce triumfă „comunicarea”, În condițiile în 
care „contagioșii” spun că nu doresc decât transpa- 
rența și echidistanța, manipulările devin din ce în ce 
mai subtile. Pentru a duce la bun sfârşit trucajele, 
manipulările, au fost create verigi intermediare 
între centrele de putere şi jurnaliști. Rolul lor nu a 
încetat să crească. Pentru a ne convinge este sufi- 
cient să constatăm locul deținut în viața politică şi 
socială de anumite servicii specializate în „comuni- 
care”, 

Cu cât comunicarea se profesionalizează, cu atât 
adevărul are șanse de triumf mai reduse. În plus, in- 
vestigarea cotidianului, ajutată dar şi contaminată 
parţial de acroşările radioului şi televiziunii, acordă 
(rar) timpul necesar activităţii originale de elabo- 
rare, verificării minimale. Acest spațiu are şanse să 
dispară în audio-vizual, din moment ce primatul 
este acordat instantaneității, în numele unei concu- 
rențe fără limite. Cazurile extreme pot fi situate 
într-o tendință surdă a audio-vizualului (dar și a po- 
liticului din exteriorul şi interiorul audio-vizualului) 
de a transforma jurnaliștii în animatori. Nu este su- 
ficient să condamni informația-spectacol, logicile 
concurenței sau abuzurile. Ar trebui, totodată, să 
existe tentaţia de a defini, în fiecare caz întâlnit, li- 
mitele care separă informația de spectacol, dar și li- 


mitele derivând din diferența între buna obișnuință 


a evoluţiei şi derapajele cărora această evoluţie le-a 
făcut loc. De asemenea, ar trebui să urmărim ce s-ar 
putea stabili mai bine în realitatea „dezordinii” care 


riscă să pregătească opinia publică... 


2. Un lanț de slăbiciuni guvernează presa din 
spaţiul românesc. Mass-media se găsesc într-o 
situație cronică de sărăcie; cauza trebuie căutată în 
universul antreprenorilor de presă; patronii (cei 
mai mulți dintre ei) sunt interesați în coabitări de 
natură politică. Realitatea se răsfrânge asupra poli- 
ticilor editoriale. Cât mai este de parcurs de aici 
până la „captivitatea” presei? Interesul patronilor 
determină politica editorială, jurnaliştii deontologi 
nu îşi mai găsesc locul în redacţii, ceilalți renunță la 
valorile profesiunii, calitatea presei se subțiază, de- 
opotrivă audienţele sau/ şi tirajele, recuperarea de 
audiență se duce în zona scandalului şi a frivolității. 
Chestiunea se agravează atunci când în media, deți- 
nute de câțiva indivizi care le dirijează în interese 
personale, se iau decizii şi se formulează opinii în 
privința unui eveniment sau a unei persoane; deci- 
ziile sunt influențate fie de frecvența cu care auzim 
o opinie, fie de vehemența cu care este exprimată; o 
minoritate gălăgioasă, cu opinii radicale, domină 
opiniile mai nuanţate, chiar dacă acestea din urmă 
descriu mai fidel realitatea. Iată mecanismul de ma- 
nipulare folosit în multe studiouri din România, 
acolo unde predomină „analiștii” care se pricep la 
puţine lucruri, dar au opinii ferme despre întregul 


social, politic, economic. Combinate între ele și dis- 

tribuite zilnic, „analizele” formează o poțiune prin 
care sunt manipulate milioane de români. 

Ziare, radiouri, televiziuni relatează, comentează, 
dezbat, în regim torențial, fiecare sub(pseudo)deta- 
liu al vieţii sociale sau private, silabele şoptite sau 
urlate, gânduri prea deschise sau înfundate, „păre- 
ristica” (inclusiv aşa-numite „surse” formate din co- 
horta anonimilor), cu headlines sau breaking-news 
prin care poveştile au sprijinul unor „personaje” de 
rigolă, în care viața însăși a fost, practic, înlocuită de 
exhibiționism. 

Destulă presă a devenit organizatorul, prezenta- 
torul şedintelor de nudism mediatic şi intelectual, 
ascunzând, dedesubtul masei de moloz intim, 
senzația însemnătății / iluzia identității unor imagini 
sau foi (scrise sau online, oricum imunde). „Gazeta- 
rii” vorbesc sau scriu îmbelşugat, repede şi prost; 
într-adevăr, vorbesc sau scriu despre ceva, însem- 
nând, cel puţin din perspectiva lor, că există. Falsul 
devine cataclismic. Pârâcioşii (de obicei, scriu din 
invidie, din neputinţă, poțiunea lor magică este ura, 
chiar dincolo de nevoia de a se hrăni) trăiesc cu im- 
presia că sunt imaculați, arătând „greşelile” şi „de- 
ectele” altora. 

Mârşăvia murdăreşte cel mai mult. Trăim într-o 
lume fabricată de presă, iar destulă presă vorbeşte 
sau scrie despre ceva (parcă s-ar referi la izvorul 


vieţii, al măreției) care nu există sau are cu totul alt 


ond şi alte forme decât dejecţiile. Mi se pare o de- 
reglare care repetă inversiunea bolnavă a comunis- 


mului. Soluţiile rămân exact soluțiile sau lipsa de 


CTIVE IEȘENE 

soluții din vremea comunismului. Tăcerea unora ar 
i actul de conştiinţă obligatoriu. Tot atât de adevă- 
rat, ştiind că ei au întotdeauna ceva de murdărit, 
este dezirabilă tăcerea ta (prin muncă, oricât de con- 
estată ar fi de cei care fac un serviciu sinistru de în- 
drumător pervers spre imbecilizarea colectivă). Nu 
poți (nici nu trebuie) să faci parte din spectacol fără 
să te contaminezi, fără să fii josnic şi, oricum, scui- 
pat. Ca şi cum ar fi stăpânitori ai adevărului, şi nu 
căutători ai acestuia, jurnaliști de tot soiul inundă 
spațiul editorial cu judecăți de valoare, cu umori be- 
icoase azvârlite cu superioritatea celui care „ştie“ 
mai bine ca toți ceilalți cum stau lucrurile. Reporta- 
jul, investigația (nu cea servită), interviul care să is- 
codească profesionist gândurile sau intențiile 


intervievatului sunt rare. Confuzia dintre părere 


punct de vedere strict personal) şi opinie (punct de 


vedere prezentat cu argumente) este mai des întâl- 


nită decât relatarea. În bătălia dintre subiectivitatea 
bine temperată şi subiectivitatea totală şi arogantă 
de cele mai multe ori iese în câştig cea de-a doua, 
care nu are nicio muncă în spate. Doar aroganță şi 
tupeu. Otrăvitoare pentru propria conştiinţă, presa 
la care am făcut referire nu va sucomba de la o zi la 
alta, victimă a gândurilor şi mustrărilor, prizonieră 
a coşmarurilor create. Fie şi pentru faptul că politi- 
cienii politicianismului românesc au nevoie de orice 


altceva decât normalitatea. 


Desigur, există şi ideea contrară: nu s-au strecu- 


rat erori grave, dezinformare profundă, presa a dat 


dovadă de maturitate, iar jurnaliștii au arătat, pe an- 

samblu, un comportament serios, dublat de capaci- 
tatea de a rezista tentațiilor facile, punând în ecuație 
reflecțiile asupra statutului informării de mare com- 


plexitate. 


3. În România se pune problema (veche) a legi- 
timității criteriilor de selecție, de promovare în fie- 


care domeniu, dar, mai ales, a grabei îndrumătorilor 


politici care culeg „profit”. Aproape totul este o „in- 
stalație” pentru câștigarea puterii, prin anticiparea 
exerciţiului ei, respectiv pregătirea de noi cadre 
„plauzibile” pentru a conduce ziare, reviste, radiouri, 
televiziuni. O logică sănătoasă ar fi trebuit să-i în- 
demne pe cei numiţi astfel, responsabili pentru de- 
săvârşirea sloganului-realitate un Sistem = o afacere 
de grup, să se ocupe, măcar în subsidiar, nu doar de 
elaborarea unei „strategii electorale”, ci şi de identi- 
icarea, rezolvarea chestiunilor esențiale. Singura 
preocupare vizează, însă, acapararea puterii, sin- 
gura „datorie” trebuie plătită celor care îi susțin iar 
„principiile” care le guvernează conduita nu sunt 
prioritatea interesului public, profesionalismul, in- 
egritatea morală, libertatea gândirii şi a exprimării, 
cinstea şi corectitudinea, deschiderea și transpa- 
rența, imparţialitatea și nediscriminarea (dimpo- 
trivă). 

Manifestările țin de rudimente ideologice: se jus- 


tifică puterea, nedisimulând că ea rămâne sacră 


pentru cei care o exercită în numele lui, că trebuie 


să fie astfel pentru cei care o suportă şi că presu- 


pune o ameninţare de violență pentru cei care o re- 
fuză. Politrucii/ politicianiştii au fost „învăţați” să 
îmbrăţişeze trufia care face abstracție de determi- 
narea obiectivelor; vanitatea îi atrage înspre verdic- 
tele pure, iar „diplomaţia critică” încearcă să le 
ascundă complexele (în loc să le vindece). Îi ispitește 
să semene împăraților având degetul ridicat sau co- 
borât în fața arenei care așteaptă verdictul. Din ce- 
remonial, împrumută doar  nefirescul: îi 
încununează cu lauri pe cei care pierd (vremea). Ca- 
priciile — individuale şi ale găştii — îi îndeamnă să 
creadă în „dreptul de viață și de moarte”. Nu au res- 


pect față de lege (de fapt, vorbesc în numele legii, 


atacă în numele acesteia, denunțând calomnios, cer- 
şind, cu ură nedisimulată, condamnarea nevinova- 
ilor care le stau în cale, apărându-și complicii 


infractori etc.). Nu au asupra lor ideea și dreptul de 


proprietate asupra ideilor; acționează precum un 
bumerang; pretind dreptul de a fi discreționari, de 
a decreta „îmi place” sau „nu-mi place”, „vreau asta” 
şi „nu vreau cealaltă” (pe baza dublei gândiri, a du- 
blului discurs, a dublului standard). De fapt, apără 
un Sistem, în care se regăsesc întrebări fundamen- 
ale cu răspuns precodificat: cât de virtuoasă este 
condamnarea penală definitivă? Devine sursă de pu- 
ere atunci când partidul pe care îl conduci obține ma- 
joritatea voturilor pentru Parlamentul României? 
Sistemul politic reprezintă, din punctul meu de ve- 


dere, sursa principală a manipulării în România con- 


emporană. 

4. Nu cred în excepționalitatea genetică a unui 
popor față de altul, nu cred nici în posibilitatea unei 
inferiorităţi. În general, românii au aceleași naivități 
şi defecte precum alte popoare ale Europei; pare a 
fi un fapt statistic. Ne diferențiem prin existența 
unui mecanism diabolic de manipulare, controlat de 
o categorie restrânsă. România este condusă de in- 
competenți (clasa politică este născută din medio- 
critate şi hoţie). Dintr-o anumită perspectivă, nu am 
reprezenta decât rotițe într-un sistem, manipulând 
(în mod necesar) dar trezindu-ne manipulați la în- 


ceputul procesului, iar libertatea noastră (relativă) 


se (re)găsește în felul de tratare a informaţiei. În- 
tr-adevăr, o parte (consistentă) a poporului nu pare 
să fie deranjată de nimic. Nu invoc prostia, incultura, 
răutatea. Emergența unei noutăți nu este niciodată 
inocentă, drept consecință nu putem lansa judecăți 
de valoare într-o ţară situată relativ departe de ce- 
rințele informării. Cred că blazarea desemnează cel 
mai periculos fenomen generat de educația precară; 
oamenii care ar putea să schimbe ceva în jurul lor 
nu mai au tragere de inimă, simt că orice ar între- 
prinde este sortit eşecului şi că, în final, li se va nărui 
proiectul. 

Politicienii (sau cei trimişi de politicieni în 
funcții), cei pe care i-am avut de curând şi îi avem 
încă, au uzat de orice agresiune sau impolitețe, cre- 
zând că dobândesc superioritatea în societate, în 
viața profesională, în dialog (mai curând, monolog) / 
mesaje/ comunicate / luări de poziție. Este dorința 


de a epata, permițându-şi libertăţi, cinisme (sub 


Hi 


forma unor minciuni monstroase), vulgarități în ex- 
primare (şi faptul că te dai liber după ce ai fost 
trâmbița unor interese politice, tot vulgaritate este), 
eliminând astfel spațiul necesar al tăcerii. Exemplul 
negativ, dat „de sus”, a fost urmat cu credință de prea 
mulți oameni, fiindcă puterea exemplului contează. 
În asemenea condiţii, având conducători cu prea 
puțină frână în vorbire pare greu să-ți păstrezi dem- 
nitatea, modestia, naturalețea, simplitatea. 
Cetăţenii, spre deosebire de jurnaliști, nu sunt 
obligați să trăiască în permanență „cu lumea pe cap”. 
Tocmai din această cauză, logica profitului (de na- 
tură diferită) nu se conciliază aproape niciodată cu 
informarea. Cu cât există mai multă informare, mai 
multe informaţii, cu atât mai puţin au ele același 
sens pentru toată lumea. Hiper-mediatizarea accen- 
tuează dezechilibrele, asigurând, în schimb, avantaje 


celui care este mai răspândit în câmpul informării... 


5. S-a afirmat că există cel puţin două maniere 
de a iubi puterea: te poţi consacra acesteia exer- 
sând-o sau analizând-o. Dacă situațiile se prezintă 
astfel, unii intelectuali au preferat forma de exerci- 
are a puterii pe care mass-media o cunoaște foarte 
bine şi pe care nu ezită să o folosească. În contrast 
cu teoria amintită, alții caută să înțeleagă evoluția 
profesiei lor şi a societăţii, ceea ce poate conduce și 
a sublinierea aspectelor derivate. 

Câteva lucruri ar fi esențiale pentru redobândi- 


rea credibilității presei, din perspectiva „rezistenței 


a manipulare”. M-aş referi la propria reglementare, 

ucru ce presupune revitalizarea asociaţiilor profe- 
sionale sau la reglementarea printr-o lege a presei 
care să stabilească obligații şi răspunderi de la pa- 
tronat până la profesionişti, care să limiteze imixtiu- 
nea angajatorilor/ patronilor în politica editorială 


şi să oblige la transparentizarea bugetului 


publicațiilor/ televiziunilor. Chiar mai importantă 
decât prima direcţie, ar fi creşterea în valoare a 
conținutului jurnalistic. 

Ştiu, din proprie experiență, că spaţiul public are 
înfăţişarea unei maşini de tocat reputația. Luptele 
de ariergardă hotărăsc cine şi ce rămâne. Cioran 
ne-a avertizat: „Simt că sunt liber, dar ştiu că nu 
sunt”. Sau poate că preferați Kazantzakis: „Nu mă 
tem de nimic, nu sper nimic, sunt liber pe deplin”. 

Nu trebuie, ca intelectuali, să acceptăm verdicte 
subiectivo-viscerale ca pe o fatalitate, să confirmăm 
„dogmele” unor păpușari numiţi politic (mai grav, 
păpușarii întărâtă acoliții, aceştia din urmă sunt ză- 
dărâți ori de câte ori stăpânii lor simt nevoia, desfă- 
şurând atacuri repetate asupra indezirabililor cu 
scopul de a le provoca fie „panică”, fie pentru a nu le 
permite mișcarea în direcția sensului autentic, pre- 
gătirea și desfășurarea acțiunilor fireşti). Să le refu- 
zăm şansa celor bântuiți de banalitatea răului, 
invitându-i să nu scape de urmările propriilor lor 
verdicte. Prea multe lucruri capătă o înfățișare arbi- 
trară, fiind rezultatul amestecului nefericit de vicle- 
nie, hazard, beţie a puterii. 

Poate că, în viitor, „selecția de cadre” va arăta di- 


ferit, poate că nu vor mai fi recompensate loialitățile 


ENE 


private iar funcţiile şi viața însăşi nu vor încăpea pe 
mâna politrucilor, rudelor, prietenilor, amicilor, cu- 
noștințelor. De-abia atunci mă voi bucura să fiu, pur 
şi simplu, observatorul îndepărtat. Până în acea 
clipă a fericirii, îmi propun să nu mă las prostit în 


public... 


6. Nu aparțin categoriei celor care se confor- 
mează poruncilor „stăpânirii”. În trecut (pe care nu-l 
glorific, dar este mai curat decât toate destinele îm- 
brăcate în alb pentru că așa le şoptește capriciul 
modei) şi în prezent. Dar sunt departe şi de a institui 


na 


proces altor „medii” în scopul deturnării atenţiei de 
la destule întrebări pe care sunt vinovat de a le fi 
provocat. 

Adevărat, pentru un jurnalist, în faza de consoli- 
dare creativitatea este maximă. Când fiecare ştie ce 
are de făcut, înseamnă că traversează perioada de 


stabilizare. Într-un al treilea „ciclu”, de extindere şi 


eficiență maximă, se lucrează din rutină. Atunci este 
mai lesne să alegi pentru ştiri „valorile morale pozi- 
tive decât cele negative”, cunoști care sunt resortu- 
rile umane determinând simpatia (sau antipatia), 


interesul (sau lipsa de interes) față de un anumit 


gen de informație. Ştii, totodată, cum poate fi per- 
turbată o informație, cum poate fi ea parazitată — 
dar mesajul să rămână „adevărat”. Experiența este 


însă finită. 


Chiar la apusul carierei, mulţi jurnalişti nu au re- 
prezentări corecte, fie ele aproximative, ale obiectu- 


lui şi rostului unor chestiuni, ale naturii şi istoriei 

lor. Dacă dependența față de pragmatică este severă, 
atitudinea preferată riscă să pregătească, să im- 
prime rigorii, un coeficient de subiectivitate. În con- 
dițiile concurenței și ale ritmului pe alocuri 
dezumanizant, o atare atitudine poate găsi tot mai 
mulți adepți. Rezultatul probabil: contrariul rigorii 
- imprecizia. Creşterea volumului informațiilor re- 


clamă din partea jurnalistului munca de filtrare, se- 


lecție, presupun fericita colaborare între „jurnalistul 


generalist”, „jurnalistul specializat”, „specialistul 
non-jurnalist”. 

Recent, un reprezentant al Sistemului, referin- 
du-se la legea Dragnea, dorea să mă manipuleze, 
amintind faptul că am detectat, încă din 2007, prin- 
cipala amenințare care riscă să se transforme în 
coşmarul radioului public - dacă nu se vor opera 
modificări ale condițiilor în care sunt formulate in- 
teresele politice, dacă obiectivele nu vor fi definite 
în termenii unor valori şi principii fundamentale, 
dacă nu vor fi reformate, cu adevărat, aşa-numita 
corporație şi practicile sale... 

Fără îndoială, diminuarea poverii fiscale prin eli- 
minarea unor taxe şi tarife este un deziderat împăr- 


tăşit la nivelul societății româneşti; desigur, 


politicile fiscal-bugetare ale statului, precum și con- 
cretizarea acestora, reprezintă atributele autorităţii 
legislative și executive. Dar, realizarea Legii privind 
eliminarea unor taxe şi tarife, pentru modificarea şi 


completarea unor acte normative, sub aspectul efec- 


elor resimțţite de cetățeni, al simplificării procedu- 


rilor în raporturile cu autoritățile, implică, în mod 


3 


necesar, adoptarea de măsuri legislative coerente, 
eficiente, predictibile și, în același timp, responsa- 
bile; pentru a fi eficientă, reducerea în sine a taxelor 
trebuie să fie însoțită de o îmbunătăţire a procedu- 
rilor administrative şi a disciplinei bugetare; înlo- 
cuirea unei plăți directe cu una indirectă, precum şi 
absenţa unor măsuri legislative conexe, de natură să 
conducă la realizarea unor servicii publice de cali- 
tate, pot determina ca simpla eliminare a taxelor 
prevăzute de legea Dragnea să conducă, pe lângă 
efectul deplasării poverii fiscale de la beneficiarii 
acestor servicii către toți contribuabilii, persoane fi- 
zice şi juridice, la consecința accentuării disfuncțio- 
nalităților serviciilor publice. 

Din nefericire, ceea ce reprezentantul Sistemului 
desemna ca reformă este, în fapt, ceva foarte politi- 
zat, pune puterea finanțării în mâinile politicienilor 
(când partidele se schimbă la putere, în urma alege- 


rilor, pot tăia imediat bugetul, distrugând toate pla- 


nurile)... 

Coloseul Bragadiru 
sau „City Mali”-ul de altădată 


Repere 


* A fost construit pentru și cu finanțarea lui 
Dumitru Marinescu Bragadiru, patronul celebrei fa- 


brici de bere bucureștene; 


* Planurile şi construcţia uriașului edificiu au fost 
realizate de arhitectul Virgil Hălăceanu, celebru în 
epocă pentru construcţia ansamblului de la Râpa 


Galbenă; 


* Arhitectural și ca destinaţie, seamănă cu celebra 
și încă funcţionala berărie antebelică „Caru cu bere” 
din centrul vechi al Bucureștiului, construită aproxi- 


mativ în aceeași perioadă; 


* Primul administrator al complexului a fost ci- 


neastul Jaques Leibovici; 


« În 1911 aici s-a proiectat primul film din regiu- 


nea Moldovei; 


* La momentul inaugurării, berăria era înconju- 
rată de un parc impunător, cu fântână publică, bănci 


și un chioșc unde cânta fanfara militară. 


Ferit de privirile curioşilor şi îmbrăcat într-o 
hăinuţă de plastic colorat, ce desenează contururile 
unei clădiri superbe, în centrul Iaşului, lângă fru- 
moasa Biserică Banu, ne întâmpină, pe cunoscuta 
stradă Lăpuşneanu, ceea ce odinioară a fost un cen- 
tru al distracţiei de acum un secol. Deşi puţini şi-ar 
putea închipui astăzi, ruinele ce se ascund în spatele 
pelerinei arhitecturale sunt ceea ce cândva, acum un 
secol, s-a numit „Coloseul Bragadiru”. După cum îi 
spune şi numele, respectiva clădire avea dimensiuni 
gigantice şi a reprezentat, în frumoşii ani ai regalității 
lui Carol , principalul punct de distracţie al oraşului 
laşi, cuprinzând o berărie, o grădină de vară, o sală 
de concerte şi de dans, un arhaic cinematograf, atunci 
când puțini europeni ştiau ce înseamnă o proiecţie 
cinematografică. 

Dar să o luăm cu începutul. Primele informaţii 
despre locul respectiv atestă că, la începutul secolului 
al XIX-lea, aici era un teren viran aparținând Bisericii 
Banu, cu posibilitatea ca pe o parte a spațiului să fi 
existat un cimitir (identificat de jur-împrejurul bise- 
ricii, mai cu seamă pe latura sud-estică). Cert este că, 
prin deceniul şase al secolului al XIX-lea, terenul a fost 


transformat în grădină publică, cu sprijinul primaru- 

Celosevl Bragadiru. eri 


mi de atunci al tașului, Dioierie Gusti. Top de 
aproape o jutoătate de secol a păstrat destinația 
inițială locul find spaţiu de promenadă pentru lo 
cuitorii centrului orașului, aflat în toaxirnă expan 
stume editată și demografică. Rod al aaului de 
varaeni și dezvoltării urbei pe axa est vest, grădina 
publică a Primăriei s a lărgit, a apărut um chioșe 

asemănător cu cel din actualul pare Copou o aică 
bezărie, dar șiun Ie de expunere publică a operelor. 
“unor artiști și um loc de dezbatere a ideilor politice 
ale vrezoi. Parcul eta mai ateaciv ca acela din dealul 
Copoului situat voai sus, după Umveritate, grădina 


din zona „Banu find ta apoape de punctul „zerc” 


altașului relativ aproape de gară și de centrul adrai 
isttativ și veligioa d urbei 

Pe fondul dezvoltării economice și d creșterii 
populației, consecința dimectă identificată oai cu 
searoă în capitala București și speculată firesc de 
atacerişii tipului a ost construcția unei clădiri 
de dimentumi enorzne pentru acea vretoe: Coloseul 
Bragadiru. 

Patronul brici de bere „Bragadiru m novator: 
iun excelene investit identifică oportunitatea de 
aici și construiește, cu aprobarea Primăriei, pe locul 
cătorvaacareturi în tailocul parcului pulii m coro 


plex de felul și dimensiurile celebrului complex 


sa 

„Caru! cu bere” din București, care cuprindea berărie, 
grădină de vară, sală de dans, sală de proiecţie cine- 
matografică, inclusiv o scenă zidită (un fel de teatru 
de vară). În plină epocă de dezvoltare economică a 
României moderne, în vara anului 1906, aici este 
inaugurată cu fast şi cu alai celebra berărie, Adminis- 
tratorul complexului, un cineast - ce timpuri, ce dez- 
voltare! - proiectează în acest spaţiu în anul 1911 
primul flz, într-e perioadă în care mulți occidentali 


nu auziseră de așa ceva. Este momentul de glorie al 


Coleseului, zeci de personalități desfătându-se aici, 
inclusiv străini aflaţi în trecere, Izbucnirea războiului 
pentru reîntregire, mutarea capitalei la Iași în tragicii 
ani 1917-1918, aruncă în uitare „la belle epoque” din 
anii antebelici, Clădirea este incendiată de mai multe 
ori și îşi schimbă, după conflagrația mondială, 
destinația și numele. În perioada interbelică este pe 
rând berăirie - cu numele de „Banu și „Astoria! - sau 
cinematograf - cu numele de „Elysee” „Roxi” sau 


„Capitol În 1925, în plin avânt industrial, în grădina 


Coloseul Bragadina,.. azi 

ce înconjura berăria se ridică „Palatul Asigurărilor 
Meseriaşilor”, parcul devenind o mică insulă de 
verdeață, înconjurată de clădiri înalte, singura do- 
vadă a măreției de odinioară fiind fântâna publică — 
încă există! — ce aminteşte de medievalitatea lucrări- 
lor publice de altădată. 

Ca şi în alte cazuri, din nevoia de a o rupe cu tre- 
cutul „burghez”, instaurarea comunismului deter- 
mină schimbarea denumirii „Coloseului”, care devine 
acum „7 noiembrie” („binecuvântata” dată de instau- 


rarea a comuniştilor la putere în Rusia), oamenii 


muncii fiind cei care trec pe aici pentru a bea o bere 
între „cele trei schimburi” de construcție a socialis- 
mului multilateral dezvoltat. Ulterior, clădirea devine 
cinematograf cu numele - ce alegere! - „Tineretului. 
În acareturile din spate se cantonează departamentul 
ieşean al „România Film”, pe terasa cinematografului 
fiind parcate maşinile („dubițele”) de proiecție ce ple- 
cau în județ pentru a arăta clasei ţărăneşti realiză- 
rile „Epocii de Aur”, filmele cu eroi comuniști, dar şi 
— e adevărat, rar - blasfemiile Occidentului: filmele 
străine. În anii optzeci, „Tineretului” era cel mai ieftin 
cinema din oraş şi era diferit ca formă, arhitectură şi 
dispunere de celelalte săli de spectacole, având ac- 
cente specifice unei cârciumi cu scenă. 

Astăzi clădirea este o ruină, cu acoperişul ars de 
incendiu ca în urmă cu cinci secole, cu pereții crăpați, 
cu urme de varuri succesive, care mai de care mai no- 
vatoare. Acoperită, după cum spuneam, cu huse pic- 
tate cu poza „Coloseului”, celebra clădire de odinioară 


aşteaptă cuminte să se dărâme. În spate, mica gră- 


dină de altădată aminteşte de secolul al XIX-lea, fiind 
total ruptă de peisajul grăbit de dincolo de zidurile 
care o înconjoară. Terenul se află astăzi în litigiu între 
Biserica Banu şi fosta autoritate R.A. România Film, 
fiind un caz emblematic pentru ce înseamnă în socie- 
tatea românească retrocedarea. Mai mult ca sigur, un 
dezvoltator imobiliar pândeşte la colț pentru a prelua 
zona şi a construi, ulterior, vreun Mall şi pe aici. Un 
Mall care să aibă şi un cinema probabil, ca singură le- 
gătură cu trecutul. 

Din analiza secolului trecut, din zbaterea nebunu- 
lui prezent, din temerile improbabilului viitor se nasc 
câteva întrebări: De ce oare nu s-ar restaura pentru 
a deveni un „Caru' cu bere” al laşului şi simbol al fap- 
tului că acum 100 de ani eram mai dezvoltați decât 
unii occidentali?! De ce oare vreun proiect european 
nu ar putea redefini o bijuterie arhitecturală ce a 
făcut cândva legendă în spiritul dezvoltării turismu- 
lui cultural ce generează în Occident încasări gigan- 
tice?! Fără acuze directe - ci doar ca o întrebare care 
îi priveşte pe toți decidenții trecuţi, prezenți şi viitori 
— de ce autoritățile centrale şi locale nu se preocupă 
deloc de astfel de probleme? 

De ce oare totdeauna suntem blestemaţi să o 
luăm de la zero, strivind reuşite, valori, destine ale 


unui trecut „cool” la vremea lui?! 

Maria-Lucreția STURTZU 


Roviste literare postbelice ieșene (II) 


Studiu de caz: 


„Pentru pace şi cultură. Luptăm!” 


Motto: După 1947, literatura română 
va fi realist-socialistă sau nu va fi deloc 


(Virgil lerunca) 


Pentru pace și cultură. Luptăm! 

Între 1949 și 1951 apar, în România, noile reviste 
care se doreau a fi şi culturale, dar şi ale regimului 
comunist. La laşi, în 1949, apare revista „Pentru pace 
şi cultură. Luptăm!” - doar numerele 1 și 2 cu 
„această denumire bizară”!, după cum notează criti- 
cul C. Pricop, „serial cu apariție ocazională”?, după 
cum o numeşte A. Selejan. 

Mihai Novicov, delegat oficial, trimis în februarie 
1949 de Societatea Scriitorilor din R.PR., cu ocazia 
Alegerii Biroului Filialei din laşi, care inițial va nu- 
măra 3 membri, (0. Cazimir, |. Istrati şi D. lgnea) ţine 
să sublinieze la respectiva întrunire care avea loc 
într-o sală din incinta Teatrului Naţional ieşean că 
„(...) literatura şi arta sunt «un instrument de luptă 
în mâna clasei muncitoare» (...) Desigur, în fața «dru- 


mului nou» al literaturii române nu puteau exista 

decât numeroase sarcini şi îndeosebi două: «cultiva- 
rea realismului socialist» şi «o deosebită grijă pentru 
recrutarea şi ridicarea de noi scriitori din rândurile 
clasei muncitoare». Filiala trebuia să țină strâns le- 
gătura... «cu masele», să aibă grijă de condiţiile de 
viață ale scriitorilor (recompensarea materială era 
semn de acceptare, menţinere şi apreciere - n.n.), să 
organizeze şi să îndrume cenacluri şi cercuri literare 
în regiune, să redacteze un almanah literar (adică 
fără periodicitate fixă), să ... aprovizioneze paginile 
culturale din presa scrisă şi vorbită, locală şi centrală. 
Biroul Filialei trebuia să coordoneze toate acestea şi 
să menţină o legătură permanentă cu Bucureştiul di- 
riguitor”?. lată, aşadar, punctul de pornire al discu- 
ţiilor, motivul şi directiva trasată, conform cărora va 


lua naştere prima publicație „de cultură” de după răz- 
boi, la laşi, căreia peste 21 de ani avea să-i urmeze 
„Convorbiri literare”. 

Revenind la numele publicaţiei „Pentru pace și 
cultură. Luptăm!”, nume care apare în notele de isto- 
rie şi de critică literară și însoțit de semnul exclamă- 
rii, dar şi nemarcat în vreun alt fel, este „titlul întreg, 


proletcultist, ales de Gh. Agavriloaei, al primei publi- 


caii literare oficiale ieșene de după război. Cu preci- 

REC 
zarea din subtitlu: Omagiu adus de scriitorii şi poeţii 
moldoveni (!), primei Conferinţe pe țară a Scriitorilor 
din Republica Populară Română. laşi, 1949. Acelaşi 
„fost ilegalist” semnează şi întâiul articol de fond, 
datat chiar 18 Martie, din care reproducem câteva 
pasaje, credem... edificatoare: «Scriitorii moldoveni 
şi în special cei ieşeni, în consfătuirea din 18 februa- 
rie 1949, ş-au recunoscut, printre alte slăbiciuni şi 
lipsuri, faptul că nu au adus la îndeplinire tot ce era 
necesar pentru îndrumarea şi mobilizarea scriitori- 
lor pe baricadele frontului ideologic, că nici scriitorii 
ieşeni n-au activat într-o singură organizație destul 
de unitară și de puternică, pentru a rezolva proble- 
mele care-i privesc (...)»”*. 

În acelaşi timp, este de consemnat şi faptul că 
publicația reprezenta la acea vreme un sincer şi pă- 
trunzător „omagiu” (a se citi osanale) „tipărit în cin- 
stea primei Conferinţe pe țară a scriitorilor din R.PR. 
(care va avea loc între 25-27 Martie 1949, la 
Bucureşti, şi unde sunt invitați următorii scriitori 
ieşeni: Mihai Codreanu, Otilia Cazimir, George 
Lesnea, Nicolae Țaţomir, Dumitru lgnea, lon Istrati şi 
lon Ghelu Destelnica - n.n.) (...)”5, dar „şi un modest 
omagiu adus primului Congres al intelectualilor din 
R.PR. pentru apărarea păcii şi a culturii (congres care 
îşi va desfăşura dezbaterile în zilele de 29, 30 şi 31 
Martie 1949, tot la Bucureşti - n.n.)”€. 

Se consideră a fi necesare câteva detalii care ar 
putea clarifica mai bine ceea ce caracteriza la vremea 
respectivă întreaga societate, poate mai mult şi mai 


pregnant acea societate a intelectualilor - scriitori, 


CULTUR/ 


ziarişti, profesori - legat de mentalitatea inoculată 
sau de încercarea inoculării unei mentalități aservite 
şi complet nefolositoare spațiului cultural, chiar dău- 
nătoare, după cum s-a putut observa ulterior. Astfel, 
la acea dată a lucrărilor congresului mai sus amintit, 
al intelectualilor, apare o telegramă trimisă „genera- 
lului Stalin” (se presupune din partea acelor intelec- 
tuali participanți la lucrările Congresului) care poate 
argumenta cel mai bine până unde ajungea acest tip 
de „linguşire dialectică” (termenul este preluat din 
Reviste literare ale exilului românesc. Luceafărul, au- 
tori, M. Albu şi Dan Anghelescu) şi care se doreşte a 
fi o mostră, după cum susțin şi autorii, a ceea ce în- 
semna, nu numai în privința limbajului de lemn - aşa 
cum a fost el numit şi apoi renumit pentru puterea 
pe care o avea - „(...) lipsă de demnitate cel puţin, 


dacă nu chiar lipsă de caracter şi de patriotism (...). 


Oricum, ne aflăm în perioada când fiecare eveni- 
ment politic, oricât de semnificativ sau nesemnifica- 
tiv ar fi - însă cu adeziune şi trimitere către 
formațiunile politice ale timpului -, dă naştere unor 
revelații, omagii şi adeziuni, atât în presa timpului, 
cât şi în marea parte a literaturii, mai mult în poezie 
— după cum se va vedea - care ulterior nu îşi mai re- 
găsesc vreun loc în realitate, în cultura adevărată şi 
profundă, în niciun caz. Sunt astfel omagiate sau 
„cântate” nu doar în 1949, ci mult timp de atunci îna- 
inte, o Hotărâre a ședinței plenare a Comitetului 
Central al Partidului Muncitoresc Român asupra sti- 
mulării activităţii științifice, literare și artistice sau o 


Conferinţă a Scriitorilor din R.PR. ori un extraordi- 

nar Congres al Intelectualilor din R.PR. pentru Pace şi 
Cultură - un circumstanţial de scop sau de cauză (?) 
care probabil că a inspirat şi titlul revistei în discuție, 
„Pentru pace și cultură. Luptăm!”. Este perioada când 
societatea românească este total direcționată de Stat 
şi Partid (PM.R. - Congresul 1 care avusese loc în fe- 
bruarie 1948 specificând clar că totul se face „în nu- 
mele partidului” şi neagă orice acțiune prin care „să 
te opui partidului”t, aceste două idei devenind inse- 
parabile, iar în acest context (cultura incluzând şi/ 
sau mai ales presa timpului) nu numai că au doar un 
singur sens, ci au un singur sens dirijat. 

Referitor la conținutul acestui prim număr al pri- 
mei publicaţii literare oficiale ieşene de după 1948, 
se regăsesc în paginile de istorie literară însemnări 


exacte privind „producţia literară” apărută aici. 
Aceasta este prezentată pe genuri literare, preci- 
zându-se că succesele există în planul versurilor şi al 
nuvelei, textele publicate având o strânsă legătură cu 
realitatea trăită de masa largă a muncitorimii. Există 
„eminamente” o literatură proletcultistă, imitatoare 
a lozincilor realist-socialiste, fără a putea ocupa 
vreun loc pe o presupusă - la vremea aceea - scară a 
valorilor estetice. „Ceea ce-i mai grav este că încerca- 
rea de a travesti minciuna sub o haină «artistică» şi a 


opune să stea la masă cu cititorii onești trecea drept 


literatură de «pagina întâi». lon Istrati, cel care în ti- 


nereţe făcuse o politică naționalistă, fundamental şi 
structural antibolşevică, încearcă acum să prezinte 
Rușii sovietizați ca pe nişte «eliberatori autentici din 


obidă», primiți cu osanale de niște săteni primitivi 


TUIRI CULTURALE 


(ajunşi în această stare), dar teribil de «conştienţi» 
privind viitorul lumii (globalizare maiacovskiano- 
stalinistă), scoși parcă de-a dreptul de prin paginile 
„Scânteii” unde prozatorul ieșean începuse să cola- 
boreze cu «portrete» epice din mediul rural, revoltă- 
tor... atipice şi cu reportaje elogiind eroisme absolute 
fictive. Valoare literară (şi morală) acceptabilă, după 
cum consemnează şi istoricul, au doar poeziile În- 
demn de Otilia Cazimir și Balada fulgerului de Mihai 
Codreanu, deoarece se mențin cu intenţie în sfera ge- 
neralităților cât mai puțin «angajante» - criteriu ho- 
tărâtor de apreciere într-o primă etapă sufocantă, 
opresivă, în ceea ce priveşte libertatea de cuget şi ex- 
presie prin opera literară”?. 

Este criticat nivelul slab în privința romanului ie- 
şean existent, al dramaturgiei şi, la fel, în ceea ce pri- 
vea critica literară. Considerat tot un minus din punct 
de vedere calitativ, se aminteşte şi de absenţa unei 
redări clare a ceea ce - notează același istoric — se 
numea „lupta de clase la oraşe” sau „eroismul omului 
nou în condiţiunile create de regimul democației po- 
pulare”. 

Nota în care se solicită a se scrie, a se crea, este 
una general şi nu una singulară, doar pentru 
publicația ieșeană. Regăsim astfel notat despre poe- 
zia din 1949 (şi nu numai, după cum ne arată istoria 
ulterioară): „Se cere deci să fie cântate partidul, pla- 
nul, ogorul, canalul, furnalul, omul nou ş.c.l. şi «cân- 
tat» chiaburul, aţâțătorii, imperialiştii, duşmanii ş.a. 
Se cuvine, apoi, ca în ianuarie şi iunie să fie coborâtă, 


în toate gazetele, steaua redimensionată a lui 

Eminescu, iar poeţii vremii să-l cânte după calapod; 
tot atunci, poezii despre Lenin; în februarie e luna lui 
A Toma; în mai se cântă 1 mai, în iunie, Pușkin; în au- 
gust, 23 August; în septembrie, Scânteia, în octom- 
brie: Marea Revoluţie; în noiembrie, la fel; în 
decembrie, Stalin. Cu mici retușuri aceste campanii 
poetice le-am întâlnit sub aceleaşi sau alte semnături 
vreme de 5 ani, până în 1954. (...) Sunt la modă ce- 
naclurile care moşesc scriitori, poeţii se speciali- 
zează: muncitori, plugari, cei care elogiază pe Stalin, 
pe Lenin, poporul sovietic, se fac lecturi-dezbateri în 


fabrici, uzine, sate (...)"10. 


Pentru primul număr al publicaţiei ieşene contri- 


buie, după cum notează istoricul, pe lângă scriitorii 


remarcaţi, „muncitori din fabrici, studenţi, ţărani, in- 


telectuali din sate şi ziarişti (...). Scriitorii şi intelec- 


tualii, conştienţi de importanţa lor, au învăţat că 
numai alături de clasa muncitoare, sub conducerea 
Partidului de avangardă, vor putea contribui la lupta 
pentru împiedicarea unui nou măcel care ar pune 
iarăşi în primejdie cultura şi civilizaţia lumii”! - avea 
să consemneze Gh. Agavriloaiei (ginerele lui Garabet 
Ibrăileanu), în primul articol de fond al revistei-al- 
manah. De fapt, tocmai acum se începea noul măcel 
care avea nu doar să pună în primejdie cultura pro- 
priu-zisă, ci chiar să o extermine în forma ei clasică, 
ştiută, şi să o transforme într-o cultură a maselor, 


anulându-i valoarea sa estetică şi ideatică. 


Iaşul postbelic, Piaţa Unirii, 1957 

În caseta finală, aşa cum era și firesc să existe, 
apar numele celor care au contribuit la acest prim 
număr: Dumitru Ignea'? (fost lucrător tipograf, consi- 
derat „poet şi prozator de valoare, evidențiat în ce- 
naclul literar şi în paginile publicaţiilor ieşene”)!?, 
Alexandru Popovici („redactor cultural al ziarului 
Lupta Moldovei, autor dramatic. Membru în biroul ce- 
naclului local. Bogată activitate artistică, teatrală şi 
culturală”1%), Jean Leibovici (lon Lucrețiu, Victor 
Nedelcu - „responsabil cultural al ziarului Opinia”. A 
scris şi scrie versuri progresiste şi proză — eseuri cri- 
tice, recenzii, medalioane — colaborând la publicaţiile 
locale. Membru activ al cenaclului”!5) şi lon Istrati 
(„redactor cultural la ziarul „Lupta Moldovei”. Prozator 
de valoare, evidenţiat în cenaclul literar, în paginile 
publicațiilor ieşene şi ale revistei „Flacăra. Cronici li- 
terare şi artistice”1%). Toate datele de mai sus, referi- 


toare la fiecare membru activ, ziarist sau scriitor, 


profesor sau student, aparțin „fişelor” de selecție pe 
care le întocmea, cu o „sensibilitate prudentă la cri- 
teriile forte ale timpului”, nimeni altcineva decât 
Otilia Cazimir, fapt consemnat de documentele din 
arhivă, dar cu „neapărata subliniere a celui valoric, 
rigurozitate şi risipă de energie, generozitate şi mo- 
destie, exigență maximă față de propriul text (...)”, 
după cum notează același L. Dumbravă, mereu atent 
şi grijuliu pentru a nu se pierde ceva important, un 
act demn de luat în seamă în ceea ce îl priveşte. 

În 1949, tot în primăvara când este publicat acest 
prim număr al Almanahului, acesta, după cum apare 


tot în caseta de pe ultima copertă, este „editat de fi- 

liala laşi a Societăţii Scriitorilor din R.P.R” Printre în- 
semnările identificate a aparţine Filialei laşi a 
Societății scriitorilor şi care va deveni nu peste mult 
timp Uniunea Scriitorilor din R.P.R. se regăseşte un 
răspuns redactat de Otilia Cazimir, membru în Biroul 
Filialei ieşene, alături de lon Istrati şi Dumitru Ignea 
- toţi fiind propuşi de Gh. Agavriloaiei —, în care este 
specificat la nr.4 dintr-o dare de seamă a filialei 
ieşene către Uniunea Scriitorilor din Bucureşti: „Din 
vânzarea Almanahului Luptăm, avem un fond de 
(circa este suprimat ulterior - n.n.) 10.000 de lei, pe 
care-l păstrăm pentru ca, împreună cu ce vom mai 
realiza din vânzarea restului de volume, să putem 


"17, Remarcăm 


păși la tipărirea Almanahului viitor (...) 
tonul angajat al respectivelor rânduri, ca în multe 
alte situaţii ce caracterizează perioada. Curios, în 
acelaşi timp, ni se pare faptul că nu de puţine ori, cău- 
tând numele sau aparițiile unui nume important din 
literatura sau publicistica acelor ani, să nu regăsim şi 
sursa identificată în paginile Almanahului ieşean 
Pentru pace şi cultură. Luptăm! Nici Biblioteca 
Universitară din laşi nu are în depozit respectiva 
publicație, anume primul său număr. Chiar şi arhiva- 
rul L. Dumbravă se întreabă unde şi de ce să dispară 
acestea. 

Dacă primul număr al Almanahului literar sau 
Culegerii - ambele denumiri fiind surprinse în isto- 
riile de specialitate - „Pentru pace si cultură. Lup- 
tăm!” apare în primăvara lui 1949 (mai exact în luna 
martie, n.n.), al doilea număr este consemnat de ar- 


hive ca fiind „(...) «Almanah literar al Filialei din laşi 

a Uniunii Scriitorilor din R.PR.» (...), apărut în format 
ziar (primul, format carte), datat duminică 6 Noiemb. 
1949, se piteşte şi el sub o lozincă îndemnând la prie- 
tenia veşnică româno-sovietică. Chiar se publică, la 
loc de cinste, un articol al lui |. Anissimov despre 
„măreața” literatură sovietică, ce «nu poate fi apre- 
ciată după vechile unități de măsură, ea nelăsân- 
du-se turnată în forme vechi, noutatea fiindu-i carac- 
teristica» (...)"1 - consemnează, în final, pe un ton 
ironic, L. Dumbravă. 

Tot Biroul Filialei laşi, care apare ca semnatar ale 
aşa-numitelor articole de fond, după cunoscuta me- 
todă des întâlnită în revistele timpului, notează o „cri- 
tică” a ceea ce nu s-a reuşit în mod deosebit, mai mult 
decât care sau câte realizări (a se înțelege pagini ori 
scrieri de valoare) ar fi cuprins conținutul Almana- 
hului. După cum este consemnat: „subțirelul almanah 
(se presupune că din punct de vedere cantitativ, 
acesta nu satisface - n.n.) «a oglindit, în bună măsură 
creaţiile literare ale scriitorilor din laşi şi din re- 
giune», că s-au organizat şezători «cu numeroase su- 
gestii din public», iar «la lipsa noastră de experiență 
adăugându-se un extrem de slab concurs din partea 
instituțiilor de cultură şi a organizațiilor de masse lo- 
cale...»“* (doar ne aflăm într-o permanentă între- 


cere... socialistă! calitatea estetică şi culturală 


cedează loc, un loc nemeritat, desigur, cantității uni- 


formizate ca stil şi conținut, act specific perioadei în 
discuţie - n.n.). 
Bineînţeles că sunt la ordinea zilei „versificații fa- 


cile, lozincarde, în care nici autorii nu credeau”, aşa 


cum putea citi în — azi am spune „stupidele” — versuri 
ale lui Al. Popovici: „Aici era cândva o crâşmă cu 
ampa gălbue,/ Oamenii întârziau până noaptea târ- 


ziu./ Printre ferestre strâmbe de ploae (sic)/ Toţi 


aveau ochii tulburi de rachiu /.../ Dar soarele a răsărit 


peste zăpezi./ Și lampa n-a mai fumegat pân-la 
tavan. / Tot satul ca o apă ce năvălea din munţi/ A în- 
florit în cântec şi zîmbet an cu an.// De la oraş mereu 


veneau tot noi îndemnuri / Și fumul din furnale urcat 


până la cer”2* (Căminul cultural). 

Nu ştim cu exactitate dacă s-a mai emis ipoteza 
următoare, probabil că şi alți cercetători ai perioadei 
au mai sesizat acest lucru, şi ne putem referi şi la alte 
periodice ale timpului; dacă cineva ar încerca azi, fără 
a şti absolut nimic despre perioada anilor '49-'50, şi 
nu numai, şi ar citi doar poezia publicată în revistele 
timpului, din oricare colț al țării, probabil ar reuşi să 
obțină cea mai vie oglindă, căci ideală nu are grad de 
comparaţie, a ceea ce însemna îndoctrinarea indivi- 
zilor, enormizarea cultului care dădea naştere unor 
anumite preocupări, care numai literare nu se pot 
numi, în ceea ce îi priveşte pe autorii sau semnatarii 
acelor pagini de publicistică sau literatură de tip pro- 
pagandistic, în care nimeni nu credea sau poate unii 
chiar ajungeau să creadă după atâta „exorcizare” co- 
munistă. 

Ne atrage atenţia, în timpul consultării arhivei nu- 
mărului 2 al acestui Almanah literar, comandat, desi- 
gur, de la Bucureşti, articolul Încă un pas înainte (şi 
câți încă nu aveau a se face?), în care putem citi: „(...) 


scriitorii ieşeni (...) au colaborat aproape cu regula- 

ritate la paginile culturale ale ziarelor culturale (mai 
conta o repetiție prost plasată - n.n.) abordând în lu- 
crările lor teme arzătoare ale actualității. În general, 
lucrările publicate au fost în prealabil discutate şi 
selecționate (suntem siguri azi că foarte riguros din 
punct de vedere ideologic - n.n.) în cadrul şedinţelor 
de lucru ale Cenaclului literar al Filialei (interesante 
discuții, ar fi fost de citit procesul verbal după ele sau 
un eventual raport, după moda timpului! - n.n.) aceasta 
permițând creşterea vizibilă a meritelor lor”?1. 

Este legitimă, credem noi, întrebarea: doar citirea 
şi abordarea lor în cadrul cenaclului amintit ar fi 
putut ridica meritele, evident, gândindu-ne la cele es- 
tetice, dacă de acestea ar fi fost vorba. Cum ar fi fost 


posibil? Simpla lor discutare ar fi însemnat o şi mai 


profundă ancorare, aducere chiar forțată - dacă era 
cazul - în ideologie, sistem opus complet valorilor 
estetice. Grija deosebită, însă, este cea care miră as- 
tăzi cititorul paginilor respective. A se vedea în acest 
sens, aşa cum regăsim în notările aceluiaşi L. 
Dumbravă, textul Muncitorul, care aparține lui 
Nicolae Țaţomir, sau Baladă pentru un ostaș sovietic, 
de parcă noi nu am fi avut ostașii noştri cărora să le 
închinăm balade, de Darie Magheru??; în acelaşi 
regim se încadrează Cântec pentru Marea Revoluţie, 
versuri „intonate ritmic monoton, de un fost mun- 
citor, G. Lesnea: «Cu fierbinți răsuflete,/ Sub ura- 
gane/ Cei ce ştiu să secere,/ Cei de la ciocane». Au- 
torul abia scăpase de unele dure anchete, cu spatele 
la cei care-i puneau întrebările şi cu mâinile întinse 


pe perete, în legătură cu poeziile sale «antisovietice» 

din perioada când luptase ca sergent pe frontul de ră- 
sărit”. La fel, 7 Noembrie, de N. Rotundu («nemurito- 
rului» Lenin: „Popoarele îţi împletesc cununa/ Ca 
fraţii, ce uniţi în veci rămân. / Şi-n hora, ce s-a-ncins, 
se vede mâna/ Partidului Muncitoresc Român!”2) 
sau Poem (Octombrie... - indescifrabil), de acelaşi 
Al. Popovici, alte versuri semnate de |. Destelnica etc. 

La capitolul proză apar, ca semnatari de materiale 
în acest număr, lon Istrati?* sau Alecu Ivan Ghilia?5. 
În acelaşi număr, al doilea şi ultimul pe care îl va avea 
pe piață cu acest titlu publicaţia în discuție, regăsim 
unele interesante observații ale profesorului univer- 
sitar N.I. Popa?f, despre „laşul cultura!” din acea pe- 
rioadă, după cum ne relevă acelaşi L. Dumbravă: „(...) 
analizând activitatea Societății locale de ştiinţe isto- 
rice, filologice şi folclor, care, dincolo de «ataşa- 
mente» ideologice formale - prilej de irascibilitate 
printre trimișşii forurilor superioare -, dădea un aju- 
tor substanţial în munca de după «haosul» războiului 
şi al «revoluţiei» anarhice, pentru alcătuirea de cata- 
loage elementare, pe materii, a bibliotecilor existente 
în laşi, stabilirea unei evidențe a periodicelor şi ac- 
telor de arhivă existente încă în depozite ale orașului, 
(...) elaborarea de monografii privind oameni de 


ştiinţă, scriitori, cronicarii moldoveni, perioade, cu- 


rente, publicații, culegeri de folclor inclusiv musical, 
studii de filologie romantică şi slavă, comemorarea 
unor personalități precum Goethe, Caragiale, 
Creangă, Eminescu, Balzac”. lată, așadar, că există 
chiar şi în condiţiile sfârşitului de an 1949 preocu- 


pări care, deşi „deranjau” - ideologic vorbind - dat 

fiind că nu „cântau în strună 


politicului formal, îşi 


regăseau locul în paginile Almanahului literar ieşean. 

Tot din redacția „Almanahului” făcea parte şi 
conferenţiarul universitar Gr. Scorpan? care „(...) se- 
sizând acum un nou stil de comportare în societatea 
românească, înțelegând prin aceasta modurile (şi co- 
durile) de expresie a gândurilor şi sentimentelor 
umane «condiționate de natura relaţiilor dintre 
membrii unei colectivităţi, potrivit categoriei sociale 
căreia aparţin». (De observat uşor limbajul de lemn 
inconfundabil al timpului - n.n.) Astfel, cuvintele aşa- 
zise de reverență, precum boier, cucon (cucoane!, cu- 
coană!) şi chiar domn, doamnă (cu echivalentul său 
madam) dispar treptat din vorbirea curentă, mai ales 
sub forma apelativă coane, coană (după care, de obi- 
cei, se adaugă numele mic al persoanei respective). 
Explicația „marxistă” (lupta de clasă, lichidarea cla- 
selor sociale) depăşeşte banalul (şi prudentul!) com- 
portament zilnic, fiind mai la îndemâna celui 
interesat să-i spună interlocutorului cvasicunoscut 
tovarășe (aşa am devenit pentru 44 de ani un popor 
de tovarăși — n.n.) ori tovule (oripilant şi incult ter- 
men utilizat probabil dintr-o prea multă economie de 
timp în care trebuia să predomine preocuparea pen- 
tru cunoaşterea şi aprofundarea ideologiei socialiste, 
să utilizezi o abreviere scrisă ca apelativ în adresarea 
directă! — n.n.), când intenţionează a-l lua peste pi- 
cior”2, 

Toate aceste „fapte” de aşa-zisă cultură, spunem 
referindu-ne la ceea ce era impus a se întâmpla/ crea/ 


scrie, în cazul discutat - paradoxul comunist — nu au 


făcut decât să transforme societatea românească şi 
percepția acesteia față de actul cultural definitiv şi to- 
talmente. Nu negăm că au existat şi anumite nume 
sau personalități ale timpului care nu au cedat în 
vreun fel, spunem amintindu-ne aici de C. Noica, de 
exemplu, care însă a trebuit să trăiască într-o liber- 
tate forţată la Păltiniş până la sfârşitul vieţii sale, 
după 6 ani de puşcărie, din cei 25 de muncă silnică la 
care fusese condamnat. 

Este îndreptățită aici, legat de schimbările ana- 
cronice care s-au răsfrânt şi asupra utilizării limbii 
române în perioada de tristă aducere aminte, invo- 
carea primului volum din Literatura în totalitarism 
1949-1951, al Anei Selejan, unde în primul capitol, in- 
titulat Recompensă și misiune, se pot parcurge urmă- 
toarele: „(...) Din 1949 semantismul antagonic al 
termenilor (...) atinge apogeul; vocabularul uzual al 
limbii române se împarte în două lagăre; spre unul 
dintre ele vor fi mitraliate mult mai multe cuvinte şi 
expresii tipice (aici li se cuvine locul şi termenilor 
tovarăș sau tov - n.n.); se dezechilibrează şi balanța 
morfologică (...) într-o parte: a demasca, a uri, a lupta, 
a înfiera, a stârpi, a combate; în cealaltă parte: a 
urma, a preamări, a construi, a cimenta, a mobiliza 
etc. (...) în atari situații artistul avea, îndeobşte, două 
obligații: să se autoeduce rapid şi, apoi, să educe con- 
vingător cititorul, masele largi muncitoare. 
Menţionăm că, după 1944, forurile cele mai înalte de 
cultură din țara noastră, atât Academia Română, cât 


şi Societatea Scriitorilor, vor fi „atrase pecuniar” de 


către Stat, acestea nemaiavând alt rol decât de a-şi 

pune în slujba operei de construire a socialismului 
toate resursele creatoare existente. 

Pentru că aici se încheie scurta existență a 
publicației postbelice ieşene având titlul de „Almanah 
literar: Pentru pace şi cultură. Luptăm!”, se cuvine să 
punctăm câteva prevederi ideologice care vor marca 
începutul lui 1950, în ceea ce priveşte activitatea cul- 
turală a laşului, mai exact activitatea şi atribuțiile 
Filialei din laşi a Uniunii Scriitorilor (începând cu 
1949) din R.PR,, la a cărei conducere se afla în acest 
an Zaharia Stancu, iar secretar Al. Şahighian. O întâm- 
plare care e considerată „pretext pentru sporirea 
cenzurii, deoarece unele materiale se respingeau toc- 
mai din cauza... originalității!” — după cum afirmă, din 
nou, L. Dumbravă, este o acuzaţie de plagiat care viza 
lipsa de vigilență (un termen atât de iubit în regimul 
de atunci - n.n.) a colectivelor redacționale a altor 
două reviste ale timpului, respectiv „Flacăra” şi 
„Contemporanu!”, numerele din ianuarie-februarie 
1950. Posibil ca în urma respectivului incident pro- 
vocat în jurul sărbătoririi poetului Eminescu (până 
şi aceasta furată şi reconfigurată de Partid - n.n.), să 
se fi sesizat organele aferente controlului şi cenzurii 
paginilor publicate în România şi, ca atare, Filialei din 
laşi să i se solicite certificarea „că membrii Filialei 
sunt în câmpul muncii în calitate de scriitori”. De ce 
amintim aici şi de ziarişti? Lucrurile sunt legate între 
ele, cel puţin, şi nu numai, în viziunea Partidului, pen- 
tru că regăsim următoarea notă: „Pentru îndreptarea 
lucrărilor meritorii către tipar, filialelor (filialele, pro- 


babil - n.n.) pot edita lucrări în colectiv (almanahuri 


RI CULTURALE 


literare, plachete, broşuri, antologii etc.) cu rezerva 
însă că nicio asemenea lucrare colectivă să nu poată 
apărea sub egida filialei fără ca, în prealabil, manus- 
crisul să fie văzut de U. S. şi să obțină autorizația în scris 
semnată de preşedintele Uniunii şi de unul din secre- 
tari. Excepţie face revista „Almanahul literar” din Cluj 
(nu se precizează motivele)”?1. Tot acum este semna- 
lat, în plus, faptul că pe lângă avizul din partea Uniunii, 
va fi nevoie, ca o dublă vigilență, şi de „bun de impri- 
mat” de la (o atentă şi perfidă instituție a timpului) 
Direcţia Presei și Tipăriturilor de pe lângă Consiliul de 
miniștri.” Menţionăm că acestei direcţii îi va urma 
(cunoscuta responsabilă cu cenzura în România) 
Direcţia Generală a Presei și Tipăriturilor (DGPT), 
care va funcționa pe lângă Consiliul de Miniştri al 
RPR până în 1989. Aşa arată „actul de naştere” al in- 
stituţiei oficiale a cenzurii comuniste româneşti. 
Aşadar, printr-o circulară venită de la Bucureşti, 
scriitorii (mulți dintre ei fiind şi ziarişti - n.n.) se văd 
obligați a fi atenți la: „A) Stimularea creaţiei literare, 
B) Ridicarea nivelului ideologic al membrilor filialei, 
C) Descoperirea, urmărirea şi sprijinirea tinerelor ta- 
lente muncitoreşti de la oraşe şi sate - inclusiv talen- 
tele din şcoli, cămine culturale, cluburi, biblioteci, 
atenee etc, D) îndrumarea forțelor creatoare de care 
dispuneți spre temele clasei muncitoare ca: a) întă- 
rirea clasei muncitoare, b) întărirea alianței cu 
țărănimea muncitoare, c) întărirea luptei pentru pace 
prin cultivarea urii împotriva imperialismului 
ațâțător la război (se recomandă - pe această temă, 


schiţe, poezii, nuvele, piese de teatru), d) industriali- 

zarea socialistă, €) depășirea planului de stat, f) noua 
atitudine față de muncă a omului nou, g) întrecerile 


socialiste, h) marile construcţii: Canalul, Electrifica- 


rea, i) creşterea productivi |) lupta pentru mai 
mult cărbune și petrol, k) înființarea gospodăriilor 
colective, 1) stimularea literaturii pentru copii, m) 
şcoala, armata, femeia, tineretul, intelectualitatea, n) 
participarea creatoare la unele date festive: ex. 6 Mar- 
tie, 8 Martie (Ziua Femeii), 18 Martie (Comuna din 
Paris), 1 Mai, 9 Mai, 11 lunie (1948 și Naţionalizarea 
întreprinderilor industriale), 23 August, Ziua „Scân- 
teii”, 2 Octombrie (ziua luptei pentru pace), 7 Noiem- 
brie, 5, 13, 21 şi 30 Decembrie, o) discuţii în săli 
publice cu spectatori după vizionarea unor filme sau 
piese de teatru române sau sovietice”3 (o totală „li- 
bertate” am spune pentru omul nou, ce se mai putea 
trece la capitolul directive? - n.n.). 

La un repetat punct D, concentrarea pe eveni- 
mente nu lasă loc şi unui alt tip de atenţie, apare în 


continuare: „D) Unele filiale cer cu insistenţă spriji- 


nul Uniunii Scriit. pentru scoaterea de publicaţii pe- 
riodice lunare, bilunare sau săptămânale. Referitor 
la această chestiune, vă facem cunoscut că asemenea 
publicaţii sunt deocamdată premature. Filialelor le 
revine ca sarcină, în prezent, întărirea paginilor cul- 
turale ale ziarelor locale, cu colaborări cât mai variate 
din partea membrilor filialei și din afară”3%. 

Totul se afla sub un control atent direcționat de la 
București către orice Filială sau publicaţie acceptată 
la acea oră de Uniune și de Direcţia Generală a Presei 


şi Tipăriturilor. Nimic sau foarte puţin scăpa ochiului 


vigilent al cenzurii. Tot ce trebuia aprobat (căci altfel 
nu exista) era trimis sub formă de raport. Creaţia, 


poezie - proză - critică etc,, se numea „șantier literar” 


și fiecare autor îl avea pe al lui, personal. În raportul 
ce cuprindea detalii despre acest șantier, aveau să se 
regăsească: numele scriitorului, tema, subiectul pe 
scurt, stadiul în care se află lucrarea, localitatea sau 
întreprinderea unde era nevoie de documentare 
(mare atenţie din partea Uniunii la cerinţele perso- 


nale ale membrilor Filialelor, la prime, la facilitarea 


Iașul postbelic, 
Hotel Continental, 1961 

unor concedii de odihnă sau a altor probleme perso- 
nale ori de sănătate; membrii Filialelor trebuiau 
mulțumiți pentru a putea crea în spiritul cerut!). 
„Pentru pace şi cultură. Luptăm!” devine începând 
cu luna mai a anului 1950, odată cu nr 3, o revistă a 
Uniunii scriitorilor din laşi, schimbându-i-se doar nu- 
mele în „laşul nou, Almanah literar al Uniunii Scrii- 
torilor din R.PR” până în aceeaşi lună a anului 1954, 
conform |. Hangiu*, socotită şi aceasta de D.G.L.R. 
drept „o publicaţie tipică pentru primul deceniu al li- 


"56, urmată la rân- 


teraturii proletcultiste din România 
dul ei de „laşul literar”, aceasta ajungând o dată cu 
una mai 1970 „Convorbiri literare” - seria postbelică 
a regimului comunist. 

În final, se cuvine a preciza că, aşa cum s-a întâm- 
plat şi cu alte reviste literare sau de cultură din 


România acelor ani, publicațiile timpului - mai mult 


sau mai puțin - au reprezentat nu doar pentru lașul 


postbelic, ci pentru cultura şi literatura română, un 
segment de presă care a oscilat permanent între o 
„aliniere” la ideologia regimului politic existent până 
în 1989 sau/și uneori o „acoperire” a unor conținu- 
turi care aveau un cu totul alt scop decât urmărirea 
unei „linii trasate de partid”, anume unul estetic, atât 
cât s-a putut. Ajungându-se uneori greu şi foarte greu 
la un echilibru între acestea două care, ca orice 
exercițiu de echilibru, a fost, poate, de multe ori prea 
fragil. 

Cercetarea noastră va continua cu analiza colec- 
ţiilor „laşul Nou”, „laşul literar” şi „Convorbiri literare”, 


până la momentul ieşirii din perioada comunistă, res- 

pectiv decembrie 1989, pentru o corectă şi obiectivă 
critică la adresa unui important segment de presă li- 


terară ieșeană, prea puţin discutat până în prezent. 


Maria-Lucreţia STURTZU a fost beneficiar al Pro- 


gramului de Burse „Junimea”, ediţia a III-a, 2016 


1 Constantin Pricop, Literatura română postbelică. Prelimi- 
narii, vol. |, lași, 2005. 

2 Ana Selejan, Literatura în totalitarism. 1949-1951, Sibiu, 
1994, p. 190. 

s Lucian Dumbravă, Ei, care au scris. Din istoria Asociaţiei 
scriitorilor din lași, vol. I: 1949-1959, Iaşi, 2000, p. 7. 

* Ibidem, p. 10-11. 

5 Ibidem. 

* Ibidem. 

7 https://books.google.ro/books?id=eepxDAAAQBAJ&pg 
=PT128&lpg=PT128&dq=Congres+al+ intelectualilor 
+din+R.PR&source=bl&ots=YmhFBuOpxo&sig=WOB- 
zRW-EYNrmCYOtTAeg-2Uvol&hl=ro&sa=X&ved= 
=0ahUKEwiXrOGEpoXQAhXqgCpoKHUlvDo8Q6AEIH- 
DAAtv=onepage&q= Congres%20al%20intelectuali- 
lor%20din%20R.PR&f=false, accesat la 31.10.2016. 

3 Dinu C. Giurescu, România în timpul lui Gheorghe 
Gheorghiu Dej, București, 2015, p. 79-87. 

*Apud L. Dumbravă, p. 10. 

19 Apud http://revistaramuri.ro /index.php?id=361&edi- 
tie=19&autor=de%20Paul%20ARETZU, 
31.10.2016. 

“1 Lucian Dumbravă, op. cit. p. 10. 

12 D. Ignea va debuta în paginile primului număr al alma- 
nahului literar Pentru pace şi cultură. Luptăm! cu două 
poeme în stil maiakovskian, A noastră este pacea şi Dic- 
tatura proletară. 

13 Lucian Dumbravă, op. cit, p. 14. 

14 [bidem. 

15 [bidem, p. 16. 

1€ [bidem. 

7 Ibidem, p. 13. 

18 [bidem, p. 23. 

15 Ibidem. 

2 Ibidem. 

21 [bidem. 

22 Cei care nu l-au cunoscut şi nu l-au citit pe Darie Ma- 
gheru e bine să ştie că scriitorul s-a născut la 25 octom- 
brie 1923 la Lunca Câlnicului, a copilărit la Săcele 
(localitate ce va fi evocată în paginile romanului Cără- 
mida cu mâner în ipostaza unui Macondo bahic, în linii 
de caricatură grotescă şi sângeroasă) și a studiat arta 
dramatică la Academia regală din Bucureşti şi Institutul 
de Teatru „Matei Millo” din Iaşi, printre profesorii lui 
numărându-se George Vraca și on Manolescu. În pe- 
rioada 1950-1951 face puşcărie politică; a fost actor la 
Braşov, Ploieşti (sub directoratul lui Toma Caragiu), 
Arad, Botoşani şi l-a jucat pe Ion din Năpasta, rol care 
i-a atras aprecierile și prietenia lui Emil Botta. În 1960 
a fost exclus din Uniunea Scriitorilor (filiala Brașov) în 
urma unui raport al lui Petre Sălcudeanu pe motiv că... 
mânca gândaci și, deşi reprimit ulterior, va avea toată 
viaţa statutul unui marginal şi se va bucura de atenția 


specială a Securităţii. A dus existenţa unui frondeur sin- 


guratic, care i-a dat cu tifla, de nenumărate ori, 
establishment-ului totalitar. Moartea sa a survenit la 
25 octombrie 1983, în împrejurări nu foarte limpezi, 
care lasă deschisă ipoteza sinuciderii. Astăzi o stradă 
din Săcele îi poartă numele şi tot aici funcționează, prin 
osârdia doamnei Olga Lascu, sora scriitorului, Casa me- 
morială „Darie Magheru”. Apud http://www. romit.ro/ 


pen-tru_o_mai dreapta cinstire, accesat la 15.10.2016. 


% Apud L. Dumbravă. 


2 Ion Istrati, n. 19 ian. 1921, sat Alba, com. Hudeşti, jud. 


Botoșani - m. 25 ian. 1977, laşi. Prozator, poet, publi- 
cist. A absolvit școala primară în satul natal, Liceul de 
Băieți „Grigore Ghica Voievod” din Dorohoi (bac. 1941), 
studii de medicină abandonate, Facultatea de Drept și 
Facultatea de Litere, Universitatea „Alexandru loan 
Cuza” din laşi. Bogată activitate redacțională şi publi- 


cistică: redactor la Lupta Moldovei, redactor responsa- 


bil la Iașul Nou (1950-1954), corespondent la 
Scânteia ş.a.; colaborări cu poezii și proză la: Almanahul 
literar (Cluj), Bucovina literară (Cernăuţi) şi la 
ziarul Bucovina (poezii, 1941-1942), Flacăra (debut în 
proză cu povestea „Vin brașovenii”, 1947), Convorbiri 
literare, Gazeta literară, Iașul literar, Moldova literară, 
Steaua, Zori noi ş.a. Membru al Uniunii Scriitorilor 
din România. Apud http://www.luceafarul.net/scrii- 


tori-botosaneni-ion-istrati, accesat la 15.10.2016. 


25 Alecu Ivan Ghilia, pe numele său adevărat Alexandru 


Ivan (născut în 1930, satul Ghilia, Dorohoi), este scrii- 
tor și publicist român. A scris romane, povestiri și poe- 
zii. Urmează cursurile Academiei de Belle-Arte din 
Iași (1948-1950) și apoi pe cele ale Institutului de Arte 


Plastice „Nicolae Grigorescu” din București (1950- 

1953). Lucrează ca redactor la „Contemporanul”, „Ga- 
zeta literară”, „Luminiţa” (redactor-șef), redactor-şefla 
redacţia Studioului Cinematografic București (1967- 
1969). 

Nicolae 1. Popa (născut pe 25 februarie 1897, Puieşti, 
judeţul Vaslui - decedat la 21 iunie 1982, Iaşi), profesor 
universitar, comparatist, critic şi istoric literar. A fost 
unul dintre principalii promotori ai cercetărilor româ- 
neşti de literatură franceză, universală şi comparată, 
contribuind la constituirea unei şcoli comparatistice 
româneşti. (...) Paralel cu strălucita carieră didactică, a 
deținut funcţii administrative de mare responsabilitate: 
director al Teatrului „Vasile Alecsandri” din Iași, decan 
al Facultăţii de Filologie, şef de secţie și responsabil al 
colectivului de istorie literară de la Centrul de Lingvis- 
tică, Istorie Literară şi Folclor al Filialei Iași a Academiei 
Române. A fost membru al Asociaţiei Internaţionale de 
Literatură Comparată. A fost un umanist de tip clasic, 
deschis înnoirii. Notorietatea europeană i-a fost asigu- 
rată de studiile consacrate poetului romantic Gerard de 


Nerval. Apud http://150.uaic.ro/personalitati/litere/ 


nicolae-i-popa/, accesat la 15.10.2016. 


17 L. Dumbravă, op, cit., p. 24. 

Grigore Scorpan, filolog, istoric literar român (născut în 
1901), menţionat de L. Dumbravă ca fiind unul dintre 
cei care se opun sovietizării urgente și totale, pentru 
care milita Mihai Novicov, delegat oficial, trimis în fe- 
bruarie 1949 de Societatea Scriitorilor din RPR, cu oca- 
zia Alegerii Biroului Filialei din laşi, constituit la vremea 
aceea din 3 membri, Otilia Cazimir, L. Istrati şi D. Ignea. 
Alături de Gr. Scorpan, mai sunt amintiţi, ori ţinând de 


instituţii (Universitatea Mihăileană, ulterior „Alexandru 


loan Cuza”), Teatrul Naţional, Biblioteca Centrală 
„Ferdinand”, ziarele „Moldova liberă” și „Opinia”, ori la 
alegerea personală: Petru Caraman, George 
Ivănescu sau mai subtilii Traian Gheorghiu, C. Ciopraga, 
G. Mărgărit, Laurenţiu Faifer, G. Istrate, V. Arvinte, V. 
Stoleru, D. Costea, N. Barbu, G. Mărgărit. 

% L. Dumbravă, op. cit., p. 24-25. 

3 Ana Selejan, Literatura în totalitarism 1949-1951, Sibiu, 
1994, p. 7-9. 

3: Apud L. Dumbravă, p. 29-30. 

32 În anul 1949 se înființează Direcţia Generală a Presei și 
Tipăriturilor, adică instituţia cenzurii (...). Conform 
Decretului nr. 218, pentru organizarea DGPT de pe 
lângă Consiliul de Miniştri al Republicii Populare 
Române, principalele obligaţii ale instituţiei erau: să re- 
dacteze Buletinul Oficial al R.PR. și comunicările ofi- 
ciale ale Consiliului de Miniştri, să autorizeze tipărirea 
şi difuzarea publicaţiilor, „precum şi importul sau ex- 
portul de ziare, cărți sau obiecte de artă”. 

Apud http://wrww.arhivelenationale.ro/images /custom 
/iage/serban/2014/RA%201%202011/04%20corob 
ca, %20liliana.pdf, accesat la 25.10.2016. 

33 Apud L. Dumbravă, op. cit. p. 30. 

34 Ibidem. 

s5 Ion, Hangiu, Presa românească de la începuturi până în 
prezent. Dicţionar cronologic 1790-2007, vol. Il. 1945- 
1989, București, 2008, p. 118. 

se Academia Română, Dicţionarul general al literaturii ro- 
mâne (D.G.L.R.), coordonator general: Eugen Simion, 


vol. 3-E/K, Bucureşti, 2005, p. 557. 

Diana VRABIE 


ALE 


Orașul lași în conferințe academice 


Obiect de studiu istoriografic și subiect al 
fascinației colective, laşul costinian, eminescian sau 
sadovenian adună pulsații creatoare, care reverbe- 
rează profund cu trecutul memorabil. Prezentul său 
demn îşi asumă întregu-i trecut, cu tot ce a presupus 
acesta: elanuri spectaculoase şi festine culturale, 
amintiri, fantome romantice, dar şi stagnări, frânări, 
decăderi, complexe demoralizante. 

Nu există colț în laşi, care să nu evoce vreun eveni- 
ment istoric, vreun personaj, vreo operă artistică, vreo 
dramă sau să nu fi stimulat în vreun fel mitologii locale, 
de unde constatarea reformulată de G. Topîrceanu că 
„aici fiecare piatră vorbeşte de trecut” Întreaga hartă 
geografică a laşului, Copou, Galata, Târgu-Cucu, 
Tătăraşi, Bucium, Ciric, Țicău relevă proiecţiile aces- 
tui spaţiu sentimental, spiritul laşului fiind imprimat 
în monumentele de artă, în arhitectonica oraşului, în 
respirația şi ritmurile sale interioare. Totodată, la laşi 
timpul s-a măsurat prin personalități creatoare, prin 
valori polarizante în toate domeniile, prin voci vigu- 
roase stimulând vocații, suscitând „integrarea în- 
tr-un ritm al națiunii” (Const. Ciopraga). Grigore 
Ureche și Miron Costin, Dosoftei şi Cantemir, 
Gheorghe Asachi și Vasile Alecsandri, Mihail 
Kogălniceanu şi Alecu Russo, Costache Negruzzi şi 


Vasile Pogor, Mihai Eminescu și lon Creangă, I.L. 


Caragiale şi Emil Gârleanu, Otilia Cazimir şi lonel 
Teodoreanu, Al. Philippide și Nicolae Iorga, Constantin 
Stere și G. Ibrăileanu, Mihail Sadoveanu şi George 
Topîrceanu, Barbu Fundoianu şi Mihai Codreanu re- 
prezintă doar câteva nume dintr-o galerie mult mai 
amplă de creatori care au sculptat în trecutul admi- 
rabil al laşului. Generaţii de prozatori s-au întrecut 
în a eterniza numele Iaşului în hrisoavele trecutului: 
Costache Negruzzi, Păcatele tinereţilor. Amintiri de 
juneţe, Dimitrie Rallet, Suvenire și impresii de călăto- 
rie; Mihail Kogălniceanu, Tainele inimii, Alecu Russo, 
Iașii și locuitorii săi în 1840, Vasile Alecsandri, Iașii în 
1844, Vasile Panopol, Pe ulițele Ieșului, Eugen 
Herovanu, Orașul amintirilor, Grigore Trancu-laşi, 
Amintiri ieșene, C. Săteanu, Iașul - Oxfordul României; 
Gala Galaction, lașii, precum erau; Rudolf Suţu, Iașii 
odinioară, G. Topîrceanu, Cum am devenit ieșean, 
Lucia Mantu, Iașul, Demostene Botez, Iașul, G. 
Călinescu, Iașul de altădată etc. Poeți din toate 
generaţiile, foşti junimişti, foşti admiratori ai grupării 
de la „Viața românească”, figuri ilustre şi începători 
au dedicat poeme tulburătoare oraşului colinard 
(Mihai Eminescu, lon Minulescu, Mihai Codreanu, 
Demostene Botez, Otilia Cazimir ş.a.). 

Alături de paginile scriptice există numeroase al- 


bume dedicate Iaşului, care au menirea de a menţine 


107 


ProEuropeana Clubul cărții digitale 


vie memoria trecutului, de a nu permite timpului să 
erodeze dosarul existenţial al „oraşului cu amintiri”. 
Printre acestea se numără Iașul marilor iubiri de lon 
Miclea, 1971, Iașii — arhitectură și legendă, 2003, Mo- 
numente arhitectonice ieșene. Stiluri și cronologie. Co- 
lecție itinerar, 1994, lași, specificul naţional în 
arhitectură, 1999 de Aurora Fecheci, lași - metropola 
Moldovei de Ozolin Duşa, 2010, Iași în imagini de 
Florin Pâslaru şi lonuţ Bursuc, 2007, Iași - citadelă eu- 
ropeană de Olga Rusu, Corneliu Grigoriu, Lucian 
Vasiliu, 2003, Iași orașul din inimă de Olga şi Constantin 
Liviu Rusu, lolanda și Lucian Vasiliu, 2008, Primăria 
Iași: album monografic de Daniel Corbu, 2008, Iașii 
Junimii de Ozolin Duşa, 2015, Periplu prin cetatea 
Iaşilor de Vasile lancu, 2015, Iașii în 78 de ilustraţii ad- 
notate de Lucian Vasiliu şi loan Holban, 2015, Ipostaze 
fotoboeme ieșene de Marcel Cahniţă, 2016 ş.a. 

Un capitol aparte între toate aceste mărturii îl în- 
registrează conferințele academice dedicate laşului, 
susținute cu diverse prilejuri şi de diferiți autori atât 
din țară, cât şi din afara ei. Este cazul, de pildă, al lui 
Jules Romains, Les hommes de bonne volante, al lui 
Rudolf Suţu, Despre librarii și librăriile vechi din Iași, 
al lui Nicolae lorga, Ce a fost, ce este, ce poate fi lașul, 
al lui Constantin Ciopraga, Rolul climatului intelectual 
al Iașului în cultura română ş. a. Un dosar aparte îl re- 
prezintă şi conferințele „Propășirii lașului”, susținute 
de diferiți colaboratori, care pot fi urmărite în ziarul 
„Oraşul nostru. Organ al opiniunii publice şi al apă- 
rării intereselor Iașului”, pe parcursul anului 1928 
sau cele din „laşul”, Buletinul Cercului ieşenilor din 


Bucureşti. 

În ziua de 20 ianuarie 1929, în cadrul Cercului 
cultural al funcționarilor de librării din laşi, Rudolf 
Suţu îşi susținea celebra conferință, Despre librarii și 
librăriile vechi din Iași, care ulterior va fi publicată la 
Tipografia „Opinia” din laşi. Istoriograful va oferi o 
splendidă retrospectivă a vechilor librării şi a 
faimoşilor librari pe care i-a avut laşul de-a lungul 


vremii: „Primul librar din lași, îşi aminteşte publicis- 


tul, a fost Wild, despre care nu prea avem și nu ne-au 
rămas informaţii mai precise. Printre cele mai vechi 
librării din orașul nostru a fost și aceea a lui Petrini, 
care era situată în bolta unde astăzi este Percepția a 
doua...”!. Librăria lui Petrini de pe la 1864 cu cea alui 
Cristofor, un alt vechi librar al lașului, alcătuiau sin- 
gurele librării unde copiii puteau să-și procure regis- 
trele și cărțile necesare şcolii. Pentru literatură, „cine 
dorea astfel de cărți era nevoit să şi le procure din 
străinătate, dacă era vorba de literatura franceză sau 
germană, iar pentru cea românească, ea era prea 
puțin cunoscută pentru acele timpuri”? Un alt librar, 
puțin mai încoace, „bătrânul Daniil, pe care generația 
de astăzi l-a cunoscut poate umblând pe străzile 
Iaşului, modest şi întotdeauna grăbit, ocupându-se 
pentru a-şi câștiga existența cu afaceri de misitie, a 
avut şi el un magazin de librărie, bine asortat, cu cărți 
didactice şi foarte căutat de tinerimea de pe atunci”? 
Între 1890-1895, aflăm că, pe strada Lăpuşneanu, 
exista vechea librărie Maugsch, ținută de tatăl farma- 
cistului Maugsch, fostul proprietar al farmaciei 
Căpăţână. Această librărie era asortată cu fel de fel 


de articole de papetărie, faimoase hârtii împodobite 

cu flori şi aurite pe margini şi conţinea toate noutăţile 
muzicale de pe timpuri. Constatăm că noţiunea de li- 
brărie se justifică prea puţin pentru rafturile acestor 
papetării pline de ambalaje, cerneală, cărţi scolastice 
etc. Un alt vechi magazin de papetărie a fost magazi- 
nul Hirsch şi Finke, instalat încă de la înființarea sa 
în prăvălia de lângă ograda Bisericii Banu şi având ca 
specialitate notele de muzică şi hârtiile de scrisori, 
pe care şi le procura din cele mai renumite fabrici din 
străinătate şi care erau lucrate artistic. Toată lumea 
bună din laşi era clientela acestui vechi magazin. 
Fraţii Şaraga au deschis Librăria Şcoalelor, foarte 
frecventată de elevi din cauza amabilităţii cu care erau 


deserviţi aici. „Ei au mai colecţionat cu multă sârguință 


şi pricepere şi documente vechi şi nu rareori cărturarii 
noştri li s-au adresat, găsind aici documente de mare 
importanţă, care au servit în studiile şi lucrările de 
specialitate”, precizează Rudolf Suţu. 

Doi celebri librari au fost şi Teodor Maximovici şi 
Dimitrie Alexa, care au avut librăria lor în strada 
Ștefan cel Mare, peste drum de Mitropolie, până în 
1895. „Această librărie, aprovizionată mai cu samă 
cu cărţi şcolare şi material didactic, a avut o bogată 
clientelă în lumea elevilor, din cauză că amândoi pa- 
tronii erau foarte simpatici şi având unele cunoştinţe 
şi prieteni, fiecare se grăbea să le dea concursul. 
După puţin timp însă, ivindu-se neînţelegeri între 


parteneri, ei s-au desfăcut”5. 


Strada Ștefan cel Mare, vad ideal al 


librăriilor de altădată 

O altă figură celebră a lumii librarilor a constitui- 
t-o Israel Kuperman, un vechi și agreabil anticar, care 
de mulți ani își exercita comerțul de anticărie la lași, 
la început cu fratele şi tatăl său, iar mai târziu singur. 
„Adânc cunoscător în ale cărților şi având o memorie 
foarte bună, era destul ca cineva să-i ceară o carte 
pentru ca el, Kuperman, să se duca direct la rafturi şi 
să găsească imediat cartea cerută, din miile de cărți 
ce conținea prăvălia sa, cunoscând toate cărțile chiar 
şi după pipăit”, mărturiseşte cărturarul. 

Din aceeaşi conferință doctă aflăm că o instituție, 
care dispare la un moment dat la lași, este aceea a bu- 
chiniștilor, adică a anticarilor ambulanți. Totuşi, 
Rudolf Suţu reține figura unui memorabil buchinist 
ieşean de pe vremuri, zis Israeliteanu, care îşi exer- 
cita comerțul de anticar pe un raft așezat înspre 
stradă, unde avea diferite cărți cumpărate de ocazie. 

Alte străzi, alte librării, alți librari... Una este aşa- 
numită germană a lui Broch, din fosta stradă Golia, 
astăzi Cuza Vodă. O librărie aproape istorică a fost cea 
ţinută de Levandovschi, cunoscută multă vreme sub 
denumirea de librăria Junimea din strada Alecsandri, 
alături de fosta Tipografie Naţională, unde era și 
Clubul juninimiştilor. 

Institutele Unite, vechea şi renumita școală ie- 
şeană, avea o editură de cărți, pe care le vindea direct 
librarilor din laşi şi îndeosebi Fizica lui Petru Poni, 
Geometria de Melik şi alte cărți. 

Un foarte vechi librar a fost și primul colportor din 
oraşul nostru, Haifler, care-şi avea librăria în strada 
Lăpuşneanu, alături de drogheria Kupfer de astăzi. 


„În strada Ştefan cel Mare, alături de Banca Iaşilor, 

foarte multă vreme a funcționat, dintâi librăria până 
în 1892, apoi tipografia lui Petru Popovici, tatăl d-lui 
lon Popovici, ajutor de primar. Un timp, tipografia 
aceasta a funcționat şi în Podul vechi, în strada Costache 
Negri, iar ceva mai târziu în ograda Primăriei de as- 
tăzi. Doi vechi librari, Reischer şi Katz, au fost dintre 
vechii comercianți ieşeni care, pe lângă librărie, mai 
desfăceau şi papetărie, unul în strada Ştefan cel Mare, 
unde altădată erau cele mai multe librării, şi altul în 
fața Halei, în Sfânta Vineri”, îşi continuă retrospectiva 
autorul volumului Iașii de odinioară. Va mai reține, 
între altele „Librăria noua” - P. Iliescu şi D. Grosu, de 
pe strada Ştefan cel Mare, librăria fraţilor Cerchez, 
vechii librari ieşeni, Tabără şi Margulis, taţi cu librării 
în strada Ștefan cel Mare. 

Solid ancorată în realitatea ieşeană şi convingător 
argumentată, conferinţa lui Rudolf Suţu are rolul de 
a ne oferi o imagine sintetică şi edificatoare a univer- 
sului librarilor, anticarilor, colportorilor, vechilor 
comercianți ieşeni, care au creat o frumoasă tradiție 
perpetuată până astăzi. În mod cert, Rudolf Suţu nu 
insistă decât asupra celor mai importante nume, în 
ideea surprinderii unei evoluții şi demonstrând că 
„lucrurile s-au schimbat şi laşul are librării moderne, 
frumos amenajate, cu reclame care de care mai ori- 
ginale, având pe lângă tot ce le este necesar şcolarilor 
şi toate noutăţile literare române şi străine, putând riva- 
liza cu oricare alte librării similare din străinătate”. 

Euăăuă 

În data de 6 aprilie 1935, în Aula Universităţii din 

laşi, Nicolae lorga susţinea conferința istorică Ce a 


fost, ce este, ce poate fi Iașul, semnalând originea ca- 

pitalei de odinioară, care nu a fost creată „din capri- 
ciul unui Domn sau dintr-un hazard al dezvoltării is- 
toriei moldoveneşti” sau „ca un vad pe un drum de 
comerț, cum a fost, în Germania, Frankfurtul, care 
este „Vadul Francilor'*. Oraşul acesta, susține istori- 
cul, este „o creație organică a vechii Moldove, care ea 
însăși este o creaţie organică a poporului românesc”, 
oferind una dintre cele mai sugestive definiţii ale 
Iaşului. Constatând că acesta „e un oraş făcut cu sabia 
şi cu sulița”, Nicolae lorga îi urmăreşte extinderea de-a 
lungul vremii: „Pe vremea lui Ştefan-cel-Mare, unde 
era? De la Cetăţuia se coborâse jos la biserica Sfântu- 
lui Nicolae şi la Curțile noi ale lui Vodă, care avea bi- 
serica veche, ce a fost înlocuită cu jucăria de zahăr a 
răposatului Lecomte du Noiiy ... (...). De acolo, de la 
Cetățuia s-a întins laşul. Și nu pe vremea lui Alexandru 
Lăpuşneanu, când s-a ridicat Socola, nu pe vremea lui 
Petru Șchiopul, care a făcut Galata, tot pe deal, sau pe 


vremea când supt Movileştii de la începutul secolului 


al XVII-lea s-a făcut bisericuța lui Balica, care s-a 
transformat de Grigore Ghica la începutul secolului 
al XVIII-lea în Frumoasa ..."1%. Pe la 1630, laşul se 


situa pe la Cetăţuia şi totul era determinat de 


existența ei. Ulterior, laşul va fi întins până la Golia 
de către Vasile Lupu, Trei lerarhi şi Golia semnificând 
o deviere a laşului față de Cetăţuia. Cu acribia istori- 
cului atent la detalii, Nicolae Iorga indică şi factorii 
care au determinat extinderea laşului în diferite 


părți. Astfel, atunci când aminteşte de ridicarea 


Iaşului, în secolul al XVIII-lea, la deal cu părțile de la 
Copou, cărturarul explică: „Tot lupta între străinul 


care se aşază la vadul de câştig şi între instinctul con- 


tinuatorilor celor vechi, al coborâtorilor lumii indi- 
gene din secolul al XV-lea, care tind la înălțimi”!?. 
După retrospectiva aşezării laşului, lorga trece la 
proiectarea viitorului laşului față de care „avem da- 
toria să creăm alături de viaţa acelora (comunitatea 
evreiască - n.n.) viața noastră, pe care să n-o ameste- 
căm cu viața nimănui. Să trăim noi între noi pe bazele 
noastre istorice, cu ochii îndreptaţi, către viitorul nos- 
tru, în locurile sănătoase și nobile de care este încun- 
jurat acest oraş"!?. Istoricul critică administraţia 
Iaşului care clădeşte tot felul de monumente nepotri- 
vite, în loc să răscumpere casele boiereşti de odi- 
nioară unde ar trebui „să așezăm temeiul neamului de 
mâine”, iar mitropoliei îi solicită să-şi curețe împre- 
jurimile de „dughene” şi să nu admită o altă viață 
decât „o viață civilizată, o viață creştină în legătură 
cu scopurile şi sensul Mitropoliei”. Mai mult decât 
atât, lângă Mitropolie „trebuie să se creeze cartierul 
Mitropoliei, cu tipografia Mitropoliei, cu fabricile de 
veşminte pentru tot clerul moldovenesc, cu fabricile 
de odoare pentru toate bisericile din Moldova...1?. 
Pentru ca laşul să se ridice din nou și să-şi reca- 
pete gloria de altădată, ar trebui să-şi reanimeze bi- 
sericile frumoase, ar trebui să înalțe sus, la Copou, 
oraşul cel nou. Nu ar mai trebui să întrețină drumu- 
rile spre Cetăţuia, consideră istoricul, de-a lungul că- 
rora „nu se vor ridica adevărate case”, nu ar mai 
trebui susținuți acei care aduc „moştenirea ticăloasă 
a stăpânirii hoțeşti şi brutale a Ruşilor şi atunci „laşul 
poate să devie din nou inima Moldovei-de-Sus, în loc 
să fie un colț părăsit, alături de care se continuă o 


viață cu străini şi cu Români în mare parte înstrăinați, 

o viață care nu este a noastră şi care a căzut asupra 
noastră ca un blăstăm”1*, 
Euăâuă 

La o distanță onorabilă de aceşti erudiți ai vremii, 
nu vor ezita să evoce laşul şi alți cărturari, universi- 
tari, academicieni, dându-și silința să surprindă 
calitățile esenţiale ale Iaşului. „Când încerc să defi- 
nesc, sub sintagma din titlu (Orașul boieriei româ- 
nești), calitatea esențială a Iaşilor în peisajul național, 
nu mă refer cumva la o stare socială. Am în vedere o 
calitate spirituală ce conține aristocratism cultural, 
larg orizont de civilizație, finețe a cugetului, armonie 
a formelor, spirit critic, erudiție”, constată academi- 
cianul Răzvan Theodorescu (Orașul boieriei româ- 
nești). Şi pentru academicianul Nicolae Breban, laşul 
se înalță dincolo de aspectul istoric, administrativ, et- 
nografic pentru că înainte de a deveni, el este ceea ce 
a fost, „victoria limbii române”: „laşul, în mintea mea, 
este ceea ce este şi reprezintă pentru mii şi mii de oa- 
meni, dar laşul este pentru mine un teritoriu. Nu fizic, 
ci simbolic. E, oraşul laşi, este victoria limbii române. 
Limba română ce e numai instrumentul major al co- 
municării sau semnul major şi integrator al iden- 
tității naționale, dar este, pentru mine, repet, semnul 
victoriei. În acele zone ale spiritualului în care au loc 
nu numai procese de fundare şi unificare, dar şi cele 
ale revelaţiei (Victoria limbii române). În încercarea 
de a-i releva ființa binecuvântată, academicianul 
Valeriu D. Cotea îl numeşte „Parisul din suflet”: „Înu- 
mesc aşa pentru că din fragedă pruncie luminile ilu- 
zorii ale Parisului îmi străluceau în imaginaţie ca o 


chemare spre alte tărâmuri. Atunci însă când am cu- 


CULTUI 
noscut cu adevărat laşul, cu zestrea lui de cultură şi 
istorie, l-am simțit ca pe un Paris al meu în sensul plină- 
tății lui de cetate capabilă să izvorască legende şi să 
marcheze destine” (Orașul dintre podgorii şi livezi). 

În data de 9 februarie 1974, în cadrul Prelecțiunilor 
Junimii, la Casa Pogor, academicianul Constantin 
Ciopraga susținea o splendidă conferință dedicată 
Iaşului - Rolul climatului intelectual al Iașului în cul- 
tura română, încercând să identifice prin ce se 
deosebeşte climatul cultural ieşean de altele cu care 
conlucrează în acelaşi timp la definirea culturii 
naționale. Cercetătorul constată pentru început 
relația indisolubilă între spațiul fizic şi stilul sufletesc 
şi reiterează teoria lui Lucian Blaga referitoare la ma- 
tricea stilistică, care se dovedeşte vulnerabilă atunci 
când „accentul cade excesiv pe «determinantele spi- 
rituale»”. Totuşi, ar trebui reținut faptul că există „o 
vie matrice stilistică”, în cadrele căreia „fenomenul 
cultural ieşean ne apare ca un ansamblu conturat de 
latenţe şi realizări”15, observă Constantin Ciopraga. 

Fiecare comunitate se edifică în funcție de spațiul 
fizic, cu limite aproape stabile; de unde, pentru fie- 
care din ele, o geografie particulară, a ei înşişi, care 
implică o serie de posibilități, de constrângeri date, 
unele cvasipermanențţe, niciodată aceleaşi de la o co- 
munitate la alta. Între om și spaţiul pe care îl popu- 
lează se instituie o relaţie indisolubilă, cu efecte 
bilaterale. Cum bine observă Fernard Braudel, în Gra- 
matica civilizațiilor, „reacţiile omului nu încetează să- 
] elibereze de mediul care îl înconjoară şi să-l supună 
în acelaşi timp soluţiilor pe care și le imaginează. El 


scapă de un determinism pentru a cădea în altul”.1€ 

În ideea de a releva spiritul ieșean, specificul căruia 


se modelează și în fun 


e de spaţiul fizic cu tot ce 


presupune acesta (reliet, arhitectură), Constantin 


Ciopraga realizează o retrospectivă a arhitectonici 


şene, piatra, marmura, bronzul căreia conferă ve- 


chiului oraș o patină istorică și personalitate mar- 


cantă. Secole de 


orie sunt impregnate în e 


pilăuitoare, care tezaurizează memoria acestor lo- 


curi. Fantezie decorativă, un veritabil „poe în pia- 
tră”, biserica Trei ferarhi (1639), prin perfecta 


armonie a întregului 


impresia de monumentalitate 


devi 


e o marcă a Iașului. Monumentele de arhitec- 


fă acestui spaț 


tură dau substai colinar, atât de râv- 


nit şi de disputat, ca Golia, Barnovschi, Bărboi, 


Cetăţuia, dar și o serie de case emblematice (Casa 


Conferențiar grăbit, cu trăsura pe strada Lăpușneanu 


Dosoftei, Casa-muzeu Creangă, din incinta Goliei, 
fosta casă Anastasia Bașotă din strada Sărăriei, fosta 
casă Balș, în care a cântat Franz Liszt), casa de pe 


strada Lăpușneanu, în care locuise până în 1862 Al. 


1. Cuza, acum Muzeul Unirii, devin repere importante 
în alcătuirea profilului identitar al Iașului. Astfel, o 


cercetare din turnul Gol 


vecinat cu biserici construite în diferite stiluri şi cu 


clădiri vechi, toate în nuanţe grele de plumb, Teatrul 


cu Conservatorul de 


Opera; urmând strada Cuza Vodă către cen- 


tru, printre blocuri, ne întâmpină fostul sediu al 

de ajuns câțiva paşi pe sub bolta ferecată a Goliei spre 
a trece peste veacuri și a reintra în plin laşi al seco- 
lului al XX-lea, cu cartiere rezidențiale, cu etaje ca 
nişte trepte cromatice, cu terase pitoreşti, cu edificii 
prin care vorbeşte istoria, cu case implantate în pei- 
sajul ondulat, cu parcuri şi orizonturi ce exprimă, 
prin modul de a fi al oamenilor, un genius loci. 
Spiritul laşului e dezvăluit, de asemenea, prin 
apelul la reperele sculpturale ca forme identitare. „Pe 
Ştefan cel Mare (admirabilă statuie de Freniet), pe 
Miron Costin şi Eminescu, pe Alecsandri şi Alexandru 
loan Cuza ori pe Kogălniceanu, eternizați în bronz, îi 
percepem în dimensiuni monumentale. În Pantheo- 
nul ieşean se aliniază, de asemenea, pe socluri imagi- 
nare, poliglotul Nicolae Milescu (ambasador al Rusiei 
ajuns în China, mesager primit la curtea lui Ludovic 
al XIV-lea cu o misiune din partea domnitorului 
Gheorghe Ştefan) şi Dimitrie Cantemir, unul dintre 
marii umaniști europeni, a cărui istorie a Imperiului 
Otoman, citată elogios de Montesquieu, de Voltaire, 
de Byron, a fost tradusă în limbi de mare circulație. 
Ghirlande de busturi, precum şi efigii izolate consti- 
tuie, în diverse colțuri ale laşilor, un memento «nasc 
şi la Moldova oameni»”,!” constată cărturarul ieşean. 
Spiritul laşului îşi modelează identitatea în con- 
formitate cu spațiul fizic din sevele căruia se nutreşte, 
dar îl şi modelează pe acesta la rându-i prin „iniţia- 
tivele de ordin cultural, politic, unele concretizate în 
acțiuni de importanţă națională”. Numai prin contri- 
buţia lui Vasile Lupu sunt întemeiate o Academie în 
genul colegiilor europene, o tipografie, mai multe 


şcoli. După aproape trei sute de ani, G. Asachi dădea 

Academiei atribuții noi, potrivit epocii. La 1840, se pu- 
neau la laşi bazele Teatrului național, ca instituție de 
stat modem etc. La 1860, prin hotărârea lui Alexandru 
loan Cuza, la sugestia lui M. Kogălniceanu, este 
înființată cea dintâi universitate din țară etc. „Există, 
prin urmare, un spațiu psihologic ieşean, ale cărui 
particularități sunt, în linii mari, sensibilitatea pentru 
istorie, ca mod de existență, şi respectul pentru ma- 
rile creaţii ale minții. laşii sunt pentru noi, pe plan 
umanistic, ceea ce pentru alții reprezintă ca spiritua- 
litate Florenţa, într-o direcție, ori alte vechi centre de 
cultură, precum Oxfordul şi Cracovia”, concluzionează 
Constantin Ciopraga în pledoaria sa. 

Imaginea ieşenilor se constituie empiric, multi- 
referenţial, într-un dialog permanent dintre impre- 
siile, imaginaţia și proiecţiile cristalizate în memoria 
culturală. Cercetarea conotațiilor intelectuale, com- 
portamentale, etice, culturale, cutumale ale menta- 
lității colective contribuie la descinderea pe o 
necesară verticală în esența acestui oraş. Plecând de 
la ideea că „orice se întâmplă într-o societate ome- 
nească vine din starea ei de spirit, din felul cum este 
alcătuirea ei sufletească în acel moment”'5, laşul îşi 
modelează esența, în accepţia lui Constantin 
Ciopraga din „luciditatea vie”, ferment al atitudinii 


umane exemplare, din „continuitate”, „raționalism”, 
„un anumit ethos activ”, „reflexivitate”, „voluptatea 
cugetării”, „lirism”, „rațiunea inimii”. Cercetătorul 
reţine, de asemenea, „spiritul sclipitor” ca probă a 
gradului suprem de inteligenţă, ironia fiind proprie 
scriitorilor ieşeni, de la Calistrat Hogaş, până la G. 


Topîrceanu sau Al. 0. Teodoreanu. Iaşul a reuşit să 

polarizeze succesiv forţe spirituale din toate unghiu- 
rile întrucât capacitatea sa de atracţie a fost enormă: 
„Dacia literară”, „Convorbiri literare”, „Contempora- 
nul”, „Viaţa românească”, ” „Însemnări i ieşene”, „Jurna- 
lul literar” ş.a. Spiritul ieşean plămădit dintr-un aliaj 
specific s-a manifestat şi la Bucureşti, prin „ideea de 
orizont social şi etic, de unde permanența umanis- 
mului şi cultul unui frumos transgresând conjunctu- 
ralul”**, aşa cum se manifestă acesta la Dimitrie 
Anghel, Demostene Botez, Nicolae Labiş ş.a. 
Încercând să sintetizeze rolul climatului intelec- 
tual ieşean în cultura românească, Constantin 
Ciopraga reține funcţia catalitică elevat modelatoare 
a laşului, benefică maeştrilor, cărora le-a inspirat 
„elanuri ori simple puncte de vedere, un umanism 
lucid şi afectiv”, iar tuturor celorlalți le-a imprimat 
„solidaritatea cu frumosul şi cultul raţiunii; 
perseverența către scopuri înalte”? Considerăm că 
aceste conferințe și multe altele risipite în diverse 
publicaţii merită a fi studiate pentru a contura o ima- 
gine concludentă a lașului, așa cum s-a definit 
aceasta de-a lungul timpului, aşa cum era perceput 
de contemporani şi cum îi era proiectat viitorul. Nu 
avem de-a face doar cu constatări dezarmante, ci şi 
cu formulări de soluții, cu trasarea unor perspective 


concrete, menite să întoarcă destinul de glorie a ca- 


pitalei de altădată. 

Asceza bacoviană studențească ieșeană 
(1907-1911) 


Il 

Trecuseră vara-toamna, cinci luni calendaristice 
de la exmatricularea sa de la Facultatea de Drept din 
Bucureşti (27 iunie 1907) şi George Bacovia încă nu 
se decisese a continua studiile. Fusese un alt an fier- 
binte - anul marilor răscoale ţărănişti, cu implicații 
politico-sociale-economice în întreaga societate ro- 
mânească. Totul devenise nesigur. 

S-a urnit greu din Bacău, înscriindu-se în ultimele 
clipe admise de lege la Facultatea Juridică din laşi. 

Pe suplica adresată Facultăţii, Decanul - prof. 
univ. Ştefan Longinescu a consemnat scurt: „Se va 
cere Dosarul numitului student de la Decanatul 
Facultăţii Juridice din Bucureşti” (nr. 104/1 dec. 
1907), după care, Secretariatul Facultății ieşene a ad- 
notat, la primirea răspunsului: „Admis în anul al 
II-lea de onor Consiliu cu condiţia de a urma cursu- 
rile la care n-a trecut examene” (apud ediția Opere, 
2001, p. 631,918). 

George Bacovia fusese de mai multe ori în laşi, 
unde, în cartierul Sărărie, soră-sa Ana/Aneta, cu 
patru ani mai mare, urmase cursurile liceale la pen- 
sionul particular Institutele Unite (1890-1905), ulte- 
rior numit Școala Secundară de Fete „Oltea Doamnă”, 
Liceul „Mihai Eminescu” şi iar „Oltea Doamnă”. Fu- 


sese în vizite. 

În 1898, a venit sigur pe el să se înscrie la Școala 
Fiilor de Militari, înființată în 1872, devenită Liceul 
Militar „General G. Macarovici” (1909). Ridicase în 
acest scop de la gimnaziul băcăuan certificatul cu 
situația şcolară după fişa matricolă (nr. 175/25 iunie 
1898), având media 7,10, clasificat al doisprezecelea 
din 39 absolvenţi. Fratele loan-Eugen şi-a amintit 
după ani că lorgu „dorea şi îi plăcea să se facă ofițer 
şi a dat examen, a reuşit, şi-a cumpărat uniformă, chi- 
piu şi, după două săptămâni, a fugit din internatul 
acelei şcoli, neputând suporta regimul de cazarmă”. 
(Arhivele Naţionale Istorice. Filiala laşi. Fondul fami- 
lial George Bacovia) Însă credem că nu l-a îngrozit 
doar regimul de cazarmă, ci şi programa şcolară. Ma- 
teriile de învățământ erau divizate în două categorii 
distincte: a) profesorii militari predau obiecte speci- 
fice - fortificaţie; instrucţia infanteriei; tactică, stra- 
tegie şi geografie militară; hipologie şi instrucția 
cavaleriei, iar b) profesorii civili predau obiecte co- 
mune şcolilor secundare civile - geometrie, limbi 


străine, gimnastică etc. 


Astfel, amintirea acelor săptămâni petrecute în 
constrângerea libertății individuale/ civile i-a indus 
starea de refuz față de laşi, lăsându-se cu greu pornit 


în prag de iarnă, la 1 decembrie 1907, în fosta capi- 

tală a Moldovei de a se înscrie pentru continuarea 
studiilor superioare în Drept/ Juridice. 


Şi-a găsit gazdă la un dascăl de la Mitropolie. 


IN 
Facultatea Juridică ieşeană avea un trecut glorios. 
Dintr-o anume vanitate locală, unii o prelungeau 
până la străvechea Academie Vasiliană (1644), 
înființată de Vasile Lupu, voievodul Moldovei (1634- 
1653), la ctitoria sa - Mănăstirea Trei lerarhi/ Tri 
Sfetitele din Iaşi, după modelul celei din Kiev, cu pro- 
fesori trimişi de mitropolitul Petru Movilă din capi- 


tala Ucrainei, şi la care instalase o tipografie adusă cu 


tatea Juridică (1851), pe vremea domnitorului 
Grigore Ghica (1849-1853), strămutată în cadrul 
Universităţii înfiinţată de Alexandru loan Cuza 
(1860). 

Clădirea impozantă a acesteia din Dealul Copoului 
(B-dul Carol 1) a fost ridicată, între 1893-1897, pe te- 
renul unde fusese Teatrul cel Mare distrus/ devastat 
de un incendiu (17 februarie 1888), după planurile 
arh. Louis Blanc (1860-1993), genevez de origine, că- 
sătorit cu o fiică a generalului Anton Berendei, autor 
al altor construcţii impunătoare (Gara centrală din 


Iaşi, Facultatea de Medicină din București ş.a.). 


specialişti cu tot din acelaşi loc, scoțând de sub teas- 
curile ei Cartea românească de învățătură de la pra- 
vilile împărăteşti și de la alte giudețe (1642). 

În realitate, în secolul al IX-lea, la Academia 
Vasiliană, s-a înființat cel dintâi curs practic de legi 
pentru fiii de boieri (iunie 1830) propus de Cristian 
Flechtenmacher (1785-1843), sas din Braşov, cu stu- 
dii juridice la Viena, numit pravlist/ juriconsult al 
Statului, şi care anterior, împreună cu D. Bojinca şi 
Anania, au întocmit Codul Calimachi (laşi, 1816-1817, 
4vol). 

De abia la întemeierea Academiei Mihăilene (16 
iunie 1835), la Iaşi, din porunca domnitorului Mihai 
Sturdza şi prin stăruința lui G. Asachi, când s-a inau- 
gurat clădirea nouă pe strada Arcu, în centrul 
oraşului (pe locul unde se află Liceul Naţional, azi), 


acelaşi C. Flechtenmacher a propus, în cursul supe- 


rior, şi unul de drept natural. Apoi, s-a înfiinţat Facul- 


Gh. Bacovia, 1946 — Autoportret 

La intrarea în clădire, George Bacovia s-a oprit, 
puțin cam ursuz, dacă nu cu aer absent față de cei din 
jur, la afişajul Decanatului. Şi-a notat cu toată atenția 
numele profesorilor cu care avea să dea examene în 
anii de studii II-III, precum şi orarul săptămânal. 

La materiile de anul al doilea, profesori erau 
personalități la nivel local/ naţional: 

+ Ştefan G. Longinescu (1865-1931), decanul 
Facultății, prof. Drept Roman, laşi şi Bucureşti, studii 
în țară (licenţa, laşi, 1886) şi Berlin (dr. 1896), mem- 
bru coresp. Academia Română, cel mai bun specialist 
al Dreptului Românescu vechi. Opera: Programa 
Cursului de Drept Roman (4 vol., laşi, 1902-05), Ele- 
mente de Drept Roman (1908), Pravila lui Vasile Lupu 
și Prosper Farinaccius (1909) ş.a. Decorat cu Coroana 
României, în grad de Cavaler (1899). 

* lon Th. Burada (1851-1917), prof. Drept Roman, 
fiul vornicului Tudorache Burada şi al Mariei 
(n. Isăcescu), frate cu Teodor Th. Burada, magistrat, 
etnograf şi muzicolog (1839-1923). Studii în țară şi 
la Bruxelles (dr. 1873). Prim-preşedinte al Curţii de 
Apel din laşi. 

+ Matei B. Cantacuzino (1854-1925), prof. de 
Drept Civil, fost decan şi rector al Universității ieşene, 
studii în străinătate, orator distins, avocat vestit, de- 
putat (1901), ministru al Instrucţiei Publice şi Culte 
(ian.-mart. 1918) şi de Justiţie (1920, demisionat). 
Opera: Curs de Drept Civil (f.a.), Elementele Dreptului 
Civil (1921), Despre libertatea individuală şi persoa- 
nele juridice (1924) ş.a. 

* Constantin G. Stere (1865-1936), prof. Drept 

Administrativ şi Constituţional, fost rector al 
Universităţii ieşene. Studii: liceul la Chişinău, Dreptul 
la laşi (1897). Om politic controversat dintr-o veche 
familie boierească din Soroca şi luptător pentru uni- 
rea cu Basarabia contra ocupației ruseşti. Suspendat 
din învățământ pentru atitudine progermană. Scrii- 
tor: În preajma revoluţiei (roman, 8 vol.) ş.a. Director 
al revistei lunare „Viaţa românească” (laşi, 1906- 
1916, 1920-1929), împreună cu Paul Bujor şi |. 
Cantacuzino, la care redactori au fost, printre alții, G. 
Ibrăileanu (1906-1933), G. Călinescu (1933-1934). 
Opera: Introducere în studiul Dreptului Constituţional 
(1903), Curs de Drept Constituţional (1905) ş.a. De- 
corat cu Steaua României, Coroana României. 

* lulian M. Teodorescu (1872-1933), prof. drept 
şi Procedură Penală, fost decan şi rector al 
Universității ieşene (1919-1920), transferat la 
Bucureşti (1920). Studii în Drept la Bucureşti şi la 
Paris. Creatorul Seminarului de Drept Penal şi al 
Institutului de Ştiinţe Penale din Bucureşti. Opera: 
Teoria Sentinţelor fără durată determinată (1901), 
Minoritatea în faţa Legii Penale (1904), Chestiuni de 


Drept Penal și Știința Penitenciară (1904) ş.a. 


III 
George Bacovia, ca tot omul pățit, nu a vrut să se 
abată de la programa universitară, deşi, vorba vine, 
îi era greu să urce Copoul. 
Când ieşea din curtea Mitropoliei, îndreptându-se 
spre Universitate, Bulevardul Ştefan cel Mare (fosta 


Uliță Mare), care pornea de la Palatul Ocârmuirii (fosta 

Curte Domnească), îl ducea spre strada Cuza-Vodă 
(fostă Golia), traversa toată Piaţa Unirii şi strada 
Lăpuşneanu (fostă Ulița Sârbească), după care o făcea 
la dreapta, pe lângă curtea clădirii Şcolii Fiilor de 
Militari, trecând pe celălalt trotuar cu oarecare silă, ajun- 
gând la Universitate; mai sus, se afla Grădina Copou 
care îl îndemna la ceasuri lungi de reverie poetică. 

Şi, totuşi, uneori, nu se oprea la Universitate, ci di- 
rect în Grădină, o mândrie a Iaşului, amenajată cu alei 
şi bănci de pe vremea lui vodă Mihai Sturdzu (1834- 
1849). În mijlocul ei, tronează Monumentul Legilor 
Constituţionale/ Obeliscul cu lei, proiectat de Gh. 
Asachi şi executat de Mihail Singurov, o coloană de 
piatră înaltă de zece metri şi grea de zece tone, stră- 
juită de patru lei, cinstind Regulamentul Organic, al 
cărui text a fost votat de Obşteasca Adunare a Moldovei 
a 1/13 aprilie 1835, aplicat încă din timpul Ocupaţiei 
Ruseşti (26 apr. 1828-apr. 1834), ca semn de respect 


Puterilor Europene ale timpului, care au recunoscut 


prima independență a Țărilor Române. Alături, ve- 
ghează Teiul lui Mihai Eminescu. 

De aici, dar şi mai de sus, puteau fi văzute de 
George Bacovia cele şapte coline care înconjoară 
orașul. 

Când se retrăgea spre gazdă, se oprea la prima ca- 
fenea de pe strada Lăpuşneanu - loc de promenadă 
publică, un „corso” obsedant, dar şi ax al politicii, 
redacțiilor şi al mondenităţii întregii urbe, străjuită 
de case înalte, plină de negustori şi gură-cască, cu 
droşti/ birje/ caleşti, care mai de care mai elegante. 


În unele case de pe ulița aceasta, se punea țara la cale. 


Tot aici, se află Casele în care a locuit vodă Cuza (as- 
tăzi „Muzeul Unirii”), până la mutarea în Bucureşti. 

Nici nu şi-a dat seama când a trecut timpul, ajun- 
gând la finele şi al celui de al doilea semestru al anu- 
lui universitar, înscriindu-se pentru sesiunea de 
examene al anului al II-lea de studii al Facultăţii Juri- 
dice, depunând şi taxa adiacentă, sesiunea de vară, la 
28 mai 1908. 

Membrii comisiei de examinare erau: Matei B. 
Cantacuzino (Drept şi Procedură Civilă), lon Th. 
Burada (Drept Roman), lulian M. Teodorescu (Drept 
şi Procedură Penală) şi Constantin G. Stere (Drept 
Administrativ şi Constituţional). Rezultatul a fost pe 
măsura pregătirii studentului: „după întrebările puse 
şi răspunsurile date, am decis a fi absent” au scris şi 
semnat procesul-verbal cei patru profesori (Proces 
verbal nr. 784/ 27 iunie 1908). 

În toamnă, cere a fi înscris „printre studenţii anu- 
lui al III-lea de Drept, urmând a depune taxele nece- 
sare în curând” (7 nov. 1908). Dar nici nu le depune, 
nici nu se prezintă. 

Reia de la capăt anul al II-lea de studii, dar depune 
cererea de examinare pe ultima sută de metri, în se- 
siunea de toamnă la aceleaşi obiecte, cu excepția 
Cursului Drept Administrativ şi Constituţional, cu 
menţiunea de final: „fiind la curent în ceea ce priveşte 
regulamentul taxelor” (21 septembrie 1909). Exami- 
nat de aceiaşi profesori, rezultatul este la fel de ne- 
gativ, doar exprimarea e alta: „După întrebările puse 
şi răspunsurile date, am decis a fi respins” (Proces- 


verbal nr. 159/ 30 octombrie 1909). Insistă şi se în- 

scrie la sesiunea de examene din iarnă (10 ianuarie 
1910), de asemenea, fără obiectul Drept Administra- 
tiv şi Constituţional. Se repetă finalul din toamna pre- 
cedentă: „După întrebările puse şi răspunsurile date, 
am decis a fi respins” (Proces-verbal nr. 469,/ 24 fe- 
bruarie 1910). Degringolada se întrerupe la sesiunea 
din vară (28 mai 1910), iar examenele sunt trecute 
la toate cele patru obiecte ale anului al II-lea de studii 
(Civil, Penal, Roman, Adm.Cons.): „După întrebările 
puse şi răspunsurile date, am decis a fi admis cu 4 bile 
roșii” (Proces-verbal nr. 787/ 24 iunie 1910). 

Ajuns în anul al treilea de studii şi ultimul de 
Licenţă, profesorii erau alții: 

+ Dimitrie Alexandrescu (1850-1925), prof. 
Drept şi Procedură Civilă, studii la Lemberg, Paris, 
Nancy (Dreptul), dar şi Conservator şi Medicină. Ca 
student, s-a angajat în Legiunea Străină. Şi-a luat doc- 
toratul în Drept (1875), fiind numit procuror la Tri- 
bunalul laşi (1875-80), apoi advocat, Secretar 
General în Ministerul Justiţiei (1891-92), prof. Drept 
Civil la Universitatea ieşeană (1892-1925), în paralel 
ca magistrat. Deputat conservator (1888), senator 
(1905-07), raportor asupra căsătoriei, divorțului şi 
adopțţiunii. Decan al Facultăţii Juridice din laşi, direc- 
torul Curierului judiciar (1899-1906). Decorat: Co- 
roana României, Steaua României, Bene Merenti. 
Opera: Explicaţiunea teoretică și practică a Dreptului 
Civil Român, în comparație cu legile vechi și cu princi- 
palele legislaţiuni străine (9 vol., 1886-1905; ed. II-a, 
1906-09) ş.a. Este autorul comediei Rămășagul zgâr- 


citului (1879). 

* A.C. Cuza (1857-1944), prof. Economie Politică 
şi Finanţe (1901). Studii: laşi, Dresda, Paris, Berlin, 
Bruxelles, finalizate cu doctorate în Ştiinţe Politice şi 
Economice (1882) şi Drept (1886). Membru al 


Cercului Socialist „Contemporanul”, alături de C. 
Mille şi V.G. Morţun; al Societăţii Literare „Junimea”, 
colaborator al Convorbiri literare. Trece la Conserva- 
tori. Începe mișcarea antisemită. Înființează cu A.D. 
Xenopol „Liga contra alcoolismului” (1897). Se 


uneşte cu Nicolae lorga. Ca deputat, pledează pentru 


vot universal şi împroprietărirea generală a țăranilor. 


După Primul Război Mondial, se desparte de Nicolae 
lorga. Opera: Obiectul Economiei Politice şi însemnă- 
tatea ei (1901), Naţionalitatea în artă (1908) ş.a. Ver- 
suri (1887). Decorat cu Coroana României, Steaua 
României. 

* V. Gr. lamandi, suplinitor la Catedra Drept şi 
Procedură Comercială. 

+ A.P. Zeuleanu, suplinitor al Catedrei Filosofia 
Dreptului, Dreptul Ginţilor, Natural, Public şi Privat a 
prof. Petre Th. Missir. Dr. în Drept (Paris), advocat. A 
fost denunţat ca plagiator de cursuri/ tratate de 
Drept (1914, 1918). Ministrul Instrucțiunii Publice 
nu a luat măsuri. 

George Bacovia a urmat cursurile anului al III-lea 
şi, la sesiunea din iarnă, se înscrie pentru a trece exa- 
menele de Licenţă (11 ian. 1911), însă capotează: cei 
patru profesori examinatori îl resping (Procesul-Ver- 
bal nr. 136/9 febr. 1911). Degringolada continuă și la 
sesiunea de examinare din vară (28 mai 1911), ad- 


notarea examinatorilor e la fel de severă (Procesul- 

Verbal nr. 711/30 iunie 1911). La cea de a treia în- 
cercare, sesiunea de examene din toamnă (20 sept. 
1911), adnotarea profesorilor îi este favorabilă: 
„După întrebările puse și răspunsurile date, am decis 
a se admite cu patru roşii” (Procesul-Verbal nr. 
1101/5 nov. 1911). 

A plecat de urgență la Bacău, anunțându-și 
părinţii, întreaga familie, vestea reușitei, înscriin- 
du-se pe tabloul advocaţilor Decanatului Corpului de 
Advocaţi al judeţului Bacău „spre a exercita profesiu- 
nea de avocat în tot cuprinsul Regatului României” 
(nr 63/18 nov. 1911). 


Dar nu avea să fie. 


A fost un ideal pierdut pentru totdeauna, un vis 
în anul în care împlinise 30 de ani, întrucât nu va 
pleda nicicând ca advocat și nici altfel! 

„.. Diploma de Licenţă în Drept a Universităţii din 
ași o varidica doi ani mai târziu (7 iunie 1913), Decan 
al Facultăţii Juridice fiind prof. D. Alexandrescu, iar rec- 


toral Universităţii - D. Bogdan. 


w 

La anii studenţiei lui George Bacovia, presa 
ieșeană reflecta trăsăturile politico-culturale speci- 
fice unui început de veac zbuciumat al societății fos- 


tei capitale voievodale, care trăia din amintiri 


Școala fiilor de militari Iași din care, în 1898, fugea copilul George Bacovia 

suverane: Evenimentul (1893-1920), Opinia, Libera- 
lul (1900-1909), în care I.L. Caragiale a făcut o cam- 
panie vehementă, sub semnătura Un mare anonim, 
contra dr. Clement Blumenfeld (alias Scruattor 
Sever), colabora la Opinia (1897-1900, 1906-1940), 
care a fuzionat/ contopit cu Evenimentul, când îi di- 
vulgase adevăratul nume sub care a publicat fabule. 

Celelalte periodice aveau caracter ştiințific-literar: 

* Arta Română. Revistă pentru pictură, sculptură, 
arhitectură, muzică, artă dramatică, literatură (lunar, 
ian.-febr. 1908 - apr.-iunie 1912), Dir. A.D. Atanasiu, 
abs. al Şcolii de Arte Frumoase din laşi; 

* Frăția Românească. Revistă culturală şi politică, 
naționalist-democratică (13 apr. 1908-6 sept. 1909), 
condusă de un Comitet; 

* Îndrumarea. Politică, literatură, ştiinţă (apr. 
1908 - mart. 1909) director Sebastian Moruzzi (n. 
1865-?), principe, dr. în drept (Leipzig), fost prefect 
(Covurlui, Suceava, Tulcea), deputat (1907), ziarist; 
Panait Zosin (n. 1873-?), dr. în medicină, publicist, 
specialist în medicină socială. Opera: Substratul pa- 
tologic în pesimismul contemporan (Teză, 1900), Ex- 
pertiza psihiatrică (1902), Socialism și Pozitivism 
(1920), editor (împreună cu Ana Conta-Kernbach) 
Opere de Vasile Cont (1923) ş.a. Colaboratori: Mihai 
Codreanu, Artur Gorovei, Eugen Heroveanu, lon 
Petrovici, Avram Rodion Steuerman, Laura Vampa; 

* Cetiţi-mă! Revistă ilustrată săptămânală (1-30 
ianuarie 1909), 5 nr. cu poezii de LU. Soricu şi George 
Topîrceanu, trad. din E.A. Poe, H. Heine ş.a. 


Sunt publicații departe de a fi moderniste aseme- 

nea celor bucureştene din mediul cărora, catapultat 
la laşi, ca student exmatriculat, George Bacovia s-a 
trezit izolat față de diriguitorii şi colaboratorii presei 
ieşene, neavând nimic comun cu confrații 
publicațiilor din Capitală. 

Acelaşi lucru se va întâmpla şi cu publicaţiile care 
se impuseseră în cultura națională, cum ar fi Arhiva 
(1889-1916, 1921-1940), longevivă, cu program 
ştiinţific/ literar, dar şi Viaţa românească (1906- 
1916, 1920-1929, 


Bucureşti, 1930-1940, 1944-1946). Aceasta din 


cu schimbarea sediului, în 


urmă, în pofida faptului că redactorul ei era Garabet 
Ibrăileanu - numit spiritus rectus, fostul profesor de 
limba română al lui George Bacovia la Bacău, nu îi va 
oferi paginile spre a-i publica vreun text literar şi nici 
nu îl va menționa în vreun fel! 

În pofida unor atari efervescențe publicistice 
ieşene, producţia literară bacoviană îşi va găsi un co- 
ridor de ieşire la public doar în revista efemeră Ver- 
suri (1911), parodiată infantil de Contra-Versuri 
(1911), iar după ce va părăsi laşul, în 1912, în Arhiva, 
îi va apare poezia „Amure” (Havuzul din dosul pala- 
tului mort), text reluat din Revista idealistă 
bucureşteană/ botoşăneană (6 iunie 1905). 

De precizat faptul că Arhiva era o publicaţie cu 
apariție de şase ori pe an ca organ de presă al 
Societăţii de Ştiinţe şi Litere cu profil academic, 
desfăşurându-şi activitățile dense/ docte în aula 
Universității, după modelul celebrei „Junimea”, trans- 


ferată (1885) în Bucureşti. Nu credem să fi participat 


George Bacovia, în perioada celor patru ani de 

studenţie (1907-1911), la vreo prelecțiune ca autor, 
ci doar ca spectator, la acțiunile Societăţii în discuţie. 

De altfel, mediile socio-culturale traversate de el 
în Târgul leşilor, care semănau structural întru totul 
cu cele din urbea natală, în ceea ce priveşte interesul 
publicului pentru manifestările cultural-artistice nu 
erau periferice. 

Însă Iașul era altceva. l-a rămas aura statală de ca- 
pitală a Culturii Naţionale, centru religios-universi- 
tar/artistic inegalabil, în contra aerului patriarhal 


melancolic-optimist al reliefului. 


vV 

La cumpăna celor două secole (19-20), laşul a tra- 
versat o mare încercare politico-social-culturală. 

Guvernul junimist prezidat de PP Carp (7/19 iulie 
1900 - 14/27 februarie 1901), prin fuzionarea/ rein- 
trarea junimiştilor în Partidul Conservator (unirea 
„carpiştilor” cu „tackiştii” lui Take lonescu), a propus 
un buget restrictiv, respectiv suspendarea alocaţiilor 
financiare funcționării la laşi, în anii următori, a opt 
instituții: Facultatea Juridică, Facultatea de Medicină, 
Conservatorul, Școala de Arte Frumoase, Şcoala 
Normală de Institutoare, Seminarul Pedagogic, 
Institutul Antirabic şi Institutul de Chimie. 

În contrapartidă, o Comisie formată ad-hoc din 
notabilități proeminente ieşene/ naționale (Dr. C. 
Botez, N. Buţureanu, Em. Bardassare, Gr. Buțureanu, 
Eduard Caudela, A.C. Cuza, loan Găvănescul, Gh. 
Ghibănescu, Calistrat Hogaş, Dr. C. Hurmuzescu, St. 


Longinescu, Sever Mureşianu, Gavriil Muzicescu, Petru 


m 
», 


L 


Râşcanu, Dr. C. Russ, C.D. Stahi, A.D. Xenopol) a întoc- 
mit un Protest contra acelor măsuri absurde venite din 
partea unor... junimişti, semnat, tipărit şi difuzat, dar, 
mai întâi, înaintat Guvernului junimist şi Regelui Carol 
I, protest titrat Memoriu privitor la păstrarea întregi- 
mei culturale a Iașului, datat 1 decembrie 1900, din 
care redăm câteva considerente de bun simţ: 

„. „laşul este centrul României superioare, rămas 
în această însuşire de pe când era Capitală a Moldovei. 
Cu toate că, prin unire şi strămutarea capitalei la 
Bucureşti, laşul a pierdut însemnătatea lui politică, 
primind el totodată o grea lovitură în situația lui eco- 
nomică, a păstrat totuşi din vechea lui stare o strălu- 
cire culturală care încă nu este la al ei asfinţit./.../ În 
oc de a se întări fosta Capitală a Moldovei în greaua 
uptă pe care o duce contra înstrăinării țării, a cărei 
centru cultural este cu netăgăduire, vedem că prin 


noul proiect de buget cată a se micşora această a ei 


putere de împotrivire./.../ Țara întreagă este vino- 
vată pentru nesocotința cheltuielilor făcute. Trebuie 
să se reducă de pretutindenea şi nici lașul nu se dă 
îndărăpt înaintea acestui fel de sacrificiu. Dar este o 
deosebire imensă între a reduce şi a distruge. Şi ceea 
ce se proiectează pentru laşi nu este o reducere a 
instituţiilor sale, ci o desăvârşită distrugere a câtorva 
dintre ele”... 

Memoriul foarte documentat a fost luat în seamă. 

În final, proiectul combătut avea să se nască mort. 
Au învins forțele rațiunii. Instituţiile enumerate au 
supraviețuit şi s-au consolidat, pericolul fiind înlătu- 


rat. 

George Bacovia nu avea de unde să ştie toate 
acestea. Şi, în principiu, nici nu l-ar fi interesat. 

Trăia solitar într-o atmosferă de anahoret şi nu 
prea. 

Amintirile-i sunt vagi/ diluate, mai mult nişte 
explicații la anii petrecuți, ca student, la laşi, fără a-i 
menţiona, în interviul dat lui |. Valerian (Bacău, mai 
1927), pe cei anteriori de la Bucureşti: 

„Înainte de război, am făcut Dreptul la laşi, unde 
mi-am luat licența. Acolo mi-am publicat primele în- 
ceputuri. Am o mulţime de amintiri de pe atunci, dar 
la ce bun să le mai scormonim acum?/.../ Îmi amin- 
tesc de ceata prietenilor mei, cu care ne adunam de 
multe ori într-o bojdeucă din mahalalele laşilor, pen- 
tru a citi versuri, a fuma țigări şi a clădi castele, care 
nu s-au ridicat niciodată, nici măcar în Spania” (G. 
Bacovia. Opere, ed. 2001, p. 444). 

Ca o motivaţie pentru sine, dar încurcat şi mai 
mult de a găsi o scuză de cum a devenit poet şi nu 
avocat, a ocolit iar adevărul: „Furat de încurajarea 
prietenilor, printre cursurile de drept roman şi civil, 
m-am trezit poet de-a binelea” (op.cit. p. 444). 

Doi ani mai târziu, la alt interviu acordat aceluiaşi 
|. Valerian (Bucureşti, aprilie 1929), la întrebarea 
acestuia („Ai cunoscut odată, la laşi, un bun prieten 
al meu, I.M. Raşcu?”), George Bacovia este precis şi... 
nu tocmai: „Da, am fost studenți amândoi. El - la Li- 
tere, eu - la Drept. Scotea pe acea vreme revista Ver- 
suri şi proză, la care colabora şi Densusianu. Mi-a 


publicat poezii din Plumb, care m-au pus în conflict 

cu A.C. Cuza, la care dădeam examene. Revista avea 
nuanță socialistă şi nu-i plăcea profesorului. Eu nu 
împărtăşeam opinia socialistă. Eram cu inima din- 
colo, dar cu examenele dincoace” (op.cit, p. 445). 

Într-un al treilea interviu acordat, însă, lui Vasile 
Netea (Bucureşti, 6 iunie 1943), printre altele, se re- 
feră la anii studenției, cuprinzând şi perioada 
bucureşteană: „Din viața de student, n-aş putea 
spune prea multe lucruri. Aparținând unei familii să- 
race, n-am putut urma regulat cursurile Facultății de 
Drept la care m-am înscris - mai întâi la Bucureşti şi 
apoi la laşi - mulţumindu-mă numai cu prezentarea 
la examene” (op.cit, p. 465). 

A dat-o pe sărăcia familiei (unui negustor pros- 
per!) şi nu pe boemă: opt ani calendaristici (1903- 
1911), câte patru de studenţie la cele două 
universități din Bucureşti şi laşi, pentru trei de facul- 
tate?! 

Printre textele olografe ale poetului, unul titrat În- 
semnări autobiografice, datând din 1933, publicat 
postum (România literară, 13 noiembrie 1975, reluat 
în Opere, ed. 1978, p. 418-419; Opere, ed. 2001, pp. 
503-505), George Bacovia restructurează amintirile 
din declarațiile anterioare în câteva fraze: „Faculta- 
tea, cu alte greutăți materiale, am făcut-o când la 
Bucureşti, când la laşi, unde întreținerea materială 
putea fi mai uşoară. La laşi, am publicat prin Arta, 
fiind încă la Bucureşti. Apoi, acolo, la revista Versuri 
și proză, al cărei redactor era I.M. Raşcu”. 

Un alt text olograf, datând din 23 octombrie 1939, 


titrat Memoriu, rămas inedit la Arhivele Istorice 

Naţionale Bucureşti (apărut de abia în Opere, ed. 
2001, p. 505-507), concentrează sec, într-o frază, pe- 
rioada studențească, alături de cele preuniversitare: 
„Studiile primare şi liceale le-am făcut în oraşul natal, 
iar cele universitare, la Bucureşti şi laşi, unde am 
obținut diploma de licenţă în Drept în anul 1911”, 

Şi mai expeditiv este într-un interviu acordat lui 
Eugen Jebeleanu cu ocazia sărbătoririi a 65 de ani de 
la naştere: „Am urmat Facultatea de Drept la laşi şi 
Bucureşti. Licenţa mi-am luat-o la laşi” (Veac nou, nr. 
42, 21 septembrie 1946, număr special dedicat eve- 
nimentului; Opere, 1978, p. 447-451; Opere, 2001, p. 
469-474). 

Explicaţia nu este pierderea interesului poetului 
pentru trecutul propriu la vârsta senectuţii, ci poate 
fi invocat faptul că fenomenele memoriei sunt ondu- 


latorii în evoluţia de la retenţie la uitare. 


VII 

Peste amintirile proprii din anii studenției ieşene 
vin cele aparținând a doi martori oculari de încre- 
dere, unul fiindu-i rudă prin alianță - N. Ţintă, băcă- 
uan, pe care îl menționează însuşi poetul printre 
apropiații revistei Ateneul literar (Bacău, 1925- 
1927), celălalt este I.M. Raşcu despre care am făcut 
deja vorbire. 

Amintirile lui N. Ţintă (de după 1908) sunt suc- 
cinte, referitoare la preocuparea poetului de a trece 
examenele, greutățile întâmpinate în însuşirea cursu- 
rilor: „Mi se căina că toate ar merge, dar la Civil nu-i 


dă de rost, mai ales la servituți”. L-a vizitat la gazdă. 

Făcuseră înțelegerea să învețe împreună, unul având 
cursul profesorului Matei B. Cantacuzino, celălalt - al 
profesorului Dimitrie Alexandrescu, căci N. Ţintă 
urma Facultatea la „fără frecvenţă”, fiind funcționar 
şi era cu un an de studii în urma poetului. După 
discuţii despre servituțţi, N. Țintă l-a rugat să-i cânte 
la vioară Steluţa lui Vasile Alecsandri pe muzica lui D. 
Florescu. O ascultase şi la Bacău: „Cânta aşa de fru- 
mos!” Apoi au adăstatla o bere într-o cârciumă/ boj- 
deucă de mahala. În timpul conversaţiei, l-a întrebat 
ce are de gând să facă dacă-şi ia licenţa. A răspuns in- 
diferent: „Nu ştiu! Nu mă simt pregătit pentru nimic”. 
Altădată s-au întâlnit şi N. Ţintă i-a citit din versurile 
publicate în revista Flori dalbe de la Bârlad, scoasă de 
George Tutoveanu, cu care George Bacovia s-a îm- 
prietenit într-o excursie estivală. La o altă întâlnire, 
George Bacovia stătea culcat în pat. Nu se simțea 
bine, mărturisind că nu-şi dă seama de răul ce-l are 
şi boala lui nu i-o vindecă doctorii: „Mă doare sufle- 
tul!” (vezi Iașul literar, 12/1961). 

Mai puţin condensate sunt amintirile lui I.M. 
Raşcu. 

Astfel, „ceata prietenilor”, de care vorbea George 
Bacovia în interviul luat de |. Valerian, o menționează 
peste ani 1.M. Raşcu (vol. Amintiri și medalioane lite- 
rare. G. Bacovia. G. Ibrăileanu, EpL, 1967), cu o preci- 
zare: „Cum la laşi nu exista viaţă de cafenea, se legau 
repede cunoştinţe pe strada Lăpuşneanu sau în gră- 
dina Copou, sub teiul lui Eminescu”. 

Aşa s-a făcut cunoscut A. Agapus, „tipul clasic al 


poetului ratat-boem şi famelic” (semnatarul poemu- 

lui Spre Ideal, 1912), care îl ştia însă pe George 
Bacovia, şi care locuia la gazdă pe o uliţă noroioasă 
din spatele Palatului Administrativ, coborând spre 
Podul Bahluiului pe trepte bolovănite. Și, într-o seară 
de primăvară timpurie, ceata s-a hotărât să-i facă o 
vizită lui George Bacovia „la uşa vetustă a unei case 
necăjite şi umile... Poetul ne-a apărut în prag, întâm- 
pinându-ne cu acel smerit surâs, care îi era caracte- 
ristic şi cu timiditatea nelecuibilă, ce se trăda din ges- 
turi şi din vorbe”. 

I.M. Raşcu era însoțit de Mihai Bantaş, Constantin 
Doboş, Pan Halippa şi Gh. Savul. Încăperea avea inte- 
riorul „desprins din decorul Singurătăţii lui 
Eminescu... prototipul odăilor pentru studenţi să- 
raci, de care erau pline mahalalele Iaşului”. 

Cu un clondir plin şi cu voia bună încălzită, George 
Bacovia a scos vioara din cutie „şi trăgea de zor 
arcuşul pe strune, după care — când îndepărta, pentru 
câteva clipe, vioara de sub bărbie - intona cu glas 
evocator, răguşit uneori, dar foarte precis, melodii 
sumbre și, totuşi, comunicative”. Recita din Fecioara 
în alb... de Ştefan Petică. Melodiile alternau de la ma- 
cabru la săltărețe. 1.M. Raşcu va recunoaşte şi o me- 
lodie de Haendel. „Poetul începu o melodie pe versuri 
proprii”. Era incertă paternitatea acelor melodii. 
Atunci, adnotează memorialistul, „l-am contemplat 
mai atent: un cap cu fruntea mare bombată, cu bărbia 
ascuțită, cu obrajii scofâlciți, aş spune: o figură de ascet, 


dacă ochii adânci, cu luciri de torţe, n-ar fi părut că tăi- 


nuiesc patimi refulate, de vulcan ce nu se hotărăşte să 


erupă, porniri păgâne şi poate... suversive”. 

Din programul muzical, n-au lipsit melodiile de 
joc popular, la care interpretare au apărut, în uşa în- 
căperii, două dame - gazda poetului şi o rudă a aces- 
teia. Memorialistul descrie o scenă inedită: „Nu ştiu 
cine a smuls fulgerător poetului vioara din mână şi a 
continuat, în locul lui ariile săltărețe, dar pe Bacovia 
îl văd învârtind, într-un iureş nebun, pe una din cele 
două matroane, împopoțonate şi văpsite ca pentru 
zile mari, Doboş luase pe cealaltă în joc./.../ Priveam 
iureşul şi în special pe poetul nostru, care sfredelea 
cu bărbia ascuțită văzduhul afumat şi prăfos, într-o 
euforie dinamică, dacă pot să mă exprim astfel, fără... 
pereche, deşi perechea părea că se molipsise de 
verva îndrăcită a partenerului său”. 

Distracţia cade în desuetudine, textul se 
împotmoleşte în literaturizare. 

Au urmat alte întâlniri cu George Bacovia. 

În cadrul unei „Asociaţii culturale”, alcătuită de 
câțiva tineri entuziaşti, s-a înjghebat o editură (care 
a tipărit traducerea lui I.M. Raşcu. Poliphem - poem 
dramatic în 2 acte - de Albert Samain, laşi, 1911) şi 
a trecut la organizarea de şezători literare, cu pro- 
gram complex: conferinţe, recitaluri de poezii pe fun- 
dal cu acompaniament muzical. 

Prima şezătoare (şi ultima, se pare) a fost proiec- 
tată să aibă loc în sala Pastia din Piaţa Unirii (respec- 
tiv Teatrul Pastia, inaugurat în 1889), cu un program 
adecvat: 1. conferinţă (propusă de dr. Panait Zosin); 
2. partea recitalului cu patru poeți, primii fiind Mihai 
Codreanu (1876-1957), Enric Furtună (alias H. 
Peckelman, 1881-1950), |.M. Raşcu (1890-1971), al 


ProEuropeana Clubul cărții digitale 


RECONSTITUIRI CULTURALE 


patrulea, un poet ocazional, a refuzat invitaţia. „În 
mod brusc, face precizarea [.M. Raşcu, s-a rezolvat şi 
punctul nevralgic al programului, gândindu-mă să 
invit, pentru deschiderea recitalului, pe Bacovia, com- 
plet necunoscut publicului ieşean, dar care putea da 
-— prin originalitatea contribuţiei sale poetice - o 
vibraţie inedită tinerei noastre Asociaţii” (op.cit. p. 
34). 

La repetiţie, pentru serata respectivă, regizată de 
Mihai Codreanu, acesta „a izbucnit entuziast, după 


primele stihuri audiate, decretând pe Bacovia un ci- 


titor neîntrecut. Îi ridica în slăvi calităţile de interpret 


al limbajului poetic: simţul nuanţelor, fineţea tonului, 


de la Drept - poetul IL. Popescu-Polyclet. 

La aceste zaiafete, îşi aruncau unul altuia catrene 
mai şugubeţe, mai pe „ulița mare”, vorba lui Ion 
Creangă. 

Alte amintiri, mai puţin semnificative, L.M. Raşcu 
le-a adăugat în memorialul său, încheind: „Şi-ntr-o zi, 
Bacovia s-a dus cum a venit, adică în chip misterios, 
dispărând din laşi, fără vizite de rămas bun, fără urări 
de revedere şi fără o prealabilă anunţare. Îl atrăgeau 
alte constelații pământene şi despre care n-am mai 
aflat multă vreme nicio veste”. 


„De atunci nici n-a mai trecut vreodată prin laşi. 


discreţia debitului verbal”. 

Publicul a umplut sala. Mihai Bantaş a rostit cu- 
vântul introductiv, renunțându-se la conferința doc- 
torului. Au urmat cele patru rânduri de recitări, 
însoţite din culise de acordurile la vioară ale lui H. 
Mayer din muzica clasică. Succesul a fost pe măsura 


participanţilor. 


VIII 

Între timp, George Bacovia şi-a schimbat gazda pe 
strada Universităţii, vis-ă-vis de Morga Spitalului 
„Sfântul Spiridon”. Legăturile cu prietenii au conti- 
nuat numai în ceea ce priveşte activitatea literară, 
concomitent cu luarea licenţei şi publicarea unor 
poezii în revista Versuri. Totuşi, George Bacovia îşi ri- 
sipea serile prin localuri. Într-o locandă din Păcurari, 
I.M. Raşcu l-a găsit la o masă cu un bătrânel smolit — 


Fustratie Calognomu. Altădată, i s-a ataşat un student 


(la 


Ie plant 


arereeaci lene puzzle 

Georgiana LEȘU 


Cronica ilustrată a unei lumi apuse. 
Privire asupra unui album de caricaturi 


În 1959 apărea, la Editura Politică, albumul Cro- 
nica ilustrată a unei lumi apuse, cu un text de Horia 
Liman, sub prezentarea artistică a lui Eugen Taru, 
având drept consultanţi ştiinţifici pe Eugen Schileru, 
Amelia Pavel şi Mircea Popescu. Între semnatari, se 
remarcă în mod aparte doi dintre intelectualii de 
stânga cunoscuți: Horia Liman şi Eugen Schileru. Ile- 
galistul Horia Liman! este cel care a fondat, alături de 
leronim Şerbu şi Dan Petraşincu, revista „Discobolul”?, 
publicație cu profil moderat de stânga, viitor redactor 
la „Contemporanul'?. Eseistul Eugen Schileru şi-a în- 
ceput colaborarea la revistele de stânga cu „Era nouă” 
revistă de orientare marxistă, unde a publicat, în 
1936, sub pseudonimul Adrian Schileru şi a rămas 
cunoscut pentru bogata activitate didactică la 
Institutul de Arte Plastice „Nicolae Grigorescu”, ca 
şef catedrei de Istoria artei?. 

Albumul Cronica ilustrată a unei lumi apuse, 
apărut într-un tiraj de 6.200 de exemplare, adună ca- 
ricaturi din diverse publicații ale perioadei 1848- 
1948, semnate de artişti precum Ary Murnu, Francisc 
Șirato, Nicolae Tonitza, losif Isser, Camil Ressu, Jules 
Perahim, lon Valentin Anestin ş.a. Albumul are un ca- 


racter militant, redat prin texul care însoţeşte 

ilustrațiile, dar o valoare documentară îi poate fi atri- 
buită prin faptul că alătură într-un singur volum un 
număr bogat de publicații de umor şi satiră sau cu- 
noscute periodice de stânga. Începând cu revista 
„Nichipercea” — alături de forma în care a apărut în 
1860, „Coarnele lui Nichipercea” - continuând cu 
„Bondarul”, „Sarsailă”, „Ghimpele”, „Aghiuţă”, „Ciuli- 
nul”, „Furnica” „Facla” şi cu revistele de stânga „Viaţa 
socială”, „Socialistul”, „Cuvântul liber”, „Chemarea”, 
„Socialismul”, „Dimineaţa” până la „Tânărul leninist”, 


„România liberă”, „Scânteia”, „Contemporanul”, volu- 


mul propune un periplu în lumea satirei. 


Textul care însoţeşte lucrările grafice stabileşte 
direcţia întregului album şi este asumat, de la bun în- 
ceput, ca fiind reflecția „unui om al zilelor noastre, 
unind opinia contemporană cu cea a înaintaşilor într- 
un neînduplecat act de acuzare împotriva lumii 
apuse a burgheziei şi moşierimii”5. Horia Liman pro- 
pune o incursiune în istoria perioadei 1848-1948, ur- 
mând direcţia atât de des prezentă în publicistica din 
anii realismului socialist. Limitele temporale nu sunt 
alese întâmplător, ele se încadrează în noua viziune 
asupra istoriei şi se referă la etapele parcurse de la 


enunțarea dezideratelor paşoptiste până la punerea 

lor în practică de către noul regim democrat-popular. 
Tonul textului este dat de expresiile standard, criticile 
la adresa burgheziei sunt frecvente, precum şi 
referinţele la „ciocoi”, redaţi în ilustrări simpliste, 
zoomorfe: „Ciocoiul ar fi totuna cu câinele .."5. Mo- 
mentele istorice alese sunt cele des întâlnite în tex- 
tele vremii, din dorinţa de a impune interpretările 
recente şi de a întări noua viziune asupra mersului 
istoriei. 

Interesant este faptul că referirile la instituţia mo- 
narhiei sunt predominante în discurs, regele fiind 
personajul la care se face trimitere cel mai adesea. 
Momentul unirii de la 1859 este văzut ca un succes 
al poporului, umbrit însă de venirea ulterioară a unui 
prinţ străin: „...pentru a-şi apăra pielea şi moşiile bo- 
ierii şi boiernaşii ar fi vrut să-l facă domn pe alde 
Bibescu sau pe Știrbey, ori măcar pe Ghica. Poporul 
l-a impus pe Al. 1. Cuza - poporul şi oameni ca Mihail 
Kogălniceanu, Cezar Bolliac şi Vasile Alecsandri, 
care vedeau mai departe. Dar turciţii, nemţiţii şi 
franţuziţii au visat domn străin şi au continuat să mai 
viseze”. Întrucât textul este unul de popularizare, 
discursul este uneori extrem de subiectiv, depăr- 
tându-se de evenimentele istorice, interpretându-le 
într-o cheie forțată. Astfel, referindu-se la rege, 
afirma: „Dar nu vorbea decât nemţeşte. De aceea a în- 
ceput metodic, cu dicţionarul. Şi a reţinut din filele 
lui acele cuvinte care-i satisfăceau intenţiile, care gă- 
seau în el o rezonanţă mai adâncă: la prima literă — 


acareturi, acţiuni, armament, apanaje; la cea de-a 


doua - bănci şi bacşiş; cea de-a treia - camarilă, căi 
ferate, cherestea şi case; şi-a mai aflat și grajduri şi 
gloanţe, şi hârtie şi masacre, şi panamale, şi temniţe”?. 
Un capitol interesant este dedicat evenimentelor 
de la 1907 şi este intitulat Din primăvară până-n 
toamnă, după titlul articolului lui Caragiale, proaspăt 
republicat la Editura Militară, în 1957?. Retorica este 
aceeaşi, încadrată în interpretările istoriografice ale 


vremii şi atribuie regelui responsabilitatea reprimă- 


rii răscoalei din 1907, alăturându-i însă Occidentul 

drept complice: „Când spui Carol von Hohenzollern, 


gândul te duce la crima de neuitat din 1907, crima lui 
şi a complicilor săi în fracuri croite la Paris sau la 
Viena”. 

Chiar şi ultima secţiune, cea dedicată perioadei 
postbelice şi realizărilor regimului democrat-popular, 
începe tot menţionând instituţia monarhiei. Carol | 
şi Carol al II-lea erau numiţi duplicitari, interesaţi de 
cinste şi morală doar în discursul public, iar regele 
Ferdinand era ridiculizat: „...preocupat mai cu seamă 
de femeile de serviciu ale palatului. Sceptrul îl purta 
Maria de Edinburgh, agentă a Intelligence Service- 
ului”!!. Ultimul pe listă, regele Mihai, este numit di- 
rect „fascist cretin”!?. Abia după momentul 1947 
atenţia discursului este îndreptată în totalitate asu- 
pra prezentului şi noului regim. Tonul este unul acu- 


zator, specific textelor de popularizare din epocă, 


130 


amestecând concepte şi acuze, pentru a reda imagi- 
nea generală a Occidentului fascist şi decadent, de 
beneficiile căruia ar fi profitat din plin burghezia ro- 
mânească: „Brătienii deţineau pachete de acţiuni, îm- 
preună cu bancheri şi industriaşi străini..”, „frip- 


turiştii naţional-ţărănişti stăteau alături de capi- 


taliştii străini în consiliile de administraţie ..., ... unii, 
ca şi ceilalţi, realizând profituri imense, au camuflat 
afacerile de miliarde ale jefuitorilor hitlerişti la 
«Bayerische  Motorenwerke Miinchen», «Hans 
Lloyd», la «Metzeler», la «DKW» sau «Auto- 
Union»"13. Aşadar, ideile formulate nu sunt nume- 
roase, dar sunt reluate în funcţie de contextul istoric 
puternic reinterpretat pentru a transmite câteva 
raționamente simple: atât regele cât şi clasa politică 


au fost interesaţi exclusiv de sacii de bani - pe lângă 

mitul regelui care ar fi plecat din ţară cu trenul încăr- 


cat de valori, Iuliu Maniu este caricaturizat sub forma 
unui corsar care îl îndeamnă pe lon Mihalache să în- 
carce sacii cu bani în avionul care îi aştepta. Momen- 
tul Tămădău este reprezentat prin simboluri ca: 
dolari, pirați corsari şi capul de mort. 

În încheiere, textul afirmă intenţia întregului 
album: „Să nu uităm nimic din câte s-au întâmplat! 
Să nu uităm! Să nu uităm!" Un îndemn devenit fai- 
mos şi rămas până în prezent în mentalul colectiv în 
versiunea formulată de personajul lui Zaharia Stancu 
(„Să nu uiţi, Darie!”), care a fost de altfel una din ob- 
sesiile epocii: trecutul, în noua sa versiune, nu tre- 
buia uitat, tocmai pentru a confirma şi a legitima 


prezentul. 


1 Pavel Țugui, George Ivașcu, redactor-șef al revistei 
516/ 


la. http://revistacultura.ro 


Contemporanul, în literară”, nr. 


13.05.2015, disponibil 
/nou/2015/05 / george-ivascu-redactor-sef-al-revistei- 


„Cultura 


contemporanul /. 

2 „Discobolul” a apărut la București (septembrie 1932 — 
mai 1933), cu un program de revalorizare a trecutului 
propus de Eugen lonescu şi de promovare a criticilor 
tineri. A adunat contribuţiile scriitorilor cunoscuţi pre- 
cum L.Rebreanu, lon Pillat, N.D.Cocea, G.M.Zamfirescu, 
Camil Petrescu, Perpessicius, dar şi proză și poezii sem- 
nate de Lucian Boz, Pericle Martinescu, Emil Botta, 
Simion Stolnicu. A avut un caracter modernist temperat 
(L. Hangiu, Dicţionarul presei literare româneşti. 1790- 
1990, ediţia a II-a revizuită și completată, Editura 
Fundaţiei Culturale Române, Bucureşti, 1996, p. 153). 

3 Pavel Țugui, Amurgul demiurgilor. Arghezi, Blaga, 
Călinescu (Dosare literare), Editura Floarea Darurilor, 
Bucureşti, 1998, p. 12. 

+ Aurel Sasu, Dicţionarul biografic al literaturii române 
(PBLR), volumul II, M-Z, Editura Paralela 45, Piteşti, 
2006, p. 545. 

3 Cronica ilustrată a unei lumi apuse, Editura Politică, 
Bucureşti, 1959, p.3. 

* Ibidem, p.6. 

7 Ibdiem, p.16. 

* Ibidem, p.30. 

* lon Luca Caragiale, 1907. Din primăvară până-n toamnă, 
Editura Militară a Ministerului Forţelor Armate ale 
RPR, București, 1957. 

1 Cronica ilustrată... p. 59. 

11 jpidem, p. 214. 

12 jbidem, p. 215. 

13 Ibidem, p. 226. 

14 Ibidem, p. 238. 

Ilinca BARTHOUIL 


ANC 


Georges Barthouil, comunismul și borșul de fasole 


Ilinca Barthouil, născută Ionescu, este originară 
din laşi. A studiat la Universitatea „Alexandru loan 
Cuza”, secţia franceză-română. S-a căsătorit cu 
Georges Barthouil, primul lector străin care a sosit la 
Iaşi după instalarea regimului comunist. S-au stabilit 
ulterior în Franţa, la Avignon. Doctorat în domeniul 
românisticii la INALCO, Paris. Cadru universitar la Uni- 
versitatea din Avignon din 1971 până în 2008. Textul 
de mai jos transcrie o parte din amintirile pe care 
doamna Ilinca Barthouil a avut bunăvoința să le re- 


memoreze pentru revista „Dacia literară" la laşi 


(Monica Salvan) 


Georges Barthouil a venit ca lector la Facultatea 
de Litere a Universităţii „Alexandru loan Cuza”, la ca- 
tedra de franceză, la începutul anului 1961. La acea 
epocă se reluaseră acordurile culturale franco-ro- 
mâne, care fuseseră întrerupte după război. În cadrul 
acestor acorduri culturale care s-au reactivat, s-au 
creat întâi două posturi de lector, la două universități 
din țară, mai întâi la Bucureşti, în 1959, cred, apoi la 
laşi. 

Georges Barthouil ar fi trebuit să ajungă la laşi la 
începutul anului universitar 1960-1961. Se ştia, bă- 
nuiesc, că va sosi un lector, în orice caz el a sosit în 
ianuarie, cu întârziere mare, pentru că postul rămă- 


sese neocupat. Cert este că, în noiembrie 1960, toc- 

mai terminase serviciul militar. Înainte fusese secre- 
tarul Centrului Cultural Francez din Palermo, în Italia. 
După terminarea armatei s-a dus la Ministerul de 
Externe pentru a solicita un nou post în acelaşi do- 
meniu şi de aceeaşi natură. Cineva de acolo i-a spus: 
„Avem o propunere! Acceptaţi să mergeţi în România, 
lector de franceză, la Universitatea din laşi?” N-a ezi- 
tat nicio secundă. Era suficient de informat ca să ştie 
ce se întâmplă în România, dar a acceptat. Şi aşa a 
sosit la laşi, după sărbătorile de iarnă din 1960-61, 
la începutul lui ianuarie. 

Românilor le era însă atunci interzis să frecven- 
teze un occidental, lucru de care el a suferit foarte 
mult. Atunci când a acceptat postul în România nu-şi 
putea imagina totuşi ce însemnau realmente acele re- 
gimuri din estul Europei, cu toate interdicțiile care 
existau. Când a venit în laşi, nu-şi dădea seama cum 
poate fi iarna la noi. Era zăpadă, un soare foarte fru- 
mos afară şi un ger cumplit. S-a îmbrăcat cu un pan- 
talon alb şi un blazer bleumarin peste cămaşă, şi 
a plecat la Universitate, pe jos. Stătea la hotelul 
Continental. Şi bineînţeles că, la minus 20 de grade, 
s-a îmbolnăvit urgent, a făcut o gripă mai complicată. 
A chemat un medic, căruia i s-a interzis însă să urce 
în camera de hotel ca să-i dea o consultaţie. Şi i-a dat-o 
prin telefon, din holul hotelului. N-a avut voie să 


meargă să-l vadă, să-l consulte. Asta a fost prima 

lecţie. Singurele persoane cu care putea intra în con- 
tact erau cameristele de la hotel. Dintre colegii din 
lași care știau că a venit și s-a îmbolnăvit, nici vorbă 
să-i facă cineva vreo vizită. Era strict interzis. Eu i-am 
fost studentă, în acel moment eram în anul IV, La acea 
epocă, noi, studenții, n-aveam voie să vorbim cu el, 
să intrăm în contact cu el altundeva decât în sala de 
curs. N-aveam voie să avem o discuţie particulară cu 
el în interiorul universităţii. Era occidental. 

Nimeni nu spunea direct „aveți interdicție să 


vorbiţi cu acel personaj”, dar lucrurile acestea erau 


implicit ştiute de toată lumea. Nu îndrăznea nimeni 
să-ivorbească, orice ar fi fost. Vorbea numai în cadrul 
catedrei, cu colegii, iar el a înţeles rapid care este at- 
mosfera, care este realitatea, I-a fost foarte greu la în- 
ceput, era complet izolat, ca şi cum ar fi avut holeră. 
Și n-avea cu cine să se consulte, să discute. În schimb, 
tocmai din cauza acestei ostracizări, pleca foarte des 
la Bucureşti, să se întâlnească cu colegul lui de acolo. 
Acel coleg - primul lector care a venit în România 
după război, de aceeași vârstă - avea, cred, un regim 


mai blând la București decât aici, la lași. Georges 


Ilinca Barthouil, rememorând frânturi din viața primului lector francez sosit la Iași în comunism 

mergea bineînţeles şi la ambasadă, la serviciile cul- 
turale, era singurul loc unde putea să întâlnească oa- 
meni în mod normal. 

La laşi, mama mea, lector la catedra de franceză, 
era printre puţinii care îi vorbeau, deosebirea față de 
colegii ei fiind că ea era elvețiancă francofonă. Sun- 
tem în 1961. După război, mama n-a mai putut merge 
să-şi vadă părinții în Elveţia. Viitorul meu soț a încer- 
cat să o ajute, dar n-a reuşit să obţină să i se acorde 
dreptul de a pleca în Elveţia să-şi revadă părinții îna- 
inte ca ei să moară - erau foarte în vârstă. Cei doi 
s-au regăsit în cadrul catedrei de franceză între vor- 
bitori nativi de limbă franceză. Era pentru el singurul 
reper, colegii erau foarte amabili dar extrem de 
rezervaţi. Nimeni nu i-ar fi zis „poftiți la o cafea!”, de 
exemplu. lar mama îşi regăsea prin el originile, să 
spunem. 

Părinții mei s-au căsătorit în 1938, în Elveţia. 
Mama a venit în țară după căsătorie, dar în timpul 
războiului, între 1943 şi 1945, noi - mama şi trei 
copii, sora mea cea mai tânără încă nu se născuse, cel 
de-al treilea era un bebeluş — în '43 am plecat, să spu- 
nem, la adăpost de război, în Elveţia. Am stat acolo 
doi ani, la bunici. Însă în 1945 ne-am întors, la 
dorința tatei (el voia ca noi, copiii lui, să fim români), 
deşi fusese sfătuit de personalități româneşti din 
afară, care au înţeles ce se va întâmpla: „nu vă 
întoarceți pentru că va fi jale acolo, lucrurile se vor 
schimba total”. Tata era un tânăr jurist cu multe me- 
rite. Era profesor de drept civil aici, la Universitatea 
„Alexandru loan Cuza”, membru al Consiliului legisla- 


tiv, care a fost desființat apoi de comunişti în 1948. 


El a luat hotărârea să ne aducă înapoi spunând: „dacă 
toată lumea face aşa, ce se va întâmpla cu țara, cu in- 
telectualitatea, cu facultatea de drept?!” EI s-a întors 
chiar în 1944, ziua de 23 august l-a prins la Cluj şi a 
fost cât pe ce să fie împuşcat de ruşi, el şi cu încă ci- 
neva. Nişte unguri din Cluj i-au înfăşurat pe amândoi 
în nişte bandaje şi i-au dus într-un spital, ca să se 
creadă că sunt răniți. Şi aşa au scăpat cu viaţă. Din 
1945, după ce am revenit toți, mama n-a mai putut 
ieşi din România decât foarte târziu, când mama ei 
murise deja. L-a revăzut pe tatăl ei doar câteva zile. 
Mama era deci lector la catedra de franceză. Ca- 
tedra se redeschisese în 1957, abia cu un an înainte 
ca eu să intru la facultate. Mai târziu, când s-a creat 
Conservatorul din laşi, mama dădea cursuri în plus, 
de germană şi italiană, mai ales pentru viitorii 
cântăreți de operă, ținea cursuri de limbi străine, la 
Conservator. Acolo, în general, avea ore seara. A mun- 
cit foarte mult, a dat și lecţii particulare. Întotdeauna 
a muncit din greu pentru că situația familiei era grea. 
Tata, juristul promițător și afirmat deja în Germania 
- recunoscut ştiinţific vreau să spun - n-a lucrat ni- 
căieri în altă parte decât în România, dar a fost bur- 
sier Humboldt în Germania, şi a fost bursier şi în 
Austria. A studiat până târziu. A fost dat afară în 1950 
de la Universitate, unde era titularul catedrei de 
drept civil. Şi noi eram patru copii, se născuse între 
timp şi sora mea care avea un an atunci, eram născuţi 
unul după altul, şi practic muritori de foame. Un timp, 
singurul venit a fost leafa mamei. Tata a fost pentru 
puţin timp muncitor la o fabrică, un atelier, o coope- 


rativă de nasturi, care era situată lângă Piaţa Unirii. 


134 


ProEuropeana Clubul cărții digitale 


Mi-amintesc, eu aveam 9 ani atunci, îmi era milă de 
el. El nu zicea nimic, s-a comportat foarte demn, a 
făcut tot ce a putut, dar nu i se dădea nicio posibili- 
tate de a-şi câştiga existenţa, nu contau cei patru 
copii. El întotdeauna spunea: „vă rog să ţineţi cont de 
faptul că am patru copii mici”, când noi devenisem 
adolescenți el tot spunea că eram mici. Rămăsese un 
fel de glumă în familie. Mergeam să-l iau când ieşea 
de la lucru, ca să fie mai puţin abătut, îmi era milă de 
el, îmi amintesc perfect. Şi îmi arăta cum făcea nas- 
turi, nu era foarte priceput, dar ajuta muncitorii. În 
sfârşit, după aceea au mai fost multe „aventuri” pro- 
fesionale eşuate. De exemplu a fost candidat pentru 
un post de infirmier, „soră de caritate” se spunea pe 
atunci. De fapt ar fi devenit ajutor de infirmier, la 
munca grea dintr-un spital. Dar i s-a spus că el, fiind 
bărbat, nu poate fi soră de caritate şi n-a obținut pos- 
tul. După aceea a fost trimis educator sau pedagog la 
o şcoală de corecție, care exista în afara laşului, din- 
colo de Parcul Expoziţiei, cu mult dincolo de capătul 
tramvaiului. După aceea a mai fost profesor la o 
şcoală de copii cu dizabilități, cu handicap mintal. 
Eram studentă de acum, odată tata s-a îmbolnăvit şi 
m-a rugat să mă duc să-l înlocuiesc. Copiii aceştia 
erau afectuoşi şi blânzi, dar trebuia să ştii cum să-i 
iei. Şi eu vedeam că aveau multă sensibilitate şi voiam 
să-i ajut, mă tot forțam. Am amintiri, câteva, de acolo 


şi-i spuneam lui, „uite, am încercat!”, şi el zicea „nu 
trebuie făcut așa, că ei nu pot mai mult de-atât”. Dar 
aceşti copii îl iubeau foarte mult pe tata. Într-un 
sfârşit a mai fost profesor de română la şcoala care 
este şi-acum pe Lascăr Catargi, o şcoală de opt clase. 


A terminat ca profesor de română, la liceul care 


este pe strada Gării, Liceul Naţional. Erau două mari 
licee de băieți în laşi, pe atunci: aici lângă Universi- 
tate (Liceul „C. Negruzzi”) şi cel de-acolo. El a ieşit la 
pensie ca profesor la 60 de ani. Între timp, a conti- 
nuat să lucreze în plan ştiinţific, nici nu am ştiut cum 
a reuşit să rămână la acelaşi nivel internațional. A 
avut curajul să corespondeze cu cei din afară, a 
menținut contactul. Eu am plecat din țară în 1964, 
eram deci căsătorită, şi am facilitat permanent schim- 
burile, am luat eu legătura cu acei jurişti francezi care 
încă trăiau, erau de vârsta lui, şi am contribuit cum 
am putut, începând din acel moment. 

Revenind la situația lui Georges Barthouil la laşi... 
La un moment dat mama şi el s-au împrietenit şi se 
apreciau reciproc foarte mult. Trebuie spus că şi 
mama era un personaj extraordinar, era profesoară 
de italiană, germană şi franceză. El a rugat-o să-i dea 
ore de germană şi ea a acceptat. Dar aceste ore nu pu- 
teau avea loc la el sau la noi, totul era interzis. Se du- 
ceau în Copou, era un chioşc unde se află acum 
Muzeul Eminescu, erau singuri, se aşezau la o masă 
cu două scaune şi ea îl învăța germană. Lucrul acesta 
i s-a reproşat imediat foarte tare. 

Soțul meu şi-a terminat misiunea aici în 1964, a 
stat deci trei ani. Într-o zi, noi stăteam pe strada Ralet 
atunci, deci aproape de universitate — el a condus-o pe 
mama acasă, se puteau vedea numai în stradă, cu su- 
pravegherea de rigoare, asta ştia toată lumea, ştia fie- 
care, mai bine spus. Când au ajuns în dreptul casei, el 
i-a spus mamei: „Aş vrea să intru în casa dumneavoas- 
tră”. Felul cum a reacționat mama a fost decisiv. Mama 
nu i-a spus: „N-am voie”. Nu i-a spus: „Nu pot, îmi pare 


rău, nu puteți să veniți în vizită, înțelegeți lucrul 

acesta!” În schimb i-a spus: „V-aş invita cu plăcere - 
era ora mesei de prânz - dar nu am nimic să vă ofer, 
eventual un borş de fasole”. lar el a spus: „Vreau să mă- 
nânc, dacă se poate, borş de fasole!” Și aşa a intrat el 
în casă la noi, pentru prima oară. 

Nu-mi amintesc dacă a venit de mai multe ori, 
dacă a devenit un obicei, nu cred. Poate foarte rar, dar 
odată ce s-a terminat primul an, primul semestru, 
deci 1961, după aceea în al doilea an şi, mai ales, în 
al treilea, lucrurile au evoluat oarecum. El stătea la 
Hotel Continental şi invita studenţii, ne invita să mer- 
gem la el. Mergeam în grup, nu individual, şi ascultam 
discuri pe care le adusese el, discutam. Atmosfera s-a 
destins, s-a putut face acest lucru. Bineînţeles că 
eram controlați când intram, când ieşeam, ni se luau 
buletinele la recepţie. Ăsta nu era cel mai grav lucru. 
Se nota la ce oră am venit, la ce oră am plecat, cât am 
stat, bănuiesc că era şi tot ce trebuia, în cameră, să se 
asculte. În toate camerele, fără îndoială! Dar nu se în- 
tâmpla nimic, complot sau discuţii politice, pur şi 
simplu eram un grup de tineri între noi! Mergeam 
uneori în excursie la Ciric şi acolo eram în aer liber 
şi ne simțeam mai liberi să vorbim. 

Camera de hotel era închiriată de Universitate. 
Când ne-am căsătorit ni s-a acordat o a doua cameră, 
două camere una lângă alta, ca să avem ceva mai mult 
spaţiu. Noi ne-am căsătorit la începutul lui iunie 
1963; pe mine nu m-au lăsat să ies din România să 
mă duc să-mi cunosc familia de acolo. Oricum urma 
să revină fiindcă mai avea un an de contract, deci aş 
fi revenit şi eu, obligatoriu. Dar a fost imposibil să ies 
din țară. A încercat să acţioneze la Ministerul de 


Externe Francez, ca să mi se dea voie să plec măcar 


cincisprezece zile înainte de noul an universitar, mai 
eram studentă. Când a plecat el, vara, pe mine m-au 
dat afară din hotel, deşi era locuinţa noastră legală. 
M-am dus înapoi la părinți, asta era! Nici măcar una 
din cele două camere nu mi s-a lăsat. A trebuit să-i 
mut şi lucrurile lui la noi, pentru că eram de acum 
căsătoriți. Când a plecat nu ştia că aşa se vor derula 
lucrurile. Când a început următorul an, Universitatea 
i-a pus la dispoziţie un apartament cu trei camere 
care se află în Piaţa Unirii, blocul acela ce face colțul 
cu stația de tramvai. Am stat acolo până am plecat de- 
finitiv. 

Ca să revenim la misiunea lui Georges Barthouil 
în România: pe la mijlocul perioadei de trei ani lucru- 
rile s-au agravat. N-aş putea să interpretez acum, dar 
au fost nişte presiuni ca să aducem mărturii, eu pe 
partea mea, mama pe a ei, separat, că Georges ar fi 
spion. Ca şi cum, dacă el ar fi fost spion, noi am fi 
ştiut! Trebuie să spun că nu aveau nimic strict contra 
lui, ca persoană individuală, dar aşa se proceda. Adică 
s-au reluat acordurile universitare, au fost convenții, 
lectorii au venit în România... Cred că soarta asta a 
avut-o şi lectorul de la Bucureşti, adică aceeași poli- 
tică de intimidare. În contextul epocii era înfiorător, 
atunci a fost momentul cel mai dificil, când eu, per- 
sonal, am fost convocată. Eu nu-l frecventam în afară 
de facultate, nu mergeam să mă plimb singură cu el 
undeva. E drept că mergeam la Continental, dar eram 
şase, şapte, opt studenţi, colegi de-ai mei. Până la 
urmă a intrat în contact cu un număr de tineri. Aveam 
un prieten bun care era student la Medicină, care 
venea şi el acolo, se mai destinsese situația. Modul de 


a se frecventa era în sens unic, noi mergeam acolo, 

dar el nu putea merge la nimeni în casă. Era o regulă 
care funcționa în acest fel. 

Bineînţeles că misiunea lui şi a colegului de la 
Bucureşti reprezentau inițial o noutate absolută, 
rolul lor nu era doar să ţină nişte cursuri. Misiunea 
lor era să doteze catedrele de franceză cu material di- 
dactic, cu cărți, cu discuri, cu material care venea din 
Occident. La laşi, la epoca aceea, nu existau la „Cuza” 
decât două secţii de limbi străine, rusa şi franceza, 
deci problema englezei, italianei, germanei nu exista. 
Singurul centru de deschidere spre Occident, în ca- 
drul Universității, era catedra de franceză. Mari scrii- 
tori francezi erau pur şi simplu interzişi: Proust de 
exemplu. Absurd, dacă stăm să ne gândim. Erau toți 
„decadenţi”, „burghezi”, era marxismul la putere, nu 
se predau acei autori, la Biblioteca Centrală aceştia 
erau la Fondul Secret. 

Şeful catedrei de Franceză la epoca respectivă era 
binecunoscutul şi respectatul profesor Nicolae Popa, 
care făcuse doctoratul în Franța, la Sorbona, şi care l-a 
primit pe Georges cu braţele deschise. Şi pentru ela 
fost o plăcere să revadă un francez. Ulterior, când 
ne-am căsătorit, am putut merge şi la el acasă, câteo- 
dată. La început, profesorul Popa i-a spus între patru 
ochi că nu poate să-i încredințeze un curs de litera- 
tură. Georges nu era lingvist, era profesor de litera- 
tură. Acum un lector vine ca să practice franceza, sau 
orice altă limbă, atunci lectorii țineau cursuri în am- 
fiteatru - în franceză se cheamă „curs magistral”. Noi 
eram 20 de studenţi pe an, nu mai mult. Era concurs 
de admitere cu un număr limitat de locuri. | s-a ex- 
plicat lui Georges că nu poate preda literatură. EI, 


inițial, nu cunoştea aceste realități pe teren, nu ştia 

iz P) 


că i se va interzice. Vine ca profesor şi i se spune: 
„asta faceți, asta nu faceți!” A discutat cu profesorul 
Popa, au ajuns la o înţelegere. Profesorul Popa i-a 
propus să intituleze acel curs „Curs de estetică lite- 


rară” (de fapt de stilistică). Georges trebuia, în prin- 
cipiu, să se limiteze la acest aspect al unei opere 
literare şi să nu analizeze conținutul, să nu se refere 
la idei. A fost un „joc” de fapt, o convenţie. 

Soțul meu a înțeles că în felul acesta va putea 
aborda şi literatura, ceea ce a şi făcut. La început i-a 
întrebat pe studenți care sunt autorii francezi con- 
temporani pe care ei îi cunosc. Răspunsul a fost 
Andre Stil, Pierre Gamarra, Henri Barbusse. Henri 
Barbusse oricum era mai cunoscut, însă Georges, 
care citea enorm, le-a răspuns: „dar eu pe aceştia 
nu-i cunosc!” Pierre Gamarra a devenit mai cunoscut 
după aceea, a scris literatură pentru copii, dar Andre 
Sti]... De fapt, erau toţi militanți comunişti în Franța. 
Şi aveau o operă absolut nesemnificativă. Nu vorbesc 
de Henri Barbusse neapărat, dar oricum nu ei erau 
marii autori francezi ai acelei epoci. Suntem într-o 
epocă în care nu se vorbea de „noul roman”, de exem- 
plu, modul de a studia literatura rămânea tradițional. 
Georges s-a adaptat, pe parcurs. S-a adaptat foarte 
repede, s-a ataşat foarte mult, a înțeles exact ce era 
de înțeles, a fost pentru el pe plan uman o experiență 
de viață deosebită şi unică, despre care a vorbit în- 


totdeauna. 

Georges BARTHOUIL 


Bine te-am regăsit, Românie! 


Când am sosit în România, în 1961, primul lector 
francez la Universitatea din laşi după război, am fost 
întâmpinat în holul aeroportului Băneasa de statuia 
lui Stalin. Ținut mai întâi în carantină, deoarece ni- 
meni nu îndrăznea să vorbească cu mine, suspectat 
(de ce anume?), acuzat de a fi „spion”, intenționam să 
cer rechemarea mea în Franța când, în mod miracu- 
los, studenții mei de atunci m-au invitat, când s-a 
făcut primăvară, să-i însoțesc la o plimbare la Ciric. 

În drum, printre copaci, unde ar fi fost greu să fie 
microfoane ascunse, ei mi-au spus că modul lor de 
comportare față de mine era dictat de teamă şi nu de 
ura față de „capitalistul” — care nici nu eram - şi cu 
atât mai puţin ura față de un occidental şi încă şi mai 
puţin față de un francez. Am decis deci să rămân la 
postul meu de lector de franceză, la Universitatea din 
laşi. Și bine am făcut căci în România m-am căsătorit, 
la biserica catolică din laşi. 

Ulterior, soția mea şi cu mine am încercat să sal- 
văm ce se putea salva - după opinia noastră - din 
tradiționala prietenie între România şi Franța, şi 
anume colaborarea culturală, ținută cu grijă în afară 
de politică, de ideologie şi de interese mercantile. 

Acest lucru a fost posibil un timp, aşa cum o 
dovedeşte comemorarea centenarului „locuitorilor 
Latinităţii”, în anul 1978, la Avignon. Apoi a fost evi- 
dent că nu ne puteam compromite cu reprezentanții 


(inclusiv diplomaţii care nu mai erau diplomaţi) pu- 


terii pe cât de tiranică, pe atât de incultă care asuprea 
România. În consecință, cu profund regret, am încetat 
voit orice activitate în cadrul Asociaţiei culturale 
Franco-Române din Vaucluse, în semn de protest, 
Asociaţie fondată de noi şi care n-a mai avut nicio ac- 
tivitate de mai mulţi ani şi niciun contact cu „Amba- 
sada” lui Ceauşescu la Paris. 

De acum înainte, Asociaţia îşi va relua toate 
activitățile, dezvoltându-le, cu atât mai mult cu cât, şi 
în regiunea noastră, interesul manifestat de toată 
umea față de recentele evenimente din România a 
ost şi rămâne imens. 

În ceea ce mă priveşte, am fost absent din România, 
în mod voit, timp de 19 ani. Faptul că nu am putut 
participa la comemorarea centenarului lui Eminescu 
- deşi am fost invitați, ne-am abținut - a însemnat 
pentru noio rană în suflet. Din fericire, o manifestare 
care a avut locla Roma, organizată fără reprezentanţi 


români oficiali, mi-a oferit posibilitatea de a-l omagia 


pe poetul națiunii române. Sper să pot veni cât mai 
curând în România; România despre care spuneam 
întotdeauna pe vremuri (ceea ce va redeveni fără în- 
doială adevărat): „Se spune că fiecare om liber are 
două patrii: pe a sa şi apoi Franța; se poate de ase- 
menea spune că fiecare francez are două patrii: pe a 
sa şi apoi România”. O Românie deşteaptă şi care tre- 
buie să rămână ceea ce a devenit: liberă! 

(CRONICA, 26.1.1990) 

Jean-Louis COURRIOL 


Anii petrecuți la lași au fost printre cei mai frumoși din viața mea 


Ciudat destin să-ți începi cariera universitară la 
26 de ani la laşi în perioada 1975-1977 când România 
trăia sub regimul comunist sovietic dictatorial 
ceaușist... 

Aşa mi-a fost soarta şi nu o regret deloc. Profesor 
de limbi clasice, Agrege de lUniversit& en Frangais, 
Latin, Grec din 1972 am avut norocul să fiu numit pe 
postul de lector de franceză din Universitatea 
„Alexandru loan Cuza” din laşi. În realitate îmi fă- 
ceam serviciul militar ca profesor, cum era posibil pe 
atunci. Cererea mea de a veni în România îşi avea mo- 
tivul profund în dorința de a mă căsători - când ne 
va veni autorizația birocratică atunci necesară - cu 
o proaspăt-diplomată de română-franceză a 
Universităţii din Bucureşti pe care o întâlnisem toc- 
mai în anul 1972 cu ocazia unei vizite turistice în Ro- 
mânia. Aşa a fost să fie; după mai mult de 3 ani de 
aşteptare, ne-am şi căsătorit la laşi în 21 iulie 1977. 

Experiența trăită la laşi a fost o experienţă unică. 
Descopeream un regim politic cu totul nou în care 
cetățenii nu se bucurau de libertate, în care pe atunci 
se trăia relativ bine: nu erau încă mari probleme de 
aprovizionare cum se va întâmpla la sfârşitul anilor 
“80. Aveam personal condiții de viață destul de plă- 
cute: un apartament oferit de Universitate în centrul 


oraşului, în Piața Unirii unde, sâmbătă de sâmbătă, 


răsunau strigătele nuntaşilor „Să se pupe mirii în 
Piața Unirii” ceea ce nouă ne era deosebit de întris- 
tător dată fiind situația noastră de candidați la căsă- 
torie... 

Din punct de vedere al muncii de profesor aveam 
de a face pe de o parte cu studenți de calitate pe care 
îi regăsesc acum colegi, profesori de franceză la uni- 
versitate şi cu colegi profesori care se pregăteau să 
plece în Franţa ca lectori de română şi veneau să-şi 
amelioreze cu mine cunoştinţele de franceză. 

La laşi am avut parte de colegi de mare calitate 
pedagogică şi umană care au înțeles perfect situația 
mea. Mi s-a făcut un program care îmi permitea să 
mă deplasez în Oltenia de unde era viitoarea mea 
soție timp de 4 zile pe săptămână şi să predau la laşi 
în restul timpului. 

Experiența pedagogică a fost una excepțională. 
Am început să predau şi traducere şi să şi traduc din 
autori români clasici. Atunci m-am apucat de tradu- 
cerea romanului lui Camil Petrescu Patul lui Procust 
pe care urma să-l public în franceză abia în 1990, 
imediat după Revoluţie. Aceşti ani au fost decisivi 
pentru formarea mea în domeniul limbii române, 
care pentru mine a fost şi rămâne limba latină mo- 
dernă, o limbă latină mult simplificată după modelul 


limbii greceşti moderne care, pentru cine a făcut 15 

ani de greacă veche, este o joacă de copil... 

Am descoperit şi România, am învăţat să fac de- 
osebirea dintre regimul politic de atunci şi poporul 
care îi era supus fără să poată face nimic pentru eli- 
berarea sa. Am avut şansa unei adevărate a doua fa- 
milii în România, familia soției mele care, în ciuda 
intimidărilor birocratice şi polițienești, m-a adoptat 
ca viitor ginere şi m-a primit cu braţele deschise. 

Nici căsătoria, cu inevitabilele neplăceri datorate 
situației, nu a fost fără învățăminte. Atunci am des- 
coperit, sfătuit de colegii mei de la universitate, o per- 
sonalitate care urma să devină după Revoluţie una 
din cele mai importante şi marcante ale României 
moderne, lon Iliescu. Dânsul era pe atunci prim-se- 
cretar al Partidului la laşi. Neobținând autorizația de 
ane căsători, după ce soţia mea, pe motivul că ceruse 
să se căsătorească cu un străin „capitalist”, fusese 
dată afară din învățământ, am făcut apel la ajutorul 
dânsului. Am cerut, fără succes la început, o întâlnire 
care după o lună de încercări telefonice, mi-a fost 
acordată. Am descoperit atunci un personaj deschis 
şi deştept care nu semăna deloc cu birocrații 
obişnuiţi, care m-a primit cu mare amabilitate, mi-a 
dat de înțeles că nu poate face mare lucru fiind şi el 
în dizgrație față de cuplul conducător, dar că va în- 
cerca. Pe 14 iulie 1977 am primit un telefon: „Sunteţi 
bun să oferiţi o şampanie, vi s-a aprobat cererea de 
căsătorie!” 

În 1990, când Frederic Mitterrand, nepotul lui 
Frangois, a venit ca reporter la Antena 2 să facă mai 


multe emisiuni despre România la Bucureşti şi m-a 


ANCEZI LA IAŞI 


luat ca traducător-interpret, am fost primul traducă- 
tor al primului interviu dat de lon Iliescu televiziunii 
franceze în martie 1990. 

De atunci am rămas cu o mare stimă față de acest 
om politic care a asigurat trecerea de la un sistem 
dictatorial comunist la democraţie. l-am şi tradus, la 
cerere, cartea de interviuri Marele şoc al unui sfârşit 
de secol prea scurt apărută la Editions du Rocher în 
2004. 

La laşi mi-am făcut mulți prieteni cu care sunt în 
continuare în contact, colegi, precum Marina 
Mureşanu, şefa catedrei de franceză la Universitatea 
„Alexandru loan Cuza”, domnul şi doamna Apetroaie, 
profesori universitari şi ei care ne-au fost naşi la că- 
sătorie şi mulți alții, domnul şi doamna Botez, fostul 
Director al Bibliotecii din lași. Îi revedem - pe cei care 
mai sunt printre noi -, cu mare plăcere. 

Anii petrecuţi la laşi au fost printre cei mai 
frumoşi din viața mea. Oraşul mi-este drag nu doar 
fiindcă m-am căsătorit în eleganta lui Primărie în- 


tr-o frumoasă zi din iulie 1977. 

lon Omescu 
Un mare actor — cărturar al Teatrului Naţional 


Când l-am văzut pe strada Cuza Vodă din laşi am 
avut impresia că întâlnesc un personaj din teatrul 
spaniol — Cidul. Eram încă tributar unui vechi obicei 
căpătat în studenţie. Profesorul nostru, lon Cojar, ne 
îndemna să observăm lumea din jurul nostru, oame- 
nii, caracterele, să reținem în memoria vizuală cât 
mai multe date care ne vor fi de folos şi ne vor uşura 
munca în profesia noastră. 

Nu ştiam că-i actor, că-mi va fi coleg de teatru şi 
nu ştiam că-i poet şi voi juca într-o piesă scrisă de el. 
Trupa în care mă încadrasem nu se compara cu cea 
de la Teatrul Tineretului. Peste optzeci de actori de 
toate vârstele împărţiţi pe genuri şi grupulețe, aveau 
ierarhii în care nu puteai pătrunde. Repertoriul era 
stabilit cu două-trei stagiuni înainte şi trebuia să-ţi 
aștepți rândul. 

Tristeţi proviciale mă năpădiseră şi mă cuprindeau 
părerile de rău că m-am abătut de la drumul atât de 
frumos început la Piatra Neamţ. Am intrat pe puntea 
îndoielilor lângă aleea statuilor fără piedestal. Mă nă- 
pădeau gânduri întunecate şi soarele inimii mele 
pălea. Purtam un dor lăcătuit de a mă realiza şi de 
a-mi face un renume în timp durabil. Cred şi acum, am 
convingerea, că toţi artiştii poartă la început curcubeul 
pe umeri. M-am rezemat de gânduri şi amintiri ca cio- 


banul Mioriţei de bâtă şi am aşteptat defilarea inimilor 


de pesmet şi surâsului de zgură. Vreme de şapte luni 
am şters colbul printre perdelele sălii de spectacol ur- 
mărind cu atenţie montările mai vechi şi mai noi, dar 
mai ales prestaţia artiştilor de toate vârstele şi şcolile 
din trupa celui mai vechi Teatru Naţional. Zăboveam 
ore întregi prin sălile Bibliotecii universitare, prin să- 
lile Filarmonicii şi Teatrului Luceafărul. Folosul a fost 


că am reuşit să-mi fac un repertoriu personal care 

m-a scos din multe încurcături. 

La Teatrul Naţional erau rezervate lângă scenă 
loje pentru artişti. Totdeauna erau pline cu mari per- 
sonalități, altădată glorii ale teatrului românesc, ie- 
şite la pensie. Doamne şi domni care păreau scoşi 
dintr-un album, îmbrăcaţi în ținută de gală, îşi legă- 
nau capetele albe ca niște păpădii și comentau cu glas 
tare spectacolul de pe scenă. Publicul nu era deranjat 
de spectacolul lojilor. Erau priviți cu admiraţie şi adu- 
ceri aminte de gloria lor trecută. 

Mari personalități ale teatrului românesc — N. Al. 
Toscani, A.l. Maican, G.M. Zamfirescu, dar mai ales lon 
Sava au avut o contribuție fundamentală la consoli- 
darea, într-o anumită epocă, a trupei Teatrului Naţio- 
nal. Nu numai studiile de specialitate erau necesare. 
Pe lângă talent se cereau calități psiho-fizice, aspectul 
fizic era cerinţă primordială. Părea un spectacol 
numai să priveşti trupa înşirată pe scenă şi puteai în- 
ţelege că fiecare artist este o valoare de patrimoniu. 
George Popovici, Nicolae Şubă, Nic. Veniaș, C. 
Ramadan, Ştefan Ciubotărașu, Ştefan Dăncinescu, 
Constantin Sava, Al. Radvanschi, Mihai Grosariu, 
Constatin Cadeschi... sau doamnele Marioara 
Davidoglu, Anny Braiesky, Margareta Baciu, Rela 
Ghiţescu, Virginica Bălănescu... După o lungă aștep- 
tare, cu necazuri de tot felul, am avut şansa să mă în- 
tâlnesc în scenă cu mulți dintre aceşti înzestrați 
artiști ai Naţionalului ieșan. Sinceritatea laudelor lor 
într-un anumit moment m-a încurajat şi mi-am recă- 
pătat încrederea și curajul care mă părăsiseră. Încer- 
cam să găsesc în spectacolele lor, care la început 


nu-mi plăceau, calități ascunse la prima vedere și am 

reuşit. Începusem să mă acomodez stilului noului 
meu teatru. Printre actorii generației de mijloc, pe 
umerii cărora era purtat repertoriul, am descoperit 
câțiva cunoscuți din anii studenției de la manifestă- 
rile naționale. Marcel Finchelescu, Teofil Vâlcu, 
Virgiliu Costin, Saul Taișler, Sergiu Tudose, Valentin 
lonescu, Boris Olinescu, dar mai ales pe distinsul ar- 
tist şi om de cultură lon Omescu, unic în felul lui prin 
instrucție, prin comportament, prin ținută și prin as- 
pect fizic. Înalt, drept şi elastic în mișcări controlate, 
părea ca un atlet zugrăvit pe vasele grecești. Cu fața 
ovală, cu fruntea înaltă, cu păr şaten tuns scurt, piep- 
tănat pe partea dreaptă, cu ochi căprui, privind în- 
tristat, cu nasul drept deasupra unei guri surâzând 
uşor ironic, îmi părea uneori coborâtor din grila vo- 
ievozilor romantici. M-a întâlnit pe holul principal la 
ieşirea din teatru. Nu am apucat să-l salut așa cum 
aveam obiceiul. S-a oprit, mi-a zâmbit şi m-a întrebat 
prietenos-ironic: ce mai joacă marii artiști de la 
Piatra Neamţ? Mai nimic, i-am răspuns eu. Ei, te-am 
văzut în Ioniţă din Opinia publică, și mi te-a lăudat şi 
Crin Teodorescu. Ai să joci într-o piesă de-a mea și 
şi-a continuat drumul spre ieşirea din teatru. Vestea 
primită m-a bucurat. Aflasem chiar de la Omescu 
că-i dramaturg și-am devenit curios să aflu subiectul 
piesei în care voi fi distribuit. Nu l-am aflat decât 
foarte târziu, când am jucat în Săgetătorul un rol se- 
cundar, dar în care m-am străduit să fiu artist. Nu ascund 
că mă încerca un sentiment de gelozie când un coleg de 
generație se lăuda că va juca un rol principal într-o piesă 
istorică românească. Am bănuit că este vorba despre 


opera domnului cu care m-am întâlnit pe hol. 

L-am văzut pe lon Omescu în Britannicus de 
Racine alături de Anny Braiesky, Teofil Vâlcu și Sergiu 
Tudose. M-a entuziasmat. Mi-a fost dat să văd un 
Nero cum numai marii artişti înzestrați cu darul divin 
al talentului pot transforma natura ființei umane cu 
remarcabilă finețe și expresivitate, prin concentrare 
psihică, conturând-o cu precizie prin mimică şi ges- 
turi și dozându-i momentele de zbucium sufletesc, de 
criză şi de slăbiciune. Prin interpretarea lui Nero, lon 
Omescu poate fi aşezat în galeria marilor artiști ai 
teatrului românesc. Am căutat să aflu începuturile ca- 
rierei lui actoricești. Într-un Recital Shakespeare juca 
în Hamlet şi în Romeo. A jucat în Bălcescu de Camil 
Petrescu. Cronicarul dramatic are unele rezerve în le- 
gătură cu prestaţia artistului. Cred însă că lon 
Omescu prin cultura și pretenţiile sale depășea nive- 
lul unor comentatori, fără să-i ignore sau să nu-i în- 
țeleagă şi să-i respecte. Glasul său melodios- 
baritonal, ușor metalic, sublinia nuanţe care păreau 
neverosimile unor estețţi. Actorul cu suflet de poet 
căuta cuvântului rostit şi aripa sa muzicală să-i dea 
zborului nimbul frumuseţii. Nu i se permitea să facă 
regie şi asta îl chinuia. Nu l-au putut opri să scrie. 
Seara târziu, până la orele dimineţii, puteai vedea un 
geam luminat pe Cuza Vodă, după care îngânduratul 
actor își trecea prin Filtru sufletul lui zbuciumat. Poe- 
zia sa poartă amprenta unei elaborări intelectuale. 
Starea sufletească, chinul căutărilor şi neîmplinirilor 
unor eroi din literatura universală, îndeosebi din dra- 
maturgie este tema favorită a poeziei sale şi trădează 
sufletul zbuciumat al actorului instruit și cultivat, 


tânjind după un strop de veșnicie, când nici rănile, nici 


umbra, nici ghimpii nu se vând și-n inimă lumina 
se-nfruntă cu nimicul. Pasionat de istoria neamului 
nostru a găsit pretext pentru a pune în lumină sen- 
suri de permanenţă sufletului omenesc în destinul 
unui popor de a-și apăra integritatea ființei spirituale 
în vremea unor domnii despotice. Având prieteni ac- 
tori predispuși pentru roluri de domnitori, lon 
Omescu a scris pentru ei, pentru Teofil Vâlcu, pentru 
Sergiu Tudose, pentru Saul Taișler.. Piesele Săgetă- 
torul şi Veac de iarnă le-a dăruit pentru a fi montate 
Teatrului Naţional și le-a publicat la Editura pentru 
Literatură, 1968. De la un timp îl întâlneam din ce în 
ce mai rar prin Teatru şi la un moment dat a dispărut 
din lași. Prin aspectul său fizic, prin ţinută şi compor- 
tament nu putea trece neobservat. 

Era un actor cum rar ai putea întâlni azi în colec- 
tivul unui teatru. Susținea mereu şi cu convingere că 
repertoriul unui teatru fără dramaturgia marilor 
scriitori ai lumii nu poate da valoare unui colectiv. 

Pasionat de clasicii literaturii Renaşterii, în spe- 
cial de cea engleză și-a dorit foarte mult să joace 
Hamlet, dar dorința sa n-a avut ecou la cei ce condu- 
ceau Teatrul Naţional. M-a surprins propunerea fă- 
cută, mult prea devreme, atunci, pentru mine. Ai să 
joci Polonius. În seara aceea am recitit acasă, cu cre- 
ionul în mână, capodopera lui Shakespeare. Mi s-a 
părut că sunt prea crud pentru asemenea rol şi-mi 
era frică să-l întâlnesc pe marele actor și să-i spun că 
refuz rolul. Am avut noroc. Nu l-am mai întâlnit. După 
vreo doi ani am găsit în librărie cartea lui lon Omescu 
Hamlet sau ispita posibilului publicată la Editura 


Cartea Româneacă,1971. Cu interes deosebit m-am 

apucat s-o studiez ca-n anii de şcoală. Două sute de 
pagini grupate în zece capitole în care înzestratul 
actor își încearcă talentul. Reuşește, într-un studiu 
analitic minuțios făcut și documentat despre tragedia 
nefericitului Prinţ al Danemarcei. Cunoscător al câ- 
torva limbi străine, în mod deosebit engleza şi fran- 
ceza, a căutat materiale și s-a documentat pentru o 
analiză profundă într-un proiect ce poate stârni invi- 
dia marilor cercetători în domeniu. 

Învingându-mi anii şi amintindu-mi din ce în ce 
mai rar de trecutul nostru strâmb, când încercam să 
şterg colbul de pe curcubeu, căutam să-mi păstrez 
inima plină de pasiune. Îmi doream roluri și specta- 
cole pe măsura Teatrului în care mă afirmasem deja. 
Evenimentele ultimelor decenii ale veacului XX au 
produs schimbări importante în societatea româ- 
nească ce avea să dea un nou curs vieții, dar şi tulbu- 
rări și răsturnări de valori mai ales în cultură. 

Trecuseră mai bine de două decenii de când lon 
Omescu părăsise Teatrul Naţional. Lipsa lui a lăsatun 
gol în colectivul artiștilor ieşeni. Într-o dimineaţă de 
primăvară, traversând în grabă Piaţa Unirii, l-am în- 
tâlnit coborând treptele hotelului Traian. Zâmbin- 
du-mi prietenos mi-a întins mâna şi mi-a amintit 
întrebarea de la prima întâlnire: ce mai joacă maes- 
trul Teatrului Naţional? După câteva schimburi de 
amabilități mi-a zis că vrea să monteze la teatru Ri- 
nocerii, că are aprobarea lui Eugen lonescu și dorește 
foarte mult ca eu să joc Beranger. M-a rugat să reci- 
tesc piesa şi să-i fac o propunere pentru Jean. Urma 
să se întoarcă după câteva săptămâni în laşi. Nu s-a 


mai întors. Ceva s-a întâmplat pentru că după proiec- 

tul Hamlet a căzut şi Rinocerii. Într-un târziu l-am în- 
tâlnit în București la un spectacol de la Teatrul 
Nottara. Ne-am salutat, m-a privit cu un fel de reproş 
şi n-am înţeles de ce, dar nici n-am discutat despre 
eșecul proiectului nostru. 

Cum uitarea ne dă târcoale şi cum sunt ros de 
timp şi de îndoieli, caut şi regăsesc în cărțile marelui 
actor care a fost lon Omescu strădania artistului căr- 
turar de-a cunoaşte şi de a se strecura în cele mai tai- 
nice firide ale ființei umane cu scopul vădit de a 
monta cândva tragedia nefericitului Prinţ al 
Danemarcei. Studiul său, Hamlet sau ispita posibilu- 
lui, rămâne un document prețios pentru cei care vor 
dori să înțeleagă căile parcurse de-a lungul veacurilor 
de una dintre cele mai de preț și mai importante 
opere a Renașterii engleze, Hamlet, şi în același timp 
de a percepe faptele petrecute la Elsinore. lon 
Omescu îl citează pe Victor Hugo şi spune că Hamlet 
e prinț şi demagog extravagant şi sagace, profund și 
frivol, bărbat şi neutru... demonstrează că e firesc și 
cu totul remarcabil ca eroul dramatic să prezinte os- 
cilaţii de caracter, umoare, de comportament, fără ca 
prin aceasta să-și piardă fiinţa. 

În Note de insomniac, marele artist, decanul nos- 
tru de la L.A.TC „I.L. Caragiale”, academicianul Radu 
Beligan, afirmă că actorul trebuie să aibă eleganţă, 
gust, stil, demnitate, clasă. lon Omescu întrunea, cred, 
toate aceste calități. În condiţiile începutului de secol 
XXI s-ar cuveni editat un Dicționar al actorilor, ca să 
nu fie lăsați pradă uitării ei, histrionii, artiștii fără 
operă vie, gloria Teatrului românesc şi mândria unor 


generaţii care au fost cândva. 

Magda URSACHE 


Sub umbra lui Marx: o întrebare și un răspuns 


Adrian ALUI GHEORGHE: Aţi avut în viaţa asta 
şi niște... antimodele? Cum v-au influenţat aces- 
tea? Ce se întâmplă atunci când antimodelele 


preiau controlul în societate? 


Magda URSACHE: Ba bine că nu. Câte şi mai câte! 
E o întrebare ușoară, Adrian Alui Gheorghe. Antimo- 
delele mele: activiștii, instructorii CC/ UTC şi CC/ 
PCR, securiştii, informatorii, toți profii de marxengels- 
lenin. Am trecut prin logocid fără să le învăţ limba im- 
pură, de lemn. Comparatistul Al. Dima, italienistul 
Ştefan Cuciureanu, eminescologul Mihai Drăgan 
m-au pregătit să primesc marea cultură, pe care 


Leonte Răutu o rupsese de trecut, dar, la Teoria lite- 


raturii, |. Tiba preda după legile lui Jdanov, după care 
viața trebuia reflectată nu obiectiv, ci din p.d.v. comu- 
nist. Însă am un zece şi pentru Titus Raveica: zâmbea 
autoironic când trebuia să ne spună că Immanuel 
Kant e un biet eclectic față de marele Marx. Raveica 
ne mai scotea de sub umbra lui Karl. Într-o pauză, 
ne-a înștiințat pe noi, studenţii, că-i ieşiseră furun- 
cule groaznice pe faţă, purulente, când scria das 
Kapital, furios pe lume şi pe bubele ei. La examene, 
dădea note mari, chiar dacă nu „adânceam” nu'ş ce 


punct din nu'ș ce Raport. El singur își numea materia, 


Materialism științific, „claxonism”. Alta era situația 


dacă încăpeam pe mâna agitomanilor: tov. El. Puha 
sau pe mâna tov. Bulimar. Aflase că-l poreclisem 
Bulimarx şi mă notase cu insuficient la Învățământ 
ideologic. Eram slab pregătită ideologic, acuză gravă 
în „iepocă”. 

Să tai relația cu vârstnicii nu-i a bună, dar cu ve- 
chii activişti-scriitori (în puţine cazuri activiştii scrii- 
tori sunt scriitori-scriitori) am tăiat-o. N-am crezut o 
clipă, nici eu, nici Bătrânu, în mustrările lor de cuget, 
când îşi puneau cenuşă-n cap. De altfel, cei mai mulți 
dintre ei n-au făcut-o. Vitner a murit în '91, Vladimir 
Colin în '91, Galan în '95... În 2011, au murit Cl. 
Gulian și Mihnea Gheorghiu, tot fără mea culpa. 

Titlul lui Dan C. Mihăilescu, Privind înapoi cu or- 
bire, li se potriveşte mănușă. Îi dispreţuiesc pe depen- 
denții de Putere, de clanța Puterii (pe clanța asta s-a 
pus ce zicea Stănescu, poetul, că s-a pus). Nu le-a 
păsat că se murdăresc salutând „prefacerile” socia- 
liste, plenarele, tezele, congresele... Să urci în stafful 
comunist însemna şi să urci în stafful literar, măcar 
şef de filială USR, măcar premiant al Academiei RSR. 
Şi pentru că răul s-a banalizat (după Hannah Arendt), 
intelectualii de grup pro Putere au folosit avionul 
prezidenţial la fel cum a făcut-o Petru Popescu cu 
acela ceaușist. 


Parantetic or ba, trebuie observat că profitorii co- 

munismului s-au descurcat și pe piaţa liberă, au de- 
prins iute și afacereza. lar ingineria memorialistică 
marca Popescu-Dumnezeu, Crohmălniceanu, Ştefan 
Andrei, Pavel Apostol, Sorin Toma, Nestor Ignat și 
alţii, şi altele stau, în opinia mea, sub sigla S.S.V. - sub 
signo veneni. În traducere, sub semnul otrăvii, al otră- 
virii minţilor tinere care se îndoiesc de democrație. 
Memoriile lor trebuie consumate moderat, cu grijă, 
ca şi alcoolul. Devastatori în obsedantele decenii (fo- 
losesc pluralul sintagmei Preda), devastatori şi acum. 
Toţi proletcultiștii, evrei, ne-evrei, sunt schimonosiți 
de ură, de dorința revanşei. 

Ninoşca Cassian e antimodelul prin excelență. Cu 
zestre de ilegalistă PCR, ne-a arătat „calea luminoasă” 
pe banii ICR. Ce ibovnic iscusit i-a fost Stalin! Ce-i 
drept, calapodul cizmarului l-a refuzat. Ceaușescu 
plătea mai puţin decât Dej pentru horele, imnele, can- 
tatele pe care le vindea ea. Or, slujnicarii lui Ceau nu 
cereau mult, nu erau pretenţioşi, luau cât li se dădea. 

Oi fi subiectivă? Oi fi. Am fost distrusă social de ac- 
tivişti. Îmi amintesc ce tămbălău a putut face papaga- 
lul activ lon Țăranu (Mihai Ursachi îl poreclise Jean 
Rurbanu; eu - Genosse), când am datla tipar o poezie 
unde Ovidiu Genaru spunea că arde de viu ca Jan 
Palach, din dragoste pentru iubita lui: „Ard ca Jan 
Palach, mistuit de viu, în focul... Or, la scurt timp după 
scena balconului din '68, se schimbase macazul: rezis- 
tența cehă nu mai trebuia pomenită. Rămăsese în- 
demnul de a face zid pro multiubit, ca să-l apărăm pe 
secretarul general unic (nu se mai folosea sintagma 


decât pentru il comandante, nu şi pentru postul de 

secretar general de redacţie la ziare şi reviste) de 
URSS. Deşi noi, şi nu Ceauşescu eram închişi în „lagăr”. 

Da, România a fost o colivie aurită pentru papa- 
galii de scriitori-activiști, pentru aparatul de propa- 
gandă și o cuşcă pentru cei neînregimentaţi, care 
evitau îndrumările şi omagierile. Culmea e că primii 
iau acum indemnizaţii in honorem. Cum să nu-i vâri 
in acetum? 

S-au scris şi opere de valoare, dar autorii nu da- 
torează nimic regimului comunist. Şi consider abera- 
ţie opinia că dictatura e mai bună pentru scris decât 
ibertatea. 

Kulturnicii sau aculturnicii (cum le spunea Petru) 
pândeau orice mișcare în front. Țăranu, de la înălți- 
mea Cabinetului de Partid, a urlat la mine că poezia 
ui Genaru e ultima greșeală politică pe care mi-o ad- 
mite. Mi-am văzut de treaba mea. Am scris şi un edi- 
torial (trebuiau făcute prin rotaţie şi ce bine se 
plăteau față de cronicile literare!), dar mi l-a respins 
Liviu Leonte: comentariu tendenţios privind politica 
partidului. La scurt timp după, am fost pusă la 
opreală. Am avut un singur cititor — repet, că trebuie 
- 13 ani: Petru Ursache. Şomajul era pentru neastâm- 


păraţii care nu stăteau în banca lor, nu pentru incom- 


petenţi ca Ţăranu. Ştiu ce spun: mi-a fost coleg de 
grupă la facultate. N-o să contenesc să scriu, chiar 
dacă mi se zice că-i prea destul, despre traumele so- 
ciale provocate de comunism. ldeea ca ideea, dar 
practica a fost cumplită. E tema celor şase romane ale 
mele: injustiția sistemului. O fi problema mea? O fi. 


Dar arată cum stăpâneau - operativ - situaţia activi- 

ştii mari şi mici. lată-i pe specii: durul semi-analfabet; 
docilul — supus directivelor fără crâcnet; arogantul 
(mai indolent decât ieşeanul Floareş nu cred să fi fost 
cineva). Rebelii, recalcitranții, şovăielnicii chiar erau, 
caz cu caz, vânați şi pedepsiţi: prin „reduceri de acti- 
vitate”, semnătură interzisă, cronici negative în 
„Scânteia”. Dorin Tudoran şi-a văzut premiul USR, 
pentru Mic tratat de glorie, acordat altuia, prin deci- 
zie politică, lui Nicolae Dragoș. 

A avut vreunul din băznuitorii şanselor egale, ai 
egalității sociale de suferit? Ei erau doar „rotați”: N. 
Dragoş dus de la „Luceafărul” la „Scânteia”. N.D. 
Fruntelată adus la „Luceafărul” de la „Scânteia tine- 
retului”, prieten cu Nicușor și adorant a lui lon Dodu 
Bălan. Şi, culmea, tot ei se plâng de discriminare. Dar 
propagandiștii ce-au făcut? Nu i-au discriminat pe cei 
care gândeau altfel decât ei? Nu te „lămureai”, deve- 
neai non-persoană. Blam total. 

După evenimentele din '89, au reapărut în scenă 
compromișii staliniști (ca Dan Deșliu); apoi cei ceau- 
şişti („disidenți” ca C.V. Tudor). Şi nu numai că au rea- 
părut, dar au devenit din ce în ce mai vocali. Cultura 
română, biata de ea, a intrat între două focuri ale 
anti-modelelor: concheranții staliniști, cu dor mare 
după puterea deținută în proletcultură şi agitpropii 
socialezi, nemaiprididind să demonstreze ce bine re- 
muneraţi erau scriitorii, adică ei, în ceauşism. Ce-i 
drept, conducerea Uniunii Scriitorilor acorda privi- 
legii: un cartuș de BT, un Ness dublu, o cutie cu alune 
din Vietnam, un compot de ananas, o măslină-două, 


sub supravegherea lui Şapira și după o coadă straș- 

nică în cantina de pe Calea Victoriei. 

Şi mai vocali au devenit după ce lon Iliescu i-a 
repus în funcții, ca la noi, la leş! „Staţi liniștiți, tova- 
răși!”. Naveta Nea Nicu - nea Nelu le-a priit. 

Aide-m&moire: într-o şedinţă din 23 martie '59, 
lon Iliescu îi exmatricula pe tinerii transilvăneni care 
sărbătoriseră Unirea din 24 ianuarie, ca să curețe în- 
vățământul de „cadre necorespunzătoare”. Acesta era 
comunismul cu față umană pe care ni l-a dorit după 
'89. În '60, devenea adjunct la Secţia Propagandă și 
Agitaţie a CC/PCR, ca în '65 (cum zice presa) să fie 
promovat secretar al CC. lată de ce apar iarăși pe 
ecrane TV sculele şi matrițele culturii socialiste, ca să 
dea iarăşi cu stânga-n dreapta. Toacă hârtia editurilor 
în jurnale şi memorii, numărând mii de pagini, cum 
că ei au făcut tot binele în context „dat” de „sus”. Tre- 
buie să mergem pe principiul de a declara răul bine 
şi binele rău? Cât rău e în acest bine o știu refuznicii, 
acuzaţi de nerespectarea directivelor oficioase. Şi câți 
nu vor să ne păcălească, dându-se drept Michnik, 
Havel ori Kadare, deși niciodată n-au fost exemple 
negative în dările de seamă ale PCR. Vor să-şi al- 
bească petele din CV? Nu se curăţă nici cu Mister 
Proper. 

„Mai era şi un lucru care se numea Dumnezeu”, 
scrie Huxley în Minunata lume nouă. Lucru? La noi se 
numea Dumitru Popescu-Dumnezeu, iar fără blessin- 
gul lui nimic nu era posibil. Îi ducea pe scriitori pe 
calea Domnului, a Tovarășului Ceaușescu. „Pozarul” lui 
Ceauşescu, aşa cum îi spune Niculae Gheran, obliga la 


concesii, într-un regim din ce în ce mai dur. Memoria- 

listul Gheran ne-a introdus „îndărătul cortinei”. Ne-a 


lăsat să-l vedem pe „Marele Mitică” așa cum a fost: 
ajuns la „Contemporanul” sub neîmblânzitul Horia 
Liman; după cursuri la Universitatea „Jdanov”, s-a suit 
redactor șef la „Scânteia” mică, apoi director general 
la Agerpres, apoi redactor şef la „Scânteia” mare, şef 
CSCA (1971-76), rector la „Ştefan Gheorghiu”..., și nu 
cum se prezintă el însuşi (v. Cronos autodevorându-se. 
Angoasa putrefacţiei. Memorii IV, ed. Curtea Veche, 
Buc., 2006): „Am fost și cioplitor de himere”. Himere? 
Ce eufemism! A cioplit în oasele scriitorilor. Cronos a 
scăpat să fie devorat de Zeus, propriul tată. Alt 
Dumne(zeu) i-a devorat pe nealiniaţii doctrinei. Sau 
vrea să se înscrie în categoria Grossman, Orwell, 
Koestler, cei înșelaţi de iluzia comunistă și deşteptați? 
Nu-i locul lui acolo. Filmul comunist are „continuare”: 
Ceau |, Iliescu (11). Lotta continua. 

Zice Dumitru Popescu-Dumnezeu că Nicolae cel 
Stejar s-a complăcut în situaţia de-a fi lăudat absurd. 
Dar cine l-a făcut să creadă că elogiile mincinoase 
erau pe deplin meritate? Tov. Dumnezeu, oglinda fla- 
tantă a lui. Vai de cei care aveau ceva rezerve: li se 
tăia dreptul de exprimare. Să de-construim amnezia 
citându-l: „alţii i-au avut în trecut pe lulius Cezar, 
pe Alexandru Macedon, pe Pericle, pe Cromwell, 
Napoleon, pe Petru cel Mare, pe Lincoln [...] Noi i-am 
avut pe Mihai, pe Ştefan, pe Cantemir, pe Brâncoveanu, 
pe Bălcescu, pe Cuza. Acum îl avem pe Nicolae 
Ceauşescu”, Cuvântul baciul îi aparţine, după câte știu 
tot de la Niculae Gheran. 


După decenii îmbâcsite de agitaţie şi propagandă, 

ne e dat să citim în presă („România literară” din 
2014) că au fost şi ceva „dezagremente”, cum le spune 
aparatcikul literar. Care ar fi foamea, frigul, frica... 
Totul venea de la Cel Înalt în PCR: dreptul de a călă- 
tori în Vest, de a avea o cabană la țară ori la munte, 
un TV color, o portocală la copii... În anii de rație, se 
vindeau copite la măcelărie și noroi cu cartofi la 
aprozar. Chiar trebuia să nu poţi cumpăra cele nece- 
sare? Lapte, un pachet de unt, un kil de zahăr... Con- 
form egalității socialiste, populația mânca prin 
reprezentanții ei, dedulciți la „trai pe vătrai”. 

Eram aduși cu arcanul minciunii ideologice să de- 
filăm, să aplaudăm, să strigăm lozinci... lar „fericiţii” 
în dictatură au fost astfel în ciuda, nu grație ei. Şi citez 
riposta lui Alex. Ștefănescu (Istoria literaturii române 
contemporane): „Faptul că în timpul comunismului 
au continuat să înflorească, în fiecare primăvară, 
pomii nu are nicio legătură cu comunismul”. 

Discursul postcomunist al vechilor ideologi sus- 
ţine că niciodată, niciunde, pe tot globul pământesc, 
n-a fost comunism. Doar regimuri așa-zis comuniste. 
Pe cale de consecinţă, nici victime ale comunismului 
n-au putut să fie. Avem martiri necunoscuți, eroi ne- 
cunoscuți, sfinți ai închisorilor, dar nu vrem să-i re- 
cunoaştem. În schimb, se vorbește despre „progres” 
comunist economic, cultural, educațional. Chit că, 
până în 1962, se intra la facultate cu dosar de stat 
(„origine sănătoasă”). Locurile erau rezervate lor: in- 
trau cu 5. Ceilalţi ispășeau păcatul de-a fi fost fii de 
chiaburi, de preoți, de liber profesioniști... Se ajun- 


sese la absurditatea că un candidat cu 8, cu 9 pica față 

de unul cu 5. „Progres cultural”? La moartea lui 
Mircea Eliade, 22 apr. '80, s-a dat o ştire la Decese, în 
„România liberă”. Atât. Cât despre economie, a fost 
pusă la pământ de eşalonul 2 PCR şi de foştii secu- 
rişti, deveniți capitalişti de tranziţie prin jaf. Polonezii 
au diminuat pensiile securiștilor. lohannis tace. Să 
tacă, dar nu mâlc, şi să facă. 

Legenda egalității sociale prinde la tânăra gene- 


rație. „Marx e cool!” declară un june. Din cauza lor, a 
activiștilor şi metodiștilor, „utopia negativă”, comu- 
nismul, tinde să devină pozitivă. Cei mai mulți români 
văd metroul și biletul de la sindicat pentru Felix și cei 
mai puţini văd experimentul Pitești, Aiudul, Sighetul, 
Gherla, Canalul... Autorii de „limbăminte”, cum le spu- 
nea Goma, au putere de convingere când, în cunos- 
cuta lor explozie demagogică, se laudă că în jurul 
liderului maxim, lider ca nimeni altul în toată istoria, 
s-a ridicat, în 5 ani, coşcogea Casa Poporului. De aici 
până la a integra comunismul în sfera esteticii, ca su- 
blim, n-a mai fost decât un pas. L-a făcut un tânăr 
(neo-stânga creşte şi-nfloreşte), acuzându-i pe resen- 
timentarii ăştia de anticomuniști că n-au avut senti- 
mentul solidarizării în vremi sublime. Eh, nu luând 
la ciocan zidul Casei Poporului (ca Valeriu Zgonea) 
trebuia procedat ci, o repet, era absolut necesar un 
Niirnberg al comunismului, aşa cum a cerut Paul 
Goma, un Niirnberg II. Numai că lecţia neuitării dată 
de el nu vrem s-o învăţăm. Exersăm ars oblivionalis 
spre a o numi ca Eco, iar Goma, cu cuvântul englezesc 
pentru expatriat, rămâne expat. Ce ni se întâmplă 


acum e o problemă de memorie incorectă. Trecutul, 


dacă te faci că nu-l cunoști, se răzbună. Marea îngri- 
jorare a lui Petru Ursache a fost că „trecutul ne ajunge 
din urmă”. Încă puţin și vom auzi vorbele lui Sartre: 
„Anticomuniştii sunt nişte câini”. 

Un internetotic mi-a trimis un mesaj: „Tu faci 
parte din generaţia care exhibă un anticomunism vis- 
ceral şi care ar împușca jumătate din România”. 

Da, recunosc, sinistra impostură a cadrelor mă re- 
voltă. Sunt o babă anticomunistă, viscerală dacă vreți, 
pentru că am trăit comunismul pe pielea mea, pentru 
că mica mea familie a avut de suferit. Şi-i întreb pe 
compatrioți: a voastră nu? Fiecare familie a fost dur 
ovită, rănită măcar. 

Francamente spus, discursul anticomunist a cu- 


prins greşeli destule, ca epitetul visceral să se li- 


pească de el. Enumăr trei: violenţa (acel slogan liberal 
vizând 4 milioane de membri PCR, dintre care cei mai 
mulți cooptați la hurtă; altul a fost cotizantul, altul — 
activistul), maniheismul (lichele-nelichele), dar şi 
lipsa de spirit critic față de oportuniști. Foştii activiști 
supuși și prevăzători s-au mobilizat ca anticomuniști, 
cu aceeași dăruire, cu același entuziasm, cu aceeași 
energie, în interes propriu. 

Nu, anticomunismul nu-i nici timpuriu, nici târziu, 
nici întârziat, nici depășit, dacă tinerii văd în el un 
ideal. Le-aș pune sub nas două fragmente din Interviu 
cu Lenin de Giovanni Papini: „Nu se poate guverna o 
sută de milioane de brute fără băț, fără spioni, fără 
poliţie secretă, fără teroare şi spânzurătoare, fără tri- 
bunale militare, muncă silnică și torturi”. 


Şi încă: „ţăranii reprezintă tot ce urăsc mai mult: 

trecutul, credinţa, ereziile şi mâniile religioase, lucrul 
manual. Îi tolerez și îi cultiv, dar îi urăsc. Aş vrea să-i 
văd dispărând pe toți, până la cel din urmă. Un electri- 
cian valorează pentru mine cât o sută de mii de țărani”. 

Dar un tinichigiu față de un filosof cât valorează, 
pentru ex-preşedintele Băsescu? 

Să închei cu cel mai jalnic antimodel pe care l-am 
cunoscut. Un înlocuitor de profesor de română, din 
ultima mea clasă de liceu. Nu-l numesc, nu mai ştiu, 
Constantinescu parcă. Insul credea că ne predă 
Bacovia. Mai întâi, împărțea tabla cu o linie groasă, 
roșie, apoi desena două secţiuni de creier. Cel din par- 
tea stângă, ceva mai maşcat, era menit să reprezinte 
realitatea, ca poetul Beniuc. Celălalt, cu mult mai 
debil, din partea dreaptă, era chiar creierul bolnav al 
poetului „decadent”. Dascălul de literatură nouă cio- 
cănea tabla în forță, silabisind că mintea bună, justă, 
normală arată realitatea așa cum este ea; cealaltă e 
nebună, injustă, anormală; nu reacționează cum tre- 
buie. Creierul a-tro-fi-at se lasă înşelat de sugestii au- 
ditive, olfactive, vizuale. Trei de minus! Dârzul 
Neculuţă a vrut jugularea exploatării omului de către 
om. Dincoace, Bacovia, mizantrop, blazat, cinic, în pa- 
nică in-di-vi-du-a-lis-tă. În concluzie, profesorul sus- 
ţinea că declinul culturii burgheze e cauzat de 
creierul alienat, muribund, intrat în putrezire. 

El mi-a confiscat Adela, pe care o citeam pe sub 
bancă, să nu-l mai aud făcându-i cazierul lui Bacovia. 
Pentru acest profesor, Bacovia era culmea descom- 
punerii: creierul dereglat îl făcuse să „redea” aspecte 


dezgustătoare din morgă, abator, din șantan, din sa- 

natorii, din cazarmă, ba chiar din liceu. Cum e posibil 
să-ți scrii epitaful la 18 ani? Să te lași abrutizat de al- 
cool? Să te obsedeze necrofilia? Şi pe urmă Bacovia 
scrisese puţin, nu ca Beniuc. 

Au urmat exemplificările din poeziile „toxice”. 
Citea, râzând înecat: „Haul!... hau!... depărtat sub ste- 
le-n ghețate”. Numai că nu Bacovia pândea ferestrele 
cu fecioare pale, nu el era plin de eczeme şi de obse- 
sii, nu el ofta, plângea, suferea, ci Poezia. 

Ţin minte că, la sfârşitul orei, a şters partea din 
dreapta a tablei, ca să rămână desenat doar creierul 
sănătos. Numai că, prin frânturile de poeme, citite în 
batjocură, intraseră în sala de clasă frigul, corbii, val- 
sul îndoliat, bocetul toamnei... Frunzele lui Bacovia 
continuau să cadă prin sângele şi nervii noştri de li- 
ceeni care-l citiseră prin efracție. 

E just ce spune Marx? Ne putem despărți de tre- 
cutul comunist râzând? În fond, umorul se sprijină pe 
tragic. Romanul Urma, semnat de dvs,, l-am citit râ- 
zând şi încruntându-mă a plâns. Nu, nu pot râde de- 
tașat. Ţin minte că, la lansarea cărții, îi spuneam în 
gând prezentatoarei: Nu mai zâmbi atâta! 

Am avut o nevoie disperată de modele. Din pă- 
cate, antimodelele au fost mai multe. Călăreau cai 
mari. Şi-mi pare rău să-l contrazic pe Gabriel Andre- 
escu, și el fost licean „Hasdeu”, când afirmă că „anti- 
comunismul ajută cariera”. Nu anticomunismul, ci 
comunismul a ajutat-o și o ajută. Nu inventez strigoi. 
Emulii lui Marx sunt deosebit de puternici, vor să ne 
transforme din nou în bucheri şi-n tâmpi. Nu ne 


putem apăra decât neuitând, nelăsând să ni se falsi- 

Mircea-Cristian GHENGHEA 


Dodon ante porias 


Rezultatul alegerilor prezidenţiale din Republica 
Moldova a surprins şi nu prea... S-a făcut foarte mult 
tapaj, de către ambele tabere, în legătură cu aceste 
alegeri, au existat acuze, nemulțumiri (justificate sau 
nu), aluzii şi trimiteri clare la ingerinţe răsăritene ori 


apusene, diverse incidente de imagine şi de capital 


pd 


PARTIDUL SOCIALIS 
DIN REPUBLICA MC, 


(politic au ba...) ş.a.m.d. 

Volens-nolens, Republica Moldova constituie, în 
ultimii ani, unul din nodurile importante ale ecuaţiei 
Est-Vest. Miza a crescut destul de mult atât în contex- 
tul apariţiei şi activităţii Parteneriatului Estic, în care 


Republica Moldova a fost inclusă alături de alte cinci 


PARTI SOCIALISTE DE LA 
REPUBLIQUE DE MOLDAVIE 


pd 


1APTUMA COLIMAJNMCTOB 
PECNYBIIMKUA MOINAOBA 

oste republici sovietice, cât mai ales în urma eveni- 
mentelor din Ucraina, confruntată, de la sfârşitul anu- 
ui 2013, cu ceea ce se pare că a devenit un alt conflict 
înghețat din spaţiul dispărutei Uniuni Sovietice, în care 
Federaţia Rusă s-a implicat mai mult sau mai puțin 
ățiș. Anexarea Peninsulei Crimeea de către Moscova 
şi apariția republicilor separatiste Doneţk și Lugansk 


au provocat îngrijorarea Uniunii Europene şi a Statelor 


Unite ale Americii. 

Realităţile regionale au impus, pe agenda interna- 
ţională, acest subiect al Republicii Moldova în con- 
textul mai larg al crizei ucrainene. Proximitatea 
Crimeei, perpetuarea situației legate de Transnistria 
- adevărată piatră de moară pentru orice perspective 
europene ale Chișinăului —, învecinarea cu zona ru- 
sofonă a Odesei, precum și cu România, unde deja au 
ost instalate elemente ale scutului american antira- 
chetă au dus, după cum era și de așteptat, la formu- 
area a diverse opinii și analize cu privire la semni- 
icaţiile geopolitice actuale ale Republicii Moldova. 

În aceste împrejurări, victoria lui Igor Dodon în 
alegerile prezidenţiale din fosta republică sovietică a 


provocat temeri destul de serioase celor care mizau 


pe victoria forțelor politice proeuropene de la Chișinău. 
Anul 2017 se plasează astfel, deja, sub semnul incer- 
titudinii în relaţiile Uniunii Europene şi, implicit, ale 
României cu noua putere din Republica Moldova. 
Toate gesturile, acțiunile şi declaraţiile anterioare şi 
ulterioare campaniei electorale ale lui Igor Dodon au 


indicat fără putinţă de tăgadă „afinitățile” răsăritene 


152 


ale acestuia. 

Poate cea mai incomodă întrebare pentru toți cei 
care văd viitorul Republicii Moldova alături de 
Uniunea Europeană şi (probabil) alături de România 
este: de ce a câştigat Igor Dodon alegerile? Se pot in- 
voca aici diverse chestiuni care ar fi influențat rezul- 
tatele alegerilor (situația buletinelor de vot din dias- 
pora, „pomparea” alegătorilor din stânga Nistrului 
pentru creșterea numărului de voturi favorabile lui 
Dodon etc.). Toate acestea nu au cum să acopere rea- 
litatea care a dus, de fapt, în opinia noastră, la victoria 
candidatului cu simpatii moscovite: absenteismul ri- 
dicat de la urne, tradus în prezența slabă, insufi- 
cientă, a segmentului de vârstă tânără, teoretic cel 
mai interesat în continuarea şi aprofundarea refor- 
melor democratice de inspirație europeană, în inten- 
sificarea cooperării cu statele membre ale Uniunii 
Europene. 

Republica Moldova are, de altfel, antecedente — 
alegerile din 2001, când preşedinte a ajuns Vladimir 
Voronin. Și atunci, în 2001, și acum, în 2016, a fost 
vorba, în esenţă, de un exercițiu democratic, în cadrul 
căruia o parte a alegătorilor au înțeles să-şi exprime 
opțiunile, iar altă parte, nu. Şi atunci, și acum, au exis- 
tat nemulțumiri, frustrări şi regrete în ceea ce pri- 
veşte rezultatul alegerilor. Atunci a câştigat Partidul 
Comuniștilor din Republica Moldova, acum a câștigat 
candidatul Partidului Socialiştilor din Republica 
Moldova. După cum arată o vorbă românească (nu, 


nu moldovenească!), „aceeași Mărie, cu altă pălărie”. 

Desigur, sunt unele diferenţe de nuanţă, de context, 
de discurs, unele chiar semnificative. Dar esenţa este 
aceeași: votul a asigurat o victorie a forțelor de 
stânga, orientate către Est şi nu către Vest. Au fost 
voci care au susținut, inclusiv în urma rezultatului 
din 13 noiembrie 2016, că democratizarea este inu- 
tilă sau ineficientă în cazul unor state ex-sovietice 
precum Republica Moldova, aflate în continuare în 
orbita intereselor strategice ale Moscovei și supuse, 
în consecinţă, unei influențe estice considerabile. 
Dimpotrivă! Cu toate riscurile și derapajele evidente, 
acest proces de democratizare trebuie să continue, 
iar societatea dintre Prut și Nistru trebuie să devină 
conștientă că acest drum, cu toate imperfecțiunile lui, 
este, deocamdată, singurul posibil pentru a se rupe 
cu adevărat de trecutul dominat de influența covâr- 
şitoare a Moscovei. 

Unul din motivele pentru care forțele proeuro- 
pene au pierdut alegerile a fost şi relativa discreție 
afişată de Uniunea Europeană, România şi Statele 
Unite ale Americii în legătură cu infrastructura şi 
obiectivele realizate în beneficiul cetățenilor moldo- 
veni. Spre deosebire de forțele de stânga, care n-au 
contenit să proslăvească binefacerile (multe plăs- 
muite) oferite de Federaţia Rusă și de Uniunea 
Eurasiatică, zona „occidentală” nu a făcut mare tam- 
tam cu privire la zecile și sutele de şcoli și grădinițe 
construite ori renovate, la sutele de kilometri de dru- 
muri naționale şi şosele amenajate, la investiţiile în 


diverse domenii cu impact major asupra calității vie- 


ARE NI SE INTÂMPL/ 


ţii cetățenilor din Republica Moldova. 

Desigur, în afara acestui motiv trebuie avut în ve- 
dere altul, poate la fel de important, care, în diverse 
situații şi contexte, a putut fi speculat cu promptitu- 
dine de adversarii politici — tot mai desele cazuri de 
corupţie şi abuzuri în care s-au regăsit inclusiv poli- 
ticieni din segmentul forțelor proeuropene. Desigur, 
se poate spune că, în această situaţie, „hoţul strigă 


hoțul”, dar toate aceste scandaluri de imagine se pare 


că au contat mai mult în cazul politicienilor proeuro- 
peni decât în cazul celor din forțele de stânga. După 
evenimentele din aprilie 2009 și instalarea la condu- 
cere a unui regim orientat spre democratizare și eu- 
ropenizare, așteptările au fost mari, iar după câţiva 
ani, dezamăgirile au fost pe măsură. 

Rămâne realitatea, o realitate tot mai... roşie, la 
cum se prezintă situaţia în regiunea de sud-esta 
Europei. Cine ştie ce va aduce anul 2017, când se va 
aniversa /comemora (depinde de situaţie...) centena- 
rul revoluţiei bolșevice (din Rusia, desigur). Până 
atunci, vorba unui hâtru - pentru a face un fel de haz 
de un fel de necaz —, se poate spune că, la alegerile 
parlamentare din România din 11 decembrie 2016, 
românii au votat tot roșu, spre a se uni odată, măcar 


astfel, cu Republica Moldova... 


153 


ProEuropeana Clubul cărții digitale 


PROIECTUL ANOTIMPULUI 


Monica SALVAN 


Drumul unui proiect 


+ Expoziţie prezentată în perioada 9-16 martie 
2017, în cadrul celei de-a 5-a ediţii a festivalului bie- 
nal „4+1 translatar tradurre iibersetzen traduire”, la 
Coire, Elveţia. 

* Vernisaj: 9 martie 2017, în prezența scriitoarei 
Dana Grigorcea 

* Proiect coordonat de Cristina Hermeziu şi 
Monica Salvan. 

+ Concepţie grafică: Corneliu Grigoriu 

* Autori care au participat la proiect: 

Autori plecaţi înainte de 1989: George Banu, 
Franţa, Rodica Binder, Germania, Angela Bratsou, 
Grecia, Jan Cornelius, Germania, Dinu Flămând, 
Franţa, Cătălin Dorian Florescu, Elveţia, Norman 
Manea, USA, Andrei Mihăilescu, Elveţia, Basarab 
Nicolescu, Franța 

Autori plecaţi după 1989: Gabriel Badea-Păun, 
Franța, Florin Bican, România/ Germania, Olimpia 
Bogdan-Verger, Elveţia, Anca Fronescu, Olanda, Dana 
Grigorcea, Elveţia, Cristina Hermeziu, Franța, Cristina 
lon, Franţa, Stefania Kenley, Marea Britanie, Jozefina 
Komporaly, Marea Britanie, Gabriela Lupu, Franţa, 
Cătălin Pavel, România, Cristina Simion, Germania, 
Axia Marinescu, Franța, Ovidiu Nimigean, Franţa, 


Irina Teodorescu, Franța 

Expoziţia „Cadre de memorie. Obiecte care (ne) 
vorbesc”, prezentată în perioada 9-16 martie 2017 la 
Galeria de artă a primăriei oraşului Coire din estul 
Elveţiei, are ca punct de plecare dosarul „Cartea 
migraţiilor. Obiecte în exil”, apărut în patru numere 
consecutive ale revistei Dacia literară în 2016. Două- 
zeci şi patru de mărturii schițează un tablou al 
mobilității româneşti înainte şi după 1989. Autorii- 
călători au fost invitați să răspundă la câteva între- 
bări despre locul obiectelor „nomade” în viața lor, în 
relația cu societatea de origine şi cu cea de adopţie. 

Migrația românilor ca experiență colectivă şi in- 
dividuală este o temă care mă urmăreşte de mai 
multă vreme, prin lumina pe care o aruncă asupra 
societății româneşti. La fel de fascinată de acest su- 
biect, Cristina Hermeziu, coordonatoarea unei cărți 
în care se aud numeroase voci de migranți (Revoluţia 
din depărtare, Curtea Veche, 2011), mi s-a alăturat cu 
entuziasm. Începând din ianuarie 2016 am strâns îm- 
preună o serie de mărturii care au apărut din primă- 
vară până în iarnă în revista Dacia literară. Intenţia 
de a realiza o expoziţie a fost prezentă de la început 
în demersul nostru - de unde şi abordarea propusă, 
care aduce în prim plan rolul obiectelor în parcursul 


unui migrant, ca potenţial revelator al unor transfor- 

mări interioare. Faptul că am pornit la drum amân- 
două a mărit considerabil şansele de reuşită ale pro- 
iectului. 

Mărturiile şi imaginile s-au acumulat în cursul 
anului 2016, dar recunosc că am fost luată prin sur- 
prindere când, în septembrie, o interlocutoare de la 
fundația Pro Helvetia din Ziirich mi-a cerut un con- 
cept detaliat de expoziţie. În corespondenţa pe care 
o port cu instituţiile care pot sprijini activitățile 
internaţionale ale Muzeului Literaturii din laşi am 
menționat şi contribuţiile legate de obiecte şi 
migrație. Comunicam cu cei de la Pro Helvetia de 
peste un an, informându-i despre evenimentele noas- 
tre şi încercând să le stârnesc interesul față de o po- 
sibilă activitate comună româno-elvețiană. În timp ce 
alte piste au rămas fără ecou, dosarul „Cartea 
migraţiilor. Obiecte în exil” le-a reținut atenţia. Pro 
Helvetia urma să-l evalueze şi, în cazul unei primiri 
favorabile, să-l înscrie în programul festivalului „4+1 
translatar”, un festival elveţian care valorizează di- 
versitatea limbilor şi culturilor (patru limbi naționale 
şi o a 5-a dintr-o țară invitată). Mă aflam în plin co- 
locviu al participanților la Atelierele FILIT pentru tra- 
ducători de la lpoteşti. Am cerut un răgaz de două 
săptămâni, timp în care am solicitat numeroase pă- 
reri şi am căutat, împreună cu Cristina Hermeziu, să 
imaginăm piste care să aibă o coerență profesionistă. 
Era important să nu ratăm acest festival, organizat o 
dată la doi ani în diferite oraşe ale Elveţiei, având 
România ca invitat de onoare în 2017. 


Propunerea care a convins comisia de selecție a 


Pro Helvetia îi aparţine în întregime lui Corneliu 
Grigoriu: este vorba de integrarea celor 24 de măr- 
turii despre locul obiectelor în migraţie într-o succe- 
siune vizuală cu aspect de film, inspirată de 
avangarda rusă (Serghei Eisenstein şi Lev Kuleshov). 
Mai precis, transpunerea grafică a mărturiilor despre 


migrație „manipulează” emoţional privitorul prin 
„montajul” pe care îl propune. Fiecare autor e pre- 
zent în expoziție printr-un poster, un „cadru de me- 
morie” având acelaşi background, o structură binară 
care conturează conceptul grafic al demersului vizual 
(alb-negru, text-imagine, libertate-dictatură). Anul 
1989 împarte expoziția în două secțiuni, frontiera 
imaginară între plecările de dinainte de 1989 şi ple- 


cările de după 1989 fiind reprezentată de un stop- 


cadru. La nivel individual, ruptura temporală este 


semnalată de anul plecării autorilor, cu ultimele două 
cifre în roşu pentru cei care au emigrat din România 
totalitară, respectiv în alb pentru cei care au plecat 
după căderea regimului comunist. Fiecare „cadru de 
memorie” sugerează de altfel un stop-cadru, în timp 
ce perforații aleatorii din punct de vedere cromatic 
şi spațial îi induc spectatorului impresia că se găseşte 
în fața unei pelicule de celuloid şi îl invită să se iden- 
tifice cu protagoniștii. 

Din punct de vedere estetic, modul în care se jux- 
tapun secțiunile accentuează contrastul prezent în 
extrase. Dacă relatările celor care au emigrat înainte 
de 1989 confirmă din plin ideea de ruptură şi înstrăi- 
nare iremediabilă, începând din 1990 poveştile re- 


flectă progresiv imaginea unei relații diferite cu 


ProEuropeana Clubul cărții digitale 


155 


PROIECTUL ANOTIMPULUI 


Europa, cu lumea — o lume din ce în ce mai accesibilă, 
în care te poți mişca firesc şi legitim. 

Validată de un dialog constant al celor implicaţi 
în proiect, transpunerea vizuală a textelor este în 
acelaşi timp creativă şi fidelă, amplificând mesajul 
scris. Ca exemplu, o tabletă de ciocolată-Scrabble 
pornind de la textul Danei Grigorcea, unde cozonacii 
de la Capşa se încrucişează lingvistic cu trufele de la 
cofetăria Spriingli. („Altfel eu ofer în general flori, mai 
ales că nu departe de locuința noastră sunt cultivate 
flori pe care le poți culege singur. Îmi place să fac tot 
felul de ikebane. Și-apoi ofer cu plăcere bilete la opera 
din Zuirich, că-n timpul liber lucrez acolo ca figurantă 
și sunt la curent cu toate producțiile. Cadouri cu spe- 
cific naţional nu prea mă pricep să ofer, cu excepția 
brânzeturilor — aduc brânză de burduf sau de telemea 
în Elveţia și duc în România brânză Gruyere surchoix 
- și a deserturilor — aduc cozonaci de la Capşa și duc 
în România cutii de trufe de la cofetăria Spriingli”. „Cel 
mai mult îmi plac mofturile”, Dacia literara, toamna 
2016) 

Un soi de puzzle minuţios a fost şi reunirea texte- 
lor în 5 limbi („4+1”), începând cu traducerea din 
germană în română a textului lui Cătălin Dorian 
Florescu de către Mariana Bărbulescu (scriitorul ro- 
mâno-elvețian şi traducătoarea lui se numără printre 
invitații festivalului) şi până la tălmăcirea extraselor 
celorlalți 23 de autori din română în limbile oficiale 
ale Elveţiei: italiana, germana, franceza şi romanșa. 
Un dialect retoroman, romanşa este vorbită în canto- 


nul Grisunilor din estul Elveţiei, în capitala multilin- 


156 


gvă Coira/ Coire/ Chur, unde are loc ediţia de anul 
acesta a festivalului „4+1 translatar”. Gândul că tex- 
tele vor fi citite pe afişe de mari dimensiuni (1m/77 
cm) ne-a obligat să vânăm silabe, virgule, ghilimele 
şi alte semne rebele la trecerea de pe un rând pe 
altul... Ca anecdotă, la o astfel de privire sub lupă 
ne-am dat seama că în textul în romanșă, tradus din 
limba germană (şi nu din originalul românesc), tra- 
ducătorul citise „Freund” (prieten) în loc de Freud şi 
îl echivalase prin cuvântul „ami”. 

Las deaparte alte detalii solicitante pe care le im- 
plică trecerea de la virtual la concret, de la concept 
la expoziție, pentru ca acest text-bilanț să nu rămână 
prea captiv în bucătăria etapelor de pregătire. Voi în- 
cheia precizând că ideea a fost întâmpinată cu interes 
şi încredere de Dan Lungu, care a salvat-o poate chiar 
de la uitare întrebând de câteva ori de soarta ei. Pro- 
iectul a prins consistenţă tocmai datorită posibilităţii 
de a se desfăşura pe o perioadă suficient de lungă, 
prin publicarea progresivă a mărturiilor susceptibile 
să alcătuiască o „Carte a migrațiilor”. Mai mult decât 


o vitrină, revista „Dacia literară” a funcționat în cazul 


acesta ca un adevărat laborator. 

De lu „Cartea migra 
la expoziția „Cadre de memorie. Obiecte care (ne) vorbesc” 


Angela BRATSOU (Grecia) 


Între două lumi 


Oricât ne-am străduit noi şi oricât de mare a fost ajutorul dat de ai noştri, abia am reuşit să umplem cu 
viaţa noastră întreagă o jumătate de vagon doar. Restul l-au ocupat lucruri pentru alţii, mai puţin norocoşi 
ca noi. Păstrez încă inventarul amănunţit al fiecărei cutii, al fiecărui obiect ce era parte din viaţa noastră 
de-atunci. Aşa cum păstrez şi actele de circulaţie şi vamă ale maşinii care ne-a dus definitiv dincolo de podul 


de la Giurgiu; sau, cum s-a dovedit ulterior, aproape definitiv. 

Rodica BINDER (Germania) 


Ce rămâne... 


În urmă a rămas o locuință complet goală, din ai cărei pereţi a trebuit smuls şi ultimul cui. Mici găuri, con- 
turul vag şi fantomatic al tablourilor care ne-au însoţit din copilărie şi până la momentul plecării definitive 
din ţară, era tot ce mai amintea de existenţa unei familii, în ziua când s-a efectuat predarea locuinţei 
funcţionarilor de la ICRAL. Cusurgii, obraznici, venali, şi-au încheiat inspecția sfidător şi nemilos: au bătut 
scânduri peste uşa de intrare a apartamentului. Era ca şi cum ar fi căzut capacul unui coşciug deasupra a tot 
ce trăisem între pereţii înalți ai apartamentului, aruncând în întuneric şi ce văzusem prin ferestrele larg 


croite. 

Dinu FLĂMÂND (Franţa) 


Despre obiecte, şi despre cum ne trădează ele 


Iar ceva mai încoace ar fi şi amintirea diplomei mele de absolvire după ce am încheiat faimoasa Facultate 
de Filologie clujeană, devenită acum „de litere”, pe care mi-a confiscat-o definitiv un vameş de la aeroport la 
Bucureşti. Dar nu mie, ci unui inimos jurnalist portughez cu care intrasem în vorbă tocmai la Paris, în primele 
mele luni de exil, şi care făcea pe atunci practică la Le Monde. (...) La aeroport ...a fost dezbrăcat la piele, 
i s-au confiscat toate rolele de film, toate celelalte documente, inclusiv diploma mea şi unul din jurnalele 


mele intime... 

Florin BICAN (România/Germania) 


O dorinţă numită tramvai 


Tezaurizez, în schimb, scene şi întâmplări, sunete şi imagini, stări şi momente, locuri şi oameni - acestea 
sunt, până la urmă, cele mai frumoase daruri pe care mi le-au făcut depărtările. Sunt foarte uşor de trans- 


portat şi de stocat. 


Da2 jpeg, 

Gabriel BADEA-PĂUN (Franţa) 


Portrete de regi, Parisul mamei şi o tristețe slavă 


Rămaşi fără alternativă, eu şi sora mea am fost nevoiţi să plecăm din ceea ce fusese practic şi afectiv casa 
copilăriei şi adolescenţei. A fost ca o izgonire, ca o ruptură. Am plecat la început la studii, la Bucureşti, apoi 
mai departe, în Franţa. Ce era în bagaje — de fapt o valiză modestă şi un sac de umăr - câteva haine şi fotografii. 


Şi în mine era speranţa, şi ea cântărea cel mai mult, speranța a altceva, undeva. 

Ovidiu NIMIGEAN (Franţa) 


Şi cu asta ce-am făcut? 


Nu sunt mobil, sunt patologic de sedentar. Totuşi: raftul Proust în vecinătatea raftului Shakespeare, volu- 
mele de Dostoievski, Cehov, Platonov, Bulgakov, în traducere românească, peste un Dictionnaire des grands 
&crivains de langue francaise, o iconiţă în trei volete a Maicii Domnului în apropierea numărului din „Cahiers 


de L:Herne” dedicat lui Freud. 


10 

Păstorel către Cezar Petrescu 


Alexandru Osvald Teodoreanu (Păstorel) s-a născut 
la 30 iulie 1894, la Dorohoi, judeţul Botoșani, şi a murit 
la 15 martie 1964, la Bucureşti. Primul fiu al avocatului 
Osvald Teodoreanu şi al Sofiei Teodoreanu, fiica lui 
Gavriil Musicescu, profesoară de pian la conservator, i-a 
avut ca fraţi pe Ionel Teodoreanu şi Laurenţiu 
Teodoreanu (Puiu), mort pe frontul francez în 1918. 

Pe lângă numeroasele volume şi pagini de manuscris, 
în patrimoniul Muzeului Naţional al Literaturii Române 
Iaşi se găseşte și o bogată corespondenţă între Păstorel 
Teodoreanu și Cezar Petrescu. 

La comemorarea a 53 de ani de la moartea avocatu- 
lui, scriitorului, traducătorului și epigramistului Păstorel 
Teodoreanu, publicăm una din scrisorile adresate lui 
Cezar Petrescu. Deşi nedatată, prima parte a con- 
ținutului scrisorii ne dezvăluie de fapt că este vorba des- 
pre comedia într-un act V-a venit numirea, despre care 
știm că a fost pusă în scenă la Teatrul Naţional din lași 
în anul 1922, 

Partea a doua a textului ne dezvăluie din frămân- 
tările literare şi greutăţile financiare pe care le întâm- 
pina Păstorel la acea vreme. Toate acestea se 
constituie în- tr-un veritabil document care dezvăluie 
informaţii despre viaţa literară a scriitorului şi despre 
prietenia celor doi. 


Corina M. IRIMIȚĂ, Oana MELINTE 

Dragă Cezar, 


Își trimit (în fine) traducerea și piesa mea. ŢI le tri- 
mit ție pentru că am câteva recomandații de făcut în 
privința traducerii şi prefer să ajungă prin tangenți la 
urechea domnului Valjean. Intenționam să pun la 
sfârşitul ei o foaie adițională pentru a semnala şi evita 
câteva erori probabile. Dar asta ar fi putut părea vexa- 
toriu pentru regisor (analfabeții aceştia sunt foarte 
susceptibili). Primo: titlul piesei (asta nu priveşte re- 
gizorul). Am fost uluit când mi-a spus lonel că dl. 
Valjean i-a spus că nu ştiu cine pe care l-a însărcinat 
să facă traducerea în caz dacă a mea nu mai soseşte ar 
fi propus ca titlu: O zi buclucașă (Nu-ţi vine să huidui?). 
Asta dovedeşte pur şi simplu că n-a înţeles despre ce e 
vorba. Altcineva de la teatru pe când luasem de-abia 
traducerea îmi vorbea de: O zi turbată. Asta e trivial. 
În rezumat sub alt titlu decât acela pe care l-am pus 
nu semnez. 

Secundo. Sunt în cursul piesei câteva replici (asta-i 
pentru regizor) în franțuzeşte. 

Să nu se creadă că n-am vrut sau că n-am putut să 
le traduc. Ele nu sunt vorbite ci fluierate. Vorbele sunt 
puse numai ca indiciu pentru care anume arii din 
operă (Manon) trebuie să le fredoneze lectorul. Mi-ar 


fi fost foarte uşor să localizez pasagiul indicând vor- 

bele unei melodii — dacă vrei - naționale. Cum socot 
însă că piesa nu e localizabilă şi cum acţiunea se pe- 
trece între francezi, la 50 km. de Paris ar fi fost nu ştiu 
cum ca amicii să fluiere „Ninița'n gondoletă” sau la 
moară la „Hârța-Pârța”, 

Altceva: cu voia directorului (dacă voi putea) aş 
dori să asist la vreo două repetiţii pentru a şlefui puțin 
replicile care eventual ar stânjeni dicțiunea. Cred că 
n-ar strica de loc spectacolului. Din contra. 

lonel mi-a mai spus că traducătorul pe care l-a 
găsit dl. Valjean a spus că traduce piesa în două zile. 

Nu cred. Dacă a făcut-o traducerea trebuie să fie o 
infamie. Dacă cunoşti piesa cred că-ţi dai seamă că e 
tot atât de delicată şi rebelă transpunerii ca şi piese- 
tele lui Jules Renard. 

Acum cu V-a venit numirea. Te rog din tot sufletul 
priveghează să nu se rătăcească cumva. Aşi prefera 
chiar să n-o dai deocamdată lui Valjean. l-am mai dat 
un exemplar și dacă l-a pierdut pe acela, de ce nu l-ar 
pierde şi pe ăsta? E ultimul pe care-l posed. Unul e la 
Duică (Cluj), unul la Valjean, unu dracu ştie unde. Te 
rog dă-l lui Pillat pentru Cugetul Românesc cu ru- 
gămintea de a-mi trimite bani imediat dacă se 
poate (cuţit os!). În privinţa preţului contez pe tă- 
cerea ta. Roagă-l de asemeni să păstreze zațul (n-am 
spus o prostie?) pentru că în cazul că Valjean o 
joacă (ce crezi?), s-o scot în broşură (piesa, uita- 
sem, sunt f.f. grăbit). 

De câteva zile nu ies din casă. Lucrez. Îţi voi trimite 
nuvela pentru „Gândirea” peste câteva zile. Mai am de 


scris finalul (probabil mâni) şi mă pun la transcris. Tri- 


mite-mi articolul cu lorga. Voi cerca să-l strecor la 
„Misulla..?” Sunt dificultăți, dar poate să-l imprime. 

Am auzit că fiecare va pune la Hiena articolul cu 
Aderca. Bun. Să nu publice însă „Însemnările pe-o 
masă de cafenea” — dacă le mai are. Vreau să le trimit 
la „Adevărul literar” (au mai fost publicate) pentru a 
mai pune mâna pe ceva bani. Dacă la România (sau 
aiurea) pot trimite din când în când foiletoane, 
scrie-mi, indicând şi tariful (ca birjarii). Stau fff. prost 
şi sunt asaltat mereu de creditori care-mi taie orice 
dispoziție de lucru. Sunt consumat - după cum vezi — 
de ploşniţe şi nu cum zicea lonel de lei (pe-aceia îi con- 
sum eu), Ha! Ha! 

Poate pe vineri, pe sâmbătă să pic la Bucureşti 
pe-o zi pentru nunta lui Ralea. Zic poate. Mai probabil 
că n-o să vin, cu toate că dorința mea şi a lui etc. etc. 

Scrie-mi dacă pot să-ți trimit tot ție primele bucăți 
(o! anonime) p. Pardon. Pseudonimul fixat îl voi tri- 
mite singur. Dar e vorba de o chestie de bani pe care 
am stabilit-o dar cam de multişor. E preferabil să evit 
corespondențe într-o chestie - pardon? — ruşinoasă, 
nu-i aşa? Dar e posibil să te scutesc de corvoada asta. 
Aştept nerăbdător rezultatul unei afaceri grandioase 
a lui Oswald. Dacă va ieşi bine renunţ la tumbe. 

O prietenească îmbrățişare, Păstorel. 

PS. scrie-mi două vorbe imediat ce primeşte 
piesele. Mă tem (ferească Dumnezeu!) să nu se 
piardă sau să deraieze tocmai trenul care le duce. 


Nimeni nu va crede. 


Păstorel 

SCRISOAREA REGĂSITĂ 

FOTOGRAFIA REGĂSITĂ 


Elena şi Alexandru Teodoreanu la Slănic (1914) 
Bunicii fraţilor lonel şi Păstorel Teodoreanu 
Alexandru Teodoreanu (1847-1914) a fost un cunoscut magistrat, 
decan al Baroului avocaţilor şi fost primar al laşului (ianuarie-martie 1914) 
Fotografie din Arhiva Muzeului Naţional al Literaturii Române laşi 

Călin CIOBOTARI 


Radu Afrim și delfinul din măcelărie 


Mult timp, Radu Afrim a fost considerat un regi- 
zor de nișă, cu un public al lui şi numai al lui. Treptat, 
Afrim n-a mai încăput în propria-i nişă, iar nişa a în- 
ceput să se lărgească confundându-se frecvent cu 
main stream-ul. E firesc să se întâmple aşa; notorie- 
tatea marginalului ajunge la cote atât de mari, încât 
marginalul devine centru al unei lumi, în cazul de față 
lumea teatrală din România unde Afrim reprezintă 
azi un reper major. Aşa se face că Afrim a încetat să 
mai aibă un public al lui, devenind un regizor gene- 
ralist, tentant şi pentru vânzătoarele de la Carrefour 
şi pentru călugării din turnul Goliei. Habar nu am 
dacă asta e bine sau nu pentru destinul său artistic; 
cert este că spectacole precum Măcelăria lui lov 
(Teatrul Naţional lași) ies din zona de discurs „nişat”, 
spre regretul unui nucleu dur de spectatori care ar 
vrea ca Afrim să i se adreseze, ca pe vremuri, doar lor. 

N-am nicio îndoială, e cel mai bun spectacol făcut 
de Radu Afrim la Naţionalul ieşean, loc în care a mai 
montat Dawn way, Visul şi Femeia mării. Şi, totodată, 
cel mai atipic... Mă gândesc aici la discreția regizorală 
şi scenografică ce domină Măcelăria, la modul în care 
povestea şi mesajul ei, actorii şi personajele lor dețin 
acum prim planul. Nu cred să fi avut parte, în cele 
peste 20 de spectacole ale lui Afrim văzute de-a lun- 
gul timpului, de un mesaj lăsat atât de la vedere, un 


explicit al temei atât de permisiv oferit spectatorului, 


lipsit de deghizajele cu care regizorul ne obişnuise, 
ba chiar cu acele obturări ostentative ale mesajului 
pe care, la un moment dat, le observa şi teoretiza, 
într-o cronică, lulia Popovici. Acum totul este la ve- 
dere, iată povestea, despre asta vorbim, asta vrem să 
transmitem. 

Două dimensiuni se decupează din piesa lui 
Fausto Paravidino, aşa cum a lecturat-o Afrim: una 
socială şi una filosofică. Cea socială ne descrie fali- 
mentul unei măcelării, al cărui proprietar, Tatăl, ex- 
perimentează scenariile atât de clasice ale eşecului 
inanciar contemporan: credit bancar, neputința de a 
plăti furnizorii, dificultatea de a rămâne pe piaţă şi 
apoi, inevitabil, colapsul, sfârşitul. O replică realistă 
a Livezii de vișini, o livadă de carcase şi hălci de carne 
pe care un alt Lopahin, Fiul măcelarului, încearcă, 
desigur, cu alte mijloace, să o salveze. Drama socială 


e dublată de drama personală a părintelui ce îşi 


priveşte neputincios fiica atinsă de o maladie psihică, 
soția lovită de o boală incurabilă, angajatul ce îi 
spune „tată” - alungat, iar Fiul atins de o cumplită 
boală a materiei, a banului. Dimensiunea filosofică, 
întregul spectacol este o meditaţie asupra omului, se 
naşte tocmai din experimentarea suferinţei, din 
disoluția extremă a binelui, din resturile putrezinde 
ale unei umanități tot mai înstrăinată de sine. 


E, clar, una dintre familiile acelea pe care Afrim ni 


168 


ProEuropeana Clubul cărții digitale 


CRONICA D 


E TEATRU 


le-a arătat de atâtea ori, familie în descompunere, 


abator casnic în care fragilii sunt hăcuiţi, nu au nicio 
şansă; viața lor devine continuă fugă, refugiu în sine 
Sau plecare în necunoscut, vagabondaj simbolic sau 
concret, ratare. 

Un personaj colectiv, cu multiple atribuţii scenice, 
mediază, tranzitează, influențează cursul lucrurilor. 
Cei trei clovni, grup în care se menţin personalități 
distincte, funcționează când asemenea unui observa- 
tor-narator, când ca felie socială bine definită (o bază 
socială - prostituate, muncitori pe şantier etc. - 
având ca ideal burta, maţul), când ca agenţi ai răului, 
slujitori ai banului, când ca mesageri etc. Pată de cu- 
loare, cu un travesti bine făcut de Horia Veriveş, gru- 
pul se constituie și ca un contrapunct la atât de 
tăioasele tensiuni ce se consumă dincolo, în familie. 


Dimensiunea filosofică, cel puţin în percepția mea 


de spectator, se fundează pe un exercițiu de 
imaginaţie implicat în poveste: dacă, într-o bună zi, 
Dumnezeu ar experimenta suferințele lui Iov?! Căci 
Tatăl măcelar este, în mod explicit, o replică „în mic” 
a lui Dumnezeu. O și spune, la un moment dat: „Eu 
sunt Dumnezeu”, iar ceilalți i se adresează cu Tată. 
Suferințele Tatălui sunt suferințele unui zeu în ago- 
nie, un Dumnezeu care, poate, încă nu a murit, dar 
trage să moară, Măcelăria (Karmangeria) e lumea, 
așa cum falimentul măcelăriei este faliment al unei 
lumi, metaforele cărnii şi a sângelui sunt la vedere; 
craniul lui Yorick e înlocuit acum de osemintele unor 
morţi care n-au contat şi nu vor conta, moartea omu- 
lui are tot atâta greutate precum moartea unui ani- 
mal. Finalul, cu atmosfera lui post-apocaliptică, 
amintește de finalul din Hamlet toți sunt morţi. 


Lumea e acum a clovnilor.. 

în dublu față de metafora cărnii, Afrim 
construieşte o alta: cea a delfinului, Delfinul și 
le Adei, fragila, labila 


sipecele sale bântuie interioricăţi 


a măcelarului, Aproape insuportabile, tăioase ca 
pişte lare, sunetele șipăt se înfig în auzul și emoţiile 
noastre, stingherindu-ne, trezindu-ne din așipelile și 
confortul oamenilor fără griji. Delfinul este speranța 


i. În unea noastră, 


ce ajunge pe masa din măcelă 
asemenea porcilor, delfinii vor fi hăcuiţi după irmua- 
bilele principii ce ne conduc, Spre deosebire de dra- 
matargiile clasice ce preferă sivboluri din lumea 
inaripatelor (pescăruși, rațe sălbatice, pelicani etc, 
Paravidino & Afriva vin cu această ofertă inedită, de 


sorginte acvatică, poetică şi exploatabilă estetic, 


Afrim ne-a obişnuit cu scenogatii spectaculoase, 
surprinzătoare, uneori aglomerări de decor, alteori 


obiecte-concept ce le 


i rostesc, în vizual, prop 


poveşti. De data aceasta, lrina Moscu furnizează sive- 


plicate aproape totală, O casă ce se descompune În 
it 
gheaua-masă (de bar, de birou bancar), cutia-cușcă 


două corpuri, câteva scaune, apoi câteva fotol 


din care Ada desenează delfini, suportul de care 
atârvă carcasele de porc, Culori albe, reci (sparte epi- 
sodic de policromia clovilor), griuri arabigue, 


sonorită 


în microfonie procură distanță, invită la 
observare, nu la identificare, conferind spectacolului 
o constantă senzaţie de „lecţie” (pe alocuri, tezismul 


e deranjant, ce 


scena finaată în bar, unde Livia și 
Ionuţ vorbesc despre Durnezeu; unele personaje 
poartă nuiele mici al actorilor etc). E iai degrabă 
o scenografie pretext, suport pentru mappingguri ce 
ne propun, funcție de scene, fie delfini, fie ploi ori- 
zontale, fie informaţii bancare, fie uibre noctume, 
gesuturi de carne, fotograime ale sanguinului etc, ete, 

stu lipsesc, desigur, mărcile „clasice” ale lui Afrim: 


travestiţii, microfoanele, gag-urile cu râset din off, 

local-ismele (Fiul are, într-o secvență, accesorii de 
boier moldovean, se intonează imnul laşi - capitală 
culturală europeană, adică „Alunelul, alunelul”, se 
vorbeşte cu accent moldovenesc - nici în Visul Afrim 
nu şi-a putut reprima această tentație), ironia profe- 
sională („viața nu-i pentru toți labagii sentimentali; 
pentru aceia e teatrul dramatic”), parodicul (bucăţile 
muzicale, interpretate live, fie pe ritmuri de hip hop, 
fie folclorice etc.). 

Jocul actorilor a fost peste media a ceea ce văd de 
obicei la Naţionalul ieşean. Deşi neexploatat la maxi- 
mum, personajul Adei Lupu convinge; hiper-sensi- 
bilă, extrem de vulnerabilă, introvertită şi lipsită de 
apărare, fata-care-uită este personaj-strigăt, parte 
din strigătul nostru personal, parte din propria noas- 
tră fragilitate. Îi urmărim tragedia, empatizăm cu ea, 
şi, poate, uneori, ne proiectăm în porcuşorii de hârtie 
cu care copilul bolnav se joacă. În intimitatea Adei, 
totul se preschimbă în rană. Sunt ani de când nu l-am 
mai văzut pe Emil Coşeru în secvențe atât de intense, 


momente de un tragism veritabil, colaj de deznă- 


dejde, spaimă, speranță, mix de iluzii falimentare, 
pseudo-zeitate cu trup, sânge şi durere. Definit în 
dublu (Tată şi Tatăl), personajul este inteligent con- 
dus spre scena monologului final despre om, la fel 
cum luminozităţile sale de la început sunt dirijate 
către un crepuscul ce pare că irupe tocmai din el. Im- 
pecabilă Tatiana lonesi într-o mamă aproape piran- 
delliană, discretă în durerile ei, existență consumată 
fără urme, ca o plutire sângerie despre care nimeni 
nu va spune niciodată nimic. Şi lonuţ Cornilă, scos, 


Slavă Domnului, din peisajul coliviilor şi al pălăriilor 


florentine, punctează semnificativ într-un Fiu care se 
întoarce pentru a distruge (anti-parabolă a fiului ri- 
sipitor), agresiv şi dezumanizat, adaptat perfect noi- 
or timpuri, dar disimulând abil grija, datoria morală. 
Livia lorga e încântătoare, dar e aceeaşi pe care o văd, 
picioare goale, cu sau fără jartiere, de cincisprezece 


ani, prin tot felul de spectacole. Horia Veriveş com- 


pune foarte plastic un travestit clovnesc, comic şi gro- 
tesc, animalitate şi sfert de uman (omul maţ!); foarte 
bun pe mişcare, reluând pe alocuri atitudini şi reflexe 
scenice din alte interpretări, Veriveş stârneşte în 
spectatori reacţii dintre cele mai ciudate, gen râsul 
curvesc şi lipsit de inteligenţă al unei spectatoare- 
coşmar pe care am avut-o la stânga mea în timpul vi- 


zionării. Până şi actrița anti-teatru Brânduşa 


Aciobăniţei reuşeşte să spună câteva replici fără să te 
facă să priveşti ceasul, tavanul sau pantofii. Pe lrena 
Boclincă o găsesc (după o reprezentație cu ea, pe la 
Bârlad, pe care încerc din răsputeri să o uit) reinven- 
tată, aşezată fix unde trebuie, sursă de comic, voce 
sonoră şi distinctă a spectacolului. Destul de şterşi şi 
formali cei doi actori-studenţi, Andrei Varga şi Doru 
Maftei, cu contribuții reale, însă, în unele scene. 
Măcelăria lui lov, cu esteticul pus în slujba eticu- 
lui, cu mesajul etalat aproape tezist, dar cu momente 
excelente de actorie, cu hălci de carne, dar şi hălci de 
emoție, se recomandă ca un spectacol pentru publi- 
cul ieşean, public sentimentalist, cu frică de Domnul 
şi fără să vrea complicații inutile, fracturi de logică 
ori lucruri pe care nu le-ar putea povesti acasă, în fa- 
milie. Aşa, câte-un delfin în măcelărie mai merge din 


când în când... 

Emina CĂPĂLNĂȘAN 


Despre ieri, despre azi și despre dintoideauna în știința limbii 


„Cu cât regula e mai strictă, cu atât capul care a 
conceput-o e mai prost” (Jean de la Bruyere) 


Totuşi... 


Discuţiile despre formă sunt posibile deoarece 
există o realitate extralingvistică în spatele oricărui 
înveliş sonor. În eventualitatea în care realitatea se 
conturează haotic, atracția pentru ordonare, forma- 
lizare, clarificare se impune, regula încetând a mai fi 
hulită sau azvârlită la coşul de gunoi al constrânge- 
rilor. Până la urmă, la oricâte libertăţi (in)formale 
râvnim, trebuie să recunoaştem că accesul la 
conținut este asigurat de corectitudinea formulării. 
De asemenea, importanţa ideii celui care alcătuieşte 
o comunicară orală sau scrisă scade odată cu primul 
alunecuş de pe discursul gramatical corect. Regulile 
sunt, aşadar, dacă nu bune, măcar utile la un moment 
dat. Cât despre cel care le-a conceput, numai de bine! 

Ne vom îndrepta atenţia asupra câtorva dintre 
cele mai atrăgătoare încălcări ale normei actuale, 
unele apărute din dărnicia vorbitorului şi din grija 
excesivă pentru aspectul formal al discursului, altele 
născute din atracția pentru fixitatea fără beneficii a 


regulii. Ne-am intersectat nu de puţine ori cu forma 

celorlaltor, formă care, în ciuda înregistrării ei ca 
fiind greşită (vezi http://www.cna.ro, raport de mo- 
nitorizare din 2008), pare să-şi continue lupta pen- 
tru supraviețuire. Forma menționată este produsul 
aplicării greşite a unui fenomen banal - acordul. 
Forma cazuală se observă doar la primul element 
component (cel), nu şi la al doilea (alalt). Prin ur- 
mare, forma corectă este celorlalți. Din moment ce 
nu există *celuilaltui, *celeilaltei, nu există nici forma 
de plural în care cazul să fie marcat la ambele ele- 
mente. Formele literare ale demonstrativului de 
diferențiere cunosc opoziție de gen, număr și caz, re- 
zultatul aplicării fenomenului adaptării situaţionale 
fiind materializat astfel: N.-Ac.: celălalt, cealaltă, cei- 
lalţi, celelalte; G.-D.: celuilalt, celeilalte, celorlalţi, ce- 
lorlalte. 

Ca şi, apărut tot dintr-o atentă şi nemărginită 
preocupare pentru cultivarea limbii, a fost ridicat de 
la rangul de simplă prezenţă într-o comparaţie la si- 
nonim pentru în calitate de, drept, cu scopul de a nu 
leza auzul celor care se feresc de cacofonii precum: 
ca consilier, ca cadou etc. Deşi alăturarea dintre su- 
nete e supărătoare, nu trebuie să recurgem la alte în- 


călcări ale normelor discursive pentru a evita o 

repetiţie. Ca şi se foloseşte exclusiv în structura unei 
comparații, iar inserţia lui și pentru a îndepărta si- 
metrii sonore deranjante nu e o soluție. Limba ro- 
mână are suficiente resurse lexematice pentru a 
evita şi cacofonia, şi producerea unei greşeli ce ține 
de specificul structural al limbii: A fost numit consi- 
lier; Am primit cadou un inel, Fiind copil, îmi treceau 
zilele fără prea multe griji. 

O altă apariție rezultată din dărnicia vorbitorului 
este alăturarea de cuvinte drept pentru care, menită 
să introducă nişte vorbe de duh, să atragă atenţia, să 
marcheze chestiuni memorabile. Drept care (căci 
aceasta este formularea corectă), sinonimă cu prin 
urmare, în concluzie, deci, așadar, a parcurs drumul 
deloc lung de la stilul administrativ-juridic spre dis- 
cursul obişnuit al spațiului public de toate felurile şi 
culorile. În timpul fenomenului migrării, s-a produs, 
cu siguranță, alterarea. Cu toate acestea, am întâlnit 
varianta greşită, pleonastică, şi în texte aparținând 
stilului funcțional amintit, formularea „drept pentru 
care s-a încheiat prezentul proces-verbal” având rol 
de pecete. 

În alte situaţii, se produce trecerea de la prea 
mult la... prea puţin. Astfel, punând pe acelaşi plan 
expresia fixă în ceea ce privește (urmată şi de singu- 
lar, şi de plural: În ceea ce priveşte ciocolata /fruc- 
tele...) cu astfel de construcții sintactice: dat fiind, 
legat de, ajungem la formulări cel puţin curioase: „O 


întrebare legat de..., „O problemă legat de..” etc. 


situaţii în care lipsa acordului nu trece fără să lase 
semne de întrebare. 

Un alt context atrăgător de atenţie prin lipsa a 
ceva este: *A fost prins în flagrant. Flagrant înseamnă 
„care sare în ochi; izbitor, evident” (www.dex on- 
line.ro, s.v. flagrant, DEX '09); de aici, sintagmele: 
greșeală flagrantă, flagrantă desconsiderare. Fla- 
grant, în absenţa continuării, nu poate fi interpretat 
negativ, adevărul flagrant conturându-se doar în 
prezența lui delict (A fost prins în flagrant delict.). În 
consecință, continuarea se impune, brevilocvența 
negăsindu-şi un partener în contextul discutat. 

Lista greşelilor flagrante se încheie aici, cu 
speranța conturării deja a unui spaţiu în care desco- 
peririle personale şi abordările intuitive ale singula- 
relor şi pluralelor, ale noțiunilor fix şi mobil 
raportate la un sistem, ale tradiţiei lingvistice şi ale 


prezentului se pun de acord cu norme interpretate 


corect, traduse justificat, aplicate corespunzător. 

Andreea ANDREI 


Creangă și personajele sale la Veneția 


Anul aniversar lon Creangă a debutat la Muzeul 
Naţional al Literaturii Române laşi cu proiectul 
Creangă călător prin lume (coordonator: muzeograf 
Andreea Tacu). Acesta marchează împlinirea a 180 
de ani de la naşterea povestitorului şi urmăreşte pro- 
movarea operei sale la nivel național şi internațional. 
Proiectul are la bază peste 80 de lucrări de grafică 
realizate de Ary Murnu. Folosite la ilustrarea diferitor 
ediții ale scrierilor lui lon Creangă, acestea au fost 
prezentate în cadrul expoziţiei Creangă și personajele 
sale care a stat la baza proiectului Creangă călător 
prin lume. Mai precis, ilustrațiile reunite în expoziția 
Creangă şi personajele sale se referă la următoarele 
poveşti: Cinci pâini, Fata babei şi fata moșneagului, 
Povestea lui Harap-Alb, Dănilă Prepeleac, Soacra cu 
trei nurori, Povestea unui om leneș, Punguţa cu doi 
bani şi Prostia omenească. Acestea au fost publicate 
de lon Creangă în paginile revistei „Convorbiri lite- 
rare”, în perioada 1875-1878. 

Pentru promovarea proiectului Creangă călător 
prin lume la nivel internațional şi pentru itinerarea 
expoziției Creangă și personajele sale, Muzeul 
Naţional al Literaturii Române laşi a beneficiat de 
sprijinul diferitor parteneri naționali şi 
internaționali. Astfel, cu sprijinul Asociaţiei „Patrimo- 


niu pentru comunitate” laşi şi al Institutului Român 

de Cultură şi Cercetare Umanistică de la Veneţia, 
Muzeul Naţional al Literaturii Române laşi a vernisat 
expoziția Creangă și personajele sale la Veneţia. Eve- 
nimentul, organizat cu ocazia Zilei Culturii Naţionale 
sărbătorită anual în data de 15 ianuarie, a avut loc în 
cadrul Noii Galerii a Institutului şi a fost precedat de 
o prezentare a vieții şi activității lui Ary Murnu pre- 
cum şi de o lectură publică a poveștilor lui lon 
Creangă. Aceste două activități au fost organizate în 
Sala „Marian Papahagi” a Institutului Român de 
Cultură şi Cercetare Umanistică din Veneţia şi s-au 
bucurat de prezența unui public numeros, români din 
comunitatea românească din regiune precum şi 
numeroşi cetățeni italieni. Aceştia din urmă au bene- 
ficiat de traducerea în limba italiană a scrierilor lui 
lon Creangă şi, astfel, au putut descifra mai bine tai- 
nele ilustraţiilor din expoziție. Traducerile în limba 
italiană au fost puse la dispoziția publicului cu spri- 
jinul lect. univ. dr. Aurora Firța, coordonatoare a lec- 
toratului de limbă, literatură şi cultură română în 
cadrul Universităţii „Ca' Foscari” din Veneţia şi coor- 
donatoare a programelor ştiinţifice şi literare din ca- 
drul Institutului. Vernisajul a avut loc în prezența 
directorului Institutului Român de Cultură şi 
Cercetare Umanistică de la Veneţia, conf. univ. dr. 


Rudolf Dinu, a Prea Cuviosului Părinte lulian 

Munteanu din cadrul Protopopiatului Tri-Veneto |, 
Est - Parohia Sfântul Proroc Moise (Asolo), a prof. 
Ioana Opriş, a lui lulian Pruteanu, preşedinte al 
Asociaţiei „Patrimoniu pentru comunitate” Iaşi şi a 
numeroşi membri ai comunităţii române și italiene 
din regiune. 

Ținând cont de faptul că poveștile ilustrate de Ary 
Murnu au fost însoţite de traducerea în limba italiană 
a textului, proiectul a permis organizarea mai multor 
activităţi menite a promova opera lui lon Creangă în 
rândul comunităţii italiene. Astfel, proiectul Creangă 
călător prin lume şi expoziţia Creangă şi personajele 


sale au avut posibilitatea de a fi făcute cunoscute în 


rândul elevilor italieni. Activi 


ţile conexe expoziţiei 
au fost organizate în cadrul instituţiei de învățământ 
Istituto Comprensivo „G. Ponti” din Trebaseleghe, 
provincia Padova, la sediul din Massanzago al aces- 
teia şi au constat în lecturi din poveștile lui Ion 
Creangă, prezentări power-point, discuţii, jocuri de 
rol etc. Aceste activităţi au fost realizate în colaborare 
cu prof. loana Opriş și prof. Domenico Palazzo. Cu 
ajutorul acestora, elevii italieni şi-au îmbogăţit 
cunoștințele despre limba, literatura și cultura ro- 
mână, implicându-se în activităţile propuse. Aspec- 
tele interculturale au beneficiat de o abordare 
interdisciplinară ce a facilitat asimilarea informaţiilor 
în rândul participanţilor. 

Expoziţia Creangă și personajele sale precum şi 
activităţile derulate în cadrul proiectului Creangă că- 
lător prin lume s-au bucurat de aprecieri pozitive atât 


din partea comunităţii italiene cât şi a celei 


româneşti. Mai mult decât atât, proiectul expozițional 
și activităţile conexe au fost incluse în prezentarea 
susţinută de prof. loana Opriş în cadrul Simpozionu- 
lui internaţional organizat la Udine în perioada 29- 
31 martie 2017 cu ocazia Decenalei de limbă, cultură 


și civilizaţie românească. 

Andreea TACU 


Patrimoniu MNLR lași expus la București și Cluj-Napoca 


Expoziţia Feţele necunoscute ale lui Cezar Petrescu 
organizată de Muzeul Naţional al Literaturii Române 
Iaşi a continuat şi în a doua parte a anului 2016 seria 
de itinerări, de această dată la nivel naţional. Astfel, 
dacă în prima parte a anului 2016 expoziţia a putut 
fi vizitată la Paris, Lyon şi Frontignan (Franţa), în a 
doua parte a anului ea a fost găzduită prima dată de 
Muzeul Brăilei „Carol 1” unde a fost inclusă şi în pro- 
gramul de manifestări dedicate Nopţii Europene a 
Muzeelor. Ulterior, expoziţia a fost itinerată la 
Bucureşti, unde, în baza parteneriatului cu Biblioteca 
Naţională a României, a fost deschisă spre vizitare 
publicului în spaţiul expozițional Podu Vechi — 
același spaţiu expozițional în care utilizatorii şi vizi- 
tatorii bibliotecii s-au obişnuit să ia parte la proiec- 


tele derulate de Muzeul Naţional al Literaturii 


Române din Iaşi. În paralel, Biblioteca Naţională a 
României a mai găzduit încă o expoziţie a Muzeului 
Naţional al Literaturii Române laşi, Uliţa Teodorenitor. 
La sfârşit de an, expoziţia Feţele necunoscute ale 
lui Cezar Petrescu a putut fi vizitată la Cluj în cadrul 
Turnului Croitorilor, unul dintre puţinele turnuri de 
fortificaţie care au făcut parte din Vechea Cetate a 


Datorită numeroaselor și diverselor 


Clujului. 


activită 


ţi pe care le găzduieşte, Turnul Croitorilor 
este recunoscut ca fiind un important Centru de 
Cultură Urbană. Astfel, atât vizitatorii din ţară, cât şi 
cei din străinătate care au trecut pragul Turnului 
şi/sau au participat la activităţile găzduite de acesta 
au putut descoperi o nouă faţă a scriitorului Cezar 


Petrescu. 

Andrei COCA, Andreea TACU 


Galeriile „Pod-Pogor” ale Muzeului Naţional al 
Literaturii Române laşi au avut prilejul de a găzdui 
în perioada 3-25 martie 2016 o interesantă expoziție 
de fotografie realizată de fotografii Sorin Tănase şi 
Ovidiu Ştefeligă. Autorii, originari din Vatra Dornei, 
respectiv Câmpulung Moldovenesc, au reconstituit 
fotografic traseul descălecatului lui Dragoş din 
Maramureş în Moldova. Originile descălecatului şi 
prima parte a traseului lui Dragoş spre Moldova au 
fost surprinse în imagini de către Sorin Tănase (Baia 
Mare, leud, satele Preluci, Prislop, lacul de acumulare 
Firiza etc.) în timp ce Ovidiu Ştefeligă a acoperit geo- 
grafic drumul de la Pasul Prislop până în Bucovina 
(Sadova, masivul Rarău, Măgura Câmpulungului, 
Ciocăneşti, Munţii Suhard). Fotografiile, în marea lor 
majoritate peisaje, acoperă geografic cele două zone 
şi confirmă frumuseţea locurilor străbătute indife- 
rent de anotimp. Oamenii locurilor, tradiţiile şi obi- 
ceiurile lipsesc din fotografiile acestei expoziții 
întrucât fotografii doresc ca acestea să constituie 
tema unui alt proiect expozițional care va putea fi pri- 
vit independent de expoziția de față sau, dimpotrivă, 
ca o continuare a acesteia. 

Vernisajul expoziţiei „Pe urmele descălecatului” 
găzduită de Galeriile „Pod-Pogor” a avut loc în 


prezența autorilor şi a reprezentantului Asociaţiei 


„Romontana” — Andrei Coca. Cuvântul de deschidere 
a aparținut conf. univ. dr. George Bondor. 

Sorin Tănase a urmat diferite cursuri de speciali- 
zare susținute de bine cunoscutul fotograf Mihai 
Moiceanu şi a avut numeroase expoziții personale şi 
de grup printre care amintim expoziția sa de debut 
„Incognito” (2013) şi participarea la Salonul Fotogra- 
fului Român, ediţia a Il-a (2016). 

Ovidiu Ştefeligă a participat, printre altele, la 
expoziţia de grup „România — 2014” - Palatul Parla- 
mentului şi la expoziția „La pas, prin Țara Fagilor” a 
Asociaţiei Fotografice „Pietrele Doamnei” din 
Câmpulung Moldovenesc. Este membru al Asociaţiei 
Fotografice „Pietrele Doamnei” din Câmpulung 
Moldovenesc. 

În luna februarie a acestui an, expoziţia a fost pre- 
zentată publicului din Vatra Dornei, iar după termi- 
narea perioadei de vizitare de la laşi, aceasta 
urmează să fie itinerată la Câmpulung Moldovenesc. 

Organizarea expoziției „Pe urmele descălecatului” 
şi itinerarea acesteia la laşi au beneficiat de sprijinul 
Asociaţiei Naţionale pentru Dezvoltarea Rurală Mon- 
tană „Romontana”, organizaţie non-guvernamentală 
înființată în anul 2000 cu scopul de a sprijini dezvol- 
tarea integrată a zonelor montane din România. 


Aceasta urmăreşte stimularea tuturor sectoarelor 

care influențează dezvoltarea sustenabilă a 
comunităţilor rurale şi urbane din Carpaţii României, 
implicându-se activ în implementarea proiectelor de 
dezvoltare durabilă, precum şi în elaborarea de poli- 
tici şi strategii pentru zonele montane. 

La nivel internaţional, Asociaţia „Romontana” este 
membră a trei dintre cele mai mari organizaţii orien- 
tate spre dezvoltarea durabilă a zonelor montane, şi 


anume: Asociaţia Europeană a Regiunilor Montane — 


„Euromontana”, Parteneriatul Montan Internaţional 
(ONU/FA9) şi Forumul Rural Mondial, fiind astfel im- 
plicată în activităţi de interes european şi mondial, 
ce vizează zonele montane. „Romontana” este şi par- 
tener de dialog şi implementare al Secretariatului In- 
terimar al Convenţiei Carpatice, găzduit de 
Organizaţia Naţiunilor Unite pentru Mediu (UNEP 


Viena). 

Emina Căpălnăşan, doctor în Filologie, Univer- 


sitatea de Vest Timișoara 


Andrei Coca, Asociaţia Naţională pentru 


Dezvoltarea Rurală Montană „Romontana” 


Mircea Coloșenco, critic literar, editor, biblio- 


graf 


Mircea-Cristian Ghenghea, cercetător dr. 
Departamentul de Cercetare al Facultăţii de 
Istorie din cadrul Universităţii „Alexandru 


Ioan Cuza” din lași 


Corneliu Grigoriu, fotograf, Muzeul Naţional 


al Literaturii Române lași 


Corina M. lrimiţă, muzeograf, Muzeul Naţional 


al Literaturii Române lași 


Oana Melinte, conservator, Muzeul Naţional al 


Literaturii Române lași 


Adriana Radu, profesor dr, Colegiul Naţional 


laşi 


Maria Lucreția Sturtzu, doctorand, Facultatea 
de Ştiinţe şi Litere, Universitatea „Petru 


Maior” Târgu Mureş 


Andreea Tacu, muzeograf, Muzeul Naţional al 


Literaturii Române lași 


Magda Ursache, publicist, scriitor 


Dionisie Vitcu, prof. univ. dr, Facultatea de 
Teatru, Universitatea Naţională de Arte 
„George Enescu” laşi, actor al Teatrului 


Naţional „Vasile Alecsandri” lași 


Diana Vrabie, conf. univ. dr., Catedra de li- 
teratură română şi universală, Universitatea 
de Stat „Alecu Russo” Bălţi, Republica 


Moldova 

MANIPULAREA, PERSPECTIVE IESENE 
3 Călin CIOBOTARI - Sentimentul românesc al manipulării 
5 Liviu ANTONESEI - Dau o sticlă de whisky bătrân cui îmi poate da un răspuns... 


10 Alexandru BODNAR - Este imposibil să nu fim manipulați... 


13 George BONDOR - Împotriva manipulării. Pluralism, spirit critic, failibilism 
15 Eduard BOZ - Şcoala trebuie să genereze anticorpii împotriva manipulării 
19 Alexandru CĂLINESCU - Spânu, Gâdea, Ciutacu... 

21, Florin CÎNTIC - De la zvonerii comuniști, la trolii şi postacii din online... 

25 Otilia CHITIC - ... Românii sunt mai uşor de manipulat 

28 Constantin CUCOȘ — Un popor needucat devine o gloată uşor manevrabilă... 
29 Lucian DÂRDALĂ - Votaţi ENI! 

32 Alexandrina DINGA - Cea mai bună armă împotriva manipulării este educația 


34 Aurel DOBAȘU - Reclama comercială este prima sursă de manipulare... 
36 Dan DOBOŞ - Din bezna mansardelor noastre putem comenta, critica, 
înjura absolut orice şi pe oricine... 

41 Gabriel GACHI - Supradozarea face ravagii în România 

44 Florin GHEȚĂU - Profesioniştii manipulării şi sursele răului 


45 Bogdan-Nicolae GHIURCO - Intelectualii nu sunt o soluţie... 


49 Bogdan GUŢU - Cele mai nocive: biserica şi internetul... 

50 Marian HARIUC - Manipularea democrației, democrația manipulării... 
54 Tudor LEAHU - Îndoiala ca apărare... 

55 Ada LUPU - Despre automanipulare în țara verbelor impersonale... 

58 Adrian NETEDU - „Invazia imbecililor”... 

65 Silvian-Emanuel MAN - Raportul ontologic: ceea ce este — ceea ce pare... 
69 Gheorghe NICHITA - Am plantat 11.000 de tei, 


dar nu au contat decât cei 100 de tei tăiați pe Ştefan cel Mare! 


71 Liliana ROMANIUC - E complicat să trăieşti în România... 
74 Constantin STURZU - Recomand rugăciunea ca formă de rezistenţă la manipulare... 
75 Daniel ŞANDRU - Nu mi-aş face mari iluzii în privința calității morale a intelectualilor... 


80 Nicolae TOMESCU - Spaţiul public, mașină de tocat reputaţia... 

S$.0.S. PATRIMONIU 
Adriana RADU - Coloseul Bragadiru sau „City Mall”-ul de altădată 


dionisie versus vitcu (Corneliu Grigoriu) 


RECONSTITUIRI CULTURALE 
Maria-Lucreţia STURTZU - Reviste literare postbelice ieşene (II) 
Diana VRABIE - Orașul Iași în conferințe academice 
Mircea COLOȘENCO - Asceza bacoviană studențească ieșeană (1907-1911) 


DIN LITERATURA REALISMULUI SOCIALIST 
Georgiana LEȘU - Cronica ilustrată a unei lumi apuse. 


Privire asupra unui album de caricaturi 


PROFESORI FRANCEZI LA IAȘI 
llinca BARTHOUIL - Georges Barthouil, comunismul şi borşul de fasole 
Georges BARTHOUIL - Bine te-am regăsit, Românie! 
Jean-Louis COURRIOL - Anii petrecuţi la Iaşi au fost printre cei mai frumoşi 


din viața mea 


LUMEA LUI VITCU 


Dionisie VITCU - lon Omescu. Un mare actor - cărturar al Teatrului Naţional 


PRETEXTE DE DIALOG 
Magda URSACHE - Sub umbra lui Marx: o întrebare şi un răspuns 


ISTORII CARE NI SE ÎNTÂMPLĂ 
Mircea-Cristian GHENGHEA - Dodon ante portas 

PROIECTUL ANOTIMPULUI 

Monica SALVAN - Drumul unui proiect 

De la „Cartea migrațiilor” la expoziția „Cadre de memorie. Obiecte care (ne) vorbesc” 
Angela BRATSOU (Grecia) 
Rodica BINDER (Germania) 
Dinu FLĂMÂND (Franţa) 
Florin BICAN (România / Germania) 
Gabriel BADEA-PĂUN (Franţa) 
Ovidiu NIMIGEAN (Franţa) 


SCRISOAREA REGĂSITĂ 
Păstorel către Cezar Petrescu (Corina M. IRIMIȚĂ, Oana MELINTE) 


FOTOGRAFIA REGĂSITĂ 


CRONICA DE TEATRU 
Călin CIOBOTARI - Radu Afrim și delfinul din măcelărie 


INVESTIGAŢII LINGVISTICE 
Emina CĂPĂLNĂŞAN - Despre ieri, despre azi și despre dintotdeauna 


în știința limbii 

Andreea ANDREI - Creangă şi personajele sale la Veneția 
Andreea TACU - Patrimoniu MNLR laşi expus la Bucureşti şi Cluj-Napoca 
Andrei COCA, Andreea TACU - Pe urmele Descălecatului 

